
NOTA TRADUCĂTORULUI 
A 


], cazul cîtorva termeni englezești pentru care nu avem echivalentele statorni- 
cite în vocabularul filozofic şi logic românesc, am adoptat următoarele soluții. 
Sentence şi proposition au fost redate ambele prin „propoziţie“, scrisă în cazul al 
doilea cu majusculă. Sintagma category mistake a fost redată prin „confuzie cate- 
gorială“, naturalistic fallacy prin „eroare naturalistă“; mind a fost tradus, de regu- 
lă, prin „spirit“, iar în cîteva contexte prin „minte“; knowledge by acquaintance 
prin „cunoaștere prin contact“, tense markers prin „mărci de timp“, iar scope prin 
„cuprins“. 

Exprim recunoștință către British Council şi Fundaţia SOROS pentru o Societa- 
te Deschisă, care mi-au acordat posibilitatea de a efectua un scurt stagiu de docu- 
mentare pentru realizarea acestei lucrări, precum și Colegiului Wadham din Oxford, 
care m-a găzduit în timpul stagiului. 

Mulţumesc colegilor de la facultăţile de limbi orientale, matematică și filozofie, 
care au avut bunăvoința de a verifica porțiuni din traducere, operînd în unele 
cazuri corecturi importante. Dacă au mai rămas erori sau stîngăcii, răspunzător 
- este, evident, numai traducătorul. 

C înd o personalitate cu prestanţă în ochii mediilor de informare este invitată 
ca, vorbind de filozofia cutărei chestiuni, să dea lustru cîte unei reuniuni festive 
sau cînd spunem despre cineva că se raportează filozofic la ceva, cuvîntul „filo- 
zofie““ este folosit într-o accepțiune cît se poate de onorabilă şi de utilă. Conform 
acesteia, a filozofa înseamnă a-ţi lua oarecare distanță faţă de efemerele preocu- 
pări curente şi a construi un discurs panoramic și aforistic în care de obicei sînt ex- 
puse deopotrivă evaluări și credințe despre natura generală a lucrurilor. 

Dicţionarul de faţă se ocupă însă de filozofie într-o accepţiune diferită, deși nu 
total lipsită de legătură cu cea indicată mai sus. Ceea ce ne interesează aici este 
activitatea mult diferită, practicată în chip de disciplină academică la facultăţile de 
filozofie din cadrul unor instituții de învățămînt superior. La întrebarea pusă brusc 
„Ce este filozofia?“ un bun răspuns preliminar ar putea fi acela pe care îl dădea un 
distins şi foarte iubit profesor de la Cambridge. Se spune că răspunsul preferat al 
lui G. E. Moore la această întrebare era să îndrepte arătătorul mîinii spre rafturile 
sale cu cărți, zicînd: „E ceea ce se găseşte în toate astea.“ Să zicem, dar, şi noi, 
pentru început, că filozofia e ceea ce găsim în majoritatea scrierilor lui Platon, în 
Metafizica și Etica nicomahică ale lui Aristotel; în ample porţiuni ale lucrărilor 
Sf. Toma d'Aquino, ale lui Duns Scotus și William Ockham; în Mediraţiile lui 
Descartes; în Etica lui Spinoza şi în Monadologia lui Leibniz; în Eseu asupra în- 
telectului omenesc de Locke şi în Critica rațiunii pure a lui Kant, şi în fine, în se- 
colul nostru, în Principia Ethica ale lui Moore, în scrierile lui Russell Cum cu- 
noaștem lumea şi Misticism și logică ori în Tractatus logico-philosophicus al lui 
Wittgenstein. 

Numai după ce am făcut cunoştinţă cu cîteva probleme reprezentative şi cu anu- 
mite abordări distinctiv filozofice ale lor, putem pune cu rost și cu folos întreba- 
rea: „Prin ce se distinge tot ce e filozofic?“ Dacă această tactică vi se pare cumva 
laşă sau chiar evazivă, întrebați-vă cum aţi răspunde dumneavoastră dacă cineva 
care n-are nici măcar o pregătire de şcoală primară la numărat și socotit v-ar între- 
ba: „Ce este matematica?“ „Filozofie“ nu e un termen stenografic, ci unul care de- 
semnează un gen de activitate cu care cel ce pune întrebarea este, foarte probabil, 
total nefamiliarizat. De aceea, cel mai bun mod de a răspunde la întrebarea „Ce 
este filozofia?“ a neinițiatului nu constă în a te osteni să formulezi o elegantă defi- 
niție de dicţionar, ci în a-i oferi drept specimene şi ilustrări cîteva probleme filo- 
zofice tipice, adăugînd observaţiile necesare spre a-l face capabil să identifice sin- 
gur alte exemple. 

A. N. Whitehead spunea odată, fără a exagera și a deforma lucrurile mai mult 
decît e inevitabil pentru o butadă, că toată filozofia europeană postplatoniciană 

reprezintă doar o serie de note de subsol la textele lui Platon. Să luăm de aceea ca 
un prim exemplu, ca un caz paradigmatic, cum preferă să spună mulți contempo- 
rani de ai noştri, problema discutată în dialogul platonician Theaitetos: „Ce este 
cunoaşterea?“ Platon dă foarte limpede de înțeles în acest dialog că-l preocupă 
anumite chestiuni logice și semantice. Ce înseamnă să spui — şi ce anume este 
din punct de vedere logic presupus şi implicat în a spune — că ceva este cunos- 
cut? A răspunde la astfel de întrebări ar însemna, într-adevăr, într-un anumit sens, 
a arăta cum e posibilă cunoașterea și cînd și în ce condiţii poate ea să existe. Pla- 
ton pune însă întrebări logice, conceptuale și semantice proprii filozofului, iar 
acestea diferă total de întrebările factuale puse de psiholog sau fiziolog; aceştia 
din urmă ar fi interesaţi să investigheze mecanismele efective ale percepției sau 
ale exprimării orale sau scrise a aserţiunilor. Întrebările lui Platon diferă, tot aşa, 
de întrebările, de asemenea factuale, puse de cei al căror domeniu de cercetare 
este numit, în mod derutant sau prea îngust, sociologia cunoașterii. Căci, în măsu- 
ra în care sociologul de această specialitate se preocupă de cunoaștere în particu- 
lar şi nu de credinţe în general (adică indiferent de faptul dacă despre acestea se 
ştie sau nu că sînt adevărate), el nu întreabă ce este în esenţa ei cunoaşterea. Ci 
întreabă care sînt condiţiile sociale ce favorizează sau stînjenesc dobîndirea cută- 
rui fel de cunoaștere. 

Drept un al doilea caz paradigmatic am putea invoca disputatele probleme pri- 
vind „liberul arbitru și predestinarea“ sau „liberul arbitru şi determinismul“. Am- 
bele expresii cuprind ceva prejudecat şi derutant. Pentru că întrebările strict filo- 
zofice se referă la ceea ce este presupus şi implicat, din punct de vedere logic, de 
diferite feluri de discurs şi încearcă să stabilească dacă aceste presupoziţii sînt sau 
nu logic compatibile între ele. În primul caz întrebarea nu e dacă sînt adevărate 
tezele esenţiale ale teismului sau dacă adesea (ori măcar vreodată) sîntem agenţi 
responsabili pentru acţiunile pe care le facem. Întrebarea relevantă este dacă ideea 
unui Dumnezeu creator, care nu doar ştie dinainte totul, dar este și cauza susțină- 
toare a fiecăreia dintre acțiunile noastre, este compatibilă cu ideile de responsabi- 
litate umană şi de opţiune umană. Iar în cel de-al doilea caz, întrebarea nu e dacă 
Universul e în vreun sens determinist şi nici dacă în conduita umană există o zonă 
rezervată a indeterminismului. Ci dacă ştiinţele, în particular ştiinţele umane, pre- 
supun sau dezvăluie vreo formă de determinism și dacă lucrul acesta este sau nu 
logic compatibil cu presupoziţiile sau implicaţiile discursului nostru de fiecare zi 
despre opțiunea și acțiunea umane. A descrie aceste întrebări prin formulări de 
felul „liber arbitru sau determinism“, ori pe precursoarele lor teologice prin for- 
mularea „liber arbitru sau predestinare“, înseamnă a prejudeca în sens incompati- 
bilist răspunsurile la întrebările filozofice centrale. 

Dat fiind că prezenta carte își propune să fie un dicționar de filozofie în cea de-a 
doua accepţiune din cele deosebite mai sus, în ea nu vom acorda decit foarte puţi- 
nă atenție la tot ce e filozofic doar în prima accepțiune, mai populară. Aici, și nu 
în vreun provincialism european, rezidă motivul pentru care clasicii filozofiei chi- 
neze nu beneficiază de un spaţiu mai mare. Analectele lui Confucius şi Cartea lui 
Mencius sînt, ambele, cărți splendide în genul lor. Nici unul dintre acești doi înțe- 
lepţi însă nu vădeşte mult interes pentru întrebări de tipul celor dezbătute în 
Theaitetos. Adevărul e că în general ia acești clasici găsim prea puţine argumen- 
tări. Cînd mai tîrziu, în cadrul aceleiași tradiţii, Mo Tzi vorbeşte despre Voința 
Cerului şi repudiază fatalismul, el nu încearcă să analizeze aceste concepte. Ceea 

ce oferă el în sprijinul doctrinelor sale preferate este apelul fie la propria-i autori- 
tate, fie la cea a Regilor înţelepţi, ori învederarea urmărilor practice nefaste pe 
care le-ar avea răspîndirea unor vederi potrivnice vederilor sale. „Dacă oamenii 
de vază... vor cu adevărat ca lumea să fie mai bogată și nu ie place s-o vadă săra- 
că... ei ar trebui să condamne doctrina fatalismului. Aceasta e foarte păgubitoare 
pentru lume.“ 

Avem aici un joc total diferit de cel pe care-l joacă Aristotel în capitolul LX din 
De Interpretatione, unde discută problema bătăliei navale. El prezintă aici pentru 
prima dată un argument filozofic în favoarea fatalismului, respingîndu-l apoi pe 
baza propriului său contraargument menit să-l invalideze (și nu să arate că e anti- 
social sau dăunător intereselor clasei muncitoare). 

Dat fiind că filozofia aşa cum o înțelegem noi este eminamente argumentativă 
şi esențialmente orientată spre determinarea existenţei sau inexistenţei anumitor 
relaţii logice, predarea acestei discipline poate fi, şi de fapt nu prea are cum să nu 
fie, un rafinat antrenament intelectual. Însă, după ce am devenit pe deplin con- 
ştienți de faptul că cele două sensuri ale cuvîntului „filozofie“ sînt total diferite, 
trebuie să observăm că multe din problemele filozofiei ca disciplină intelectuală 
sînt relevante, într-un fel sau altul, pentru filozofie ca viziune asupra lumii. Pentru 
a sesiza acest adevăr e suficient să mai reflectăm puţin la cele două exemple para- 
digmatice de mai sus. Dacă, de pildă, o analiză a conceptului de cunoaștere sau o 
examinare a presupoziţiilor şi implicaţiilor practicii ştiinţifice ar învedera posibi- 
litatea fie în general, fie în anumite sfere particulare, a unei autentice cunoașteri 
obiective, atunci de bună seamă ar fi absurd ca practica individuală sau politica 
publică să fie subordonate unor scopuri despre care s-ar fi dovedit că sînt irealiza- 
bile. Tot aşa, dacă rezultatele științelor psihologice și sociale arată într-adevăr că 
nu rămîne loc pentru opțiune și responsabilitate, omul rațional va trebui cumva să 
înlăture fie aceste idei, fie pe cele ale științelor umane. 


Atît despre materia cuprinsă în Dicţionar. Trebuie făcută apoi remarca esenţială 
că e vorba de un dicționar, și nu de o enciclopedie. Majoritatea articolelor explică 
semnificaţiile unor expresii şi cuvinte-cheie. Altele sînt articole biografice, care în 
cazul marilor filozofi merg chiar pînă la trei sau patru mii de cuvinte. Sperăm că 
utilizatorii dicționarului vor găsi binevenită cuprinderea într-un singur volum a 
ambelor genuri de informaţie. La începutul lucrării am inserat o listă de simboluri 
şi abrevieri. 


Cu excepția acestei prefețe, textul e plin de trimiteri de la un articol la altele. 
Asteriscul pus în fața unor cuvinte sau nume din text semnalează că respectivul 
cuvînt sau nume figurează în dicționar și ca articol separat, în care se poate găsi 
informaţie suplimentară. Mai există în plus trimiteri explicite la materiale rele- 
vante din alte articole. Deşi ne-am străduit ca fiecare articol în parte să poată fi 
citit şi înțeles în mod de sine stătător, sperăm și aşteptăm ca unitatea consultată în 
mod obişnuit să fie nu un singur articol, ci mai multe. Colaboratorii individuali au 
fost îndemnați, de către întreaga echipă editorială, să se preocupe în mod special 
de anticiparea şi corectarea greşelilor curente și a interpretărilor eronate răspîndi- 
te; sperăm că mulți cititori vor observa şi saluta ca pe un lucru bun un anume simţ 
pedagogic. N-am indicat cine anume a redactat un articol sau altul, în parte pentru 
că unele articole sînt prea scurte pentru a mai fi însoţite de inițialele autorului, iar 

în parte pentru că — în unele cazuri — au fost necesare intervenții editoriale dras- 
tice spre a păstra uniformitatea şi echilibrul de ansamblu al lucrării. 

Sperăm că am realizat o carte de referință mai cuprinzătoare şi, totodată, sub 
anumite aspecte, mai bună decît oricare dintre predecesoarele sau concurentele ei. 
Este totuși evident cu neputinţă să nu ne fi scăpat anumite articole care ar fi tre- 
buit să fie incluse şi să nu fi fost admise altele, ce puteau, fără pagubă, să lipseas- 
că. Închei de aceea cu invitația de a ni se face critici amănunțite, de care voi ţine 
seamă în măsura în care vor putea fi utilizate constructiv, fie de mine în eventuali- 
tatea unei ediţii revizuite a Dicţionarului de faţă, fie de altcineva dornic să alcătu- 
iască unul mai bun învăţînd din greșelile și omisiunile acestuia și îndreptîndu-le. 
Căci, deşi ceilalţi membri ai echipei editoriale şi numeroșii autori de articole, îm- 
preună și uneori şi individual, au o contribuţie mai mare decît a mea, răspunderea 
pentru scăderile lucrării îmi revin doar mie. 


Antony Flew 


Catedra de filozofie 
Universitatea din Reading 
Anglia 


PREFAŢĂ LA EDIŢIA A DOUA 
A 


În sai prefața la prima ediţie cu invitaţia de a ni se face „critici amănunțite“. 
Reacţia la acest apel a fost excelentă. Numeroşi recenzenţi, prieteni şi utilizatori 
obișnuiți ne-au semnalat erori și omisiuni. În cele cîteva retipăriri ale primei ediţii 
am putut corecta în şpalturi unele erori mărunte, dar modificările şi adăugirile ce 
presupuneau intervenţii mai ample au trebuit să aștepte pînă la această a doua 
ediţie. Fiecare dintre sugestiile primite a fost examinată cu atenţie în cadrul unei 
revizuiri temeinice a lucrării, şi majoritatea — firește, nu toate — au fost accep- 
tate. Din motive de tact, nu voi preciza nici una din eliminările semnificative, dar 
există numeroase adăugiri și substanţiale modificări. 

Toţi membrii echipei editoriale erau convinși că prima ediție era o lucrare mai 
amplă şi în unele privinţe mai bună decît oricare predecesoare sau concurentă a ei; 
putem spune acum cu bucurie că atit recenzenții cît și publicul larg şi-au manifes- 
tat acordul cu această părere. Ediţia a doua, graţie în bună parte ajutorului primit 
din partea unora dintre aceşti recenzenți şi a publicului cumpărător, este, sperăm, 
mult îmbunătăţită. Nu sîntem însă infailibili şi totul pe lumea asta poate şi trebuie 
să fie ameliorat. Drept care reînnoiesc invitația de a ni se trimite sugestii și 
îndreptări. 


Antony Flew 


TABELE DE SIMBOLURI ȘI ABREVIERI 


Logică propozițională 


simbol conector exemplu se citește 

& P&O 

A conjuncție PAQ PşiQ 

; P-Q 

vV disjuncţie PvO P sau 9 

> condiţional P>9Q P implică material O sau 
- P->9 (neformal) dacă P, atunci Q 
o bicondiţional Po O P dacă şi numai dacă O 

- P=Q 

] 1P 

- negaţie -P nu P; sau nu-i adevărat că P 
Se -P 


P, Q, sau p, a semnifică propoziţii 


Logica predicatelor (sau cuantificațională) 


simbol descriere semnifică 
F,G constante predicaționale  predicate (de ex. „...este înalt“ „...aleargă“.) 
a,b,c constante individuale nume de indivizi (și funcţionează asemeni 
numelor proprii) 
x, >, Z variabile marchează locuri (și funcţionează 
asemeni pronumelor) 
V cuantor universal „pentru toți...“ sau „pentru orice...“; 
(Vx)Fx = pentru orice x, F e adevărat despre x 
3 cuantor existenţial „pentru cel puţin un...“ sau „există un...“; 
(3x)Gx = pentru cel puţin un x, Ge adevărat despre x 
” (iota) operatorul descripţiei „unicul...*; 
definite ('x)Fx = acel unic x care este F 
3! 3 cu exclamaţie „există exact un...“ 


(3!x)Fx = există exact un x care este F 

Teoria mulțimilor 


simbol explicație 

e (epsilon) apartenență x e A =xe element al lui A 

c incluziune proprie AC B=A e o submulțime proprie a lui B; 
sau A e inclus propriu în B (N.B. Nu avem A c A) 

Ss incluziune ASB=A eo submulțime a lui B; 

(submulțime) sau A e inclus în B 

(N.B.A cA =A e o submulțime a lui A) 

(a) intersecție An B = mulţimea tuturor lucrurilor care aparțin 
atât lui A cât și lui B 

U reuniune Av B = mulţimea tuturor lucrurilor care aparțin 
lui A sau aparțin lui B 

<> n-uplu ordonat <x,y> = perechea x,y în această ordine 

() mulţimi mulțimile se specifică fie 


(1) extensional: (1,3,5,7) = mulţimea constînd 
din numerele 1, 3, 5 și 7; fie 
(2) prin definiţie: (x:$x) = mulțimea formată 
din toate lucrurile care satisfac condiţia $. 
N.B. (2) se mai scrie şi sub forma x($x) 

sau Osau ( ) mulțimea vidă mulțimea fără nici un element 


x produs cartezian  AxB=(«,y>:xeA&yeB) 


Limbaje şi sisteme formale 


simbol semnifică 

L limbaj 

Ss sistem 

fof formulă bine-formată 

$,y fof 

T, A mulțimi de fbf 

F „+. «este demonstrabil din...“ 

F „.«+este consecinţă validă a lui...“ 
Ţ OO adevăratul 
2 falsul 


Logică modală 


simbol semnifică 
0 cu necesitate 
+] posibil 


Abailard, Pierme. Vezi Ab6lard. 


abandonare. Una dintre ideile centrale ale 
existențialiştilor atei, între care *Sartre. 
Neexistînd Dumnezeu, nu pot să existe va- 
lori obiective de vreun fel sau un sens 
obiectiv al vieţii; ceea ce înseamnă că omul 
e aruncat în lume, „abandonat“. El este ne- 
voit să ia decizii, să deosebească binele de 
rău, dar cum nu există o mână care să-l că- 
lăuzească, el e pus să-şi asume integral ros- 
tul acţiunilor sale. 


Abbagnano, Nicola (1901-). Filozof exis- 
tenţialist italian. A studiat la Neapole, iar 
din 1936 a profesat la Torino; a fost coedi- 
tor al periodicului Rivista di filosofia. 

Influențat de *fenomenologia lui *Husserl 
şi de lucrările lui *Kierkegaard, *Heideg- 
ger şi *Jaspers, Abbagnano a expus în Sto- 
ria della filosofia (3 vol.) (1946-1950) o 
„filozofie a posibilului“. Existența umană 
trebuie interpretată drept seria posibilităţi- 
lor ce urmează realizării ființei și fiecărui 
act de alegere. În logica modală modemă 
nu se acordă suficientă atenţie nici semni- 
ficaţiei „posibilului“ ca distinct de „poten- 
țial“ (luat aici într-un sens ce implică pre- 
determinarea și eventual și actualizarea), 
nici celei a „contingentului“ (luat aici într-un 
sens ce implică necesitatea a altceva). Ori- 
ce posibilitate își are aspectele ei pozitive și 
negative (vezi teoria dublului aspect) şi 
există o relaţie logică între posibilitate şi 
libertate, în favoarea căreia argumentează 
Abbagnano în Possibilită e liberă (1956); 
„trebuie“ *normativ este echivalentul mo- 
ral al lui „poate“ empiric. 


abducţie 1. *Silogism avînd *premisa ma- 
joră adevărată, dar *premisa minoră doar 
probabilă. 2. Numele dat de C. S. *Peirce 
formulării creatoare a unei noi ipoteze sta- 
tistice care explică o mulţime de fapte dată. 


Abâlard (sau Abailard) Pierre (1079-1142). 
Filozof, logician și teolog francez. Amă- 
nunte despre viaţa şi pătimirile lui se află 
expuse în a sa Historia calamitatum mea- 
rum (Povestea nenorocirilor mele). În anii 
de fragedă tinereţe a studiat sub îndrumarea 
celebrului nominalist Roscelin. La Paris, 
devine mai înfîi elevul, iar mai apoi opo- 
nentul realistului Guillaume de Champeaux 
(vezi nominalism; realism; universale și 
particulare). Printre multele controverse 
purtate de Abtlard se numără și aceea cu 
Fulbert, un canonic din Paris a cărui ne- 
poată Hâloise a fost rnd pe rînd elevă, 
iubită şi soție secretă a lui Abâlard. În 
1118, după ce a fost castrat de niște brute 
tocmite de Fulbert, Ab6lard s-a retras la o 
mânăstire. Scrierile sale sînt datate de obi- 
cei începînd cu această perioadă. 

În domeniul logicii, Ab6lard a comentat 
Isagoga (vezi scolastica) neoplatonicianu- 
Imi Porphyrios, Caregoriile lui Aristotel, 
precum și lucrarea De Divisionibus (De- 
spre clasificare) atribuită lui Boethius.. 
Dialectica sa, lucrare de logică cu profil 
propriu, a fost revizuită în mai multe rîn- 
duri pînă cu cîţiva ani înainte de moartea 
lui. Scrierea Scizo te ipsum (Cunoaşte-te pe 
tine însuţi) cuprinde o elaborată etică a 
intenţiei. Sic et Non (Pro și Contra) a fost 
compusă în intenţia de a stimula discuțiile, 
prezentând o listă de 158 de chestiuni con- 
troversate, adică de puncte în care par să 
existe discordanțe între texte teologice cu 


Abrabanei 

autoritate (de exemplu, chestiunea necesi- 
tății de a sprijini credinţa prin rațiune). Alte 
două lucrări ale lui Ab€lard sînt Introduce- 
rea în teologie şi un tratat despre Sfînta 
Treime. Printre oponenții săi teologici s-a 
numărat Sf. *Bernard de Clairvaux. 

Abelard a jucat un rol de seamă în cearta 
universalelor, rol modelat de forma în care 
această controversă s-a înfățișat *scolasti- 
cii. Poziţia susținută de el a fost în general 
antirealistă. Forma extremă a unui tip de 
realism mergea pînă la a susține că nu exis- 
tă în cele din urmă decît zece obiecte, aces- 
tea fiind cele zece *categorii aristotelice. 
Astfel, diversităţile de orice fel existente în 
cadrul categoriei substanței — chiar şi 
aceea, de exemplu, dintre un cal și o piatră 
— ar fi în realitate doar variaţii înăuntrul 
aceluiași obiect. Unul din argumentele lui 
Abâlard împotriva acestei teorii se sprijină 
pe faptul că ea conduce la absurditatea de a 
atribui simultan aceluiași lucru calităţi con- 
trare. O altă formă, mai moderată, a realis- 
mului, pe care de asemenea o atacă, este 
teoria colecţiei, potrivit căreia universalul 
este colecția tuturor obiectelor în cauză. 
Bunăoară, universalul om este pur şi sim- 
plu totalitatea oamenilor, adică o clasă co- 
lectivă. Unele din criticile lui Ab6lard la 
adresa acestei teorii izvorăsc din faptul că 
el nu face distincție între o colecție oare- 
care și o colecție completă, sau invocă fap- 
tul simplu că modurile în care părțile unei 
clase se leagă de întregul pe care-l formea- 
ză nu sînt identice în cazul claselor colec- 
tive și în cel al claselor în sensul mai obiș- 
nuit (distributiv) al cuvântului. Cu toate 
acestea, anumite părți ale teoriei sale pri- 
vind clasele colective tratează în chip inte- 
resant despre identitate și continuitate, în 
particular despre natura părților pretins 
„principale“ pe care le presupune identi- 
tatea continuă. (Această discuţie i-a permis 
lui Roscelin, cu care se afla în polemică, să 
arunce o umbră de îndoială asupra identită- 
ţii de după 1118 a lui Abelard.) 

Deşi s-a opus, astfel, acestor teorii realis- 
te și altora, Abclard are totodată o atitudine 
critică față de teoriile psihologiste sau no- 
minaliste despre universal. Pentru el, un 
discurs ce pune în joc universale este în- 
tr-un anumit sens un discurs despre lucruri, 


deoarece, de exemplu, a fi om înseamnă a 
nu fi cal. Dar aceasta nu echivalează cu a 
admite că universalele ca atare sînt lucruri. 
O atitudine similară se vădeşte în discuția 
sa privitoare la modul în care propoziţiile 
au semnificaţie. 


Abrabanel, Iuda. Vezi Ebreo. 


absolutul. Termen folosit de metafizicienii 
idealiști postkantieni ca desemnare pentr 
tot ce există în mod real, o totalitate gîndită 
ca un sistem unitar ce într-un fel generează 
şi deopotrivă explică întreaga diversitate 
aparentă. Pentru *Schelling şi *Hegel reali- 
tatea e spirituală, iar absolutul lor nu este 
Natura, ci un Dumnezeu filozofic neantro- 
pomorf. F. H. *Bradley, de pe o poziţie mai 
atee, începe prin a argumenta că toate cate- 
goriile fundamentale ale gîndirii curente 
sînt corupte de contradicții de neînlăturat, 
trebuind de aceea să fie date la o parte ca 
nefiind decît simplă aparență: calitate și 
relaţie, substanţă și cauză, subiect și obiect, 
timp şi spaţiu, toate sînt deopotrivă de ire- 
cuperabile. Absolutul, care constituie reali- 
tatea, trebuie să fie prin natura sa mai pre- 
sus de toate aceste categorii ce ţin de sim- 
pla aparenţă. El transcende în mod necesar 
orice gîndire relaţională, cu toate că orice 
gîndire este într-un fel sau altul relațională. 
El trebuie să posede o unitate ce depăşeşte 
şi trece dincolo de toate relaţiile și diferen- 
țele. Nu este de mirare, pesemne, că unii 
critici malițioși l-au reprezentat ca fiind 
„aidoma unui gol perfect și absolut“; sau ca 
fiind aidoma unei nopți în care toate vacile 
sînt negre. Ideea e anticipată de *Spinoza 
prin teza sa că realitatea e o unică substanţă, 
Deus sive Natura, Dumnezeu sau Natura. 


absolutism. 1. (în politică) Exerciţiul puterii 
neîngrădit de nici un fel de control sau con- 
trapondere. 2. (în filozofie) Opusul „rela- 
tivismului“ și, drept urmare, suferind de 
aceeaşi ambiguitate și  nedeterminare. 
Compară relativism. 


abstracţie. În gîndire, omiterea, prin ne- 
luare în consideraţie, a trăsăturilor distinc- 
tive (sau chiar comune) aparent irelevante 
ale diferiților indivizi cuprinşi într-o clasă. 
Orice clasificare comportă inevitabil un 

grad mai mare sau mai mic de abstracti- 
zare. Cînd clasificăm un grup de obiecte ca 
fiind galbene, ignorăm implicit orice alt as- 
pect sub care ele se aseamănă sau diferă 
între ele. Arta numită abstractă sau ne- 
obiectivă ar trebui mai curînd taxată drept 
nereprezentațională. Abstracţia intervine 
mai degrabă în simplificarea obiectelor re- 
prezentate, ca de pildă în perioada cubistă a 
lui Picasso. Opunînd „simplei abstracții“ 
realitatea, unii filozofi opun lumea exis- 
tenţei celei a *subzistenţei. 


absurditate. În accepțiunea curentă, fal- 
sitate evidentă sau opoziţie faţă de bunul- 
simţ sau de rațiune. Forma de raționament 
numită *reductio ad absurdum constă în 
derivarea unei contradicții vădite, adică atât 
a unei propoziţii cât şi a negaţiei acesteia, 
dintr-o mulțime de premise; de unde ur- 
mează că cel puţin una dintre aceste premi- 
se trebuie să fie falsă dacă celelalte sînt 
adevărate. Unii filozofi şi lingviști au în- 
cercat să formuleze criterii pentru genul 
sau genurile de absurditate aparent ne-auto- 
contradictorie exemplificată de propoziţii 
de felul „Ideile verzi incolore dorm furios“. 
Vezi confuzie categorială. 


Abunaser. Vezi al-Fărăbi. 


Academia din Atena. La drept vorbind, 
cea dintîi universitate, înființată de *Platon 
pe la 385 a.Chr. „Vechea Academie“ a lui 
Platon și a succesorilor săi imediaţi a fost 
uneori deosebită atît de „Academia medie“ 
a lui *Arcesilaos, cîi şi de *,„Noua Acade- 
mie“ a lui *Carneade, cu tendințele lor 
sceptice (vezi Scepticism). O şcoală neo- 
platoniciană (vezi neoplatonism) din Atena, 
care își spunea Academie, a fost închisă, ca 
bastion al păgînismului, în 529 p.Chr. 


Academia din Florenţa. Colegiu neoficial 
creat în 1462 la Careggi, lîngă Florenţa, 
după modelul *Academiei din Atena a lui 
Platon. Sub îndrumarea lui *Ficino, ea a ju- 
cat un rol de frunte în revirimentul platoni- 
cian din Europa renascentistă. 


acceptare. Una dintre reacţiile posibile la o 
teorie sau la probe empirice. Un filozof al 
ştiinţei care crede că datele empirice nu pot 
niciodată să dovedească sau să infirme o 


acte de vorbire 


teorie științifică poate să tragă concluzia că 
în mod necesar o teorie rămîne întotdeauna 
provizorie sau parțială. O atare concluzie 
pare să fie însă în conflict cu marea încre- 
dere pe care o acordăm cu toţii tehnologii- 
lor și predicţiilor ce se sprijină pe o teorie 
bine testată. Conflictul e deosebit de pro- 
nunțat în statistică, unde caracterul provi- 
zoriu al datelor este adesea foarte clar. Vezi 
și Popper; ştiinţă, filozofia ş. 


acces privilegiat. Relaţia aparte pe care o 
avem cu conținuturile propriei conştiinţe, 
dar pe care nimeni nu o are cu conținuturile 
conștiinței altcuiva. 


accident. 1. (în filozofia scolastică) Ceea 
ce nu are prin sine o existenţă independentă 
sau autosuficientă, ci este doar inerent unei 
*substanțe. Aceasta din urmă poate rămîne 
într-o formă mai mult sau mai puţin fixă, în 
timp ce accidentele „ei“ dispar sau se mo- 
difică. 2. (în logica aristotelică) Proprietate 
neesenţială, ceea ce poate fi atribuit unei 
substanţe fără a-i fi esenţial. De exemplu, o 
fată poate să fie blondă, dar este cu necesi- 
tate de sex femeiesc; culoarea blondă este 
în acest exemplu un accident, iar sexul nu. 


accident, eroarea a. Vezi eroarea conversă 
a accidentului. 


acrasia (sau akrasia) (cuvînt grecesc, în- 
semnînd „slăbiciune“). Denumire alterna- 
tivă pentru *slăbiciunea voinţei. Termenul 
derivă din distincţia aristotelică dintre akra- 
tes, omul moralmente slab, și enkrates, omul 
capabil să reziste ispitei. Vezi și Platon. 


acte de vorbire. Acte efectuate atunci cînd 
se rostesc cuvinte. J. L. *Austin a susținut 
că actul complex de rostire a unor cuvinte 
se compune din mai multe acte simple dife- 
rite între ele: mai întîi, actul /ocuționar 
(pronunțarea cuvintelor) care comportă un 
act fonetic (producere de sunete), un act 
fatic (folosirea unei gramatici) şi un act 
rhetic (folosirea de cuvinte cu sens); apoi 
actul ilocuționar (act realizat prin rostirea 
cuvintelor, de pildă acela de a promite sau 
de a declara ceva); în fine, actul perlocuțio- 
nar, prin care producem, cu ajutorul cuvin- 
telor noastre, efecte în alte persoane — de 
exemplu, stînjeneala. Austin şi alții sînt de 


A actualitate și potenţialitate 

părere că studiul actelor de vorbire poate 
clarifica probleme privitoare la semnifica- 
ție, referință ş.a.m d. 


actualitate și potenţialitate. 1. Termeni ce 
marchează contrastul între ceea ce are for- 
mă, în sens aristotelic, şi ceea ce are doar 
posibilitatea de a poseda formă. Actuali- 
tatea (în greceşte, energeia) este acel mod 
de a fi în care un lucru poate produce alte 
lucruri sau poate fi produs de acestea — tă- 
fîmul evenimentelor și al faptelor. Prin 
contrast, potenţialitatea (în grecește dyna- 
mis) nu e un mod în care lucrul există, ci 
este puterea de a efectua o schimbare, ca- 
pacitatea unui lucru de a face treceri în stări 
diferite. 2. În filozofia lui *Husserl actuali- 
tatea (în germană, Wirklichkeit) înseamnă 
existenţă în spaţiu şi timp, ca opusă posibi- 
lităţii. 


acțiune. Cuvânt ce se aplică uneori la lu- 
cruri (de exemplu, acţiunea unui acid asu- 
pra unui metal), dar cu precădere la faptele 
unor agenți care urmăresc scopuri. Aristo- 
tel făcea distincţie între acțiune, adică ceea 
ce un om face (poiesis) și ceea ce doar i se 
înâmplă (parhos: tradus de obicei prin 
„afect“ sau „pasiune“). 

Legat de acţiune se pun trei probleme 
filozofice principale. (1) Prima privește 
modul de a o defini, dat fiind că definiţia- 
standard, potrivit căreia ea este „o mișcare 
corporală precedată de un act de voință“, 
înfîmpină dificultăți (vezi voliție). (2) Cea 
de-a doua privește evaluarea sau aprecierea 
acţiunii (vezi responsabilitate). (3) Explica- 
rea acţiunii a fost sursa multor dezbateri de 
dată recentă. „Acţiunile“ unui om drogat 
sau hipnotizat pot fi explicate cu referire la 
antecedente cauzale speciale; cum trebuie 
explicată însă o acţiune raţională normală, 
de pildă aceea de îmbrăcare a unui pardesiu 
spre a ieși în oraș? Trebuie să spunem oare 
că *motivul pentru care am îmbrăcat parde- 
siul (dorinţa de a evita frigul) este cauza 
acţiunii mele? O obiecţie-standard ce se ri- 
dică împotriva acestui punct de vedere de- 
pinde de teza lui Hume după care o cauză 
este logic independentă de efectele ei: se 
afirmă că legătura invocată într-o asemenea 
explicaţie („ori de câte ori cineva vrea să 
evite frigul, iar o haină e modul cel mai bun 


de a o face, și nimic nu-l împiedică de la 
aceasta, el o îmbracă“) e o banală legătură 
logică — o simplă elucidare a ceea ce în- 
seamnă că doreşti ceva. Pare însă greşit să 
presupunem că dorința nu poate fi speci- 
ficată altfel decât cu referire la actele cu 
care ea se soldează; încât obiecțiile de acest 
tip par a fi nefondate. 

Unii filozofi se opun din principiu încer- 
cării de explicare cauzală a acțiunii, temîn- 
du-se că acest mod de abordare ar pune în 
pericol libertatea umană. Un atare pericol 
ar apărea însă numai dacă antecedentele 
mentale ale acţiunii s-ar dovedi a fi eveni- 
mente ce se petrec cumva în afara sferei de 
control a agentului. 


acţiune de bază (în engleză basic action 
— nt.). Un lucru pe care-l facem de-a 
dreptul, fără a fi nevoiţi să facem altceva 
spre a-l produce. Se relevă astfel contrastul 
cu acele acţiuni ale noastre în cazul cărora 
producerea a ceva presupune o intervenţie 
cauzatoare (de exemplu, apăsarea pe un bu- 
ton spre a produce detonaţia unei încărcă- 
turi explozive). Un exemplu banal de acțiu- 
ne de bază este ridicarea miinii. Totuși, unii 
filozofi găsesc misterioase puterile cauzale 
implicate pînă şi într-un caz atât de simplu. 
Vezi și acţiune. 


acţiune la distanță. În fizică, ideea că un 
corp poate afecta un altul fără ca între ele 
să existe sau să intervină o legătură meca- 
nică. Utilizarea termenului implică o in- 
fluenţă de departe şi instantanee exercitată 
de corpul în cauză, fără vreun mecanism 
detectabil de transmitere a forţei. 

Aşa par a sta lucrurile, de exemplu, în 
cazul interacțiunilor gravitaționale, unde 
două mase se atrag, reciproc deși sînt sepa- 
rate de un spaţiu vid. Din epoca lui Newton 
pînă în primele decenii ale secolului al 
XIX-lea, astfel de fenomene (printre care 
se numără și interacţiunile magnetice și 
electrostatice) erau explicate prin postula- 
rea unor fluide ipotetice, precum eterul lu- 
minifer, prin care s-ar transmite forțele. 

În fizica modemă, ideea ipoteticelor flui- 
de a fost abandonată, acţiunea la distanță 
fiind descrisă prin apel la ceea ce Einstein 
însuși caracteriza drept „ideea destul de 
artificială“ de cîmpuri. Acest model permi- 

te cuantificarea fenomenelor şi „explica- 
rea“ lor prin interacțiuni locale. Astfel, de- 
spre o sarcină electrică se spune că creează 
în spaţiul din jurul ei un cîmp electric; 
asupra unei a doua sarcini, aflate în această 
regiune spaţială, se exercită o forță prin 
interacțiune cu acest cîmp. O descriere al- 
ternativă, dar matematic echivalentă, face 
uz de ideea unui schimb de particule vir- 
tuale între corpurile aflate în interacţiune. 
Asemenea interacțiuni nu sînt instantanee, 
ci se transmit cu viteza luminii. Conform 
teoriei generale a *relativităţii, un câmp 
gravitațional este rezultatul unei „curbări“ 
a spaţiu-timpului, cauzată de prezenţa unei 
mase. Pînă acum, încercările de extindere a 
acestei idei la interacțiunile electrice şi 
altele, vizînd crearea unei teorii unificate a 
cîmpului, n-au fost încununate de succes. 


Adelard de Bath (/7.* sec. al XII-lea 
/11070-?1142). Autor englez în domeniul 
filozofiei, cu rol important în a transmite 
Occidentului bagajul de cunoştinţe știinţi- 
fice arab. Principala sa lucrare filozofică, 
De eodem et diverso (Despre identitate şi 
diferență), cuprinde una dintre soluţiile me- 
dievale la dificultatea de a admite un grad 
egal de realitate existenţei individului şi ce- 
lei a speciei și a genului cărora el le aparţi- 
ne. Adelard susținea că specia şi genul sînt 
neafectate de caracteristicile individuali- 
zante (vezi gen; individuaţie, principiul i.). 


adevăr și falsitate. „Ce este adevărul?“ în- 
treabă batjocoritor Pilat; și nu așteaptă să i 
se răspundă (Francis Bacon, Essays, „Of 
Truth“). Exemplul lui Pilat ar putea fi ur- 
mat cu folos acum, pentru că „problema 
adevărului“ a fost în vremea din urmă discu- 
tată pe larg de filozofi, stimulaţi, probabil, 
de avânturile fanteziei ce i-au caracterizat 
pe idealiștii din secolul al XIX-lea. Filozo- 
fii de mai înainte ar fi putut foarte bine să 
fie de acord că nu-i nevoie să se spună pe 
această temă mai mult decît e cuprins în 
definiția adevărului din Shorter Oxford En- 
glish Dictionary: „conformitate cu faptele, 
concordanţă cu realitatea“. 


* Abreviere pentru latinescul floruir (desem- 
nează momentul de vârf în perioada de creaţie). 


adevărul e întotdeauna la mijloc 


Această definiție rezumă teoria despre 
adevăr a simțului comun, feoria adevăru- 
lui-corespondenţă, care susţine că un enunţ 
e adevărat dacă el corespunde faptelor (vezi 
și teoria ade vărului-corespondență). 

Au fost susținute însă şi multe alte teorii. 
Idealiștii absoluţi au avansat *reoria adevă- 
rului-coerență, potrivit căreia singurul ade- 
văr absolut este „întregul“ — nimic altceva 
neputînd să aspire decît la grade de adevăr. 
William *James a formulat teoria pragma- 
tică a adevărului, potrivit căreia problema 
adevărului este una de economie a bunăstă- 
rii, o aserțiune fiind adevărată dacă se do- 
vedește a fi cea mai avantajoasă pentru noi 
pe termen lung. *Tarski a încercat să evite 
problemele auto-referinţei (vezi paradoxuri 
semantice) susținînd că termenul „adevăr“ 
poate fi definit numai într-un metalimbaj. 

În Tractatus Logico-Philosophicus, *Witt- 
genstein a dezvoltat o teorie a adevărului în 
care se combinau elemente din teoria ade- 
vărului-corespondenţă cu elemente din teo- 
ria adevărului-coerenţă. Enunţurile de bază, 
referitoare, așa-zicînd, la atomii cunoaşterii 
şi ai experienței, ar corespunde direct reali- 
tății. Din ele s-ar deriva alte enunţuri, mai 
complexe, al căror adevăr ar depinde de 
consistenţa sau coerenţa lor cu enunţurile 
de bază componente. În ceea ce privește 
enunţurile de bază, Wittgenstein considera 
relația dintre adevăr și realitate ca fiind 
aceeaşi cu relaţia dintre un tablou și ceea ce 
acesta reprezintă. 

F. P. *Ramsey considera a fi dizolvat 
problema adevărului arătând că „p“ și „p 
este adevărat“ înseamnă același lucru, ceea 
ce ar face redundant predicatul „este adevă- 
rat“ (de aici denumirea de teorie a redun- 
danței). *Strawson a adus noi dezvoltări 
acestei idei, în timp ce J]. L. *Austin a apă- 
rat O versiune a adevărului-corespondență. 
Compară validitate și adevăr. 


adevăr contingent. Vezi adevăr necesar și 
contingent. 


adevărul e întotdeauna la mijloc. Maxi- 
mă demonstrabil falsă, dar care exercită o 
atracţie perenă asupra celor cărora le place 
să se considere judecători cumpăniţi și mo- 
deraţi. Dacă această maximă ar fi adevăra- 
tă, adevărul ar trebui să se afle în punctul 


adevăr necesar și adevăr contingent 


20 


B, aflat la jumătatea distanței dintre A și C, 
dar atunci el ar trebui, tot așa, să se afle la 
jumătatea distanțelor dintre B și A și dintre 
B și C, ultimele două situaţii fiind reciproc 
incompatibile. 


adevăr necesar și adevăr contingent. De- 
spre o *Propoziţie se spune că este necesar 
adevărată, sau că exprimă un adevăr nece- 
sar din punct de vedere logic, dacă şi nu- 
mai dacă negația respectivei Propoziţii ar 
comporta o *autocontradicție; despre o 
Propoziţie se spune că este contingent ade- 
vărată sau că exprimă un adevăr contingent 
din punct de vedere logic, dacă poate fi 
negată fără autocontradicţie. Cu modificări 
corespunzătoare, aceleași lucruri sînt vala- 
bile despre falsitatea necesară şi Propoziţii- 
le necesar false, respectiv despre falsitatea 
contingentă şi Propoziţiile contingent false. 

Întrebat ce a spus duhul tatălui său, 
Hamlet (în piesa lui Shakespeare) răspunde 
((VD): 

„Nu-i ticălos în toată Danemarca 

Și care să nu fie și-un mișel“ 

La care prietenul său Horatio replică: 

„Nu trebuia să vie un mort din groapă 

S-aflăm aşa ceva.“ 

Na-i nevoie s-o spună un duh, pentru că 
Propoziția rostită de Hamlet e logic nece- 
sară. Ceea ce ar fi vrut Horatio — și înțele- 
gem ușor de ce — era o Propoziţie contin- 
gentă, o Propoziţie ale cărei adevăr sau fal- 
sitate să nu poată fi cunoscute prin simpla 
înțelegere a sensului ei, o Propoziţie a cărei 
contradictorie, așadar, să nu fie nici necesar 
ade viirată, nici necesar falsă. 

Dacă Hamlet ar fi afirmat — oricît de 
anacronic, de nepoetic și de nepotrivit cu 
intenţiile lui Shakespeare ar fi fost acest 
lucru — că toți ticăloşii din Danemarca sînt 
produsul frustrării materne, atunci Propozi- 
ţia sa n-ar fi fost necesară, ci contingentă, 
iar adevărul ei — în ipoteza că e adevărată 
— n-ar fi putut fi cunoscut în cele din urmă 
decît prin raportare la un studiu efectiv al 
antecedentelor familiale frustrante ale tică- 
loşilor din Danemarca. Ceea ce a spus 
Hamlet era nu numai logic necesar, ci şi 
analitic, tautologic şi a priori. Ceea ce ar fi 
putut spune sociologul Hamlet ar fi fost nu 
doar contingent, ci şi sintetic şi a posteriori. 


Vezi și analitic/sintetic; a priori şi a poste- 
riori; furca lui Hume. 


a dicto secundum quid ad dictum simpli- 
citer (formulă latină însemnând „de la ex- 
presia calificată la aceeași expresie luată 
fără nici o restricţie“). În logica tradiționa- 
lă, eroare cunoscută și sub denumirea de 
*eroarea conversă a accidentului. 


a dicto simpliciter ad dictum secundum 
quid (formulă latină însemnând „de la ex- 
presia luată fără restricţii la aceeași expre- 
sie dar calificată“). În logica tradițională, 
eroare cunoscută și sub denumirea de eroa- 
rea accidentului. Vezi eroarea conversă a 
accidentului. 


Aenesidemos (sec. | a.Chr.). Filozof scep- 
tic, cu activitate în Alexandria. Printre lucră- 
rile sale, acum pierdute, se numără Discur- 
suri pyrrhoniene şi o Schiţă a pyrrhonis- 
mului. Iniţial un academic, Aenesidemos 
rupe ulterior această legătură, făcînd să re- 
nască o filozofie autentic pyrrhoniană. El 
reducea în mod sistematic argumentul în 
favoarea „suspendării judecății“ la zece 
„tropi“ sau moduri. Vezi Pyrrhon; Scepti- 
cismul. 


afirmarea antecedentului. Într-o *Propo- 
ziţie ipotetică de felul „Dacă hoțul a pă- 
truns pe fereastră, atunci se vor găsi am- 
prente ale tălpilor sale pe răzorul de flori“, 
partea de la „dacă“ pînă la virgulă se chea- 
mă antecedent, iar cea de după „atunci“ — 
consecvent. Din propoziţiile de această for- 
mă, „Dacă p, atunci a“, se pot construi pa- 
tru inferenţe, dintre care două valide şi 
două nu. A afirma antecedentul înseamnă a 
raționa, valid, că dat fiind că p, urmează că 
q. A nega consecventul înseamnă a raţiona, 
tot valid, că gq fiind fals, p este și el, cu ne- 
cesitate, fals. A afirma consecventul în- 
seamnă a raționa, nevalid, că, dat fiind că 
q, urmează Că p. A nega antecedentul în- 
seamnă a raţiona, de asemenea nevalid, că 
întrucît p e fals, q nu poate fi nici el decît 
tot fals. 

Tradiţionalele denumiri latinești ale ce- 
lor două moduri valide se mai folosesc 
uneori şi astăzi: modus (ponendo) ponens 
pentru afirmarea antecedentului; şi modus 

(tollendo) tollens pentru negarea consec- 
ventului. 


afirmarea consecventului. Vezi afirmarea 
antecedentului. 


a fortiori (în latină, „de la mai tare“). Ex- 
presie folosită cu sensul de „cu atît mai 
mult“ sau „şi mai sigur“. Dacă toți oamenii 
sînt muritori, atunci a fortiori toţi englezii 
— care formează o mică subclasă a clasei 
oamenilor — trebuie să fie muritori. Acest 
mod de a raţiona ar putea fi numit argu- 
mentum a fortiori. 


agnosticism. Teza potrivit căreia, contrar 
presupunerilor ateiştilor ca și celor ale 
teiștilor, nu se poate cunoaște nici practic, 
nici în principiu dacă Dumnezeu există sau 
nu. În variate forme, agnosticismul revine 
în repetate rînduri în decursul istoriei gîn- 
dirii. A avut câțiva exponenţi de seamă în 
Anglia epocii victoriene, ca de exemplu 
T. H. Huxley, care a şi creat termenul. Pozi- 
ţia lor s-a închegat în parte ca rezultat al 
interogaţiei filozofice, inspirată de *Hume 
şi *Kant, privitoare la însăși “posibilitatea 
cunoașterii de către om a tărimurilor ce de- 
păşesc experienţa posibilă. În aceeaşi peri- 
oadă însă, acceptarea necritică a Bibliei ca 
autorevelaţie divină s-a aflat sub presiunea 
cercetării științifice și a celei istorice. To- 
tuși, credinţa este posibilă acolo unde nu e 
posibilă cunoaşterea în accepțiunea strictă, 
astfel că într-un anumit sens este logic po- 
sibil, chiar dacă psihologic anevoios, ca un 
gînditor să fie agnostic din perspectiva filo- 
zofică și totodată credincios din perspecti- 
va religioasă. 

Agnosticismul tradiţional, care consideră 
neverificabil dar nu lipsit de sens enunţul 
că Dumnezeu există, a fost repudiat de po- 
zitiviştii logici, care considerau că tot ce e 
neverificabil este ipso facto lipsit de sens 
(vezi pozitivism logic). Filozofia mai re- 
centă a religiei, foarte preocupată de carac- 
terul unic al conceptului de Dumnezeu, ca 
și al discursului religios în general, este 
adesea de acord cu agnosticii că tratarea 
doctrinelor religioase ca şi cum ar fi teze 
cvasiștiinţifice despre natura realității naşte 
probleme insolubile. Dar ia lucrul acesta 
drept un indiciu că funcţia reală a unor ase- 


alchimie A 


menea doctrine s-ar putea să fie cu totul di- 
ferită. Vezi religie, filozofia r. 


ahimsă (în sanscrită: nevătămare). Doctri- 
na, susținută îndeobşte de jainiști şi de 
buddhiști, că e un rău să ucizi alte fiinţe vii, 
oricît de umile ar fi. Credinţa aflată în spa- 
tele acestei doctrine este că toate făpturile 
vii au suflete în esenţă de același fel, iar în 
virtutea transmigraţiei (vezi metempsihoză) 
s-ar putea ca într-o formă animală inferioa- 
ră să sălășluiască vremelnic sufletul vre- 
unui strămoș venerabil. 


Ajivika. Vezi materialismul indian. 
akrasia. Vezi acrasia. 


Albertus Magnus (sau Albert cel Mare) 
(e. 1200-1280). Filozof și teolog scolastic 
care a activat în Germania și la Paris. Re- 
numit prin amploarea cunoștințelor sale 
(pentru care a fost supranumit „Doctor 
Universalis*), a scris comentarii la toate lu- 
crările lui Aristotel. A jucat un rol deosebit 
de important în transmiterea către Evul 
Mediu a moștenirii greceşti și arabe din do- 
meniul ştiinţelor naturii. Printre elevii săi 
s-a numărat și *Toma d'Aquino. Vezi și 
aristotelism. 


Albo, Iosif (c. 1380-1444). Filozof evreu 
spaniol, elev al lui *Crescas. A fost în 
esenţă un eclectic, preluînd fără discernă- 
mâînt idei din surse ebraice, islamice și creş- 
tine scolastice. Lucrarea sa Sefer ha-'Ikka- 
rim (Cartea principiilor) este de factură 
apologetică, oferind o justificare raţională a 
iudaismului. Ea s-a bucurat de multă popu- 
laritate în cercurile evreieşti şi a fost mult 
admirată de unii teologi creştini de mai fîr- 
ziu (ca, de exemplu, Grotius și Richard Si- 
mon). 


alchimie. Filozofie medievală ce combină 
o cosmologie ocultă cu experimentarea chi- 
mică practică. Avînd obiîrşii independente 
în Egiptul elenistic şi în China antică, al- 
chimia a rămas timp de peste 1500 de ani o 
ramură legitimă şi recunoscută a filozofiei 
în Europa şi în lumea islamică. În aspectele 
ei practice, a devenit precursoarea chimiei 
moderne. Bazându-şi punctul de vedere pe 
fizica aristotelică, alchimiștii au căutat să 

izoleze prima materia (materia primordia- 
lă) din care credeau că pot fi create toate 
obiectele din lumea fizică. În tratatele recu- 
noscute de alchimie se simt puternic in- 
fluențe neoplatoniciene și cabalistice și 
devine tot mai vizibilă o abordare mistică 
bazată pe corespondențe și „simpatii“ ocul- 
te (vezi Cabală; neoplatonism). 

Alchimistul practician căuta trei lucruri: 
elixirul vieţii, panacee universale şi, mai 
ales, mijloacele de a transmuta metale ne- 
nobile în aur (vezi piatra filozofală). Acest 
din urmă aspect al alchimiei este vizat de 
Chaucer în versurile ironice din Prologul la 
Povestiri din Canterbury: „Dar deşi filozof 
era, aurul nu-i prea prisosea“. 


Alcmaeon din Crotona. Singurul discipol 
de seamă al lui *Pitagora din aceeași gene- 
raţie cu el sau din cea imediat următoare. A 
avut în principal preocupări medicale. A 
susținut că sănătatea atîrnă de păstrarea 
unui anumit echilibru între diferite puteri 
opuse. Deşi credea, pe cît se pare, în nemu- 
rirea sufletului, este sigur că a afirmat rolul 
esenţial al creierului în funcționarea tuturor 
simţurilor. Vezi presocratici. 


aleator, caracter. Situaţie ce se iveşte 
atunci cînd în repetițiile unei încercări pen- 
tru care există o probabilitate fixă, cunos- 
cută a unui anumit rezultat lipsește orice 
regulă de prezicere a acelui rezultat, care să 
tindă spre o rată de succes diferită. Astfel, 
de exemplu, dacă avem o probabilitate de 1 
la 37 ca numărul 7 să iasă la roata unei ru- 
lee, atunci nu avem nici o regulă de prezi- 
cere a apariţiilor lui 7 care să tindă spre o 
rată de succes diferită de 1 la 37. Teoria 
frecvenţială a probabilităților ia în conside- 
rație numai repetițiile unei mulțimi de con- 
diţii unde la fiecare repetiţie poate să apară 
doar unul dintr-o mulțime dată de rezultate 
posibile. Acest rezultat este valoarea varia- 
bilei aleatoare pentru respectiva încercare. 
Unui rezultat particular i se va asocia O 
probabilitate numai dacă, întîi, există o 
frecvenţă relativă sau proporție a încercă- 
rilor soldate cu acel rezultat, spre care tinde 
proporția observată în şirurile de încercări 
pe măsură ce numărul încercărilor crește; şi 
în al doilea rînd, numai dacă nu există nici 
o metodă efectivă de selectare a încercări- 


lor potrivit căreia frecvenţa relativă a rezul- 
tatului tinde spre o limită diferită. Această 
a doua condiţie este cea care exprimă ca- 
racterul aleator al procesului. 


Alexander, Samuel (1859-1938). Filozof 
născut în Australia, care începînd din 1877 
a studiat la Oxford matematica, filologia 
clasică şi filozofia, iar mai târziu, la Frei- 
burg, psihologia experimentală. A fost du- 
pă aceea profesor de filozofie la Manches- 
ter (1893-1924). Principala operă filozofi- 
că: Space, Time and Deity (2 vol., 1920). 

Alexander a fost una din cele mai in- 
fluente figuri în cadrul reacției realiste faţă 
de idealismul dominant în epoca sa de de- 
but. Cunoașterea, considera el, constă în 
general în „coprezenţa“ unui act mental şi a 
unui obiect, fiind adică, esențialmente, cu- 
noaștere a unei lumi independente de spiri- 
tul uman. Epistemologia sa este integrată 
unui sistem metafizic atotcuprinzător, care 
trasează evoluția lumii de la spaţiu-timp, 
privit aici ca un material (stuff) primordial, 
înspre divinitate, care este idealul ei încă 
nerealizat. Vezi realism. 


alegere, axioma a. O *axiomă a *teoriei 
mulțimilor. Dată fiind o mulțime X ai qărei 
membri sînt mulțimi nevide disjuncte (adi- 
că fiecare mulțime-membru are cel puţin 
un membru și intersecţia oricăror doi mem- 
bri ai lui X este vidă), axioma alegerii spu- 
ne că există o mulțime (-alegere) ce constă 
din cîte un membru și numai unul din fie- 
care dintre membrii lui X. S-a putut demon- 
stra independenţa acestei axiome față de 
celelalte axiome ale teoriei mulțimilor. 
Vezi şi Gădel. 


al-Fărâbi, Abi Nasr (sau Abunaser) (c. 
870-950). Filozof islamic. Lucrarea princi- 
pală: ai-Madinar al-Fădilah (Cetatea virtu- 
oasă). 

Cu al-Fărăbi se poate spune că începe, 
propriu-zis, istoria *neoplatonismului isla- 
mic (vezi filozofia islamică). A studiat filo- 
zofia la Bagdad devenind logicianul de 
frunte al epocii prin scrierea unui număr de 
comentarii la *Organon-ul lui Aristotel şi 
la Isagoge a lui Porphyrios. A fost puternic 
influenţat de Republica lui Platon: interesul 
său pentru etică şi pentru noțiunea de drep- 

alienare 


tate l-au făcut să scrie o lucrare similară, 
cunoscută îndeobște sub titlul abreviat Ce- 
tatea virtuoasă. Aceasta era o cetate în care 
oamenii căutau viaţa bună şi care abunda în 
virtuți de tot felul. Prin contrast cu ea, al- 
Fărăbi identifica patru tipuri de cetăţi co- 
rupte, aflate departe de acest ideal. Neopla- 
tonismul funciar al lui al-Fărâbi l-a făcut 
însă să-și înceapă lucrarea cu o discuţie 
despre Unul plotinian și nu, cum a făcut 
Platon, cu o examinare a dreptăţii. A consi- 
derat, asemeni lui Platon, că pentru statul 
perfect este absolut esenţială domnia filo- 
zofiei, fără de care statul ar pieri. Dacă însă 
în stat nu se găsea un individ care să întru- 
nească toate virtuțile filozofice, cîrmuirea 
putea fi exercitată în comun de un grup de 
oameni care le întrunea (vezi regii filozofi). 


algebră. Partea matematicii avînd ca 
obiect studiul structurilor abstracte care cu- 
prind (cel puţin) operaţii ce au proprietăţile 
adunării și ale înmulțirii. Algebra elemen- 
tară se ocupă în mare parte de rezolvarea 
ecuaţiilor polinomiale și de introducerea di- 
feritelor feluri de numere necesare în acest 
scop. Algebra superioară este studiul unor 
structuri ce satisfac mulțimi de axiome. 


algebră booleană. Algebra dezvoltată de 
George Boole (1815-1864) ca mod de ma- 
nipulare a unor simboluri prin metode pur 
algebrice (de exemplu, înmulţirea), fără a 
viza O interpretare particulară, ci reflectînd 
doar legi de bază ale gîndirii. În prezent 
termenul se referă la sisteme abstracte, ase- 
mănătoare în multe privințe algebrei boolee- 
ne iniţiale, sisteme ce pot fi aplicate la do- 
menii extrem de variate, cum ar fi probabi- 
litatea sau proiectarea asistată de calculator. 


al-Ghazăli, Abiă Hămid Muhammad (sau 
Algazel) (1058-1111). Filozof şi teolog is- 
lamic. Principalele lucrări: Tahăfur al-Fa- 
lăsifah (Incoerenţa filozofilor) (încheiată în 
1095), Ihyă' “Ulim al-Din (Renașterea 
ştiinţelor religioase) (scrisă c. 1096-1100), 
al-Munqidh min al-Dalăl (Eliberarea de 
eroare) (scrisă c. 1108). 

Potrivit unei tradiţii islamice, la fiecare 
sută de ani apare un înnoitor al credinţei is- 
lamice, iar al-Ghazăli, numit în Europa me- 
dievală Algazel, a ajuns să creadă că era un 


atare înnoitor pentru cel de-al șaselea secol 
islamic (secolul al XII-lea p.Chr.). După ce 
a fost o vreme profesor la Bagdad, în 1095 
trece printr-o criză spirituală ce are ca efect 
bîlbiiala și prăbuşirea nervoasă. Al-Ghazăli 
a părăsit atunci viața academică adoptînd 
modul de viață ascetic al unui sâfi (mistic 
islamic), deşi ulterior a mai revenit timp de 
circa trei ani. În tot cursul vieţii s-a străduit 
să diminueze tensiunile dintre filozofie şi 
teologie, iar reușita sa cea mai de seamă a 
fost aceea de a fi făcut teologia mai filozofi- 
că: prin folosirea unor metode de felul logi- 
cii silogistice pentru combaterea neoplato- 
nismului şi consolidarea dogmei islamice, 
a creat premisele pentru ca viitori teologi să 
procedeze la fel. Vezi și Filozofia islamică. 


algoritm. Procedeu explicit constînd din- 
tr-un şir finit de pași, pentru rezolvarea 
unei probleme sau atingerea unui scop, 
cum este, de pildă, folosirea *tabelelor de 
adevăr pentru a afla dacă o formulă propo- 
ziţională este sau nu o tautologie. Setul de 
instrucţiuni pentru efectuarea unei înmulţiri 
simple e un alt exemplu de algoritm. 


alienans. Termen medieval folosit pentru 
distingerea anumitor adjective ce formează 
legături deosebit de strînse cu substantivele 
cărora le sînt atașate. De exemplu, în timp 
ce expresia „O carte roșie““ spune despre un 
obiect că este deopotrivă carte și roşu, ex- 
presia „presupus asasin“, în care apare 
adjectivul alienant „presupus“, nu vrea să 
spună că cineva e presupus şi totodată e 
asasin, ci doar că termenul „asasin“ s-ar 
putea să fie aplicabil, dar poate că nu e. 


alienare. La început, și multă vreme, ter- 
menul a fost utilizat numai cu referire la 
schizofrenia progresivă sau la transferul de 
proprietate. În deceniile din urmă însă, a 
ajuns și un cuvînt la modă, sugerînd înstrăi- 
narea de societate sau neputința față de 
aceasta, ca și depersonalizarea individului 
în organizaţiile mari şi birocratice. Princi- 
pala influenţă în această direcţie a exerci- 
tat-o descoperirea Manuscriselor economi- 
co-filozofice din 1844, redactate de *Marx 
sub fascinația lui *Hegel şi a unor Tineri 
hegelieni mai vechi, de felul lui *Feuer- 
bach. O influenţă separată și de mai mică 


aliorelativă 


amploare au exercitat-o Max *Weber și alți 
sociologi preocupaţi de studiul birocraţiei. 


aliorelativă. Ireflexivă. Vezi relaţie. 


al-Kindi, Ya'qiăb ibn Ishăq (m. după 866 
p.Chr.). Filozof islamic. Un număr de două- 
zeci și patru de lucrări ale sale considerate 
cele mai importante au fost reunite și edi- 
tate de M. A. H. Abi Ridah în Rasâ'il al- 
Kindi al-Falsafiyyah (Tratatele filozofice 
ale lui al-Kindi) (1950-1953). al-Kindi este 
unanim recunoscut drept părintele filozo- 
fiei islamice. Asocierea sa cu mișcări inte- 
lectuale precum Mu'tazilah (vezi filozofia 
islamică) l-a îndemnat să încerce să inte- 
greze filonul filozofiei greceşti cu cel al 
doctrinei islamice, prezente deopotrivă în 
via efervescenţă intelectuală din imperiul 
islamic al secolului al IX-lea. Sinteza nu i-a 
izbutit întotdeauna, astfel încît *neoplato- 
nismul ezitant al lui al-Kindi a făcut ca 
unele dificultăţi filozofice să rămînă nese- 
sizate. Stabilindu-se la Bagdad, a cîștigat 
favoarea unor califi pro-Mu'tazilah intere- 
saţi ei înșiși de filozofie. Cu toate că și-a 
creat singur neajunsuri prin stilul său com- 
plicat și adesea alambicat, al-Kindi a adus 
o dublă contribuţie durabilă la filozofia is- 
lamică: a jucat un rol de frunte în răspîndi- 
rea gîndirii grecești, iar prin folosirea, dez- 
voltarea și chiar inventarea de noi termeni, 
a îmbogăţit substanţial terminologia filozo- 
fică arabă. A fost probabil primul filozof 
islamic care a adăugat un al șaselea termen 
sau voce (a/-Shakhs: individul) la cele cinci 
predicabile: specia, genul, diferența, propriul 
şi accidentul, din Isagoga lui Porphyrios. 


altruism și egoism. Termenul filozofic 
„altruism“ poate fi cel mai bine explicat 
privindu-l în opoziţie cu acela de „egoism“ 
(etic). Egoismul se sprijină pe ipoteza că 
moralitatea poate fi explicată în cele din 
urmă prin raportare la interesul individual, 
cu condiţia, ce-i drept, să fie vorba de un 
interes luminat. Pentru egoist, conflictele 
ce se constată între exigenţele moralei și 
cele ale avantajului personal sînt doar con- 
flicte între aspecte diferite ale interesului 
nostru individual — între interesul nostru 
indirect şi cel direct sau între interesul pe 
termen lung şi cel pe termen scurt. O expli- 

caţie generală a moralității și a interesului 
ar putea fi formulată astfel: toate foloasele 
noastre le datorăm existenţei unei societăți 
stabile; respectarea anumitor reguli morale 
este o condiţie necesară a unei asemenea 
societăţi; prin urmare, avem interesul de a 
păstra ordinea morală. 

Altruistul vede punctul slab al unor ast- 
fel de argumentări în faptul că ele dovedesc 
doar că noi avem interesul ca și ceilalți să 
se conformeze regulilor morale, nu și că 
avem interesul ca noi înșine să le respec- 
tăm. Teza centrală a altruismului este, prin 
urmare, negativă: explicarea moralității nu 
poate fi redusă la interesul individual. În 
termeni mai pozitivi, ea poate fi reformulată 
astfel: preocuparea pentru ceilalți oameni 
de dragul lor înşile este o condiţie necesară 
a moralității. Această teză este neîndoielnic 
adevărată, dar ea nu constituie un temei 
suficient pentru ideea mai tare că dorința de 
a-i ajuta pe alţii e o condiţie suficientă a 
moralității. 


ambiguitate. Existenţa a două sau mai 
multe sensuri clar diferenţiabile în semnifi- 
caţia unui cuvânt sau a unei expresii. Ori- 
cine susține că un cuvînt sau o expresie sînt 
ambigue trebuie deci să fie în măsură să 
specifice sensurile identificabile în ele: cu- 
vîntul „încet“, de pildă, este ambiguu, 
avînd un sens ce vizează intensitatea sono- 
ră şi altul care vizează viteza de desfășurare 
a unui proces (compară vaguitate). 

O formă particulară de ambiguitate o 
constituie așa-numita ambiguitate sistema- 
tică. Ea apare la cuvintele și expresiile care 
au întotdeauna acelaşi înțeles cînd se aplică 
la un gen de lucruri. Un astfel de exemplu, 
dat de Aristotel, care a atras primul atenţia 
asupra acestui fenomen, priveşte cuvântul 
„sănătos“, cuvînt aplicabil deopotrivă la 
oameni și la localităţi (sau la aerul din aces- 
tea). Dar în timp ce aerul din Breaza poate 
să fie sau să nu fie mai sănătos decît cel din 
Baia Mare, și în timp ce doamna Barbu 
poate să fie sau să nu fie mai sănătoasă de- 
cît domnui Barbu, e lipsit de sens să între- 
băm dacă aerul din Breaza e mai sănătos 
sau mai puţin sănătos decît domnul Barbu. 


Ambrozie, Sf. (c.340-397). Episcop al Mi- 
lanului și autor influent în domeniul filo- 

zofiei religiei. S-a opus cu succes ereziei 
ariene, care susținea că Isus şi Dumnezeu 
nu sînt de aceeași substanţă, că divinitatea 
lui Isus poate fi pusă la îndoială şi că deci 
el ar putea fi subordonat lui Dumnezeu. 
Afirmarea de către Sf. Ambrozie a inde- 
pendenţei Bisericii față de statul secular a 
fost, mult mai târziu, atacată, între alţii, de 
*Hobbes. 


analogie. Asemănare sau similitudine. Ana- 
logia pozitivă dintre cei doi termeni ai unei 
comparații — asemănările dintre ei — poa- 
te fi privită în contrast cu analogia nega- 
tivă, cu neasemănările dintre ei. Raţiona- 
mentul prin analogie constă în a infera din 
faptul că două lucruri (fenomene ş.a.) se 
aseamănă în anumite privinţe, că este pro- 
babil ca ele să prezinte asemănări și în alte 
privințe. Asemenea inferențe nu sînt, desi- 
gur, deductiv valide. Cu toate acestea ele se 
pot dovedi uneori utile în sens sugestiv 
pentru că se adeveresc în fapt. Scolasticii 
au elaborat şi ei doctrine despre analogie, 
încercînd să arate că limbajul omenesc poa- 
te fi folosit pentru a spune ceva despre un 
Dumnezeu transcendent: de exemplu, Ana- 
logia numelor a lui Cajetan. 


analitic și sintetic. Distincție între două fe- 
luri de *Propoziţii sau enunţuri, bazată pe 
natura probelor cerute pentru stabilirea 
adevărului lor. Distincția a fost trasată în 
mai multe moduri neechivalente. 

1. Un enunţ este un adevăr analitic dacă 
şi numai dacă noțiunea predicatului este 
inclusă în cea a subiectului; altminteri, 
dacă e adevărat, este un enunţ sintetic. 
Acesta e modul în care prezintă distincția 
*Kant, care a şi introdus cei doi termeni. 
Astfel, „Toate corpurile sînt întinse în spa- 
ţiu“ sau „Toţi soții sînt de sex bărbătesc“ 
constituie Propoziţii analitice, dat fiind că 
ideile de întindere, respectiv de a fi de sex 
bărbătesc sînt cuprinse deja în cele de corp, 
respectiv de soţ. Pe de altă parte, „Unele 
corpuri sînt grele“ sau „Lumina verde a 
semaforului indică «Traversaţi»“ sînt sinte- 
tice, întrucît ideile de greutate și de traver- 
sare nu sînt cu necesitate cuprinse în ideile- 
subiect respective. 

Distincția kantiană a fost criticată: mai 
întîi, pentru că e nedeterminată — nefiind 


analitic și sintetic A 


deloc clar ce trebuie şi ce nu trebuie consi- 
derat a fi cuprins în subiectul unei propozi- 
ţii; în al doilea nd, pentru că e, în mod ne- 
potrivit, psihologică, putînd din acest motiv 
să dea determinaţii diferite de la un vorbi- 
tor la altul, şi în al treilea rînd, pentru pre- 
supoziţia, conținută în ea, că toate propozi- 
țiile sînt neapărat de forma subiect-predicat 
— formă la care se mărginea, în cea mai 
mare parte, logica formală tradițională. 

Încercările de îndreptare a acestor defec- 
te s-au soldat, de obicei, fie cu formularea 
unor principii de diviziune explicit psiholo- 
gice, fie cu formularea unor criterii logice 
şi ebpistemologice ce tind să reducă distinc- 
ţia analitic/sintetic la distincţia a priori/a 
posteriori sau la distincţia logic/necesar 
contingent (vezi a priori, a posteriori, furca 
lui Hume; adevăr necesar şi adevăr contin- 
gent). În primul caz criteriul poate fi acela 
de a ști dacă predicatul este sau nu prezent 
în mod conştient în subiect, și ce ar spune 
sau n-ar spune subiectul răspunzând la anu- 
me întrebări imediate. În cel de-al doilea, el 
priveşte posibilitatea sau imposibilitatea de 
a deduce ceva printr-o analiză pur logică și 
răspunsul la întrebarea dacă o anumită 
aserțiune ar fi sau nu autocontradictorie. 

2. Un enunţ este analitic adevărat sau 
analitic fals dacă poate fi demonstrat sau 
infirmat pornind doar de la definiţii și fo- 
losind doar legi logice; şi este sintetic dacă 
adevărul sau falsitatea sa pot fi stabilite nu- 
mai apelnd și la alte mijloace. Aceasta a 
fost distincția postulată de *Frege și urmată 
de pozitiviștii logici, care susțineau că toate 
adevărurile matematicii și ale logicii sînt 
deopotrivă analitice și tautologice. (În pri- 
vința aritmeticii, acest punct de vedere a 
fost anticipat de Leibniz.) După cum spune 
Wittgenstein în Zractatus: „Propoziţiile 
logicii sînt tautologii. Prin urmare, propozi- 
țiile logicii nu spun nimic. (Ele sînt propo- 
ziţii analitice) ... Propoziţiile matematicii 
nu exprimă gânduri“ (6.1, 6.11 și 6.21). 

3. Un enunţ este un adevăr analitic dacă 
este adevărat în virtutea înţelesurilor cuvin- 
telor pe care le cuprinde; şi este un adevăr 
sintetic dacă e adevărat în virtutea modului 
cum stau lucrurile în lume. 

Alţii, între care mai cu seamă *Quine, 
refuză să accepte sau să recunoască orice 


enamnâsis 

fel de distincţie de genul analitic/sintetic, 
susținînd că deşi o astfel de distincție poate 
avea eventual o utilitate limitată ca model 
al modurilor diferite în care putem ajunge 
să cunoaștem adevăruri, ea nu marchează o 
diviziune clară între tipuri de cunoaștere şi 
se sprijină pe concepții greșite despre defi- 
niţie şi despre identitatea între înţelesuri. 


anamnâsis (cuvînt grecesc însemnînd „re- 
amintire“). Vezi reminiscență, argumentul 1. 


Anaxagoras din Clazomene (c. 500/499- 
c.428/427 a.Chr.). Influent filozof grec 
presocratic care şi-a petrecut cea mai mare 
parte a vieţii la Atena, unde a suferit perse- 
cuţii politice motivate prin pretinsa sa im- 
pietate. Cosmologia sa este o reacţie tran- 
şantă împotriva *monismului lui *Parmeni- 
de şi subliniază, contrar susținerilor lui 
*Zenon din Eleea, că materia e cu necesi- 
tate infinit divizibilă. Principalul interes fi- 
lozofic e negativ: chiar şi intelectul, care 
joacă un rol atât de mare, este — ca tot res- 
tul la *presocratici — corporal. 


Anaximandros din Milet (m.c. 547/546 
a.Chr.). Cel de-al doilea gânditor grec (du- 
pă *Thales din Milet) care a cultivat specu- 
lația generală despre natură în arisamblu. 
După cîte se pare, a sugerat că principiul 
prim nu poate fi o materie de un gen parti- 
cular, cum ar fi apa, ci trebuie să fie ceva 
nedeterminat. Pare, de asemenea, că a cre- 
zut într-un fel de tensiune fundamentală 
prezentă în lucruri, concepută în termeni 
avînd o curioasă tentă juridică. Mai sigur e 
că a susținut că Pămîntul se află în centrul 
Universului şi nu este sprijinit 'de nimic, de 
asemenea că toate viețuitoarele au apărut 
din mâl şi că omul provine, probabil, dintr-o 
altă specie animală ai cărei indivizi ajung 
mai repede la vîrsta adultă, cînd sînt în sta- 
re să se întrețină singuri. Vezi presocratici. 


Anaximenes din Milet. Compatriot mai fî- 
năr al lui *Anaximandros din Milet. A sus- 
ţinut că aerul e substanța fundamentală, ca- 
re prin condensare și rarefiere îmbracă alte 
forme şi înfățișări. Aceste substanţe deriva- 
te, se va fi gîndit el, devin la rîndul lor ele- 
mente a diferiți compuşi. Alte idei cosmo- 
logice ale lui Anaximene, fiind mai apro- 


piate de tradiţiile populare, sînt mai puţin 
interesante; sînt de menţionat însă unele 
speculaţii meteorologice ale sale, ce pun în 
joc ideea dilatării și condensării aerului. 
Vezi presocratici. 


Anderson, John (1893-1962). Filozof aus- 
tralian născut şi format în Scoţia, profesor 
de filozofie la Universitatea din Sidney din 
1927 pînă la pensionare. Se autocaracteriza 
fără ezitare drept realist, materialist deter- 
minist şi (în sensul cotidian al termenului) 
empirist. Eseurile sale filozofice au fost 
reunite în volumul Studies in Empirical 
Philosophy (1962), în timp ce diversele 
scrieri privitoare la educaţie au fost editate, 
mult mai târziu, în volumul Education and 
Inquiry (1980). Influent om de catedră, a 
fost de asemenea respectat pentru spiritul 
său independent şi pentru ardoarea cu care 
lua politic poziţie în sprijinul a numeroase 
cauze nepopulare. 


angoasă. Vezi Angst. 


Angst (cuvînt din limba germană însem- 
nînd „anxietate“, „angoasă“). În filozofia 
existenţialistă, teama de care e cuprins in- 
dividul uman atunci cînd înţelege că exis- 
tența sa este deschisă spre un viitor nede- 
terminat, al cărui gol trebuie să-l umple cu 
acţiunile sale liber alese. Anxietatea carac- 
terizează condiţia umană, care implică o 
confruntare permanentă cu posibilitatea și 
nevoia de decizie, însoțite de povara res- 
ponsabilităţii; vezi și rea-credinţă; existen- 
ţialism. 


anima (în latină, suflet). 1. Vezi suflet. 2. 
(în psihologia jungiană) Partea din *incon- 
ştientul colectiv al individului, care repre- 
zintă aspectul feminin al naturii umane. 


animism. Concepţie conform căreia totul 
în Univers, inclusiv plantele şi lucrurile ne- 
însufleţite, are un fel de ființare psihologică 
asemănătoare mai mult sau mai puţin cu 
cea a omului şi a animalelor subumane. Se 
afirmă, în acest sens, că o piatră nu e un 
simplu agregat de molecule aflate în mişca- 
re, ci posedă „conştiinţa“ altor corpuri prin 
faptui, bunăoară, că le atrage sau le respin- 
ge sau că, împreună cu ele, este afectată de 
gravitație. Atunci cînd este împărtășită de 

antropozofie 


populaţii primitive, această teorie se chea- 
mă „animism“. Filozofii animişti au fost 
adesea caracterizați, mai reverenţios, drept 
„panpsihişti“ (vezi panpsihism). Doctrine 
de acest fel au fost susținute de numeroși 
gînditori, între care Empedocles, Plotin, 
Leibniz, Schopenhauer, Peirce, Schiller, 
Whitehead, Alexander, de Chardin și 
W addington. 


Anselm, Sf. (1033-1109). Filozof scolastic 
născut la Aosta (Piemont), devenit mai 
apoi episcop de Canterbury (1093-1109). 

Unul dintre primii medievali care a apli- 
cat logica aristotelică, moștenită de la 
*Boethius, la clarificarea propriilor sale 
susțineri teologice. Din acest motiv se spu- 
ne uneori că a fost părintele scolasticii. Pâ- 
nă de curând a fost de maxim interes pentru 
filozofii religiei, din pricina neoplatonis- 
mului pe care-l manifestă în argumentele 
sale privind existența lui Dumnezeu. În 
scrierea sa Monologion (Solilocviu), Dum- 
nezeu este văzut ca fiind acel bine prin care 
toate lucrurile bune sînt bune sau ca fiind 
acel existent prin care toate existenţele 
există, iar în De Veritate, ca acel adevăr 
prin care toate lucrurile adevărate sînt ade- 
vărate. Cel mai vestit argument al său este 
cuprins în Proslogion-ul (Discursul) său: 
este cel cunoscut de la *Kant încoace drept 
“argumentul ontologic în favoarea exis- 
tenţei lui Dumnezeu. 

De un interes filozofic destul de general 
sînt dialogurile sale timpurii. Astfel, în De 
Veritate sînt investigate sensurile multiple 
ale „adevărului“. De Libertate Arbitrii (De- 
spre liber arbitru) discută problema liberei 
acţiuni şi condiţiile ei necesare. De Casu 
Diaboli (Despre căderea Satanei) încearcă 
să rezolve paradoxurile inerente ideii că 
răul moral își are obârşia în lepădarea Sata- 
nei de creatorul său divin. Aceste trei dialo- 
guri timpurii dau în vileag întreaga strălu- 
cire cu care Anselm mînuiește analiza ling- 
vistică în calitate de instrument pentru 
rezolvarea unor aporii conceptuale. Un alt 
dialog de tinerețe, De Grammatico (Despre 
omul învăţat) aplică o atare analiză în do- 
meniul pur logic şi investighează modul de 
semnificare caracteristic termenilor adjecti- 
vali precum „alb“ sau „învăţat“. Trebuie 
elucidată semnificaţia lor doar cu referire la 


calităţile în cauză (albul, învățătura), cum a 
susținut Aristotel, ori trebuie ca, într-un fel 
sau altul, și denotaţia lor (aceea de ființe 
umane, bunăoară, în cazul termenului „în- 
văţat“) să fie pusă în joc (așa cum susțineau 
gramaticienii)? Răspunsul lui Anseim e că 
explicaţia dată de gramatician, bazată pe 
uz, nu lămureşte capacitatea de necontenită 
redesfăşșurare a adjectivului în contexte ne- 
întâlnite anterior; explicarea pur logică tre- 
buie să posede o deschidere ce lasă loc unei 
atare re-desfășurări. Definirea lui „învăţat“ 
prin „...care posedă învățătură“ dă limpede 
de înțeles că termenul în cauză nu sem- 
nifică fiinţe umane mai mult decît o face 
termenul „alb“ şi nu impune nici un fel de 
restricții posibilelor lui aplicaţii viitoare. 
Un tratament similar trebuie extins la toți 
termenii adjectivali de acest fel. 

Analizele lui Anselm cuprind și investi- 
gaţii asupra sensurilor lui „a face“ (facere), 
„a da“ (dare), „a fi obligat“ (debere), „a 
voi“ (velle) şi a nedumeririlor pe care le 
creează numele aparente de felul lui 
„nimic“ și „nimeni“. Astfel „Nimic nu m-a 
învățat să zbor“ este analogul anselmian al 
discuţiei pe care o face Lewis Carrol privi- 
tor la aserţiunea lui Alice că nimeni n-a în- 
tîlnit-o în drum; Anselm dezvoltă interpre- 
tările cuantificaționale graţie cărora se evi- 
tă consecințele bizare ce rezultă dacă „ni- 
mic“ este tratat ca și cum ar fi numele a 
ceva. Discutînd despre „a face“, el inau- 
gurează fundamentele unei teorii a acţiunii 
care în vremea din urmă a fost apreciată 
drept extrem de semnificativă şi ale cărei 
consecinţe constituie încă obiect de contro- 
versă. S-a angajat pînă la un punct în dispu- 
ta medievală timpurie cu privire la univer- 
sale, opunîndu-se în această chestiune no- 
minalistului Roscelin. Vezi nominalism; 
scolastică; universale și particulare. 


antecedent. Vezi condiţional. 


antecedent, afirmarea (sau negarea) a. 
Vezi afirmarea antecedentului. 


antropozofie. Sistem ocult potrivit căruia 
cheia înțelepciunii și a înțelegerii Univer- 
sului se află în omul însuşi. Etimologic în- 
seamnă „înțelepciunea despre om“. În pre- 
zent, denumirea e aplicată învăţăturii filo- 


A = 


zofice eclectice a lui Rudolf Steiner (1861- 
1925), care era de părere că cea mai impor- 
tantă sarcină aflată în fața omenirii constă 
în cultivarea percepțiilor spirituale ale omu- 
lui aflate în curs de dezvoltare. Compară 
teozofie. 


antilogism. Vezi triadă inconsistentă. 


antinomianism. Concepţia după care legi- 
le morale obișnuite nu sînt aplicabile crești- 
nilor, ale căror vieţi, se spune, sînt guver- 
nate exclusiv de harul divin. Adversarii 
acestei poziții au ținut să semnaleze, cu 
prilejul deselor ei recurențe, implicaţiile ei 
etice alarmante. Prin extensie se poale vor- 
bi şi de antinomianismul altor (pretinse sau 
reale) elite morale. 


antinomie. Sinonim obsolescent pentu 
„paradox“ sau „contradicţie“. 


Antiochos din Ascalon (c. 130-68 a.Chr.). 
Filozof academic. Părăsind *scepticismul 
profesat de *Academia din Atena începînd 
cu *Arcesilaos, Antiochos a preconizat re- 
suscitarea doctrinelor „Vechii Academii“ 
— sistemele stoic şi peripatetic nefiind 
decît simple adaptări ale acestora. Propria 
sa concepţie era un amalgam al acestor trei 
filozofii; în alcătuirea ei intrau o episte- 
mologie stoică și o atitudine morală peripa- 
tetică potrivit căreia fericirea deplină recla- 
mă, în afara unei condiţii mentale cores- 
punzătoare, bunăstare materială şi sănătate 
trupească. Scrierile lui Antiochos n-au 
ajuns pînă la noi, dar *Cicero le-a folosit 
într-o măsură considerabilă. 


Antistene (c. 445-c.360 a.Chr.). Filozof 
atenian, discipol al lui *Socrate. A scris 
numeroase lucrări din care nu s-au păstrat 
decît fragmente. Fiind în principal un mo- 
ralist, deşi a arătat interes și literaturii și 
lingvisticii, Antistene a pleda: pentru o via- 
ță simplă, chiar austeră. Din pricina in- 
fluenței pe care a exercitat-o asupra lui 
“Diogene din Sinope, a fost considerat 
unul dintre întemeietorii Școlii cinice. Vezi 
și Cinicii. 

antisimetrică. Vezi relație. 

antiteză. Vezi Hegel. 

antonim. Cuvînt cu sens contrar: „bun“ 
este antonimul lui „rău“. Compară omo- 
nim; sinonim. 


apercepţie. Conştiinţă de sine sau a trăiri- 
lor lăuntrice, în contrast cu „percepția“, ca- 
re desemnează conștiința lumii exterioare. 
Folosit pentru prima dată de Leibniz în 
această accepțiune, în prezent termenul se 
asociază îndeosebi distincției operate de 
*Kant între apercepția sau conștiința de 
sine empirică și apercepţia transcendentală 
sau unitatea a priori a conștiinței de care 
depind, în concepția sa, coerenţa și sem- 
nificaţia experienţei. 


apodictic (sau apodeictic). Termen folosit 
în logica aristotelică pentru a indica modul 
sau modalitatea unei Propoziţii. O Propozi- 
ție se numește apodictică dacă asertează că 
ceva este necesar sau imposibil, ca în 
exemplul: „Șapte nu poate fi mai mare 
decât nouă.“ 


apodoză. Vezi condițional. 


aporetic. Care pune întrebări sau ridică 
obiecţii, fără ca neapărat să ofere răspun- 
suri. Un asemenea procedeu este caracte- 
ristic pentru *Socrate în dialogurile timpu- 
rii ale lui *Platon. O dificultate de acest fel 
este numită uneori, de către Ryle și alții, 
„aporie“. 


aporie. Vezi aporetic. 


a priori și a posteriori (expresii latinești 
însemnînd „din ceea ce se află înainte“, 
respectiv „din ceea ce vine după“). Distinc- 
ție între tipuri de enunţuri sau *Propozijii, 
bazată pe modul în care cunoaștem ade- 
vărul lor. Ea devine, astfel, şi o distincție 
între genuri de *cunoaștere. Expresiile au 
fost introduse pentru prima dată în perioa- 
da scolasticii tîrzii ca traduceri pentru doi 
termeni tehnici din teoria aristotelică a cu- 
noașterii. Această primă accepțiune a deve- 
nit acum desuetă. 

Ceea ce rămîne încă actual vine de la 
*Descartes, *Leibniz şi alţi autori din seco- 
lul al XVII-lea. Ambii termeni se aplică la 
Propoziţii, la raționamente și la idei sau 
concepte. Despre o Propoziţie se spune că 
este a priori dacă adevărul sau falsitatea ei 

pot fi cunoscute fără referire la experienţă, 
aceasta din urmă fiind necesară doar pentru 
a-i înțelege termenii. Dimpotrivă, adevărul 
sau falsitatea unei Propoziţii a posteriori 
pot fi cunoscute doar cu referire la modul 
în care stau, au stat sau vor sta în fapt lu- 
crurile (vezi adevăr necesar şi contingent). 

Despre raționamente se spune că sînt a 
priori în primul rînd în măsura în care 
încearcă să deducă a priori concluzii din 
Propoziţii (vezi deducție). Există însă și o 
accepțiune secundară, în care expresia se 
referă la orice invocare de probabilităţi an- 
tecedente sau de consideraţii teoretice ge- 
nerale, ca opuse datelor ce au de-a face mai 
mult sau mai puțin direct cu chestiunea 
particulară în discuţie. 

Aplicarea termenilor la concepte este 
controversată între empirişti și raționaliști 
(vezi empirism; raţionalism). *Locke și 
*Hume au susținut că toate ideile sau con- 
ceptele noastre derivă din experienţă. Alţii, 
ca de pildă *Platon şi *Leibniz, au pretins, 
dimpotrivă, că există anumite noțiuni de 
mare importanță — cum sînt cele de sub- 
stanță, egalitate, cauză sau asemănare și di- 
ferență — ce nu pot fi derivate în acest 
mod; noțiuni cărora li s-a conferit pe acest 
temei statutul de concepte a priori. S-a 
argumentat, de asemenea, mai ales de către 
*Kant, că unele dintre aceste conceple a 
priori sînt presupuse de însăși posibilitatea 
experienţei; ba chiar, teza existenţei unei 
cunoașteri sintetice a priori e un element 
central al întregii „revoluții copernicane“ 
săvîrșite de Kant în filozofie. 

Trebuie recunoscut că explicaţiile oferite 
aici privitor la distincţia a priori/a posteriori, 
precum şi explicaţiile date în alte locuri din 
dicționar privitor ia distincţiile adiacente 
dintre *analitic şi sintetic și dintre Propozi- 
ţii necesare și Propoziţii contingente nu pot 
decât să prejudece într-o anumită măsură 
asupra acestor mari dispute. Motivul e că, 
asemeni atâtor altor dezbateri din filozofie, 
ele vizează în bună parte tocmai chestiunea 
de a şti care sînt, la drept vorbind, distinc- 
țiile și conceptele potrivite. 


apriorism. Poziţia filozofică, opusă *em- 
pirismului, împărtășită de cei ce consideră 
că intelectul este înzestrat cu *idei înnăscu- 
te şi că există posibilitatea unei cunoaşteri 


argumentele consensului generali A 


genuine independente de experiență. Vezi a 
priori şi a posteriori; Kant; Locke. 


Aquinas. Vezi Toma d' Aquino, Sf. 


Arcesilaos (c. 316-242 a.Chr.). Gînditor 
sceptic care a inaugurat „Academia mijlo- 
cie“. Sub Arcesilaos, cel de-al şaselea sco- 
larh al ei, *Academia din Atena a adoptat 
poziţia sceptică în filozofie, care avea s-o 
caracterizeze în decursul următoarelor 
două secole. Redutabil dialectician, Arcesi- 
laos şi-a concentrat atacurile împotriva 
stoicilor. În afară de cîteva versuri, nu a 
scris nimic. Vezi scepticism. 


Archelaos din Atena. Elevul lui *Anaxa- 
goras şi, posibil, dascăl al lui *Socrate. Mi- 
ca sa contribuţie, mai degrabă la cosmolo- 
gie decât la filozofie, pare să fi constat în- 
tr-o amendare a sistemului lui Anaxagoras 
prin folosirea unor elemente preluate de la 
alți predecesori. 


Arendt, Hannah (1906-1975). Născută în 
Germania, vine în 1941 în S.U.A. ca refu- 
giată din pricina persecuțiilor naziste. Și-a 
cîştigat reputaţia de politolog cu lucrarea 
Origins of Totalitarianism (Originile tota- 
litarismului) (1951) — studiu privitor la 
declinul sistemelor politice europene din 
secolul al XIX-lea și la tendinţele expan- 
sioniste și antisemite ce l-au însoțit. În 
prelegerile Gifford (ţinute în 1972, 1974 şi 
publicate postum sub titlul 7he Life of 
Mind, 2 vol., 1978) îşi exprimă profunda 
neliniște în privința neputinței filozofiei, de 
la Platon pînă în ziua de astăzi, de a in- 
fluenţa în bine acțiunile omenirii. 


aretă (în limba greacă, excelență). Vezi 
Platon. 


argument. Vezi funcţie. 


argumentul -celui de-al treilea om. Vezi 
Platon. 


argumentele consensului general. Argu- 
mente ce din acceptarea (aproape) univer- 
sală a unei idei, în particular a credinței în 
Dumnezeu, trag concluzia că respectiva 
idee e adevărată. Pe lîngă dificultățile pe 
care le comportă determinarea gradului de 
universalitate a credinței în Dumnezeu de-a 

lungul istoriei omenirii sau a ce anume tre- 
buie socotit drept o atare credinţă, orice rațio- 
nament de forma „(Aproape) toată lumea 
crede că p, deci p e adevărat“ este evident 
nevalid. Cu toate acestea, dacă anumite 
credinţe esențial similare se găsesc răspîn- 
dite în culturi reciproc independente, se 
poate susţine în mod rezonabil că ele, pro- 
babil, întruchipează într-un fel anumite 
adevăruri importante (privitoare, bunăoară, 
la natura umană sau la trebuințele ome- 
nești) şi că n-ar trebui în mod facil date la o 
parte ca fiind simple erori. 


argumentul cosmologic. Modul în care e 
folosită această expresie pentru desemna- 
rea unuia dintre principalele argumente în 
favoarea existenței lui Dumnezeu este con- 
fuz şi inconsecvent. *Kant fiind cel căruia 
acest argument îi datoreşte larga populari- 
tate de care se bucură în prezent, este cu si- 
guranţă indicat să luăm cel puţin ca punct 
de pornire felul cum prezintă el singurele 
uei căi posibile de a încerca dovedirea exis- 
tenței lui Dumnezeu „în temeiul raţiunii 

- speculative“ (vezi teologie naturală). Toate 
încercările de acest fel, după cum se ex- 
primă Kant însuși, „sau pleacă de la expe- 
rienţa determinată și de la natura particu- 
lară a lumii noastre sensibile..., sau ele nu 
iau ca punct de plecare empiric decât o ex- 
periență nedeterminată, adică o existență 
oarecare, sau, în sfîrșit, ele fac abstracţie de 
orice experienţă și conchid complet a pri- 
ori, din simple concepte, existența unei 
Cauze supreme“. În prima din aceste cate- 
gorii, numită de el *argumentul fizico-teo- 
logic, Kant ar fi inclus toate cele *Cinci căi 
ale Sf. Toma *d' Aquino, pentru că ele por- 
nesc toate de la ceea ce d' Aquino consideră 
a fi fapte generale evidente privitoare la 
Universul ce ne înconjoară. Cea de-a treia 
categorie este cea a *argumentului ontolo- 
gic. Iar ceea ce ne preocupă aici este cea 
de-a doua categorie. 

Caracteristica definitorie a oricărei for- 
me a argumentului cosmologic este deci de 
a trebui să pornească nu de la o caracteris- 
tică generală, reală sau presupusă, a Uni- 
versului, ci de la simplul fapt că există un 
Univers. În felul acesta, ceea ce se cere 
explicat, și nu socotit drept un posibil dat 
ultim utilizabil, eventual, la explicarea altor 


lucruri, este simplul fapt că în genere există 
ceva. În acest punct se ivește şi cea mai ra- 
dicală obiecţie ce poate fi ridicată oricăror 
asemenea argumente cosmologice. Este 
vorba de faptul că orice sistem ce caută să 
explice de ce lucrurile stau așa cum stau 
trebuie întotdeauna edificat în cele din ur- 
mă pe temelia unor fapte generale care ele 
însele nu sînt şi nu pot fi, la rîndul lor, ex- 
plicate. Dar atunci de ce să nu fie acceptate 
ca fiind fundamentale şi ca neavînd nevoie 
de explicaţie chiar existenţa Universului şi 
eventual și faptul că el prezintă regulari- 
tățile fundamentale pe care le prezintă? 

Versiunea argumentului cosmologic cu- 
noscută şi criticată de Kant a fost găsită de 
acesta la *Leibniz; este versiunea numită 
uneori argumentul contingenţei Universu- 
lui (a contingentia mundi). La întrebarea 
cosmologică „De ce există ceva mai degra- 
bă decît nimic?“ Leibniz aplică propriul 
său principiu fundamental al *raţiunii sufi- 
ciente. Cei ce ridică obiecţia fundamentală 
indicată în alineatul precedent ar ține să su- 
blinieze că, din motivul arătat, acest princi- 
piu este cu necesitate fals. În concepția lui 
Leibniz, întrebarea cosmologică reclamă un 
răspuns pentru că existenţa universului este 
un fapt contingent, prin opoziție cu adevă- 
rurile logic necesare (vezi adevăr necesar şi 
adevăr contingent). În Principiile naturii şi 
ale graţiei divine bazate pe rațiune, el 
scrie: „Această rațiune suficientă a existen- 
ței Universului nu poate fi găsită în mersul 
lucrurilor contingente ... Aşadar, rațiunea 
suficientă, care nu are nevoie de altă raţiu- 
ne, trebuie găsită în afara desfăşurării lu- 
crurilor contingente și ea se află în sub- 
stanța care este cauza acestei desfășurări și 
care este o ființă necesară și care cuprinde 
în sinea Sa raţiunea existenței Sale ... lar 
această rațiune ultimă a lucrurilor se chea- 
mă Dumnezeu“ ($ 7-8). 

Concluzia acestui raționament leibnizi- 
an, reluat la Samuel *Clarke şi la mulţi alţi 
raționalişti, este că Dumnezeu este o Fiinţă 
logic necesară, astfel încât existenţa lui 
Dumnezeu nu poate fi decît un adevăr ne- 
cesar (vezi raţionalism). De aceea, după 
cum a arătat Kant, acest raționament este 
expus tuturor obiecţiilor ce se pot formula 
împotriva argumentului ontologic şi împo- 

triva conceptului specific-filozofic de Dum- 
nezeu, de la care porneşte. 

A doua speţă de argument cosmologic se 
defineşte prin aceea că evită această con- 
cepție particulară şi contrastul asociat ei 
dintre o Fiinţă logic necesară și ființele 1o- 
gic contingente. Ideea-cheie pozitivă este 
că simpla existență a Universului se cere 
cumva explicată, deși nu în felul indicat de 
Leibniz; pe cînd existenţa creatorului său 
divin, o Fiinţă poate şi de astă dată nece- 
sară, deși într-un alt sens, n-ar avea nevoie 
de explicaţie. Marea dificultate rezidă aici 
tocmai în elucidarea și justificarea acestui 
dorit contrast. Pentru că respingerea alter- 
nativei leibniziene înseamnă acceptarea 
obiecţiei că orice explicaţie a unor fapte 
logic contingente sfîrşeşte inevitabil în 
anumite alte asemenea fapte contingente 
sau într-un fapt sau anumite fapte ce, la rân- 
dul lor, nu mai sînt explicate. 

De observat că cea de-a treia dintre cele 
Cinci căi, interpretate adesea greşit drept 
un argument cosmologic, şi despre care se 
crede uneori în mod greșit că ar fi constituit 
ținta primordială a criticii kantiene, folo- 
sește de fapt expresiile „ființă necesară“ și 
„fiinţă contingentă“ în sensuri total diferite, 
derivate din *Aristotel. Fiinţe necesare sînt 
aici toate cele ce nu sînt prin natura lor sus- 
ceptibile de a înceta să existe; la Toma 
d' Aquino, în această categorie intră cor- 
purile cerești, sufletele omenești și îngerii. 
Vezi și creaţie; explicaţie; Cauză primă; 
Prim motor; Univers și univers. 


argumentul decalajului temporal. Argu- 
ment ce pune sub semnul îndoielii credibi- 
litatea percepției obiectelor fizice reale. 
Formularea cea mai succintă i-a dat-o Rus- 
sell în Human Knowledge (p. 204): „...deşi 
Soarele îl vedeţi acum, obiectul fizic ce tre- 
buie inferat din imaginea dumneavoastră 
vizuală a existat cu opt minute în urmă; 
dacă în acest răstimp Soarele ar fi dispărut, 
dumneavoastră aţi fi văzut totuşi acum 
exact ceea ce vedeţi. Prin urmare, nu putem 
identifica Soarele cu ceea ce vedem.“ 


argumentul gradelor de perfecțiune. A 
patra dintre cele *Cinci căi, potrivit căreia 
întrucât ceea ce este cel mai ţ trebuie să fie 
cauza oricărui alt $, toată fiinţa şi tot binele 


din *Univers sînt cu necesitate opera Unuia 
care este sub aceste aspecte „cel mai“, „iar 
pe acesta îl numim Dumnezeu“. Forţa aces- 
tui argument, atâta câtă e, derivă din teoria 
platoniciană a Formelor sau Ideilor (vezi 
Platon). 


argumentul henologic. Denumire alterna- 
tivă a *argumentului gradelor de perfecțiu- 
ne în favoarea existenţei lui Dumnezeu. 


argumentul moral în favoarea existenței 
lui Dumnezeu. Argument — cel mai bine 
cunoscut în formularea ce i-a dat-o *Kant 
— care încearcă să găsească temeiuri sufi- 
ciente pentru *teism în experienţa specific 
morală a omenirii. Potrivit formei kantiene 
a acestui argument, binele suprem este o 
stare de lucruri în care fericirea e distribuită 
riguros proporțional cu virtutea morală. 
Obligaţia noastră de a urmări acest bine su- 
prem devine inteligibilă numai dacă privim 
lumea ca fiind în așa fel creată și condusă 
încît el, binele suprem, să fie în principiu 
realizabil, aşadar numai dacă postulăm pe 
Dumnezeu (într-un sens apropiat de cel teist). 
Acest argument n-a fost îndeobşte acceptat 
ca fiind mai izbutit decît alte argumentări 
în sprijinul teismului. Vezi Dumnezeu, ar- 
gumentele în sprijinul existenţei sale. 


argumentul ontologic. Încercarea de a do- 
vedi, pe temeiul simplei examinări a con- 
ceptului de Dumnezeu, că fiinţa la care s-ar 
aplica acest concept există cu necesitate. 
Acest argument a fost dezvoltat pentru 
întîia dată de Sf. *Anselm. *Toma d'Aqui- 
no l-a criticat și l-a respins oarecum ambi- 
valent. Resuscitat de *Descartes, argumen- 
tul a fost acceptat de *Spinoza şi de *Leib- 
niz, de acesta din urmă cu unele restricții. 
A fost însă criticat şi respins atât de *Hume, 
cît și de *Kant. Sf. Anselm a formulat 
ideea de Dumnezeu ca fiind „ideea a ceva 
faţă de care nu se poate concepe nimic mai 
mare“ (aliquid quo nihil maius cogitari po- 
test) (Proslogion II). Apoi a argumentat că 
ceva ce există în realitate este cu necesitate 
mai mare decît ceva ce există numai în 
minte; prin urmare, Dumnezeu există atît în 
minte cât şi în afara ei, pentru că dacă ar 
exista numai în minte, nu şi în realitate, nu 

ar fi „ceva faţă de care nu se poate concepe 
nimic mai mare“. 

Obiecţia tomistă pare să admită princi- 
piul de bază că propoziția „Dumnezeu nu 
există“ este autocontradictorie, distingînd 
însă totodată ceea ce e evident prin sine de 
ceea ce poate să fie sau să nu fie prin sine 
evident cutărei sau cutărei persoane. „Așa- 
dar, eu susțin că Propoziția «Dumnezeu 
există» este evidentă prin sine, deoarece 
subiectul şi predicatul ei sînt identice, căci, 
după cum vom vedea mai tîrziu, Dumnezeu 
este propria sa existenţă...“ Totodată însă 
d' Aquino operează aproape imediat după 
aceea distincţia între ceea ce există în reali- 
tate şi ceea ce există numai în gîndire. 

Tocmai prin prisma acestei distincții, 
Kant avea să respingă mai tîrziu fără echi- 
voc acest argument așa cum apărea la Des- 
cartes și la Leibniz: „O sută de taleri reali 
nu conţin nimic mai mult decât o sută de 
taleri posibili... Dar la averea mea, o sută 
de taleri reali înseamnă mai mult decât sim- 
plul concept despre o sută de taleri (adică 
al posibilității lor)“ (Critica rațiunii pure, 
A $95/b 627). 

Discipolii de astăzi ai lui Kant insistă 
asupra ideii că existența nu este un predicat 
(obișnuit), ea fiind presupusă de atribuirea 
categorică a oricărui alt predicat; iar a spu- 
ne că ceva există înseamnă a admite ca de 
la sine înțeles că acel ceva are multe (alte) 
atribute. Astfel, ca să împrumutăm un exem- 
plu de la G. E. *Moore, putem spune, de 
bună seamă, că „unii tigri îmblînziți mârtie, 
iar unii nu“, dar ar fi un strident solecism 
semantic să susţinem că „unii tigri îmblîn- 
ziți există, iar unii nu“. Înainte de Kant, 
Hume lichidase chestiunea expeditiv: „În 
schimb, că Cezar sau arhanghelul Gabriel 
sau orice fiinţă nu a existat niciodată, aces- 
tea pot fi Propoziţii false, dar totuși pot fi 
gîndite clar și nu implică nici o contra- 
dicție“ (Cercetare asupra intelectului ome- 
nesc XI (0I)). 

Majoritatea filozofilor de seamă de după 
Hume și Kant i-au urmat pe aceștia în res- 
pingerea argumentului ontologic. La răs- 
timpuri, totuşi, el a fost resuscitat — ca, de 
pildă, la *Hegel şi la R. G. *Collingwood. 
Dezbaterile pe care le-a prilejuit şi-au pus 
amprenta pe logica simbolică modernă; ast- 


fel, în Principia Mathematica a lui *Rus- 
sell şi *W hitehead se realizează o distincţie 
notaţională fundamentală între Propoziţiile 
care asertează existenţa şi toate celelalte 
(vezi încărcătură existenţială; cuantor), tot 
aşa, cei ce pledează pentru o recurgere re- 
gulată la *modul de vorbire formal nu 
pierd nicicînd ocazia să sublinieze că pro- 
ponenţii argumentului ontologic nu fac cu- 
venita distincție între concept şi obiect şi 
nu sesizează diferența categorială dintre 
manevrarea definiţiei unui cuvînt şi desco- 
perirea faptului că respectivul cuvînt — in- 
diferent de cum este definit — se aplică sau 
nu la ceva real. 

Un element asupra căruia a insistat Leib- 
niz şi pe care cu mult înaintea sa îl sem- 
nalase sumar *Duns Scotus este că o dova- 
dă ontologică validă și completă a existen- 
ței lui Dumnezeu trebuie să aibă ca pream- 
bul o demonstraţie a faptului că conceptul 
relevant de Dumnezeu este el însuşi legitim 
și impecabil, adică neviciat de vreo con- 
tradicție ascunsă sau în vreun alt mod: 
„Dacă Dumnezeu e posibil, Dumnezeu 
există.“ Cîte un argument ontologic a jucat 
un rol-cheie în majoritatea sistemelor rațio- 
naliste (vezi raţionalism), dat fiind că el cu- 
prinde făgăduinţa unei premise existenţiale 
necesar adevărate și extrem de bogate, din 
care filozoful raționalist poate spera să de- 
ducă numeroase și variate consecințe de 
detaliu. O atare funcţie ar fi vrut să rezerve 
*Platon, în Republica, Formei Binelui, me- 
nită a servi drept „principiu prim neipote- 
tic“ al dialecticii sale deductive. 

Mai trebuie luat aminte că la Descartes 
argumentul ontologic se cere deosebit de 
ceea ce uneori, pe urmele unei sugestii car- 
teziene, este numit în literatura filozofică 
anglofonă the trademark argument (argu- 
mentul însemnului —n.t.). Acesta pleacă 
nu de la însuşi conceptul de Dumnezeu, ci 
de la faptul psihologic că noi posedăm în 
prezent acest concept. Argumentul e că 
această idee e mult prea splendidă pentru 
ca oamenii singuri să o fi putut făuri, că 
deci ea nu poate fi produsă decît de Dum- 
nezeu, fiind în fapt implantată în sufletele 
noastre, ale tuturor, „aşa cum însemnul 
unui producător este imprimat pe produsul 
ieșit din mâinile sale“. Vezi și argumentul 

cosmologic, creație; argumentul fizico-teo- 
logic. 


argumentul teleologic (în engleză: argu- 
meni from design sau argument to design 
— n.t.). Cel mai popular și pentru mulţi cel 
mai convingător dintre toate argumentele 
tradiționale în favoarea existenței lui Dum- 
nezeu. Se obișnuiește să se purceadă nu 
deductiv (vezi deducție), de la cazuri de fi- 
nalitate admise, ci de la observaţii privind 
regularitatea și integrarea, printr-un soi de 
raționament plecînd de la experienţă, la 
concluzia că acestea nu pot fi decât opera 
unui Proiectant. 

Printre formulările clasice ale acestui tip 
de raționament se numără cele din De Na- 
tura Deorum de Cicero, din Natural Theo- 
logy de William Paley și cea de-a cincea din 
cele *Cinci căi ale Sf. *Toma d'Aquino. 
Argumentul a fost atacat de *Hume, întîi în 
secțiunea XI din I/nquiry concerning Hu- 
man Understanding, iar apoi în postum pu- 
blicatele sale Dialogues concerning Natu- 
ral Religion. 

Prima distincţie importantă care se cere 
făcută este cea dintre, pe de o parte, apelul 
la intervenţia și iscusinţa divine pentru ex- 
plicarea cîte unui fenomen despre care se 
crede că o ştiinţă pur seculară nu va fi în 
veci capabilă să-l explice, iar pe de alta, te- 
za că nici chiar regularităţile cele mai uni- 
versale și fundamentale descoperite de 
oamenii de ştiinţă nu pot fi intrinseci Uni- 
versului însuși, ci trebuie admis că sînt im- 
puse și susținute de Dumnezeu (vezi crea- 
ție; Univers și univers). Susţinerile de pri- 
mul fel, care nu sînt necesarmente incom- 
patibile cu această din urmă teză, pot fi în 
principiu oricînd discreditate de ultimele 
știri sosite de pe frontul științei; este unul 
dintre motivele pentru care teologii con- 
temporani vorbesc uneori ireverenţios de- 
spre ideea unui *Dumnezeu al lacunelor. O 
teză de-al doilea fel, pe care unii cred a o 
identifica la Toma d' Aquino, nu este expu- 
să unui risc similar. Ea poate, dimpotrivă, 
să-şi permită să salute triumfurile ştiinţei ca 
îmbogăţiri ale propriilor ei premise. Teoria 
darwinistă a originii speciilor prin selecție 
naturală ar fi extrem de deconcertantă pen- 
tru exponenţii primei variante a argumentu- 
lui teleologic, în timp ce pentru cei ce sub- 


scriu la cea de-a doua poate fi un eveni- 
ment binevenit. 

Cea de-a doua distincție importantă este 
între cei ce apelează la un presupus princi- 
piu sintetic a priori al cauzalităţii, care ga- 
rantează că în mod necesar lucruri de cuta- 
re sau cutare fel sînt sau nu sînt cauzate în 
cutare sau cutare fel și cei ce, urmîndu-l pe 
Hume, insistă că, din perspectiva a ceea ce 
putem cunoaște a priori, „Orice poate fi 
cauză a orice“. 

Fără o garanţie de acest gen, pe care, du- 
pă cum susţin humeenii, nu o avem și nici 
nu O putem avea vreodată, tot ce putem 
face este să efectuăm raționamente pornind 
de la experienţa ce am acumulat-o despre 
Dumnezei și despre Universuri. În mod ne- 
cesar însă o asemenea experienţă ne lipseș- 
te cu totul, deoarece atît Dumnezeu, a cărui 
existenţă vrem s-o dovedim, cât și Univer- 
sul, de la care trebuie să pornească întregul 
raționament, sînt, prin definiţie, unici. Încât 
nu se poate argumenta că (după cum ne 
învață experienţa altor cazuri!) este fie 
extrem de probabil, fie extrem de improba- 
bil ca Universul să fi putut avea regulari- 
tatea şi gradul de integrare pe care con- 
statăm că le are dacă această regularitate și 
această integrare nu i-ar fi fost impuse și 
n-ar fi susținute de Dumnezeu. Tot aşa, 
n-avem nici o îndreptățire pentru a infera, 
fără beneficiul revelaţiei, ce fel de Univers 
ar fi rezonabil să ne așteptăm să creeze — 
şi dacă, în general, ar trebui să ne așteptăm 
să creeze unul — o Fiinţă ce depășește cu 
totul capacitatea umană de înțelegere. Un 
humean ar merge chiar mai departe, suge- 
rînd că datoria de a produce dovezi trebuie 
să cadă întotdeauna în sarcina celui ce vrea 
să susțină despre una sau alta dintre carac- 
teristicile pe care Universul se dovedeşte a 
le avea că nu pot să-i fie intrinseci. Acesta 
este tocmai ateismul stratonician (vezi Stra- 
ton din Lampsacos) pe care Hume l-a întâl- 
nit expus cu multă simpatie în Dicpionarul 
lui Pierre *Bayle şi despre care mulţi cred 
că a fost punctul de vedere final al lui Hu- 
me însuşi. 

Se cuvine observat că ideea de proiect 
sau de alcătuire meșteșugită, deşi e com- 
patibilă cu cea a unei Fiinţe atotputernice, 
nu se armonizează prea bine cu ea. 

argument transcendental. Argument care 
răspunde la întrebarea: ce condiţii trebuie 
satisfăcute pentru a fi posibilă cunoaşterea 
transcendentală a unei propoziţii pe care o 
ştim adevărată? *Kant numea transcenden- 
tală orice cunoaştere „care se ocupă în ge- 
nere nu cu obiecte, ci cu modul nostru de 
cunoaștere a obiectelor, întrucît aceasta 
este posibil a priori“ (Critica rațiunii pure 
B 25, A 11-12). O argumentare transcen- 
dentală va lămuri, aşadar, care este înțele- 
sul precis al Propoziţiei pe care o știm ade- 
vărată. De exemplu, Kant ia drept de la 
sine înțeles că noi ştim că Propoziţiile geo- 
metriei euclidiene sînt adevărate, dar argu- 
mentează că acest lucru este posibil numai 
dacă spaţiul e forma simțului extern, așadar 
numai dacă mintea însăşi determină carac- 
teristicile spaţiale ale obiectelor pe care le 
percepe. 


argumentum ad baculum (în latină: argu- 
mentul care recurge la bîtă). Argumentare 
ce foloseşte implicit sau explicit amenința- 
rea. Atunci cînd, în filmul Nașul, mafiotul 
se supune instrucţiunii de „a-i face o ofertă 
pe care să nu o poată refuza“, el prezintă un 
argumentum ad baculum. 


argumentum ad hominem (în latină: ar- 
gument ce vizează omul). Denumirea e fo- 
losită pentru două feluri de a argumenta. 
Primul e o argumentare falacioasă (vezi 
eroare logică) în care premisele nu fac decît 
să atace un anumit om (cu referire, de pil- 
dă, la lipsa lui de integritate morală), în 
timp ce concluzia urmărește să dovedească 
falsitatea unei teze susținute de el. Acest 
mod de argumentare poate eventual să do- 
vedească o nepotrivire interesantă între om 
şi vederile sale sau să ne facă să suspectăm 
temeiurile care-l fac să le susțină. El nu do- 
vedeşte însă nimic în ce priveşte adevărul 
sau falsitatea tezei respective. 

Cel de-al doilea fel e o argumentare ce-şi 
ia drept premisă ceva ce este acceptat de 
cealaltă parte, dar eventual nu şi de către 
cel ce argumentează, și deduce o conse- 
cință inacceptabilă pentru cealaltă parte. 
Această formă de argumentare este uneori 
repudiată ca fiind falacioasă sau într-alifel 
inadecvată. Repudierea e nejustificată. Nu-i 
nimic falacios în a trage dintr-o premisă o 


concluzie ce decurge într-adevăr din ea. Și 
nu-i nimic nepotrivit în a semnala cuiva că 
nu poate, rămînînd consecvent cu sine, să 
susțină cutare lucru și să respingă cutare 
altul. 

De exemplu, s-a descoperit că anumiţi 
colaboratori apropiaţi ai unui lider politic 
profitaseră substanţial din nişte tranzacții 
imobiliare de genul unora pe care respec- 
tivul politician le denunțase ca fiind inco- 
recte. Adversarilor care au semnalat in- 
compatibilitatea acestor practici cu princi- 
piile proclamate li s-a replicat că sînt niște 
calomniatori și ipocriţi, doar pe temeiul că 
ei înșiși n-au respectat și nici măcar n-au 
pretins că acceptă acele principii politiceşte 
populare dar discutabile. 

Acest al doilea tip de argumentare ad ho- 
minem nu este nepotrivit, ci chiar foarte la 
locul său atunci cînd doi interlocutori se 
află într-un dezacord moral. Căci care ar fi 
calea mai bună sau mai raţională de a-l 
aduce pe unul dintre ei mai aproape de ce- 
lălalt decât arătându-i că din propriile sale 
principii enunțate la început decurg conclu- 
zii pe care el însuși le găseşte inacceptabile? 


argumentum ad ignorantiam (în latină: 
argumentare ce invocă necunoaşterea). De- 
numirea, introdusă de *Locke (Essay IV 
(XVII) 20) pentru stratagema celor care 
„cer adversarului să admită ceea ce ei pre- 
tind a fi o dovadă, sau, altminteri, să pro- 
ducă una mai bună“. 


argumentum ad judicium (în latină: argu- 
mentare ce apelează la judecată). Denumi- 
rea, introdusă de *Locke (Essay IV (XVII) 
22) pentru utilizarea, aprobată de el, a 
„dovezilor scoase din oricare dintre funda- 
mentele cunoaşterii sau ale probabilității“. 
Este pus în contrast cu *argumentum ad 
hominem, *argumentum ad ignorantiam şi 
*argumentum ad verecundiam, pe care 
Locke le respingea. 


argumentum ad verecundiam (în latină: 
argumentare ce apelează la respect). Denu- 
mirea, introdusă de *Locke (Essay IV 
(XVII) 19) pentru apelul la respectul şi 
supunerea datorate autorităţii cuiva, sub- 
înțelegînd că nu e vorba de o autoritate re- 


| ME md 


CD PX Pe a. 


35 


levantă pentru domeniul în care se plasează 
problema în discuţie. 


argumentum a fortiori. Vezi a fortiori. 


Aristotel (384-322 a.Chr.). Filozof grec 
născut la Stagira, fiu al medicului de curte 
al regelui Macedoniei. La vârsta de șapte- 
sprezece ani a intrat în Academia lui Platon 
din Atena, unde a fost înțâi elev, apoi pro- 
fesor, timp de douăzeci de ani, pînă la 
moartea lui Platon. Următorii doisprezece 
ani i-a petrecut în afara Atenei; în decursul 
a trei din acești doisprezece ani a fost pre- 
ceptor al tînărului Alexandru cel Mare. În 
335 a revenit la Atena, întemeind aici 
prima sa şcoală, Liceul, unde a predat pe 
parcursul următorilor doisprezece ani. La 
moartea lui Alexandru, sentimentele anti- 
macedoniene ale atenienilor l-au silit pe 
Aristotel să se refupieze în Eubeea, unde 
după scurtă vreme a și murit. 

Majoritatea scrierilor lui Aristotel, care 
s-au păstrat mai mult sau mai puţin intacte, 
constă din tratate nepublicate ce reprezen- 
tau fie notele sale de curs, fie erau folosite 
ca texte de către elevii săi. Din dialogurile 
şi din celelalte lucrări publicate de Aristotel 
în cursul vieţii s-au păstrat doar fragmente 
citate de autori de mai tîrziu. Despre trata- 
tele păstrate s-a considerat, în mod tradiţio- 
nal, că expun un sistem sau o doctrină în- 
cheiate. Abia în secolul nostru unii cercetă- 
tori au încercat să deceleze o evoluţie a 
scrierilor lui Aristotel. Primele încercări de 
a urmări această evoluţie au fost călăuzite 
de ipoteza că Aristotel trebuie să fi debutat 
ca un platonician loial, devenind, pe măsu- 
Tă ce evolua, mai critic faţă de Platon. Anu- 
mite studii mai recente descoperă o ostili- 
tate faţă de filozofia lui Platon în tratatele 
socotite cele mai timpurii ale lui Aristotel 
şi detectează evoluţia unei poziţii mai sofis- 
ticate care, nefiind nicidecum a lui Platon, 
este totuşi mai apropiată ca spirit de acesta. 

În Metafizica (A 9 şi M 4-5), Aristotel 
critică în mod explicit teoria platoniciană a 
Formelor, făcînd aluzie la argumentul celui 
de-al treilea om (vezi Platon) şi făcînd im- 
putația că Formele sînt de prisos ca meca- 
nisme explicative și că diversele argumente 
în favoarea acceptării Formelor ori nu do- 
vedesc nimic, ori stabilesc existența unor 


Forme nedorite, de felul negaţiilor și al re- 
laţiilor. Chiar şi în locuri unde Formele lui 
Platon nu sînt ținta criticii, Aristotel avan- 
sează teorii care merg împotriva curentului 
de gîndire al lui Platon. Această constatare 
se aplică mai cu seamă tratatelor logice, 
care probabil datează din anii petrecuţi de 
Aristotel în Academie. 

În Categoriile, bunăoară, lucrurile indi- 
viduale cum ar fi cutare om sau cutare ani- 
mal sînt numite substanţe prime; *speciile 
şi genurile (vezi gen) substanţelor prime 


” sînt numite substanțe secunde. Speciile și 


genurile sînt ceea ce este un lucru indivi- 
dual, Socrate e om (specie) şi animal (gen). 
Cuvîntul ousia, tradus prin „substanță“, în- 
seamnă în sens mai literal „realitate“. Sus- 
ținînd că lucrurile individuale sînt realități 
primare, Aristotel răstoarnă cu capul în jos 
viziunea platoniciană potrivit căreia parti- 
cularele sensibile sînt doar parţial reale, re- 
flexe palide ale realităţii depline despre 
care se spune că este inadecvat imitată de 
aceste lucruri particulare. 

Aristotel adaugă, ca pe o caracteristică 
pe care o au deopotrivă realităţile (substan- 
țiale) prime și cele secunde, lipsa contrarii- 
lor. Multe dintre Formele platoniciene se 
prezintă în perechi contrare, ca, de exem- 
plu, marele și micul. Aristotel nu e dispus 
să taxeze marele şi micul drept substanţe 
secunde. Ele aparțin uneia din celelalte 
nouă categorii (în cazul de faţă: categoriei 
relaţie), deoarece ele nu dau seama, la drept 
vorbind, despre ceea ce este o substanță 
primă. „Om“ spune ce este Socrate pentru 
că o definiţie a lui „om“ poate fi predicată 
despre Socrate (el este un mamifer biped); 
„înalt de cinci coți“, „palid“, „căsătorit“ nu 
spun ce este Socrate, pentru că despre el nu 
se poate spune că este o mărime, o culoare 
sau o relație de vreun fel. Celelalte nouă 
categorii depind de substanţă deoarece cali- 
tățile, cantităţile etc. există numai în chip 
de calități, cantităţi etc. ale unor substanțe 
individuale. 

În Analiticele secunde, tratat ce discută 
despre structura logică a unei ştiinţe, Aris- 
totel argumentează în favoarea autonomiei 
diferitelor discipline (geometrie, astrono- 
mie, armonică) și împotriva existenţei unor 
principii comune tuturor științelor, din care 

să poată fi deduse explicaţiile corecte oferi- 
te în acele ştiinţe. Acceptarea acestei pozi- 
ţii ar submina speranţele pe care Platon, cel 
puţin într-o anumită perioadă, le punea în 
*dialectică. Despre dialectică se spune în 
Republica lui Platon că se preocupă de cău- 
tarea celor mai generale principii din care 
pot fi derivate chiar şi principiile matema- 
ticii. 

Aristotel nu acordă niciodată dialecticii 
demnitatea de încoronare a ştiinţelor dar, 
asemeni lui Platon, gândirea sa a fost mode- 
lată profund de implicarea sa în acea activi- 
tate specifică de dezbatere care constituia, 
în ochii lui Platon, începutul dialecticii. E 
foarte probabil că Topica, manualul de teh- 
nici dialectice al lui Aristotel, era folosită 
în Academie. Dialectica l-a condus pe 
Aristotel spre elaborarea unei teorii forma- 
le a inferenței valide, axată pe *silogism. 
Ea l-a făcut, de asemenea, din nevoia de a 
repera echivocurile, să se preocupe de dife- 
ritele moduri de folosire a cuvintelor (vezi 
echivocaţie). 

Unul dintre mijloacele de detectare a 
echivocaţiei l-a constituit, pentru Aristotel, 
tocmai această consolidare a frontierelor 
dintre disciplinele autonome. Un cuvînt nu 
este folosit în mod univoc dacă este aplicat 
la diferite feluri de lucruri, cum este, de 
exemplu, folosit cuvîntul „berbec“ pentru a 
desemna un animal, respectiv o maşină de 
război. Căci pentru a exista o unică ştiinţă 
care să se ocupe de tot ce este numit „ber- 
bec“, cuvîntul „berbec“ trebuie aplicat la 
un singur gen de lucruri. Faptele şi expli- 
caţiile referitoare la diferite genuri de lu- 
cruri aparțin unor ştiinţe diferite. 

Combinat cu categoriile, acest principiu 
oferea argumente în plus împotriva proiec- 
tului platonician al unei științe ce le-ar do- 
mina pe toate celelalte. Categoriile sînt cele 
mai înalte genuri din câte există. Ele însă nu 
sînt specii ale unui gen şi mai general, pen- 
tru că speciile unui gen pot să existe una 
fără alta, pe cînd nouă dintre categorii nu ar 
putea exista fără categoria substanței. Aşa- 
dar, nu există un unic gen care să-și sub- 
sumeze toate câte sînt și, ca atare, nici o 
ştiinţă care să îmbrăţișeze totul. Platon spu- 
ne că dialectica studiază Fiinţa sau Binele, 


dar „a fi“ şi „bun“ sînt folosite în cadrul mai 
multor categorii şi deci nu sînt univoce. 

Acest argument apare în Etica eudemică 
1.8. El este însă considerabil atenuat în 
Metafizica 1, unde Aristotel admite că o 
aceeași ştiinţă poate să îmbrăţișeze lucruri 
ce sînt sistematic legate între ele altfel decât 
speciile aceluiași gen. Categoriile arată în 
ce mod diferite lucruri despre care se zice 
că sînt (cantităţi, calităţi, relaţii etc.) se lea- 
gă de substanţă astfel încât, pînă la urmă, 
este cu putinţă o disciplină care să studieze 
toi ceea ce ființează. Aristotel numește 
această disciplină „Filozofia primă“, deşi 
tratatul consacrat ei a ajuns mai târziu să fie 
cunoscut sub numele de Mezafizică. Între- 
prinderea unei cercetări de felul Filozofiei 
prime reprezintă oarecum o concesie făcută 
lui Platon. 

Problema centrală a Merafizicii (cărţile 
Z, H) este „Ce este substanţa?“. Caregorii- 
le dăduseră la ea răspunsul scurt „Lucrurile 
individuale, precum Socrate sau acest cal“. 
Acum însă se vădeşte că acest răspuns nu 
mai e adecvat, probabil pentru că gîndirea 
lui Aristotel evoluase ca urmare a aplicării 
categoriilor la analiza schimbării. O schim- 
bare tipică (analizată în Fizica 1.7.) are loc 
atunci cînd o substanţă, să zicem Socrate, 
care are o anumită calitate, de pildă alb, 
încetează să aibă această calitate şi dobîn- 
deşte o alta, de pildă brun. Schimbări căro- 
ra li se potriveşte această analiză se petrec 
şi în categoriile cantității sau în aceea a lo- 
cului, întocmai ca în categoria calităţii (Fi- 
zica V, 1.), însă există un gen de schimbare 
ce nu se pretează la o atare analiză. 

Într-un scurt tratat, Despre naștere şi 
pieire, Aristotel analizează apariţia (ca 
opusă dobîndirii unei calităţi etc.) şi dispa- 
riția (ca opusă pierderii unei calităţi etc.). 
El deosebeşte la o substanță individuală, 
cum e de exemplu o statuie, materia (bron- 
zul) şi forma (chipul unui zeu). (Cuvîntul 
„formă“ aşa cum este folosit aici nu trebuie 
confundat cu Forma sau Ideea platoniciană: 
forma aristotelică a statuii nu are o exis- 
tență separată de orice fel de materie.) O 
Statuie ia naștere atunci cînd bronzul € tur- 
nat într-un anumit tipar și încetează să 
existe atunci cînd bronzul e retopit în altce- 
va. În Merafizica Z şi D se explică de ce 

bronzul nu trebuie considerat drept sub- 
stanță, iar forma ca aparținînd unei alte ca- 
tegorii. Bronzul, prin el însuşi, nu posedă 
suficientă unitate pentru a putea fi privit 
drept o substanță. 

Metafizica nu se angajează însă, după 
cum ne-am aștepta, pe calea declarării sub- 
stanţei (ca real primordial) drept un com- 
pus din formă și materie. Aristotel doreşte 
ca realul în sens primar să fie cognoscibil și 
rămîne atașat lui Platon în ideea că ceea ce 
e cognoscibil trebuie să fie etern şi defini- 
bil. Ceea ce e compus din formă şi materie 
este pieritor și nedefinibil. Numai forma 
(numită și esenţa) unui compus din formă 
şi materie poate fi definită. Aristotel se 
simte de asemenea îndreptăţit să susțină că 
formele nu se nasc şi nu pier atunci cînd un 
compus este creat sau distrus, pentru că 
forma va exista întrupată aiurea, în vreo 
altă materie. Rezultă de aici că forma este 
ceva comun mai multor indivizi, iar prin 
aceasta candidatul aristotelic la statutul de 
realitate primară este adus mai aproape de 
Formele ideale separate ale lui Platon. 

Numai că în aceeași carte a Metrafizicii 
(Z 13-14) Aristotel afirmă că formele pla- 
toniciene nu pot fi substanțe pentru că sînt 
universale sau comune multor lucruri. 
Această afirmaţie pare a fi la fel de tranşant 
incompatibilă cu identificarea explicită de 
către Aristotel a formei cu substanța. Exe- 
geții nu s-au putut pune de acord în privința 
modului în care Aristotel evită această con- 
tradicţie și nici măcar în privinţa întrebării 
dacă izbutește să o evite. Unii sugerează că 
Aristotel distinge, fără a ne-o spune clar, 
între ceea ce este real în chip primar (com- 
pusul alcătuit din formă și materie) şi reali- 
tatea definibilă (forma). Alţii sugerează, în 
pofida aparenţelor, că formele nu sînt co- 
mune, ci specifice fiecărui individ. O a tre- 
ia soluție ar fi că atunci cînd Aristotel 
neagă că substanţa poate fi comună, el vrea 
să spună „comună mai multor definiții“. De 
exemplu, animal ar figura deopotrivă în 
definiţia omului și în cea a calului; om şi 
cal ar fi substanţe, dar animal nu. Potrivit 
acestui din urmă punct de vedere, realitățile 
primare în Metafizica sînt speciile. 

Cel de-al doilea punct de vedere menţio- 
nat adineauri, că fiecare lucru individual își 


are propria sa formă caracteristică, pare a fi 
în concordanţă cu exemplul predilect al lui 
Aristotel: un om e compus dintr-o formă, 
psyche (în traducere, suflet), şi o materie 
(carne și sînge); şi oare nu are fiecare om 
un suflet al său, caracteristic? Lucrurile 
stau într-adevăr așa cu psyche-a lui Platon, 
realitate imaterială sălășluind într-un corp 
ca într-o temniță; dar psyche-a aristotelică 
este ceva cu totul diferit. Conform tratatu- 
lui despre suflet (De Anima), orice ființă 
vie are psyche; aceasta e ceea ce dă viaţă 
unui lucru și constă în capacitatea de a 
efectua diferite activităţi caracteristice vie- 
ţii. Fiinţele vii de pe treapta cea mai de jos, 
plantele, au numai capacitatea de a se hrăni 
şi a se reproduce; animalele posedă în plus 
capacitatea de a simţi și pe cea de a se 
mișca; animalele superioare au în plus o 
memorie limitată; oamenii mai au pe dea- 
supra capacitatea de a raţiona. Materia care 
a pierdut aceste capacităţi este moartă, și 
cum aceste capacităţi sînt ale unui corp, es- 
te absurd — cu o singură excepție — să se 
vorbească despre existenţa lor fără un corp 
şi tot așa despre existenţa lor într-un corp 
lipsit de organele necesare exercitării lor. 
Vederea nu poate exista într-un corp lipsit 
de ceva capabil să facă ceea ce face ochiul. 

Această strînsă dependenţă a psyche-i de 
corp îi permite lui Aristotel să spună (Me- 
tafizica Z 8) că materia diferită este cea 
care-i face pe oamenii diferiţi să fie diferiţi. 
Dacă există o deosebire între psyche-a unui 
om şi cea a unui alt om, această deosebire 
nu poate să derive decît din corpurile lor 
diferite şi Să dispară atunci cînd acestea 
mor. Orice speranță de supravieţuire per- 
sonală după moarte trebuie să se sprijine, 
cu o singură excepţie, pe această strînsă de- 
pendenţă a psyche-i de corp. Despre o sin- 
gură capacitate, îndeajuns de obscură, pre- 
zentă în gîndirea abstractă, Aristotel afirmă 
că nu e legată de nici un organ al corpului, 
putînd de aceea să supravieţuiască corpu- 
lui. Aceasta e o formă pură și nu e clar cum 
se pot individualiza formele pure. Aristotel 
spune atît de puţin în această privinţă încît 
nu poate fi exclusă opinia marelui comen- 
tator arab din secolul al XII-lea, * Averroes, 
că pentru întregul neam omenesc există o 
singură asemenea formă pură. 

Teoria despre sufletul omenesc joacă un 
rol important în gîndirea etică a lui Aristo- 
tel. Erica se ocupă de acele caracteristici pe 
care oamenii le dobîndesc prin obișnuință 
(ezhos înseamnă aproximativ „obișnuin- 
ță“). Pentru a determina care dintre obiş- 
nuinţe trebuie cultivate, Aristotel porneşte 
de la ceea ce toți oamenii socotesc a fi sco- 
pul vieţii, eudaimonia (însemnînd, aproxi- 
mativ, „fericirea“; dar în limba greacă 
curentă eudaimonia nu poate consta într-o 
plăcere inferioară). Desigur, oamenii nu 
prea sînt de acord unii cu alţii cînd e vorba 
să spună mai precis în ce constă fericirea. 
Pentru a răspunde la această întrebare, 
Aristotel porneşte de la considerentul că 
scopul spre care tinde un lucru reprezintă 
binele pentru acest lucru, după care face un 
pas care multora li se pare dubios, identi- 
ficînd acest scop cu actualizarea potențiali- 
tății optime a lucrului respectiv. Cu alte cu- 
vinte, urmărind fericirea, toți oamenii caută 
să actualizeze optimul de care oamenii sînt 
în Stare. Se operează astfel o identificare 
între „binele urmărit de oameni“ și „ce în- 
seamnă a fi om bun“. Următorul pas constă 
în a determina optimul de care oamenii sînt 
capabili, prin determinarea activității (er- 
gon) distinctive a omului. Pasul acesta este 
rezonabil, dat fiind că nu poţi spune în ce 
constă optimul de care e capabil un X dacă 
nu ştii ce este distinctiv pentru activitatea 
X-ilor. Din cele spuse cu privire la psyche-a 
omenească rezultă că pentru oameni este 
distinctiv că raționează. 

Aristotel trage într-adevăr concluzia că 
omul cel mai bun (şi mai fericit) îşi petrece 
cît mai mult timp cu putință în cea mai pură 
activitate a rațiunii, teoretizarea (Etica X). 
Fiind însă om, partea raţională a sufletului 
(psyche) său nu se rezumă la intelect, astfel 
încât excelența intelectuală nu formează 
prin ea însăși un om bun şi fericit. Rațiunea 
guvernează deopotrivă gîndirea teoretică și 
acţiunea. Acţiunea este reacţia la o dorinţă, 
iar această reacție, subliniază Aristotel, poa- 
te fi prea puternică sau prea slabă. Reacţia 
corectă se situează undeva între aceste 
două extreme. Aceasta este doctrina justei 
măsuri (vezi calea de mijloc). Ea nu pretin- 
de să ofere un procedeu de decizie morală, 
ci este un enunţ (meta-etic) privind forma 


anumitor concepte morale: în raport cu ori- 
ce virtute există cîte două vicii distincte. 

Pe lîngă excelența intelectuală este 
nevoie, așadar, de excelență morală. Omul 
înzestrat cu aceasta din urmă posedă habi- 
tudini ce-l îndrumă de fiecare dată să gă- 
sească justa măsură între două extreme ce 
constituie vicii. Aceste habitudini nu sînt 
niște reacţii negîndite sau instincte naturale 
ce împing spre săvîrşirea unor acţiuni bune. 
Ele comportă o evaluare rațională a fiecărei 
noi situaţii şi o alegere făcută în lumina 
unei concepţii despre lucrurile spre care 
oamenii trebuie să năzuiască, despre ceea 
ce ei trebuie să considere că înseamnă feri- 
cirea. 


Aristotelism. Aristotelismul și *neoplaton- 
ismul străjuiesc ca doi coloşi gemeni arena 
mondială medievală a gîndirii filozofice. În 
diferite momente ele s-au ciocnit, s-au 
amestecat și separat, dar rezultatul a fost de 
fiecare dată rodnic, deschizînd orizonturi 
dezvoltării filozofice. Însuşi termenul 
„aristotelism“ este foarte cuprinzător, de- 
semnînd deopotrivă răspîndirea şi studiul 
doctrinei aristotelice, adoptarea şi practi- 
carea deliberată, ba chiar și pervertirea 
acestei doctrine de către diferite grupuri. În 
istorie, poate fi împărțit convenabil într-o 
ramură grecească-europeană și una arabă, 
legată de Orientul Mijlociu. 

Imboldul iniţial pentru dezvoltarea celei 
dintîi l-a dat discipolul lui Aristotel, Theo- 
frast (m. c.288 a.Chr.), care a preluat con- 
ducerea şcolii, numite Peripatos sau *Ly- 
ceum, la moartea maestrului său, în 322 
a.Chr. Thbeofrast a dezvoltat unele dintre 
doctrinele lui Aristotel, inclusiv metafizica 
acestuia, iar nu peste multă vreme folosirea 
logicii aristotelice de către stoici și de către 
sceptici a dus la un studiu mai aprofundat 
şi la asimilarea doctrinelor aristotelice de 
către diferite cercuri intelectuale. Întreg 
acest proces a cunoscut o încununare mag- 
nifică în secolul I a.Chr., cînd Andronicos 
din Rhodos (fl. 50-40 a.Chr.) şi cîţiva alţi 
cărturari au editat critic cea mai mare parte 
a corpus-ului aristotelic. S-a asigurat prin 
aceasta doctrinelor Stagiritului o largă 
audienţă. 

În primele secole p.Chr. a apărut neopla- 
tonismul. Plotin (204-270 p.Chr.), părin- 

tele noii filozofii, a preluat ceea ce i-a tre- 
buit din aristotelism, dînd deoparte restul. 
A acceptat, spre exemplu, teoria aristote- 
lică a Intelectului separat și a folosit, deși 
într-o formă modificată, contraste aristote- 
lice precum materie/formă și potenţă/act; în 
schimb, a atacat cele zece *categorii, iar 
viziunea sa a unei ierarhii emanatiste în trei 
trepte, constînd din Unu, Intelect şi Suflet 
se afla într-un straniu dezacord cu teologia 
lui Aristotel. Discipolul lui Plotin, Por- 
phyrios din Tyr (234-c.305), a scris o 
introducere (/sagoge) la cele cinci concepte 
(specia, genul, diferenţa, propriul şi acci- 
dentul), care apar în mai multe rînduri în 
opera lui Aristotel. Această /sagoge a fost 
adoptată ca o parte a Organon-ului, a fost 
canonizată pentm generaţiile viitoare ca 
fiind de inspiraţie aristotelică și a stat la 
obîrşia doctrinei medievale a celor cinci 
voci (vezi și al-Kindi). Popularitatea i-a asi- 
gurat-o *Boethius (c. 480-c. 524), a cărui 
intenţie a fost să împace aristotelismul cu 
filozofia lui Platon şi a cărui gîndire a fost 
o mixtură de neoplatonism și aristotelism. 
El a scris un faimos comentariu la /sagoga 
lui Porphyrios, care avea să dea naștere 
marii controverse asupra universalelor (vezi 
universale și particulare) în Evul Mediu. 
Dintre scrierile lui Aristotel, tratatele 
sale de logică au fost cele care i-au fascinat 
cu osebire pe învățați și au fost studiate cel 
mai asiduu în Evul Mediu timpuriu; Biseri- 
ca Creștină a început să dezvolte asemenea 
contraste aristotelice precum substanţă/ac- 
cident și materie/formă și să folosească tot 
mai mult aceşti termeni în sensuri teologice 
tehnice. În secolul al XIII-lea p.Chr. însă, 
impactul pînă atunci limitat al aristotelis- 
mului s-a transformat pînă la nerecunoaște- 
re. Transpunerea în latină a traducerilor 
arabe din Aristotel şi, ceea ce a fost cu mult 
mai important, a comentariilor arabe la 
opera sa datorate celor mai de seamă filo- 
zofi islamici (vezi Filozofia islamică) a fost 
catalizatorul unei veritabile explozii a aris- 
totelismului în Europa Occidentală. Aver- 
roes (1126-1198) a ajuns chiar la mai mare 
cinste în Occidentul latin decât în propria-i 
țară, oferind un bogat material de reflecţie 
la doi giganţi intelectuali ai *scolasticii me- 
dievale. *AAlbertus Magnus (Albert cel Ma- 


re, c. 1200-1280) a venit în contact, la Uni- 
versitatea din Paris, cu comentariile lui 
Averroes la Aristotel, iar opera sa trădează 
deopotrivă influenţa lui Averroes și a lui 
Avicenna. Elevul lui Albert, *Toma d” Aqui- 
no (1225-1274) a încercat să realizeze o 
sinteză acceptabilă între gândirea creștină și 
aristotelism, după ce, în timpul studenţiei 
sale la Neapole, se familiarizase cu gîndi- 
rea lui Aristotel şi cu cea a lui Averroes. 
Asocierea numelui lui Averroes cu aristo- 
telismul i-a creat însă acestuia din urmă un 
renume dubios, iar autorităţile ecleziastice 
din secolul al XIII-lea priveau cu multă ne- 
linişte legătura ce se închegase între filozo- 
ful arab şi cel grec. Putea fi contaminată 
ortodoxia creştină cu doctrine averroiste 
(ba chiar aristotelice) de felul celei a eter- 
nităţii lumii? Reacţia a constat în proscrie- 
rea, de mai multe ori, în secolul al XIII-lea, 
începînd cu 1210, a aristotelismului şi a 
interpretărilor lui averroiste. Această evo- 
haţie a culminat cu marea condamnare pro- 
nunțată la 7 martie 1277 de către episcopul 
Parisului, Etienne Tempier. 

Reculul aristotelismului latin a fost însă 
vremelnic. Un studiu atent, deşi nu scutit 
de controverse, al lui Toma d'Aquino, du- 
blat de canonizarea acestui învăţat în 1323, 
au contribuit la reabilitarea aristotelismu- 
lui, care a continuat să-i influenţeze pe teo- 
logi scolastici ca *Duns Scotus (c. 1266- 
1308) şi *William de Ockham (c. 1285- 
1347). În secolele următoare, umanismul 
renascentist a produs o nouă pleiadă de căr- 
turari interesaţi de limbile clasice care, ca 
urmare a studiului resuscitat al lui Platon, 
s-au văzut siliți să aleagă între acesta și 
Aristotel. 

Secolele XVI, XVII și XVIII cunosc o 
nouă reacţie împotriva aristotelismului, da- 
torată în parte cercetărilor astronomice ale 
unor gânditori precum *Copernic (1473- 
1543), care au contrazis multe din teoriile 
lui Aristotel, precum şi ideilor ştiinţifice de 
mai târziu ale fizicienilor din Epoca 
Luminilor. Cu toate acestea, doctrinele lui 
Aristotel continuă să fie studiate pînă în 
prezent. Resuscitarea scolasticii catolice a 
fost autorizată o dată cu elogiul adus, în 
1879, lui Toma d" Aquino în enciclica Ae- 
terni Patris a papei Leon al XIII-lea. La 

aceasta s-a adăugat faptul că studiile aris- 
totelice din secolul al XX-lea au beneficiat 
imens de pe urma competentei traduceri în 
engleză a Corpus-ului aristotelic, realizată 
la Oxford sub egida învățatului Sir W. D. 
Ross (1877-1971), iar traducerile latine au 
devenit disponibile în seria Aristoteles La- 
tinus. i 

Istoria ramurii arabe din Orientul Mijlo- 
ciu a aristotelismului contrastează pregnant 
cu a celei grecești europene. În timp ce în 
Europa doctrinele lui Aristotel, trecînd prin 
filtrul gândirii scolastice medievale, au re- 
apărut îndeobște într-o formă recognoscibil 
aristotelică, alambicul Orientului Mijlociu 
a produs o formă de aristotelism pe care 
foarte adesea Aristotel însuşi ar fi de- 
zavuat-o total. El a avut, de bună seamă, 
numeroşi interpreți și a fost receptat în di- 
ferite feluri de către diferiți oameni ce au 
invocat deopotrivă autoritatea sa în spriji- 
nul variatelor lor dogme. Filozofii musul- 
mani n-au făcut excepţie, iar în secolul al 
X-lea lucrarea Rasă” i! lkhwăn al-Safă' 
(Epistolele fraților întru puritate) merge 
pînă acolo încât citează o tradiţie privitoare 
la profetul Muhammad, după care acesta ar 
fi spus că Aristotel s-ar fi făcut musulman 
dacă ar fi apucat să trăiască pînă în vremea 
lui Muhammad (570-632). În Orientul Mij- 
lociu medieval doctrinele aristotelice erau 
receptate prin ochelari neoplatonicieni, iar 
aceste Epistole, care de fapt reprezintă o 
enciclopedie neoplatoniciană musulmană, 
oferă exemple elocvente privind modul slo- 
bod în care erau tratate multe din doctrinele 
lui Aristotel: într-un loc, bunăoară, sub- 
stanța este descrisă, în spirit neoplatoni- 
cian, drept un aspect al formei. În alt toc, 
discutînd despre cele patru cauze ale plan- 
telor, cauza materială este identificată de 
Fraţii întru puritate cu cele patru elemente 
— focul, aerul, apa și pământul; cea efi- 
cientă, cu puterea Spiritului Universal; 
cauza finală este de a furniza hrană și alte 
foloase animalelor; iar cauza formală este 
pusă în legătură cu „raţiunile astrale a căror 
explicare ne-ar lua prea mult timp“. În plus, 
dat fiind că Fraţii întru puritate credeau că 
toate mișcările se datoresc Spiritului Uni- 
versal și nu lui Dumnezeu, problema miș- 
cării nu avea în fizica lor același statut ca la 


Aristotel. Ei negau de asemenea în mod 
hotărât doctrina sa că lumea este necreată. 

Ca urmare a contactelor islamului cu ele- 
nismul, o mare varietate de texte aristote- 
lice au apărut în limba arabă (vezi Filozofia 
islamică). Printre ele, nu numai principale- 
le lucrări autentice, ci şi texte contrafăcute 
precum De Mundo, neoplatonicienele Theo- 
logia Aristotelis şi De Pomo. Aceasta din 
urmă a devenit cunoscută în arabă sub titlul 
Kităb al-Tuffăhah (Cartea mărului) şi îl în- 
fățişează pe Aristotel pe patul de moarte 
discutînd cu studenții săi despre nemurire, 
în timp ce inhalează mirosul unui măr. 

Toţi filozofii musulmani timpurii au fost 
influenţaţi de Aristotel, îndeosebi de termi- 
nologia lui, precum şi de neoplatonism. 
Astfel, al-Kindi (m. după 866 p.Chr.), pă- 
rintele filozofiei islamice, s-a mișcat în- 
tr-un cadru funciarmente aristotelic. Chiar 
şi filozofi ca *al-Fărâbi (870-950) şi *Avi- 
cenna (980-1037), care îmbrăţișaseră fără 
rezerve neoplatonismul, recunoșteau marea 
importanţă a studierii lui Aristotel. Avicen- 
na, cel mai mare neoplatonician al islamu- 
lui, a făcut încercări de a înțelege Metafizi- 
ca. După ce a fost invitat să scrie un co- 
mentariu la Aristotel, a redactat magistrala 
sa lucrare Kirăb al-Shifă' (Cartea tămădui- 
rii (sufletului) — Liber Sufficientiae a 
Europei medievale — care trata despre lo- 
gică, ştiinţele naturii, matematică și teolo- 
ie. Deşi modul de tratare a ultimelor două 
materii a fost puternic influențat de Euclid, 
Ptolemeu și de gîndirea neoplatoniciană, 
despre cel din primele două se poate spune 
că e turnat în tipare aristotelice. 

Zenitul aristotelismului arab a fost atins 
la musulmanul spaniol *Averroes (1126- 
1198), care prin amplele sale comentarii la 
Aristotel şi-a cîștigat o faimă internaţională 
(vezi Filozofia islamică). Pentru unii dintre 
compatrioții săi ortodocși însă, gîndirea lui 
era prea radicală; drept care, în 1195, a fost 
alungat şi s-a emis un ordin de ardere a lu- 
crărilor sale filozofice. Deși cu puțin timp 
înainte de moartea sa, ce avea să survină în 
1198, a recâștigat favoarea regală, dispariția 
sa a marcat sfîrşitul aristotelismului isla- 
mic. Traducerea comentariilor sale arabe în 
Europa a asigurat totuși dăinuirea gîndirii 
lui Averroes, iar peste cîţiva ani aristotelis- 

mul său avea să renască în Occident, pre- 
cum pasărea Phoenix, ca să tulbure, să des- 
cumpănească și să înfrunte o altă ortodoxie. 


armonia prestabilită. Vezi ceasornice, ima- 
ginea celor două; Leibniz. 


armonia sferelor. Vezi muzica sferelor. 


Arnauld, Antoine (1612-1694). Teolog, 
preot, logician și matematician francez, 
născut într-o familie de sprijinitori de frun- 
te ai jansenismului, strîns legat de grupul 
de la *Pont Royal. Cartea sa De la frequen- 
te communion (1643), care expune doctri- 
nele lui Jansen, ca şi numeroasele sale 
pamflete împotriva iezuiţilor, au stîrnit pro- 
teste violente. Lui Arnauld i-a fost retras 
doctoratul obținut la Sorbona, iar persecu- 
ţia la care a fost supus din pricina sprijinu- 
lui pe care a continuat să-l acorde jansenis- 
mului l-a silit în cele din urmă să se refu- 
gieze în Belgia, în 1679. 

În perioada petrecută la Port Royal a 
colaborat cu Nicole şi *Pascal la redactarea 
lucrării La logique ou l'art de penser (cu- 
noscută drept Logica de la Port Royal) 
(1662). Deşi la început au fost prieteni, Ar- 
nauld a ajuns în dezacord cu *Malebran- 
che, pe care l-a atacat în Trair€ des vraies 
et des fausses idees (1683). 


artă, filozofia a. Vezi estetică. 


asertorică. Se spune despre o Propoziţie 
care doar asertează că ceva este sau nu este 
cazul. Termenul e folosit pentru a pune în 
contrast acest fel de Propoziţii cu cele mo- 
dale (adică *problematice sau *apodictice). 


asimetric(ă). Vezi relaţie. 


asimptotic(ă). Se spune despre o linie sau 
despre un şir care se apropie tot mai mult 
de o curbă sau limită înăuntrul unei dis- 
tanțe finite. Mișcările lui Ahile şi ale broaş- 
tei țestoase din paradoxul lui Zenon sînt de 
acest fel (vezi paradoxurile lui Zenon). 


ataraxia (în limba greacă, liniște sufleteas- 
că, netulburare). Scopul şi inspiraţia Scep- 
ticilor greci. Urma să fie atinsă prin sus- 
pendarea calmă și cumpănită a judecății 
(epoche) privitoare la chestiuni controver- 
sabile. 


atomism A 


ateism. Refuzul credinţei în Dumnezeu, fie 
pe temeiul că are sens dar este fals să se 
afirme că Dumnezeu există, fie, după cum 
au susţinut pozitiviştii logici, că o aseme- 
nea afirmaţie este lipsită de sens, şi, ca ata- 
re, nu e nici adevărată nici falsă (vezi pozi- 
tivism logic). Se poate spune, cu oarecare 
îndreptăţire, că ateismul există numai în 
relaţie cu o anume concepţie despre divini- 
tate, că ateului declarat i se poate oricînd 
pune întrebarea care e divinitatea pe care o 
neagă și că termenul de „divinitate“ acope- 
ră atâtea concepții diferite, de la antropo- 
morfismul frust la ideile sofisticate de 
substanţă infinită sau de Temei al întregii 
Fiinţe, încît oricine e, vrînd-nevrînd, ateu 
în raport cu una sau alta dintre ele. În mod 
obişnuit, totuși, deşi pesemne nu invariabil, 
calificativul de „ateu“ este aplicat fără nici 
o restricție doar cuiva care neagă divini- 
tatea în oricare dintre sensurile pe care le 
admite uzul curent al termenului. 

Unii ateişti au susţinut că obligaţia de a 
produce dovezi cade în sarcina teistului, 
pentru că ateismul este prima facie poziţia 
mai rezonabilă. Există, de asemenea, diver- 
se argumente-standard în apărarea ateismu- 
lui: de exemplu, că Dumnezeu ca atare nu 
poate avea decît o existență necesară, iar 
ideea de existență necesară este logic inco- 
erentă; că existenţa lui Dumnezeu este in- 
compatibilă cu prezenţa răului în lume; sau 
că apelurile la o *Cauză primă sau la un 
Demiurg cosmic (vezi argumentul teleolo- 
gic) creează doar iluzii de explicaţie. Nu- 
meroși gînditori moderni însă, recunoscînd 
forța unor asemenea argumente, văd tot- 
odată în ele temeiuri pentru o reevaluare 
radicală a funcţiei conceptului de Dum- 
nezeu în economia gîndirii umane și nu, 
pur şi simplu, pentru a îmbrăţişa ateismul. 


atomism. Credința că materia e formată 
din atomi. Se consideră de obicei că-și are 
originea la filozofii greci *Leucip și *De- 
mocrit (sec. al V-lea a.Chr.). Concepţia 
atomistă își trage forţa parte din conside- 
raţii empirice, parte din considerații meta- 
fizice: din punct de vedere ştiinţific este 
atrăgătoare ideea că proprietățile macro- 
scopice ale obiectelor rezultă din aranja- 
mente ale unei mulțimi de constituenți fun- 
damentali și sînt explicabile prin acestea; 

din punct de vedere metafizic poate fi ispi- 
titor ca orice schimbare să fie privită mai 
deprabă drept rezultat al rearanţării unor 
părți persistente, decît ca implicînd crearea 
şi nimicirea materiei înseşi. Atomiștii cla- 
sici au susținut că atomii posedă numai în- 
tindere spațială, formă, soliditate şi eventual 
greutate, nu și proprietăţi precum culoarea, 
căldura și mirosul. Prin aceasta ei au anltici- 
pat filozofia corpusculară a lui *Gassendi, 
*Boyle și *Locke din secolui al XVII-lea, 
cu accentul pus de ea pe deosebirea dintre 
*calităţile primare şi cele secundare ale lu- 
crurilor materiale. 

Fizica modernă păstrează principiul ex- 
plicării observaţiilor prin raportare la struc- 
tura unor particule din ce în ce mai mici, 
- dar aceste particule nu mai pot fi concepute 
ca avînd soliditate și formă, asemeni unor 
minuscule bile de biliard: locul acestor pro- 
prietăți l-au luat, în explicaţii, proprietăţile 
electromagnetice şi alte proprietăți mai pu- 
țin familiare. Atracția exercitată de ato- 
mism este încă evidentă în neliniştea pe ca- 
re oamenii o simt atunci cînd descrierile 
lumii subatomice nu le permit să-și repre- 
zinte procesele din ea în chip de mişcări ale 
unor mici obiecte caracterizate prin solidi- 
tate şi formă. Vezi și efluvii, teoria e.; ato- 
mism logic; mecanica cuantică. 


atomism logic. Filozofia expusă de *Witt- 
genstein în Tractatus Logico-Philosophi- 
cus, lucrare scrisă în timpul primului război 
mondial, și de *Russell într-un număr de 
articole scrise în aceeași perioadă. Ei erau 
convinşi că analiza condiţiilor necesare 
pentru a asigura unei propoziţii un înţeles 
determinat dezvăluie că propoziţiile (sau 
Propoziţiile) obişnuite nu pot decît să fie 
compuse din unități de înțeles fundamen- 
tale (atomice). Elementele unor asemenea 
„fapte atomice“ trebuie neapărat să se re- 
fere nemijlocit la entităţile de bază din ale 
căror relaţii se alcătuiesc stările de lucruri 
din lumea ne-lingvistică. La Russell, dar nu 
şi la Wittgenstein, propoziţia nu poate fi în- 
țeleasă decît de cineva care cunoaște direct, 
„prin contact“, aceste entități. Versiunea 
russelliană dă astfel naștere unui program 
reducţionist, putînd fi considerată premer- 
gătoare a *pozitivismului logic. Pentru 
Wittgenstein, natura acestor atomi nu pre- 

zenta nici un interes: ei trebuiau doar să 
existe spre a face posibilă înțelegerea efec- 
tivă de către noi a limbajului cotidian. Atât 
Russell, cât și Wittgenstein au abandonat 
ulterior această filozofie atomistă. 


atributiv. 1. Desemnează un mod particu- 
lar de plasare a unui adjectiv. Adjectivul 
„alb“ se află în poziție atributivă în „Sultan 
e un cal alb“, pe cînd în „Calul Sultan este 
alb“ se află în poziţie predicativă. 2. Despre 
adjective. Dacă un adjectiv, în orice poziţie 
s-ar afla, cere un substantiv care să-i furni- 
zeze o parte din sens, se spune despre el că 
este *sincategorematic sau logic atributiv. 
Cînd spunem, de exemplu, că un şoarece e 
mare, subînțelegem că este mare-pentru- 
un-şoarece, pentru că un şoarece este mic- 
pentru-un-animal; Maria poate fi bună la 
gătit mîncare, dar mediocră la cîntat. Aşa- 
dar, „mare“ şi „bun“ sînt atributive logice. 
În cazul cînd substantivul în cauză nu se 
poate aplica separat sau nu se aplică neapă- 
rat cînd e luat aşa (0 viitoare mamă nu e 
neapărat mamă; un paşaport fals nu e un 
paşaport), despre adjectiv („viitoare“, 
„fals“) se spune că este *alienans. 


Aufklărung. Cuvânt german care desem- 
nează *lluminismul. 


Augustin din Hippona, Sf. (354-430). 
Cel mai mare dintre părinţii Bisericii latine, 
născut în nordul Africii. A studiat și predat 
la Cartagina, Roma şi Milano. După ce este 
fascinat o vreme de maniheism şi de scepti- 
cism, în 386 revine la creştinismul din co- 
pilărie. Revine în nordul Africii, unde înte- 
meiază o comunitate monahală, iar apoi 
este numit episcop de Hippona (395-430). 
Dintre numeroasele-i tratate teologice, pre- 
ocupate în principal de controversele din 
epocă, cele mai cunoscute sînt, din punct 
de vedere filozofic, Confesiunile (400) şi 
Cetatea lui Dumnezeu (scrisă între anii 
412-427). 

Deşi numeroase pasaje din opera lui Au- 
gustin, precum celebra analiză a timpului 
din Confesiuni, sugerează o remarcabilă 
abilitate tehnică, filozofia sa a fost aproape 
întotdeauna auxiliară preocupăritor sale re- 
ligioase. Atât filozofia cît şi religia i se înfă- 
țişau ca fiind, în esenţă, căutări ale înțelep- 

ciunii şi, prin înţelepciune, ale fericirii; cu 
deosebirea că credinţa creștină izbutea în 
această căutare, pe cînd rațiunea umană a 
şcolilor filozofice nu putea să izbutească 
doar prin propriile-i forțe. Nu nega, totuși, 
că la unele adevăruri, inclusiv teologice, 
rațiunea putea să acceadă și de una singură. 
Cu siguranţă că *neoplatonismul l-a ajutat 
să rupă cu dualismul maniheean (vezi ma- 
niheism) şi că noţiunile platoniciene au ju- 
cat un rol important în interpretarea pe care 
o dădea doctrinei creştine. Sarcina raţiunii 
era însă în esenţă aceea de elucidare a unor 
lucruri deja acceptate prin credinţă ca reve- 
laţie divină — atitudine rezumată mai tîrziu 
în formula Credo ut intelligam (Cred, pen- 
tru ca să pot înțelege). 

În opoziţie cu *pelagianismul, la a cărui 
declarare drept eretic a contribuit şi el, 
Augustin a pus accentul pe nevoia de har a 
omului, pe necesitatea unei iniţiative divine 
pentru realizarea reconcilierii între Dum- 
nezeu și om, reconciliere pe care omul că- 
zut în păcat nu e capabil s-o înfăptuiască 
singur. Această teză ridică probleme difi- 
cile, mult discutate în teologia creştină de 
mai târziu, privitoare la predestinare și liber 
arbitru, dar Augustin pare să fi admis că 
omul are o anumită libertate de a primi ha- 
rul oferit sau de a-l respinge. 

În Cerazea lui Dumnezeu prezintă istoria 
omenirii ca fiind în esență manifestarea 
conflictului dintre cetatea lui Dumnezeu — 
comunitatea celor ale căror fapte sînt, prin 
harul divin, inspirate de iubirea de Dum- 
nezeu — și cetatea pământească, întemeiată 
pe atașamentul față de cele temporale, — 
conflict ce se va încheia pînă la urmă cu tri- 
umful cetăţii lui Dumnezeu. O asemenea 
cetate, așa cum o concepea el, era o entitate 
spirituală, ce nu trebuia identificată cu vreo 
localizare sau organizare specifice, deşi nu 
încape îndoială că el vedea în Biserică 
manifestarea ei primară pe pămînt. 

Scrierile lui Augustin, îndeosebi cele 
despre harul divin și despre rolul și autori- 
tatea Bisericii, au influenţat profund atât 
gândirea religioasă medievală, cât și pe cea 
a Reformei. 


Austin, John (1790-1859). Probabil cel 
mai influent filozof al dreptului din secolul 
al XIX-lea. A fost puternic înrâurit de opera 


lui Jeremy *Bentham, mai cu seamă în 
concepţia sa „pozitivistă“ despre natura 
dreptului (vezi drept, filozofia d.). În The 
Province of Jurisprudence Determined 
(1832), Austin argumentează în favoarea 
unei separaţii stricte între ceea ce este drep- 
tul şi ceea ce ar trebui să fie. (În această din 
urmă chestiune, a adoptat o poziţie utili- 
taristă.) El defineşte dreptul ca fiind o po- 
runcă a suveranului, expresie a voinţei sale, 
întărită prin sancțiuni prevăzute pentru ca- 
zurile de neconformare. Suveranul este de- 
finit, la rândul său, ca fiind acel individ sau 
corp căruia oamenii au deprinderea să-i dea 
ascultare. Acestă imagine a dreptului pre- 
zintă avantajul de a conferi claritate şi veri- 
ficabilitate factuală multor chestiuni juridi- 
ce. Totuşi, există numeroase tipuri de legi 
(de exemplu, legea contractului și alte legi 
care-i abilitează pe oameni să-și asume 
obligaţii) cărora nu li se poate aplica fără 
distorsiuni modelul poruncii întărite prin 
sancțiuni. 


Austin, John Langshaw (1911-1960). Fi- 
lozof britanic care, cu excepția muncii din 
timpul războiului în serviciul de informații, 
şi-a petrecut toată viaţa activă la Oxford. 
Ceea ce a urmărit în principal a fost să 
aplice metodele şi standardele unui specia- 
list în analiza textelor clasice la anumite 
domenii, de obicei netehnice, ale discursu- 
lui englezesc contemporan. Cum altfel ar 
putea fi elucidate nişte concepte dacă nu 
printr-o meticuloasă atenţie acordată mo- 
dului de folosire a cuvintelor care le expri- 
mă? 

Natura acestei preocupări a lui Austin și 
principalele foloase ce se pot obţine din ea 
se dezvăluie, poate, cel mai bine în artico- 
lele sale „Other Minds“ (1946) şi „A Plea 
for Excuses“ (1956), retipărite în culegerea 
sa postumă Philosophical Papers (1961). 
Primul cuprinde teoria austiniană a rostiri- 
lor performative, acte de vorbire ce consti- 
tuie prin ele însele efectuarea unei acțiuni. 
Astfel, a spune, în condiţii potrivite, „Pro- 
mit““ echivalează cu a face o promisiune, 
nefiind un simplu enunţ despre o promisiu- 
ne. (Această idee a fost anticipată implicit 
în analiza promisiunii făcută de Hume în 
Treatise.) Cel de-al doilea articol scoate în 
evidenţă bogăţia şi unele caracteristici de 

detaliu ale vocabularului de care ne servim 
în mod curent pentru a ne justifica şi scuza. 
În această sferă, a cartografiei logice, ca şi 
în abordarea altor teme, Austin era totdeau- 
na foarte conştient de cît de mult avem de 
învăţat din analizele practicate de Aristotel 
în Etica nicomabhică. Într-un loc, Austin 
respinge cu toată claritatea două idei stu- 
pide pe care polemiștii ostili i le-au atribuit 
adesea pe nedrept: întîi, că activitatea de 
cartografiere logică ar fi un fel de alfa şi 
omepa a gîndirii filozofice, în opoziţie cu 
practica filozofilor de a lua mereu totul de 
la capăt; iar în al doilea rînd, că vocabularul 
nostru tehnic nu s-ar cere niciodată revizuit 
sau suplimentat. O altă lucrare a sa din aceas- 
tă perioadă a fost seria de prelegeri Sense 
and Sensibilia, publicată postum (1962). 

În ultimii ani ai vieţii — reprezentaţi de 
Prelegerile William James din 1955, publi- 
cate mai târziu sub titlul How ro do Things 
with Words (1962) — Austin procedează la 
o rafinare a ideii de rostire performativă. 
Bunăoară, el distinge acum forța ilocuţio- 
nară a unui act de vorbire (ceea ce facem 
prin rostirea a ceva) de forţa lui locuționară 
(care este actul de rostire) şi de cea perlo- 
cuționară (efectul produs de rostire în alţii). 
Dat fiind că Austin, parcă, niciodată „nu şi-a 
rezervat destul timp în care să spună de ce 
este interesant ceea ce spune“, cercetările 
lui din ultima perioadă au fost deseori con- 
siderate un fel de lingvistică lipsită de rele- 
vanţă filozofică. Vezi și acte de vorbire. 


autoamăgire. Stare asemănătoare dar nu 
identică celei de ignoranță sau de opinie 
falsă, şi care constă într-o cecitate motivată 
față de fapte ce, în vreun fel sau dintr-un 
motiv oarecare, sînt indezirabile sau inac- 
ceptabile pentru individul în cauză. Filo- 
zofii au discutat mult despre autoamăgire. 
Cazurile de autoamăgire se determină în- 
deobşte pe temeiuri ca disponibilitatea in- 
formaţiei corecte și măsura efortului ce ar 
fi de așteptat în mod rezonabil să fie depus 
de individ pentru a se edifica asupra fapte- 
lor sau refuzul de a pune întrebări relevan- 
te, de teama răspunsurilor inacceptabile. 
Psihologic, autoamăgirea este explicată ca 
fiind o distorsiune inconştientă a aprecierii 
unei stări de lucruri, distorsiune menită să 

satisfacă mobilurile individului în cauză. 
Vezi și rea-credinţă. 


autocontradictoriu. Vezi autocontradicție. 


autocontradicție. Afirmarea de către o 
aceeași persoană a două propoziţii care sînt 
în *contradicţie sau *contradictorii una cu 
cealaltă. Ceea ce o persoană spune în acest 
fel este aurocontradictoriu. 


autologic. Sinonim al lui *homologic. 


autonomia eticii. Doctrina că *eroarea na- 
turalistă este cu adevărat o eroare (logică). 


Avenarius, Richard (1843-1896). Filozof 
german. În principala sa lucrare, Kritik der 
reinen Erfahrung (Critica experienţei pure) 
(1888-1900), a expus o teorie a cunoașterii 
cunoscută sub denumirea de empiriocriti- 
cism. Teoria lui Avenarius e o formă extre- 
mă a *pozitivismului, care insistă pe elimi- 
narea oricărei metafizici şi admiterea drept 
cunoaștere doar a celei cuprinse în *expe- 
riența pură. Ca atare, este extrem de apro- 
piată de vederile filozofice ale lui Ernst 
*Mach, ca şi de monismul neutru (vezi mo- 
nism). Avenarius respingea diferenţierea 
dintre psihologic şi fizic sau dintre senzaţii- 
le private şi o lume exterioară existentă 
independent, în favoarea unui unic sistem 
al experienţei pure ce are drept constituenți 
eul și mediul înconjurător. Este cunoscut 
atacul îndreptat de *Lenin, în Materialism 
şi empiriocriticism, împotriva acestei filo- 
zofii, calificată de el drept idealistă (vezi 
idealism). 


Avencebrol. Vezi Ibn Gabirol. 


Averroes (numele arab: Ibn Rushd, Abă 
al-Walid Muhammad b. Ahmad) (1126- 
1198). Filozof și judecător islamic care şi-a 
petrecut cea mai mare parte a vieţii în cali- 
tate de cadiu (judecător) la Sevilla și Cor- 
doba şi care, pe lîngă voluminoasa-i pro- 
ducţie filozofică, a scris lucrări de jurispru- 
dență şi de medicină. Principalele lucrări: 
Tahăâfut al-Tahăfut (Incoerenţa incoeren- 
ței), scrisă în 1180, și numeroasele comen- 
tarii ja Aristotel. 

Averroes a fost cel mai mare aristotelic 
medieval. În urma unei faimoase întâlniri 

(e. 1169) cu prințul Abă Ya'qib Yusuf din 
dinastia Almohad, la care s-a discutat de- 
spre eternitatea lumii, Averroes a consimţit 
să scrie comentarii la Aristotel. A produs 
astfel un șir de lucrări magistrale ce acope- 
ră întregul Corpus Aristotelicum (precum 
şi Republica lui Platon şi Isagoga lui Por- 
phyrios) şi cuprinde câte trei comentarii de 
lungimi diferite la fiecare din scrierile Me- 
tafizica, Fizica, Analiticele secunde, De 
Caelo şi De Anima. Acest aspect al muncii 
sale, în care a ieșit în evidenţă o cunoaștere 
extrem de profundă a lui Aristotel, e cel ce 
i-a adus o binemeritată reputaţie în Europa 
Occidentală. A încercat să îndepărteze une- 
le din elementele neoplatoniciene care s-au 
strecurat în exegeza aristotelică, iar în cea 
mai originală scriere a sa, Incoerența in- 
coerenţei, a luat apărarea filozofiei față de 
atacul lui *al-Ghazâli. Vezi și Filozofia 
islamică. 


Avicebron. Vezi Ibn Gabirol. 


Avicenna (numele arab: Ibn Sină, Abiă' Ali 
al-Husain) (980-1037). Filozof islamic. 
Lucrări principale: Kirăb al-Shifă' (Cartea 
tămăduirii (sufletului)), prescurtată de Avi- 
cenna în Kităb al-Najăr (Cartea mântuirii) 
şi Qaniin fi '!-Tibb (Canonul Medicinei). 
(Ultimele două lucrări au fost tipărite la 
Roma în 1593.) 

Dobîndind o prodigioasă erudiție în 
numeroase domenii înainte de împlinirea 
vîrstei de 18 ani, Avicenna pretinde că a 
întâmpinat dificultăți numai cu metafizica. 
A citit de patruzeci de ori Merafizica lui 
Aristotel fără să o înțeleagă, după care a dat 
din întâmplare peste un comentariu al lui 
*al-Fărăbi, care L-a ajutat s-o priceapă. În- 
tr-adevăr, Avicenna îi datora mult lui al- 
Fărâbi și a dezvoltat *neoplatonismul aces- 
tuia. La Avicenna, Ființa Supremă se ca- 
racterizează deopotrivă prin necesitate și 
prin unitate desăvârşită; din Ea emană tot 
restul ființei. Poate că opera sa nu se dis- 
tinge printr-o mare originalitate, în schimb 
scrisul său posedă o claritate care i-a lipsit 
lui al-Fărăbi, claritate ce a contribuit mult 
la răspîndirea ideilor sale. Despre Avicen- 
na se ştie mai mult decât despre oricare alt 
filozof musulman, dat fiind că el s-a decis 
la gestul neobișnuit de a-și dicta autobio- 


grafia unuia dintre studenţii săi. Deşi este 
privit cu precădere ca filozof, nu trebuie 
pierdută din vedere contribuţia sa substan- 
țială în domeniul medicinei. Vezi și filo- 
zofia islamică. 


axiologie. Studiul filozofic al valorilor, în- 
treprins în special în domeniile eticii, reli- 
giei şi esteticii. 


axiomă. Enunţ pentru care nu se cere de- 
monstrație şi care, de aceea, figurează ca 
premisă în multe raționamente, dar nu figu- 
rează drept concluzie a nici unuia. Acest 
statut i se poate acorda fie pentru că e soco- 
tit un adevăr evident, aşa cum au fost mult 
timp considerate axiomele geometriei eucli- 
diene, fie pentru că e considerat a constitui 
o *definiţie implicită a termenilor pe care-i 
conţine sau a contribui, împreună cu alte 
axiome, la o asemenea definiţie. Se numeş- 
te teorie axiomaltică o teorie în care toate 
Propoziţiile ce o alcătuiesc sînt prezentate 
drept teoreme derivabile dintr-o colecţie de 
Propoziţii specificată, mulțimea (sau siste- 
mul) axiomelor, care constituie axiomele 
teoriei (vezi teoremă). Geometria, așa cum 
e expusă în Elementele lui Euclid, oferă o 
paradigmă pentru acest mod de prezentare. 
Rostul acestui mod de prezentare a unei 
teorii este posibilitatea pe care o creează de 
a vedea exact care sînt asumpțţiile ei sau ce 
anume trebuie postulat pentru ca teoria să 
fie acceptată ca fiind corectă. Din acest 
motiv, termenii „axiomă“ și „postulat“ sînt 
utilizaţi uneori ca echivalenți. De multe ori 
este posibil ca o aceeași teorie să fie axio- 
matizată în moduri diferite, adică să fie 
prezentate două mulțimi de axiome dife- 
rite, A şi A”, astfel încît ori de câte ori C 
poate fi dedusă din A, ea fie aparţine lui A“ 
sau poate fi dedusă din A”, şi viceversa. 
Despre A şi A” se spune atunci că reprezin- 
tă axiomatizări alternative ale respectivei 
teorii. În general, se urmăreşte reducerea la 
minimum a numărului de axiome, spre a se 
putea stabili cîte asumpţii de bază se cer 
făcute dacă se acceptă o anumită teorie. 

În prezentarea unei teorii, axiomele aces- 
teia sînt împărțite uneori în logice și non- 
logice. În cazurile cînd nu se face acest lu- 
cru, se presupune că asupra logicii s-a că- 
zut de acord şi că toate axiomele sînt non- 

logice. Singura excepţie apare atunci cînd 
teoria prezentată este ea însăși un sistem de 
logică, în care caz toate axiomele sînt axio- 
me logice. Axiome non-logice sînt cele ce 
au de-a face cu conţinutul teoriei şi cuprind 
termeni specifici acesteia, ca de exemplu 
„Între oricare două puncte se poate duce o 
dreaptă“. În schimb, axiomele logice cu- 
prind numai *constante logice și simboluri 
ce abreviază propoziţii sau predicate, ca de 
exemplu (x) (Fx v - Fx), şi determină, îm- 
preună cu regulile de *inferență adoptate, 
mijloacele de folosit în deducerea conse- 
cinţelor din axiomele non-logice. O axiomă 
de felul (x) (Fx v - Fx), ce conţine o literă 
care abreviază sau marchează locul unei 
expresii nespecificate, este, mai strict vor- 
bind, o schemă de axiome (vezi și variabi- 
1ă). Dintr-o schemă de axiome se obţine o 
axiomă prin substituție — în cazul de faţă, 
lui „F“ i s-ar substitui un predicat particu- 
lar, să zicem „e o curbă închisă“. Axioma 
corespunzătoare ar fi atunci „Pentru orice 
x, x e o curbă închisă sau x nu e o curbă 
închisă“, care e un exemplu de axiomă lo- 
gică, dat fiind că schema de axiome din 
care s-a obținut este o schemă de axiome 
logică. Este posibil, totuși, să avem și sche- 
me de axiome non-logice. 


axioma infinităţii. Axiomă a *teoriei mul- 
țimilor, care asertează, sub o formă sau al- 
ta, că există o mulțime cu infinit de mulţi 
membri: de exemplu, există o mulțime A, 
astfel încît mulțimea vidă e un membru al 
lui A, şi oricare ar fi un obiect b, dacă b este 
membru al lui A, atunci e membru al lui A 
şi mulțimea al cărei unic membru este b. 
Reducerea matematicii la teoria mulțimilor 
reclamă axioma infinității, despre care 


*Russell a crezut la început în mod greşit 
că ar putea fi demonstrată prin celelalte 
asumpții acceptate. Acum se ştie că axioma 
infinităţii este independentă de celelalte 
axiome ale teoriei mulțimilor. 


Ayer, Sir Alfred Jules (1910-1989). Filo- 
zof englez care a fost studentul lui *Ryle la 
Oxford, apoi a studiat la Viena, după care a 
revenit la Oxford (1933) ca să predea filo- 
zofia. A devenit Grote Profesor de Filozo- 
fia Spiritului (Mind — nt.) şi Logică la 
Universitatea din Londra (1946) şi Wyke- 
ham Profesor de Logică la Oxford (1959). 
A fost înnobilat în 1970. 

Lucrarea sa Language, Truth and Logic 
(Limbaj, adevăr şi logică) (1936) a expus 
principalele teze ale *pozitivismului logic, 
construind o punte de legătură între ideile 
* Cercului de la Viena şi analiza lingvistică 
britanică, s-a ocupat de probleme privind 
realitatea, percepţia, inducția, cunoașterea, 
semnificaţia și alte euri. Vederile inițiale 
ale lui Ayer au fost modificate în ediţia re- 
vizuită a lucrării menţionate (1946), în 
Foundations of  Empirical Knowledge 
(1946) şi în The Problem of Knowledge 
(1956). A continuat să adere la *principiul 
verificării aşa cum l-a formulat *Carnap, 
dar a făcut distincţii între verificare „tare“ 
şi verificare „slabă“, între verificabilitate 
practică şi verificabilitate teoretică, admi- 
țînd că enunţurile generale ale ştiinţei și 
enunţurile privitoare la trecut pot avea sens 
dacă experienţa învederează că sînt proba- 
bile, chiar dacă nu sînt concludent demon- 
strabile, sau dacă există în principiu (nu 
neapărat și în realitate) o metodă prin care 
să poată fi verificate. 


Bacon, Francis (1561-1626). Filozof năs- 
cut la Londra, precursorul tradiției empiris- 
te britanice. Familia sa aparținea categoriei 
înalţilor funcţionari guvernamentali, Bacon 
însuşi făcînd o carieră juridică şi politică 
remarcabilă: Iacob I l-a numit Lord Cance- 
lar iar mai târziu Viconte de St. Albans. În 
1621 însă, Bacon a fost acuzat de corupție, 
amendat cu o sumă enormă şi alungat de la 
curte. Alexander Pope a avut în vedere atît 
incomparabila reputaţie de cărturar a lui 
Bacon, cât şi dezonoarea din ultimii ani ai 
vieții, atunci cînd l-a numit „omul cel mai 
sclipitor, mai înțelept şi mai ticălos“ (Essay 
on Man, partea a VI-a). 

Bacon a fost primul din lungul şir de 
filozofi empirişti britanici, șir ce se întinde 
prin Locke, Hume şi J. S. Mill, pînă la Ber- 
trand Russell, care a găsit timp să elaboreze 
un larg evantai de scrieri teoretice şi litera- 
re. Cele mai de seamă lucrări ale lui Bacon 
sînt Essays (publicată pentru prima dată în 
1597; reeditată și amplificată pînă la ediţia 
finală din 1625); The Advancement of 
Learning (1605), sistematică trecere în 
revistă a diverselor ramuri ale cunoașterii 
existente, încheiată cu o nouă clasificare a 
ştiinţelor — atît a celor prezente, cât și a 
celor viitoare; Novum Organum (1620), al 
cărei titlu ne aminteşte de *Organon-ul 
aristotelic; De  Augmentis  Scientiarum 
(1623), care era o versiune latină ampli- 
ficată a lucrării The Advancemeni of Learn- 
ing, și The New Atlantis (publicată postum 
în 1660). Bacon a mai scris numeroase lu- 
crări juridice, istorice, științifice şi aforis- 
tice. 

În general, viziunea lui Bacon era con- 
cretă, practică și utilitară. Totodată, gîndi- 
rea sa avea o pronunțată orientare către 


viitor, uneori chiar apocaliptică în viziunea 
sa despre posibilităţile ce se deschid pro- 
gresului omenirii o dată ce se va fi debara- 
sat de stînjenitoarele iluzii ale teoriilor și 
metodelor tradiționale. Așa se explică apa- 
riţia frecventă a cuvântului „nou“ în titlurile 
și subtitlurile atâtor scrieri ale sale. Pare să 
fi acceptat ca adevărate doctrinele creşti- 
nismului, deși limbajul în care discută 
despre teologie sugerează uneori puternic 
atitudinile ironice de mai tîrziu ale lui 
*Hobbes şi *Hume. Ca parte a unei ample 
polemici împotriva scolasticii, a pledat 
pentru separarea raţiunii de revelaţie. Cre- 
dea că de aici va rezulta o mai spornică în- 
deletnicire cu adevărata cunoaștere știinţi- 
fică, prin a cărei aplicare adecvată şi sis- 
tematică avea să se producă o rapidă ame- 
liorare a vieţii oamenilor. În acest sens spu- 
nea că ştiinţa înseamnă putere. Viziunea sa 
privind probabilitatea iminentă a unei stă- 
pîniri tehnologice de anvergură a naturii a 
fost, neîndoielnic, utopică; astfel, despre 
scrierea The New Ailantis, unde sînt zugră- 
vite în culori vii unele dintre mijloacele 
acestei stăpîniri, se poate spune că a fost 
prima scriere ştiinţifico-fantastică remarca- 
bilă. 

Din punct de vedere filozofic, Bacon e 
deosebit de interesant din două motive: 

1) În parea a II-a a cărții Novum Orga- 
num, €l a încercat să corijeze concepțiile 
existente despre metoda ştiinţifică expu- 
nînd o metodă a *inducţiei ce nu se reduce 
la inducţie prin *simplă enumerare. A sub- 
liniat, pe drept cuvînt, că logica silogistică 
tradiţională nu este un mijloc pentru desco- 
periri empirice, ci doar un mod de a da în 
vileag consecințele deductive ale cunoștin- 
țelor dobîndite în prealabil. De asemenea, a 

evidenţiat necesitatea supunerii la probă a 
generalizărilor prin căutarea de „cazuri ne- 
pative“. El a iniţiat aici acea interogaţie cu 
privire la natura raționamentului inductiv 
sau probabil, caracteristică pentru filozofii 
britanici, care a culminat cu tratatul lui ]. S. 
Mill A System of Logic (1843). În perioada 
Luminilor, Bacon a fost foarte prețuit, în- 
deosebi de către philosophes francezi. Cla- 
sificarea baconiană a științelor a fost pre- 
luată în mare parte în Encyclopedie (1751- 
1765), considerîndu-se, după cum a spus 
D'Alembert, că Bacon a fost primul care „a 
învederat necesitatea fizicii experimenta- 
le“. Dar, deși a fost, probabil, cel mai eloc- 
vent susținător al spiritului empiric în 
știință, Bacon era departe de o înţelegere 
adecvată a metodei ştiinţifice așa cum era 
ea practicată efectiv de oamenii de știință 
din vremea sa, bunăoară de Galilei. Este 
limpede că nu a apreciat corect sensul în 
care matematica devenise deja limbajul 
noii fizici; tot așa, a subestimat grav nece- 
sitatea utilizării de către oamenii de știință 
a unor ipoteze imaginative. Sub acest din 
urmă aspect, *Kant i-a făcut o critică me- 
morabilă (vezi Critica rațiunii pure, 8, XII 
şi urm.). 

2) În Noul Organon, cartea |, şi în alte 
locuri, Bacon a făcut prima încercare sis- 
tematică de a expune motivele psihologice 
şi interesele umane ce stau adesea în spate- 
le diverselor tipuri de concepții filozofice. 
E! discută aici așa-numiții idola mentis 
(*idoli ai minţii), despre care credea că au 
barat în mod persistent pînă în epoca sa 
calea cunoașterii obiective. Această critică 
baconiană a doctrinelor filozofice a fost 
preluată şi mult amplificată, în secolul al 
XVIII-lea, mai ales de către Hume și *Con- 
diliac. 


Bacon, Roger (c. 1214-1292). Franciscan 
englez care a activat la Oxford și Paris, 
cîştigîndu-și porecla de Doctor Mirabilis. 
Principalele lucrări: Opus Maius (Opera 
mai mare), Opus minus (Opera mai mică), 
Opus Tertium (A treia operă), Compendiu 
de filozofie, Compendiu de teologie. 

Deşi admirator al lui Aristotel, Bacon nu 
se înscrie în curentul dominant al gîndirii 
filozofice şi teologice pariziene din vremea 
sa. Scrierea neoplatoniciană Cartea cauze- 


lor, invențiile fanteziste din Taina tainelor 
(ambele într-un travesti aristotelic) și filo- 
zofia ştiinţei a lui *Grosseteste s-au numă- 
rat printre principalele influenţe care l-au 
împins pe Bacon spre speculaţii pe teme 
ştiinţifice, speculaţii care au îmbrăcat la el 
forma intuiţiilor profetice ale unui geniu 
excentric. Cuvintele în care recomandă ma- 
tematica drept temelie sigură pentru alte 
ştiinţe se apropie foarte mult de cele pe ca- 
re le va rosti mai tîrziu *Descartes. Bacon 
acorda o înaltă valoare experimentului, cu 
numeroase dar bizare ilustrări concrete. 
Noţiunea de experiență acoperă la el nu 
numai datele simţurilor, ci şi iluminările 
divine atribuite patriarhilor și profeților. 
Credea, în consecinţă, că virtutea morală 
limpezeşte mintea înlesnindu-i înțelegerea 
adevărului. S-a apreciat, de asemenea, că 
înclina să acorde prioritate individualului 
față de universal (vezi universale şi panticu- 
lare), aşa cum aveau s-o facă mai târziu 
*Duns Scotus şi *William de Ockham. 


Bain, Alexander (1818-1903). Filozof em- 
pirist și psiholog scoțian. A devenit profe- 
sor de logică, iar ulterior și rector la Aber- 
deen şi a fondat periodicul filozofic Mind. 
A fost prieten apropiat cu John Stuart *MIll 
şi susţinător al *utilitarismului. Preocupări- 
le sale se înscriu în principal în sfera filo- 
zofiei spiritului, expusă în Senses and the 
Intellect (1855) şi Mental and Moral Sci- 
ence (1868), unde pledează pentru investi- 
parea condiţiilor fizice care influențează 
stările mentale. 


Barth, Karl (1886-1968). Teolog protes- 
tant elveţian care, după ce în tinerețe se 
asociase cu social-creştinii din sudul Ger- 
maniei, a devenit activ în rezistența opusă 
de Biserică naţional-socialismului în anii 
'30. Principalele sale scrieri au fost Der 
Rămerbrief (Epistola către Romani) (1919) 
şi lucrarea în patru volume Kirchliche 
Dogmatik (Dogmatica Bisericii) (1921- 
1935). Importanţa sa în filozofia religiei 
rezidă în negarea tenace a posibilităţii unei 
*teologii naturale, negare rezumată în teza: 
„Credinţa nu poate discuta cu necredinţa; 
poate doar să-i predice.“ 

behaviorism 


bătălia dintre zei și giganți. Imaginea din 
Sofistul lui Platon, care descrie conflictul 
peren dintre două tipuri de gînditori: „Unii 
din ei trag toate din cer și din nevăzut spre 
pământ, luîndu-le grămadă în braţe, ca bo- 
lovanii şi arborii. În contrast cu toate cele 


„. de acest soi, ei vin să proclame că nu există 


decît ceea ce conduce la înfruntare şi con- 
tact ... Grozavi oameni mai sînt aceştia ... 
Adversarii lor îşi caută foarte prudent justi- 
ficările începînd de sus, de undeva din 
nevăzut și silind ființa cea adevărată să 
ţină de modele inteligibile și incorporale“ 
($$ 245-246). Platon însuşi este primul 
strămoș al „zeilor“; *Leucip și *Democrit, 
*Hobbes și *Marx luptă în prima linie a 
giganților. 


Baumgarten, Alexander Gottlieb (1714-— 
1762). Filozof german din școala wolffiană 
(vezi Wolff). Printre lucrările importante 
din tinereţe se numără Meraphysica (1740), 
mult admirată de Kant, şi Erhica Philoso- 
phica (1740). Rămîne cunoscut îndeosebi 
prin masivul tratat, neterminat, Aesthetica 
(1750-1758), unde pentru prima dată ter- 
menul „estetică“ este utilizat într-un mod 
întrucâtva asemănător cu cel actual (vezi es- 
tetică). Principalele teze ale acestei lucrări 
sînt că arta se bazează pe reprezentări men- 
tale ce sînt deopotrivă senzoriale și legate 
de sentimente și că sub acest aspect *fru- 
mosul nu este o idee intelectuală simplă și 
distinctă, ci un complex elaborat și confuz. 


Bayle, Pierre (1647-1706). Filozof fran- 
cez, care a studiat filozofia la Colegiul ie- 
zuit din Toulouse şi a devenit pentru o vre- 
me catolic. Convertindu-se la calvinism, s-a 
refugiat din pricina persecuțiilor la Geneva, 
unde a studiat lucrările lui *Descartes, apoi 
s-a întors în Franţa devenind profesor de 
filozofie la Colegiul calvinist din Sedan. 
După reizbucnirea persecuțiilor s-a refugiat 
la Rotterdam unde a continuat să predea 
pînă la concedierea lui din Universitate, în 
1639, în urma acuzaţiei că ar fi agent fran- 
cez și dușman al protestantismului. 
Principala sa lucrare, Dictionnaire histo- 
rique et critique (1696), este un compendiu 
de argumente sceptice împotriva unor teorii 
teologice şi filozofice, din care autorul tra- 
ge concluzia că efortul rațional este zadar- 


nic şi că omul trebuie să caute în credință 
justificarea convingerii că lucrurile există 
şi că Dumnezeu nu ne înșală. Împotriva lu- 
crării au fost îndreptate numeroase atacuri 
pe motiv că ar fi profană și că ar susține in- 
dependenţa moralei de religie; ea a devenit 
totuși influentă în filozofia sceptică a *Ilu- 
minismului, iar argumente din ea au fost 
folosite de *Hume și de * Voltaire în atacu- 
rile lor la adresa teologiei tradiţionale. 


Bedeutung (în germană: semnificaţie). 
Traducerea-standard a acestui termen, aşa 
cum e folosit în logica filozofică a lui 
*Frege, este „referință“ (compară Sinn). 
Vezi sens şi referinţă. 


behaviorism. Teoria, avansată pentru pri- 
ma dată de psihologul J.B. Watson în Be- 
haviourism (1925), potrivit căreia activita- 
tea psihică poate fi definită în termeni de 
date comportamentale. Formulată iniţial în 
vederea aşezării psihologiei pe o bază ştiin- 
țifică solidă, teoria a cunoscut ulterior o 
amplă elaborare, îndeosebi în scrierile lui 
B. F. Skinner. Termenul „behaviorism'“ 
acoperă trei doctrine separate care însă nu 
sînt întotdeauna deosebite una de alta. Be- 
haviorismul metafizic susține că nu există 
ceea ce se cheamă conștiință, există doar 
organisme, cu comportamentele lor. Beha- 
viorismul metodologic susține că, oricare 
ar fi adevărul în această problemă metafi- 
zică, o psihologie cu adevărat științifică nu 
poate studia decît comportamentul care se 
pretează observaţiei publice, nefiindu-i în- 
păduit să se folosească de introspecţie. Be- 
haviorismul analitic pretinde că noțiunile 
psihologice pot fi analizate în termeni ex- 
clusiv comportamentali şi că acesta este de 
fapt înţelesul lor. 

Pe filozofi i-a atras cel mai mult beha- 
viorismul analitic. În lucrarea sa clasică 
The Concept of Mind (1949), Gilbert *Ryle 
argumentează că mitul cartezian al *fan- 
tomei din maşină rezultă dintr-o *confuzie 
categorială privind raportul de excludere 
reciprocă dintre mental şi fizic și că, în 
fapt, conceptele mentale pot fi analizate în 
termeni de acte și rostiri manifeste. Într-o 
versiune modificată, epistemologică, *Wiu- 
genstein a furnizat o temă de dezbatere 
actuală prin teza sa după care criteriile 


Bentham 


50 


privitoare la producerea proceselor mentale 
nu pot fi acte private, introspective, ci doar 
forme de comportament public accesibile 
(vezi criteriu). 

Abordarea behavioristă întîmpină două 
dificultăţi filozofice: a) ce anume desem- 
nează conceptul de comportament (de pil- 
dă, mișcări fiziologice sau acte săvirşite 
voluntar)? b) după Wittgenstein, pot fi oare 
comportamentale criteriile *mărturisirilor 
făcute la persoana întîi despre senzaţii 
lăuntrice (de pildă, de durere)? Vezi și dua- 
lism; introspecţie; operaţionalism. 


Bentham, Jeremy (1748-1832). Filozof 
născut la Londra, care a studiat dreptul, față 
de fundamentele căruia a nutrit apoi în tot 
cursul vieţii un interes critic. A fost un sus- 
ţinător influent al reformelor — juridice, 
politice, sociale şi educaţionale, dar ca filo- 
zof este cunoscut mai ales pentru lucrarea 
sa Introduction to the Principles of Morals 
and Legislation (1789). 

Despre Bentham se discută în primul 
rînd ca despre un exponent de frunte al uti- 
litarismului (vezi utilitarism). Pornind de la 
principiul (al cărui sens şi statut precis sînt 
controversabile) că „Natura i-a așezat pe 
oameni sub cîrmuirea a doi stăpîni suverani 
— durerea şi plăcerea“, el a dezvoltat teza 
după care acțiunile se cuvin judecate drept 
juste sau nejuste doar după faptul că tind 
sau nu să maximizeze plăcerea (şi să mini- 
mizeze durerea) la cei afectaţi de ele. (EI a 
elaborat un „calcul hedonic“ menit să solu- 
ționeze dificultăţile evidente pe care le în- 
tîmpină estimarea efectelor diferitelor ac- 
țiuni.) A explorat pe larg implicaţiile aces- 
tui principiu utilitar pentru instituţiile juri- 
dice şi pentru alte instituţii sociale. 


Bergson, Henri (1859-1941). Filozof fran- 
cez. A fost numit profesor la Collăge de 
France în 1900, a fost ales academician în 
1914, iar în 1927 i s-a decernat premiul 
Nobel pentru literatură. 

Filozofia lui Bergson e caracterizată de 
dinamism; concepția dualistă (vezi dua- 
lism) adoptată de el postulează un principiu 
vital în contrast cu materia inertă; el respin- 
ge punctele de vedere mecaniste sau mate- 
rialiste în înțelegerea realității şi orice vi- 
ziune deterministă asupra lumii, susținînd, 


în L'Evolution creatrice (1907), că elemen- 
tul esenţial al evoluţiei este elanul creator, 
şi nu selecţia naturală. 

Lucrarea Essai sur les donnces immedi- 
ates de la conscience (1889) scoate în evi- 
denţă inadecvarea intelectului în descifra- 
rea experienței, care este un continuum in- 
divizibil şi nu poate fi considerată ca o suc- 
cesiune de stări de conştiinţă discrete. 

Bergson trasează o distincţie între con- 
ceptul şi experienţa timpului; conceptul de 
timp poate fi supus genului de analiză apli- 
cabil conceptului de spaţiu, pe cînd „timpul 
real“ este trăit ca durată și aprehendat de 
intuiţie, și nu prin operaţii separate ale in- 
stinctului şi intelectului. 


Berkeley, George (1685-1753). Episcop 
irlandez cu descendență engleză, cunoscut 
mai ales pentru doctrina sa că nu există 
substanță materială şi că lucrurile, bună- 
oară pietrele sau mesele, sînt colecţii de 
„idei“ sau senzaţii ce pot să existe doar în 
minte și doar atâta timp cât sînt percepute. 
S-a născut în Irlanda, la Kilkenny, iar . 
studiile și le-a făcut la şcoala din Kilkenny 
şi la Trinity College din Dublin. În 1724 a 
devenit decan al diocezei din Derry. În 
1728 pleacă împreună cu soția în America 
pentru a pune în aplicare proiectul de în- 
fiinţare a Colegiului Sf. Pavel în Bermude, 
proiect a cărui finanţare fusese votată în 
Camera Comunelor. Banii așteptați în 
America n-au mai sosit, aşa încît Berkeley 
s-a întors în Anglia în 1731. Revenind în 
Irlanda, devine episcop de Cloyne în 1734. 
Cele mai importante lucrări ale lui Ber- 
keley au fost publicate cînd el era încă 
foarte tînăr, prima dintre ele — An Essay 
towards a New Theory of Vision — a apă- 
rut în 1709. Aici Berkeley argumentează că 
simţul văzului nu ne pune în contact direct 
cu obiectele pe care le atingem şi le pipăim, 
ci cu aparenţe vizuale care sînt distincte de 
obiecte, fără nici o distanţă faţă de noi, de 
fapt situate în chiar mintea noastră. Strict 
vorbind, aparențele vizuale nu sînt decît 
„semne“ ce ne dau indicii despre obiectele 
pe care le putem percepe prin pipăit, deşi 
învăţăm să interpretăm aceste indicii în- 
tr-un mod atît de firesc şi fără efort, încât 
sfîrşim prin a confunda obiectul văzut cu 
însuşi lucrul tangibil. Este o iluzie chiar şi 

ideea că ceea ce vedem se poate asemăna 
în anumite privințe cu ceea ce palpăm. Un 
orb din naştere care ar începe dintr-o dată 
să vadă n-ar fi la început în stare să spună, 
doar uitîndu-se la două obiecte, care dintre 
ele este sferic şi care cubic; ci ar trebui să 
înveţe prin încercări să coreleze aparențele 
vizuale cu acele forme tangibile pe care ar 
fi deja capabil să le identifice prin pipăit. În 
general, Berkeley consideră că „obiectele 
proprii ale vederii constituie un limbaj uni- 
versal al Autorului naturii, prin care învă- 
țăm cum să ne reglăm acţiunile spre a ajun- 
ge la acele lucruri care sînt necesare pentru 
conservarea şi buna stare a corpurilor noas- 
tre şi, de asemenea, cum să evităm tot ce ar 
putea să le rănească ori să le distrugă“ 
(New Theory of Vision, $ 147). 

Pe tot parcursul acestei cărți cititorul nu 
este oprit să presupună că obiectele tangi- 
bile se află realmente în afara minţii şi la 
distanţă de noi; în schimb, în Principles of 
Human Knowledge (1710), această idee 
este calificată drept o „eroare vulgară“ a 
cărei „examinare şi respingere nu m-a 
preocupat în lucrarea în care am tratat de- 
spre văz“ (Principles, $ 44). În Principles 
însă nu există o atare limitare. Tot ceea ce 
percepem prin indiferent ce simţ, fie că e 
vorba de culoare, duritate, miros sau altce- 
va, este considerat a fi o „idee“ sau senzație 
ce nu poate exista nepercepută. Lucrurile 
de felul copacilor sau al cărţilor nu sînt 
decît colecții de astfel de „idei“ şi ca atare 
nu pot exista fără un spirit, întocmai cum 
nu pot exista „ideile“ din care sînt alcătuite. 
Această teză îndrăzneață este formulată cu 
toată claritatea în $ 6, unde ni se spune că 
„toate acele corpuri care formează solida 
schelărie a lumii n-au o subzistență inde- 
pendentă de orice spirit, existenţa lor con- 
stând în aceea că sînt percepute sau cunos- 
cute; cât timp deci aceste lucruri nu sînt 
percepute de mine efectiv, sau nu există în 
mintea mea sau în mintea altor spirite crea- 
te, ele n-au deloc o existenţă sau subzistă 
doar în mintea unui spirit etern“. Nu-i de 
mirare că această doctrină a apărut stranie 
şi inacceptabilă contemporanilor lui Berke- 
ley, iar în 1713 el publică Three Dialogues 
between Hylas and Philonous cu scopul de 

a elabora aceste idei şi de „a le aşeza într-o 
nouă lumină“. 

Cititorii lui Berkeley au socotit adesea 
doctrina sa fundamentală ca fiind de o fal- 
sitate de-a dreptul izbitoare, încât poate să 
pară surprinzător că el a considerat adevă- 
rul ei atât de evident încât „un om n-are de- 
cît să deschidă ochii“ pentru a-l vedea 
(Principles, $ 6). Explicaţia atitudinii sale o 
găsim în doctrinele cărora el li se opunea. 
Berkeley constata că printre filozofi este 
larg răspîndită ideea după care lucrurile 
„exterioare“ le cunoaștem prin „idei“, lao- 
laltă cu concepţia că structura corpusculară 
sau atomică a obiectelor este cea în virtutea 
căreia ele pot să acţioneze unele asupra al- 
tora şi asupra noastră, producînd „idei“ 
care le reprezintă (vezi efluvii, teoria e€.). 
Lui Berkeley i se părea însă că acest mod 
de a explica lucrurile genera probleme in- 
solubile. În particular, dacă admitem, așa 
cum face Berkeley, că nu percepem decît 
„idei“, pare cu neputinţă să cunoaștem ceva 
despre obiecte „din afară“, fie măcar că 
există; și mai este apoi problema de a înțe- 
lege cum poate ceva material să acționeze 
asupra a ceva imaterial (cum este mintea) 
spre a produce aici o senzaţie. Într-adevăr, 
cu cît e mai elaborată concepţia despre lu- 
crul material, cu atît mai problematică pare 
ea să devină în ochii lui Berkeley, care afir- 
mă că avem de-a face aici cu o idee lipsită 
de sens sau contradictorie. Propria sa con- 
cepţie i se pare a oferi singura alternativă 
viabilă. Mesele şi alte lucruri de acest fel 
nu sînt obiecte „exterioare“ ascunse după 
un vă] de „idei“, ci chiar ele, lucrurile pe 
care le percepem, sînt „idei“. 

În mod tradiţional s-a văzut aici o reacţie 
a lui Berkeley împotriva lui *Locke, şi pe 
drept cuvânt. Locke i se înfățișa drept un 
susținător de frunte al concepţiei corpuscu- 
lare despre natură şi al ideii înrudite că 
obiectele au realmente calități „primare“, 
precum forma şi soliditatea, în timp ce alte 
calităţi, cum ar fi culoarea și gusturile, sînt 
dependente de percipient. Tot la Locke gă- 
sea şi concepţia după care calităţile obiec- 
telor au nevoie de un suport sau „substrat“ 
despre care nu avem o idee limpede. Mai 
găsea la Locke şi doctrina *ideilor abstrac- 
te, pe care o atacă pe larg în Introducerea la 

Principles şi despre care spusese în New 
Theory of Vision ($ 125) că este „sursa a 
nenumărate erori și dificultăţi în toate com- 
partimentele filozofiei şi în toate științele“. 
De îndată ce ne convingem de imposibili- 
tatea „abstracției“, spune Berkeley, ne pu- 
tem da seama cît este de ridicol să presu- 
punem că un obiect ar putea să aibă exact 
acele calități pe care Locke le numește 
„primare“ sau să postulăm un substrat mate- 
rial pe care s-ar grefa aceste calităţi. Chiar 
și concepția după care „casele, munţii, rîu- 
rile, într-un cuvînt toate obiectele sensibile 
au O existență naturală sau reală, deosebită 
de faptul de a fi percepute“, depinde în 
fond, sugerează Berkeley, „de doctrina 
ideilor abstracte“ (Principles, $$ 4-5). 

Trebuie subliniat însă că Berkeley nu se 
mărginea să-l atace pe Locke şi că acesta 
nu e singurul care a exercitat asupra lui o 
influență importantă. El mai putea găsi, de 
exemplu, în tradiția asociată cu *Descartes 
o conștiință acută a dificultății de a explica 
interacțiunea dintre materie şi spirit, iar la 
*Malebranche, în particular, ideea că nu 
există interacțiune de nici un fel şi că Dum- 
nezeu produce în noi senzațiile potrivite cu 
ocazia prezenței diferitelor obiecte materi- 
ale (vezi ocazionalism). Această idee era 
atrăgătoare pentru Berkeley prin faptul că-l 
aducea pe Dumnezeu în centrul lucrurilor, 
pe cînd un sistem materialist ortodox tin- 
dea să-l împingă înspre fundal. Problemei 
justificării credinţei în existenţa obiectelor 
exterioare el i-a adăugat însă pe aceea de a 
explica de ce ar fi avut Dumnezeu nevoie 
să creeze niște obiecte ce nu jucau nici un 
rol cauzal. În sistemul lui Berkeley se dă un 
nou înțeles doctrinei destul de obscure a lui 
Malebranche potrivit căreia noi vedem lu- 
crurile în Dumnezeu: acesta este acum în- 
fățişat atît drept singura cauză posibilă a 
experiențelor noastre senzoriale, cât şi ca 
percipientul omniprezent despre care se spu- 
ne că obiectele sensibile există în mintea 
lui și atunci cînd nici un spirit finit nu le 
percepe. 

Din diversitatea de idei dezvoltate în 
Principles şi în Dialogues, se cuvine să 
menționăm teza, enunțată în repetate rîn- 
duri, că a identifica obiectele sensibile cu 
„idei“ dependente de spirit nu înseamnă 


nicidecum a le face mai puţin „reale“; con- 
cepţia că persoana e un spirit simplu şi 
activ care, după cum se spune concis în 
Principles $ 98, „gîndeşte întotdeauna“; și 
concepția după care ştiinţele naturii se pre- 
ocupă nu de descoperirea de relaţii strict 
cauzale, ci de fenomene ce stau în relaţia 
de „semn“ — „lucru semnificat“. La un ni- 
vel simplu, „focul pe care-l văd nu este 
cauza durerii pe care o simt ..., ci numai un 
semn care mă previne de această durere“ 
(Principles, $ 65), regularităţile pe care le 
constatăm exprimă „bunăvoința şi înţelep- 
ciunea acelui spirit cîrmuitor a cărui voință 
constituie Legile Naturii“ (Principles, $ 32). 
Se cere făcută totuşi precizarea că Princi- 
ples aşa cum a fost publicată era concepută 
drept prima parte a unei lucrări în patru 
părți. Partea a doua, care ar fi urmat să dez- 
volte concepția lui Berkeley despre spirit şi 
să se ocupe de etică, n-a fost scrisă nicio- 
dată. De Motu (1721) acoperă o parte din 
tematica de care ar fi trebuit să se ocupe 
partea a treia, iar The Analyst (1734) — 
„Discurs adresat unui matematician necre- 
dincios“ — îl transportă pe Berkeley în aria 
tematică pe care ar fi urmat să o acopere 
partea a patra. 

Dintre lucrările mai târzii ale lui Berke- 
ley se cuvin menţionate Alciphron (1732), 
o apărare plină de vervă a credinței creștine 
faţă de liber-cugetători şi deiști; The Theo- 
ry of Vision Vindicated (1733); şi Siris 
(1744). În timp ce în acea epocă s-a bucurat 
de popularitate dar a fost şi controversată, 
această ultimă lucrare importantă este pri- 
vită azi aproape ca o simplă curiozitate. În 
ea Berkeley pledează în favoarea: apei de 
gudron ca infuzie de folosit împotriva tutu- 
ror bolilor, apoi firul gândurilor îl conduce 
la reflecţii despre Dumnezeu şi Sfînta Trei- 
me, pe calea examinării rolului acordat ete- 
rului de către gînditorii antici și moderni. 
Şi aici reapar însă unele teme familiare. 
Berkeley scrie, de pildă: „Nu știu cum se 
face că multora li se pare că principiile me- 
canice oferă o soluţie clară a fenomenelor 
[din natură]. De fapt însă, replică el, „toa- 
te fenomenele sînt, la drept vorbind, apa- 
renţe în suflet“ (Siris, $ 251), iar „conexiu- 
nile naturale dintre semne și lucrurile sem- 
nificate... formează un fel de discurs ra- 

ţional, fiind deci efectul imediat al unei 
Cauze inteligente“ (Siris, $ 254). 

Este lesne de observat că, de-a lungul 
întregii sale vieţi, preocuparea de căpetenie 
a lui Berkeley a fost de a îndrepta atenţia 
cititorilor săi spre „intrinseca prezență a 
unui Spirit atorînțelept care modelează, re- 
glează şi susţine sistemul a toate câte sînt“ 
(Principles, $ 151). Urmărind acest scop, el 
se opune „materiei inerte şi fără de simţi- 
re“, ideii unei lumi distincte de aparenţe, ca 
şi ideii dominante că explicaţia fenomene- 
lor trebuie să rezide în structura corpuscu- 
lară a obiectelor și în principii de felul celui 
al gravitaţiei. Scrierile sale i-au captivat 
însă şi pe mulţi dintre cei pe care nu-i atră- 
gea preocuparea sa pentru teism. Indiferent 
dacă se ocupă de optică geometrică, de 
ştiinţe ale naturii, de aritmetică sau de per- 
cepție, Berkeley impresionează întotdeau- 
na prin buna stăpînire a problematicii şi 
prin acuitatea criticilor sale la adresa con- 
temporanilor. A New Theory of Vision este 
îndeobște privită drept o lucrare de pionie- 
rat în psihologia vederii, chiar și de către 
cei ce ar respinge susținerile sale despre ce 
anume percepem prin văz; totodată, unele 
aspecte ale filozofiei berkeleyene a ştiinţei, 
inclusiv critica ideilor de timp, spaţiu și 
mişcare absolute, ca și opoziţia sa față de 
ceea ce se cheamă explicaţii „esenţialiste“, 
sînt considerate surprinzător de moderne. 
În mod sigur imaterialismul intransigent 
din Principles şi Dialogues i-a ațiţat şi une- 
ori inspirat pe filozofi, chiar dacă foarte 
puţini au acceptat principalele lui doctrine 
pozitive. Legat de aceasta însă se cuvine 
observat că găsim la Berkeley o prefigurare 
a respectabilei, deşi controversatei, teorii 
numite *fenomenalism. S-a spus chiar de- 
spre fenomenalism că este de fapt „Berke- 
ley fără Dumnezeu“. 


Berlin, Sir Isaiah (1909-). Etician, filozof 
politic şi istoric britanic. Principalele lu- 
crări: Karl Marx (1939), Historical Inevita- 
dili (1954), Two Concepis of Liberty 
(1959). Berlin a polemizat cu filozofiile 
deterministe ale istoriei (vezi istorie, filo- 
zofia i.), respingînd, în special, ideea marx- 
istă a unui mers obiectiv al istoriei şi con- 
cepția potrivit căreia toate valorile sînt con- 
diționate — și devalorizate — de locul şi 


Situația pe care le ocupă în timp subiecţii 
evaluărilor. El pune accentul pe importanța 
valorilor morale și pe necesitatea de a res- 
pinge determinismul dacă vrem să păstrăm 
ideile de responsabilitate umană și de liber- 
tate. Abordarea oricărei teme de către isto- 
ric nu poate fi pe deplin obiectivă sau axio- 
logic neutră (compară neutralitate axiolo- 
gică), deoarece dacă vedem în oameni fiin- 
țe ce urmăresc scopuri și posedă motive, și 
nu doar nişte factori cauzali într-un șir de 
evenimente, este inevitabilă o anumită do- 
ză de evaluare morală sau psihologică. 


Bernard, Sf. (1090-1153). Abate de Clair- 
vaux, reformator monastic şi teolog. Princi- 
palele lucrări: De Diligendo Deo (Despre 
iubirea de Dumnezeu) şi De Gratia et Libe- 
ro Arbitrio (Despre har şi liberul-arbitru). 
În controversa religioasă metoda sa era 
mistică, nu inferenţială și bazată pe dovezi. 
În această privință însă, adversarul său 
* Abelard a fost un neoplatonician mai radi- 
cal, iar Sf. Bernard a fost mai agreat de 
autorităţile ecleziastice. În 1953 Pius al 
XII-lea a făcut elogiul Sf. Bernard, numin- 
du-l Doctor mellifluus. 


bhakti (cuvînt sanscrit însemnând „de voţi- 
une“). În *Vedânta şi în alte sisteme indie- 
ne, iubirea față de Dumnezeu, exprimată 
prin rugăciune și meditaţie, iar în cele din 
urmă prin totală abandonare naturii divine. 
Conceptul a dobîndit o importanță de prim 
ordin în decursul perioadei medievale teiste 
a gîndirii indiene; baza filozofică i-a furni- 
zat-o în principal Rămânuja (c. 1100 p.Chr.). 


bicondițional. Enunţ în care se asertează 
că prezenţa unei proprietăţi este o *condiţie 
necesară și suficientă pentru prezenţa alte- 
ia, ca în exemplul: „Un număr este prim 
dacă și numai dacă nu se divide decât cu 1 
şi cu el însuși“, sau că existența unei stări 
de lucruri este o condiţie necesară şi sufi- 
cientă pentru existenţa alteia, ca în exem- 
plul: „EI va fi preşedinte dacă și numai da- 
că va câştiga alegerile.“ Expresia „dacă și 
numai dacă“ se întîlneşte rar în discursul 
obișnuit, dar este frecvent folosită în acele 
discipline unde este nevoie de definiții pre- 
cise. Un asemenea enunţ se cheamă bicon- 
diţional pentru că formula „p dacă şi numai 

dacă q“ este, la rîndul său, o expresie abre- 
viată pentru asertarea conjunctă a *enunţu- 
rilor condiţionale „dacă g, atunci p“ şi „da- 
că p, atunci q“ (dat fiind că „p numai dacă 
a“ înseamnă că p nu poate fi adevărat fără 
să fie adevărat q). Pentru ca enunțurile con- 
diționale „dacă p, atunci q“ şi „dacă q, 
atunci p“ să fie ambele adevărate, trebuie 
ca p şi q să aibă aceeași valoare de adevăr, 
deoarece dacă p și „dacă p, atunci q“ sînt 
ambele adevărate, q va fi, de asemenea, 
adevărat (prin modus ponens), iar dacă p e 
fals iar „dacă q, atunci p“ e adevărat, q nu 
poate fi decît fals (prin modus rollens), şi 
similar pentru g (vezi afirmarea anteceden- 
tului). Astfel, în sistemele formale de logi- 
că propozițională simbolul „=“ sau „o“ 
folosit pentru „dacă şi numai dacă“ este de- 
finit prin *tabelul de adevăr 

Vezi și echivalent. 
bineordonare. Vezi relație ordonatoare. 


bivalență, principiul (sau legea) b. Prin- 
cipiul potrivit căruia orice enunţ este fie 
adevărat, fie fals, adică orice enunţ are o 
*valoare de adevăr și există exact două va- 
lori de adevăr. În prezența *operatorului 
negaţie în accepțiunea lui standard, acest 
principiu impune pe cel al *terțului exclus, 
dar întrucît nu menţionează negația, nu este 
echivalent cu acesta. Legea terţului exclus 
este o lege logică ce funcționează la nivelul 
*limbajului-obiect, pe cînd principiul biva- 
lenţei e un principiu semantic, care guver- 
nează interpretarea limbajului la care se 
aplică. Aderenţa la acest principiu se leagă 
de realism — de ideea că adevărul sau fal- 
sitatea enunțurilor se determină cu referire 
la o realitate independentă, putîndu-se con- 
sidera de aceea că ele au valori de adevăr 
determinate chiar dacă s-ar putea să nu ştim 
care sînt acestea. 


Black, Max (1909-1988). Filozof american 
al matematicii, logicii şi limbajului. Cul- 
tura matematică dobîndită la Cambridge a 


fructificat-o într-o lucrare de tinereţe, intitu- 
lată The Nature of Mathematics (1933). 
Biack va suferi apoi influenţa lui *Wittgen- 
stein. Dintre lucrările sale principale fac 
parte The Importance of Language (1962) 
şi amplul și foarte apreciatul studiu A Com- 
panion to Wittgenstein's Tractatus (1964). 
În 1964 a devenit editorul periodicului The 
Philosophical Review. A scris numeroase 
articole de filozofie analitică şi a făcut tra- 
duceri din Rudolf Carnap şi (împreună cu 
P. T. Geach) din Gottlob Frege. 


Blanshard, Brand (1892-1987). Filozof 
american, şi-a încheiat viaţa activă la Yale. 
Blanshard e un raţionalist intransigent atât 
în sensul îngust-tehnic al cuvântului, cât şi 
în sensul popular. Şi-a caracterizat întreaga 
operă ca fiind „o apărare a raţiunii împotri- 
va unor atacuri filozofice recente“. Princi- 
palele lucrări: The Nature of Thoughi 
(1939), în două volume, şi trei scrieri rațio- 
naliste — Reason and Goodness (1962), 
Reason and Analysis (1962) şi Reason and 
Belief (1962). 


Boehme (sau Behmen), Jacob (1575-1624). 
Teozof silezian, cunoscut drept „filozoful 
german“ (philosophus Teutonicus). Lucrări 
principale: Aurora, oder die Morgenrăte 
im Aufgang (1612), Mysterium Magnum 
(1623). Scrierile sale s-au bucurat de o lar- 
Bă admiraţie în secolul al XVII-lea. Despre 
presupusele sale intuiţii cu privire la natura 
divină, la originea și structura Universului, 
la misterele ascunse ale Bibliei și la sfintele 
taine, a pretins că i-au fost hărăzite direct 
prin iluminare divină. Terminologia sa este 
de o dificultate notorie, derivând din surse 
oculte, alchimice și astrologice. Credinţa că 
întreaga creație este o manifestare a lui 
Dumnezeu l-a făcut ca, pentru a da o solu- 
ție la problema răului, să postuleze în 
Dumnezeu două voințe, una iubitoare, cea- 
laltă mânioasă. 


Boethius, Anicius Manlius Severinus (c. 
480-524). Filozof roman şi traducător din 
Aristotel. A fost demnitar sub regele got 
Theodoric, dar a căzut în dizgrație, a fost 
întemnițat și apoi executat. A tradus lucrări 
de logică ale lui Aristotel, inclusiv Analizi- 
cele prime, Analiticele secunde, Topica şi 

Respingerile sofistice, a tradus şi însoţit de 
un comentariu Introducerea la Categoriile 
lui Aristotel (Isagoge) a lui Porphyrios, ca- 
re a devenit textul standard în învățămîntul 
de logică medieval. Printre tratatele sale 
originale s-au numărat lucrări de matemati- 
că, logică, muzică şi teologie, în cazul 
acestora din urmă fiind de reţinut aplicarea 
logicii clasice la revelaţia creştină. Cea mai 
vestită lucrare a sa a fost Mîngiierile filozo- 
fiei, scrisă în timpul detenţiei sale la Pavia. 

Ceea ce e surprinzător este că Mîngi.ieri- 
le nu prezintă vreo doctrină explicit creşti- 
nă, ci caută doar în rațiune reazemul pentru 
cel aflat în restriște. Boethius vedea, proba- 
bil, în credinţă şi în rațiune două mijloace 
distincte prin care se poate da o explicaţie 
valabilă a Universului şi, alegîndu-și drept 
călăuză rațiunea, nu a mai apelat la argu- 
mente ce ţin prin natura lor de credinţa reli- 
gioasă. În Cartea I, Filozofia se înfăţişează 
dinaintea automlui aflat la restrişte, re- 
amintindu-i credința lui fundamentală în- 
tr-un Univers pătruns de finalitate și în ra- 
ționalitatea omului. Cărţile a II-a și a III-a 
vorbesc despre nesiguranța averii materiale 
şi a altor false mijloace de obţinere a ferici- 
rii, trăgând concluzia că Dumnezeu e singu- 
rul bine statornic. Aceasta conduce în car- 
tea a IV-a la problema răului, iar cartea a 
V-a abordează spinoasa problemă liber ar- 
bitru-determinism; concluzia e că în opţiu- 
nile morale preștiința divină este compati- 
bilă cu libertatea umană. 

Opera lui Boethius a furnizat filozofiei 
medievale o metodologie şi deopotrivă un 
vocabular. Mîngîierile a fost, probabil, du- 
pă Biblie, cea mai citită, mai tradusă și mai 
comentată carte în cuprinsul mileniului ur- 
mător. Rolul jucat de autorul ei în transmi- 
terea filozofiei antice către Evul Mediu 
creștin îndreptățeşte pe deplin aprecierea 
tradițională după care Boethius a fost „ulti- 
mul roman și primul scolastic““. Vezi și aris- 
totelism. 


Bosanquet, Bernard (1848-1923). Filozof 
britanic, profesor la Oxford (1871-1881) şi 
St. Andrews (1903-1908); în rest s-a înde- 
letnicit cu asistenţa socială şi cu scrisul. 
Principalele lucrări filozofice: Knowledge 
and Reality (1885), Logic (1888), History 


of Aesthetics (1892), The Principle of Indi- 
viduality and Value (1912). 

Puternic influențat de idealismul hege- 
lian, Bosanquet a elaborat un sistem de gîn- 
dire în care rolul central revine ideii de in- 
divid, caracterizat drept *universal concret 
sau armonie de contrarii, singurul capabil 
de a fi independent, „de-sine-stătător“. O 
asemenea individualitate își află expresia 
nu în primul rând în persoane, ci în depăşi- 
rea de sine a acestora în artă, religie și so- 
cietate, și mai presus de toate în *absolut, 
care este unitatea tuturor acestor manifes- 
tări de mai mică anvergură. 


Bourbaki, Nicolas. Pseudonim colectiv al 
unui grup de matematicieni francezi care 
începînd din 1939, cînd a apărut primul 
volum din Elements de Mathematique, au 
lucrat la o sistematizare definitivă a mate- 
maticii. Accentul cade pe dezvoltarea ma- 
tematicii din cîteva axiome de bază în ca- 
drul unui aranjament strict logic; ei nu fac 
distincțiile matematice tradiţionale (alge- 
bră, geometrie etc.), ci împart matematica 
în compartimente caracterizate prin struc- 
turi (de exemplu, structurile algebrice). 


Boyle, Robert (1627-1692). Chimist și fi- 
zician englez de origine irlandeză, care a 
contribuit la promovarea concepției *cor- 
pusculare sau atomiste despre materie, ca 
urmare a experimentelor sale asupra gaze- 
lor. Cartea sa The Sceptical Chemist (1661) 
a separat chimia de alchimie subliniind că 
natura substanțelor materiale trebuie înte- 
meiată pe date experimentale și nu pe con- 
cepţia greacă, încă dominantă, că ele sînt 
compuse din misticele elemente (vezi patru 
elemente). Această viziune a sa este rezu- 
mată în motto-ul de la Royal Society, al că- 
rei membru fondator a fost: Nuilius în Ver- 
ba (nimic prin simpla autoritate). 


Bradley, Francis Herbert (1846-1924). Fi- 
lozof idealist englez. În 1870 a fost numit 
cercetător asociat la Merton College, Ox- 
ford, iar în 1924 a primit Ordinul pentru 
Merite. Principalele lucrări: Ethical Studies 
(1876), Principles of Logic (1833), Appear- 
ance and Reality (1893). Ethical Studies 
este un atac la adresa unor doctrine con- 
temporane din filozofia morală, îndeosebi a 

utilitarismului. În Principles of Logic de- 
nunţă *psihologismul necritic şi neagă po- 
sibilitatea de a exprima adecvat natura fap- 
tului prin vreo formă de enunţ. 

Deși puternic influențat de *Hegel şi de 
*Kant, Bradley formulează în Appearance 
and Reality idei proprii despre realitate și 
*absolut, potrivit cărora nici un lucru unitar 
nu poate fi privit ca o colecţie de proprietăţi 
ce-i sînt atribuite, ceea ce conferă oricărui 
lucru unitate și caracter este ansamblul co- 
relaţiilor dintre părțile lui. Absolutul nu e 
doar un sistem de aparenţe, ci şi conţinăto- 
rul acestui sistem. Orice aparenţă, chiar şi 
una care ne induce în eroare în privința 
adevăratei naturi a lucrului, este un consti- 
tuent al realităţii. Ideea de realitate este da- 
tă de experiența sensibilă, unde se combină 
inseparabil senzorul și ceea ce e simţit; 
ideea de „eu“ a fiecăruia este definibilă nu- 
mai cu referire la „altul“. 


brahman. În tradiţiile filozofiei indiene in- 
fluențate de Upanișade, numele dat ființei 
celei mai adînci sau sufletului lumii, care 
este deopotrivă imanent și transcendent, 
existent în Univers ca și în sine însuși. 


Brentano, Franz (1838-1917). Psiholog şi 
filozof german, hirotonisit preot catolic în 
1864. A predat filozofia la Wiirzburg pînă 
în 1873, cînd a abandonat preoţia și a con- 
tinuat să lucreze ca profesor la Viena pînă 
la pensionare, în 1895. 

Psychologie vom empirischen Stand- 
punki (1874) a formulat doctrina intenţio- 
nalității, distingînd și caracterizînd eveni- 
mentele mentale drept „îndreptare a minţii 
spre un obiect“ în: 1) percepţie, 2) judecată 
sau credință și 3) aprobare sau dezaprobare. 


briciul lui Ockham. Principiul economiei 
ontologice, formulat de obicei în cuvintele 
„Entităţile nu trebuie multiplicate mai mult 
decît e necesar“ (Entia non sunt multipli- 
canda praeter necessitatem). De fapt, aces- 
te cuvinte nu se întîlnesc în scrierile păs- 
trate ale lui *William de Ockham. 


Broad, Charlie Dunbar (1887-1971). Filo- 
zof englez, profesor de filozofie morală la 
Cambridge (1933-1953). Principala sa preo- 
cupare a fost aprecierea și analiza ideilor şi 


doctrinelor din mai multe domenii, între 
care filozofia spiritului, metafizica şi epis- 
temologia; majoritatea propriilor concepţii 
le-a expus în comentariile cuprinse în cele 
două volume ale principalei sale lucrări, 
Examination of McTaggart's Philosophy 
(1933, 1938). În tot timpul vieţii a manifes- 
tat interes pentru parapsihologie. 

Broad făcea distincţie între filozofia cri- 
lică şi cea speculativă; prima analizează 
conceptele și propoziţiile de bază ale știin- 
ței şi ale vieţii cotidiene, dar poate da naş- 
tere unei concepții despre lume prea îngus- 
te şi rigide. Filozofia speculativă, deși nu 
poate pretinde să ofere adevăruri demon- 
strabile, poate să formuleze o viziune si- 
noptică în care rezultatele ştiinţelor naturii 
să fie corelate cu religia, arta şi teoria so- 
cială, precum şi cu simţul comun. 


Brownson, Orestes Augustus (1803-1876). 
Filozof transcendentalist şi gînditor religios 
american. Discipol al filozofului francez 
Victor Cousin (1792-1867), Brownson le- 
ga, totodată, strîns transcendentalismul său 
de teoriile idealistului italian Vincenzo 
Gioberti (1801-1852). Deşi pînă la senza- 
ționala sa convertire la catolicism a fost un 
deist (vezi deism) declarat, Brownson con- 
sidera filozofia sa ca fiind raţională, şi nu 
întemeiată pe simpla credinţă. Majoritatea 
scrierilor sale au apărut în Brownson's 
Ouarteriy Review, întemeiată de el în 1844 
şi editată pînă în 1875. 


Bruno, Giordano (1548-1600). Filozof ita- 
lian și o vreme călugăr dominican, ars pe 
rug pentru vederile sale neortodoxe. Susţi- 
nător entuziast al copernicanismului (vezi 
Copernic), a scris mai multe tratate în care 
promova o formă extremă de *panteism: 
Dumnezeu e substanța unificatoare din care 
derivă toate lucrurile din Univers. Dar, ase- 
meni lui *Nicolaus Cusanus, de care a fost 
influenţat, considera că Universul nu poate 
oferi o cunoaştere genuină a divinului. 
Opera sa a exercitat influență în anumite 
cercuri științifice și oculte din secolul al 
XVII-lea, dar apoi a fost dată uitării. În se- 
colul al XIX-lea numele său a devenit în 
Italia simbolul mișcării anticlericale. 

Buber, Martin (1878-1965). Filozof şi teo- 
log evreu, născut la Viena. Începînd din 
1925 a predat religia iudaică și etica la Uni- 
versitatea din Frankfurt-pe-Main, pînă cînd 
venirea la putere a naziștilor l-a silit să pă- 
răsească Germania, în 1933. Stabilindu-se 
în Palestina (1938), devine profesor de filo- 
zofie socială la Universitatea Ebraică. Du- 
pă pensionare, în 1951, ține numeroase 
conferinţe în afara Israelului și devine, tot- 
odată, primul preşedinte al Academiei 
Israeliene de Științe şi de Umanistică. 

Formularea de bază a filozofiei lui Buber 
(filozofia dialogului) este cuprinsă în Ich 
und Du (Eu şi Tu) (1923), unde el face o 
distincție radicală între două atitudini fun- 
damentale de care oamenii sînt capabili, 
definite drept Eu-Tu şi Eu-Acela. Eu-Tu 
desemnează o relaţie de la subiect la su- 
biect, relaţia de reciprocitate şi mutualitate; 
Eu-Acela este relația dintre subiect și 
obiect, care comportă o formă sau alta de 
utilizare și stăpînire, obiectul fiind total- 
mente pasiv. Eul însuși diferă în cele două 
situaţii: în situația Eu-Tu el apare numai în 
contextul relaţiei și nu poate fi privit inde- 
pendent, pe cînd în situaţia Eu-Acela, Eu e 
un observator și e doar parţial implicat. 
Situaţia Eu-Tu nu poate fi susținută la ne- 
sfîrșit și fiecare Tu devine la răstimpuri un 
Acela; prin această situaţie se dobîndeşte și 
capătă expresie cunoașterea obiectivă. La 
un om sănătos există o interacțiune dialec- 
tică între cele două situaţii; fiecare Eu-Ace- 
la conţine potenţialul de a deveni Eu-Tu — 
” situaţie în care adevărata personalitate a 
omului se afirmă în contextul lumii sale. 

Ideea de Dumnezeu a lui Buber este cea 
a unui veșnic Tu, aceasta fiind singura si- 
tuație Eu-Tu pe care omul o poate menține 
indefinit; în ea Dumnezeu este recunoscut 
în toate lucrurile ca fiind integral altul, care 
nu poate fi observat, dar se revelează. 


buddhism. Vezi filozofia buddhistă. 


Bultmann, Rudolf (1884-1976). Teolog 
german și specialist în Noul Testament, pe 
care cercetările sale I-au condus la un scep- 
ticism cvasitotal în privința istoricității 
naraţiunilor evanghelice. El se asociase în- 
să deja cu *Barth, care susţinea că nu are 
nevoie credința creştină de sprijin nici din 


partea “teologiei naturale, nici din partea 
unor dovezi istorice. Bultmann a început 
atunci să se distanțeze de Barth, împru- 
mutind idei existenţialiste de la propriul 
său coleg de la Marburg, *Heidegper, şi a 
avansat ideea după care creştinismul con- 
temporan trebuie să se „demitologizeze“ — 
adică să se debaraseze de conceptele sale 
nonistorice, mitice. Cartea sa Neues Tesza- 
ment und Mythologie (Noul Testament şi 
Mitologia), 1941, a declanşat în întreaga 
lume o controversă cu privire la demitolo- 
gizare. Majoritatea cititorilor necredincioşi 
au fost de acord cu criticii tradiționalişti în 
ideea că prin demitologizare și existenţiali- 
zare Bultmann a redus o doctrină despre 
Dumnezeu și om la o doctrină numai de- 
spre om. 


Buridan, Jean (c. 1295-1356). Filozof no- 
minalist francez, care a studiat și predat la 
Paris (vezi nominalism). A contribuit de 
asemenea la studiul mecanicii și al opticii. 
A scris un număr de comentarii la Aristotel 
şi unele lucrări originale de logică, între 
care se disting Consequentiae şi Sophisma- 
ta. În filozofie a respins atât ockhamismul 
extrem (vezi William de Ockham) cât și 
unele adaosuri arabe mai radicale la tradiţia 
aristotelică. Vezi și măgarul lui Buridan. 


Burke, Edmund (1729-1797). Om de stat, 
eseist şi filozof britanic. Contribuţia majoră 
a lui Burke în domeniul filozofiei a consti- 
tuit-o lucrarea sa Philosophical Inquiry 
into the Origin of Our Ideas of the Sublime 
and the Beautiful (1756) în care ideea cen- 
trală este că plăcerea pe care ne-o procură 
frumosul constă în modul în care imagina- 
ţia este captivată de obscuritate și sugesti- 
vitate, iar nu de claritate intelectuală, iar 
cînd e în joc *sublimul, de o formă plăcută 
de spaimă şi de ignoranță. În cursul carierei 
sale politice de mai tîrziu, Burke a sprijinit 
atît cauza irlandeză cît și independenţa 
Americii. Cu toate acestea, cartea sa Re- 
flections on the Revolution in France (1790) 
este o capodoperă a gîndirii politice conser- 
vatoare. Deși Burke era în mult mai mare 
măsură un Whig decît un Tory, și cu toate 
că îl acuzase pe Warren Hastings și-i susţi- 
nuse pe coloniştii americani, el a văzut nu- 
maidecît în „new-dealer“-ii de la 1789 pe 

făptuitorii unei revoluţii inacceptabil de to- 
tale, intenţionat antiistorice şi finalmente 
probabil chiar totalitare. 


Butler, Joseph (1622-1752). Preot angli- 
can, episcop de Bristol (1731-1751) şi de 
Durham (1751-1752). Principalele sale 
contribuţii în domeniile filozofiei morale şi 
religioase sînt cuprinse în Fifieen Sermons 
(1726) şi The Analogy of Religion, cu di- 
sertația ei suplimentară Of zhe Nature of 
Virtue (1736). 

În Sermons abordează analiza moralei 
prin prisma unor consideraţii empirice pri- 
vitoare la natura umană. Insistă asupra 
complexităţii acesteia şi, în consecință, re- 
levă unilateralitatea unor teorii cum sînt 
cea a lui *Hobbes sau cea a lui *Shaftes- 
bury, care o înfățișau dominată de un unic 
principiu cîrmuitor, fie că e vorba de iubi- 
rea de sine sau de bunăvoință. Butler apre- 
ciază că aceste principii nu se opun în mod 
necesar unul altuia, așa cum se presupune 
adesea, iar ambele se manifestă în conduita 
umană printr-o diversitate de forme. Mai 


importantă e distingerea omului de restul 
creaţiei prin facultatea superioară a reflec- 
ției sau conştiinţei care ,„... fără a fi consul- 
tată... se exercită în chip magistral...“, 
pronunțindu-se asupra justeței sau injuste- 
ței diverselor „afecte“ umane şi ale acţiuni- 
lor ce izvorăsc din ele. Conştiinţa fiind 
călăuza ce ne-a dat-o Dumnezeu pentru o 
dreaptă conduită, exigenţele ei sînt absolu- 
te. Ele nu sînt însă arbitrare, și Butler era 
convins că pe termen lung se va constata că 
ele coincid deopotrivă cu cerințele iubirii 
de sine și cu cele ale bunăvoinţei. În Analo- 
gy of Religion el încearcă să arate că mărtu- 
riile faptice în favoarea finalităţii şi a creă- 
rii Naturii de către o Fiinţă inteligentă, pe 
care deiștii contemporani cu el le admiteau 
— şi dificultăţile pe care le întâmpină pozi- 
ţia lor — sînt strîns analoage celor pe care 
le întâmpină teiştii care privesc această 
Fiinţă ca fiind îndrumătorul și judecătorul 
moral al oamenilor (vezi deism; teism). 
Prin urmare, credința în religia revelată nu 
este în principiu mai puţin rațională decît 
deismul. 


Cabală. Vezi Kabbalah. 


Cajetan. Thomas de Vio, cardinal Cajetan 
(1469-1534). Teolog şi exeget italian care 
a scris un comentariu influent la Summa 
Theologiae a lui Toma d'Aquino (1507-— 
1522). În calitate de legat papal în Ger- 
mania, a examinat doctrinele lui Luther 
(1518), iar mai tîrziu a contribuit la redac- 
tarea bulei de condamnare, Exsurge Domi- 
ne. Vezi și analogie. 


cakul. În esenţă, un sistem de simboluri 
(ce pot fi la fel de bine niște semne pe hîrtie 
sau bile pe un abac) supuse unor reguli și 
menite a facilita efectuarea de raționamente 
de diferite feluri. Regulile de utilizare a 
simbolurilor sînt de așa natură încît pot fi 
învăţate pe de rost și aplicate fără a necesi- 
ta înțelegerea proceselor raţionale sau cal- 
culatorii pe care le reprezintă. Un exemplu 
paradigmatic de calcul îl constituie nume- 
raţia arabă împreună cu regulile adunării, 
scăderii, înmulțirii și împărţirii. „Răspunsul 
corect“ la o problemă de aritmetică se poa- 
te obține prin aplicarea mecanică a acestor 
reguli la reprezentarea simbolică a proble- 
mei fără a şti de ce conduc ele la un răs- 
puns corect, adică fără a înțelege natura 
operaţiilor aritmetice pe care le reprezintă. 
(Aceasta a și motivat, de altfel, criticile 
îndreptate împotriva manierei „învechite“ 
de predare a matematicii, care-i pune pe 
copii să învețe mecanic tabla înmulțirii 
etc.) 

Dacă validitatea (vezi validitate şi ade- 
văr) unui raționament se datorește formei 
sau structurii sale, înseamnă că, o dată ce 
dispunem de mijloace de reprezentare a ti- 


purilor de structură ale raționamentelor, 
studiul validității poate să devină pur for- 
mal. Ceea ce se cere studiat sînt doar for- 
mele de raţionament, nu raţionamentele 
specifice; pentru a determina validitatea 
unui raționament, se cere examinată doar 
structura lui, nu și conţinutul. Aceasta su- 
gerează posibilitatea de a reduce procesul 
de construire a raționamentelor valide la 
respectarea anumitor reguli ce nu reclamă 
să se acorde atenţie conţinutului raționa- 
mentului şi nici măcar să fie înţelese pre- 
misele și concluzia lui. Ceea ce s-a și în- 
tîmplat în cadrul dezvoltării scolastice a 
logicii aristotelice în decursul Evului Me- 
diu, cînd s-au folosit tot felul de mijloace 
mnemonice menite să înlesnească reaminti- 
rea schemelor de inferență valide, scheme 
ce puteau fi aplicate cu totul mecanic. 
Acest mod de a proceda a fost însă nesiste- 
matic şi cu greu ar putea fi considerat un 
„calcul“. 

În secolele al XVI-lea şi al XVII-lea, o 
dată cu dezvoltarea tehnicilor algebrice, 
idealul formulării sistematice a mijloacelor 
de reprezentare a formelor de raționament 
şi a regulilor de construire a raţionamente- 
lor valide a îmbrăcat forma aspiraţiei către 
elaborarea unui calculus ratiocinatur — 
calcul al raționamentului. Modul în care 
era conceput acest ideal a evoluat apoi con- 
siderabil şi a căpătat o articulare mai pre- 
cisă. A reduce raţionamentul la un calcul 
nu înseamnă doar a-l face asemănător cal- 
culului aritmetic sau rezolvării ecuaţiilor 
algebrice, ci a-l mecaniza în sensul tare de 
a-l transforma în ceva ce poate fi efectuat 
de o mașină (calculator). (Sensul acesta 


calităţi primare și secundare 

poate fi pe deplin precizat prin teoria ma- 
șinilor de calcul.) Regulile trebuie să fie de 
așa natură încît să poată fi programate în- 
tr-un calculator. Pentru aceasta trebuie să 
existe posibilitatea de a trata orice demon- 
strație ca pe o simplă manipulare de sim- 
boluri, fiecare *demonstraţie neavînd decât 
o lungime finită. Regulile de construire a ei 
sînt reguli de prelucrare a simbolurilor. 
Aceste reguli trebuie să fie astfel încât să 
existe procedee efective (mecanice) (vezi 
procedeu efectiv) de a verifica dacă un şir 
oarecare de simboluri este sau nu o demon- 
straţie. 

Cele două calcule logice cele mai fami- 
liare sînt calculul propozițional (clasic) şi 
calculul predicatelor (clasic) de ordinul în- 
fi. Un *sistem formal de logică poate fi nu- 
mit (sistem de) calcul propoziţional dacă el 
constă din următoarele: 1) o specificare a 
unui *limbaj formal ale cărui simboluri sînt 
variabile propoziţionale şi conectori propo- 
ziţionali, indiferent dacă aceştia din urmă 
sînt meniţi (o parte din ei sau toţi) să repre- 
zinte conectorii „și“, „sau“, „mu“, „dacă ... 
atunci“, sau sînt de așa natură încît cu aju- 
torul lor să poată fi definite simboluri ce 
reprezintă acești conectori; 2) o mulţime de 
axiome și/sau reguli de inferenţă (vezi axio- 
mă; inferență, regulă de) ce guvernează co- 
nectorii limbajului. Ansambluri diferite de 
axiome sau reguli pot să determine calcule 
propoziţionale diferite, deşi există, în pene- 
ral, mai multe moduri echivalente de for- 
mulare a aceluiași sistem. (Despre două 
formulări se spune că sînt echivalente dacă 
în ambele sînt validate exact aceleaşi infe- 
rențe.) Sintagma „calcul propoziţional“ es- 
te însă folosită de obicei pentru desemnarea 
oricărui sistem în care raţionamentele for- 
mal valide sînt exact acelea care se dove- 
desc valide cînd li se aplică definițiile ma- 
triciale bivalente standard ale conectorilor 
i ai (vezi tabel de adevăr). 

n mod similar, orice sistem logic formal 
poate fi numit (sistem de) calcul al predi- 
catelor dacă el constă din cel puţin urmă- 
toarele: 1) o specificare a unui limbaj for- 
mal care să cuprindă următoarele categorii 
de simboluri: a) o *mulţime numărabilă de 
variabile individuale (să zicem, x); b) o 


mulțime finită sau numărabil infinită, dar 
nu vidă, de “litere predicat (să zicem PY 
unde n indică numărul de locuri pentru ar- 
gumente); c) o mulțime finită, numărabilă 
sau vidă de constante individuale (să zicem 
a;); d) conectori propoziţionali; e) fie *cuan- 
torul existenţial, fie cel universal, fie am- 
bele (i, în toate utilizările de mai sus, par- 
curge mulțimea numerelor întregi), 2) o 
mulțime de axiome şi/sau reguli de inferen- 
ță referitoare la conectorii propoziţionali şi 
la cuantorii limbajului. 

Cînd e folosită fără alte precizări, sintag- 
ma „calculul predicatelor“ înseamnă de 
obicei „calculul clasic al predicatelor de or- 
dinul întîi“. Este sistemul care se obține ex- 
tinzând lista de axiome şi/sau reguli ale cal- 
culului propoziţional prin adăugare de 
axiome şi/sau reguli pentru cuantori menite 
să trateze propoziţiile cuantificate existen- 
țial ca pe niște disjuncţii infinite. Adjecti- 
vul „clasic“ este utilizat pentru a marca 
contrastul dintre acele sisteme de calcul 
propoziţional sau predicațional care reflec- 
tă ideea de validitate derivată din definițiile 
prin tabele de adevăr ale operatorilor logici 
şi sistemele dezvoltate de matematicienii 
intuiţioniști (vezi logica intuiţionistă). Cal- 
cule predicaţionale de ordin superior se pot 
defini stipulînd axiome şi/sau reguli de in- 
ferenţă referitoare la operatorii logici din 
limbaje de ordin superior (vezi logică de 
ordin superior). 


calități primare și secundare. Distincție 
operată pentru prima dată de către *Demo- 
crit, reluată de *Galilei, acceptată de către 
*Descartes și *Newton şi care și-a primit 
formularea clasică în Eseul lui *Locke. Pri- 
mare sînt acele calităţi pe care lucrurile le 
au în mod real, pe cînd calităţile secundare 
sînt doar puteri de a produce trăiri în noi. 
Locke enumeră drept calităţi primare „soli- 
ditatea, întinderea, figura [adică forma ex- 
terioară], mișcarea sau repausul și numă- 
rul“, în timp ce sunetele, gusturile, culorile 
şi mirosurile sînt toate secundare. Această 
împărţire corespunde destul de îndeaproape 
celei dintre caracteristicile măsurabile şi 
cele nemăsurabile și dintre caracteristicile 
pe care mecanica clasică putea şi cele pe 

care nu putea să le explice. *Berkeley a ar- 
gumentat că toate calitățile sensibile, şi nu 
doar cele categorisite de predecesorii săi 
drept secundare, se află deopotrivă în su- 
biectul cunoscător. *Hume a luat drept mo- 
del explicația lockeană dată de Newton 
culorilor, susținînd că atât valorile cât și ne- 
cesitățile cauzale sînt într-un mod asemă- 
nător proiecţii ale propriilor noastre reacții 
asupra unei lumi ce este în sine valoric 
neutră şi fără conexiuni cauzale. 


calități terțiare. Vezi caracteristici con- 
secvențiale. 


Cantor, Georg (1845-1918). Profesor de 
matematică la Universitatea din Halle, Ger- 
mania (1872-1913). Principalele sale lu- 
crări sînt reunite în Gesammelie Abhand- 
dungen, editată de E. Zermello (1932). 

Considerat părintele *teoriei mulțimilor, 
Cantor a oferit prima teorie formală a infi- 
nitului. Cu ajutorul *procedeului diagonal 
a demonstrat că mulțimea, N, a tuturor nu- 
merelor naturale nu este echivalentă (nu are 
același număr de membri) cu mulțimea tu- 
turor numerelor reale (mulțimea numerelor 
reprezentabile ca puncte ale unui segment 
de dreaptă — continuumul), învederînd 
astfel că nu există un singur număr infinit, 
ci mai multe (vezi număr). Cantor e cel care 
a postulat primul, şi a încercat să demon- 
streze, ipoteza continuumului (vezi proble- 
ma continuumului). 


caracteristici consecvenţiale. Denumire al- 
ternativă a *caracteristicilor superveniente. 


caracteristici superveniente. Proprietăți 
sau calități ce depind de o altă proprietate 
sau calitate. 


cardinalitate. Cardinalitatea unei *mul- 
țimi X este orice proprietate pe care o pose- 
dă toate mulțimile echivalente cu X şi nu- 
mai ele. (Două mulțimi sînt echivalente 
dacă şi numai dacă membrii uneia dintre 
ele pot fi puşi în corespondenţă cu membrii 
celeilalte în așa fel încît fiecărui membru al 
uneia dintre ele să-i fie asociat exact un 
membru din cealaltă, ceea ce înseamnă că 
există o corespondenţă biunivocă între 


membrii celor două mulţimi.) Mulțimea 
tuturor mulțimilor echivalente cu X este 
uneori considerată un număr cardinal. In- 
tuitiv, două mulțimi sînt de aceeași cardi- 
nalitate dacă și numai dacă au același nu- 
măr de membri. 


Carlyle, Thomas (1795-1881). Istoric și 
critic social scoțian. Printre lucrările cele 
mai importante de istorie și de critică socia- 
lă ale lui Carlyle se numără The French 
Revolution (1837), The Chartism (1839), 
On Heroes, Hero Worship, and the Heroic 
in History (expusă mai întîi sub formă de 
conferinţe la Londra, în 1840), Past and 
Present (1843) şi The History of Friedrich 
II of Prussia (1858-1865). 

În anii tinereţii s-a despărțit de teologia 
(dar nu și de fervoarea morală) a puritanis- 
mului scoțian în care fusese crescut. A cău- 
tat atunci şi a găsit, îndeosebi în scrierile 
lui *Goethe, un sens al totalității pe care-l 
considera aproape cu totul absent afât în 
viaţa socială reală a Angliei victoriene, cît 
și în filozofia socială utilitaristă, pe atunci 
dominantă. Lucrul poate cel mai interesant 
din punct de vedere filozofic este, pesem- 
ne, faptul că, alături de S.T. *Coleridge, a 
introdus primul în gândirea socială britani- 
că un număr de concepte și paradigme pu- 
ternice și, pentru unele spirite, deosebit de 
seducătoare, care apoi au devenit utile în 
critica societăţii industriale; a naturalizat, 
de exemplu, acel mănunchi de imagini cen- 
trate în jurul contrastului dintre viziunile 
despre lume, formele de viață etc., „organi- 
ce şi dinamice“ (pe care le considera bune) 
şi cele „mecanice și statice“ (socotite rele). 
Aceste metafore, ce-şi au obîrşia în Germa- 
nia secolului al XVIII-lea, dăinuie pînă în 
prezent în gîndirea hegeliană și în cea 
marxistă. 


Carnap, Rudolf (1891-1970). Pozitivist 
german, profesor de filozofie la Chicago 
între 1935 şi 1952 şi la Universitatea din 
California, la Los Angeles, pînă în 1961. 
Printre lucrările sale se numără Der /ogi- 
sche Aufbau der Welt (1928), Logische 
Syntax der Sprache (1934), Introduction to 
Semantics (1942), Meaning and Necessity 

(1947) şi Logical Foundations of Probabil- 
ity (1950). 

Timp de mulţi ani Carnap a fost unul 
dintre cei mai influenţi pozitivişti logici și 
cel care a făcut cel mai mult pe linia edifi- 
cării unei filozofii integrale a cunoașterii 
bazate pe principii pozitiviste (vezi pozi- 
tivism logic). Pentru aceasta era nevoie de 
o „teorie a construcţiei“ care să arate în ce 
mod enunțuri de înalt nivel teoretic, care, 
aşa cum se înfăţişează, nu descriu expe- 
riența nemijlocită, pot fi reduse prin defini- 
ţii la enunţuri ce constituie descrieri nemij- 
locite ale experienţei. Der Aufbau oferea 
un asemenea sistem, așezat ferm pe de- 
scrieri ale experienţei nemijlocit trăite, iar 
Carnap a promovat cu îndîrjire punctul de 
vedere conform căruia acele propoziţii ce 
nu au această relaţie rigidă cu experienţa, 
în particular propoziţiile metafizicii, sînt 
răspunsuri lipsite de sens la niște pseudo- 
probleme. Ulterior, el a trebuit să mai rela- 
xeze standardele prin prisma cărora se ju- 
decă dacă o propoziţie are sau nu are sens, 
pentru că şi-a dat seama că relaţia dintre 
teoriile indiscutabil ştiinţifice și experiență 
nu este una definițională, ci că primele tre- 
buie doar să fie confirmabile prin aceasta 
din urmă (vezi și teoria confirmării). Cerce- 
tările lui Camap privitoare la această idee 
au culminat în marea sa lucrare clasică The 
Logical Foundations of Probability. 

Camap a fost ferm încredințat că progre- 
sul în filozofie face necesară analiza ştiinți- 
fică a conceptelor în cauză şi a considerat 
că dezvoltarea unui limbaj formal consti- 
tuie primul pas esenţial într-o atare analiză 
(compară Frege; Russell). Propriile sale 
contribuţii în domeniul semanticii, deşi 
controversate, au fost importante, îndeo- 
sebi pe linia dezvoltării sistemelor modale. 
Concepţia sa asupra conexiunilor dintre 
părțile componente ale unei teorii a fost cri- 
ticată ca fiind excesiv de legată de formula- 
rea lingvistică particulară în care teoria este 
expusă. 


Carneades (c. 214-129 a.Chr.). Filozof 
sceptic, conducătorul „Noii Academii“. 
Strălucit dialectician care se recunoaște în- 
datorat lui *Chrysippos, Carneades a con- 


tinuat şi amplificat atacul academic împo- 
triva dogmelor stoice şi a altora. În calitate 
de conducător al Academiei, s-a dus în 155 
a.Chr. la Roma, unde a stârnit senzaţie ar- 
gumentînd întîi în favoarea rectitudinii mo- 
rale, iar apoi împotriva ei. Reputat pentru 
capacitatea sa de a argumenta din orice 
punct de vedere, fără să adere la nici unul, 
Carneades s-a făcut cunoscut prin clasifi- 
carea sistematică (aşa-numita Carneades 
divisio) a tuturor scopurilor posibile ale 
acţiunii omenești (scopuri pe care putea 
apoi să le opună unele altora) și printr-o 
doctrină, nu se ştie cât de serios susținută, 
conform căreia impresiile senzoriale sînt 
„persuasive“ şi credibile, deşi nu indubita- 
bil certe. Vezi Academia din Atena; Scepti- 
cism. 


Carroll, Lewis. Pseudonimul folosit în 
scrierile sale neprofesionale de către 
Charles Lutwidge Dodgson (1832-1898). 
Ca student, Dodgson s-a distins îndeosebi 
la matematică, rămînînd apoi să lucreze tot 
restul vieţii în calitate de cercetător asociat 
la acelaşi colegiu (Christ Church) din Ox- 
ford. Entuziasmul său aparent platonic pen- 
tru compania copiilor bine crescuţi de sex 
opus continuă să fie pînă în prezent un su- 
biect predilect pentru unii biografi pasio- 
naţi de psihanaliză ori pur și simplu mînaţi 
de o curiozitate bolnăvicioasă. În cadrul în- 
deletnicirilor sale universitare a elaborat un 
eseu deschizător de drumuri în domeniul 
teoriei matematice a votării și a scos o utilă 
ediţie Euclid 1 şi II (1882). Ceea ce i-a cîş- 
tigat însă un loc printre nemuritori au fost 
scrierile sale Alice in Wonderland (1865), 
Through the Looking Glass (1871), The 
Hunting of the Snark (1876) şi chiar Sylvie 
and Bruno (1889, 1893). Prima dintre aces- 
te nepieritoare poveşti pentru copii, în par- 
ticular, este în acelaşi timp o cozerie logi- 
co-filozofică, înțesată cu nenumărate exem- 
ple de absurdităţi elegante şi de neuitat. 


cartezian. Al lui Ren€ Descartes sau legat 
de el. 


Cârvăka. Vezi materialismul indian. 

categorematic. În logica tradițională, de- 
semnare a oricărui cuvânt ce poate figura de 
unul singur ca termen (subiect sau predicat) 
într-o propoziţie categorică. În logica mo- 
demnă, determinaţia „categorematic“ capătă 
o accepțiune mai largă, fiind aplicabilă ori- 
cărui simbol care posedă o semnificaţie in- 
dependentă, ca de pildă „roşu“, „animal“, 
„Aristotel“. Compară sincategorematic. 


categorii. 1. (în filozofia aristotelică) Ter- 
men tehnic folosit cu referire la zece clase 
care împreună ar „acoperi“ toate modurile 
de a fi. Un predicat din una dintre categorii 
ar putea, în anumite condiţii și din pricina 
apartenenţei sale categoriale, să fie socotit 
inaplicabil unui subiect dintr-o altă catego- 
rie. Tradiţia medievală pare să fi considerat 
lista aristotelică drept un inventar complet 
al celor mai înalte genuri ale ființei. 2. (în 
filozofia lui Kant) O teorie în centrul căreia 
nu stăteau elementele subiect şi predicat, ci 
enunţuri sau „judecăţi“ întregi. Kant a în- 
tocmit o clasificare /ogică în douăsprezece 
rubrici a enunţurilor considerând că fiecare 
din ele corespunde cîte unei funcţii a inte- 
lectului uman. În cadrul acestei clasificări, 
principalele diviziuni sînt cantitatea, calita- 
tea, relația și modalitatea; acestea se aplică 
fenomenelor sau aparențelor şi nu „lucru- 
rilor în sine“ (vezi Ding-an-Sich). Catego- 
riile lui Kant erau, așadar, categorii ale in- 
telectului şi el era preocupat mai mult de 
modul în care puteau fi degajate presupuse- 
le forme ale intelectului decât de stabilirea 
listei complete a genurilor ființei. Ulterior, 
+Hegel, *Husserl şi *Peirce au întreprins 
dezvoltări ale teoriei kantiene. 3. (în filo- 
zofia contemporană) Orice concepte de ba- 
ză, cum ar fi cele de clase, secțiuni sau sis- 
teme izolabile. Categoriile sînt gîndite ca 
tipuri sau genuri ce limitează operaţiile cu 
ideile ce le aparţin, impunînd astfel limite 
semnificației cognitive şi evitînd neinteligi- 
bilitatea de felul celei ce apare în exemple 
ca „Acest ceainic este emotiv“ sau „Patul 
acela este ignorant“. *Russell a inventat 
teoria tipurilor pentru a rezolva paradoxul 
descoperit în logica frepeană a claselor. 
- Despre propoziţiile lipsite de sens, „sunete 
fără înțeles“, el credea că sînt rezultatul 


cauzare ( y 


combinării unor elemente ce aparțin unor 
tipuri logice distincte. Ulterior s-a conside- 
rat că este mai bine ca ierarhia russelliană a 
tipurilor logice să fie interpretată ca fiind 
agregatul expresiilor dintr-un limbaj dat şi 
nu ca un agregat de entităţi. Acest program 
s-a vădit a fi aplicabil în modul cel mai 
convingător nu limbilor naturale cum ar fi 
engleza sau româna, ci limbajelor logice 
„ideale“. *Ryle însă a căutat să învedereze 
că tipurile nu sînt impuse de regulile infle- 
xibile ale unui calcul într-un limbaj artifi- 
cial, ci se găsesc printre expresiile limbilor 
naturale. În determinarea diferenţelor cate- 
goriale, Ryle s-a sprijinit pe ideea de absur- 
ditate. Atunci cînd o expresie nu poate fi 
substituită alteia înăuntrul unei propoziţii 
cu sens fără ca în urma substituţiei propozi- 
ţia să devină absurdă, se spune despre pri- 
ma expresie că aparţine unei alte categorii 
decît cea de-a doua. Vezi şi confuzie cate- 
gorială. 


causa sui (în latină, propria sa cauză). 
Expresie aplicabilă în principal la Dumne- 
zeu de către cei care, susținînd că Dumne- 
zeu nu poate fi produs şi nici dependent de 
altceva, nu sînt totuşi dispuși să afirme că 
Dumnezeu e necauzat. Vezi și Cauză primă. 


cauzare. Acea relaţie între două eveni- 
mente sau stări de lucruri, care constă în 
producerea unuia (uneia) de către celălalt 
(cealaltă). O relaţie cauzală aparent simplă 
există, de bună seamă, între cele două eve- 
nimente. Dar este oare o necesitate ca toate 
evenimentele să aibă antecedente cauzale 
— şi cum anume un eveniment duce cu ne- 
cesitate — dacă, în genere, se întîmplă aşa 
— la apariţia altuia? Conform teoriei cuan- 
tice, nu întotdeauna evenimentele ce se pe- 
trec la nivelul atomic au cauze; unele se 
produc la întîmplare (vezi mecanica cuan- 
tică; principiul incertitudinii). *Hume a ar- 
gumentat, așa cum făcuseră și unii pre- 
cursori scolastici, că nu există şi nici nu-i 
nevoie să existe necesități propriu-zis fizi- 
ce. Ideea sau pseudoideea de necesitate 
cauzală nu-i decât o închipuire izvodită de 
mintea noastră, în realitate neexistînd decât 

regularităţi de tipul conjuncţiilor constante 
nenecesare. 

Relaţia cauzală constituie una din princi- 
palele teme de dispută între filozofii raţio- 
nalişti şi cei empirişti (vezi empirism; raţio- 
nalism). Primi! sînt preocupaţi de căutarea 
unor principii a priori privitoare la genurile 
de lucruri ce pot sau nu pot să cauzeze anu- 
mite alte genuri de lucruri. Toate principiile 
de acest fel, dacă ar putea fi stabilite, ne-ar 
permite să spunem pe seama cărui gen de 
lucruri trebuie pusă existența universului 
sau a fiinţelor umane, sau ce fel de lucruri 
trebuie să fie spiritele şi corpurile pentru a 
putea să interacţioneze. Criticul definitiv al 
acestui tip de cercetări a fost Hume, cu ar- 
gumentul său după care cunoașterea cauze- 
lor nu poate veni decît din experienţă. Nu 
ştim nimic despre genurile de lucruri ce tre- 
buie sau nu pot să cauzeze anumite altele, 
sau dacă orice eveniment trebuie neapărat 
să aibă o cauză, decît în măsura în care pu- 
tem justifica susținerile noastre cu referire 
la experiența efectivă a unor regularităţi 
constante. 

Hume iar mai târziu J. S. *MIIl n-au fost 
în stare să ofere o explicaţie pozitivă satis- 
făcătoare a naturii conexiunii cauzale. Ul- 
terior, Russell avea să susțină că pentru o 
înțelegere ştiinţifică avansată a lumii nu e 
nevoie de o atare idee. Analizele moderne 
o consideră explicabilă prin condiţionala 
optativă „Dacă e, nu s-ar fi produs, nu s-ar 
fi produs nici e,“, dar nu prea e clar ce anu- 
me face adevărat un astfel de enunţ. Vezi și 
metodele lui Mill, știință, filozofia ş.; spa- 
țiu și timp, filozofia s. şi t. 


cauză eficientă. Vezi cauze: materială, for- 
mală, eficientă și finală. 


cauză finală. Vezi cauze: materială, for- 
mală, eficientă şi finală. 


cauză formală. Vezi cauze: materială, for- 
mală, eficientă şi finală. 


Cauză primă. Cea de-a doua dintre cele 
*Cinci căi ale Sf. *Toma d' Aquino, argu- 
ment ce invocă „o Primă Cauză Eficientă, 
căreia toată lumea îi spune Dumnezeu“. 
Rostul adjectivului „eficientă“ din această 


formulare este de a arăta că d'Aquino are 
în vedere cea de-a treia dintre cele patru fe- 
luri de cauze între care se face distincţie în 
doctrina aristotelică a celor patru cauze 
(vezi cauze: materială, formală, eficientă şi 
finală). Cauzele eficiente sînt gîndite întot- 
deauna a fi nişte agenţi substanțiali și nu 
simple evenimente. 

Premisa acestei a doua căi este că „în 
lumea observabilă descoperim o ordine de 
cauze eficiente, în timp ce nu se găseşte şi 
nici nu s-ar putea găsi nici un caz în care 
ceva şi-ar fi sieşi cauză eficientă“. Totuși, 
continuă d'Aquino, este „cu neputinţă să 
regresăm la nesfârşit, într-un șir de cauze 
eficiente...; dacă şirul merge la nesfirşit, 
nu va exista nici o cauză eficientă; şi atunci 
n-ar mai fi nici vreun efect final și nici vreo 
cauză eficientă intermediară, ceea ce evi- 
dent e fals“. 

Pentru a înţelege acest raţionament, tre- 
buie să luăm aminte la două lucruri. Aici, 
ca şi aiurea în cele Cinci căi, scopul este de 
a dovedi nu o primă iniţiere „la început“, ci 
existența continuă a Creatorului în chip de 
cauză susținătoare a *Universului (vezi și 
creaţia). Ar fi deci nelalocul ei obiecţia că 
nu s-a spus nimic care să arate că aceste 
şiruri de cauze eficiente n-ar putea merge 
indefinit înapoi în timp. D' Aquino însuși a 
argumentat în alt loc că Universul ar putea 
să nu aibă început. Așadar, el nu argumen- 
tează, după cum adesea se crede, că acest 
şir n-ar putea merge indefinit înapoi în 
timp și că din acest motiv trebuie să fi exis- 
tat o Cauză primă — raţionament în care 
concluzia propusă contrazice în fapt prima 
premisă. Rămîne totuşi greu de admis că 
d'Aquino nu argumentează, într-un mod 
diferit dar şi el contradictoriu, că toate cau- 
zele eficiente reclamă alte cauze eficiente 
susținătoare, şi că pentru ca să existe — așa 
cum în fapt există — cauze eficiente, tre- 
buie să existe cel puţin o cauză eficientă 
susținătoare care nu reclamă o cauză efi- 
cientă susținătoare sau, ceea ce revine la 
acelaşi lucru, care își este sieși o atare cau- 
ză (causa sui). 

Cel de-al doilea lucru la care trebuie luat 
aminte este prezenţa printre premisele fizi- 
cii aristotelice a unui element caracterizabil 

drept astrologic. D' Aquino îl urma pe Aris- 
totel în credința că astrele şi în particular 
Soarele constituie cu mult mai mult decît o 
condiţie necesară a, să zicem, nașterii co- 
piilor de către părinți pe Pămînt. Astrele 
sînt cele ce prin prezenţa sau absenţa lor 
cauzează „fazele naşterii şi pieirii corpuri- 
lor aici pe Pămînt“. De unde consecinţa că 
„tot ceea ce zămislește aici în lumea de jos 
reproduce genul său ca un instrument al 
anui astru“. Acest fel de activitate susţină- 
toare continuă este cea pe care totul în Uni- 
vers o reclamă întruna şi pe care, argumen- 
tează d' Aquino, o asigură tot timpul Cauza 
Primă „căreia toată lumea îi spune Dum- 
nezeu“. Vezi și Prim motor; teologie natu- 
rală; argumentul fizico-teologic; eroarea 
logică a intervertirii cuantorilor, cauze se- 
cunde. 


cauze: materială, formală, eficientă şi 
finală. Aceste distincții sînt cuprinse de 
obicei sub denumirea colectivă de doctrină 
aristotelică a celor patru cauze. Denumirea 
e nefericit aleasă, deoarece în engleză (sau 
în română — n.t.) nici un vorbitor neconta- 
minat de aristotelism nu ar aplica-o decât la 
cea de-a treia. Deşi e necesar și astăzi să 
cunoaștem denumirile tradiționale, este du- 
pă toate probabilitățile mai bine să conside- 
răm că Aristotel distinge aici între patru fe- 
luri de întrebări și de răspunsuri corespun- 
Zătoare lor. 

În Metafizica el caracterizează cauza ma- 
terială drept „materia imanentă din care ia 
naștere un lucru, cum e cazul cu arama din 
care se face statuia“. Cauza formală în 
acest caz este modelul după care se face 
statuia — de pildă, chipul zeiței Atena. 
Cauza eficientă este „punctul de plecare al 
schimbării... Astfel... tatăl este cauza co- 
pilului său“. Cauza finală este scopul, „adi- 
Că inta în vederea căreia se face un lucru, 
cum, de pildă, sănătatea e cauza plimbă- 
rii...“ (1013 A). Cu privire la același lucru 
se pot pune mai multe din aceste patru fe- 
luri de întrebări, iar uneori toate: „de vreme 
ce acest termen de cauză se întrebuințează 
în mai multe înţelesuri, unul şi același lucru 
poate să aibă mai multe cauze“. 


ceasornice, imaginea celor două C 


Este important de observat că toate aces- 
te patru noțiuni de cauză sînt strâns legate 
de alte trăsături distinctive ale gîndirii lui 
Aristotel. Astfel, distincţia dintre cauzele 
materială și formală se leagă de contrastul 
său fundamental dintre formă și materie. 
Cauza eficientă este totdeauna pîndită a fi 
un agent substanțial şi nu, bunăoară, un 
eveniment. Cauza finală nu e, pentru Aris- 
totel, totdeauna sau în mod tipic de natura 
unui scop sau a unei intenţii conștiente, ca 
în exemplul de adineauri. Ea poate fi, pur şi 
simplu, punctul final spre care ceva tinde 
să evolueze în mod natural, dar orbește și 
fără vreo orientare conştientă; în acest sens, 
fizica sa este teleologică (vezi teleologie), 
fără a fi animistă (vezi animism). 


cauze secunde. Cauzele obișnuite, cotidie- 
ne „dinăuntrul *Universului“, privite în ra- 
port și în contrast cu *Cauza primă. Dacă 
totul este în fiecare clipă lucrare nemijloci- 
tă a lui Dumnezeu, ne rămîne totuși posibi- 
litatea și ni se impune necesitatea de a găsi 
și explora o ordine cauzală înăuntrul Uni- 
versului. De fapt însăși poziţia teoretică 
potrivit căreia totul e opera Cauzei prime 
face posibil și totodată practic necesar să 
determinăm că cutare lucru este cauzat de 
cutare, iar cutare altul, iarăși, de altceva. 
De pe la finele veacului al XVII-lea încoa- 
ce, gînditori secularizanţi, admițind din 
considerente de oportunitate că, de bună 
seamă, totul trebuie în cele din urmă pus în 
legătură cu voinţa Cauzei prime, au început 
să revendice pentru ei îndeletnicirea mai 
umilă de descoperire a cauzelor secunde 
prin care se realizează scopurile divine. 
Astfel, bunăoară, despre creşterea și răspîn- 
direa Bisericii creștine se poate admite că 
este opera pătrunsă de har a lui Dumnezeu 
care prin ea se autorevelează, şi, simultan, 
să se ofere o explicaţie mai mult sau mai 
puţin complet seculară a cauzelor secunde 
ale acestui fenomen istoric pământesc. 


ceasornice, imaginea celor două. Ilustrare 
oferită de *Geulincx şi folosită mai tîrziu 
de *Leibniz în prezentarea propriului său 
răspuns la problema carteziană a raportului 
dintre corp și suflet. Dacă se constată că 


C certitudine și îndoială 

indicaţiile a două ceasornice își corespund 
perfect întotdeauna, lucrul poate fi explicat 
în trei feluri: 1) prin interacţiunea lor; 2) 
printr-o permanentă ajustare operată de 
ceasornicarul care se ocupă de ele; 3) prin 
propria lor exactitate individuală datorată 
construcţiei. Dacă în locul unuia dintre cea- 
somice punem sufletul, iar în locul celuilalt 
corpul, cele trei explicaţii ale concordanţei 
dintre ele devin trei răspunsuri posibile la 
problema carteziană: 1)*interacţionism bi- 
lateral; 2) *ocazionalism; şi 3) soluţia pre- 
ferată a lui Leibniz însuşi, aceea a funcţio- 
nării armonioase paralele (vezi paralelism 
psihofizic). 


certitudine și îndoială. Noţiuni cu rol im- 
portant în teoria carteziană a cunoaşterii. În 
prima dintre Mediraţiile sale, Descartes a 
argumentat că pentru a şti că o propoziţie p 
este adevărată, trebuie a) să avem certitu- 
dinea că p și b) să nu avem posibilitatea de 
a ne îndoi că p. Prima dintre aceste condiţii 
este necesară pentru cunoaștere, dar nu şi 
suficientă; adică, pentru a cunoaşte trebuie 
să ai certitudinea, dar poți avea certitudinea 
şi totodată să greşeşti, adică să nu cunoşti. 
De aceea spune Descartes că certitudinea 
se cere suplimentată prin indubitabilitate. 
Modul său de a raționa pare să fi fost urmă- 
torul. Dacă cineva se îndoiește că p, el spu- 
ne de fapt că temeiurile oferite pentru a cre- 
de în adevărul lui p nu sînt suficient de bu- 
ne. Cel care se îndoiește nu merge pînă la a 
nega adevărul lui p, dar afirmă, de bună 
seamă, că temeiurile invocate în sprijinul 
lui p lasă deschisă posibilitatea ca p să fie 
falsă; e posibil să greșim asertînd pe p. Tre- 
cerea de la acest punct la concluzia că cu- 
noaşterea ar implica indubitabilitatea pare a 
se face după cum urmează. Logic nu poți să 
spui: „Am știut că p, dar s-a dovedit că 
n-aveam dreptate.“ Încît, pentru a putea 
spune în mod îndreptăţit „Ştiu că p“, tre- 
buie să nu fii în situaţia în care să poţi la un 
moment dat retracta aserțiunea că p; aser- 
tarea lui p trebuie să fie de așa natură încât 
să nu te poţi îndoi de adevărul a ceea ce 
spui. 

Faimoasa „îndoială metodică“ a lui Des- 
cartes folosea indubitabilitatea drept crite- 


riu al cunoaşterii. Conform lui, a te îndoi 
de adevărul unei propoziţii p înseamnă a 
aserta că temeiurile oferite pentru a crede 
că p sînt inadecvate. Descartes întreabă: 
„Pe care dintre propoziţiile acceptate de 
mine pînă acum ca adevărate nu le cunosc 
cu adevărat; altfel spus, care dintre ele sînt 
astfel încît temeiurile oferite spre a crede în 
ele lasă loc îndoielii? De exemplu, mă pot 
îndoi oare de existența lumii exterioare câtă 
vreme îmi întemeiez credinţa în ea doar pe 
percepțiile senzoriale?“ Și răspunde că se 
poate îndoi de asta; cu alte cunvinte, aser- 
tează că temeiurile invocate uneori în spri- 
jinul unei credinţe particulare sînt inadec- 
vate. 


qi (în limba chineză, forță materială sau 
materie-energie). În filozofia chineză tim- 
purie, termenul e folosit pentru starea psi- 
hofiziologică de posedare a atributelor vie- 
ţii. Ulterior a fost folosit prin contrast cu 
conceptul neoconfucianist de li. Vezi neo- 
confucianism; yin-yang. 


chintesență. În fizica aristotelică, cel de-al 
cincilea element pur (în latină: guinta es- 
sentia), considerat a intra în componenţa 
corpurilor cereşti. În tot cursul Evului Me- 
diu a fost deosebit de pămînt, aer, foc şi 
apă (vezi patru elemente), dar s-a crezut că 
e prezent sub formă latentă în ele. Alchi- 
miștii (vezi alchimie), identificînd-o cu 
prima materia (materia primordială) din 
care e făcut tot restul lumii, au încercat s-o 
distileze din celelalte elemente. 


Chomsky, Avram Noam (1928). Lingvist 
şi filozof american, profesor Ferrari P. 
Ward de limbi moderne şi lingvistică la 
Massachussets Institute of Technology. 
Unele din principalele lucrări de şi despre 
lingvistică: Syntactic Structures (1957), 
Aspecis of the Theory of Syntax (1965), 
Cartesian Linguistics (1966), Language 
and Mind (1968) şi The Logical Structure 
of Linguistics Theory (1975). 

Învățînd o limbă, învăţăm regulile care 
ne spun cum să producem înlănțuiri grama- 
ticale de cuvinte, una din sarcinile lingvis- 
ticii fiind de a degaja aceste reguli ale lim- 
bii (gramatica ei). Cercetările de gramatică 

ale lui Chomsky au revoluţionat studiul 
ştiinţific al limbajului. Discutînd despre 
gramatică, Chomsky a subliniat că utiliza- 
torii limbajului au capacitatea productivă 
de a formula şi înțelege un număr indefinit 
de noi propoziţii. De aceea gramatica unei 
limbi naturale trebuie să fie generativă, adi- 
că să permită celor ce-i cunosc regulile să 
genereze și să înțeleagă propoziţii pe care 
anterior nu le-au întîlnit niciodată. în Syn- 
tactic Structures Chomsky discută trei gra- 
matici posibile. Numai una dintre ele, cea 
transformațională, oferă o gramatică pene- 
rativă adecvată pentru o limbă naturală așa 
cum este engleza. (Determinativul „trans- 
formaţională“ vrea să indice că gramatica 
respectivă conţine *reguli de transformare, 
reguli care ne spun, de exemplu, cum se 
transformă propoziţiile din diateza activă în 
cea pasivă şi cum se derivă din gramatica 
formală propoziţii idiomatice.) 

Chomsky realizează importante aplicaţii 
ale rezultatelor sale în psihologie. EI critică 
psihologia behavioristă, în particular mo- 
dul cum aceasta explică învăţarea limbii. 
(Potrivit acestei explicaţii, învăţăm o limbă 
asociind cuvintele ei cu stimuli.) Chomsky 
concede că în acest fel s-ar putea explica 
formarea anticipărilor și a asociaţiilor; nu 
se poate explica însă cum, după ce au auzit 
un număr relativ mic de rostiri, copiii do- 
bîndesc capacitatea creatoare de a înţelege 
și de a produce indefinit de multe propozi- 
ţii gramaticale diferite. 

Cercetările de lingvistică ale lui Chom- 
sky au implicaţii şi în sfera filozofiei, cu 
deosebire în privința disputelor dintre em- 
piriști şi raționaliști. EI susține că limbile 
au asemănări structurale subiacente şi pre- 
tinde că în mod necesar cunoașterea acestei 
„gramatici universale“ ne este înnăscută. În 
copilărie o folosim pentru a analiza rostirile 
pe care le auzim. Numai așa ne putem ex- 
plica de ce, pe baza familiarizării cu câteva 
rostiri, devenim repede capabili să produ- 
cem și să înţelegem altele noi. Această 
necesitate de a postula capacităţi înnăscute 
e un argument împotriva *empirismului (a 
concepției după care mințile noastre, com- 
plet goale la naştere, obţin toate cunoștințe- 
le din experienţa postnatală) și în favoarea 


Cicero C 


*raționalismului, cu care se asociază în 
mod tipic credinţa în existenţa unor idei în- 
născute. 


Chrysippos (c. 280-207 a.Chr.). Al treilea 
şi cel mai de seamă scolarh al Școlii stoice 
(vezi Sioicism) şi autor a peste 700 de 
scrieri, dintre care nu ne-a parvenit nici 
una. Convertindu-se de la Academia scep- 
tică a lui *Arcesilaos (vezi Academia din 
Atena; Scepticism) la Stoicism, Chrysippos 
a elaborat şi apărat sistemul stoic cu o ener- 
gie şi un succes fără egal. Ajunsese să se 
spună că „fără Chrysippos n-ar fi existat 
Stoa“; iar doctrina lui Chrysippos, diferită 
sub unele aspecte minore de cea a predece- 
sorilor săi, a ajuns să fie identificată cu 
ortodoxia stoică. 


Cicero, Marcus Tullius (106-43 a.Chr.). 
Om politic și orator roman, autor de lucrări 
pe teme de retorică și de filozofie. În tine- 
reţe a studiat filozofia în Grecia, dar scrie- 
rile sale filozofice, afară de lucrările politi- 
ce Republica şi Legile (c. 55-52 a.Chr.), au 
fost compuse toate într-o scurtă perioadă de 
retragere din viața publică (febr. 45-nov. 
44 a.Chr.). Printre ele se numără incomplet 
păstrata Academica (despre imposibilitatea 
cunoașterii sigure), De Finibus (despre 
scopurile acțiunii umane), Disputele tuscu- 
lane (despre chestiuni practice privitoare la 
moarte, durere, emoții şi fericire), Laelius 
despre prietenie, Cato cel mare la bătrîne- 
țe, lucrările teologice Despre natura zeilor 
şi Despre divinaţie și De Officiis (Despre 
regulile bunei conduite). Scrise în pripă, 
aceste lucrări sînt adaptări difuze şi adesea 
confuze după diferite originale greceşti. Pe 
plan filozofic, Cicero a fost un eclectic care 
a profesat un scepticism academic. Scopul 
pe care l-a urmărit a fost să creeze o litera- 
tură în limba latină despre principalele pro- 
bleme ale filozofiei. Lucrul acesta l-a şi 
realizat în bună parte, dînd un puternic sti- 
mul dezvoltării latinei ca limbă filozofică. 
Totodată, lucrările sale constituie o sursă 
importantă pentru cunoașterea epistemolo- 
giei, teologiei, eticii şi gândirii politice ele- 
niste, ale căror scrieri originale s-au pierdut. 

C Cinci căi 


(cele) Cinci căi. Cele cinci încercări făcute 
în Summa Theologiae de către Sf. *Toma 
d' Aquino de a deduce existența lui Dum- 
nezeu din fapte naturale foarte generale pri- 
vitoare la Univers: „Trebuie să spunem că 
existența lui Dumnezeu poate fi dovedită 
pe cinci căi“ (1Q2A3). Vezi și argumentul 
teleologic; argumentul cosmologic; argu- 
mentul gradelor de perfecțiune; Cauză pri- 
mă; Prim motor; teologia naturală. 


Cinicii (de la grecescul kynikoi, „aidoma 
cîinilor“). Discipolii lui *Diogene din Si- 
nope (c. 400-325 a.Chr.) poreclit, din pri- 
cina lipsei sale de pudoare, kyon (cîine). 
Diogene a fost un primitivist: fericirea, sus- 
ținea el, omul o obţine „trăind în conformi- 
tate cu natura“, adică satisfăcîndu-şi în mo- 
dul cel mai simplu cele mai elementare 
necesităţi „firești“. Orice dorință ce trece 
dincolo de satisfacțiile trupeşti minimale 
trebuie condamnată ca fiind „nefirească“; 
trebuie condamnată, tot aşa, orice conven- 
ție ce inhibă satisfacerea trebuinţelor ele- 
mentare. Reducerea trebuințelor la mini- 
mul „natural“ reclamă autodisciplină, dar 
duce la autosuficienţă şi libertate. Diogene 
își expunea principiile prin vorbe de duh şi 
prin acţiuni şocante (de exemplu, mastur- 
bindu-se în public spre a arăta cât de simplu 
poate să-şi satisfacă individul apetitul sexu- 
al). Discipolii săi (Crates din Theba, Onesi- 
critos, Cercidas, Bion Boristenitul, Teles și 
alții) au dezvoltat aceste principii în diverse 
direcţii; o şcoală cinică organizată n-a exis- 
tat niciodată. Tot aşa, unele dintre ideile şi 
atitudinile Cinicilor — cosmopolitismul şi 
accentul pus pe natura umană universală, 
individualismul flamboaiant, disprețul pen- 
tru convenţie și cultură — se întîlnesc ca 
nişte locuri comune în discursul moral tim- 
puriu al Stoicilor și al Epicureicilor. Secta 
cinică şi-a avut perioada de înflorire în se- 
colul al III-lea a.Chr., cunoscând un reviri- 
ment notabil în secolul I p.Car. 


cirenaicii. Membrii unei școli filozofice 
care a înflorit în secolul al IV-lea a.Chr., 
fiind întemeiată, după unele informaţii, de 
către Aristippos din Cyrene, bon viveur şi 
discipol al lui Socrate. Cirenaicii susțineau 


că plăcerea e supremul bine, identificînd 
„plăcerea“ cu satisfacția trupească nemij- 
locită și negând orice valoare morală pozi- 
tivă „plăcerilor mentale“ ale anticipaţiei şi 
amintirii sau încetării durerii. Foloseau 
drept argument în sprijinul acestui punct de 
vedere ideea că nu putem cunoaște cu ade- 
vărat decît senzațiile noastre prezente de 
plăcere şi durere, considerate de ei a nu fi 
decât mișcări fizice interioare. Doctrina ci- 
renaică a fost adesea comparată, pusă în 
contrast sau confundată cu hedonismul epi- 
curian (vezi Epicur). 


clarviziune. Vezi percepţie extrasenzorială. 


Clarke, Samuel (1675-1729). Filozof, teo- 
log și filolog englez care a studiat la Cam- 
bridge, unde a devenit prieten și discipol al 
lui *Newton. 

În două serii de prelegeri Boyle, „O de- 
monstraţie a existenței și a atributelor lui 
Dumnezeu“ (ţinute în 1704) şi „Discurs de- 
spre îndatoririle neschimbătoare ale religiei 
naturale“ (ţinute în 1705), Clarke şi-a ex- 
primat dezacordul cu „libera cugetare“ a lui 
*Hobbes şi *Spinoza și a prezentat o de- 
monstraţie a existenţei lui Dumnezeu prin- 
tr-o metodă „cît mai matematică cu putinţă, 
pe cât o îngăduie natura unui asemenea su- 
biect“. A mai susținut că raţiunea singură e 
suficientă pentru cunoașterea principiilor 
morale, acestea fiind la fel de cere ca pro- 
poziţiile matematicii. Într-o amplă cores- 
pondenţă cu *L.eibniz (publicată în 1711) a 
apărat viziunea newtoniană despre Univers 
şi despre spaţiu și timp ca entităţi absolute 
şi nu simple relaţii între obiecte şi eveni- 
mente (vezi spaţiu absolut). 


clinamen (cuvînt latin însemnând „înclina- 
re“, „deviere“). Vezi epicureism. 


cogito ergo sum (în latină, „gîndesc, deci 
exist“). Cea mai curentă formulare a argu- 
mentului cartezian privind certitudinea fun- 
ciară a propriei existenţe. Vezi Descartes. 


cognitiv. 1. Desemnare a proceselor men- 
tale legate de înţelegere, formularea credin- 
țelor și dobîndirea „cunoaşterii, ca distincte 
de cele voliționale. 2. Desemnare a rostiri- 

Coleridge C 


lor ce deopotrivă posedă sens şi sînt adevă- 
rate sau false, în contrast cu alte rostiri, pre- 
cum comenzile și exclamaţiile, care au sens 
şi sînt inteligibile dar nu pot fi taxate drept 
adevărate sau false (fiind numite uneori 
„necognitive“). În particular, unele analize 
ale rostirilor etice (de pildă, *teoria emo- 
tivistă) sînt caracterizate drept necognitive. 


" Această caracterizare le pune în contrast, 


bunăoară, cu explicaţia dată de G. E. 
*Moore binelui ca fiind o calitate ne-natu- 
rală care poate fi în mod adevărat afirmată 
sau negată despre ceva. 


Cohen, Hermann (1842-1918). Profesor 
de filozofie la Marburg (1876-1912). Lu- 
crările sale din tinereţe au fost studii critice 
despre Kant, prin care a dezvoltat *Școala 
de la Marburg a *neokantianismului. La 
Marburg a scris Die Logik der reinen Er- 
kennimis (1902), Die Ethik des reinen Wil- 
lens (1904) şi Die Asthetik des reinen Ge- 
fâhis (1912). După pensionare, a predat la 
seminarul rabinic din Berlin, iar în ultimii 
ani ai vieții și-a schimbat atitudinea faţă de 
religie, nemaisubordonînd-o raţiunii, ci 
acordîndu-i un rol independent. Lucrările 
sale din această perioadă, Der Begriff der 
Religion im System der Philosophie (1915) 
și Bie Religion der Vernunft aus den Quel- 
len des Judentums (1919) au statomicit in- 
fluența sa dominantă în filozofia ebraică 
germană ulterioară (vezi filozofia ebraică). 


colectiv. În teoria *probabilității a lui von 
Mises, şir infinit de elemente dintre care 
unele corespund unui anumit atribut sau 
rezultat, șir ce satisface condiţiile de a fi 
convergent și *aleatoriu. 


colectivism. Denumire alternativă a *holis- 
mului politic. 


Coleridge, Samuel Taylor (1772-1834). 
Poet romantic, teolog şi teoretician social. 
A fost unul dintre primii gânditori britanici 
pe care i-a influenţat profund filozofia lui 
Kant, iar mai apoi Sistemul idealismului 


“wanscendental (1800) al lui Schelling. 


Coleridge îşi descrie singur evoluţia inte- 
lectuală în Biographia Literaria (1817), un 


document-cheie al istoriei intelectuale a An- 
gliei de la începutul secolului al XIX-lea. 

A fost un scriitor prolific dar foarte dez- 
organizat, ceea ce face dificilă determina- 
rea exactă a poziţiilor sale în diferite ches- 
tiuni filozofice. Nu încape îndoială însă că 
era înzestrat cu un talent filozofic remarca- 
bil, iar Însemnările sale (Notebooks) ni-l 
înfăţişează ca pe un mare psiholog intro- 
spectiv. 

Interesul lui pentru filozofia germană iz- 
vora din nemulțumirea sa față de teoria pre- 
dominant britanică și empiristă a cunoaște- 
rii, care considera mintea omenească rela- 
tiv pasivă, iar operaţiile ei le credea expli- 
cabile în întregime prin prisma *asociaţiei 
între idei. Coleridge a manifestat un deose- 
bit interes pentru psihologia creaţiei, la ex- 
plicarea căreia simţea că teoria empiristă 
contribuise prea puţin. Vederile lui erau 
mai consonante cu cele ale filozofilor ger- 
mani cărora mintea omenească li se înfățișa 
ca fiind funciarmente activă și care pentru 
descrierea operaţiilor ei formative foloseau 
metafore organice (ca opuse celor mecani- 
ce, atomiste). 

Coleridge a considerat, de asemenea, că 
viziunea epistemologică a gînditorilor ger- 
mani oferea suport 'raţional principalelor 
doctrine ale creștinismului, în care el cre- 
dea cu fervoare. Iar concepţia lui Kat de- 
spre fundamentul judecăților morale, pe 
care altminteri nu o considera nicidecum pe 
deplin acceptabilă, o găsea, în orice caz, 
sub anumite aspecte importante, mai con- 
sonantă cu propriile lui sentimente religioa- 
se decît utilitarismul lui Bentham sau Paley. 

Coleridge este cunoscut înainte de toate 
drept cel mai de seamă critic literar și este- 
tician englez de la începutul secolului al 
XIX-lea, deși și aici a împrumutat mult din 
surse germane. Singura sa carte de filozofie 
socială, On the Constitution of the Church 
and State (1830), în centrul căreia se află 
un ideal dialectic (dar nu revoluţionar) de 
armonie socială ce urmează a fi atins prin 
împăcarea forțelor ce acţionează în favoa- 
rea permanenței cu cele ce acționează în 
favoarea propășirii, a exercitat influență nu 
numai asupra gânditorilor conservatori. În- 
tr-un articol astăzi celebru despre Cole- 

ridge, publicat în Wesrminster Review 
(manie 1840), J. S. *MIIl și-a mărturisit 
propria îndatorare față de Coleridge și de 
„germano-coleridgeeni“ pentru faptul de 
a-l fi ajutat să-și alcătuiască o concepție 
mai cuprinzătoare despre „filozofia culturii 
umane“ decît cea pe care o propunea utili- 
tarismul clasic. 


Collingwood, Robin George (1889-1943). 
Filozof britanic, profesor de filozofie meta- 
fizică la Oxford (1935-1941). Lucrări filo- 
zofice principale: Speculum Mentis (1924), 
An Essay on Philosophical Method (1933), 
The Principles of Art (1938), Essay on 
Metaphysics (1940), The New Leviathan 
(1942), The Idea of Nature (1945), The 
Idea of History (1946). 

Alături de filozofie, principalele sfere de 
interes ale lui Collingwood au fost istoria 
veche şi arheologia; natura istoriei și relaţia 
ei cu filozofia au constituit pentru el preo- 
cupări durabile. Pe alocuri (ca, de pildă, în 
Essay on Philosophical Method), pare să 
admită că filozofia e o disciplină distinctă 
de istorie și care abordează cu metode ce-i 
sînt specifice probleme perene privitoare la 
natura realităţii. Mai tîrziu s-a deplasat spre 
un relativism istoric radical, potrivit căruia 
orice enunţ, cu conţinut filozofic sau de al- 
tă natură, poate fi înţeles sau evaluat numai 
dacă e privit ca fiind un răspuns la o între- 
bare ridicată în și de o situaţie istorică par- 
ticulară și pe fundalul presupoziţiilor, inte- 
reselor, conceptelor etc. ale unei culturi 
particulare aflate într-un stadiu particular 
de dezvoltare. 


compatibilist. Vezi liber arbitru și determi- 
nism. 

completitudine. În sens foarte aproxima- 
tiv, proprietatea unui *sistem formal con- 
stînd în aceea că axiomele şi regulile sale 
permit construirea a destul de multe de- 
monstraţii (vezi axiomă: demonstrație). Dar 
ce anume înseamnă „destul de multe“ se 
poate judeca relativ la scopuri diferite, şi 
există o multitudine de cerințe neechiva- 
lente care generează noţiuni de completitu- 
dine neechivalente. Despre un sistem care 
nu e complet se spune că este incomplet. 


1. (cu aplicare la *sisteme formale sau 
teorii formalizate) a) Despre un sistem for- 
mal $ se zice că este simplu complet (sau 
decidabil) dacă şi numai dacă pentru orice 
propoziţie A din limbajul lui S, fie A fie 
negația ei este demonstrabilă în $. b) S este 
complet în raport cu o *interpretare Î dacă 
şi numai dacă toate propoziţiile din limba- 
jul lui S care sînt adevărate în / sînt demon- 
strabile în $. c) S este absolur complet dacă 
şi numai dacă pentru orice propoziţie A din 
limbajul lui S, ori A este demonstrabilă în 
S, ori adăugarea lui A la axiomele lui $ face 
să fie demonstrabile toate propoziţiile lim- 
bajului lui $. 

(a) este o noţiune definită sintactic, ceea 
ce face să poată fi folosite metodele *teo- 
riei demonstraţiei pentru a determina dacă 
un sistem oarecare dat este complet în acest 
sens. Folosind asemenea metode, Gădel a 
arătat că nici un sistem formal al aritmeti- 
cii, dacă e consistent, nu poate fi complet 
în acest sens (vezi teorema lui Gidel). Nici 
un sistem care e incomplet în sensul (a) nu 
poate fi complet în sensul (b), deoarece, 
pentru orice propoziţie A a limbajului lui S, 
fie A, fie negația ei trebuie să fie ade vărată 
în 7, încât dacă S$ ar fi complet în sensul (b), 
fie A, fie negația ei ar fi demonstrabilă în S. 
Aceasta înseamnă că arătînd că un sistem S 
este incomplet în sensul (a), arătăm în fapt 
că S nu poate fi considerat o formalizare 
completă a vreunei teorii dezvoltate nefor- 
mal privitoare la un domeniu D de entități, 
în sensul că el nu va cuprinde toate trăsă- 
turile respectivului domeniu, ci vor exista 
adevăruri despre entități din D care nu vor 
fi demonstrabile în S. Un sistem care e 
complet în sensul (c) (o altă noţiune defi- 
nită sintactic) este, într-un anumit sens, ma- 
ximal. El permite demonstrarea a tot ce 
este posibil cît timp rămînem în limitele 
consistenţei. 

2. (cu aplicare la sistemele formale ale 
logicii) Un sistem formal L de logică este 
complet (relativ la interpretările din clasa 
Y) dacă și numai dacă pentru orice propozi- 
ție (*fbf închisă) A din limbajul lui L, dacă 
A e adevărată în toate interpretările din Y 
atunci A e teoremă a lui L, adică există o 
demonstraţie a lui A în L. L este complet 

relativ ia implicaţia logică (în interpretările 
din Y) dacă şi numai dacă pentru orice mul- 
țime I de propoziţii şi orice propoziţie A 
din limbajul £, dacă A e adevărată în orice 
interpretare din Y în care e adevărat fiecare 
membru al lui I, atunci în I există propozi- 
ţii P,,....P, astfel încât există o demon- 
strație în L a lui A din P,,...„P, asumate ca 
premise. Cum I poate fi şi vidă, dacă L 
este complet relativ la implicaţia logică, 
atunci L este și complet, dar conversa nu e 
automat adevărată decât dacă se poate de- 
monstra pentru L o teoremă a deducției 
(vezi regulă de inferenţă). 

deea intuitivă este aici aceea că un sis- 
tem logic este complet dacă permite pro- 
ducerea de demonstraţii corespunzătoare 
tuturor formelor de inferenţă valide ce pot 
fi reprezentate în limbajul lui. Aceasta pre- 
supune existenţa unei noțiuni de validitate 
definite independent, bazate fie pe o inter- 
pretare intuitivă a operatorilor logici ai lim- 
bajului, fie pe o clasă Y de interpretări (în 
sensul de valuări) ale limbajului sistemului. 
Dacă se presupune o interpretare intuitivă a 
operatorilor logici, aceasta va determina 
clasa relevantă Y de interpretări (admisi- 
bile), omiţîndu-se relativizarea completitu- 
dinii la o clasă de interpretări, ca de pildă în 
cazul demonstrațiilor de completitudine 
pentru *calculul propoziţional și pentru 
*calculul predicatelor. 


compoziție și diviziune. Termenii „com- 
poziție“ și „diviziune“ sînt folosiţi în două 
moduri diferite, fiecăruia asociindu-i-se 
erori logice diferite. Primul are de-a face cu 
referința termenilor folosiţi într-un raţiona- 
ment, iar cel de-al doilea cu schimbările pe 
care le suferă semnificaţia în urma unor 
combinări diferite ale termenilor. 

1. Compoziţia se aplică la un întreg sau o 
clasă dacă sînt privite colectiv, iar diviziu- 
„nea dacă sînt luate în consideraţie părțile 
lor individuale. Astfel eroarea logică a 
diviziunii constă în a trage din faptul că ce- 
va este adevărat despre un obiect privit ca 
întreg concluzia că acelaşi lucru este vala- 
bil despre părţi ale acelui întreg. Ca exem- 
plu ne-ar putea servi raţionamentul nevalid 
prin care din propoziţia „Toţi oamenii pre- 


zenţi aici pot construi casa într-o lună de 
zile“ (în sensul că ar putea-o face prin ac- 
țiune colectivă) s-ar trage concluzia greşită 
că fiecare în parte din oamenii respectivi ar 
putea construi casa într-o lună de zile. 
Eroarea compoziției e un raţionament la fel 
de defectuos dar efectuat în sens invers. 

2. Acești doi termeni sînt folosiţi de ase- 
menea într-o accepţiune aristotelică pentru 
a descrie moduri în care aceleaşi cuvinte 
sau expresii pot fi interpretate astfel încît să 
capete înțelesuri diferite. Astfel propoziției 
„Lon ar fi putut să tacă atunci cînd vorbea“ i 
se poate da un sens compus, anume că Ion 
ar fi fost în stare ca în același timp să vor- 
bească și să tacă, ceea ce este, evident, fals, 
dar i se poate da şi un sens divizat, anume 
că la un moment dat lon vorbea şi că în 
momentul respectiv, în loc să vorbească, ar 
fi putut să tacă. 


compoziţie, eroarea logică a.c. Vezi com- 
poziţie şi diviziune. 


Comte, Auguste (1798-1857). Filozof po- 
zitivist francez. A studiat știința contempo- 
rană la Ecole Polytechnique și a devenit se- 
cretarul lui *Saint-Simon. Nefiind acceptat 
să predea în învățământul superior, a ţinut 
conferinţe unor auditorii private. Principala 
lucrare filozofică: Cours de philosophie 
positive (6 vol., 1830-1842). 

Comte a expus evoluția gîndirii umane 
(şi a societăţii) de la stadiul ei teologic prin 
cel metafizic, pînă la stadiul pozitiv; acest 
din urmă stadiu era caracterizat prin cule- 
gerea și corelarea sistematică de fapte ob- 
servate și abandonarea speculaţiei neverifi- 
cabile privitoare la cauzele şi scopurile ulti- 
me. Comte îşi revendica pionieratul în so- 
ciologie concepută ca studiu pozitiv al 
structurilor şi al dezvoltării sociale. Vezi și 
pozitivism. 


concept. 1. (în accepţiune filozofică gene- 
rală) Ceea ce posedă o persoană atunci cînd 
înţelege sau este capabilă să folosească o 
porţiune din limba pe care o vorbește. Cri- 
teriile de stăpînire a unui concept pot fi sla- 
be, reclamînd doar capacitatea de a recu- 
noaște sau distinge la ce se aplică o expre- 
sie. De exemplu, stăpînirea conceptului de 

oaie nu presupune altceva decât capacitatea 
celui în cauză ca în prezenţa unei oi să spu- 
nă „oaie“. Nişte criterii mai exigente ar pu- 
tea presupune stăpînirea comportamentului 
logic sau gramatical al respectivei expresii 
(„oaie“ e un substantiv comun, nu un nume 
propriu), cunoștințe factuale (oile sînt o 
sursă de carne) sau capacitatea de a defini 
sau a indica *esenţa oii. 

2. (la Frege) O expresie-concept (Be- 
griff) este ceea ce în prezent se cheamă 
*termen-predicat. Dat fiind că expresiile- 
concept cuprind un loc liber ce poate ori să 
fie umplut printr-un termen singular, ori să 
fie legat printr-un *cuantor, Frege le privea 
ca fiind expresii esențialmente incomplete, 
care trebuie să aibă drept referință (vezi 
sens și referință) niște entităţi incomplete în 
același mod, și anume concepte. Din acest 
motiv conceptele se cer net deosebite de 
obiectele de orice fel, inclusiv de clase 
(vezi clasă). Vezi și funcţie. 


concept și obiect. Vezi mod de vorbire for- 
mal. 


conceptualism. Teorie a universalelor 
(vezi universale şi particulare) conform că- 
reia termenii generali sau abstracţi (precum 
„Substanţă“ sau „umanitate“ au semnifica- 
ţie pentru că denumesc sau se referă într-alt 
fel la entităţi ne-fizice corespunzătoare, nu- 
mite concepte. Conform punctului de vede- 
re cel mai substanţial, dar probabil că și cel 
mai puţin plauzibil, aceste concepte sînt so- 
cotite a fi imagini mentale. Vezi și nomina- 
lism; realism. 


concepte polare. Opuși de felul nemijloci- 
re-mijlocire, unitate-pluralitate, ideal-real. 
Conform principiului polarităţii, formulat 
de M. R. Cohen, membrii unor astfel de pe- 
rechi pot fi înțeleşi numai prin prisma con- 
trastului dintre ei. 


concordanță, metoda c. Vezi metodele lui 
Mill. 


Condiliac, Etienne Bonnot de (1715-1780). 
Filozof francez care, în ciuda faptului că 
fusese hirotonisit preot, s-a asociat cu ten- 
dințele secularizante și raționalizante ale 


*Enciclopediştilor. A fost un mare admira- 
tor al lui *Locke, iar în scrierile sale Essai 
sur l'origine des connaissances humaines 
(1746; reeditată de autor în 1771) şi Traite 
des sensations (1754; reeditată în 1778) l-a 
urmat pe Locke în încercarea de a găsi în 
senzaţie originea tuturor facultăţilor uma- 
ne. Voința şi intelectul sînt modificări ale 
acumulării de impresii, asociaţii etc., gene- 
rate de stimularea organelor de simţ. 


condiția adecvării materiale. Vezi defini- 
ţia adevărului. 


condiţii necesare și condiţii suficiente. 
Ceva e o condiţie necesară a altceva dacă 
şi numai dacă acesta din urmă nu poate fi 
fără cel dintâi. Ceva e o condiție suficientă 
a altceva dacă şi numai dacă garantează 
prin el însuşi acest al doilea lucru. Condiţii- 
le necesare și suficiente pot fi ambele fie 
logic necesare, fie logic contingente (vezi 
adevăr necesar şi adevăr contingent). 

A spune că p e o condiţie logic necesară 
a lui q înseamnă că ar fi contradictoriu să 
fie afirmat q și negat p; astfel, a fi bărbat e 
o condiţie logic necesară pentru a fi soț. A 
spune că p e o condiţie logic suficientă a lui 
q înseamnă că ar fi contradictoriu să se afir- 
me p şi să se nege q; bunăoară, a fi soțeo 
condiţie suficientă pentru a fi bărbat. De 
unde rezultă cu claritate că dacă p e o con- 
diţie logic necesară a lui g, atunci ge o 
condiţie logic suficientă a lui p. 

A spune că p e o condiţie contingent ne- 
cesară a lui q implică cel puţin că q nu va 
avea loc în fapt și cel mult că nu va putea 
avea loc în fapt fără să aibă (sau să fi avut) 
loc p. A spune că ge o condiţie contingent 
suficientă a lui p implică cel puţin că g nu 
va avea loc în fapt şi cel mult că nu va pu- 
tea să aibă loc în fapt fără să aibă (sau să fi 
avut) loc p. În cea mai slabă dintre aceste 
două interpretări, ambele relaţii sînt indife- 
rente la timp, cea de-a doua nefiind altceva 
decît implicaţia materială (vezi implicaţie 
materială şi implicaţie logică). În interpre- 
tarea mai tare, ambele relații sînt gândite ca 
vizînd conexiuni cauzale, care, de bună 
seamă, nu sînt indiferente faţă de timp: da- 
că condiţia suficientă este condiţia cauzală 

suficientă, ea nu poate fi decît simultană cu 
efectul sau anterioară efectului, adică stării 
de lucruri a cărei condiție cauzal suficientă 
este. 
În focul controversei există ispita de a ne 
face nouă situația mai ușoară atribuind 
oponentului care a spus despre ceva căe o 
condiție necesară teza corespunzătoare mai 
putemică privind condiţia suficientă. Dacă, 
de pildă, el spune că proprietatea de stat 
asupra economiei e o condiție necesară 
pentru statornicirea Noului Ierusalim, noi 
putem fi ispitiți să replicăm că proprietatea 
de stat nu poate face totul. Iar dacă el spune 
că o economie pluralistă e o condiţie nece- 
sară a libertăţii politice, putem fi ispitiţi să 
replicăm, la fel de irelevant ca adineauri, că 
unele economii pluraliste ființează sub re- 
gimuri politice foarte autoritare. 


condiţie suficientă. Vezi condiţii necesare 
și suficiente. 


condițional. 1. (adj.) Caracteristică a unui 
enunț în care se spune că ceva are sau va 
avea loc dacă are loc sau cu condiţia să ai- 
bă loc o altă situaţie. 2. (subst.) Enunţ con- 
dițional sau ipotetic. Asemenea enunţuri se 
exprimă în mod caracteristic folosind cu- 
vîntul „dacă“. Astfel, „Dacă James s-a năs- 
cut în Wisconsin, atunci e american“ și „Va 
veni numai dacă va fi invitat“ sînt, ambele, 
enunțuri condiţionale. În (1) se susţine că 
adevărul lui „James e american“ decurge 
din, sau este garantat de adevărul lui 
„James s-a născut în Wisconsin“, pe cînd în 
(2) se susţine că adevărul lui „Nu va veni“ 
va rezulta din adevărul Propoziţiei că (res- 
pectivul) nu a fost invitat, ceea ce înseamnă 
că (2) ar fi putut fi exprimat și prin „Dacă 
nu e invitat, nu va veni“. Cînd un enunţ 
condiţional se exprimă sub forma „Dacă p, 
atunci q“, p se cheamă aniecedentul sau 
protaza, iar q consecventul sau apodoza 
condiționaluiui. 

Natura logică a enunţurilor condiționale, 
condiţiile în care ele sînt considerate ade- 
vărate sau false (dacă în genere ele pot fi 
considerate, strict vorbind, drept adevărate 
sau false) şi natura *regulilor de inferență 
cărora ar trebui admis că li se supune folo- 


sirea lor în raționamente au fost şi continuă 
să fie unele din chestiunile cele mai contro- 
versate în formalizarea discursului curent. 
Unii au susţinut că un enunţ condițional nu 
poate fi adevărat decît dacă există o legătu- 
ră de conţinut între antecedent şi consec- 
vent: această legătură poate fi derivată din 
semnificaţiile cuvintelor ce figurează în 
ele, ca în exemplul „Dacă e neînsurat, 
atunci e celibatar“, din prezenţa unei cone- 
Xxiuni cauzale între stările descrise de cele 
două componente, ca în exemplul „Dacă 
plouă, terenul va fi umed“, dintr-o conexiu- 
ne instituită printr-o reglementare juridică, 
precum în exemplul „Dacă faci vreo discri- 
minare pe bază de rasă sau sex, eşti suscep- 
tibil de a fi pedepsit“, sau din vreo altă sur- 
să. Alţii au negat acest lucru, zicînd, unii, 
că acceptarea enunţului condițional este ea 
însăşi cea care stabileşte o conexiune între 
antecedentul şi consecventul lui şi că deci 
un enunţ condiţional are statutul unei reguli 
care ne îndreptățește să inferăm adevărul 
consecventului din cel al antecedentului, 
dar care, întrucît este regulă, nu se pretează 
ea însăşi la evaluare în privința adevărului 
sau falsităţii. Alţii neagă că enunţul con- 
dițional ar statornici sau ar implica vreo 
conexiune. 

Linia ce se adoptă cel mai adesea în logi- 
ca formală propozițională este fie de a nega 
că adevărul unui enunţ condițional reclamă 
existența vreunei conexiuni între antece- 
dentul și consecventul său, fie cel puţin de 
a socoti drept fundamentale acele utilizări 
ale enunţurilor condiționale care nu recla- 
mă o asemenea conexiune. Ceea ce se rea- 
lizează acordînd unui enunţ condiţional mi- 
nimum de forță posibil, adică interpretînd 
formularea „Dacă p, atunci q“ ca fiind tot- 
una cu aserțiunea că în fapt nu avem p ade- 
vărat şi q fals. Cu alte cuvinte, „Dacă p, 
atunci q“ este tratată ca fiind echivalentă cu 
„Nu (p şi nu 9)“ (în simboluri, - (p& -q)). 
Enunţurile  condiționale interpretate în 
acest fel sînt numite condiționale materia- 
le. Dacă „nu“ şi „şi“ sînt tratate ambele 
drept *operatori verifuncţionali, atunci și 
condiţionalele materiale vor fi considerate 
drept compuşi verifuncționali ai enunțuri- 
lor lor componente. În acest caz, reprezen- 

tarea simbolică a lui „Dacă p, atunci q“ este 
p 5 a, unde „=“ se defineşte prin *tabelul 
de adevăr: 


ITI >>% 
>PP>TI>U 
DP>ID>R 


care este identic tabelului de adevăr pentru 
—p & —q). Simbolul „—>“ este uneori folo- 
sit în locul lui „>“, dar el este folosit şi 
pentru alte interpretări ale enunţurilor con- 
diționale. 

Un condiţional material poate fi adevărat 
chiar dacă în mod evident nu există nici o 
legătură între antecedentul şi consecventul 
său, ca în exemplul „Dacă Anglia face par- 
te din Europa, atunci iarba e verde“. Toc- 
mai din acest motiv el nu este totdeauna so- 
cotit a fi o reprezentare adecvată a utilizării 
normale a enunțurilor condiţionale. Cazuri- 
le în care inadecvarea acestei reprezentări 
devine deosebit de acută sînt cele în care 
antecedentul și consecventul unui condiţio- 
nal sînt formulate la modul optativ, ca în 
exemplul „Dacă s-ar topi calotele polare, 
90% din teritoriul Europei ar fi acoperit de 
apă“. Astfel de condiționale sînt cunoscute 
sub denumirea de condiționale optative (în 
engleză subjunctive conditionals — n.t.). 

Problemele se înfățișează cel mai dra- 
matic cînd antecedentul e un enunţ la opta- 
tiv trecut, ca în exemplul „Dacă acest chi- 
brit ar fi fost frecat de cutie, el s-ar fi 
aprins“, în care e prezentă implicit ideea că 
enunţul indicativ trecut corespunzător 
„Acest chibrit a fost frecat de cutie“ e fals. 
Asemenea enunţuri sînt numite îndeobşte 
condiționale contrafăctuale. Dacă condi- 
ționalul contrafactual „Dacă acest chibrit ar 
fi fost frecat de cutie, el s-ar fi aprins“ e 
reprezentat ca avînd forța condiționalului 
material „Acest chibrit a fost frecat de cutie 
> acest chibrit s-a aprins“, el ar fi automat 
judecat ca fiind adevărat, deoarece condi- 
ționalele materiale așa cum au fost definite 
prin tabelul de adevăr de mai sus au drept 
trăsătură notabilă faptul că trebuie socotite 
adevărate ori de cîte ori antecedentul lor e 
fals (unul din paradoxurile implicaţiei ma- 


teriale — vezi implicaţie materială şi impli- 
caţie !ogică). Dar acelaşi lucru ar fi atunci 
valabil pentru enunţuri dintre cele mai ne- 
plauzibile, precum „Dacă această frunză ar 
fi fost frecată de cutie, ea s-ar fi aprins“, 
astfel încît interpretarea materială a enunțu- 
rilor condiționale nu oferă vreo bază obiec- 
tivă pentru a se putea face deosebire între 
condiționale contrafactuale adevărate sau 
rezonabile, și cele ce sînt false sau foarte 


neplauzibile. 


conector. Cuvînt sau grup de cuvinte de- 
spre care se poate considera că leagă două 
sau mai multe propoziţii formînd o propo- 
ziție compusă. Exemple: „sau ... sau ... “, 
„Şi“, „pentru că“, „deoarece“. Cei mai obiş- 
nuiți sînt conectorii care leagă câte două 
propoziţii; ei sînt numiţi conectori binari. 
Deşi există multe expresii ce funcţionează 
gramatical în chip de conectori, în contex- 
tul logicii termenul se aplică adesea re- 
strîns, numai la conectorii logici: „şi“, 
„sau“, „dacă ..., atunci ...“ şi „dacă şi nu- 
mai dacă ..., atunci ...“. Un conector poate 
fi folosit şi ca să lege între ele propoziţii ce 
sînt deja complexe în sensul că ele însele 
cuprind conectori, ca de exemplu în cazul 
cînd „Dacă ..., atunci ...“ este folosit pen- 
tru a lega propoziţia „Vremea va rămîne 
frumoasă și vîntul nu va bate tare“ cu pro- 
poziţia „Recolta va fi bună“, formînd pro- 
poziţia „Dacă vremea va rămîne frumoasă 
şi vîntul nu va bate tare, atunci recolta va fi 
bună “. Într-un astfel de caz ultimul conec- 
tor folosit, aici „Dacă ..., atunci...“, este 
numit conectorul principal al propoziției. 


conex(ă). Vezi relaţie. 


configuraționism. Termen folosit adesea 
în engleză pentru *gestaltism. 


confirmare. Relaţia ce are loc între propo- 
ziţii cînd una vine în sprijinul alteia sau 
sporește încrederea în ea. Teoria confirmă- 
rii speră să delimiteze tipurile de Propoziţii 
sau de teorii care sînt confirmabile (capa- 
bile, adică, de a fi sprijinite de experienţă), 
aceasta fiind o sarcină de neocolit a orică- 
rui *pozitivism. Ea se confruntă cu anumite 
paradoxuri (vezi paradoxul lui Goodman; 

Hempel), iar nereuşitele ei i-au făcut pe 
anumiţi filozofi să privească relaţia de con- 
firmare ca fiind nonlogică şi integral subor- 
donată viziunii pe care oamenii de ştiinţă o 
au într-un moment sau altul despre ceea ce 
înseamnă o bună teorie. Unii, precum 
*Popper, merg chiar pînă la a nega că expe- 
rienţa confirmă vreodată ipotezele unei teo- 
rii științifice, iar alţii, ca Feyerabend, pro- 
clamă anarhia epistemologică, în condiţiile 
Căreia nu există criterii statornicite de sepa- 
rare a teoriei serioase de deșeul intelectual. 
Vezi şi Carnap; probabilitate; ştiinţă, filo- 
zofia ş. 


confucianism. Filozofia școlii întemeiate 
de Confucius (551-479 a.Chr.) al cărui nu- 
me, în această formă familiară occidenta- 
lilor, este o latinizare a expresiei chinezeşti 
Kong Fuzi, „Venerabilul maestru Kong“. 
Singura sursă demnă de încredere pentru 
cunoaşterea acestei doctrine este Lun yu 
(Analectele), o culegere de scurte dialoguri 
și ziceri consemnate — adesea fără indica- 
rea contextului — de către discipolii săi, în 
majoritatea lor tineri de neam ales pe care 
el îi pregătea pentru funcţii publice. Filozo- 
ful ce transpare din Lun yu e un dascăl 
preocupat cu precădere de valori morale ca 
bază a ordinii sociale şi politice. Apărînd 
Calea (Dao) celor din vechime într-o vre- 
me cînd imperativele și ritualurile religioa- 
se care odinioară reglementau viaţa socială 
și politică își pierduseră forţa, el le investea 
cu o nouă îndreptățire morală. Calea predi- 
cată de el presupunea că structura ierarhică 
a vechii societăți corespundea unei ordini 
morale naturale; fiecare individ era de 
aceea dator să-și asume obligațiile morale 
inerente poziţiei sale de fiu, tată, supus, câr- 
muitor etc. Virtutea cardinală, Ren, cuvînt 
tradus de obicei prin „bunăvoință“ sau 
„omenie“, este un omofon al cuvîntului 
chinezesc care înseamnă „om“ și înmănun- 
chează de fapt toate calităţile morale ale 
adevăratului om: lealitate, reciprocitate, 
simțul datoriei, afecţiune filială și fraternă, 
amabilitate, bună credinţă şi prietenie. O 
vreme Confucius a călătorit din stat în stat 
într-o încercare nereușită de a cîştiga spri- 
jinul cîrmuitorilor pentru Calea propovă- 


duită de el, dar cu toate că unii dintre dis- 
cipolii săi au ajuns pînă la urmă la dregă- 
torii înalte, el a considerat că misiunea sa a 
eşuat. Vezi și Mencius; neo-confucianism. 


confuzie categorială (în engleză, category 
mistake — n.t.) Noţiune, ocupînd un loc 
central în filozofia lui *Ryle, dependentă 
de o teorie sau alta a *categoriilor. La 
* Aristotel, e un gen de echivocaţie. Pentru 
Ryle, „filozofia este înlocuirea obişnuințe- 
lor categoriale prin canoane categoriale...“ 
(The Concepr of Mind, p. 8). Acest mod de 
abordare pare a sugera că în filozofie pro- 
gresul constă în a ajunge la o teorie corectă 
a categoriilor şi a evita apoi, în perimetrul 
gîndirii filozofice, „prezentarea faptelor ce 
aparțin unei categorii în idiomurile ce se 
potrivesc alteia“ (ibid., p. 8). Ryle folosise 
anterior ideea de „expresii sistematic deru- 
tante“ în încercarea de a arăta cum struc- 
tura pur gramaticală poate să ne inducă în 
eroare şi să ne facă să îmbrăţişăm credințe 
lipsite de temei, cum este credința în sub- 
zistența — un fel de existenţă fantomatică 
— a unor entităţi în fapt inexistente. El a 
criticat dualismul cartezian spirit-corp ca 
pe o „mare confuzie, o confuzie de un fel 
aparte. Şi anume, o confuzie categorială. 
Ea înfățișează faptele vieţii mentale ca și 
cum ar aparține unui tip logic sau categorie 
(sau unui registru de tipuri sau categorii) 
cînd de fapt ele aparțin alteia (altuia)“ 
(ibid., p. 16). 


conjuncţie. Vezi şi. 
conotaţie. Vezi denotaţie. 


consecinţă. Dacă S$ e o mulţime de enun- 
țuri, se spune că enunţul A este o consecin- 
ță a lui S dacă adevărul lui A decurge din 
adevărul conjunct al membrilor lui S. Ex- 
presia „decurge din“ poate fi interpretată în 
diverse feluri, fiecare interpretare dînd naș- 
tere unei relații de consecinţă diferite. Cînd 
interpretăm expresia în sensul că A este 
adevărată ori de cîte ori toți membrii lui $ 
sînt adevăraţi, avem de-a face cu relaţia de 
consecință logică, aceasta fiind o noţiune 
definită semantic (vezi semantică). Cînd o 
interpretăm în sensul că A poate fi derivată 


consecință C 


C consecvent 

deductiv din membrii lui S în conformitate 
cu regulile unui sistem logic formal, avem 
de-a face cu relaţia de consecință formală, 
noțiune ce se defineşte sintactic (vezi sin- 
taxă). Există și alte relaţii de consecinţă, 
care nu sînt strict logice, bunăoară cea de 
consecinţă cauzală. Vezi condiţional; impli- 
cație materială și implicaţie logică. 


consecvent. Vezi afirmarea antecedentului; 
condiţional. 


consecvențialism. Termen înglobant, de- 
semnînd orice teorie morală care susține că 
justețea sau injusteţea unei acţiuni, carac- 
terul ei bun sau rău depind exclusiv de re- 
zultatele pe care ea le produce. În forma ei 
pură, această doctrină se referă la rezulta- 
tele efective ale acţiunilor individuale, dar 
în variante mai diluate pot fi vizate şi rezul- 
tatele unor clase de acţiuni. Cea mai răs- 
pîndită și influentă versiune a acestei con- 
cepții despre morală este *utilitarismul. 


consistent și inconsistent. O mulțime de 
enunțuri este inconsistentă dacă implică lo- 
gic o *contradicţie sau are consecinţe con- 
tradictorii; altfel, e consistentă. Bifurcarea 
noțiunii de consecință într-o noțiune se- 
mantică și una sintactică creează o diviziu- 
ne corespunzătoare a noțiunilor de consis- 
tență (vezi semantică; sintaxă). O mulţime 
S de propoziţii scrise într-un limbaj formal 
L este (semantic) consistentă dacă și numai 
dacă posedă un *model, adică dacă și nu- 
mai dacă există o *interpretare a lui Z în 
care toate propoziţiile ce aparțin lui S sînt 
adevărate. Ea este (sintactic) consistentă, 
sau consistentă în privința demonstrabili- 
tății, dacă şi numai dacă nu există nici o 
*fbf A a lui L astfel încît atât A cât și negația 
ei să poată fi demonstrate din membrii lui 
S. O teorie axiomatică este consistentă dacă 
axiomele ei formează o mulțime de propo- 
ziţii consistentă (vezi axiomă). 

Despre o persoană ce împărtășește o 
mulțime de credințe consistentă (inconsis- 
tentă) se poate spune că este consistentă (în 
limba română adjectivul „consistent(ă)“ nu 
e folosit în acest mod; în schimb sînt fo- 
losite în accepțiunea indicată adjectivele 
„consecvent(ă)“ şi „coerent(ă)* — n.t.) (in- 


consistentă), se poate spune, tot așa, că ea 
gîndeşte sau acționează consistent (consec- 
vent, coerent — n.î.), respectiv inconsis- 
tent (inconsecvent, incoerent — n.t.) dacă 
enunțurile pe care le face sînt consistente, 
respectiv inconsistente, sau dacă acţiunile 
pe care le săvîrșeşte se arată a fi în acord, 
respectiv în dezacord, cu o mulțime de 
principii consistentă. A aserta sau a accepta 
o contradicție echivalează cu a considera că 
ceva este şi totodată nu este într-un anume 
fel. Cum un lucru nu poate să fie și totodată 
să nu fie într-un anumit fel, cine încearcă să 
considere adevărat ceea ce nu poate fi ade- 
vărat va fi în consecință taxat drept irațio- 
nal (vezi și non-contradicţie, legea n-c.). 
Consistenţa este, aşadar, o cerinţă a rațio- 
nalităţii. Dacă unei persoane i se poate 
imputa inconsistența, ea este considerată 
iraţională. 

Sistemele de logică, în calitatea lor de 
paradigme ale raționamentului, trebuie în 
mod evident să satisfacă cerința consisten- 
ței; tot așa și teoriile deductive, în calitatea 
lor de reprezentări ale unor cunoștințe do- 
bîndite în chip raţional. Despre un sistem 
de logică L se zice că este consistent în pri- 
vința negației dacă şi numai dacă nu există 
nici o fbf A a limbajului L astfel încât atât A, 
cât şi negația ei să fie teoreme ale lui L (vezi 
teoremă). Multe sisteme de logică (în par- 
ticular, cele care folosesc *condiționalul 
material) au proprietatea că, pentru două 
fbf oarecare A și B, B este derivabilă din „A 
şi non-A“. Drept urmare, o mulțime S de 
propoziţii va fi consistentă în privinţa de- 
monstrabilității într-o asemenea logică da- 
că şi numai dacă există cel puţin o fbf care 
nu este demonstrabilă din S. Cum în aceas- 
tă condiţie nu este menţionată negația, 
avem astfel o nouă definiţie sintactică a 
consistenţei, aplicabilă limbajelor ce nu cu- 
prind negația. Despre o mulțime T de pro- 
poziţii dintr-un limbaj L (despre un sistem 
logic S$) se spune că este absolut consis- 
tent(ă) dacă şi numai dacă există cel puţin 
o fbf a lui L care nu este demonstrabilă din 
T (nu este demonstrabilă în S$). 


constante. Simboluri logice, subîmpărțite 
de obicei în constante logice şi constante 


| 
| 
i 
i 
i 
i 
ț 
i 
| 
i 
| 
| 
| 
| 
i 
| 


»” 


7 


construcţie logică 


descriptive (sau non-logice). Pentru prime- 
le, vezi *constante logice. Cele din a doua 
Categorie pot fi privite ca funcționînd în 
felul numelor, adică ele semnifică, într-o 
interpretare particulară a unui limbaj logic, 
ceva perfect determinat, contrastînd, sub 
acest aspect, cu *variabilele. Există con- 
stante individuale, care (asemeni numelui 
„Socrate“) reprezintă indivizi determinaţi, 
şi constante-predicat, care reprezintă (ase- 
meni lui „roşu“ sau „zboară“) proprietăți 
sau (asemeni lui „mai înalt decât“) relații. 


constante logice. Simboluri ce reprezintă 
unele dintre mijloacele — cuvinte indepen- 
dente, prefixe, sufixe și inflexiuni — folo- 
site în diferite limbi, care ne permit recu- 
noaşterea structurii gramaticale a unei pro- 
poziţii. Expresiile de felul adjectivelor po- 
sesive, indicatoarelor de timp gramatical, 
pronumelor și conectorilor îndeplinesc 
această funcţie structurantă independent de 
conţinut sau materie. O pante din aceste ex- 
presii, în unele dintre utilizările lor, for- 
mează un grup aparte prin aceea că indică 
na doar structura gramaticală, ci și struc- 
tura sau *forma logică a propoziţiilor în ca- 
re apar. În vederea reprezentării structurii 
logice a unei propoziţii, se introduc simbo- 
luri menite a juca rolul acestor expresii din 
limba naturală. Astfel, simbolurile logice 
au o funcţie unică și precisă, pe cînd cores- 
pondentele lor lingvistice pot avea mai 
multe roluri gramaticale și/sau logice înru- 
dite. Simbolurile logice introduse în vede- 
tea reprezentării structurii logice a propozi- 
țiilor sînt ceea ce se cheamă constante logi- 
te. Dintre ele, cele mai utilizate sînt „-“, 
0, Vi,“ sau „5“, „V“ şi „3“. Uneori 
se mai introduc, printre constantele logice 
ale unui limbaj formal, și *operatorii mo- 
dati „DI“ şi „0“ sau simbolurile .L (Falsul) şi 
T (Adevăratul). Tot așa, se pot folosi şi alte 
constante logice în logici cu ajutorul cărora 
se caută a se reprezenta din structura logică 
mai mult decît se face în mod obișnuit, ori 
în sisteme ce diferă de cele curente prin 
concepția lor de ansamblu despre natura re- 
laţiilor logice şi despre ce anume este dătă- 
țor de seamă în privința structurii logice. 


constatativ. Termen plăsmuit de J. L. 
* Austin spre a desemna o rostire cu aju- 
torul căreia se face un enunț adevărat sau 
fals. Iniţial, era opus *performativului. 


construct. Vezi construcţie logică. 


constructivism. Concepţia conform căreia 
o entitate matematică există numai dacă 
poate fi construită (sau i se poate învedera 
intuitiv existența) iar un enunţ matematic 
este adevărat numai dacă i se poate da o de- 
monstraţie constructivă. Această concepție 
se opune deci oricărei concepţii despre ma- 
tematică — de exemplu, platonismul (vezi 
matematică, filozofia m.) — care consideră 
că obiectele şi enunţurile matematice exis- 
tă, respectiv sânt adevărate, independent de 
faptul de a fi cunoscute (de către noi). Con- 
structivismului i se subsumează *intuiţio- 
nismul, *finitismul şi *formalismul. 


construcţie logică. Termen folosit de filo- 
zofi, precum *Russell şi *Wisdom, pentru 
caracterizarea acelor lucruri al căror statut 
şi/sau existență ni se par îndoielnice sau 
problematice. Exemple: familie medie, na- 
țiunea engleză, obiect material. (Cuvintele 
care se referă la ele sînt deseori numite sim- 
boluri incomplete — vezi ficţiune logică.) 
Entităţile de acest fel pot să ni se pară pro- 
blematice, deoarece (ca în cazul familiei 
mijlocii) nu există, dar noi socotim util să 
vorbim ca şi cum ar exista; sau deoarece 
(ca în cazul naţiunii engleze) simţim că 
enunţurile despre ele sînt reductibile la 
enunțuri despre particulare mai de bază (de 
exemplu, că istoria națiunii engleze nu este 
nimic mai mult decît istoria indivizilor de 
naţionalitate engleză); sau deoarece (ca în 
cazul obiectelor materiale) e posibil să 
existe, dar în orice caz nu ne sînt accesibile 
direct (ci doar prin experienţă, de pildă prin 
date senzoriale). Pentru fiecare dintre aces- 
te entităţi par să existe entități neproblema- 
tice sau ultime din care cele problematice 
pot fi construite. A spune că entităţile de 
speța X sînt construcţii logice din entități 
de speța Y înseamnă, prin definiţie, a spune 
că propoziţiile despre X-i pot fi traduse în 
propoziţii despre Y-i. În cele mai multe ca- 
zuri s-a constatat însă că, deși părea intuitiv 

C conștiință 


evident că discursul despre X-i trebuie în- 
tr-un anumit sens să fie reductibil la dis- 
cursul despre Y-i, o traducere simplă și in- 
discutabilă a primului în cel de-al doilea nu 
este posibilă. 


conștiință. 1. Termen care în filozofia spi- 
ritului (vezi) are două accepţiuni înrudite: 
una, cu care e folosit, spre exemplu, de 
Locke, vizează cunoașterea de sine dobîn- 
dită ca urmare a capacităţii minţii umane de 
a reflecta asupra sa în acte analoage per- 
cepţiei; alta, mai largă și modernă, opusă 
anesteziei, vizează ceea ce e considerat a fi 
proprietatea generală a stărilor mentale. 

Principalele probleme filozofice care în- 
conjoară aceste concepte sînt: a) în ce mo- 
duri este posibil ca un subiect să devină 
obiectul propriei sale observaţii (cum se 
produce introspecţia?) şi b) dacă orice stare 
mentală este în mod necesar însoţită de 
conştiinţă. În filozofia contemporană teo- 
riile introspecţioniste au fost în mare măsu- 
ră discreditate (vezi spirit, filozofia s.), în 
schimb există un interes considerabil pen- 
tru problema relaţiei dintre conștiință și 
stările mentale. De exemplu, oricine ar fi 
de acord că nu poți să nu fii conştient că te 
doare ceva; pe de altă parte, există cazuri în 
care te poți înşela în privința stării mentale 
în care te afli și în acest fel să nu fii con- 
ştient de ea; în fine, potrivit crezului lui 
Freud, există anumite stări mentale ce se 
dovedesc inaccesibile conştiinţei. 

2. (în sens moral) Convingerea că o ac- 
țiune este moralmente obligatorie (sau, 
dimpotrivă, reprobabilă) şi hotărtrea fermă 
de a o săvîrși (respectiv, a te abține de la 
săvîrşirea ei). Cei ce consideră că toate cre- 
dințele morale furnizează motivări precum- 
pănitoare pentru acţiune admit prin chiar 
aceasta că ele ţin toate de conștiință. 

Teiştii văd adesea în conștiință vocea lui 
Dumnezeu (vezi Butler). Totuşi, conştiinţa 
n-ar putea transmite informaţie morală 
nouă de la Dumnezeu, dat fiind că ea e su- 
pusă erorii și deci, pentru a putea ști dacă 
un anumit mesaj vine de ia Dumnezeu, ar 
trebui să ştim deja care sînt comandamen- 
tele sale. 


Mulţi filozofi consideră că un om nu tre- 
buie blamat cînd se conformează conştiin- 
ței sale rătăcite, deoarece, prin definiţie, el 
face în acest caz tot ce-i stă în putinţă spre 
a făptui binele. Consecințele sociale posi- 
bile ale acestui crez s-ar putea să fie întru- 
cîtva limitate de teza (la fel de controver- 
sată şi ea) că există credințe uneori prea ex- 
treme pentru a putea fi împărtășite în mod 
conştient. 


contact (în engleză acquaintance — n.t.) și 
descriere, cunoaștere prin. Acolo unde 
verbul „a cunoaşte“ are complement direct, 
ca în „Tata l-a cunoscut pe Lloyd George“ 
sau „Pan Am cunoaște America“, filozofii 
vorbesc de cunoaștere prin contact; acolo 
unde e urmat de o subordonată completivă, 
ca în „Cunosc că p“ (în limba română, în 
această situaţie se foloseşte mai degrabă 
verbul „a ști“ în loc de „a cunoaşte“ — 
n.t.), ei vorbesc de cunoaștere prin descrie- 
re. În Republica, prezentînd marile imagini 
ale Soarelui, liniei şi peşterii, *Platon plea- 
că de la ideea că în cazul oricărei facultăți 
cognitive avem de-a face în mod necesar și 
exclusiv cu o cunoaștere prin contact. 
Drept care, toate aceste facultăţi trebuie 
neapărat să aibă, asemeni varietăţilor per- 
cepției, propriile lor obiecte specifice pe 
care urmează să le cunoaștem prin contact. 
Vezi și cunoaștere. 


contestabil (în engleză, defeasable — n.t.). 
La care se poate obiecta. Termenul e folosit 
îndeosebi în legătură cu concepte de felul 
celui de responsabilitate juridică, a căror 
aplicabilitate este prezumată dacă nu sînt 
întrunite una sau alta sau eventual o listă 
neprecizată de condiţii anulante. Astfel, de 
exemplu, orice persoană este prezumată de 
a fi responsabilă juridic pentru faptele sale, 
cu excepția cazurilor de dezechilibru min- 
tal, imposibilitate de a-şi da seama ce face, 
acţiune sub o constrîngere căreia nu i se 
poate împotrivi... etc. În măsura în care 
responsabilitatea este astfel un concept 
contestabil, întrebarea ce trebuie pusă nu 
este „Cînd e responsabilă o persoană?“, ci 
„(Cînd nu e responsabilă o persoană?“ 

contradicţie 


contextualism. Teorie a interpretării esteti- 
ce care consideră că o operă de artă se cere 
înțeleasă în contextul ei cultural total și că 
fiecare operă este condiționată istoric. 
Compară izolaţionism. 


contingență 1. (despre entităţi) Proprieta- 
tea de a nu exista cu necesitate. 2. (despre 
evenimente) Proprietatea de a nu se produ- 
ce cu necesitate. 3. (despre propoziţii) Pro- 
prietatea de a nu fi cu necesitate adevărate, 
şau de a risca posibilitatea de a fi false. 
" Contingenţa este de obicei opusă *nece- 
sităţii, iar genul sau genurile de necesitate 
reprezentate de cuvintele tipărite în cursive 
în alineatul precedent sînt considerate a pu- 
țea fi, după caz, logice sau cauzale. Gîndi- 
țorii medievali adoptau uneori punctul de 
vedere că Dumnezeu există cu necesitate şi 
că deci existența Sa nu este ceva (logic) 
contingent, care poate fi pus la îndoială, 
discutat şi investigat (vezi Anselm, Sf.). 
Empiriștii logici însă au pus la îndoială 
ideea că „adevărurile necesare“ ar putea 
Oferi informaţie nouă despre lume, dat fiind 
că sînt logic analitice, sau tautologice. S-a 
considerat, în consecință, că experienţa şi 
cunoaşterea noastră sînt în cea mai mare 
parte, sau chiar în totalitatea lor, contingen- 
te. Această teză nu i-a tulburat prea mult pe 
filozofii contemporani aparținînd tradiţiei 
anglo-americane, în schimb *Sartre, în ro- 
manul filozofic La Nausce și în alte scrieri 
ale sale pare a deplora contingenţa oricărei 
existenţe. 


contract social. Învoială între indivizi sau 
între indivizi şi o putere cîrmuitoare, prin 
care se renunță de bună voie la anumite li- 
bertăți individuale în schimbul avantajelor 
de a avea o societate bine organizată sau o 
bună guvernare. Conceptul coboară în tre- 
cut cel puţin pînă la contemporanul mai 
vîrstnic al lui Platon, sofistul Lycophron, și 
este, într-un anume fel, discutat şi în dia- 
logurile platoniciene Gorgias şi Republica. 
El a fost oferit, adesea în mod indistinct, 
afît ca explicaţie a originii statului sau a so- 
cietății umane sau a unor întocmiri sociale 
particulare, cât și în chip de justificare a 


uneia dintre formele posibile ale unor atare 
întocmiri, în detrimentul tuturor celorlalte. 

Unii gânditori, precum Locke, care au 
căutat să folosească contractul social ca pe 
o justificare, s-au simţit uneori obligaţi să 
susțină istoricitatea contractelor pe care le . 
postulau. Alţii însă — precum Hobbes, 
Rousseau, iar în zilele noastre Rawls — 
s-au mulțumit cu ceva pur ipotetic. Aceşti 
din urmă autori susţin teza după care din 
examinarea modului în care s-ar comporta 
oamenii în anumite împrejurări ar putea fi 
derivate cumva norme sociale, morale sau 
politice potrivite. Ei nu pretind că astfel de 
norme pot fi legitimate numai cu referire la 
un contract ce ar fi fost realmente încheiat 
între niște strămoşi de-ai noştri foarte înde- 
părtaţi, primitivi şi cu feţe tatuate. Poate că 
cea mai importantă contribuţie sociologică 
adusă de Hume în A Treatise on Human 
Nature o constituie argumentarea sa în fa- 
voarea ideii că multe din instituţiile noastre 
sociale, ca de pildă promisiunea sau chiar 
limbajul, nu-și au obîrşia în vreun contract 
prealabil de acest fel şi nici n-ar fi putut să 
ia naștere în acest fel. Vezi și starea de na- 
tură. 


contradictoriu 1. (adj.) Se spune despre 
un discurs care conţine *contradicții. 2, 
(subst.) Oricare dintre cele două propoziţii 
aflate într-un raport care face să nu poată fi 
nici ambele adevărate, nici ambele false. 
Astfel, propoziţia „Nu p“ (simbolizată prin 
-p) este contradictoria propoziției p, şi re- 
ciproc. Compară contrar(ă). 


contradicție. Asertarea și negarea în ace- 
laşi timp a unei *Propoziţii într-un cadru de 
susţineri, asumpții, supoziţii sau alte forme 
ale discursului asertiv. Mult mai puţin 
uzual e să se vorbească de existenţa con- 
tradicţiilor între propoziţii imperative in- 
compatibile (vezi frastic și neustic). Cuvîn- 
tul mai e aplicat uneori, într-un mod gene- 
rator de confuzii, la tensiuni sau conflicte 
existente în sau între lucruri fizice sau gru- 
puri sociale. Bunăoară, broșura lui *Mao 
Tzedun Despre contradicție vorbeşte aproa- 
pe în exclusivitate despre astfel de tensiuni 

şi conflicte, şi nu despre chestiuni de lopi- 
că. Vezi și autocontradicţie. 


contradicție, principiul (sau legea) c. 
Principiu logic care în formularea lui Aris- 
totel enunţă că „este peste putință ca unuia 
și aceluiași subiect să i se potrivească şi 
totodată să nu i se potrivească sub același 
raport un același predicat“ (Metafizica, 
1005 b 19-20). Principiul are şi o formula- 
re mai concisă: este imposibil ca un lucru 
să fie și în acelaşi timp să nu fie (compară 
Aristotel, Merafizica, 1006-1). Logicienii 
moderni dau adesea această denumire unei 
teoreme din calculul propoziţional, și anu- 
me: „Nu-i adevărat că atît p cât și non-p“ 
(unde p e o Propoziţie oarecare). 


contraexemplu. Un caz aparținînd unui 
gen de lucruri despre care s-a făcut o gene- 
ralizare sau un enunţ universal, caz lipsit de 
proprietatea atribuită tuturor lucrurilor de 
genul respectiv. S-ar putea afirma, de pildă, 
„Toate lebedele sînt albe“, dar găsirea unei 
lebede negre ar răsturna ideea că toate lebe- 
dele sînt albe și ar fi un specimen al formei 
de argumentare cunoscute sub denumirea 
de respingere prin contraexemplu. Contra- 
exemplele sînt frecvent folosite în logică 
pentru a demonstra că o formă de raţiona- 
ment dată nu este *validă. A spune despre 
o formă de raţionament că este validă în- 
seamnă a formula pretenţia generală că toa- 
te cazurile de forma respectivă care au pre- 
mise adevărate au şi concluzia adevărată. 
În consecință, un exemplu de raţionament 
avînd forma respectivă, ale cărui premise 
sînt însă adevărate iar concluzia falsă, oferă 
un contraexemplu împotriva susţinerii că e 
vorba de o formă de raționament validă. 
Astfel, raționamentul evident nevalid „Da- 
că cinci se divide cu doi, cinci nu e număr 
prim. Cinci nu se divide cu doi. Deci cinci 
nu e număr prim“ oferă un contraexemplu 
la susţinerea că „Dacă p, atunci -g. Dar —p. 
Deci —q“ e o formă de raţionament validă. 


contrafactual. Vezi condițional. 


contrapoziție. Formă validă de inferență 
imediată (vezi silogism) în care apare ca 


premisă un enunţ condiţional sau universal, 
iar drept concluzie *contrapusa lui. 


contrapusă. Contrapusa unui *enunţ con- 
dițional „Dacă p, atunci q“ este „Dacă nu g, 
atunci nu p“, iar a unui enunţ universal „Toţi 
A sînt B“ este „Toţi non-B sînt non-A“. 


contrar(ă). Fiecare dintre cele două propo- 
ziţii aflate într-un asemenea raport încît pot 
fi ambele false, dar nu pot fi ambele adevă- 
rate. Pentru a contrazice o Propoziţie de 
felul „Toate diferenţele dintre oameni sînt 
determinate de mediu“, este suficient şi ne- 
cesar să se spună doar că „Nu toate diferen- 
țele dintre oameni sînt determinate de me- 
diu“, fiecare dintre aceste două propoziţii 
fiind *contradictoria celeilalte. Contrarele 
sînt „Toate diferențele dintre oameni sînt 
determinate de mediu“ și „Nici o diferență 
dintre oameni nu e determinată de mediu“. 
Fiecare dintre aceste din urmă două propo- 
ziţii este incompatibilă cu cealaltă, dar nu e 
contradictoria ei. Exponenţii unor aseme- 
nea concepții extreme caută uneori să-şi 
creeze o poziţie mai avantajoasă în disputa 
cu adversarii asumâînd în mod incorect: că 
oricine contrazice susținerea lor îmbrăţi- 
şează ipso facto poziţia contrară. 


convenţia T. Vezi definiția adevărului. 


convenţionalism. Concepţia, formulată în- 
tîi de *Poincar€ şi dezvoltată de *Mach și 
*Duhem, conform căreia legile ştiinţifice 
sînt convenţii deghizate care reflectă deci- 
zia de a adopta una dintr-o varietate de de- 
scrieri posibile. Nu numai modul de folosi- 
re a cuvintelor într-un limbaj dat este gu- 
vernat de convenţii, ci şi formularea ori- 
cărui sistem coerent în logică, matematică 
şi mecanică. Obiectivitatea ştiinţifică deri- 
vă din consimțământul general la convenţii- 
le adoptate. 


conversă. 1. (în logica aristotelică) Propo- 
ziţia derivată prin *conversiunea Propozi- 
ției iniţiale. Conversa lui „Nici un S nu este 
P“ este „Nici un P nu este S“, iar a lui 
„Unii S$ sînt P“ este „Unii P sînt S“. Con- 
versiunea efectuată în aceste două cazuri se 
cheamă conversiune simplă. Convezrsa lui 

cosmologie 


„Toţi S sînt P“ este „Unii P sînt S“, inferen- 
ţa fiind numită în acest caz conversiune per 
eccidens. „Unii $ nu sînt P“ nu are conver- 
să 2. (în logica propozițională) Conversa 
enunțului condițional „Dacă p, atunci g“ 
este „Dacă g, atunci p“. În acest caz con- 
versa nu este o consecinţă logică a Propozi- 
ției inițiale. 

conversiune. Inferenţa imediată (vezi silo- 
gism) în cadrul căreia se inversează ordinea 
termenilor. Vezi şi conversă. 


.. Copernic, Nicolaus (1473-1543). Înteme- 
ietor al astronomiei moderne. Născut la To- 
ran, în Polonia, a urmat Universitatea din 
Cracovia, i-a studiat pe filozofii greci la 
Bologna şi și-a încheiat studiile de mate- 
matică, astronomie, medicină şi teologie la 
Padova. S-a stabilit la Frauenburg (Prusia), 
unde a fost canonicul catedralei. 
Nemulțumit de *sistemul ptolemeic, a 
resuscitat *teoria heliocentrică avansată de 
contemporanul lui Euclid, Aristarh din Sa- 
1008. În De revolutionibus orbium caeles- 
fium (Despre mișcările de revoluţie ale cor- 
parilor cereşti) (1543), a folosit sistemul lui 
*Pitagora pentru a demonstra matematic că 
Pămintul e sferic și aflat în mişcare unifor- 
mă în jurul Soarelui. Opera sa a fost o pia- 
tsă de hotar în afirmarea gîndirii științifice 
nedogmatice în secolul al XVI-lea; a în- 


tîmpinat o opoziţie violentă din partea Bi- | 


sericii din pricina presupuselor implicaţii 
ale descoperirii că Pământul, şi deci omeni- 
rea, nu se află în centrul fizic al Universu- 
lui. Vezi și Kepler. 


copulatio. Vezi suppositio. 


coroborare. Noţiune introdusă de Karl 
*Popper, în Logica cercetării ca înlocuitor 
al noțiunii de confirmare (vezi confirmare) 
în procesul de testare a ipotezelor ştiințifi- 
ct. Oricîtă coroborare s-ar găsi pentru o 
ipoteză, adevărul acesteia nu e dovedit 
niciodată în mod concludent. Vezi și accep- 
tare; falsificabilitate. 


corpuscular. Sinonim acum ieşit din uz al 
lei „atomic“, folosit în secolul al XVII-lea 


în legătură cu filozofia lui *Gassendi, 
*Boyle şi *Locke. Vezi atomism. 


cosmogonie. Explicaţie ştiinţifică sau miti- 
că a originii Universului. La populaţiile 
primitive, cosmogonia este zugrăvită ca un 
unic act de creaţie în timp, prin care lumea 
ia naştere sau este plămădită din unul sau 
cîteva principii sau elemente foarte simple. 
În perimetrul culturii occidentale, primul 
capitol al Facerii oferă cel mai cunoscut 
dintre aceste mituri ale creaţiei. Prima în- 
cercare de cosmogonie filozofică a fost cea 
datorată lui *Thales din Milet. *Platon şi 
filozofii de după el şi-au întemeiat cosmo- 
goniile pe ceea ce au considerat a fi calități- 
le și propensiunile celor *patru elemente, 
dar o cosmogonie cu adevărat ştiinţifică 
apare abia la *Newton şi la *Kant. Vezi și 
cosmologie. 


cosmologie. 1. Ramura filozofiei, conside- 
rată adesea o subdiviziune a *metafizicii, 
care se ocupă de Univers ca totalitate a fe- 
nomenelor, încercînd să combine într-un 
cadru coerent speculaţia metafizică și re- 
zultatele științei. În perimetrul ei intră în 
general problemele privitoare la spaţiu, 
timp, eternitate, necesitate, schimbare și 
contingenţă. Diferă, prin metoda sa de cer- 
cetare rațională, de explicaţiile pur mitice 
ale originii și structurii Universului (vezi 
cosmogonie). 

*Presocraticii au discutat chestiuni de 
cosmologie, care mai apoi au fost modifi- 
cate și sistematizate în scrierile lui *Platon 
şi * Aristotel. În filozofia medievală, întreg 
modul de abordare a cosmologiei a fost 
marcat semnificativ de teologia creştină, 
înainte ca știința renascentistă să producă o 
revizuire radicală a imaginii despre lume. 
*Kant a susținut că problemele cosmolo- 
giei sînt de tipul celor ce nu pot fi niciodată 
rezolvate. În timp ce unele elemente din 
cosmologie au rămas cu precădere subsu- 
mate metafizicii, altele au intrat într-o mă- 
sură crescîndă în preocupările ştiinţelor 
fizice. 

2. Studiul ştiinţific modern al originii şi 
structurii universului bazat pe instrumente 
de felul investigării spectrale a distribuţiei 

elementelor în Univers şi al analizei depla- 
sării spre roșu asociate recesiunii galaxiilor. 


cosmos. Ideea pitagoreică despre lume ca 
întreg raţional ordonat. Viziunea greacă a 
lumii implică armonia şi frumuseţea, pre- 
cum și întocmirea ordonată înăuntrul unor 
limite finite. Viziuni asupra cosmosului ca 
totalitate a fenomenelor naturale au fost 
plăsmuite de Parmenide, Democrit și Em- 
pedocle; *Platon a folosit termenul în teoria 
sa potrivit căreia binele oricărui lucru depin- 
de de armonioasa orînduire a părţilor sale. 


creație. Acţiune necesară atît pentru pro- 
ducerea Universului din neant, cât şi în chip 
de cauză susținătoare indispensabilă a lui 
(vezi univers şi Univers). Astfel, prin pris- 
ma primeia din aceste două condiţii, Demi- 
urgul din dialogul platonician Timaios, în- 
făţișat în chip de rânduitor al unor materiale 
brute preexistente, nu este la drept vorbind 
un Creator, pe cînd Dumnezeul teismului 
mozaic, întrucît produce Universul ex nihi- 
lo (din nimic), este. Punctul central al celei 
de a doua condiţii este că a spune că Uni- 
versul are un Creator revine în esenţă la a 
spune că, dacă într-un moment oarecare 
Creatorul ar înceta să-l susțină, atunci, aşa 
cum s-a exprimat odată inspirat arhiepisco- 
pul William Temple, Universul întreg, în 
care cele însufleţite și cele neînsufleţite sînt 
toate deopotrivă creaturi ale lui, „s-ar scu- 
funda în neant“. 

Cele două elemente cruciale ies foarte 
pregnant în evidenţă cînd analizăm o cele- 
bră teză a Sf. *Toma d'Aquino. Acesta a 
susținut că se poate dovedi prin argumente 
ale *teologiei naturale existența unui Crea- 
tor „căruia toată lumea îi spune Dumne- 
zeu“. Dar că Universul a avut un început — 
așa cum el, în conformitate cu învățăturile 
Bisericii, credea cu toată fermitatea — nu 
am putea cunoaşte decît graţie unei reve- 
laţii speciale a lui Dumnezeu. Toma D'A- 
quino a apărat această poziţie împotriva 
acuzațiilor de erezie ce i s-au adus, cea mai 
memorabilă apărare a sa fiind cea dez- 
voltată în scrierea polemică De Aetrernitate 
Mundi contra Murmurantes (Despre eter- 
nitatea Universului, împotriva cârtitorilor). 


Cînd examinăm cele *Cinci căi ale sale, nu 
trebuie să pierdem niciodată din vedere că 
el era astfel preocupat să dovedească exis- 
tența Creatorului în calitate de cauză susţi- 
nătoare şi nu concluzia mai populară a ini- 
țierii „dintru început“. Această prevenire 
este cu atît mai importantă cu cât, din nefe- 
ricire, el însuşi a uitat acolo să le reamin- 
tească cititorilor acest fapt. Vezi și Cauza 
Primă; Primul Motor. 


credință (în engleză, belief — n.t.). Ati- 
tudinea epistemică de a considera adevăra- 
tă o propoziţie p cînd există o anumită can- 
titate de probe, neconcludente însă, că p 
este adevărată. Fiind clar legată de *cu- 
noaştere, credința poate fi caracterizată ca 
fiind mai tare decât simpla opinie lipsită de 
temeiuri, dar mai slabă decît cunoaşterea în 
sensul deplin. Este important de observat 
că în timp ce cunoaşterea lui p ar fi înde- 
obşte considerată ca implicînd, între altele, 
că p e adevărată, credinţa că p este compa- 
tibilă cu falsitatea în fapt a lui p. 

În mod tradiţional credința era identifi- 
cată drept o stare sufletească particulară: la 
Descartes, bunăoară, o stare activă în care 
se dă sau se refuză asentimentul la o propo- 
ziţie; la Hume, o stare pasivă ce apare sau 
nu faţă de o propoziţie. În filozofia contem- 
porană însă, se manifestă — de exemplu, la 
Ryle — tendința de a nega că în cazul cre- 
dinței avem de-a face cu o stare mintală in- 
trospectabilă și de a favoriza identificarea 
ei după criterii comportamentale (vezi be- 
haviorism). Astfel, credinţa că p este privi- 
tă drept dispoziţia de a acționa în moduri ce 
nu sînt vădit inconsistente cu adevărul lui 
p: de exemplu, închinarea la Dumnezeu ar 
fi vădit inconsistentă cu credința că nu 
există Dumnezeu. Vezi și epistemologie. 


credo quia impossibile (în latină, „cred 
pentm că e imposibil“). Aforism derivat 
dintr-o enunţare formulată de Părintele la- 
tin, declarat în cele din urmă eretic, Tertul- 
lian, în scrierea sa De Carne Christi (Il, V): 
„Este cert pentru că este imposibil.“ 


credo ut intelligam (în latină, „cred, pen- 
tru ca să pot înțelege“). O idee-cheie a lui 

Augustin din Hippona, formulată adesea de 
el la imperativ. 


Crescas, Hasdai ben Abraham (m. 14127). 
Cuntean aragonez, fruntaş al comunităţii 
evreiești și poet ebraic, născut la Barcelo- 
na. Scrierea sa Or Adonai (Lumina Dom- 
nului) (1410) este o respingere rațională a 
poziţiei aristotelice formulate de *Maimo- 
nide. Subliniază limitele rațiunii umane, iu- 
birea lui Dumnezeu și nevoia de iubire şi 
de bucurie din om, care duce la o comuni- 
une mistică cu Dumnezeu. La Crescas este 
vădită influența *Cabalei (vezi Kabbalah) 
în pofida raționalismului său funciar și, pe- 
semne, și a scolasticii creștine; la rîndul 
său, el a exercitat o influenţă notabilă asu- 
pra lui Pico della Mirandola, Bruno, Spino- 
za și a altor gînditori de mai tîrziu. 


criteriu. Cuvînt cu variate utilizări în dis- 
cursul filozofic, în prezent fiind cea mai 
importantă utilizarea pe care i-a dat-o 
“Wittgenstein în faza mai târzie a gîndirii 
sale. Principala (deși nu unica) utilizare 
wittgensteiniană este cea în sensul căreia, 
dacă X este un criteriu al lui Y, atunci este 
un adevăr necesar sau ne-inductiv (adică un 
adevăr întemeiat pe semnificaţii și nu pe 
date empirice) că X este o probă pentru Y. 
De exemplu, vocabula „durere“ este folosi- 
tă în așa fel încât anumite condiţii fizice sau 
scheme de comportament manifeste sînt 
criterii ale durerii; adică în aşa fel încât du- 
rerea ca atare este în mod necesar identifi- 
cabilă prin (deşi nu este identică cu) aseme- 
nea condiţii etc. Este deci la fel de greşit să 
se nege posibilitatea de a cunoaște durerea 
altcuiva pe cât e de greşit să se pună semnul 
egalității între durere şi comportamentul 
legat de ea. 


Croce, Benedetto (1866-1952). Filozof 
italian, cunoscut pentru contribuţiile sale în 
estetică și în istoria culturii. În 1903 a fon- 
dat periodicul La critica în care şi-a publi- 
cat majoritatea scrierilor, inclusiv recenzii- 
le la lucrări filozofice şi literare europene 
contemporane. 

Esenţialul sistemului crocean, „filozofia 
spiritului“, este cuprins în Estetica come 
scienza dell 'espressione e linguistica gene- 


rale (1902), Logica (1905), Filosofia della 
practica (1909) şi Teoria e storia della sto- 
riografia (1917). Deosebea în spirit două 
momente distincte: gândirea și acțiunea; 
prima se subdivide apoi în poezie (artă) şi 
logică, iar cea de-a doua, în economie şi 
etică. Între aceste elemente există o relaţie 
de reciprocitate, care dă naştere spiritului 
unificat, circular, autogenerator. 


cuantificator. Vezi cuantor. 


cuantor. O speţă de *operator introdusă de 
*Frege. Îndică ceea ce în logica tradițională 
se numea cantitatea unui enunţ, mai precis, 
dacă acesta este universal, ca „Toţi liliecii 
sînt orbi“ sau particular ca „Unele lebede 
sînt negre“. Frege tratează „Toţi liliecii sînt 
orbi“ ca echivalent cu „Pentru orice obiect 
x, dacă xe liliac, atunci x e orb“. În prezent, 
acest enunţ se redă prin „(x) (Lx = Ox)“, 
unde „L“ e o prescurtare pentru „liliac“, iar 
„O“ pentru „orb“, în timp ce „(x)“ este 
cuantorul universal, care se citește „Pentru 
orice x“ sau „Oricare ar fi un x“. El se scrie 
uneori şi sub forma „(Yx)“. (Simbolismul 
lui Frege însuşi era întrucâtva diferit şi n-a 
fost niciodată larg, adoptat.) Un enunţ uni- 
versal negativ, ca „Nici un sfînt nu e un pă- 
cătos“, se citește „Pentru orice x, dacă x e 


„sfânt, atunci x nu e un păcătos“ şi s-ar re- 


prezenta formal prin „(x) (Sx — -Px), unde 
„S* e o abreviere pentru „sfînt“, iar „P“ 
pentru „păcătos“. „Unele lebede sînt ne- 
gre“ se consideră că exprimă ideea că 
„Există cel puţin un lucru x care este lebădă 
și este negru“. Aceasta se redă simbolic 
prin (Îx) (Lx & Nx)“, unde „LL“ e o abrevie- 
re pentru „lebădă“, iar „N“ pentru „negru“, 
„x fiind cuantorul existenţial, care se citeş- 
te „Există cel puţin un lucru x astfel încît“. 
Mai general vorbind, cuantorii universal 
şi existenţial sînt nişte operatori asupra pre- 
dicatelor (vezi predicat), astfel încît, dacă 
Px,...x, e un predicat n-adic, (x,) Px,...x,... x, 
și (3x,) Px,...%,...X, sînt predicate (n — i)-adi- 
ce. Dacă Px e un predicat monadie, (x) Px 
și (2x) Px sînt propoziţii, care se citesc 
„Pentru orice x, Px“, respectiv, „Există un x 
astfel încît Px“. Aplicarea acestor operatori 
este numită uneori cuantificare. Partea lo- 


cuantor C 


Cudworth 


gicii care tratează despre regulile care gu- 
vernează folosirea cuantorilor este numită 
uneori teoria cuantificării, dar mai uzual 
*calculul predicatelor. 

Adevărul sau falsitatea unui enunţ cuan- 
tificat (adică ale unui enunţ ce cuprinde un 
cuantor) nu pot fi determinate decât dacă 
ştim despre ce mulțime de obiecte este vor- 
ba sau de unde se iau valorile variabilelor. 
De exemplu, „Toţi copiii care au cinci ani 
împliniţi se duc la şcoală“ poate fi adevărat 
dacă vorbim despre copiii englezi, dar fals 
dacă vorbim mai general despre copiii eu- 
ropeni. Clasa din care urmează a se lua va- 
lori pentru variabilele individuale se chea- 
mă domeniul cuantificării sau *universul 
discursului. 


Cudworth, Ralph (1617-1688). Învăţat 
englez, membru de frunte al grupului *Pla- 
tonicienilor de la Cambridge. Principalele 
sale lucrări, The True Intellectual System of 
the Universe (1678) şi Treatise concerning 
Eternal and Immutable Morality, publicată 
postum (în 1781), exemplifică preocupările 
de metafizică, respectiv de etică, ale grupu- 
lui. 


Culwverwel, Nathanael (c. 1618 — c. 1651). 
Unul dintre *Platonicienii de la Cam- 
bridge, a cărui moarte prematură a zădăr- 
nicit ambițiosul său proiect de a demonstra 
compatibilitatea revelaţiei evanghelice cu 
rațiunea. Lucrarea sa Discourse of the 
Light of Nature (1652) proclamă cu îndrăz- 
neală poziţia sa de raționalist creștin. 


Cumberland, Richard (1631-1718). Filo- 
zof englez şi episcop de Peterborough (din 
1691). Subtitlul principalei sale lucrări, De 
Legibus Naturae (Despre legile naturii) 
(1672) indică intenţia sa de a combate hob- 
bismul atît sub aspectul său moral, cît și 
sub cel social. În contrast cu egoismul pre- 
cumpănitor din doctrina lui *Hobbes, vi- 
ziunea lui Cumberland era cea a generozi- 
tății universale ca bine moral preeminent. 
Credinţa sa că nici o acţiune nu poate fi 
moralmente valoroasă dacă nu contribuie la 
fericirea omenirii anticipează *utilitaris- 
mul. Vezi și platonicienii de la Cambridge. 

cunoaștere. Întrebările filozofice privitoa- 
re la natura cunoaşterii aparțin fie *episte- 
mologiei, fie *filozofiei spiritului (vezi spi- 
rit, filozofia s.). Cele două grupuri de între- 
bări pot fi delimitate, cu aproximație, spu- 
nînd că primul se concentreză asupra na- 
turii cunoașterii, iar cel de-al doilea asupra 
naturii subiectului cunoscător. 1. (în episte- 
mologie) Filozofii recunosc trei genuri 
principale de cunoaștere. a) Cunoaşterea 
că, sau „cunoaşterea factuală“. Există un 
acord destul de general că pentru a se putea 
spune că X cunoaște p se presupun urmă- 
toarele condiţii necesare şi suficiente: I) p 
să fie adevărată ; II) X să creadă că p, în 
sensul de a aserta sau a fi dispus să aserteze 
sincer că p; III) X să se afle în situaţia de a 
şti că p. Unii au contestat suficiența acestor 
condiţii (vezi E. L. Gettier, în A. Phillip 
Griffith (ed.), Knowledge and Belief, Ox- 
ford, 1967, pp. 144-146). Dar chiar dacă se 
admite că sînt suficiente, rămîne destul loc 
pentru dezacorduri în ce privește semnifi- 
caţia precisă a lui (III). Pentru Descartes, 
temeiurile sînt adecvate numai dacă aser- 
țiunea pe care o facem este indubitabilă 
(compară certitudine şi îndoială), dar acest 
punct de vedere este în prezent îndeobşte 
respins. b) „Cunoaşterea practică“, con- 
stând în a ști cum. Importanţa acestui gen 
de cunoaștere a fost subliniată de Ryle, ca- 
re în The Concept of Mind (1949) a argu- 
mentat că ideea reductibilității unei aseme- 
nea cunoașteri la cunoaşterea unor adevă- 
ruri nu-i decît un mit — „mitul intelectua- 
list“. c) Cunoaşterea oamenilor, a locurilor 
şi a lucrurilor, sau cunoașterea prin con- 
tact“ (în engleză, knowledge by acquain- 
tance — n.t.). O atare cunoaştere implică 
uneori cunoaşterea de tipul (a) sau (b), dar 
se pare că poate şi să nu le implice. Se poa- 
te întîmpla, de pildă, să cunoşti vag o per- 
soană chiar dacă nu poți să enunți nici un 
fel de fapte despre ea şi nu ştii, să zicem, 
cum să-i captezi interesul sau s-o amuzi. În 
scrierile sale timpurii, ca de exemplu The 
Problems of Philosophy (1912), Bertrand 
Russell considera „cunoaşterea prin con- 
tact“ ca fiind doar cunoașterea a ceva de 
care sîntem nemijlocit conştienţi, adică a 
datelor senzoriale. El distingea o asemenea 

cuvînt (sau termen) indicator C 


cunoaștere de „cunoaşterea prin descriere“ 
şi argumenta că multe din cazurile a ceea 
ce în mod normal am considera ca fiind cu- 
noaștere prin contact, de pildă cunoaşterea 
de persoane, sînt în realitate cazuri de cu- 
noaștere prin descriere. 2. (în filozofia spi- 
ritului) Dacă X posedă cunoaştere de ori- 
care din cele trei feluri menționate mai sus, 
vom fi înclinați să spunem că în mod nece- 
sar X posedă spirit; încît, a pune întrebări 
filozofice despre cunoaştere poate fi un 
mod de a pune întrebări despre natura spiri- 
tului. Unii filozofi contemporani subliniază 
că a spune că X cunoaște cutare şi cutare nu 
înseamnă a spune că ceva se petrece într-o 
substanță imaterială direct accesibilă numai 
lui X; a spune că X cunoaşte ceva poate fi 
echivalent cu a spune că X are dispoziţia de 
a se comporta în anumite moduri — de 
exemplu, în cazul cunoaşterii practice, de a 
executa cu succes anumite sarcini. 


(Cusa, Nicolaus de. Vezi Cusanus, Nicolaus. 


Cusanus, Nicolaus (c. 1400-1464). Cardi- 
nal german, a cărui theologia negativa s-a 
bucurat de influență în timpul Renaşterii. 
Principala scriere filozofică: De Docta Ig- 
morantia (Despre ignoranța conştientă) 
(1440). Folosind metodele logicii medie va- 
le, Cusanus a examinat natura lui Dumnezeu 
(Cartea I) și a Universului (Cartea a II-a). 
Viziunea sa despre relaţia dintre Dumnezeu 
și lume a fost funciarmente neoplatonicia- 
Bă; Universul (maximum contractum), înţe- 


les ca totalitatea lucrurilor finite, este ema- 
nat din Dumnezeu (naximum absolutum) 
şi se întoarce la EI, iar natura lui Dumnezeu 
este incognoscibilă (vezi *Neoplatonism). 
De aceea, toată cunoașterea umană nu este 
decît ignoranță savantă. În Cartea a III-a, 
Cusanus discută despre natura umană a lui 
Cristos ca identitate existenţială între maxi- 
mum absolulum şi maximum contractum. 
Opera sa cuprinde concepte importante 
pentru gînditorii de mai târziu, îndeosebi 
cosmologia sa, care era negeocentrică, și 
negarea principiului aristotelic al non-con- 
tradicţiei. 


cuvînt de achiziție cognitivă (în engleză 
cognitive achievement word — n.t.). Cu- 
vînt care, atunci cînd e folosit corect într-o 
susținere privitoare la o Propoziţie (sau la 
un obiect) implică adevărul propoziției 
(respectiv existența obiectului) în cauză. 
De exemplu, „on ştie că plouă“ (dacă e 
adevărat că ştie) implică faptul că plouă; tot 
aşa „Văd (simt) masa“ implică existența 
unei mese pe care o văd (simt). Astfel de 
cuvinte contrastează cu cuvintele propozi- 
ționale obişnuite ca „a crede“, „a conside- 
ra“, „a se gîndi la“ etc. „Cred că p“ nu im- 
plică nimic în ce privește adevărul sau fal- 
sitatea lui p. 


cuvînt (sau termen) indicator. Denumire 
alternativă pentru cuvintele și expresiile 
*indexicale. 


dacă. Cuvânt cu care începe de obicei un 
enunţ condiţional; de exemplu, „Dacă Tom 
a fost invitat, (atunci) va veni“. În uzul 
lingvistic curent, un enunţ de forma „dacă 
p, atunci q“ presupune o legătură între p și 
q — p putând fi, de exemplu, un temei sau 
rațiune sau cauză a lui g. De asemenea ade- 
vărul enunţului sau caracterul său rezonabil 
nu depind de valoarea de adevăr a lui p sau 
a lui q (încât, de pildă, aserțiunea că Tom 
va veni dacă a fost invitat poate fi perfect 
adevărată sau justificabilă, indiferent dacă 
el a fost în fapt invitat sau dacă în fapt va 
veni). Pentru scopurile logicii formale, în 
schimb, nu se presupune nici o legătură în- 
tre p şi q, iar adevărul enunţurilor de formă 
condiţională depinde integral de valorile de 
adevăr ale lui p şi q. Vezi condiţional. Pen- 
tru „dacă și numai dacă“, Vezi bicondiţional. 


Daoism. (În chineză Dao jiă: şcoala Căii). 
Filozofie chineză cu o vechime cel puţin la 
fel de mare ca aceea a *Confucianismului, 
deși cele mai timpurii și mai importante 
scrieri daoiste, Lao zi (cunoscută şi sub nu- 
mele de Dao De Jing, Calea şi Puterea ei) 
şi Zhuang Zi (Maestrul Zhuang) nu s-au în- 
chegat înainte de anul 300 a.Chr. Prima, 
atribuită figurii legendare a lui Lao zi (în 
traducere literală, Bătrânul maestru), este o 
proslăvire poetică a Căii (Dao) forțelor pri- 
mordiale ale naturii şi o descriere a modu- 
lui în care înțeleptul, în conduita sa, se 
identifică cu ele. Influența puterii (De) pe 
care Calea o exercită prin el este atît de 
mare încît oamenii din statul său acceptă 
spontan ca el să fie cîrmuitorul comunităţii 
lor şi se mulțumesc să ducă o existenţă pri- 
mitivă sub semnul inocenței armonioase. 


Cartea pledează pentru o revenire la simpli- 
tatea naturală şi pentru detașare de îndelet- 
nicirile lumești. Standardele morale, politi- 
ce şi sociale convenţionale sînt respinse de- 
oarece se bazează pe judecăţi de valoare şi 
nu fac decât să-i îndemne pe oameni la acti- 
vităţi ce-i îndepărtează de natură și le pun 
viața în primejdie. Pe de altă parte, sînt elo- 
giate receptivitatea și umilința feminine, 
precum şi calități negative ca slăbiciunea, 
vidul interior, inutilitatea şi pasivitatea (wu 
wei). (Veneraţia nutrită de Daoism față de 
caracteristicile feminine, îndeosebi față de 
cele materne, a dat naştere speculaţiei că el 
şi-ar putea avea originile într-o străveche 
societate matriarhală.) Pentru adeptul care 
cultivă aceste virtuţi taoiste, scopul imediat 
este supraviețuirea fizică, „viaţa lungă“ ce 
constituie pentru daoist preocuparea cen- 
trală; sînt folosite în acest scop şi diverse 
tehnici de tip yoga și chiar alchimice. 
Adeptul atinge acest scop prin redobîndirea 
unității instinctive cu natura, unitate pier- 
dută de om prin dezvoltarea unei culturi ar- 
tificiale. În cele din urmă înțeleptul dobân- 
deşte un calm spiritual ce transcende con- 
siderentele de supravieţuire fizică, dar în 
acelaşi timp îl pune în chip misterios la 
adăpost față de orice primejdie fizică ori 
metafizică. 

Aceste teme sînt dezvoltate mai amplu în 
Zhuang zi (c. 315 a.Chr.). Prin argumenta- 
re rațională, presărată cu anecdote și para- 
bole, această carte contestă întreaga înţe- 
lepciune tradiţională și explorează legile 
misterioase ce acționeză în marele proces 
organic din care omul nu-i decît o parte. 
Spre deosebire de aproape machiavelica 
Lao zi, Zhuang zi nu se adresează unui po- 

tenţial cîrmuitor: respingând orice stăpânire, 
ea se preocupă de iluminarea individului și 
de accesul lui la bucuria transcendentă a 
unei existenţe absolut libere. 


darvinism. Concepţia lui *Darwin privind 
evoluţia organică pe calea selecției natura- 
le, care favorizează indivizii şi speciile cu 
cea mai bună adaptare la mediul dat. 
Această teorie a subminat credinţa că ființa 
umană este produsul suprem al proiectului 
divin și este cu siguranță incompatibilă cu 
o interpretare ad itteram a Facerii. Arătînd 
că ființele vii nu sînt plămădite după nişte 
prototipuri dintre care fiecare să fie net di- 
ferenţiat de toate celelalte, ea a impus revi- 
zuirea concepţiei conform căreia toate lu- 
crurile naturale au esențe reale, deşi adesea 
necunoscute, ce pot servi drept bază a dife- 
renţierii lor în specii. Ideea că viaţa e supu- 
să unor legi naturale care garantează supra- 
viețuirea celor mai bine adaptaţi a influen- 
țat, direct sau prin reacţie, multe teorii etice 
și sociologice ulterioare. 


- Sarvinism social. Credinţa că dezvoltarea 
şi structura societăților umane pot fi expli- 
„cale cu ajutorul forțelor ce determină şi 
„ modelează evoluţia în biologia non-umană, 
și îndeosebi prin prisma „supravieţuirii ce- 
„ dor mai bine adaptaţi“. Unul dintre promo- 
torii ei dintîi, Herbert *Spencer, a fost, în 
fapt, un darvinist social înaintea lui *Dar- 
“ Win. Perspectiva unei aplicări sociale nor- 
 îative a ideii de selecţie naturală a exer- 
: citat atracţie asupra unor gînditori atît de 
i diferiți cum au fost *Marx, Hitler şi Theo- 
i. &bre Roosevelt. Obiecţia de căpetenie ce se 
|. poate ridica împotriva oricărei aplicări de 
| acest fel este că ea pare să interpreteze ceea 
Î. ce se consideră a fi o inexorabilă lege 
descriptivă a naturii ca şi cum aceasta ar 
putea fi în același timp, și prin chiar aceas- 
da, moralmente sau politiceşte imperativă. 
Vezi și legi ale naturii; eroarea naturalistă. 


Darwin, Charles Robert (1809-1882). Bio- 
îng englez. În 1831 se alătură unei expediţii 
'$xploratorii, pentru a studia flora şi fauna, 
Ir observaţiile făcute cu acest prilej le pu- 
că în lucrarea A Naturalist's Voyage on 
Me Beagle (1839). Conform teoriei sale 


evoluționiste, expusă în Origin of Species 
(1859) şi The Descent of Man (1871), toate 
speciile de vieţuitoare s-au dezvoltat din- 
tr-un număr foarte mic de forme simple, 
prin mecanismul selecţiei naturale între va- 
riaţii. În particular, Darwin a nepat că evo- 
luţia omului ca specie biologică este guver- 
nată de forțe fundamental diferite de cele 
ce acționează asupra altor forme de viaţă, 
deşi nu a tras de aici concluzia că fiinţele 
umane ar fi silite sau ar trebui să-și mode- 
leze conduita după „legea junglei“. 


Dasein (cuvînt german, avînd înțelesul de 
„ființa în deschis“). Termen folosit de 
*Heidegger în investigarea existenței uma- 
ne. Modul specific de a-fi-în-lume al omu- 
lui se caracterizează prin angrenajul legă- 
turilor sale cu obiectele din jur şi cu mem- 
brii comunităţii din care face parte, legături 
ce stau sub semnul preocupării și grijii pen- 
tru ei (ele). Heidegger distinge trei elemen- 
te constitutive ale Dasein-ului: 1) factuali- 
tatea, 2) existenţialitatea sau aprehendarea 
fiinţării proprii şi a potenţialului ei în ori- 
zontul finalității şi 3) derelicția, tendința 
omului de a se pierde în preocupările coti- 
diene, ratîndu-și astfel posibilităţile unice 
şi existența „autentică“. „Inautenticitatea“ 
constă într-un mod de a fi depersonalizat şi 
obiectivat, fără altă semnificaţie temporală 
decît aceea a simplei prezenţe. Anxietatea 
(teama difuză) este prilejuită de confrunta- 
rea cu posibilitatea morţii şi de aprehen- 
darea morţii ca „limită a posibilității“; în 
străduința sa de a o depăşi, omul se retrage 
într-o existență anonimă şi inautentică, în 
care se percepe pe sine doar ca pe un ele- 
ment în totalitatea lucrurilor. Vezi și Angst. 


date senzoriale. Ceea ce ni se oferă nemij- 
locit prin văz, pipăit, auz, miros şi gust. 
Atunci cînd cineva pretinde că a avut sau 
are un dat senzorial, în ceea ce spune el nu 
este cuprinsă implicit ideea că el a avut sau 
are vreun contact perceptual cu indiferent 
ce. În mod greșit se crede că singularul, 
„dat senzorial“, ar fi fost introdus de Rus- 
sell sau de Moore; în realitate, el a fost fo- 
losit mai înainte de Josiah Royce (1887) și 
William James (1890), poate că şi de alții și 
mai devreme. Deşi este folosită de „teoreti- 

cienii datului senzorial“, expresia s-a vrut a 
fi un „termen neutru“, a cărui utilizare „nu 
implică acceptarea nici unei teorii particu- 
lare“ (H.H. Price, Perception, p. 19). 


datul. Termen astăzi ieșit din uz care de- 
semna presupusele date brute ale *expe- 
rienței, necontaminate de suprapuneri sau 
adaosuri teoretice ordonatoare sau inferen- 


țiale. 


Davidson, Donald (1930-). Filozof ameri- 
can, profesor de filozofie la Universitatea 
din California, Berkeley. A scris Essays on 
Actions and Events (1980) şi (în colaborare 
cu Patrick Suppes și Sidney Siegal) Deci- 
sion Making: An Experimental Approach 
(1957; retipărită în 1977). A publicat, de 
asemenea, numeroase articole, între care şi 
pe cel intitulat „Adevăr şi semnificaţie“ 
(Synthese, 1967). 

Principalele scrieri ale lui Davidson tra- 
tează despre un număr de teme interconec- 
tate din filozofia limbajului, filozofia acţiu- 
nii şi filozofia spiritului. Teoria sa despre 
semnificaţie are două componente: o teorie 
a adevărului și o teorie a interpretării radi- 
cale (vezi traducere; definiția adevărului). 
Davidson utilizează teoria adevărului a lui 
Tarski pentru a detalia ideea lui Frege că 
semnificaţia unei propoziţii este dată prin 
specificarea condiţiilor ei de adevăr. El su- 
gerează că o teorie a adevărului aptă de a 
servi drept teorie a semnificației pentru o 
limbă naturală trebuie nu doar să satisfacă 
„convenţia T“ a lui Tarski, ci totodată — 
pentru a putea să explice capacitatea vorbi- 
torului competent de a înțelege un număr 
infinit de noi propoziţii — trebuie să fie fi- 
nit axiomatizată în așa fel încît semnificaţia 
unei propoziţii să poată fi privită ca deri- 
vînd din semnificaţiile părţilor ei. De o teo- 
rie a interpretării radicale, care să lege 
rostirile vorbitorului de probele empirice 
avem nevoie pentru a umple golul existent 
între o teorie a adevărului enunțată abstract 
şi limbajul real al unei comunități. În cursul 
edificării unei asemenea teorii, Davidson 
propune să admitem că interpreţii anui lim- 
baj au capacitatea de a recunoaşte cînd este 
considerată adevărată o propoziţie şi, de 
asemenea, să adoptăm un principiu meto- 


dologic (principiul carității), conform că- 
ruia trebuie să încercăm să maximizăm nu- 
mărul de propoziţii adevărate considerate 
adevărate de către utilizatorii limbajului în 
cauză. 

Davidson aplică teoria sa despre semnifi- 
caţie la probleme specifice privitoare la 
forma logică. În afară de faptul că sugerea- 
ză o nouă teorie a discursului indirect, el 
argumentează că, pentru a putea analiza în 
mod adecvat propoziţii de felul „Shem l-a 
lovit pe Shaun“, trebuie să introducem în 
ontologia noastră o clasă de evenimente 
care, aidoma obiectelor materiale, pot fi de-, 
scrise în diverse feluri. Bazându-se în parte 
pe această analiză, Davidson distinge între 
relaţii cauzale și propoziţii nomologice, pe 
temeiul că primele leagă evenimente, iar 
cele din urmă, descrieri de evenimente. 
Vezi cauzare; lege a naturii. 

Distincția dintre evenimente și modul în 
care le descriem ocupă un loc important în 
filozofia davidsoniană a spiritului și a ac- 
țiunii. Acţiunile sînt gîndite ca fiind eveni- 
mente descrise în diverse feluri. Davidson 
susține că motivele cauzează acţiuni și con- 
sideră totodată corect punctul de vedere al 
simțului comun după care explicaţia psiho- 
logică diferă calitativ de cea din ştiinţele 
naturii. El poate face așa pentru că admite 
posibilitatea prezenţei unor relaţii cauzale 
şi atunci cînd nu există un enunţ nomologic 
adevărat care să lege descripţiile sub care 
sînt legate motivul și acțiunea. Ideea de 
cauzalitate așa cum intervine ea în expli- 
carea acțiunii nu exclude, în viziunea lui 
Davidson, posibilitatea de acțiune a libertă- 
ţii umane. 

În ce priveşte relația spirit-corp, David- 
son susţine o versiune a teoriei identităţii, 
numită de el monism anomal (în engleză 
anomalous monism — n.t.). El acceptă 
deopotrivă că între evenimente mentale și 
evenimente fizice există relaţii cauzale şi 
că toate relaţiile cauzale implică existența 
unor legi ale naturii de un fel sau altul, dar 
totodată neagă că aceste legi ar putea să 
pună în legătură descripţii mentale şi de- 
scripții fizice ale unui eveniment. Rolul 
central ce se acordă îndeobşte în metafizica 
noastră lumii fizice este explicat prin con- 

definiţie 


siderentul că proprietăţile mentale sînt su- 
perveniente în raport cu cele fizice: două 
ființe n-ar putea să aibă proprietăți fizice 
identice şi să se deosebească totuşi în pri- 
vința proprietăţilor mentale. Teza conversă 


"e falsă. 


decidabil. Despre un sistem sau o teorie 
exprimată într-un limbaj logic se spune că 
este decidabil(ă) dacă există un *algoritm 
prin care se poate determina pentru orice 
propoziţie corect formată a respectivului 
limbaj dacă este sau nu teoremă a acelei 
teorii. Se numește teoremă orice propoziţie 
care este derivabilă dintr-o teorie folosind 
regulile inferenţei logice. 


de dicto. Vezi modalitate. 


deducție. Raţionament valid în care nu este 
posibil, fără a te contrazice, să asertezi pre- 
misele și să negi concluzia. Aplicația cu- 
vîntului nu se mărginește la cadrul formei 
silogistice (vezi silogism) tradiţionale. 


definiendum. Vezi definiţie. 
- definiens. Vezi definiţie. 


definiția adevărului. O caracterizare for- 
mală a mulțimii propoziţiilor adevărate ale 
unui limbaj care este deja folosit în mod 
inteligibil — caracterizare derivată dintr-o 
“interpretare a limbajului. Orice interpreta- 
re oferă o cale de a descrie mulțimea pro- 
pozițiilor adevărate ale unui limbaj. Dar 
pentru ca să conteze drept o definiţie a ade- 
vărului, o interpretare trebuie să satisfacă 
constrângperea de a atribui valoarea „adevă- 
rat“ tuturor acelor propoziţii care sînt deja, 
intuitiv, considerate adevărate, și numai 
lor. Tarski a exprimat această constrîngere 
spunînd că vrem să acordăm valoarea „ade- 
vărat“ propoziției „Zăpada e albă“ dacă și 
numai dacă zăpada e albă. În general, „p“ 
este adevărată dacă și numai dacă p. 
Această din urmă formulă exprimă condiția 
pe care trebuie s-o satisfacă orice definiție 
adecvată a adevărului şi este numită de 
Tarski „condiţia materială de adecvare“. 
(Mai este cunoscută şi sub denumirea de 
„convenţia T“.) Ea nu trebuie luată drept o 
definiție a adevărului, cu toate că o defi- 


niţie trivială a adevărului pentru un limbaj 
ar putea fi derivată dintr-o interpretare dată 
spunînd: „Se atribuie unei propoziţii valoa- 
rea «adevărat» dacă şi numai dacă ea este 
adevărată“. O definiţie netrivială a adevă- 
rului ar putea să comporte fixarea de obiec- 
te pentru nume şi de condiţii de *satisface- 
re pentru predicatele limbajului și admite- 
rea unui procedeu recursiv (vezi interpre- 
tare) de determinare a valorilor pentru toate 
propoziţiile limbajului. Satisfacerea condi- 
ției materiale de adecvare de către o aseme- 
nea interpretare nu este deloc trivială. Vezi 
și Davidson. 


definiție. Proces sau formulare care oferă 
semnificația precisă a unui cuvînt sau a 
unei expresii. O definiţie (un definiens) co- 
rect întocmit(ă) este logic echivalent(ă) cu 
cuvîntul sau expresia supusă definirii (nu- 
mită definiendian). Drept urmare, una poa- 
te fi substituită celeilalte, eventual cu preţul 
unui anumit sacrificiu stilistic, dar fără 
vreo pierdere sau modificare de semnifi- 
caţie. Definiţia poate fi ori a unei semnifi- 
caţii deja statomicite, ori a uneia propuse 
pentru viitor. În primul caz se vorbeşte de o 
definiţie descriptivă, în cel de-al doilea de 
una prescriptivă sau stipulativă. 

Dintr-un alt punct de vedere, o definiţie 
poate fi sau ostensivă sau verbală. În pri- 
mul caz avem de-a face cu un procedeu de 
indicare sau arătare a unei semnificaţii. În 
cel de-al doilea, semnificaţia este etalată 
exprimâînd-o în cuvinte diferite. 

Un alt contrast este acela dintre definiți- 
ile explicite şi definițiile implicite în cadrul 
unui *calcul. La cele dintii, simbolul astfel 
definit trebuie să fie sinonim cu un alt sim- 
bol sau cu o combinaţie de simboluri căreia 
deja i s-a dat o interpretare. La cele din ur- 
mă, semnificaţia termenilor astfel definiți 
este limitată de modul în care ei figurează 
în formulele inițiale. Din acestea se derivă 
alte formule, care sînt interpretate ca gene- 
ralizări empirice. 

Denumirea de definiție contextuală (ca 
deosebită de cea de definiție implicită) se 
foloseşte atunci cînd semnificaţia se defi- 
neşte implicit cu ajutorul contextului, ne- 
fiind etalată explicit; în același sens se folo- 

seşte și denumirea de definiţie în uz. Defi- 
niția recursivă începe prin a da exemple 
din clasa de obiecte reprezentată prin cu- 
vîntul ce urmează a fi definit; după care 
specifică un procedeu de generalizare la al- 
te exemple. 

Mai demult se obișnuia diferenţierea de- 
finiţiilor în nominale şi reale. Despre defi- 
niția nominală se spunea că explicitează 
doar semnificaţia pe care un termen o are în 
fapt conform uzanțelor lingvistice statorni- 
cite. Iar despre cea reală, că evidenţiază o 
structură comună tuturor obiectelor la care 
cuvîntul urmează a fi aplicat. Definiţiile 
nominale ale cuvintelor „aur“ sau „Dumne- 
zeu“, *esenţa nominală a aurului sau a lui 
Dumnezeu, pot fi cunoscute de oricine e 
familiarizat cu semnificaţia acestor două 
cuvinte. În același timp însă definițiile rea- 
le, esența reală a aurului şi, respectiv, a lui 
Dumnezeu ar putea să nu fie cunoscute de 
nimeni, cea de-a doua depăşind, pesemne, 
în veci hotarele puterii de înțelegere ome- 
neşti. 

Un caz aparte îl constituie definiția per- 
suasivă. Această expresie a fost introdusă 
pentru prima dată de filozoful american C. 
L. Stevenson în cartea sa Ethics and Lan- 
guage (1944). Redăm ideea în chiar cuvin- 
tele lui Stevenson: „Limba noastră abundă 
în cuvinte precum «cultură», care au o 
semnificație descriptivă vagă și totodată o 
semnificație emotivă bogată. Semnificaţia 
descriptivă a fiecăruia dintre ele este supu- 
să unei neîncetate redefiniri. Aceste cuvin- 
te sînt ca nişte premii pe care fiecare om 
caută să le acorde unor calități alese de el 
însuşi. Definiţiile persuasive se recunosc 
adesea după cuvintele «real» sau «adevă- 
rat»... Cum oamenii de obicei acceptă ceea 
ce consideră a fi adevărat, cuvîntul «ade- 
vărat» ajunge să capete forța persuasivă a 
lui «a fi acceptat». Această forţă este folo- 
sită în expresia metaforică «adevărata sem- 
nificație» («adevăratul înțeles»). Ascultă- 
torul este indus să accepte noua semnifica- 
ție pe care vorbitorul o introduce.“ 

Atunci cînd Adolf Hitler pretinde că 
„Naţional-socialismul este adevărata de- 
mocraţie““ sau cînd un guvern comunist 
pretinde că prezidează o democraţie reală, 


avem de-a face cu încercări — însoțite ade- 
sea de un simuiacru de motivații — de a 
confisca un cuvînt prestigios. Un exercițiu 
similar de definire persuasivă întîlnim în 
cartea a IX-a a Republicii, unde *Platon 
susține că numai plăcerile aprobate con- 
tează, pe cînd cele ce însoțesc activități 
dezaprobate nu sînt plăceri autentice şi ade- 
vărate. 


deism. Doctrina conform căreia credința în 
Dumnezeu se poate recomanda singură 
minții omenești prin caracterul său inerent 
rezonabil, neavînd nevoie să apeleze nici la 
pretinse revelații divine, nici la sprijinul 
instituţiilor religioase. S-a manifestat în 
variate forme în diferite perioade ale isto- 
riei, dar formele ei cele mai cunoscute se 
întîlnesc în gîndirea *Iluminismului din se- 
colul al XVIII-lea și îndeosebi în cea a lui 
* Voltaire. 1 se atribuie de obicei ideea că 
după ce procesul creaţiei a fost încheiat, 
Dumnezeu lasă Universul pe seama pro- 
priilor mecanisme legice, fără să mai inter- 
vină în cazuri particulare. 

Deismul este privit uneori ca o expresie 
a marii încrederi în rațiune pe care a împăr- 
tășit-o epoca postnewtoniană; intelectul 
uman, ajuns în fine la maturitate și con- 
ştient de propriile sale puteri, nu mai are 
nevoie de ajutor în dovedirea existenţei 
unui creator al lumii în ansamblu ori a unei 
surse a legii naturale sau morale. Există în- 
să și un deism ce face parte din „religia ini- 
mii“; acesta spune, cu *Rousseau: „Cu cât 
mă străduiesc mai mult să dovedesc Fiinţa 
infinită a lui Dumnezeu, cu atât o înţeleg 
mai puţin. Simt însă că El este. Şi asta mi-e 
de-ajuns.“ În ambele variante este evidentă 
atracţia pe care o exercită ideea unui crez 
simplu, capabil să convingă orice minte sau 
inimă omenească prin propriile-i merite, 
nedatorînd nimic tradiţiilor sau instituțiilor 
unei culturi particulare. Însă credințele ba- 
zate pe argumente raţionale constituie în- 
totdeauna o ţintă pentru contraargumente, 
şi argumentele pe care se sprijineau deiștii 
n-au fost defel menajate de criticii moderni 
ai metafizicii şi ai teologiei naturale. lar 
apelul la sentiment este, evident, ceva ex- 
trem de subiectiv, susceptibil să dea naștere 

denotaţie 


la multe credinţe stranii și reciproc incom- 
patibile. Aşa se face că ortodoxia, în pofida 
dificultăţilor cu care se confruntă, se află, 
sub anumite aspecte importante, într-o po- 
ziţie mai sigură decît deismul și a vădit o 
forță de supraviețuire superioară acestuia. 


Demiurg. Termen derivat din greacă, unde 
însemna „meșteşugar“. 1. În dialogul pla- 
tonician Timaios, cel ce dă formă lumii 
fizice. 2. Agentul recunoscut de majoritatea 
sistemelor gnostice, ale căror mituri cos- 
mogonice zugrăvesc o ființă demonică ce 
fie colaborează cu Dumnezeu la creaţie, fie 
caută să nimicească lumea introducînd în 
ea răul. 


democraţie. ]. L. *Austin a vrut odată să 
scoată din circulație acest cuvînt din prici- 
na „inutilității sale notorii“. Adevărul e, 
dimpotrivă, că nu ne putem lipsi de el sau 
de un echivalent al său. Esenţial însă este 
să facem și să păstrăm distincţia între trei 
interpretări foarte diferite ale lui, din care 
două vizează instituţii și moduri de guver- 
nare, iar cea de-a treia, un concept de egali- 
tate socială. 

În prima accepţiune, însemnînd „de către 
popor“, criteriul după care se determină da- 
că un sistem politic este sau nu democratic 
îl constituie măsura în care instituţiile şi 
procedurile de guvernare exprimă voința 
reală a celor guvernați — de pildă, dacă cei 
supuși acestui sistem îi pot îndepărta prin 
vot pe cîrmuitori din funcţiile pe care le 
ocupă. În cea de-a doua interpretare, care 
înseamnă „pentru popor“, a spune despre 
un regim că este democratic înseamnă a 
spune că în fapt conducătorii săi acționează 
efectiv în interesul poporului. Ultima inter- 
pretare, în înţelesul „din popor“, este cea 
pusă pe primul plan, bunăoară, în cartea lui 
John *Dewey Democracy and Education. 
În acest sens, a cere, să zicem, ca învăţă- 
mântul sau diplomaţia să fie democratice 
înseamnă a cere ca ele să fie accesibile 
indivizilor indiferent de originea lor socială 
ori să-şi recruteze personalul neținînd cont 
de această origine. 


Democrit din Abdera (c.460-c. 370 a Chr.). 
Contemporan mai tînăr al lui *Leucip şi 


exponent prolific al *atomismului. A fost 
poreclit „filozoful care ride“. Nu ni s-au 
păstrat fragmente decît din scrierile sale 
etice. Acestea expuneau primul sistem etic 
riguros naturalist (adică opus sistemelor 
supranaturaliste) din etica greacă şi erau în 
mod vădit libere de orice amoralism sofist. 
*Marx s-a ocupat de Democrit în teza sa de 
doctorat. 


demonstraţie. 1. (în contexte neformale) 
Se numeşte demonstraţie a unei Propoziţii 
C orice raţionament valid din premise ade- 
vărate, având concluzia C. 2. (într-un *sis- 
tem formal) Se numeşte demonstraţie a lui 
C în sistemul S orice șir P,....„P, de fbf din 
S astfel încât P, = C iar orice P, (1 si s n) 
este sau axiomă a lui S sau existăj,,....j, <i 
astfel încât P, decurge din P,,...,P,, con- 
form unei reguli de *inferență a lui 5” 


demitologizare. Vezi Bultmann, Rudolf. 


denota. Cuvânt cu utilizări total diferite la 
diferiți autori. Uneori este folosit ca echi- 
valent al lui „a desemna“, alteori ca tradu- 
cere a termenului fregean bedeuten (vezi 
sens şi referință), alteori, iarăși, pentru a 
exprima relaţia dintre un *termen-predicat 
şi lucrurile la care acesta se aplică, adică 
extensiunea sa. Russell folosea sintagma 
„expresie denotativă“ (în engleză denoting 
phrase — n.t.) prin contrast cu aceea de 
„nume logic-propriu“. El includea printre 
expresiile denotative *descripţiile definite, 
descripţiile nedefinite (de exemplu, „un 
om“) şi expresiile de felul „toţi oamenii“, 
„fiecare om“, „orice om“ şi „nici un om“. 
Vezi și denotaţie; nume logic-propriu. 


denotație. În logică (spre deosebire de vor- 
birea curentă), denotaţia unui cuvînt se re- 
feră la indivizii la care cuvîntul poate fi 
aplicat corect, în timp ce conotaţia este de- 
finiția abstractă sau de dicţionar a cuvîntu- 
lui respectiv. Astfel, denotaţia cuvîntului 
„mamă“ este totalitatea mamelor indivi- 
duale, în timp ce conotaţia este definiţia 
sau semnificaţia abstractă „părinte de sex 
feminin“. În anumite cazuri, cum e cel al 
cuvântului „unicorn“, denotaţia lipseşte (nu 
poţi să te referi la un unicorn individual 


D deontologie 


92 


existent sau să-l arăţi cu degetul), deşi co- 
notația există (animal cu înfățișarea de cal 
avînd un singur corn în mijlocul frunții). 
De notat că această accepțiune filozofică 
diferă de accepțiunea curentă, literară a ter- 
menilor „conotație“ și „denotaţie“, unde 
denotația lui „mamă“ este „părinte de sex 
feminin“ iar conotația o constituie nuanțele 
sau asociațiile afective ale cuvântului (că- 
min, dragoste maternă etc.). 


deontologie. Teoria etică menită a servi 
drept bază a moralei; concepţia conform 
căreia unele acte sînt moralmente obliga- 
torii indiferent de consecințele lor. Deşi 
termenul a fost folosit ca titlu al unei lu- 
crări considerată a fi a lui *Bentham, etica 
deontologică poate fi pusă în contrast cu 
orice fel de *utilitarism, care în mod nece- 
sar este întotdeauna teleologic (vezi tele- 
ologie). Vezi și Kant. 


de re. Vezi modalitate. 


Descartes, Ren (1596-1650). Filozof şi 
matematician francez născut în La Haye. 
După ce a urmat colegiul iezuit din La 
Fiăche, a făcut studii de drept la Paris, pe 
care le-a absolvit în 1616. În 1618 călă- 
toreşte, mai întîi în Olanda iar apoi în Ger- 
mania, cu armata ducelui de Bavaria. În 
Bavaria, în iarna anului 1619, meditând în 
singurătatea faimoasei sale odăi, „la căldu- 
ra sobei“, se naște în mintea sa proiectul ce 
urma să aibă efecte atît de profunde asupra 
lumii filozofice. „Acele vechi aşezări care, 
nefiind la început decît niște tîrgușoare, au 
devenit cu timpul mari orașe sînt de obicei 
prost întocmite — scria el mai tîrziu — în 
comparație cu cele... trasate de un ingi- 
ner.“ Ambiţia exemplară a lui Descartes a 
fost nu să adauge o contribuţie, fie și foarte 
însemnată, la corpul de cunoştinţe existent, 
ci să reconstruiască din temelii întreaga fi- 
lozofie. În decursul următorilor cîțiva ani a 
făcut alte călătorii prin Germania, Olanda, 
Italia şi Franţa. În 1628 părăsește Parisul 
spre a reveni în Olanda, unde își petrece 
liniștit cea mai mare parte din restul vieţii. 
Prima scriere a lui Descartes a fost Regu- 
lae ad directionem ingenii (Reguli pentru 
îndrumarea minţii), redactată spre finele 


anilor 1620, dar neîncheiată și publicată 
abia postum, în 1701. Aici Descartes dă de 
înțeles limpede că raționamentul matematic 
avea să constituie paradigma pentru noul 
său sistem al cunoașterii: „Acei ce caută 
drumul drept al adevărului nu trebuie să se 
ocupe de nici un obiect despre care să nu 
poată avea o certitudine egală cu aceea a 
demonstrațiilor aritmetice și geometrice.“ 
Mai mult, el consideră că un atare mod de 
gîndire matematic este aplicabil la întreaga 
ştiinţă; cunoaşterea este, în viziunea sa, un 
sistem unificat: „toate științele se leagă și 
depind una de alta“. (Se cere remarcat, în 
treacăt, că Descartes nu era interesat de 
matematică doar ca de un model; el a adus 
în acest domeniu contribuţii majore, îndeo- 
sebi prin reformarea notaţiei algebrice şi 
prin crearea geometriei analitice.) 

Pe la 1632 terminase de scris un amplu 
tratat, Le Monde, care cuprindea o teorie 
completă privind originea sistemului solar 
şi mișcările din acesta. Trăsătura de căpete- 
nie a genului de explicaţii oferite de Des- 
cartes o constituia abandonarea vechiului 
aparat aristotelic al formelor substanţiale şi 
al genurilor naturale; explicaţiile calitative 
(ca de exemplu aceea conform căreia un 
corp cade pentru că posedă calitatea greu- 
tăţii, „graviras“) urmau a fi înlocuite prin 
legi matematice în care intervin proprietăți 
cuantificabile — mărimi, forme și mișcări 
ale materiei. Le Monde se alinia, de aseme- 
nea, ipotezei copernicane că Pământul exe- 
cultă o rotaţie anuală în jurul Soarelui. 
Aflnd de condamnarea lui Galilei de către 
Inchiziţie în 1634, cînd predarea ipotezei 
copernicane a fost interzisă, Descartes, din 
precauţie, s-a abținut să-şi publice cartea. 

În 1637 însă, era dispus să tipărească o 
selecţie din teoriile sale ştiinţifice, Dioprri- 
ca, Meteorii și Geometria. A scris-o nu în 
latină, ci în franceză, deoarece cartea era 
destinată unui public iarg, şi nu doar savan- 
ților. I-a adăugat o introducere filozofică, 
devenită de atunci cea mai cunoscută lucra- 
rea a sa — Discours de la Methode (Dis- 
curs asupra Metodei). 

În 1641 apare capodopera sa filozofică, 
Meditationes de Prima Philosophia (Medi- 
taţiile). După alți trei ani publică masivele 


Principia Philosophiae (Principiile), o ex- 
punere completă a teoriilor metafizice şi 
științifice ale lui Descartes. Era inclusă 
printre ele și ipoteza copernicană, înfăţişată 

„ precaut ca reprezentînd nu adevărul literal, 
ci o modalitate expozitivă. 

Printre numeroșii corespondenți ai lui 
Descartes era și prințesa Elisabeta de Boe- 
mia (nepoată a lui Carol I al Angliei); un 
schimb de scrisori cu ea pe tema relației 
dintre spirit și corp (o temă de căpetenie a 
Neditaţiilor) l-a stimulat să scrie ultima sa 
carte, Pasiunile sufletului, publicată în 
franceză în 1649. În același an Descartes 
părăseşte Olanda plecînd la Stockholm, la 
invitaţia reginei Cristina a Suediei. Această 
plecare i-a fost fatală. Descartes avea obi- 
ceiul să stea în pat, meditând, pînă la amia- 

„ză; în Suedia însă trebuia să se scoale la 
cinci dimineaţa spre a da reginei Jecţii de 
filozofie. A contractat o pneumonie și a 
murit la 11 februarie 1650. 

Formularea definitivă pe care a dat-o fi- 

_ Aozofiei sale în Meditaţii prezintă două tră- 
situri distinctive. Prima e punctul ei de ve- 
dere pronunţat individualist. Asemeni Dis- 
cursului dinaintea lor, Mediraţiile au fost 
şcrise la persoana înfîi. Descartes nu oferă 
0 expunere formală a teoriilor sale, ci un 
. Gramatic periplu al descoperirii, de la în- 
- &oială la certitudine. De fapt, însuşi titlul 
“ „Meditaţii“ exprimă caracterul lucrării — 
"An exerciţiu mental privat, pe care cititorul 
6 invitat „să-l refacă pe cont propriu“. 
Cea de-a doua trăsătură distinctivă, pe 
„ CATE am menţionat-o deja, este preocuparea 
- Mi Descartes de a da filozofiei un nou în- 
” Cepat, de a pomi de pe un loc gol, după ce 
! îşi va fi debarasat mintea de toate precon- 
": cepțiile acumulate, oricât de indispensabile 
"ae fi putut să pară. Descartes efectuează 
ecest demers prin faimoasa sa „metodă a 
' Aadoielii'“. Începe prin a examina sistematic 
“' eapdințele acceptate pînă atunci. Se ocupă 
nai întîi de mărturiile simţurilor: se consta- 
4 uneori că simțurile ne înşală, „şi este 
pradent să nu ne încredem în ceva ce ne-a 
Înpelat odată“. Totuși anumite date senzo- 
tine, admite Descartes, sînt atât de clare în- 
“ef numai un nebun s-ar putea îndoi de ele, 
„dle exemplu că stau aşezat aici, lîngă sobă, 


îmbrăcat în halat“. Dar atunci se naște o 
nouă îndoială: poate că visez, în care caz 
ceea ce cred (despre sobă şi halat) ar putea 
foarte bine să fie fals. Rezultatul lungului și 
întortocheatului „argument al visului“ (de- 
spre a cărui interpretare şi validitate se 
poartă încă şi azi dispute aprinse) este că 
orice judecată pe care o facem despre lumea 
exterioară, orice susținere existenţială poate 
fi suspectă. 

Pentru a întări argumentul visului, Des- 
cartes mai pune în joc şi faimoasa idee a 
unui geniu rău „care şi-a întrebuințat, ca să 
mă înșele, toată iscusința pe care o are. Voi 
crede că cerul, aerul, pămîntul, culorile, 
formele, sunetele și toate lucrurile exteri- 
oare pe care le vedem nu sînt decît iluzii și 
înșelătorii... Mă voi considera pe mine în- 
sumi ca neavînd milini, nici ochi...“ Prima 
Meditaţie se încheie pe un ton de îndoială 
aparent universală. 

Meditaţia a doua însă dă în vileag cel 
puţin o propoziţie imună față de îndoiala 
diabolică. Căci, cu oricîtă dibăcie m-ar 
amăgi geniul rău, „nu va putea face nici- 
odată ca eu să nu fiu nimic câtă vreme eu 
gîndesc că sînt ceva“. Descartes conchide 
că „sînt, exist este cu necesitate adevărat 
ori de cîte ori rostesc asta sau o gîndesc în 
sinea mea“. Acest argument este exprimat 
în Discurs sub forma: „gîndesc, deci exist“ 
(je pense, donc je suis; în forma ei latină, 
probabil cel mai cunoscut citat din întreaga 
filozofie — cogito ergo sum). 

Descartes ajunge astfel la cel puţin un 
adevăr existențial — că ceva, numit de el 
„eu“, există. Dar cât de departe poate merge 
el, pornind de aici, fără a abandona rigu- 
roasa sa metodă a îndoielii? După cum se 
exprimă el însuși în alt loc, prin gura unui 
oponent imaginar: „Pomind pe această ca- 
le, nu vei înainta repede şi nici nu vei ajun- 
ge departe. Căci cum vei face ca să găsești 
mereu adevăruri de care să fii la fel de sigur 
ca de propria-ţi existență?“ 

Următorii pași pe care-i face Descartes 
constau în a produce două „dovezi“ reputat 
controversabile ale existenței lui Dumne- 
zeu. Prima porneşte de la premisa că 
oamenii ştiu că sînt imperfecţi şi totuși 
descoperă în minţile lor ideea de perfecţiu- 

ne supremă; argumentul continuă apoi, fă- 
cînd uz de curiosul principiu că „o cauză 
nu poate cuprinde mai puţină realitate decît 
efectul ei“, pînă la concluzia că ideea de 
perfecţiune nu poate avea drept cauză decît 
o ființă perfectă — Dumnezeu. Cel de-al 
doilea argument este versiunea carteziană a 
unei „dovezi“ vechi (dar mult discutate în- 
că şi astăzi), cunoscută drept *argumentul 
ontologic. Existenţa, fiind o perfecțiune, nu 
poate fi separată de conceptul de ființă 
absolut perfectă, tot aşa cum nu se poate 
separa de triunghi faptul că suma unghiu- 
rilor lui este egală cu două unghiuri drepte. 
Aşadar, întocmai cum, prin definiţie, un tri- 
unghi are, cu necesitate, suma unghiurilor 
de 180 de grade, fiinţa ce întrunește supre- 
ma perfecţiune (Dumnezeu) există în mod 
necesar prin definiţie. 

Orice apreciere s-ar da acestor argumen- 
te, ele îndeplinesc pentru Descartes o func- 
ție vitală — aceea de a face posibilă cu- 
noașterea științifică. Căci o dată dovedită 
existenţa lui Dumnezeu, nu mai sîntem li- 
mitaţi la certitudinea privată momentană a 
propriei noastre existenţe; acum, dat fiind 
că Dumnezeu e bun și verace, putem avea 
un grad rezonabil de încredere în existența 
unei lumi exterioare, în facultatea propriei 
memorii, în veridicitatea simțurilor (cu 
condiţia de a le folosi cu luare-aminte). De- 
vine posibilă edificarea unui corp sistema- 
tic de adevăruri. 

Celălalt element interesant al „dovezi- 
lor“ privind existenţa lui Dumnezeu este că 
din ele se vede că „îndoiala carteziană“ e 
mult mai puţin radicală decît se crede în- 
deobşte. Pentru a ajunge la cunoștințe pri- 
vind existenţa lui Dumnezeu, Descartes e 
nevoit să se sprijine pe mai multe premise 
(ca, de exemplu, „cauza e la fel de reală ca 
efectul“) al căror adevăr este presupus a fi 
evident. Pentru că, de bună seamă, Dum- 
nezeu nu poate fi invocat pentru a garanta 
adevărul tocmai al premiselor necesare 
pentru dovedirea propriei lui existenţe, alt- 
minteri întreg modul de a proceda al lui 
Descartes ar fi circular — reproș ce, de ali- 
fel, i-a şi fost făcut de către mulţi critici 
contemporani cu el. Spre a evita „cercul 
cartezian“, Descartes a fost silit să susţină 


că există anumite adevăruri logice de bază 
care, o dată enunțate, nu lasă loc îndoielii. 
El consideră că astfel de adevăruri sînt pre- 
zente în noi de la naștere: un exemplu dat 
de el este legea *non-contradicției, potrivit 
căreia ceva nu poate în acelaşi timp să fie şi 
să nu fie. Aceste adevăruri sînt evidente 
„luminii naturale“ şi, de fapt, îndoielile din 
Prima Meditaţie nu le pun în cauză nici- 
odată. Trebuie adăugat, ce-i drept, că Des- 
cartes pare a se lansa, în chip de încercare 
sau joacă, şi într-un scepticism mai radical: 
undeva în Prima Meditaţie întîlnim suges- 
tia cum că ar fi posibil să ne înşelăm chiar 
şi în privința unor adevăruri atât de simple 
ca „2 + 3 = 5*. Dacă această sugestie ar fi 
luată în serios, atunci într-adevăr n-ar fi 
chip să ieşim din strâmtoarea îndoielii — 
n-ar mai exista nici o speranţă de a dovedi 
existența lui Dumnezeu, ba nici chiar de a 
face vreun raţionament coerent oarecare. 

Probabil că aspectul cel mai influent și 
mai provocator al metafizicii carteziene 
este teoria lui Descartes despre spiritul 
uman și deosebirea dintre el și materie. De 
la propoziţia '„Gîndesc, deci exist“, Des- 
cartes trece, printr-un şir de pași dubioşi, la 
sum res cogitans — sau, cum se spune în 
Discurs: „Sunt o substanţă a cărei întreagă 
esenţă sau natură nu este decât de a gîndi și 
care, pentru a exista, nu are nevoie de nici 
un loc şi nu depinde de nici un lucru mate- 
rial.“ 

Avem aici o doctrină care nu e chiar atât 
de auster intelectualistă cum pare la prima 
vedere. Pentru că Descartes include în gîn- 
dire (la pensce, cogitatio) nu doar activită- 
țile intelectuale, ci și activităţi voliționale, 
cum sînt aceea de a voi sau aceea de a afir- 
ma, ba chiar şi conștiența mentală prezentă 
în activităţi cum sînt imaginaţia și percep- 
ţia. „Gîndirea e un cuvînt care acoperă tot 
ceea ce există în noi în așa fel încît să fim 
nemijlocit conştienţi de el.“ Cu toate aces- 
tea, teoria lui Descartes are anumite conse- 
cinţe uimitoare. După el, lumea e alcătuită 
din două feluri de substanță incompatibile 
— spiritul sau conştiinţa (res cogitans), 
lipsită de întindere și indivizibilă, şi mate- 
ria (res extensa) care are întindere și este 
divizibilă. Prin urmare, corpurile noastre fi- 

zice, inclusiv creierele noastre, făcînd parte 
din lumea întinsă şi divizibilă a materiei, 
nu țin defel de esența noastră ca fiinţe gîn- 
ditoare. 

Omul, așadar, nu este animalul raţional 
din tradiţia aristotelică, ci este un spirit ne- 
corporal sălășluind în chip misterios într-un 
corp mecanic întins. Expresia „în chip mis- 
terios“ este aici întru totul potrivită, dat 
fiind că e greu de înţeles cum pot să inter- 
acționeze două substanțe atît de radical 
deosebite și incompatibile. Pentru că de 
interacționat, e neîndoielnic că ele interac- 
ționează; cînd mă înțep cu un ac (eveni- 
ment fizic), urmarea e că simt o durere 
(eveniment mental). Căci după cum e ne- 
voit să admită Descartes însuși, „Natura mă 
învaţă astfel prin aceste senzaţii de durere, 
de foame, de sete etc., că nu sînt instalat în 
corpul meu doar precum un cîrmaci în nava 
sa, ci că sînt totodată foarte strâns unit şi 
contopit (confondu) şi amestecat cu el“ 
(Meditaţia a şasea). 

Misterul acestui „amestec“ n-a fost nici- 
odată elucidat de Descartes şi a lăsat în sis- 
temul său o lacună pe care cartezienii de 
mai târziu au încercat, pe căi bizare și com- 
plicate, s-o umple. În urma propriilor sale 
cercetări asupra creierului, Descartes a pla- 
sat sediul spiritului sau sufletului (la el 
aceşti doi termeni sînt echivalenți) în glan- 
da pineală, dar indicarea unei localizări 
pentru aceste stranii procese psihofizice pe 
care sistemul său le reclamă nu constituie o 
explicaţie a posibilităţii lor ca atare. 

„Dualismul cartezian“, cum a ajuns să 
fie numită concepția lui Descartes, a exer- 
citat o influență profundă asupra filozofiei 
spiritului, după cum metoda carteziană a 
îndoielii a exercitat o influenţă neîndoielni- 
că asupra teoriei cunoașterii. Multe analize 
filozofice din secolul nostru au fost con- 
sacrale încercării de a evita absoluta sepa- 
rajie carteziană dintre mental și fizic. Pînă 
cînd însă nu vor fi mai bine înţelese feno- 
menul conștiinței şi relaţia sa cu fizica, e 
puțin probabil ca tabloul cartezian să-şi 
„piardă cu totul priza asupra imaginaţiei 
noastre. 

Dacă influența amplă și profundă a lui 
Descartes asupra epistemologiei şi a psi- 


descriere D 


hologiei este neîndoielnică, contribuţia sa 
la filozofia ştiinţei este mai greu de evaluat. 
Pe de o parte, detaliile sistemului său fizic, 
care, pentru a explica mișcările corpurilor 
cereşti, postula un sistem de „vârtejuri“, au 
fost în bună parte înlăturate de fizica new- 
toniană. Pe de altă parte, concepţia centrală 
conform căreia fenomenele fizice trebuie 
să fie în cele din urmă reductibile la o trata- 
re cuantificabilă prin legi matematice, a 
rămas o paradigmă a explicaţiei ştiinţifice. 
În manuale Descartes e adesea taxat 
drept raţionalist, în sensul că a încercat să 
edifice un sistem al lumii pe o cale pur 
apriorică, în contrast cu metodele de obser- 
vaţie ale empiriștilor (vezi empirism; raţio- 
nalism). În prezent ne dăm seama că aceas- 
tă distincţie este prea facilă în raport cu 
complexităţile gândirii ştiinţifice reale. În 
timp ce unele din procedeele lui Descartes, 
cum a fost încercarea sa de a deduce legile 
mișcării inerţiale din premise privitoare la 
natura lui Dumnezeu pot fi invocate în 
sprijinul imaginii caricaturale a savantului 
de cabinet care deduce structura lumii ex- 
clusiv din lumina raţiunii, multe pasaje din 
scrierile sale arată că el a acordat un rol 
crucial experimentului. Concepţia reală a 
lui Descartes despre metoda ştiinţifică sea- 
mănă adesea cu mai respectabilul *model 
ipotetico-deductiv, constînd din avansarea 
unei ipoteze urmată de compararea rezul- 
tatelor deduse logic din ea cu materialul 


observaţional. 
„Ansamblul filozofiei“ — scrie undeva 
Descartes — „este ca un arbore ale cărui 


rădăcini le reprezintă metafizica, trunchiul 
— fizica, iar ramurile — celelalte ştiinţe.“ 
Figura organică a unei plante ce crește lent 
e o alegere surprinzătoare; metafora de care 
Descartes se servea mai curent era cea a 
punerii fundamentelor unui edificiu nou și 
unificat. Judecată prin prisma copleșitoare- 
lor standarde ale propriei sale ambiţii, iz- 
bînda lui Descartes lasă de dorit. După ori- 

"ce alie standarde însă, contribuţia sa la 
gîndirea umană este prodigioasă. 


descriere, cunoaștere prin d. Vezi Cu- 
noaștere prin contact şi prin descriere. 


descripție 

descripţie, teoria d. Teorie propusă de 
*Russell pentru dezvăluirea formei logice 
subiacente a expresiilor denotative care cu- 
prind descripții (vezi denota). De exemplu, 
„primul om care a ieșit în spaţiul cosmic“ e 
o descripţie ce desemnează un unic individ. 

„Unele expresii denotative par să se refere 
însă la oameni sau lucruri inexistente şi to- 
tuşi figurează în propoziţii care au sens. 
„Actualul rege al Franței este chel“, bună- 
oară, pare să se refere la un individ inexis- 
tent și să afirme despre el că este chel. 
Analizată în acest fel, propoziţia ne apare 
lipsită de sens întrucît, neizbutind să reali- 
zeze un act de referire, ea nu poate fi con- 
siderată nici adevărată, nici falsă. Conform 
teoriei russelliene a descripţiilor, această 
propoziţie este analizată ca fiind formată 
din două părţi legate prin conjuncţie: 
„Există un unic individ care este acum rege 
al Franţei şi dacă cineva este acum rege al 
Franţei, el este chel.“ Astfel analizată, pro- 
poziţia are sens, deoarece: 1) aparentul act 
de referire a fost eliminat prin împărțirea 
propoziției iniţiale în două noi propoziţii, 
una care enunţă existența a ceva și una con- 
dițională; 2) propoziţia care enunţă exis- 
tenţa este în mod vădit falsă; 3) o propozi- 
ție compusă prin conjuncţie este falsă dacă 
cel puţin una din componentele ei este fal- 
să; 4) așadar, potrivit acestui mod de a o 
analiza, propoziţia în întregul ei este falsă, 
și fiind falsă, înseamnă că are sens. 


descriptivism. Concepţie potrivit căreia 
judecăţile morale au doar înțeles descriptiv, 
nu și prescriptiv, putînd, ca atare, să fie do- 
vedite prin deducție din enunţuri incontes- 
tabil factuale. Descriptivismul este, astfel, 
o formă de naturalism etic. R. M. *Hare, 
care a introdus termenul, atacă această con- 
cepție pentru motivul că, dacă o judecată 
morală ar avea doar înţeles descriptiv, 
atunci acceptarea ei nu ar oferi implicit un 
temei acțiunii în conformitate cu ea. Com- 
pară prescriptivism. 


designa. Vezi designator rigid. 


designare. Vezi denotaţie. 


designator rigid. Expresie ce desemnează 
acelaşi Iucru în orice lume posibilă. Expre- 
sia „cel de-al treizeci şi nouălea președinte 
al S.U.A.“ este un designator al lui Jimmy 
Carter, dar nu e un designator rigid, deoa- 
rece Carter putea să nu fi cîştigat alegerile 
din 1976. Anumite expresii însă desemnea- 
ză în chip necesar obiectele pe care le de- 
semnează, de exemplu, „rădăcină pătrată 
pozitivă a lui 4“ desemnează numărul 2 nu 
numai în această lume, ci în orice lume po- 
sibilă, oricît de diferită de a noastră. Mulţi 
filozofi consideră că *numele proprii sînt 
designatori rigizi. 

determinism. Vezi liber arbitru și determi- 
nism. 


Deus sive Natura (în latină, „Dumnezeu 
sau natura“). Expresie folosită de *Spinoza 
pentru a desemna „substanța“ infinită uni- 
că, purtătoare a tuturor „atributelor“. Vezi 
și panteism. 


Dewey, John (1859-1952). Filozof, psiho- 
log şi pedagog american. A fost profesor de 
filozofie la Columbia University şi unul 
din exponenţii de frunte ai *pragmatismu- 
lui. 

Dewey a sistematizat ideile lui *Peirce şi 
*James, dezvoltînd pragmatismul ca teorie 
logică şi deopotrivă ca teorie etică (vezi și 
instrumentalism). În cartea Reconstruction 


- in Philosophy (1920) a expus viziunea sa 


potrivit căreia menirea filozofiei este de a 
clarifica idei ale ştiinţelor naturii, ale artei, 
instituţiile sociale şi culturale, și de a criti- 
ca opiniile ce influențează viaţa comunităţii 
umane. În lucrările Experience and Nature 
(1925) şi The Quest for Certainty (1929), 
respinge gnoseologia de „spectator“; expe- 
rienţa ridică probleme ce se cer rezolvate, 
iar omul modern a învățat să modifice na- 
tura, în loc de a i se supune pasiv. 


dharma. Vezi Buddhism. 


diadic. Se spune, în logică, despre un *pre- 
dicat sau o relaţie care cere să i se ataşeze 
doi termeni singulari spre a alcătui o pro- 
poziţie bine formată. Astfel, „... e mai ma- 
re decît...“ este un predicat diadic (sau cu 
două locuri). 


B 


diagramă Venn. Reprezentare grafică a 
unor enunţuri logice, utilizabilă pentru 
clarificarea şi testarea raționamentelor for- 
mate din ele. În 1880 logicianul englez 
John Venn a expus o metodă în care se fo- 
losesc cercuri şi care ameliorează conside- 
rabil încercările anterioare (de exemplu, 
cele ale lui Leonhard Euler) de folosire a 
unor diagrame logice similare pentru silo- 
gisme. Termenii *silogismului sânt priviţi 
drept clase reprezentate prin curbe închise 
sau cercuri, membrii unei clase fiind repre- 
zentaţi de punctele dinăuntrul cercului. Un 
silogism se reprezintă folosind cercuri in- 
tersectate: hașurarea unui compartiment 
arată că acesta nu are membri, iar simbolul 
* plasat într-un compartiment arată că aces- 
ta are cel puțin un membru, în timp ce un * 
plasat pe linia de despărţire între comparti- 
mente arată că cel puţin unul din acestea 
are membri. Astfel silogismul „Toţi A sînt 
B, Unii C sînt A, deci Unii C sînt B“ se 
reprezintă prin diagramele (1), (2) şi (3) de 
mai jos. (1) ilustrează prima premisă: că 
partea din A aflată afară din B este vidă; (2) 
ilustrează cea de-a doua premisă: intersec- 
ţia lui C cu A nu este vidă, aşadar există un 
* pe linia de demarcaţie dintre cele două 
compartimente din intersecţia lui A cu C. 
(3) arată că, atunci cînd se hașurează A din 
afara lui B, + se deplasează în singurul 
compartiment ce-i rămîne, aflîndu-se acum 
înăuntrul lui C şi al lui B. Astfel, unii C sînt 
B, ceea ce înseamnă că în silogismul nostru 
concluzia decurge cu necesitate din cele 
două premise. 


dialectică. 1. (socratică) Termenul „dialec- 
tică“ derivă dintr-un cuvânt grecesc care 
înseamnă „a conversa“ sau „a discuta“, iar 


dialectică D 
A 


C B C 


dialectica atribuită lui Socrate este apropia- 
tă de acest sens. Este numită astfel metoda 
sa de argumentare sub formă de dialog, 
constînd din întrebări şi răspunsuri. Com- 
pară critică. 2. (platoniciană) În Republica 
lui Platon, „dialectica“ este modalitatea su- 
premă de cunoaștere, care „dă seama“ (Jo- 
gos) de orice — adică explică totul — prin 
raportare la „Ideea de Dumnezeu“. În dia- 
logurile târzii ale lui Platon (vezi îndeosebi 
Sofistul) „dialectică“ este numele pe care-l 
poartă studiul interconexiunii Formelor sau 
Ideilor platoniciene și are în vedere, după 
cât se pare, o metodă de definire prin *gen 
şi specie. 3. (aristotelică) în scrierile de lo- 
gică ale lui Aristotel, „dialectica“ se referă 
la raționamentul din premise ce sînt proba- 
bile în sensul de a fi îndeobşte acceptate. 4. 
(kantiană) Kant spune (fals) că în Antichi- 
tate „dialectica“ era un tip specios de argu- 
mentare prin care un raţionament falacios 
era prezentat într-un veşmînt pseudologic. 
Şi propune să se dea numele de dialectică 
unei ramuri a filozofiei care demască astfel 
de tertipuri; așa, de exemplu, partea din 
Critica raţiunii pure intitulată „Dialectica 
transcendentală“ cuprinde o critică a argu- 
mentelor avansate pentru dovedirea exis- 
tenţei lui Dumnezeu. 5. (hegeliană) Hegel 
dă numele de dialectică schemei logice 

care gîndirea o urmează în chip necesar. În 
linii mari, Hegel susținea că gîndirea se 
desfășoară prin contradicţie și prin împăca- 
rea contrariilor, schema globală fiind: teză- 
antiteză-sinteză (vezi Hegel). Cum pentru 
Hegel gîndirea este realitate, legile pe care 
gîndirea le respectă cu necesitate sînt tot- 
odată legile realității. 6. (marxistă) Marxiştii 
împrumută vederile lui Hegel despre sche- 
ma căreia i se conformează cu necesitate 


dictum de omni et nullo 

gândirea şi realitatea; întrucît însă, spre 
deosebire de Hegel, neagă că gîndirea e 
realitatea fundamentală, ei deosebesc între 
dialectica „obiectivă“ și dialectica „subiec- 
tivă“. Dialectica obiectivă este inerentă na- 
turii, cea subiectivă este reflexul în gîndire 
al dialecticii obiective. 

dictum de omni et nullo (formulă latină 
avînd înţelesul: ceea ce se enunță despre 
toți şi despre nici unul). Principiul, formu- 
lat pentru înfîia dată de * Aristotel în Anali- 
ticele prime: „Că un termen este inclus în 
altul ca într-un tot este același lucru ca şi a 
enunţa pe unul despre totalitatea celuilalt“ 
(24 b 26-27); ceea ce înseamnă că tot ce 
poate fi asertat despre fiecare membru al 
unei clase poate fi asertat și despre fiecare 
membru al oricărei clase conţinute în prima 
clasă. 


Diderot, Denis (1713-1784). Eseist, filo- 
zof şi scriitor francez, una dintre figurile de 
prim-plan ale *Iluminismului. A studiat la 
Paris, unde a făcut cunoștință cu *Rous- 
seau și a tradus lucrări ale lui Locke și 
Shaftesbury. În 1750 a devenit editorul 
„Encyclopedie-i (vezi enciclopediștii), pen- 
tru care a redactat el însuși un număr de 
articole de estetică, etică, teorie socială și 
filozofia istoriei. 

Eseul Lettre sur les aveugles (1749) ple- 
da pentru o interpretare materialistă a natu- 
rii și analiza influenţa simțurilor asupra do- 

* bîndirii ideilor; sugestiile ateiste din acest 
eseu i-au adus lui Diderot cinci luni de în- 
chisoare. Printre principalele sale lucrări fi- 
lozofice se numără: Le Râve d'Alembert 
(1769) şi Pensces sur l'intepretation de la 
nature (1754), în care pune accentul pe ro- 
lurile complementare ale observaţiei și re- 
flecţiei în cercetarea empirică. Știința expe- 
rimentală este posibilă pentru că în natură 
acționează un unic principiu cauzal. Sub- 
stanța nu e nici unitară, nici uniformă, ci 
compusă din „elemente“ esențialmente di- 
ferite divizibile în molecule. Vederile lui 
Diderot constituie anticipări ale unor teorii 
de mai tîrziu prin sugestia că toate speciile 
de viețuitoare trec prin stadii de dezvoltare 
(vezi darvinism) şi că formarea virtuţilor 


morale se află în legătură cu influențe su- 
ferite în copilărie (vezi Freud). 


diferență, metoda d. Vezi metodele lui Mill. 


diferenţă de grad. Concept pus în con- 
trast, totdeauna nefavorabil, cu diferența de 
natură, prima fiind socotită, prin compara- 
ție, esențialmente trivială şi neimportantă. 
O diferenţă de grad dintre A și B poate fi 
definită cu referire la un spectru de gradaţii 
reale sau posibile între care nu există linii 
de demarcaţie socotite naturale (vezi vagui- 
tate). Diferenţele dintre a fi vîrstnic și a fi 
tînăr, dintre sărăcie şi bogăţie, sănătate și 
boală — toate de maximă importanţă pen- 
tru om — aparţin acestei categorii pe ne- 
drept desconsiderate. Vezi și grămada. 


differentia. Acea parte a esenței unui lucru 
care deosebeşte *specia sa de toate celelal- 
te specii ale aceluiași *gen. 


dilema lui Euthyphron. Întrebarea pusă 
de Socrate în dialogul lui Platon Euthyph- 
ron: „Oare ceea ce e pios este iubit de zei 
pentru că e pios, sau este pios pentru că e 
iubit de zei?“ (10 a) Asemenea întrebări se 
pot pune cu privire la orice termen moral și 
cu referire la orice autoritate propusă, ome- 
nească sau divină. Dacă alegeţi prima op- 
țiune propusă, aveţi un standard pentru pio- 
şenie sau pentru orice altceva, independent 
de autoritatea pe care o respectaţi; standard 
pe care autoritatea respectivă îl poate satis- 
face, meritînd atunci să fie lăudată, dar se 
poate întîmpla şi să nu-l satisfacă. Dacă 
alegeţi pe cea de-a doua, atunci comanda- 
mentele autorităţii pe care o recunoaşteți 
trebuie pur şi simplu acceptate ca atare; şi 
cum de astă dată nu se mai poate pune în- 
trebarea dacă acea autoritate este sau nu la 
nivelul unui standard independent din 
punct de vedere logic, nu puteți elogia divi- 
nitatea, statul sau partidul dumneavoastră 
ca întruchipînd în mod superlativ ceva. 


Dilthey, Wilhelm (1833-1911). Filozof şi 
istoric al ideilor german. Principalele sale 
lucrări, care includeau și publicaţii anteri- 
oare, au fost reunite şi publicate postum 
sub titlul Gesammelte Schriften (1913 

1936). Dilthey a fost influenţat de *Kant şi 
de *empirismul britanic şi a acordat o im- 
portanță de căpetenie unei teorii a cunoaş- 
terii ce impune luarea în consideraţie nu 
doar a senzațiilor şi a gîndirii, ci și a voin- 
ței. A criticat pe temeiuri empirice specu- 
" laţia metafizică, socotind-o pe aceasta ca 
fiind totuşi importantă ca expresie a unei 
viziuni asupra lumii (We/tanschauung). 
Preocuparea sa centrală a constituit-o crea- 
rea unei veritabile filozofii a vieţii, bazată 
pe valorificarea studiilor sociale şi umane 
(Geisteswissenschaften). A fost interesat cu 
deosebire de relaţiile dintre experienţa trăi- 
tă, expresie și înțelegere (Verstehen): adică, 
de înţelegerea spiritului şi a modurilor cum 
se orientează și se manifestă el în literatură, 
limbi şi istorie. 

Ding-an-sich (expresie germană pentru 
„lucru în sine“). Înţelesul acestei expresii 
este explicat de *Kant în Prolegomene la 
orice metafizică viitoare: „Şi cum simţuri- 
le... nu ne oferă niciodată și în nici o pri- 
vință cunoștințe despre lucrurile în sine, ci 
numai fenomenele acestora, iar acestea sînt 
simple reprezentări..., toate corpurile, îm- 
preună cu spaţiul în care se găsesc, trebuie 
considerate simple reprezentări în noi înşi- 
ne, neexistînd nicăieri decît numai în gîn- 
durile noastre. Oare nu este acesta un idea- 
lism vădit?“ ($ 13, Observaţia II) 

Kant însuși a răspuns la această întrebare 
negativ. Temeiurile pentru care a făcut aşa 
erau că el nu nega existenţa lucrurilor-în- 
sine, ci doar posibilitatea ca noi să cunoaş- 
tem ceva despre ele așa cum sînt. Vezi și 
idealism, reprezentaționalism. 


Diogenes din Apollonia. Filozof *preso- 
cratic; despre anii între care va fi trăit ne 
putem face o idee după detaliul că îl în- 
tilnim zeflemisit într-o comedie din 423 
a.Chr. A susținut, după cîte se pare, că 
toate cîte există trebuie că sînt alcătuite din 
funciarmente același fel de materie, dat 
fiind că între lucruri de genuri radical dife- 
Tite n-ar putea exista interacțiune. Substan- 
ţa de bază este aerul, întotdeauna înzestrat 
cu inteligență, dar cu mai multă sau mai 
puţină în funcţie de diferitele lui forme și 


distribuit(ă) D 


stări. A considerat că poate desprinde din 
studiile sale fiziologice sugestii pentru cos- 
mologie. 


Diogenes din Sinope (c. 400-325 a.Chr.). 
Filozof grec, întemeietorul şcolii cinice. 
Autor de epistole, dialoguri și tragedii as- 
tăzi pierdute, Diogenes și-a petrecut cea 
mai mare parte a vieţii adulte la Atena. In- 
spirat pesemne de *Antistene, a propovă- 
duit şi practicat un ideal de „autosuficien- 
ță“, atins prin „simplitate“ şi autodisciplină 
riguroasă dublate de o desconsiderare 
„Sfruntată“ a decenţei convenţionale. Mo- 
ralist, iconoclast și exhibiţionist, Diogenes 
a devenit repede o legendă și un simbol, ră- 
mâînînd așa peste veacuri. Vezi Cinicii. 


Dionisie  pseudo-Areopagitul (c. 500 
p.Chr.). Teolog mistic, probabil sirian, 
identificat în mod greşit cu atenianul con- 
vertit de Sf. Pavel (Faptele apostolilor, 
17.34). Lucrările rămase de la el, în special 
Teologia mistică, Ierarhia cerească, lerar- 
hia bisericească și Numele divine consti- 
tuie o sinteză a dogmei creștine cu neopla- 
tonismul proclinian (vezi Proclos; neopla- 
tonism). Traduse în latină de către John 
Scotus *Eriugena, au devenit baza multor 
scrieri teologice și mistice medievale. 


disjunct(e). Termen din teoria mulțimilor, 
aplicabil mulțimilor fără nici un element 
comun. 


disjuncţie. Vezi sau. 


disjuncția fapt/valoare. Argumentul îm- 
potriva eticii raţionaliste, avansat pentru 
prima dată de *Hume, potrivit căruia raţiu- 
nea singură nu poate sesiza sau furniza te- 
meiurile aprobării sau dezaprobării morale. 
Se face distincţie între două clase de aser- 
țiuni: cele factuale și cele morale (evalua- 
tive). Premisele şi concluziile unei clase nu 
pot fi derivate din elementele celeilalte şi 
nici nu le implică pe acestea. Vezi și eroa- 
rea naturalistă. 


distribuit(ă). Se spune despre o aserțiune 
făcută despre toți membrii unei clase: „Toţi 
S sînt P“ e distribuită; „Unii S sînt P“ şi 


D distribuţie 

„Acest S$ particular este P“ nu sînt distri- 
buite. Vezi și mediul nedistribuit. 


distribuţie. În statistică, proprietatea unei 
variabile aleatorii care este identificată 
atunci cînd se ataşează o probabilitate fie- 
cărei valori a variabilei aleatorii. Vezi alea- 
toriu, caracter. 


divers (în germană: mannigfaltigkeit). Ter- 
men folosit de *Kant în prima Critică pen- 
tru a desemna elementele variate şi discrete 
ale experienței senzoriale — ceea ce se în- 
fățişează simţurilor, fiind organizat apoi 
prin concepte, pentru a face cu putință per- 
ceperea lumii (ca fiind alcătuită din obiecte 
materiale etc.). 


divizibilitate la infinit. Concept pe care 
mulţi filozofi, începînd cu *Zenon din 
Eleea, l-au considerat imposibil, deoarece 
ar duce la paradoxuri. Dacă — argumen- 
tează ei — un existent (de mărime finită) ar 
fi divizibil la infinit, atunci el ar trebui să 
constea dintr-o infinitate de părți. Acestea 
trebuie ori să aibă o mărime, ori să nu aibă 
nici una, în care caz n-ar fi nimic. Dacă 
fiecare parte are o mărime, indiferent cît de 
mică, agregatul unui număr infinit de astfel 
de părţi va fi infinit de mare. lar dacă fie- 
care parte nu are mărime, agrepatul va fi și 
el lipsit de mărime, adică existentul iniţial 
ar fi alcătuit din nimic. Un alt punct de ve- 
dere asupra acestei probleme constă în sus- 
ținerea că a fi divizibil la infinit înseamnă a 
fi indefinit divizibil, adică divizibil în oricî- 
te părți dorim, şi nu în a consta dintr-o infi- 
nitate actuală de părți. Vezi și paradoxurile 
lui Zenon. 


Doctor Angelicus. Porecla scolastică tradi- 
țională a Sf. *Toma d' Aquino. 


Doctor Mirabilis. Porecla scolastică tradi- 
ţională a lui Roger *Bacon. 


Doctor Subtilis. Porecla scolastică tradi- 
țională a lui *Duns Scotus. 


Doctor Universalis. Porecla scolastică tra- 
dițională a lui * Albertus Magnus. 


Dodgson, Charles Lutwidge (1832-1898). 
Vezi Carroll. 


domeniu. 1. (al cuantificării) Vezi cuantor. 
2. (al funcţiei) Vezi funcţie. 


drept, filozofia d. 1. Analiza naturii drep- 
tului şi a sistemelor juridice; jurisprudență 
analitică. 2. Evaluarea critică a bazei auto- 
rităţii juridice şi a temeiurilor morale pe 
care se sprijină decizia jurisdicțională; ju- 
risprudenţă etică. 

1. Istoriceşte au existat două concepții 
distincte şi incompatibile despre natura 
dreptului. Potrivit tradiţiei „dreptului natu- 
ral“ (dezvoltată în Evul Mediu, dar avînd 
rădăcini ce coboară pînă la stoici și la Aris- 
totel), dreptul trebuie neapărat să se confor- 
meze „legii universale a naturii“. În forma 
ei creştină, această doctrină susține că 
dreptul omenesc trebuie să se subordoneze 
în cele din urmă dreptului divin. Versiunea 
secularizată susține teza că dreptul trebuie 
să reflecte anumite scopuri sau obiective ce 
sînt „naturale““ pentru omenire. Ambele 
versiuni insistă asupra ideii că dreptul prin 
esența sa are un conţinut moral, astfel încât, 
după cum spune o veche maximă, lex injus- 
ta non est lex (o lege nedreaptă nu e cu ade- 
vărat lege). 

Prin contrast, concepția pozitivistă, for- 
mulată pentru prima dată detaliat în secolul 
al XIX-lea de către *Bentham și juristul 
John *Austin, susține că dreptul poate fi 
definit fără nici o referire la conţinutul lui. 
„Existenţa legii e una, meritul sau neajun- 
sul ei e alta“, scria Austin, după care legea 
este pur şi simplu porunca suveranului 
susţinută de sancţiuni adecvate. Cunoscutul 
filozof contemporan H.L.A. Hart, în valo- 
roasa lui lucrare The Concept of Law 
(1961), a construit o versiune foarte sofisti- 
cată a pozitivismului. Dreptul nu este o 
simplă listă de comandamente arbitrare. El 
este o îmbinare complexă de „reguli prima- 
re şi secundare“ a căror legitimitate depin- 
de de posibilitatea derivării lor, în cele din 
urmă, dintr-o „regulă de recunoaștere“ fun- 
damentală (de pildă, din regula că ceea ce 
regina promulgă în Parlament este lege). 
Aceasta rămîne o viziune pozitivistă, deoa- 

rece definește totuşi dreptul cu referire la 
obîrşia, şi nu la conţinutul lui. Mai aproape 
de noi în timp, unii critici ai lui Hart au 
ridicat problema dacă modelul deductiv al 
unui sistem ierarhic de reguli poate reda 
complexitatea (și caracterul uneori inova- 
tor) al fenomenului juridic real. 

2. Problema de căpetenie a jurispruden- 
ței etice priveşte dificila noțiune de respon- 
sabilitate. În ce împrejurări sînt îndreptățite 
instanțele judecătoreşti să considere răs- 
punzător un om pentru actele (sau omisiu- 
nile) lui? În legătură cu aceasta a beneficiat 
de ample analize filozofice străvechea ma- 
ximă actus non facit reum nisi mens sit rea 
(un act nu face vinovat un om dacă mintea 
lui nu e vinovată). În ce anume constă ele- 
mentul „mental“ (7nens rea) presupus a fi o 
condiţie necesară a vinovăţiei? Pe urmele 
tradiţiei aristotelice care face din elementul 
voinţă condiţia de bază a responsabilităţii, 
mulţi juriști au definit mens rea în termenii 
unui act prealabil de voință sau *voliţie. 
Acest punct de vedere nu dă seama însă, în 
mod adecvat, de acele cazuri în care cineva 
e ţinut răspunzător pentru inadvertență sau 
neglijenţă (de exemplu, neobservarea lumi- 
nii roșii a semaforului). 

Intenţia reprezintă o altă piatră de potic- 
nire pentru teoria responsabilităţi. „N-am 
urmărit asta“ se consideră, în viaţa de fie- 
care zi, ca un fel de scuză; tribunalele au 
încadrat însă uneori drept omor cazuri în 
care un deces este consecința neintenţiona- 
tă (deși previzibilă) a unui alt act intenţio- 
nat (de exemplu, cazul cînd un poliţist az- 
vârlit de pe capota unui autovehicul în mers 
moare ulterior, iar acuzatul susține că n-a 
vrut decât să-l dea jos). O mulţime de pro- 
bleme filozofice se pun atunci cînd, ca în 
acest caz, semnificaţiile date de jurişti ter- 
menului „intenţie“ diferă de sensul lui cu- 
rent. 


intenţionat, legea uneori eliberează de res- 
ponsabilitate, mai cu seamă în cazul infrac- 
torilor bolnavi psihic. Definiţia dată în 
drept anormalităţii psihice oferă un teren 
extrem de fertil analizei filozofice (îndeo- 
sebi în lumina dificilei noţiuni de „respon- 


Chiar și atunci cînd un act este pe deplin 


sabilitate diminuată“, care figurează în pre- 
zent în dreptul englez). 

Strâns împletită cu problematica respon- 
sabilităţii este interogaţia filozofică privi- 
toare la justificarea pedepsei. Îndelungata 
dispută în jurul întrebării dacă retribuţia 
sau descurajarea trebuie socotită a fi scopul 
justificativ al sistemului penal! s-a compli- 
cat în prezent prin formularea concepției 
mai radicale după care ideea de pedeapsă în 
totalitatea ei trebuie abandonată în favoarea 
unei abordări reformatoare sau chiar „cura- 
tive““. În această zonă există suprapuneri în- 
tre filozofia dreptului și etica generală (în- 
deosebi legat de întrebarea dacă ființele 
omeneşti posedă o veritabilă libertate de 
acţiune), ca și suprapuneri ale filozofiei 
dreptului cu teoria politică (dat fiind că o 
abordare „curativă“ a criminalităţii ar gene- 
ra serioase îngrijorări în privinţa libertăţii 
individuale). 

Dintre celelalte numeroase zone de inter- 
ferenţă a filozofiei dreptului cu alte disci- 
pline, trei merită o atenţie specială. Prima o 
constituie întrebarea dacă dreptul trebuie 
sau nu folosit pentru a impune morula pre- 
valentă într-o societate (de exemplu, legis- 
laţia împotriva pornografiei şi indecenţei). 
O a doua problemă, căreia i s-a acordat 
multă atenţie în vremea din urmă, priveşte 
natura și statutul moral al drepturilor juridi- 
ce. În fine, mai este problema obligaţiei ju- 
ridice — problema dacă simplul fapt că o 
anumită lege a fost edictată regulamentar 
impune cetăţeanului obligaţia de a i se con- 
forma. Răspunsul pare a depinde aici de 
răspunsul care se dă la întrebarea dacă ac- 
ceptarea avantajelor oferite de un sistem ju- 
ridic, de pildă a securităţii pe care el o ofe- 
ră, atrage după sine obligaţii reciproce de 
vreun fel, şi, în caz că da, pînă unde se în- 
tind ele. 


“dreptate. Concept definit în mod tradiţio- 
nal prin adagiul latin suum cuique tribuere 
(a repartiza fiecăruia ce i se cuvine). Acest 
ideal eminamente retrospectiv şi indivi- 
dualist de a răsplăti pe toți după faptele şi 
îndrituirile lor anterioare, prezumate a fi di- 
ferite, trebuie pus în contrast, şi nu identifi- 
cat, cu procusteanul și prospectivul ideal 


D=" 


102 


colectivist de a impune egalitatea rezultate- 
lor. Distincția dintre cele două idealuri poa- 
te fi anulată numai dacă se presupune că în- 
tre cei în cauză nu există nici o deosebire în 
privința factorilor ce determină meritul şi 
îndrituirea. O asemenea eventualitate se 
poate ivi, de pildă, dacă se susţine că nici 
caracteristicile ereditare, nici cele condiţio- 
nate de mediu ale individului nu sînt esen- 
țiale. Dreptatea reclamă, de bună seamă, 
tratament egal pentru egali, iar campaniile 
duse în numele dreptăţii sînt adesea campa- 
nii în favoarea egalităţii (în anumite privin- 
țe) pentru grupuri anterior dezavantajate. 
De aici nu decurge însă că toți indivizii sînt 
egali sub aspectele care ne preocupă şi nici 
că refuzul discriminării în funcție de, să zi- 
cem, rasă şi sex, ar cere să nu se facă nici 
un fel de distincţii nici înăuntrul unor ase- 
menea grupări irelevante. 

Începînd de la Aristotel, se face deose- 
bire între dreptatea distributivă şi dreptatea 
corectivă: prima are de-a face cu bunurile 
de care trebuie să beneficieze fiecare, iar 
cea de-a doua, cu pedepsirea abaterilor să- 
Virșite. Vezi și drept, filozofia d. 


drepturi. Îndrituirile unei persoane în cali- 
tate de membru al societăţii, inclusiv „li- 
bertăţile“, cum este dreptul de folosire a 
drumurilor publice, şi „drepturile-preten- 
ţii“, cum este dreptul la apărător în justiţie. 
„A avea un drept — spunea Mill — în- 
seamnă a avea ceva a cărui posesie societa- 
tea este datoare să mi-o ocrotească.“ Cu- 
vîntul „trebuie“ este important: limbajul 
drepturilor este în mod inevitabil normativ 
(deși întrebarea care anume drepturi sînt 
efectiv recunoscute într-o anumită societate 
este neîndoielnic factuală). Mill considera 
că drepturile au ca temei folosul general, 
ceea ce pare a fi o gravă confuzie: funcţia 
pe care o îndeplineşte afirmarea drepturilor 
(de exemplu, a libertăţii cuvîntului) pare a 
fi tocmai aceea de a bloca argumentele în 
favoarea restrîngerii lor bazate pe invoca- 
rea interesului general. O îndelungată tradi- 
ție filozofică susține existența anumitor 
drepturi naturale fundamentale — idee ca- 
Hficată de Bentham drept „absurditatea 
bombastică“. 


dualism. Teorie privitoare la tipurile fun- 
damentale în care trebuie împărțite sub- 
stanțele individuale. Ea susține că substan- 
țele sînt fie materiale, fie mentale, nici unul 
din aceste tipuri nefiind reductibil la celă- 
lalt. Dualismul se deosebește, pe de o parte, 
de *monism, iar pe de alta, de *pluralism. 
Acesta din urmă este o teorie privitoare la 
numărul și nu la tipurile de substanțe şi 
afirmă că există mai mult de o substanţă. 
Unele filozofii pluraliste, ca de pildă carte- 
zianismul, sînt dualiste, altele însă nu. Ber- 
keley, de exemplu, susţine existenţa unei 
pluralități de substanțe, dar este monist 
deoarece afirmă că sînt toate de același fel 
(şi anume spirituale). 


dublă negaţie. Principiul că orice propozi- 
ție implică și este implicată de negația ne- 
gaţiei sale. Considerată uneori drept o lege 
a logicii, ea este o combinaţie a: 1) legii 
*non-contradicţiei (nu atât p cât și non-p) şi 
2) legii *terțului exclus (sau p sau non-p). 
Ambele acestea pot fi exprimate în formă 
implicativă, 1) dacă p, atunci nu non-p, res- 
pectiv 2) dacă nu non-p, atunci p, din cele 
două rezultînd principiul dublei negaţii: p 
dacă și numai dacă nu non-p. Logica intui- 
ţionistă respinge legea terțului exclus şi, în 
consecinţă, dubla negaţie nu este admisă ca 
validă în acest sistem (vezi intuiționism). 


dublu adevăr. Ideea că ceva ar putea fi 
fals în filozofie şi totuşi adevărat în religie. 
Deşi are în mod neîndoielnic surse arabe, 
în Europa occidentală ea se întâlnește pen- 
tru prima dată în 1277, cînd este condam- 
nată oficial de episcopul de Paris, alături de 
multe alte doctrine eretice și scandaloase 
predate, zice-se, la Sorbona. Dacă, şi în 
măsura în care, o asemenea idee a fost cu 
adevărat susținută, ea trebuie să fi servit 
drept paravan contradictoriu al unor con- 
cluzii incompatibile cu imperativele orto- 
doxiei. 


dublu efect, principiul d.e. Principiu ca- 
racteristic al teologiei morale romano-cato- 
lice, dar întâlnit şi în afara ei. Cînd un mod 
de acțiune e probabil să aibă două efecte 
total diferite, unul licit sau obligatoriu, iar 
celălalt ilicit, poate fi îngăduit să se adopte 

acel mod de acțiune cu intenția de a obţine 
primul efect, dar nu şi pe cel de-al doilea; 
de pildă, să se administreze unui pacient in- 
curabil, a cărui moarte este iminentă, o do- 
ză de morfină spre a-i alina durerile, ştiind 
că aceasta s-ar putea să-i fie şi fatală (vezi 
eutanasie). 


Ducasse, Curt John (1881-1969). Filozof 
american de origine franceză, cu variate 
preocupări. Cea mai importantă carte a sa o 
constituie, după toate probabilitățile, Prele- 
gerile Carus ținute de el și publicate sub 
titlul Nature, Mind and Dearh (1951). A ma- 
nifestat în tot timpul vieţii un interes atît teo- 
retic cât şi practic pentru *parapsihologie. 


Duhem, Pierre Maurice Marie (1861-1916). 
Fizician și filozof al ştiinţei francez. Princi- 
pala sa lucrare filozofică este La Theorie 
physiaue: son objet, sa structure (1906). 

A cultivat o concepţie formalistă despre 
teoria ştiinţifică, potrivit căreia o teorie este 
un calcul util care ne oferă posibilitatea de 
a face predicții privitoare la experienţă, dar 
ale cărui elemente nu se referă ele însele la 
nimic. A considerat că modelele prin care 
oamenii de ştiinţă își reprezintă entitățile 
teoretice nu sînt decât niște auxiliare psiho- 
logice. A dezvoltat ideea că oricîte probe 
empirice s-ar acumula, se vor găsi întotdea- 
una multe teorii diferite la fel de bune şi 
care generează aceleași predicții; de aseme- 
nea teza, aflată și azi în actualitate, că infir- 


K. marea unei predicții lovește numai ansam- 


* blul format dintr-o teorie şi ipotezele ei 


+: auxiliare, niciodată o parte anume a acestui 


E: ansamblu. Vezi și Quine; ştiinţă, filozofia ş. 


”. Dumnezeu, argumente în favoarea exis- 
tenței sale. Vezi argumentul consensului 
4 general; argumentul cosmologic; argumen- 
î. tul gradelor de perfecţiune; argumentul 


. moral în favoarea existenţei lui Dumnezeu; 


4 argumentul ontologic; argumentul teleolo- 


să gic; Cauza primă; Cinci căi; Primul motor; 


A teologie naturală. 


= „Dumnezeul lacunelor. Expresie malițioa- 
T' să aplicată teoriilor care apelează la con- 
” ceptul de Dumnezeu pentru a explica ceea 

ce știința consideră, într-un anumit moment, 


inexplicabil, de pildă originea vieţii sau a 
conştiinţei. În prezent, teologii sînt îndeob- 
şte de părere că asemenea apeluri creează 
doar iluzia unei explicaţii, neoferind o bază 
sau un sprijin valabile *teismului. 


Duns Scotus, John (c. 1266-1308). Filozof 
scolastic, născut în Scoţia. Informația de- 
spre scurta sa viață este sărăcăcioasă şi 
uneori controversată. A intrat în ordinul 
franciscan și a fost ordonat la Northampton 
în 1291. A studiat la Oxford şi la Paris şi e 
foarte posibil să fi predat la Cambridge. A 
devenit doctor la Paris în 1305, dar se pare 
că pentru scurt timp a predat și la Kăln, un- 
de a murit şi a fost înmormântat. 

Ca urmare a morţii lui premature, lucră- 
rile sale au rămas într-o stare neîncheiată, 
încât fraţii de călugărie și studenţii săi au 
recurs la variate surse — notițe luate la 
cursurile sale, ciorne mai vechi şi însemnări 
marginale — spre a le întregi, cu rezultate 
uneori haotice. Abia de curînd cercetările 
unor specialiști și volumele scoase într-o 
ediţie critică au permis separarea materia- 
lului autentic de cel alterat. Canonul se pre- 
zintă în linii mari astfel. Notiţele de la 
cursurile sale pariziene (Opus Parisiense), 
așa cum le-a luat unul dintre auditori, cu- 
prind obișnuitul comentariu la Sentențele 
lui Petrus Lombardus (vezi scolastica). Opus 
Oxoniense, sau Opera de la Oxford, este 
cunoscută și sub titlul Ordinario, din care 
rezultă că este vorba de o versiune bazată 
pe notițe luate la cursuri şi revizuite de au- 
tor. Mai avem apoi Tractatus de Primo 
Principio; analiza unor chestiuni din scrie- 
rile aristotelice Metafizica, Categoriile, 
Despre interpretare și Respingerile sofisti- 
ce şi Chestiuni quodlibetale; în fine, mai 
dubioasa scriere Theoremata. 

Dat fiind că Scotus poartă pe drept cu- 
vînt titlul de „Doctor Subtilis“ precum și 
interesul şi admiraţia pe care le-a stârnit la 
spirite atît de diferite ca Heidegger, C. S. 
Peirce şi G. M. Hopkins, orice încercare de 
a rezuma gândirea originalului „dunce “ (în 
engleză, ignorant, nătîng — n.t.) nu poate 
duce decît la aproximaţii inadecvate. El 
poate fi privit, de pildă, drept unul care a 
restabilit primatul individualului și în parti- 

cular libertatea voinţei individuale, în opo- 
ziţie cu tendinţa necesitaristă a intelectua- 
lismului aristotelic anterior. În *aristotelis- 
mul (şi *platonismul) din acea perioadă, 
forma universală este obiectul prim al inte- 
lectului: ce anume înseamnă a fi om, cal 
sau copac, se poate specifica în mod inteli- 
gibil printr-o definiție generală abstractă. 
Problema este atunci de a da seama de 
comparativa neinteligibilitate a individua- 
lului specific (vezi universale şi particula- 
re). Unul dintre răspunsurile derivate din 
*Aristotel este că de individuaţie este răs- 
punzătoare *materia (în sensul special aris- 
totelic al acestui cuvînt). Dacă legătura for- 
mei cu definiţia face din formă un principiu 
de inteligibilitate, materia individualizantă 
poate fi privită ca fiind, dimpotrivă, o sursă 
de neinteligibilitate; aceasta face ca indivi- 
dul să devină funciarmente neinteligibil — 
poate chiar şi pentru intelectul divin. Sco- 
tus redă însă individualului inteligibilitatea 
făcînd din hecceitate (în latină: haecceitas) 
un principiu al individuaţiei care este for- 
mal, adică de același tip logic cu universa- 
lul. (Lucru semnalat de terminaţiile ab- 
stracte „-ate“ sau „-ime“ [în latină -eiras]). 
Ea comprimă natura universală sau comună 
(de exemplu, om) într-un „acesta“, astfel 
încît Scotus poate să conchidă (în Opus 
Oxoniense) că „singularul este intrinsec in- 
teligibil“, deşi, eventual, nu și pentru inte- 
lectul nostru. 

Situaţia ce rezultă de aici poate fi folosită 
pentru deslușirea unui alt binecunoscut 
concept scotist, acela de „distincție formală 
axată pe lucru“ (distinctio formalis a parte 
rei). Astfel, o asemenea distincţie există în- 
tre natura generală a lui Socrate (umanita- 
tea) şi „socraticitatea“ sa (definită drept 
hecceitatea proprie lui Socrate); formularea 
ei nu este o simplă „distincţie a rațiunii“, ci 
are de-a face cu modul de a fi al lucrurilor, 
deşi nu echivalează totuși cu formularea 
unei non-identități reale (de felul celei exis- 
tente între Platon şi Socrate). Ea este folosi- 
tă şi pentru caracterizarea distincției dintre 
esenţă şi existenţă, dintre un atribut divin și 
altul, dintre facultăţile sufletului ş.a.m.d. 

Un alt aspect al gîndirii lui Scotus este 
doctrina sa despre voinţă (vezi scolastică), 


care constituie o reacţie faţă de intelectua- 
lismul aristotelic, îndeosebi așa cum a fost 
influențat acesta de gîndirea neoplatonicia- 
nă arabă (vezi neoplatonism). Această tra- 
diţie înfățișa o viziune a Universului atât de 
împânzită de conexiuni necesare, încât ră- 
mânea foarte puţin loc ori nici unul pentru 
contingență sau libertate. Potrivit acestei 
interpretări, o lume eternă purcede etern 
prin emanaţie necesară dintr-o imuabilă 
Cauză primă. Creaţia liberă este eliminată 
ca origine a Universului, întrucât ea ar im- 
plica mutabilitate, şi deci contingenţă, atât 
de partea Cauzei prime, cât şi în sfera efec- 
telor ei. Asemenea doctrine, care apar de- 
scrise în cîteva dintre articolele condamnă- 
rii de la Paris, din 1277, a averroiştilor, au 
motivat reacţia în favoarea accentuării mai 
puternice a forței şi voinței omnipotenţei 
libere, ca şi a autonomiei voinței umane. 
Aşa se explică locul important pe care-l 
deţin în secolul al XIV-lea speculaţiile cen- 
trate în jurul distincţiei dintre puterea abso- 
lută a lui Dumnezeu (potentia absoluta 
Dei) şi puterea Lui ordonată sau predesti- 
nată (potentia ordinata Dei). Pentru Sco- 
tus, voinţa nu este nicicînd subordonată cu 
necesitate aprecierii date de intelect valori- 
lor, ea este astfel descătuşată de acea rece 
şi egoistă căutare a perfecțiunii în stil aris- 
totelic, pentru a se avâînta liber și spontan 
spre iubirea dezinteresată a obiectului su- 
prem al iubirii. Universul, la rândul său, 
este produsul liberei activități iubitoare a 
lui Dumnezeu — ca opusă necesităţii cva- 
sigeometrice pur inteligibile a emanaţiei 
eteme. În contrast cu *Toma D"Aquino, 
Scotus admite că anumite comandamente 
nu ţin de legea naturală în sens strict (şi 
sînt, ca atare, dispensabile conform voinței 
lui Dumnezeu). El nu poate concede însă 
că acelea care privesc cinstirea și iubirea 
lui Dumnezeu ar putea fi vreodată altfel de- 
cât indispensabile. 

Această destindere a rețelei de conexiuni 
intelectualiste necesare a afectat, cum era și 
firesc, concepţia lui Scotus despre posibili- 
tatea unor dovezi în stilul lui d” Aquino ale 
existenţei lui Dumnezeu. Argumentul ce 
urcă de la lucrurile finite mișcate la un 
Prim motor apare acum lipsit de fundalul 

durată 


pe care-l presupune cu necesitate. Într-ade- 
văr, există o prăpastie evidentă între un 
Dumnezeu ce nu e decît treapta finală a 
unei teorii fizice aristotelice (şi astfel, în- 
tr-un anumit sens, o parte a ordinii fizice) şi 
Dumnezeul unic, infinit şi transcendent al 
religiei. Dovezile lui Scotus privind exis- 
tența lui Dumnezeu aveau să se axeze deci 
pe Dumnezeu ca temei metafizic al posibi- 
lităţii și nu pe Dumnezeul inferat din prin- 
cipii fizice. O altă consecinţă este îndepăr- 
tarea de dogmatismul aprioric abstract cu 
privire la modul de a fi al lucrurilor, în fa- 


voarea unui accent mai mare pus pe nevoia 
de a lua observaţia şi experimentul drept 
călăuze pentru înţelegerea întocmirii date 
de voinţa divină lucrurilor din lume. Drept 
urmare, problemele inducției, cele privind 
temeiurile certitudinii şi dificultățile pe 
care le ridică iluziile din vise și cele ale ne- 
bunilor (despre care aveau să discute pe 
larg, mai tîrziu, *Descartes și empiriștii bri- 
tanici) sînt prezente toate în amplele dez- 
voltări privitoare la cunoaşterea umană cu- 
prinse, spre exemplu, în Opus Oxoniense. 


durată. Vezi spaţiu și timp, filozofia s. şi t. 


Ebreo, Leone (c. 1460-1535). Medic, filo- 
zof, matematician și astronom evreu portu- 
ghez, cunoscut şi sub numele de Iuda Abra- 
banel. Din pricina persecuțiilor s-a refugiat 
în Spania, apoi în Italia, unde a ţinut prele- 
geri la Neapole și Roma. Influenţată de 
Platon, Aristotel şi Plotin, ca și de doctrine 
religioase, principala sa scriere Dialoghi di 
Amore (1535) se ocupă de estetică, metafi- 
zică și etică, identificîndu-l pe Dumnezeu 
cu iubirea, principiul esenţial al oricărei 
vieţi și activități. 


echivalent. 1. (material) Despre două enun- 
țuri se spune că sînt material echivalente 
atunci cînd au aceeași *valoare de adevăr. 
Simbolic, echivalenţa lui p cu q se exprimă 
prin „pu q“, care este adevărată numai dacă 
P și q au aceeași valoare de adevăr. ,p=q“ 
este de asemenea reprezentarea simbolică a 
*bicondiționalului „„ p dacă şi numai dacă 
q“, unde „dacă şi numai dacă“ este tratat 
drept un *conector verifuncțional şi deci ca 
o expresie a echivalenței materiale. Dacă p 
este material echivalent cu g, atunci înlo- 
cuind pe gq cu p în orice compus verifunc- 
țional, valoarea de adevăr a acestuia rămîne 
neschimbată. Se spune, în consecință, că p 
este substituibil lui g *sa/va verizaze. 2. (for- 
mal) Despre două enunţuri, A şi B, se zice 
că sînt formal echivalente dacă printr-un 
raționament valid A se poate deduce din B 
(fără alte premise) şi viceversa. 3. (logic) 
Despre două enunțuri, A şi B, se zice că sînt 
logic echivalente cînd este imposibil ca ele 
să aibă valori de adevăr diferite. Dacă A şi 
B sînt compuși verifuncționali, aceasta re- 
vine la a spune că A și B sînt logic echiva- 
lente dacă și numai dacă „A = B“ este o 
“tautologie. 


echivoc. Care are două înțelesuri. Com- 
pară ambiguitate; univoc. 


echivocaţie. Utilizare de cuvinte sau ex- 
presii *echivoce, amestecînd diferitele lor 
înțelesuri. 


eclectism. Principiul sau practica de a-și 
alcătui propria viziune împrumutînd dintr-o 
varietate de surse filozofice sau de altă na- 
tură. Această tendinţă se manifestă la mulţi 
autori și în multe sisteme care nu depun un 
efort viguros de armonizare intelectuală a 
unor elemente eterogene (de exemplu, 
*teozofia), dar poate constitui și baza unui 
*sincretism creator. 


economie, principiul e. Denumire moder- 
nă pentru *briciul lui Ockham. 


educaţie, filozofia e. Pînă pe la începutul 
anilor 1960, filozofia educaţiei a beneficiat 
în Marea Britanie de o atenţie sporadică în 
studiile de pedagogie sub titluri ca „istoria 
ideilor pedagogice“ şi „principiile educa- 
ției“. Abordarea istorică trecea în revistă 
scrierile pedagogice ale unor gînditori foar- 
te diferiţi între ei ca statură filozofică, mer- 
gînd de obicei, în timp, de la *Platon pînă 
la *Dewey. Studiul principiilor era mai pu- 
țin personalizat şi mai contemporan, ofe- 
rind o discuţie la nivel general privitoare la 
obiectivele învățămîntului, metodele didac- 
tice şi organizare. Sub imboldul dat în prin- 
cipal de R. S. Peters şi asociaţii săi, filo- 
zofia cuprinsă în aceste două concepţii a 
cedat locul unei abordări mai disciplinate și 
mai analitice sprijinită pe filozofia generală. 

Dar, chiar ca disciplină nouă în curs de 
închegare și de autonomizare, filozofia 
educaţiei putea să îmbrace mai multe for- 

me. În America se obișnuia să fie identifi- 
cate şcoli filozofice distincte precum realis- 
mul, idealismul, pragmatismul şi existen- 
țialismul, fiind apoi explorate în manieră 
holistă posibilele implicaţii pedagogice ale 
fiecăreia dintre ele. În afară de dubiile pe 
care le prilejuia gruparea generalizată pe 
şcoli, practicată de ea, această abordare a 
fost considerată neechilibrată sub aspectul 
relevanței educaţionale, fiind de aceea vi- 
guros contestată în America de către Israel 
Scheffler. 

Filozofia analitică a educaţiei s-a inspirat 
liber din filozofia generală în privința mo- 
delelor de argumentare, a metodelor de 
analiză și a viziunilor de fond. În felul 
acesta s-a evidenţiat caracterul realmente 
problematic al principiilor şi practicilor 
educaţionale acolo unde s-ar fi putut crede 
că nu există nici un fel de probleme. Pe de 
altă parte, deschiderea față de controverse- 
le pedagogice deja existente a generat, la 
rîndul său, noi interese în perimetrul inves- 
tigaţiei filozofice. 

Cele mai de folos au fost considerate a fi 
patru ramuri principale ale filozofiei. Pro- 
blemele ridicate în *etică privitor la valori 
au afinități cu obiectivele și justificarea 
concepţiilor globale despre educaţie și cu 
sectorul mai particular al educaţiei morale. 
*Filozofia socială prezintă relevanță mai 
ales pentru principiile de organizare atât în 
şcoli cât şi în configuraţia ansamblului 
instituțional, ridicînd probleme referitoare 
la libertate și autoritate, drepturi, egalitate 
şi responsabilitate politică. *Epistemologia 
e un al treilea domeniu important, îndeo- 
sebi pentru probleme privitoare la structura 
planurilor de învățământ: sînt sau nu funda- 
mentale anumite genuri de cunoaștere, în 
ce măsură este posibilă integrarea, este sau 
nu ideologică orice cunoaștere? Şi cum 
persoana care învaţă se află în centrul pro- 
cesului educaţional, filozofia spiritului 
(vezi) e un al patrulea domeniu de interes 
major apt să contribuie la o mai bună în- 
țelegere a învăţării și predării, a emoțiilor și 
comportamentului. 
„ Anumite domenii mai specifice ale filo- 

zofiei oferă material unor discipline de în- 
vățămînt particulare, cum este cazul cu es- 
tetica şi cu filozofia istoriei, a ştiinţei, a re- 


efluvii 


ligiei, a matematicii. Filozofia educaţiei nu 
este ea însăși o „filozofie a...“ exact în fe- 
lul în care sînt aceste din urmă specializări. 
Problematica ei e atât de cuprinzătoare încît 
nici o ramură a filozofiei nu poate fi ex- 
clusă ca fiind cu totul irelevantă pentru ea. 
Am putea spune, aproape reluînd o formu- 
lare a lui Dewey, că filozofia educaţiei nu e 
în fond decât filozofia generală atunci cînd 
ea se consacră mai cu osebire preocupărilor 
educaţionale izvorâte deopotrivă dinăuntrul 
şi din afara instituțiilor cu acest profil. 


Edwards, Jonathan (1703-1758). Primul 
talent filozofic de seamă născut și crescut 
în ceea ce avea să devină S.U.A. Teolog 
calvinist intransigent cu aplecare spre filo- 
zofie. Şi-a făcut studiile la Yale, iar mai (âr- 
ziu a devenit rector la Princeton. A activat 
în cadrul Marii treziri din 1740, relatarea sa 
despre acest fenomen constituind o impor- 
tantă contribuţie la psihologia conversiunii 
religioase. Filozofia sa se situează integral 
în tradiţia britanică a lui Locke și Berkeley, 
Hutcheson și Shaftesbury. Cu siguranţă că 
niciodată nu s-a făcut o pledoarie filozofică 
şi biblică pentru calvinism mai viguroasă 
decît cea din lucrarea sa Enquiry into Free- 
dom of the Will (1754). 


efluvii, teoria e. Concepţia, formulată de 
atomiștii greci, conform căreia suprafeţele 
obiectelor emit neîncetat pelicule subțiri de 
atomi (numite idola, effluvia sau simula- 
cra), care ating ochiul și produc astfel sen- 
zaţii vizuale. Această explicaţie a vederii 
ca fiind esențialmente un proces tactil este 
discutată pe larg de *Lucretius (De Rerum 
Natura, Cartea a IV-a). În al său Essay on 
Human Understanding, *Locke oferă o ex- 
plicaţie în linii mari asemănătoare a modu- 
lui în care sînt percepute *calităţile primare 
ale obiectelor. „Şi deoarece întinderea, for- 
ma, numărul și mișcarea corpurilor de o 
mărime observabilă pot fi percepute cu 
vederea de la distanţă, este adevărat că anu- 
mite corpuri individual imperceptibile tre- 
buie să vină de la obiectul privit de noi pînă 
la ochi şi în felul acesta să ducă la creier o 
anumită mișcare ce produce în noi ideile pe 
care le avem despre acele calităţi.“ (Cartea 
a I-a, capitolul 8.) 


E efectul Oedip 

efectul Oedip. Impactul pe care formula- 
rea unui enunţ, în particular a unuia pre- 
dictiv, îl are asupra situaţiei umane la care 
se referă respectivul enunţ. Expresia a fost 
introdusă de Sir Karl *Popper în The Pov- 
erty of Historicism (Mizeria istoricismului) 
(1957), cu referire specială la faptul că 
publicarea predicțiilor privitoare la lucru- 
rile omeneşti poate uneori să contribuie la 
adeverirea sau la infirmarea lor. Acest efect 
important a fost observat şi de gînditori mai 
vechi, fără ca ei să-i fi dat un nume. Astfel, 
Hume în prima sa Cercetare (VIII (i)) argu- 
mentează că dacă spunem cuiva ce va face 
în viitor, el poate să facă altceva fie și nu- 
mai pentru a infirma previziunea noastră; 
acesta nu este totuşi un temei suficient pen- 
tru a crede despre comportamentul uman că 
este în principiu impredictibil. 


ego. 1. „Eul“ trăit, care nu e coextensiv nici 
cu spiritul nici cu corpul, dar care este cen- 
trul de organizare a atitudinilor față de 
corp, de lumea fizică şi socială şi al întregii 
experienţe ce determină identitatea şi indi- 
vidualitatea. El este punctul de referință 
personal care asigură continuitatea și coe- 
renţa în gîndire, percepție, planificarea ac- 
ţiunilor și care, prin memorie, imaginaţie şi 
anticipație, leagă experienţele trecute, pre- 
zente şi viitoare. 2. (în freudism) Partea 
edificiului psihic preocupată de orientarea 
în lume și care echilibrează dictatele impul- 
sului și instinctului cu exigenţele conștiin- 
ţei sau „superegoului“. Vezi și Freud. 


cidos (cuvînt grecesc care înseamnă „for- 
mă“). Termenul este folosit de *Platon ca 
desemnare pentru Formele sau Ideile lui 
abstracte. Din el s-au dezvoltat în filozofia 
medievală noţiunile de forme substanţiale 
și accidentale. Obiectele se cereau clasifi- 
cate după formele lor substanţiale, pe cînd 
formele accidentale erau reprezentate de 
toate proprietăţile pe care aceste obiecte se 
întîmpla să le mai aibă în plus. Vezi și 
Toma d' Aquino. : 


Einstein, Albert (1879-1955). Fizician ger- 
man care prin teoria relativităţii restrînse şi 
cea a relativităţii generalizate a pus bazele 
fizicii moderne. Einstein se desprinde de fi- 
zica clasică între altele prin ideea, de im- 


portanță filozofică centrală, de a face din 
observator o parte importantă din punct de 
vedere fizic a lumii pe care el o descrie, 
astfel încît, de exemplu, relația temporală 
dintre două evenimente este definită doar 
în raport cu un observator aflat într-o stare 
de mişcare bine precizată faţă de ele. Ideile 
lui Einstein despre spaţiu şi timp au fost 
considerate adesea drept un triumf pentru 
empirismul riguros al lui *Hume şi *Mach, 
față de care el este îndatorat. Vezi și opera- 
ționalism; relativitate; spațiu şi timp, filo- 
zofia s. și t. 


eleată. Desemnare pentru filozofia lui *Par- 
menide şi a adepților săi, *Zenon din Eleea 
şi *Melissos din Samos. Vezi şi presocra- 
tici. 

elenchos. În *dialectica socratică, o moda- 
litate de a pune întrebări care se soldează 
cu respingerea unei teze a oponentului sco- 
țînd din răspunsurile lui consecinţe contra- 
dictorii sau inacceptabile din alte motive. 
La Aristotel cuvîntul înseamnă „respinge- 
re“, ca în titlul tratatului său Sophistici 
Elenchi (Respingerile sofistice). 


emanaționism. Teoria, asociată mai ales 
cu *neoplatonismul, care explică sursa și 
structura realității prin emanaţii permanen- 
te, spontane dintr-un principiu transcen- 
dent, numit de obicei Dumnezeu sau Unul. 
Anticipări ale emanatismului apar la filo- 
zofii greci de mai înainte, dar formularea 
cea mai clară şi mai influentă i-a dat-o 
*Plotin, de la care viziunea a trecut în gîn- 
direa medievală creştină, ebraică și islami- 
că. Menirea omului într-un univers emana- 
ţionist este de a „privi înapoi“ şi a-și con- 
templa originea divină. Exceptînd anumite 
contexte mistice, teoriile evoluționiste au 
discreditat total emanaţionismul. Vezi și 
gnosticism; Kabbalah. 


Emerson, Ralph Waldo (1803-1882). Au- 
tor transcendentalist şi romantic american. 
Personalitate mai mult literară decît pro- 
priu-zis filozofică, Emerson a fost totuși 
influenţat profund de filozofi germani din 
secolul al XIX-lea, îndeosebi de F. W. ]. 
von *Schelling, şi de studiile despre ro- 
mantism ale lui *Coleridge şi *Carlyle. De 

empirism 


acesta din urmă l-a legat o strînsă prietenie. 
În lucrarea sa de căpetenie, Nature (1836), 
Emerson a încercat să lanseze un manifest 
al transcendentalismului centrat pe idealu- 
rile romantice ale cunoaşterii de sine şi res- 
pectului de sine, vederile sale fiind foarte 
' admirate de *Nietzsche și de *Bergson. În 
perioada mai recentă s-a înregistrat o resus- 
citare a interesului pentru critica socială a 
lui Emerson şi pentru opoziţia sa față de 
civilizația de masă. 


eminent. Vezi formal şi eminent. 


emotivism (sau teoria emotivistă). Teorie 
metaetică (vezi etică) privitoare la semnifi- 
caţia termenilor etici. S-a afirmat spre fine- 
le anilor 1930, întîi prin analiza judecăților 
morale oferită de *Ayer în Language, 
Truth and Logic (1936) apoi, într-o formă 
mai rafinată, în lucrarea lui C.L. Stevenson 
Ethics and Language (1944). Această doc- 
trină a devenit după aceea ţinta a numeroa- 
se critici. Dar, cu toate că în prezent e puţin 
probabil să fie susținută de cineva în forma 
ei cea mai pură, ea a exercitat o influență 
profundă asupra dezvoltării ulterioare a 
filozofiei morale. 

Pentru a prezenta miezul acestei teorii, 
cel mai indicat este să începem printr-o 
comparaţie cu subiectivismul ortodox (vezi 
subiectivism şi obiectivism). Subiectivistul 
simplu susține că o rostire morală de felul 
„Ă este bun“ echivalează cu „îmi place X* 
sau „aprob X"“. Cu alte cuvinte, ea ar fi un 
enunţ făcut de vorbitor despre propriile sale 
simțăminte, o relatare despre atitudinea sa 
față de X. În schimb, pentru un emotivist, o 
expresie de felul „X este bun“ nu e defel un 
enunţ, nici despre vorbitor, nici despre alt- 
ceva. Ea nu este nici adevărată, nici falsă, 
ci este expresia unei emoţii, care e poate 
cel mai potrivit să fie asemuită cu rîsul pro- 
vocat de o glumă sau cu plînsul provocat 
de aflarea unei veşti triste. Asemenea reac- 
ţii pot fi potrivite sau nepotrivite, sincere 
sau simulate, dar nu pot fi în sens propriu 
adevărate sau false. 

Stevenson, exponentul cel mai sofisticat 
al emotivismului, adaugă analizei și alte 
elemente. Pentru el, orice rostire morală 
este în esenţă o încercare a cuiva de a-i 
convinge pe alții să împărtășească atitudi- 


nea sa. Bunăoară, spunînd „Avortul e tot- 
deauna imoral“, nu ne exprimăm doar pro- 
pria ostilitate față de avort, ci încercăm să-i 
facem şi pe alţii să împărtășească această 
ostilitate. Accentul pus de Stevenson pe 
elementul persuasiv din argumentarea mo- 
rală decurge din punctul său de plecare, ca- 
re este natura dezacordului etic. În timp ce 
filozofii morali de dinaintea sa scriu ca și 
cum noi am fi cu toţii de acord în chestiuni 
etice, Stevenson e preocupat de amploarea 
dezacordurilor dintre noi. El trage conclu- 
zia că scopul discuţiei morale este realiza- 
rea acordului prin persuasiune. 

De reţinut sînt mai ales trei critici la 
adresa acestei teorii: 1) ea nu poate face 
deosebire între argumentarea morală seri- 
oasă şi propaganda non-rațională; 2) există 
cazuri clare cînd rostirile morale nu consti- 
tuie defel încercări de a convinge pe cineva 
(de exemplu, cînd discutăm cu cineva de- 
spre ale cărui vederi ştim că sînt similare cu 
ale noastre sau cînd încercăm în sinea 
noastră să ajungem la o decizie morală); 3) 
ea exclude raționalitatea din argumentarea 
morală. În privinţa acestui din urmă punct, 
imputările ce se fac teoriei emotive sînt 
asemănătoare celor ce se fac subiectivis- 
mului. 


Empedocle din Agrigent (m.c. 433 a.Chr.). 
Democrat înflăcărat care se îndeletnicea cu 
medicina. Empedocle gîndea în cadrele lu- 
mii modelate de *Parmenide, iar problema 
pusă de opera sa este cum pot fi puse în le- 
gătură şi, pe cît posibil, împăcate specula- 
ţiile sobre din scrierea sa Despre natură cu 
doctrinele transcendente despre cădere, 
*transmigraţie și evadare posibilă din ciclul 
nașterilor, expuse în Purificările sale. Vezi 
presocraticii. 


empirism. Definit de obicei drept teza du- 
pă care orice cunoaştere, sau cel puţin orice 
cunoaştere cu conținut factual ca deosebită 
de cunoaşterea relaţiilor pur logice dintre 
concepte, se bazează pe *experiență. Ex- 
presia „se bazează pe“ este uneori înlocuită 
prin „provine din“, „derivă din“ sau „Își are 
sursa în“ — dar trebuie recunoscut că toate 
aceste expresii sînt mai mult sau mai puțin 
fățiş metaforice şi nu specifică îndeajuns 

E empiriocriticism 


care este exact relaţia vizată între cunoaște- 
re şi experienţă. 

Atracția pe care o exercită empirismul 
asupra gîndirii comune depinde de inter- 
pretarea cuvîntului-cheie „experiență“ în 
înțelesul lui curent, potrivit căruia afirmaţia 
că cineva are experienţă în privinţa vacilor 
înseamnă că a avut de-a face cu anumite 
realități din ogradă independente de spirit. 
Filozofii însă interpretează adesea acest 
termen-cheie într-un fel în care şi simplele 
vise sau halucinații în care apar vaci ar echi- 
vala cu a avea experienţă privitoare la vaci. 

Empirismul poate fi, pesemne, caracteri- 
zat mai bine prin ceea ce neagă. Întîi de 
toate, el respinge doctrina, cuprinsă în dife- 
rite forme ale *platonismului și *idealis- 
mului, potrivit căreia atunci cînd spiritul 
uman întîinește pentru prima dată lumea, el 
este deja înzestrat cu un bagaj de idei sau 
concepte ce nu datorează nimic experien- 
ţei. Prin contrast, empiriştii susţin că la 
naștere intelectul este, cum spunea *Locke, 
„O foaie albă, fără nici un fel de semne pe 
ea“ și că doar experiența îi poate furniza 
idei. (De unde străvechea problemă a empi- 
rismului, în ce fel dobîndim idei fără cores- 
pondent în experiență, cum sînt ideile ma- 
tematice de punct sau linie.) O dată admisă 
această origine a ideilor ce formează mate- 
ria primă a cunoașterii, unii empiriști, deși 
nu toți, susțin că adevărul enunţurilor fac- 
tuale poate fi stabilit doar pe cale inductivă, 
pornind de la experienţe particulare, și con- 
testă orice intuiție sau „lumină naturală“ 
carteziană (vezi Descartes) ce ne-ar îngădui 
să posedăm adevăruri generale despre rea- 
litate independent de experiență. La rîndul 
său, metoda inductivă poate căpăta inter- 
pretări variate: fie mai liberale, ca justifi- 
cînd pretenţii de adevăr şi de cunoaştere 
pentru enunţuri despre o realitate indepen- 
dentă de spirit, fie mai stricte, ca justificînd 
numai enunțuri despre datele de experiență 
imediate. Înţeles în acest din urmă fel, em- 
pirismul duce la un scepticism radical în 
privința multora din pretenţiile noastre de 
cunoaştere obişnuite, așa cum se manifestă 
acesta la *Hume și la pozitiviştii logici 
(vezi pozitivism logic). 

Empirismul a îmbrăcat, așadar, mai mul- 
te forme; o trăsătură comună a lor o consti- 


tuie însă tendinţa de a porni de la ştiinţele 
experimentale ca tip sau paradigmă a cu- 
noaşterii umane — în contrast cu *raţiona- 
lismul, care atribuia un rol similar matema- 
ticii pure. (Empirismul a gravitat către o vi- 
ziune asupra matematicii pure ca dobîndind 
independenţă faţă de experiența senzorială 
doar cu preţul de a avea de-a face numai cu 
tautologii.) 

Dezvoltarea în secolul al XVII-lea şi la 
începutul celui de-al XVIII-lea a şcolii filo- 
zofice empiriste britanice — avînd ca ex- 
ponenţi de frunte pe Locke, Berkeley și 
Hume, iar ca precursori de seamă pe Fran- 
cis Bacon și pe Hobbes — a fost în strânsă 
legătură cu succesul şi importanța mereu 
mai mari ale ştiinţei experimentale şi cu 
descoperirea treptată de către aceasta a pro- 
priei identități, ca ceva distinct de matema- 
tica pură și de alte discipline. Drept urmare, 
empirismul avea să privească în mod carac- 
teristic dobîndirea cunoașterii ca pe un pro- 
ces gradual, necontenit autocorectiv şi li- 
mitat de posibilitățile experimentului și ale 
observaţiei şi să manifeste un scepticism 
tenace față de tezele sistemelor metafizice 
atotcuprinzătoare. 


empiriocriticism. Concepţia epistemologi- 
că empiristă, pozitivistă, dezvoltată de 
* Avenarius și criticată de *Lenin în lu- 
crarea sa Materialism și empiriocriticism 
(1909). Vezi și experienţă. 


enantiomorfi. O pereche de obiecte aflate 
unul faţă de altul în același raport ca mîna 
dreaptă cu cea stîngă sau ca spiralele opuse 
sau ca imaginile din oglindă. *Kant le-a fo- 
losit în Prolegomene drept argument în fa- 
voarea conceptului de spaţiu absolut (ca 
opus celui relativ). O descriere pur relațio- 
nală a unui univers ce n-ar conţine decît o 
mînă n-ar putea spune despre aceasta dacă 
e dreapta sau stînga, dat fiind că relaţiile 
spaţiale dintre părțile unei mîini drepte sînt 
întru totul la fel cu cele dintre părțile cores- 
punzătoare ale unei mîlini stîngi. Astfel, da- 
că conceptul de spațiu ar fi pur relativ, n-ar 
putea exista nici o distincţie între un uni- 
vers ce ar conţine doar o mînă stîngă și un 
univers ce ar conţine doar o mînă dreaptă. 
Dar o distincţie de acest fel trebuie să exis- 

te, dat fiind că un enantiomorf nu poate fi 
suprapus peste pandantul său. 


Enciciopediştii. Grup de autori francezi 
din secolul al XVIII-lea care au colaborat 
la elaborarea Encyclopedie-i (1751-1765) 
editate de *Diderot și D' Alembert, prezen- 
tată drept „dicționar analitic al ştiinţelor, 
artelor şi meşteșugurilor““. Cuprinzînd şi ar- 
ticole scrise de * Voltaire și *Helvetius, lu- 
crarea s-a caracterizat printr-o atitudine 
sceptică față de religie și prin promovarea 
unor vederi sociale și politice liberale şi 
tolerante. Vezi și Iluminism. 


Engels, Friedrich (1820-1895). Colabora- 
tor de o viață al lui Karl Marx, Engels a 
scris numeroase lucrări de politică şi isto- 
rie. Spre deosebire de Marx, a scris pe larg 
şi în probleme filozofice. Principalele sale 
lucrări din acest domeniu sînt: Domnul Eu- 
gen Diihring revoluționează știința (1877 
1878; prescurtat, Anti-Diihring), Dialectica 
naturii (scrisă între 1873 şi 1886; publicată 
pentru întfia dată în 1925) şi Ludwig 
Feuerbach și sfîrșitul filozofiei clasice ger- 
mane (1886). Scrierile lui Engels cuprind 
expunerea clasică a ceea ce astăzi se chea- 
mă *materialism dialectic. Unii autori (şi 
marxiști şi nemarxişti) au încercat să trase- 
ze o linie de demarcaţie netă între Marx şi 
Engels în această problemă, afirmînd că 
Mar nu a fost un materialist dialectician, 
dar încercarea pare fără temei. Între cei doi 
a existat în mod cert o diviziune a muncii, 
dar nu există dovezi privind o divergență 
fundamentală de vederi între ei. 

Dialectica naturii constă numai din frag- 
mente și vorbeşte în principal despre carac- 
terul dialectic al ştiinţei; principalele vederi 
ale lui Engels despre filozofie sînt expuse 
în celelalte două lucrări menționate. În 
Ludwig Feuerbach el îi împarte pe filozofi 
în două categorii, materialiştii şi idealiștii; 
primii susțin primatul materiei asupra spiri- 
tului, ceilalți primatul spiritului. Engels 
susține că gîndirea științifică are un carac- 
ter dialectic (teză ilustrată în Dialectica na- 
turii) şi adaugă că ştiinţa a preluat mult din 
ceea ce intra mai înainte în perimetrul filo- 
zofiei. El remarcă, legat de aceasta, că filo- 
zofia (în sensul de speculație privind natura 
realității) s-a terminat o dată cu Hegel. Ră- 


mâîne totuşi loc pentru filozofie în sensul de 
teorie a gîndirii şi a legilor ei. Ceea ce En- 
gels avea de spus despre aceste legi este 
cuprins în cea mai mare parte în Anti-Diih- 
ring (vezi materialism dialectic). 


en soi. Vezi Sartre. 


ens realissimum (expresie latină pentru 
„fiinţa cea mai reală“). Dumnezeu, poseso- 
rul absolut al tuturor realităților și al tuturor 
atributelor perfecțiunii. Termenul e folosit 
de *Kant atunci cînd discută argumentele 
în sprijinul existenţei lui Dumnezeu. 


entelehie. 1. Realizare sau actualitate, ca 
opusă potențialității. În lucrările lui *Aris- 
totel (De Anima, De Generatione), care tra- 
tează despre relația dintre suflet și corpul 
material, sufletul (psyche) este definit drept 
forma sau actualitatea (entelehia) unui corp 
organic înzestrat potențial cu viață. 2. (în 
*vitalism) Principiu vital, prezent în chip 
caracteristic numai în corpurile vii. 


entimemă. 1. *Silogism cu o premisă su- 
primată. 2. *Condiţional adevărat pe teme- 
iuri materiale reductibile formal. 


entropie. Iniţial, un concept termodinamic 
ce măsoară gradul în care energia unui sis- 
tem închis este utilizabilă pentru a efectua 
lucru mecanic; în prezent are implicaţii mai 
largi. 

Conform primei legi a termodinamicii, 
într-un sistem închis nu pot avea loc pier- 
deri sau creșteri de energie. Cea de-a doua 
lege spune că deși energia totală a unui ase- 
menea sistem este constantă, nu toată ener- 

ia poate fi transformată în lucru mecanic. 
forma pe care i-a dat-o lordul Kelvin 
(1824-1907), legea a doua spune că nu 
poate avea loc o scurgere spontană a căldu- 
rii dintr-un corp rece în unul cald. Cu alte 
cuvinte, căldura unui corp poate efectua 
lucru mecanic util numai dacă corpul are o 
temperatură superioară celei a mediului în- 
conjurător. Căldura oceanului, de exemplu, 
nu poate fi utilizată pentru a pune în mişca- 
re un vapor, pentru că ambele au aceeaşi 
temperatură. 

În 1854 Rudolf Clausius a reformulat le- 
gea a doua în termeni de entropie, pe care a 
definit-o drept acea proprietate a corpului 


entropie | 


enunțuri și propoziţii 

care crește atunci cînd corpului i se adaugă 
o cantitate infinitezimală de căldură la o 
temperatură constantă: creșterea entropiei 
fiind egală cu cantitatea de căldură adău- 
gată împărțită prin temperatura absolută. 

Cum căldura nu se poate scurge spontan 
decît într-o direcţie, orice transformare 
spontană a energiei înăuntrul unui sistem 
închis este în mod necesar ireversibilă. Ba 
mai mult, orice transformare ireversibilă 
este cu necesitate însoțită de o pierdere a 
cantității de energie utilizabile pentru a 
produce lucru mecanic. Entropia măsoară 
această pierdere: cu cît e mai mare pierde- 
rea de energie utilizabilă, cu atît e mai mare 
entropia. 

Cum toate transformările reale ale ener- 
giei sînt, cel puţin într-o anumită măsură, 
ireversibile, urmează că entropia universu- 
lui nu poate decît să crească neîncetat. 
Atunci cînd ea atinge maximul, universul 
va cunoaşte moartea termică — nemaiexis- 


tînd energie utilizabilă pentru a produce lu- . 


cru mecanic. 

Acestei predicții sumbre, deşi îndepărta- 
te, i se pot aduce un număr de obiecții, ba- 
zate, cele mai multe, pe ipoteza lui Boltz- 
mann că entropia unui sistem este legată de 
probabilitatea ca el să se afle într-o stare 
particulară. Deşi o stare de echilibru termic 
poate fi starea cea mai probabilă a univer- 
sului, nu trebuie ignorată natura statistică a 
entropiei. Ar putea să existe regiuni ale 
universului care să prezinte o abatere sub- 
stanțială de la media statistică a echilibru- 
lui. În această interpretare statistică, entro- 
pia devine o măsură a dezordinii unui sis- 
tem și sub această formă ea este utilizată în 
mai multe domenii ne-termodinamice. În 
teoria informaţiei, de exemplu, o creştere a 
informaţiei despre un sistem poate fi privită 
ca o descreștere a entropiei sale. În lingvis- 
tică, noțiunea de entropie a fost aplicată la 
studiul statistic al structurii limbajelor. 


enunțuri și propoziții. Dintre răspunsurile 
constînd dintr-un singur cuvînt la întreba- 
rea „Ce anume calificăm drept adevărat sau 
fals?“, cel mai puțin nesatisfăcător este so- 
cotit a fi, de către mulți filozofi contempo- 
rani, răspunsul: enunțurile. Trebuie luat 
aminte însă că „enunţ“ poate însemna fie 
actul de a enunța (adică „enunţare“), fie 


ceea-ce-e-enunţat; această din urmă accep- 
ţiune pare în mod evident mai potrivită 
pentru purtătorii valorilor de adevăr, dar 
ridică problema dacă ceea-ce-e-enunţat tre- 
buie considerat un fel de entitate — şi dacă 
da, de ce fel? — independentă de actul 
enunțării şi de cuvintele folosite în acest act. 

Propoziţiile, care pot fi apreciate sub di- 
ferite aspecte, de exemplu ca fiind gramati- 
cal corecte sau incorecte, nu sînt prin ele 
însele adevărate sau false, deşi în exprima- 
rea neriguroasă le aplicăm uneori aceste 
atribute. Propoziţiile au semnificaţii, dar nu 
şi valori de adevăr. Astfel, chiar şi o propo- 
ziţie care, întrucît priveşte structura ei gra- 
maticală, poate fi folosită pentru a face un 
enunţ, poate fi folosită şi pentru alte sco- 
puri, de pildă pentru a spune o poveste sau 
a da un exemplu la o lecţie, unde nu se 
pune problema adevărului sau falsităţii. 
Formularea de enunţuri este doar una din- 
tre multiplele utilizări ce se pot da unor ast- 
fel de propoziţii. 


enunțuri de bază. Expresie construită de 
*Ayer în contextul ordonării credințelor 
unui individ. Dacă epistemologia este con- 
cepută în chip de proiect de dispunere a 
enunţurilor în care credem, în funcție de te- 
meiurile pe care le avem pentru a crede în 
ele, atunci este probabil ca, mai devreme 
sau mai tîrziu, să ajungem la credinţe pen- 
tru care nu putem oferi nici un fel de teme- 
iuri. Empiristul susţine că lucrurile se vor 
petrece într-adevăr așa și că toate enunţuri- 
le de acest fel vor fi relatări ale experienţe- 
lor noastre senzoriale. Aceste enunţuri sînt 
numite de Ayer „enunţuri de bază“. *Neu- 
rath, în contextul ordonării credințelor (in- 
tersubiective) ale unei comunităţi, le nu- 
mea *enunţuri-protocol (Protokollsătze). 


enunţuri-protocol (în germană Protokoll- 
sătze). În concepția *Cercului de la Viena, 
acele enunţuri de bază care sînt verificabile 
nemijlocit prin experienţă, reciproc inde- 
pendente logic şi, probabil, de asemenea, 
incorigibile. Toate enunțurile comune sau 
ştiinţifice se cer fie reduse la aceste proto- 
coale, fie cel puţin justificate şi susţinute cu 
ajutorul lor. E anumite privinţe, enunțuri- 
le-protocol seamănă cu propoziţiile atomi- 
ce postulate de *Wittgenstein. Cu privire la 

posibilitatea sau la modul de existenţă al 
unor enunţuri care să satisfacă aceste con- 
diții s-au iscat ample controverse. 


epagogă. Termen din limba greacă însem- 
nînd raţionamentul prin *inducţie. 


Epictet (c. 55-135 p.Chr.) Filozof şi mora- 
list stoic. Epictet a fost un sclav eliberat, 
care a predat filozofia, întîi la Roma, apoi 
la Nicopolis în Epir. Prelegerile sale au fost 
consemnate de unul din elevii săi, Flavius 
Arrianus. Din ele ni s-au păstrat patru cărţi 
şi un compendiu al învățăturii lui Epictet, 
faimosul Enchiridion sau Manual. Amin- 
tind ca stil de diarriba sau predica cinică, 
ele ni-l înfăţişează pe Epictet ca pe un mo- 
ralist care propovăduieşte, cu o fervoare 
adesea religioasă, o evanghelie a libertății 
interioare la care se poate accede prin supu- 
nere față de providenţă şi printr-o riguroasă 
detaşare de tot ce nu stă în puterea noastră. 


Epicur (341-270 a.Chr.). Întemeietorul fi- 
lozofiei epicureice, ale cărui voluminoase 
scrieri s-au pierdut toate, păstrîndu-se doar 
fragmente din ele, două culegeri de sentințe 
morale și trei scrisori. Prima dintre acestea, 
„Către Herodot“, schițează teoria naturii a 
lui Epicur, iar cea de a treia, „Către Menoi- 
ceus“, face o expunere a poziţiei sale mo- 
rale. Activînd la început pe coasta de est a 
Mării Egee, Epicur își întemeiază şcoala 
din Atena pe la 307 a.Cur. Pe linie filozo- 
fică, era îndatorat în principal lui *Demo- 
crit. A ținut însă să-și sublinieze singur ori- 
ginalitatea, iar discipolii săi s-au ţinut oare- 
cum de o parte față de celelalte școli filo- 
zofice. Vezi și filozofia elenistă. 


Epicurism. Filozofia lui *Epicur și a adep- 
ţilor săi, în care se combină un *hedonism 
etic cu o teorie potrivit căreia toate lucru- 
rile sînt în realitate alcătuite din atomi şi 
vid. Reformulînd aceste doctrine în aşa fel 
încît să contracareze diferite idei din Platon 
și din Aristotel, Epicur le-a îmbinat într-un 
sistem de factură vădit elenistă, în care eti- 
ca se sprijină pe fizică și pe epistemologie. 

Cunoaşterea, susține Epicur, derivă din 
senzații, care sînt întipărin în suflet ale 
imaginilor sau peliculelor de atomi subtili 
desprinse de pe suprafaţa obiectelor fizice. 


Senzaţii repetate dau naştere la noţiuni ge- 
nerale, care fac posibile judecăţile. Cores- 
punzînd întotdeauna la ceva real, senzațiile 
nu sînt niciodată false; ele pot fi însă „ne- 
clare“ şi ca atare pricină de judecăţi greşite. 
Orice teorie despre lucruri ce nu pot fi vă- 
zute se verifică prin acordul ei cu „viziunea 
clară“ pe care o avem despre lucrurile care 
pot fi văzute. 

Atomismul e o astfel de teorie. Percepţii- 
le noastre clare confirmă că există în mod 
necesar elemente indestructibile şi ca atare 
indivizibile, precum și un vid în care ele se 
pot mișca. Calitățile perceptibile rezultă 
din proprietățile geometrice ale atomilor şi 
din dispunerea acestora. Atomii, infiniţi ca 
număr, se află în cădere verticală. Unii din 
ei însă „se abat“ în mod aleatoriu de la 
această traiectorie (fapt ce, incidental, ga- 
rantează o anumită nedeterminare şi liber- 
tate acțiunii umane), pricinuind ciocniri și 
ricoşeuri (vezi clinamen). Lumea noastră, 
una din multitudinea de lumi din universul 
infinit, este rezultatul întîmplător și trecător 
al unor asemenea ciocniri. Dezvoltarea ei, 
inclusiv evoluţia speciilor animale şi a cul- 
turii umane, poate fi explicată prin meca- 
nisme de felul „supravieţuirii celui mai bi- 
ne adaptat“, fără a fi nevoie să presupunem 
vreun „scop natural“ sau providenţa divină. 
Zeii există — despre ei oamenii au o „cu- 
noaştere clară“ — dar numai în spaţiile in- 
tercosmice. Ei nu intervin în această lume 
sau pentru a-i pedepsi pe cei răi în lumea 
de apoi. De altfel, nici nu există vreo lume 
de apoi; sufletul omenesc este o combinaţie 
de atomi, care se destramă o dată cu corpul. 

Teoria atomistă se află aici în slujba unui 
obiectiv de ordin etic. Epicur afirmă că plă- 
cerea este „primul dintre bunurile înnăscu- 
te“, că plăcerile „minţii“ sînt superioare ce- 
lor „fizice“, iar plăcerile „statice“, celor 
„cinetice“. Această din urmă distincţie este 
distincţia dintre procesul plăcut de satisfa- 
cere a unei dorinţe (de exemplu, mîncînd) 
şi starea normală agreabilă de confort ce se 
restabileşte astfel. Durerea, ca întrerupere a 
acestei stări, constituie contradictoriul ei, şi 
nu există o stare intermediară sau mixtă. 
Cea mai desăviîrşită plăcere posibilă se do- 
bîndeşte prin totala eliminare a durerii — 
tot ce s-ar mai putea adăuga nefiind decît 

variaţie. De aceea, trebuie să ne limităm 
dorinţele la cele ce sînt „necesare“ sau „na- 
turale“ și lesne de satisfăcut; unele „plă- 
ceri“: evidente, îndeosebi cele ce ţin de ne- 
cumpătare, trebuie evitate, dacă punem la 
socoteală faptul că ele ne vor aduce mai 
multă durere decît plăcere. Putem vorbi nu 
doar de plăceri şi dureri „fizice“, ci, dat 
fiind că sîntem capabili de memorie şi an- 
ticipaţie, şi de plăceri şi dureri „ale minții“; 
iar acestea sînt cu mult mai importante. 
Cea mai mare suferință sufletească izvorăş- 
te din teama de intervenţia divină şi de pe- 
deapsa de după moarte. Doctrina despie 
natură a lui Epicur este necesară spre a-i 
elibera pe oameni de această tulburare și 
a-i face, astfel, fericiți. 

Şcoala întemeiată de Epicur a fost deo- 
potrivă o comună şi un colegiu. El nega că 
omul e din fire un animal social; comunită- 
ţile epicuriene aveau, de aceea, menirea de 
a oferi un refugiu din societatea obișnuită 
şi de a fi un substitut al acesteia (de aici im- 
portanța atribuită în gîndirea epicuriană 
prieteniei). Atracția durabilă exercitată de 
epicurism s-a datorat în mare parte succe- 
sului acestor comunităţi, unde se foloseau 
tehnici pastorale, ce anticipează pe acelea 
ale Bisericii catolice, în călăuzirea mem- 
brilor lor spre o viață senină şi fericită. 


epifenomen. Ceea ce se adaugă unui pro- 
ces sau îl însoţeşte și este considerat a fi 
doar incidental şi fără nici un rol în desfă- 
şurarea ulterioară a acestuia. 


epifenomenalism. Doctrină privitoare la 

dintre spirit și corp, avansată spre 
sfîrşitul secolului al XIX-lea, ca alternativă 
la teoriile *interacţiunii şi *paralelismului. 
Unul dintre proponenții ei, T. H. Huxley, în 
articolul său „Despre ipoteza că animalele 
sînt niște automate“ (1874), consideră con- 
ştiinţa drept un *epifenomen al schimbări- 
lor moleculare din creier şi, deci, toate eve- 
nimentele mentale sînt efecte ale unor eve- 
nimente fizice, niciodată însă cauze ale 
unor evenimente fizice sau ale altor eveni- 
mente mentale. Vezi și problema spirit-corp; 
vitalism. 


epistemică. Termen construit în 1969 la 
Universitatea din Edinburgh ca denumire a 


unei noi școli, preocupate de studiul ştiinţi- 
fic al cunoaşterii, ca opus celui filozofic. 
Compară epistemologie; sociologia cu- 
noaşterii. 


epistemologie. Ramura filozofiei preocu- 
pată de teoria *cunoașterii. În tradiţia filo- 
zofică, problemele centrale ale epistemolo- 
giei au fost natura și izvoarele cunoaşterii, 
întinderea ei şi valabilitatea pretențiilor de 
cunoaștere. 

Între filozofi au existat adesea dezacor- 
duri în problema izvoarelor cunoaşterii. 
Raţionaliştii (de exemplu, Platon şi Des- 
cartes) au susținut că unica sursă a cunoaş- 
terii sînt ideile raţiunii, inerente minții 
noastre. În opoziţie cu acest punct de vede- 
re, empiriştii (de exemplu, Locke şi Hume) 
au susținut că experiența senzorială este 
sursa primordială a ideilor noastre şi deci a 
cunoașterii (vezi empirism; raţionalism). 

Un important punct de cotitură în disputa 
dintre raționalişti și empirişti l-a constituit 
discuţia lui Kant despre posibilitatea cu- 
noaşterii *sintetice a priori. Hume, de 
exemplu, a susținut despre cunoașterea 
noastră privind cauzele că se reduce la ex- 
perienţa conjuncţiei constante dintre eveni- 
mente. Kant însă formulează teza după care 
conceptul de cauză nu este empiric, ci este 
o categorie pură a intelectului, necesară 
spre a face inteligibilă relaţia dintre eveni- 
mente în cadrul experienţei. 

Fiind anti-empiristă prin teza sa că nu 
orice cunoaştere provine din experienţă, 
epistemologia lui Kant se află totuși în 
opoziţie cu o epistemologie de felul celei 
platoniciene în problema întinderii cunoaș- 
terii;, pentru că, în timp ce Platon considera 
că adevărata cunoaştere are ca obiect lumea 
suprasensibilă a Formelor sau Ideilor, Kant 
a susţinut, cu empiriştii, că ea este limitată 
la lumea experienţei. 

În ceea ce priveşte problema valabilității 
cunoaşterii, un rol important l-au jucat în 
istoria epistemologiei scepticii, care cereau 
ca orice pretenție de cunoaştere să poată fi 
susținută împotriva posibilelor îndoieli. 
Epistemologia lui *Descartes, într-adevăr, 
a avut drept pivot tocmai metoda sceptică a 
îndoielii: el şi-a propus să dea la o parte 
orice idee susceptibilă de a fi pusă la îndo- 

ială pînă nu va descoperi vreun adevăr in- 
dubitabil, de exemplu *cogito ergo sum. 

În epistemologia contemporană rolul 
scepticului s-a diminuat. Sub influența, mai 
ales, a lui G. E. *Moore şi a lui *Wittgen- 
stein, atenţia filozofică s-a reorientat de la 
apărarea față de îndoieli a pretențiilor de 
cunoaștere, la analiza semnificației lor. De 
exemplu, astăzi s-ar considera îndeobşte, în 
formularea-standard a lui A. J. Ayer, că 
pretenția că se cunoaşte propoziția p în- 
seamnă, cel puțin, că a) se crede că p, b)p 
este adevărată și c) există bune temeiuri de 
a crede că p este adevărată (vezi credință). 


Epoca rațiunii. Vezi Numinism. 
Er. Vezi mitul lui Er. 


Erasmus, Desiderius (1466-1536). Uma- 
nist, filolog şi teolog olandez primit în Or- 
dinul augustinian. A studiat și predat la Paris 
iar ulterior în majoritatea centrelor cultura- 
le din Europa, inclusiv în Anglia, unde a 
publicat cea mai celebră lucrare a sa, Enco- 
mium moriae (Elogiul nebuniei) (1509). 
Opunîndu-se viguros scolasticii dogma- 
tice, Erasmus a fost partizanul reformei 
ecleziastice, văzînd în creştinism nu o sim- 
plă doctrină a mântuirii, ci o religie a spiri- 
tului bazată pe încrederea în rațiunea ome- 
nească. Deși a sprijinit obținerea de către 
Luther a unei audienţe la Dieta din Worms, 
s-a opus teologiei violente şi dogmatice a 
Reformatorilor. Totuşi se consideră în- 
deobște că scrierea sa Colloquia (1519), 
care atacă pedantismul și frivolitatea Bise- 
ricii romano-catolice, a pregătit spiritele 
pentru ideile Reformei. Vezi și umanism. 


erastianism. Credinţa că autoritatea secu- 
lară trebuie să aibă în toate chestiunile su- 
premație asupra Bisericii. 


eristic. Controversial, îndeosebi cu impli- 
caţia că e vorba de o argumentare avînd 
drept scop victoria asupra adversarului, fă- 
ră preocupare pentru adevărul celor susţi- 
nute. 


eristică. Arta disputei, îndeosebi așa cum 
era practicată printre *sofişti, dar folosită și 
în Academia platoniciană. Cuvîntul are ade- 
sea conotaţii peiorative, sugerînd recurge- 


rea în argumentare la mijloace dubioase, 
urmărind victoria şi nu căutarea dezintere- 
sată a adevărului (compară dialectică). 


Eriugena, John Scot (c. 810-c. 877). Teo- 
log și filozof irlandez, traducătorul unor 
lucrări ale lui pseudo-Dionysios şi ale lui 
Grigore de Nysa şi autor de diverse comen- 
tarii. Principalele lucrări: De Praedestina- 
tione (Despre predestinare) și De Divisione 
Naturae (Despre diviziunea naturii). 

Eriugena este o figură enigmatică prin 
aceea că originile sale, sursele culturii sale 
eline şi ultimii ani ai vieţii sale au făcut 
obiectul unor mituri şi controverse. A lu- 
crat pe continent, a avut legături cu cuștea 
lui Carol Pleşuvul şi a luat parte, în secolul 
al IX-lea, la apriga controversă cu privire la 
predestinare. Apelul său la metode pur ra- 
ţionale şi caracterul neortodox al unora din- 
tre concluziile sale i-au şocat pe contempo- 
ranii lui. În dialogul despre așa-numitele 
diviziuni ale naturii, discută şi inventează 
moduri de a vorbi despre Dumnezeu-soco- 
tite uneori ca tinzînd spre agnosticism și 
panteism. Diviziunile sînt: 1) ceea ce 
creează și nu este creat (adică Dumnezeu 
ca originea dintii a tuturor lucrurilor); 2) 
ceea ce este creat şi creează (ideile sau pro- 
totipurile divine); 3) ceea ce este creat dar 
nu creează (creaturile din afara lui Dumne- 
zeu); şi 4) ceea ce nici nu creează și nici nu 
este creat (împlinirea divină finală a proce- 
sului de întoarcere și absorbire (adunatio) 
în Dumnezeu). Domnia ideii de procesiune 
a creaturilor din Dumnezeu şi de reîntoar- 
cere a lor în Dumnezeu a fost prelungită de 
acei gînditori medievali (inclusiv *Toma 
d' Aquino) care au continuat să se foloseas- 
că de traducerea lui Eriugena din pseudo- 
Dionysios). 


ermetism. Tradiţia ocultă bazată pe tratate- 
le din Antichitatea tîrzie cunoscute sub 
titlul colectiv de Corpus Hermeticum. În 
perioada Renaşterii, imaginarul lor autor, 
zeul egiptean Hermes Trismegistos, era 
adesea socotit a fi fost contemporan cu 
Moise şi a fi fost exponentul prin excelență 
al filozofiei ne-ebraice, aşa cum Moise era 
exponentul tradiţiei ebraice. *Ficino, de 
exemplu, care a tradus în latină o parte din 
Corpus, credea că are de-a face cu sursele 

vechi egiptene ale filozofiei platoniciene. 
Tratatele cuprind un amalgam de elemente 
filozofice, religioase, magice şi mistice, ca- 
re a fost absorbit în *neoplatonismul renas- 
centist, în *alchimie și în alte tradiţii ezo- 
terice similare. În 1614 Isaac Casaubon a 
demonstrat originile post-creştine ale Cor- 
pus-ului; istoria acestuia rămîne încă ob- 
scură, dar unele studii recente sugerează că 
data compunerii sale se situează între anii 
100 și 300 p.Chr. şi că Corpus-ul s-ar putea 
sii reprezinte literatura unei secte gnostice. 
Vezi și gnosticism. 


eroare logică. Inferenţă ce comportă o for- 
mă de raționament nevalidă. Ar fi, de 
exemplu, eronat din punct de vedere logic 
să se raționeze astfel: „Toţi comuniștii pre- 
tind că repudiază discriminarea rasială“ și 
dat fiind că „Dr Angela Davis repudiază 
discriminarea rasială“, decurge cu necesi- 
tate că „Dr Angela Davis este comunistă“. 
Căci, deși, la data cînd a fost scrisă, con- 
cluzia era adevărată, ea nu poate fi dedusă 
în mod valid din cele două premise. Acest 
raționament exemplifică tipul de eroare lo- 
gică denumită în mod tradiţional eroarea 
“mediului nedistribuit. Nu orice eroare sau 
presupusă eroare de gîndire este o eroare 
logică. 


eroarea conversă a accidentului. Eroarea 
de a infera dintr-un principiu în care e sub- 
înțeleasă o restricţie, sau dintr-un caz parti- 
cular (ca de pildă, că nu e niciodată nedrept 
să ucizi pentru a salva propria-ţi viață), un 
principiu fără restricție sau general (în ca- 
zul de faţă: nu e niciodată nedrept să ucizi). 
Eroarea (mai rar întâlnită) de a argumenta 
de la o regulă la un caz particular fără a lua 
în consideraţie factori (accidente) ce vicia- 
ză regula, este cunoscută drept eroarea (so- 
fismul) accidentului. Ambele erori sînt 
uneori desemnate prin sintagma scolastică 
latină secundum quid. 


eroarea definistă. Un aspect al *erorii na- 
turaliste: acela de a confunda două noţiuni 
definind una din ele prin cealaltă. G. E. 
*Moore era de părere că dacă „bun“ este 
definit printr-o proprietate naturală, să zi- 
cem „Ceea ce produce plăcere“, atunci *ar- 
gumentul întrebării deschise ar arăta că ce- 


le două sînt, totuşi, şi distincte. Adică, am 
putea continua cu întrebarea dacă ceea ce 
produce plăcere este bun. Nu este clar dacă 
aici e vorba într-adevăr de o eroare logică, 
deoarece nu încape îndoială că cel puţin 
întrebarea dacă două lucruri ce ar putea fi 
(în fapt sau prin definiţie) identice sînt sau 
nu identice nu e lipsită de sens. 


eroarea comutării cuantorilor. Eroarea 
de a infera din „Pentru toate valorile lui x 
există un (lucru) y astfel încât x este F faţă 
de y“ — în simboluri, (Yx) (3y) Fxy — 
propoziţia „Există un y astfel încât pentru 
toate valorile lui x, x este F faţă de y* — în 
simboluri (3y) (Yx) Fxy. Ar fi ca și cum din 
„Orice fată iubeşte un băiat (sau altul)“, — 
ceea ce ar putea foarte bine să fie adevărat, 
am conchide că „Există un (anume) băiat 
pe care îl iubeşte orice fată“, ceea ce e, de 
bună seamă, fals. 

Această eroare este comisă de mai multe 
ori în cele *Cinci căi. De exemplu, dat 
fiind că mișcătorii secundari nu se mișcă 
dacă nu sînt mişcaţi de un prim mișcător, se 
trage concluzia că există cu necesitate un 
unic Prim Mişcător care-i pune în mișcare 
pe toţi, „iar pe acesta toți oamenii îl nu- 
mesc Dumnezeu“. Vezi cuantor, cuprins. 


eroarea genetică. Eroare ce constă în a ar- 
gumenta că întrucît un anumit lucru are 
acum o anumită caracteristică, el trebuie să 
fi avut-o deja într-un stadiu anterior; sau că 
întrucît a avut cutare caracteristică atunci, 
el trebuie s-o aibă și acum. De exemplu, 
admiţînd că specia umană s-a dezvoltat 
dintr-o specie de maimuțe superioare, ar 
urma că oamenii de azi nu pot fi, în realita- 
te, decît nişte maimuțe superioare; sau în- 
trucît, după cum se susține, statul a apărut 
ca instrument al constrângerii de clasă, sta- 
tele nu pot nici acum să fie decât asta şi, 
eventual, numai asta. 


eroarea împătririi termenilor. Formă de- 
fectuoasă de *silogism, carenţa constând în 
faptul că Ytermenul mediu apare cu două 
sensuri diferite. De exemplu: „Toate capre- 
le sînt mamifere. Acest aparat de gimnas- 
tică este o capră. Deci, acest aparat de gim- 
nastică este un mamifer.“ 

eroarea jucătorului de noroc. Credinţa ce 
l-ar putea ispiti pe un jucător de noroc că 
un sistem cum este ruleta sau o monedă 
aruncată în sus are o „memorie“, astfel în- 
cît după o serie de rezultate de un anumit 
fel devine mai probabil un alt rezultat. 
Eroarea constă în a presupune că așa-numi- 
ta lege a mediilor (vezi teorema lui Ber- 
noulli) implică acest lucru. În realitate, teo- 
rema se aplică numai acolo unde probabili- 
tățile sînt constante de la o repetiţie la alta, 
neputînd de aceea să fie invocată în spriji- 
nul credinţei jucătorului. 


eroarea naturalistă. Greșeala (pe care nu 
toată lumea o socotește a fi o greşeală) de a 
deduce concluzii despre ceea ce trebuie să 
fie din premise ce enunță numai ceea ce 
este; sau invers. Cel care a folosit pentru 
prima dată această denumire a fost G. E. 
Moore, în Principia Ethica (1903). Astăzi 
însă ea este aplicată de mai toată lumea 
(Moore nu a făcut-o) la o formulare mult 
mai bună și vădit ironică din Tratatul lui 
*Hume; „În fiecare sistem de etică din câte 
am întîlnit pînă acum, am băgat de seamă 
întotdeauna că autorul se ține o vreme de 
modul de raţionare obișnuit... după care 
dintr-o dată descopăr cu surprindere că în 
locul copulelor obișnuite este şi nu este, din 
propoziţii, nu mai întâlnesc decât propoziţii 
alcătuite cu ajutorul unui zrebuie sau al 
unui nu trebuie. Această schimbare este 
imperceptibilă, dar are consecințe cum nu 
se poate mai mari. Căci de vreme ce acest 
trebuie sau nu trebuie exprimă o nouă rela- 
ție sau afirmaţie, se impune ca ea să fie ob- 
servată și lămurită; şi în acelaşi timp să se 
ofere un temei pentru ceea ce pare cu totul 
de neconceput: cum de poate fi dedusă 
această nouă relație din altele total diferite 
de ea.“ (III (;) 1) 

Cei ce neagă că aici este vorba de o 
eroare logică înclină de asemenea să consi- 
dere că nici Hume nu taxează demersul de- 
scris în pasajul reprodus ca fiind o aseme- 
nea eroare. Alţii au luat însă spusele lui 
Hume, cum ar zice francezii, au pied de la 
lettre, atribuindu-i teza că toate rostirile 
reale se repartizează din capul locului în 
mod clar și univoc în categoria lui este şi în 
cea a lui trebuie. De fapt, aici, ca şi în cazul 
paralei al *furcii lui Hume, ceea ce acesta 


susţine este nu că această distincţie funda- 
mentală a fost şi este făcută întotdeauna 
(deși era nevoie să li se spună oamenilor să 
ia aminte la acest fapt şi să-i acorde impor- 
tanța cuvenită), ci că ea poate și trebuie în- 
totdeauna să fie făcută şi că operarea ei 
constituie primul pas către înțelegerea altor 
lucruri. Insistenţa că eroarea naturalistă es- 
te într-adevăr o eroare logică se numeşte 
astăzi în mod curent *legea lui Hume. 

Denumirea de „eroare naturalistă“ este 
bine aleasă, dat fiind că numeroase mostre 
ale ei se axează pe cîte o idee despre ceea 
ce e natural. Spre exemplu, întrucât un anu- 
mit gen de conduită este natural pentru cei 
mai mulţi dintre noi, întrucît cei mai mulți 
simţim o înclinare naturală către el, se con- 
chide că trebuie să fie vorba de un compor- 
tament cel puţin licit, dacă nu neapărat şi 
obligatoriu. 


eroarea pathetică. Denumire acceptată 
pentru greșeala — nu de natură strict logică 
— de a atribui unor obiecte neînsufleţite 
sentimente, dispoziţii şi reacţii ce nu pot 
caracteriza decît făpturi însuflețite, și în 
particular pe oameni. Expresia pare să fi 
fost folosită pentru prima dată într-un astfel 
de sens de către John Ruskin în Modern 
Painters (1843-1860). 


erotetic. Privitor la întrebări, interogativ. 
Termenul e folosit mai ales în legătură cu 
analiza logică a întrebărilor (numită și /ogi- 
că erotetică). Termenul de cuantor erotetic 
denumeşte diferite simboluri ce funcționea- 
ză într-un mod asemănător cu cuantorii 
obișnuiți (vezi cuantor). De exemplu, între- 
barea „Cînd ai ajuns acasă?“ poate fi refor- 
mulată ca o funcţie propozițională legată 
printr-un cuantor: (?7) (ai ajuns acasă la 2), 
avînd sensul „care era timpul (momentul) 4 
astfel încît tu ai ajuns acasă la 17“. 


esenţă. Ideea unei posibilități de existență 
fixe şi atemporale, derivată din *Aristotel 
de către interpreţii săi medievali. Aristotel 
susține că definiția unui lucru exprimă 
esența acestuia, caracteristicile pe care el 
trebuie să le aibă pentru a fi ceea ce este. 
Gîndirea empiristă din secolul al XVII-lea 
şi de după aceea înclină către punctul de 
vedere că o definiție completă nu este o 


esență E, 


esențialism 

analiză corectă a naturii lucrului, ci o expli- 
cație completă a modului în care urmează a 
fi folosită expresia ce servește la desemna- 
rea lucrului respectiv. Acest punct de vede- 
re părea să facă din esențe o chestiune de 
uzanță lingvistică, unde sînt prezente prin 
excelență schimbările şi evoluția. *Locke a 
făcut o distincție celebră între esențe reale 
şi esențe nominale, primele fiind „alcătui- 
rea necunoscută“ a unui lucru, care gene- 
rează proprietăţile lui, iar cele din urmă, 
prezenţa în lucru a acelor proprietăţi (cu- 
noscute) în virtutea cărora acesta este co- 
rect desemnat prin numele său. Vezi și 
Toma d' Aquino; esenţialism. 


esențialism. Termen ce desemnează trei 
poziţii filozofice distincte. 1. Doctrina lui 
*Platon privind existența Formelor, adică a 
unor entități abstracte cu adevărat reale ale 
căror copii imperfecte sînt obiectele fizice. 
2. Poziţie ce susține că ceva poate avea o 
proprietate esenţială în virtutea unei defini- 
ţii sau întrucît e descris într-un anumit fel. 
De exemplu, un om poate fi în chip esenţial 
biped, dar numai dacă este descris, să zi- 
cem, ca biciclist. 3. (Probabil cel mai im- 
portant), o concepție metafizică datînd de 
la Aristotel, amplu discutată şi astăzi sub 
anumite aspecte. Ea susține că unele obiec- 
te — indiferent de felul cum sînt descrise 
— au esențe; adică au, în chip esenţial sau 
necesar, anumite proprietăți fără de care nu 
ar putea exista sau nu ar fi ceea ce sînt. 
Această teză este adesea considerată echi- 
valentă tezei că există modalități de re (vezi 
modalitate). Mai există şi o concepţie esen- 
ţialistă înrudită cu aceasta, expusă pentru 
prima dată de *Locke, că obiectele au în 
mod necesar o „esenţă reală“ — deşi încă 
necunoscută — care explică (cauzal) pro- 
prietățile lor mai ușor observabile (sau 
esenţa lor „nominală““). În vremea din ur- 
mă, problemele pe care le ridică această a 
treia concepție au fost reconsiderate și re- 
suscitate de filozofi ca Saul *Kripke şi Hi- 
lary Putnam. Ei au aplicat anumite conside- 
rații esenţialiste la probleme ivite în legătu- 
ră cu *logica modală cuantificată și analiza 
semnificației aserțiunilor modale, precum 
şi, mai general vorbind, la probleme de fi- 
lozofia ştiinţei şi de filozofia limbajului. 


esse (în latină: a fi). Termen folosit în filo- 
zofia scolastică pentru existență. Vezi To- 
ma d' Aquino. 


esse est percipi (în latină: a fi înseamnă a 
fi perceput). Considerată adesea în mod 
greşit ca rezumînd metafizica lui Berkeley, 
această formulă a fost de fapt aplicată de el 
numai lucrurilor sensibile — mai precis 
*datelor senzoriale. Formula-rezumat co- 
rectă este disjuncţia esse est aut percipere 


“aut percipi (a fi înseamnă ori a percepe ori 


a fi perceput), în care încap atît experiențe- 
le cît şi „posesorii“ lor. 


este. Cuvînt cu trei utilizări fundamental 
diferite. În „Luceafărul de dimineață este 
Luceafărul de seară“ el indică identitatea; 
în „Idiotul ăsta este beat“ indică predicaţia; 
iar în „Colo departe este o colină verde“ in- 
dică existenţa. Cea de a doua lectură e re- 
dundantă, deoarece predicația sau atribui- 
rea ar putea fi indicată, cum se și întîmplă 
în unele limbi şi sisteme logice, nu prin- 
tr-un simbol separat, ci prin poziţiile rela- 
tive ale subiectului şi predicatului. Relaţia 
problematică dintre „trebuie“ și „este“ stă 
la baza *furcii lui Hume și a *erorii natu- 
raliste. Vezi și fiinţă; identitate. 


estetică. Studiul filozofic al artei. La origi- 
nea sa greacă, termenul desemna studiul 
experienţei senzoriale în general şi abia de 
la mijlocul secolului al XVIII-lea, în con- 
formitate cu o accepțiune introdusă de filo- 
zoful german *Baumgarten, s-a statornicit 
o referință particulară la ideea de *frumos 
din natură şi artă. Semnificaţia curentă s-a 
dezvoltat chiar și mai tîrziu, în secolul al 
XVIII-lea şi la începutul celui de-al XIX- 
lea, coincizînd cu prima articulare clară a 
noţiunii de arte frumoase. 

Discuţii despre frumos se întîlnesc în în- 
treaga istorie a filozofiei, însă pînă în peri- 
oada modernă ele erau legate invariabil de 
preocupări primordiale de ordin epistemo- 
logic şi ontologic, de cele privind valorile 
sociale şi morale sau de cele de logică. 
*Platon şi * Aristotel, de exemplu, erau pre- 
ocupați amîndoi de întrebarea dacă arta 
poate să întruchipeze şi să comunice cu- 
noaştere și adevăr. lar credința lui Platon că 
nu poate — dat fiind că arta se află la o ma- 

re depărtare de realitate — l-a făcut să 
alunge cele mai multe dintre formele artei 
din Republica sa ideală, pentru ca ele să 
nu-i abată pe cetățeni de la îndeletniciri mai 
nobile. În prima parte a secolului al XVIII- 
lea, filozofi empiriști ca Francis *Hutche- 
son şi David *Hume erau preocupați cu 
precădere de standardele și de logica jude- 
căţilor noastre despre gust şi frumos. 

Imboldul efectiv pentru ideea esteticii ca 
ramură distinctă a filozofiei a venit din 
scrierile lui Baumgarten și îndeosebi din 
cele ale lui *Kant, pentru că fiecare dintre 
ei a ajuns să considere conștiința estetică 
drept un element semnificativ şi unitar al 
experienţei umane în ansamblu. În concep- 
ţia lui Kant judecata estetică diferă deopo- 
trivă de cea teoretică (adică cognitivă), cât 
și de cea practică (adică morală) prin aceea 
că este efectuată cu totul subiectiv, cu refe- 
rire numai la subiectul însuşi (cu toate că și 
această judecată cîștigă asentimentul gene- 
ral în virtutea fundamentului comun al su- 
biectivității noastre). Totodată, argumen- 
tează Kant în Critica facultății de judecare 
(1790), judecata estetică oferă punctul de 
convergență esențial pentru legarea aspec- 
telor teoretic și practic ale naturii noastre. 
Ea poate astfel să împace lumea naturii cu 
cea a libertăţii, despre care el arătase ante- 
rior, în Critica rațiunii pure (1785) şi Criti- 
ca raţiunii practice (1788), că sînt distincte. 

Teoriile estetice ale lui Kant aveau să ca- 
pete o elaborare amplă în opera filozofilor 
germani de după el, ca Friedrich *Schiller, 
*Schopenhauer și *Hegel, unde preocupa- 
rea specială a acestora privind condiţiile 
subiective ale conştiinţei estetice şi, în par- 
ticular, rolul *imaginaţiei, au dus la o rela- 
ţie tot mai strânsă între estetică și filozofia 
spiritului. 

Tendinţele istorice din domeniul esteticii 
se regăsesc mai mult sau mai puţin în prac- 
tica actuală. Numeroşi gînditori anglo- 
americani, de pildă, continuă tendința em- 
piristă, centrîndu-și preocupările pe logica 
evaluării estetice și a judecății critice; pe de 
altă parte, pe urmele eseului clasic al lui 
Tolstoi Ce este arta?, filozofii de orientare 
- marxistă au acordat o atenție specială pro- 
blemelor valorii morale şi sociale a artei. 
Mai de curând se înregistrează o revenire la 

asocierea kantiană şi post-kantiană a esteti- 
cii cu filozofia spiritului — deși această li- 
nie de cercetare are de mult trecere printre 
filozofii existenţialiști şi fenomenologi — 
iar de o atenţie specială au beneficiat impli- 
caţiile investigaţiilor lui Freud asupra meca- 
nismelor imaginaţiei și ale inconştientului. 

Estetica contemporană are însă o preg- 
nantă aplecare analitică, iar o parte însem- 
nată a literaturii de estetică îmbracă forma 
unor eseuri și articole îngust specializate. 
Tind să precumpănească două preocupări. 
Întâi, analiza a ceea ce sînt, în sens tehnic, 
teoriile despre artă: de exemplu, teoriile de- 
spre artă ca formă, sau ca expresie, sau ca 
simbol, și teoria idealistă formulată în pri- 
ma jumătate a secolului nostru de Benedet- 
to *Croce şi R. G. *Collingwood. În al doi- 
lea rînd, analiza anumitor concepte ținînd 
de artă, cum sînt însuși conceptul de operă 
de artă sau conceptele de semnificaţie, in- 
tenţie, reprezentare şi iluzie în arte. 

Se cuvine observat, totuşi, că, cel puţin 
în filozofia contemporană britanică, esteti- 
ca nu și-a aflat încă un loc bine precizat. 
Aşa se face că întrebări de felul: cu ce se 
ocupă sau ar trebui să se ocupe estetica, cât 
de distinctă este ea de preocupările criticii 
de artă și ale teoriei artei, pe de o parte, şi 
de cele ale psihologiei, pe de alta — rămîn 
prezente în dezbaterea filozofică curentă. 


etern. 1. Fără sfîrșit în timp. 2. Atemporal. 
Formele sau Ideile lui Platon trebuie con- 
siderate cu siguranță ca fiind atemporale; 
iar în acest caz, încercarea sa din Phaidon 
de a întemeia pe această teorie doctrina ne- 
muririi sufletului trebuie să fi fost greşită. 
Vezi Platon. 


etică. Pentru oamenii ce nu se îndeletni- 
cesc cu filozofia, cuvîntul „etică“ sugerea- 
ză un ansamblu de standarde în raport cu 
care un grup sau o comunitate umană decid 
să-şi regleze comportamentul — spre a 
deosebi ce este legitim sau acceptabil în 
urmărirea scopurilor lor de ceea ce nu este 
aşa. Se vorbeşte în acest sens de o „etică a 
afacerilor“ sau de o „etică medicală“. Nu 
toate utilizările termenului se cer asociate 
neapărat cu o activitate specifică. Dacă are 
sens să vorbim de respectarea anumitor 
principii într-o sferă de activitate determi- 

nată ca medicina sau comerțul, atunc: pot 
foarte bine să existe standarde de morali- 
tate aplicabile oamenilor nu doar în virtutea 
rolurilor lor particulare, ci, în mod general, 
în raport cu faptul că sînt oameni care tră- 
iesc printre alți oameni. În țările occiden- 
tale, cel mai clar exemplu al unui asemenea 
sistem ar fi doctrina morală creștină. 

Sensul filozofic al termenului „etică“ are 
evidente legături cu această accepţiune co- 
tidiană, dar nu este identic cu ea. Ca orice 
altă îndeletnicire filozofică, cercetarea eti- 
că vizează principiile fundamentale şi con- 
ceptele de bază ce se regăsesc sau ar trebui 
să se regăsească în orice domeniu particu- 
lar al gîndirii şi activităţii umane. Fiind o 
ramură a filozofiei, etica e un studiu teore- 
tic. Prin aceasta ea diferă de „etica“ în sen- 
sul profan schițat mai înainte prin aceea că 
orice corp real de credinţe etice, de exem- 
plu etica creştină, este menit a fi nu doar o 
expunere și analiză a anumitor doctrine 
teoretice, ci şi un ghid de viaţă practic. 
„Etica“ filozofică şi „etica“ în sens nefilo- 
zofic au ca element comun obiectul lor; fi- 
lozofii moralei studiază tocmai acele sis- 
teme care urmăresc să călăuzească viața 
oamenilor ca oameni. Este totuși important 
să nu fie supralicitată în acest context dis- 
tincţia dintre profan şi filozof; în măsura în 
care omul de rînd gîndeşte critic despre 
propriile-i vederi morale sau despre cele 
ale altora, sau meditează asupra justificării 
lor, sau le compară cu alte atitudini, rivale, 
el este în felul său un filozof al moralei. 

În sens clasic, etica s-a îndeletnicit cu ac- 
tivități de acest gen. Speculaţia, însă, a tre- 
cut la răstimpuri şi dincolo de preocuparea 
directă pentru chestiuni pe care un nefilo- 
zof le-ar considera ca ţinînd de etică. Vom 
releva aici trei căi pe care se pot angaja fi- 
lozofii, căi ce pot fi socotite șosele magis- 
trale în teritoriul eticii, dar care într-un fel 
sau într-altul tind să se îndepărteze de pre- 
ocupările curente ale vieții morale. 

1) Un etician se poate apleca asupra unui 
ansamblu de principii, virtuți şi atitudini re- 
cunoscute de un grup sau de o instituție 
existente, ansamblu ce nu este în chip pri- 
mordial filozofic (dat fiind că are scopuri 
practice și nu teoretice), spre a încerca să 
explice şi să analizeze liniamentele lui mo- 


rale de bază. În această categorie ar intra, 
bunăoară, orice critică a eticii creștine. Mai 
frecventă este situaţia în care un etician in- 
vestighează o teorie morală inventată și mo- 
dificată de alți filozofi. Aceştia ori au cre- 
zut că teoria lor explică mai bine decît orice 
doctrină prefilozofică ar fi făcut-o „care 
sînt în realitate lucrurile în care credem cu 
toții“, ori au susținut-o ca pe un ghid îmbu- 
nătăţit al acțiunii practice. Cel mai bun 
exemplu de acest fel, cel puţin în tradiția 
filozofică anglo-saxonă, este teoria *utilita- 
rismului. Dintre toate concepţiile privitoare 
la modul în care un om trebuie să trăiască, 
aceasta e în prezent cel mai amplu discutată, 
analizată, criticată, atacată și apărată. Totuşi, 
ea a fost creată în întregime de filozofi şi nu 
are vreun grup sau vreo instituţie proprie. 

2) Revenind la comparaţia cu eticile spe- 
cifice, cum sînt cele ale comerțului şi medi- 
cinei, ajungem la problema justificării. E 
de presupus că regulile valabile în aceste 
sectoare nu sînt arbitrare, instituite şi susți- 
nute de bunul plac al unei autorităţi capri- 
cioase. Spre a respinge o asemenea acuza- 
ţie, un apărător al sistemului eticii medica- 
le, de exemplu, ar încerca să arate că regula 
în discuţie este necesară în raport cu scopu- 
rile medicinei sau cel puţin utilă în acest 
sens. Astfel, el ar putea susţine principiul 
confidenţialităţii a tot ceea ce pacientul îi 
spune medicului în cabinetul de consultaţii, 
arătînd că acest principiu creează în pacient 
un sentiment de încredere, care la rîndul 
său îl predispune spre o mai mare onestita- 
te, ceea ce înseamnă că medicul va primi 
astfel mai multe date pe care să-și înteme- 
ieze diagnosticul. Acest mod de argumen- 
tare este acceptabil deoarece există un scop 
îndeobşte recunoscut al medicinei — pre- 
venirea și vindecarea bolilor. Dacă am con- 
strui însă o argumentare similară în favoa- 
rea regulilor ce se aplică oamenilor nu în- 
tr-o calitate sau alta, particulară, a lor, ci 
pur şi simplu ca oameni, am avea nevoie şi 
aici, în mod analog, de un scop îndeobşte 
admis. Acest considerent i-a împins pe filo- 
zofii moralei către speculaţii uneori foarte 
problematice. Condiţia umană poate fi ca- 
racterizată în termenii unor generalizări 
privitoare la natura umană, la Dumnezeu și 
relaţia sa cu Omul sau la condiţiile necesa- 

re ale vieţii sociale. Oricare ar fi însă baza, 
se va încerca într-un fel sau altul să se înve- 
dereze că acești factori esenţiali determină, 
într-un mod nu totdeauna evident, un scop 
sau sens al vieții. O dată stabilit cu claritate 
acest scop, orice principiu sau virtute mo- 
rală pot fi evaluate prin prisma contribuției 
pe care o aduc, sau eventual nu o aduc, la 
atingerea lui. Devine astfel aproape inevi- 
tabilă trecerea de la investigarea moralei 
însăşi la investigarea factorilor care o fac 
posibilă sau necesară. 

Cele descrise pînă aici reprezintă ceea ce 
s-ar numi în prezent etică normativă. 
Aceasta constă în investigarea conţinutului 
principiilor şi virtuţilor morale și în justifi- 
carea lor prin raportare la condiția umană. 
Deşi unii dintre autorii clasici din domeniul 
filozofiei morale — între care Aristotel, 
Toma d' Aquino, Spinoza, Hobbes, Hume, 
Kant şi J. S. Mill — nu s-ar fi recunoscut 
pe ei înșiși și operele lor în această prezen- 
tare a noastră (de altminteri, unele din pre- 
ocupările lor etice se şi situează realmente 
în afara acestui cadru), în termeni generali 
etica filozofică a constat, pînă în secolul 
nostru, în acest tip de cercetări. 

3) Există însă și întrebări legate de mora- 
lă care nu vizează conținutul ei, în ele ne- 
fiind vorba nici despre valabilitatea sau nu 
a unor principii, nici despre felul în care 
trebuie să trăim. Sînt întrebări generate de 
nedumeriri în privința formei logice a mo- 
ralei. Astfel, de exemplu, problema obiecti- 
vității sau subiectivității judecăților morale 
şi problema relaţiei logice dintre credinţele 
morale și cele factuale (vezi eroarea natu- 
ralistă) nu vizează direct conţinutul vreunei 
forme particulare de viață morală — reală 
sau imaginară —, ci regulile logice genera- 
le ale oricărei morale sau ale oricărei argu- 
mentări morale, indiferent de ce anume ur- 
măreşte ea să susțină sau să condamne. 
Acest tip de probleme diferă de cele din 
etica normativă și sînt caracterizate drept 
probleme metaetice. Evident că asemenea 
considerații metaetice sînt în sens pur logic 
anterioare celor ce ţin de etica normativă. 
De exemplu, înainte de a fi decis dacă cre- 
- dinţele morale reflectă un adevăr obiectiv 
sau sînt dependente de dorințele personale 
ale celor ce le împărtăşesc, nu poți şti ce 


formă de argumentare este potrivită pentru 
susținerea sau respingerea unei credinţe 
morale date. De fapt nu poţi şti nici măcar 
dacă este în genere posibilă argumentarea 
raţională în chestiuni de morală. Astfel, 
mulți filozofi ai moralei din secolul al 
XX-lea — de exemplu Moore, Stevenson 
şi Hare — au susținut, uneori implicit iar 
alteori explicit, teza că sarcina primordială 
a eticii este de a se ocupa de probleme meta- 
etice, lăsînd deschisă problema dacă mai 
tîrziu vor putea fi abordate și probleme mai 
de conţinut ale moralei (cele ale eticii nor- 
mative). 


Euclid (1. c. 300 a.Chr.). Matematician ca- 
re a întemeiat o şcoală şi a predat la Ale- 
xandria. Tratatul său de *geometrie în trei- 
sprezece cărți, Elementele, a fost timp de 
peste două mii de ani manualul de căpete- 
nie în materie, abia în secolul al XIX-lea 
fiind luată serios în consideraţie posibili- 
tatea unei *geometrii neeuclidiene, cu un 
set de *axiome diferit. Pînă în preajma pri- 
mului război mondial, în şcolile britanice 
geometria era adesea numită simplu 
„Euclid“. 


euristic. Servind la iniţierea sau stimularea 
investigaţiei. În multe cazuri presupune 
înaintarea către o soluţie prin încercări și 
erori, în absența unui *algoritm. În logica 
modernă, cuvîntul califică un proces ce 
poate rezolva o anumită categorie de proble- 
me, dar nu oferă nici o garanție de succes. 


Eurytos din Crotona. Discipol al lui *Pi- 
tagora, cunoscut numai prin procedeul său 
de. a asocia făpturi particulare cu anumite 
numere de pietricele şi de a le reprezenta 
prin acestea. Cea mai plauzibilă interpreta- 
re a acestei practici este că el considera că 
esența unei categorii de obiecte constă din 
punctele necesare pentru a delimita supra- 
feţele lor. Vezi presocratici. 


eutanasie. Potrivit etimologiei înseamnă 
„moarte bună“ („„mod bun de a muri“), dar 
în sensul curent se aplică unei morți uşoare 
văzută ca un mod de a pune capăt unei ma- 
ladii de obicei fără leac şi pe care pacientul 
o simte ca insuportabilă. Toţi cei ce mili- 
tează pentru legalizarea eutanasiei sublini- 


eutanasie ! 


E evaluativ 


ază că ea nu poate fi decît voluntară, văzînd 
în dorita de ei modificare a legislaţiei o im- 
portantă extindere a drepturilor individului. 
Se vorbeşte de eutanasie pasivă atunci cînd 
moartea survine ca rezultat al simplei înce- 
tări a măsurilor de menţinere nedorită în 
viață; iar de eutanasie activă, atunci cînd 
cineva, de preferinţă pacientul însuși, între- 
prinde ceva concret în vederea decesului. 
Acest mod de curmare a vieţii este moral- 
mente echivalent, în cazul unei persoane 
diferite, cu asistenţa la suicid, iar în cazul 
pacientului, cu suicidul. 


evaluativ. Care face să intervină, ori suge- 
rează, reguli sau standarde, ca opus față de 
ceea ce e pur descriptiv. Orice enunț eva- 
luativ implică o judecată de valoare din 
partea persoanei care-l formulează. Vezi și 
normativ. 


eveniment. Ceva ce are loc (ca opus unui 
obiect material), fiind gîndit de obicei ca 
petrecîndu-se într-un timp şi loc determina- 
bile. Nu presupune neapărat participarea 
unor agenți umani. Este conceput adesea ca 
aflîndu-se în relaţii cauzale cu alte eveni- 
mente; se poate spune că un eveniment 
cauzează sau are ca efect producerea unui 
alt eveniment. Vezi cauzare. 


existență. Vezi fiinţă. 


Existenţialism. Orientare sau atitudine fi- 
lozofică, distincte de o dogmă sau un sis- 
tem particular. Originile sale sînt atribuite 
lui *Kierkegaard. Existenţialismul a deve- 
nit influent în Europa continentală în a 
doua pătrime a secolului al XX-lea, prin 
scrierile lui *Heidegger, *Jaspers, *Marcel 
şi *Sartre. Este îndeobşte opus doctrinelor 
raţionaliste și empiriste care admit că uni- 
versul este un sistem determinat, ordonat, 
inteligibil pentru observatorul contempla- 
tiv, care poate să descopere legile naturale 
ce guvernează toate fiinţele, şi acordă raţiu- 
nii rolul de putere călăuzitoare a activităţii 
umane. 

În viziunea existenţialistă, problema fiin- 
ţei trebuie să aibă întiietate, în investigația 
filozofică, față de problema cunoaşterii. 
Fiinţa nu poate fi făcută materie de cerceta- 
re obiectivă; ea se revelează individului pe 

calea reflecției asupra propriei sale exis- 
tențe concrete în timp şi spațiu. Existenţa 
este fundamentală: ea este faptul prezenţei 
şi al participării individului la o lume 
schimbătoare și potenţial primejdioasă. 
Fiecare individ înzestrat cu conștiința de 
sine îşi înţelege propria existență prin pris- 
ma experienţei sale de sine şi a trăirii situa- 
ţiei în care se află. Eul de care e conştient 
este o ființă gînditoare ce are credinţe, spe- 
ranţe, temeri, dorinţe, nevoia de a găsi un 
scop, ca şi o voinţă ce-i poate determina 
acţiunile. Problema existenței nu poate 
avea nici o semnificaţie dacă e privită im- 
parţial şi abstract; ea poate fi privită numai 
prin prisma impactului experienţelor asu- 
pra unui existent particular. Nici un individ 
nu are vreun loc sau funcţie predeterminate 
înăuntrul unui sistem raţional și nimeni nu 
poate deduce prin raționament în ce fel e 
dator să acţioneze; fiecare individ este ne- 
voit să-și asume responsabilitatea de a 
opta. Condiţia omului este una de anxietate 
rezultată din înţelegerea inevitabilei sale li- 
bertăţi de a opta, din necunoașterea viitoru- 
lui, din conștiința posibilităţilor multiple și 
din finitudinea unei existențe care a fost 
precedată de neant și sfîrșeşte inevitabil în 
neant. 

Gînditorii existenţialiști disting între for- 
me de existență „autentice“ și „neautenti- 
ce“. Unii fac această distincție pe baza stră- 
duinţei individului de a transcende o situa- 
ţie particulară, alternativa fiind o negare a 
libertăţii şi abandonul către o formă de ano- 
nimat proprie unui existent creat de împre- 
jurări. Alţii neagă posibilitatea transcende- 
rii propriului punct de vedere şi susțin că 
viața morală e o iluzie: autenticitatea con- 
stă în păstrarea identităţii personale indivi- 
duale aflate în primejdia de a fi erodată de 
amăgiri sub influenţa solicitărilor societă- 
ţii. Alţii, în fine, văd în recunoaşterea altor 
indivizi liberi și în comunicarea cu ei un 
criteriu al existenţei autentice. 


experiență. *Empirismul filozofic susține, 
împotriva *raţionalismului, că întreaga 
noastră cunoaştere, sau cel puţin întreaga 
cunoaştere pe care o avem despre ceea ce 
*Hume ar numi „chestiuni privitoare la 
fapte şi la existenţa reală“ se bazează în 

mod necesar pe experienţă şi poate fi justi- 
ficat numai cu referire la ea. 

Se cere făcută o distincţie de importanță 
crucială între două interpretări foarte diferi- 
te ale cuvîntului „experiență“, a cărui am- 
biguitate se regăsește la mulți alți termeni 
asociaţi. În accepțiunea uzuală ne-tehnică, 
a spune despre cineva că are experiență în 
domeniul calculatoarelor, sau a vorbi de- 
spre priveliştile pe care cineva le-a văzut 
ori despre percepțiile pe care le-a avut în- 
seamnă a implica ceva privitor la existența 
calculatoarelor reale și la comerţul cognitiv 
al persoanei respective cu obiecte materiale 
reale. Filozofii însă, impresionați de toate 
argumentele demoralizatoare ale sceptici- 
lor, folosesc adesea cuvîntul „experienţă“ 
exclusiv cu referire la modul în care îi apa- 
re ea subiectului, eliminînd orice implicaţie 
privitoare la cum ar putea sta lucrurile în- 
tr-o *lume exterioară şi obiectivă. Ideea lor 

„călăuzitoare, sau poate amăgitoare, este că 
fiecare dintre noi poate avea certitudine nu- 
mai în privința propriilor sale experienţe, în 
această interpretare țărcuită şi „privată“, 
astfel încît orice pretenţii privind experien- 
ţa în sensul cotidian și „public“ sînt incori- 
gibil imprudente. 

Astfel de filozofi fac să fie mult mai greu 
de apreciat ce anume antrenează — în bine 
sau în rău — această insistență a lor de a da 
sensuri speciale şi „private“ unor cuvinte 
familiare ce sînt folosite îndeobşte tocmai 
în acest mod „public“ pe care ei se strădu- 
iesc aici să-l repudieze. În mod obişnuit, a 
spune că cineva a văzut sau a perceput în 
vreun alt fel ceva implică ideea că acel 
ceva preexistă percepției şi este indepen- 
dent de percipient: despre lucrurile ce bîn- 
tuie halucinațiile unui om beat nu vom spu- 
ne că au fost văzute de el, ci că i-au apărut 
în chip de „vedenii“, că i s-au năzărit. 
Hume greşea deci vorbind despre „percep- 
ţii ale minții“ atunci cînd îşi propunea să 
susțină că nu avem nici un temei adecvat 
din punct de vedere filozofic pentru a crede 
că există lucruri materiale ontologic inde- 

__pendente de astfel de „percepții“ (private). 

Cam la fel este derutant astăzi să vor- 
beşti despre date senzoriale atunci cînd ii 
cu orice preţ să nu te angajezi în privința 


explicație istorică E 


existenței sau a cunoașterii lucrurilor mate- 
riale (publice). 

Un paralogism de echivocaţie foarte răs- 
pîndit constă în a susţine că întrucît ai avut, 
în sensul „privat“, experiența lui Dumne- 
zeu, urmează că ai avut experienţa lui 
Dumnezeu și în sens „public“: prima aser- 
țiune (despre ceea ce ți s-a părut) nu trebuie 
confundată cu cea de a doua (că te-ai întîl- 
nit în manieră cognitivă cu un Creator 
real). Vezi și a priori şi a posteriori; analitic 
şi sintetic; empirism; adevăr necesar şi ade- 
văr contingent. 


experiență senzorială. Porţiune din bio- 
grafia unui agent derivată din receptarea de 
stimuli prin cele cinci simţuri; sau, un corp 
unic și unificat de astfel de stimuli. Acest 
element al vieţii ridică mai multe probleme 
filozofice. Cînd un agent primeşte astfel de 
stimuli, absoarbe el sau reacționează la ac- 
tivități şi calități ale unor obiecte fizice 
existente în lumea materială „din afara“ sa? 
Presupunînd că există astfel de obiecte, 
cauzează ele impresiile sale sensibile? Ne 
dau aceste impresii desluşiri privitor la na- 
tura presupuselor corpuri exterioare? Ce 
anume conferă unei experiențe senzoriale 
unice unicitatea ei ca deosebită de plurali- 
tatea unei impresii compuse? Aceste între- 
bări pot fi rezumate în următoarea: Ce cu- 
noaștere, şi despre ce, poate fi dobîndită din 
experiența senzorială? Vezi și percepție. 


explicaţie. 1. Vezi explicație istorică; expli- 
caţie mecanică. 2. (în logică) O modalitate 
de analiză prin care se dă unui concept im- 
precis o definiţie formală precisă, graţie că- 
reia să poată fi utilizat în scop logic formal. 


explicaţie istorică. O temă ce a stat în cen- 
trul unor ample discuţii și controverse din 
filozofia istoriei. Disputele de dată recentă, 
în care se recunoaşte ecoul unor dispute 
mai vechi privitoare la relaţiile dintre stu- 
diile umaniste și ştiinţele naturii, gravitează 
în bună parte în jurul a două teze opuse: te- 
za că o asemenea explicaţie este, sub as- 
pectul structurii ei esenţiale, de același fel 
cu explicaţiile de genul celor utilizate tipic 
în contextele științifice, și teza contrară, că 
ea este sui generis, susceptibilă de a fi ana- 
lizată după o schemă total diferită. Susțină- 


E explicație mecanică 

torii primei poziţii, favorizată iniţial de că- 
tre empiriştii logici preocupaţi să afirme 
unitatea metodei ştiinţifice, invocă modelul 
nomologic-deductiv (sau *înglobant la 
legi) al explicaţiei; în istorie ca și aiurea, un 
eveniment este explicat în măsura în care 
aserțiunea privind producerea sa poate fi 
derivată din premise ce constau din de- 
scrieri ale condiţiilor inițiale și din „ipoteze 
universale“ sau legi. Susţinătorii celei de a 
doua, pe de altă parte, pun accentul pe rolul 
de căpetenie pe care-l joacă în înțelegerea 
comportamentului uman ideile de semnifi- 
caţie şi de intenţie; ei argumentează că 
acestea plasează explicaţiile istorice într-un 
cadru de interpretare teleologic sau raţio- 
nal, ce nu are un corespondent la nivelul 
gîndirii şi cercetării ştiinţifice. 


explicație mecanică. Expresie folosită cu 
conotaţii diverse şi adesea destul de vagi, 
acoperind sfere de denotaţie substanţial di- 
ferite. Reprezentanţii biologiei vitaliste şi 
organismice, de exemplu, înclină să-i ca- 
racterizeze pe toți oponenții lor drept meca- 
niști, deși aceşti oponenți pun ei înşişi în- 
totdeauna un mare accent pe chimismul or- 
ganismelor, iar explicaţia chimică este ade- 
sea pusă în contrast cu cea mecanică. Con- 
fuzia între ceea ce trebuie și ceea ce nu tre- 
buie să conteze drept explicaţie mecanică 
este alimentată de faptul lingvistic că în 
limbajul nefilozofic obişnuit cuvîntul „me- 
canism“ acoperă cu mult mai mult decît 
cuvîntul „maşină“ (vezi și mecanism). Prin 
maşină în sensul cel mai tipic se înțelege 
un dispozitiv creat de om pentru realizarea 
unor obiecte ce puteau fi și înainte chiar 
erau realizate de oameni, cum este de 
exemplu o maşină de cusut sau un aparat 
de muls. În schimb, sîntem dispuși să nu- 
mim mecanism aproape orice sistem în ca- 
re unele elemente acționează asupra altora. 

Discuţiile despre explicația mecanică și 
ambițiile de a extinde cît mai mult cîmpul 
ei de aplicare au ajuns pentru prima dată în 
prim-planul preocupărilor filozofice în se- 
colul al XVII-lea. Astfel, Introducerea la 
Leviathan-ul lui *Hobbes pornește de la 
sugestia că toate viețuitoarele sînt un fel de 
mașini naturale, în timp ce, în mod cores- 
punzător, automatele nu pot fi decît nişte 
organisme artificiale. În continuare Hobbes 


promite să edifice noua sa ştiinţă despre 
stat, conceput ca, un artefact avînd propria 
sa viață artificială. *Descartes, la rîndul 
său, consideră farmiliarele principii funda- 
mentale ale contactului direct, ale contrac- 
ţiei şi dilatației, ale acţiunii mecanice drept 
legi universale şi necesare ale oricărei ma- 
terii posibile. Partea a V-a a Discursului 
său recomandă nu să afirmăm că dobitoa- 
cele şi chiar oamenii sînt în fapt maşini, ci 
„să considerăm... drept o maşină... corpul 
oricărui animal“ (subl. noastră). 

Dar paradigma tradiţională a explicaţiei 
mecanice a fost oferită, aproape de la prima 
ei publicare, de către „incomparabila lucra- 
re a d-lui Newton“ Philosophiae Naturalis 
Principia Mathematica (1687). *Newton 
însuși înclina să considere drept un neajuns 
al acestei lucrări admiterea *acţiunii la dis- 
tanţă în atracţia gravitațională. EI a sugerat 
în cîteva rînduri că forțele gravitaționale 
trebuie să se transmită cumva printr-un me- 
diu corporal continuu aflat între corpuri, 
dar deocamdată nedetectat. În secolele ur- 
mătoare această idee, că acțiunea la distan- 
ță ar fi imposibilă şi chiar de neconceput, a 
fost abandonată, în timp ce sistemul din 
Principia lui Newton, interpretat acum ca 
admiţînd în mod neechivoc o atare acțiune, 
a rămas paradigmatic. 


expresie denotativă. Vezi a denota. 


extensiune și intensiune. Distincție intro- 
dusă în Logica de la Port Royal (1662) 
(vezi Port Royal) folosind denumirile de 
„întindere“ şi „comprehesiune“. Începînd 
din secolul al XIX-lea, autorii englezi l-au 
urmat fie pe Sir William Hamilton, înlo- 
cuind cuvîntul „comprehensiune“ prin „in- 
tensiune““ — cuvînt fără altă întrebuințare 
în limbajul curent — fie pe J. S. Mill, înlo- 
cuind distincţia prin aceea dintre *denotaţie 
şi conotație. Extensiunea unui *termen, 
*predicat sau *concept general constă din 
toate acele entităţi la care termenul sau 
predicatul se aplică corect sau care cad sub 
respectivul concept (vezi și clasă). Ideea de 
intensiune este mai greu de definit și în 
rivința definirii ei nu există unanimitate. 
n sensul Logicii de la Port Royal ar trebui 
spus că intensiunea unui termen sau con- 
cept general A este formată din toţi acei ter- 

extensiune și intensiune 


meni generali (concepte generale) B pentru 
care „Toţi A sînt B“ e un adevăr necesar, fie 
pentru că B face parte din definiția explicită 
a lui A, fie pentru că se poate demonstra că 
orice este A are cu necesitate și proprietatea 
B. Astfel „a avea suma unghiurilor interne 
egală cu două unghiuri drepte“ face parte 
din intensiunea termenului „triunghi“, deşi 
nu figurează în definiţia acestuia. Alţii in- 
clud în intensiune numai acei termeni care 
fac parte din definiția explicită a unui ter- 
men cu intensiune complexă, iar unii folo- 
sesc cuvîntul „intensiune“ doar ca pe un 
mijloc de a marca contrastul dintre exten- 
siunea unui termen general şi înțelesul sau 
semnificaţia lui. 

logica contemporană, care pune ac- 
centul nu pe termenii generali ci pe propo- 
ziții, contrastul mai frecvent întîlnit este cel 
dintre ocurenţele extensionale şi cele inten- 
sionale ale expresiilor. Despre o expresie 
se spune că apare extensional (are ocurență 
extensională) într-o propoziţie dacă și nu- 
mai dacă această expresie este fie 1) un 
“termen singular, a, fie 2) un *predicat, F, 
fie 3) o propoziţie, p, iar următoarele sub- 
stituții nu afectează *valoarea de adevăr a 
respectivei propoziţii: 1) „b“ în locul lui 
„a“, unde „a“ și „b'“ au aceeaşi denotaţie, 
2) „G“ în locul lui „E“, unde „G“ şi „F“ au 
aceeași extensiune, 3) „q“ în locul lui „p“, 
unde „p'“ şi „q““ au aceeaşi valoare de ade- 


văr. Astfel, propoziţia „Autorul lucrării 
Mysticism and Logic a fost membru al Ca- 
merei Lorzilor și profesor la Cambridge“ 
este extensională în toate componentele ei, 
dat fiind că se pot face următoarele substi- 
tuții fără a-i altera valoarea de adevăr: 
„Bertrand Russell“ în locul lui „autorul lu- 
crării Mysticism and Logic“, „lord al An- 
gliei“ în locul lui „membru al Camerei Lor- 
zilor“ şi „Iarba e verde“ în locul lui „Auto- 
rul lucrării Mysticism and Logic a fost pro- 
fesor la Cambridge“. Pe de altă parte, în 
„“Tycho Brahe credea că Pămîntul se află în 
centrul universului“, deși „Tycho Brahe“ 
apare extensional, înlocuind prin „| + 1 =3* 
propoziţia „Pământul se află în centrul uni- 
versului'“, descoperim că această din urmă 
expresie nu apare extensional, pentru că în 
urma acestei substituţii propoziţia inițială, 
care e adevărată, se transformă într-una fal- 
să. Cînd o expresie ce apare extensional în 
cadrul unei propoziţii este eliminată din 
aceasta, se spune că ceea ce rămîne for- 
mează un contexi extensional. Contextele 
care nu sînt extensionale se cheamă neex- 
tensionale sau intensionale. Despre un ope- 
rator se spune că este extensional dacă apli- 
carea lui la contexte pur extensionale are ca 
rezultat contexte pur extensionale; în caz 
contrar, se spune că este intensional sau 
neextensional. 


failibilism. Teorie prezentată de *Peirce, 
potrivit căreia cercetarea e o activitate ge- 
nerată de o stare de disconfort şi care ţin- 
tește să ajungă la o stare de calm prin găsi- 
rea răspunsului corect la o întrebare. Dar 
calmul nu e niciodată sigur, deoarece ni- 
meni nu poate ști ce probe noi se pot ivi, 
care să necesite o schimbare de poziţie. 


fals. Vezi adevăr și falsitate. 


falsidic. Care spune ce e fals, cuvînt creat 
de filozofi ca opus al lui *,, veridic“. 


falsificabilitate. Vezi verificabilitate. 


falsificare. A falsifica înseamnă a arăta sau 
demonstra falsitatea. În sensul său filozo- 
fic, ca deosebit de sensul curent, ne-tehnic 
(„a face fals prin alterare sau contrafacere'“), 
cuvîntul „falsificare“ desemnează exact 
opusul verificării. Vezi verificabilitate. 


falsitate contingentă. Vezi adevăr necesar 
și adevăr contingent. 


falsitate necesară. Vezi adevăr necesar şi 
adevăr contingent. 


fantoma din mașină (în engleză: ghost in 
the machine — n.t.). Sintagmă introdusă de 
Gilbert *Ryle în cartea sa The Concept of 
Mind (1979) pentru a caracteriza teza lui 
*Descartes că, în timp ce corpul omenesc 
poate fi considerat drept o mașină foarte 
subtilă şi complicată, el devine o persoană 
numai atunci cînd i se alătură un suflet in- 
corporal. Deşi pentru Descartes caracteris- 
tica definitorie oficială a sufletului este 
conștiința, atunci cînd în Partea a V-a a 
Discursului asupra metodei el ajunge să 
ofere „două probe cele mai certe“ ale pre- 


zenţei sufletului în maşina corporală, aces- 
tea par a fi doar probe ale raționalităţii (vezi 
alte euri). Deşi consideră că *animalele (ca 
deosebite de om) nu au suflete, Descartes 
pare să nu fi tras niciodată efectiv conclu- 
zia, invocată atît de des împotriva sa, că ele 
sînt cu necesitate total insensibile. 


fatalism. Doctrina că ceea ce urmează să 
se întîmple se va întîmpla, nimic din ceea 
ce noi facem sau nu facem neputînd să 
schimbe mersul lucrurilor. Ea poate fi sus- 
ținută, fireşte, ori cu privire la toți şi toate, 
ori în forme mai restrînse. Fatalismul poate 
fi deosebit de un determinism cauzal care 
susţine că totul, inclusiv tot ceea ce facem 
noi, este integral cauzat, dar care totuşi lasă 
loc posibilității ca acţiunea umană să poată 
interveni cauzal făcînd să se petreacă cuta- 
re lucru şi nu cutare altul. Leibniz vorbeşte 
uneori despre fatalism ca despre Soarta din 
religia mahomedană. Vezi liber arbitru și 
determinism. 


fbf. Abrevierea standard pentru „formulă 
bine-formată“. Se subînțelege că o aseme- 
nea formulă e un şir de simboluri dintr-un 
limbaj formal și că a spune despre ea că 
este o formulă bine-formată înseamnă a 
spune că a fost construită în conformitate 
cu *regulile de formare ale acelui limbaj. 
Aceste reguli au caracter recursiv, adică 
specifică mai întîi care sînt şirurile de sim- 
boluri care constituie cele mai simple fbf 
(numite atomice), iar apoi care sînt moduri- 
le îngăduite de formare a noi fbf din fbf de- 
ja date. O asemenea regulă ar putea avea, 
de pildă, forma: Dacă „A“ şi „B“ sînt fbf, 
atunci „A & B“ e o fbf. Pe acestă cale, prin- 
tr-o clasă finită de reguli, se defineşte o 

clasă potenţial infinită de expresii. Deşi de- 
finiția fbf se dă în termeni pur formali, 
„sintactici“, intenţia e ca fbf ale unui limbaj 
să fie acele șiruri de simboluri care pot fi 
interpretate ca exprimînd propoziţii sau 
funcții propoziționale. Astfel, o fbf închisă 
va fi o formulă care nu cuprinde nici o va- 
riabilă liberă (vezi variabilă) şi corespunde 
unei propoziții. O fbf deschisă cuprinde 
una sau mai multe variabile libere și, astfel, 
corespunde unui *predicat. 


fbi atomică. *fbf care nu cuprinde nici un 
operator logic. 


fenomen. Orice obiect sau eveniment per- 
ceput prin simțuri: 1. (în filozofia greacă) 
Aparenţa sensibilă, în contrast cu obiectul 
real aprehendat prin intelect. 2. (la *Kant) 
Obiectul interpretat prin categorii, în con- 
trast cu *noumenul. Vezi și categorie. 


fenomenalism. Un mod de analiză a Pro- 
pozițiilor despre obiectele fizice. El respin- 
ge ideea existenţei unor obiecte pe veci im- 
perceptibile, ascunse de *vălul aparenţei, 
reducînd orice discurs despre lucruri per- 
cepute sau perceptibile la un discurs despre 
experiențe personale actuale sau posibile. 
Astfel, J. S. *MIll definea obiectele mate- 
riale drept „posibilități permanente de sen- 
zaţie““, cînd despre un asemenea obiect se 
spune că este perceput, e vorba de actuali- 
zarea unora dintre aceste posibilități. 
*Mach, mulți dintre membrii de frunte ai 
Cercului de la Viena și tînărul A. ]. *Ayer 
au susținut, toți, versiuni ale fenomenalis- 
mului. Principalele obiecții ce i se aduc: 1) 
că nu poate exista discurs inteligibil despre 
*date senzoriale (private) decît în măsura 
în care utilizatorii limbajului pot în preala- 
bil să-i confere semnificaţie prin referire la 
obiecte fizice (publice); şi 2) că fenomena- 
lismul analizează ceea ce par a fi Propoziţii 
categorice despre obiecte de obicei imper- 
sonale, publice și independente, interpre- 
tîndu-le prin aserţiuni în principal ipotetice 
despre experiențele private ale unor per- 
„soane. 


fenomenologie. În filozofie, termenul de- 
semnează metoda de investigaţie dezvolta- 
tă de *Husseri urmînd pe profesorul său 


*Brentano. Se consideră că porneşte de la o 
inspectare scrupuloasă a propriilor procese 
conştiente, îndeosebi a celor intelectuale. 
În cadrul acestei inspecții toate credințele 
despre cauzele şi consecințele mai largi ale 
acestor procese interne se cer excluse (,„pu- 
se între paranteze“). Deşi asta sună ca un 
program pentru o psihologie a *introspec- 
ției, Husserl ţinea să sublinieze că e vorba 
de o investigaţie a priori a, esenţelor sau 
semnificaţiilor comune gîndirii unor su- 
biecți diferiți. Vezi și Heidegger; Merleau- 
Ponty. 


Feuerbach, Ludwig Andreas (1804-1872). 
Filozof şi teolog bavarez influenţat de *He- 
gel şi care, la rîndul său, i-a influențat pe 
*Marx şi pe *Engels (vezi hegelianism). 
Scrierile sale critică idealismul hegelian și 
teologia creștină contemporană; cea mai 
cunoscută dintre ele este Das Wesen des 
Christentums (Esenţa creştinismului) (1841). 
Feuerbach definea religia drept „vis al spi- 
ritului omenesc“ și privea orice dezvoltare 
spirituală ca depinzînd, în realitate, de om 
şi nu de Dumnezeu. Această dezvoltare tre- 
buie să devină o activitate conştientă în- 
dreptată spre binele speciei umane. 


Fichte, Johann Gottlieb (1762-1814). Filo- 
zof german care a studiat şi predat la Jena 
şi Berlin. Puternic influențat de *Kant, a 
publicat Versuch einer Kritik aller Offen- 
barung (1792), în care investighează con- 
dițiile în care este posibilă credinţa religi- 
oasă. Religia este credința în divinitatea le- 
gii morale; rațiunea practică (morală) este 
temelia oricărei cunoașteri și satisface ne- 
voile subiecţilor ei, care sînt fiinţe raționale. 

Lucrarea Wissenschafislehre, scrisă şi 
revizuită pe parcursul mai multor ani, vă- 
deşte o îndepărtare de sistemul kantian, 
pregătind idealismul absolut al lui *Hegel 
şi al unui *existențialism de mai tîrziu. 
Doctrina fichteană a *ego-ului descrie fiin- 
ţa activă avînd trăiri autonome înăuntrul 
unui sistem determinat de Natură. Eul se 
afirmă ca un act originar al conștiinței, care 
construieşte din aparenţe lumea obiectivă 
sau non-eul. 


Ficino, Marsilio (1433-1499). Şeful * Aca- 
demiei platoniciene din Florenţa şi unul 


Ficino F 


F ficţiune logică 

dintre gînditorii cei mai influenţi în resus- 
citarea renascentistă a *platonismului. În 
1484 a oferit prima traducere-standard a 
dialogurilor lui Platon, iar comentariile sale 
la Platon şi la *Plotin s-au bucurat de mare 
respect. Deși mai târziu reputaţia sa s-a di- 
minuat, în vremea din urmă este privit 
drept unul dintre platonicienii mai originali 
din punct de vedere filozofic. În particular, 
s-a redeşteptat interesul față de principala 
sa lucrare, Theologia Platonica de Immor- 
talitate Animarum (Teologia platoniciană a 
nemuririi sufletelor) (1482) — o apărare 
susținută a doctrinei nemuririi sufletului — 
și față de scrierile lui filozofice. 


ficțiune logică. Obiect ce este doar în apa- 
renţă invocat de o propoziţie. Cînd o anali- 
ză logică izbutește să reprezinte o porţiune 
de discurs ce aparent se referă la obiecte de 
un anumit fel (sau cuprinde cuantificări 
asupra acestora) printr-o formă de exprima- 
re ce nu comportă atare referință (sau cuan- 
tificare), aceste obiecte pot fi numite fic- 
ţiuni logice. De exemplu, dacă o propoziţie 
ca „Există posibilitatea să plouă“ este re- 
prezentată prin „E posibil să plouă“, se zice 
că s-a arătat că posibilitatea e o ficţiune lo- 
gică. Expresiile ce dispar în urma analizei 
erau numite de Russell simboluri incom- 
plete. El credea că propria sa *teorie a des- 
cripțiilor a arătat că acestea sînt simboluri 
incomplete, permițîndu-i să spună despre 
presupusul referent al unei descripții nere- 
ferenţiale că este o ficțiune logică. Russell 
a urmărit de asemenea să arate că simbolu- 
rile pentru clase sînt incomplete și că, deci, 
clasele sînt ficțiuni logice (vezi clasă). 


fideism. Concepţia, recurentă în istoria re- 
ligiei, că doctrinele religioase esenţiale nu 
pot fi stabilite prin mijloace raționale, fiind 
acceptate — dacă sînt acceptate — doar 
prin acte de credinţă. În forma sa extremă 
(de exemplu, la *Kierkegaard) consideră că 
religia pretinde acceptarea unor doctrine în 
fapt absurde sau potrivnice raţiunii (com- 
pară credo quia impossibile). În formele 
sale mai moderate (de exemplu, la Sf. *Au- 
gustin sau la *Pascal) rațiunea nu este anti- 
tetic opusă credinţei, ci joacă un rol auxi- 
liar în formularea sau elucidarea a ceea ce 
se cere mai întîi acceptat prin credinţă. 


fides quaerens intellectum (expresie la- 
tină însemnînd „intelect ce caută credin- 
ţa”). Deviză formulată de Sf. *Augustin 
pentru a caracteriza strădaniile intelectuale 
ale creștinului. 


figură. În logică, unul dintre cele patru 
aranjamente posibile ale termenilor într-un 
silogism categoric. Aristotel deosebea nu- 
mai trei figuri, distingerea celei de a patra 
este atribuită prin tradiție lui Galen. Vezi 
silogism. 


ființă. De obicei echivalent în sens verbal 
cu „existenţă“ (vezi este). În calitate de cea 
mai generală proprietate a oricărei realități, 
este considerată deseori ca formînd obiec- 
tul investigaţiei metafizice. Astfel * Aristo- 
tel, în lucrarea sa numită mai tîrziu Metafi- 
zica, a trecut în revistă genurile fundamen- 
tale de lucruri existente (vezi categorii). El 
a ţinut însă să sublinieze totodată că fiinţa 
nu poate fi un *gen. Alţii, dînd curs acestei 
sugestii, au argumentat că „există“ se cere 
interpretat în moduri diferite cînd este apli- 
cat la obiecte recunoscute ca aparținînd 
unor categorii diferite. *Meinong, de pildă, 
separa dihotomic pe cele ce există în înțele- 
sul deplin al cuvîntului, de cele ce consti- 
tuțional nu sînt capabile decît de o palidă 
+subzistență; pentru el, deci, „ființă“ este 
echivalent cu „existență sau subzistență“. 
La rîndul său, J. L. * Austin, cînd i s-a cerut 
să motiveze timpul sacrificat cu studierea 
doctrinei aristotelice a celor zece categorii, 
a replicat: „Teribil de important, zece sen- 
suri ale cuvîntului «este»“. 

Una din întrebări este dacă fiinţa e o pro- 
prietate. Aristotel răspundea ferm că a spu- 
ne despre ceva că există nu înseamnă a 
adăuga ceva la descrierea lui. Arătînd că 
ființă, unitate, adevăr şi lucru transcend ca- 
tegoriile sale, el a dat prilej pentru formula- 
rea doctrinei medievale a *transcendentale- 
lor. Alţii, precum *Descartes, argumentînd 
că existenţa trebuie să fie o perfecțiune — 
pesemne, perfecțiunea supremă — au dez- 
voltat *argumentul ontologic în favoarea 
existenţei Fiinţei Supreme, a lui Dumne- 
zeu. Critica, făcută mai ales de Hume şi 
Kant, a presupoziţiilor privind existența cu- 
prinse în acest argument i-a convins pe lo- 
gicienii moderni să introducă în simbolis- 

filozofia chineză 


mul lor o distincţie fundamentală între 
aserțiunea existențială şi predicaţia obiş- 
nuită (vezi încărcătură existenţială). 

O altă întrebare este: „Cum ne putem 
lămuri la ce ontologie — la ce listă de (ge- 
nuri de) lucruri — subscrie un filozof“? 
Răspunsul lui *Quine a fost: „A fi înseam- 
nă a fi valoarea unei variabile.“ Cu alte cu- 
vinte, subscriem la realitatea unui gen de 
lucruri dacă şi numai dacă nu ne putem for- 
mula vederile în simbolismul logic fără a 
folosi enunţuri afirmative în care variabile- 
le ce parcurg acest gen de lucruri sînt legate 
printr-un cuantor existenţial. Apoi, ce onto- 
“logie este presupusă — dacă e presupusă 
vreuna — de folosirea unui simbolism lo- 
gic? În particular, ne impune acesta să ad- 
mitem existenţa a cel puţin unui obiect? 
Dacă „Orice este F sau non-F“ implică „a 
este F sau non-F“, aceasta pare să implice, 
mai departe, că „Cel puţin un lucru este,F 
sau non-F“. 

De interes mai general sînt două poziţii 
din gîndirea contemporană: contrastul exis- 
tențialist dintre ființă şi existență şi teza 
teologică temerară că Dumnezeu e pur și 
simplu ființa ca atare. Primul distinge sim- 
pla fiinţare a animalelor şi a lucrurilor neîn- 
suflețite de existența cu sens mai bogat a 
oamenilor. Dar aceasta nu pare a fi mai 
mult decît o reiterare contorsionată a ade- 
vărului important, de neocolit, că noi pu- 
tem, și sîntem siliți, să optăm (vezi existen- 
țialism). Cea de a doua e temerară pentru 
că pare să implice că Dumnezeu e doar un 
concept, o abstracţie, nu agentul creator, 
actual, dinamic care este „Dumnezeul lui 
Avraam, Isaac și Israel“. 


filozofia arabă. Vezi filozofia islamică. 


filozofia buddhistă. Buddhismul este o 
religie inițial indiană, întemeiată în secolul 
al V-lea a.Chr. de Siddhârtha Gautama, 
„Buddha“ (cel iluminat). La început învăță- 
turile sale se limitau la etică și la exerciții 
de meditaţie, separarea buddhismului de 
hinduism avînd loc pe temeiuri pur religi- 
oase (respingerea scripturilor, a ritualului și 
a sistemului social hinduiste). Dar prin păs- 
trarea consecventă a credinței în caracterul 
inefabil al realității ultime (nirvăna), la ca- 
re se poate accede numai prin transă atinsă 


prin meditaţie, şi în caracterul trecător şi 
lipsa de esență ale fenomenelor empirice, 
s-a dezvoltat o formă de gîndire tipic bud- 
dhistă într-o epocă în care se creau sisteme 
filozofice închegate. 

Deja în ultimele secole a.Chr. s-au făcut 
încercări (în literatura Abhidharma) de cla- 
sificare sistematică a diferiților factori ai 
existenței (dharma), iar în una dintre ramu- 
rile buddhismului (cunoscută sub numele 
de Theravăda) ea a evoluat către o îndelet- 
nicire din ce în ce mai raționalistă și mai 
formalizată, culminînd în *Sarvăstivâda. 
Alte tendinţe din sînul buddhismului (Ma- 
hăyâna) au reacționat împotriva acestei 
scolastici, punînd accentul pe latura misti- 
că. Atunci s-a dat o interpretare filozofică 
Mahăyânei de către şcolile *Mâdhyamaka 
şi *Vijăănavăda (sau Yogăcăra). Începînd 
cu secolul al VIII-lea p.Câr., filozofia 
buddhistă din India decade, iar pe la anul 
1200 buddhismul dispare, practic, în ţara sa 
de origine. Între timp însă, multe alte țări 
din Asia primiseră buddhismul, fără să fi 
dezvoltat, totuși, latura lui strict filozofică 
dincolo de modelele indiene. Vezi şi filo- 
zofia hinduistă; filozofia indiană. 


filozofia chineză. Prima înflorire a filozo- 
fiei în China are loc între secolele al VI-lea 
şi al III-lea a.Chr.; această perioadă, în care 
au apărut cele două mari tradiţii, a *confu- 
Cianismului şi a *daoismului, precum și 
pleiada de gînditori cunoscuţi sub denu- 
mirea de „cele o sută de şcoli“, a fost mai 
apoi privită constant drept epoca ei de aur. 
A fost o epocă în decursul căreia statele 
chineze și-au afirmat independenţa faţă de 
liga feudală ce fusese dominată de vechea 
putere dinastică Zhou și s-au înfruntat între 
ele în cadrul unei lupte pentru supremație 
ce n-a luat sfîrșit decît o dată cu unificarea 
Chinei, în 221 a.Chr., sub domnitorul sta- 
tului Qin. În paralel au avut loc înăuntrul 
statelor importante schimbări economice și 
sociale; au început să se dezvolte clasele de 
meșteșugari şi negustori, iar o pătură biro- 
cratică în formare a uzurpat într-o măsură 
crescîndă funcțiile vechii aristocrații. Pe 
măsură ce valorile acceptate anterior — re- 
gii din dinastia Zhou şi seniorii feudali stă- 
pîniseră iniţial nu doar prin forță, ci şi prin 
legături de clan şi prin autoritatea religi- 

oasă — și-au pierdut priza şi au încetat să 
mai fie respectate, gînditorii chinezi au în- 
cercat să se acomodeze la situaţia în schim- 
bare. Filozofia acestei perioade constă în 
mare măsură dintr-o serie de diagnosticări 
alternative ale situaţiei existente și din pro- 
puneri rivale privind raportarea la ea, pro- 
puneri în favoarea cărora aceşti gînditori au 
încercat să cîștige adeziunea diferiților cîr- 
muitori. Filozofia morală şi teoria politică 
se întrepătrund, astfel, de la bun început. 
Punctul central al meditaţiei filozofice 
l-a constituit Calea (Dao) de urmat pentru 
om în lumea naturală și în societate. Se 
căutau răspunsuri la întrebări de interes 
imediat, de felul: care este natura omului și 
ce fel de societate îi convine? Filozofii chi- 
nezi credeau că oamenii din vechime, 
avînd parte de cîrmuitori înţelepţi, au trăit 
în conformitate cu Calea cea adevărată, pe 
care propria lor generație trebuia să o re- 
descopere. Cei mai mulţi preferau să spu- 
nă, precum Confucius (551-479 a.Chr.), 
care a codificat în termeni morali noi stră- 
vechiul cod ritual şi structura socială ierar- 
hică, cum că „nu inventează, ci transmit“ 
(vezi confucianism). Într-adevăr, invocarea 
precedentului din vechime a rămas în de- 
cursul istoriei un element important al ar- 
gumentării în filozofia chineză. Chiar şi 
oponenții lui Confucius, amoralii şi iraţio- 
nalii daoiști (vezi daoism), susțineau că 
omul își pierduse Calea primordială, cu- 
noscută de strămoşi, a existenţei în armonie 
cu natura. (Cultul religios al strămoşilor a 
fost de bună seamă un factor influent, chiar 
dacă inconștient, în aceste atitudini). Prece- 
dentul din vechime figura şi printre faimoa- 
sele trei teste ale unei Propoziţii, avansate 
de Mo Zi (fl.c. 400 a.Chr.), celelalte două 
fiind mărturiile prezente şi utilitatea efec- 
tivă. Accentul utilitarist al lui Mo Zi şi al 
discipolilor săi stîrnea împotrivirea confu- 
cienilor. Aceştia, de pildă *Mencius (371— 
289 a.Chr.), care a insistat asupra primatu- 
lui familiei, considerau că toate manifestă- 
rile de iubire mai largi izvorăsc din afecţiu- 
nea pentru părinţi şi înclinau să privească 
utilitarismul, care nu ţine cont de alte con- 
siderente, ca potrivnic adevăratei morali- 
tăți. În mod sigur, această atitudine confu- 
ciană era în parte o reacţie atît împotriva lui 


Mo Zi, cît şi împotriva unei alte școli, nu- 
mită „*legistă“. Legiştii făceau din utilita- 
rismul orientat către stat baza unui sistem 
politic amoral care pentru scurt timp, în pe- 
rioada dinastiei Qin (221-207 a.Chr.), a 
triumfat asupra tuturor adversarilor săi. 

Una dintre preocupările pe care legiştii le 
aveau în comun cu alte şcoli a fost însă 
aceea centrată pe relaţia dintre limbaj şi 
realitate. În contextul teoriei legiste, aceas- 
tă preocupare viza corespondenţa dintre 
ceea ce făceau în fapt persoanele oficiale și 
funcţia lor nominală. Pentru Confucius și 
Mencius, „corectarea numelor“ (Zheng) în- 
semna realizarea corespondenţei dintre real 
şi ideal: cine, de pildă, nu se comporta ca 
un adevărat cîrmuitor nu putea fi numit câr- 
muitor. (A se compara cu Thrasymachos 
din Cartea | a Republicii lui Platon.) În de- 
cursul perioadei „Regatelor combatante" 
(403-221 a.Chr.) mai multe şcoli, inclusiv 
daoiştii, se caracterizează printr-o încîntare 
naivă în fața posibilităţilor logice ale lim- 
bajului. (Dar în timp ce interesul predece- 
sorilor săi confucieni a fost doar unul etic, 
Xun Zi (313-238 a.Chr.) manifestă interes 
şi pentru perspectiva logică. El analiza ero- 
rile logice cuprinse în formulările şcolilor 
rivale, explora originile și natura comuni- 
cării lingvistice, iar pe baza concluziilor 
sale dezvolta o epistemologie simplă în 
care empiricul și raționalul apar scrupulos 
cumpănite. 

Triumful! repurtat de legism în 221 a.Chr. 
a luat sfîrşit o dată cu instaurarea dinastiei 
Han (206 a.Chr.-220 p.Chr.), deşi în apa- 
ratul administrativ s-au perpetuat multe 
elemente legiste. Confucianismul a devenit 
ortodoxia de stat recunoscută, dar era vorba 
acum de confucianismul lui Dong Zhong- 
shu (179-107 a.Chr.). În el, moralitatea 
confuciană era amalgamată cu elemente 
spicuite din școala „*yin-yang“ şi cu alte 
vechi credinţe superstițioase, în eșafodajul 
unei cosmologii ce punea în corelație sfere- 
le umană, naturală și supranaturală și supra- 
licita semnele prevestitoare şi numerologia. 

Revirimentul daoist de la sfîrșitul dinas- 
tiei Han și din timpul celor Șase dinastii 
(221-589 p.Chr.) s-a caracterizat printr-un 
eclectism similar (vezi neo-daoism). 
plus, accentul pe care el îl punea pe proble- 

mele metafizice a pregătit terenul pentru 
buddhismul Mahăyâna, de factură gnostică 
(vezi filozofia buddhistă), care începînd din 
secolul al V-lea avea să înlăture confucia- 
nismul şi, într-o măsură mai mică, chiar şi 
daoismul din spiritele elitei conducătoare. 
Forme mai populare ale buddhismului (in- 
troduse în China în secolul I p.Chr.) înce- 
puseră deja să exercite o influență puter- 
nică asupra maselor, influenţă ce se va pre- 
lungi pînă la resurecția neo-confuciană din 
timpul dinastiei Song (960-1279). 
*Neo-confucianismul urmărea reforma- 
rea socială și politică şi regenerarea morală 
a întregii țări. Asemeni mai vechilor confu- 
cieni, neo-confucienii se opuneau buddhis- 
mului, nu doar pentru că socoteau eronată 
teoria lui, ci și din pricina gravelor lui con- 
secințe sociale şi politice. Aceşti moralişti 
antropocentrici, proslăvitori ai vieţii, ata- 
cau — socotindu-le o subminare a Căii 
confuciene — doctrinele de felul celor ce 
refuzau existenţa ca pe o iluzie, negau rea- 
litatea personalității şi propovăduiau celi- 
batul şi mortificarea trupului. La fel ca odi- 
nioară, se punea problema de a-i convinge 
pe cîrmuitori de justeţea ideilor confuciene, 
dar acum era vorba şi de câştigarea adeziu- 
nii unei mari clase birocratice. Acest obiec- 
tiv, început prin instruirea celor ce urmau 
să candideze la examenele de recrutare a 
funcționarilor publici, a fost consolidat 
atunci cînd interpretările textelor confucie- 
ne clasice, fixate de şcoala lui Zhu Xi, au 
fost adoptate, în 1313, ca un element orto- 
dox al sistemului de examinare, poziție pe 
care au păstrat-o apoi pînă în 1905. 
Neo-confucienii își bazau sistemul lor 
metafizic pe interpretările pe care Cheng 
Yi şi Zhu Xi le-au dat unor opere clasice 
precum Da Xue (Marea învățătură), Zhong 
Yong (Mijlocul invariabil) și Meng Zi (Men- 
cius — îndeosebi teoria sa despre natura 
umană) şi scrierilor mai recente ale lui 
Zhou Dunyi (1017-1073) şi Shao Yong 
(1011-1077). În ce priveşte însă conceptul 
lor central de Cale, ca principiu universal 
imanent tuturor fenomenelor, ca și omului 
şi naturii sale morale, ei se inspirau chiar 
din buddhism. Zhang Cai (1020-1077) a 
oferit însă cadrul care a aşezat în mod ferm 
acest concept în lumea realității, descriind 

întreaga existență ca pe un flux material in- 
format de acest principiu. Școala raționalis- 
tă a lui Cheng și a lui Zhu îl căuta în feno- 
menele lumii exterioare, în timp ce Lu 
Xiang-shan (1139-1192), Wang Yang- 
ming (1472-1529) şi alţii din „Școala ini- 
mii“ îl căutau în ei înşişi. Pînă la pătrun- 
derea filozofiei europene, toţi gînditorii 
Chinezi de mai tîrziu au adoptat în genere 
poziţii situate între aceste două extreme. 


filozofia ebraică. Preocuparea pentru în- 
trebările ultime privitoare la natura Univer- 
sului și la condiția umană a caracterizat iu- 
daismul încă de la începuturile lui. A exis- 
tat însă întotdeauna o pluralitate de abor- 
dări, determinate în mare măsură de condi- 
iile istorice în care s-a desfășurat viața 
evreilor și de influenţele care s-au exercitat 
din afară asupra gîndirii ebraice. Asemeni 
creştinismului şi islamismului, iudaismul 
reprezintă o sinteză constructivă între mo- 
noteismul biblic și filozofia greacă. Între 
cele trei tradiţii religioase mozaice s-a 
exercitat de asemenea o considerabilă in- 
fluență reciprocă. 

Cea mai timpurie sursă scrisă a ideilor 
ebraice a fost Biblia ebraică. Considerată a 
fi un text revelat sau inspirat de divinitate, 
ea a devenit temelia întregii gîndiri ebraice 
de mai tirziu. Biblia nu expune o filozofie 
sistematică. Fiind produsul unor autori şi 
epoci diferite, ideile sale sînt exprimate 
mai adesea prin mituri, proclamaţii, pilde şi 
poeme, decît prin argumentare închegată și 
continuă. În pofida diversităţii, în ea ies în 
evidenţă anumite elemente comune, îndeo- 
sebi credința într-un Dumnezeu personal şi 
unic, creator al Universului şi al omului, 
care poartă de grijă creaţiei sale, intervine 
în istorie şi sancţionează un cod amănunțit 
de reglementări sociale. Mai este apoi o 
credință puternică în destinul poporului lui 
Israel, interpretată uneori în termeni uni- 
versali. Cărţile mai târzii, ca Pildele lui So- 
lomon şi Ecleziastul, prezintă înțelepciunea 
populară presărată cu reflecţii filozofice, 
iar lov cuprinde o tratare profundă a pro- 
blemei suferinţei umane. 

Poziţia de reper central a Bibliei era deja 
statornicită atunci cînd gîndirea greacă şi 
cea ebraică au venit pentru prima dată în 
contact direct, după cuceririle lui Alexan- 

dru. Cele mai vechi mențiuni grecești de- 
spre evrei îi descriu pe aceștia ca pe un 
neam de filozofi. Obiectivul urmărit de 
gînditorii evrei elenişti a fost să realizeze o 
acomodare între ideile greceşti şi cele 
ebraice, ca şi între alegaţiile rivale ale reli- 
giei revelate şi ale filozofiei raționale. Ei au 
identificat numeroase elemente comune şi 
au mers chiar pînă la a susține armonia 
esenţială între cele două tradiții, insistînd 
însă asupra primatului învățăturilor ebraice 
şi susținînd că ideile filozofilor greci s-au 
dezvoltat din rădăcini ebraice. Scrierile 
păstrate din această perioadă, îndeosebi vo- 
luminoasele lucrări ale lui *Philon îi Jose- 
phus şi unele tratate mai scurte, ca Infelep- 
ciunea lui Solomon şi 4 Macabei, vădesc 
influenţa şcolilor filozofice grecești din 
epocă, îndeosebi a *platonismului, *stoi- 
cismului și *pitagorismului. Aceste scrieri 
au exercitat o influență puternică asupra 
gîndirii creştine timpurii. 

Începînd din veacul al III-lea p.Chr., 
principalele centre ale gîndirii ebraice s-au 
aflat timp de mai multe secole în Orientul 
de limbă aramaică. Literatura din această 
perioadă, îndeosebi Talmudul, nu cuprinde 
multă filozofie sistematică. Ea constă în 
mare parte din culegeri de fragmente, pre- 
zentate în formă dialectică, în care se expri- 
mă opinii foarte diferite şi care trădează in- 
fluenţa ideilor greceşti şi persane. O dată 
cu nașterea *Kalăm-ului islamic, se produ- 
ce o importantă resurgență a activităţii filo- 
zofice, mai întîi printre Karaiţi, care res- 
pingeau tradiția orală rabinică, dar mai apoi 
şi printre oponenții rabbaniţi ai acestora, 
începînd cu *Sa'adya. Din secolul al X-lea 
mai departe există o bogată literatură ebrai- 
că în limba arabă, elaborată în paralel cu 
opera filozofilor musulmani, urmînd ace- 
leași tendințe (Kalăm, *neoplatonismul, 
*aristotelismul) și ocupîndu-se de aceleași 
probleme: alegaţiile rivale ale rațiunii şi ale 
revelației, existența şi atributele lui Dum- 
nezeu, providenţă divină versus liber arbi- 
tru omenesc, precum şi chestiuni de drept 
şi etică (vezi filozofia islamică). Cel mai 
cunoscut dintre raționaliştii medievali evrei 
este Moses *Maimonides, dar există şi o 
vastă literatură din care cea mai mare parte 
rămîne încă de editat şi studiat. 


În același timp exista un filon paralel de 
speculație mistică derivat în parte din surse 
gnostice din Antichitate, dar care încorpora 
multe elemente diferite şi care a condus la 
sistemul teozofic al Cabalei (vezi Kabba- 
lah). Deși Cabala medievală este în esență 
o reacţie împotriva raționalismului extrem 
al filozofilor, ea trebuie considerată și drept 
o încercare filozofică de împăcare a mono- 
teismului ebraic cu naturalismul grec, iar 
unii gînditori combinau într-un grad înalt 
raționalismul cu misticismul, ca de pildă fi- 
lozoful cabalist Moses Nahmanides (1 194-— 
1270) şi filozofii-poeți Solomon *Ibn-Ga- 
birol şi Yehudah *Hallevi. Cu timpul, mis- 
ticismul ajunge să ia locul raționalismului 
ca factor dominant al vieţii intelectuale 
evreieşti; el exercită pînă în zilele noastre o 
influență puternică chiar și asupra unor gîn- 
ditori raţionaliști. Între timp, filozofia raţio- 
nalistă a fost atacată şi dinăuntru, mai cu 
seamă de către Hasdai *Crescas și Isac 
Abrabanel (1437-1508), care au simţit că 
Maimonides și alții merseseră prea departe 
în identificarea iudaismului cu aristotelis- 
mul. 

Majoritatea autorilor menţionaţi pînă 
acum au trăit în țări musulmane sau în Spa- 
nia Reconchistei creştine. În majoritatea 
țărilor creştine, condiţiile de opresiune în 
care trăiau evreii n-au permis participarea 
lor nestînjenită la viaţa intelectuală gene- 
rală, deşi evreii au jucat un rol important ca 
mediatori de cultură prin traducerea de lu- 
crări arabe în latină, iar gînditorii creştini 
au fost puternic influenţaţi de traduceri ale 
lucrărilor unor filozofi evrei ca Maimoni- 
des şi Ibn Gabirol. Totuşi, o dată cu ame- 
liorarea treptată a tratamentului aplicat co- 
munităților evreieşti, s-au afirmat şi în țări 
creștine gînditori evrei, exemple notabile în 
acest sens fiind Iudah (fiul lui Isac) Abra- 
banel (vezi Ebreo) în Italia renascentistă 
sau Baruch *Spinoza în Olanda secolului al 
XVII-lea. În Germania, primul filozof 
evreu de seamă a fost Moses Mendelssohn 
(1729-1786), iar începînd din a doua jumă- 
tate a secolului al XVIII-lea, evreii parti- 
cipă într-o măsură tot mai mare la viața in- 
telectuală a Europei occidentale, pe cînd în 
Europa de est procesul de integrare a fost 
mult mai lent. 

Reacţia evreilor la *Iluminism şi la 
emanciparea politică și socială a îmbrăcat 
numeroase forme. La una din extreme se 
aflau cei ce au întors spatele noilor evoluţii 
și au căutat să păstreze structurile tradițio- 
nale ale vieţii şi gîndirii evreieşti; iar la 
cealaltă, mulţi care au abandonat total iu- 
daismul. Între aceste două extreme a existat 
un spectru larg de reacţii, exprimînd nu o 
diversitate superficială, ci o fragmentare 
radicală în concepţiile despre esenţa şi 
semnificaţia iudaismului. Sub influenţa 
modurilor de gîndire existente în societatea 
mai largă, s-a produs o polarizare între reli- 
gie și secularism, care reprezintă un punct 
de plecare cu adevărat nou. Pe de o parte a 
existat o tendinţă de definire a iudaismului 
ca fiind doar o religie, tendință ce a dat naş- 
tere la mișcări religioase rivale cum au fost 
Reforma, Conservatorismul şi Neo-ortodo- 
xia, fiecare cu rațiuni teologice proprii; pe 
de altă parte, a existat o tendință secula- 
ristă, care minimaliza conţinutul teologic al 
iudaismului şi acorda importanță centrală 
conceptelor etice sau naţionale. Toate aces- 
te noi mişcări sînt, mai mult sau mai puţin, 
produse ale raționalismului dominant, deşi 
într-o măsură mai mare sau mai mică ele 
puteau să încorporeze și elemente suprana- 
turaliste, mistice sau romantice. 

Dată fiind această mare diversitate de 
atitudini, e greu de judecat ce anume poate 
fi numit în mod legitim „filozofie ebraică“ 
în epoca modernă. Mulţi filozofi moderni 
au fost evrei, fără ca gîndirea lor să fi pre- 
zentat vreo trăsătură distinctiv ebraică. Pe 
de altă parte, unii dintre exponenții iudais- 
mului trebuie categorisiți mai degrabă 
drept teologi decît drept filozofi. Este posi- 
bil, totuşi, să fie definite anumite tendinţe 
filozofice în înţelegerea naturii și a destinu- 
lui iudaismului şi să fie identificate anumi- 
te influenţe filozofice externe ce s-au exer- 
citat asupra gîndirii ebraice. 

Din această din urmă categorie se cer 
evidenţiate teoriile lui *Kant, *Schelling și 
*Hegel. Mai mulți gînditori din secolul al 
XIX-lea au căutat să edifice sub una sau 
alta dintre aceste influenţe o filozofie a iu- 
daismului — de exemplu, Nachman Kroch- 
mal (1785-1840), Solomon Formstecher 
(1808-1889), Samuel Hirsch (1815-1889) 

şi Moritz Lazarus (1824-1903). Krochmal 
a fost şi iniţiatorul studiului critic al izvoa- 
relor istorice, întreprins cu intenţia de a de- 
fini esenţa iudaismului, pregătind astfel te- 
renul pentru mişcarea Wissenschaft des Ju- 
dentums (Ştiinţa iudaismului), reprezentată 
în principal de Leopold Zunz (1794-1886) 
şi Abraham Geiger (1810-1874). Între 
timp, alți gînditori, ca S.L. Steinheim 
(1789-1866) şi S.D. Luzzatto (1800-1865) 
au respins primatul raționalismului filozo- 
fic şi au pus accentul pe revelație ca teme- 
lie a iudaismului. 

O altă reacţie la noua situaţie a fost sio- 
nismul, o filozofie politică ai cărei expo- 
nenţi — ca de exemplu A. H. Ginsberg 
( Ahad Ha'am) (1856-1927) şi A. D. Gor- 
don (1856-1922) — au văzut adesea în 
viaţa naţiunii şi nu în religie elementul de 
căpetenie al iudaismului. Alţii însă, precum 
A. 1. Kook (1865-1935) şi Martin *Buber, 
au dezvoltat o filozofie religioasă a sionis- 
mului, amalgamată deseori cu idei mistice. 

Hermann *Cohen (1842-1918), cu sinte- 
za sa originală între *idealism și iudaism, a 
exercitat o influență rodnică asupra gîndi- 
torilor evrei din prima jumătate a secolului 
al XX-lea, dintre care cei mai de seamă au 
fost Leo Baeck (1873-1956), Martin Buber 
şi Franz *Rosenzweig (1886-1929). Fieca- 
re dintre aceştia a dezvoltat propria sa vi- 
ziune despre esența iudaismului și rolul 
acestuia în lume. Deși simpatizau cu tezele 
raționalismului (şi ale sionismului), ei au 
dezvoltat cu toții filozofii pronunţat religi- 
oase, teocentrice ale iudaismului şi au acor- 
dat cu toţii o minuțioasă atenție deosebiri- 
lor dintre iudaism și creștinism. Poziţia lui 
Buber şi Rosenzweig este apropiată de cea 
a existenţialiştilor şi constituie baza celei 
mai mari părţi a filozofiei ulterioare a iu- 
daismului. 

Holocaustul nazist, care a distrus viața 
evreimii europene, marchează sfîrşitul unei 
epoci. El a însemnat sfîrşitul fazei germane 
a gîndirii ebraice, cu efortul ei de a armo- 
niza iudaismul cu idealismul german. De 
aici înainte, limba filozofiei ebraice este 
engleza, iar patria ei este, cu cîteva excepții 
izolate (de exemplu, Ignaz Maybaum 
(1897-1976), elev al lui Rosenzweig, care 
a activat în Marea Britanie), America de 

Nord. Criza pe care a reprezentat-o holo- 
caustul, cu provocarea adresată de ea cre- 
dinţei într-un Dumnezeu milostiv, în pro- 
gresul uman și în destinul lui Israel, domi- 
nă încă gândirea ebraică şi a generat reacții 
variate. Dezbaterea ce se poartă între Re- 
formă și ortodoxie, centrată în jurul naturii 
halakhah-ului (legea religioasă), continuă 
să menţină în prim plan vechea problemă a 
conflictului dintre revelaţie şi rațiune. Un 
fenomen original american îl constituie 
Mişcarea reconstrucţionistă (iniţiată de M. 
M. Kaplan (1881-1983)), în care se com- 
bină o formă extremă de naturalism cu păs- 
trarea datinilor şi ritualurilor religioase tra- 
diționale. În general însă raționalismul a fă- 
cut loc unei filozofii mai existenţiale a dia- 
logului, al cărei exponent contemporan de 
frunte a fost A. ]. *Heschel (1907-1972). 


filozofia elenistă. Perioada elenistă a isto- 
riei grecești este cuprinsă între 323 a.Chr., 
anul morţii lui Alexandru cel Mare, și 30 
a.Chr., cînd ultimul mare imperiu elenist a 
fost anexat de Roma. În această perioadă 
centrul vieţii filozofice a fost Atena. Dintre 
cele patru mari şcoli care au funcționat aici 
(Academică, Peripatetică, Epicureică și 
Stoică), epicurienii, cu etica lor hedonistă 
şi cu negarea providenţei, au fost autsaide- 
rii. Credinţa contrară (avîndu-și în cele din 
urmă obîrșia la Socrate) într-un univers gu- 
vernat de finalitate şi în exercițiul corect al 
raţiunii ca bine omenesc suprem și-a aflat 
exponenţii cei mai viguroși în Stoici. Prin- 
cipalii oponenți ai acestora veneau de la 
* Academia din Atena, care avea drept ca- 
racteristică respingerea „sceptică“ a orică- 
rei credințe „dogmatice“ pozitive. Contro- 
versa dintre Stoici şi Academici a dominat 
scena filozofică în secolele al III-lea şi al 
II-lea a.Chr. Ulterior s-a afirmat tendinţa, 
reprezentată în variate chipuri de Panae- 
tios, Poseidonios şi Antiochos, de combi- 
nare a Stoicismului cu doctrinele platoni- 
ciană şi aristotelică, de care au fost în cele 
din urmă coviîrşite. 

Filozofia elenistă s-a caracterizat printr-o 
organizare sistematică a problematicii sale 
în logică, fizică şi etică. Etica era studiul 
cel mai înalt, dat fiind că scopul recunoscut 
al filozofiei era asigurarea unei vieţi ferici- 
te. Cele două sisteme filozofice dominante, 


*Stoicismul şi *Epicurismul se concentrau, 
din acest punct de vedere, asupra mo- 
ralității personale, acordînd prea puțină 
atenţie sau nici una problemelor de organi- 
zare politică sau socială. Etica ambelor 
şcoli era naturalistă și „pămîntească“, o 
caracteristică ce reflectă materialismul con- 
secvent al fizicilor lor. În jurul anului 30 
a.Chr. însă, începe o resurecţie a specula- 
țiilor „transcendente“ platoniciene și pita- 
gorice. Filozofiile stoică, epicureică şi 
sceptică au mai dăinuit încă vreo trei seco- 
le, iar majoritatea surselor pe care le avem 
despre ele datează din această perioadă, 
„romană'“. Preocupările filozofilor din An- 
tichitatea (îrzie au devenit însă tot mai pro- 
nunţat religioase, evoluţie ce a dus la *neo- 
platonismul lui Plotin şi al succesorilor săi. 


filozofia hinduistă. Întocmai cum este cu 
neputinţă să fie definit în mod satisfăcător 
hinduismul ca religie, nu se poate da o defi- 
niţie nici filozofiei tipic hinduiste. Se poate 
spune doar că ea cuprinde acele forme ale 
gîndirii filozofice, care, indiferent de origi- 
nile şi de motivaţia lor iniţială, s-au aliat 
cu, şi au fost acceptate de, foarte complexa 
suprastructură religioasă numită „hindu- 
ism“ şi aflată în opoziţie cu materialismul, 
jainismul şi buddhismul. Practic vorbind, 
numai *Vedânta și *Mimămsă sînt strict 
„hinduiste“, fie în virtutea adeziunii lor la 
scripturile şi riturile fundamentale ale hin- 
duismului, fie pur şi simplu pentru că au 
fost acceptate ca atare de către hinduişti 
(astfel advaita Vedânta a lui Sankara trans- 
cende, strict vorbind, religia hinduistă). 
Celelalte patru sisteme (*Sâmkhya, * Yoga, 
*Nyăya şi *VaiSeşika) pe care hinduismul 
le include în tradiționala sa listă a celor şa- 
se sisteme „ortodoxe“ (darsana) sînt doar 
nominal hinduiste (sau religioase în sensul 
general al cuvîntului). În particular, siste- 
mele Vaiseșika şi Nyăya diferă mult mai 
mult de Vedânta decît şcolile buddhiste 
*Mâdhyamaka sau *Vijhănavâda. Vezi fi- 
lozofia indiană. 


filozofia indiană. Cu toate că gîndirea in- 
diană s-a dezvoltat într-un climat intelec- 
tual în multe privinţe diferit de cel al lumii 
antice greceşti şi e aproape sigur că n-a fost 
influenţată de aceasta, numeroasele şi ade- 

sea izbitoarele asemănări cu gîndirea filo- 
zofică occidentală îndreptățesc aplicarea și 
la ea a termenului „filozofie“. Natura viziu- 
nii despre lume pe care majoritatea școlilor 
au luat-o ca pe ceva de la sine înțeles şi 
preocuparea, în decursul timpului, tot mai 
accentuat religioasă au îndrumat totuşi filo- 
zofia indiană într-o direcţie întrucâtva dife- 
rită de cea urmată de filozofia occidentală. 
Dar marea varietate de abordări ce s-au ma- 
nifestat încă din perioada Evului Mediu in- 
firmă mitul după care toată filozofia india- 
nă ar fi „mistică“ sau „teologică“, ori că 
*Vedânta (advaita: nonduală) ar fi unica, 
sau cea mai tipică, reprezentantă a ei. 

Conturarea unei tipologii a filozofiei in- 
diene este anevoioasă din pricina faptului 
că însăși tradiţia indiană clasifică şcolile 
după criterii religioase, practică ce tinde să 
estompeze caracterul filozofic al sistemelor 
individuale. Astfel, șase sisteme sînt clasi- 
ficate drept *filozofie hinduistă, pe cînd 
alte trei sînt separate ca fiind heterodoxe: 
*materialismul indian, *filozofia buddhistă 
şi *filozofia jainistă. Periodizarea e și ea la 
fel de dificilă, dat fiind că multe tradiţii 
s-au întins în paralel pe lungi perioade. Pu- 
tem deosebi, totuși, patru perioade: 1) de for- 
mare; 2) realistă sau de filozofia naturii; 3) 
monistă-mistică și iluzionistă; şi 4) teistă. 

Idei filozofice apar exprimate pentru pri- 
ma dată în diferite imnuri compuse aproxi- 
mativ între anii 1000 şi 800 a.Chr., în con- 
texte precumpănitor rituale. Fiind interesa- 
tă să stăpînească puterile ce guverneză uni- 
versul, gîndirea magică arhaică a început să 
facă speculaţii privitor la o unică putere 
centrală care stă dedesubtul tuturor celor- 
lalte şi din care lumea fenomenelor își deri- 
vă ființa. Numeroase sugestii diferite se 
cristalizează pînă la urmă în noţiunea de 
brahman, care figurează în chip de unic 
principiu ultim într-un sistem cosmologic 
funciarmente realist. 

Upanișadele (mai vechi) (începînd de pe 
la 800 a.Chr.) combină, pare-se, această 
concepție cu un complex nou şi total diferit 
— stările de conştiinţă modificate obținute 

„prin meditaţie. Interpretarea dată acestora 
avea să cuprindă curînd viziunea indiană 
religioasă despre lume în totalitatea ei. Se 
operează o distincție fundamentală între 


materie şi spirit; din eternitate, esenţa spiri- 
tuală (âtman) a omului este prinsă într-un 
cadru material şi trece printr-un șir poten- 
ţial nesfârşit de renașteri (samsăra). Ea este 
însă capabilă ca prin meditaţie şi prin alte 
mijloace să se desprindă din cătuşele mate- 
rialității şi să obțină o stare de eliberare 
(moksa), degajîndu-se de spațiu, timp, ma- 
terie și renaștere. Această stare de elibera- 
re, în care ătman cunoaște adevărata sa na- 
tură, este acum identificată cu brahman, 
sorgintea universului, și concepută ca o to- 
pire monistă a lui ârman în brahman. 

Atât jainismul, cît şi buddhismul (înte- 
meiat în secolul al V-lea a.Chr.) participă 
la interpretarea religioasă, dar resping eșa- 
fodajul metafizic preluat de Upanișade din 
gîndirea mai veche. În timp ce filozofia jai- 
nistă se folosește de o interpretare de genul 
filozofiei naturii, buddhismul se mărgineş- 
te să analizeze într-o manieră iraţionalistă 
samsăra, cu scopul de a stimula practicile 
meditaţiei. Această analiză pune accentul 
pe natura tranzitorie a lumii fenomenelor 
— care are drept caracteristică de bază su- 
ferinţa (duhkha) — iar faptul că omul este 
în ea îl explică prin dorinţă (care cuprinde 
toate formele de atașament față de fenome- 
ne trecătoare, în particular ideea curentă de 
„persoană'"). Duhkha poate fi însă biruită 
prin meditaţie, prin care se realizează nir- 
vâna, antiteza totală a lui duhkha. Pentru a 
sublinia ideea că realitatea empirică nu cu- 
prinde nimic esenţial sau durabil, transmi- 
graţia este explicată într-un mod pur func- 
țional, ca o serie de procese unde fiecare îl 
condiţionează pe cel următor lui, fără a se 
face referire la vreo entitate permanentă 
(„suflet“) ce transmigrează. Se evită orice 
rostire cu privire la natura nirvănei, ca şi 
întrebarea care aspect al persoanei empirice 
este capabil de realizarea eliberatoare a nir- 
vânei. S-au sugerat diferite motivații ale 
acestei tăceri: ea ar putea fi un reflex al 
scepticismului în privinţa puterii gîndirii 
umane de a sesiza ceea ce se află dincolo 
de lumea fenomenelor, scepticism atestat și 
aiurea în scrierile indiene, sau al unui prag- 
matism care, dată fiind importanța capitală 
a meditaţiei, repudia speculația metafizică 
drept o inutilă pierdere de vreme. 

Gîndirea buddhistă a rămas cea mai eva- 
zivă formă a filozofiei indiene, şi doar în 
*Vijfiânavăda va fi sesizabilă o atitudine 
ceva mai puţin rigidă. Anumite şcoli ale 
buddhismului Theravăda, cunoscute sub 
numele colectiv de Pudgalavăda, postulau 
în fapt existența unei persoane (pudgala) 
pentru a simplifica descrierea procesului de 
transmigraţie şi pentru a îngădui existența 
unor figuri de mîntuitori transcendentaii, 
dar toate celelalte şcoli ale buddhismului au 
repudiat Pudgalavăda ca fiind heterodoxă. 

În evoluţiile din sfera filozofiei naturii se 
manifestă un mod de abordare total diferit. 
Aici interesul se restrînge la o analiză criti- 
că a lumii exterioare, inclusiv a limbajului 
şi a gîndirii înseşi. Această tradiţie este re- 
prezentată de straturile timpurii ale doctri- 
nelor propuse de filozofiile VaiSeşika, 
Nyăya şi Jaina, iar influenţe ale ei se fac 
simţite în speculaţia buddhistă Abhidhar- 
ma, în Mimârmsă şi Sâmkhya. Începuturile 
ei par să urce în trecut pînă în prima jumă- 
tate a primului mileniu a.Chr. Marea varie- 
tate a fenomenelor din lumea exterioară 
este redusă la un număr limitat de factori 
de bază, iar structura lumii este explicată 
cu referire la aceşti factori de bază şi la le- 
gile ce guvernează interacțiunea lor. Intere- 
sul pur empiric explică, între altele, ideea 
strict funcțională de „suflet“ și absenţa ori- 
cărui principiu ultim al unităţii. Printre re- 
zultatele importante la care a condus aceas- 
tă abordare se numără (pe lîngă o descriere 
putemic formalizată a limbajului) teorii 
atomiste, distingerea categoriilor de bază 
precum substanță, atribut etc. (vezi Vaiseşi- 
ka), formularea unui sistem de logică (vezi 
Nyăya) și de exegetică sau hermeneutică 
(vezi Mimămsâ) şi o concepţie cvasi-ştiinţi- 
fică despre lume. Principiile promovate de 
aceste şcoli au rămas influente chiar și mul- 
te secole după epoca lor de înflorire. 

Buddhiştii au participat doar parţial la 
aceste evoluţii. În timp ce caracterul gene- 
ral al concepției despre lume și al abordării 
analitice ce și-a aflat expresie în Abhidhar- 
ma, iar de o manieră pe deplin sistematică 
în școli ca *Sarvâstivăda, sînt foarte ase- 
mănătoare celor descrise mai sus, şcolile 
buddhiste diferă în chip fundamental într-o 
privinţă. Ideile de substanţă, de suflete eter- 


ne (oricât de funcţiona! ar fi fost acestea de- 
finite) şi de atomi de asemenea eterni sînt 
respinse, fiind formulat în schimb concep- 
tul de dharma. Un dharma este un factor de 
bază al existenţei, aparţinînd în mod ne- 
diferențiat categoriilor de substanţă, atribut 
şi acţiune şi acoperind deopotrivă materia, 
emoţiile, gîndirea etc.; el este atomic atunci 
cînd e material şi durează doar un singur 
moment. 

Iniţial, întreagă această direcție de gîndi- 
re pare să fi fost interesată doar de o de- 
scriere pur mecanistă a lumii exterioare, în 
genere de pe o poziţie neutră în raport cu 
preocupările religioase. Numai în şcolile 
*materialismului indian ideile mecaniste au 
fost folosite în scopuri antireligioase. Cli- 
matul intelectual a evoluat însă în sensul 
unei tot mai mari îndepărtări de abordarea 
ştiinţifică, înspre problematica religioasă. 
Straturile mai tîrzii au încercat, în conse- 
cință, să facă loc într-o formă sau alta aces- 
tei problematici prin referiri la transmigra- 
ţie şi eliberare şi recunoscînd în spatele le- 
gilor mecaniste o formă sau alta de ordine 
morală. Cîteodată, în aceste sisteme fun- 
ciarmente ateiste era introdusă şi câte o fi- 
gură de zeu (ca o monadă deosebit de privi- 
legiată în Yoga, iar în Nyâya în calitate de 
creator al lumii). 

Dar tendința generală a gîndirii indiene a 
fost una de îndepărtare de sistemele funciar- 
mente pluraliste și realiste, evoluînd către o 
abordre monistă şi adesea iluzionistă. În 
cadrul buddhismului avem mai întîi şcoala 
*Mădhyamaka, unde toate fenomenele sînt 
descrise ca fiind „fără consistență“ și ca 
formînd nivelul funciarmente iluzoriu al 
realităţii relative, „vacuitatea“ figurînd 
drept unica realitate universală, absolută. 
De problema originii acestei lumi de feno- 
mene fără consistență s-a ocupat ceva mai 
târziu şcoala *Vijfiânavăda. Aici Conştiinţa 
era considerată ca fiind absolutul, iar lumea 
fenomenelor ca fiind o iluzorie proiecţie 
mentală. În decursul aceleiași perioade, 
învățăturile cuprinse în Upanișade au căpă- 
tat o formulare sistematică, ce a marcat 
începutul Vedăntei ca sistem filozofic dis- 
tinct. Iniţial, contopirea concepută într-o 
manieră monistă a âiman-ului individual 
cu brahman în starea de moksa rămînea 

ataşată vechii idei de brahman ca izvor al 
unei lumi reale. Dar în cursul secolului al 
VII-lea p.Chr., sub influența directă a celor 
două şcoli buddhiste menţionate adineauri, 
această idee a fost reinterpretată în spiritul 
unei gîndiri iluzioniste. Lumea fenomene- 
lor a fost considerată ca nefiind decît o su- 
prapunere ireală peste unicul real care este 
Conştiința universală, brahman. Această 
formă a Vedântei a fost grefată pe un mate- 
rial tipic hinduist; ea accepta Upanișadele 
drept bază scripturală, folosea terminologia 
acestora, ca în cazul denumirilor de brah- 
man şi ătman, şi era conştient anti-buddhis- 
tă. Alături de Mimâmsă, care în decursul 
acestei perioade a produs o remarcabilă 
teorie ateistă a revelaţiei în apărarea scrip- 
turilor hinduiste, Vedânta s-a ivit ca repre- 
zentant al unei renașteri hinduiste care a 
refulat în fundal gîndirea buddhistă. In- 
fluenţa speculaţiei moniste despre brahman 
poate fi recunoscută și pe tărîmul filozofiei 
limbajului, unde (de exemplu, în Văkyapa- 
diya lui Bhartrhari, redactată în secolul al 
VII-lea p.Chr.) pluralitatea cuvintelor este 
derivată din unicul Cuvînt transcendental 
brahman, Sau în estetică, unde experienţa 
estetică stă în legătură cu accesul la brah- 
man. 

De la sfîrșitul mileniului I p.Chr. se afir- 
mă un complex cu totul diferit — gîndirea 
teistă. Ca element al religiei hinduse, cre- 
dința într-un absolut personalizat este ates- 
tată cel puţin din secolul al IV-lea a.Chr. 
iar în Bhagavadgită (secolul III sau II 
a.Chr.?) îşi aflase deja o expresie oarecum 
nesistematică şi sincretică. În cursul urmă- 
toarelor secole această abordare se prelun- 
geşte în alte scrieri religioase răspândite 
(Purânas, Agama, Sambhită etc.), de obicei 
sub stindardul unei forme (teiste, neclasice) 
de *Sâmkhya. Numai că formulările foarte 
vagi şi imprecise care se dădeau acum pri- 
vitor la relaţia dintre Dumnezeul absolut și 
materia primordială şi sufletele individuale 
nu pot revendica statutul de filozofie. Dar 
după statornicirea Vedântei moniste, teis- 
mul hinduist a recționat formulînd, sub 
„_ aceeaşi denumire de Vedânta, o expresie 

sistematică și pe deplin filozofică a gîndirii 
teiste. Primul care a făcut acest lucru a fost 
Rămănuja (secolul al XII-lea p.Chr.), el 

fiind urmat de mulți alții în secolele urmă- 
toare. Gîndirea teistă a cîştigat o populari- 
tate crescîndă, influențînd totodată dezvol- 
tarea ulterioară a anumitor şcoli ale Vedân- 
tei iluzioniste; însă materialul strict filozo- 
fic s-a împuţinat. Abia din secolul al 
XIX-lea încoace, într-un foarte mic seg- 
ment al societăţii hinduse, filozofia occi- 
dentală a stimulat unele evoluţii noi, de 
exemplu la gînditori ca  Aurobindo 
(1872-1950) sau Vivekânanda (1863-1902). 

Filozofia indiană a fost, vorbind în mare, 
o filozofie de şcoală, apanajul unor profe- 
sionişti care şi-au transmis învățătura prin 
generaţii succesive de discipoli. Această 
particularitate poate ajuta la înțelegerea 
unor trăsături specifice ale gîndirii filozofi- 
ce indiene. Scrierile filozofice, îndeosebi 
lucrările mai vechi, ne-au parvenit îndeob- 
şte sub forma unor manuale destinate învă- 
ţămîntului. Ideile de bază ale unei școli, 
dezvoltate și formulate în răstimpul multor 
generaţii, erau cuprinse în sitra (formule) 
şi kărikă (versuri rezumative) extrem de 
concise. Învăţământul oral îmbrăca de obi- 
cei forma comentării acestora, iar comenta- 
riile profesorilor eminenţi apăreau şi în for- 
mă scrisă. Există şi lucrări independente, 
dar ele sînt mult mai puţine. 

Se mai poate sugera apoi existenţa unei 
anumite corelaţii între spectrul subiectelor 
discutate (şi deplasările de accent istorice) 
şi caracterul profesionist, instituționalizat 
al filozofării. Astfel, logica s-a dezvoltat 
din obiceiul răspîndit de a ţine dezbateri 
publice între reprezentanți ai unor şcoli di- 
ferite; iar analiza limbajului, din studiul 
limbii sanscrite care, deşi de la începutul 
erei creştine nu era folosită în afara şcoli- 
lor, a rămas mediul aproape exclusiv al 
predării şi al dezbaterilor; filozofia spiritu- 
lui a fost rezultatul practicilor de meditație 
care în chip firesc au început să domine 
scena pe măsură ce instituții monastice (în 
buddhism şi jainism din secolul al IV-lea 
a.Chr., în hinduism începînd din secolul al 
VII-lea p.Chr.) s-au angrenat în discuţia fi- 
lozofică. Vorbind în mod mai general, din 
clipa în care credinţa în transmigrație și 
idealul eliberării au fost universal acceptate 
(probabil în ultimele secole a.Chr.), genul 
de îndeletnicire tipic pentru şcolile de filo- 

zofia naturii şi-a pierdut treptat din atracţie, 
în calitate de carieră profesională. Rivali- 
tatea dintre filozofii buddhişti şi cei hin- 
duişti s-a dovedit a fi unul din stimulii cei 
mai fertili în dezvoltarea unor sisteme de 
gîndire tot mai critice şi mai sofisticate (pî- 
nă la sfîrşitul mileniului I p.Chr.), dar a ac- 
ţionat şi ca factor de restrîngere a discuţiei 
la teme ce erau obiect de controversă între 
ei. Astfel, buddhiştii, jainiştii şi hinduiştii 
împărtăşesc aceleași presupoziții etice, asu- 
pra cărora nu s-a exercitat niciodată cu ade- 
vărat reflecţia filozofică. Tot aşa, discuţia 
privitoare la ordinea socială sau politică, 
discuţie relevantă numai pentru hinduism, 
n-a trecut niciodată dincolo de o atitudine 
fundamentalistă şi pragmatică, derivată din 
obiceiurile statornicite şi din vechi scrieri 
religioase, care oferă detalii, dar nu şi o 
teorie. Vezi și filozofia buddhistă; filozofia 
hindusă; filozofia jainistă. 


filozofia islamică. Filozofia islamică tim- 
purie se caracterizează printr-o profundă 
tendință spre *sincretism. Simplitatea teo- 
logică a religiei islamice în curs de forma- 
re, care a precumpănit în timpul vieţii în- 
temeietorului său, profetul Muhammad 
(570-632), a suferit mai tîrziu asaltul unor 
elemente foarte diferite între ele, precum 
gnosticismul irakian, elenismul creştin, 
dualismul persan și gîndirea greacă. Profe- 
siunea de credință islamică, lesne de înţe- 
les, „Nu există altă divinitate decît Dum- 
nezeu, iar Muhammad e profetul său“ s-a 
văzut confruntată cu conceptele şi dialecti- 
ca filozofiei grecești. Acestea din urmă se 
înfățișau drept mijloace posibile de soluţio- 
nare a problemelor apărute de curînd în 
gîndirea islamică timpurie. De aceea, a stu- 
dia filozofia islamică în stadiile ei timpurii 
înseamnă în mod inevitabil a studia influ- 
enţa filozofiei greceşti asupra islamului. La 
aceasta se adaugă faptul că aici filozofia se 
află într-o fuziune inextricabilă cu teologia. 

Problemele care i-au frămîntat pe gîndi- 
torii musulmani nu erau noi. Printre ele 
s-au numărat problema liberului arbitru şi a 
predestinării, a antropomorfismului şi ale- 
goriei şi cea a justiţiei divine. Există o 
pregnantă asemănare între temele ce i-au 
preocupat pe unii dintre Părinţii timpurii ai 
Bisericii Creştine, ca *Origen şi loan Da- 


maschinul (c. 675-749), şi cele ce au pre- 
ocupat islamul. Într-adevăr, în secolele de 
după moartea lui Muhammad, teologia creş- 
tină a influenţat puternic gîndirea islamică. 
M. S. Seale (Muslim Theology, Londra, 
1964) a arătat că influența creştină a fost 
foarte puternică în unele dintre mișcările is- 
lamice neortodoxe. Damaschinul Ghaylân 
(m. 743), unul dintre primii musulmani de- 
spre care se ştie că şi-au exprimat credinţa 
în liberul arbitru, a fost contemporan cu 
loan Damaschinul. A fost executat de calif 
din pricina vederilor sale. Gîndirea teolo- 
gului şi militantului politic Jahm b. Safwan 
(m. 745), care a instigat o revoltă împotriva 
dinastiei Omeyyade, e un microcosm al 
creştinismului grec. El alegorizează ase- 
meni lui *Philon, în timp ce ideile sale de- 
spre un Dumnezeu transcendent amintesc 
de cele ale lui Clement din Alexandria 
(ec. 150-c. 215). În plus, Jahm, asemeni lui 
Origen, nega eternitatea raiului şi a iadului. 
Oricine își poate da seama că discutarea 
unor asemenea subiecte teologice necesita 
un mare rafinament și iscusinţă în ale dia- 
lecticii. Ambele au lipsit în gîndirea musul- 
mană pînă la introducerea filozofiei greceşti, 
o dată cu care au venit şi instrumentele logi- 
ce de felul silogismului. Se poate spune, 
astfel, că o teologie embrionară a dat mu- 
sulmanilor imboldul de a-i studia pe greci. 
Se pot trasa ușor liniamentele generale 
ale transmiterii filozofiei greceşti: multe 
dintre populaţiile cucerite de islam îşi 
aveau rădăcinile culturale în elenism. Prin- 
tre secretarii de la curtea Abbasizilor, ele- 
mentul elenist era puternic reprezentat. La 
început au dobîndit circulaţie nu conceptele 
tehnice ale filozofiei greceşti, ci idei deri- 
vate din filozofia populară. Ulterior, după 
stabilirea califatului abbasid la Bagdad 
(762 p.Chr.), a luat amploare activitatea de 
traducere a textelor greceşti în arabă şi ara- 
maică. Ea a fost stimulată la început de 
grija califilor pentru propria sănătate şi de 
credinţa lor că ştiinţa medicală greacă pu- 
tea să-i ajute. În scurt timp au apărut tradu- 
ceri, nu doar ale aproape întregului corp de 
lucrări medicale ale lui Galen şi Hipocrate, 
ci şi ale celor mai importante opere aristo- 
telice (Categoriile,  Metafizica, ambele 
Analitici şi Etica nicomahică), precum şi a 

Elementelor lui Euclid şi a Isagogt-i lui 
Porphyrios. 

Din literatura greacă, scrierea care a 
exercitat cea mai puternică înrîurire asupra 
gîndirii islamice timpurii a fost însă așa-nu- 
mita Theologia Aristotelis. În pofida denu- 
mirii ce o purta, această scriere era foarte 
departe de gîndirea lui Aristotel. Era o 
compilație neoplatoniciană care expunea 
doctrina lui *Plotin privind emanaţia din 
Unul şi modul în care au prins chip întrea- 
ga ordine a ființei și lumea materială de jos. 
Exegeţii au dovedit că această scriere era 
de fapt o parafrază a Cărţilor 4, 5 și 6 din 
Eneadele lui Plotin. O altă sursă importantă 
de *neoplatonism, alături de Theologia, a 
fost pentru islam Liber de Causis, modifi- 
cată parțial de neoplatonicianul din secolul 
al V-lea, Proclos. Aceste două lucrări, luate 
împreună, cuprind aproape toate elemente- 
le de căpetenie ale neoplatonismului isla- 
mic, ca de pildă o zeitate sau Principiu Prim 
tiguros transcendent, doctrina emanaţiei și 
primatul Principiului Secund, Intelectul, 
care are drept principală activitate genera- 
rea Celui de-al treilea Principiu, Sufletul. 

În timp ce terminologia şi metodele de 
raționament aristotelice s-au răspîndit repe- 
de înăuntrul islamului, gîndirea originară a 
lui Platon a exercitat, dimpotrivă, o înrîuri- 
re mai estompată, exceptînd, eventual, ca- 
zul iui *al-Fărăbi (870-950). Există, ce-i 
drept, referințe platoniciene, evident inspi- 
rate din Phaidon, la lume ca temniţă a su- 
fletului, în schimb, doctrina platoniciană a 
Ideilor sau Formelor, de exemplu, nu pare 
să fi captivat cu adevărat imaginația gîndi- 
torilor musulmani timpurii. Ideile lui Plotin 
au avut o influență mult mai mare, ceea ce 
a făcut ca Aristotel să se înfățişeze adesea 
în travesti neoplatonician. 

Mai există apoi, adesea, un conflict nere- 
zolvat înăuntrul unei aceleiaşi lucrări arabe 
între două concepții despre Allah. Așa se 
întîmplă, de pildă, cu scrierea Rasă'il Ikh- 
wăn al-Safă (Epistolele fraţilor întru puri- 
tate), din secolul al X-lea. Pe de o parte, 
divinitatea este înzestrată cu anumite trăsă- 


turi caracteristic islamice, precum unitatea, 


călăuzirea sufletelor şi distribuirea directă a 
unor daruri cum sînt priceperea de a citi şi 
scrie. Profeţii sînt trimişi de EI, şi nu de 


emanaţii. Pe de altă parte, pentru a rămîne 
în vîrful unei ierarhii neoplatoniciene, Dum- 
nezeu este tratat în maniera neoplatoni- 
ciană: El creează cu ajutorul primelor două 
emanații (Intelectul şi Sufletul) şi este in- 
cognoscibil, aproape în sens plotinian, 
fiindcă nu i se poate aplica nici un atribut. 

Pătrunderea gîndirii greceşti a produs o 
sciziune între progresivişti şi tradiționaliști, 
dar impactul ei a fost de aşa natură încît 
toate părţile au fost în cele din urmă nevoi- 
te să recurgă la arsenalul dialecticii gre- 
cești. Spiritul investigaţiei libere care a 
însoțit deșteptarea filozofică a constituit în 
mod vădit o gravă amenințare pentru multe 
din credinţele islamice de bază. Unele gru- 
puri, precum adepţii doctrinei Mu'tazilah, 
care începuseră procesul de examinare a 
doctrinei islamice prin prisma gîndirii gre- 
ceşti, au izbutit să se menţină, în cea mai 
mare parte, în perimetrul larg al islamului, 
în ciuda unor persecuții ocazionale. Mu'ta- 
ziliţii n-au fost nişte liber-cugetători, aşa 
cum s-a susţinut în secolul trecut, nici ra- 
ționalişti, cum s-a susținut în secolul nos- 
tru, ci au fost filozofi speculativi cu instinc- 
te funciarmente autoritare. Pe alţi gînditori 
însă, cum a fost al-Răzi (cunoscut în Europa 
sub numele de Rhazes) (m. 923 sau 932), 
speculaţia i-a scos mai radical din făgașuri. 
Gîndirea sa neconformistă, care cuprindea 
deopotrivă elemente platoniciene şi neopla- 
toniciene, şi respingerea de către el a profe- 
ţiei au dus la anatemizarea sa de către ma- 
joritatea musulmanilor ortodocși. 

*al-Kindi (m. după 866) reprezintă pri- 
ma mare încercare de armonizare a filozo- 
fiei cu dogma tradiţională. EI îl considera 
pe Dumnezeu singura cauză reală din lume, 
dar nu credea că ar exista vreun conflict în- 
tre filozofie şi revelaţie. Opera sa eclectică 
cuprindea deopotrivă elemente aristotelice 
şi neoplatoniciene, care au fost dezvoltate 
de Abu Nasr *al-Fărăbi (cunoscut în Occi- 
dentul medieval drept Abunasar sau Alfa- 
rabius) (870-950). al-Fărâbi a fost primul 
neoplatonician islamic autentic. El identifi- 
ca Unul lui Plotin cu Aliah-ul islamic şi de- 
scria o ierarhie în cadrul căreia toate cele- 
lalte lucruri emanau printr-o „necesitate“ a 
naturii din această Fiinţă Primă, începînd 

cu Primul Intelect și continuînd cu un şir de 
alte nouă. 

Opera lui al-Ash'ari (873/4—935/6) mar- 
chează o întrerupere în asaltul gîndirii ele- 
niste. El a fost asemuit pe drept cuvînt cu 
*Aquinas. Grupuri precum Mu'tazilah în- 
cercaseră să îngemăneze filoanele tradiţii- 
lor intelectuale greacă și islamică, dar prin 
aceasta iscaseră multe probleme intelec- 
tuale. Însemnătatea lui al-Ash'ari a constat 
nu în rezolvarea unor asemenea probleme, 
ci în valorificarea dialecticii greceşti pentru 
propriile lui scopuri ortodoxe. El a fost 
preocupat în principal să susțină omnipo- 
tenţa lui Dumnezeu, şi a făcut lucrul acesta 
folosind rațiunea în sprijinul adevărurilor 
revelaţiei islamice. Tuturor *categoriilor 
aristotelice, cu excepția substanţei şi a cali- 
tății, le-a refuzat realitatea obiectivă; vede- 
rile sale au dus la apariţia școlii islamice a 
atomiştilor sau ocazionaliștilor, rezumată 
în numele lui al-Băqillâni (m. 1013). 

Probabil că neoplatonismul din filozofia 
islamică a ajuns la apogeu la unul din cei 
mai mari gînditori care au scris vreodată în 
arabă, Ibn Sină (cunoscut în Occident drept 
* Avicenna) (980-1037). Gîndirea sa era 
însă pigmentată de un element mistic care o 
distingea de tot ce o precedase și, în același 
timp, îi anunţa pe filozofii mistici de mai 
tîrziu. Împreună cu al-Fărăbi, Avicenna a 
fost atacat fără cruțare de *al-Ghazăli 
(1058-1111) în lucrarea Tahăfut al-Falăsi- 
fah (Incoerenţa filozofilor). al-Ghazâli a 
elaborat douăzeci de propoziţii față de care 
credinciosul neglijent trebuia să fie circum- 
spect. În concepția sa, lumea a fost creată 
în mod deliberat de Dumnezeu şi nu a ema- 
nat pur şi simplu, în maniera neoplatoni- 
ciană, dintr-o Fiinţă Primordială. 

După al-Ghazăli se înregistrează cîteva 
evoluții filozofice interesante. Ariditatea 
tot mai mare a gîndirii islamice medievale 
a produs o reacţie la numeroşi musulmani, 
care au început să tînjească după o comuni- 
une mai personală cu Dumnezeu decît era 
posibil în islamul ortodox, cu sistemele lui 
filozofice existente. Rezultatul a fost săfis- 
mul sau misticismul islamic; denumirea a 
fost probabil derivată din cuvîntul arab 
„Sif“, care înseamnă „lînă“, făcîndu-se ast- 
fel referire la straiele de lînă purtate de mis- 


ticii timpurii. S-a putut dovedi în mod con- 
vingător că la scurtă vreme după moartea 
lui al-Ghazăli, care încercase o reconciliere 
între ştiinţele islamice şi sifism, primele 
mari ordine siifite au început să apară la 
nivel popular. 

Un element mistic a invadat şi filozofia, 
producînd ceea ce s-ar putea numi școala 
Ishrăgi (iluminaționistă) de filozofi isla- 
mici. Cel mai cunoscut exponent al ei a fost 
al-Suhrawardi (1155-1191) din Alep, a că- 
rui gîndire era legată de știința şi natura lu- 
minii. Lumina era prezentă în toate şi al- 
Suhrawardi vorbea despre o ierarhie de lu- 
mini pure avînd în vîrf Lumina luminilor 
sau Lumina necesară, al cărei atribut prin- 
cipal era unitatea. Cea mai mare lucrare a 
acestui gînditor, Hikmat al-Ishrăq (Înţelep- 
ciunea iluminării), era un amalgam de neo- 
platonism și de misticism derivat din varia- 
te surse orientale. 

Despre sifism s-ar putea spune și că a 
fost o reacţie împotriva peripateticilor: cel 
mai mare discipol musulman al lui Aristo- 
tel, Ibn Rushd (numit în Occident *Aver- 
roes) (1126-1198) s-a născut în Spania 
musulmană. Apărarea lui Aristotel, în nu- 
meroasele sale comentarii la filozofia Sta- 
giritului, şi lucrările sale originale, care 
arată cum predecesorii săi filozofici, al-Fă- 
răbi și Avicenna, se îndepărtaseră de gîndi- 
rea lui Aristotel, îi conferă lui Averroes un 
loc unic în istoria filozofiei islamice. În 
plus, întocmai cum al-Ghazâli i-a atacat pe 
al-Fârâbi şi pe Avicenna în Tahăâfut al-Fa- 
lăsifah, Averroes, la rîndul său, îl atacă pe 
al-Ghazăli în cea mai vestită lucrare a sa, 
Tahăfut al-Tahăfut (Incoerenţa incoeren- 
ţei), acuzîndu-l, între multe altele, că a înţe- 
les greşit întreaga problemă a atributelor lui 
Dumnezeu şi a modului cum concepte ca 
acelea de vorbire sau vedere pot fi predi- 
cate despre Fiinţa supremă. Înrîurirea lui 
Averroes asupra gîndirii islamice a fost 
totuși slabă în comparaţie cu enorma sa in- 
fluenţă în Europa medievală, care a fost iz- 
bită de un val de „averroism“ atunci cînd 
cincisprezece din cele treizeci şi opt de co- 
mentarii ale sale au fost traduse, în secolul 
al XIII-lea, din arabă în latină. 

Către sfîrşitul secolului al XIII-lea, ma- 
rea vigoare a filozofiei şi gîndirii islamice 

era mai mult sau mai puţin sleită. Comen- 
tariile dădeau naştere la supracomentarii și 
glose şi, la fel ca în domeniul literaturii ara- 
be, între 1300 şi 1800 p.Chr. s-au scris pu- 
ţine lucrări originale. S-au dat o mulțime de 
explicaţii acestei situații: evenimentele 
politice, îndeosebi devastatoarele invazii 
mongole, trebuie să fi jucat un rol. Un alt 
factor de căpetenie trebuie să fi fost rigidi- 
tatea tot mai mare a teologiei şi dreptului 
islamic, rezumată pregnant, la începutul 
secolului al X-lea, în sintagma juridică a 
" „închiderii porților ijtihăd-ului (ale reflec- 
ției independente). 

Invadarea Egiptului de către Napoleon în 
anul 1798 şi idealurile Revoluţiei franceze 
aduse pe această cale au produs un violent 
şoc cultural în lumea musulmană aflată în 
declin cultural, politic şi filozofic. Proble- 
mei, ivite de aici, a modului — sau chiar 
posibilității — de a încerca o conciliere a 
gândirii şi culturii occidentale cu gîndirea şi 
ştiinţele tradiționale islamice nu i s-a găsit 
nici pînă astăzi o rezolvare satisfăcătoare. 
Gînditori musulmani ca al-Afghâni (1838— 
1897) şi Muhammad 'Abduh (1849-1905) 
au fost frămîntaţi de această problemă dar, 
deși nutriți cu idei occidentale, au rămas în 
adîncul lor neîncrezători în Occident și în 
cultura sa. Unele filozofii occidentale și-au 
cîștigat, fireşte, aderenţi, cum este cazul 
egipteanului A. R. Badawi, care a îmbrăţi- 
șat existențialismul și a scris lucrări ca 
Timpul existenţial (1943), şi alţii care au 
scris despre pozitivismul logic. Dar aceşti 
gânditori orientați spre Occident pot fi cu 
greu caracterizați drept islamici; de la filo- 
zofii arabi se aşteaptă încă să creeze un sis- 
tem de filozofie care să poată fi taxat deo- 
potrivă ca fiind cu adevărat islamic și cu 
adevărat modem. 


filozofia jainistă. Jainismul este o religie 
indiană întemeiată în secolul al V-lea 
a.Chr. de „Jina“ (Biruitorul) Mahâvira. Fi- 
lozofia sa combină speculaţii arhaice indi- 
ene de filozofia naturii (compară VaiSeşi- 
ka) cu aspirația de eliberare din ciclul re- 
nașterilor. Ea s-a osificat curînd, dar a dat 
totuși cîteva spirite creatoare, cum a fost 
Kundakunda (secolul al IV-lea p.Chr.). 
Sistemul jainist apare expus sub şapte ti- 
tiuri: 1) Substanțele fără viață (ajiva), cu- 


prinzînd spaţiul, mediile mişcării (dharma) 
şi repausului, timpul şi materia (pudgala), 
formată din atomi omogeni. 2) Un număr 
infinit de suflete (jiva). Înzestrate în mod 
esenţial cu o cunoaştere, putere şi fericire 
nelimitate, sufletele ajung să fie lipsite de 
aceste calităţi prin 3) influxul (âsrava) de 
materie subtilă datorat cuvintelor, gînduri- 
lor şi faptelor. Împovărate şi trase în jos de 
către aceasta, sufletele suferă o 4) înrobire 
(bandha) în lumea fenomenelor sub forma 
transmigraţiei. Prin 5) refuzul de a îngădui 
pătrunderea (samvara) în continuare a ma- 
teriei și prin nimicirea (nirjarâ) materiei 
deja prezente cu ajutorul unei discipline 
etice stricte şi al unei mortificări severe, su- 
fletul obţine 7) eliberarea (rnokșa) şi se 
înalță ajungînd în partea cea mai de sus a 
Universului. 


filozofia lingvistică. Mod de abordare a 
filozofiei izvorât din convingerea că un stu- 
diu atent al modului efectiv în care se folo- 
seşte, se transmite altora şi se dezvoltă lim- 
bajul în discursul cotidian poate să clarifice 
şi chiar să transforme sau să dizolve pro- 
bleme filozofice venerabile. Despre aceste 
probleme se consideră că au apărut, frec- 
vent dacă nu invariabil, din pricină că anu- 
miţi gînditori, indușşi în eroare de similitu- 
dini gramaticale superficiale sau de propria 
lor predilecție pentru uniformitate, au igno- 
rat unele deosebiri relevante ce există între 
funcțiile diferiților termeni, ajungînd astfel 
să-i folosească aberant (vezi formă gramati- 
cală; formă logică). Alegerea de către ex- 
ponenții filozofiei lingvistice a elementelor 
limbajului pe care le analizează este deter- 
minată în mare măsură de problemele spe- 
cific filozofice pe care doresc să le clarifi- 
ce, dar linia de demarcaţie dintre o atare fi- 
lozofie şi lingvistica propriu-zisă nu este 
netă. Filozofia astfel înțeleasă este o activi- 
tate de analiză care de obicei se sprijină 
mai puţin pe un ansamblu de doctrine sau 
pe o metodă riguros prescrisă decît pe sen- 
sibilitatea pentru subtilitățile limbii. Aceas- 
tă abordare caracterizează, de la cel de-al 
doilea război mondial încoace, îndeosebi 
filozofia de expresie engleză, dar originile 
sale se află mult mai departe în trecut. Cei 
mai influenţi exponenți ai săi au fost *Witt- 
genstein, ]. L. * Austin şi *Ryle. 


filozofia morală 

filozofia morală. Vezi; etică. 


filozofia musulmană. Vezi filozofia isla- 
mică. 


filozofia politică. Materialul teoretic şi dis- 
cuţiile la care se aplică în fapt această de- 
numire nu formează, adesea, o ramură a fi- 
lozofiei ca investigaţie conceptuală nenor- 
mativă. Şi mai rare sînt încercările de a ară- 
ta că ele formează aşa ceva. Un curs de fi- 
lozofie politică îşi ia de obicei ca obiect 
justificările de ordin general ce se pot da 
statului și altor instituții politice, sau unor 
forme particulare — reale sau imaginate — 
ale acestora: el tinde întotdeauna să se ocu- 
pe de chestiuni politice generale și nu de 
detaliile vieţii politice concrete. Se discută, 
alături de stat, despre alte instituții, cum ar 
fi proprietatea, familia, sistemul juridic, 
guvernămîntul și administraţia publică, re- 
laţiile internaționale, educaţia, structura de 
clasă, religia, precum şi despre drepturile, 
îndatoririle și obligațiile individuale. În 
această ambianţă, chestiunile de felul celor 
ce ar fi taxate din alte puncte de vedere drept 
filozofice sînt puţine și oarecum răzlețite. 
Republica lui Platon reprezintă prima în- 
cercare ajunsă pînă la noi de tratare a aces- 
tor probleme și ea rămîne și azi un text de 
referință. Statul drept, în care toţi și toate 
își îndeplinesc funcţiile ce li se potrivesc 
reprezintă — după cum ne sugerează Pla- 
ton — un ideal ce nu poate fi atins decît 
dacă regii vor studia filozofia sau filozofii 
vor deveni regi (vezi regii filozofi). („Filo- 
zoful“ este aici definit implicit drept cel ce 
cunoaşte Formele sau Ideile, fiind astfel în, 
măsură să știe ce presupun în realitate drep- 
tatea, binele etc.). Această viziune utopică 
a fost criticată de elevul lui Platon, Aristo- 
tel, în Politica sa, care cuprinde o evaluare 
detaliată și realistă a constituțiilor şi insti- 
tuțiilor contemporane. Natura însăși, subli- 
nia Aristotel, a instituit autoritatea cîrmui- 
torilor asupra celor cîrmuiți, întocmai ca şi 
autoritatea stăpînilor de sclavi asupra scla- 
vilor, a soților asupra soțiilor şi a taţilor 
asupra copiilor. În practică, cea mai bună 
formă de stat nu poate fi decît o constituție 
mixtă şi echilibrată. Aceste opere clasice 
de filozofie politică au trasat cadrul în care 


se mişcă gînditori romani precum Cicero şi 
Polibiu. 

Filozofii politici din era creştină, în par- 
ticular Sf. *Augustin și Sf. *Toma d'Aqui- 
no, au analizat locul statului și al politicii în 
cadrul viziunii creştine despre istorie și 
cosmos. Cele mai pasionante probleme au 
fost pentru ei contrastul dintre ordinea poli- 
tică temporală și ordinea din lumea de apoi, 
dreptul divin al regilor de a cîrmui, juris- 
dicțiile relative ale autorităților seculare și 
religioase. Aceste probleme au dominat 
opera gînditorilor politici între Imperiul 
Roman tîrziu şi Renaștere. 

Influentele scrieri ale lui Niccolo Ma- 
chiavelli Discorsi (încheiată în jurul lui 
1517) şi 11 Principe (1512-1513) recoman- 
dă virtuțile republicii romane: unitate, dis- 
ciplină, glorie şi libertate derivată dintr-un 
echilibru instituțional între nobilime şi 
oamenii de rînd. Creștinismul, susține Ma- 
chiavelli, a promovat o atitudine detașată 
de preocupările pămînteşti, străină idealu- 
lui clasic de cetăţean. Încercarea lui Ma- 
chiavelli de a elabora o ştiinţă politică auto- 
nomă şi justificarea de către el a utilizării 
judicios dozate a violenţei deosebesc opera 
sa de cea a teoreticienilor medievali. 

Pentru filozofia politică modernă este ca- 
racteristică problema individului și a drep- 
turilor sale, problemă situată departe de tra- 
dițiile mai timpurii clasice şi creștine, care 
dădeau întîietate cerințelor statului bun şi 
avantajelor oferite de acesta comunităţii în 
ansamblu. În acest nou context câștigă inte- 
res ideile contractului social. Discursul de- 
spre contractul social a fost folosit însă de 
numeroşi gînditori foarte diferiţi în scopuri 
foarte diferite — spre exemplu, de către 
*Hobbes, *Locke şi *Rousseau. Ideea ini- 
ţială de contract social! este aceea că mem- 
brii unei societăți politice (sau strămoșii 
lor) transferă într-un fel sau altul anumite 
drepturi autorităţii suverane pentru ca astfel 
să le poată fi protejate alte drepturi, pe care 
ei le păstrează, sau să poată dobîndi anu- 
mite alte avantaje. Probleme ca abuzul de 
putere din partea statului, răzvrătirea legiti- 
mă şi amploarea obligaţiilor individului 
ocupă de acum un loc central. Participarea 
noastră la statele existente, se argumenteză 
uneori, constituie un consimțămînt tacit la 

un contract social neformal şi nescris, de 
unde rezultă pentru noi obligații ca şi cum 
am fi încheiat contractul în mod explicit. În 
unele lucrări de filozofie politică din seco- 
lul al XX-lea, cum este influenta carte a lui 
John Rawls A Theory of Justice (1972), a 
fost resuscitată ideea de contract social ca 
bază a justiției (sociale). 

Reacţiile filozofice împotriva teoriei in- 
dividului și a drepturilor sale au îmbrăcat 
formele istorică, idealistă şi marxistă. În 
scrierile lui Edmund *Burke, bunăoară, 
obiceiurile şi tradiția existente într-o anu- 
mită comunitate politică au precădere în 
sfera politicului asupra oricărei doctrine 
bazate pe ceea ce este natural sau universal 
pentru om. El susține că teoretizarea nu 
poate da seama în mod adecvat de infinita 
subtilitate a relaţiilor şi instituţiilor sociale 
aşa cum s-au dezvoltat ele istoric, încât ori- 
ce încercare de a introduce schimbări poli- 
tice pe o asemenea bază pretins rațională 
nu poate duce decit la dezastru. Vederi si- 
milare au fost exprimate începînd de prin 
1960 în lucrări de filozofie politică de către 
Michael Oakeshott. 

Filozofii idealişti consideră societatea ca 
fiind mai reală şi mai fundamentală decît 
individul: e pur şi simplu lipsit de sens să 
vorbeşti despre individ ca și cum el ar 
exista oarecum în afara relaţiilor sociale şi 
le-ar putea crea pe acestea după voia sa. 
Idealiştii își iau, de aceea, ca punct de ple- 
care anumite concepte sociale și politice, 
respingînd ceea ce ei consideră a fi metode 
analitice defectuoase axate pe suprasimpli- 
ficare şi falsă abstracţie. G. W. F. *Hegel 
în a sa Philosophie des Rechts (ed. a doua, 
1833) şi T. H. *Green în ale sale Lectures 
on the Principles of Political Obligation 
(publicate în operele sale complete între 
1885 şi 1888) au edificat filozofii politice 
ce dau în toate privinţele întîietate statului 
și prerogativelor sale. 

Vederile lui *Marx şi *Engels, după care 
istoria de pînă acum a fost o istorie a lupte- 
lor de clasă, statul fiind în esență un instru- 
ment al asupririi unei clase de către o alta, 
“au condus la o altă filozofie a politicului, 
net diferită de celelalte. Potrivit viziunii 
marxiste, revoluţia proletară va pune capăt 
asupririi de clasă iar prin aceasta şi statului 


aşa cum îl cunoaştem. Rolui partidului 
înainte şi după revoluţie, instituţiile de 
tranziţie de la societatea contemporană la 
viitoarele societăți comuniste şi natura so- 
cietății comuniste înseși sînt unele din pro- 
blemele despre care s-au pronunţat în mod 
oarecum peremptoriu V. I. *Lenin, Rosa 
Luxemburg şi Georg Lukâcs. 

În cadrul tradiţiei liberale, filozofi ca J. 
S. *MIIl au susţinut necesitatea de a respec- 
ta drepturile indivizilor prin instituirea unui 
echilibru între statul fie și democratic şi 
constituenții săi. Eseul său On Liberty 
(1859) constituie expunerea clasică a aces- 
tui punct de vedere. 

Fără a nega drepturile individului, filo- 
zofia politică a elitismului, formulată de 
Gaetano Mosca, Vilfredo Pareto şi Robert 
Michaels, încearcă să demonstreze că viaţa 
socială este de așa natură încît adevărata 
democraţie nu e cu putinţă, deciziile politi- 
ce trebuind să se afle întotdeauna în mîinile 
unei elite. Dacă nu recunoaştem acest ade- 
văr şi ducem la extrem idealul democratic, 
creăm pericolul anarhiei, al lipsei oricărei 
guvernări. 

Anarhismul, aşa cum a fost formulat, 
spre exemplu, de Mihail Bakunin, conside- 
ră că individul e suveran și că orice autori- 
tate echivalează cu o înăbușire a voinţei 
sale. Pentru anarhiști, problema politică a 
împăcării intereselor individuale cu cele 
comune prin intermediul instituţiilor şi al 
amenințării cu forța este pur și simplu inso- 
lubilă, iar încercările de a o rezolva consti- 
tuie o nelegiuire. 

Filozofia lingvistică şi-a pus amprenta pe 
gîndirea acelor filozofi politici contempo- 
rani care s-au aplecat asupra definirii și uti- 
lizării unor termeni politici caracteristici 
precum „libertate“, „autoritate“, „putere“, 
„drepturi“, „obligație“, „consimțămînt“, 
„democraţie“ şi „dreptate“. Four Essays on 
Liberty (1969) de sir Isaiah Berlin şi Power 
(1975) de Steven Luke sînt două lucrări 
contemporane de filozofie politică analitică. 

În anii din urmă, tradiționala filozofie 
politică non-lingvistică s-a apărat de impu- 
taţia că ştiinţa politică i-ar fi luat oarecum 
locul. Știința politică este calificată drept 
descriptivă, adică preocupată de fapte. Fi- 
lozofia politică este calificată drept norma- 

tivă, adică preocupată de valori; în privința 
acestora din urmă între indivizi vor exista 
întotdeauna deosebiri, tot aşa cum există 
deosebiri de gusturi sau de preferinţe. Ceea 
ce, în mod curios, nu s-a spus ori nu s-a su- 
bliniat îndeajuns este că filozofia politică 
tradițională diferă în chip semnificativ de 
disciplinele considerate de obicei a repre- 
zenta alte ramuri ale investigaţiei filozofice. 


filozofia socială. Expresie ce suferă de 
aceeaşi vaguitate şi ambiguitate ca și însuşi 
cuvîntul „filozofie“, avînd însă şi alte cusu- 
ruri, care-i sînt proprii. Iniţial era aplicată 
oricărei viziuni generale şi cuprinzătoare 
despre cum este societatea sau cum ar tre- 
bui să fie. Acesta e sensul în care despre 
multe lucrări pe care bibliotecarii nu le-ar 
clasifica drept filozofice — bunăoară, Avu- 
ţia naţiunilor (1776) lui Adam Smith sau 
Manifestul Partidului Comunist (1848) al 
lui *Marx și *Engels — se poate spune că 
expun filozofii sociale (foarte diferite). Mai 
de curînd, aceeași expresie a ajuns să fie 
folosită, asemeni expresiilor „filozofie po- 
litică“, „filozofie morală“, „metafizică“ şi 
„epistemologie“, pentru delimitarea unui 
domeniu înăuntrul filozofiei ca disciplină 
academică. În această accepțiune, se con- 
sideră că filozofia socială include aproape 
tot ce ţine de filozofia științelor sociale, 
precum şi multe chestiuni ce ar putea fi cu 
aceeași îndreptăţire taxate drept filozofie 
morală (vezi etică) sau drept *filozofie po- 
litică. 

Trei dintre problemele centrale ale filo- 
zofiei ştiinţelor sociale, și deci ale filozo- 
fiei sociale, sînt următoarele. Întîi, dacă în 
acest domeniu există și dacă pot exista legi 
naturale, sau necesitatea ce ar fi inerentă 
unor asemenea legi este incompatibilă cu 
posibilitatea alternativelor, care este esen- 
țială pentru ideea de conduită umană” În al 
doilea rînd, dacă şi în ce măsură pot fi 
obiective și axiologic neutre ştiinţele de- 
spre om și societate (vezi Weber)? În al 
treilea rînd, dacă explicaţia comportamen- 
tului grupurilor umane este reductibilă la 
explicarea conduitei indivizilor ce le com- 
pun, ori trebuie să pună în joc noțiuni și enti- 
tăţi ce sînt ireductibil sociale sau colective? 

Un caz paradigmatic de filozofie socială 
ce nu este în același timp filozofie a ştiinţei 


sociale îl constituie ampla discuţie a încer- 
cării făcute de John Rawls de a desluși și 
articula conceptul de *dreptate (socială) în 
cartea sa A Theory of Justice (1972). Un al- 
tul îl constituie examinarea ideilor de drep- 
turi şi responsabilităţi individuale şi colec- 
tive. Aici se pun întrebări de felul: „Cine 
anume este răspunzător, şi în ce măsură, 
pentru crimele de război?“, politicile de 
„acțiune afirmativă“ şi „discriminarea po- 
zitivă“ în favoarea membrilor unor grupuri 
sexuale sau rasiale anterior dezavantajate 
încalcă oare în mod necesar drepturile 
membrilor altor grupuri sexuale sau rasiale, 
fiind prin ele însele sexiste sau rasiste?; și 
„„Ce este în genere un drept și dacă şi în ce 
fel poate fi identificat un drept sau altul ca 
existînd cu adevărat?“ 


filozofie. Cea mai mare parte din ceea ce ar 
fi putut să fie spus aici în chip de caracteri- 
zare generală a obiectului filozofiei se gă- 
seşte în Prefaţă. Există articole separate de- 
spre diferite ramuri ale filozofiei: estetica, 
etica, epistemologia, logica şi metafizica. 
Mai sînt, apoi, articole consacrate filozofiei 
educaţiei, a istoriei, a limbajului, a dreptu- 
lui, a spiritului, a psihologiei, a religiei, a 
ştiinţei şi a spaţiului și timpului, precum şi 
filozofiei politice și filozofiei sociale. 


finitism. Concepţie asupra matematicii, 
care admite în domeniul acesteia numai 
obiecte (numere) ce pot fi construite într-un 
număr finit de pași. Orice teoremă generală 
care asertează ceva despre toţi membrii do- 
meniului este acceptabilă numai dacă se 
poate demonstra, într-un număr finit de 
paşi, că este valabilă despre fiecare mem- 
bru particular al domeniului. David Hilbert 
a fost principalul susținător al metodelor fi- 
nitiste în matematică. Vezi și matematică, 
filozofia m. 


fizicalism. Doctrina că toate Propoziţiile 
care asertează „conținuturi factuale şi exis- 
tența reală“ pot fi formulate ca enunţuri de- 
spre obiecte și activități fizice public obser- 
vabile (vezi furca lui Hume). Această doc- 
trină a fost dezvoltată pentru prima dată de 
către membri de frunte ai *Cercului de la 
Viena al pozitiviştilor logici, iar în prezent 
este susținută de J. ]. C. Smart și de alți ex- 

ponenți tenace ai *teoriei identității (dintre 
spirit şi corp). Vezi și Carnap. 


flux al conștiinței. (în engleză, stream of 


consciousness — n.t.) Sintagmă construită 
de psihologul William *James spre a da o 
caracterizare a vieţii sufleteşti ca proces de 
gîndire continuă. Ea poate fi privită ca o în- 
cercare de a găsi o cale de mijloc între două 
concepții anterioare opuse despre suflet: 
cea carteziană (că sufletul e un gen aparte 
şi necunoscut de substanță mentală) şi cea 
humeană (că el nu este altceva decît un 
complex de senzaţii). „Psihologia tradiţio- 
nală““ — scria undeva James — „vorbeşte 
aidoma cuiva care ar spune că un rîu nu 
constă din nimic altceva decît dintr-un 

număr de găleți, ulcioare, linguri, lighene şi 
"alte forme de apă turnate în tipare. Chiar 
dacă într-un curs de apă s-ar găsi efectiv 
toate găleţile şi ulcioarele, printre ele apa 
liberă tot ar continua să curgă. Psihologii 
ignoră cu obstinație tocmai această apă li- 
beră a conştiinţei.“ 


folosirea cuvintelor. Vezi menţionarea cu- 
vintelor și folosirea lor. 


formal și eminent. (în latină, vel formali- 
ter, vel eminenter)Termeni tehnici scolas- 
tici utilizați încă de *Descartes fără expli- 
cație. Astfel, Meditaţia VI argumentează că 
facultatea de a produce ceea ce azi s-ar 
numi *date senzoriale „se află într-o sub- 
stanță deosebită de mine, în care trebuie să 
sălășluiască, fie în chip formal, fie în chip 
eminent, întreaga realitate care se află 
obiectiv în ideile produse de această facul- 
tate“. Cel de-al doilea termen înseamnă 
„într-un mod sau grad proeminent“; primul 
specifică o corespondență directă cu ceea 
ce e cuprins în efect. Descartes apelează 
aici la acea presupusă cunoaştere apriorică 
a cauzalității, pe care mai tîrziu *Hume 
avea s-o nege. 


formalism. 1. (în matematică) Concepţie 
avansată de D. Hilbert (1862-1943) şi dis- 
cipolii săi, în care se susține că singurul 
fundament de care matematica are nevoie 
este formalizarea şi demonstrația că siste- 
mul e consistent. Numerele (precum și for- 
mulele şi demonstrațiile) erau privite doar 


ca şiruri de linii, nu ca obiecte denotate de 
aceste linii. Programul lui Hilbert era de a 
așeza matematica pe o temelie solidă redu- 
cînd-o (prin intermediul aritmeticii) la 
axiome și reguli de derivare consistente, 
primele fiind anumite şiruri de linii, iar cele 
din urmă, moduri de manipulare a lor. Ul- 
terior, Gădel a arătat că consistenţa aritme- 
ticii nu poate fi demonstrată înăuntrul sis- 
temului însuși, dovedind astfel imposibili- 
tatea înfăptuirii unei părţi din programul lui 
Hilbert. 2. (în etică şi estetică) Punerea ac- 
centului pe chestiuni privitoare la formă, în 
detrimentul conţinutului. Termenul e în ge- 
nere folosit de oponenții unor asemenea 
atitudini. 


formă. Termenul „Formă“ este folosit ca 
traducere a grecescului eidos. În filozofia 
lui *Platon, „Formă“ și „Idee“ sînt termeni 
interșanjabili. Deşi explicația dată de Aris- 
totel naturii formelor diferă de cea a lui 
Platon, el este preocupat în linii mari de 
aceleași probleme. La Platon, a cunoaște 
Forma lui X înseamnă a înțelege natura lui 
X; astfel, filozoful care, de exemplu, cu- 
noaşte Forma dreptăţii va şti nu numai care 
acte sînt drepte, ci și de ce sînt așa. Similar, 
Aristotel priveşte forma unui lucru drept 
ceea ce îl face inteligibil, ea fiind (asemeni 
Formelor lui Platon) accesibilă intelectului. 

Aristotel respinge însă concepţia lui Pla- 
ton potrivit căreia toate formele sînt „sepa- 
rabile“, adică au o existență independentă. 
Pentru Aristotel, cele care au o existenţă in- 
dependentă sînt substanțele (vezi substan- 
ță), iar substanţele (cu cîteva excepţii im- 
portante, cum este Dumnezeu) constau din 
materie și formă. Materia e cea care are 
formă; de exemplu, sufletul omenesc este 
forma corpului omenesc, care este materie. 
La rîndul său, corpul omenesc este și el o 
formă, a cărei materie o formează organele 
sale etc. În cazul lucrurilor create de om, 
forma este impusă materiei; de exemplu, 
cînd un tîmplar confecţionează o masă din 
lemn, el impune materiei (lemnului) o for- 
mă, pe care o cunoaște cine înţelege ce 
anume face ca o masă să fie masă. Multe 
forme însă (cum este aceea a corpului ome- 
nesc) nu sînt impuse în acest fel materiei, ci 
sînt într-un anumit sens imanente. O formă 
de acest fel explică dezvoltarea unui lucru, 

ea este structura inteligibilă pe care un lu- 
cru o are cînd este pe deplin dezvoltat, iar 
creșterea lucrului este privită ca o aspirație 
spre actualizarea formei sale. Formele în 
acest sens figurează nu doar în biologia lui 
Aristotel, ci şi în fizica sa. El explică, de 
exemplu, căderea unui corp nesusținut prin 
năzuința acestuia de a-şi realiza forma — şi 
anume, locul său potrivit în univers. 

Cînd filozofii scolastici vorbeau despre 
„forme substanţiale“, ei aveau în vedere 
formele de acest fel imanent. Teoria forme- 
lor substanţiale a fost aspru criticată de 
mulți filozofi şi oameni de știință din seco- 
lul al XVII-lea, care le considerau incom- 
patibile cu conceptele mecaniste ale noii 
fizici. 


formă normală. Noţiune cu rol important 
în *teoria demonstraţiei. Cînd încercăm să 
demonstrăm un rezultat privitor la un lim- 
baj L în care se pot construi demonstraţii 
conform regulilor de *inferenţă stipulate, 
este util să ştim că, sau dacă, toate Propozi- 
țiile exprimabile în acest limbaj pot fi ex- 
primate într-o formă standard (sau norma- 
1ă). Cu alte cuvinte, dacă pentru orice pro- 
poziţie dată $ din L există o propoziţie N, a 
lui L avînd această configurație standard şi 
astfel încât, folosind regulile de inferență 
disponibile în L, S să poată fi derivată din 
N; şi N; din S (în care caz şi S și N; sînt for- 
mal *echivalente). Dacă se poate arăta că 
lucrurile stau așa, atunci cînd se pune între- 
barea ce poate fi demonstrat în L, e sufi- 
cient să fie luate în considerație demonstra- 
țiile propoziţiilor exprimate în forma stan- 


Toate propoziţiile exprimabile în limba- 
jul calculului propozițional pot fi exprimate 
în formă normală conjunctivă sau în formă 
normală disjunctivă. O propoziţie este în 
formă normală conjunctivă (disjunctivă) 
dacă şi numai dacă se înfățișează sub forma 
A, & --: & A, (respectiv Av =: v A), 
unde fiecare din A,,...,A, este fie o vari- 
abilă propozițională (vezi calcul), fie o 
variabilă propozițională negată, fie este de 
forma Bv ::: vB, (respectiv B, & --- & B,), 
unde fiecare din B ..., B, este ori o variabi- 
lă propozițională ori o variabilă propoziţio- 
nală negată. De exemplu, p & (pv-qvr) 
& (or v s) este în formă normală conjunc- 


tivă, pe cîndpv (p&-a&nv(r&s) 
este în formă normală disjunctivă. 

Toate Propoziţiile exprimabile în limba- 
jul calculului predicatelor de ordinul întîi 
pot fi exprimate în formă normală prenexă. 
O propoziţie A este în formă normală pre- 
nexă dacă şi numai dacă se prezintă sub 
forma Q,... 0, M, unde Me un *predicat ce 
nu cuprinde nici un cuantor (vezi cuantor), 
fiecare Q, este fie (x,), fie (2x,) (i = 1,...n), 
iar x ,...+X, sînt variabile diferite toate între 
ele şi avînd fiecare cel puţin o apariţie (li- 
beră) în M. M se cheamă atunci matricea 
lui A. 


formă gramaticală. Forma superficială, 
aparentă, a unei expresii, prin contrast cu 
structura ei logică subiacentă. În orice lim- 
bă, unele expresii se pot asemăna ca apa- 
renţă altora, deosebindu-se totuși în chip 
fundamental de ele ca mod de a semnifica. 
În astfel de cazuri se poate spune că avem 
de-a face cu forme gramaticale asemănă- 
toare, dar forme logice diferite. În Prin 
oglindă Alice spune că nu văzuse pe ni- 
meni pe drum, iar Regele invidiază ageri- 
mea ochilor ei: „Eu unul nu izbutesc să văd 
decît oameni reali!“ Lewis Carroll îl înfăţi- 
şează astfel pe Rege ca fiind indus în eroa- 
re de similitudinea gramaticală dintre „ci- 
neva“ şi „nimeni“ (în engleză somebody şi 
nobody — n.t.), ceea ce-l face să interprete- 
ze ambele cuvinte ca avînd aceeași formă 
logică, mai precis ca referindu-se ambele la 
o persoană. Compară formă logică. 


formă logică. Forma unui raționament ex- 
primată într-o reprezentare simbolică a că- 
rei structură învederează procedeul de ra- 
ționare adoptat. Cu referire la această struc- 
tură raţionamentul este judecat ca fiind 
* valid sau nevalid din punct de vedere for- 
mal, după cum procedeul de raţionare 
adoptat este sau nu de așa fel încît în gene- 
ral (adică independent de obiectul în dis- 
cuţie) dacă se pleacă de la premise ade văra- 
te, el să ducă la o concluzie adevărată. Pen- 
tru a reda forma unui raţionament, este ne- 
cesar să se dea o reprezentare a structurii 
logice a propoziţiilor ce intră în alcătuirea 
lui — să li se atribuie o formă logică. 
Această reprezentare trebuie, bineînțeles, 
să satisfacă cerința de face mai evidente in- 

terdependenţele dintre respectivele propo- 
ziţii, deoarece aici interesează să ştim în ce 
fel adevărul sau falsitatea uneia din ele 
afectează adevărul sau falsitatea altora. 

Opiniile cu privire la ce este forma logi- 
că şi cum trebuie ea reprezentată pot, astfel, 
să difere în funcţie de poziţia filozofică pe 
care ne situăm și, în particular, de concep- 
ţia ce o avem despre natura adevărului, a 
semnificației şi despre determinarea valori- 
lor de adevăr. Se cunoaşte, bunăoară, con- 
troversa clasică dintre Russell și Strawson 
în privinţa formei logice a propoziției „Re- 
gele Franţei e chel“. Strawson îi conferea 
forma unui enunţ simplu de tipul subiect- 
predicat, adică „Cr“, în timp ce Russell, ad- 
mițînd că ea este din punct de vedere gra- 
matical (vezi formă gramaticală) de această 
formă, nega că aceasta ar putea fi forma 
ei logică. Forma pe care i-o dădea el era 
„(2x) (Ro & Ca & (vVy) (Ry 2 x=>y))". Dife- 
renţa ce rezultă de aici în privinţa inferenţe- 
lor este că Russell ar recunoaşte ca fiind for- 
mal validă inferența „Nu există un rege al 
Franţei. Deci nu-i adevărat că regele Franţei 
e chel“, considerând-o drept un caz al formei 
valide „- (2x) Rx, deci — (2x) (Rx & Cx & 
(Vy) (Ry 2 x = y))". Pe când Strawson i-ar 
atribui forma ,- (x) (x = r), deci - Cr“ 
care în concepţia sa nu poate fi validă, pen- 
tru că adevărul premisei ar garanta nu ade- 
vărul concluziei, ci că aceasta din urmă e 
lipsită de o *valoare de adevăr. Vezi și de- 
scripție definită. 


Forme (sau Idei). Vezi Platon. 
forme de raționament. Vezi logică. 


formulă bine-formată (pl. formule bine- 
formate). Vezi fbf. 


frastic și neustic. Distincție introdusă de 
R.M. Hare. Prin frastic se înțelege elemen- 
tul comun ce poate să existe la propoziţii 
de moduri gramaticale diferite. (Frege folo- 
sea pentru aceeași noțiune expresia „radical 
propoziţional“.) Astfel, „Tu vei închide nu- 
maidecât uşa“ (indicativ) şi „Închide uşa!“ 
(imperativ) au un element comun exprima- 
bil prin propoziţia incompletă (frastic) „în- 
chiderea de către tine a uşii în viitorul apro- 
piat“. Aceasta poate fi întregită prin adău- 


garea unui neustic. Astfel, dacă la „închide- 
rea de către tine a uşii“ adaug „acțiune“, 
rezultatul va fi un imperativ; dacă adaug 
„da“, rezultatul va fi un indicativ. Distinc- 
ţia e folosită de Hare la explorarea relaţiilor 
logice dintre imperative. 


Frege, Gottlob (1848-1925). Profesor de 
matematică la Universitatea din Jena. Prin- 
cipalele lucrări filozofice: Begriffsschrift, 
einer der arithwnetischen nachgebildete For- 
melsprache des reinen Denkens (1879), 
Die Grundlagen der Arithmetik (1884) şi 
Grundgesetze der Arithmetik, în două volu- 
me (1893-1903). A scris, de asemenea, nu- 
meroase articole. (Unele dintre cele mai 
importante articole, împreună cu părți din 
Begriffsschrift şi din Grundgesetze, au fost 
traduse în engleză și publicate în volumul 
Translations from the Philosophical Writ- 
ings of Gotilob Frege (1952) editat de P. 
Geach şi M. Black.) 

Frege este întemeietorul logicii matema- 
tice moderne, al filozofiei moderne a mate- 
maticii şi al filozofiei moderne a limbaju- 
lui. A considerat că demonstrațiile din ma- 
tematică trebuie prezentate într-un mod 
care să dea în vileag validitatea deductivă a 
fiecărui pas, nelăsînd nimic pe seama intui- 
ției nestrunite. Axiomele de la care se por- 
nește în demonstraţii trebuie să fie cît mai 
Sigure cu putință — de preferință, adevă- 
ruri ale logicii (vezi și logicism). Pentru în- 
făptuirea acestui program, demonstrațiile 
se cer traduse într-un *limbaj formal cu vo- 
cabular specificat și cu moduri de construc- 
ție specificate. Într-o asemenea notație con- 
strucţia fiecărei propoziţii și deci și sem- 
nificaţia ei, ca şi problema dacă ea decurge 
sau nu din pașii anteriori sînt toate explici- 
te. Cea mai de seamă înfăptuire a lui Frege 
pe linia dezvoltării acestei idei a fost inven- 
tarea construcției cu *cuantor şi variabilă 
pentru formalizarea expresiilor ce redau 
generalitatea în limbile naturale. Succesul 
acestei abordări pas-cu-pas a semnificației 
nu numai că a creat cel mai important in- 
strument al logicii moderne, ci continuă și 
astăzi să inspire cercetările din filozofia 
limbajului. Vezi și semantică; variabilă. 


Freud, Sigmund (1856-1939). Medic aus- 
triac, întemeietorul psihanalizei. A fost nu- 

mit la o catedră special înființată la Univer- 
sitatea din Viena, în 1902. Extinderea ope- 
rată de el a ideilor de dorinţe, credinţe etc. 
subconştiente a făcut necesară introducerea 
unui nou criteriu al mentalului, care contes- 
ta identificarea carteziană statornicită a vie- 
ţii sufleteşti cu conștiința. Operei sale i s-au 
atribuit adesea valenţe emancipatoare spe- 
ciale, considerându-se că terapia sa psih- 
analitică pune la dispoziția agentului deci- 
dent un cuantum mai mare din energia lui 
psihică totală. Vezi și subconștient. 


frumos, frumusețe. Condiţia sensibilă a 
excelenței estetice considerată a procura 
cea mai intensă plăcere. Pînă în secolul al 
XVIII-lea, discuţiile ce ar fi taxate în pre- 
zent ca ţinînd de domeniul *esteticii s-au 
purtat invariabil în jurul ideilor de frumos 
şi *sublim, în natură sau în artă. Frumuse- 
țea era considerată a fi ori (ca la *Platon) o 
proprietate intrinsecă a obiectelor, măsura- 
bilă cu referire, de exemplu, la puritate, in- 
tegritate, armonie sau perfecţiune, ori (ca la 
filozoful britanic Francis *Hutcheson) o 
idee stîmnită în noi de obiecte particulare. 

Începînd din secolul al XVIII-lea, terme- 
nul a fost virtual dislocuit în favoarea con- 
ceptelor de artă şi creativitate. În gândirea 
contemporană există două dificultăţi prin- 
cipale pe care le creează conceptul de fru- 
mos: întîi poziția sa ambiguă între ideea 
unui standard universal al valorii estetice și 
ideea unei calităţi particulare aflate într-o 
relație specificabilă cu, de exemplu, ele- 
ganţa; în al doilea rînd, în timp ce operele 
de artă clasice pot să ne impresioneze prin 
frumuseţe, termenul pare totalmente inapli- 
cabil unor opere moderne cum este Guerni- 
ca lui Picasso. 


funcție. Unul din cele mai centrale concep- 
te ale matematicii. Ajunge să aibă aplicaţii 
în logică în urma relevării de către Frege 
(în „Funcție și concept“) a analogiei dintre 
concepte și funcţii (vezi și concept). O dată 
cu utilizarea crescîndă a logicii formale în 
studiul fundamentelor matematicii însă, func- 
iile înseşi devin obiect de studiu în logică. 
Intuitiv vorbind, o funcție este o operaţie 
care, cînd e aplicată la unul sau mai multe 
obiecte (numite argumentele funcţiei), dă 
un alt obiect (numit valoarea funcţiei pen- 


tru acei argument). Valoarea funcţiei f pen- 
tru argumentul £ se scrie sub forma „f(1j* 
sau uneori, mai simplu, „fi“. Pentru a speci- 
fica o funcţie, ca deosebită de diferitele ei 
valori și pentru a indica totodată ce operaţie 
trebuie efectuată în obținerea valorii func- 
ției din argumentul dat (argumentele date), 
se folosesc variabile (x,y,z). Funcţia pătrat 
ar putea fi specificată scriind „x2“, iar func- 
ţia adunare, scriind „x + y“. Uneori, pentru 
a semnala cu absolută claritate că se face 
referire la funcţie, şi nu la vreuna din valo- 
rile ei, se foloseşte notația „X2* (datorată lui 
Russell) sau „Ax:x2*. În aceste notații „x“ 
apare ca variabilă legată (vezi variabilă), pe 
cînd în „x2* este liber. Astfel, de exemplu, 
„32 denotă numărul 9, care este valoarea 
funcţiei Ax:x2 pentru 3 ca argument; „4 + 5* 
denotă tot pe 9, ca valoare a funcţiei 
Îx-Ay(x + y), cînd =4şiy=5. 

O expresie de felul „capitala...“ poate fi 
gândită ca analoagă cu „pătratul lui“ şi „si- 
nusul lui“ și deci ca exprimînd o funcţie 
care, pentru un stat luat ca argument, dă ca 
valoare un oraș. Astfel „capitala Franţei“ 
denotă Parisul. Frege a stăruit ca analogia 
să fie extinsă şi la expresii de felul „e un 
munte“, văzînd în ele funcţii ce, pentru un 
obiect luat ca argument, dau ca valoare o 
valoare de adevăr. Astfel „Everestul e un 
munte“, fiind o propoziție adevărată, se 
zice că denotă valoarea de adevăr Adevă- 
rat, pe cînd „Londra e un munte“, fiind o 
propoziţie falsă, denotă valoarea de adevăr 
Fals. Tradusă în limbajul funcţiilor, această 
idee s-ar exprima spunînd că „e un munte“ 
ia valoarea Adevărat pentru argumentul 
Everest, şi valoarea Fals pentru argumentul 
Londra. 

Orice funcţie este aplicabilă numai la o 
anumită clasă de obiecte (altfel spus, este 
definită peste aceasta). De exemplu, x? este 
definită numai pentru numere, nu și pentru 
obiecte de felul Lunii, pe cînd „capitala...“ 
nu e definită pentru numere, „capitala lui 
2“ nedesemnînd nimic. Clasa de obiecte 
pentru care este definită o funcţie f se chea- 
mă domeniul lui f, iar clasa obiectelor care 
sînt valori ale lui f se cheamă codomeniul 
lui f. Cu alte cuvinte, D este domeniul lui f 
dacă şi numai dacă, pentru fiecare obiect a 
aparţinînd lui D, fa) este definită (denotă 

un obiect), iar C este codomeniul lui fdacă 
şi numai dacă, pentru orice obiect b apar- 
ţinînd lui C există un obiect a astfel încât 
b = fa) (b este valoarea lui f pentru cel pu- 
țin un obiect a). Dacă D este domeniul lui f, 
R codomeniul lui f, iar S o clasă ce include 
R, se spune despre fcă este o funcţie de la 
D la S. Astfel, „sin (x)“ este o funcţie de la 
unghiuri la numere reale, pe cînd „este ca- 
pitala lui x“ e o funcţie de la țări la orașe. 
Dacă S = R, despre f se spune că esteo 
funcţie de la D pe S; altminteri, fe o funcţie 
în S. Despre o funcţie se spune că este bi- 
jectivă dacă pentru fiecare pereche de obiec- 
te distincte din domeniu ia valori distincte. 
Exprimat mai formal, o funcţie feste bijec- 
tivă dacă și numai dacă pentru oricare a şi 
b din D, dacă a 3 b, atunci f(a) + fb). Ast- 
fel, de exemplu, „x + 1“ este o funcţie bi- 
jectivă de la numerele reale pe numerele 
reale, în timp ce „x2* nu e o funcție bijec- 
tivă peste numerele reale (32 = (-3)?) şi nu 
este pe numerele reale, dat fiind că numere- 
le negative nu sînt pătrate de numere reale. 

Două funcţii sînt identice dacă şi numai 
dacă au același domeniu și pentru orice ar- 
gument din acest domeniu iau aceeași va- 
loare. Modul efectiv în care se determină 
valoarea funcţiei nu este socotit de impor- 
tanță crucială pentru identitatea funcţiei. 
Aceasta ne conduce în chip firesc la suges- 
tia că, din punct de vedere logic, funcţiile 
sînt de fapt un gen particular de “relaţii. 
Putem defini o relaţie F(a,b) pornind de la 
o funcţie f spunînd că F(a,b) are loc dacă 
b = fa). F este atunci relaţia dintre un argu- 
ment al lui f şi valoarea lui f pentru acel argu- 
ment. Este evident că dacă îx-f(x) = Ax-g(x), 
atunci relaţiile corespunzătoare F(x,y) şi 
G(x,y) vor avea extensiuni identice, astfel 
încît o funcţie poate fi identificată, în majo- 
ritatea contextelor, cu extensiunea relaţiei 
corespunzătoare F' (vezi extensiune). (În 
peometria analitică, aceasta ar echivala cu 
identificarea funcţiei cu graficul ei). Ca re- 
laţii, funcţiile se disting prin proprietatea că 
dacă bc şi F(a,b) (b = f(a)), atunci F(a,c) 
nu este adevărată (c + f(a)), deoarece va- 
loarea lui f pentru un argument dat trebuie 
să fie univoc determinată. Nu toate relaţiile 
au această proprietate; de exemplu, 5 e mai 
mare ca 2 și 5 e mai mare ca 3, ceea ce în- 


seamnă că „x e mai mare ca y“ nu denotă o 
funcţie. Cum extensiunile relațiilor binare 
sînt reprezentate de clase de perechi ordo- 
nate, identificarea funcţiilor cu anumite re- 
laţii duce la reprezentarea funcţiilor de un 
argument prin clase de perechi ordonate (şi, 
mai general, a funcţiilor de n argumente, 
tratate ca relaţii cu n + | termeni, prin clase 
de (n + I)-upluri ordonate). Vezi relaţie. 


funcţie propozițională. Termen tehnic in- 
trodus de *Russell, folosit pentru a denota 
„lucrul“ pentru care stă un *predicat în sen- 
sul logicii predicatelor. Un predicat n-adic, 
cînd este întregit cu n termeni singulari, dă 
o propoziţie care exprimă o *Propoziţie de- 
spre obiectele denotate de acei termeni. 
Funcţia propozițională cu n locuri (n-adică) 
pentru care stă predicatul este astfel încît, 
atunci cînd e aplicată la n obiecte, rezulta- 
tul e o propoziţie despre acele obiecte. În- 
tocmai cum două propoziţii diferite pot să 
exprime o aceeași Propoziţie, două predi- 
cate diferite pot sta pentru aceeași funcție 
Propoziţională. 

Cei care au dubii în legătură cu statutul 
Propoziţiilor au dubii deopotrivă cu privire 
la funcţiile propoziționale. Cînd o propozi- 
ție ca „Aristotel era chel“ este exprimată 
simbolic prin „Ca“, unde „a“ e o abreviere 
pentru „Aristotel“, nu e totdeauna clar dacă 
„C“ e o abreviere a predicatului particular 
„... era chel“ sau stă pentru funcţia propo- 
zițională generală denotată atît de „.... era 
chel“, cât şi de „... avea foarte puţin păr pe 
cap“. 
fundamentum divisionis (sintagmă latină 
avînd sensul „baza diviziunii“). Vezi per 
genus et differentiam. 


furca lui Hume. Sintagmă din ce în ce mai 
răspîndită, care desemnează o folosire 
agresivă a distincţiei fundamentale operate 
de *Hume între Propoziţii ce enunţă sau 
vor să enunţe numai „relaţii între idei“ şi 
cele ce vor să enunţe „fapte și existenţă rea- 
lă“ (Cercetare asupra intelectului ome- 
nesc, IV, partea [). Această distincţie este 
în esenţă aceeaşi cu cea operată mai înainte 
de *Leibniz între adevărurile de rațiune și 
adevărurile de fapt (vezi adevăr necesar şi 
adevăr contingent). Dar modul agresiv în 

care este folosită la Hume este cel care face 
din versiunea sa anticiparea clasică a pro- 
vocării pozitivist-logice de a alege între 
analitic, a priori şi logic necesar, pe de o 
parte, şi sintetic, a posteriori şi contingent, 
pe de alta. Pozitiviştii logici susțineau că 
aceste trei distincţii, deși diferite una de 
alta, separau în toate cele trei cazuri pro- 
poziţiile în aceleași două grupuri. Împotri- 
va lui Hume, *Kant a argumentat că trebuie 
să admitem un al treilea grup, de importan- 
ţă vitală: propozițiile care sînt necesare și a 
priori dar, cu toate acestea, sintetice. Kant 
recurgea la această a treia categorie atît 
pentru a răspunde la întrebarea „Cum este 


posibilă metafizica?“, cît şi pentru a para 
sfidarea exprimată în cuvintele cu care se 
încheie Tratatul lui Hume: „Cînd par- 
curgem, pătrunşi de aceste principii, biblio- 
tecile, ce prăpăd trebuie să facem? Dacă 
luăm în mînă orice volum — de teologie 
sau de metafizică de școală, bunăoară — să 
ne întrebăm: Conţine el vreun raționament 
abstract privitor la cantitate sau număr? 
Nu. Conţine el vreun raționament înteme- 
iat pe experienţă cu privire la fapte şi exis- 
tență? Nu. Încredinţaţi-l atunci focului, 
căci nu poate conţine nimic altceva decît 
sofisme și iluzii“ (XII, partea III). 


Galen (129-199). Medic grec ale cărui 
scrieri, extrem de influente, au dominat în 
Occident teoria medicală pînă la Renaștere. 
Vezi patru umori. 


Galileo Galilei (1564-1642). Matemati- 
cian, astronom și fizician italian care a pus 
bazele mecanicii moderne și a adus argu- 
mente convingătoare în favoarea *teoriei 
heliocentrice copernicane a Universului. 
Din pricina vederilor sale s-a aflat perma- 
nent în conflict cu autorităţile religioase. În 
1633 a fost silit să abjure şi i s-a impus 
pentru restul vieţii arest la domiciliu. Lu- 
crările sale au avut o înrâurire asupra gîndi- 
rii secolului al XVII-lea; cele mai influente 
au fost Scrisoarea către Marea Ducesă 
Christine (scrisă în 1615, dar rămasă nepu- 
blicată pînă în 1636), Balanța (1623), Dia- 
log despre cele două principale sisteme ale 
lumii (1632) şi Discurs despre două noi 
ştiinţe (1638). 

Galilei s-a afirmat pentru prima dată în 
1610, prin publicarea observaţiilor sale te- 
lescopice despre cer. Ele au generat grave 
îndoieli cu privire la teoria geocentrică a 
Universului, care era atunci general accep- 
tată şi constituia, alături de fizica scolastică 
a vremii (vezi aristotelism), filozofia orto- 
doxă a naturii. Împotriva lui Galilei au fost 
formulate numeroase critici, unele susținu- 
te prin apeluri la autoritatea religioasă. El 
le-a dat replica în Scrisoarea către Marea 
Ducesă Christine, unde a pledat pentru se- 
pararea riguroasă a problemelor teologice 
de cele ştiinţifice, pe temeiul că pentru fie- 
care din aceste discipline se cer competențe 
diferite iar adevărurile uneia nu pot nici- 
odată să intre în conflict cu adevărurile ce- 


leilalte. În esenţă, a fost o pledoarie pentru 
autonomia științei. 

Metoda lui Galilei în ştiinţă datora mult 
formaţiei sale matematice, admiraţiei sale 
pentru Arhimede şi marii sale capacităţi de 
a concepe experimente, dintre care multe 
erau (asemeni celor ale lui Einstein) „expe- 
rimente mintale“. Filozofia galileană a 
ştiinţei şi-a aflat o expunere clară în Labo- 
rantul. El spunea aici despre cartea naturii 
că este scrisă în limbajul matematicii (de- 
clarîndu-se astfel viguros împotriva abor- 
dării calitativiste practicate de gînditorii 
scolastici) și considera că se poate face 
deosebire între proprietăţile primare ale 
corpurilor și cele secundare (vezi Locke; 
calităţi primare şi secundare). 

În 1632 Galilei publică Dialog despre 
cele două principale sisteme ale lumii, ca- 
re, în pofida interdicției impuse de Biseri- 
că, susţinea superioritatea ipotezei helio- 
centrice. Deși aflat sub arest, publică, în 
1638, cea mai de seamă lucrare ştiinţifică a 
sa, Discurs despre două noi științe. Aici 
prezintă descoperirea legii căderii corpuri- 
lor şi pune bazele conceptului central al me- 
canicii clasice, acela de mișcare inerţială. 


Gassendi, Pierre (1592-1655). Contempo- 
ran de vază al lui *Descartes, născut în Pro- 
vence. A devenit profesor de filozofie la 
Aix (1617), iar în 1645 a fost numit profe- 
sor de matematică la Collage Royal din 
Paris. Gassendi este cel mai bine cunoscut 
ca autor al celui de-al Cincilea gmp de 
Obiecţii (1642) la Meditaţiile lui Descartes. 
Printre numeroasele critici importante for- 
mulate de Gassendi se numără şi întrebarea 
privind modul în care se presupune că pu- 
tem să ne dăm seama dacă avem o cunoaş- 

tere „clară şi distinctă“. În mai vechile sale 
Exercitationes Paradoxicae adversus Aris- 
totelicos, Gassendi susținuse imposibilita- 
tea edificării cunoaşterii ştiinţifice pe teme- 
lia experienței senzoriale, dar un studiu 
detaliat al doctrinelor lui Epicur (publicase 
pe această temă trei cărți în anii 1640) l-a 
făcut să-și modifice scepticismul. În Syn- 
tagma Philosophicum (publicată postum, 
în 1658), Gassendi avansează o teorie ato- 
mistă a Universului, bazată pe modelul epi- 
curian. A avut însă grijă să sublinieze că 
sufletul și activităţile sale nu intră în dome- 
niul explicaţiilor atomiste. 


gen. În logica aristotelică, o clasă de lucruri 
foarte cuprinzătoare, ale cărei subclase pot 
fi numite specii. În general, în filozofie nici 
unul dintre acești termeni nu-și păstrează 
implicaţiile specific biologice. 


Gentile, Giovanni (1875-1944). Filozof 
idealist italian, profesor la Palermo, Pisa şi 
Roma, editor al Enciclopedia Italiana şi 
ministru al învățămîntului sub Mussolini. 
A colaborat cu Croce la editarea periodicu- 
lui La Critica pînă în 1922; colaborarea 
dintre ei a încetat din pricina dezacordului 
cu privire la fascism. 

Gentile a respins diferenţierea pe care o 
făcea Croce între categoriile teoretice și 
cele practice ale spiritului. În Teoria gene- 
rale dello spirito comme atto puro (1916) 
susține că singura realitate o constituie ac- 
tul gîndirii, care este totodată act de creaţie. 
Natura nu e decît gîndire moartă: astfel 
concepută, ea este inteligibilă, pe cînd ca 
„lucru în sine“ rămîne cu necesitate in- 
cognoscibilă. 


Gentzen, Gerhard (1909-1945). Logician 
şi matematician german. În 1934 a prezen- 
tat un sistem de deducție naturală pentru 
logica elementară, adică o formalizare a 
principiilor logice constînd din formularea 
de reguli simple ce guvernează utilizarea 
operatorilor logici. Acest sistem contras- 
tează cu formulările anterioare ale calcule- 
lor propozițional şi al predicatelor, care fo- 
losiseră *metoda axiomatică. În 1936 a dat 
o demonstraţie a consistenței teoriei pure a 
numerelor, utilizînd *inducția transfinită. 


geometrie. Știință ale cărei origini practice 
se află în nevoia vechilor egipteni de a re- 
trasa în fiecare an hotarele dintre terenurile 
agricole ca urmare a revărsărilor Nilului: 
legile privitoare la linii, unghiuri etc. erau 
degajate aici prin generalizare empirică. 
Grecii, îndeosebi *Euclid (c. 300 a. Chr.), 
au transformat geometria într-o ştiinţă teo- 
retică deductivă bazată pe anumite postu- 
late, care în vremea din urmă a fost axio- 
matizată riguros folosind doar termenii pri- 
mitivi „punct“, „între“ şi „congruent“. 

Una din principalele probleme filozofice 
privitoare la geometrie este dacă postulate- 
le lui Euclid trebuie sau nu considerate 
drept descrieri ale realităţii fizice. Dacă sînt 
considerate așa, atunci conform fizicii ein- 
steiniene ele sînt o descriere falsă a lumii, 
dat fiind că spaţiul, de pildă, este ne-eucli- 
dian; dacă nu descriu realitatea fizică, 
atunci obiectul geometriei este non-fizic. 
Vezi şi geometrie ne-euclidiană. 


geometrie ne-euclidiană. Geometrie care 
neagă postulatul paralelelor al lui *Euclid. 
Elementele lui Euclid specifică postulatele 
din care pot fi deduse toate teoremele geo- 
metriei clasice (sau euclidiene). O versiune 
a postulatului al cincilea al lui Euclid (pos- 
tulatul paralelelor) este că, dată fiind o 
dreaptă şi un punct nesituat pe ea, prin 
acest punct trece exact o dreaptă paralelă 
cu dreapta dată. Se poate susține, cum a 
făcut Lobacevski, că există mai multe ase- 
menea paralele sau, cum a făcut Riemann, 
că nu există nici una. Cea mai simplă for- 
mulare a teoriei einsteiniene a *relativităţii 
folosește geometria riemanniană. 


Gerson, Jean de (1363-1429). Teolog uni- 
versitar şi reformator religios francez. Deși 
versat în *nominalism, a fost atras de doc- 
trinele lui *Toma d' Aquino. A avut o atitu- 
dine critică faţă de subtilităţile tehnice ale 
teologiei speculative cultivate de discipolii 
lui *Duns Scotus, considerînd că preferința 
lor pentru jargonul tehnic a făcut teologia 
epocii sale inutil de abstractă. În ce-l pri- 
veşte, cultiva un misticism cucernic care 
punea accentul pe iubirea de Dumnezeu şi 
nu pe unirea cu El. A încercat să repare sci- 
ziunea, cunoscută drept Marea Schismă, 

dintre ramurile Răsăriteană şi Apuseană ale 
Bisericii. 


Gersonides (sau Levi ben Gershom, cunos- 
cut prin inițialele sale ca Ralbag) (1288— 
1344). Filozof, medic, naturalist şi comen- 
tator biblic provensal. Filozofia sa este cu- 
prinsă în comentariile sale la Biblie şi la 
* Averroes și în tratatul său teologic Milha- 
moth Adonai (Războaiele Domnului) (1329). 
Raţionalist mai presus de toate, Gersonides 
a călcat pe urmele lui *Maimonides, de ca- 
re s-a deosebit însă în cîteva puncte impor- 
tante: el favoriza o dovadă teleologică, şi 
nu cosmologică a existenţei lui Dumnezeu; 
nega creaţia din nimic, susținînd, dimpotri- 
vă, eternitatea materiei; afirma că Dumne- 
zeu poate fi cunoscut numai prin atribute 
pozitive, nu negative; și admitea deplinul 
liber arbitru al omului, limitînd precogniţia 
divină a acțiunilor umane (compară Ibn 
Daud). 


Gestalt. Un întreg organizat, coerent, ale 
cărui părți nu sînt juxtapuse sau asociate 
aleatoriu, ci determinate de legi inerente în- 
tregului. De la acest concept derivă numele 
şcolii de psihologie din secolul al XX-lea 
întemeiată de Max Wertheimer, Wolfgang 
Kăiler şi Kurt Koffka. 

Teoria gestaltistă a fost de la început așe- 
zată pe principii generale în opoziţie cu 
atomismul psihologist al tradiției empiriste 
(vezi psihologie, filozofia p.). Cele mai 
semnificative contribuţii ale sale se situea- 
ză însă în perimetrul psihologiei percepției, 
în virtutea unui număr de experimente cla- 
sice menite să arate că ochiul tinde în mod 
natural să organizeze, de exemplu, un şir 
de linii sau puncte în configurații coerente. 
Pentru teoria gestaltistă, vederea e un pro- 
ces esențialmente fenomenologic în măsura 
în care este „văzut“ ceea ce îi apare privi- 
torului şi nu ceea ce există în realitate (vezi 
fenomenologie). 


Geulincx, Amold (1624-1669). Filozof 
belgian, care a studiat și predat la Universi- 
tatea Catolică din Louvain pînă la conver- 
tirea sa la calvinism. Refugiindu-se în 
Olanda, a devenit profesor de filozofie la 
Universitatea din Leyden şi a publicat mai 
multe tratate de logică şi metodologie. 


Discipol al lui *Descartes, Geulincx a 
avansat teoria *ocazionalismului pentru a 
para obiecțiile aduse antitezei carteziene 
suflet-corp (vezi și ceasornice, imaginea 
celor două). Vederile sale sînt expuse în 
două lucrări publicate postum: Ezhica 
(1675) şi Metaphysica (1691). 


gîndire. Activitate mentală de a) contem- 
plare teoretică îndreptată spre un obiect cu 
intenţia de a ajunge la o concluzie Propozi- 
țională; sau b) deliberare practică îndrep- 
tată spre un obiect cu intenţia de a ajunge la 
un act de decizie. 

De-a lungul istoriei a existat o mare di- 
versitate de teorii cu privire la ce se petrece 
în procesul gîndirii. Pentru Descartes și 
Locke, acest proces presupune aducerea de 
concepte sau idei înaintea minţii; pentru 
Berkeley şi Hume, procesul gîndirii consti- 
tuie un șir secvențial de idei sau imagini în 
minte; pentru Hobbes, într-o versiune tim- 
purie a unei concepţii moderne favorite, 
acest proces este o activitate care foloseşte 
imagini verbale sub formă de discurs lăun- 
tric. Dar, împotriva acestei tendințe de a 
privi gîndirea ca pe o activitate esenţial- 
mente lăuntrică și conştientă, *Ryle şi be- 
havioriștii au susținut că atributele de refle- 
Xiv, contemplativ sau deliberativ se aplică 
de fapt doar la dispoziţiile de comportare 
inteligentă, dispoziții pe care agentul poate 
sau nu să le exprime verbal (vezi behavio- 
rism). 

În filozofia contemporană există trei sfe- 
re principale de preocupări privitoare la 
noțiunea de gîndire: a) natura conceptuală 
şi bazată lingvistic a gîndirii (relaţia gîndi- 
rii cu modul în care obiectele sînt conce- 
pute şi intră în limbaj); b) intenţionalitatea 
gîndirii (modul în care gîndirea vizează cu 
necesitate un obiect); şi c) intensionalitatea, 
sau neextensionalitatea gîndirii (implicaţiile 
faptului că un gînd g despre un obiect o nu 
implică nimic în privința existenţei lui o 
sau a adevărului ori falsității lui g). 


Glanvill, Joseph (1636-1680). Filozof şi 
teolog englez. The Vanity of Dogmatizing 
(1661) este o respingere a aristotelismului 
arid de la Oxford, unde el studiase, în fa- 
voarea vederilor *Platonicienilor de la 
Cambridge. În Lux Orientalis (1662) a sus- 


Glanviil G 


gnoseologie 

ţinut credinţa lui Henry More în preexis- 
tența sufletului, iar după moartea lui Glan- 
vill, More a editat cea mai cunoscută lu- 
crare a acestuia, Sadducismus Triumphatus 
(1681). Această lucrare cuprinde un atac 
împotriva scepticilor raționalizanți care, ca 
un prim pas spre ateism — pretinde Glan- 
vill —, neagă existenţa strigoilor, a vrăji- 
toarelor şi a altor manifestări ale spiritului 
lumii (vezi saduchism). 


gnoseologie. Sinonim ieşit din uz al terme- 
nului „epistemologie“. 


gnosticism. Mișcare religioasă care amal- 
gamează doctrina creştină cu filozofia pă- 
gînă ezoterică şi care a înflorit în primele 
două secole p.Chr. S-a manifestat în multe 
forme, mergînd de la investigația filozofică 
serioasă la ritualuri magice degradate. Ca- 
racteristica ei definitorie a fost însă credin- 
ţa aderenţilor săi în gnosis (cunoaştere) — 
cunoașterea lui Dumnezeu revelată, după 
cum pretindeau ei, unor inițiați pentru a le 
permite  dobîndirea mâîntuirii. Asemeni 
*manicheismului, cu care are numeroase 
trăsături comune, gnosticismul e funciar- 
mente dualist, făcînd o distincţie netă între 
lumea spirituală „bună“ şi lumea materială 
„rea“. Pentru a evita întrebarea cum se face 
că un Dumnezeu bun a putut să creeze o 
lume materială în care răul există, gnosticii 
susțineau că lumea este opera unui *Demi- 
urg. În această lume, particulele de spirit au 
fost prinse în materie iar Cristos a fost tri- 
mis ca un ambasador al lui Dumnezeu, ca 
să elibereze fragmentele spirituale. Aspec- 
tele ezoterice şi elitiste ale doctrinei gnos- 
tice i-au atras mânia creştinilor ortodocşi, 
dar atracțiile metafizice exercitate de dua- 
lismul său au făcut ca gnosticismul să 
supravieţuiască într-o formă sau alta de-a 
lungul Evului Mediu, de pildă la ereticii 
albigenzi din Franţa secolului XIII-lea. 


Godel, Kurt (1906-1978). Logician mate- 
matician, născut în Cehoslovacia, care din 
1938 a lucrat la Princeton, S.U.A. Cele trei 
rezultate majore obținute de el în anii '30 
dar care au stimulat şi în deceniile următoa- 
re multe cercetări matematice noi au fost: 
demonstrația de completitudine a calculu- 
lui funcțional de ordinul întâi; *teorema lui 


Gâdel, cu importante repercusiuni în filo- 
zofia matematicii; şi demonstrația că dacă 
teoria axiomatică standard a mulțimilor 
este consistentă, ea rămîne consistentă şi 
dacă i se adaugă *axioma alegerii și ipoteza 
generalizată a continuumului. 


Godwin, William (1756-1836). Teoreti- 
cian politic, eseist şi romancier britanic. 
At în tinereţe cît şi la vîrsta matură a fost 
privit ca un ins fără multă distincţie, dar în 
anii 1790 a dobîndit o largă recunoaştere, şi 
chiar notorietate, cu principala sa lucrare 
Enquiry concerning Political Justice (1793), 
unde expunea ideea că toate tipurile de gu- 
vernămînt şi de societate sînt în mod nece- 
sar corupte din pricina intereselor de grup 
sedimentate în prejudecăţi naţionale și de 
clasă. Anarhismul său, întemeiat pe princi- 
pii strict deterministe şi utilitare (vezi utili- 
tarism), a exercitat o influenţă considerabi- 
lă asupra intelectualilor radicali din epocă 
şi i-a atras în mod deosebit pe poeţii 
romantici. Enquiry a fost una din ţintele 
de căpetenie ale Primului eseu al lui 
*Malthus. Vezi și romantism. 


Goethe, Johann Wolfgang von (1749- 
1832). Poet, prozator şi om de știință ger- 
man. Reputația sa literară s-a impus în 
toată Europa o dată cu romanul romantic 
din tinerețe Suferințele tînărului Werther 
(1774). Ea a fost consolidată ulterior de 
principala sa operă, Faust (1808-1831), şi 
de cîteva romane importante. A avut şi pre- 
ocupări ştiinţifice, publicînd o lucrare de- 
spre metamorfoza plantelor și un studiu 
clasic de teoria culorilor. 

Deşi nu era privit el însuși ca filozof, 
Goethe a manifestat un interes profund față 
de ideile filozofice, mai ales față de *pan- 
teismul lui Spinoza, de *panpsihismul lui 
Leibniz şi de estetica lui Kant. Influenţa sa 
asupra filozofilor germani, îndeosebi asu- 
pra prietenilor săi *Schiller şi *Schopen- 
hauer, a fost considerabilă. Importanța sa în 
evoluţia *romantismului se reflectă în ope- 
ra principalului filozof al romantismului, 
F.W.J. von *Schelling. 


Goodman, Nelson (1906-). Filozof ameri- 
can. Principalele sale lucrări sînt: 7he 
Structure of Appearance (1951), Fact, Fic- 
tion and Forecast (1954) şi Languages of 
Art (1969). 


155 


Goodman este asociat unui nominalism 
extrem, pe care-l dezvoltă printr-un atac 
prelungit asupra ideii de asemănare. Din 
pricină că obiectivează asemănările, oame- 
nii cred că pe lîngă lucrurile individuale si- 
tuate în spațiu şi timp există de asemenea 
proprietăţi şi calități. Această critică a fost 
puternic impulsionată de descoperirea *pa- 
radoxului lui Goodman, folosit de el pentru 
a învedera influenţa pe care o istorie lingvis- 
tică accidentală o exercită asupra gîndirii 
noastre despre lume. E! se ocupă de această 
temă de la prima sa carte, un studiu critic 
despre cartea lui Camap Der Logische 
Aufbau der Welt, pînă la ultima, unde apli- 
că concepția sa la reprezentarea imagistică 
şi la cea lingvistică. 


gramatică, de profunzime şi de suprafață. 
Vezi structură, de profunzime şi de suprafață. 


gramatică generativă. Regulile care per- 
mit vorbitorilor să construiască (să genere- 
ze) într-o limbă infinit de multe propoziţii 
noi. Deşi în cursul învățării limbii vorbito- 
rii vin în contact doar cu un număr finit de 
propoziții, ei dobîndesc capacitatea de a o 
înțelege și de a produce un număr infinit de 
noi propoziţii; aceasta i-a făcut pe lingviști 
să susțină că vorbitorii posedă reguli care 
le permit construirea unui număr infinit de 
noi propoziţii folosind un vocabular finit. 
Aceste reguli sînt numite „gramatică“. Ele 
permit de asemenea interpretarea unor noi 
combinaţii verbale cînd acestea sînt auzite 
pentru prima dată. Gramatica transforma- 
ţională a lui Chomsky este un tip de grama- 
tică generativă (vezi Chomsky). 


Grosseteste G 


grămada. Vezi paradoxul boabelor de mei. 


Green, Thomas Hill (1836-1882). Filozof 
englez, influent în tradiția *idealismului fi- 
lozofic şi a liberalismului politic din seco- 
lui al XIX-lea. Cele mai importante scrieri 
ale sale au fost introducerea la ediţia îngri- 
jită de el a operelor lui Hume (1874) şi 
Prolegomena to Ethics (1883). În prima a 
atacat *empirismul, îndeosebi principiul lui 
Hume că doar senzaţia e reală (vezi senza- 
ţionalism). Green susţine că a fi real în- 
seamnă a avea relaţii cu alte lucruri, iar 
relaţiile sînt opera minţii, care, deci, nu se 
limitează la producerea de simple simţiri. 
În cea de a doua, a atacat doctrina empiristă 
care vede cauza unică a acţiunii umane în 
simțiri, ignorînd mobilurile unei conştiinţe 
raţionale. 


Grosseteste, Robert (c. 1170-1253). Filo- 
zof al ştiinţei englez, Cancelar al Univer- 
sității din Oxford și, din 1235, episcop de 
Lincoln. Principalele lucrări: De Luce (De- 
spre lumină), De Motu Corporali et Luce 
(Despre mișcarea corporală și lumină) şi 
influente comentarii la Fizica şi Analiticele 
secunde ale lui Aristotel. Mediator im- 
portant al *aristotelismului arab și ebraic, 
Grosseteste a rămas în memoria istorică în 
principal prin teoria sa metafizică a lumi- 
nii, în care susținea că lumina este agentul 
dinamic al lui Dumnezeu în creaţie, prin 
care materia lipsită de întindere este întinsă 
spre a forma Universul finit. Lumina este şi 
mijlocul prin care sufletul cauzează mişca- 
rea în corp. 


Hallevi, Yehudah (Iuda) (înainte de 1075— 
1141). Născut în Spania, Hallevi este cu- 
noscut posterității în primul rînd ca poet 
ebraic. Filozofia lui este expusă în lucrarea 
sa în proză, scrisă în arabă, Kirăb al-Hujja 
waal Dalil fi Nasr al-Din al-Dhalil (Carte 
de argumente şi dovezi în apărarea credin- 
ţei disprețuite), cunoscută îndeobşte drept 
Kuzari (Khazarul). Sub formă literară de 
povestire despre convertirea regelui Khazar 
Bulan la iudaism (c. 740), lucrarea expune 
superioritatea iudaismului față de filozofie 
(Cea aristotelică), creștinism și islam. Atitu- 
dinea lui Halievi față de filozofie este com- 
plexă şi romantică. El acceptă necesitatea 
argumentării logice, dar respinge primatul 
sistemelor filozofice. Atitudinea sa este si- 
milară celei a lui *al-Ghazâli şi probabil că 
reflectă influenţa acestuia. Istoria e o călău- 
ză mai de nădejde decît raţiunea neajutată; 
această teză îl conduce pe Hallevi la o vi- 
ziune despre rolul poporului evreu şi al Ţă- 
rii lui Israel, pentru care a fost foarte îndră- 
git de sioniștii moderni. 

Hamilton, Sir William (1786-1856). Filo- 
zof scoţian a cărui lucrare principală a fost 
publicată sub titlul Lecrures on Metha- 
physics and Logic (1859-1860). A susţinut 
că percepția ne dă o cunoaştere nemijlocită 
(ca opusă celei reprezentative) despre obiec- 
te. Din trei motive însă, această cunoaștere 
nu e absolută, ci relativă. Întîi, cunoaşterea 
e pur fenomenală, adică percepem numai 
fenomene, dar acestea sînt manifestări ale 
unui obiect care, deși e de neconceput se- 
parat de fenomenele sale, trebuie să existe 
în mod absolut. În al doilea rînd, cunoaşte- 
rea este furnizată de obiectul însuși, fiind 
apoi modificată de simţurile şi mediile prin 


care îl percepem. (Deşi, după cum a arătat 
]. S. *MIIl în cartea sa An Examination of 
Sir William Hamilton's Philosophy (1865), 
aceasta arată doar că o cunoaştere ce nu e 
furnizată de obiectul însuşi este relativă.) 
În al treilea rînd, a gîndi ceva înseamnă cu 
necesitate a-l gîndi sub anumite condiții — 
ca fiind un lucru de un anumit fel, clasificat 
sub un concept. Aşa se face că obiectele 
cunoașterii noastre sînt totdeauna condițio- 
nate într-un fel sau altul. 


Hampshire, Stuart Newton (1914-). Filo- 
zof britanic, fost profesor Grote de filo- 
zofia spiritului şi logică la University Col- 
lege din Londra (1960-1963), profesor de 
filozofie la Princeton, S.U.A. (1963-1970) 
şi rector la Wadham College, Oxford (după 
1970). 

Teoria cunoașterii, metafizica, etica şi fi- 
lozofia spiritului ale lui Hampshire sînt ex- 
puse în Thought and Action (1959). În con- 
cepția sa, gîndirea şi folosirea limbajului 
presupun că obiectele și persoanele sînt 
ființe persistente identificabile; lumea nu 
poate fi analizată în termeni de impresii 
senzoriale. Conştiinţa de sine este conştiin- 
ţa propriei situaţii în lume; personalitatea 
nu este numai intelect contemplativ, ci se 
exprimă şi prin voinţă și acțiune. Libertatea 
se dobîndeşte prin cunoașterea factorilor 
care zădărnicesc intenţiile şi a mijloacelor 
de modificare a acestor factori. Ideea de bi- 
ne, deși permanent deschisă reconsiderării, 
este indispensabilă ca sursă de motivații 
pentru acțiune. 


haos. Termenul este folosit întîia dată în 
Teogonia lui Hesiod (secolul al VIII-lea 
a.Chr.) pentru a desemna hăul rezultat în 

urma separării cerului de pămînt în cursul 
ivirii lumii dintr-o stare nediferenţiată; 
* Aristotel l-a interpretat drept conceptul 
prefilozofic de spațiu. Stoicii (se zice că 
din pricina unei erori etimologice) înțele- 
geau termenul ca referindu-se la „starea 
apoasă“ care, după cum credeau ei, succede 
nimicirii periodice a Universului prin foc şi 
precede reîntocmirii lui (vezi Stoicism). Un 
element caracteristic al filozofiei grecești 
este concepţia că lumea dobîndeşte ființă 
prin instaurarea ordinii într-un haos pre- 
existent, concepție ce a trecut în tradiţia 
creştină prin interpretarea textului despre 
creație din primul capitol al Facerii. Com- 
pară cosmos. 


Hare, Richard Mervyn (1919-). Filozof 
moral britanic şi profesor White de filozo- 
fie morală la Oxford (1966-). În The Lan- 
guage of Morals (1952) şi Freedom and 
Reason (1963) argumentează împotriva 
*naturalismului etic susținînd că judecățile 
morale nu sînt descriptive, ci imperative, 
întrucît îndeplinesc funcţia de ghidare a ac- 
țiunii. Ulterior i-au mai apărut Moral Think- 
ing (1981) şi patru culegeri de studii şi arti- 
cole. 


Hartley, David (1705-1757). Filozof, me- 
dic și psiholog englez. Principala sa lucrare 
a fost Observations on Man, His Frame, 
His Duty and His Expectations (1749), în 
care expune o concepţie despre natura 
umană bazată pe doctrina asocierii senzaţii- 
lor cu seturi de idei. Procesele de gîndire 
complexe ar fi analizabile în fascicule și 
şiruri de impresii senzoriale elementare, 
actele psihologice urmînd, în consecinţă, a 
fi explicate printr-o unică lege de asociaţie. 
Concepţia sa după care corpul şi spiritul 
sînt un sistem fizic și cauzal unitar a fost 
mai influentă decît fiziologia suspectă pe 
care o aducea în sprijinul ei. Vezi și asocia- 
ţionism. 


hasidism. Mişcare pietistă de masă născu- 
tă printre evrei în Rusia secolului al 
XVIII-lea, avîndu-şi rădăcinile filozofice 
în *Kabbalah. 


hațha-yoga. Sistemul indian de exerciţii 
psihice şi fizice bazat pe anumite teorii fi- 


lozofice speculative şi menit să ofere indi- 
vidului controlul asupra propriei stări fizice 
şi spirituale. În Occident este îndeobște cu- 
noscut drept yoga, dar nu trebuie confundat 
cu școala de filozofie * Yoga, cu care are în 
comun anumite tehnici de meditaţie. 


hecceitate (din latinescul haecceitas). Ter- 
men folosit pentru prima dată de *Duns 
Scotus spre a desemna proprietatea formală 
a unui obiect sau a unei persoane în virtu- 
tea căreia el (ea) este perfect individuali- 
zat(ă) (vezi individuaţie, principiul i.) ca 
acest obiect (această persoană). Mai tîrziu, 
C. $. *Peirce a resuscitat noțiunea ca un mij- 
loc de referire nedescriptivă la un individ. 


hedonism. 1. (în etică) Principiul că feri- 
cirea (definită prin prisma plăcerii) e sco- 
pul unic și potrivit al acţiunii umane. 2. (în 
psihologie) Doctrina că nimeni nu acţio- 
nează şi nu poate acţiona vreodată decît în 
vederea sporirii propriei plăceri. 

Cea mai timpurie şi mai extremă versiu- 
ne a celui dintii a fost susţinută de *cire- 
naici (sec. al IV-lea a.Chr.), care pretin- 
deau că arta de a trăi constă în a te bucura 
cît mai mult de fiecare clipă prin plăceri ale 
simţurilor şi ale intelectului. Prin contrast, 
epicurienii puneau accentul pe dobîndirea 
de plăceri durabile şi pe evitarea durerii, 
subliniind rolul prudenței și al disciplinei 
în atingerea binelui suprem: calmul sufle- 
tesc (vezi epicurism). 

În secolul al XVIII-lea hedonismul a fost 
resuscitat de *Bentham, atît ca teorie a eti- 
cii normative (*utilitarism), cât şi ca teorie 
psihologică a motivaţiei reale. Bentham 
pornea de la dictonul: „Natura l-a pus pe 
om sub ocîrmuirea a doi stăpîni suverani, 
durerea și plăcerea“ şi susținea că unicul 
criteriu rațional și coerent după care poate 
fi judecată justețea acțiunii umane este cel 
al consecinţelor benefice. 

Identificarea fericirii cu plăcerea a fost 
respinsă încă de pe vremea lui Socrate de 
către filozofi şi teologi. Hedonismul psiho- 
logic a fost atacat în mod viguros de *But- 
ler. În secolul al XX-lea *Moore a semna- 
lat caracterul ilicit al derivării concluziei că 
plăcerea trebuie dorită din premisa că oa- 
menii o doresc de fapt. Susţinători ai diferi- 
telor forme de utilitarism au încercat să dis- 

tingă între acte despre care credem că duc 
la fericire şi acte ce duc în fapt la ea. 

Bentham făcea deosebiri între diferite 
surse de plăcere pe baza intensității ior, a 
duratei, a certitudinii că vor fi dobîndite, 
sugerînd că alegerile individului trebuie să 
fie călăuzite nu de calitatea plăcerii ce poa- 
te fi obținută, ci de cantitatea ei. Prin con- 
trast, ]. S. *MIII a introdus o distincţie cali- 
tativă între plăceri „superioare“ și plăceri 
„inferioare“. Acuzaţia că eticile hedoniste 
sînt egoiste ar putea fi parată cu ajutorul 
principiului utilității (vezi principiul feri- 
cirii maxime), care deosebeşte între acte 
săvârşite în folosul propriu şi acele acțiuni 
moralmente lăudabile care permit cel mai 
mare cuantum de plăcere pentru toţi. 


Hegel, Georg Wilhelm Friedrich (1770- 
1831). Filozof idealist german, născut la 
Stuttgart. Cariera sa de universitar, începu- 
tă în 1801, a fost întreruptă de victoria lui 
Napoleon de la Jena, din 1806, nefiind re- 
luată decît în 1816, cînd Hegel devine pro- 
fesor la Heidelberg. A fost apoi profesor de 
filozofie la Berlin, din 1818 pînă în 1831. 
Scrierile sale sînt de o obscuritate notorie; 
cea mai dificilă dintre ele este lucrarea mai 
din tinerețe Phinomenologie des Geistes 
(1807), menţionată în cele ce urmează ca 
Fenomenologia spiritului, asupra căreia ză- 
bovesc adesea studiile marxiste despre He- 
gel. Printre celelalte lucrări de căpetenie 
ale lui Hegel se numără Encyklopădie der 
philosophischen Wissenschaften in Grun- 
drisse (1817) și Naturrecht und Staatswis- 
senschaft im Grundrisse (1821), menţiona- 
tă în cele ce urmează ca Filozofia dreptu- 
lui. Poate că cea mai lesnicioasă cale de 
apropiere de filozofia lui sînt notițele luate 
de studenţi la cursurile sale, deosebit de 
utile fiind în acest sens introducerile la pre- 
legerile sale de filozofia istoriei și de istoria 
filozofiei. 

Dacă există o cheie pentru filozofia he- 
geliană, ea rezidă în poziția importantă pe 
care o ocupă în ea istoria, şi în particular 
istoria gîndirii. Lucrările lui Hegel fac dese 
trimiteri la filozofi dinaintea sa, ale căror 
scrieri sînt privite în ele nu doar ca niște 
interesante depozite de erori de gîndire, ci 
ca stadii necesare ale unui proces de dez- 
voltare a gîndirii care nu poate fi înţeles pe 


deplin fără cunoașterea acestor stadii. În- 
tr-un scurt articol ca acesta n-avem posibi- 
litatea de a-l situa pe Hegel în contextul în- 
tregii istorii a filozofiei, dar cîteva lucruri 
trebuie neapărat spuse despre relaţiile sale 
cu marele său predecesor german Kant. În 
Critica raţiunii pure Kant se preocupase de 
aşa-numitele adevăruri „sintetice a priori“ 
— adevăruri care sînt necesare, dar nu lo- 
gic-necesare. Pentru a explica în ce fel pot 
fi cunoscute asemenea adevăruri, Kant a 
susținut că spiritul omului nu stă într-o re- 
laţie pur pasivă cu obiectele sale, ci contri- 
buie mult la configurarea lor. Dar nu este 
unica lor sursă; mai există şi „lucruri-în- 
sine“, care sînt total independente de el și 
care-şi au şi ele contribuţia lor la obiectele 
pe care le cunoaștem. Lucrurile-în-sine pot 
fi gîndite, dar nu pot fi cunoscute, pentru că 
se află dincolo de orice experienţă, pe cînd 
cunoașterea obiectelor presupune posibili- 
tatea experienței. Asemeni lui Kant, Hegel 
era preocupat și el de adevăruri necesare, 
însă nu necesare în felul în care sînt adevă- 
rurile logicii formale. Dar în timp ce pe 
Kant îl interesau în principal adevărurile 
necesare presupuse de ştiinţele naturii, pe 
Hegel îl preocupau mai mult adevărurile 
necesare relevabile în istorie, pe care el o 
privea ca pe un proces ce se desfăşoară du- 
pă legi necesare. (În mod curios, el n-a ex- 
tins această idee astfel încît să cuprindă și 
evoluţia Naturii.) Hegel era de acord cu 
Kant că legile necesare nu pot fi decît legi 
impuse de spirit, dar, spre deosebire de alți 
critici ai lui Kant, a respins ca neinteligibilă 
ideea de lucru-în-sine. Aceasta l-a condus 
la concepţia că tot ceea ce există trebuie să 
fie de natură spirituală. 

Filozofia lui Hegel nu este numai o for- 
mă de *idealism, ci şi o formă de *monism. 
Pentru el, nu poate exista decît o singură 
substanță gînditoare, un singur subiect — 
prin „subiect“ înțelegîndu-se aici nu atît su- 
biectul logic al unei propoziţii, cît un agent 
care gîndeşte anumite lucruri, obiectele 
gîndirii sale. Hegel pare să fi fost condus la 
monism de consideraţii privitoare la natura 
adevărului. Ca orice filozof idealist, el s-a 
confruntat cu o problemă ce poate fi for- 
mulată în linii mari astfel: dacă totul e în 
spirit, cum putem deosebi subiectivul de 

obiectiv, adevărul de falsitate? Răspunsul 
lui Hegel a îmbrăcat forma unei versiuni a 
teoriei *adevărului-coerență. Pentru el, 
adevăr înseamnă sistem; ba încă, un sistem 
unic și complet. După cum scrie el însuși în 
Fenomenologia spiritului, „Adevărul este 
întregul“. Argumentul pe care-l invocă în 
acest sens este că orice propoziţie izolată şi 
orice mulțime de propoziţii, altele decît sis- 
temul complet de propoziţii, se vor dovedi 
auto-contradictorii; numai înăuntrul siste- 
mului complet contradicţiile sînt împăcate 
iar falsitatea înlăturată. Acest sistem com- 
plet nu doar corespunde realităţii, el este 
realitatea — unica realitate, unicul subiect. 

Am văzut cum în concepţia despre ade- 
văr a lui Hegel intervine ideea de contra- 
dicţie, aceasta fiind, de fapt, una din ideile 
fundamentale în întreaga lui filozofie. În- 
tregul despre care vorbeşte el este un întreg 
ce se dezvoltă, iar această dezvoltare are 
loc prin contradicții. Aceasta e viziunea pe 
care o prezintă teoria hegeliană a dialec- 
ticii. Cuvîntul „dialectică“ are legătură cu 
cuvîntul grecesc „dialegein“, care înseam- 
nă a discuta sau dialoga. Deşi Hegel n-a fo- 
losit efectiv termenii în acest mod, dialecti- 
ca sa este privită în general ca un proces de 
confruntare ce se desfăşoară în triade, fie- 
care triadă fiind alcătuită din teză, antiteză 
şi sinteză. Se porneşte de la propoziţia ini- 
țială, teza; aceasta se vădeşte a fi inadecva- 
tă şi generează opusul său, antiteza. Aceas- 
ta se arată a fi, la rîndul ei, inadecvată, 
opusele fiind atunci integrate într-o sinteză. 
Sinteza e ceea ce Hegel numește Aufhe- 
bung (tradus de obicei „depăşire“) a tezei şi 
antitezei; ea păstrează, adică, ceea ce e 
rațional în ele, eliminînd ceea ce e irațional. 
Întreg acest proces triadic poate fi repetat, 
sinteza ducînd la o nouă teză ş.a.m.d. 

Să facem mai desluşite cele spuse, ape- 
lînd la un exemplu, luat din principala lu- 
crare hegeliană de filozofie morală şi poli- 
tică, Filozofia dreptului. Aici triada constă 
din trei concepții despre drept, numite de 
Hegel, respectiv, dreptul abstract (teza), 
moralitatea (antiteza) şi etica (sinteza). În 
prima dintre aceste concepții, atribuită de 
Hegel Stoicilor, anumite directive de con- 
duită sînt trasate ca fiind universal obliga- 
torii. Acest concept de drept, graţie univer- 


salităţii regulilor sale, este raţional; în el nu 
se face însă nici o referire la conştiinţa indi- 
vidului, din care pricină conceptul e ab- 
stract şi legalist. Punctul de vedere opus, 
moralitatea, este atribuit de Hegel lui Rous- 
seau; potrivit acestuia, ceva este drept în 
măsura în care beneficiază de aprobarea 
conștiinței individului. Aceasta înseamnă 
însă pur subiectivism, întrucît nu ţine cont 
de faptul că lucrul drept este totodată lucru 
rațional, iar raționalitatea implică legi uni- 
versale. Ne aflăm, astfel, în faţa a două vi- 
ziuni contradictorii, dintre care nici una nu 
este adecvată; ele sînt depășite în viața eti- 
că, în conceptul de drept împărtășit de o 
societate. Un astfel de concept nu este ab- 
stract (precum dreptul abstract), dar e obli- 
gatoriu pentru toţi (așa cum moralitatea nu 
este). Acest exemplu ilustrează şi o altă tră- 
sătură a dialecticii. În optica lui Hegel, o 
doctrină filozofică falsă nu se respinge prin 
contraargumente; ea se prăbuşeşte de la 
sine, în virtutea propriei slăbiciuni lăun- 
trice. Ceva din această idee supravieţuieşte 
în concepţia marxistă despre prăbuşirea sis- 
temelor sociale. 

Pînă aici am discutat despre dialectica 
hegeliană din perspectiva rolului pe care îl 
joacă în ea contradicţia. Dar realitatea care 
se dezvoltă prin contradicţie este totodată 
un subiect, fiind de aceea important să înţe- 
legem concepția lui Hegel despre relația 
dintre subiect și obiect. El spunea că tot 
ceea ce există este în realitate spirit. Apa- 
rent noi ne confruntăm cu obiecte în sensul 
de entități ce sînt independente de gîndire, 
de fapt însă aceste obiecte nu au o existenţă 
cu adevărat independentă, iar recunoaște- 
rea acestui fapt este un semn de progres fi- 
lozofic. Hegel caracterizează această situa- 
ție — iluzia inițială şi ulterioara ei depășire 
— drept înstrăinarea (Entfremdung) de sine 
a spiritului și revenirea lui, apoi, la sine. 
Toate acestea sînt strîns legate de cele spu- 
se adineauri cu privire la depășire (Aufhe- 
bun); autoînstrăinarea spiritului şi reveni- 
rea lui la sine este procesul triadic într-o 
altă descriere. Ambele au de-a face cu trep- 
tata dobîndire de către spirit a deplinei con- 
ştiinţe despre natura realităţii, care este tot- 
odată conștientizare a propriei sale naturi. 
Aici se cere făcută o importantă precizare 

terminologică. În locul cuvîntului Enrfrem- 
dung (înstrăinare), Hegel foloseşte uneori 
termenul Entăusserung, tradus adesea prin 
„alienare“. Aceşti termeni reapar în contex- 
tul complicatelor teorii despre *înstrăinare 
dezvoltate în scrierile de tinereţe ale lui 
Marx şi în numeroase scrieri marxiste de 
dată recentă. Trebuie subliniat însă că 
„alienare“ nu e un termen potrivit pentru 
ceea ce are în vedere Hegel atunci cînd vor- 
beşte despre Entfremdung şi Entăusserung. 
Ceea ce-l preocupă pe el este analiza filo- 
zofică a conceptului de obiect; el gîndește 
obiectul drept ceea ce e străin (fremd) spiri- 
tului uman, exterior (ausser) acestuia. 

Pînă aici am spus prea puţin despre ce 
prin ce se depăşeşte, despre stadiile prin ca- 
re spiritul „revine la sine“. Hegel se ocupă 
sistematic de aceste stadii în Encyklopădie. 
Această lucrare constă din trei părți. Prima 
este intitulată „Logica“ (numită şi „Logica 
mică“, spre a o deosebi de lucrarea în două 
volume „Știința logicii“ (1812-1813; 1816); 
a doua e intitulată „Filozofia naturii“ iar a 
treia „Filozofia spiritului“. „Logica“ lui 
Hegel nu este un tratat de logică formală. 
El numeşte logică „ştiinţa gîndirii“, iar 
cum, în concepţia sa, gîndirea este realitate, 
știința gîndirii se vădeşte a fi o metafizică. 
Ea diferă de celelalte părți ale filozofiei 
hegeliene prin caracterul său mai abstract; 
ea prezintă schemele abstracte pe care filo- 
zofia naturii şi cea a spiritului — numite de 
Hegel „logica aplicată“ — le prezintă în 
forme mai concrete. Hegel împarte logica 
în trei mari secţiuni — teoria ființei, a esen- 
ței şi a conceptului — cel de-al treilea fiind 
depășirea primelor două. Teoria fiinţei se 
subîmparte în teoria calității, a cantităţii şi 
a măsurii; în cuprinsul acesteia din urmă 
Hegel discută despre transformarea cantită- 
ţii în calitate, transformare reluată mai tîr- 
ziu în dialectica marxistă. Aici principala 
sa preocupare pare a fi aceea de a ataca 
doctrina tradițională conform căreia „natu- 
ra nu face salturi“. Această doctrină, spune 
Hegel, e pur şi simplu falsă; există nume- 
roase cazuri (de exemplu, transformarea 
apei în vapori sau în gheaţă) unde o nouă 
stare nu apare treptat, ci printr-un salt. În 
general, teoria hegeliană a ființei este con- 
sacrată acelui gen de gîndire în care noi 


privim lucrurile ca fiindu-ne pur și simplu 
date, şi atît, fără a ne pune întrebarea „De 
ce?“ Atunci cînd punem această întrebare 
însă, folosim un alt mod de gîndire, descris 
de Hegel sub titlul de „Esenţă“. Vorbind de 
esenţă, Hegel se referă, de fapt, la modul în 
care raţionează omul de ştiinţă, în particu- 
lar fizicianul. Acesta încearcă să stabileas- 
că relaţii necesare şi prin aceasta modul său 
de gîndire este superior celui de la nivelul 
fiinţei, unde lucrurile sînt luate ca date, fără 
a se face vreo încercare de a le explica. 
Dar, la rîndul ei, esenţa e inferioară con- 
ceptului; cu alte cuvinte, fizica nu consti- 
tuie paradigma gîndirii raţionale. Ea este 
deficientă, argumentează Hegel, prin inca- 
pacitatea sa de a explica procesele de tip 
teleologic (vezi teleologie). Aici Hegel nu 
se referă pur şi simplu la creşterea ființelor 
vii de orice fel; altminteri, întreaga secţiune 
consacrată conceptului ar putea fi supusă 
unei severe critici ştiinţifice, cu posibilita- 
tea de a-l acuza pe Hegel de a fi rămas ata- 
şat astăzi-perimatului *vitalism. În fapt 
însă, în centrul preocupărilor lui Hegel se 
află aici agenţii conştienţi. În termenii teh- 
nici ai filozofiei sale, în secţiunea consa- 
crată conceptului nu este vorba atît de cate- 
goria substanţei (care aparţine domeniului 
esenței) cît de cea de subiect. La nivelul 
conceptului înțelegem că substanţa este su- 
biect, este spirit, este un întreg conștient 
care se autodezvoltă. 

„Filozofia naturii“ cuprinde încercarea 
lui Hegel de a integra ştiinţele naturii în 
schema sa dialectică. Exegeţii operei hege- 
liene au înregistrat marile eforturi depuse 
de Hegel spre a se ţine la curent cu ştiinţa 
din vremea sa, dar nu se poate spune că el a 
sesizat direcţia în care evolua aceasta. În 
chimie el a repudiat teoria atomistă şi a în- 
cercat să apere teoria aristotelică a celor 
*patru elemente; în optică, l-a repudiat pe 
*Newton în favoarea poetului german 
* Goethe. Mult mai valoroasă este partea a 
treia a sistemului, „Filozofia spiritului“. 
Aceasta e alcătuită din trei părți: „Spiritul 
subiectiv“, „Spiritul obiectiv“ și „Spiritul 
absolut“. Prima studiază spiritul individu- 
lui făcînd abstracţie de relaţiile lui sociale; 
a doua studiază spiritul în contextul său so- 
cial; stadiul al treilea, suprem, se ocupă de 

artă, religie şi filozofie. Vigoarea filozofică 
a lui Hegel iese, probabil, cel mai bine în 
evidenţă în teoria spiritului obiectiv, mai cu 
seamă așa cum o expune nu în spațiul re- 
strîns de care dispunea în Encyklopădie, ci 
în Filozofia dreptului. Am descris deja în 
cele de mai înainte relaţiile dintre cele trei 
părți principale ale acestei lucrări — „Drep- 
tul abstract“, „Moralitatea“ și „Etica“. Prin- 
cipala teză formulată aici de Hegel este că 
o teorie adecvată a virtuții morale nu poate 
fi formulată privind individul izolat de so- 
cietate. La întrebarea „Ce fel de societa- 
te?", Hegel răspunde în cea de-a treia parte 
a Filozofiei dreptului, unde distinge între 
familie, societate civilă şi stat ca depăşire a 
primelor două. Societatea civilă este numi- 
tă de Hegel „stare exterioară“ și „stare ba- 
zată pe nevoie“. Aceasta nu înseamnă ex- 
clusiv o societate privită în termeni pur 
economici, deși economicul este unul din 
elementele vizate de Hegel. Caracterizînd 
societatea civilă drept „stare exterioară“, 
Hegel mai spune că într-o asemenea stare 
operează distincţia dintre noi și ei. Această 
distincție dispare în ceea ce Hegel numește 
stat, unde cîrmuitorii şi cîrmuiţii sînt una; o 
societate unde nu există determinare din 
exterior, ci auto-determinare — cu alte cu- 
vinte, libertate. 

Hegel e acuzat adesea de un cult al statu- 
lui; ba mai rău, de un cult al autocrației 
prusace. E o acuzaţie nedreaptă. În tinere- 
țea sa, asemeni multora din contemporanii 
săi, Hegel a salutat cu entuziasm Revoluţia 
Franceză. L-au dezgustat însă apoi excese- 
le Terorii, cărora le-a rezervat unele din pa- 
ginile sale cele mai viguroase (a se vedea 
secțiunea din Fenomenologia spiritului in- 
titulată „Libertate absolută şi teroare“). 
Aceasta nu înseamnă că la maturitate Hegel 
s-ar fi metamorfozat într-un apologet reac- 
ționar al prusacismului. Mai curînd s-ar 
putea spune că atitudinea sa politică a fost 
cea a unui liberal moderat, monarhia con- 
stituțională pe care o descrie în termeni fa- 
vorabili în Filozofia dreptului nu este o 
monarhie absolută de tip prusac. Tot așa, 
Hegel nu poate fi acuzat în general de 
vreun cult al statului. După cum am văzut, 
nivelul suprem al spiritului nu este pentru 
el statul, care e doar forma cea mai înaltă a 


spiritului obiectiv; nivelul suprem îl consti- 
tuie spiritul absolut. 

Pentru a înțelege raportul dintre spiritul 
obiectiv şi spiritul absolut, trebuie avut în 
vedere că statul nu e o entitate relativ fixă 
şi independentă, ci este ceva care are o isto- 
rie și relaţii cu alte state. Statul hegelian 
este un stat-națiune, iar fiecare naţiune sau 
popor (Volk) îşi are propriul său spirit sau 
geniu (Volksgeist). Spiritul fiecărui popor 
îşi are o istorie a sa, formată din etape de 
creştere, maturitate şi declin. Însă istoria ca 
întreg formează o structură inteligibilă; 
fiecare Volksgeist este o verigă într-un lanţ 
de progres ce culminează în spiritul univer- 
sal (Weltgeist). Acest spirit universal diferă 
doar prin nuanțe subtile de ceea ce Hegel 
numeşte „spirit absolut“. Pentru Hegel deci 
gîndirea culminează în artă, religie și filo- 
zofie. El subliniază că arta nu e doar un 
mijloc de exprimare sau suscitare a unor 
simțăminte, ci este un gen de gîndire; un 
mod de aprehendare a realităţii, care o înfă- 
țişează pe aceasta prin forme sensibile. Re- 
ligia e şi ea o formă de aprehendare a reali- 
tăţii, dar mediul prin care ea lucrează este 
Vorstellung-ul, termen pe care-l putem re- 
da liber prin „gîndire în imagini“. Întrucît 
însă lucrează prin imagini, religia nu consti- 
tuie forma supremă a gîndirii. Locul acesta 
e rezervat de Hegel gîndirii de tip pur, 
neimagistic, care este proprie filozofiei. 


Hegelianism. Între concepţiile celor ce-şi 
revendică ascendenţa hegeliană există deo- 
sebiri considerabile, datorate nu doar obs- 
curității scrierilor lui Hegel, ci şi unei am- 
bivalențe fundamentale prezente în gîndi- 
rea sa. Hegel a susținut că istoria e un pro- 
ces ce are o încheiere rațională, iar curînd 
după moartea sa s-au iscat dezacorduri în- 
tre discipoli cu privire la raționalitatea stă- 
rii la care ajunsese istoria. Aşa-numiţii Bă- 
trîni hegelieni susțineau raționalitatea con- 
dițiilor politice existente; Tinerii hegelieni, 
dimpotrivă, susțineau că filozofia are meni- 
rea de a promova o revoluţie — mai precis 
vorbind, o revoluționare a ideilor. Dezacor- 
duri existau și asupra implicațiilor religioa- 
se ale gîndirii lui Hegel, în privinţa cărora 
Bătrânii hegelieni spuneau că Hegel a re- 
conciliat religia cu filozofia, pe cînd Tinerii 
hegelieni susțineau că atitudinea hegeliană 

faţă de religie nu poate fi decît una critică. 
Ca filozofi, majoritatea Tinerilor și a Bătrî- 
nilor hegelieni sînt de interes minor; princi- 
pala excepţie o constituie Ludwig *Feuer- 
bach (1804-1872), care a debutat ca disci- 
pol al lui Hegel dar mai apoi a repudiat 
hegelianismul, iar vederile sale, împreună 
cu ale anumitor altor Tineri hegelieni, l-au 
influenţat pe tînărul Marx. 

Condiţiile politice neprielnice au dus, 
curînd după 1840, în Germania, la stinge- 
rea hegelianismului, interesul pentru Hegel 
nefiind resuscitat decît în primul deceniu al 
secolului nostru. Între timp s-au dezvoltat 
mișcări hegeliene în alte locuri. Idealiștii 
britanici (vezi și idealism), despre care se 
poate spune că debutează pe la 1870, se 
asemănau cu Bătrînii hegelieni prin ideea 
că Hegel ar fi realizat o împăcare între 
ştiinţă şi religie; sub aspect politic, ei ve- 
deau în hegelianism un răspuns la victoria- 
nul laissez faire. În Italia, Benedetto *Cro- 
ce și Giovanni *Gentile au dezvoltat în se- 
colul nostru versiuni ale hegelianismului. 
Gentile a făcut compromisuri cu fascismul 
italian, pe cînd Croce a rămas fidel idealu- 
rilor liberale. În Franța, interesul pentru 
Hegel a fost stimulat în anii 1930 şi după 
aceea de către Alexandre Kojăve, care l-a 
interpretat pe Hegel dintr-un punct de ve- 
dere marxisto-existenţialist. În Marea Bri- 
tanie influența hegelianismului a scăzut ca 
urmare a atacurilor declanșate împotriva 
idealismului de către Russell şi Moore în 
primii ani ai secolului nostru. Recent s-a 
înregistrat totuşi o resuscitare a interesului 
pentru Hegel printre filozofii anglofoni, de- 
şi nu s-ar spune că aceasta echivalează cu o 
nouă mişcare hegeliană. 


Heidegger, Martin (1889-1976). Filozof 
german. A devenit rector al Universităţii 
din Freiburg în 1933; faimosul discurs ţinut 
de el cu ocazia preluării acestei funcţii pro- 
clama convertirea sa la național-socialis- 
mul hitlerist, convertire ce explică și încer- 
carea sa de a se distanța de profesorul său 
evreu *Husserl, pe care-l admirase pînă 
atunci. După cel de-al doilea război mon- 
dial, Heidegger îşi reia prelegerile, ţinute 
pentru un cerc restrâns de studenți. Princi- 
palul tratat filozofic: Sein und Zeit (1927). 


Deşi Heidegger însuşi nu se considera 
existențialist, el a fost influenţat de *Kierke- 
gaard. *Ontologia heideggeriană va avea 
ecou în scrieri existențialiste, inclusiv în 
lucrările lui *Sartre. Heidegger a adoptat 
metoda fenomenologică a lui Husserl (vezi 
fenomenologie) pentru analiza datelor ex- 
perienţei imediate, dînd la o parte construc- 
ţiile epistemologice și logice preconcepute 
care fac distincţie între conștiință și lumea 
exterioară; orice teorie formulată după 
schema unui subiect percipient văzut ca 
spectator care cere să i se demonstreze 
existența unei lumi obiective este absurdă 
prin faptul că nu dă socoteală de ceea ce 
poate să ceară o asemenea demonstraţie. 

Existenţa pare a fi sesizată numai prin 
analiza şi descrierea „fiinţei““* umane (vezi 
Dasein), modalitate fundamentală a faptu- 
lui de a fi în lume prin participare și anga- 
jare. Lumea este concepută şi conceptuali- 
zată ca fiind diferențiată structural pe re- 
giuni (modalități existenţiale şi modificări 
ale lor). Lumea înconjurătoare (Umwelt) 
este alcătuită din obiecte care sînt accesi- 
bile şi utilizabile pentru acțiunea ce vizează 
scopuri. Acţiunea și cunoaşterea sînt legate 
inseparabil: conceptul de ustensilă (Zuhan- 
densein, sau „faptul de a fi la îndemînă“) 
este epistemologic anterior conceptului 
obiectivizat de lucru (Vorhandensein sau 
„simplă prezenţă“) susceptibil de a fi inves- 
tigat ştiinţific. Dasein înseamnă şi comuni- 
tate; modificările regiunii comunitare (Mir- 
welt) sînt unica ființare recunoscută drept 
„autentică“ printre alți agenți umani aflați 
„la îndemînă“ şi „neautenticul“' — retrage- 
re în anonimat, care reduce sinele şi pe cei- 
lalți la niște existente „simplu prezente“. Și 
ideea de timp este supusă acestei distincții: 
timpul obiectiv e o succesiune de momente 
discrete (entități simplu prezente); ca zonă 
a preocupării umane subiective timpul se 
revelează prin faze inseparabile ale exis- 
tenţei, trecutul şi viitorul fiind la fel de 
„reale“ ca prezentul. 

Eul „autentic“ este potenţialitate de ac- 
țiune, caracterizată prin orientarea ei spre 
viitor, implicînd posibilități şi necesitatea 
constantă a alegerii. Orice alegere este înțe- 
leasă drept excluderea alternativei, exclu- 
dere prin care se exprimă aspectul de 

„neant“ al existenței. Trecutul contează 
prin posibilitățile nerealizate care se leagă 
de prezent şi de viitor; din aceste posibili- 
tăți nerealizate izvorăsc vina şi teama (vezi 
Angst), recunoaşterea „neantului“ din ale- 
gerile trecute şi viitoare şi a finitudinii tim- 
pului ce ne-a fost hărăzit. 


Helvetius, Claude-Adrien (1715-1771). 
Filozof şi filantrop francez, unul dintre 
*Enciclopedişti. 

În De L'esprit (1758) a formulat ideea că 
sursa întregii vieţi intelectuale este senzația 
fizică; interesul egoist — iubirea plăcerii şi 
teama de durere — stă la baza acţiunii şi a 
afectelor. Toate inteligenţele sînt egale, 
deosebindu-se doar după gradul dorinței de 
a se instrui. Cartea a fost tradusă în princi- 
palele limbi europene și i-a influenţat pu- 
ternic pe *Bentham și pe susţinătorii *utili- 
tarismului. A fost însă condamnată de Sor- 
bona și arsă public la Paris. 


Hempel, Carl Gustav (1905-). Empirist 
german, care din 1937 a activat în Ameri- 
ca. Pe lîngă importantele articole reunite în 
volumul Aspecrs of Scientific Explanation 
(1965), opera sa include studiul „A Defini- 
tion of Degree of Confirmation“ (Philoso- 
phy of Science, 1945) scris în colaborare cu 
Paul Oppenheim, şi Fundamentals of Con- 
cept Formation in Empirical Science (1952). 

Hempel aparține, împreună cu *Carnap, 
variantei moderate a *pozitivismului logic, 
care s-a dezvoltat după ce s-a înţeles că dis- 
tincţia dintre știința „respectabilă“ și meta- 
fizica „discreditată“ avea neapărată nevoie 
de explicarea modului în care teoria ştiinți- 
fică se leagă de experienţă. Cercetările sale 
privind modul cum un enunţ de observaţie 
confirmă o generalizare au dat în vileag pa- 
radoxul ce-i poartă numele. Observarea 
unui corb negru ar trebui să confirme ipo- 
teza că toţi corbii sînt negri; tot așa, obser- 
varea a ceva ce nu e corb și nu e negru ar 
trebui să confirme ipoteza că nici un lucru 
care nu e corb nu este negru; însă cea de a 
doua ipoteză este logic echivalentă cu pri- 
ma, astfel că observarea unui pantof alb ar 
trebui să confirme ipoteza că toți corbii sînt 
negri. Intuitiv, totuși, nu o confirmă. Avem 
aici un exemplu al dificultăţilor pe care le 
întîmpină teoria confirmării. Hempel a for- 


Herbert de Cherbury H 


mulat, de asemenea, influentul model al 
teoriei ştiinţifice, care o înfăţişează pe 
aceasta ca fiind formată din legi înglobante 
(în engleză covering laws — n.t.) deduse 
din alte legi, situate mai sus într-o ierarhie 
de generalitate crescîndă. Vezi modelul le- 
gilor înglobante. 


Heraclit din Efes (mort după 480 a.Chr.). 
Filozof grec cunoscut și drept „obscurul“, 
„enigmaticul“ şi „filozoful melancolic“. 
Cea mai celebră dintre ideile care i s-au 
atribuit este cea după care toate lucrurile 
sînt într-o stare de flux; chiar și munţii cei 
veşnici se schimbă, doar că aici schimbarea 
e mai lentă decît la majoritatea celorlalte 
lucruri. Această doctrină era însă în mod 
sigur contrabalansată de ideea de *logos, 
cuvînt sau rațiune, care menţine ordinea în 
toate. Heraclit mai avea o teză, pe care o va 
prețui *Hegel, a unității *contrariilor. A 
postulat focul ca materie de bază a Univer- 
sului; despre focul sufletului omenesc cre- 
dea că este legat de focul cosmic, la care 
vor accede în cele din urmă sufletele vir- 
tuoase. Vezi presocratici. 


Herbert de Cherbury, Edward, lord 
(1583-1648). Filozof britanic al religiei. 
Principalele lucrări: De Veritate (1624), De 
Causis Errorum (1645), De Religione Gen- 
tilium (1663). Este considerat a fi primul 
autor englez al unei teze pur metafizice. Nu 
se interesa de apariția a noi idei ştiinţifice şi 
pare să fi fost de părere că o Propoziţie cu 
cît e mai larg acceptată cu atît e mai proba- 
bil să fie adevărată. Providența divină a dat 
tuturor oamenilor „Noţiunile Comune“ (in- 
clusiv religia și dreptul), asupra cărora, cre- 
dea el, există un acord general între toți cei 
ce gîndesc sănătos, chiar și dintre păgîni. 
Pentru Herbert, instituţiile bisericeşti şi cla- 
Sicii au cufundat în ceaţă religia naturală 
(„naturală“ în contrast cu „revelaţia“ incer- 
tă şi inconstantă), astfel încît a devenit ne- 
cesară investigarea istorică a originilor tu- 
turor religiilor. (De Religione Gentilium 
este unul din primele tratate de religie com- 
parată). Unde-i vorba de religie, Noţiunile 
Comune (a căror prezență într-o religie 
atestă universalitatea şi adevărul ei) sînt că: 
1) există o divinitate supremă; 2) ea trebuie 
adorată; 3) rectitudinea morală şi cucerni- 

cia sînt principalele componente ale ado- 
raţiei; 4) oamenii trebuie să se căiască de 
păcatele lor; 5) bunătatea divină va răsplăti 
meritele şi greşelile în timpul vieţii pămîn- 
teşti şi după ea. Teoria herbertiană a ideilor 
înnăscute (date de Dumnezeu) a fost ataca- 
tă de *Locke. 


Herder, Johann Gottfried von (1744-1803). 
Filozof şi critic german. Lucrările princi- 
pale: Abhandlung iiber den Ursprung der 
Sprache (1772) şi Ideen zur Philosophie 
der Geschichte der Menschheit (1748- 
1791). Filozofia herderiană a psihologiei, 
limbajului, artei și istoriei, precum şi critica 
sa la adresa *Iluminismului au avut un rol 
formativ în dezvoltarea mișcării romantice 
(vezi romantism). Herder a atacat concepția 
dominantă compartimentalizată despre spi- 
rit, insistînd că percepția, gîndirea, afectivi- 
tatea etc. nu sînt facultăți separate și, în 
particular, că între gîndire şi folosirea lim- 
ai există o legătură indisolubilă. 

estetică a combătut ideea unei facul- 
tăți a gustului înnăscută şi constantă, ca şi 
ideea existenței unui standard uniform al 
frumosului, susținînd că factori istorici, 
ambientali şi psihologici îşi pun amprenta 
pe conceptele artistice din diferite epoci. 
Cea mai influentă şi tematic mai amplă lu- 
crare a sa a fost cea de filozofia istoriei, 
unde de asemenea argumentează împotriva 
impunerii unui standard imuabil şi univer- 
sal după care să fie judecate perioadele is- 
torice, comportamentul şi idealurile. Aces- 
tea nu pot fi înțelese decît abordîndu-le 
simpatetic şi văzînd în ele reacţii dezvoltate 
organic la un mediu temporal şi spaţial par- 
ticular. 


hermeneutică. 1. (în teologie) Interpreta- 
rea adevărului spiritual al Bibliei. 2. (în fi- 
lozofia socială) Termen importat din teolo- 
gie de către *Dilthey spre a denumi disci- 
plina ce are ca obiect investigarea şi inter- 
pretarea comportamentului uman, a vorbi- 
rii, instituţiilor etc. ca fiind esențialmente 
intenţionale. 3. (în existenţialism) Cerceta- 
re privitoare la sensul existenței umane. 


herodotaj. Denumire colocvială dată lite- 
raturii antropologice în care se fac compa- 
raţii între obiceiuri, moravuri şi credinţe 


(vezi relativism). Termenul trimite la un 
pasaj din istoricul grec Herodot (Istoria III, 
37-38), unde sînt confruntate obiceiurile 
rivale de a înmormînta, incinera sau mînca 
trupurile rudelor moarte. 


Heschel, Abraham Joshua (1907-1972). 
Filozof al religiei american şi istoric al filo- 
zofiei ebraice. Principalele lucrări filozofi- 
ce: Man is Not Alone (1951), Man's Quest 
for God (1954), God in Search of Man 
(1957). Punctul de plecare al lui Heschel 
este cel al existenţialismului religios, înră- 
dăcinat într-o cunoaştere aprofundată a fi- 
lozofiei ebraice clasice şi a izvoarelor mis- 
tice ebraice. A publicat de asemenea studii 
critice despre vechi gînditori evrei, printre 
care Sa'adya (1944) şi Maimonides (1935), 
în care a pus accentul pe limitele abordării 
raţionaliste a gîndirii religioase și pe în- 
semnătatea mai mare a credinţei personale. 


hilemorfism. Doctrina metafizică potrivit 
căreia orice obiect natural este alcătuit, 
într-un fel sau altul, din materie și formă. 
Caracterul, funcţiile şi raportul reciproc 
dintre materie și formă constituie probleme 
centrale în Fizica şi Metafizica lui * Aristo- 
tel, iar soluţia pe care le-o dă el, doctrina 
hilemorfismului, a fost preluată de filozofii 
scolastici, îndeosebi de *Toma d' Aquino. 
Hilemorfismul ocupă un loc de frunte în 
discuţiile privind relaţia dintre corp şi su- 
flet şi în unele enigme teologice de felul 
celei privitoare la natura euharistiei. 


hilozoism. Doctrina că toate obiectele din 
Univers sînt înzestrate cu viaţă şi reacţio- 
nează unele la altele. Doctrina a avut, de la 
gînditorii greci încoace, mai mulți adepți, 
dintre moderni cel mai cunoscut fiind F. C. 
S. *Schiller. Contrastează cu teoriile meta- 
fizice antropocentrice, de felul *idealismu- 
lui. Compară panpsihism. 


Hobbes, Thomas (1588-1679). Filozof şi 
gînditor politic britanic. Născut ca al doilea 
fiu al unui ursuz vicar de la țară, Hobbes a 
beneficiat în tot timpul vieţii, și în multe 
din acţiunile sale, de patronajul celor mari, 
mai cu seamă de cel al lui William Caven- 
dish, Prim-conte de Devonshire. Unica edi- 
ţie aproape completă a Operelor englezeşti 

şi latine ale lui Hobbes (publicată în 1839-— 
1840) a fost îngrijită de *radicalul-filozof 
Sir William Molesworth. Şirul începe cu o 
traducere a Istoriei războiului pelopone- 
sian de Tucidide şi sfirşeşte, pe vremea 
cînd autorul se apropia de vîrsta de nouă- 
zeci de ani, cu două cîntece de lebădă în 
forma traducerii versificate în engleză a 
Iliadei şi a Odiseei lui Homer. 

Asemeni lui Locke şi Kant şi spre deose- 
bire de Berkeley şi Hume, Hobbes s-a ma- 
turizat tîrziu. Prietenul său John Aubrey 
povestește în ale sale Scurte biografii cât de 
mare a fost trezirea intelectuală ce s-a pro- 
dus în Hobbes atunci cînd, „în biblioteca 
unui distins domn“, a dat, la Euclid, peste 
teorema lui Pitagora. Aceasta l-a făcut pe 
dată „să prindă drag de geometrie“, care l-a 
sedus prin irezistibila ei putere deductivă şi 
prin desăvîrşita ei certitudine. Inspirația ra- 
ționalistă s-a combinat cu preocupările-i 
teoretice pentru politică, preocupări ce-l 
făcuseră să-l traducă pe Tucidide, pe care îl 
caracteriza, pe drept cuvînt, drept „cel mai 
politic istoriograf din cîți au fost vreodată“. 
Naşterea primelor vlăstare ale acestui cuplu 
va fi grăbită de presimţirea iminenței răz- 
boiului civil: exact așa cum Hobbes obiş- 
nuia să spună — ca să explice și să scuze 
firea sa, după cum recunoștea el, constitu- 
ţional fricoasă: „Pe maică-sa au apucat-o 
durerile facerii în clipa în care s-a speriat 
de invazia spaniolilor.“ 

Primul vlăstar a fost „un mic tratat în 
engleză“, din care „mulți bărbaţi din lumea 
bună aveau cîte un exemplar, deşi tratatul 
nu fusese tipărit“. Cum implicaţiile imedi- 
ate erau religioase, cînd s-a reunit Parla- 
mentul cel Lung, în 1640, „dl Hobbes, ne- 
știind cum vor proceda cu el, plecă în Fran- 
ţa — primul dintre cei ce aveau să fugă". 
Aici *Mersenne avea să-l convingă pe dată 
să scrie al Treilea rînd de întîmpinări, care 
aveau să fie publicate împreună cu Medi- 
tațiile lui *Descartes, ce tocmai urmau să 
apară. Cel de-al doilea vlăstar, mai trupeș, 
a fost lucrarea De Cive (Despre cetățean), 
un tratat în latină care expunea concepția 
lui Hobbes cu privire la noua sa ştiinţă de- 
spre stat. Aici se spunea răspicat că nu va fi 
vorba de o simplă geografie politică, aşa 
cum se obişnuia să se scrie sub denumirea 


de ştiinţă politică de pe vremea când Aris- 
totel inaugurase domeniul. Hobbes se cre- 
dea în măsură să dea la iveală lucrul de 
care era cu adevărat nevoie — o nouă ştiin- 
ţă, cu nimic mai prejos decît opera lui Har- 
vey sau decît cea a lui Galilei. (Galilei a 
fost „primul care ne-a deschis la toți poarta 
filozofiei naturale“, în timp ce „ştiinţa de- 
spre corpul omenesc... a fost întîiași dată 
descoperită... de compatriotul nostru dr 
Harvey“. În schimb „filozofia civilă“, echi- 
valentul politic al filozofiei naturale căreia 
noi îi spunem fizică, „nu-i mai în vârstă... 
decît propria mea carte De Cive'). 

Această nouă știință politică, preconizată 
de Hobbes, a fost expusă, împreună cu cele 
mai bune lucruri pe care el le avea de spus 
despre cîte-s pe lume, în Leviathan, consi- 
derat de toată lumea drept capodopera sa. 
În anul publicării acestei lucrări, 1651, 
Hobbes se întorcea acasă şi, în deplină con- 
cordanță cu elasticele sale principii politi- 
ce, cădea la pace cu de-acum ferm aşezatul 
regim parlamentar. Asemeni lui Descartes, 
Hobbes era convins că taina succesului re- 
zidă în găsirea şi aplicarea metodei potrivi- 
te. Pentru el însă aceasta era metoda pe ca- 
re Galilei şi Harvey o învățaseră la Padua. 
În prefața la De Cive, el scrie: ,... orice 
lucru e cel mai bine cunoscut prin cauzele 
lui constitutive. Căci aşa cum într-un cea- 
sornic... materia, forma şi mișcarea rotițe- 
lor nu pot fi cunoscute bine decît dacă-l 
demontăm în bucăţi și examinăm fiecare 
parte, tot așa pentru a face o cercetare mai 
adîncită a drepturilor statelor și a îndatoriri- 
lor supușilor, este necesar (nu zic să le des- 
facem în bucăţi, dar oricum) să le exami- 
năm ca și cum ar fi fost desfăcute." 

Drept care, Hobbes analizează, rînd pe 
rînd, cum sînt oamenii şi, mai cu osebire, 
cum ar arăta ei dacă s-ar înlătura toate în- 
grădirile legii şi ale societăţii. Preluase de 
la Galilei viziunea unui univers în mișcare. 
Întocmai cum atomii în permanentă agitaţie 
sînt singurele componente ale unui univers 
în întregime mecanic, așa și noi sîntem făp- 
turile turbulente din care se compune orice 
mecanism social. Pentru a înțelege natura 
şi funcţiile statului, trebuie să examinăm în 
ce stare ne-am afla dacă nu ar exista stat; 
lucru care, de altfel, se şi petrece cîteodată, 


Hobbes H 


Hobbes 


166 


cînd acest mecanism se gripează. lată-ne în 
starea de natură, în care, insistă Hobbes, 
„fiecare om s-ar afla în război cu fiecare 
altul“. Acest sîngeros şi deseori citat pasaj 
se încheie astfel: „Iar viața omului ar fi una 
de singurătate şi sărăcie, primejduită, crudă 
și scurtă“ (Leviathan, cap. 13). 

În timp ce *Locke avea să vorbească de- 
spre starea de natură ca despre una în care 
odinioară strămoșii fiecăruia dintre noi au 
trăit aievea şi de care s-au izbăvit efectiv 
încheind un contract social, Hobbes nu are 
în vedere o stare istorică, ci una doar ipote- 
tică. Asta e ceea ce s-ar întîmpla dacă... și 
ceea ce se va întîmpla în caz că nu... Sin- 
gura noastră nădejde stă în a concentra toa- 
te puterile statului suveran în mîinile „unui 
om sau ale unui sobor omenesc“; deşi Hob- 
bes exprimă o preferință personală pentru 
monarhie ca opusă oricărei forme de cîr- 
muire colectivă. Despre cum s-au ivit pri- 
ma dată aceste puteri suverane, Hobbes nu 
face speculații, deși recunoaşte că ele pot fi 
şi sînt extinse atunci cînd niște oameni în- 
fiînți în război făgăduiesc să se supună 
pentru ca în schimb să li se cruţe viaţa. Du- 
pă ce s-a pătruns temeinic de aceste adevă- 
ruri despre natura și funcţia statului suve- 
ran, omul hobbist n-are cum să nu se supu- 
nă și să nu susțină toate puterile statornicite 
de acest fel, inclusiv noul regim care îl exe- 
cutase pe Carol I şi-i luase locul: „Pentru 
că orice om doreşte ceea ce e bun pentru el 
și se fereşte de ceea ce e rău, dar mai cu 
seamă de cel mai mare dintre relele natu- 
rale, care este moartea; şi face asta dintr-un 
anume impuls al naturii, aidoma celui care 
face ca o piatră să se miște în jos.“ 

Trecînd la detalii, Hobbes e preocupat să 
arate toate împutemnicirile pe care statul tre- 
buie să le aibă ca să-și poată îndeplini func- 
ţia, și prin aceasta aduce o contribuţie ma- 
joră la definirea „suveranităţii“. El operea- 
ză de asemenea cu o noțiune distinctivă de 
lege a naturii în sensul de „precept sau re- 
gulă generală, descoperită cu ajutorul rațiu- 
nii, prin care omul e oprit să facă ceea ce ar 
dăuna vieții sale sau să suprime mijloacele 
de menţinere a ei şi să omită a face ceea ce 
socotește a fi cel mai de trebuință pentru 
păstrarea ei“ (cap. 14). E vorba de ceva 
mult diferit de legea morală prescriptivă a 


naturii pe care o întîlnim mai tîrziu la 
Locke dar şi în tradiţia mai veche. De ceva 
ce aminteşte cel mai mult de așa-numita le- 
ge a autoconservării, care posedă o forță 
prescriptivă eficientă bazată pe pretenţia că 
exprimă o ineluctabilă lege descriptivă a 
conduitei umane. 

Lucrul care a fost şi este cel mai studiat 
şi prețuit la Hobbes e contribuţia sa la gîn- 
direa politică. EI a fost însă și părintele fon- 
dator al *materialismului metafizic mo- 
dern: „Universul, adică întreaga masă a lu- 
crurilor existente, este corporal, adică este 
un corp.“ (Cap. 46.) Hobbes a promovat cu 
deplină consecvență această idee. În timp 
ce fiecare dintre contemporanii săi avea 
grijă să lase loc substanţelor spirituale ne- 
corporale, exemplificate de Dumnezeu și 
de sufletul omenesc, Hobbes, cu o îndrăz- 
neală pesemne necugetată şi în mod neîn- 
doielnic caracteristică, a argumentat că un 
asemenea mod de a vorbi este pur şi simplu 
incoerent şi absurd. Dumnezeu? Dumnezeu 
e un mare Spirit corporal; da, pe deplin cor- 
poral, deşi de o constituție deosebit de fină. 
Iar oamenii? Aici Hobbes adoptă linia aris- 
totelică şi ryleană, că modul în care vorbim 
despre spiritele sau sufletele noastre nu-i 
decît un mod mai aparte de a vorbi despre 
făpturile corporale care sîntem. Nu poate fi 
decît absurd ca „după ce un om a murit și a 
fost îngropat“, să mai spui că „sufletul (adi- 
că viața) lui poate să umble despărțit de 
corpul lui şi că poate fi văzut noaptea prin- 
tre morminte'“ (cap. 46). 

Descartes — acest „cavalerist francez 
care a păşit înainte cu atita îndrăzneală“ — 
a găsit cu cale să susțină doar că întreaga 
natură neînsuflețită, animalele și corpul 
omenesc sînt sau pot fi considerate niște 
maşini. Hobbes nu are nici un fel de inhi- 
biții ortodoxe sau carteziene. Întregul uni- 
vers este mecanic; neexcluzînd, ba chiar 
incluzînd cu osebire, statul și omul. 

Două rînduri de sugestii din Hobbes sînt 
de un interes special. Întîi, el a susţinut, atât 
într-o lungă controversă cu episcopul 
Bramhall cît şi în alte locuri, o poziţie com- 
patibilistă cu privire la liber-arbitru (vezi 
liber-arbitru şi determinism). „Libertatea și 
necesitatea merg împreună: ca în cazul 
apei, care are nu doar libertatea ci şi necesi- 

tatea de a cobori pe canal.“ În al doilea 
rînd, Hobbes a manifestat un interes gene- 
ral pentru uzul şi abuzul de limbaj. Credea 

"că o parte din pretenţiosul limbaj cu iz teh- 
nic poate fi dezumflată fără menajamente 
verificîndu-i conţinutul prin transpunere în 
limbajul simplu de fiecare zi şi constatînd 
că așteptatul conţinut lipsește. În special în 
filozofia religiei — și mai cu seamă în anti- 
catolicul capitol final al Leviarhan-ului — 
Hobbes atacă anumite doctrine nu ca fiind 
nescripturale sau doar false, ci ca fiind in- 
coerente şi absurde. Pe Hobbes, materialist 
erastian şi anticlerical, îl contraria îndeo- 
sebi dogma transsubstanţierii: „ei zic că 
forma, culoarea și gustul unei bucăţi de pîi- 
ne ființează acolo unde văd bine că nu e 
nici un fel de piine...; despre senatorii 
egipteni care, după cum se povesteşte, 
și-au prefăcut bastoanele în șerpi şi apa în 
sînge se crede că au înșelat simţurile privi- 
torilor, dar ei sînt măcar nişte vrăjitori ono- 
rabili. Ce-am fi gîndit însă despre ei dacă în 
bastoanele lor nu ar fi apărut nimic care să 
semene cu un șarpe, iar în apa descîntată, 
nimic care să aducă a sînge, dar ei ar fi 
susținut totuși în fața Regelui că ceea ce el 
vedea a fi bastoane erau de fapt șerpi şi că 
unde el vedea apă, de fapt era vin?“ (Cap. 
46, 44.) 


holism. 1. Teza că întregurile, sau unele în- 
treguri, sînt mai mult decît suma părților 
lor. O versiune specială a holismului este 
organicismul, care susţine că unele sisteme 
care nu sînt organisme în sens propriu se 
aseamănă totuşi în mod crucial cu organis- 
mele, ale căror părţi nu pot fi înțelese decît 
în relaţie cu funcţiile lor în cadrul întregu- 
lui şi al activităţii sale. 2. (în ştiinţele socia- 
le şi istorie) Teorie care susține că societa- 
tea poate, sau trebuie, să fie studiată în ter- 
meni de întreguri sociale; astfel spus, că 
datele fundamentale ale analizelor sociale 
nu sînt indivizii sau manifestările indivi- 
duale, ci legile, dispoziţiile şi mişcările so- 
ciale (vezi holism şi individualism metodo- 
logic). 3. (în politică) Concepții ce, în felul 
celei platoniciene sau marxiste, acordă pu- 
ţină autoritate sau însemnătate politică ro- 
lului individului. Holismul, care în acest 
sens este uneori numit colectivism, ocupă 
un loc central în unele teorii idealiste de- 


spre stat, mai cu seamă în cele inspirate de 
*Hegel. 4. Sistemul filozofic al lui Jan 
Smuts (1870-1950), om de stat sud-african 
care şi-a publicat vederile despre acţiunea 


„factorului holist“ în istorie în Holism and 
Evolution (1926). 


holism și individualism metodologic. Po- 
ziţii adverse într-un imbroglio din filozofia 
ştiinţei sociale. Una din părți pledează pen- 
tru explicaţii ce invocă structuri sociale și 
întreguri sociale, cealaltă insistă că totul 
trebuie redus la enunţuri despre indivizii 
componenți. Ambele sînt călăuzite de con- 
vingeri metafizice, de convingeri privitoare 
la ce anume este, în ultimă instanţă, real 
sau lipsit de realitate. Vezi holism; Popper. 


Hook, Sidney (1902-1989). Filozof new- 
yorkez, influențat profund de John *De- 
wey. Pentru o anume perioadă a fost expo- 
nent al marxismului așa cum era conceput 
acesta în cartea sa Towards an Under- 
standing of Karl Marx (1933). Ulterior însă 
a devenit foarte activ în apărarea democra- 
ției în sens occidental, ca de pildă în cartea 
Heresy, yes. Conspiracy, no (1953). 


Hume, David (1711-1776). Filozof, istoric 
şi om de litere scoțian. Născut la Edinburgh 
ca al doilea fiu al unei familii aparţinînd 
micii nobilimi scoțiene, Hume a agonisit o 
avere modestă din vînzarea diverselor sale 
publicaţii, la care s-au adăugat remuneraţii- 
le primite în cîteva scurte perioade cînd a 
îndeplinit funcţii publice bine retribuite. - 
Ultimii ani de viaţă şi i-a petrecut tot la 
Edinburgh, unde a murit ca o personalitate 
înconjurată de multă dragoste şi de univer- 
sal respect a *Iluminismului scoțian. A 
apucat să afle, înainte de a muri, veştile de- 
spre Revoluţia americană, pe care o antici- 
pase demult și pe care a întîmpinat-o cu 
aprobare. 

La British Library, Hume este catalogat 
drept istoric. De bună seamă că a sa Histo- 
ry of England deţine în scrisul său cea mai 
mare pondere, atît ca volum cît și în privin- 
ţa circulaţiei. Fiind o piatră de hotar în evo- 
luţia istoriografiei, recunoscută pînă la Ma- 
caulay drept opera-standard în domeniu, ea 
a fost un best-seller timp de aproape o sută 
de ani. Hume vedea în History a sa, ca și în 

tot restul operei lui, o contribuţie la ştiințe- 
le umane: toate aceste „subiecte morale“, 
cum li se spunea pe atunci, au constituit do- 
meniul său predilect. Scrierile lui economi- 
ce, reunite de cufnd într-un mic volum se- 
parat, au fost și ele o piatră de hotar, fiind 
recunoscute ca atare de mult mai tînărul 
său prieten Adam Smith; Hume citea pe 
patul său de moarte Avuţia națiunilor a lui 
Smith, apreciind-o numaidecît ca pe o mare 
reușită intelectuală. Eseurile politice ale lui 
Hume s-au numărat, alături de cele ale lui 
*Montesquieu (cu care coresponda) și 
Locke, printre scrierile ce i-au înrâurit cel 
mai mult pe Părinţii întemeietori ai consti- 
tuției S.U.A. 

Hume a publicat patru scrieri filozofice 
importante. Prima şi de departe cea mai 
lungă este A Treatise of Human Nature, 
subintitulată semnificativ „An attempt to 
introduce the experimental method of rea- 
soning into moral subjects“, adică „O în- 
cercare de a introduce metoda experimen- 
tală de raţionare în ştiinţele omului“. (Dat 
fiind însă că în Introducere este negată po- 
sibilitatea experimentării cu adevărat ştiin- 
țifice în psihologie — care pe atunci era in- 
trospectivă —, aceasta ar fi urmat să fie nu 
„experimentală“, ci „experienţială“). Între 
apariția cărților I și a II-a din Treatise, în 
1739, şi apariția cărții a III-a în 1740, 
Hume a publicat, tot anonim, An Abstract 
of a Treatise of Human Nature, o broşură 
de recomandare despre care abia în secolul 
nostru s-a putut stabili în mod neîndoielnic 
că este a sa. Dezamăgit de modul cum a 
fost primit Treatise-ul — „A ieșit din tipar- 
niță ca un copil născut mort“ — și fiind 
convins că a greșit publicîndu-l prematur, 
Hume se apucă ceva mai tîrziu „să refacă“ 
ceea ce socotea că merita salvat din Cartea 
I, rezultatul fiind An Inquirv concerning 
Human Understanding (1748) (tradusă în 
limba romînă sub titlul Cercetare asupra 
intelectului omenesc — n.t.), adăugase aici 
două lucruri pare-se extirpate — „din prici- 
na prea marii mele prudenţe““ — din manu- 
scrisul Tratatului. În 1752, An Inquiry con- 
cerning the Principles of Morals (a doua 
Cercetare) recupera'o parte din ce era fun- 
damental în cartea a III-a. Cam în aceeași 
vreme Hume se apucă să lucreze la Dia- 


logues concerning Natural Religion, pe 
care însă precauţia l-a oprit s-o publice în 
timpul vieţii sale. Dar a lăsat instrucțiuni 
precise privitor la publicarea postumă a 
acestei lucrări, inclusiv revizuiri operate pe 
patul de moarte, dorinţa fiindu-i îndeplinită 
scrupulos, în 1777, de către nepotul său. 

Unul dintre scopurile principale ale mul- 
tilateralului 7reatise a fost, pentru a spune 
ca *Locke, acela de a descoperi „care din- 
tre obiectele străduinţelor noastre intelectua- 
le sînt pe măsura noastră şi care nu“. Trea- 
tise-ul este, sub acest aspect, o mare scriere 
dintr-un şir ce debutează cu Essay-ul lui 
Locke şi se prelungeşte pînă la Critica ra- 
țiunii pure a lui *Kant. Asemeni acestuia 
din urmă, Hume se vede pe sine promotor 
al unei contra-revoluţii anti-copernicane. 
Prin investigaţiile sale asupra cerului, *Co- 
permic a dislocat Pămîntul, iar prin impli- 
caţie și pe om, din centrul Universului. Stu- 
diul lui Hume asupra naturii umane urma 
s-o plaseze pe aceasta în centrul oricărei 
hărți a cunoașterii. 

În Treatise el argumentează, bunăoară, 
că nu putem întemeia nici o cunoaştere a 
lumii exterioare pe experienţa noastră sen- 
zorială, ci putem doar să examinăm psiho- 
logia credințelor noastre despre lume, cu 
toate că existenţa unor asemenea credinţe 
constituie o parte irezistibilă şi totodată bi- 
nevenită a firii noastre. În prima sa Cerce- 
tare, expune un la fel de agresiv *agnosti- 
cism în privinţa religiei. Apologetica raţio- 
nală statomicită procedează în două etape: 
mai întîi, *teologia naturală oferă o minimă 
cunoaştere despre Dumnezeu; apoi, aceasta 
este suplimentată printr-o revelaţie mai 
abundentă, acreditată drept autentică prin 
solide atestări istorice despre miracole con- 
stitutive și adeveritoare. Faţă de primul din 
aceste două demersuri, Hume reacţionează 
printr-o ofensivă de*o vigoare fără prece- 
dent împotriva presupuselor dovezi ale teo- 
logiei naturale, dar îndeosebi împotriva ce- 
lei mai persuasive dintre ele, în mintea ce- 
lor mulți — *argumentul teleologic. Faţă 
de cel de-al doilea demers, Hume schițează 
o teză aparţinînd deopotrivă filozofiei isto- 
riei şi filozofiei religiei. În interpretarea şi 
evaluarea rămășițelor trecutului invocate 
drept mărturii istorice, istoricul trebuie să 

facă apel la tot ceea ce cunoaşte sau crede a 
cunoaște privitor la lucruri probabile sau 
improbabile, posibile sau imposibile. Un 
miracol însă ar fi o transgresare a unei legi 
descriptive a naturii; or, ceea ce e incompa- 
tibil cu o genuină lege a naturii este, prin 
definiție, fiziceşte imposibil (vezi legi ale 
naturii). S-ar părea, așadar, că — nemaipu- 
nînd la socoteală nici un fel de consideraţii 
speciale privitoare la nesiguranța mărturii- 
lor privitoare la chestiuni religioase — isto- 
ricul are obligaţia profesională de a da la o 
parte orice element miraculos, aplicîndu-i 
în cel mai bun caz verdictul de „nedove- 
dit“, atît de concordant cu mentalitatea sco- 
țiană. 

O altă ambiţie a Treatise-ului, ulterior în 
bună parte abandonată, a fost de a edifica 
un fel de mecanică a vieţii sufletești. Hume 
preluase din tradiţia carteziană atît doctrina 
*vălului aparenţei, cît şi cea a faliei de ne- 
trecut dintre conştiinţă şi materie. În timp 
ce Locke supralicitase cuvîntul „idee“ sub- 
sumîndu-i tot ceea ce el considera că ne 
este dat în chip imediat, Hume preferă să 
vorbească despre „stări ale spiritului“ (în 
original, perceptions of the mind — n.t.), pe 
care le subîmparte tranşant în „impresii“ 
(primare) şi „idei“ (derivate). Totuși, în con- 
cepţia sa, nu putem fi nemijlocit conștienți 
decît de aparenţe din propriul nostru spirit, 
nicicum de obiecte din lumea exterioară. 

Neasemuitul Newton durase temelie 
științei despre materie. Rămînea să fie ela- 
borată o mecanică paralelă a fenomenelor 
sufleteşti. Atomii mentali erau menţiona- 
tele „stări ale spiritului“. Forţele ce acțio- 
nează asupra lor și între ele sînt asociaţiile: 
în Abstraci-ul său, autorul Treatise-ului îşi 
revendică principala onginalitate ca ţinînd 
de „modul cum se folosește de principiul 
asociaţiei de idei“. 

O consecinţă mai izbutită și totodată mai 
filozofică a imitării modelului newtonian 
este modul cum tratează Hume valoarea, şi 
îndeosebi valoarea morală. Aici s-a inspirat 
din distincţia, ce ocupă un loc proeminent, 
la Newton, în Opticks, între *calităţi pri- 
mare și calități secundare. Newton susținu- 
se în această lucrare a sa că în realitate 
obiectele fizice şi razele de lumină nu sînt 
colorate. „În ele nu există nimic altceva de- 


cît o anumită putere și dispoziţie de a stârni 
senzaţia cutărei și cutărei culori.“ Aceste 
senzaţii se ivesc doar în spiritele noastre, în 
„micile noastre sensoria“ (vezi sensorium). 
Noi însă le proiectăm pe realitățile exteri- 
oare pe care oamenii neinstruiţi le descriu 
în mod greșit ca fiind colorate. Hume argu- 
mentează că același lucru se aplică la vir- 
tuți și vicii, la frumuseţe şi urîţenie. lată ce 
citim în Treatise: „N-ai cum să dai de viciu 
cît timp examinezi doar obiectul. Nu-l vei 
găsi niciodată înainte de a-ţi îndrepta re- 
flexia spre propriu-ţi piept şi de a găsi aici 
un sentiment de dezaprobare, ce se ivește 
în tine faţă de această acţiune...“ Iar a doua 
Cercetare declară, la rîndu-i: „Euclid a ex- 
plicat în întregime proprietățile cercului; în 
nici una din propoziţiile sale n-a spus însă 
nimic despre frumuseţea acestuia. Și e evi- 
dent de ce: frumuseţea nu e o proprietate a 
cercului." 

Hume pune deci mai departe întrebarea: 
care sînt caracteristicile reale ce provoacă 
în noi reacţiile astfel proiectate? Prin aceas- 
ta, el este primul în perioada modernă care 
a propus o analiză a valorii pe de-a întregul 
seculară, laică și centrată pe om. Chiar şi în 
precautul Treatise, credinţele religioase 
sînt luate în discuţie numai întrucît alterea- 
ză anumite principii funciarmente sănătoa- 
se ale naturii umane. Se poate spune, deci, 
cu deplin temei că într-un anumit sens mo- 
dul în care tratează Hume problemele valo- 
rii, ca şi oricare alt gen de probleme, este 
unul radical naturalist. Modul său de tratare 
nu este însă naturalist într-un alt sens — în 
sensul în care sînt calificați în etică drept 
naturaliști cei ce refuză să considere *eroa- 
rea naturalistă ca fiind o eroare. Pentru că 
tocmai Hume, în 7reatrise (II (î)1) o incri- 
minează pe aceasta dîndu-i o formulare cel 
mai frecvent citată astăzi. Și tot el, pe linia 
delimitării de *descriptivism, a redactat 
formulări bine cumpănite, ca aceasta: „Nu 
e vorba de altceva decît că avem... un sen- 
timent de blam sau de aprobare, care ne fa- 
ce să calificăm o anumită acţiune drept ne- 
legiuită sau, dimpotrivă, virtuoasă.“ 

Atunci însă cînd întîlnim la Hume ase- 
menea anticipări ale *teoriei emotiviste 
contemporane, nu trebuie să uităm nici o 
clipă că aici, ca de altfel și în multe alte 

locuri, preocuparea lui dintîi o constituie 
descrierea psihologică și nu filozofia ana- 
litică. Atunci cînd, de pildă, în același con- 
text, Hume precizează că ipoteza sa „defi- 
nește virtutea ca fiind orice acţiune sau 
calitate mentală ce procură privitorului sen- 
timentul plăcut de aprobare“, am putea fi 
ispitiți să interpretăm cuvintele sale ca pe o 
contribuţie la *definiţia cuvîntului „virtu- 
te“. O asemenea interpretare ar fi anacroni- 
că și greşită. Pe Hume nu-l preocupă expli- 
carea conceptului. El consemnează doar 
ceea ce se întîmplă atunci cînd oamenii fo- 
losesc respectivul cuvînt. 

Privitor la cauzalitate, e clar că Hume fo- 
losește același model newtonian. El urmă- 
reşte în acest caz două scopuri: Primul e de 
a acredita o teză negativă. Descartes și alți 
predecesori raționaliști au considerat drept 
adevăruri logic necesare, cognoscibile a 
priori, atît propoziţia că totul trebuie să 
aibă o cauză suficientă cît şi propoziţiile 
potrivit cărora anumite lucruri sau categorii 
de lucruri trebuie sau, dimpotrivă, nu pot să 
fie cauzele anumitor altor lucruri sau cate- 
gorii de lucruri. Privitor la prima parte a 
acestei teze negative, formulată atît de per- 
suasiv în Zreatise, Hume pare să fi devenit 
ezitant. Cea de a doua însă este reformulată 
tranșant în prima Cercetare: „Dacă raţio- 
năm a priori, orice lucru poate părea capa- 
bil să producă oricare altul. Privită din 
această perspectivă, căderea unei pietricele, 
bunăoară, ar putea să stingă Soarele sau 
voința unui om ar putea să guverneze miş- 
carea planetelor pe orbitele lor.“ Cu această 
concluzie a sa, Hume dă peste cap întreaga 
teologie naturală; rămîne de analizat sepa- 


rat doar argumentul teleologic, care face 


apel la experienţă. 

Cel de-al doilea scop al lui Hume este de 
a arăta că ideea de necesitate, care e o com- 
ponentă esenţială a conceptului de *cauza- 
litate precum și a celui de lege a naturii, nu 
poate fi scoasă din observarea lumii exteri- 
oare, ci trebuie derivată din forța simțită de 
noi a asociaţiilor statornicite între „stările 
spiritului“. Ideea sau pseudo-ideea ce re- 
zultă de aici este apoi proiectată asupra lu- 
mii, care nu cuprinde nimic de acest fel: 
aici, în lumea din afară, evenimentele sînt 


„total separate şi neconectate“, încât, deși 


între unele categorii de lucruri există ală- 
turări constante, conexiuni propriu-zise nu 
există. Hume nu face deosebire între nece- 
sitatea logică şi necesitatea naturală sau fi- 
zică. Drept care respinge sistematic orice 
argument sugerat în favoarea credinței că 
există necesități naturale și imposibilități 
naturale, pentru motivul insuficient că 
acestea nu constituie temeiuri pentru res- 
pingerea tezei negative la care el ţine. 

Aşa stînd lucrurile, Hume dezvoltă con- 
sideraţiile sale privind raţionamentul din 
experiență, considerații numite de succeso- 
rii săi problema *inducţiei. Acest raționa- 
ment se înfățișează în esenţă ca un silogism 
ireparabil-defectuos care face saltul ilicit 
de la „Toţi X-ii cunoscuți sînt 6“ la „Toţi 
X-ii sînt $“. Hume deduce că întrucît toate 
demersurile de acest fel sînt în mod vădit 
lipsite de un temei oferit de rațiune, ele se 
sprijină pe un alt principiu al naturii noas- 
tre — obişnuinţa. 

Hume însuși voia să spună asta şi să sa- 
vureze plăcerea scandalului astfel iscat, fă- 
ră a-și slăbi vreodată atașamentul faţă de 
„metoda experimentală de raţionament“, 
afât în „chestiuni morale“ cât și în celelalte. 
Avem aici unul din multiplele exemple 
cînd rezultatul sceptic al filozofiei generale 
expuse în Cartea I din Treatise se află în 
conflict aparent sau real cu preocuparea 
sinceră a lui Hume pentru îndeletnicirile 
savante și pentru răspîndirea în general a 
cunoaşterii, ca să nu mai vorbim de *simţul 
comun. Un alt exemplu de acelaşi fel: cum 
se împacă elogiul adus de el în 7reatise 
„credinţei naturale“ în lumea exterioară, 
credinţă pe care o socotea fără suport empi- 
ric, cu ideea, formulată apăsat în prima 
Cercetare, că „omul înţelept... cînd se con- 
fruntă cu pretenţiile impertinente ale bigo- 
tismului şi superstiţiei... îşi va croi credin- 
țele pe măsura probelor ce se pot aduce în 
favoarea sau împotriva lor“? Nu încape în- 
doială că Hume era conştient de aceste ten- 
siuni şi că a depus toate strădaniile spre a le 
depăși, mai întâi în Trearise iar apoi, într-o 
manieră destul de diferită, în Cercetare. 
Exegeţii gîndirii sale nu sînt unanimi cînd e 
vorba de a aprecia dacă şi în ce măsură a 
izbutit s-o facă. 

Hutcheson 


Lucrarea Dialogues a început să fie în- 
deobște recunoscută ca o capodoperă matu- 
ră abia o dată cu ediţia critică scoasă de 
Kemp Smith în 1935. Acesta susține că 
personajul Philon se apropie cel mai mult 
de poziţia ultimă a lui Hume însuși. Dacă 
lucrurile stau într-adevăr așa — dar trebuie 
spus că în răstimpul trecut de atunci s-au 
propus o multitudine de păreri alternative 
— înseamnă că Hume a murit într-o stare 
sufletească senină, calmă, nerăscolită de 
spaime, ca un „ateu stratonician“ (vezi 
Straton din Lampsac). 


Husserl, Edmund Gustav Albert (1859-— 
1938). Filozof german, cu studii de mate- 
matică făcute la Leipzig, Berlin și Viena, 
unde a audiat prelegerile lui *Brentano. A 
predat filozofia la Halle, Găttingen și 
Freiburg. 

Husserl şi-a propus să transforme doctri- 
na *fenomenologiei într-o ştiinţă pură, ne- 
empirică. În Logische Untersuchungen 
(1900, 1901) a criticat *psihologismul şi 
*naturalismul, susținînd că studiul utilizării 
cu sens a cuvintelor trebuie să se sprijine 
pe intuiţie, nu pe generalizări din experien- 
ți. Ideen zu einer reinen Phinomenologie 
und phănomenologischen Philosophie (1913) 


înfățișează un program de investigare sis- 
tematică a conştiinţei (existentul funda- 
mental incontestabil) şi a obiectelor ei. 
Ţine de esența obiectelor de a fi corelative 
unor stări mentale; nu se poate face distinc- 
ție între percepţie şi ceea ce e perceput. Ex- 
periența nu se limitează la aprehendarea 
prin simţuri, ci include tot ceea ce poate fi 
obiect al gîndirii (entități matematice, dis- 
poziţii sufletești, dorinţe). 


Hutcheson, Francis (1694-1746). Etician 
şi estetician britanic aparținînd tradiţiei em- 
piriste. Principala sa contribuţie filozofică 
o constituie dezvoltarea teoriei *simţului 
moral, teorie articulată pentru prima dată 
de *Shaftesbury. În lucrarea sa de căpete- 
nie Inquiry into the Original of Our Ideas 
of Beauty and Virtue (1725), Hutcheson a 
căutat să așeze judecata morală pe o teme- 
lie empiristă prin ideea unui simţ intern 
prin care aprehendăm virtutea şi o găsim 
plăcută prin ea însăşi. Teoria sa estetică re- 
prezintă o extindere la categoria de frumos 
a concepției sale despre modul cum func- 
ționează simţul intern. În lucrările sale ulte- 
rioare a continuat şi a adîncit analiza şi 
explicarea teoriei simțului moral. Vezi și 
estetică; empirism. 


Ibn Daud, Abraham ben David Hallevi (c. 
1110-1180). Primul filozof aristotelician 
evreu. În cartea sa AI- 'Aqida al-Rafi'a 
(Prea-slăvita credință) (1160) afirmă (ur- 
mîndu-l pe Sa'adya) armonia de esență 
dintre filozofie şi Tora (religia revelată). El 
îşi expune tema în tradiţia lui Ibn Sină (vezi 
Avicenna) şi a celorlalți aristotelicieni mu- 
sulmani, şi cu un raţionalism extrem, care-l 
face ca în interesul liberului arbitru al omu- 
lui să limiteze omniscienţa lui Dumnezeu. 
Într-o secțiune finală cu conţinut etic, com- 
bină idei platoniciene cu idei aristotelice. 
În calitate de aristotelician evreu, Ibn Daud 
a fost curînd eclipsat de figura mai impună- 
toare a lui *Maimonides. Sefer hak-Kabba- 
lah (Cartea tradiţiei) (1161), o lucrare apo- 
logetică de istorie îndreptată de Ibn Daud 
împotriva Karaismului (respingerea tradi- 
ției rabinice în favoarea interpretării literale 
a Bibliei) şi a creştinismului, rămîne un im- 
portant document istoric al epocii. 


Ibn Gabirol, Solomon (c. 1020-—. 1057). 
Primul filozof al Spaniei și unul dintre cei 
mai de seamă poeţi evrei din Evul Mediu. 
Majoritatea scrierilor sale în proză s-au 
pierdut, dispunem numai de un tratat de 
etică în limba arabă, Ameliorarea calități- 
lor sufletului (1045) şi de Fiîntîna vieții, 
păstrată în limba latină (Fons Vitae). 
Aceasta din urmă, scrisă sub formă de dia- 
log între dascăl şi învățăcel, este o discuţie 
despre principiile materiei şi sufletului, 
autorul vădindu-se a fi înainte de toate un 
neoplatonician. A fost scrierea cea mai in- 
fluentă printre scolasticii creştini (care-l 
cunoșteau pe Ibn Gabirol sub numele Jati- 
nizat de Avicebron sau Avencebrol), teoria 
unei materii universale constituind mărul 
discordiei dintre *Duns Scotus şi francis- 


cani, care o acceptau, pe de o parte, şi do- 
minicani, în frunte cu *Toma d'Aquino, 
care o respingeau, pe de alta. Ideile filozo- 
fice ale lui Ibn Gabirol transpar, amestecate 
cu motive mistice, şi din poemele sale, în- 
deosebi din Kether Malkhuth (Coroana re- 
gească), pe această cale, ele au pătruns în 
liturgia ebraică și figurează de asemenea în 
literatura Cabalei (vezi Kabbalah). 


Ibn Khaldân, 'Abd al-Rahmân (1332- 
1406). Istoric islamic. Principala lucrare: 
al-Mugaddimah (Introducerea) (prima ver- 
siune a fost încheiată în 1377). 

Ibn Khaldin este prin excelență filozoful 
islamic al istoriei, deşi originalitatea gîndi- 
rii sale nu trebuie exagerată. Şi-a petrecut 
anii de formare în nordul Africii în mijlo- 
cul unor mari bulversări politice şi sociale, 
ceea ce nu putea să nu influențeze concep- 
ţia sa de la vîrsta adultă. Teoria sa funciar- 
mente ciclică a istoriei era de o splendidă 
simplitate. Studiind mediul natural din jur 
şi văzînd un amestec de deșert și de oază 
citadină, el împărțea omenirea în două: o 
parte nomadă şi primitivă şi una civilizată 
şi sedentară. Prima a precedat şi a dat naș- 
tere celei de a doua: nomazii au devenit 
civilizați şi au atins un pisc al culturii. Dar 
virtuțile lor nomade au fost corupte de pu- 
terea şi luxul pe care le-a adus cu sine civi- 
lizaţia, fiind în cele din urmă nimicite de 
oamenii mai puţin civilizați. Întregul ciclu 
s-a desfășurat într-un răstimp de 120 de ani. 


Ibn Rushd. Vezi Averroes. 
Ibn Sină. Vezi Avicenna. 


icon. *Semn ce are unele din caracteristi- 
cile obiectului semnificat, de exemplu un 
eşantion de stofă sau un portret. 

idee. 1. (la Platon) Termenul „Idee“ este 
echivalent cu termenul „eidos“ (formă). 
Ambii au legătură cu cuvîntul grecesc 
„idein“ (a vedea); o idee (sau Idee) este ce- 
va ce este văzut — dar văzut printr-un fel 
de văz propriu intelectului. Întrebarea e în- 
să ce anume este văzut în acest fel. Ideea de 
dreptate, să zicem, nu-i totuna cu o defini- 
ție corectă a dreptății; Aristotel spune că 
Socrate dădea definiţii, dar nu avea nimic 
care ar corespunde teoriei platoniciene a 
Ideilor (Metafizica 1078 b 28-32). Pare to- 
tuși clar că un filozof platonician care a vă- 
zut Ideea de dreptate va fi capabil să defi- 
nească dreptatea corect. Platon afirmă de 
asemenea că numai Ideile sînt reale. Argu- 
mentarea sa e în mai multe locuri obscură, 
dar se pare că, spunînd că Ideile sînt reale, 
el voia să sublinieze existenţa unor standar- 
de obiective, care nu depind de decizia ni- 
mănui. Astfel, de exemplu, definiţia cercu- 
lui nu e ceva arbitrar. Spunînd că numai 
Ideile sînt reale, poate că Platon vrea să 
spună, de exemplu, că nici un cerc real sau 
veritabil nu se oferă simţurilor noastre; cer- 
cul real este Ideea de cerc, pe care o sesi- 
__ zează intelectul. 2. (în filozofia carteziană) 
În secolul al XVII-lea, Descartes a dat cu- 
vântului „idee“ un sens nou. El era de acord 
cu Platon că o idee este ideea a ceva, dar în 
timp ce Platon ţinea să releve că o idee este 
ceva obiectiv, cu totul independent de inte- 
ligenţele omenești, Descartes spunea că o 
idee este „ceea ce e conceput imediat de 
către spirit“ (Răspuns la Al treilea şir de în- 
tîmpinări, nr. 5). Spusa lui Descartes stă în 
legătură cu preocuparea sa de a găsi ceea ce 
nu e supus îndoielii (compară certitudine şi 
îndoială). Te poţi îndoi, de pildă, dacă ceea 
ce priveşti este cu adevărat un copac, pen- 
tru că ceea ce tu iei drept copac s-ar putea 
să fie vreun alt lucru fizic, dacă nu cumva 
chiar totul se petrece doar în vis. Dar, spu- 
nea Descartes, într-o asemenea situație nu 
te poți îndoi că-ți este prezentă ideea de co- 
pac. Accepţiunea lui Descartes a fost pre- 
luată de alţi filozofi; de exemplu, Locke 
(Eseu asupra intelectului omenesc. Episto- 
lă către cititor) spune că înțelege prin idee 
„un obiect nemijlocit al minţii, pe care 
aceasta îl percepe şi îl are în fața sa“. 


idealism | 


ideal. Privitor la sau legat de Ideea platoni- 
ciană. Despre Platon se spune adesea că 
scrie despre, să zicem, statul „ideal“, afir- 
mație legitimă în măsura în care Ideea de 
stat (vezi idee) e o paradigmă. În uzul con- 
temporan însă, se observă tendinţa de a pu- 
ne în contrast idealul cu realul, şi atunci e 
important să ne reamintim că pentru Platon 
așa-zisul stat „ideal“ este statul real, în sen- 
sul că el, şi numai el, merită numele de 
„stat“. Platon ar fi spus că Atena în care el 
trăia nu era un stat real — înțelegând prin 
asta nu că ea era o iluzie, ci că era lipsită de 
unele din trăsăturile adevăratului stat. 


idealism. Denumire dată unui grup de teo- 
rii filozofice, cărora le e comună ideea că 
ceea ce în mod normal am numi „lumea ex- 
terioară““ este, într-un fel, o creaţie a spiri- 
tului omenesc. Idealismul nu se opune con- 
cepției omului simplu că lucrurile materiale 
există; ci este în dezacord cu felul în care 
mulți filozofi analizează lucrul material, 
analiză potrivit căreia lumea materială e to- 
tal independentă de spirite. Există trei ti- 
puri principale de idealism. 1. Idealismul 
berkeleyan. După Berkeley, o analiză co- 
rectă arată că lucrurile materiale nu constau 
decît din idei, aflate fie în spiritul lui Dum- 
nezeu fie în spiritele agenților conştienţi, 
pe care el le-a creat. 2. Jdealismul transcen- 
dental. Termen aplicat de Kant teoriei sale 
despre lumea exterioară, teorie numită și 
idealism critic. Potrivit acestei teorii, 
obiectele experienţei noastre, în sensul de 
lucruri ce există în spațiu şi durează în 
timp, nu sînt decît fenomene, neavînd o 
existență independentă în afara gîndurilor 
noastre. Adjectivul „transcendental“ indică 
temeiurile pe care Kant sprijină această 
concepție: anume că numai prin acceptarea 
ei putem explica faptul că avem cunoştinţe 
a priori despre obiecte. 3. Jdealismul 
obiectiv (numit şi idealism absolut). Tip de 
idealism dezvoltat pe deplin pentru prima 
dată de Hegel. În timp ce idealismul berke- 
leyan şi cel transcendental sînt pluraliste, 
idealismul obiectiv este monist, susținînd 
că tot ce există este o formă a spiritului 
unic („Spiritul absolut“). Așa-numiţii Idea- 
lişti britanici (de exemplu, T. H. *Green, 
F. H. *Bradley și B. *Bosanquet) aparțin 
acestei școli de gîndire. 


Idei 

Termenul de idealism subiectiv este folo- 
sit de Hegel și de marxişti pentru desemna- 
rea concepțiilor unor filozofi cum este 
Kant, care susţin că în cunoștințele despre 
obiecte există elemente ce provin de la fiin- 
țele umane care le percep. Aceasta e, prin 
urmare, forma de idealism aflată în opozi- 
ţie cu idealismul obiectiv sau absolut. 


Idei (sau Forme). Vezi idee; Platon. 


idei abstracte. Concept a cărui natură par- 
ticulară a constituit o preocupare îndelun- 
gată pentru filozofi. Dacă un cuvînt este fo- 
losit cu sens, atunci, de bună seamă, cel ca- 
re-l foloseşte are cu siguranţă o idee despre 
ceea ce el înseamnă; şi în fond, oare semni- 
ficaţia cuvîntului nu e tocmai această idee? 
Dacă se acceptă această presupoziţie de o 
evidență seducătoare, se pune problema 
cum stau lucrurile cu cuvintele generale de 
felul „om“, „animal“ sau „triunghi“. Cum 
ele nu se referă la ceva individual și parti- 
cular, poate că semnificaţia lor o formează 
niște idei abstracte concepute ca un gen 
aparte de imagini mentale. *Locke suge- 
rează undeva că ideile acestea abstracte au 
cu necesitate toate caracteristicile felurite 
ale indivizilor ce aparţin clasei în cauză, 
„însă deodată pe toate și pe nici una“ (Eseu 
IV (VII) 9). *Berkeley a înșfăcat această 
nefericită sugestie, demolînd-o ca fiind 
contradictorie și absurdă. Propria sa propu- 
nere a fost mai târziu elogiată de *Hume ca 
fiind „una din cele mai mari și mai valoroa- 
se descoperiri făcute în anii din urmă în re- 
publica literelor“ (Trazar 1 (I) 7). Propune- 
rea, făcută în Principii, era că noi folosim o 
idee particulară din clasa despre care e 
vorba, ca reprezentant al acesteia. Ulterior 
—— detaliu adesea trecut cu vederea — în 
Alciphron (VII, 14), Berkeley a schiţat, fă- 
ră să o mai dezvolte vreodată, o explicaţie 
total diferită, ce anticipează pe *Wittgen- 
stein din perioada a doua: expresiile inteli- 
gibile pot avea înțeles pentru simplul fapt 
că au o utilizare; ca „de exemplu, semnul 
algebric care desemnează rădăcina pătrată 
a unui număr negativ, are o întrebuințare în 
operaţiile de calcul, deși e cu neputinţă să 
ne facem o idee despre o asemenea canti- 
tate“. Vezi și conceptualism; nominalism; 
realism; universale și particulare. 


idei înnăscute. Idei sau cunoştinţe aflate în 
minte anterior şi independent de experiența 
senzorială. La *Platon, cunoaşterea *For- 
melor derivă din idei înnăscute care sînt 
accesibile memoriei (vezi reamintire, argu- 
mentul r.). La *Descartes, toate principiile 
ştiinţei şi ale cunoașterii se întemeiază pe 


"idei clare şi distincte, pe *adevăruri incori- 


gibile, care sînt înnăscute în minte și pot fi 
sesizate prin metoda raţiunii. 

Ideile înnăscute au devenit ţinta atacuri- 
lor filozofilor empirişti, care au căutat să 
arate că mintea e la început o *tabula rasa 
pe care doar ulterior o in-formează experi- 
ența senzorială. Obiecţia clasică împotriva 
ideilor înnăscute apare la *Locke în Eseu 
asupra intelectului omenesc, unde se argu- 
mentează că dacă în minte ar exista idei în- 
născute, ar trebui să ne aşteptăm să le gă- 
sim exprimate de prunci şi de sălbatici ne- 
instruiți; experienţa arată însă în mod con- 
cludent că lucrurile nu stau așa. 


identitate. Relaţia exprimată în matemati- 
că şi logică prin semnul „egalităţii“, „=“. 
Spunînd că 2 + 3 = 5, spunem că numărul 
obținut adunînd pe 2 cu 3 este (identic cu). 
5. În vorbirea curentă relaţia de identitate 
se exprimă folosind cuvântul „este“ („e“), 
dar acest cuvînt are atâtea alte utilizări încât 
trebuie să încercăm să izolăm cazurile în 
care e folosit pentru exprimarea identităţii 
(vezi şi este). Să considerăm următoarele 
patru propoziţii: 1) Londra este un oraș. 2) 
Londra este capitala Angliei. 3) Zimbabwe 
este în Africa. 4) Zimbabwe este Rhodesia. 
În (1) şi (3) o entitate particulară este carac- 
terizată într-un anumit fel. Cînd „este“ se 
foloseşte în acest fel, în efectuarea unei ca- 
racterizări, spunem că avem de-a face cu 
„este“'-le predicţiei. Prin contrast, în (2) şi 
(4), unde „este“ are sensul de „este totuna“, 
spunem că e vorba de „este “-le identității. 
„Este“-le identităţii se distinge prin două 
trăsături de alte utilizări ale lui „este“: a) 
poate fi înlocuit prin „este totuna cu“ fără 
ca sensul propoziției în care apare să se 
modifice semnificativ, şi b) expresiile ce 
stau de cele două părţi ale sale se pot înlo- 
cui una pe alta fără a se modifica semni- 
ficativ sensul propoziției. De exemplu, (3), 
„Zimbabwe e aceeaşi cu în Africa“ nu prea 
are sens, după cum nu prea are nici „În 

Africa e Zimbabwe“, pe cînd „Zimbabwe e 
totuna cu Rhodesia“ și „Rhodesia este 
Zimbabwe“ păstrează ambele înţelesul lui 
(4). O expresie ce figurează indiferent de 
care parte a unui „este“ al identităţii trebuie 
neapărat să fie un *termen singular; adică 
un nume propriu, ca „Ion“, o *descripție 
definită, ca „Polul Nord“, un pronume, ca 
„eu“ sau „el“, ori un cuvînt sau expresie 
demonstrativă ca „aceasta“, „această pisi- 
că“ sau „acel șoarece“. Reprezentarea logi- 
că „formală“ a lui (4), de pildă, ar fi „z =r“, 
unde „z“ e o prescurtare pentru „Zimbab- 
we“, iar „r“ e o prescurtare pentru „Rhode- 
sia“, pe cînd reprezentarea lui (3) ar fi A(z), 
unde „A“ e o prescurtare pentru „e în Africa“. 

Identitatea se distinge, printre relaţii, 
prin faptul că este singura relaţie logică. 
Aceasta înseamnă că într-o teorie axiomati- 
că (vezi axiomă), axiomele privitoare la 
„="* sînt trecute în rândul axiomelor logice, 
iar într-un sistem de deducție naturală, re- 
gulile care guvernează utilizarea lui „=“ fi- 
gurează printre regulile de *inferenţă. Re- 
laţia de identitate este o *relaţie de echiva- 
lenţă, dar diferă de alte relaţii de echivalen- 
ță prin aceea că are în plus o proprietate 
care permite substituţiile. Această caracte- 
ristică se materializează într-un principiu 
numit uneori *legea lui Leibniz, potrivit 
căreia dacă a este identic cu b, atunci orice 
proprietate a lui a o are și b, sau tot ce este 
adevărat despre a este adevărat şi despre b. 
Formal, aceasta se exprimă prin a = b — 
(6) (a o $b). Principiul convers, că dacă 
a şi b sînt identici în toate privinţele, atunci 
ei sînt obiecte identice, se cheamă princi- 
piul *identităţii indiscernabilelor (formal, 
(9) ao $boa=b). 

Intuitiv, primul dintre aceste principii 
pare evident, dar pandantul său formalizat 
prezintă probleme generate de dificultatea 
de a specifica în mod adecvat predicatele 
pe care e permis să le parcurgă variabila 
„0“. Cel de-al doilea principiu este mai pu- 
țin evident, deoarece s-ar părea că am putea 
avea obiecte calitativ identice care să difere 
numai prin localizarea lor spaţială (de 
exemplu, două bile de biliard cu neputinţă 
de deosebit). Și aici, depinde mult de ce 
anume contează drept *proprietate (în spe- 
ță, dacă localizarea spaţială e o proprietate) 


şi dacă identitatea în toate privinţele trebuie 
să fie valabilă la un moment dat sau pe toa- 
tă durata existenței lui a şi b. Vezi și sens şi 
referinţă. 


identitatea indiscernabilelor. Principiul 
că dacă x are fiecare din proprietăţile lui y 
şi > fiecare din proprietăţile lui x, atunci x și 
y sînt identici. Termenul a fost folosit pen- 
tru prima dată de Leibniz (A patra scrisoare 
către Clarke, sec. al V-lea). 


ideologie. 1. În general, orice sistem de 
idei şi norme care orientează acţiunea poli- 
tică şi socială. 2. Așa cum este folosit de 
*Marx şi *Engels în /deologia germană 
(scrisă în 1845-1846 dar publicată pentru 
prima dată în 1932), cuvîntul se referă la 
asemenea sisteme generale numai în măsu- 
ra în care se recunoaște că ele conţin falsuri 
şi distorsiuni generate de motivații mai 
mult sau mai puţin inconștiente. În acest 
sens, cei doi autori, fireşte, nu considerau 
propria lor operă ca fiind ideologică. 3. În 
alte contexte marxiste și unde accentul ca- 
de pe *metafizică, cuvîntul acoperă toate 
ideile, de orice fel, contrastul fiind între su- 
prastructura ideologică şi baza materială: în 
acest sens este ideologie chiar și știința cea 
mai dezinteresată şi mai obiectivă. Vezi 
materialism; sociologia cunoaşterii. 


idolii minţii. Supoziţiile false și iluziile 
identificate de Francis Bacon în Novum 
Organum cartea Î, 39-44 ca fiind cea de a 
patra dintre sursele principale ale erorilor 
ce împovărează spiritul uman în aspiraţia 
lui spre adevăr: 1) idolii tribului, care „își 
au izvorul în însăși natura omenească și în 
însuși neamul sau genul omenesc; căci este 
fals că simţurile omului sînt măsura lucru- 
rilor“; 2) idolii peșterii, care sînt cei ai 
omului individual; 3) idolii forului, „for- 
maţi prin convieţuirea și asocierea oame- 
nilor“, îndeosebi prin „reaua și nepotrivita 
alegere a cuvintelor“; şi 4) idolii teatrului, 
pentru care sînt vinovate filozofiile false. 


Iluminism (sau Luminism sau Epoca ra- 
ţiunii). Perioada caracterizată prin apariția, 
în Franţa secolului al XVIII-lea, a ideilor 
progresiste şi liberale care au dus la Revo- 
luţie şi au rămas influente în filozofia occi- 


iluzie 

dentală. Progresul cunoaşterii ştiinţifice a 
favorizat dezvoltarea doctrinelor empiriste, 
naturaliste şi materialiste și o opoziţie pu- 
ternică față de clericalism. Este epoca în 
care a văzut lumina tiparului /'Encyclope- 
die (vezi enciclopediştii). 

Ideile dominante ale Iluminismului au 
fost sistematizate şi publicate de către 
d'Holbach (1723-1789) în al său Sysreme 
de ia nature (1770). Remarca sa introduc- 
tivă „Omul e nefericit pentru că nu cunoaş- 
te natura“ reprezintă un rezumat al obiecti- 
velor urmărite în lucrare. Natura, susține el, 
poate fi cunoscută prin experiența şi gîndi- 
rea oamenilor, iar explicaţiile nu trebuie 
căutate în credințele tradiţionale sau în pre- 
tinsele revelații ale Bisericii. Există o con- 
tinuitate fundamentală între om şi restul na- 
turii, între comportamentul animal şi com- 
portamentul uman; toate fenomenele natu- 
rale, inclusiv cele psihice, se pot explica 
prin organizarea și activitatea materiei. Re- 
ligia şi credinţele în lucruri supranaturale 
duc la formarea de deprinderi ce inhibă cer- 
cetarea și dobîndirea de cunoștințe necesa- 
re atingerii țelurilor fundamentale ale omu- 
lui: fericirea şi autoconservarea. 

Oamenii nu sînt de la natură nici buni, 
nici răi, ci pot fi modelaţi prin educaţie și 
experienţă. Rațiunea arată nevoia de alții a 
omului și reprezintă temelia sistemelor mo- 
rale determinate de ceea ce e de folos so- 
cietăţii. Politica trebuie să fie conformă cu 
esenţa și scopurile societății, nu să depindă 
de pasiunile guvernanţilor. Puterea unui om 
asupra altuia poate fi justificată numai dacă 
se dovedeşte utilă; educaţia și legislaţia pot 
fi eficiente numai cînd oamenii sînt con- 
vinşi că acestea le servesc interesele. 


iluzie, argumente scoase din existența i. 
Denumire colectivă dată argumentelor ce 
invocă posibilitatea și producerea efectivă 
a erorilor perceptuale, cu scopul de a pune 
sub semnul îndoielii credințele sprijinite pe 
datele simțurilor. Termenul „iluzie“ acope- 
ră aici și multe fenomene care în contexte 
ne-filozofice n-ar fi taxate așa. În primul 
rînd, e vorba de iluziile exemplare menţio- 
nate în manualele de psihologie: linii egale 
care, pe un anume fundal, ne apar inegale; 
etc. În al doilea rînd, e vorba de acele vise, 
viziuni şi halucinaţii pregnante care pot 


face subiectul să creadă în mod greșit că a 
perceput ceva, cînd de fapt de față nu era 
nimic public și perceptibil: un exemplu fa- 
vorit este pumnalul pe care Macbeth nu-l 
vede, dar îl „vede“ (Macberh II, 1). În al 
treilea rînd, e vorba de cazurile în care un 
obiect public a fost în fapt perceput, dar el 
nu e ceea ce subiectul ar putea fi înclinat să 
creadă: acesta crede, de exemplu, că a vă- 
zut o oază, cînd de fapt ceea ce a văzut era 
un miraj fotografiabil; sau — ca să dăm un 
exemplu mai sofisticat — subiectul crede 
că poate să vadă o stea îndepărtată, dar de 
fapt steaua în cauză a dispărut de cînd lu- 
mina ce cade acum pe retina lui a plecat de 
la ea (vezi argumentul decalajului tempo- 
ral). În al patrulea rând, se sugerează că 
multe din fenomenele familiare din cea mai 
obișnuită percepție ne înşală în mod asemă- 
nător: o monedă rotundă dacă e privită 
oblic ne apare, zice-se, nu rotundă, ci ova- 
lă; masa pe care subiectul o percepe (de la 
distanţe diferite) ocupă proporţii total dife- 
rite din cîmpul lui vizual, în timp ce masa 
reală îşi păstrează cu obstinaţie dimensiu- 
nile neschimbate; ş.a.m.d. În al cincilea 
rînd, Descartes a observat că se întîmplă ca 
oamenii să relateze că au avut anumite sen- 
zaţii acolo unde s-ar fi aflat un mădular 
dacă nu ar fi fost amputat, în timp ce Platon 
şi Berkeley au remarcat că o aceeași apă 
pare caldă unei mîini reci, și rece unei 
mîlini calde. Consideraţiile de acest fel, lua- 
te împreună, au fost socotite adesea drept o 
dovadă că în ceea ce în mod neavizat nu- 
mesc *percepţie, oamenii pot fi în mod 
nemijlocit conștienți doar de experienţele 
lor senzoriale private; încît *datele senzo- 
riale alcătuiesc un *văl al aparenţei în veci 
de nepătruns între ei şi lumea exterioară. 
Vezi și limbaj privat. 


imaginaţie. Formă de activitate mentală 
considerată distinctă de procesele cognitive 
sau raţionale; ordonare liberă, creatoare a 
conținuturilor mentale. Imaginaţia în acest 
sens este confundată adesea în mod incoe- 
rent cu producerea de imagerie mentală. 
Filozofii au desconsiderat adesea imagi- 
naţia pe temeiul lipsei sale de autoritate 
cognitivă. Condamnarea de către Platon a 
artei, de exemplu, derivă în esență din 
această concepţie (vezi estetică). În episte- 

mologia lui *Kant însă imaginaţia este con- 
siderată a fi o condiţie a oricărei cunoașteri 
posibile în virtutea puterii sale de a sinteti- 
za conţinuturi brute ale minții, iar în esteti- 
ca influenţată de Kant jocul liber al imagi- 
naţiei este considerat a fi condiţia artei. 
Această concepție privind locul central al 
imaginaţiei a fost dezvoltată apoi de către 
filozofi ca Friedrich *Schiller, *Schopen- 
hauer și *Hegel, iar prin *Schelling a exer- 
citat influență asupra *Romantismului, un- 
de adesea se consideră că imaginaţia oferă 
acces la cunoaștere şi adevăr şi unde arta 
este socotită a fi valoarea supremă. 

În filozofia contemporană imaginația a 
constituit un centru de interes pentru filo- 
zofi existenţialişti ca *Sartre. Împotriva 
acestei tendinţe, filozoful britanic Gilbert 
*Ryle a argumentat că imaginaţia nu € o 
unică facultate mentală — ba chiar, că nici 
nu este o activitate mentală internă — și că 
în schimb multe feluri de comportament 
observabil, foarte diferite între ele, se ca- 
racterizează prin „imaginativitate“ (vezi be- 
haviorism). 


imagini eidetice. Imagerie mentală defini- 
tă ca avînd pregnanța *datelor senzoriale 
dar fiind deosebită de datele senzoriale ha- 
lucinatorii prin absenţa înclinaţiei de a cre- 
de că e vorba de o veritabilă *percepție a 
unei realități publice. Imaginile eidetice 
sînt trăite ca nişte proiecţii asupra „lumii 
exterioare“. Celor capabili să le aibă, care 
sînt de obicei copii, li se spune „eidetici“. 


imanent. Aflat în interior. Cuvîntul este 
adesea folosit de panteişti (vezi panteism) 
pentru a caracteriza modul în care Dumne- 
zeu sălășluieşte în lumea creată sau se iden- 
tifică, într-un sens sau altul, cu ea. Compa- 
ră transcendent. 


imortalist. Persoană care crede că oamenii, 
sau un element crucial din ei, supravieţu- 
iesc morţii și dăinuie veşnic. 


imortalitate. Vezi nemurire. 


imperativ. Modul gramatical caracteristic 
al verbului principal din propoziţiile (numi- 
te imperative) cu ajutorul cărora se efectu- 
ează de regulă *acte de vorbire avînd func- 
ţia de orientare a comportamentului, cum 


sînt rugăminţile şi ordinele. Imperativele, 
adică propoziţiile imperative, sînt de inte- 
res pentru (meta)eticieni şi pentru logici- 
eni. Una din teoriile influente afirmă că 
judecăţile morale implică imperative şi că, 
deci, spre exemplu, „Dacă trebuie să faci X, 
fă-f' e o inferenţă validă cînd „trebuie“ ex- 
primă ideea de datorie morală. Potrivit 
acestei concepții, dacă o judecată morală 
poate să apară drept o concluzie a unui 
raționament, atunci poate să apară așa și un 
imperativ. Pe de altă parte, raționamentele 
aşa cum le înțelege logica tradiţională nu 
pot conţine imperative nici în rolul de pre- 
mise, nici în cel de concluzie, deoarece ea 
tratează numai despre raționamente ale că- 
ror premise şi concluzii pot fi adevărate sau 
false, ceea ce nu e cazul cu imperativele. 
Totuşi se pare că există raționamente valide 
ce cuprind imperative, ca de exemplu „În- 
chide toate A-urile. Acesta e un A. Deci în- 
chide acest A." Punctul de vedere că acesta 
este un raționament valid poate fi susținut 
pe baza ideii că întocmai cum Propoziţiile 
sînt adevărate sau false, tot aşa imperative- 
le sînt satisfăcute (îndeplinite) sau nesatis- 
făcute. S-ar putea susţine deci că un raţio- 
nament ce cuprinde imperative este valid 
dacă adevărul sau satisfacerea premiselor 
sale implică adevărul sau satisfacerea con- 
cluziei sale. De exemplu, dacă premisa „În- 
chide toate A-urile“ este satisfăcută iar pre- 
misa „Acesta este un A“ este adevărată, de- 
curge că „Închide acest A“ este satisfăcută. 
Învederînd astfel posibilitatea unei logici 
(vezi logică) a imperativelor, se dovedeşte 
că posibilitatea de a trage concluzii morale 
nu este blocată de implicaţiile cu caracter 
de imperative ale judecăților morale. 


imperativ categoric. Termen introdus în 
etică de către *Kant cu scopul de a deosebi 
între călăuzirea acțiunii dată de morală şi 
călăuzirea datorată altor tipuri de prescrip- 
ţii. În timp ce majoritatea sfaturilor sînt de 
forma „Dacă vrei X, fă Y* (Kant le numeşte 
imperative ipotetice), poruncile morale îm- 
bracă forma categorică: „Să nu ucizi.” Mo- 
ralitatea este privită, astfel, ca fiind un an- 
samblu de exigenţe obiective, independente 
de ceea ce un om sau altul ar putea să vrea. 


imperativ ipotetic. Vezi imperativ categoric. 


| implicaţie și consecință logică 

implicaţie și consecință logică (în engleză 
titlul articolului este implication and entail- 
ment — n.t.). Familie de noțiuni strâns înru- 
dite pentru a căror clarificare adecvată s-au 
scris texte ce ar umple volume întregi. 
Probleme se ivesc atunci cînd se încearcă 
determinarea relaţiilor existente înăuntrul 
familiei şi nu se izbutește formularea unor 
definiţii clare și acceptate de toată lumea. 
Se consideră că a aserta enunţul condiţional 
„Dacă A, atunci B“ este echivalent cu a 
spune că A implică B, ceea ce, la rîndul său, 
este adesea interpretat ca însemnînd că B 
poate fi dedus din A. Dar dacă B poate fi 
dedus din A, atunci a raţiona „A, deci B“ în- 
seamnă a conchide valid, ceea ce înseamnă 
că B decurge din A sau că A implică (antre- 
nează) logic B. Acest şir de conexiuni ne-ar 
putea face să presupunem că toate aceste 
aserţiuni despre relaţia dintre A şi B nu sînt 
decît moduri diferite de a spune acelaşi lu- 
cru. Există însă alte consideraţii care arată 
că în mod sigur lucrul acesta nu poate fi 
susţinut fără rezerve. Există multe enunţuri 
condiţionale, de felul „Dacă Albert a înghi- 
țit o doză mare de arsenic, va muri“, care ar 
putea fi acceptate ca adevărate, dar unde 
despre inferența corespunzătoare „Albert a 
înghiţit o doză mare de arsenic, deci va mu- 
ri“, deși este rezonabilă, nu s-ar putea pre- 
tinde că e forma! *validă, deoarece ade- 
vărul lui „Albert va muri“ decurge din ade- 
vărul lui „Albert a înghiţit o doză mare de 
arsenic“ doar în virtutea proprietăţilor pe 
care le are arsenicul în raport cu metabolis- 
mul uman şi nu în temeiul formei logice a 
celor două enunţuri. Un enunț condițional 
de aceeași formă, spre exemplu „Dacă Fred 
a înghițit o doză mare de vitamina C, va 
muri“, probabil că nu va fi considerat ade- 
vărat. Așadar, dacă prin „validitate“ se are 
în vedere validitatea formală, există cazuri 
în care „Dacă A, atunci B“ este adevărată, 
dar „A, deci B“ nu e o inferenţă validă. 
Această distincţie între adevărul unui 
enunţ condiţional și existenţa unei relaţii de 
consecinţă logică devine și mai necesară 
cînd enunţurile condiţionale sînt tratate — 
cum se obișnuiește cel mai adesea în for- 
malizările logice — drept condiţionale 
(vezi condiţional) materiale. Condiţionalul 
material „A 2 B“ este adevărat dacă în fapt 


nu avem situaţia în care A este adevărat și 
B fals; în schimb, pentru ca „A, deci B“ să 
fie o inferenţă validă, trebuie să fie imposi- 
bil ca B să fie fals cînd A este adevărat (vezi 
și validitate şi adevăr). Dat fiind că e un 
lucru îndeobşte acceptat că „A“ implică 
(antrenează) logic „B“ dacă şi numai dacă 
„A, deci B“ e o inferenţă validă, înseamnă 
că a spune că „A“ implică (antrenează) lo- 
gic „B“ revine la a spune că „A > B“ este 
nu doar adevărat, ci necesarmente adevărat. 
În felul acesta s-a ajuns la ideea că studiul 
relaţiei de implicaţie (antrenare) logică in- 
tră în perimetrul *logicii modale, inițiată în 
forma ei modernă de C. [. Lewis prin siste- 
mele sale de implicație strictă. 

Implicaţia e o idee ce ne plasează undeva 
între enunţurile condiţionale, pe de o parte, 
şi consecinţa logică, pe de alta, ceea ce a 
avut drept urmare distingerea a diferite „fe- 
luri““ de implicaţie în funcţie de relaţia lor 
cu aceste două idei. Implicația materială 
este relaţia care are loc între A și B cînd 
condiţionalul material „A > B“ este adevă- 
rat. Insatisfacţia pe care o prilejuieşte con- 
diționalul material cînd e vorba de a reda în 
mod adecvat sensul enunţurilor condiționa- 
le ține în mare parte de așa-numitele para- 
doxuri ale implicației materiale. Acestea 
sînt că, pentru un enunţ oarecare A, 1) dacă 
A este fals, „A > B“ este adevărat, și 2) 
dacă A este adevărat, „B 2 A“ este adevă- 
rat, indiferent ce enunţ ar fi B. Astfel, potri- 
vit interpretării materiale, fiecare dintre ur- 
mătoarele enunțuri ar fi adevărat: „Dacă 
iarba e albastră, aricii sînt ghemuiți“, „Da- 
că iarba e albastră, aricii nu sînt ghemuiţi“, 
„Dacă iarba nu e albastră, aricii nu sînt 
ghemuiţi“. În mod normal însă se prezumă 
că rostul asertării lui „Dacă A, atunci B“ 
este în parte acela de a nega că „Dacă A, 
atunci nu B“, excluzînd posibilitatea ca B 
să fie fals cînd A e adevărat. Or, dacă așa 
stau lucrurile, atunci — s-a argumentat de 
către unii — reprezentarea logică a condi- 
ționalelor ar trebui să se conformeze cerin- 
ței ca „Dacă A, atunci B“ şi „Dacă A, atunci 
nu B“ să fie contradictorii (vezi contradic- 
toriu). 

Relaţia de implicaţie formală, introdusă 
de Russell, suferă de trăsături paradoxale 
similare. Un enunţ condiţional generalizat, 

inconștient 


de felul „Dacă o bucată de fier oarecare 
este încălzită, ea se va dilata“, cînd este 
simbolizat prin (Vx) (Bx > Dx), se zice că 
exprimă o implicație formală, iar dacă e 
adevărat, se zice că „Bx“ implică formal 
„Dx“. Eticheta „formal“ este în cazul de fa- 
ță prost aleasă, dat fiind că nu-i deloc ade- 
vărat că toate implicaţiile de acest fel sînt 
adevărate în virtutea *formei logice a enun- 
țurilor componente; (Yx) (x este dinozaur 
2 x e mort) poate fi dat drept contraexem- 
plu. Proprietăţile paradoxale ale implicaţiei 
materiale se extind la implicaţia formală, 
făcînd posibilă orice susținere generală de- 
spre obiecte inexistente, ca de pildă că (Vx) 
(x este unicorn 2 x are trei coarne). 

Implicația logică este o noţiune mult mai 
apropiată de aceea de consecinţă logică. A 
implică logic B dacă B nu poate fi falsă 
cînd A este adevărată. Diferenţa dintre cele 
două noțiuni constă în aceea că implicaţia e 
întotdeauna o relaţie între două enunţuri, pe 
cînd consecinţa logică este o relaţie între 
unul sau mai multe enunţuri şi un enunţ. 
Nici această diferenţă n-ar fi esenţială dacă 
am vorbi de consecinţa logică numai ca de 
o relaţie între un număr finit de enunţuri și 
un enunţ, pentru că atunci *conjuncţia ace- 
lui număr finit de enunţuri ar implica logic 
enunţul în cauză. În schimb, dacă se poate 
spune că un enunţ este consecinţa logică a 
unei mulțimi infinite de enunţuri, această 
reducere nu este posibilă. 

S-au introdus şi alte noțiuni de implicaţie 
şi au fost descrise caracteristicile lor forma- 
le. În general, rămîne întotdeauna loc pen- 
tru introducerea unei noi noțiuni de impli- 
caţie, și asta pentru că orice sistem logic S, 
determinînd anumite forme de raționament 
ca valide, determină parțial relația de con- 
secință logică. Atunci se pot introduce 
enunţuri condiționale „A —, B“, definite ca 
fiind adevărate exact atunci cînd „A, deci 
B“ este o inferenţă validă în S. Prin aceasta 
s-ar introduce un nou fel de implicaţie, 
implicaţia;, definită prin „A implică; B“ 
dacă și numai dacă „A —, B“, sau dacă şi 
numai dacă A are drept consecinţă logică B 
relativ la criteriile oferite de S. Problema 
dacă în acest caz este vorba de un fel de 
implicaţie cu adevărat nou rămîne atunci a 


mai fi cercetată. În măsura în care S nu e un ' 


sistem universal, adică nu epuizează crite- 
riile de determinare a validității, implicaţia; 
nu va coincide cu nici una din formele de 
implicaţie cu care se operează deja în S sau 
în vreun alt sistem. 


imposibilitate. În sensul curent, colocvial 
al cuvîntului, este numit imposibil ceea ce 
— eventual doar în anumite împrejurări sau 
de către anumiţi oameni — pur și simplu 
nu poate să se producă sau să fie făcut. În 
acest sens, ceea ce e în mod natural imposi: 
bil sau ceea ce e imposibil pentru oameni, 
sau pentru anumiţi oameni în anumite îm- 
prejurări, pentru Dumnezeu ar fi oricînd nu 
doar posibil, ci și lesnicios. 

Într-un alt sens, tehnic, însă — de impo- 
sibilitate logică, înţeleasă prin opoziţie cu 
imposibilitatea contingentă — ceea ce e 
imposibil nu poate fi nici măcar descris în 
mod inteligibil și coerent. Se poate spune 
astfel că nici chiar Dumnezeu nu poate face 
ceva ce este logic imposibil; nu poate, de 
exemplu, să producă un cub perfect care să 
fie perfect sferic. Dar acest exemplu și for- 
mularea care îl precede sînt încă derutante. 
Pentru că sugerează că s-a specificat o anu- 
me sarcină, care depășește chiar și puterile 
Omnipotenţei. De fapt însă, prin rostirea 
unei mixturi verbale autocontradictorii sau 
altminteri neinteligibile nu se specifică nici 
o sarcină. Vezi și inevitabilitate; legi ale na- 
turii; adevăr necesar și adevăr contingent. 


incompatibilist. Vezi liber arbitru şi deter- 
minism. 
incomplet. Vezi complet. 


inconsistent. Vezi consistent. 


inconștient. 1. Temeiul oricărei existenţe, 
în care se combină principiul spiritual al 
naturii, voinţei și raţiunii. Ideea a fost dez- 
voltată de K. R. E. von Hartmann (1842- 


„ 1906) în Die Philosophie des Unbewussten 


(1869) sintetizînd teoriile lui *Schelling, 
*Schopenhauer şi *Hegel. Nefericirile 
existenței sînt explicate prin suferința in- 
conştientului datorată luptei neîncetate din- 
tre voinţă şi rațiune; ea poate fi alinată prin 
ascendentul pe care-l dobîndește raţiunea 
conştientă asupra impulsului orb, pînă la 
eliberarea finală a inconştientului la sfîrși- 


i inconștient colectiv 

tul vieţii fizice. 2. Sursă de influenţe exer- 
citate asupra comportamentului și care ex- 
plică faptul că nu orice acțiune caracteriza- 
tă prin finalitate este orientată conștient. În 
teoria lui Freud, el este depozitul de amin- 
tiri privitoare la experienţe refulate de con- 
ştiinţa personală, ca efect al obişnuinţelor, 
formate din copilărie, de a nega impulsurile 
ce ar putea da prilej de dezaprobare (din 
partea părinților). Astfel de impulsuri refu- 
late persistă sub formă de dorinţe incon- 
ştiente și adesea influențează defavorabil 
dezvoltarea personalității (vezi Freud). 
*Jung făcea distincţie între inconştientul 
personal și inconştientul colectiv; acesta 
din urmă cuprinde „arhetipuri“ sau simbo- 
luri ce reprezintă moduri de reacție moște- 
nite la tipuri particulare de experiență. Im- 
pulsul fundamental al omului este cel de 
autoafirmare; libertatea se poate realiza 
prin asimilarea inconştientului de către 
conştiinţă. 


inconștient colectiv. În psihologia lui C. 
G. *Jung, inconştientul moștenit, care con- 
ține „arhetipuri“, precipitate simbolice ale 
experienței întregii specii umane. 


incontinență. Termen alternativ pentru 
*slăbiciune a voinţei sau acrasie. 


incorigibil. Verificat în mod direct sau con- 
cludent, nesusceptibil de testări ulterioare. 
O clasă de așa-numite *enunțuri de bază 
sau Propoziţii de bază ce descriu conţinu- 
turi de experiență prezente (de exemplu 
„Mă doare capul“) sînt îndeobște conside- 
rate incorigibile întrucît nu exprimă nimic 
cu privire la care am putea fi nesiguri sau 
induși în eroare. Asemenea enunțuri însă 
pot să fie false chiar dacă aserțiunea făcută 
este sinceră, nu pentru că experienţa însăși 
ar putea fi în vreun fel failibilă, ci pentru că 
ar putea fi greşit identificată sau incorect 


formulată în cuvinte. Vezi enunţuri protocol. : 


independent. 1. O propoziţie C este (Zogic) 
independentă de Propoziţiile B,,....„B, dacă 
şi numai dacă nici C, nici negația ei nu e o 
consecință (logică) a lui B,....„B,. 2. O 
propoziţie Q este (formal) independentă de 
propoziţiile P,,...,P, într-un sistem formal 
S dacă şi numai dacă nici Q, nici negația ei 


nu poate fi derivată în $ din P,.....P, (în 
care caz, nici Q, nici negația ei nu este o 
*consecință formală a lui P,,....P, în 5). 


indeterminism. Vezi liber arbitru şi deter- 
minism. 

indexical. Desemnare a cuvintelor și ex- 
presiilor în cazul cărora este necesar să 
ştim mai întâi cine le scrie sau le rostește, 
sau unde şi cînd, pentru a şti la ce obiecte 
se face referire. Toate pronumele persona- 
le, de exemplu, sînt cuvinte indexicale, de- 
oarece pentru a şti la cine se referă „tu“ sau 
„eu“, trebuie să ştim cine şi cui îi scrie sau 
îi vorbește. „Ieri“, „azi“ și „mâine“, precum 
şi toate verbele aflate la forme în care e 
marcat timpul, sînt de asemenea indexicale, 
deoarece referința lor temporală este în 
funcţie de ocazia rostirii. 


indicativ. Modul gramatical caracteristic al 
verbului principal în enunţurile şi între- 
bările obișnuite. De exemplu, în propoziţia 
„Maria patina“, verbul „patina“ este la mo- 
dul indicativ. Supoziţia că logica și filozo- 
fia ar trebui să se preocupe numai de enun- 
țuri a fost poreclită polemic de către *Ryle 
„fetişul propoziției indicative“. Compară 
imperativ. 


indiferență, principiul i. Principiul, impus 
atenţiei de *Laplace, potrivit căruia putem 
considera echiprobabile două evenimente 
dacă n-avem nici o rațiune de a considera 
că se va produce mai degrabă unul decît ce- 
lălalt. Acest principiu poate fi folosit spre a 
justifica considerarea diverselor ipoteze ca 
fiind antecedent echiprobabile, dîndu-ne 
astfel un input în *teorema lui Bayes. Din 
păcate, dacă nu e formulat cu multă grijă, 
duce la contradicții. Criticii săi neagă că 
ignoranţa noastră ar putea să justifice ceva. 
Vezi și teoria probabilității. 


indiscernabilitatea identicilor. Principiul 
că dacă x şi y sînt identici, atunci x are orice 
proprietate pe care o are y şi y are orice pro- 
prietate pe care o are x. Conversa *identită- 
ţii indiscernabilelor este numită uneori *le- 
gea lui Leibniz. 


individ. 1. Orice poate fi separat şi indivi- 
dualizat sau făcut referent al subiectului 

unei propoziţii sau al unui gînd. Prin indi- 
vizi, în sensul restrîns al cuvîntului, se înțe- 
leg uneori lucrurile şi fiinţele particulare, 
cum ar fi o carte sau un om; în sens larg în- 
să ei pot fi şi universale, cum sînt albul sau 
binele (vezi universale şi particulare). 2. (în 
logică) Subiectul unei propoziţii din *cal- 
culul predicatelor de ordinul înfâi. 


îndividuație, principiul i. Principiu ce 
identifică în chip unic un individ. O dispută 
scolastică s-a purtat în jurul întrebării dacă 
individuația se efectuează material sau în 
virtutea unei proprietăţi formale de unicita- 
te sau *hecceitate; în prezent, termenul se 
foloseşte cel mai adesea în discuţiile despre 
*identitatea personală şi despre modul în 
care poate fi identificat un individ în raport 
cu alții. 

indubitabil. Termen epistemologic care 
denotă proprietatea de a fi cert sau mai pre- 
sus de îndoiala raţională. Proprietatea unei 
Propoziţii de a fi indubitabilă nu este echi- 
valentă cu necesitatea ei logică, deoarece şi 
despre unele Propoziţii contingente se poa- 
te spune că sînt efectiv mai presus de îndo- 
ială. Vezi certitudine și îndoială; epistemo- 
logie. 


inducţie. 1. Metodă de raționament prin 
care se inferă o lege generală sau un princi- 
piu din cazuri particulare observate. Cuvân- 
tul „inducție“ derivă din traducerea latină a 
cuvîntului grecesc epagoge, care la rîndul 
său pare să fi fost preluat de la autori greci 
mai vechi care au scris despre tactica mili- 
tară. Termenul e folosit pentru desemnarea 
tuturor raționamentelor în care adevărul 
premisei sau al premiselor, deşi, ce-i drept, 
nu implică adevărul concluziei sau al con- 
cluziilor, dă impresia că reprezintă un bun 
temei pentru acceptarea ei (al lor). Mai este 
folosită și expresia „raționament amplifi- 
ant“ (în engleză: ampliative argument — 
n.t.) sugerată de C. S. Peirce. Nu există o 
subclasificare universal acceptată a raţiona- 
mentelor inductive sau amplifiante, deși se 
consideră adesea că inducția prin simplă 
enumerare reprezintă forma fundamentală: 
ea trece de la A, este , A, este $ etc. la 
concluzia că (probabil) toți A sînt $. 


inducție Ji 


O dată cu dezvoltarea ştiinţelor naturii, 
filozofii au devenit din ce în ce mai con- 
ştienţi de faptul că un raționament deductiv 
(vezi deducție) poate doar să dea în vileag 
ceea ce e deja cuprins implicit în premise, 
drept care au înclinat să îmbrăţişeze ideea 
că orice cunoștință nouă nu poate fi obţinu- 
tă decît printr-o formă sau alta de inducţie. 
În sensul sesizării acestui lucru a fost Fran- 
cis *Bacon profetul ştiinţei inductive, cel 
ce „a tras semnalul de adunare a tuturor in- 
teligenţelor“. 

Problema inducției în sensul actual al 
acestei sintagme a fost ridicată de *Hume, 
deși el însuși n-a folosit în contextul res- 
pectiv cuvîntul „inducţie“. Mecanismul 
esenţial al oricărui raționament ce pleacă 
de la experienţă era reprezentat de Hume ca 
o tentativă de *silogism, problema fiind de 
a arăta ce îndreptăţire putem avea de a trece 
de la o primă premisă care spune că toate 
cazurile observate dintr-o anumită clasă au 
cutare proprietate, la concluzia că toate ca- 
zurile din clasa respectivă, fără nici o re- 
stricție, au avut, au și vor avea acea pro- 
prietate. 

O a doua premisă, prin adăugarea căreia 
am obţine un silogism valid este că toate 
cazurile clasei de care e vorba au fost în 
fapt observate. Sugestia de a adăuga aceas- 
tă premisă este însă nepotrivită, deoarece 
dacă i s-ar da curs am avea de-a face cu o 
analiză a experienţei şi nu cu un raționa- 
ment făcut plecînd de la experienţă. Acesta 
din urmă comportă în mod esenţial o trans- 
gresare a datului, utilizarea cazurilor exa- 
minate pentru orientarea așteptărilor cu pri- 
vire la cazurile încă neexaminate. Singura 
alternativă examinată de Hume este adop- 
tarea drept cea de a doua premisă a unui 
enunţ privind *uniformitatea naturii. El a 
respins-o însă, pe temeiul că adevărul unui 
asemenea enunţ n-ar putea fi cunoscut decât 
apelînd, în mod circular, tocmai la raționa- 
mente de felul celor puse aici în cauză (vezi 
argumentarea circulară). S-ar putea obiec- 
ta, chiar mai viguros, că atunci cînd un ase- 
menea enunţ e luat ca a doua premisă în si- 
logismul dorit, despre el s-ar şti în mod di- 
rect că e fals prin simplu apel la experienţă, 
fără a raționa plecînd de la experienţă, 
pentru că în el ar fi conținută aserţiunea că 


inducţie transfinită 

toate cazurile observate de indiferent cine 
pînă la indiferent care moment, arbitrar 
ales, constituie în toate privinţele un eșan- 
tion perfect reprezentativ pentru clasa din 
care ele fac parte. Or, toată lumea ştie că în 
experienţă se ivesc și noutăți. 

Morala scoasă de aici de către Hume este 
că raționamentul care pleacă de la expe- 
riență nu poate fi decât lipsit de o întemeie- 
re raţională. Se pare, totuşi, că el nu s-a 
prea sinchisit de inconsecvenţa vizibilă pe 
care o comitea insistînd, pe de o parte, că 
un atare raționament se sprijină pe cele mai 
adînci instincte ale firii noastre, iar pe de 
alta, că omul rațional își aliniază toate cre- 
dinţele la mărturiile experienţei — mărturii 
ce în practică includ ca un element de căpe- 
tenie rezultatele procedurilor despre care el 
a susținut mai înainte că sînt lipsite de te- 
mei raţional. 

Succesorii lui Hume au explorat toate 
căile cu putinţă în efortul de a găsi răspuns 
la provocarea sa. Unii au adus drept argu- 
ment succesul nostru în folosirea procedee- 
lor inductive; la obiecţia că acest argument 
este circular, ei au replicat că şi deducția 
este susceptibilă doar de o justificare de- 
ductivă. Alții au susținut că astfel de proce- 
dee presupun un principiu metafizic — pe 
care, dacă în genere îl putem cunoaște, 
eventual doar credinţa ni-l face cunoscut — 
principiu ce exprimă uniformitatea funda- 
mentală a naturii. Alţii, iarăși, urmîndu-l pe 
sir Karl *Popper, susțin că Hume a izbutit 
într-adevăr să demonstreze nevaliditatea 
inducției, dar totodată susțin că ştiinţa res- 
pectabilă progresează nu prin metode in- 
ductive, ci prin *metoda ipotetico-deducti- 
vă. Un alt grup de autori atacă modul cum 
Hume îşi reprezintă problema, susținînd că 
raționamentul din experienţă trebuie privit 
nu drept o încercare ireparabil defectuoasă 
logic de a deduce concluzii neapărat mai 
largi decît informaţia continuată în premi- 
se, ci drept adoptare ipotetică şi auto-corec- 
tivă a unei reguli ce face parte din însăși 
paradigma raţionalității. Această regulă 
poate fi formulată în următorii termeni: 
dacă la toate cazurile dintr-o anumită clasă 
s-a constatat cutare caracteristică, așteaptă-te 
şi prezumă că așa va fi și cu celelalte cazuri 
dacă nu descoperi, și pînă nu descoperi, 


vreun temei anume pentru a-ţi revizui aces- 
te așteptări. 

2. (în matematică) Inferenţa din enunţu- 
rile de forma „primul termen al unui şir are 
proprietatea P“* şi „dacă al n-lea termen al 
șirului are proprietaea P, atunci o are și ter- 
menul n + 1“, a unui enunţ de forma „toți 
termenii şirului au proprietatea P“. Inducţia 
completă permite trecerea de la „primul 
termen al șirului are proprietatea P“ şi „da- 
că toţi termenii şirului pînă la termenul n 
au proprietatea P, atunci şi termenul n are 
proprietatea P“ la „toți termenii şirului au 
proprietatea P“. (Vezi şi logică). 


inducţie transfinită. Vezi inducție; princi- 
piul celui mai mic număr. 


inevitabilitate. 1. Necesitate logică; dacă q 
decurge în mod inevitabil din p, aceasta în- 
seamnă pur şi simplu că decurge cu necesi- 
tate. 2. Inevitabilitate contingentă: dacă un 
eveniment este inevitabil, aceasta înseamnă 
că el se va produce, oricîte încercări s-ar 
face de a-l preîntîmpina. Vezi fatalism; li- 
ber arbitru şi determinism; adevăr necesar 
şi adevăr contingent; bătălia navală. 


infinitate. Noţiune folosită de pe vremea 
vechilor greci, care o aplicau la substanţă. 
Apare şi în paradoxurile lui *Zenon din 
Eleea. Conceptul de infinit era vag, cu înțe- 
lesul aproximativ de „ceea ce nu are înce- 
put nici sfîrșit“ sau de „ceea ce nu are mar- 
gini, interne sau externe“. S-a operat o dis- 
tincţie între infinit potenţial şi infinit ac- 
tual, unii filozofi, în particular Aristotel şi 
Kant, admiţînd pe primul dar nu și pe cel 
de-al doilea. O infinitate potenţială de F-uri 
este un număr indefinit de mare de F-uri în 
sensul că orice număr finit am alege, numă- 
rul de F-uri e mai mare. O infinitate actuală 
de F-uri este astfel încît numărul de F-uri 
este (în mod actual) mai mare decît orice 
număr finit. Nu este clar dacă distincția 
poate fi susținută, dar ea a avut o mare im- 
portanță în tradiţia filozofică; de exemplu, 
argumentul lui * Descartes în favoarea exis- 
tenței lui Dumnezeu reclamă infinitul ac- 
tual, nu pe cel potenţial. 

În secolul al XIX-lea, *Cantor şi Dede- 
kind au risipit multe confuzii ce învăluiau 
ideea de infinit, remarcînd că discursul de- 

spre proprietăți infinite, substanță infinită 
etc. poate fi redus la discursul despre nu- 
mărul infinit, numerele înseși fiind privite 
drept clase de un anumit fel. Astfel, teoria 
infinitului actual al lui Cantor era o teorie a 
claselor infinite. 


infirmare. Vezi confirmare. 


inscripție. Entitate lingvistică, de pildă o 
propoziţie. Termenul figurează în unele 
analize ale atitudinilor propoziționale, cum 
ar fi credinţa. 


instinct. Structură de comportament stabi- 
lă, înnăscută sau transmisă ereditar şi nu în- 
văţată sau dobîndită. Conceptul de instinct 
deține un loc deosebit de important în teo- 
ria psihologică a lui Freud, unde libidoul 
este considerat rezervorul energiei instinc- 
tuale ce se consumă în comportamente se- 
xuale sau agresive. În teoria behavioristă, ]. 
B. Watson distinge între structurile de reac- 
ţie instinctuale şi cele condiţionate sau con- 
diționabile. 


instrumentalism. 1. Teorie privind natura 
gîndirii, a logicii și a dobîndirii de cunoş- 
tințe, avansată de *Dewey pe linia *prag- 
matismului lui William *James. Ideile, 
conceptele și judecăţile sînt instrumente ce 
funcționează în situaţii trăite şi determină 
consecințe pentru viitor. Potrivit acestei 
teorii, judecăţile trebuie privite drept mij- 
loace în procesul de cercetare; ca atare, ele 
nu pot fi adevărate sau false, ci sînt carac- 
terizate doar ca eficiente sau ineficiente. 
Judecățile pot avea valori de adevăr relativ 
la posibilităţile de a justifica asertarea lor. 
Ideile și practica funcționează împreună ca 
instrumente: ideile leagă între ele experien- 
țe, făcînd posibilă predicția și sînt, la rîndul 
lor, supuse la proba experienţei. 2. Termen 
aplicat unei concepții despre statutul teorii- 
lor ştiinţifice, susținută de unii filozofi ai 
ştiinţei antirealişti, între care *Berkeley și 
*Mach. Teoriile nu sînt altceva decît in- 
strumente, procedee sau scheme de calcul 
ce servesc la derivarea unor enunţuri obser- 


i vaţionale (predicții) din alte enunțuri obser- 


vaționale (date). Nu se pune, așadar, pro- 
blema dacă aceste teorii sînt adevărate sau 
false, pentru că ele nu pot fi nici adevărate 


nici false. Astfel, instrumentalismul se află 
în opoziţie cu majoritatea teoriilor realiste 
despre ştiinţă. Compară realism. 


intensiune. Vezi extensiune şi intensiune. 


interacționism. Teorie dualistă privind re- 
laţia dintre spirit şi corp, conform căreia 
evenimentele fizice pot cauza evenimente 
mentale şi viceversa. Exemple: o emoție 
întețeşte bătăile inimii, audiţia unei piese 
muzicale poate suscita o amintire dureroa- 
să. Vezi problema spirit-corp. 


inter finitum et infinitum non est pro- 
portio. (Formulă latină, însemnînd „nu 
există proporţie între infinitate şi finitudi- 
ne“). Maximă cu o pondere însemnată în 
pariul lui *Pascal. 


interpretare. Atribuire de semnificaţii ex- 
presiilor unui *limbaj formal. Orice limbaj 
poate fi tratat ca un sistem de simboluri în 
care propoziţiile și alte categorii de expresii 
se construiesc potrivit anumitor reguli sin- 
tactice (gramaticale). Procedînd în acest mod, 
ignorăm orice semnificaţie pe care ar putea 
s-o aibă expresiile din acest limbaj; tratăm, 
adică, simbolurile ca alcătuind o structură 
neinterpretată sau un limbaj formal. 

1. În sensul cel mai general, a da o inter- 
pretare unui limbaj formal înseamnă a da 
mijloace de indiferent ce fel pentru atribui- 
rea de valori de adevăr propoziţiilor din 
acest limbaj (vezi valoare de adevăr). În ur- 
ma adoptării unei interpretări, fiecare pro- 
poziţie capătă exact una dintr-o mulțime de 
valori de adevăr, mulțime ce poate să se 
rezume la două elemente (numite, de obi- 
cei, „adevărat“ şi „fals) sau să cuprindă 
orice număr finit sau infinit de elemente. 
(Aici ne vom mărgini la discutarea inter- 
pretărilor bivalente; vezi și logică poliva- 
lentă.) Dacă limbajul în cauză, să-l numim 
L, este guvernat nu doar de reguli gramati- 
cale, ci şi de reguli de inferență, care-i con- 
feră o structură logică definită formal, 
atunci se poate întîmpla ca o interpretare în 
acest sens extrem de general să nu facă va- 
iide regulile de inferenţă ale lui L. Adică, 
dacă o propoziţie B poate fi derivată din 
propoziţiile A ,,...,A, prin aplicarea reguli- 
lor de inferenţă ale lui , s-ar putea să exis- 

te o interpretare a lui L conform căreia 
Ayp.--:A,, să capete toate valoarea „adevă- 
rat“, iar B valoarea „fals“. O asemenea in- 
terpretare nu este o interpretare admisibilă 
a lui L. Cînd un limbaj are o structură logi- 
că definită formal, se obișnuieşte ca prin 
„interpretare“ să se înțeleagă doar „inter- 
pretare admisibilă“. 

În acest sens general, orice atribuire par- 
ticulară de valori de adevăr variabilelor 
propoziţionale ale *calculului propoziţio- 
nal împreună cu definițiile prin *tabele de 
adevăr ale conectorilor *verifuncţionali va 
constitui o interpretare admisibilă a calcu- 
lului propoziţional. Interpretările în acest 
sens extrem de general sînt numite adesea 
valuări, spre a le distinge de interpretările în 
sensul discutat mai jos la următorul punct. 

2, Într-un sens mai restrâns și mai curent 
al cuvîntului, o interpretare constă într-o 
atribuire de valori de adevăr propoziţiilor 
unui limbaj pomind de la structura predi- 
cațională a propoziţiilor. Să considerăm 
mai întîi o extindere simplă a calculului 
propoziţional discutat mai sus la punctul 1: 
să considerăm că fiecare variabilă propozi- 
țională este de forma Fa, unde a e un nu- 
me, iar F un *predicat. Atunci, în loc de a 
interpreta calculul atribuind valori direct 
fiecărei variabile propoziționale, putem 
asocia fiecărui nume un element dintr-o 
mulțime de obiecte, numită Univers (al dis- 
cursului) și fiecărei expresii-predicat un 
criteriu ce stabileşte cînd este adevărată 
acea expresie despre un obiect din Univers 
(cu alte cuvinte, cînd anume un obiect din 
univers satisface acea expresie). Asemenea 
criterii se numesc condiții de adevăr sau 
condiții de *salisfacere. De exemplu, uni- 
versul ar putea fi o mulțime de numere, iar 
predicatului F i s-ar putea asocia un proce- 
deu pentru a testa dacă un număr este prim. 
Urmarea ar fi că lui Fa i s-ar atribui sem- 
nificația „a este un număr prim“, astfel în- 
cît propoziţia Fa ar fi adevărată dacă şi nu- 
mai dacă numelui a i s-a asociat un număr 


prim. 

Un alt mod de a furniza condiţii de ade- 
văr expresiilor predicaționale ar fi acela de 
a asocia fiecăreia dintre ele câte o submulţi- 
me a universului de discurs. Fa ar fi atunci 
adevărată dacă și numai dacă obiectul aso- 


ciat lui a aparține submulţimii asociate lui 
F. Am avea atunci o interpretare mulțimis- 
tă (= în termeni de teoria mulțimilor) a lim- 
bajului simplu introdus în alineatul prece- 
dent. 

Ultimele două alineate prezintă ideile 
fundamentale privitoare la interpretare. Ur- 
mătorul pas pe care-l vom face aici va fi 
abandonarea presupoziţiilor simplificatoa- 
re. Mai întîi, variabilele propoziţionale ar 
putea fi de forma Gab sau Habxc, sau în ge- 
neral să cuprindă predicate cu n locuri. În 
acest caz interpretarea presupune un uni- 
vers al discursului, asocieri de obiecte la 
nume şi criterii ce stabilesc cînd anume un 
*n-uplu satisface un *predicat cu n locuri. 
De exemplu, Universul ar putea fi alcătuit 
din oameni, iar predicatului cu două locuri 
(diadic) G i s-ar putea asocia un procedeu 
de comparare a greutăţii corporale, astfel 
încît Gab ar fi adevărată dacă și numai 
dacă persoana asociată a lui a ar cântări mai 
mult decît persoana asociată lui b. Într-o 
interpretare mulțimistă, fiecărui predicat cu 
n locuri (n-adic) i s-ar asocia o mulţime de 
n-upluri ordonate de obiecte din universul 
discursului. De exemplu, Gab ar fi adevă- 
rată dacă și numai dacă perechea <a,b> ar 
aparține mulțimii de perechi ordonate aso- 
ciată lui G. În logica formală şi matematică 
se practică atît de frecvent interpretările 
mulțimiste, încât a devenit curentă definirea 
„interpretării“ în aşa fel, încît ea acoperă 
numai interpretările mulțimiste. 

O altă simplificare adoptată ceva mai sus 
consta în ignorarea posibilității ca propozi- 
țiile să conţină cuantori. Discuţia noastră 
de pînă aici a lucrat cu presupoziţia că toate 
propoziţiile sînt fie simple fie alcătuite din 
propoziţii simple cu ajutorul a unul sau mai 
mulţi conectori, valorile de adevăr ale pro- 
poziţiilor simple fiind determinate prin pro- 
cedeul tabelelor de adevăr pornind de la va- 
lorile atribuite deja componentelor simple. 
De exemplu, propoziţia Gab v Fb este ade- 
vărată dacă și numai dacă este adevărată 
cel puţin una din componentele Gab și Fb 
(vezi sau). Astfel, pentru o interpretare dată 
a numelor şi a predicatelor, se poate deter- 
mina pas cu pas valoarea de adevăr pentru 
fiecare propoziție. Se spune în acest sens că 

tabelele de adevăr asigură o determinare 
recursivă a valorilor de adevăr. 

Principala realizare a teoriei tarskiene a 
adevărului a constat în extinderea acestei 
determinări recursive astfel încât să se apli- 
ce şi la propoziţiile cuantificate. În acest 
scop, Tarski s-a servit mai întîi de tabelele 
de adevăr pentru a defini ce înseamnă că un 
obiect satisface un predicat complex (sau 
propoziție deschisă) cum ar fi Gxb & Fx. 
(Pentru ca a să satisfacă această propoziţie 
deschisă, el trebuie să satisfacă atît Gxb cît 
şi Fx, ceea ce înseamnă că trebuie să fie 
adevărate atît Gab cît și Fa.) O propoziţie 
cuantificată universal este, atunci, adevăra- 
tă dacă și numai dacă propoziţia deschisă 
cu care rămînem în urma suprimării cuan- 
torului este satisfăcută de toate obiectele 
din Univers. lar o propoziţie cuantificată 
existenţial este adevărată dacă şi numai 
dacă propoziţia deschisă cu care rămînem 
după suprimarea cuantorului este satisfă- 
cută de cel puţin un obiect din Univers. 

Dată fiind teoria lui Tarski, o interpretare 
pentru un limbaj oarecare ce are structura 
logică a calculului cu predicate poate fi 
specificată alegînd un univers, asociind nu- 
melor obiecte, iar expresiilor predicaţio- 
nale și relaţionale din acel limbaj, condiţii 
de satisfacere. Deseori limbajele formale 
ce-i interesează pe logicieni conţin numai 
propoziţii cuantificate, în care caz nu se cer 
asociate obiecte pentru nume. Folosind teo- 
ria lui Tarski şi acordînd preferință inter- 
pretărilor mulţimiste, o interpretare poate fi 
definită prin simpla specificare a obiectelor 
şi mulțimilor de care este nevoie pentru in- 
terpretare, și a unei funcţii ce pune numelor 
în corespondență obiecte, iar predicatelor, 
mulțimi. Vezi și model. 


intersubiectivitate. Proprietatea de a fi va- 
labil nu doar pur subiectiv, ci cu referire la 
mai mult de un subiect. De exemplu, pro- 
poziţia „sulfura de hidrogen are miros de 
ouă stricate“ poate fi taxată drept intersu- 
biectiv valabilă, dat fiind că adevărul ei 
este îndeobște recunoscut. 


introspecție. Conştientizarea de către un 
individ a propriilor sale stări şi dispoziţii, 
cu referire îndeosebi la activitatea lui men- 
tală și emoţională. Ideea că introspecţia e o 


bună călăuză pentru deplina cunoaștere de 
sine este problematică. Dacă fiecare act sau 
proces mental ar fi introspectabil, ar trebui 
ca, bunăoară, să putem simultan efectua o 
adunare şi observa cum o efectuăm. Dar 
atunci actul introspecţiei ar fi parte compo- 
nentă a activităţii noastre mentale totale, 
ceea ce ar face ca şi el să fie introspectabil. 
Dacă însă, în principiu, pentru a admite ubi- 
cuitatea accesului introspecției la psyche 
trebuie să ne putem observa pe noi înşine 
observând, atunci de bună seamă trebuie să 
fim capabili de a ne observa cum observăm 
propria noastră activitate de observare a 
modului cum efectuăm o adunare. Nu-i 
greu de observat că pentru a admite că pu- 
tem „să ne cunoaștem pe noi înşine“ com- 
plet prin introspecţie, ar trebui, astfel, să 
fim capabili de a efectua, în principiu, un 
număr infinit de acte mentale sincrone. 
*Ryle a semnalat această dificultate și alte- 
le legate de ea în cartea sa The Concept of 
Mind. Atât în psihologie cât şi în filozofie 
s-a considerat mai plauzibil ca rolul de in- 
trospecţie să fie rezervat retrospecţiei ime- 
diate. 


intuiție. Formă a cunoașterii neinferate sau 
imediate. Se pot deosebi două accepțiuni 
filozofice principale ale acestui termen: 
aceea de cunoaștere neinferată a adevărului 
unei *Propoziţii;, şi aceea de cunoaștere 
imediată a unui obiect nepropoziţional. În 
această din urmă accepţiune, s-a susținut 
despre patru feluri de obiecte nepropoziţio- 
nale că sînt intuibile: a) universalele; b) 
conceptele, ca în cazul aplicării corecte a 
unui concept de către cineva care nu e în 
stare să enunţe regulile de aplicare a lui; c) 
obiectele sensibile, ca în prezentarea kan- 
tiană a relaţiei noastre imediate, neconcep- 
tuale cu obiectele sensibile; și d) obiectele 
inefabile, ca în teoria bergsoniană a con- 
ştiinţei inexprimabile a duratei, sau în anu- 
mite descrieri religioase ale modului cum e 
percepută prezența lui Dumnezeu. 


intuiționism. 1. (în etică) Concepţia con- 
form căreia adevărul judecăților morale 
(sau cel puţin al unora dintre ele) este cu- 
noscut prin *intuiţie. 2. Concepţia că există 
mai multe datorii morale distincte, care nu 
pot fi reduse la o unică datorie fundamen- 

tală — în contrast, de exemplu, cu *utili- 
tarismul. Deși cele două concepţii pot fi, şi 
sînt, împărtăşite separat, de obicei ele merg 
împreună. Vezi Moore. 3. (în matematică) 
Sistem propus de L. E. ]. Brouwer, în care, 
„a fi adevărat“ este identificat cu „a fi ştiut 
ca adevărat“, adică cu „a fi demonstrat“. 
Principalele teze ale intuiționismului sînt: 
că o entitate matematică există numai dacă 
se poate da o demonstraţie constructivă a 
existenței sale; că un enunț (matematic) 
este adevărat numai dacă există o demon- 
strație a lui și este fals numai dacă se poate 
da o asemenea demonstrație a negației sale. 
Înclinaţiile idealiste ale lui Brouwer îl fă- 
ceau să descrie matematica drept o investi- 
gare a „construcțiilor mentale“ ale matema- 
ticianului (ideal). Concepţia e remarcabilă 
pentru faptul că respinge logica clasică (sau 
realistă), în particular legea *dublei negaţii, 
legea *terțului exclus şi reductio clasică. 


ipostază 1. (în metafizica lui *Plotin) Una 
din cele trei ordini sau tărîmuri ale realităţii 
necorporale. În sens literal, cuvîntul gre- 
cesc indică ceva ce se află dedesubtul anu- 
mitor lucruri și le serveşte drept sprijin. 2. 
"Substanţă (în latină: substantia sau sup- 
positum). 


ipotetic. 1. (enunţ) Vezi condiţional. 2. Se 
spune despre un *silogism valid format din 
două premise, ambele condiționale şi o 
concluzie de asemenea condițională. Cele 
trei enunțuri care formează raționamentul 
cuprind cu totul trei propoziții componente 
distincte, fiecare cu cîte două apariţii, ca în 
exemplul: „Dacă recolta va fi compromisă, 
în zonă va fi foamete. Dacă e secetă, recol- 
ta va fi compromisă. Deci, dacă e secetă, în 
zonă va fi foamete.“ 


istoricism. Termen utilizat întrucîtva con- 
fuz ca desemnare pentru mai multe concep- 
ţii diferite despre istorie și societate. Cele 
mai importante sînt următoarele: 1. Doc- 
trinele, considerate adesea a avea implicaţii 
relativiste, potrivit cărora toate sistemele 
de gîndire și de cunoaştere trebuie judecate 
din perspectiva schimbării sau dezvoltării 
istorice. 2. Concepţiile privitoare la speci- 
ficitatea cercetării istorice, care pun accen- 
tul pe înțelegerea empatică şi pe interpreta- 


rea evenimentelor trecutului în ceea ce au 
particular şi unic. 3. Concepţiile despre 
ştiinţa socială potrivit cărora aceasta are ca 
scop descoperirea de „legi ale dezvoltării“ 
care guvernează procesul istoric şi permit 
anticipări şi predicții pe termen lung. Vezi 
și Collingwood; Popper; Spengler; Vico. 


istorie, filozofia i. Două ramuri de cerce- 
tare distincte, numite de obicei speculativă 
şi respectiv critică. 1. Filozofia speculativă 
a istoriei. Cercetare întreprinsă cu scopul 
caracteristic de a oferi o interpretare a tre- 
cutului omenirii considerat ca un întreg. 
Cei angajaţi într-o asemenea cercetare pri- 
vesc cursul istoriei ca petrecîndu-se în con- 
formitate cu o ordine sau un proiect gene- 
rale, sarcina filozofului (spre deosebire de 
cea a istoricului obişnuit) fiind de a da în 
vileag o schemă atotcuprinzătoare prin 
prisma căreia procesul istoric în totalitatea 
lui să poată fi privit ca avînd un „sens“ sau 
ca urmînd o direcţie globală. În formele 
sale mai timpurii, acest mod de abordare a 
trecutului a fost adesea reflexul unor pre- 
ocupări teologice și a fost inspirat cu precă- 
dere de ideea că tot ce s-a întîmplat în isto- 
rie s-a petrecut în conformitate cu un plan 
de sorginte divină. 

Evoluţiile de mai tîrziu au stat însă sub 
influenţa unor consideraţii diferite. Secolul 
al XVII-lea a fost martorul unor progrese 
rapide în ştiinţele fizice, iar în următoarele 
două secole a fost larg împărtășită ideea că 
fenomenele sociale şi istorice trebuie că 
sînt guvernate de legi universale compara- 
bile cu cele stabilite cu succes în sfera Na- 
turii. Dintr-un asemenea punct de vedere se 
considera că teza după care istoria are o 
desfășurare sau direcție predictibile poate fi 
justificată pe temeiuri pur empirice, fără a 
se apela la dogme religioase sau metafizi- 
ce; în același timp, mulţi gînditori ilumi- 
niști sau post-iluminişti (ca de exemplu, 
Condorcet, Comte și Marx) au folosit 
această teză în sprijinul unor programe de 
reformă politică sau economică. Nu toţi 
teoreticienii istoriei din această perioadă au 
socotit însă că menirea lor este de a con- 
strui interpretări după scheme sugerate de 
ştiinţele naturii; de exemplu, sistemele de 
felul celor propuse de * Vico și *Hegel erau 
pătrunse de credinţa în statutul şi caracterul 

unic al cunoașterii istorice şi erau structu- 
rate după principii teleologice, opuse celor 
cauzale sau „mecaniste“. În cursul secolu- 
lui al XX-lea, presupoziţiile pe care se spri- 
jină toate formele speculaţiei istorice au 
"fost supuse unei aspre critici şi reevaluări, 
avînd ca rezultat o reacţie predominant 
sceptică față de cele mai recente construcții 
istorice speculative (cele ale lui Spengler şi 
Toynbee). 

2. Filozofia critică a istoriei. Cercetare 
preocupată cu precădere nu de însuși trecu- 
tul omenirii, ci de modurile de gîndire şi de 
investigare a acestui trecut. Astfel, ea își ia 
ca obiect de studiu categoriile cu ajutorul 
cărora istoricul caută să înțeleagă şi să in- 
terpreteze materialul său şi presupoziţiile 
subiacente procedurilor sale. îi acest sens, 
filozofia istoriei este o disciplină secundă, 
constituită inițial ca răspuns la proble- 
mele metodologice generate de proliferarea 
studiilor istorice în decursul secolului al 
XIX-lea. Teza că istoria s-a închegat în 


cele din urmă ca o formă autonomă de gîn- 
dire, cu trăsături ce o disting de alte tipuri 
de investigaţie dar nu o fac prin aceasta 
inferioară lor, ocupă un loc central în opera 
unor filozofi continentali ca *Dilthey și 
*Croce la începutul secolului nostru, căpă- 
tînd mai apoi o expresie elocventă la auto- 
rul britanic R. C. *Collingwood. Deși la 
început puternic influenţată de preconcepții 
idealiste, în evoluţia sa ulterioară filozofia 
analitică a istoriei reflectă într-o măsură 
crescîndă obiective și metode promovate 
de orientările analitice contemporane. Con- 
troversele au vizat în principal utilizarea de 
către istoric a conceptelor explicative și 
întrebarea dacă înțelegerea istorică este sau 
nu esenţial diferită de înțelegerea din alte 
domenii. S-a acordat, de asemenea, o aten- 
ţie considerabilă problemei posibilității de 
a atinge obiectivitatea în descrierea istorică 
şi problemei rolului și responsabilității 
agenţilor istorici. Vezi și explicație istorică; 
istoricism. 


) 


încărcătură existenţială. (în engleză, exis- 
tential import — n.t.) Încărcătura existen- 
țială a unei Propoziţii constă, strict vor- 
bind, din implicaţiile ei existenţiale. Propo- 
ziţia „Pe pajiştea aceea e un taur“, cînd e 
folosită de o persoană, înseamnă că per- 
soana respectivă susţine existența pajiştii și 
a taurului. Traducerea unor propoziţii din 
limba naturală în logica cuantificaţională 
generează probleme. *Cuantorul existen- 
țial, de pildă, în „Unii oameni sînt muritori“ 
se interpretează de obicei prin „Există cel 
puţin un lucru (care este deopotrivă om și 
muritor)“. Încărcătura acestei propoziţii 
este deci existenţial afirmativă, ea implică 
existenţa a ceva, în acest caz a ceva ce este 
deopotrivă om şi muritor. În schimb, cuan- 
tificării universale dintr-o propoziţie de fe- 
lul „Toţi oamenii sînt muritori“ i se dă in- 
terpretarea „Dacă ceva este om, atunci e 
muritor“, această din urmă propoziţie fiind 
adevărată chiar dacă nu există oameni. În- 
cărcătura ei este, așadar, existenţial negati- 
vă, ceea ce în multe cazuri pare contra-in- 
tuitiv. O soluție propusă de *Strawson este 
că propoziţiile menţionate presupun exis- 


tența oamenilor (vezi presupoziţie) dar nu o 
implică logic. 


întindere. Ceea ce are dimensiuni spaţiale. 
Conceptul a fost folosit de către *Descartes 
pentru a distinge materia, care este întinsă 
sau are întindere, de spirit, considerat de el 
drept substanţă gînditoare fără dimensiuni 
spaţiale. 


întrebare multiplă, sofismul î. m. Eroare 
logică ce constă în punerea sau acceptarea 
unei întrebări care în mod tacit presupune 
un răspuns fals sau contestabil la una sau 
mai multe întrebări prealabile. E o formă 
răspîndită de eroare intelectuală, deşi pro- 
babil nu ar trebui socotită *eroare logică 
(sofism) în sensul cel mai strict. Iată, bu- 
năoară, un fragment din Alice în țara minu- 
nilor, cap. VI: „«Cum să intru?» întrebă 
Alice din nou, cu vocea mai puternică. 
«Dar oare ai să intri?» zise valetul. «Asta-i, 
vezi tu, prima întrebare.» 

Exemplul tradițional este întrebarea: 
„Cînd ai încetat să-ți baţi nevasta?“, pusă 
unui bărbat care fie nu e căsătorit, fie nu 
şi-a bătut defel nevasta, fie a bătut-o și n-a 
încetat s-o bată. 


jainism. Vezi filozofia jainistă. 


James, William (1842-1910). Psiholog şi 
filozof american. A absolvit medicina la 
Harvard, unde apoi a predat anatomia com- 
parată, curînd a devenit profesor de filozo- 
fie, iar mai tîrziu de psihologie. 

Filozofia empirismului radical, formula- 
tă de James, dezvolta ideile lui *Peirce şi a 
fost expusă în culegerea sa de eseuri The 
Will to Believe (1897), în tratatul The Prag- 
matism (1907) şi în The Varieties of Reli- 
gious Experience (1902) — o teorie impor- 
tantă a naturii și statutului cognitiv al reli- 
giei. James susţinea că toate disputele me- 
tafizice pot fi sau rezolvate sau dovedite a 
fi fără conţinut și relevanță prin examinarea 
consecințelor practice ale răspunsurilor al- 
ternative, teoriile ştiinţifice sînt instrumen- 
te de ghidare a acțiunii viitoare, nu răspun- 
suri ultime la întrebări privitoare la natură. 
În religie și în etică, omul e uneori liber să 
decidă ce ipoteză să accepte dintr-o varieta- 
te de ipoteze incompatibile; dacă alegerea 
este pentru el de importanţă vitală şi dacă 
nu poate rezolva o problemă pe cale rațio- 
nală, atunci e necesar și îndreptățit să-şi ur- 
meze înclinația. Ideile trebuie să aibă ne- 
apărat „valoare practică“ (în engleză, cash- 
value — n.t.): o idee este corectă și ade- 
vărată dacă are consecinţe fructuoase. Vezi 
şi James-Lange, teoria J.-L.; pragmatism. 


James-Lange, teoria J.-L. Teorie a emo- 
ţiilor formulată (independent) de William 
*James şi Carl Lange, potrivit căreia trăiri- 
le subiective sînt generate de modificările 
somatice datorate perceperii unui „stimul“. 
În Principles of Psychology (1890), James 
expune teoria conform căreia „,... ne sim- 


ţim mîhniţi pentru că plîngem, şi furioși 
pentru că lovim...“ 


Jaspers, Karl (1883-1969). Filozof ger- 
man, unul dintre fondatorii *existenţialis- 
mului, ale cărui teme le-a formulat în 
Psychologie der Weltanschauungen (1919), 
dîndu-le apoi o elaborare mai adîncită în 
cele trei volume ale lucrării Philosophie 
(1932). El prezintă existențialismul ca pe o 
încercare de a trata cu mijloacele raţiunii 
problematica privitoare la Existenz (un sens 
special al termenului „existență“). Nu însă 
cu mijloacele gîndirii obiective, deoarece 
existența nu e un obiect exterior, ci este 
transcendentă. Prin existență, Jaspers înţe- 
lege trei lucruri: 1) Condiţia umană, limi- 
tată şi care se dezvăluie prin situații ultime 
de suferință, vinovăţie și moarte, pe care 
omul le trăieşte, la care participă şi de 
aceea nu le poate obiectiva. 2) Existenţa 
implică libertatea, iar existentul liber este 
răspunzător (şi, ca atare, vinovat) de acțiu- 
nile sale. 3) Existenţa înseamnă comuni- 
care între existenţi, iar căutarea adevărului 
de către om devine năzuinţă de a-și trans- 
cende existenţa şi, astfel, a comunica. 


justa măsură. Moderaţia în conduita indi- 
vidului în viață. Aristotel privea justa mă- 
sură ca fiind linia raţională şi virtuoasă în- 
tre extremele excesului şi lipsei — de pil- 
dă, cumpătarea ca evitare atît a ascezei, cît 
şi a desfrîului. Elogiată de Horaţiu (65-68 
a. Chr.) drept aurea mediocritas (Ode 
2.10.5), justa măsură a exercitat o mare 
atracţie ca ghid etic practic. Doctrina me- 
diei este, de pildă, una din cele Patru Cărţi 
ale canonului confucian, pe deplin inde- 
pendent (vezi confucianism). 

] joc de limbaj 


joc de limbaj. Concept-cheie în gândirea 
lui * Wittgenstein din a doua perioadă. Po- 
trivit celebrei analogii pe care el o făcea în- 
tre folosirea unui limbaj și jucarea unui joc, 
avem în ambele cazuri ansambluri de reguli 
sau convenţii, iar acestea determină care 
mișcări sînt permise sau interzise, reușitele 
sau ratările, fiecare ansamblu de reguli de- 
finind un joc distinct. O mişcare (mutare) 
dată poate fi judecată numai în funcţie de 
regulile jocului din care face parte. Multe 
probleme filozofice tradiționale rezultă din 
judecarea mișcărilor dintr-un joc după re- 
gulile altui joc, şi pot fi rezolvate numai 
prin clarificarea sistematică a deosebirilor 
relevante; de unde urmează că o asemenea 
clarificare trebuie să constituie principala 
preocupare a filozofiei. 


Johnson, Alexander Bryan (1786-1867). 
Filozof american care în 1801 s-a stabilit în 
Utica, N.Y., unde a făcut o carieră reuşită 
în lumea afacerilor și a finanțelor. Reputa- 
ţia sa filozofică se sprijină pe trei lucrări: 
The Philosophy of Human Knowledge 
(1828), A Treatise on Language (1836) şi 
The Meaning of Words (1854). În ele sînt 
anticipate multe idei cu care astăzi sîntem 
familiarizați din scrierile pozitiviştilor lo- 
gici şi ale lui *Ryle; de exemplu: „Cuvîntul 
«gravitație» desemnează numeroase feno- 
mene interesante și importante; dacă însă, 
alături de acestea, căutăm gravitația ca ata- 


re, procedăm la fel de ignorant ca acel co- 
pil, dus la un spectacol de operă, care, după 
ce a ascultat cu nerăbdare muzica, ariile și 
dansurile, a spus: „M-am plictisit de toate 
astea; vreau opera.“ 


judecată. Vezi Propoziţie. 


Jung, Carl Gustav (1875-1961). Psihiatru 
şi psiholog elveţian; din 1907, colaborator 
şi discipol al lui *Freud. Drumurile lor s-au 
despărţit atunci cînd, în urma unor cercetări 
clinice independente, Jung a publicat Die 
Psychologie der unbewussten  Prozesse 
(1913), în care respingea teoria freudiană a 
etiologiei sexuale a psihonevrozelor şi ple- 
da cauza „psihologiei analitice“ ca mijloc 
de tratare a conflictelor și tensiunilor cu- 
rente ale pacientului. La rîndul său, Freud 
simţea repulsie față de tot mai pronunțata 
tendință spre misticism și obscuritantism 
pe care o imputa lui Jung. 

Jung distingea patru funcții primare ale 
spiritului uman: gândirea, sentimentul, sen- 
zaţia și intuiţia. Clasifica personalităţile în 
tipuri extravertite şi introvertite, în funcţie 
de atitudinea individului față de lumea ex- 
terioară. Scopul omului în viață, spunea 
Jung, este realizarea armoniei psihice între 
cultivarea eului şi dăruirea către lumea din 
afară. 


jurisprudență etică. Vezi drept, filozofia d. 


Kabbalah (sau Cabală) (în ebraică, tradi- 
ție). Tradiţia mistică ebraică în general, iar 
în particular sistemul teosofic al cărui text 
clasic este Zohar-ul. Misticismul ebraic își 
are rădăcinile în antichitate şi trădează 
puternice influențe gnostice. Principalele 
sale două preocupări au fost cosmogonia 
(Ma'aseh Bereshith) şi natura lui Dumne- 
zeu (Ma'aseh Merkabah); a avut şi o latură 
practică, vizînd taumaturgia în general, iar 
în fetei crearea artificială a omului. 

cursul Evului Mediu, în ciuda unui 
conflict inerent cu raționalismul, au existat 
strînse legături între Cabală și filozofie, 
deosebit de evidente la gînditori ca *Ibn 
Gabirol și *Hallevi. Pentru cabalişti, ca și 
pentru *Maimonides, Dumnezeu e în esen- 
ţa sa incognoscibil: el este denumit pur şi 
simplu „Infinitatea“ (Ein Sof). Falia dintre 
Infinit și lumea finită este surmontată prin- 
tr-un șir de emanații (sefiroth), din ce în ce 
mai accesibile şi mai cognoscibile (vezi 
emanatism). Dumnezeu poate fi astfel cu- 
noscut prin acţiunea sa în lume și de ase- 
menea prin paralelismul ce există între lu- 
mea de jos și cea de sus. 

Gîndirea cabalistă şi-a atins prima culmi- 
nație în Spania secolului al XIII-lea, cu 
Moses ben Nahman (Nahmanides) (1194-- 
1270) şi Zohar-ul (scris în aramaică de 
către Moses de Leon, c. 1283), iar o a doua 
la Safed (în Galileea) în secolul al XVI-lea, 
cu Joseph Karo (1488-1575), Moses Cor- 
devero (1522-1570), Isaac Luria (1535-— 
1572) şi Hayyim Vital (m. 1620). Kabba- 
lah a exercitat o influență profundă asupra 
gîndirii ebraice pînă în epoca modernă şi a 
furnizat baza intelectuală a *hasidismului. 
S-a bucurat de o vogă considerabilă printre 
creştini în secolele al XV-lea și al XVI-lea, 


de exemplu la J. Reuchlin (1455-1522) şi 
Paracelsus (1493-1541), fiind influentă şi în 
mişcarea teosofică modernă (vezi teosofie). 


Kalăm (în arabă, vorbire). În *filozofia is- 
lamică, utilizarea de dovezi filozofice întru 
justificarea doctrinei religioase. Cuvîntul e 
tradus adesea prin „teologie scolastică mu- 
sulmană““; cei ce o practicau erau numiţi 
„mutakallimin“. 


Kant, Immanuel (1724-1804). Filozof ger- 
man care a dat propriei sale poziţii denumi- 
rile de idealism „transcendental“ sau „cri- 
tic“. Nici o denumire nu poate fi pe deplin 
adecvată filozofiei sale profunde şi com- 
plexe, care s-a ivit pe fundalul a două teorii 
filozofice de maximă importanță din vre- 
mea sa: *raționalismul lui Descartes şi 
Leibniz şi *empirismul lui Locke, Berkeley 
şi Hume. Kant era cu treisprezece de ani 
mai tînăr decît Hume şi era bine familia- 
rizat cu cel puțin unele din scrierile aces- 
tuia. După cum o spune el însuși, teoria 
humeană a cauzalităţii a fost cea care „m-a 
trezit din somnul dogmatic şi a imprimat o 
direcție cu totul nouă cercetărilor mele în 
cîmpul filozofiei speculative“ (Prolego- 
mene). 

Kant s-a născut în oraşul Kânigsberg din 
Prusia (aflat în prezent în Rusia). Nu şi-a 
părăsit niciodată orașul natal, iar în cea mai 
mare parte a vieţii a predat la Universitate, 
unde a devenit, începînd din 1770, profesor 
de logică şi de metafizică. L-au preocupat 
îndeaproape științele naturii, iar scrierile 
sale din tinereţe tratează despre probleme 
de astronomie şi geofizică. Unul din elevii 
săi avea să noteze că „nu i-a fost indiferent 
nimic din ceea ce merita cunoscut“. 


K ** 

Cea mai influentă lucrare a sa Kant a 
scris-o la o vîrstă matură. Deşi are o operă 
bogată, lucrările cele mai importante sînt 
cele trei Critici: Kritik der reinen Vernunft 
(Critica raţiunii pure) (1781), Kririk der 
praktischen Vernunft (Critica raţiunii prac- 
tice) (1788) și Kritik der Urteilskraft (Criti- 
ca facultății de judecare) (1790). 

În cele ce urmează ne vom referi la ele 
spunîndu-le prima, a doua și, respectiv, a 
treia Critică. 

Prima Critică este una din capodoperele 
filozofiei, fiind, ce-i drept, totodată, una 
din cele mai greu de înțeles. Kant însuși a 
spus despre ea că este „aridă, obscură, în 
răspăr cu toate ideile curente şi pe deasupra 
şi prolixă“. Prin comparaţie cu ea, cea de a 
doua Critică este dezamăgitoare, deşi idei- 
le de filozofie morală expuse în ea de Kant 
au exercitat o largă influenţă. Cea de treia 
Critică tratează despre natura judecăților 
estetice şi teleologice. 

Kant şi-a propus, în prima Critică, să 
examineze dacă metafizica, odinioară regi- 
na științelor, putea fi repusă la locul ce i se 
cuvenea pe drept. Cele mai importante 
chestiuni filozofice deveniseră obiect de 
nesfîrşite și aparent irezolvabile controver- 
se. Kant spera să realizeze aici un progres 
comparabil cu recentele progrese înregis- 
trate în ştiinţă (cum a fost fizica newtonia- 
nă, pentru care nutrea o mare admiraţie), 
întreprinzînd o examinare critică a naturii 
rațiunii înseși. Expresia „rațiune pură“ din 
titlu înseamnă „rațiune a priori“ — adică 
ceea ce poate fi cunoscut prin rațiune inde- 
pendent de orice element provenit din ex- 
periență. Kant era de acord cu empiriștii că 
nu pot să existe *idei înnăscute în sensul a 
ceva cunoscut anterior oricărei experienţe 
sensibile, dar nu era dispus să admită, pe 
acest temei, că nici o cunoaştere nu poate 
să provină decît din experiență. Pînă acum 
filozofii acceptaseră că „cunoaşterea noas- 
tră trebuie să se conformeze obiectelor. Dar 
toate încercările de a extinde cunoaşterea 
noastră despre obiecte, potrivit acestei su- 
poziţii, a sfîrşit într-un eşec“. Drept care el 
a încercat un nou mod de abordare. „Tre- 
buie de aceea să încercăm să vedem dacă 
n-am putea izbuti mai bine în problemele 
metafizice presupunînd că obiectele trebuie 


să se orienteze după cunoaşterea noastră.“ 
Kant sugerează că aparatul sensibilităţii şi 
al intelectului omenesc, adică modul în ca- 
re noi percepem obiectele, le identificăm şi 
reflectăm asupra lor s-ar putea să aibă el în- 
suşi o formă sau structură ce modelează 
experienţa noastră, adică participă la con- 
stituirea ei. 

Kant compară noua sa abordare cu cea a 
lui Copernic. Acesta, respingînd ideea că 
Soarele şi planetele se rotesc în jurul privi- 
torului, „a încercat să vadă dacă n-ar putea 
izbuti mai bine făcînd ca privitorul să se ro- 
tească, iar astrele să rămînă în repaus“. Ast- 
fel, mişcarea aparentă a astrelor era de fapt 
în parte mişcarea privitorului. Nu cumva în 
același fel unele din proprietăţile pe care le 
observăm în obiecte se datorează naturii ob- 
servatorului şi nu obiectelor înseși? Chiar 
aceasta şi este concluzia lui Kant. Există 
două surse ale cunoașterii umane: sensibili- 
tatea şi intelectul — „prin cea dintîi ne sînt 
date obiecte; prin cea de a doua ele sînt 
gîndite“. Abia prin operaţiile intelectului 
experienţa senzorială ajunge a fi ordonată 
şi clasificată în experiența unei lumi obiec- 
tive, aceea a naturii. „Noi înşine sîntem cei 
ce introducem în obiecte ordine şi regulari- 
tate, numite natură. Intelectul însuşi este 
cel care dă legi naturii.“ 

Kant susținea că există concepte (două- 
sprezece cu totul) ce nu sînt dobîndite din 
experienţă, ci sînt gîndite de intelect inde- 
pendent de experiență iar apoi aplicate 
acesteia. Aceste douăsprezece concepte, 
„categoriile“, ne permit să interpretăm ex- 
perienţa, dar nu au nici o semnificaţie inde- 
pendentă de aplicarea lor la experiența 
noastră sensibilă. Categoriile erau conside- 
rate de el a fi indispensabile experienţei. 
Aceste concepte sînt esenţiale pentru ca o 
creatură să fie capabilă a formula judecăți 
despre experiența sa. Cele douăsprezece 
categorii formează un fel de aparat concep- 
tual minimal pentru interpretarea lumii. 

Modul de a proceda al lui Kant era sem- 
nificativ diferit de metoda îndeobşte psiho- 
logică a empiriștilor, căci în loc să caute 
impresiile pe care se bazează anumite idei, 
el investiga relaţiile ce există între concep- 
tele fundamentale implicate în experienţa 
obiectuală pe care o are un subiect. E] era 

preocupat de întrebări teoretice de genul 
celor numite de el „transcendentale“, ca de 
pildă, „în ce condiţii este posibilă expe- 
riența unei lumi obiective?“ 

Una din concluziile părții principale, po- 
zitive, a Criticii, „Analitica“, este că aceste 
condiții ale cunoașterii sînt de așa natură 
încît nu e posibilă aplicarea conceptelor pe 
care le folosim în cunoaşterea obiectelor 
din experiența sensibilă la ceva ce trans- 
cende această experiență, adică se situează 
dincolo de ea. Orice încercare de a aplica în 
acest fel conceptele noastre duce la contra- 
dicţie și eroare. Ca atare, Kant considera 
deșarte pretențiile metafizicii speculative 
(concluzie foarte apropiată de cea formula- 
tă de Hume în a sa Cercetare asupra inte- 
lectului omenesc). El credea însă că spiritul 
omenesc are o înclinaţie naturală să cadă 
într-o asemenea eroare încercînd să folo- 
sească conceptele dincolo de sfera înăun- 
trul căreia ele au o utilizare legitimă, iar 
partea a doua a Criticii, „Dialectica“, înfă- 
țișează confuziile și iluziile pe care le poate 
genera această utilizare nelegitimă. 

Miezul „Analiticii“ îl formează partea 
cunoscută drept „Deducţia transcendenta- 
lă“. Argumentarea lui Kant de aici este 
densă şi complexă, dar una din concluziile 
pentru care pledează poate fi exprimată ast- 
fel. În loc de a încerca să explicăm în ce 
mod se poate ajunge la ideea de obiect fizic 
permanent pornind de la fragmente de ex- 
periență de felul *datelor senzoriale, tre- 
buie să procedăm pe o cale total diferită. 
Este funciarmente greșit să considerăm 
mici crîmpeie din experienţa sensibilă 
drept datele primare, căci însăşi posibilita- 
„tea de a avea asemenea cunoștințe presupu- 
ne cunoaşterea unei lumi obiective — „ex- 
periența noastră interioară este posibilă 
doar în ipoteza unei experiențe exterioare“. 
Kant argumentează că pînă și simplul fapt 
al conştiinţei de sine presupune o lume 
obiectivă: „Conştiinţa însăşi a propriei me- 
le existențe dovedește existența obiectelor 
în spaţiu în afara mea.“ Așadar, ceea ce 
pentru Descartes constituie punctul de ple- 
care, se află pentru Kant undeva aproape de 
punctul de sosire. 

Prima Critică, critica rațiunii pure teore- 
tice, se ocupă de temeiurile a priori ale ju- 


decăţilor despre experiență. Rațiunea pură 
practică se ocupă de temeiurile a priori ale 
acțiunii, în particular ale acţiunii morale. 
Pentru Kant, în a doua Critică şi în celelal- 
te scrieri ale sale de filozofie morală, pre- 
cum binecunoscuta Grundlegung zur Meta- 
physik der Sitten (Fundamentele metafi- 
zicii moravurilor) (1785), aceasta implică 
conştiinţa legii morale și un motiv de a ac- 
ționa în conformitate cu această lege. El 
susţine că acest motiv, dacă avem în vedere 
rațiunea pură, trebuie să fie de un tip diferit 
de orice interes natural, condiționat empiric. 

Kant spune limpede că nu încearcă să 
respingă judecățile noastre morale obișnui- 
te sau să propună o nouă morală: „în ea (în 
a doua Critică] nu este avansat nici un nou 
principiu, ci doar o nouă formulă“. Şi în- 
tr-adevăr, cea mai renumită contribuţie a 
lui Kant în filozofia morală se dovedeşte a 
fi o formulă. Este vorba de imperativul ca- 
tegoric, cel mai cunoscut în versiunea „Ac- 
ționează întotdeauna după o maximă care 
ai vrea în același timp să devină o lege uni- 
versală“. Aceasta pare să ne ofere condiția 
necesară, dar nu și suficientă pentru un 
principiu moral, spunînd că trebuie să 
adoptăm și să urmăm în acțiunile noastre 
numai principii pe care oricine altcineva ar 
putea să le adopte, dar nu şi care din aceste 
principii — pentru că sînt multe — ar tre- 
bui să le adoptăm. Cel mai potrivit deci 
este să vedem în imperativul categoric nu o 
sursă de principii morale, ci doar un test 
pentru acele principii pe care le avem deja. 

Numind „categoric“ imperativul său, 
Kant îl pune în contrast cu imperativele 
ipotetice, adică imperativele de care ne pu- 
tem decide să ținem seama dacă urmărim 
un scop particular. Un imperativ ipotetic ar 
putea fi formulat ca un sfat prudenţial, de 
felul „Culcă-te devreme“. Acest sfat ar 
putea fi dat în temeiul convingerii că obi- 
ceiul de a te culca devreme îţi întăreşte 
sănătatea. De acest sfat vom ţine deci cont 
numai dacă vrem să rămînem sănătoși; 
pentru că, de fapt, el este de formă ipoteti- 
că: „Dacă vrei să-ți păstrezi sănătatea, cul- 
că-te devreme." În mod asemănător, un im- 
perativ ipotetic se poate referi la o dexteri- 
tate: „Dacă vrei să loveşti mingea, ţine-ți 
capul nemișcat.“ Dar, spune Kant, morali- 

tatea nu depinde de astfel de ipoteze parti- 
culare, şi nici de dorinţe, înclinații sau par- 
ticularități ținînd de firea agentului. 

Dar dacă motivul acţiunii nu e o voliţie 
particulară, în ce constă el? În concepția lui 
Kant, a acționa moral înseamnă a acționa 
potrivit datoriei. Simțămintele și înclinații- 
le nu pot fi motivul unei acţiuni morale, 
pentru că acestea, oricît de dezirabile şi de 
admirabile ar putea să pară, nu sînt supuse 
voinţei. Noi nu ne putem impune să iubim 
pe cineva, nu putem să ne sporim simpatia 
pentru cineva după vrere, şi nu poate fi de 
datoria noastră să facem ceea ce nu sîntem 
în stare — „trebuie“ implică pe „pot“. Va- 
loarea morală a acţiunilor nu o putem mă- 
sura nici în funcţie de rezultatele sau con- 
secinţele lor, fiindcă acestea s-ar putea să 
fie mult diferite de anticipările agentului, 
din rațiuni ce nu depind de el. Unicul cri- 
teriu al moralității unei acţiuni este dacă a 
fost sau nu făcută în conformitate cu dato- 
ria şi în vederea acesteia. 

Aceste principii l-au făcut pe Kant să 
susțină că nu e niciodată justificat să spui o 
minciună: obligaţia de a rosti adevărul nu 
poate fi limitată de nici un fel de conside- 
rente lăturalnice. „Ar fi o nelegiure să spu- 
nem o minciună unui ucigaș care ne întrea- 
bă dacă nu cumva s-a ascuns la noi în casă 
un prieten al nostru urmărit de el.“ 

Despre un singur simțămînt admite Kant 
că este moralmente important: cel ce izvo- 
răşte din conştiinţa legii morale şi pe care 
el îl numește „respect“: un respect aidoma 
adoraţiei, exprimat de Kant în încheierea 
celei de a doua Critici: „Două lucruri um- 
plu sufletul cu mereu nouă și crescîndă ad- 
miraţie şi venerație, cu cît mai des și mai 
stăruitor gîndirea se ocupă cu ele: cerul în- 
stelat deasupra mea și legea morală în 
mine.“ 

Încercările lui Kant, în cea de a treia Cri- 
tică, de a oferi o bază obiectivă (adică ți- 
nînd de obiecte exterioare) judecății esteti- 
ce sînt un reflex al teoriei sale etice. Jude- 
cata estetică adevărată sau judecăţile de 
gust, cum le numeşte Kant, trebuie deose- 
bite de judecăţile privitoare la ceea ce e 
doar agreabil şi care diferă de la un individ 
la altul. Judecăţile estetice nu trebuie să se 
bazeze pe ceea ce se întîmplă să placă sau 


să nu placă diferiților indivizi, ci pe ceea ce 
este comun tuturora: „judecata de gust for- 
țează acordul tuturora; iar o persoană care 
afirmă despre un obiect că e frumos pretin- 
de că oricine trebuie să admire obiectul în 
cauză și să-l declare la rîndul său frumos. 
Se solicită acordul tuturor, întrucît există 
pentru aceasta un temei comun tuturor“. 
Temeiul acesta este ceea ce Kant numește 
„simţ comun“, în sensul capacității de a re- 
cunoaşte ceea ce e frumos și de a afla de- 
lectare în el. Această capacitate este înru- 
dită cu capacităţile noastre cognitive, dar e 
diferită de ele. 

Cea de a treia Critică se ocupă, pe lîngă 
estetică, de o seamă de alte probleme, pen- 
tru că în a doua parte a ei tratează despre o 
capacitate pe care Kant o pune în legătură 
cu „simţul comun“, și anume despre capa- 
citatea de recunoaştere a finalităţii în natură 
sau, cum îi spune el, de judecata teleologi- 
că. El priveşte unitatea Naturii sau a ştiinţei 
ca pe un postulat nedemonstrabil dar util, a 
cărui acceptare alimentează străduința con- 
stantă a oamenilor de ştiinţă de a subsuma 
legi ştiinţifice particulare la legi generale. 
Principiul finalității Naturii este înrudit cu 
această idee, el fiind un principiu despre 
care Kant susține că este „un concept a pri- 
ori special“. Nu e un principiu empiric, ci 
un postulat a cărui acceptare face posibile 
legile ştiinţifice. Finalitatea, sau un sistem 
ierarhic de legi empirice, nu este ceva ne- 
cesarmente inerent obiectelor, ci ceva ce 
sîntem obligaţi să atribuim Naturii. 

Kant leagă ideea de finalitate de judecata 
estetică susținînd că recunoașterea de către 
noi a finalităţii unui obiect duce la un anu- 
me gen de plăcere la care oricine poate ac- 
cede dacă recunoaşte în mod similar aceas- 
tă calitate. „Frumusețea este forma finali- 
tății într-un obiect, întrucît o percepem fără 
reprezentarea unui scop.“ Kant a exercitat 
o foarte mare influenţă asupra filozofiei ul- 
terioare. În chip imediat, în Germania, el a 
influențat şcoala idealismului speculativ, 
printre  aderenţii căreia s-au numărat 
*Fichte şi *Hegel. Deşi e foarte posibil ca 
în momentele lui mai pozitiviste Kant să fi 
respins speculaţiile lor, trebuie spus totuși 
că există în scrierile sale multe elemente in- 
corporabile fundamentelor metafizicii spe- 

culative și pe care în această succintă pre- 
zentare le-am lăsat deoparte — bunăoară 
considerațiile sale despre „lucrurile în sine“ 
(vezi Ding-an-Sich) şi „noumene“ (vezi 
noumen). 


karman (în sanscrită: acţiune). În hindu- 
ism şi în buddhism deopotrivă, acţiunea 
concepută foarte general ca un mod de via- 
ță şi ca forţă morală. În Bhagavadgită, ca- 
lea acţiunii (karma-yoga) este prezentată ca 
una din cele trei căi pe care omul poate 
ajunge să se unească cu divinitatea, celelal- 
te două fiind calea înțelepciunii (jiiăna-yo- 
ga) şi calea devoţiunii (Phakti-yoga). Kar- 
ma determină dacă o persoană va renaşte 
într-o condiţie fericită sau într-una neferici- 
tă (vezi samsăra). 


Kepler (sa Keppler), Johannes (1571-— 
1630). Filozof german care a studiat la 
Tiibingen, a predat matematica la Graz şi 
Linz şi a lucrat ca asistent al lui Tycho 
Brahe. Urmîndu-l pe Copernic, Kepler a 
susținut aplicarea principiilor matematice 
în astronomie, dar a corectat descrierea 
pitagorică a mișcării uniforme a planetelor 
pe orbite sferice. Potrivit celor trei legi ale 
lui Kepler, explicate de *Newton, planetele 
se mișcă pe orbite eliptice avînd în unul din 
focare Soarele; mișcarea lor nu e uniformă, 
iar perioada lor de revoluție în jurul Soare- 
lui este proporțională cu distanţa lor față de 
acesta. 


Keynes, John Maynard (1883-1946). Eco- 
nomist britanic, fiul lui J. N. *Keynes. Lu- 
crarea sa A General Theory of Employ- 
ment, Interest and Money (1936) a revolu- 
ționat gîndirea economică, iar politicile 
care s-au revendicat de la ea au călăuzit, în 
bine sau în rău, multe țări, pînă cînd s-a 
produs o contra-revoluţie în anii '70. 
Keynes a scris o importantă lucrare filo- 
zofică, A Treatise on Probabilitv (1921), 
despre *probabilitate şi *inducție, în care a 
argumentat că probabilitatea se aplică doar 
la propoziţii (nu și la evenimente) şi este 
obiectivă în sensul că o propoziție are în- 
totdeauna o anumită probabilitate, indife- 
rent dacă noi o recunoaștem sau nu. Proba- 
bilitățile se atribuie însă propoziţiilor nu- 
mai în relație cu anumite alte propoziţii 


luate ca premise (sau ca date). Cu alte cu- 
vinte, putem vorbi doar de probabilitatea 
(obiectivă) a lui p dată fiind premisa g; sau 
de probabilitatea lui p relativ la datele r și 
s. Legătura dintre inducţie și probabilitate 
se face traducînd expresia „p are o mare 
probabilitate“ prin expresia „p a fost obți- 
nută printr-o inducție justificabilă“. Modul 
cum tratează Keynes inducția justificabilă 
prezintă asemănări cu cel al lui Mill (vezi 
metodele lui Mill), unde importanţa cen- 
trală revine varietăţii cazurilor confirma- 
toare (vezi confirmare) şi nu numărului lor 
(vezi varietate independentă limitată, prin- 
cipiul v.i.].). 


Keynes, John Neville (1852-1949). Logi- 
cian şi economist britanic, profesor de ştiin- 
țe umane (moral science) la Cambridge. 
Principala sa lucrare este Formal Logic 
(1884). 


Kierkegaard, Săren (1813-1855). Filozof 
şi scriitor religios danez. În 1830 s-a înscris 
la Universitatea din Copenhaga, în aparen- 
ță ca să studieze teologia; de fapt, cea mai 
mare parte din timp a citit literatură și filo- 
zofie, care se aflau, în Danemarca din acea 
vreme, sub puternica înrâurire a culturii 
pg îndeosebi a filozofiei lui *Hegel. 
n 1840 s-a logodit cu Regina Olsen, dar 
curînd a rupt logodna în urma concluziei că 
misiunea personală ce o avea de la Dum- 
nezeu de a fi scriitor era incompatibilă cu 
căsnicia. 

Prima carte semnificativă a lui Kierke- 
gaard a fost disertaţia sa Om Begrebe! Ironi 
(Conceptul de ironie) (1841), lucrare de o 
izbitoare originalitate, care critică postula- 
tele hegeliene de bază și reprezintă încă şi 
astăzi o contribuţie importantă în acest pe- 
Timetru tematic. Polemica lui Kierkegaard 
cu Hegel a continuat în scrierile lui filozo- 
fico-estetice („„pseudonime'“) timpurii, fiind 
formulată uneori chiar din titluri: de exem- 
plu, Enten-Eller (Sau-Sau) (1843), Philo- 
sophiske Smuler (Fragmente filozofice) 
(1844) şi Afsluttende Uvidenskabelig Efter- 
skrift (Postscriptum definitiv și neştiinţific) 
(1846), ultima fiind în fapt un volum masiv 
care cuprinde doctrina kierkegaardiană a 
„adevărului subiectiv“. Printre lucrările de 
mai tîrziu, mai direct creştine, se numără: 
Kjerlighedens Gjerninger (Operele iubirii) 

(1847), Christelige Taler (Cuvîntări creş- 
tine) (1848) şi Sygdomen Til Dgden (Boala 
către moarte) (1849). 

Accentul pus de Kierkegaard pe impor- 
tanța primordială a „individului existent“, 
împreună cu analiza unor elemente ale con- 
ştiinţei religioase cum sînt credința, opțiu- 
nea, deznădejdea și cutremurarea au deve- 
nit foarte influente după 1918, mai ales în 
Germania. În particular, Kierkegaard a în- 
riurit profund numeroși teologi protestanți 
şi filozofi existenţialişti, ca *Barth, *Hei- 
degger, *Jaspers, *Marcel şi *Buber. Vezi 
existențialism. 


Kripke, Saul (1941-). Logician şi filozof 
american care a realizat importante înnoiri 


tehnice în *logica modală și în *teoria ade- 
vărului și a emis idei influente în filozofia 
limbajului şi în metafizică. În studii ca 
„Naming and Necessity“ (1972) argumen- 
tează că *numele proprii au semnificaţie în 
virtutea referinței lor, adică a lucrurilor la 
care se referă, şi nu datorită descripţiilor ce 
le sînt asociate, şi că enunţurile de identi- 
tate adevărate în care apar nume proprii sau 
expresii echivalente sînt adevărate cu nece- 
sitate. A dat o nouă semnificaţie ideii că un 
lucru sau o specie naturală posedă proprie- 
tăți esenţiale şi a argumentat împotriva te- 
zei materialiste că stările mentale sînt iden- 
tice cu stările cerebrale corespunzătoare 
(vezi teoria identității spirit-corp). 


Langer, Susanne K. (1895-1985). Filozof 
american, cu influență în domeniile anali- 
zei lingvistice și al esteticii, autoarea lucră- 
rii An Introduction to Symbolic Logic 
(1937). Principala sa lucrare, Philosophy in 
a New Key (1942), propune o teorie a artei 
ca articulare a emoțiilor umane. 


lanț al ființei. Metaforă semnificînd ordi- 
nea, unitatea și completitudinea lumii crea- 
te, gîndită ca un lanţ ce cuprinde toate posi- 
bilitățile de existență, de la Dumnezeu pînă 
la cea mai infimă particulă a materiei neîn- 
sufleţite. Ideea are o lungă istorie, pornind 
din dialogul platonician Timaios şi consti- 
tuind mai apoi imaginea de bază medievală 
şi renascentistă a unei organizări ierarhice a 
universului. Vezi și Lovejoy. 


Lao zi. Vezi Daoism. 


Laplace, Pierre Simon de (1749-1827). 
Matematician și filozof francez. Principale- 
le sale publicaţii filozofice sînt Exposition 
du systeme du monde (1798) şi Essai philo- 
sophique sur les probabilites (1814). 
Laplace este cunoscut mai cu seamă pen- 
tru credinţa sa în determinismul mecanic şi 
pentru întemeierea probabilității pe exami- 
narea combinațiilor de cazuri echiposibile. 
Echiposibilitatea alternativelor este eviden- 
țiată prin aplicarea principiului *indiferen- 
ței, iar Laplace subscrie la interpretarea su- 
biectivă a acestui principiu. A adus nume- 
roase contribuții în teoria matematică a 
probabilității. Determinismul lui Laplace 
se baza pe marele succes al mecanicii new- 
toniene, iar în particular, el însuși a demon- 
strat stabilitatea mecanică a sistemului so- 
lar. În acest fel făcea de prisos intervenția 


rectificatoare a divinității, de unde faimoa- 
sa replică pe care a dat-o lui Napoleon în 
privinţa lui Dumnezeu: „Je n'ai pas besoin 
de cette hypothese.“ 


legalism (în chineză, fa jia: şcoala legii). 
Școală de gîndire care s-a dezvoltat în sta- 
tul Qin. Doctrinele şcolii au contribuit la 
unificarea de către acest stat a regatelor din 
centrul Chinei în anul 221 a.Chr. Teoreti- 
cienii ei de frunte, Shang Yang (m. 330 
a.Chr.) şi Han Fei (m. 233 a. Chr.) repu- 
diau toate valorile morale tradiţionale, ridi- 
cînd la rangul de criteriu suprem slujirea 
statului. Printr-un sistem de recompense și 
pedepse cuprinse într-un cod juridic rigid, 
întrega activitate umană era dirijată în sen- 
sul sporirii puterii statului și a cîrmui:orului 
său, atît pe plan intern cît şi pe plan extern. 

acest scop populației i se impunea să se 
ocupe numai de agricultură şi de arta mili- 
tară, toate formele alternative de activitate 
socială fiind interzise. 


legea lui Hume. Denumirea tot mai răspîn- 
dită a tezei lui Hume că *eroarea naturalis- 
tă este într-adevăr o eroare (logică); și că 
deci nu se pot deduce concluzii despre ceea 
ce trebuie să fie din premise care enunță 
doar ce a fost, ce este sau ce va fi — și nici 
viceversa. 


legea lui Leibniz. Principiul că dacă un 
lucru e identic cu un altul, atunci în mod 
necesar tot ce e adevărat despre unul din 
ele este adevărat şi despre celălalt. Afirma- 
ţia pare evident adevărată. Totuşi, pentru a 
fi realmente adevărată, ea trebuie interpre- 
tată ca avînd o sferă de aplicabilitate limi- 
tată. Căci, fiind valabilă pentru proprietăţi- 

le reale ale lucrurilor identice, ea nu este 
totuși valabilă pentru acele proprietăți spe- 
ciale şi factice pe care le reprezintă credin- 
țele oamenilor despre acele lucruri, nici 
pentru toate reacţiile ce pot izvori din aces- 
te credinţe. Este, bunăoară, posibil ca oa- 
menii să nu ştie că Luceafărul de Diminea- 
ţă este (acelaşi corp ceresc cu) Luceafărul 
de Seară, astfel încît credinţele și reacţiile 
lor faţă de ceea ce de fapt este o aceeaşi 
planetă să fie diferite, în funcţie de descrip- 
ţia ce i se aplică. Vezi sofismul omului 
mascat. 


legi ale naturii. Principii ce pot fi fie pre- 
scriptive, fie descriptive, dar trebuie să fie 
totdeauna într-un anumit sens naturale. 
1. Legea prescriptivă a naturii este concepu- 
tă ca un sistem fundamental de norme mo- 
rale, necesitatea conformării la ele fiind de 
ordin moral. Această concepție este adesea 
pusă în legătură cu *teologia naturală, fiind 
atunci privită în contrast cu revelația. Con- 
ţinutul unor porunci fundamentale, deși 
susținut de autoritatea divinității, nu se co- 
munică prin revelații speciale, ci se consi- 
deră a fi accesibil rațiunii naturale. 2. Legi- 
le descriptive ale naturii se consideră că se 
bucură de atributul necesității (non-logice), 
în virtutea căruia nu pot fi încălcate: o ex- 
cepție autentică (vezi miracol) n-ar face de- 
cît să arate că ceva despre care s-a crezut că 
este o asemenea lege, de fapt nu este. De- 
spre natura acestei necesităţi şi chiar despre 
realitatea ei s-au purtat ample controverse, 
mulți filozofi fiind de părere că *Hume a 
dovedit că în lumea non-lingvistică nu 
există nici necesitate logică, nici de vreun 
alt fel. Propoziţiile care enunță asemenea 
legi ale naturii, numite Propoziţii nomolo- 
gice, nu sînt de forma „Nu se întîmplă în 
fapt ca ceva să fie X fără a fi Y”, ci de 
forma „Orice X este cu necesitate Y". Deo- 
sebirea crucială dintre cele două feluri de 
Propoziţii constă în aceea că din cele din 
urmă decurg condiţionale optative și con- 
trafactuale (vezi condiţional), pe cînd din 
primele nu. Vezi inevitabilitate. 


Leibniz, Gottfried Wilhelm (1646-1716). 
Filozof german născut la Leipzig. Cea mai 
mare parte din viață a petrecut-o în servi- 
ciul diverșilor membri ai nobilimii germa- 


ne, ceea ce însă nu l-a împiedicat să desfă- 
şoare o extrem de variată activitate intelec- 
tuală. A fost nu numai filozof şi matemati- 
cian, ci și istoric şi jurist. Pesemne că din 
pricina acestor multiple activități nu a putut 
lăsa în urma sa un magnum opus filozofic. 
Nici una din cele două cărţi de filozofie ale 
sale, Noi eseuri asupra intelectului ome- 
nesc (c. 1705) şi Teodiceea (1710), nu ofe- 
ră o expunere completă a filozofiei sale; ele 
se cer întregite cu referinţe la numeroasele 
sale scrieri de mai mică amploare. 
Liniamentele generale ale filozofiei lui 
Leibniz sînt destul de clare. În contrast cu 
concepția spinozistă a unei substanţe unice, 
Leibniz declară că există o infinitate de 
substanţe, create şi menținute în existență 
de către Dumnezeu. Lumea alcătuită din 
aceste substanţe este cea mai bună cu pu- 
tință, fiind creată de Dumnezeu tocmai 
pentru că este cea mai bună lume posibilă. 
Fiecare substanță este simplă, adică fără 
părți, drept care Leibniz o numește „mona- 
dă“, termen ce înseamnă „unitate“. Sub- 
stanțele sînt, de asemenea, imateriale, pu- 
tînd de aceea să fie numite suflete. Leibniz 
nu adoptă însă un punct de vedere fenome- 
nalist, reducînd substanțele materiale la 
clase de idei ale unor agenţi conştieaţi. În 
viziunea sa, substanțele materiale au o 
existență independentă, fiind compuse din 
clase de substanţe care, deşi imateriale, nu 
sînt conştiente. Strict vorbind, nici o sub- 
stanţă creată nu acționează asupra vreunei 
alte substanțe, monadele, spune Leibniz, 
„nu au ferestre pe care să poată intra sau 
ieşi ceva“ (Monadologia, par. 7). De unde 
nu urmează însă că ar fi lipsit de sens să se 
vorbească despre cauze şi efecte. Deși nici 
o substanță creată nu acționează realmente 
asupra vreuneia din celelalte, Dumnezeu a 
prestabilit o armonie între stările tuturor 
substanțelor create, astfel încît este în prin- 
cipiu posibil ca din orice stare a oricărei 
substanţe să fie inferată o stare corespunză- 
toare a oricărei alte substanţe (vezi ceasor- 
nice, imaginea celor două). În limbajul lui 
Leibniz, Dumnezeu a creat substanţele în 
aşa fel încât fiecare din ele să le „exprime“ 
pe toate celelalte. Atunci cînd sînt mai uşor 
de inferat din stările substanței A stările 

substanţei B decît viceversa, spunem că A 
este „cauza“ lui B. 

Fiecare substanță exprimă întregul uni- 
vers în virtutea faptului că îl percepe. O 
substanță mai are și ceea ce Leibniz numeş- 
te „apetiție““; pentru că deşi nu acţionează 
asupra nici unei alte substanţe, ea acționea- 
ză, iar acţiunea sa îmbracă forma apetiţiei, 
a năzuinţei spre un scop. Folosind termino- 
logia aristotelică, Leibniz numeşte adesea 
acest scop „forma“ substanţei respective. 
Actele unei substanțe nu sînt aleatorii, ci se 
integrează unei serii guvernate de legi, ast- 
fel încît „prezentul poartă în el viitorul şi 
este încărcat de trecut“ (Noi eseuri, Pre- 
faţă). O ființă omniscientă, cum este Dum- 
nezeu, poate spune dinainte tot ceea ce va 
face o substanță; mai mult chiar: tocmai 
pentru că Adam va alege să muște din măr, 
Dumnezeu se hotărăște să-l creeze pe acel 
Adam pe care în fapt îl creează. Cu toate 
acestea, Leibniz insistă că voința omului 
este liberă. 

Chiar dacă putem avea îndoieli în privin- 
ţa coerenţei sale, sistemul însuşi pare cît se 
poate de clar. Nu este însă nicidecum la fel 
de clar de ce a formulat Leibniz concepții 
ce sună atît de straniu. În 1900 Bertrand 
Russell a publicat un important studiu, O 
expunere critică a filozofiei lui Leibniz, în 
care a atras atenţia asupra rolului pe care-l 
joacă în această filozofie logica. Russell 
vorbeşte aici de logică într-un sens larg, 
incluzînd în ea teoriile privind structura 
propoziției și natura adevărului. Acest mod 
de a aborda gîndirea lui Leibniz este edifi- 
cator încă și astăzi. Leibniz considera că, în 
ultimă analiză, orice Propoziţie este de for- 
ma subiect-predicat;, și, în plus, că ori de 
cîte ori facem o aserțiune, spunem în fapt 
că noțiunea predicatului este cuprinsă în 
noțiunea subiectului. Astfel, de exemplu, a 
spune că Iulius Cezar e un personaj celebru 
înseamnă a spune că noțiunea de personaj 
celebru este cuprinsă în noțiunea lui Iulius 
Cezar. Dacă Propoziția e adevărată, noțiu- 
nea predicatului este cuprinsă în cea a su- 
biectului; iar dacă e falsă, atunci noțiunea 
predicatului nu e cuprinsă în cea a subiec- 
tului. Ideea de cuprindere a predicatului în 
subiect ne este familiară din felul cum a 
folosit-o mai tîrziu Kant; dar în timp ce 

Kant avea în vedere numai acele Propoziţii 
care sînt logic adevărate, Leibniz aplica 
această teză la toate Propoziţiile adevărate. 
Din concepția sa despre adevăr, Leibniz 
deriva consecinţa că orice substanță trebuie 
să aibă o „noțiune completă“, adică o no- 
ţiune ce conţine tot ce poate fi enunțat ade- 
vărat despre respectiva substanță. Oamenii 
nu posedă asemenea noțiuni — ideea pe 
care chiar și cel mai erudit dintre istorici o 
are despre Iulius Cezar este departe de a fi 
o noțiune completă a lui Cezar — dar ase- 
menea noțiuni există, iar o ființă omniscien- 
tă cum este Dumnezeu are noțiuni complete 
despre toate substanțele individuale. 

Ideea de noțiune completă are pentru 
Leibniz importante consecințe metafizice. 
Întâi, dat fiind că o cunoaștere a tot ceea ce 
i se întîmplă unei substanțe individuale 
poate fi în principiu derivată exclusiv din 
noțiunea ei completă, Leibniz argumentea- 
ză că fiecare substanță este independentă 
de toate celelalte din univers. În felul aces- 
ta el stabilește caracterul „etanş“ închis al 
substanței. În al doilea rînd, dat fiind că no- 
ţiunea completă a unei substanțe cuprinde 
toate stările ei din fiecare moment, Leibniz 
susține că o substanță nu poate fi decît un 
întreg guvernat de legi, astfel încît din ori- 
care din stările ei este în principiu posibil 
să fie inferată oricare alta. Leibniz pare a 
crede, de asemenea, că acest lucru este po- 
sibil numai dacă o substanță năzuieşte spre 
un scop, aşa cum Aristotel privea sufletul 
ca năzuind spre un scop, fiind astfel de- 
monstrat și caracterul substanţei de a fi 
aidoma sufletului. O altă consecinţă este 
aşa-numita “identitate a indiscernabilelor. 
Noţiunea completă a unei substanţe trebuie 
să fie suficientă pentru identificarea acelei 
substanţe, de unde decurge că o noţiune 
completă poate avea doar un singur exem- 
plar. Cu alte cuvinte: dacă ni se dau de- 
scrierile complete a două substanţe ostensi- 
bil diferite, A şi B, şi cele două descrieri 
sînt întru totul la fel, atunci „A“ şi „B“ nu 
pot fi decît nume diferite ale aceleiaşi sub- 
stanţe. 

Concepţiile logice ale lui Leibniz îl pun 
pe acesta în fața unor mari dificultăți. Teza 
că toate Propoziţiile sînt în cele din urmă 
de forma subiect-predicat a fost atacată de 

Russceil pe temeiul că acele raționamente 
logice care depind de proprietăţi ale *rela- 
țiilor nu pot fi reformulate după tiparul su- 
biect-predicat. Unii interpreți moderni ai 
gîndirii lui Leibniz susțin că el n-a urmărit 
niciodată să reducă Propoziţiile relaționale 
la cele de forma subiect-predicat; în mod 
sigur, dacă a făcut-o, a greşit. Leibniz se lo- 
veşte și de o altă dificultate. Spuneam mai 
înainte că ceea ce el afirmă despre toate 
adevărurile, Kant afirmă numai despre Pro- 
poziţiile logic adevărate. Întrebarea care se 
pune este în ce fel poate să distingă Leibniz 
Propoziţiile care sînt logic necesare de cele 
ce nu sînt așa. La această întrebare el oferă 
două răspunsuri diferite dar înrudite. Spune 
mai întîi că deși predicatul unui adevăr care 
nu e logic necesar este totuși cuprins în 
subiect, învederarea acestui lucru ar recla- 
ma o analiză infinită. Un adevăr e logic ne- 
cesar nu doar pentru că predicatul se află 
cuprins în subiect (ca la Kant), ci pentru că 
incluziunea predicatului în subiect poate fi 
demonstrată într-un număr finit de paşi. În 
al doilea rînd, un adevăr ce nu este logic 
necesar depinde, în ce priveşte faptul de a 
fi adevăr, de voinţa lui Dumnezeu; pe cînd 
adevărurile logic necesare sînt adevăruri 
eterne ce nu depind de voinţa lui Dumne- 
zeu. Cele două răspunsuri se înrudesc prin 
faptul că ceea ce Dumnezeu vrea să creeze 
este un univers infinit, și cum fiecare sub- 
stanță le exprimă în mod necesar pe toate 
celelalte, ea trebuie, deși e indivizibilă, să 
fie de o complexitate infinită. 

Se vede aici importanţa pe care o are în 
filozofia lui Leibniz conceptul de voință a 
lui Dumnezeu. Acest concept joacă de fapt 
aici un dublu rol. Pe de o parte, el îi permi- 
te să marcheze o importantă deosebire din- 
tre concepția sa și cea a lui Spinoza; pe de 
altă parte, îi serveşte drept instrument al 
unei construcții apriorice. Să începem cu 
primul aspect: Leibniz era de acord cu Spi- 
noza că totul e explicabil. „Nici un fapt — 
scrie el — nu poate fi adevărat sau real, 
nici o Propoziţie veridică, fără să existe un 
temei, o rațiune suficientă pentru care lu- 
crurile sînt aşa și nu altfel“ (Monadologia, 
par. 32) şi numea aceasta principiul *raţiu- 
nii suficiente. El se deosebea însă de Spi- 
noza negînd că orice explicaţie este o de- 

ducţie din adevăruri logic necesare. De 
exemplu, ar fi putut să existe *legi ale natu- 
rii diferite de cele ce există în fapt; cele ce 
există în fapt se datoresc voinţei lui Dum- 
nezeu. Legile naturii sînt într-adevăr nece- 
sare; nu este, de exemplu, întîmplător că 
lumina se propagă în linie dreaptă. Ele nu 
sînt însă logic necesare, ci ipotetic necesa- 
re. Sunt necesare, adică, dar fiind că lucru- 
rile stau într-un anumit fel — şi anume dat 
fiind că există o divinitate creatoare care ia 
anumite decizii şi nu altele. 

Conceptul de necesitate ipotetică îi per- 
mite totodată lui Leibniz să ofere răspun- 
suri la probleme pe care le ridică libertatea 
umană. El dorea să susțină că voinţa e libe- 
ră; filozofia sa pare însă că primejduieşte 
libertatea în două feluri. Mai întîi, dacă fie- 
care substanţă are o noţiune completă care 
acoperă tot ceea ce face ea — o noțiune, de 
altfel, pe care Dumnezeu o avea înainte de 
a fi creat acea substanță — cum mai poate 
fi liberă o ființă omenească? În al doilea 
rînd, principiul raţiunii suficiente înseamnă 
că orice acțiune umană este explicabilă. 
Dar dacă a explica ceva înseamnă a arăta că 
acest ceva decurge din anumite legi nece- 
sare, cum ar putea o ființă umană să facă 
altceva decît ceea ce face? Răspunsul lui 
Leibniz este că existenţa, să zicem, a unui 
Adam care va muşca din măr nu e logic 
necesară; ea este doar ipotetic necesară, dat 
fiind că Dumnezeu vrea să creeze cea mai 
bună lume posibilă, iar un Adam de un 
anumit fel e o parte indispensabilă a unei 
asemenea lumi. Cît priveşte legile necesare 
care determină actele unei ființe umane, 
Leibniz ar spune că este, ce-i drept, adevă- 
rat că noi acționăm în mod necesar în sen- 
sul celui mai puternic motiv; motivele însă 
„înclină fără a necesita“, înțelegînd prin 
asta că ceea ce facem este doar ipotetic ne- 
cesar și că din punct de vedere logic este 
oricînd posibil să facem o altă alegere decît 
cea pe care o facem în fapt. 

Celălalt rol pe care conceptul voinţei lui 
Dumnezeu îl joacă în filozofia lui Leibniz 
este acela de instrument în construcția apri- 
orică a universului; construcţie ce-i permite 
lui Leibniz să spună, independent de expe- 
riență, cum arată cu necesitate universul. 
Dumnezeu vrea să creeze cea mai bună 

lume posibilă, iar Leibniz consideră că noi 
putem formula anumite trăsături pe care o 
asemenea lume le posedă în mod necesar. 
Cum Leibniz era un mare matematician, 
nu-i cu totul surprinzător că aceste trăsături 
ale celei mai bune lumi corespund trăsătu- 
rilor pe care le caută matematicianul în sis- 
temele sale deductive. Axiomele sale (vezi 
axiomă) trebuie să fie fertile — să genereze 
teoremele de care e nevoie — şi, de aseme- 
nea, economice; în mod similar, Leibniz 
spune că Dumnezeu creează, cu cele mai 
economice mijloace, cea mai bogată lume 
cu putință. Principiul urmat de Dumnezeu 
în opera sa este numit uneori de Leibniz 
„principiul optimului““; alteori îl numește, 
producînd confuzie, „principiul raţiunii su- 
ficiente“, restrîngînd aici acest principiu la 
acele adevăruri care nu sînt logic necesare. 
În acest sens, principiul raţiunii suficiente 
joacă un rol important într-o controversă 
purtată de Leibniz cu *Newton în ultimii 
săi ani de viaţă. Leibniz susținea că ideea 
newtoniană a *spațiului absolut, adică a 
unui spaţiu independent de obiectele spa- 
țiale, contravine principiului rațiunii sufi- 
ciente și a avansat o altă concepție, potrivit 
căreia spaţiul este o ordine a coexistențelor 
şi, ca atare, este în realitate inseparabil de 
obiectele aflate în relaţii spaţiale. Nu a iz- 
butit, cu toate acestea, să-i convertească pe 
adepții teoriei newtoniene a spaţiului abso- 
lut, teorie ce a rămas dominantă în tot seco- 
lul al XVIII-lea. 


Lenin, Vladimir Ilici (1870-1924). Revo- 
luţionar marxist rus a cărui principală con- 
tribuţie în filozofie o constituie cartea sa 
Materialism și empiriocriticism (1908), în 
care îi atacă pe unii autori marxiști pentru 
faptul că apărau un „idealism subiectiv“ 
(vezi idealism) berkeleyan. În această carte 
Lenin a expus o teorie a cunoaşterii prelua- 
tă apoi în marxismul sovietic ortodox; con- 
form acestei teorii, ideile sînt „c6pii” sau 
„reflectări“ ale realității. Pe cînd se afla în 
exil, Lenin a mai întreprins un studiu apro- 
fundat (1914-1916) al lui Hegel, conspec- 
tele sale fiind publicate după moartea sa 
sub titlul Caiete filozofice. În ele, Lenin su- 
blinia importanţa studierii lui Hegel pentru 
o înțelegere corectă a marxismului. 


Lessing, Gotthold Ephraim (1729-1781). 
Dramaturg, estetician, istoric şi teolog ger- 
man. În cea mai cunoscută lucrarea a sa, 
Laokoon (1766), Lessing încearcă să se 
opună influenţei esteticii clasice franceze, 
pledînd pentru ideea unei arte neîngrădite 
de consideraţii formale și întemeiate pe ex- 
primarea liberă a sentimentelor. Această 
viziune avea să atragă mai tîrziu mai mulți 
romantici, deși Lessing însuşi nu a fost 
considerat un teoretician romantic. 

Spre sfîrşitul vieții, Lessing se ocupă din 
ce în ce mai mult de teoria istoriei şi de 
teologie. Studiile sale teologice s-au bucu- 
rat de influenţă în gîndirea religioasă din 
secolul al XIX-lea, iar Kierkegaard le-a 
acordat un mare respect. 


Leucip din Milet (450-420 a.Chr.). Filo- 
zof grec ce pare să fi preluat anumite su- 
gestii de la Melissos, Empedocle și Anaxa- 
goras, creînd prima cosmologie univoc ato- 
mistă. Aceasta a fost dezvoltată şi expusă 
mult mai pe larg de contemporanul său mai 
tînăr *Democrit. Gîndirea lor, prin mijloci- 
rea lui *Epicur, ni s-a transmis cel mai bine 
în De Rerum Natura (Despre natura lucru- 
rilor) a lui *Lucretius. Vezi presocratici. 


LEvi-Strauss, Claude (1908-). Antropolog 
francez și promotor al *structuralismului. 
Între 1934 și 1938 a fost profesor de socio- 
logie la Universitatea din Sao Paolo, după 
care a condus o amplă expediție de cerce- 
tări antropologice în partea centrală a Bra- 
ziliei. Ulterior a lucrat la New York, iar în- 
cepînd din 1950 a deţinut diverse funcţii 
academice în Franţa. 

Scrierile lui Levi-Strauss investighează 
raporturile dintre cultură (atribut exclusiv 
al umanităţii) și natură, bazate pe caracte- 
ristica distinctivă a omului: capacitatea de a 
comunica prin limbaj. În cele patru volume 
de Mythologiques (1964, 1966, 1968, 1972), 
analizează miturile, nu ca explicaţii ale 
unor fenomene naturale, ci ca încercări de 
rezolvare a unor probleme privitoare la 
existenţa umană şi la organizarea socială. 


li (termen chinezesc pentru: ordine, princi- 
piu). Vezi neoconfucianism. 

liber-arbitru și determinism. Două con- 
cepte filozofice aparent opuse: primul pos- 
tulînd că omul e capabil să aleagă şi să 
acționeze în conformitate cu dictatele pro- 
priei sale voințe, iar celălalt, că toate eveni- 
mentele, inclusiv acţiunile omului, sînt pre- 
determinate. De aici se iscă perplexități atît 
pentru scepticul religios cît şi — mai ales 
— pentru teolog. Sîntem pe de o parte ne- 
voiţi să admitem că în numeroase ocazii 
din viața de fiecare zi sîntem agenţi liberi, 
capabili să facem anumite lucruri sau să ne 
abținem de la ele, în funcţie doar de opţiu- 
nea noastră. Pe de altă parte însă, ştiinţele 
— şi aici ne interesează îndeosebi cele de- 
spre om — par să aibă ca presupoziţie, și 
deopotrivă ca implicaţie a rezultatelor lor, 
ideea că de fapt asemenea alternative nu 
există şi că totul, inclusiv conduitele uma- 
ne, se petrece în realitate cu o *inevitabili- 
tate absolută. Problema filozofică, aici, 
constă în a descoperi care sînt de fapt pre- 
supoziţiile și implicaţiile celor două zone 
ale experienţei noastre şi dacă ele pot sau 
nu să fie conciliate. Adepții uneia din con- 
cepții sînt compatibilişti, adepţii celeilalte 
— incompatibilişti. Cînd problema este 
abordată într-un cadru teist, existenţa lui 
Dumnezeu ia locul realizărilor ştiinţei; da- 
că este adevărată doctrina *creaţiei, mai ră- 
mîne loc pentru responsabilitatea și opțiu- 
nile oamenilor? În context teist se obișnu- 
iește să se vorbească despre predestinare, 
subînțelegîndu-se că totul, în particular op- 
ţiunile de orice fel, a fost dinainte stabilit 
prin decret divin. 

Problemele filozofice sînt într-adevăr fi- 
lozofice, așadar vizează presupozițiile și 
implicaţiile logice, compatibilităţile și in- 
compatibilitățile logice (vezi Prefaţa). Prea 
adesea însă sensul lor este, din păcate, de- 
format prin aceea că răspunsurile incompa- 
tibiliste sînt considerate a fi de la sine înțe- 
lese, rămînînd atunci deschisă doar între- 
barea factuală, nefilozofică, de a stabili care 
dintre cele două teze incompatibile este 
adevărată. În particular, termenii de „liber- 
arbitru“ și „determinism“ sînt definiți ade- 
sea în așa fel încît unul să-l excludă explicit 
pe celălalt. Nici o dispută filozofică nu se 
rezolvă, de bună seamă, prin apel la autori- 
tate. Merită totuși, tocmai şi numai spre a 


risipi o atare prejudecată, să facem obser- 
vaţia că mulţi dintre marii filozofi clasici 
care s-au rostit în această chestiune — pro- 
babil majoritatea lor — au fost compatibi- 
lişti: *Hobbes, *Leibniz, *Locke şi *Hume. 

În mod obișnuit noi punem în contrast 
acţiunile pornite din liberul nostru arbitru 
cu cele întreprinse sub imperiul unei com- 
pulsii. Dar chiar și persoana care acţionea- 
ză sub constrîngere e un agent, pe cînd o 
persoană „înşfăcată“ de o forță majoră şi 
aruncată aidoma unui proiectil nu este. 
Fondul problemei, aici, este de a lămuri ce 
presupune în mod esenţial *acţiunea, și nu 
existenţa liberului-arbitru în sensul curent 
al expresiei. Determinismul, tot aşa, poate 
fi examinat numai cu referire la cauze fizi- 
ce care îşi produc cu necesitate efectele. 
Mai este însă posibil să vorbim despre o 
conduită determinată de motivele agentului 
respectiv; iar a spune că nu este aşa în- 
seamnă, evident, a spune implicit că nu 
există nici o alternativă. 

Problematica actuală din acest domeniu 
se centrează în jurul tezei că acțiunile uma- 
ne sînt sau pot fi (dacă am dispune de sufi- 
ciente cunoștințe) explicate cauzal (vezi 
cauzalitate); că, adică, ele fie a) se află sub 
incidenţa unor legi fizice (cauzale), fie b) 
sînt determinate fizic (în sensul în care miş- 
cările obiectelor fizice neînsufleţite se con- 
sideră a fi determinate fizic). Aceasta ar 
putea să însemne, privitor la o circumstanță 
c (subsumabilă unei legi), că efectul său e 
a) putea fi prezis sau b) nu putea să nu se 
producă. Cînd e este o acţiune umană, ten- 
siunea este între caracterizarea ei ca fiind 
voluntară — dacă aceasta înseamnă că 
„Stătea în puterea noastră să o săvîrșim sau 
nu, după bunul nostru plac“ — şi susținerea 
că ea putea fi prezisă sau că (dată fiind cir- 
cumstanţa c) e nu putea să nu se producă. 
Dar negarea faptului că acţiunile umane in- 
tră în sfera cauzalităţii în înțelesul obişnuit 
ce se dă acesteia creează probleme. În ce 
sens putem spune deci că noi cauzăm pro- 
priile noastre acţiuni (şi ca atare sîntem răs- 
punzători de ele, după cum se spune că 
rezultă din conceptul de liber-arbitru — 
vezi responsabilitate) și nu că ele ni se în- 
tîmplă doar, în mod accidental? Compati- 

biliştii consideră că ideea de liber-arbitru 
implică în mod necesar cauzalitatea. 


libertarism (în engleză libertarianism— 
n.t.) 1. Concepţie, opusă *determinismului, 
potrivit căreia anumite acțiuni umane nu 
sînt (sau nu sînt în întregime) guvernate de 
legi cauzale necesare. 2. Liberalism politic 
şi economic integral, opus oricăror îngră- 
diri sociale și juridice ale libertăţii indivi- 
duale. În acest sens termenul a fost introdus 
de oameni care cred că mai ales în S.U.A. 
dar nu numai aici, cei ce trec drept liberali 
simpatizează adesea mult mai mult cu so- 
cialismul decît cu liberalismul clasic. 


libertate 1. Libertate a voinţei (vezi liber- 
arbitru și determinism). 2. Libertate politi- 
că, constînd în absenţa constrîngerilor exte- 
rioare. „Omul liber — scrie *Helvâtius — 
este cel ce nu e în lanţuri, nu e întemnițat și 
nici terorizat, asemeni unui sclav, de teama 
pedepsei.“ Nimeni nu e liber în toate pri- 
vinţele. Cineva s-ar putea să fie liber într-o 
anumită privinţă dar să fie lipsit de capaci- 
tatea sau dorinţa de a-și exercita acea liber- 
tate, ori să fie neliber dar mulțumit cu lipsa 
sa de libertate. Întrucît cuvîntul „libertate“ 
le sună multora plăcut (pe cînd spiritele 
autoritare detestă realitatea lui) și întrucît 
libertatea politică este într-adevăr, aidoma 
păcii, esențialmente negativă, unii elogiază 
drept libertate pozitivă, adevărată, promo- 
varea efectivă a unei linii de conduită favo- 
rite, și nu libertatea de a face sau a nu face 
un anumit lucru. 


libertate pozitivă, conceptul de |. p. Vezi 
libertate; Spinoza. 


limbaj, filozofia ]. Expresia „filozofia lim- 
bajului“ acoperă mai multe activităţi dife- 
rite. 

1. Filozofii interesaţi, să zicem, de pro- 
blematica intelectului și a cunoaşterii își 
pot formula întrebările în mai multe feluri. 
Ei pot să întrebe de-a dreptul despre inte- 
lect sau cunoaștere; pot însă, la fel de bine, 
să vorbească despre conceptele de intelect, 
respectiv cunoaștere; sau pot să înceapă cu 
întrebarea, cum se folosesc cuvintele „inte- 
lect“ sau „cunoaștere“. Convingerea că 
problemele filozofice pot fi abordate pu- 


nînd întrebări despre modul de folosire a 
cuvintelor stă la baza a ceea ce uneori este 
numit *filozofie lingvistică. Despre cei ce 
practică filozofia lingvistică se spune une- 
ori că practică filozofia limbajului. (Avînd 
în vedere anumite neînţelegeri, nu strică, 
poate, să subliniem că acest mod de a face 
filozofie nu este nou. Atunci cînd Platon, în 
cartea | a Republicii, întreabă dacă ar fi 
drept să fie înapoiată o armă unui om de la 
care am primit-o dar care între timp şi-a 
pierdut minţile, el îi invită pe ascultători să 
se gîndească dacă ei ar spune despre un 
asemenea act că este drept. Platon speră că 
reflecţia asupra acestei chestiuni e de natură 
să arunce lumină asupra ideii de dreptate.) 

2. Această modalitate de investigare a 
problemelor filozofice prin reflecţie asupra 
utilizării cuvintelor generează un alt înțeles 
al sintagmei „filozofia limbajului“. Aici 
sînt la mijloc două chestiuni. Întâi, chestiu- 
nea generală privind îndreptăţirea abordării 
problemelor filozofice prin analiza moduri- 
lor de folosire a cuvintelor (vezi ]. L. Aus- 
tin; Wittgenstein). În al doilea rând, filozo- 
fii care studiază modurile de folosire a cu- 
vintelor folosesc ei termeni-cheie precum 
„semnificaţie“, „referință“, „adevăr“ şi „fo- 
losire“ („uz“). Aceşti termeni, folosiţi de 
filozofi şi de alţii atunci cînd vorbesc de- 
spre limbaj, pot deveni ei înșiși obiect de 
analiză. Filozofia limbajului, potrivit aces- 
tei interpretări, devine atunci un studiu de 
nivel superior al „filozofiei lingvistice“ și 
al termenilor ei tehnici. 

3. Deşi interesul pentru termeni ca „sem- 
nificaţie“, „adevăr“, „referință“ şi alții de 
acest fel poate izvori din deliberările filo- 
zofilor asupra metodelor lor, el se poate ivi 
şi din preocupările filozofilor privitoare la 
natura și mecanismele limbajului, ca o te- 
mă interesantă în sine, și nu doar ca un mij- 
loc pentru rezolvarea altor probleme filo- 
zofice. „Filozofia limbajului“ devine atunci 
o cercetare asupra naturii limbajului şi a 
modului cum el funcţionează. O atare preo- 
cupare poate să ducă, ca în cazul lui Witt- 
genstein din a doua sa perioadă, la exami- 
narea multiplelor condiţii de care depinde 
posibilitatea limbajului în general; sau, tot 
așa, la o discuţie detaliată pe teme cum sînt 
semnificaţia şi referința (vezi denotaţie; 


limbaj artificial 

sens şi referință). În cadrul acestui tip de fi- 
lozofie a limbajului putem detecta o dife- 
renţă: între cei care, precum Austin şi Witt- 
genstein, se mulțumesc să studieze funcțio- 
narea efectivă a limbilor naturale; şi cei ce 
consideră că limbile naturale sînt mult prea 
vagi, neclare, sau imprecise şi că au nevoie 
de regularizare. Unii dintre exponențţii 
acestei a doua direcţii consideră că meca- 
nismele limbajului pot fi analizate cel mai 
bine prin construirea unor limbaje artificia- 
le mai precise. Vezi și semnificaţie. 

4. Expresia „filozofia limbajului“ este 
folosită și pentru a desemna discutarea pro- 
blemelor teoretice care se ridică atunci cînd 
lingviștii de profesie încearcă să descrie 
sintaxa (gramatica) şi semantica (semnifi- 
caţia) unui limbaj. Nu o dată această discu- 
ție, numită uneori „lingvistică filozofică“, 
este considerată drept o ramură a filozofiei 
limbajului. 
limbaj artificial. Vezi limbaj natural. 


limbaj formal. Sistem de semne neinter- 
pretat. Semnele sînt, tipic, de trei feluri: 1) 
variabile, ca de exemplu literele propozi- 
ţionale p, a, r, s; 2) conectori, ca de exem- 
plu v, &, —, care leagă semne între ele, și 
3) instrumente de punctuație, de felul pa- 
rantezelor, menite să înlăture ambiguitatea. 
Mai există *reguli de formare, care stipu- 
lează cum trebuie înşirate semnele astfel 
încât să alcătuiască formule bine formate, şi 
“reguli de transformare, care stipulează 
moduri de transformare a unui şir de semne 
într-un altul. 

Limbajele formale în acest sens sînt pur 
şi simplu mulțimi de „semne“ permutabile 
după niște reguli, aidoma notaţiei folosite 
la șah. Ele pot fi însă interpretate. Astfel, 
dacă se convine că 1) variabilele reprezintă 
propoziţii, 2) v, &, — reprezintă „sau“, 
„Şi“, respectiv „dacă-atunci“, şi 3) regulile 
de transformare sînt tratate ca reguli de de- 
ducţie, atunci limbajul formal este interpre- 
tat drept un sistem de logică. 

Trebuie să se facă deosebire între limba- 
je formale (sisteme neinterpretate de „sem- 
ne“) și limbaje artificiale (limbaje formale 
interpretate ce nu sînt însă limbi naturale de 
felul englezei vorbite). 


limbaj natural. O limbă obișnuită, precum 
engleza, rusa sau chineza, prin contrast fie 
cu un limbaj artificial precum Esperanto 
sau Ido, fie cu un *limbaj formal, care poa- 
te să nu fie mai mult decît un calcul logic 
neinterpretat. Vezi logică; metalimbaj. 


limbaj-obiect. 1. (relativ la un *metalim- 
baj) Limbaj despre care se discută într-un 
metalimbaj. Un asemenea limbaj poate fi el 
însuşi metalimbaj relativ la un al treilea 
limbaj. 2. (absolut) Limbaj folosit pentru a 
vorbi numai despre obiecte nelingvistice, 
cum sînt bunăoară obiectele fizice sau nu- 
merele. 


limbaj obișnuit. Limbajul obişnuit (neteh- 
nic, comun) se află în contrast cu limbajele 
ezoterice (cum ar fi un limbaj tehnic sau un 
jargon). De observat însă deosebirea dintre 
„uzul limbii obișnuite“ şi „uzul obișnuit 
(sau curent) al «...»“. „Uzul obișnuit“ (cu- 
rent) înseamnă „uzul standard“, despre care 
se poate vorbi şi în cazul cuvintelor specia- 
lizate. 


limbaj de ordinul întîi. Vezi calcul; logică 
de ordin superior. 


limbaj perfect din punct de vedere logic. 
Limbaj în care structura logică și cea gra- 
maticală coincid perfect. Vezi formă gra- 
maticală; formă logică; Leibniz; logică. 


limbaj privat. Limbaj ai cărui termeni sînt 
definiţi cu referire la senzațiile private ale 
celui ce foloseşte acest limbaj, astfel încât 
semnificaţiile lor nu-i pot fi cunoscute decît 
lui. Problemele pe care le suscită această 
noțiune sînt sugerate în Locke, Eseu asupra 
intelectului omenesc (UL, (î)1-5). *Wittgen- 
stein a susținut în Philosophical Investiga- 
tions imposibilitatea ca un om să aibă un 
limbaj privat din punct de vedere logic. 
Soarta disputei depinde de răspunsul la 
întrebarea dacă pentru astfel de expresii pot 
să existe reguli genuine de utilizare sau 
dacă, dimpotrivă, este corect tot ceea ce 
utilizatorului i se pare corect. Remarcile lui 
Wittgenstein lasă loc pentru un dezacord: a 
prezentat el sau nu un argument, iar în caz 
că da, care este acest argument și ce sem- 
nificaţie are pentru filozofia spiritului? Vezi 
şi acces privilegiat. 

limbaj privat din punct de vedere logic. 
Limbaj în care toate cuvintele se definesc 
obligatoriu cu referire la experienţa logic 
privată a utilizatorului individual al limba- 
jului. *Wittgenstein din a doua sa perioadă 
a sugerat că majoritatea filozofilor de după 
* Descartes au vorbit ca şi cum orice limbaj 
ar fi neapărat de acest fel. El a argumentat 
că ideea de limbaj privat este, totuşi, în tota- 
litatea ei, incoerentă. Vezi și limbaj privat. 


Locke, John (1632-1704). Probabil cel 
mai mare și cu siguranță cel mai influent 
filozof englez, a cărui gîndire a pus temelii- 
le atât pentru *empirismul clasic britanic, 
cît și pentru democraţia liberală. Cele mai 
importante două lucrări filozofice ale sale, 
ambele publicate în 1690, au fost An Essay 
Concerning Human Understanding (Eseul) 
şi Two Treatises of Government (Tratatele ). 
Celelalte lucrări filozofice importante ale 
lui Locke au fost A Letter Concerning To- 
leration (1689), Some Thoughis Concern- 
ing Education (1693) şi The Reasonable- 
ness of Christianity, as Delivered in the 
Scriptures (1695). Cea mai mare parte a 
amplei corespondențe rămase de la el este 
în prezent publicată. Caracterizarea ce se 
dă în mod obișnuit scrierilor sale, ca vădind 
moderație, bun-simţ și preocupare sinceră 
pentru descoperirea adevărului, este în ge- 
neral îndreptățită. 

Locke provenea dintr-o familie de pro- 
prietari rurali fără titlu nobiliar, din comi- 
tatul Somerset. Tatăl său a susținut în tim- 
pul Războiului civil cauza Parlamentului și 
în gîndirea lui Locke din perioada sa de 
maturitate sînt decelabile anumite aspecte 
ale ascendenței sale puritane. În 1647 intră 
la Școala din Westminster, care nutrea sim- 
patii regaliste, de unde, în 1652, trece la co- 
legiul Christ Church din Oxford. 

Oxfordul era -pe atunci dominat de puri- 
tani. Era totodată centrul unei ample activi- 
tăți științifice legate de nume ca John Wil- 
kins și Robert *Boyle. Curînd, Locke în- 
suși avea să se apuce de studii practice de 
medicină și chimie. Cursurile adresate stu- 
denților, în bună parte scolastice, le găsea 
searbede; totuşi, după absolvirea colegiu- 
lui, devine profesor la Christ Church. 

Pe atunci, Locke cunoaște îndeaproape 
cercetările lui Robert Boyle, care avea să 


exercite o influență substanţială asupra gîn- 
dirii sale. Boyle, savantul de frunte al An- 
gliei, era devotat metodei empirice şi expe- 
rimentale. Era totodată purtătorul de cuvînt 
al filozofiei corpusculare, în viziunea căre- 
ia majoritatea schimbărilor pe care le sufe- 
reau proprietăţile obiectelor fizice puteau fi 
explicate ca rezultînd din rearanjări ale par- 
ticulelor de bază ale materiei. Locke ajunse 
să împărtășească viziunea lui Boyle, deşi 
i-a atribuit întotdeauna acesteia un statut 
ipotetic. Cam în aceeași perioadă se deş- 
teaptă şi interesul lui Locke pentru filozo- 
fie, în bună parte ca urmare a lecturilor sale 
din *Descartes. În mod cert, Eseul are 
strânse legături cu opera lui Descartes, deși 
se află adesea în opoziţie conștientă cu ea. 

Cunoştinţele de medicină ale lui Locke îl 
aduc într-un contact strîns cu politicianul 
whig de frunte lordul Ashley, ajuns ulterior 
prim-conte de Shaftesbury. În 1667 Locke 
părăsește Oxfordul mutîndu-se pe dome- 
niul lui Ashley, în calitate de medic perso- 
nal al acestuia. Curînd, Ashley avea să-i 
ceară sfaturi şi în chestiuni ce nu ţineau de 
medicină, şi Locke obține prin el o serie de 
funcţii oficiale, venind astfel în contact cu 
cercurile politice și ştiinţifice din Londra. 
În 1668 este ales membru în Royal Society 
şi colaborează cu marele medic Thomas 
Lydenham la cercetările acestuia. Între 
1675 și 1679 trăieşte în Franţa, în principal 
din motive de sănătate, dar poate și din pri- 
cina unor primejdii politice. A făcut nume- 
roase călătorii și s-a întâlnit cu numeroși sa- 
vanţi străini. 

În 1683, după căderea și moartea lui 
Shaftesbury, Locke s-a simţit, și nu fără 
motiv, amenințat, și ca urmare s-a retras în 
Olanda, unde a rămas pînă la Glorioasa re- 
voluţie din 1688. Acolo a continuat lucrul 
la Eseu (început în 1671) şi la Tratate şi a 
ajuns să aibă contacte strînse cu Mișcarea 
protestatarilor (the Remonstrants' move- 
ment), ale căror vederi teologice erau foarte 
asemănătoare vederilor sale. 

Curînd după întoarcerea sa în Anglia, 
cînd Locke avea 58 de ani, a fost publicat 
Eseul, care i-a adus repede autorului o re- 
putaţie considerabilă, mai ales în cercurile 
mai strîns asociate cu Royal Society. Tra- 
tatele au fost publicate anonim. Au urmat 

curînd după aceea alte lucrări importante 
ale sale. Deși în ultimii lui ani era departe 
de a o duce bine cu sănătatea, Locke a pre- 
luat în 1696 importanta și solicitanta func- 
ţie de Comisar al comerțului (Comissioner 
for Trade), pe care a îndeplinit-o cu succes 
întocmai ca şi însărcinările oficiale pe care 
le avusese mai înainte. Totuşi nu s-a simțit 
îndeajuns de în puteri ca să preia o poziție 
și mai importantă pentru care l-a solicitat 
personal regele în 1698, astfel încît și-a pe- 
trecut restul vieții la Oates în Essex, citind, 
revizuindu-şi textele și purtînd conversații 
cu prieteni ca Isaac *Newton şi Anthony 
Collins. 

Lucrarea An Essay Concerning Human 
Understanding este o evaluare critică a ori- 
ginilor, naturii și limitelor rațiunii ome- 
nești. Preocupările lui Locke pentru această 
problematică au izvorît din implicaţiile pe 
care noile idei și metode ştiinţifice le aveau 
pentru opiniile curente din domeniul mora- 
lei şi al religiei. Vechea filozofie scolastică 
se vădea a fi nesatisfăcătoare, iar Locke, 
împreună cu oamenii de știință de orientare 
empiristă din preajma sa nu puteau accepta 
reacţia raționalistă a lui Descartes față de 
această filozofie. Răspunsurile lui Locke la 
problema astfel apărută au fost temeinic 
argumentate și profund gîndite. Ele au con- 
stituit prima încercare din epoca modernă 
de a oferi o explicaţie detaliată în limbaj 
empirist a intelectului omenesc luînd în 
consideraţie şi noile succese ale ştiinţei. 
Aceste răspunsuri au oferit baza şi pentru 
filozofiile empiriste ale lui *Berkeley, 
*Hume şi *Enciclopediştilor francezi. 

Eseul începe cu o caracterizare a rolului 
filozofului, de salahor intelectual avînd sar- 
cina de a curăți terenul și de a îndepărta 
„ceva din molozul care stă în calea cunoaș- 
terii“ (Epistola către cititor). Dobîndirea 
efectivă de cunoștințe Locke o lasă în sarci- 
na oamenilor de ştiinţă cum erau Boyle şi 
Newton. 

Cartea I este un atac împotriva doctrinei, 
pe atunci larg împărtășite, că oamenii pose- 
dă anumite adevăruri înnăscute, de ordin 
moral sau speculativ, care ar constitui fun- 
damentul cunoașterii. Nici unul din argu- 
mentele aduse în acest sens, afirmă Locke, 
nu face cît de cît plauzibilă existenţa unor 

asemenea idei înnăscute. În schimb, argu- 
mentează el amănunțit în Cartea a II-a, pu- 
tem să explicăm cu ajutorul experienței 
toate ideile din mintea noastră. Experienţa 
e de două feluri. Există idei ale calităților 
sensibile, furnizate de simţurile externe, şi 
idei obţinute prin reflecţie, cele de care de- 
venim conștienți prin introspecție, cum sînt 
ideile de gîndire, opinie sau voinţă. 

Cartea a [l-a tratează despre originile 
unui întins compartiment al ideilor noastre, 
pe care Locke le împarte în simple și com- 
plexe. Ideile simple, precum cele de gal- 
ben, fierbinte sau dulce nu cuprind înăun- 
trul lor alte idei şi, asemeni atomilor, nu 
pot fi nici create, nici distruse de noi. Ideile 
complexe sînt alcătuite din idei simple iar 
intelectul poate foarte bine să imagineze 
combinaţii complexe de idei simple care să 
nu aibă nici un corespondent în realitate — 
de exemplu, ideea de unicorn. 

Atunci când ia în discuţie ideile noastre 
depre substanţe materiale (lucruri fizice), 
Locke distinge între calităţile primare şi 
calităţile secundare ale obiectelor (distinc- 
ție trasată înaintea sa de către *Galilei, 
Descartes şi Boyle). Calitățile primare, 
spune Locke, sînt acele calități care se gă- 
sesc în absolut toate corpurile, bunăoară 
soliditatea, întinderea, forma şi mobilitatea. 
Locke considera că în cazul percepției, 
aceste calități produc în noi idei asemănă- 
toare cauzelor lor. În schimb, calitățile se- 
cundare nu sînt altceva decît niște forţe din 
obiect care produc în noi idei ce nu se asea- 
mănă cu cauzele lor. Printre ideile astfel 
produse se numără cele de culoare, gust și 
miros. Modul cum explică Locke cunoaşte- 
rea lumii fizice prin intermediul ideilor a 
prilejuit ample critici din partea filozofilor 
de mai tîrziu; de multe ori însă criticii n-au 
înţeles corect poziția sa. 

Locke încearcă să ofere explicaţii plauzi- 
bile ale originii tuturor ideilor noastre ana- 
lizînd ideile complexe în ideile de bază 
simple din care sînt alcătuite. Există însă şi 
cazuri dificile. Unul dintre ele este ideea de 
putere, înțeleasă în sens cauzal. Un altul, 
care în ochii lui Locke însuşi generează o 
dificultate majoră, îl constituie ideea de 
substanță. Pe aceasta, considera Locke, nu 
o putem dobîndi nici prin senzaţie, nici prin 

reflecţie, substanţa fiind lucrul în care se 
consideră că subzistă calităţile, și nu o cali- 
tate căreia i-ar corespunde o idee. Cartea a 
Il-a rămâne, cu toate acestea, o realizare re- 
marcabilă, nu doar prin aria sa de cuprin- 
dere, ci și prin acuitatea cu care sînt anali- 
zate în ea numeroase concepte-cheie, ca de 
exemplu cele de identitate, putere şi — în 
pofida dificultăților — cea de substanță. 

Cartea a III-a a Eseului se ocupă de lim- 
baj. Deşi prezintă carenţe grave (de exem- 
plu, teza centrală conform căreia cuvintele 
ar fi nume ale ideilor), aduce şi ea contribu- 
ţii de netăgăduit, printre care, nu în ultimul 
rînd, recunoașterea importanței ce o are o 
teorie satisfăcătoare a limbajului pentru 
orice teorie a intelectului. Locke impută 
limbajului grave imperfecțiuni. Teza sa că 
limbajul folosit de noi în clasificarea lucru- 
rilor din lume se bazează necesarmente pe 
ceea ce noi credem a fi calităţile esenţiale 
ale lucrurilor (esenţele nominale) şi nu pe o 
cunoaştere certă a esenţelor reale ale obiec- 
telor înseși a fost o critică elocventă a pro- 
gramului raţionalist de edificare a ştiinţei 
preconizat de Descartes şi *Spinoza. 

În cea de a patra şi ultima carte a Eseu- 
lui, Locke expune în chip pozitiv propria sa 
teorie a cunoaşterii. Deşi în anumite privin- 
ţe importante îl urmează pe Descartes, deo- 
sebirile scot în evidență prăpastia dintre 
cele două concepții. Asemeni lui Descartes, 
Locke socotește că unitatea de bază a cu- 
noașşterii este intuiţia. Avem o cunoaștere 
intuitivă imediată despre propria noastră 
existență. Putem de asemenea cunoaşte di- 
ferite lucruri prin deducție sau demonstra- 
ţie, ca de exemplu în calculul matematic, 
unde fiecare pas al raționamentului se carac- 
terizează prin certitudine intuitivă. Locke 
considera că în mod asemănător putem de- 
monstra existența lui Dumnezeu. Mai con- 
sidera, tot așa, că prin simțuri dobîndim 
cunoaștere certă despre existența obiectelor 
fizice particulare pe care le putem vedea, 
pipăi etc. Locke diferă de Descartes prin 
teza că nu putem avea cunoaştere certă a 
adevărurilor generale despre lume. Știinţe- 
le naturii nu pot aspira niciodată decît la o 
mare probabilitate. Ceea ce — adaugă nu- 
maidecît Locke — nu înseamnă nicidecum 
a le minimaliza, ci doar a contesta falsele 


aspirații la o ştiinţă a naturii total demon- 
strativă. 

Eseul avea să devină curînd ţinta a nu- 
meroase critici, dintre care cele mai vigu- 
roase au venit din partea lui Berkeley şi a 
lui Leibniz. Cu toate acestea, el avea să ră- 
mînă timp de cel puţin o sută de ani cea mai 
influentă scriere din filozofia europeană. 

Despre Two Treatises of Government 
s-a afirmat adesea că au fost scrise de Locke 
pentru a legitima Revoluţia din 1688; de 
fapt, fuseseră compuse în bună parte cu 
cîțiva ani mai înainte. Ele sînt totuși, în 
foarte mare măsură, un produs al epocii lor 
şi reflectă marea preocupare a lui Locke de 
a oferi o justificare guvermămîntului consti- 
tuțional şi libertăţii individului într-o vreme 
cînd ambele erau amenințate. 

Primul Tratat, un atac la adresa Patrriar- 
hiei (1680) lui Filmer, argumentează că e 
total neîntemeiată concepţia după care Dum- 
nezeu i-ar fi așezat pe unii oameni deasupra 
altora şi că deci oamenii n-ar fi în chip na- 
tural liberi. Nu există vreun drept natural al 
regilor de a cîrmui, iar Dumnezeu nu i-a 
desemnat pe Adam și pe descendenţii săi să 
cîrmuiască lumea. 

Cel de-al doilea Tratar oferă o substan- 
țială filozofie politică pozitivă. În starea de 
natură omul e liber și aici toți oamenii sînt 
egali. Libertatea omului nu este însă o stare 
de samavolnicie, pentru că există o lege a 
naturii, instituită de Dumnezeu, după care 
toţi oamenii trebuie să-şi regleze comporta- 
mentul. Legea naturii acordă fiecărui om 
drepturi egale. Fiecare dintre noi are drept 
la viață, precum şi dreptul la libertate în 
măsura în care acţiunile noastre nu încalcă 
drepturile naturale ale altora; avem de ase- 
menea proprietatea asupra propriului corp 
şi asupra produselor propriei noastre munci. 
Inainte de crearea societăţii civile, omul are 
dreptul de a agonisi proprietate privată doar 
în limita trebuințelor sale. De exemplu, un 
om are dreptul la atîtea grîne cîte-i sînt ne- 
cesare lui și familiei sale, nu are însă drep- 
tul la un surplus ce n-ar face decît să-i stri- 
ce bunele deprinderi. 

Din păcate, în practică, starea de natură 
este instabilă, pentru că oamenii, în lipsa 
oricărei constrângeri, încalcă deseori drep- 
turile naturale ale altora. Curînd se vădeşte 

că pentru a se putea bucura de drepturile 
lor naturale, oamenii trebuie să se unească 
printr-un contract social. Rostul contractu- 
lui este de a forma o societate civilă în care 
oamenii să se poată bucura de drepturile lor 
naturale sub o guvernare instituită pentru a 
impune lepi menite să ocrotească acele 
drepturi și să arbitreze litigiile. Funcţia pri- 
mordială a cîrmuitorului, de pildă a regelui, 
este de a asigura condiţiile în care cetățenii 
să se poată bucura de drepturile lor. Dacă el 
încalcă drepturile cetăţenilor individuali 
sau nu asigură condiţiile în care cetăţenii să 
se poată bucura de drepturile lor, poporul 
are dreptul să-l înlăture. Locke era de păre- 
re că în chestiuni ce nu afectează nici unul 
din drepturile naturale trebuie să prevaleze 
opinia majorităţii. Teza drepturilor natura- 
le, domnia legii, funcţia statului de garant 
al acestor condiţii, precum și regula majori- 
tății au fost idei viguroase care au contri- 
buit la modelarea Revoluţiei americane şi a 
celei franceze și au oferit conceptele-cheie 
pentru dezvoltarea democraţiei liberale. 

Aceeaşi preocupare pentru realizarea 
unui echilibru între libertatea individuală și 
guvernarea constituțională transpare din A 
Letter Concerning Toleration, ce are ca 
obiect toleranța religioasă în cadrul societă- 
ţii politice. Toleranţa a fost o virtute de că- 
petenie a adevăratei Biserici, iar persecuția 
a fost tocmai contrariul carităţii. Libertatea 
individuală în privinţa religiei trebuie limi- 
tată doar în sensul restrîngerii practicilor 
religioase la activități ce nu încalcă drep- 
turile altora. 


locuțiune. Rostire gramatical bine formată 
şi care posedă înțeles. Un act locuţionar 
constă în utilizarea unei locuţiuni pentru a 
spune ceva. Vezi J.L. Austin. 


logică. În sensul cel mai larg al cuvântului, 
logica este studiul principiilor raționamen- 
tului sau ale argumentării corecte. Ca atare, 
ea este şi studiul acelor relaţii în virtutea 
cărora se poate spune despre ceva că decur- 
ge sau că este o consecință a altceva. În- 
lăuntrul acestui perimetru foarte vag deli- 
mitat se pot distinge feluri de logică în 
funcţie de diferitele feluri de raționament 
supuse examinării și de tipurile de propozi- 
ţii prin care ele se efectuează. În cadrul stu- 


diului raționamentelor ce au drept scop sta- 
bilirea adevărului propoziţiilor, distincția 
de căpetenie este între logica deductivă şi 
cea inductivă (vezi deducție; inducţie). O 
altă direcţie importantă de utilizare a raţiu- 
nii o constituie raționamentul practic, unde 
se urmăreşte stabilirea a ceea ce trebuie fă- 
cut. Raţionamentele de acest fel se pot ex- 
prima folosind deopotrivă indicative şi im- 
perative, deşi concluziile raționamentelor 
practice se exprimă în mod caracteristic 
prin imperative. Studiul acestui gen de ra- 
ționamente poană nume precum logică 
deontică, logica normelor sau logica impe- 
rativelor (vezi imperativ). 

sens mai restrâns însă, logica studiază 
principiile inferenței deductive sau metode- 
le demonstraţiei. Acest studiu nu se efec- 
tuează culegînd date despre modurile în 
care oamenii argumentează în fapt, logica 
nefiind o ştiinţă empirică, ci una teoretică. 
Ea este studiul strategiilor de câștig în jocul 
argumentării şi al inferenţei legitime; ea se 
preocupă de mijloacele posibile de dovedi- 
re a Propoziţiilor. Relaţia dintre logică și 
inferenţele reale este astfel similară celei 
dintre teoria unui joc şi jucarea efectivă a 
acestuia. Această analogie merită dusă mai 
departe pentru că ne dezvăluie unde anume 
consideraţiile empirice intră sau ar trebui să 
intre în preocupările logicianului. Discuţia 
teoretică despre un joc nu poate avea loc 
dacă nu se cunosc a) obiectivul jocului (ce 
înseamnă în el a câștiga) și b) regulile după 
care se desfășoară efectiv jocul. Obiectivul 
celui ce prezintă un raționament este de a 
determina auditoriul căruia i se adresează 
să creadă în concluzia acestuia, şi există, de 
bună seamă, diverse moduri de a atinge 
acest obiectiv — de la invocarea anumitor 
principii abstracte, prin corupere, pînă la 
ameninţări fie cu violenţa fizică nemijloci- 
tă, fie cu felurite năpaste din viitor. Obiec- 
tivul jocului particular de care se interesea- 
ză logicianul deductiv se defineşte însă mai 
îngust. Raţionamentele deductive urmăresc 
să inducă acceptarea concluziilor lor prin 
forța raţiunii (raţionamentele care izbutesc 
acest lucru fiind numite logic *valide). Tre- 
buie să ne întrebăm atunci dacă analogia cu 
jocul este la locul ei — dacă există reguli 
acceptate de construire a raţionamentelor 

care urmăresc acest obiectiv, iar în caz că 
da, care sînt aceste reguli acceptate. 

Pentru ca un raționament să inducă prin 
forța raţiunii o anume credinţă, el trebuie să 
fie astfel încît o dată admise premisele, să 
fie irațional a nu accepta concluzia. Cuvân- 
tul „irațional“ este luat aici în sensul de „in- 
consistent“ (=. contradictoriu“), astfel încât 
negarea concluziei unui raționament valid 
după ce au fost acceptate premisele să echi- 
valeze cu susținerea unor credințe contra- 
dictorii. În ce fel se recunoaște însă un ase- 
menea raţionament și cum se cere construit 
un atare raționament în sprijinul unei Pro- 
poziţii date? Acestea sînt întrebări la care 
studiul logicii e dator să ofere răspunsuri, 
dar la care nu poate răspunde fără a lua 
aminte la standardele de raționalitate ac- 
ceptate, fără a înregistra care demersuri in- 
ferenţiale sînt socotite a fi rațional peremp- 
torii. Scopul este de a explicita regulile 
care sînt recunoscute implicit drept reguli 
conform cărora trebuie construite raționa- 
mentele, semnalînd totodată anomaliile de 
orice fel care s-ar putea ivi în acest cadru. 
Se vede astfel că situaţia de aici nu-i lipsită 
de asemănări cu cea în care se încearcă, să 
zicem, degajarea și formularea regulilor jo- 
cului de fotbal observînd cum se desfășoa- 
ră jocul și ce face arbitrul, reținînd ce ele- 
mente din joc sînt considerate legitime şi 
care reprezintă abateri (fără a uita că arbi- 
trul s-ar putea să nu fie perfect). 

Aici însă se mai cere să facem cu grijă 
distincţia între inferenţele a căror acceptare 
este socotită rezonabilă şi cele a căror ac- 
ceptare este impusă prin forţă raţiunii. Res- 
pingerea celor dinti s-ar putea să fie nere- 
zonabilă, dar ea n-ar fi prin aceasta neapă- 
rat iraţională în sensul de a ne îngloda în- 
tr-o contradicţie. De exemplu, dacă am 
băgat de seamă că trenul de la ora opt şi ju- 
mătate soseşte mereu cu întârziere, ar fi ne- 
rezonabil să ne așteptăm ca miine să so- 
sească la timp, și am putea în mod îndrep- 
tățit să fim criticaţi dacă întîrziem la o înțâl- 
nire ca urmare a presupunerii noastre că 
trenul va sosi conform graficului orar. Nu 
ni s-ar putea însă imputa într-un caz ca 
acesta că am împărtășit credințe contradic- 
torii, pentru că poți accepta deopotrivă că 
trenul a sosit cu întârziere în ultimele șase 

ocazii în care l-am luat și că totuși mîine va 
sosi fără întârziere. Pe de altă pante, dacă ni 
se prezintă o demonstraţie că suma unghiu- 
rilor interne ale unui triunghi este de 180%, 
înțelegerea demonstraţiei implică înțelege- 
rea faptului că dacă accepţi axiomele geo- 
metriei euclidiene, nu poţi refuza să accepţi 
concluzia. Aceasta, firește, nu înseamnă că 
trebuie neapărat să accepţi aceste axiome; 
dacă nu le accepţi, ci accepţi în locul lor 
axiomele unei geometrii neeuclidiene, vei 
fi în măsură să demonstrezi că suma un- 
ghiurilor interne ale unui triunghi nu e de 
180%. Deosebirea dintre cele două categorii 
de cazuri constă în aceea că în cazurile de 
primul fel poţi, chiar acceptând premisele, 
să refuzi concluzia, ba chiar și să susţii 
acest refuz introducînd anumite alte premi- 
se, pe cînd în cele de al doilea fel nu poţi 
refuza să accepți concluzia demonstrației 
decît respingând una din axiomele folosite 
ca premise. 

Așadar, faptul că o anumită inferență 
este socotită legitimă (rezonabilă) nu e su- 
ficient pentru ca ea să fie logic validă; infe- 
renţa trebuie pe deasupra să fie de așa fel 
încît conformarea la ea să fie o exigenţă a 
raţiunii. Iraţionalitatea respingerii conclu- 
ziei sale în condiţiile cînd premisele ei au 
fost acceptate trebuie să fie demonstrată 
înainte ca inferenţei să i se poată acorda 
atributul validității logice. Este nevoie pen- 
tru aceasta de un argument teoretic care să 
arate de ce ar fi contradictoriu să fie accep- 
tate premisele și totodată refuzată conclu- 
zia. Astfel, formularea unor reguli de infe- 
renţă și afirmaţia că ele sînt principii logice 
reclamă o justificare, spre deosebire de for- 
mularea regulilor unui joc. Această justifi- 
care trebuie oferită de o teorie privitoare la 
fundamentul legii *non-contradicţiei, pen- 
tru că tocmai cu referire la acest fundament 
vor trebui justificate celelalte legi logice. 

Șuinţa logicii (deductive) își are rădăci- 
nile în concepţia privind dovedirea propo- 
ziţiilor prin raționamente ce sînt astfel încât 
ar fi irațional să li se respingă concluzia o 
dată ce le-au fost acceptate premisele. Aici 
se cere făcută observaţia că pentru validita- 
tea logică a unui raționament nu este nece- 
sar ca premisele lui să fie adevărate (com- 
pară eroare logică). Raționamentul poate fi 

valid şi dacă premisele sale nu sînt adevă- 
rate, numai că în acest caz validitatea lui nu 
impune acceptarea concluziei. Un raționa- 
ment valid dovedeşte adevărul concluziei 
sale doar în mod condiţional, condiţia fiind 
ca premisele lui să fie adevărate. 

Concepţia despre natura acestei ştiinţe va 
depinde de concepțiile pe care le împărtă- 
șim despre natura adevărului, despre cu- 
noaștere, despre capacităţile noastre cogni- 
tive. Dacă cunoaşterea este cunoaştere a 
unei realități independente şi dacă adevărul 
unei propoziţii constă în aceea că ea oferă o 
imagine ce reprezintă cu acuratețe această 
realitate, atunci legile logicii, ca principii 
regulative ce guvernează demersul cognitiv 
şi construcţia teoriilor ştiinţifice, ni se vor 
înfățișa drept legi întemeiate pe natura rea- 
lităţii pe care urmărim să o cunoaştem. Po- 
trivit unei atare viziuni, logica este cea mai 
generală dintre ştiinţe, ţintind la „figurarea 
(în original limning — n.t.) celor mai ge- 
nerale trăsături ale realității“ (W. V. Quine, 
Word and Object — 1960). A aserta o con- 
tradicţie ar însemna să înfăţișezi lucrurile 
ca stînd într-un anumit fel și totodată ca 
stînd altfel. Nimic însă nu poate fi p şi în 
același timp non-p. A accepta o contradic- 
ţie înseamnă, astfel, a considera adevărat 
ceva ce este cu necesitate fals. 

Pe de altă parte, dat fiind că raționamen- 
tul valid din punct de vedere logic este un 
raționament pe care rațiunea ne impune 
să-l acceptăm, legile logicii au fost privite 
şi ca legi ale gîndirii — ca legi ce guver- 
nează funcţionarea intelectului sau a facul- 
tății numită rațiune — şi ca avîndu-şi deci 
temeiul în natura intelectului uman și nu în 
vreo realitate exterioară. Astfel, George 
Boole, unul dintre pionierii abordării mate- 
matice a logicii, spunea (în Zhe Mathematri- 
cal Analysis of Thought (1847)): „Legile pe 
care urmează să le examinăm sînt legile 
uneia dintre cele mai importante facultăți 
mintale ale noastre. Matematica pe care ur- 
mează s-o construim este matematica inte- 
lectului omenesc“ (Introducere). Intelectul 
uman s-ar fi putut să funcţioneze și altfel, în 
care caz principiile logice ar fi fost altele. 

În filozofia secolului al XX-lea referirea 
la facultăți umane şi la modul lor de func- 
ţionare sună demodat; tot aşa și sintagma 


„lege a gîndirii“. Atitudinea faţă de logică a 
lui Boole, exprimată în termenii filozofiei 
lingvistice contemporane, ar fi că legile lo- 
gicii sînt legi ce guvernează funcționarea 
limbajului nostru și că ele își au temeiul în 
convenţii socialmente instituite privitoare 
la'folosirea cuvintelor; convenţii ce deter- 
mină natura unui limbaj prin aceea că oferă 
cadrul înăuntrul căruia capătă înțeles diferi- 
tele expresii particulare ale acestui limbaj. 
Astfel, legea non-contradicţiei se întemeia- 
ză pe înţelesul semnului negaţiei: a aserta o 
contradicție înseamnă a încălca convențiile 
privind utilizarea acestui semn. Dar con- 
venţiile privind folosirea negaţiei nu sînt 
izolate şi arbitrare, dat fiind că, determi- 
nînd în parte ceea ce poate și ceea ce nu 
poate fi spus, ele contribuie la determinarea 
conţinutului posibil al unui enunț. 

Însă, fie că sînt privite drept adevăruri 
logic necesare, drept legi ale gîndirii sau 
drept legi ale limbajului, legile logicii, în- 
trucît reprezintă reguli în conformitate cu 
care se cer judecate raţionamentele, trebuie 
oricum să fie independente de orice conţi- 
nuturi particulare, pentru că trebuie să fie 
aplicabile în mod general, adică indepen- 
dent de ceea ce formează obiectul raționa- 
mentului. Ele au de-a face cu formele raţio- 
namentelor şi nu cu conținuturile lor. De 
aceea, orice abordare teoretică a principii- 
lor raţionamentului presupune în mod ne- 
cesar punerea la punct a unor mijloace de 
reprezentare a formei sau structurii logice a 
raționamentelor. Dar ce este forma logică? 
Este ea totuna cu structura gramaticală? 
Examinarea următoarelor perechi de infe- 
rențe asemănătoare gramatical dar nu şi lo- 
gic e suficientă spre a arăta că forma logică 
nu este nicidecum identică structurii gra- 
maticale (vezi și formă logică). 

Grivei este tată. 
(a) Grivei e al tău. 
Deci, Grivei e tatăl tău. 
Brian e un melc. 
(a') Brian e al meu. 
Deci, Brian este melcul meu. 
Toţi cîinii au canini. 
(b) Nici un canin nu e molar. 
Deci, nici un cîine nu are molari. 
Toţi cîinii sînt mamifere. 
(b”) Nici un mamifer nu e animal cu sînge rece. 
Deci, nici un cîine nu e animal cu sînge rece. 

În studiul teoretic al logicii este deci ne- 
cesar să explicăm mai întîi ce se înțelege 
prin formă logică şi să arătăm cum apare ea 
în exprimarea lingvistică obişnuită, iar apoi 
să dăm o formulare explicită a regulilor de 
construire a raționamentelor valide preci- 
zînd care trebuie să fie structura lor logică. 
O teorie a logicii comportă, așadar, a) o 
discuţie despre principiile de formalizare a 
limbajului obişnuit în vederea dezvăluirii 
structurii lui logice, şi b) dezvoltarea unui 
sistem formal de reguli pentru construirea 
de forme de raţionament valide. Sistemul 
formal trebuie să se înfățişeze în aşa fel 
încît dat fiind un raționament formalizat 
oarecare — un raționament a cărui struc- 
tură logică a fost scoasă în evidență — să 
putem spune, raportîndu-ne la regulile ex- 
plicit formulate ale sistemului, dacă raţio- 
namentul a fost sau nu construit în confor- 
mitate cu aceste reguli şi deci dacă este sau 
nu valid (sub aspect formal). Un sistem for- 
mal elaborat cu succes ar reduce, astfel, ra- 
ționamentul la un procedeu mecanic, analog 
celui folosit în calculele aritmetice, adică la 
aplicarea anumitor reguli explicit formula- 
te, pentru care se cer recunoscute tiparele 
structurale, nefiind necesară și cunoaşterea 
conţinutului specific. Leibniz a susținut în 
acest sens că prin elaborarea unei lingua 
characteristica (înţelegînd prin aceasta o 
notație logică împreună cu regulile de utili- 
zare a ei), „intelectul va fi despovărat de 
sarcina de a gîndi în mod direct despre lu- 
crurile înseși şi, în pofida acestui fapt, totul 
se va petrece corect“. Leibniz dă aici ex- 
presie idealului unui limbaj logic perfect, 
limbaj în care structura gramaticală ar coin- 
cide cu cea logică. Acolo unde structura lo- 
gică şi cea gramaticală nu coincid, nu poate 
fi vorba de o mecanizare completă a proce- 
selor de inferență, deoarece principiile de 
formalizare nu vor fi reguli complet meca- 
nice, ci doar empirice. 

Dobîndirea cunoașterii pe calea dezba- 
terii raţionale este un ideal înfățișat în dia- 
logurile lui Platon, însă Aristotel a fost pri- 
mul care a întreprins un studiu sistematic şi 
teoretic al principiilor în conformitate cu 
care trebuie purtate astfel de dezbateri. O 
problemă de genul celor dezbătute în dia- 
logurile lui Platon era, de exemplu, aceea 


dacă „a fi iubit de zei“ ţine de ceea ce se 
înțelege prin „pietate“ sau faptul că zeii îi 
iubesc pe oamenii pioşi este doar unul con- 
tingent (vezi dilema lui Eutyphron). Pentru 
a dovedi valabilitatea primei alternative, ar 
trebui dovedit că tot ce e pios este în mod 
necesar pe placul zeilor. A stabili principii- 
le în conformitate cu care trebuie purtate 
asemenea dezbateri înseamnă, astfel, a da o 
listă de reguli generale privind construirea 
de raționamente care să poată dovedi că toţi 
A sînt B, și de reguli pentru respingerea 
susținerilor de această formă. În acest scop 
se cere examinat a) în ce fel pot fi legaţi în- 
tre ei doi termeni și de ce natură sînt propo- 
ziţiile în care se exprimă aceste relaţii, și b) 
în ce fel pot fi combinate informaţiile cu- 
prinse în astfel de propoziţii spre a da noi 
relații între termenii menţionaţi. Răspunsul 
lui Aristotel la a) este că, pentru doi ter- 
meni oarecare, A și B, între ei pot să existe 
patru relaţii. Acestea își află expresie în ce- 
le patru tipuri de propoziţii categorice (vezi 
silogism). Răspunsul său la b) este cuprins 
în teoria silogismului, expusă de el în Ana- 
liticele prime. 

Această concentrare asupra relaţiilor din- 
tre termeni e cea care caracterizează deopo- 
trivă logica aristotelică și pe cea scolastică. 
Abia o dată cu opera lui *Frege (căt'e fine- 
le secolului al XIX-lea), al cărui mod de 
abordare a fost preluat de *Russell şi 
*Whitehead în cartea lor Principia Mathe- 
matica, centrul atenţiei se deplasează în 
mod hotărît de la termeni la propoziţii şi la 
relaţiile dintre ele. Progresul realizat în sis- 
temul lui Frege (formulat în Begriffsschrift 
(1879)) constă în introducerea cuantorilor 
(vezi cuantor) şi în tratarea conceptelor prin 
analogie cu *funcţiile matematice. Aceasta 
i-a permis să unifice logica propoziţiilor 
(*calculul propoziţional) cu studiul acelor 
relaţii logice ce fuseseră tratate anterior în 
teoria silogismului. În felul acesta a putut fi 
pusă în evidență relaţia dintre propoziţiile 
singulare şi cele universale în cadrul unui 
unic sistem, numit calculul predicatelor. 
Sistemul lui Frege permite totodată repre- 
zentarea relaţiilor şi face astfel posibilă o 
expunere a logicii relaţiilor, care se înfăţişa 
într-un mod extrem de problematic într-o 
logică centrată pe termeni (vezi relaţie). 

Încă înainte de inovațiile aduse de Frege, 
studiul logicii începuse să se matematizeze 
tot mai accentuat, graţie posibilităţii de a 
trata un sistem logic formal ca nefiind decât 
un sistem algebric particular generator al 
unei structuri algebrice ce poate fi studiată 
folosind tehnici matematice. Deosebirea 
dintre un atare studiu şi cel preocupat mai 
îndeaproape de aplicarea la raționamentele 
efective este marcată prin denumirea de 
„logică matematică“ acordată celui dintii. 


logică deductivă. Vezi logică. 


logică deontică. Formularea principiilor 
logice specifice conceptului de obligaţie, 
cum este de exemplu principiul imposibili- 
tății ca ceva să fie deopotrivă moralmente 
obligatoriu și interzis (compară logică mo- 
dală). 


logică intuiționistă. Logica folosită şi dez- 
voltată de matematicieni intuiționişti (vezi 
intuiționism). Ea apare drept urmare a unei 
anumite concepții despre modul în care se 
poate conferi semnificaţie enunţurilor. Obiec- 
tele matematice, cum ar fi numerele, sînt 
considerate a fi constructe mentale — pro- 
duse ale propriilor noastre operaţii mentale. 
Aceasta înseamnă că ele nu pot să aibă de- 
cît acele proprietăţi pe care noi, ca urmare a 
unor operaţii mentale ale noastre, li le recu- 
noaştem. Ele nu sînt obiecte existente în 
mod independent, capabile de a avea pro- 
prietăţi pe care, eventual, noi să nu fim 
niciodată capabili să le descoperim. Potri- 
vit acestei concepţii, a sesiza semnificația 
unui enunț matematic înseamnă a şti ce 
construcție mentală ar constitui o demon- 
straţie a lui. Enunţul e adevărat dacă şi nu- 
mai dacă există o asemenea demonstraţie. 
Acest mod de a înțelege semnificația 
enunțurilor matematice îi cere intuiționistu- 
lui să reexamineze logica folosită în raţio- 
namentele matematice. Pentru logica clasi- 
că, raţionamentele în care intervin *opera- 
torii verifuncționali se bazează pe presupo- 
ziția că fiecare enunţ este în chip determi- 
nat adevărat sau fals, fie că izbutim sau nu 
să aflăm vreodată cum anume este. Acesta 
este principiul *bivalenţei, presupus în 
construcţia *tabelelor de adevăr. Definiţia 
prin tabelul de adevăr corespunzător a unui 


conector propoziţional, de exemplu a lui 
„sau“, arată în ce fel se determină *valoa- 
rea de adevăr a lui „A sau B“ pomnind de la 
valorile de adevăr ale lui „A“ și „B“ (vezi 
sau). Cum însă pentru intuiționist valoarea 
unvi enunţ constă în existența unei demon- 
straţii (constructive) a acestuia, el va expli- 
ca semnificaţia lui „sau“ precizînd ce anu- 
me contează drept o demonstraţie a lui „A 
sau B“, în ipoteza că ştim ce anume con- 
tează drept o demonstraţie a lui „A“ şi ce 
anume drept o demonstraţie a lui „B“. O 
demonstraţie a lui „A sau B“ este orice con- 
tează fie drept o demonstraţie a lui „A“, fie 
drept o demonstrație a lui „B“. În mod si- 
milar sînt trataţi toți ceilalți operatori lo- 
gici. În particular, a avea o demonstraţie a 
lui „non-A“ înseamnă a avea o demonstra- 
ție că orice demonstraţie a lui „A“ poate fi 
convertită în demonstrarea a ceva absurd 
(cum ar fi 1 = 0). Dat fiind un enunţ oare- 
care A, este posibil să nu avem nici o 
demonstraţie a lui A și nici o demonstraţie 
că orice demonstraţie a lui A poate fi conver- 
tită într-o demonstraţie a enunţului „1 = O“. 
Ceea ce înseamnă că e posibil să ne lip- 
sească o demonstraţie a lui „A sau non-A“, 
în care caz nu putem spune despre aceasta 
din urmă că este adevărată. (Un enunţ ne- 
decis, cum este conjectura lui Goldbach că 
orice număr întreg par mai mare decît 2 
este exprimabil ca sumă a două numere pri- 
me, ar fi un exemplu de A aflat în această 
situaţie.) Aceasta înseamnă că legea *ter- 
țiului exclus nu poate fi asertată drept o 
lege a logicii intuiţioniste. Logica intuiţio- 
nistă diferă şi în multe alte privinţe de logi- 
ca clasică, dar respingerea legii terțiului ex- 
clus reprezintă pesemne deosebirea cea mai 
cunoscută și mai fundamentală. 

Lucrul de căpetenie în reconsiderarea 
validității diferitelor principii logice îl con- 
stituie respingerea *realismului pentru anu- 
mite clase de enunţuri (pentru că ceea ce e 
respins este ideea unui domeniu indepen- 
dent-existent de obiecte matematice pe care 
le descriu enunţurile matematice). Consi- 
deraţii similare ar putea fi aplicate, după 
unele păreri, și raţionamentului din alte do- 
menii unde se consideră potrivită o aborda- 
re non-realistă (de exemplu, discursul de- 
spre virtuţi și vicii). Astfel, relevanţa logi- 

logică de ordin superior | 


cii intuiţioniste nu se mărgineşte la discuţii- 
le privind fundamentele matematicii. 


logică multi-sortală. Studiul validității în 
limbajele multisortale. Un limbaj formal cu 
structură predicațională este multisortal da- 
că în el se folosesc mai multe feluri de nu- 
me şi de variabile tipografic distincte, cu 
intenţia ca, la interpretarea limbajului, fie- 
cărui fel să i se asocieze drept universuri de 
discurs categorii distincte de obiecte (vezi 
interpretare). De exemplu, într-o propoziţie 
ca (Yx) (30) (40 & Fox & B$b), numelor şi 
variabilelor reprezentate de litere latine li 
s-ar putea asocia un univers de obiecte fizi- 
ce, iar variabilelor reprezentate prin litere 
greceşti, un univers de evenimente. Mulţi 
logicieni preferă alte căi pentru a obţine ca 
efect restrîngerea domeniului cuantorilor, 
căi ce le permit să lucreze mai departe în 
limbaje unisortale. 


logică polivalentă (sau multivalentă). Stu- 
diul validității şi al relaţiei de consecinţă 
logică relativ la o interpretare ce asociază 
propoziţiilor dintr-un *limbaj formal trei 
sau mai multe valori posibile. Mai obişnuit 
este totuși ca la interpretarea limbajului să 
se asocieze propoziţiilor sale cîte una din 
cele două *valori de adevăr. 

Definirea unei interpretări polivalente 
presupune nu numai alegerea unei mulțimi 
de valori, ci şi specificarea funcţiilor care 
să permită determinarea valorii unei propo- 
ziţii complexe pornind de la valorile atri- 
buite componentelor sale. De exemplu, 
dacă limbajul conţine operatorul „v“ (vezi 
sau), atunci pentru două propoziţii oare- 
care, „A“ şi „B“, valoarea ce urmează a fi 
acordată lui „A v B“ trebuie să fie determi- 
nată o dată ce s-au atribuit valori lui „A“ şi 
lui „B“. Dacă valorile sînt 1,...,n, atunci 
„V“ se cere interpretată printr-o *funcţie f 
astfel încât pentru orice pereche de valori j, 
k, PU) să fie definită şi să fie una din valo- 
rile 1,...,n. Aceasta este, de fapt, ceea ce 
face un tabel de adevăr pentru cele două 
valori uzuale, adevărat şi fals. 

În al treilea rând, unele dintre valorile 
utilizate se cer selectate drept valori desig- 
nate. Întuitiv, valorile designate pot fi gîn- 
dite drept moduri de a fi adevărat sau drept 
grade de adevăr, pe cînd cele nedesignate 


ar fi moduri de a nu fi adevărat sau grade 
de falsitate. Dacă o valuare admisibilă este 
definită drept o valuare ce se obține dintr-o 
atribuire de valori fbf-lor atomice ale lim- 
bajului prin aplicarea funcţiilor fixate drept 
interpretări ale operatorilor logici, atunci 
fiecare mulţime de valori, împreună cu 
funcţiile prin care sînt interpretaţi operato- 
rii logici şi cu o specificare a mulţimii valo- 
rilor designate determină o logică poliva- 
lentă (distinctă) L. Pentru că noţiunile de 
validitate (vezi validitate şi adevăr) şi de 
*consecinţă sînt definite în termeni de va- 
lori designate şi de valuări admisibile. Se 
spune că B este o consecinţă a lui A,,...„A, 
în L (sau că inferența „A... Ap deci B“ 
este validă în L) dacă şi numai dacă pentru 
toate valuările admisibile, B primeşte o va- 
loare designată ori de cîte ori fiecare dintre 
Ano", primeşte 0 valoare designată. A 
este validă în L dacă şi numai dacă A are o 
valoare designată pentru toate valuările 
admisibile. 

Una din aplicaţiile importante ale logici- 
lor polivalente constă în utilizarea lor pen- 
tru demonstrațiile de *independenţă ale cîte 
unei axiome sau reguli de inferență faţă de 
altele. Dat fiind un sistem de logică, L, este 
uneori posibil să se construiască o logică 
polivalentă L” astfel încât toate regulile de 
inferenţă ale lui L să fie valide în L! (să nu 
ducă niciodată de la valori designate la va- 
lori nedesignate) și toate axiomele A ....,4, 
să fie valide în [”. Atunci, pentru a arăta că 
o propoziţie C nu poate fi demonstrată din 
Apo, ÎN L, este suficient să se arate că C 
nu este validă în L!. 

S-au făcut şi încercări de folosire a logi- 
cilor polivalente drept modele ale utilizării 
şi/sau înțelegerii limbilor naturale. 


logică de ordinul întîi. Vezi calcul, logică 
de ordin superior. 


logică de ordin superior. Studiul validită- 
ţii în limbaje de ordinul doi sau mai mare. 
Ordinul unei expresii poate fi definit după 
cum urmează. Expresiile ce numesc obiec- 
te individuale sînt de ordinul 0. Un predicat 
(o *fbf deschisă) este de de ordinul n+1 da- 
că conţine variabile libere pentru care se 
pot substitui expresii de ordinul n şi nu 
conţine variabile (libere sau legate) pentru 

expresii de un ordin superior lui n (vezi va- 
riabilă). Orice expresie formată dintr-un pre- 
dicat de ordinul n + 1 substituind variabilelor 
constante sau cuantificînd, este tot de ordi- 
nul n + 1. Astfel, dacă x,,...„x, sînt variabi- 
le de indivizi, »Pxp---%, este un predicat 
de ordinul întîi, şi aşa sînt şi Fx, & Gx, și 
„(x PP... unde „P“, „F* şi „G“ nu 
conţin alte variabile decât cele indicate. 
„(x Fa,“ ar fi atunci o propoziţie de ordi- 
nul înfi. Se numeşte limbaj de ordinul întâi 
orice limbaj ale cărui propoziţii sînt toate 
expresii de ordinul întîi. Despre un limbaj 
se spune că e de ordinul doi dacă conţine 
variabile predicaționale de ordinul întîi şi 
deci fbf-e de ordinul doi, însă nu şi expresii 
de ordin mai înalt. Un exemplu de predicat 
de ordinul doi ar fi „$ este o relaţie tranzi- 
tivă“, unde $ e o variabilă ce poate fi înlo- 
cuită printr-o expresie ce stă pentru un pre- 
dicat de ordinul întîi. De exemplu, „«cîntă- 
rește mai mult decât» este o relaţie tranziti- 
vă“ „«este tatăl lui» nu e o relaţie tranzitivă“. 
Un exemplu de propoziţie în limba română 
care s-ar cere reprezentată printr-o propozi- 
ție formală ce comportă o cuantificare asu- 
pra unor predicate de ordinul întîi este „lo- 
neştii au tot ceea ce au Popeștii“. Această 
propoziţie nu înseamnă că loneştii posedă 
„în devălmășie“ cu Popeştii televizorul co- 
lor, mașina de spălat etc., ci că pentru fie- 
care categorie de bunuri (aceste diferite 
categorii de bunuri fiind deosebite între ele 
prin predicate 'de felul „e un televizor co- 
lor“, „e o mașină de spălat“ etc.), dacă Io- 
neştii posedă un bun din această categorie, 
atunci și Popeștii posedă unul. 

Pentru construirea de termeni singulari 
substituibili variabilelor de ordinul întîi, un 
limbaj de ordinul doi poate să conţină un 
“operator prin a cărui aplicare la o expresie 
predicțională de ordinul întîi se generează 
un termen singular. De exemplu, Russell a 
folosit notația „PA“ care, întrucât conține o 
variabilă de individ legată, este o expresie 
de ordinul întîi. Un limbaj de ordinul doi 
nu trebuie neapărat să conțină un asemenea 
operator; se poate foarte bine ca el să conţi- 
nă numai variabile-predicat de ordinul întâi 
și să nu conţină termeni singulari pentru 
predicate de ordinul întîi. 


Este posibil adesea, dar nu întotdeauna, 
ca variabilele-predicat să fie tratate ca va- 
riabile de mulțimi, şi cum teoria mulțimilor 
poate fi exprimată într-un limbaj de ordinul 
întâi, se evită în acest fel folosirea de limba- 
je de ordin superior. O altă cale de a evita 
folosirea de limbaje de ordin superior este 
aceea de a face distincţie între limbaj- 
obiect şi metalimbaj, unde variabilele de 
indivizi din metalimbaj parcurg toate ex- 
presiile limbajului-obiect, dar dacă limba- 
jele sînt distincte, oricare din ele poate fi 
tratat ca limbaj de ordinul întîi. Asemenea 
procedee sînt considerate dezirabile din 
pricina complicaţiilor pe care le comportă 
definirea „interpretării“ şi a „validității“ 
(vezi interpretare; validitate şi adevăr) pen- 
tru limbaje de ordin superior. 


logică pleonotetică. Vezi logică plurativă. 


logică plurativă. Domeniul, puţin cunos- 
cut, al logicii majorităţilor, numit şi logică 
pleonotetică; dacă, de exemplu, „Cei mai 
mulţi A sînt B“ şi „Cei mai mulţi A sînt C“, 
atunci cu necesitate „Unii B sînt C“. Sir 
William *Hamilton a fost primul care a ar- 
gumentat că „cei mai mulţi“ (sau „majori- 
tatea““) este un *cuantor pe picior de egali- 
tate cu „toți“, „unii“ şi „nici un“. 


logicism. Concepţie, avînd ca pionieri pe 
*Frege şi *Russell, conform căreia mate- 
matica, şi în particular aritmetica, fac parte 
din *logică. Scopul urmărit astfel era de a 
oferi un sistem de termeni primitivi şi axio- 
me (care în urma *interpretării devin ade- 
văruri logice) în aşa fel încît toate noțiunile 
aritmetice să fie definibile înăuntrul siste- 


“mului şi toate teoremele aritmetice să poată 


fi demonstrate în cadrul lui. În caz de reuşi- 
tă, programul ar fi dovedit că cunoașterea 
adevărurilor matematice are același statut 
cu cea a adevărurilor logice. Aritmetica a 
fost pînă la urmă redusă la *teoria mulțimi- 
lor, dar aceasta nu poate fi considerată a fi 
cu adevărat o parte a logicii. 


logos (în limba greacă: cuvînt). Termen 
străvechi cu utilizări multiple, pe care în 
general în limbile moderne le îndeplinesc 
alte cuvinte. 1. *Heraclit a dezvoltat o doc- 
trină obscură a logos-ului, unde acesta apa- 

Lyceum 


re ca un fel de inteligenţă non-umană ce or- 
ganizează elementele discrete ale lumii în- 
tr-un tot coerent. 2. Modul cum folosesc 
*sofiștii acest cuvînt se apropie de utiliză- 
rile actuale ale derivatelor „logic“ şi „logi- 
că“; pentru că logos putea să însemne raţio- 
nament sau conținutul unui raţionament. 
3. Stoicii (vezi Stoicism) îl identificau cu 
divinitatea considerată a fi sursa întregii ra- 
ționalități din univers. 4. Logos-ul cu care 
sînt familiarizați majoritatea oamenilor de 
astăzi apare în cuvintele introductive ale 
Evangheliei Sf. loan, unde îl desemnează 
pe Isus Cristos sub aspectul lui creator şi 
mântuitor. Această semnificație a cuvântu- 
lui este, fireşte, derivată din influenţe gre- 
cești, îndeosebi din cele ale stoicilor. 


Lokăyata. Doctrină filozofică indiană care 
susține că lumea de aici e singura existentă 
şi că nu există viață de apoi. Vezi materia- 
lismul indian. 

Lovejoy, Arthur Oncken (1873-1962). Fi- 
lozof și istoric al ideilor american. În prima 
lucrare importantă a lui Lovejoy, The Re- 
volt Against Dualism (1930), el a apărat 
dualismul epistemic (punctul de vedere că 
obiectele pe care le cunoaștem în lume nu 
sînt identice cu ideile sau imaginile noastre 
despre ele). Lovejoy accepta ideea că cele 
două sînt distincte atît spațial — imaginea 
mesei fiind în noi, pe cînd masa reală se 
află la o anume distanță de noi — cât şi 
temporal: în momentul în care recepționăm 
imaginea unei stele, e posibil ca aceasta din 
urmă să se fi stins deja (vezi argumentul 
decalajului temporal). A exercitat o in- 
fluenţă și în istoria ideilor. The Great 
Chain of Being (1936) trasează semnifica- 
ţia pe care a avut-o de la Platon încoace 
ceea ce Lovejoy numea „principiul plenitu- 
dinii“, adică ideea că toate posibilitățile 
reale sînt realizate în lume. 


Lucretius, Titus Lucretius Carus (99/04- 
55/51 a.Chr.) Poet-filozof latin. A scris 


poemul didactic De Rerum Natura (Despre 
natura lucrurilor), unde expune, în şase 
cărţi, filozofia epicuriană a naturii (vezi 
epicurism). Cele șase părți tratează, pe 
rînd, despre teoria atomistă (| şi II), despre 
mortalitatea sufletului (III), despre senzaţie 
şi gîndire (IV), despre originile şi evoluţia 
lumii (V) şi despre felurite fenomene natu- 


rale (VID). 
lucru în sine. Vezi Ding-an-sich. 


lumea exterioară. Problema filozofică ri- 
dicată de *Descartes atunci cînd, stînd în 
odaia sa „lîngă sobă“, a argumentat că pen- 
tru el singura certitudine de neclintit este 
conștiința sa actuală imediată: „Gîndesc, 
deci exist“. Problema era dacă şi în ce fel 
cineva, pornind de aici, putea să ştie dacă 
există un univezs în afara lui, cuprinzînd lu- 
cruri și alți oameni. Nu trebuie uitat că 
punctul de plecare cartezian este un subiect 
al conştiinţei solitar şi totodată necorporal. 
Vezi fantoma din mașină; vălul aparenţei. 


lumea sensibilă. Lumea așa cum ni se în- 
fățişează în *experiența sensibilă. După 
*Kant, cunoașterea noastră „teoretică“, în 
contrast cu cea „practică“, este limitată la 
domeniul experienţei sensibile. EI conside- 
ra, în mod vădit, că adevărata natură a lu- 
mii exterioare agentului sensibil nu e acce- 
sibilă unor ființe a căror existență empirică 
este limitată la lumea sensibilă, adică la lu- 
mea „fenomenelor“ (vezi fenomen). Kant 
susținea că nu putem cunoaşte „lucrurile- 
în-sine“, ci doar modurile în care ele apar 
sub formele *a priori ale rațiunii, cum sînt, 
de exemplu, dimensiunile temporale și spa- 
țiale pe care le impunem experienţei noas- 
tre sensibile spre a o face inteligibilă. 


Lyceum. Grădină publică din Atena de la 
care îşi trage numele școala filozofică înte- 
meiată de *Aristotel în anul 335 a.Chr. 
Vezi şi peripatetic. 


Mach, Ernst (1838-1916). Filozof şi fizi- 
cian austriac. O bună parte din filozofia sa 
se află cuprinsă în scrierile lui ştiinţifice, 
între care Die Geschichte und die Wurzel 
des Saizes von der Erhaltung der Arbeit 
(1872), Die Mechanik in ihrer Enrwicklung 
historisch-kritisch dargestelit (1883) şi 
Beitrăge zur Analyse der Empfindungen 
(1906). 

Mach este considerat de mulţi drept pă- 
rintele pozitivismului logic. Filozofia sa 
este radical empiristă. Spiritului nu i se re- 
cunoaște nici o putere de a cunoaşte sau în- 
ţelege lucrurile dincolo de propriile-i sen- 
zații, iar teoria științifică nu este descope- 
rire de lucruri reale independente de senza- 
ţii, ci un mijloc de predicţie a desfăşurării 
lor. Pozitiviştii logici au luat de aici nu nu- 
mai abordarea fundațională a cunoașterii 
bazată pe experienţa senzorială, ci şi ideea 
unității fundamentale a ştiinţei — toate 
ştiinţele au același obiect: senzaţia. Critica 
făcută de Mach conceptelor care încearcă 
să treacă dincolo de rolul lor empiric l-a 
influențat pe *Einstein. *Lenin a criticat 
filozofia lui Mach ca fiind camuflat idea- 
listă și solipsistă. Vezi și pozitivism logic; 
ştiinţă, filozofia ş. 


Mădhyamaka. Școală a *filozofiei bud- 
dhiste Mahăyâna. A fost dezvoltată de Nă- 
gărjuna (c. 200 p.Chr), în Mădhyamakakă- 
rikă, şi de discipolul său Aryadeva, autorul 
lucrării Catuhsataka, pe baza anumitor idei 
exprimate în literatura religioasă mai veche 
(mai cu seamă în Prajiăpăramită). Lumea 
exterioară, care prin natura ei este „plurali- 
tate“, era considerată ca fiind în ultimă in- 
stanță ireală, fără esenţă, „vidă“. Toate fe- 
nomenele se află cuprinse în „vacuitatea“ 


(Siinyată) unică absolută care este ea însăși 
fără esenţă, „vidă“. Se trăgea astfel conclu- 
zia remarcabilă că vacuitatea absolută și lu- 
mea fenomenelor sînt identice. Cum toate 
conceptele sînt „condiţionate“, adică deno- 
tează doar în virtutea contrariilor lor, de- 
spre această vacuitate nu se poate spune 
nimic ce s-ar situa între ideile de ființă și 
neființă; înțelegerea acestui fapt echivalea- 
ză cu eliberarea. 

Unele din rezultatele obţinute mai tîrziu 
în domeniul logicii au fost aplicate de 
Buddhăpalita (c. sec. al V-lea p.Chr.) şi 
Candrakirti (sec. al VII-lea p.Chr.) la enun- 
ţurile adesea stranii şi paradoxale ale lui 
Năgărjuna, deşi numai cu scopul de a redu- 
ce la absurd propoziţiile altor şcoli. 


Maimonides (sau Moses ben Maimon, 
cunoscut de asemenea, după inițialele sale, 
ca Rambam) (1135-1204). Medic şi şef al 
comunității evreiești din Fostat (Vechiul 
Cairo). Lucrarea filozofică principală a lui 
Maimonides este Dalălat al-Ha'rîn (Că- 
lăuza șovăielnicilor; în ebraică: Moreh Ne- 
vukhim) (c. 1190), dar aspecte ale gîndirii 
sale sînt înfăţişate și în Sharh al-Mishnah 
(Comentariu la Mishnah, cunoscută și ca 
Siraj — Farul) (1168), Mishnah Torah 
(Codul dreptului ebraic) (1178), Tratat de- 
spre înviere (1191) şi în alte lucrări, printre 
care se numără şi un amplu corp de consul- 
taţii juridice. 

Călăuza, în care Maimonides încearcă să 
armonizeze învățătura iudaismului cu Aris- 
totel, este îndeobşte recunoscută drept una 
din marile opere ale filozofiei medievale. 
Ea se adresează iniţiaţilor, nu publicului 
general, iar stilul și dispunerea materialului 
sînt adesea voit obscure. Pentru Maimoni- 

des, metafizica este forma supremă a acti- 
vității umane, dar ea nu e la îndemâna tutu- 
ror. El examinează și respinge metoda 
*Kalăm-ului, insistînd că numai filozofia 
poate duce la o înțelegere adecvată a naturii 
lui Dumnezeu şi a lumii, în pofida obiecției 
că Aristotel a susținut eternitatea lumii și 
astfel a exclus *creaţia sau pe creator. În 
timp ce exponenţii Kalăm-ului scoteau do- 
vada existenței lui Dumnezeu din dogma 
religioasă a creației, Maimonides o sprijină 
exclusiv pe principii aristotelice. El de- 
monstrează însă totodată că eternitatea lu- 
mii nu poate fi dovedită prin argumente 
raționale, drept care nu se poate obiecta în 


„nici un fel împotriva istoriei scripturale a 


creaţiei, pe care el o definește drept creaţie 
ex nihilo (din nimic). 

Maimonides este de obicei caracterizat 
drept un aristotelic, dar faptul că în acest 
punct el se desparte de Aristotel are ramifi- 
caţii atît de ample, încît epitetul nu e cu 
totul potrivit. Deşi baza gîndirii sale, spre 
deosebire de cea a majorității predeceso- 
rilor săi evrei (cu excepţia lui *Ibn Daud), 
este aristotelică, concepția sa despre Dum- 
nezeu nu este așa. Ideea unităţii şi perfec- 
ţiunii absolute a lui Dumnezeu face cu ne- 
putință descrierea lui prin atribute pozitive; 
Dumnezeu nu poate fi cunoscut decît în 
termeni negativi, adică prin negarea imper- 
fecțiunii. Astfel, cu toată credința sa în ra- 
ţiunea umană, Maimonides este conştient 
de limitele ei. Tot așa, deşi admite că totul 
în lume are o finalitate, care poate fi desco- 
perită de știință, el refuză să admită că ar 
putea fi determinată finalitatea lumii înseşi. 

Maimonides se recunoaște îndatorat față 


„ de filozofii islamici dinaintea sa și are mul- 


tă consideraţie pentru contemporanul său 
* Averroes. Propria sa influenţă asupra filo- 
zofilor evrei, musulmani și creştini con- 
temporani şi de mai tîrziu a fost imensă. 
Călăuza, în traducere latină, a fost studiată 
cu rîvnă de către scolastici creştini ca Al- 
bertus Magnus și Toma d'Aquino, iar mai 
tîrziu autorul său a fost admirat de Spinoza, 
Leibniz, Mendelssohn și alții. 


major ilicit. Eroare logică legată de *silo- 
gismul categoric din logica tradițională. 
Este comisă atunci cînd termenul major 
este *distribuit în concluzie, iar în premisă 


nu. De exemplu: „Toţi bărbaţii sînt muri- 
tori şi nici o femeie nu e bărbat. Deci nici o 
femeie nu e muritoare.“ Aici „muritor“ 
(„muritoare“) este termenul major (predi- 
catul concluziei). 


Malebranche, Nicholas (1638-1715). Fi- 
lozof, teolog şi unul din principalii promo- 
tori ai cartezianismului. În cartea sa De la 
recherche de la Verite (1674/1675) avan- 
sează teoria despre raportul dintre spirit şi 
corp cunoscută sub numele de *ocaziona- 
lism. Cît priveşte interacțiunea cauzală în- 
tre obiectele fizice, Malebranche afirmă că 
atunci cînd două corpuri se ciocnesc, miș- 
carea unuia din ele nu are puterea de a afec- 
ta mişcarea celuilalt, deoarece între cele 
două nu există o conexiune necesară (com- 
pară Hume). Un corolar al concepţiei lui 
Malebranche despre cauzalitate este vestita 
sa teză că „vedem toate lucrurile în Dum- 
nezeu“: cum o idee nu poate fi produsă de 
obiecte din afară, „toate ideile noastre se 
află în substanţa eficace a divinității“. Ma- 
lebranche considera că această doctrină 
curioasă este în măsură să explice cum de 
avem cunoştinţe despre adevăruri eteme și 
necesare. Compară Berkeley. 


Malthus, Thomas Robert (1766-1834). 
Cleric și economist clasic englez, autor al 
influentului dar aprig controversatului 
Essay on Population (Eseu asupra popu- 
laţiei; Primul Eseu în 1798, Al Doilea Eseu 
în 1803). Susţine că omenirea este primej- 
duită de decalajul dintre creșterea în pro- 
gresie geometrică a populaţiei lumii şi creș- 
terea în progresie aritmetică a producţiei de 
alimente. Această „lege a populaţiei“ este 
contracarată în două feluri: de cauzele mor- 
ţii şi de cele ce împiedică naşterile. Dacă 
nu se întreprind măsuri pozitive de limitare 
a ratei nașterilor, atunci bolile, războiul şi 
foametea vor menţine populaţia la un nivel 
constant, apropiat de pragul inaniţiei. Prin- 
tre măsurile pozitive se numără înfrînarea 
morală (abstinența sexuală) şi „viciul“ (in- 
clusiv metodele de control al nașterilor). 


maniheism. Mișcare religioasă care și-a luat 
numele de la întemeietorul său Mani, „apos- 
tolul lui Dumnezeu“ (c. 216-276 p.Chr). 
E mai potrivit să vedem în maniheism o 

religie separată, şi nu o mişcare eretică di- 
năuntrul creştinismului. A fost, o vreme, un 
rival foarte serios, care încorpora atît ele- 
mente buddhiste și zoroastriene, cît şi ele- 
mente creştine. *Sf. Augustin a făcut parte, 
pentru o scurtă perioadă, dintre aderenții ei. 
Maniheismul a fost radical dualist, vă- 
zînd în lume și îndeosebi în viața umană o 
luptă între două principii total independen- 
te — al binelui şi al răului (al luminii și al 
întunericului, al lui Dumnezeu şi al mate- 
riei). Maniheenii se considerau a fi de par- 
tea luminii, năzuind, printr-un ascetism ri- 
guros, către eliberarea definitivă de ele- 
mentele mai tenebroase, materiale ale natu- 
rii umane. 
Mannheim, Karl (1893-1947). Sociolog 
german, influențat de *Marx dar care pre- 
coniza ameliorarea societăţii nu prin revo- 
luţie, ci printr-un efort reformist gradual. În 
Ideologie und Utopie (1929) pune în con- 
trast atașamentul față de conservare, care 
este generator de ideologii (vezi ideologie) 
şi supralicitează stabilitatea, cu ataşamen- 
tul față de schimbare, care vizează posibile 
utopii viitoare. Mensch und Gesellschaft im 
Zeitalter des Umbaus (1935) susţine că li- 
bertatea individuală este primejduită atât de 
liberalismul extrem, cît şi de dictatura tota- 
litară. Stabilitatea economică și educaţia, 
care duc la o democratizare radicală, sînt 
factorii fundamentali ai unui sistem social 
viabil. 
Mao Tzedun (1893-1976). Lider revolu- 
ționar chinez și conducător al Republicii 
Populare Chineze. A avut o contribuţie 
enormă la dezvoltarea, sau mai degrabă 
transformarea marxismului lui *Marx, în- 
trucît a condus o revoluţie bazată nu pe 
proletariat, ci pe țărănime, şi a scris pentru 
a o justifica teoretic ca marxist. În filozofie, 
broșura sa Despre contradicţie este orto- 
doxă și tradițional marxistă. Ca atare, ea 
suprimă distincţia crucială dintre *contra- 
dicţii (care au loc între rostiri) şi conflicte 
şi tensiuni (care au loc în lumea ne-lingvis- 
tică). Faimoasa „cărticică roşie“ prezintă 
interesante asemănări de formă şi de conți- 
nut cu clasicii *filozofiei chineze, ideile 
Preşedintelui Mao fiind expuse nu într-o 
proză continuă, ci în paragrafe aforistice şi 


dispensîndu-se de aproape orice argumen- 
tare filozofică. 


Marcel, Gabriel (1889-1973). Filozof 
existențialist catolic francez. Criticînd atît 
concepția nedisciplinată despre moralitate 
a lui *Sartre, cît şi sublinierea de către 
acesta a solitudinii esenţiale a sufletului 
omenesc, Marcel considera *existenţialis- 
mul a fi compatibil cu doctrinele creştine. 
Scopul vieţii este „comunicarea“ dintre 
oameni, ca şi dintre om şi Dumnezeu, dar 
relaţiile trebuie să se bazeze pe libertatea și 
unicitatea indivizilor şi să le păstreze pe 
acestea, nu să fie dependente de acceptarea 
solidară a anumitor reguli şi obiective. Les 
hommes contre l'humain (1951) punea în 
gardă împotriva consecinţelor etice ale ge- 
neralizării abstracţiilor (precum „fascist“ 
sau „comunist'“), care tind să se substituie 
existentului uman real și individual. 


Marcus Aurelius (121-180 p.Chr.) Împă- 
rat roman și exponent al stoicismului, au- 
torul scrierii în douăsprezece cărți intitulate 
Către mine însumi sau Meditaţiile. Conver- 
tit în tinereţe la stoicism, Marcus n-a fost 
niciodată un filozof de profesie. Meditaţiile 
sale sînt cugetări personale și aforisme, 
scrise pentru propria-i edificare în decursul 
unei lungi cariere de om de stat şi care, du- 
pă dedicaţiile ce umplu cartea I, sînt pre- 
zentate practic fără nici o ordine. Fiind 
conservatoare în conţinut, ele nu vădesc 
nici un fel de semne ale speculațiilor trans- 
cendente ce începeau să domine filozofia 
din vremea sa. Au valoare în primul rînd ca 
document personal, ca mărturie privitoare 
la ce putea să însemne a fi stoic. 


Maritain, Jacques (1882-1973). Filozof 
francez, convertit la catolicism sub in- 
fluenţa lui *Bergson. A studiat biologia la 
Heidelberg, cu *Driesch. Ulterior a respins 
doctrina bergsoniană, devenind un expo- 
nent de frunte al *neotomismului. 
Cunoscut în afara Franţei în principal 
prin lucrările sale despre artă şi despre poli- 
tică, Maritain a dobîndit recunoaştere şi 
pentru tratatul său filozofic Les degres du 
savoir (1932), în care argumentează că sen- 
zaţia, raţiunea, revelaţia şi contopirea mis- 
tică sînt temeiuri ale unor genuri de cu- 

noașştere diferite dar egal de semnificative. 
Știința şi credința pot să coopereze fără 
fricțiuni dacă se operează distincţia cuveni- 
tă între susținerile lor respective. 


Marx, Karl (1818-1883). Teoretician so- 
cial german, preocupat în principal de 
ştiinţa economică și de istorie. A avut puţin 
de-a face cu doctrinele filozofice ce fac 
astăzi parte din *marxism. În primul volum 
al lucrării Das Kapital (1867) a folosit, iar 
într-o anumită măsură a şi discutat, o teorie 
a metodei îndatorată în parte lui *Hegel. 
Marx o numea metoda dialectică, făcînd 
însă precizarea că a răsturnat dialectica he- 
geliană, făcînd-o din idealistă materialistă. 
Dar, cu toate că dialectica lui Marx poate fi 
numită în sens larg o filozofie a istoriei, în 
realitate ea este mai degrabă o explicaţie a 
dezvoltării social-istorice decît o teorie fi- 
lozofică, fiind ca atare de interes mai mult 
pentru istoric decît pentru filozof. Vezi și 
materialism dialectic. 


marxism (sau marxismul clasic). Corp de 
doctrine formulate iniţial de Marx și En- 
gels, care implică anumite idei filozofice. 
Aceste idei (formulate în principal de En- 
gels) se sprijină într-o măsură însemnată pe 
filozofia lui Hegel, în particular pe teza sa 
că schimbarea trebuie explicată prin con- 
tradicţii. Dar în timp ce filozofia lui Hegel 
este o formă de *idealism, marxismul se 
declară o formă a *materialismului. El nu 
este însă un materialism „mecanicist“, ci 
unul „dialectic“, în care se acordă ponderea 
cuvenită „transformării cantității în calita- 
te“ (compară Hegel). Aceasta înseamnă că 
spiritul nu este redus la materie, ci este pri- 
vit ca provenind din materie, dar fiind cali- 
tativ diferit de ea. La începutul secolului al 
XX-lea, în cadrul unei polemici împotriva 
idealismului, Lenin a pus accentul pe ideea 
după care cunoașterea este o „copie“ a rea- 
lității, idee încorporată ulterior marxismu- 
lui oficial sovietic. În perioada de după Pri- 
mul război mondial au fost formulate ver- 
siuni diferite ale marxismului. Multe din 
ele nu sînt filozofii, ci mai curînd tipuri de 
teorie socială; cele ce sînt cu adevărat filo- 
zofice, ca de pildă teoriile lui Georg Lu- 
kâcs (1885-1971) sau Ernst Bloch (1885- 
1977), dezvoltă adesea anumite aspecte he- 


peliene ale marxismului. Vezi și materia- 
lism dialectic. 


materialism. Așa cum e înțeles cel mai 
adesea în filozofie, termenul desemnează 
doctrina că tot ce există este *materie sau 
depinde în întregime, în ce priveşte exis- 
tența, de aceasta. Semnificaţia precisă şi 
statutul acestei doctrine sînt însă departe de 
a fi clare. Care sînt proprietățile pe care 
materia, în sensul relevat aici, trebuie, sau 
ar putea, sau n-ar putea să le posede? Tre- 
buie considerată materia ca fiind, pur şi 
simplu, ceea ce e întins deopotrivă în spațiu 
şi timp (astfel încît curcubeele şi umbrele 
lor ar fi exemple de materie, întocmai ca 
pietrele şi copacii)? Sau dacă nu, ce alte 
proprietăţi îi sînt esenţiale? Se poate trasa 
aici o distincţie relevantă între existenţă sau 
ocurență şi ființă sau realitate? Și cum anu- 
me depind de materie spaţiul și timpul în 
care ea se întinde, forțele ce o pun în miş- 
care şi conştiinţa care o percepe? Spectrul 
răspunsurilor posibile, sau al răspunsurilor 
încercate, la astfel de întrebări face de fapt 
din materialism mai degrabă un grup vag 
definit de doctrine decît o teză specifică. 
Este mai lesne de văzut ce anume neagă 
materialiştii — bunăoară, existența unor 
lucruri de felul „substanţei gânditoare“ 
carteziene lipsite de întindere, numită spirit 
(vezi Descartes) şi realitatea duhurilor, în- 
gerilor sau zeităților în accepțiunile cele 
mai tradiţionale — decît ce susțin pozitiv. 
Şi apoi, chiar presupunînd că e suficient 
clarificat conţinutul doctrinei, se poate pu- 
ne întrebarea de ce ea trebuie acceptată? De 
bună seamă că nu există metode observa- 
ţionale sau analitice de stabilire a adevăru- 
lui ei. Deseori se vădeşte că ea funcționea- 
ză mai cu seamă ca o strategie de cercetare 
decît ca formulare a unui rezultat al cerce- 
tării; materialismul își propune ca în expli- 
caţiile pe care le dă fenomenelor naturii şi 
ale conştiinţei să se dispenseze de postula- 
rea entităților imateriale (indiferent în ce 
sens am lua această expresie) şi să se bizuie 
exclusiv pe lucrurile materiale şi pe interre- 
laţiile lor. Dar cu toate că, dacă vrem, pu- 
tem, fireşte, să adoptăm o atare strategie, se 
pune întrebarea dacă există vreun motiv pe- 
remptoriu s-o facem. Ea ar putea, fără îndo- 
ială, să fie recomandată cercetătorilor invo- 


VI materialism dialectic 


220 


cînd *briciul lui Ockham sau ştiutele difi- 
cultăți pe care le creează, de pildă, dualis- 
mul cartezian spirit/corp. Rămîne însă des- 
chisă întrebarea dacă dificultăţile pe care le 
întîmpină demersul de explicare materia- 
listă a conştiinţei nu sînt cumva la fel de 
mari sau eventual și mai mari, iar în gîndi- 
rea recentă s-a contestat necesitatea de a ne 
restrânge opțiunile la dualismul cartezian şi 
la materialism (compară teoria identității). 

Forme ale materialismului apar în istoria 
gîndirii cel puţin de la *Democrit și *Epicur, 
care au încercat să descrie procesele natu- 
rale și experiența umană prin dispunerea și 
mişcările atomilor imuabili, particule mate- 
riale indivizibile, în spațiul gol. În ciuda 
inevitabilei opoziții religioase, s-au înre- 
gistrat diverse resurecţii ale unor astfel de 
idei începînd din secolul al XVII-lea, legat 
de noua fizică a lui Galilei şi, mai tîrziu, 
Newton. *Hobbes a edificat un strălucit şi 
intransigent sistem materialist de acest fel, 
iar proiectul unei concepţii ştiinţifice de- 
spre lume capabilă să explice totul a fost 
vizat mai tîrziu de gînditori ca La Mettrie 
(1705-1751) şi Holbach (1723-1789). 

Mai încoace în timp, gînditorii marxişti 
au încercat să înlocuiască un atare „mate- 
rialism mecanicist"* — și să rezolve unele 
dintre dificultățile lui — prin propriul lor 
„materialism dialectic“. Acesta vede mate- 
ria nu ca pe ceva static, în care mișcarea şi 
dezvoltarea trebuie introduse ab extra, ci 
ca avînd în propria ei natură acele tensiuni 
sau „contradicții“ care constituie forța mo- 
trice a schimbării — viziune ce, după cum 
susțin ei, lipsește materialiştilor mai vechi 
(vezi materialism dialectic; marxism). Com- 
pară materialismul indian. 


materialism dialectic. Doctrină metafizică 
susținută de mulți marxişti. Ea afirmă că 
materia este primordială sau fundamentală 
şi formulează legi generale ce guvernează 
mişcarea și dezvoltarea întregii materii. În 
această calitate, el se deosebeşte de mare- 
rialismul istoric, care este teoria marxistă a 
istoriei şi are de-a face cu legile mai parti- 
culare ce guvernează dezvoltarea societății 
şi a gîndirii umane. Susţinînd primatul ma- 
teriei, matenialiştii dialecticieni nu avan- 
sează o teorie reductivă; ei nu susțin că tot 
ceea ce există n-ar fi altceva decît materie. 


Ceea ce-i preocupă este să se opună *idea- 
lismului; în concepţia lor, materia nu este 
un produs al spiritului, ci spiritul este pro- 
dusul cel mai înalt al materiei. Așa se ex- 
plică faptul că istorici ai filozofiei marxişti 
pot spune că Locke sau Spinoza, de exem- 
plu, au fost materialişti. Ambii acești filo- 
zofi au considerat spiritul la fel de real ca 
materia, dar au fost materialişti în sensul de 
a nu fi fost idealişti. Materialiștii dialecti- 
cieni susțin că legile ce guvernează materia 
nu sînt mecaniciste, ci dialectice. Preluînd 
de la Hegel, ei afirmă că aceste legi sînt: a) 
transformarea cantităţii în calitate; şi reci- 
proc; b) legea întrepătrunderii contrariilor 
(adică, negația principiului *contradicţiei); 
c) legea negării negaţiei (adică ideea că 
realitatea se dezvoltă prin contradicții şi re- 
zolvarea lor, această rezolvare generînd noi 
contradicții). Vezi și Engels; Hegel; mar- 
xism. 


materialismul indian. Aspect oarecum 
marginal dar persistent al *filozofiei indi- 
ene, care apare sub variate denumiri, pre- 
cum Cârvâka, Lokăyata şi Ajivika. Nici 
una dintre scrierile originale ale acestor 
școli, care au înflorit încă de pe la anul 600 
a.Chr., nu ni s-a păstrat, încît informaţii de- 
spre doctrinele lor pot fi obținute numai din 
relatări indirecte. Acestea menţionează ca 
exemple tipice ale acestor doctrine urmă- 
toarele atitudini: refuzul de a accepta ideea 
de transmigraţie şi/sau temeiul ei etic 
subiacent, negarea oricărei forme de supra- 
vieţuire personală după moarte; respinge- 
rea oricărei modalităţi de cunoaștere (inclu- 
siv a „inferenţei“ și a „mărturiei verbale“, 
socotite importante de alte școli ale gîndirii 
indiene) altele decît cele obţinute prin per- 
cepţie; şi opoziţia față de credinţa în liber 
arbitru (în locul acestuia fiind postulat un 
determinism absolut). În majoritatea școli- 
lor materialiste omul este analizat exclusiv 
în termeni de componente materiale şi de 
interacţiune a acestora. Această analiză 
este de obicei legată de o atitudine pesimis- 
tă; hedonismul nu apare decît foarte rar. 
Influenţa acestui tip de gîndire a fost mai 
puţin filozofică (deşi în cazul sistemului 
* VaiSeşika poate fi detectată şi o astfel de 
influență) şi mai mult sociologică, doctri- 

matematică 


nele în cauză fiind folosite pentru atacarea 
religiei rituale şi mistice. 


materie. Ceea ce în mod tradiţional era 
opus fie formei, fie spiritului. Aceste două 
opoziții nu sînt cu totul fără legătură. Este 
însă important de luat aminte atunci cînd, 
de exemplu, ne preocupă ideile filozofilor 
greci despre materie, care este la ei opoziţia 
relevantă (în cazul acesta, nu aceea cu spi- 
ritul, ci aceea cu forma). Aici materia în- 
seamnă, pur şi simplu, materialul primar 
din care sînt compuse diversele elemente 
ale lumii — ceva analog lemnului sau lutu- 
lui prelucrat de meșteșugari. Din aceasta, 
fireşte, nu aflăm prea mult despre ce ar fi 
materia în sens pozitiv, și fapt e că ni se în- 
fățişează o lungă istorie de speculaţii, de la 
“Thales și *Anaximandros, prin *Demo- 
crit, *Platon şi *Aristotel, pînă la școlile 
epicureică şi stoică (vezi epicurism; stoi- 
cism) asupra unor chestiuni ca: de cîte fe- 
luri este materia, constă ea din atomi dis- 
creţi sau este un mediu continuu unic și 
dacă potenţialităţile ei sînt explicabile prin 
proprietăți aritmetice sau geometrice. Ase- 
menea speculaţii, deși ghidate doar de ob- 
servaţii nesistematice şi de preconcepții 
despre lume, pot fi considerate totuşi pre- 
cursori îndepărtați ai științei sistematice 
moderne, în măsura în care căutau principii 
unificatoare ce stau în spatele diversității 
de suprafaţă a lumii. 

Gîndirea modernă post-carteziană aduce 
în prim-planul preocupărilor contrastul din- 
tre materie şi spirit. Dar dualismul radical 
cartezian, pe lîngă faptul că ridica proble- 
me foarte grave privind posibilitatea spiri- 
tului de a cunoaşte lumea materială sau 
chiar posibilitatea în general a interacțiunii 
lor, lasă să planeze incertitudinea şi în pri- 
vința naturii precise a materiei (vezi 
Descartes; problema spirit-corp). Este ea 
pur şi simplu, cum spunea Descartes, „sub- 
stanța întinsă“ — întinsă deopotrivă în 
spațiu și timp? Și îi sînt oare esenţiale nu- 
mai proprietăţile geometrice, sau şi unele 
proprietăți dinamice — iar în caz că da, 
care anume? Cum ar trebui să caracterizăm 
lucrurile de felul spaţiului, al timpului, al 
energiei și luminii, care de bună seamă nu 
se află în partea spirituală a dihotomiei, dar 
nici nu par a fi exemple de materie? Mai 


avem nevoie de un principiu în plus pentru 
a explica deosebirea dintre organic şi anor- 
ganic? Sînt mişcarea şi dezvoltarea impuse 
ab extra asupra materiei, sau trebuie să ve- 
dem în ele, aşa cum susține materialismul 
dialectic, elemente inerente naturii ei? 

În pofida unor asemenea dificultăți teo- 
retice însă, ştiinţa modernă a avut fără în- 
doială mult de câştigat, în fazele ei timpurii, 
de la ideea unei lumi materiale ca sistem 
mai mult sau mai puţin izolat şi sieşi sufi- 
cient, ale cărui elemente interacționează în 
conformitate cu legi imuabile şi inflexibile 
— legi pe care ştiinţa se putea apuca să le 
explice. Şi în decursul unei lungi perioade 
a istoriei sale, distincţia fundamentală din- 
tre materie — în sens newtonian, caracteri- 
zată prin masă şi întindere — şi energie, 
fiecare cu propriul ei principiu de conser- 
vare, a servit de minune scopurilor ştiinţei. 
În secolul nostru însă această distincţie a 
fost pusă sub semnul întrebării de celebra 
demonstraţie a lui Einstein că pentru anu- 
mite scopuri, cele două principii de conser- 
vare trebuie combinate, că în anumite cir- 
cumstanțe materia şi energia sînt transfor- 
mabile una în alta. Dezvoltarea fizicii ato- 
mice şi subatomice a dizolvat în bună parte 
ideile tradiţionale despre constituenţii ul- 
timi ai lumii materiale gîndiţi ca particule 
discrete de materie inertă și impenetrabilă. 
Ei nu mai sînt consideraţi astăzi ca fiind 
total distincţi de forțele ce acționează asu- 
pra lor, ci ca fiind, în esenţă cel puţin, con- 
stituiţi din tipare de interacțiune cu ambian- 
ţa lor. Totodată, teoria nedeterminării a 
atras atenţia asupra unor dificultăți funda- 
mentale ce stau în calea formulării unor 
legi precis definite privitoare la desfășura- 
rea evenimentelor în lumea subatomică, 
generînd dezacorduri în privinţa îndreptă- 
țirii presupoziţiei că asemenea legi acţio- 
nează în fapt în acest domeniu (vezi prin- 
cipiul incertitudinii). 

Pe scurt, istoria gîndirii nu oferă un unic 
concept de materie, ci o familie mare şi în 
continuă creştere de concepte interrelate. 
Vezi și materialism. 


matematică, filozofia m. Studiul concep- 
telor şi al justificănii principiilor utilizate în 
matematică. Două probleme centrale în fi- 
lozofia matematicii sînt: despre ce vorbesc 


matrice 


202 


— dacă în general vorbesc despre ceva — 
enunţurile matematice de felul „2 + 2 = 47; 
în ce mod dobîndim cunoştinţe despre ast- 
fel de enunţuri? 

Deşi matematica e un instrument util al 
ştiinţei, puțini consideră că matematica stu- 
diază obiecte fizice sau că observația 
empirică ar fi temeiul ultim în stabilirea 
adevărului sau falsității enunțurilor mate- 
matice. Mulţi matematicieni adoptă — 
uneori doar implicit — un punct de vedere 
realist cu privire la adevărul matematic şi la 
existența obiectelor matematice. Ei susțin 
că acestea din urmă există independent de 
gîndirea noastră și că deci enunţurile ma- 
tematice sînt adevărate (sau false) indepen- 
dent de cunoaşterea noastră privitoare la 
ele sau de capacitatea noastră de a le de- 
monstra. Această concepție este cunoscută 
sub denumirea de platonism, dat fiind că 
derivă din (şi adesea include) teoria lui Pla- 
ton că obiectele despre care e vorba în 
enunțurile matematice — *numerele — 
sînt entități abstracte și că, dacă sînt ade- 
vărate, aceste enunţuri descriu relaţii între 
astfel de entități. Entităţile abstracte sînt 
atemporale, nu există în spaţiul fizic şi nu 
interacționează cauzal cu lumea fizică. 
Aceasta lasă deschisă întrebarea: cum do- 
bîndim cunoștințe despre asemenea enti- 
tăți, cunoștințe matematice? *Kant credea 
că enunțurile matematice (cele adevărate) 
sînt prin ele însele evidente şi pot fi cunos- 
cute a priori doar prin intuiţie. În demon- 
strarea unor astfel de enunțuri folosim 
exemplificări particulare ale conceptelor 
utilizate, reprezentîndu-ne aceste exempli- 
ficări. Logiciştii, mai cu seamă *Frege şi 
*Russell (vezi logicism), nemulţumiţi de 
turnura subiectivistă a abordării kantiene, 
s-au străduit doar să arate că despre ade- 
vărurile matematice avem cunoştinţe la fel 
de certe ca și despre adevărurile logice. 
Promovînd o abordare riguros formală, ei 
au încercat să demonstreze că matematica 
îndeobşte recunoscută este reductibilă la 
“teoria mulțimilor şi că aceasta, la rîndul 
său, este o parte a logicii. Deşi acest pro- 
gram s-a soldat cu rezultate importante în 
domeniul fundamentelor matematicii, de- 
spre teoria mulțimilor nu s-a dovedit că 
face parte din logică (în sens restrîns) iar 


postulatele logicii clasice au apărut a fi in- 
dubitabile într-un mod în care cele ale teo- 
riei mulțimilor nu sînt. 

Faţă de concepția, grevată de dificultăți 
epistemologice, că matematica ar avea ca 
obiect entități abstracte platoniciene, s-au 
înregistrat reacţii diverse. Convenţionaliştii 
susțin că enunțurile matematice adevărate 
sînt adevărate pur şi simplu prin convenţie 
sau decizie. Această teză este compatibilă 
cu posibilitatea abandonării convențiilor 
actuale și a adoptării unor noi convenții, 
mai utile în lumina experienţei empirice, 
bunăoară a celei din fizica particulelor ele- 
mentare. ÎIntuiționiștii (vezi intuiționism) 
restrîng domeniul matematicii la ceea ce 
poate fi demonstrat folosind doar procese 
constructive. Entităţile la care se face refe- 
rire în astfel de demonstraţii trebuie să fie 
susceptibile și ele de o astfel de construcție. 
Intuiţioniştii elimină astfel pletora de nu- 
mere şi mulțimi infinite actuale pe care pla- 
toniștii le consideră admisibile. *Formalis- 
mul este concepția potrivit căreia propozi- 
ţiile matematice nu vorbesc despre nimic, 
ci trebuie privite doar ca nişte inscripţii fără 
semnificație. Pe formalişti îi preocupă pro- 
prietățile formale ale sistemelor de astfel de 
inscripții. În anii '30, teoremele de incom- 
pletitudine ale lui Gădel (vezi Gâdel) au 
arătat că în teoria aritmeticii (şi în cea mai 
mare parte a matematicii utilizabile) există 
enunţuri adevărate ce nu pot fi demonstrate 
în cadrul teoriei. Aceasta sugerează că ade- 
vărul unui enunț matematic nu echivalează 
cu demonstrabilitatea lui dintr-o mulţime 
de axiome. 


matrice. Vezi formă normală; tabel de ade- 
văr. 


McTaggart, John McTaggart Ellis (1866- 
1925). Filozof idealist britanic; a studiat și 
predat filozofia la Cambridge. Principalele 
lucrări filozofice: Studies in Hegelian Dia- 
lectics (1896), Studies in Hegelian Cosmo- 
logy (1901), A Commentary on Hegel's 
Logic (1910) şi The Nature of Existence (2 
volume, 1921, 1927). 

Pornind de la studiile sale hegeliene, a 
dezvoltat un *idealism original şi ingenios 
argumentat, în care realitatea este văzută ca 
fiind esențialmente spirituală, o societate 

mecanism 


strîns interrelată de spirite şi de conţinuturi 
ale acestora. Materia, spațiul şi timpul sînt 
plasate pe tărîmul aparenţei. A negat exis- 
tența lui Dumnezeu în înțelesul tradițional 
al cuvîntului, dar, în pofida acestui fapt şi 
în pofida tezei sale privind irealitatea tim- 
pului, a susținut o teorie a nemuririi indi- 
viduale. 


măgarul lui Buridan. Exemplul ilustrativ 
tradițional, întîlnit pentru prima dată la 
Aristotel dar în prezent asociat cu *Buri- 
dan, pentru problema deciziei în situația 
cînd nu există nici un motiv de a prefera 
una din alternativele posibile. Măgarul, 
stînd între două grămezi de fîn egal dezira- 
bile, moare de foame prin indecizie deoare- 
ce, ex hypothesi, nu există motive de a pre- 
fera o grămadă celeilalte. 


mărimi. O mărime este intensivă dacă e 
posibilă ordonarea în conformitate cu ea a 
lucrurilor de un anumit tip; este extensivă 
dacă este intensivă şi în plus, diferitelor 
poziţii din ordonare li se pot atribui valori 
numerice, astfel încît ordonarea după mări- 
me să se păstreze cînd lucrurile respective 
sînt ordonate prin relația „mai puţin decît“. 
Astfel, masa este o mărime extensivă de- 
oarece obiectele fizice pot fi ordonate în 
conformitate cu ea şi maselor li se pot atri- 
bui cu sens valori numerice. Frumusețea 
este intensivă dar nu extensivă, fiindcă nu 
prea are sens sau n-are deloc sens să spu- 
nem că o pictură are atîtea unități de fru- 
museţe sau că este de două ori mai fru- 
moasă decît o alta. 


mecanică cuantică. Sistem de mecanică 
utilizat pentru explicarea comportamentu- 
lui atomilor, al moleculelor şi al particuie- 
lor elementare. În 1901 Planck a sugerat 
posibilitatea ca energia să fie radiată în 
unităţi discrete sau cuante. În 1913 Niels 
Bohr a aplicat această teorie la structura 
atomului; mai tîrziu, modelul de „sistem 
solar“ al atomului, elaborat de el, a fost 
înlocuit de ecuaţiile formale ale lui Heisen- 
berg şi Schrâdinger. Acestea dau predicţii- 
le cerute privind frecvența şi amplitudinea 
radiaţiei emise de atom. Una din consecin- 
ţe, *principiul de incertitudine descoperit 
de Heisenberg în 1927, este însă aceea că 


variabilele interpretate de obicei ca speci- 
ficînd poziţia şi impulsul particulelor sub- 
atomice nu pot lua ambele simultan valori 
bine determinate. Aceasta impune limitări 
severe posibilităţii de a interpreta aceste 
particule sau pachete de unde ca obiecte 
spaţio-temporale obișnuite. Problema devi- 
ne astfel un teren de dispută între filozofiile 
realiste ale ştiinţei şi cele formaliste. În 
plus, conceperea particulelor fundamentale 
ca fiind mai asemănătoare unor unde ne- 
corporale decît unor particule constituie o 
provocare la adresa unei viziuni materia- 
liste simple a lumii. Vezi și materialism; 
ştiinţa, filozofia ş. 


mecanism (sau mecanicism). 1. Filozofie 
ştiinţifică dezvoltată în principal de Des- 
cartes. În locul genului scolastic tradițional 
de explicaţie ştiinţifică în care erau invoca- 
te „calităţi reale“, Descartes pretindea că 
ştiinţa lui este „asemeni mecanicii prin fap- 
tul că nu ia în consideraţie decât forme, mă- 
rimi şi mișcări“. Un exemplu este fenome- 
nul gravitaţiei, pe care Descartes încearcă 
să-l explice exclusiv în termeni de inter- 
acțiune a particulelor de o anumită formă, 
mărime și viteză, fără a face referire la vreo 
„calitate“ de gravitas sau „greutate“ pe ca- 
re ar avea-o materia. „Nu recunosc — scria 
Descartes — în obiectele corporale vreo 
altă materie decît cea susceptibilă de ceea 
ce geometrii numesc analiză cantitativă.“ 

Pe lîngă eliminarea calităţilor în favoarea 
mărimilor  cuantificabile, „mecanismul“ 
mai are ca element crucial (prezent şi el la 
Descartes) refuzul „cauzelor finale“ aris- 
totelice. Mecanistul consideră că scopurile 
n-au ce căuta într-o bună practică ştiinți- 
fică: explicaţiile teleologice (de exemplu, 
că planta își poziţionează frunzele în așa fel 
încît să capteze în mod optim lumina sola- 
ră) trebuie înlocuite întotdeauna prin expli- 
Caţii mecaniste (cum este, de pildă, expli- 
caţia care specifică structura moleculară a 
frunzei, graţie căreia aceasta se mișcă în 
direcția luminii solare). 

2. Teza că explicaţia ştiinţifică veritabilă 
presupune căutarea de modele mecanice. 
Asemenea modele, bazate pe procese cu- 
noscute, descriu adevăratele mecanisme 
subiacente fenomenelor de explicat. (Ele- 
mente ale acestei concepții se întîlnesc şi 


mediană 

ele la Descartes care explică, de exemplu, 
comportamentul particulelor cereşti folo- 
sind modelul bilelor de lemn aflate într-o 
cutie.) 

3. Un univers-„ceasornic“ de tip la- 
placean — adică guvernat de legi strict de- 
terministe. Vezi Laplace. 


mediană. Vezi medie. 


medie. 1. În unul din sensurile lui curente, 
cuvîntul „mediu“ e aproape sinonim cu „ti- 
pic“, „obişnuit“ sau „care nu iese din co- 
mun“. 2. În sens mai tehnic, desemnează 
media aritmetică: pentru a afla, de pildă, 
înălțimea medie a persoanelor ce se găsesc 
într-o încăpere, trebuie adunate înălțimile 
individuale ale tuturor iar suma să fie îm- 
părțită la numărul lor total. E fals să se afir- 
me, cum se face destul de des, că jumătate 
din membrii oricărui grup se situează cu 
necesitate dedesubtul mediei şi jumătate 
deasupra ei, sub orice aspect i-am examina. 
De exemplu, dacă înălțimea medie a cutare 
şase indivizi este de 1,70 m, aceasta poate 
să rezulte din faptul că unul din ei e înalt de 
1,85 m, iar ceilalţi cinci de 1,67. 3. Media- 
na este numărul din mijloc al unui şir de 
numere dispuse în ordinea mărimii lor. (În 
cazul cînd șirul are un număr par de mem- 
bri, mediana este valoarea aflată la egală 
distanță de cei doi termeni din mijloc.) Aici 
cea mai frecventă greşeală este confunda- 
rea mediei aritmetice cu mediana, adică 
presupunerea că suma abaterilor în sus de 
la mediană este întotdeauna egal cu suma 
abaterilor în jos; această situaţie este, fireş- 
te, posibilă, dar nu e nicidecum necesară. 4. 
Cel de-al treilea sens tehnic al mediei este 
modul. Acesta reprezintă cazul cel mai ve- 
rosimil. Pentru a calcula nota modală pen- 
tru o mulțime de rezultate obţinute la un 
concurs, trebuie mai întîi stabilită distribu- 
ţia de frecvenţă. În acest exemplu, proce- 
deul cel mai obişnuit ar fi să se împartă 
întreg spectrul de posibilități în zece clase- 
interval: notele de la 0 la 9; cele de la 10 la 
19; etc. Se numără apoi cîte note s-au acor- 
dat în cadrul fiecăreia din aceste zece clase- 
interval, nota modală fiind atunci cea aflată 
în punctul de mijloc dintre limitele interva- 
lului pentru care frecvența este maximă. 


mediul nedistribuit, eroarea logică a m. n. 
Raţionament în care se ajunge la concluzia 
propusă pentru că una din premise ar trebui 
să fie o aserțiune *distribuită, şi nu este. Să 
presupunem că raționați astfel: „Orice 
membru al Partidului laburist e un socia- 
list“, şi dat fiind că „Cutare e un socialist“ 
înseamnă că „Cutare e un membru al Par- 
tidului laburist“. Termenul mediu al acestui 
silogism nevalid este „socialist“, dar pentru 
a putea ajunge în mod valid pe acest traseu 
la concluzia propusă ar fi fost necesar să 
avem ca premisă o aserţiune distribuită de- 
spre socialişti: „Toţi socialiştii sînt membri 
ai Partidului laburist.“ 


Meinong, Alexius von (1853-1928). Filo- 
zof austriac, discipol al lui Brentano. În 
Uber Gegenstandiheorie (1904) a făcut 
deosebirea între trei elemente distincte ale 
gîndirii: actul mental, conținutul lui şi 
obiectul lui. Obiectul e definit drept ceea ce 
poate fi vizat de un act mental; el poate să 
fie sau să nu fie o entitate existentă. Con- 
ţinutul este acel atribut al actului mental 
care permite orientarea atenţiei spre un lu- 
cru particular sau altul. 


Melissos din Samos. Om de stat care a co- 
mandat o flotă samiană victorioasă împotri- 
va atenienilor în 441-440 a.Chr. Con- 
tribuţia sa filozofică a constat în argu- 
mentarea tezei că realitatea unitară (Unul) a 
lui *Parmenide are în mod necesar o întin- 
dere infinită şi este în mod necesar fără în- 
ceput și fără sfîrşit, mai mult decît atât, în- 
truciît tot ce e corporal nu poate să nu aibă 
părţi, Unul e cu necesitate necorporal. Cu 
toate acestea, Unul pare să fi rămas spațial, 
nu pur abstract. Teza lui Melissos că „dacă 
ar exista pluralitate, fiecare din cele multe 
ar trebui să fie întocmai cum spun eu că 
este Unul“ avea drept scop respingerea plu- 
ralității. Ea a devenit mai tîrziu principiul 
dinții al atomismului lui *Leucip şi *De- 
mocrit. Vezi presocraticii. 


memorie. Capacitatea de a-ţi reaminti a) 
un eveniment din experiența ta trecută 
(„Îmi amintesc prima mea zi de şcoală”) 
sau b) un adevăr învățat mai înainte (Îmi 
amintesc formula care se aplică aici“, „Îmi 
amintesc că volumul a fost scos din raft“). 

Merleau-Ponty 


Aceste accepțiuni şi altele ale verbului „a-şi 
aminti“ nu oferă o paradigmă general ac- 
ceptată a memoriei, deși au existat încer- 
cări de a stabili o unică accepţiune standard 
la care să poată fi reduse toate celelalte. În 
schimb, toată lumea este de acord că me- 
moria se înrudeşte strîns cu *cunoaşterea, 
fie ca un caz particular al acesteia, fie prin 
faptul că nu poți să-ţi aminteşti decît ceva 
ce ţi-a fost odată cunoscut. 

O problemă centrală pe care o pune me- 
moria este de a ști cum se poate dobîndi cu- 
noaştere prezentă despre ceea ce nu mai e 
prezent. O soluţie standard a ei, întîlnită 
sub diferite forme la Aristotel, Locke, 
Hume și Russell, a constat în a recunoaște 
ceva prezent acum în minte (de exemplu, o 
imagine, idee sau impresie) ca fiind repre- 
zentantul a ceea ce a fost în trecut. Mai 
recent însă problema a fost reformulată, vi- 
zînd nu modul în care se dobîndeșie o cu- 
noaştere prezentă despre trecut, ci cum se 
păstrează în prezent o cunoştinţă din trecut. 


Mencius (371-289 a.Chr.). Filozof chinez 
care şi-a închinat viața misiunii de a-i con- 
vinge pe cîrmuitorii „Regatelor combatan- 
te“ din centrul Chinei să-și bazeze guverna- 
rea pe morala confuciană (vezi confucia- 
nism). Forma occidentalizată a numelui său 
este o latinizare a sintagmei chineze Meng- 
Zi (Maestrul Meng). Mencius a susținut că 
un cîrmuitor cu adevărat moral ar beneficia 
de sprijinul spontan al populaţiei din toate 
statele, care apoi s-ar uni sub autoritatea 
lui. Apelul său la moralitate se baza pe ar- 
gumentul că natura umană este bună: oa- 
menii au o predispoziţie naturală spre bu- 
nătate, ce iese în evidenţă în reacţia instinc- 
tivă a oricui zăreşte un copil pe punctul să 
cadă într-un puț. El sublinia însă că, ase- 
meni oricărei plante, natura morală se cere 
cultivată ca să crească și să se dezvolte aşa 
cum trebuie. Convorbirile sale cu cîrmui- 
tori, discipoli şi alții sînt consemnate în 
Meng Zi, o expunere mult mai completă a 
ideilor confuciene decît era Lunyu a lui 
Confucius. 


Mendelssohn, Moses (1729-1786). Filo- 
zof german, unul dintre fruntaşii mişcării 
iluministe (Aufklărung). Gîndirea lui Men- 
delssohn reflectă atașamentul său ferm față 


de iudaism şi deopotrivă față de raţiona- 
lism. Lucrarea sa Phaedon (1767) (inspi- 
rată de dialogul platonician Phaidon) este o 
încercare de a justifica doctrina nemuririi 
sufletului, în timp ce Morgenstunden 
(1785) caută să demonstreze raționalitatea 
credinţei în existența lui Dumnezeu. 
Jerusalem (1783), Mendelssohn explică 
iudaismul ca pe o religie a raţiunii, plasîn- 
du-l, sub acest aspect, cu mult mai presus 
de creştinism. A fost un susținător viguros 
al separării Bisericii de Stat. Marea reputa- 
ţie de care s-a bucurat Mendelssohn a făcut 
din el una din figurile de prim-plan ale miş- 
cării de emancipare a evreilor. 


menţionarea și folosirea cuvintelor. 
Atunci cînd spun despre cuvîntul (german) 
„Gott'“ că are patru litere, nu folosesc res- 
pectivul cuvînt, ci îl menţionez. Făcînd așa, 
nu vorbesc despre Dumnezeu, ci despre un 
cuvînt format din patru litere. Cînd un cu- 
vînt este menționat, e vorba de un cuvînt 
dintr-o limbă anume; dacă o propoziţie în 
care se face o atare mențiune este tradusă, 
cuvîntul va fi lăsat aşa cum este. Pe cînd 
folosirea unui cuvînt, funcţia pe care o în- 
deplineşte, trebuie să fie aceeași pentru 
toate sinonimele lui, atît din aceeași limbă, 
cît şi din alta. Vezi mod de vorbire formal 
(îndeosebi pentru precizările privitoare la 
importanţa acestei distincții); metalimbaj. 


Merleau-Ponty, Maurice (1908-1961). Fi- 
lozof francez care a investigat probleme ale 
conștiinței și probleme de etică. A predat la 
mai multe licee, iar după al doilea război 
mondial a fost profesor la Universitatea din 
Lyon și la Sorbona. A fost editor al revistei 
Les Temps modernes, pe care a întemeiat-o 
împreună cu * Sartre. 

În principalele sale lucrări La structure 
du comportement (1942) şi Phenomeno- 
logie de la perception (1945) a investigat 
relația dintre conştiinţă și lume, respingînd 
teoriile dualiste despre corp şi suflet pre- 
cum şi concepțiile realiste şi subiectiviste 
extreme despre lume ca ceva „dat“ subiec- 
tului percipient sau, dimpotrivă, integral 
construit de către acesta. „Filozofia ambi- 
guității“ a lui Merleau-Ponty afirmă că 
obiectele experienţei noastre sînt prin natu- 
ra lor enigmatice. 

Mersenne, Marin (1588-1648). Prieten și 
principal corespondent al lui Descartes. Pă- 
rintele Mersenne s-a ocupat de strîngerea 

ntru publicare a primelor șase șiruri de 
ntîmpinări la Meditaţiile lui Descartes. 
Printre numeroasele scrieri originale ale lui 
Mersenne se numără La verite des sciences 
contre les sceptiques (1625). 


meta. La origine o prepoziţie din limba 
greacă, în prezent folosită ca prefix în dis- 
cursul filozofic. Sensul curent este „de- 
spre“, ca în vocabulele „metaetică“, „meta- 
istorie“ sau „metalimbaj“. În schimb, eti- 
mologia cuvîntului „metafizică“ are de-a 
face cu celălalt sens, „după“: Metafizica lui 
Aristotel, iar ulterior și problematica aces- 
teia, a fost denumită aşa pentru că urma 
după Fizica. 


metaetică. Vezi etică. 


metafizică. Element central al filozofiei 
occidentale de la greci încoace, „metafizi- 
ca“ a avut în decursul timpului mai multe 
înţelesuri diferite. Ea poate fi o tentativă de 
caracterizare a existenței sau realității ca 
întreg, deosebită de caracterizările aspecte- 
lor ei particulare, de felul celor oferite de 
diferitele ştiinţe particulare. Exemple de 
metafizică în acest sens sînt * materialismul 
şi *idealismul, *monismul lui Spinoza și 
*monadologia lui Leibniz. Ea poate fi, 
apoi, o'tentativă de explorare a tărîmului 
suprasensibilului, de dincolo de lumea ex- 
perienţei; de stabilire a unor principii prime 
indubitabile ca temelie a oricărei cunoaş- 
teri; de examinare critică a acelor supoziţii 
pe care studiile mai circumscrise le iau ca 
de la sine înţelese; sau de întocmire a unui 
inventar al genurilor de lucruri ce în ultima 
analiză alcătuiesc realitatea. 

Nu-i de mirare că numeroşi critici au 
susținut imposibilitatea în principiu de a 
atinge cel puţin unele din aceste obiective. 
Astfel, s-a argumentat că spiritul uman nu 
are mijloace de a descoperi fapte ce trans- 
cend domeniul experienţei senzoriale; de 
asemenea, că matematica pură, model din 
care se inspiră mulți metafizicieni, își do- 
bîndeşte independenţa față de experiență 
numai cu preţul restrîngerii discursului său 
la tautologii. O altă critică este că întrucît 


nici o experiență din cîte se pot concepe nu 
ne îngăduie să decidem, de exemplu, între 
teza că realitatea constă dintr-o singură 
substanță (monism) şi cea după care există 
infinit de multe substanțe (monadologia) şi 
întrucât astfel de teze nu îndeplinesc nici o 
funcţie în economia gîndirii noastre despre 
lume, ele trebuie socotite toate nu adevăra- 
te sau false, ci lipsite de sens. În plus, orice 
tentativă de caracterizare a realităţii ca în- 
treg este nevoită să se servească de con- 
cepte ce au fost iniţial dezvoltate în vederea 
caracterizării unor elemente particulare în 
cadrul realității şi de aceea nu poate da 
acestor concepte decît o întrebuințare abu- 
zivă (vezi empirism; pozitivism; pozitivism 
logic). 

Cu toate acestea, în ştiinţele naturii (și 
chiar şi în relaţiile noastre cele mai practice 
cu lumea) utilizăm un amplu aparat de con- 
cepte, principii etc. a căror stabilire sau 
examinare nu ţine de funcţia ştiinţei. lar de 
la *Kant încoace, mulți filozofi au împăr- 
tăşit convingerea că manifestarea adecvată 
a impulsului metafizic o constituie studiul 
sistematic, nu al realităţii, ci al structurii 
fundamentale a gîndirii noastre despre rea- 
litate. Kant a încercat să arate că există un 
cadru conceptual fix pe care orice spirit 
raţional, întrucît e rațional, este obligat să-l 
adopte. Gînditori de mai tîrziu au susținut 
că un atare cadru ar putea să varieze de la o 
cultură la alta. Astfel, R. G. *Collingwood, 
în al său Essay on Metaphysics (1940), ve- 
dea în metafizică explicarea „presupoziţii- 
lor absolute“ subiacente gîndirii caracteris- 
tice a unei perioade istorice sau a alteia. lar 
P. F. *Strawson, în cartea sa Individuals 
(subintitulată An Essay in Descriptive Meta- 
physics) (1959) distinge între metafizică 
descriptivă, care „se mulţumeşte să descrie 
structura reală a gîndirii noastre despre lu- 
me“, şi metafizică revizionară, „preocupată 
să producă o structură mai bună“ (p. 9). 
Numai că încercarea de a arăta că o struc- 
tură dată este cea bună, sau mai bună decît 
rivalele ei, se loveşte de dificultatea că ori- 
ce proces de evaluare presupune el însuși o 
asemenea structură; metafizicianul trebuie 
să se mulțumească să descrie sau să propu- 
nă moduri de gîndire, fără a pretinde să 
poată spune care este cel mai bun. Se poate 

argumenta, de asemenea, că orice limbaj 
dat predispune către o metafizică particu- 
lară, fiind din acest motiv un mediu nepro- 
pice formulării de alternative — în aceasta 
rezidînd una din rațiunile bine-cunoscutei 
obscurități a multor încercări de metafizică 
revizionară. 


metaistorie. În sens larg, filozofia istoriei. 
Termenul se aplică adesea restrictiv la as- 
pectul speculativ al acestei discipline, care 
încearcă stabilirea unui eșafodaj de prin- 
cipii capabile să explice direcția evoluţiilor 
istorice. Vezi istorie, filozofia i. 


metalimbaj. Limbaj folosit pentru a vorbi 
despre un *limbaj-obiect şi despre cuvin- 
tele ce-l compun. Astfel, dacă un tratat de- 
spre limba rusă este scris în engleză, rusa 
este limbajul-obiect, iar engleza, matalim- 
bajul. Dacă însă scriem în engleză despre 
limba engleză, engleza este atît limbaj- 
obiect, cât şi metalimbaj. Distincția limbaj- 
obiect — metalimbaj este în întregime rela- 
tivă, dat fiind că ceea ce e folosit ca meta- 
limbaj într-o discuţie poate deveni limbaj- 
obiect în alta. 

În multe lucrări de logică formală limba- 
jul-obiect poate fi un *limbaj formal alcă- 
tuit din simboluri neinterpretate. Autorul 
poate vorbi despre acel limbaj formal folo- 
sind o limbă naturală cum este engleza, su- 
plimentat eventual cu termeni tehnici. 

Cînd atît metalimbajul cît şi limbajul- 
obiect sînt o aceeași limbă naturală, ca de 
pildă atunci cînd cineva vorbește despre 
limba engleză folosind termeni englezeşti, 
este esențial să se facă deosebirea între ter- 
menii despre care se vorbeşte (care sînt 
menţionaţi) şi acele cuvinte metalingvistice 
care sînt folosite pentru a vorbi despre ei 
(vezi menţionarea și folosirea cuvintelor). 
Un mod de a face această deosebire este 
punerea între ghilimele a expresiilor din 
limbajul-obiect. Astfel, în „«fals» are patru 
litere“ cuvîntul „fals“ nu este folosit, ci se 
face despre el o remarcă metalingvistică. 
Multe paradoxuri, inclusiv unele din așa- 
numitele paradoxuri semantice, rezultă din 
nedistingerea expresiilor din limbajul- 
obiect de cele din metalimbaj. Vezi și mod 
de vorbire formal. 


metoda ipotetico-deductivă ” 


metamatematică. Studiul sistemelor for- 
male şi, în particular, al conceptelor folosi- 
te în matematică. Se mai numeşte şi *teoria 
demonstraţiei. Termenul este adesea re- 
strîns la analizele ce folosesc metode fini- 
tiste (vezi finitism). 


metempsihoză. Ideea, întîlnită în bud- 
dhism şi în alte religii ce-și au obiîrşia pe 
subcontinentul indian, că sufletele noastre 
au trăit anterior în corpurile altor oameni 
sau în corpurile unor animale şi că după 
moarte se vor reîncarna după o vreme în 
alte corpuri de oameni sau de animale. 
Această doctrină, cunoscută şi sub denumi- 
rea de transmigraţie a sufletelor, a fost îm- 
părtășită, după cum se pare, de *Pitagora 
din Samos şi de discipolii săi și este în mod 
cert îmbrățişată de *Platon în *mitul lui Er. 
În dialogurile Menon şi Phaidon Platon 
prezintă ceea ce se consideră a fi dovezi 
filozofice ale preexistenţei sufletului ome- 
nesc, dar concluziile trase în ele nu apar le- 
gate de vreo aserțiune privind preexistența 
lui în alte corpuri — omeneşti sau ale altor 
fiinţe. 


metoda axiomatică. Metoda de formaliza- 
re şi de studiere a unui domeniu folosind 
doar metodele logicii formale, în vederea 
derivării adevărurilor din acel domeniu 
dintr-o listă de termeni nedefiniţi şi o listă 
de axiome. Vezi axiomă. 


metoda ipotetico-deductivă. Metoda de 
edificare a unei teorii ştiinţifice prin formu- 
larea unei ipoteze (sau a unei mulţimi de 
ipoteze) din care ar fi putut fi deduse rezul- 
tatele deja obținute și din care totodată să 
fie derivate noi predicții experimentale ce 
pot fi verificate sau infirmate. Se poartă 
controverse cu privire la creditul ce trebuie 
acordat unor atare ipoteze atunci cînd o 
predicţie se verifică (vezi confirmare; Pop- 
per; verificare). Din punct de vedere istoric 
este incert în ce măsură metoda ipotetico- 
deductivă descrie fidel procedura științifică 
reală, în care adesea acordul dintre teorie şi 
observaţie nu pare a avea rigoarea proprie 
deductibilității stricte. Vezi și modelul legi- 
lor înglobante; știință, filozofia ş. 


metoda logistică 

metoda logistică. Metoda de studiere a 
unui domeniu prin formalizarea lui. De 
exemplu, filozofii ştiinţei analizează de 
multe ori teoriile ştiinţifice în enunțuri a 
căror *formă logică o dau în vileag spre a 
clarifica interrelaţiile dintre ele și consecin- 
țele ce se pot deriva din ele. 


metoda socratică. Metoda dialectică pe 
care se consideră că a folosit-o personajul 
istoric Socrate şi care este ilustrată în dia- 
logurile timpurii ale lui *Platon. Miezul ei 
constă în a pune pe îndelete întrebări învă- 
țăcelului conducîndu-l astfel la recunoaşte- 
rea unei concluzii adevărate, fără ca învăţă- 
torul să-i spună că acea concluzie este ade- 
vărată. În Menon, de exemplu, se consideră 
că sclavul lui Menon este adus astfel în si- 
tuația de a-și reaminti concluzia teoremei 
lui Pitagora fără să fi avut prilejul să o în- 
veţe nici înainte, nici în episodul descris 
(vezi reminiscență, argumentul r.). Profeso- 
rii care au încercat să aplice metoda socra- 
tică îşi vor fi dat seama, neîndoielnic, de 
importanța faptului că Platon era capabil să 
formuleze atît întrebările, cât și răspunsurile. 


metodele lui Mill. Cele patru „metode de 
cercetare experimentală“ expuse de J. S$. 
*MIll în Logica sa [III (viii)]. El considera 
că în orice “inducţie este vorba de căutarea 
cauzelor (vezi cauzalitate), metodele sale 
- fiind astfel și contribuţii la definirea noțiu- 
nii de cauză. Mill descrie cinci canoane: 1) 
„Dacă două sau mai multe cazuri în care se 
produce fenomenul supus investigaţiei au o 
singură circumstanță comună, acea unică 
circumstanță prin care toate cazurile con- 
cordă este cauza (sau efectul) fenomenului 
dat“ (metoda concordanţei);, 2) „Dacă un 
caz în care fenomenul ... se produce și un 
caz în care el nu se produce au în comun 
toate circumstanțele în afară de una ... 
[acea circumstanță] este efectul, sau cauza, 
sau o parte indispensabilă a cauzei ...“ 
(metoda diferenţei); 3) „Dacă două sau mai 
multe cazuri în care fenomenul se produce 
au o singură circumstanță comună, în timp 
ce două sau mai multe cazuri în care el nu 
se produce n-au în comun decît absenţa 
acelei circumstanțe, circumstanța unică 
prin care cele două serii de cazuri diferă 
este efectul, sau cauza, sau o parte indis- 


pensabilă a cauzei ...“ (metoda combinată 
a concordanţei şi diferenţei), 4) „Scăzînd 
dintr-un fenomen acea parte despre care am 
aflat prin inducţii anterioare că este efectul 
anumitor antecedente, ceea ce rămîne din 
fenomen este efectul restului antecedente- 
lor“ (metoda reziduurilor); şi 5) „Un feno- 
men care variază într-un fel oarecare ori de 
cîte ori un alt fenomen variază într-un anu- 
mit mod este fie o cauză fie un efect al ace- 
lui fenomen, fie este legat cu acesta prin- 
tr-un fapt de cauzare“ (metoda variațiilor 
concomitente). 


metodologie. Studiul metodei, îmbrăţişînd 
de obicei procedeele şi obiectivele unei dis- 
cipline particulare și investigarea modului 
de organizare a respectivei discipline. 


Mill, James (1773-1836). Filozof, istoric şi 
economist scoţian, discipol al lui *Ben- 
tham şi unul dintre liderii *Radicalilor filo- 
zofici. A publicat mai multe articole privi- 
toare la administraţie şi jurisprudenţă și a 
fost unul dintre fondatorii lui University 
College din Londra. Profund convins de 
eficacitatea educaţiei, a susținut că în ches- 
tiuni politice oamenii pot fi convinși prin 
argumentare să facă evaluări raționale 
înainte de a trece la acţiune. Cartea sa Ele- 
ments of Political Economy (1821), bazată 
pe lucrările lui Ricardo, pare să-l fi influen- 
țat pe *Marx. Ideile sale filozofice se re- 
flectă în scrierile fiului său, John Stuart 
*MIIL. 


Mill, John Stuart (1806-1873). Filozof em- 
pirist şi reformator social englez, educat de 
tatăl său, James *MIll, prin care a cunoscut 
scrierile lui Bentham, Ricardo şi ale altor 
*Radicali filozofici. L-a ajutat material și 
l-a susținut pe *Comte, fiind în dezacord 
doar cu ideile de planificare socială ale 
acestuia, despre care credea că pun în peri- 
col libertatea individuală. Asemeni tatălui 
său, Mill a scris un extrem de influent tratat 
de economie politică, Principles of Politi- 
cal Economy (1848). 

Lucrarea de căpetenie a lui Mill, care i-a 
adus reputaţia și a rămas influentă pînă în 
secolul al XX-lea (după cum o atestă, între 
altele, scrierile lui Frege şi ale lui Russell) 
a fost A System of Logic (1843). Discutînd 

despre limitele și caracteristicile discursu- 
lui purtător de semnificaţie, Mill a operat 
trei distincţii fundamentale: 1) între terme- 
nii generali (care se referă la un număr in- 
definit de lucruri asemănătoare) şi termenii 
singulari (numele proprii şi numele com- 
plexe ce se referă la obiecte specifice); 2) 
între termenii concreţi („om'“, „alb“ şi ter- 
menii abstracţi („umanitate“, „albeaţă“); 3) 
între conotaţia şi *denotația expresiilor. 
Putem vorbi cu sens numai despre efectele 
sensibile ale proprietăţilor ce caracterizea- 
ză diferite obiecte (vezi fenomenalism). Si- 
logismele nu reprezintă o formă de demon- 
straţie prin inferență de la enunțuri generale 
la enunţuri particulare, ci fac legătura între 
generalizări inductive (vezi inducţie) şi 
concluzii, iar inferenţa inductivă se bazea- 
ză pe principiul *uniformităţii naturii (vezi 
metodele lui Mill). 

Cartea Utilitarianism (1836) modifica 
teoria etică a lui Bentham, considerînd că 
interesul personal e un criteriu inadecvat al 
binelui și făcînd o distincție calitativă între 
plăceri (vezi și hedonism). Mill a încercat 
să arate că ideile de obligaţie împărtășite de 
oameni pot fi făcute compatibile cu *prin- 
cipiul maximei fericiri. 

Eseul On Liberty (1859) punea în legă- 
tură trei libertăți fundamentale ale indivi- 
dului (libertatea opiniei, a gusturilor şi în- 
deletnicirilor și a asocierii cu alții) cu pute- 
rile autorităţii și cu exigenţele sociale. Oa- 
menii trebuie încurajați să-și exprime indi- 
vidualitatea. Acţiunile au însă consecinţe și 
este de datoria guvernanților şi a societăţii 
să-i oprească pe oameni de a dăuna intere- 
selor altora şi să le ceară să-și asume răs- 
punderi în promovarea intereselor comuni- 
tății căreia îi aparțin. Mill argumenta însă 
totodată că îngrădirile impuse libertăţii in- 
dividului se justifică numai în măsura în 
care sînt necesare pentru a împiedica preju- 
dicierea efectivă a altora şi era preocupat în 
mod special să pledeze pentru cea mai neîn- 
grădită libertate a cuvîntului vorbit şi scris. 


Mimârsă. Unul din sistemele *filozofiei 
indiene. Inițial s-a ocupat doar de *herme- 
neutica vechilor scrieri ritualiste; această 
disciplină a fost sistematizată de Jaimini în 
Karmamimămsăsiătra (anterioare secolului 
al II-lea a.Chr.). A fost antrenat în discuţia 


miracol 


filozofică generală începînd de la mijlocul 
mileniului 1 p.Chr.: pe baza comentariului 
lui Sabarasvâmin la sătra (secolul al V-lea), 
Kumărila și Prabhăkara (ambii din secolul 
al VII-lea) au edificat sisteme închegate. În 
contextul unei filozofii a naturii asemă- 
nătoare cu sistemul *Vai$eşika, o analiză 
detaliată a limbajului a generat originala 
teorie a prototipului etern al limbajului. 
Vorbirea umană nu face decît să actuali- 
zeze cuvîntul etern la care forma sonoră și 
înțelesul sînt legate inseparabil. Această 
teorie urmăreşte să demonstreze că scrierile 
sacre, Vedele (care cuprind cărţi ritualiste), 
nu reclamă vreun zeu care să le reveleze 
oamenilor şi sînt prin ele însele forma su- 
premă și eternă a cunoaşterii. 


minor ilicit. Eroare logică asociată cu *si- 
logismul categoric din logica tradițională. 
Se comite atunci cînd termenul minor este 
*distribuit în concluzie iar în premisă nu. 
De exemplu: „Toţi anglicanii sînt creștini și 
toți anglicanii sînt protestanți. Deci, toți 
creştinii sînt protestanți.“ În acest exemplu, 
termenul minor (subiectul concluziei) este 
„creştinii“. 


miracol. Termen căruia i s-au dat diverse 
înțelesuri, între care cel mai răspîndit este 
acela de act care exprimă puterea divină 
prin suspendarea sau modificarea acțiunii 
normale a *legilor naturii. Ideea de legi ale 
naturii este, astfel, esenţială pentru ideea de 
miraculos dar, evident, este totodată un 
obstacol major în calea credinţei că se pro- 
duc în fapt miracole. 

Multe discuţii filozofice au fost prilejuite 
de afirmaţia lui *Hume (Cercetare asupra 
intelectului omenesc, în special secțiunea 
X) după care credinţa în asemenea eveni- 
mente nu are niciodată o justificare raționa- 
lă, deoarece trebuie să fie întotdeauna mai 
probabil că mărturiile favorabile sînt erona- 
te decît că au fost înfrînte anumite regulari- 
tăți confirmate de nenumărate observații. 
Dacă este aşa, atunci acceptarea miracole- 
lor, deşi rămîne logic posibilă, nu se poate 
baza decît pe credinţă și ca atare nu poate 
ea să furnizeze argumente independente în 
sprijinul acesteia. 

În gîndirea filozofică recentă a fost ex- 
plorată ideea că poveştile despre miracole 

au în discursul religios în primul rînd un rol 
teologic și nu istoric sau confirmator. 


misticism. Ceea ce se pretinde a fi expe- 
rienţă directă sau nemediată a divinului, în 
care sufletul omenesc realizează pentru 
moment unirea cu Dumnezeu. Mulţi dintre 
marii mistici au subliniat că nu este vorba 
în primul rînd sau în mod esenţial de vizi- 
uni sau extazuri, cum se crede uneori, ci de 
o totală supunere a voinţei și intelectului 
omenesc față de Dumnezeu. Ei susțin pe 
deasupra că (în pofida temerilor unor creş- 
tini că misticismul încearcă să obțină mîn- 
tuirea prin efort uman neasistat) autodisci- 
plina lor riguroasă este doar o pregătire 
pentru experienţa mistică, aceasta din'urmă 
fiind ea însăși efectul harului, iar detașarea 
lor de lumea de aici nu înseamnă nicidecum 
că o dispreţuiesc şi nu se preocupă de ea. 

Nu este ușor de lămurit dacă misticismul 
poate aduce dovezi, şi de ce fel, în favoarea 
existenţei lui Dumnezeu (în sensul tradiţio- 
“mal al cuvîntului „Dumnezeu“, cel puţin). 
Dar, în pofida dificultăţilor ce stau în calea 
descrierii experienței mistice, dacă nu ne 
mulțumește o descriere negativă sau meta- 
forică, există o unanimitate, adesea eviden- 
țiată, între diferitele relatări, chiar atunci 
cînd sînt ale unor autori ce aparțin unor 
tradiții religioase diferite. Dată fiind aceas- 
tă unanimitate, precum și calitățile intelec- 
tuale și morale vădite de mistici ca Sf. Te- 
reza de Avila sau Sf. loan al Crucii, este 
greu ca misticismul să fie pur şi simplu dat 
de o parte ca nefiind decît iluzie şi auto- 
amăgire. 


mitul lui Er. Parabola de încheiere a 
Republicii lui Platon (Cartea a X-a), în care 
e vorba despre soarta sufletelor după moar- 
te şi despre alegerile pe care le pot face 
după reîntrupare. Războinicul Er, ucis după 
cît se pare în luptă, se reîntoarce în lume ca 
să povestească viziunea sa asupra vieţii de 
apoi, arătînd că năzuința spre înțelepciune 
şi dreptate este singura cale pe care sufletul 
se poate salva de sminteala prezentă şi de 
degradarea viitoare. De remarcat că Platon, 
care în Republica şi în alte scrieri ale sale a 
ţinut să sublinieze natura esențialmente ne- 
corporală a sufletului, este cu totul incapa- 
bil, şi nici nu încearcă, să descrie faptele și 


pătimirile sufletelor dezîncarnate în alți ter- 
meni decît cei ce se potrivesc indivizilor 
umani în carne şi oase. 


moarte. Vezi supravieţuire şi nemurire. 


moartea lui Dumnezeu. Referinţă la un 
pasaj intitulat „Nebunul“ din Știința voioa- 
să de *Nietzsche: nebunul aduce vestea de- 
spre cea mai mare faptă a oamenilor, ucide- 
rea şi deci moartea — ba chiar şi putrezirea 
— lui Dumnezeu. Acei gînditori protestanți 
care acceptă această „moarte a lui Dumne- 
zeu“ nu pot decît să dăuneze propriilor pre- 
tenţii de a fi totuşi teologi. 


mod. Termen derivat din latinescul modus 
(măsură, manieră) şi care are mai multe uti- 
lizări filozofice diferite. 1. (în aristotelis- 
mul medieval) Combinare de elemente 
cognitive într-un compus a cărui denotație 
nu este dinainte hotărâtă; de exemplu, „uni- 
rea“ formei cu materia. În terminologia 
actuală, am spune despre termenul care de- 
semnează un asemenea mod că se caracte- 
rizează prin ceea ce Waismann numea „po- 
rozitatea semnificației“. 2. (la *Locke) 
Ideea a fost dezvoltată de Locke, care deo- 
sebea între moduri simple și moduri mixte. 
Un mod simplu al unei idei este maniera de 
gîndire în care o idee simplă este concepută 
fie în multipluri simple, fie în vreo altă 
combinaţie simplă; ca de pildă, un număr 
de bucăţi din indiferent ce. Ca exemple de 
moduri mixte, Locke menționează concep- 
te de felul celor de care este nevoie în dis- 
cursul moral — omor, sacrilegiu, glorie, 
gratitudine. Modurile mixte sînt „împreu- 
nări de idei după bunul plac al minţii... 
prin care aceasta nu-și propune să copieze 
ceva care există în chip real, ci să denu- 
mească și să rînduiască lucrurile în măsura 
în care acestea se acordă cu arhetipurile sau 
formele create de ea însăşi... Denumirile 
ce reprezintă înmănunchieri de idei pe care 
mintea le formează după bunul său plac tre- 
buie să aibă o semnificaţie îndoielnică 
atunci cînd asemenea înmănunchieri nu se 
pot găsi nicăieri unite statornic în natură... 
Ceea ce semnifică cuvîntul omor sau sacri- 
legiu etc. nu poate niciodată să fie aflat din 
lucrurile înseși“ (Eseu asupra intelectului 
omenesc, III (IX), 7). 3. (în logică) Unul 

modalitate 


din diversele chipuri în care se pot construi 
silogisme (valide) în cele patru figuri ale si- 
logismului categoric (vezi silogism). Silo- 
gismele valide din fiecare figură sînt numi- 
te moduri ale respectivei figuri. În secolul 
al XIII-lea, celor 19 moduri li s-au dat nu- 
me menite a servi la memorare, modul de 
alcătuire a oricărui silogism putînd fi dedus 
din numele lui. Cel mai cunoscut dintre 
aceste nume este „Barbara“, care indică 
orice silogism de forma „Toţi M sînt P şi 
toți S sînt M, deci toți S sînt P“. 4. (în statis- 
tică) Itemul care apare cel mai frecvent în 
cadrul unui grup. Vezi medie. 


mod de vorbire formal. Folosirea întregii 
game de mijloace menite să marcheze în 
mod univoc, atunci cînd e cazul, că adevă- 
ratul obiect al discursului îl constituie con- 
ceptele și relaţiile logice dintre concepte, şi 
nu obiectele sau evenimentele sau presupu- 
sele fapte contingente privitoare la aceste 
obiecte sau evenimente. Se află în contrast 
cu modul de vorbire material. Ambele ex- 
presii au fost introduse de Rudolf *Carnap. 

Conceptul de Dumnezeu, de măr sau de 
orice altceva este utilizarea pe care o dăm 
cuvintelor „Dumnezeu“, „măr“ sau altora; 
utilizare ce trebuie, firește, să fie aceeași cu 
utilizarea oricărui termen pe deplin echiva- 
lent din orice alt limbaj. Cei care vorbesc 
despre concepte nu se referă prin aceasta la 
obiectele cărora le sînt aplicabile concepte- 
le în discuţie. Poţi spune diferite lucruri de- 
spre noțiunea de centaur fără ca prin asta să 
prejudeci în vreun fel chestiunea dacă în 
fapt există, sau ar putea să existe, centauri. 

jă mod greșit dar destul de frecvent 
oamenii confundă un atare discurs concep- 
tual fie cu o discuţie filologică despre cu- 
vintele unei limbi particulare, fie cu co- 
mentariul psihologic privitor la imaginea 
mentală ce se poate ivi în spiritul celor ce 
folosesc un cuvînt particular sau altul pen- 
tru o anume noțiune. A compara termenii 
lift şi car din engleza britanică cu echiva- 
lentele lor americane elevator şi automo- 
bile nu înseamnă a vorbi nici despre con- 
cepte, nici despre mijloace de transport. 
Întocmai cum — iar Gottlob *Frege a in- 
sistat cu vehemenţă asupra acestui punct — 
imaginile mentale pe care indivizii s-ar pu- 
tea să le asocieze cu simbolul „100“ n-au 


nimic de a face cu problema corectitudinii 
unui calcul aritmetic. 

O persoană care spune că treimea impli- 
că în mod necesar caracteristica de impar, 
că ideea de triunghi conţine ideea egalității 
sumei celor trei unghiuri cu două unghiuri 
drepte sau că existența face parte din — 
sau este — esența lui Dumnezeu foloseşte 
modul de vorbire material. Modul formal 
corespunzător este mai alambicat, dar din 
el rezultă limpede că obiectul discuţiei sînt 
nişte concepte și relaţiile dintre ele, evitîn- 
du-se astfel cele două genuri de confuzie 
menționate adineauri. Astfel, a spune „Ei 
sînt în număr de trei“ şi a nega că „numărul 
lor este impar“ echivalează cu o contradic- 
ție: tot contradictoriu ar fi să spui „Acesta e 
un triunghi“ şi să negi „Acesta are trei un- 
ghiuri a căror sumă este egală cu două un- 
ghiuri drepte“; iar a sugera că s-ar putea ca 
Dumnezeu să nu existe ar însemna să te 
contrazici (vezi argumentul ontologic). 


mod de vorbire material. Vezi mod de 
vorbire formal. 


modalitate. Felul în care o propoziţie poa- 
te să caracterizeze adevărul altei propoziţii 
sau Propoziţii. De exemplu, unei propoziţii 
p i se poate atribui o modalitate logică spu- 
nînd că este logic necesar, sau contingent, 
sau imposibil ca p. Spunînd că p este ade- 
vărată acum sau că va fi adevărată sau că a 
fost adevărată, îi atribuim o modalitate 
temporală; afirmaţia că este obligatoriu, 
permis sau interzis ca p se zice că marchea- 
ză un mod moral sau deontic; formularea 
care spune că se ştie sau că nu se ştie că p 
sau că se știe că nu p exprimă un mod epis- 
temic etc. Ocazional, logicienii au trebuit 
să-şi domolească entuziasmul pentru pro- 
liferarea modalităţilor; „este scris că p“ sau 
„este de fide că p“ nu caracterizează mo- 
duri în care p este adevărată. 

*Logica modală s-a concentrat asupra 
modalităţilor logice, ale căror proprietăţi 
formale sînt acum bine cunoscute, dar a că- 
ror interpretare generează adesea dificultăți 
logice şi metafizice. În particular, distincţia 
dintre o formulare de dicto (unde necesita- 
tea este atribuită unei întregi aserţiuni) şi o 
formulare de re (unde necesitatea se aplică 
apartenenţei unei proprietăți la un lucru) 


model 

suscită numeroase discuţii. Vezi și esenția- 
lism; logică. 


model. 1. (al unei mulțimi de propoziţii) 
Orice *interpretare (de obicei mulțimistă) a 
limbajului în care propoziţiile sînt scrise, 
care alocă fiecărei propoziţii din mulțime 
valoarea „adevărat“. 2. (al unui „sistem for- 
mal“) O interpretare a mulțimii de axiome 
ale sistemului respectiv. Vezi și teoria me- 
todelor. 


modus ponens (sintagmă latină avînd înţele- 
sul de „mod care afirmă“). Raţionament a că- 
rui formă de bază este „Dacă p, atunci g. Dar 
p. Deci q. Vezi afirmarea antecedentului. 


modus tollens (sintagmă latină avînd înțe- 
lesul de „mod care neagă“). Raţionament a 
cărui formă de bază este „Dacă p, atunci g. 
Dar nu g. Deci, nu p“. Vezi afirmarea ante- 
cedentului. 


mokşa (în sanscrită, eliberarea). În majori- 
tatea sistemelor de gîndire indiene, descă- 
tuşarea finală din ciclul renaşterilor (sam- 
săra), al durerilor și dilemelor lumii mate- 
riale. În această pace eternă sufletul îşi re- 
dobîndeşte integritatea înnăscută; calea 
preconizată de a accede la această stare — 
prin contopirea cu *brahman sau prin exis- 
tenţa eternă ca spirit pur — diferă de la un 
sistem la altul. Numai materialiştii eretici 
(vezi materialism indian) au negat această 
doctrină, împreună cu doctrinele înrudite 
despre *samsăra şi *karman. Compară nir- 
vâna. 


monadă. Vezi monadologia. 


monadic. În logică, se spune despre un 
*predicat care reclamă adăugarea unui sin- 
gur “termen singular pentru a genera o pro- 
poziție bine-formată. „,... zboară“ şi „... 
este mare“ sînt predicate monadice (sau cu 
un loc). 


monadologia. Titlul dat de unul din edi- 
torii lui Leibniz unei lucrări de metafizică 
scrisă de acesta în 1714; în prezent, ter- 
menul se aplică oricărui sistem metafizic 
de felul celui leibnizian. Termenul „mona- 
dă“ însemna inițial „unitate“, iar Leibniz a 
argumentat că numai nişte unităţi veritabile 


pot să fie substanţe (vezi substanţă); în pro- 
priile lui cuvinte, „Ceea ce nu e cu adevărat 
o ființă nu este cu adevărat o ființă” (scri- 
soarea către Arnauld din 30 aprilie 1687). 
Despre monadologie se consideră de ase- 
menea, de obicei, că asertează (cum făcea 
filozofia lui Leibniz) că adevăratele unități 
sînt absolut independente între ele. 


monism. 1. Teorie filozofică potrivit căreia 
există o *substanță şi numai una. Exemple 
de teorii de acest fel sînt filozofiile lui 
Spinoza şi Hegel. 2. (în contextul discuţii- 
lor despre raporturile spirit-corp) Teorie a 
raporturilor spirit-corp care nu este dualis- 
tă. Teoria monismului neutru, care apare în 
filozofia lui William *James şi în *atomis- 
mul logic al lui Bertrand Russell este un 
monism de acest tip. Conform acestei teo- 
rii, spiritele şi corpurile nu diferă prin natu- 
ra lor intrinsecă; deosebirea dintre ele rezi- 
dă în modul de dispunere a materialului 
comun („neutru“). Acest material comun 
nu este însă privit ca o unică entitate (cum 
ar fi în cazul monismului de tipul 1), ci ca 
fiind alcătuit din multe entități (de exem- 
plu, experienţe) de același gen fundamen- 
tal. Compară dualism. 


Montaigne, Michei Eyquem (1533-1592). 
Umanist și eseist francez care în perioada 
Renaşterii a contribuit mult la resuscitarea 
şi popularizarea teoriilor sceptice grecești. 
Influenţa sa se reflectă în scrierile lui Pas- 
cal, Descartes, Malebranche și ale discipo- 
lilor lor. 

Filozofia sceptică proprie a lui Mon- 
taigne a fost expusă în eseul său „Apologia 
lui Raymond Sebond“ (1580), care apără 
ideile unui teolog raţionalist spaniol din se- 
colul al XV-lea. Servindu-se de exemple 
luate din *Sextus Empiricus, Montaigne 
susținea că raționalitatea nu este decît o 
formă a comportamentului. În pofida pre- 
tinsei lor superiorităţi, prin deșertăciunea, 
prostia și moralitatea lor oamenii se dove- 
desc adesea inferiori animalelor; nu izbu- 
tim să trăim la fel de fericiți ca acestea. 
Eșecul tuturor încercărilor de a dobîndi cu- 
noaştere, eşec ce se vădește în dezacordu- 
rile ce dăinuie prin veacuri între experți din 
orice ştiinţă, duce la concluzia că singurele 
principii adevărate pe care oamenii pot să 

More 


le posede şi singura lor speranţă de a stabili 
contactul cu realitatea se dobîndesc prin 
revelaţia divină. 


Montesquieu, Charles-Louis de Secondat, 
baron de (1689-1755). Filozof şi jurist 
francez, consilier şi preşedinte al parle- 
ment-ului din Bordeaux. A fost ales în Aca- 
demia franceză în 1728 și a scris pentru 
V'Encyclopedie (vezi enciclopediştii) un 
eseu despre gust. 

De L'esprit des lois (1748) a fost scrisă 
după paisprezece ani de studii de istorie 
politică şi de legislaţie comparată, inclusiv 
studierea scrierilor lui *Locke. Ea clasifică 
formele de guvernămînt nu pe baza locali- 
zării puterii, ci pe aceea a „principiului ani- 
mator“: virtutea fiind principiul republici- 
lor, onoarea cel al monarhilor iar teama cel 
al despotismului. Teoria separaţiei puteri- 
lor, care punea accentul pe necesitatea ca 
puterile legislativă, executivă şi judecăto- 
rească să fie încredințate unor organe ce 
funcționează independent, a exercitat o 
imensă influență asupra Părinților înteme- 
ietori ai republicii americane. 


Moore, George Edward (1873-1958). Fi- 
lozof britanic venit în filozofie de la studiul 
clasicilor. A fost lector de filozofie (1911-— 
1925), apoi profesor de filozofie mentală și 
de logică (1925-1939) la Cambridge. A 
editat revista Mind din 1921 pînă în 1947. 
Principalele lucrări filozofice: Principia 
Ethica (1903), Ethics (1912), Philosophi- 
cal Studies (1922), Some Main Problems of 
Philosophy (1953), Philosophical Papers 
(1959). Ultimele trei cuprind cele mai im- 
portante prelegeri și articole în care au fost 
formulate inițial multe din ideile sale. 
Moore a traversat mai multe poziţii filo- 
zofice diferite şi cu toate că apariţia, în 
1903, a lucrării Principia Ethica şi a arti- 
colului „Refutation of Idealism“ (,„Mind“, 
s.n., vol. 12) poate fi considerată începutul 
contribuţiei sale distinctive în filozofie, el a 
fost rareori satisfăcut de modul său propriu 
de tratare a unei probleme filozofice, re- 
luînd mereu totul de la început. Probabil că 
influența cea mai mare a exercitat-o prin 
exemplul de onestitate pe care l-a dat, aspi- 
raţia sa neobosită spre claritate şi abordarea 


problemelor filozofice prin analiza meticu- 
loasă a conceptelor relevante. 

În Principia Ethica binele este privit ca o 
calitate ne-naturală a anumitor lucruri şi si- 
tuaţii, adică o calitate ce nu este dată în ex- 
perienţa senzorială, dar este totuşi sesizată 
direct, printr-un fel de intuiţie morală. Bi- 
nele este conceptul etic fundamental, ce nu 
poate fi definit sau analizat cu referire la 
ceva mai simplu. Alte concepte etice, pre- 
cum acelea de justețe, datorie etc. pot fi 
definite cu referire la producerea și prezer- 
varea, pe cît posibil, a tot ceea ce posedă 
această calitate de bine pe care Moore în- 
suși o găsea cel mai evident exemplificată 
în experienţele prieteniei şi ale delectării 
estetice. 

În domeniul teoriei cunoaşterii, deși se 
situează pe o poziţie în esenţă empiristă, 
Moore respinge concluziile sceptice ce au 
fost adesea trase din empirism. Deși relaţia 
exactă dintre datele senzoriale și lucrurile 
materiale a rămas pentru el mereu enigma- 
tică, Moore era în linii mari pregătit să vină 
în „apărarea simțului comun“, ca să reluăm 
titlul unuia din articolele sale. S-a străduit 
să arate că omul simplu are în esență drep- 
tate cînd consideră că experienţa ne furni- 
zează o bună parte din ceea ce se cheamă în 
mod legitim cunoaștere despre constituenţii 
lumii independente de spiritul nostru și că 
ne-o furnizează, cel puțin în unele cazuri, 
cu o certitudine superioară celei pe care o 
au premisele pe care se bazează argumen- 
tele sceptice. 


moral. 1. Opus lui imoral. 2. Opus lui non- 
moral sau amoral. Cum în expresia „filo- 
zofie morală“ cuvîntul e folosit în cel de-al 
doilea sens, n-ar fi paradoxal dacă un pro- 
fesor care predă această disciplină ar fi 
imoral. Compară raţional. 


More, Henry (1614-1687). Filozof şi teo- 
log englez, unul din liderii *Platonicienilor 
de la Cambridge. Numeroasele sale lucrări 
reflectă principalele preocupări ale grupu- 
lui. Printre ele se numără Philosophical 
Poems (1647), An Antidote against Athe- 
ism (1653), Enthusiasmus Triumphatus 
(1656), The Immortality of the Soul (1659), 
Enchridion Ethicum (1667) şi Divine Dia- 

logues (1668). A fost unul dintre susţinăto- 
rii timpurii ai lui *Descartes, apoi s-a în- 
dreptat treptat împotriva mecanismului 
cartezian: „Pe Descartes, al cărui geniu me- 
canic nu-l pot niciodată admira îndeajuns, 
nu l-aș primi și ca dascăl de metafizică“ 
(Antidore). Deşi n-a izbutit niciodată să jus- 
tifice pe deplin teza sa că „adevărul exis- 
tenței lui Dumnezeu [e] demonstrabil cu 
aceeași claritate ca orice teoremă din mate- 
matică“ (Antidote), preocuparea de căpete- 
nie a lui More, în lucrările sale, a fost să 
demonstreze consonanţa rațiunii cu credin- 
ţa. Vezi și Glanvill. 


mortalist. Persoană care crede că atunci 
cînd un om moare, pentru el totul s-a sfîrşit 
şi nu există supravieţuire. 


Moses ben Maimon. Vezi Maimonides. 


mulțime. O mulţime este o colecție de 
obiecte, numite elementele sau membrii 
mulțimii. Bunăoară, mulțimea A, formată 
din obiectele a, b și c se notează conven- 
țional sub forma (a,b,c). Enunţul că a este 
un element a! lui A se scrie sub forma: 
a e A. Mulţimile însele sînt obiecte, astfel 
încât pot să existe mulțimi de mulțimi, mul- 
țimi de mulțimi de mulțimi ş.a.m.d. Pro- 
prietatea de bază a mulțimilor este că două 
mulțimi sînt identice dacă şi numai dacă au 
aceleași elemente (condiţia extensionalită- 
ţii). Mulţimile au fost concepute fie ca fiind 
„alcătuite“ din elementele lor, fie ca fiind 
definite printr-o condiţie. De exemplu, în 
cea de a doua concepţie, condiţia „este ro- 
şu““ defineşte mulțimea lucrurilor roșii. *Pa- 
radoxul lui Russell arată totuşi că nu orice 
condiție definește o mulțime. Vezi și clasă. 

mulțime (sau colecţie sau număr) infi- 
nit(ă). Mulţime (colecţie sau număr) care 
nu este finii(ă). O mulțime, X, este finită 
numai dacă există un număr întreg ne-ne- 
gativ n astfel încît X are n elemente. Con- 
form unei definiţii alternative, o mulţime X 
este infinită dacă elementele ei pot fi puse 
în corespondenţă biunivocă cu o submulți- 
me proprie a lui X. Mulțimea W a tuturor 
numerelor naturale (0,1,2,3,...) este cea 
mai mică mulțime infinită; *Cantor a arătat 
că există mulţimi infinite mai mari decât W. 


mulțimea putere. Mulțimea tuturor sub- 
mulțimilor unei mulțimi date. Se numește 
„mulțimea putere“ deoarece dacă o mul- 
țime A are n elemente, atunci mulțimea 
putere a lui A (notată P(A)) are 2” elemente. 
De exemplu, dacă A = (1,2,3), atunci 
P(A) = (9,(1),(2),(3),41,2)41,3)423),A). 


mulțimea vidă (sau nulă). Mulțimea fără 
nici un element. De obicei este simbolizată 
prin 3. 


muzica sferelor. Muzica sublimă pe care 
pitagoricii credeau că o produce mișcarea 
regulată a corpurilor cereşti. Nici o ureche 
pămînteană — exceptând, eventual, urechi- 
le lui *Pitagora însuşi — n-a avut norocul 
s-o audă. Această stranie şi obsedantă idee 
a captivat imaginaţia poeţilor din generaţii 
succesive. În Neguţătorul din Veneţia, Lo- 
renzo îi explică Jessicăi: 

ră nu e globuleţ, din câte vezi 

n zboru-i să nu cînte ca un înger, 

Din corul heruvimilor cu ochii vii... 

Atare armonie dăinuiește 

Şi-n sufletele cele făr'de moarte, 

Dar noi — atâta timp cât stăm vârâți 

În haina ast de tină şi boceie — 

Noi n-auzim această armonie. 


Nagel, Ernest (1901-1985). Filozof al 
ştiinţei american, originar din Cehoslova- 
cia, profesor la Universitatea Columbia din 
New York. A scris The Structure of Sci- 
ence (1961) şi (în colaborare cu M. R. 
Cohen) An Introduction to Logic and Sci- 
entific Method (1934). 


naturalism. 1. În general, credinţa filozofi- 
că după care lucrurile pe care le studiază 
ştiinţele naturii și științele umane sînt sin- 
gurele care există, și negarea nevoii de a 
căuta explicaţii prin factori de dincolo de 
*Univers sau din afara lui (vezi prezumția 
stratoniciană). Toţi naturaliştii, în acest 
sens, de la Darwin încoace, insistă în spe- 
cial asupra evoluţiei, fără vreo intervenţie 
supranaturală, a formelor de viaţă superi- 
oare din forme inferioare și a acestora din 
urmă, la rîndul lor, din materia nevie. 2. (în 
*etica filozofică) Mai ales de la G. E. 
*Moore încoace, punctul de vedere al celor 
ce, considerând că *eroarea naturalistă nu 
este de fapt o eroare, susțin posibilitatea 
definirii cuvintelor valorice prin enunţuri 
factuale neutre — neexcluzînd nici ceea ce 
unii numesc enunțuri de fapt teologice. 
Într-o accepţiune mai veche, și cu siguranță 
mai bună, erau taxate drept naturaliste toate 
interpretările seculare, imanentiste ale va- 
lorilor; inclusiv acelea — întîlnite, de pildă, 
la *Hume — care demască eroarea natura- 
listă și o evită. 


Natură, concepte de N. Termenul „Natu- 
ră“, în cea mai curentă accepţiune filozofi- 
că, desemnează conţinutul, structura și dez- 
voltarea lumii spaţio-temporale aşa cum 
este ea în sine. Uneori se admite că omul e 
o parte a Naturii, alteori nu, iar pentru teişti 


Natura e întotdeauna opera lui Dumnezeu, 
niciodată parte a lui. Este, aproximativ vor- 
bind, obiectul de studiu al „ştiinţelor natu- 
rii“ în sensul obișnuit al acestei sintagme. 
Încercări de a da o caracterizare generală 
a Naturii astfel înţelese se întîlnesc la nu- 
meroşi gînditori şi urcă în trecut cel puțin 
pînă la speculaţiile presocratice despre sub- 
stanţa primordială din care e făcută lumea 
(vezi presocratici). Printre ideile recurente 
generate de aceste încercări se numără 
*atomismul (toate procesele naturale con- 
stau în esență în recombinări succesive ale 
particulelor materiale indivizibile şi imua- 
bile) și determinismul (toate aceste procese 
se supun unor legi inexorabile). Cum însă 
în natura particulelor materiale pare să nu 
existe nimic capabil să explice de ce se 
produc, în genere, aceste recombinări, 
explicaţiile atomiste ale Naturii au fost ne- 
voite să considere ordinea ei ca fiind im- 
pusă într-un fel sau altul din exterior. Alte 
teorii, precum *materialismul dialectic sau 
filozofia organismului a lui *Whitehead, 
plasează în chiar constituenții ultimi ai Na- 
turii sursa acestei ordini și dezvoltări. 
Statutul şi justificarea posibilă a oricărei 
teorii de acest fel ridică probleme. De 
exemplu, este determinismul un rezultat 
sau o presupoziţie a cercetării? Apoi, cum 
cercetarea însăşi este o formă de intervenţie 
umană în Natură, se pune problema dacă, 
sau în ce sens, ea poate oferi cunoştinţe de- 
spre Natură așa cum este ea cu adevărat. 


necesitate. Vezi imperativ categoric; cau- 
zalitate; liber arbitru și determinism; impo- 
sibilitate; logica modală; modalitate; ade- 
văr necesar și adevăr contingent; condiție 
necesară și suficientă; bătălia navală. 

negaţie. În logică se admite că orice *Pro- 
poziţie are o unică negaţie și că a aserta ne- 
gaţia unei Propoziţii p revine la a respinge 
p. Astfel, un enunţ și negația lui își sînt 
contradictorii (vezi contradictoriu). În lim- 
bajul curent însă există adesea mai multe 
moduri, neechivalente, în care o particulă 
de negare poate fi inserată într-o propozi- 
ție. De exemplu, din enunţul afirmativ 
„Toţi filozofii sînt bărbaţi“ se pot obţine 
diferite enunţuri negative: „Nu toţi filozofii 
sînt bărbaţi“, „Nici un filozof nu e bărbat“, 
„Toţi filozofii sînt non-bărbaţi“, „Unii filo- 
zofi nu sînt bărbați“. Nu se poate introduce 
deci un simbol pentru negaţie ca o simplă 
- prescurtare a lui „nu“. Expresia, oarecum 
greoaie, din limbajul curent care redă sen- 
sul logic al negaţiei este „Nu-i adevărat 
că...“. Astfel, negația lui „Verdele e o cu- 
loare calmantă“ ar fi „Nu-i adevărat că ver- 
dele e o culoare calmantă“ sau „Nu (verde- 
le e o culoare calmantă)“, această din urmă 
formulare indicînd că ceea ce se neapă este 
întreaga Propoziţie sau adevărul întregii 
propoziţii, și că această operaţie nu implică 
nici o altă aserțiune contrară — bunăoară, 
că verdele e o culoare ţipătoare. Cînd e uti- 
lizată în acest fel, negația este simbolizată 
în mai multe feluri: prin „—“, „|“ sau „=“. 

această accepțiune, negația e adesea tra- 
tată ca un *operator verifuncțional și este 


definită prin tabelul de adevăr. 
= p 
F A 
A F 


neoconfucianism (în chineză Dao Xue: 
„doctrina Căii“). Termen vag, aplicat ade- 
sea la toate evoluţiile petrecute în cadrul 
*confucianismului începînd de la renaște- 
rea din timpul dinastiei Song, din secolul al 
XI-lea. Aceasta a debutat ca un efort deli- 
berat de restabilire a autorităţii confuciene 
asupra unei societăţi în care, începînd din 
secolul al V-lea, buddhismul câștigase teren 
la toate nivelurile. Mișcarea s-a caracterizat 
prin reafirmarea şi revitalizarea eticii con- 
fuciene clasice, preconizarea de reforme 
politice și sociale, o nouă conștiință istorică 
şi o conştiinţă potențată a rolului moral și 
politic al birocraţiei. Filozofic însă, ele- 
mentul său cel mai important a fost o nouă 

metafizică, dezvoltată ca reacţie la provo- 
carea buddhistă şi în anumite privinţe înda- 
torată acesteia. În centrul noii metafizici se 
afla ideea, împrumutată din Mahăyâna, că 
dincolo de toate fenomenele din univers stă 
un principiu sau noumen unificator, pre- 
zent în om ca adevărata lui natură (vezi 
filozofia buddhistă). 

În Şcoala raționalistă a neoconfucianis- 
mului, Cheng Yi (1033-1107) şi Zhu Xi 
(1130-1200) folosesc termenii chinezi li 
(principiu, structură) şi qi (materie-energie) 
(vezi ying-yang), primul fiind imanent ce- 
lui de-al doilea în multiplicitatea fenome- 
nelor care cuprinde deopotrivă principii 
morale și naturale. Astfel, pentru Zhu Xi 
acțiunea morală impunea investigarea prin- 
cipiilor inerente lumii din jur (fiecare dintre 
ele fiind un aspect al marelui principiu unic 
care este Calea) și exemplificate în clasicii 
confucieni şi în istoriile confuciene. 
schimb, pentru neoconfucienii din Școala 
spiritului, de la Cheng Hao (1032-85) şi Lu 
Xiangshan (1139-1192) la Wang Yang- 
ming (1472-1529), criteriile morale ce tre- 
buie să călăuzească acțiunea rezidă în prin- 
cipiile inerente propriei firi (după cum pro- 
povăduise *Mencius), drept care ei susţi- 
neau o formă de *intuiționism moral. 


neodaoism (în chineză Xuan Xue: „Şcoala 
misterelor“). O formă eclectică a *Daois- 
mului, care a înflorit în China aproximativ 
între anii 225-375 p.Chr. Exponenţii săi 
foloseau Lao-zi, Zhuang-zi şi Yi Ying (Car- 
tea schimbărilor) drept bază pentru discuta- 
rea unor probleme ca relaţia dintre ființă şi 
neființă sau natura cunoașterii absolute și a 
comunicării. Îşi exprimau ideile atât în co- 
mentarii, cît şi în convorbiri, amestecînd 
metafizica cu sofistica, acestea fiind con- 
semnate în scrierea Shi Shuo Xin yu din se- 
colul al V-lea. Una din dezbaterile de căpe- 
tenie se centra în jurul conformităţii și na- 
turaleței. Unii îl considerau pe Confucius 
înțeleptul suprem, susțineau că detașarea 
spirituală este compatibilă cu îndeplinirea 
unei funcţii publice şi că societatea ome- 
nească este o prelungire a lumii naturale. 
Alţii susțineau că naturalismul daoist im- 
plică refuzul implicării sociale sau politice, 
ceea ce-i făcea să se retragă într-o izolare 
individualistă — adesea hedonistă — și să 

nu se întovărășească decât cu cei ce gîn- 
deau asemeni lor. 


neokantianism. Termen colectiv desem- 
nînd mai multe mișcări filozofice din Ger- 
mania din perioada (aproximativ) 1870- 
1920, adesea foarte disparate, dar luîndu-și 
toate inspirația din spiritul, metoda critică 
şi lucrările Ini *Kant. Între aceste mișcări 
existau divergențe legate de accentul pus 
pe diferitele părţi ale operei lui Kant, ceea 
ce le unea fiind reacţia împotriva metafizi- 
cii speculative și revenirea la intenţia kan- 
tiană de a realiza sinteza empirismului cu 
raționalismul. Se disting de obicei șase 
școli diferite (și adesea opuse), cea mai 
influentă fiind, pesemne, Școala de la Mar- 
burg. Au mai fost, apoi: Școala fiziologică, 
reprezentată de Hermann von Helmholtz 
(1821-1894) şi Friedrich Lange (1828-— 
1875); Şcoala realistă, reprezentată de 
Alois Riehl (1844-1924), Școala de la 
Heildelberg sau Baden, reprezentată de 
Heinrich Rickert (1863-1936) şi Wilhelm 
Windelband (1848-1915); Şcoala de la 
Gittingen a lui Leonard Nelson (1882- 
1927) care a îmbrățișat ideile lui Jacob 
Fries (1773-1843); şi Şcoala sociologică 
sau relativistă, reprezentată de Georg Sim- 
mel (1853-1918). 


neopitagorism. Mișcare, iniţiată în secolul 
I a.Chr., ale cărei idei principale erau un 
amestec de doctrine din *Pitagora cu mate- 
rial platonician, stoic și peripatetic. Gîndi- 
rea neopitagorică se caracterizează prin 
misticism, simbolism numeric şi astrologie, 
fiind un precursor important al *neoplato- 
nismului. Vezi și aristotelism; platonism; 
pitagorism; stoicism. 


neoplatonism. Denumire modernă dată re- 
formulării filozofiei lui Platon, așa cum a 
fost efectuată pentru prima dată de *Plotin 
(c. 205-270 p.Chr.). Precedat de trei secole 
de speculație platoniciană resuscitată (nu- 
mită „platonism mediu“), Plotin a combi- 
nat efectiv doctrine platoniciene cu doctri- 
ne pitagorice, aristotelice și stoice, elabo- 
rînd un sistem filozofic în consonanţă cu 
preocupările religioase din vremea sa. Doc- 
trina plotiniană centrală a celor trei iposta- 
ze (Unul, Intelectul şi Sufletul), cu aspecte- 

le ei metafizic, exegetic şi de experienţă, a 
rămas fundamentală; filozofia sa a fost însă 
considerată, cel puţin în lumea greacă, in- 
suficient de precisă în unele puncte metafi- 
zice, inadmisibil de liberă în expunerea lui 
Platon, excesiv de austeră intelectual pen- 
tru a putea funcţiona în modul voit de neo- 
platoniştii din secolul al IV-lea şi anume ca 
o religie rivală faţă de creştinism. 

Semnul distinctiv al neoplatonismului de 
mai fîrziu, inaugurat de lamblichos (c. 
250-325 p.Chr.) a fost elaborarea lui meta- 
fizică (de exemplu, proliferarea ipostazelor 
şi înlocuirea „procesiunii şi reversiunii“ 
plotiniene printr-un proces triadic de „adăs- 
tare-procesiune-re versiune“), exegeza sis- 
tematică a textelor platoniciene şi a altora 
şi accentul pus pe teurgie sau magie rituală 
în locul contemplaţiei intelectuale. Pe la 
mijlocul secolului al V-lea existau două 
şcoli principale ale neoplatonismului: una 
la Alexandria, care a devenit creștină (vezi 
Şcoala alexandrină) și una la Atena, care în 
529 p.Chr. a fost definitiv închisă, ca cen- 
tru al păgînismului. (Cel mai cunoscut 
membru al ei a fost *Proclos.) Timp de un 
mileniu (c. 250-1250), neoplatonismul a 
fost filozofia dominantă în Europa. Punte 
de legătură între gândirea antică şi cea me- 
dievală, el a fost resuscitat în timpul Renaș- 
terii de către Ficino, Pico și alții. Influența 
sa s-a prelungit pînă în secolul al XIX-lea 
inclusiv. Vezi platonism. 


neotomism. Mișcarea care reia ideile reale 
sau presupuse ale Sf.*Toma d'Aquino. A 
fost stimulată de enciclica Aeterni Parris 
din 1879 a papei Leon al XIII-lea. Printre 
numele proeminente din cercurile neoto- 
miste se numără cardinalul Mercier, Uni- 
versitatea din Louvain, Etienne Gilson și 
Jacques *Maritain. 


Neurath, Otto (1882-1945). Filozof aus- 
triac influent, membru al *Cercului de la 
Viena, cu vii preocupări şi pentru sociolo- 
gie, politică şi educaţie. Pe plan filozofic 
s-a făcut cunoscut mai ales prin articolele 
publicate în Erkenntnis (revista Cercului). 
A dezvoltat *fizicalismul, concepţie con- 
form căreia toate enunţurile empirice (în- 
clusiv cele psihologice și sociologice) — 
adică toate rostirile care nu sînt nici tauto- 

logice nici lipsite de sens — pot fi în prin- 
cipiu formulate ca enunţuri despre obiecte 
spațio-temporale. Aceasta implică posibili- 
tatea înțelegerii intersubiective şi a unui 
limbaj ştiinţific unificat. A susținut și ideea 
că *verificarea constă esențialmente în 
compararea enunţurilor cu alte enunţuri, şi 
nu direct cu experienţa. 


neustic. Vezi frastic şi neustic. 


neutralitate axiologică. Idealul, recoman- 
dat de Max * Weber, ca reprezentanţii ştiin- 
ţelor sociale să evite judecăţile de valoare 
despre oamenii şi instituţiile pe care le stu- 
diază. Acest obiectiv este cu siguranță greu 
— poate chiar imposibil — de atins în în- 
tregime. El n-a fost însă înţeles niciodată în 
sensul unei interdicții de a acorda atenţie 
evaluărilor pe care le fac oamenii cuprinși 
în studiu, ori de a alege un obiect de studiu 
mai degrabă decît altul, ori de a emite jude- 
căți privind forța dovezilor pe care se spri- 
jină o teză sau alta; şi de aceea nu poate fi 
discreditat evidențiind că aceste trei lucruri 
sînt inevitabile. Vezi legea lui Hume; eroa- 
rea naturalistă. 


Newton, Isaac (1642-1727). Matematician 
și fizician britanic care a formalizat meca- 
nica galileană, a descoperit legea gravita- 
ției universale și a adus contribuţii notabile 
la teoria luminii. În 1666 Newton a fost nu- 
mit profesor Lucasian de matematică la 
Cambridge, dar abia în 1672, cînd a înain- 
tat Societăţii regale un studiu de optică, a 
devenit larg cunoscut în comunitatea știin- 
ţifică. S-a ocupat şi de alchimie, teologie şi 
cronologie istorică, dar publicația sa cu ce- 
le mai ample repercusiuni filozofice a fost 
Philosophiae Naturalis Principia Mathe- 
matica (1687), numită în mod curent Prin- 
cipia. 

Principia este o lucrare riguros argumen- 
tată, care nu poate fi urmărită în detaliu 
fără o solidă cunoaștere a matematicii. Ea 
prezintă un sistem cuprinzător de mecanică 
(vezi explicație mecanică), în care îşi află 
explicaţia nu numai mişcarea corpurilor pe 
suprafața Pămîntului sau în apropierea ei, 
ci şi mișcarea din întregul Univers, inclusiv 
aceea a Lunii în jurul Pămîntului şi mişca- 

rea Pămîntului şi a altor planete în jurul 
Soarelui. 

Newton pretindea că metoda sa este em- 
pirică şi inductivă, în contrast cu metoda 
lui *Descartes, autor din care s-a inspirat 
adesea dar pe care l-a și atacat sistematic. 
A susținut de asemenea că descoperirea 
gravitaţiei universale putea servi ca dovadă 
în sprijinul credinței în divinitate. De fapt, 
metoda sa n-a fost atît de apropiată de *po- 
zitivism cum s-a afirmat uneori. Credinţa 
sa în *spaţiul și timpul absolute, ca şi anu- 
mite alte idei l-au adus pentru a doua oară 
— prin adeptul său Samuel *Clarke — în 
conflict cu *Leibniz. (Prima dată fusese 
controversa privind prioritatea în inventa- 
rea calculului infinitezimal.) 

Lucrarea de căpetenie a lui Newton în 
domeniul opticii fizice (cu titlul Opticks) a 
apărut în 1704. Era mult mai accesibilă 
nematematicienilor decît Principia şi a fost 
citită de mulți. În ediţiile ulterioare, New- 
ton a inclus 31 de chestiuni nelămurite; ele 
constituie o sursă bogată pentru cunoaşte- 
rea aspectelor mai speculative ale gîndirii 
sale în domeniile opticii, mecanicii, religiei 
şi moralei. 

Mulţi filozofi din secolele al XVII-lea și 
al XVIII-lea, în special empiriștii britanici 
şi *Kant, au fost profund influențați de 
Newton. Se poate considera, de pildă, că 
motivaţia unei bune părți din filozofia lui 
*Locke a constituit-o elaborarea implicaţii- 
lor filozofice ale mecanicii newtoniene; în- 
tre altele, discuţia sa privitoare la *calităţile 
primare şi *teoria cauzală a percepţiei. 


Nietzsche, Friedrich (1844-1900). Scriitor 
şi filozof german născut la Râchen în fami- 
lia unui pastor protestant. A urmat celebra 
Schulpforta, apoi universităţile din Bonn și 
Leipzig, unde s-a remarcat ca un student 
sclipitor, iar la vîrsta de 24 de ani a fost nu- 
mit profesor de filologie clasică la Univer- 
sitatea din Basel. Aici l-a avut coleg pe 
istoricul Jacob Burckhardt iar printre prie- 
tenii săi s-au numărat Richard și Cosima 
Wagner, care locuiau în apropiere. O mala- 
die psihosomatică recurentă l-a silit să re- 
nunțe la catedră în 1879. Următorii zece 
ani şi i-a petrecut în cea mai mare parte în 
staţiuni balneare din Italia, Franţa şi Elve- 
ţia, scriind și încercînd să-şi redobîndească 

sănătatea. A înnebunit în ianuarie 1889, 
după care s-a aflat sub îngrijirea surorii sale 
Elisabeth pînă la moarte, în 1900. Dintre 
numeroasele sale scrieri, cele mai impor- 
tante sînt următoarele: Die Geburt der Tra- 
gădie (Naşterea tragediei) (1872), cele pa- 
tru Unzeitgemăsse Betrachtungen (Consi- 
derații inactuale) (1873-1876), Die frăh- 
liche Wissenschaft (Știința voioasă) (1882), 
Also sprach Zarathustra (Aşa grăit-a Za- 
rathustra) (1883-1892), Jenseits von Gut 
und Bose (Dincolo de bine şi de rău) 
(1886), Zur Genealogie der Moral (Genea- 
logia moralei) (1887) şi Der Antichrist 
(Anticristul) (1895). 

lumea anglofonă Nietzsche a fost nu- 
mai rareori considerat un filozof important. 
Imaginea sa populară a fost în cel mai bun 
caz cea a unui viguros aforist ale cărui 
apergu-uri psihologice au anticipat în parte 
teoriile lui Freud, iar în cazul cel mai rău, 
cea a unuia dintre ultimii, dar poate cei mai 
incendiari, din lungul şir de oponenți ger- 
mani ai idealurilor iluminismului liberal. 
Reputația sa ambiguă nu este cu totul ne- 
meritată. În particular, repudierea dispre- 
țuitoare a democraţiei în favoarea idealului 
aristocratic de Ubermensch (Supraom); 
ateismul său, exprimat cu o vehemenţă fără 
precedent în Der Antichrist; atacurile sale 
la adresa eticilor creştină şi utilitară, mai cu 
seamă în Jenseits von Gut und Băse şi în 
Zur Genealogie der Moral; supralicitarea, 
încă de la prima sa carte — Die Geburt der 
Tragădie — a laturilor inconștientă, volun- 
taristă, orgiastică şi auto-destructivă (laturi 
„dionisiace“) ale naturii umane, în dauna, 
aparent, a celor calme, conștiente, indivi- 
dualizate și raționale (într-un cuvînt „apoli- 
nice“); la care s-ar putea adăuga atitudinea 
sa nedisimulat misogină — toate aceste 
elemente din gîndirea lui Nietzsche au con- 
stituit obstacole în calea obținerii unei sim- 
patii cît de cît generale în lumea anglofonă. 
Nietzsche a fost un gînditor foarte radical 
şi, în anumite privinţe, unul dintre cei mai 
mari stilişti din epoca modernă. A fost de 
asemenea un poet înzestrat, lucru ce nu tre- 
buie nicidecum uitat atunci cînd citim Also 
sprach Zarathustra. Căci orice altceva va 
mai fi fiind, Zarathustra este poezie şi ca 
atare nu e locul cel mai potrivit în care să 


Nietzsche 


căutăm „ideile“ lui Nietzsche, cu atît mai 
puțin argumentele. Cu totul independent 
deci de ceea ce a spus în fapt Nietzsche, 
modul excepţional în care el valorifică re- 
sursele limbii explică în bună parte marele 
impact pe care l-a avut şi continuă să-l aibă 
asupra atîtor poeţi, romancieri și chiar mu- 
zicieni de crezuri și naţionalităţi diferite. 

Din variate motive, nu e uşor de dat o in- 
terpretare obiectivă a lui Nietzsche. Atunci 
cînd îl citim, se impune să luăm aminte la 
structura amăgitor laxă a cărților sale şi la 
modalitățile multiple în care utilizează iro- 
nia. Etalarea îndrăzneață a obsesiilor per- 
sonale te poate face ușor să uiţi că acest 
autor e în stare să gîndească și obiectiv şi 
să raționeze riguros. Delectabila intimitate 
a tonului său, care din nefericire avea să 
degenereze în megalomanie în lucrările 
mai tîrzii, frecventele modificări de umoare 
și de accent, sînt alte caracteristici ce acor- 
dă cărţii sale un loc cu totul aparte în litera- 
tura de idei modernă. Ar fi cu siguranță o 
greşeală ca Nietzsche să fie pur şi simplu 
aşezat alături de filozofii germani de profe- 
sie. Datorită particularităților lor de formă 
şi de intenţie, este mai potrivit ca scrierile 
sale să fie plasate în marea tradiție a afo- 
riştilor şi eseiștilor morali europeni, care 
începe cu Montaigne şi continuă, în seco- 
lele al XVII-lea și al XVIII-lea, cu autori ca 
La Rochefoucauld și Vauvenargues, iar 
mai apoi, în anii de formare ai lui Nietz- 
sche, cu eseurile lui *Schopenhauer şi 
R. W. *Emerson. Nietzsche i-a studiat cu 
atenţie pe toţi aceşti scriitori şi a învăţat de 
la ei mai mult decît, să zicem, de la Kant 
sau Hegel. 

Din nefericire, particularităţile gîndirii şi 
ale scrisului lui Nietzsche au avut o conse- 
cinţă pe care şi el însuşi ar fi socotit-o pro- 
fund dezagreabilă: el a devenit aproape de 
toate pentru toți. În loc să-l abordeze într-o 
manieră obiectivă, mulți filozofi europeni 
și-au luat obiceiul de a-l asimila cu arogan- 
ță pe Nietzsche — sau mai degrabă cîte un 
mit despre el — propriilor lor preocupări, 
cu rezultate adesea bizare. Or, aceasta este 
de fapt principala cale pe care Nietzsche a 
dobîndit importanță „filozofică“ azi pe 
continentul european. Astfel de relații sim- 
bolice cu Nietzsche se pot recunoaşte în- 

deosebi în Nietzsche-le (1936) „existenţia- 
list“ al lui Karl *Jaspers, în asocierea — 
datorată aceluiași Jaspers — a lui Nietz- 
sche cu Kierkegaard şi în Wietzsche-le 
(1961) „ontologic“ al lui Martin *Heideg- 
ger. Mai recent, Michel Foucault l-a plasat 
pe Nietzsche în strania companie a lui 
Marx şi Freud, spunînd despre ei, ca trini- 
tate, că au furnizat „postulatele hermeneu- 
ticii moderne“. 

Deşi cărțile lui Nietzsche nu pot fi lesne 
rezumate, există cel puţin trei zone centrale 
și strâns corelate ale gîndirii sale care sînt 
de autentic interes filozofic. 

1) În însemnările sale publicate postum 
(sub titlul, dat de editori, Der Wille zur 
Macht) (1901), Nietzsche dezvoltă o teorie 
instrumentalistă a cunoaşterii și o analiză 
„perspectivistă“ a adevărului (vezi perspec- 
tivism). „Împotriva pozitivismului, care se 
opreşte la fenomene — «Există numai 
fapte» — eu aș spune: «Nu, tocmai faptele 
sînt ceea ce nu există; există numai inter- 
pretări.»** Asemenea idei despre cunoaştere 
și adevăr l-au preocupat pe Nietzsche cel 
puţin din 1873, cînd a început să scrie un 
important eseu „Uber Wahrheit und Liige 
in aussermoralischem Sinn“. Atât în acest 
eseu, cât și în toate lucrările sale majore, 
Nietzsche atinge chestiuni epistemologice 
ce sînt în prezent extrem de actuale. Printre 
ele se numără probleme ridicate de *socio- 
logia cunoașterii privitor la relaţia dintre 
adevărul unei doctrine sau credinţe şi gene- 
za ei istorică sau socială. În fapt, Karl 
*Mannheim, asemeni multor teoreticieni 
legaţi de aşa-numita *Școală de la Frank- 
furt, a fost el însuși influențat în mod direct 
de „perspectivismul“ lui Nietzsche. După 
cum vom vedea, ideile lui Nietzsche sînt 
relevante pentru dezbaterile înrudite privi- 
toare la standardele obiective ale raționali- 
tății şi adevărului, în care filozofi ai științei 
contemporani precum T. Kuhn şi P. K. Fe- 
yerabend au adoptat uneori poziţii izbitor 
de apropiate de cele ale lui Nietzsche. 

2) Nietzsche este probabil cel mai mare 
critic din unghi psihologic a ceea ce Scho- 
penhauer numea „nevoia de metafizică a 
omului“. Mai cu seamă în Die frâhliche 
Wissenschaft (Ştiinţa voioasă) şi Die 
Gotzendămmerung (Amurgul idolilor), 


Nietzsche emite referitor la această „ne- 
voie“ conjecturile sale privind „voința de 
putere“ ca impuls fundamental ce stă în 
spatele oricărei aspirații umane, inclusiv al 
oricărei filozofări. Cu destul aplomb, el 
lansează un atac asupra credințelor tradiţio- 
nale într-o lume „adevărată“ sau „mai rea- 
lă“ faţă de care nu numai teologii, ci și filo- 
zofi ca Platon şi Kant au plasat într-un con- 
trast nefavorabil lumea empirică a vieții 
cotidiene. Nietzsche consideră că aseme- 
nea concepții dualiste izvorăsc, în esență, 
din aspiraţiile unor persoane sau grupuri 
(cum ar fi preoții) „decadente“ sau fiziolo- 
gic slabe, înclinate spre „negarea vieţii“, 
care caută (adesea, ce-i drept, în mod în- 
conştient) să domine prin astfel de mijloace 
pe cei „puternici şi sănătoşi“. Nici aici, su- 
gerează Nietzsche, tărîmul raționalității şi 
al aspiraţiei spre adevăr nu se situează dea- 
supra bătăliei „vieţii“ („Viaţa“, das Leben, 
este la Nietzsche o noţiune importantă, deși 
imprecisă. Deosebit de interesant este mo- 
dul în care vorbeşte despre ea în cea de a 
treia dintre Unzeitgemăsse Betrachtungen, 
„Vom Nutzen und Nachteil der Historie fiir 
das Leben“ — „Despre foloasele și dez- 
avantajele istoriei pentru viață“). Apelurile 
la rațiune şi adevăr sînt doar un mijloc între 
altele (cum ar fi forța fizică) prin, care o 
„voință“ poate, în împrejurări prielnice, 
să-şi afirme puterea asupra alteia. Orice ra- 
ționament, sugerează în repetate rînduri 
Nietzsche, este o raționalizare; orice „ade- 
văr“ e o perspectivă centrată pe o „voință“ 
ce vrea să se afirme. Mai mult chiar, dat 
fiind că în realitate „noţiunile de "adevărat 
şi neadevărat' n-au... în optică nici un 
sens“, urmează, în concepţia lui Nietzsche, 
că „falsitatea unei judecăţi nu-i o obiecţie 
ce i s-ar putea face“. Ceea ce contează, de 
fapt, la o credință nu-i atât dacă este „ade- 
vărată““ sau nu, cât dacă „afirmă viața“ sau 
nu, dacă este sau nu capabilă să dea celor 
ce o împărtășesc tărie, putere şi libertate. 
Aici Nietzsche nu vorbeşte numai despre 
judecăţile de valoare; desigur, spune el, „nu 
există fapte morale“, dar „fizica nu e nici 
ea decît o interpretare şi exegeză a lumii 
(pe potriva noastră...)“. Ba mai mult, „şi 
dincolo de orice logică şi de mișcarea ei 
aparent suverană, stau de asemenea evalu- 

ări sau, să o spunem mai limpede, impera- 
tive fiziologice de prezervare a unui anumit 
tip de viaţă“. 

Acestea sînt idei interesante și e păcat că 
Nigtzsche nu le-a elaborat mai cu grijă. 
Căci, ca să-i arătăm într-un singur punct 
lipsa de consecvență, dacă propoziții recu- 
noscute drept false nu trebuie aruncate pes- 
te bord, atunci evident că nimic nu trebuie 
aruncat. O atît de generoasă permisivitate 
conceptuală e de natură să cîştige multe 
sufragii. Trebuie spus totuşi, pe de altă par- 
te, că Nietzsche manifestă adesea o percep- 
ţie plină de discernămînt atunci cînd critică 
viziuni și argumente particulare. Așa se în- 
tîmplă, de pildă, atunci cînd comentează 
cogito-ul cartezian. (Der Wille zur Macht, 
paragraful 484), cînd îl caracterizează pe 
Socratele platonician (îndeosebi în Die 
Goâtzendimmerung ) şi uneori — dar nu tot- 
deauna — cînd vorbeşte despre Kant. Mai 
mult decît atît, multe dintre pasajele în care 
caută să doboare fantoma transcendenței 
metafizice sînt, chiar din punct de vedere 
intelectual, de neîntrecut. 

3) Nietzsche face parte din şirul de filo- 
zofi de limbă germană, început în secolul al 
XVII-lea, care au considerat critica limba- 
jului ca ocupînd locul central în gîndirea fi- 
lozofică. S-ar putea chiar selecta din Nietz- 
sche pasaje ce sună foarte asemănător cu 
Wittgenstein din perioada a doua. Dar ase- 
mănarea e doar superficială. Căci Nietz- 
sche a avut despre relaţia dintre limbaj şi 
lume o concepție mai izbitoare dar totodată 
mult mai puţin îngrijit elaborată decît a 
avut Wittgenstein. Gîndirea e inseparabilă 
de limbaj, iar limbajul, crede Nietzsche, 
„falsifică“ în mod necesar realitatea. Pentru 
că prin limbaj noi ordonăm și simplificăm 
în mod artificial experiența brută. O facem 
pentru a supravieţui biologic. Nietzsche in- 
sistă totuși că nici noțiunile individuale, 
nici elementele structurale ale limbajului 
nu ne pot oferi de fapt vreo cunoaştere ve- 
ritabilă despre lumea din afara limbajului. 
Asemeni contemporanului său *Bergson, 
Nietzsche concepe realitatea ca pe un fel de 
flux inefabil ce poate fi captat în reţeaua 
categorială a limbajului doar cu prețul unei 
fatale distorsiuni. Această pretinsă inco- 
mensurabilitate dintre limbaj și lume este 


ceea ce Nietzsche are de fapt în vedere 
atunci cînd scrie: În limbaj zace ascunsă o 
mitologie filozofică şi ea răzbate în fiece 
moment, oricît de cu băgare de seamă am 
fi“ (subliniat de noi). În filozofia lui Nietz- 
sche, aşadar, nu e loc, strict vorbind, pentru 
ideile wittgensteiniene, sau indiferent care 
altele, privind clarificarea conceptuală. 
Fireşte, Nietzsche se foloseşte de viziunea 
sa despre natura esențialmente „falsifica- 
toare“ a limbajului și deci şi a gîndirii 
raţionale, pentru a susține teoretic credința 
sa favorită în veracitatea superioară a acțiu- 
nii şi a „voinței“. Aici iese însă la iveală 
paradoxul central din teoria nietzscheană a 
cunoașterii: el nu poate, rămînînd consec- 
vent cu sine, să ia prea în serios această 
teorie. Vezi și moartea lui Dumnezeu. 


nihil in intellectu nisi prius in sensu 
(expresie în latină, însemnînd: nimic în in- 
telect care să nu fi fost mai întâi în simţuri). 
O formulare scolastică a unui mult mai 
vechi principiu empirist. Vezi și empirism; 
scolastică. 


nihilism. Termen popularizat prin folosirea 
sa, pentru a-şi caracteriza propria poziţie, 
de către personajul Bazarov din romanul 
lui Turgheniev Părinţi și copii (1862). Tur- 
gheniev însuşi îl detestă pe Bazarov, per- 
sonaj plăsmuit după N. A. Dobroliubov, 
față de care Turgheniev a nutrit o puternică 
aversiune. Acest personaj a devenit totuşi 
un model pentru o întreagă generaţie de ra- 
dicali, care nu credeau în nimic altceva în 
afară de ştiinţă, *materialism, revoluţie şi 
(in abstracto) Popor. Ulterior cuvîntul este 
folosit pentru desemnarea a diferite alte 
tendinţe destructive, de obicei de către opo- 
nențţii lor. A fost aplicat, de exemplu, ideo- 
logiei național-socialiste expuse de Her- 
mann Rauschnigg în Vorbește Hitler (1939) 
şi Revoluția germană a destrucţiei (1941). 


nirvăna. Cu aproximaţie, echivalentul 
buddhist al lui *mokşsa (eliberarea din 
ciclul morţii și al renașterii). Diferitele 
şcoli buddhiste definesc conceptul în mo- 
duri diferite. Înţelesul negativ este în gene- 
ral acela de eliberare de ignoranță, de sufe- 
rință şi de egoism, iar înțelesul mai pozitiv 
este dobîndirea înțelepciunii dezinteresate 

şi a compasiunii. La nirvâna se ajunge pe 
faimosul drum octuplu al moralității, schi- 
țat în Samyuta-nikăya: opinii drepte, inten- 
ție dreaptă, vorbire dreaptă, făptuire dreap- 
tă, mod de viață drept, strădanie dreaptă, 
atenție dreaptă, meditaţie dreaptă. Vezi și 
filozofia buddhistă; filozofia indiană. 


noetic. 1. În sens general, cognitiv. 2. În 
contrast cu „empiric“ şi „senzorial“, privi- 
tor la ceea ce e accesibil doar raţiunii. 
Compară nous. 


nomic. Privitor la o lege (a naturii). Vezi 
legi ale naturii. 


nominalism. 1. (în filozofia scolastică) 
Concepţia după care universalele (vezi uni- 
versale și particulare) nu există indepen- 
dent de gîndire și sînt simple nume, care nu 
reprezintă ceva existent în realitate. Nomi- 
nalistul neagă deci construcţiile de felul 
teoriei platoniciene a Formelor sau Ideilor. 
Dar crezul său nu-l obligă să nege că lucru- 
rile caracterizate corect ca fiind 4 se asea- 
mănă în realitate unele cu altele sub aspecte 
relevante. Un nominalist de seamă a fost 
*W illiam Ockham, care refuza să interpre- 
teze universalele drept nume de entități dis- 
tincte de lucrurile individuale pe care le de- 
notă termenii generali. *AbElard a depus 
un efort tenace pe linia împăcării poziţiilor 
realistă şi nominalistă. 

2. (în filozofia modernă) Acea teorie a 
utilizării termenilor generali care explică 
semnificaţia și denotaţia lor prin asemăna- 
rea reciprocă dintre lucrurile particulare la 
care ei pot fi aplicaţi sau prin recurenţa în 
ele a proprietăţii generale indicate. În pri- 
mul caz, noțiunea generală de „roșu“, să zi- 
cem, are sens pentru că toate lucrurile roşii 
se aseamănă între ele la culoare. Aplicarea 
cuvântului „roșu“ nu este, așadar, arbitrară, 
pentru că deşi el nu denotă o entitate exis- 
tentă de un fel aparte, „roșul“ sau „roşea- 
ţa“, lucrurile roșii se cheamă roşii pentru că 
au o proprietate comună. Această tradiție 
s-a prelungit de la *Hobbes pînă la unii fi- 
lozofi analitici din secolul nostru, îndeo- 
sebi pozitiviştii logici. 
nomologic. Vezi legi ale naturii. 


nomotetic. Care propune sau prescrie o le- 
ge (a naturii). Vezi legi ale naturii. 

non-cognitiv. Vezi cognitiv. 


non-contradicţie, principiul (sau legea) 
non-c. Principiul sau legea a cărei accepta- 
re obligă pe cel în cauză să considere că 
pentru orice enunţ, p, enunţul „p şi non-p“ 
este cu necesitate logică fals. Vezi şi con- 
sistent şi inconsistent. 


non sequitur (formulă latină avînd înţele- 
sul „nu decurge“). Expresia se aplică de 
obicei numai tragerii de concluzii în cazul 
cărora nu există nici măcar o aparenţă de 
raționare validă, nu şi concluziilor trase 
nevalid prin raționamente ce se întîmplă să 
fie defectuoase. 


normativ. Care tinde să instituie un stan- 
dard de corectitudine prin prescriere de 
reguli; evaluativ și nu descriptiv. Etica nor- 
mativă — orice sistem care dictează con- 
duita moralmente corectă — se deosebește 
de metaetică, aceasta din urmă ocupîndu-se 
de discutarea înţelesurilor termenilor mo- 
rali, fără să emită directive (vezi etică). 


Norris, John (1657-1711). Filozof şi teo- 
log englez, important prin lucrarea sa Es- 
say towards the Theory of an Ideal and 
Intelligible Worid (1101-1704), în care a 
expus publicului cititor britanic sistemul lui 
*Malebranche, în opoziţie cu vederile lui 
Locke. Influențat de *platonicienii de la 
Cambridge, Cudworth și More, a scris un 
număr de lucrări ce susțin armonia dintre 
raţiunea umană și adevărul divin, între care 
el vedea doar o deosebire de grad, nu una 
de natură. 


noumen. În filozofia lui *Kant, „lucru-în- 
sine“ ca opus aparenței sau *fenomenului. 
Noumenele sînt izvorul extern al experien- 
ței, dar nu sînt ele însele cognoscibile, pu- 
tînd doar să fie inferate din experiența 
fenomenelor. Deşi inaccesibilă rațiunii spe- 
culative, lumea noumenală a lui Dumne- 
zeu, a libertăţii şi a nemuririi este aprehen- 
dată prin capacitatea omului de a acţiona ca 
subiect moral. Vezi și Ding-an-sich. 


nous (cuvînt grecesc însemnând „inteligen- 
ță“, „spirit“). Termen folosit de *presocra- 
tici pentru desemnarea cunoașterii şi a ra- 
ţiunii. La-*Platon desemna partea rațională 

n-uplu ordonat ” 


a sufletului. La *Aristotel desemnează inte- 
lectul, înăuntrul căruia sînt deosebite inte- 
lectul activ și pasiv, dintre care numai pri- 
mul este nemuritor şi etern. 


Nozick, Robert (1938-). Vezi Rawls. 


număr. Ideea de număr se asociază în- 
deobşte şi îndeaproape cu numărarea. Mo- 
dul cel mai primitiv de a stabili numărul 
lucrurilor de un anumit fel este numărarea 
acestora. Conform platonismului (vezi ma- 
tematică, filozofia m.) numerele sînt enti- 
tăți abstracte existente independent de gîn- 
direa umană; ele sînt atemporale şi nespa- 
ţiale și ca atare nu interacționează cauzal cu 
lumea fizică. *Nominalismul în diversele 
lui forme tratează numerele drept entităţi 
ne-abstracte, de pildă drept idei existente în 
minte (*psihologism) sau drept inscripții 
pe foi de hîrtie (*formalism). *Intuiţionis- 
mul consideră numerele drept produsul 
unui proces (al celui de numărare, de pil- 
dă). În secolul al XIX-lea și al XX-lea s-a 
arătat că numerele pot fi privite drept mul- 
țimi, în sensul că axiomele aritmeticii, să 
zicem, sînt adevărate despre anumite ge- 
nuri de mulţimi. Proprietăţile: numerelor, 
operaţiile cu ele şi relaţiile dintre ele sînt 
reprezentate ca proprietăţi ale acestor mul- 
ţimi, operaţii cu ele, respectiv relaţii între 
ele. 
Există diferite feluri de numere. Număr 
natural este oricare din numerele întregi 
nenegative 0,1,2,3,... Număr raţional este 
orice număr de forma b/c, unde b e un nu- 
măr întreg pozitiv sau nenegativ, iar c un 
număr pozitiv; de exemplu 3/4. Număr real 
este orice număr reprezentabil printr-o 
fracție zecimală infinită, iar număr iraţio- 
nal este orice număr real care nu e raţional. 
Număr complex este orice număr de forma 
b + cV-1, unde b şi c sînt numere reale. Se 
cheamă număr algebric orice soluţie a unei 
ecuaţii polinomiale cu coeficienţi întregi; 
iar număr transcendent, orice număr real 
sau complex care nu este algebric. 
Definiţiile matematice ale cuvintelor 
„cardinal“ și „ordinal“ diferă de accepţiu- 
nea lor mai curentă. Se consideră în mod 
obișnuit număr cardinal ceea ce distinge 
cîte elemente există într-o mulţime. În ca- 
zul mulțimilor matematice, el este orice 


obiect b asociat cu o mulțime X de mulţimi 
echivalente (ceea ce înseamnă că X este o 
mulțime ale cărei elemente pot fi puse, toa- 
te, în corespondenţă biunivocă unul cu al- 
tul); unul dintre acești candidaţi este mulţi- 
mea X (vezi și cardinalitate). Prin număr 
ordinal se înțelege în mod curent ceea ce 
indică poziția (de exemplu, a 10-a) într-un 
şir ordonat. În matematică, un număr ordi- 
nal este tipul de ordine al unei *mulţimi bi- 
ne-ordonate. Un tip de ordine este mulţi- 
mea tuturor mulțimilor ordinal similare 
unei mulțimi date; iar două mulțimi sînt 
ordinal similare dacă și numai dacă pot fi 
puse într-o corespondenţă biunivocă care 
păstrează ordonarea lor. 


număr limită. Orice număr a diferit de O, 
astfel încît pentru orice număr f, dacă P e 
mai mic decât a, atunci succesorul lui f e 
mai mic decît a. 


nume logic propriu. Nume propriu de fe- 
lul celor cerute de atomismul logic al lui 
Russell. Asemenea nume ar avea semnifi- 
caţii strict identificabile cu purtătorii lor, 
iar în absenţa acestora ar fi lipsite de sem- 
nificaţie. Russell era de părere că demon- 
strativele (de exemplu „aceasta“ și „ace- 
ea“) sînt nume logic proprii. În cazul nu- 
melor proprii obișnuite, semnificaţiile nu 
pot fi identificate strict cu purtătorii nume- 
lor, deoarece cu numele proprii pe care le 
folosim, noi asociem o varietate de descrip- 
ţii (de exemplu, „Moise“ îl denumește pe 
bărbatul care i-a scos din Egipt pe copiii lui 
Israel). Dacă se întîmplă ca un nume obiș- 
nuit să nu aibă purtător, astfel de descripții 
fac ca numele totuși să nu fie lipsit de sem- 
nificaţie. Vezi și descripție definită. 


numere mari, legea n.m. Vezi teorema lui 
Bernoulli. 


n-uplu ordonat. n-uplul ordonat format 
din b,.....b, se scrie sub forma <b,,...,b,> 
şi este șirul de obiecte b,,...„b,. Nu trebuie 
neapărat ca b,,....b, să fie obiecte distincte; . 
cu alte cuvinte, este posibil ca pentru 
unii | Si,j<n,b, = b, n-uplul ordo- 
nat <b,,...„bp> se cere deosebit de mul- 
țimea (neordonată) B ce are drept singuri 
membri b,,...„b,; de exemplu, dacă b,  b,, 


Nyăya 

<bpby.-bp> £ <bpb...„b,>, acestea 
fiind. şiruri diferite formate din membrii 
mulțimii B. (Pentru specificarea lui B nu 
contează în ce ordine sînt listați membrii 
ei.) Această proprietate esenţială a n-uplu- 
rilor ordonate este cuprinsă în următoarea 
condiţie pusă identităţii n-uplurilor ordo- 
nate: <b,,...„b> = <Cpp..-» Cp> dacă şi nu- 
mai dacă b, =c,, b, = Cp»: b = 0, — adi- 
că ele trebuie să cuprindă aceleaşi obiecte 
în aceeași ordine. Astfel, <2,4,2> 2 <24> 
şi <4,3,2> 2 <2,4,3>. Un 2-uplu ordonat se 
cheamă *pereche ordonată; un 3-uplu or- 
donat se cheamă rripler ordonat. 


Nyăya. Unul dintre sistemele *filozofiei 
indiene. Cea mai veche lucrare păstrată 
este Nyăyasătra de Akşapăda Gautama 
(sec. Ip.Chr.); ea pune accentul pe regulile 
dezbaterii corecte (şi fructuoase) și se ocu- 
pă şi de logică. Printre lucrările importante 
de mai fîrziu se numără comentariile la 
sutre ale lui Pakşilasvămin (Nyâyabhăsya, 


posibil din secolul al V-lea) și Uddyotakâra 
(Wyâyavărttika, secolul al VII-lea) și expu- 
nerea independentă VNyâyamafijari (secolul 
al IX-lea) a lui Jayanta Bhatta. Aceste din 
urmă două lucrări evoluează deja înspre 
Navya-Nyâya, constituită pe la anul 1200 
în Bengal de Tartvacintămani a lui Gange- 
să. Această lucrare şi ampla literatură de 
comentarii, adesea scolastică, la ea își re- 
strâng atenţia la chestiuni de logică forma- 
lă. Sistemul mai vechi a avut şi preocupări 
de filozofia naturii de o factură înrudită cu 
cea a sistemului *Vaiseşika şi așa se face 
că întîlnim şi denumirea de Nyăya-Vaiseşi- 
ka („Nyâya“ desemnînd aici doar episte- 
mologia şi logica sistemului combinat). Se 
admite că orice cunoaștere corectă trimite 
la o realitate obiectivă situată dincolo şi in- 
dependentă de ea. Şcoala Nyâya a formulat 
forma indiană a silogismului, care se desfă- 
şoară destul de laborios, constând din cinci 


părți. 


obiectivism. Vezi subiectivism şi obiecti- 
vism. 


obligație. Ceea ce o persoană este moral- 
mente datoare să facă în virtutea faptului 
că-i revine un rol în societate și a faptului 
Că în acea societate există reguli morale po- 
trivit cărora oricine joacă un asemenea rol 
trebuie să efectueze actul respectiv. Astfel, 
un tată are obligaţii, în calitate de tată, față 
de copiii săi, o persoană care a promis ceva 
are în această calitate obligaţii față de cel 
sau cei cărora le-a făcut promisiunea etc. 
Nu toate datoriile sau obligaţiile sînt auto- 
impuse voluntar. Un cetăţean poate avea obli- 
gaţii față de stat chiar dacă nu el a ales să 
joace rolul social în virtutea căruia le are. 

Este evident că există lucruri pe care o 
persoană este moralmente datoare să le fa- 
că dar care nu sînt obligaţii în acest sens. 
Astfel, sîntem datori, de bună seamă, să să- 
rim în ajutorul cuiva aflat în pericol să se 
înece, dar ar fi nepotrivit să spunem că 
avem obligaţia de a face acest lucru. Căci 
asta ar însemna că persoana aflată în peri- 
col (sau societatea în general) are dreptul să 
solicite ajutorul nostru, ceea ce nu e cazul 
decît dacă am fi, să zicem, angajaţi ai punc- 
tului de salvare ce supraveghează respecti- 
va apă. 

Mulţi filozofi lărgesc sensul cuvîntului 
„obligaţie“ astfel încît să acopere toate ca- 
zurile în care o persoană este moralmente 
datoare să facă ceva. Unii procedează așa 
pentru că susțin că toate lucrurile pe care 
cineva e dator să le facă sînt de fapt lucruri 
ce i se pot pretinde să le facă. Această revi- 
zuire de sensuri este evitată de cei ce dis- 
ting între accepțiunea dată de noi cuvîntu- 
lui „obligație“ și o accepţiune mai diluată a 
lui. Pentru mulți, lărgirea de sens e doar o 


chestiune de comoditate, sancționată în 
parte de uzul curent, dat fiind că nu există 
altă vocabulă potrivită care să acopere în- 
treg spectrul lucrurilor pe care sîntem mo- 
ralmente obligaţi să le facem. Dar inacura- 
tețea terminologică este generatoare de 
confuzii. 


obversă. Propoziţie derivată prin obversiu- 
ne dintr-o Propoziţie dată, şi logic echiva- 
lentă acesteia. Obvertirea unei Propoziţii 
categorice (vezi silogism) se efectuează ne- 
gînd termenul-predicat şi transformînd Pro- 
poziţia din negativă în afirmativă sau vice- 
versa. Obversa lui „Toţi S sînt P“ este 
„Nici un S nu este non-P“, a lui „Nici un S 
nu e P“ este „Toţi S sînt non-P“, a lui „Unii 
S sînt P“ este „Unii S nu sînt non-P“, iar a 
lui „Unii S nu sînt P“ este „Unii S sînt non-P. 


obversiune. În logica scolastică, un tip de 
inferență imediată (vezi silogism). Aristotel 
nu o menționează printre formele de infe- 
renţă valide. Vezi obversă. 


ocazionalism. Doctrină formulată de *Ma- 
lebranche, care încearcă să închidă o fisură 
existentă în soluţia carteziană a *problemei 
spirit-corp. Dacă spiritul și corpul sînt gîn- 
dite ca două substanţe radical distincte, 
cum pot ele să interacționeze cauzal? Oca- 
zionaliștii neagă fără înconjur posibilitatea 
unei asemenea interacțiuni: voința omului 
nu este capabilă să miște nici cel mai mic 
corp. Dar atunci, cum se face că brațul meu 
se ridică atunci cînd vreau? Adevărata cau- 
ză, susţin ocazionaliștii, este intervenţia di- 
vină, voința mea nefiind decît ocazia aces- 
tei intervenţii. „Noi sîntem cauzele naturale 
ale mișcării brațului nostru; dar cauzele na- 
turale nu sînt defel cauze adevărate, ele sînt 
doar cauze ocazionale ce acţionează prin 


Ockham 


puterea și eficacitatea voinţei lui Dumne- 
zeu“ (Malebranche). Compară paralelism 
psiho-fizic. 


Ockham, William. Vezi William Ockham. 


omnipotență, paradoxul o. Dificultatea ce 
se ivește cînd se susține, de exemplu, că 
Dumnezeu, o dată ce i-a dat omului liberta- 
tea, nu poate împiedica abuzul de libertate 
și, ca atare, nu este răspunzător de el. Poate 
Dumnezeu să creeze ceva care pe urmă să 
se sustragă controlului său? Orice răspuns 
s-ar da la această întrebare, el pare incom- 
patibil cu omnipotenţa divină, de unde pare 
să rezulte necesitatea de a modifica într-un 
fel sau altul noțiunea noastră simplă de 
omnipotență în sensul de capacitate de a 
face tot ceea ce nu e logic imposibil. 


omnisciență, paradoxurile o. Dificultăţile 
pe care le naște întrebarea dacă omniscien- 
ţa lui Dumnezeu este compatibilă cu atem- 
poralitatea lui și cu ideea că el i-a hărăzit 
omului liber arbitru, avînd în vedere că 
omniscienţa include precogniţia evenimen- 
telor viitoare (inclusiv a acţiunilor omenești). 
S-a argumentat în diverse feluri că precog- 
niţia nu poate fi atribuită cu sens atempo- 
ralului, astfel că noțiunea noastră de omni- 
sciență se impune a fi modificată, că pre- 
cogniția acțiunilor este compatibilă cu li- 
bertatea acestora; sau că nici chiar Dum- 
nezeu nu poate cunoaşte dinainte acţiunile 
cu adevărat libere, ci şi-a limitat în acest fel 
propria omniscienţă, ca' o condiţie a acor- 
dării libertăţii umane. Vezi scientia media. 


om de paie. Poziţie care de fapt nu este 
susținută de un oponent într-o dispută, dar 
care este inventată şi atacată în locul punc- 
tului de vedere real al acestuia. Adoptarea 
acestei dubioase tactici evazive nu poate să 
nu sugereze că punctul de vedere real este 
mai anevoie de combătut. 


omolog(ic). Se spune despre o asociere sau 
similitudine bazată pe o corespondență de 
structură, origine și dezvoltare, dar nu ne- 
apărat şi de funcție. Se mai foloseşte și 
pentru exprimarea unei relaţii particulare 
pe care un cuvînt poate să o aibă cu sine, 
aceea de a-și fi aplicabil sieși. De exemplu, 
„sromânesc““ e un cuvînt omologic pentru că 

e un cuvînt românesc (compară eterolo- 
gic). Vezi paradoxul lui Grelling. 


omonim. Cuvînt avînd aceeaşi formă sau 
același sunet cu un altul, dar o semnificaţie 
diferită, ca de pildă război (între oameni) și 
război (de ţesut) sau cameră (de bicicletă) 
şi cameră (de locuit). Compară antonim; 
sinonim. 


ontologie. 1. Ramură a investigației meta- 
fizice (vezi metafizică) preocupată de stu- 
diul existenţei ca atare (considerată separat 
de natura oricărui obiect existent). Ea face 
deosebire între „existenţă reală“ și „aparen- 
ță“ (vezi noumen; fenomen) şi examinează 
diversele moduri în care se poate spune de- 
spre entități ce aparţin la diferite categorii 
logice (obiecte fizice, numere, universale, 
abstracții etc.) că există. 2. Supoziţiile pri- 
vitoare la existenţă subiacente unei scheme 
conceptuale, unei teorii sau unui sistem de 
idei. Supoziţii foarte diferite cu privire la 
„Ceea ce nu există“ și la „ceea ce există“ se 
întîlnesc la *Parmenide și *Platon, la 
*Leibniz și *Kant sau la şcolile fenomeno- 
logice și analitice din secolul nostru. 


opacitate și transparență. Termeni utili- 
zaţi în teorii ale referinţei (vezi sens și refe- 
rință) și în *logica modală, pentru explica- 
rea cazurilor în care principiul substitutivi- 
tății identicilor pare să nu funcționeze (vezi 
legea lui Leibniz). 

Cînd un termen singular definit este fo- 
losit ca un simplu mijloc de specificare a 
obiectului său, propoziţia în care el apare 
va rămîne adevărată dacă el este înlocuit cu 
un alt termen ce specifică același obiect. 
De exemplu, „Cicero a fost un senator ro- 
man“ rămîne adevărată dacă înlocuim ter- 
menul „Cicero“ prin „Tullius“ sau prin 
„Oratorul care l-a înfierat pe Catilina“. 
Contextele care permit o asemenea substi- 
tuție se spune că sînt referenţial transpa- 
rente. Ele diferă de contextele numite opa- 
ce, unde figurează termeni singulari defi- 
niți care nu sînt considerați a îndeplini o 
funcţie pur referențială. Propoziția „Poliţia 
îl caută pe asasinul lui Jones“ nu va rămîne 
neapărat adevărată dacă în locul termenului 
„asasinul lui Jones“ punem termenul „băr- 
batul cu pălărie neagră“, chiar dacă ambii 
aceşti termeni sînt în fapt aplicabili acelu- 
iaşi individ. Contextele modale creează şi 

ele opacitate. Dacă înlocuim termenul 
„nouă“ din enunţul adevărat „Nouă e în 
mod necesar mai mare decît şapte “ prin ter- 
menul „numărul planetelor“ (care din în- 
tîmplare specifică şi el numărul nouă), se 
obține enunţul fals „numărul planetelor 
este în mod necesar mai mare decît şapte“. 
(Căci este, de bună seamă, contingent că 
există nouă planete; ar fi putut să fie, cum 
se credea mai demult, numai şapte.) Vezi și 
extensiune şi intensiune. 


operator. Ceea ce efectuează o operaţie. În 
logică se exprimă de obicei printr-un sim- 
bol. Fiecărei *funcţii definite pe anumite 
obiecte îi corespunde o operație efectuată 
de simbolul respectivei funcții. Astfel, dacă 
fix) este o funcţie și a un obiect, fa) este un 
obiect — obiectul generat din a prin apli- 
carea lui f(x). Dar f(a) e un nume format 
prin alăturarea simbolului „„f““ pentru func- 
ţie la numele „a“, „f“ fiind, aşadar, un ope- 
rator asupra numelor de obiecte, şi anume 
un operator generator de nume; aceasta în- 
seamnă că, atunci cînd este aplicat la nu- 
mele unui obiect, rezultatul e un alt nume. 
*Operatorii verifuncţionali şi cuantorii se 
cheamă operatori logici. Operatorii veri- 
funcționali mai sînt numiţi și operatori 
propoziționali, dAbarece, cînd sînt aplicaţi 
la propoziții, generează o altă propoziţie. 


operație. O operație monară este o *func- 
ție de un argument al cărei codomeniu este 
inclus în domeniu. De exemplu, adunarea 
lui unu cu un număr întreg n, rezultatul 
fiind n + 1, este o operaţie cu numere în- 
tregi. Trăsătura distinctivă a operaţiilor 
monare este posibilitatea de a le aplica în 
mod repetat, generînd un şir de obiecte. 
Pornind de la n, şi adunînd în mod repetat 
unu, se obține șirul n, n + 1, (n+1)+1l, 
((n + 1)+ 1)+ 1,... Această caracteristică a 
operaţiilor monare este o consecință a in- 
cluziunii codomeniului lor în domeniu. Da- 
că operaţia f nu este o funcţie bijectivă, ter- 
menii șirului a, f(a), f(fa)), ... pot să nu fie 
toți distincţi. O operație n-ară este o func- 
ție f(xs---.X,) de n argumente astfel încît 
1) domeniul lui f este mulțimea tuturor n- 
uplurilor ordonate (Vezi n-uplu ordonat) de 
membri ai unei mulțimi X, şi 2) codome- 
niul lui feste inclus în X. De exemplu, adu- 
narea este o operație binară cu numere în- 


optimism și pesimism ( 


tregi și poate fi aplicată în mod repetat, ca 
în (2 + 3)+(4+ 5). 


operaţionalism. Teorie din filozofia ştiin- 
ţei care consideră că toate entităţile, proce- 
sele şi proprietăţile fizice se pot defini prin 
mulțimea de operaţii şi experimente prin 
care sînt aprehendate. Obiectivul principal 
al acestei teorii, avansată pentru prima dată 
de P. W. Bridgman în The Logic of Modern 
Physics (1927), este de a fixa semnificaţia 
conceptelor ştiinţifice în strictă concordan- 
ță cu practica cercetării şi experimentării 
ştiinţifice. În psihologie, abordarea opera- 
ționalistă este exemplificată de *behavio- 
rism. 


optimism și pesimism. Atitudini opuse 
faţă de precumpănirea binelui sau a răului 
în lume. Prima reprezintă o aşteptare gene- 
rală plină de speranţă în ce priveşte cumpă- 
na plăcerii și durerii; cea de-a doua consi- 
deră că speranţa este fără temei și că feri- 
cirea, dacă în genere poate fi atinsă, se află 
dincolo de sfera experienţei obişnuite. To- 
nul dominant al unui sistem filozofic par- 
ticular depinde în principal de *cosmologia 
lui şi de rolul pe care-l atribuie omului în 
univers. 

Atitudinea pesimistă este vădită în tradi- 
ţia orfico-pitagorică, reflectată în unele 
dintre scrierile lui *Platon. Existenţa pă- 
mîntească este privită aici ca o perioadă de 
penitență, în care contemplaţia filozofică 
poate contribui la purificarea sufletului și la 
realizarea trecerii din lumea iluziilor în cea 
a realităților. Viziuni similare sînt prezente 
în învățăturile marilor religii orientale și 
deopotrivă ale celor occidentale, care pun 
accentul pe caracterul corupt al acestei 
lumi și pe posibilitatea mântuirii şi a bucu- 
riei doar într-o lume de dincolo. 

Unul din primele exemple de optimism 
filozofic sistematic este doctrina lui *Leib- 
niz că Dumnezeu nu putea să creeze decât 
„cea mai bună dintre lumile posibile“. O 
tonalitate filozofică dominant optimistă a 
caracterizat  *Iluminismul secolului al 
XVIII-lea. În scrierile tîrzii ale lui *Kant, 
adeziunea iniţială la optimismul leibnizian 
se modifică prin recunoaşterea „răului radi- 
cal“ din lume, care-i împiedică pe oameni 
să manifeste voinţa bună. 


O ordine parțială 

Pesimismul filozofic a precumpănit în 
Europa secolului al XIX-lea. Reprezentat 
în scrierile lui *Schopenhauer și *Nietz- 
sche, el este preluat în secolul al XX-lea 
prin doctrinele existenţialiste ale lui *Hei- 
degger şi *Sartre, care au ca teme centrale 
moartea, neantul și angoasa (vezi Angst). 


ordine parțială. Vezi relaţie de ordine. 
- ordine simplă. Vezi relaţie de ordine. 


organicism. Vezi holism. 
organism, filozofia o. Vezi Whitehead. 


Organon (cuvînt grecesc, însemnînd „in- 
strument“, „unealtă“. În latină, Organum). 
Numele dat în mod tradiţional celor șase 
tratate de *logică ale lui *Aristotel: Care- 
goriile; Despre interpretare; Analiticele 
prime; Analiticele secunde; Topica; şi Res- 
pingerile sofistice. 


Origene (c. 185-254 p.Chr.). Teolog creş- 
tin. Printre lucrările sale se numără o im- 
portantă ediție critică a Vechiului Testa- 
ment (Hexapla), comentarii la majoritatea 
cărților Bibliei, predici și scrieri devoționa- 
le, De Principiis (o tentativă de pionierat 
către o summa theologiae) şi o apărare a 
creştinismului, Împotriva lui Celsus. Ori- 
gene a fost cel mai mare dintre toţi teologii 
alexandrini care au căutat să împace creşti- 
nismul cu filozofia greacă (mai precis, pla- 
toniciană) prin interpretări speculative şi 
alegorice ale textelor biblice. Doctrinele 
sale aventuroase, de exemplu aceea a pre- 
existenței sufletelor, au stîrnit ulterior am- 
ple controverse, fiind în cele din urmă con- 
damnate în 533 p.Chr. 


orfism. Termen modern ce desemnează 
două fenomene înrudite dar diferite din 
religia greacă veche. 1. O masivă tradiţie 
de scrieri, avîndu-şi începutul încă în seco- 
lul al VII-lea a.Chr., inspirate, dacă nu și 
compuse, după cum se presupune, de cîn- 
tărețul mitic Orfeu. 2. Modul de viaţă aş- 
teptat din partea celor iniţiaţi în misterele 
de la Eleusis. Pentru noi, orfismul prezintă 
importanță prin influența pe care au exerci- 
tat-o ideile lui principale asupra lui *Pita- 
gora, *Empedocle şi *Platon. Este vorba de 
povestiri privind creaţia, judecata și pe- 
deapsa din viaţa de apoi şi reîncarnarea în 


alte corpuri, adesea non-umane. Converti- 
rea lui Pitagora pare a fi fost atît de com- 
pletă, încît ideile orfice sînt numite de 
* Aristotel pitagorice. La Platon, înțelepții 
„care cred că trupul ne este mormînt“ (Gor- 
gias 493 B, Cratylos 402 B) sînt orfici. 
Ideile de preexistență şi nemurire din Me- 
non şi Phaidon, deşi nu şi argumetele filo- 
zofice aduse acolo în sprijinul lor, sînt ves- 
tigii ale orfismului, întocmai ca și întreg 
*mitul lui Er din Republica, Cartea a X-a. 


Ortega y Gasset, Jos€ (1883-1955). Filo- 
zof şi eseist spaniol. Lucrări principale: 
Meditaciones del Quijote (1914), El tema 
de nuestro tiempo (1923) şi La rebeliân de 
las masas (1930). A jucat un rol important 
ca ziarist, editor și om politic, precum şi ca 
filozof, în primenirea vieţii culturale şi lite- 
rare spaniole din secolul al XX-lea. Teoria 
sa despre cunoaştere, numită de el *pers- 
pectivism, propune ideea că lumea poate fi 
interpretată prin sisteme alternative de con- 
cepte, fiecare sistem fiind unic şi la fel de 
adevărat ca oricare altul. Singura realitate 
ultimă este viața individuală a fiecăruia 
(concept exprimat de el prin formula „Eu 
sînt eu și circumstanţele mele“). 


ousia (cuvînt grecesc întemnînd „substan- 
ță'”). Categoria principală din totalul de ze- 
ce propuse de *Aristotel. Cuvîntul a fost 
tradus uneori prin „realitate“. E] apare și în 
contextul dezbaterii teologice creştine de- 
spre natura lui Cristos. 


Owen, Robert (1771-1858). Reformator 
social şi promotor al coloniilor cooperatis- 
te, originar din Ţara Galilor; a exercitat in- 
fluență asupra legislaţiei sociale britanice 
printr-o campanie neobosită dusă împotriva 
abuzurilor sistemului industrial timpuriu. 
Fabrica de textile pe care a dobîndit-o în 
New Lanark a devenit un proiect-model. În 
A New View of Society (1813), ca şi în 
numeroase articole, a pledat în favoarea 
proprietății comune, punînd însă accentul 
pe multiplicitatea cooperativelor de pro- 
ducţie şi nu pe monopolurile de stat, pre- 
conizate de majoritatea socialiștilor de mai 
tîrziu. Împotriva lui *Malthus, a susținut că 
o creştere mai accentuată a capacităţii pro- 
ductive a omenirii poate să contracareze 
efectele creşterii populaţiei. 


Paine Thomas (1737-1809). Revoluţio- 
nar, filozof politic, autor şi deist american 
născut în Anglia. Faima i-a adus-o publica- 
rea scrierii Common Sense (1776), un apel 
în favoarea independenței americane şi o 
expunere a teoriei după care guvernul și so- 
cietatea sînt entități distincte. În tot cursul 
Revoluţiei americane a publicat în sprijinul 
ei o serie de eseuri sub titlul „Criza“. Ca 
replică la lucrarea lui Burke Reflections on 
the Revolution in France (1790), a publicat 
The Rights of Man (1791-1792), apărînd 
pe plan teokgtic democraţia și principiile 
republicane. Atacul său la adresa crești- 
nismului, The Age of Reason (1794, 1796), 
i-a adus reputaţia de ateu, deși lucrarea s-a 
dorit a fi o apărare a *deismului. 


Panaitios din Rhodos (185-109 a.Chr.). 
Filozof, şef al școlii stoice între 129 şi 109 
a.Chr. Scrierile sale s-au pierdut. Prieten 
cu Scipio Aemilianus, Panaitios a contri- 
buit la cunoaşterea și acceptarea de către 
romani a filozofiei stoice (vezi Stoicism). 
Eclectic şi uneori eterodox în doctrinele 
sale, a fost cel mai bine cunoscut pentru 
etica sa, care punea un nou accent, practic, 
pe îndatoririle oamenilor obişnuiţi, neocu- 
pîndu-se de perfecțiunile celor înţelepţi. 
Scrierea sa Despre ceea ce se cuvine făcut 
a fost folosită drept sursă de către Cicero în 
Cărţile I şi a [l-a ale foarte influentului său 
tratat Despre îndatoriri. 


panpsihism. Teorie potrivit căreia lumea 
devine inteligibilă dacă admitem că fiecare 
lucru din ea are un suflet sau spirit. Ase- 
meni doctrinelor înrudite ale *sufletului 
animal și *sufletului lumii, panpsihismul e 
o teorie antimaterialistă (vezi materialism) 


și își are rădăcinile istorice în discuţiile 
post-carteziene în jurul problemei dacă nu- 
mai despre om se poate spune că are suflet 
sau spirit. Sub o formă sau alta, vederile 
panpsihiste sînt evidente în filozofia lui 
*Leibniz şi în cea a lui *Schopenhauer. Cel 
mai notabil promotor modern al teoriei a 
fost A. N. *Whitehead. Vezi și hilozoism. 


panteism. Doctrina că divinul e atotcuprin- 
zător şi că omul şi Natura nu sînt indepen- 
dente de Dumnezeu, ci sînt moduri sau ele- 
mente ale Fiinţei sale. Semnificaţia precisă 
a panteismului — dacă are una — depinde 
de concepțiile inițiale despre Dumnezeu (şi 
independenţă). Evident că orice teologie 
care pune accentul pe infinitatea și omni- 
prezenţa lui Dumnezeu conferă panteismu- 
lui cel puţin o doză de plauzibilitate. Deși 
tendinţe panteiste se manifestă în diferite 
tradiţii religioase şi filozofice, *teismul 
creştin l-a repudiat întotdeauna, socotind 
identificarea panteistă a Naturii cu Dumne- 
zeu drept o primejdioasă apropiere de 
*ateism. Doctrina spinozistă a lui Deus sive 
natura (Dumnezeu sau Natura) este consi- 
derată de obicei a fi exemplul clasic de 
panteism din filozofia occidentală (vezi 
Spinoza). 


paradigmă. În filozofia ştiinţei, un mod 
central și global de a privi fenomenele, în 
cadrul căruia lucrează în mod normal un 
om de ştiinţă. Paradigma poate impune ti- 
pul de explicaţie ce va fi socotit acceptabil, 
dar în perioade de criză se poate întîmpla 
ca o ştiinţă să-și schimbe paradigmele. Așa 
cum este folosit în mod uzual în acest con- 
text, termenul e deopotrivă ambiguu şi vag. 

P paradox 


paradox. Situaţie ce se iveşte atunci cînd, 
din anumite premise ce sînt acceptate toate 
ca adevărate, se ajunge printr-un raţiona- 
ment deductiv valid la o concluzie care este 
fie intrinsec contradictorie, fie aflată în 
dezacord cu credinţe îndeobşte acceptate. 
Un asemenea rezultat este deopotrivă deru- 
tant şi neliniștitor, dat fiind că nu e clar 
care dintre credințele ferm înrădăcinate tre- 
buie abandonate, în timp ce, pe de altă par- 
te este vădit că, în interesul consistenței, o 
modificare sau alta trebuie neapărat operată 
(vezi consistent şi inconsistent). Paradoxu- 
rile nu sînt un apanaj al filozofilor, ele își 
fac apariţia şi în alte discipline teoretice — 
în teoria relativității, bunăoară, avem *pa- 
radoxul ceasornicelor iar în matematică, 
paradoxul lui Skolem (vezi teorema Lă- 
wenheim-Skolem). Există însă o întreagă 
familie de paradoxuri, cunoscute drept pa- 
radoxurile autoreferinţei, care au constituit 
şi constituie încă o preocupare importantă 
pentru filozofi și logicieni, unele dintre ele 
jucând un rol crucial în dezvoltarea istorică 
a fundamentelor matematicii. Unul dintre 
cele mai vechi şi mai bine cunoscute, din 
această categorie, este *paradoxul minci- 
nosului;, cretanul Epimenide susține că 
„Toţi cretanii sînt mincinoși“. Afirmația sa 
este adevărată sau nu? Una dintre cele două 
alternative trebuie acceptată, însă dacă în- 
tr-adevăr toți cretanii, inclusiv Epimenide, 
sînt mincinoși, ambele duc la contradicții. 
*Paradoxul lui Russell e un paradox logic 
care a avut repercusiuni foarte serioase în 
teoria claselor (vezi clasă) iar prin aceasta 
şi în fundamentele matematicii. Să consi- 
derăm clasa tuturor claselor care nu-și 
aparțin. Această clasă îşi aparține sau nu? 
Atât răspunsul „Da“, cît şi răspunsul „Nu“ 
duc la o contradicție. De aici, Russell a tras 
concluzia că o asemenea clasă nu există, 
dar această concluzie nu-i uşor de justifi- 
cat. Vezi și paradoxuri logice; paradoxuri 
semantice; paradoxurile lui Zenon. 


paradoxul bărbierului. Paradox ce ilus- 
trează o problemă din *teoria mulțimilor. 
Să presupunem că bărbierul din Sevilla îi 
rade pe toți bărbații din Sevilla cu excepția 
celor care se rad singuri. Bărbierul în cauză 
se rade singur? Dacă da, înseamnă că nu-l 
rade bărbierul, adică el însuşi; iar dacă nu, 


rezultă că îl rade bărbierul. După cum se 
vede, el se rade singur şi totodată nu se ra- 
de singur. Aşadar, supoziţia inițială e falsă. 
Compară paradoxul lui Russell. 


paradoxul lui Berry. Versiune neformală 
a *paradoxului lui Richard. Să considerăm 
expresia A, „cel mai mic număr întreg ce 
poate fi desemnat printr-o expresie avînd 
mai puţin de treizeci şi cinci de silabe“. Să 
întocmim o listă cu toate expresiile din lim- 
ba română (inclusiv A), începînd, de exem- 
plu, alfabetic cu expresiile formate dintr-o 
literă, continunînd cu cele din două litere 
etc. Să ştergem apoi de pe listă toate expre- 
siile ce nu desemnează numere întregi. Tre- 
buie ştearsă expresia A? Dacă A desemnea- 
ză m, atunci m poate și în același timp nu 
poate să fie desemnat printr-o expresie 
avînd mai puţin de treizeci și cinci de sila- 
be, dat fiind că A are treizeci și patru de si- 
labe. Vezi paradoxuri semantice. 


paradoxul lui Bertrand. Un paradox ce 
ilustrează dificultatea de a atribui probabi- 
lităţi acolo unde există infinit de multe al- 
ternative (vezi și teoria probabilității). Un 
triunghi echilateral este înscris în cerc. Ca- 
re este probabilitatea ca o coardă trasă la 
înâmplare să fie mai lungă decît una din la- 
turile lui? Pe de o parte, coarda este mai 
lungă dacă mijlocul ei se situează pe jumă- 
tatea interioară a razei ce o bisectează. Ast- 
fel, probabilitatea este de jumătate. Pe de 
altă parte, coarda este mai lungă dacă mij- 
locul ei se situează înăuntrul cercului con- 
centric avînd drept rază jumătate din raza 
cercului inițial. Atunci însă probabilitatea 
este de 1/4 (dat fiind că aria acestui cerc 
este 1/4 din aria celui inițial). 


paradoxul lui Burali-Forti. Paradoxul ce- 
lui mai mare număr ordinal (vezi număr) şi 
unul dintre *paradoxurile logice. Să consi- 
derăm mulţimea tuturor numerelor ordinale 
şi să o numim 0. O poate fi *bine ordonată 
prin relația „mai mic decît“ și există o de- 
monstraţie că toate mulțimile bine ordonate 
au un ordinal. Astfel, ordinalul unei mul- 
țimi de numere ordinale consecutive (por- 
nind de la cel mai mic) va fi mai mare decît 
oricare ordinal din mulțime. Mulțimea O 
are, deci, un număr ordinal, w, mai mare 

paradoxul lui Goodman 


decît orice număr ordinal din O. Dar m este 
el însuși un număr ordinal şi, ca atare, apar- 

ine lui O. Aşadar, w este şi totodată nu este 
membru al lui O. În cele mai multe versiuni 
ale teoriei mulțimilor, acest paradox este 
evitat postulînd că nu există o mulțime a 
tuturor numerelor ordinale. 


paradoxul cutiilor al lui Bertrand. Para- 
dox ce sugerează că modurile diferite de a 
descrie alternativele duc la atribuiri de pro- 
babilitate diferite (vezi și teoria probabilită- 
ţii). Să considerăm trei cutii, fiecare conţi- 
nînd câte două monede. În una din cutii am- 
bele monede sînt de aur, în alta ambele de 
argint, iar în cea de-a treia, cîte una din fie- 
care tip. Presupunînd că o monedă aleasă în 
mod aleatoriu este de aur, care e probabili- 
tatea ca moneda rămasă în cutie să fie de 
aur? Pe de o parte, cutia conţinea iniţial fie 
două monede de aur, fie una de aur şi una 
de argint, încît probabilitatea este de 1/2. 
Pe de altă parte, dacă ne imaginăm că mo- 
nedele din cutii sînt ordonate într-un fel sau 
altul, atunci moneda aleasă este sau prima 
sau a doua din cutia ce conține două mone- 
de de aur, ori este moneda de aur din cutia 
cu monede mixte. În acest fel, probabili- 
tatea ca moneda rămasă să fie de aur este 
de 2/3. 


paradoxul lui Cantor. Paradox din *teoria 
mulțimilor descoperit de Georg *Cantor. 
Paradoxul e generat de întrebarea dacă 
mulțimea tuturor mulțimilor este a) egală 
cu sau b) mai mare decît propria ei *mulţi- 
me putere. În cazul (a) se iveşte o contra- 
dicție grație faptului că se poate demonstra 
că mulțimea putere a oricărei mulțimi date 
este mai mare decît aceasta. În cazul (b) se 
ivește o contradicţie dat fiind că mulțimea 
putere a oricărei mulțimi este ea însăşi 
o mulțime de mulțimi, şi ca atare o submul- 
țime a mulțimii tuturor mulțimilor, și se 
poate demonstra că nici o submulțime a 
unei mulțimi date nu e mai mare decît res- 
pectiva mulțime. Compară paradoxul lui 
Russell. 


pardoxul ceasornicelor. Paradox generat 
de teoria restrînsă a *relativității, din care 
decurge predicția că ceasornicele merg mai 
încet într-un sistem de referință care, obser- 


vat dintr-un sistem de referinţă staționar, se 
mișcă cu o viteză apropiată de cea a lumi- 
nii. Astfel, dacă dintre doi gemeni unul 
pleacă într-o călătorie spaţială de foarte 
mare viteză, la revenire el va fi mai tînăr 
decît fratele său rămas pe Pămînt. Rezolva- 
rea acestei forme de paradox constă în 
aceea că plecarea, întoarcerea şi înapoierea 
fratelui-geamăn călător implică accelerații 
şi deceleraţii, care ies din cadrul teoriei 
speciale a relativităţii. 


pardoxul clasei. Vezi paradoxul lui Russell. 


paradoxul dihotomiei. Denumire alterna- 
tivă pentru paradoxul stadionului (sau al 
pistei de alergări) al lui Zenon. Vezi para- 
doxurile lui Zenon. 


paradoxul informaţiei ideale. Paradox ce 
afectează atribuirile de probabilităţi. Dacă 
unui eveniment i se atribuie o probabilitate 
foarte mică, dar pe temeiul unei informații 
sărace, atunci e posibil să apară o informa- 
ție ideală care să justifice acea valuare joa- 
să. Paradoxul e că această informaţie nu 
modifică atribuirea de probabilitate, deși 
totodată l-ar putea face pe observator mai 
încrezător decît era înainte că evenimentul 
nu se va putea produce. Or, supoziţia e că 
atribuirile de probabilități reflectă încrede- 
rea că evenimentul nu se va produce, astfel 
că valuarea trebuie să se modifice dacă se 
modifică forța anticipării. 


paradoxul examinării. Vezi paradoxul 
predicției. 


paradoxul lui Goodman. Paradox lingvis- 
tic al *confirmării sau predicției. Facem 
predicții proiectînd regularităţi dincolo de 
experiența noastră (vezi inducția). Good- 
man a indicat cum se poate defini un voca- 
bular astfel încît ipoteze ce ni se par a fi 
predicții de schimbări să îmbrace forma 
lingvistică a proiectării unei regularități. El 
introduce un nou predicat, „verdastru“, 
care se aplică unui obiect dacă acesta a fost 
examinat înaintea unui anumit moment £ și 
este verde, sau nu a fost examinat înainte 
de £ şi este albastru. Să presupunem că toa- 
te smaraldele examinate pînă în momentul + 
au fost verzi. Atunci următoarele două ipo- 
teze inductive: 1) Toate smaraldele sînt 


P paradoxul lui Grelling 

verzi, şi 2) Toate smaraldele sînt verdastre 
sînt la fel de bine susținute de date. Noi în- 
să nu vom alege (2) și nu vom face predic- 
ţia să smaraldele examinate după vor fi 
verdastre (şi deci albastre). Paradoxul con- 
stă în faptul că nu există o asimetrie evi- 
dentă între cele două vocabulare, astfel în- 
cît predicția schimbării pare la fel de rezo- 
nabilă ca aceea a similarității. Goodman e 
de părere că numai accidentul istoric face 
ca un sistem să ni se pară natural, dat fiind 
că în lucruri nu există similarități indepen- 
dente de limbaj. 


paradoxul lui Grelling (sau paradoxul 
eterologicității). Paradox semantic prezen- 
tat de K. Grelling în 1908. Unele cuvinte 
au chiar ele proprietatea pe care o exprimă: 
de exemplu, „scurt“ e un cuvînt scurt, iar 
cuvîntul „polisilabic“ are el însuși mai mul- 
te silabe. Astfel de cuvinte sînt numite 
„omologice“ (sau „autologice“). Prin con- 
trast cu ele, cuvinte ca „inutil“ sau „mono- 
silabic“ nu posedă proprietăţile pe care le 
exprimă, fiind de aceea numite eterologice. 
Paradoxul apare cînd luăm în considerație 
însuși cuvîntul „eterologic“: dacă el este 
eterologic, atunci nu posedă proprietatea pe 
care o exprimă, aceea de a fi eterologic, 
ceea ce înseamnă că este omologic. Dacă, 
dimpotrivă, cuvîntul „eterologic“ este auto- 
logic, înseamnă că are caracteristica de a-și 
fi aplicabil sieși, și deci este eterologic. 


paradoxul învăţării. O problemă veche, 
pusă în dialogurile socratice ale lui Platon 
şi pe care o regăsim mai tîrziu în unele 
scrieri despre educaţie și în unele abordări 
medievale ale cunoașterii naturii lui Dum- 
nezeu. O persoană poate să înveţe numai 
ceea ce nu ştie; dar dacă nu ştie lucrul res- 
pectiv, cum de ştie ce anume caută să înveţe? 


paradoxul mincinosului. Paradox atribuit 
de tradiţie lui Epimenide cretanul şi întărit, 
potrivit unor presupuneri, de Eubulide. 
Enunţul „Ceea ce spun eu acum este fals“ 
este adevărat numai dacă e fals, şi este fals 
dacă e adevărat. Acesta a fost un exemplu 
folosit de *Russell în elaborarea teoriei ti- 
purilor, spre a arăta că anumite formulări 
verbale, deşi sînt gramatical corecte, din 
punct de vedere logic sînt lipsite de sens. 


paradoxul pistei de alergări (sau al sta- 
dionului). Vezi paradoxurile lui Zenon. 


paradoxul predicției. Paradoxul propozi- 
ţiilor care sînt falsificate prin rostirea pre- 
dicţiei pe care o formulează. Exemplul cel 
mai familiar este cel al unui examen ne- 
aşteptat: un profesor anunță că un examen- 
surpriză se va ţine în următoarele cinci zile; 
iar prin definiţie, „examen-surpriză“ în- 
seamnă aici examen a cărui dată nu poate fi 
cunoscută decît în dimineața zilei cînd se 
ține. Paradoxul constă în aceea că se pare 
că un asemenea eveniment nu poate avea 
loc niciodată, deoarece predicția este falsi- 
ficată de către definiție cînd aceasta este 
luată în conjuncţie cu enunţul așa cum e 
formulat. Dacă examenul nu s-ar ţine înain- 
te de ziua a cincea, atunci evident că n-ar 
mai exista nici o surpriză. Mai departe, 
această zi fiind astfel exclusă, un raționa- 
ment paralel exclude ziua a patra; apoi pe a 
treia, pe a doua şi prima. 


paradoxul lui Richard. Paradox prezentat 
de Jules Richard în 1905. În el intervine ra- 
ționamentul diagonal (vezi procedeul dia- 
gonal) referitor la expresiile denotative şi la 
ceea ce ele denotează, fiind de aceea inclus 
în familia *paradoxurilor semantice. Unele 
expresii din limba română denotează nu- 
mere reale între O și 1. Să considerăm toate 
expresiile de acest fel care denotează și să 
ne imaginăm că numerele astfel denotate 
sînt reprezentate prin fracţii zecimale infi- 
nite cuprinse într-un tabel; de exemplu, 


0,01345... 

0,33333... 

0,49999... 
și aşa mai departe. 

Să considerăm expresia denotativă „nu- 
mărul real dintre O şi 1 la care a n-a poziţie 
zecimală este O dacă a n-a poziţie zecimală 
a celui de-al n-lea număr din tabel este 1, 
iar altminteri este 1“. Expresia precedentă 
din limba română denotează un număr real 
între O şi 1, dar în mod paradoxal din înţe- 
lesul ei rezultă că numărul pe care-l deno- 
tează nu figurează în tabel, fiindcă indică 
un procedeu de construire a unui număr 
care în mod garantat diferă de oricare din 
numerele din tabel. (La prima zecimală di- 


253 


paradoxurile lui Zenon 


feră de primul număr, la a doua de-al doi- 
lea... etc.) Dar acesta e un număr denotat 
de o expresie din limba română şi ca atare 
ar fi trebuit să figureze în tabel. 


paradoxul lui Russell. Paradox important 
din *teoria mulțimilor. Unele mulţimi (cla- 
se, colecţii) îşi aparţin lor însele ca ele- 
mente, iar altele nu. De exemplu, mulțimea 
cailor nu-și aparține, deoarece este o mulţi- 
me şi nu un cal, pe cînd mulțimea non- 
cailor își aparține. Dar mulțimea tuturor 
mulțimilor ce nu-şi aparțin își aparține sau 
nu? Dacă da, atunci nu. lar dacă nu, atunci 
da. Paradoxul, descoperit de Bertrand Rus- 
sell în 1901, a exercitat o influență pro- 
fundă atît asupra dezvoltării teoriei mulţi- 
milor, cât şi asupra modului nostru de a 
înțelege mulțimile. Mulţimile au fost înțe- 
lese din ce în ce mai mult ca fiind determi- 
nate de membrii lor, și nu de specificarea 
anumitor condiții. Vezi și tipuri, teoria t. 


paradoxul săgeţii în zbor. Paradoxul să- 
geții al lui Zenon din Eleea. Vezi parado- 
xurile lui Zenon. 


paradoxul șirurilor (sau blocurilor) în 
mişcare. Vezi paradoxurile lui Zenon. 


paradoxul boabelor de mei. Aporie, nu- 
mită și „a grămezii““, născută din atacul lui 
*Zenon din Eleea la adresa pluralității şi a 
mărturiei simţurilor. Dacă un bob de mei 
nu face nici un zgomot cînd cade pe pă- 
mânt, pe cînd 1 000 de boabe fac un zgo- 
mot, aceasta ar părea să sugereze absurdi- 
tatea că 1 000 de nimicuri devin ceva. Inte- 
resul pe care-l prezintă aporia, aşa cum 
este, rezidă în întrebările pe care le suge- 
rează privitor la întinderea și valabilitatea 
experienţei senzoriale şi la importanța dife- 
renţelor de grad. 


paradoxuri logice. Se obișnuiește să fie 
deosebite de *paradoxurile semantice prin 
aceea că pot fi exprimate folosind numai 
termeni logici şi din teoria mulțimilor. Cele 
mai cunoscute exemple sînt *paradoxul lui 
Cantor, *paradoxul lui Burali-Forti și *pa- 
radoxul lui Russell. Vezi paradox; teoria 
mulțimilor. 


paradoxuri semantice. Sînt, de obicei, 
deosebite de *paradoxurile logice prin 
aceea că rezultă din folosirea unor noțiuni 
semantice, cum sînt cele de adevăr şi refe- 
rință. Propoziţiile în care se întîlnesc sînt 
adesea variante ale *paradoxului mincino- 
sului, de exemplu „Acest enunț este fals“. 
Dacă această propoziţie este adevărată, 
atunci ceea ce spune ea despre sine trebuie 
să fie adevărat — şi anume, că este falsă; 
dar dacă e falsă, atunci ceea ce spune ea nu 
poate fi decît fals, şi în consecință ea trebu- 
ie să fie adevărată. Străduinţele lui *Tarski 
şi ale altora pe linia analizei sau a evitării 
acestor paradoxuri au avut drept rezultat 
obținerea unei precizii extreme a noţiunilor 
semantice în cauză şi estomparea distincţiei 
iniţiale dintre paradoxurile semantice şi ce- 
le logice. Vezi paradox. 


paradoxul sufragiului. Paradox ce ilus- 
trează carenţa fatală de care suferă încer- 
carea de a determina „preferința colectivă“ 
a unei comunități cu ajutorul unui sistem 
de votare bazat pe majoritatea simplă. Să 
presupunem că dintr-un sufragiu rezultă 
1) o preferință majoritară pentru politica X 
față de politica Y și 2) o preferință pentru 
politica Y față de politica Z. Ar putea să 
pară că de aici decurge preferința comu- 
nității respective pentru politica X față de 
politica Z. Totuşi, în mod paradoxal, din 
1) şi 2) nu rezultă neapărat că majoritatea 
preferă politica X politicii Z. Să considerăm 


“un electorat format din trei cetăţeni, unde A 


preferă X lui Y şi Y lui Z; B preferă Y lui Z 
şi Z lui X; iar C preferă Z lui X și X lui Y. 
Aici condiţiile 1) şi 2) sînt satisfăcute, dar 
majoritatea preferă politica Z politicii X. 


paradoxurile lui Zenon. Geniul lui Zenon 
din Eleea s-a manifestat în construirea a 
două mulțimi de argumente menite să-i dis- 
crediteze pe oponenții lui *Parmenide din 
Eleea, îndeosebi pe pitagoricieni. Prima 
mulțime era formată din vreo patruzeci de 
argumente împotriva pluralității, din care 
s-au păstrat doar două (vezi paradoxul boa- 
belor de mei). Acestea sînt suficiente spre a 
învedera că ținta specială a lui Zenon în ca- 
drul apărării generale a Unu-lui parmeni- 
dean o constituia ideea pitagoriciană că 
universul este alcătuit cumva din unităţi ce 


P paralelism psihofizic 


au întindere spaţială, unități pe care ei par a 
le fi confundat cu punctele din geometrie. 
A doua mulțime cuprindea cele patru argu- 
mente peren fascinante împotriva mișcării. 
Ori spațiul şi timpul sînt divizibile la infi- 
nit, în care caz mișcarea e continuă și lină, 
ori există entități minime indivizibile, în 
care caz mișcarea e funciar cinematogra- 
fică, producîndu-se finalmente prin minus- 
cule salturi. Argumentul stadionului (sau al 
pistei de alergări) și cel cu Ahile atacă pri- 
ma alternativă, pe cînd argumentul săgeții 
şi cel al şirurilor (sau blocurilor) atacă pe 
cea de a doua. 

1) În paradoxul stadionului (cunoscut și 
sub numele de „paradoxul dihotomiei“), 
Zenon argumentează că este imposibilă în- 
cheierea unei curse. Înainte de a ajunge la 
capăt, trebuie să ajungi la jumătatea pistei. 
Înainte de a ajunge aici, trebuie să parcurgi 
jumătatea acestei jumătăți. Și așa mai de- 
parte, indefinit. Dacă spaţiul e infinit divi- 
zibil, orice distanţă finită trebuie să con- 
stea, susține Zenon, dintr-un număr infinit 
de puncte; or — mai spune el — nu se poa- 
te atinge într- un timp finit capătul unui şir 
de operații infinit. 

2) Dacă Ahile acordă broaştei țestoase 
un avans la start, el nu o mai poate nici- 
odată ajunge din urmă. Căci pînă să ajungă 
el în punctul din care a plecat țestoasa, 
aceasta înaintează şi ea. Cînd Ahile ajunge 
în acest al doilea punct, ţestoasa va mai fi 


înaintat încă puţin. Şi aşa mai departe, in-. 


definit. 

3) Obiectele în repaus ocupă un spațiu 
egal cu propriile lor dimensiuni. O săgeată 
în zbor ocupă în fiecare moment un spațiu 
egal cu dimensiunile ei. Așadar, o săgeată 
în zbor se află în repaus. 

4) Două șiruri de corpuri solide de ace- 
eași mărime aflate în mișcare cu aceeaşi 
viteză trec unul prin dreptul altuia în sen- 
suri opuse, ca şi prin dreptul altor corpuri 
similare aflate în repaus. Potrivit ipotezei, 
aceste corpuri sînt de presupusa mărime 
minimă, iar cele în mișcare trec pe lîngă 
cele în repaus în unitatea minimă de timp. 
Dar atunci cele două şiruri de corpuri aflate 
în mişcare trec unul pe lîngă altul într-un 
interval temporal mai mic decît ipotetica 
unitate temporală minimă. 

paralelism psihofizic. Concepţia potrivit 
căreia evenimentele mentale (psihice) şi 
cele corporale (fizice) se produc în serii se- 
parate dar paralele. Evenimentele psihice 
se află în relații cauzale cu alte evenimente 
psihice și, similar, evenimentele fizice cu 
alte evenimente fizice, dar fizicul şi menta- 
lul nu interacționează între ele (compară 
interacţionism). Fiind una dintre reacțiile 
clasice la formularea carteziană a *proble- 
mei spirit-corp, paralelismul psihofizic se 
leagă în mod deosebit de numele lui Leib- 
niz, care a postulat o corelaţie perfectă, pre- 
stabilită de divinitate, între mental şi fizic, 
fără ca între ele să existe nici o legătură 
cauzală directă (vezi și ceasornice, imagi- 
nea celor două). 


parapsihologie. Termen ce în prezent înlo- 
cuieşte sintagma „cercetare psihică“, ca 
desemnare a studiului PES, PK și a diverse 
alte fenomene controversate nerecunoscute 
de disciplinele științifice „oficiale“. Vezi 
percepţie extrasenzorială; psihokinezie. 


pariul lui Pascal. Raționamentul cunoscut 
în principal din formularea pe care i-a dat-o 
Pascal în postumele sale Pensces, dar cu 
siguranță dezvoltat mai înainte. Pascal por- 
nește de la prezentarea situaţiei omului ca 
fiind una de pariu, unde fiecare dintre noi 
îşi mizează destinul pe o concepție sau alta 
despre lume. El concede apoi posibilului 
său oponent că sîntem şi vom rămîne inevi- 
tabil ignoranţi din perspectivă cosmică. Că 
nu există o *teologie naturală pozitivă şi că 
nu putem identifica pe cale raţională un 
anume sistem de revelaţie religioasă ca ex- 
primînd adevărul: „Rațiunea nu poate hotă- 
ri aici nimic.“ 

Plecînd de la această premisă agnostică, 
Pascal argumentează mai departe că oame- 
nii rezonabili și prudenţi trebuie să-și parie- 
ze viaţa pe catolicismul roman şi să depună 
toate ostenelile spre a se convinge de ade- 
vărul acestui sistem. Dacă procedează așa 
și dacă sistemul se dovedește adevărat, vor 
dobîndi fericirea veșnică. ar dacă sistemul 
se dovedeşte fals, moartea însemnînd atunci 
aneantizare, ce au de pierdut? Pe cînd dacă 
optează să se bucure în cît mai mare măsu- 
ră de ceea ce ne oferă lumea de aici, atunci 
asta e tot ce cîştigă, în cel mai bun caz; iar 

în cazul cel mai rău, vor fi osîndiţi la chi- 
nuri veşnice. „Și atunci — conchide Pascal 
— propunerea noastră se sprijină pe o forță 
infinită, cînd nu este decît finitul de riscat, 
la un joc în care șansa de a cîştiga și şansa 
de a pierde sînt egale iar câştigul e infinit“ 
($ 233 în aranjamentul lui Brunschvicg). 

Principala dar nu singura carență a aces- 
tui raționament constă în faptul că Pascal 
admite că nu există decît două pariuri alter- 
native: să devii romano-catolic sau nu. Dar 
conform propriei sale premise de bază pri- 
vind ignoranţa totală, mulțimea sistemelor 
cosmice alternative, toate, potrivit ipotezei, 
egal de probabile, nu poate fi decît infinită. 
Același lucru este valabil și despre submul- 
ţimea sistemelor ce făgăduiesc fericirea şi 
ameninţă cu chinuri veșnice, respectiv răs- 
plata sau pedeapsa pentru o gamă infinită 
de moduri de viață recomandate sau blama- 
te. Cum ideea de bază a pariului fusese în 
orice caz importată în creştinism din islam, 
este destul de curios că Pascal nu s-a gîndit 
măcar la acest pariu alternativ particular. 

Pariul lui Pascal are o poziţie unică prin- 
tre argumentele celebre ale teologiei natu- 
rale, prin faptul că oferă pentru credință o 
motivaţie şi o rațiune doveditoare (vezi ra- 
ţiune). Căci Pascal în mod vădit încearcă să 
ofere o rațiune prudenţială pentru autoper- 
suasiune, și nu vreun fel de probe privind 
adevărul efectiv al concluziilor recoman- 
date. 

William *James, într-un faimos eseu de- 
spre „Voința de a crede“, a susținut, urmîn- 
du-l pe Pascal, că în anumite cazuri, limi- 
tate dar deosebit de importante, credinţele 
noastre trebuie să fie determinate integral 
de „firea noastră pasională“. EI sublinia tot- 
odată, servindu-se de o imagine electrică, 
faptul că anumite opţiuni sînt, pentru indi- 
vizi determinaţi în momente determinate, vii 
sau moarte din punct de vedere psihologic. 
Dar această observaţie importantă nu poate 
umple lacuna din raționamentul lui Pascal. 


Parmenide din Eleea. Filozof grec care, 
dacă se poate da crezare dialogului platoni- 
cian Parmenide, trebuie să se fi născut în 
jurul anului 510 a.Chr. A scris un poem din 
care s-a păstrat mai mult decît din oricare 
alt *presocratic. Poemul e, totodată, mai fi- 
lozofic, în sensul actual al cuvîntului, decît 
orice scriere anterioară. O parte a sa, „Ca- 


patru elemente 


lea adevărului“, constă din argumente a 
priori privitoare la natura ființei. Cealaltă, 
„*Calea Aparenţei', este o cosmologie tradi- 
ţională nereconstituibilă în care nu crede 
nici măcar autorul ei. Prin cea dintii, unde 
sînt negate realitatea timpului, pluralitatea 
şi mișcarea, Parmenide ni se înfățișează 
drept primul filozof metafizician din Euro- 
pa (vezi metafizică). 


particulare. Vezi universale (sau: univer- 
salii) și particulare. 


particular egocentric. Termen folosit de 
Russell pentru cuvintele și expresiile inde- 
xicale. 


Pascal, Blaise (1623-1662). Matematician, 
fizician și teolog francez. După ce se făcu- 
se cunoscut prin lucrări de hidrodinamică 
şi de teoria matematică a probabilităților, în 
1654 are experienţa unei revelații care-l în- 
deamnă către studii religioase. A ajuns un 
apropiat al grupului jansenist de la *Port 


Ra 

cele 18 Lettres provinciales (Scrisori 
provinciale) (1656-1657), îndreptate cu 
precădere împotriva iezuiţilor, Pascal exa- 
minează problemele fundamentale ale exis- 
tenţei omeneşti din punctele de vedere psi- 
hologic şi teologic. Cugetările lui (Pen- 
s€es), o culegere alcătuită după însemnările 
sale şi publicată în 1670, sînt o operă de apo- 
logetică creştină, care susține că adevărata 
menire a raţiunii este de a-l aduce pe om la 
Dumnezeu pentru ca să acceadă la adevărul 
sau binele suprem la care firea lui aspiră. 


patru cauze, doctrina celor. Vezi cauzele: 
materială, formală, eficientă şi finală. 


patru elemente. Cele patru entități consi- 
derate de filozofii greci drept constituenții 
de bază ai universului fizic: pămîntul, ae- 
rul, focul și apa. Fiecare dintre ele avea cîte 
două calități: pămîntul — rece şi uscat; 
aerul — cald şi umed; focul — cald și us- 
cat, apa — rece şi umedă. Elementele cu 
calități comune erau capabile să se trans- 
forme unul în celălalt; de exemplu, apa se 
putea transforma în pămînt, ambele avînd 
calitatea de a fi reci. Doctrina celor patru 
elemente a continuat să joace un rol de că- 
petenie în explicarea lumii fizice pînă în 
secolul al XVII-lea. Compară chintesență. 


P patru umori 

(cele) patru umori. Cele patru fluide din 
corp despre care Galen considera că trebuie 
să se afle în echilibru pentru păstrarea sănă- 
tății fizice şi psihice. Ele erau sîngele, fie- 
rea (bila galbenă), flegma și melancolia 
(bila neagră). Doctrina, la fel ca și aceea a 
celor patru elemente, a dăinuit pînă în se- 
colul al XVII-lea, stînd la baza filozofiei şi 
a medicinei clinice medievale. 


păcatul originar. În cadrul învățăturii 
creştine tradiţionale, doctrina că întreg nea- 
mul omenesc moşteneşte şi este corupt de 
păcatul ivit pentru prima dată în lume prin 
neascultarea lui Adam și a Evei. Drept ur- 
mare, după Cădere, firea omenească ca ata- 
re este inerent coruptă, stare din care poate 
fi scoasă numai de harul divin. Mulţi teo- 
logi moderni interpretează această doctrină 
nu drept o relatare istorică privind originile 
păcatului omenesc, ci ca expresie a ideii că 
păcatul îşi are originea în trufia și voinţa 
îndărătnică a omului, care se răzvrătesc îm- 
potriva autorității lui Dumnezeu. 


pătratul opoziției. În textele medievale, o 
diagramă ce rezumă relaţiile logice dintre 
cele patru Propoziţii categorice avînd toate 
același subiect şi același predicat (vezi silo- 
gism). Aceste Propoziţii sînt reprezentate 
tradițional prin A, E, /, O. 

Cînd respectivele Propoziţii sînt formali- 
zate în logica modernă a predicatelor, se 
constată că aceste relații nu au fost toate 
formulate corect. Explicaţia stă în faptul că 
logica tradițională operează sub presupozi- 
ţia că pentru fiecare termen există, sau a 
existat, cel puţin un lucru la care termenul 
se aplică. În logica modernă nu se face pen- 
tru predicate o presupoziție corespunzătoa- 
re; e posibil să nu existe nimic la care un 
predicat dat să poată fi corect aplicat. Dacă 
se admite posibilitatea ca nimic să nu fie S, 
atunci dintre relaţiile indicate în diagramă 
rămîn valabile numai cele de *contradicție. 


Toţi S sînt P 


Termenul „pătratul opoziţiei“ este uneori 
folosit într-un sens extins, acoperind orice 
mulțime de patru Propoziţii între care exis- 
tă „opoziţiile“ sau relaţiile logice indicate 
în diagramă. Asemenea Propoziţii pot fi 
construite, de exemplu, folosind oricare doi 
termeni A şi B (cum ar fi „negru“ şi „alb“) 
pentru care „c este A“ şi „c este B“ sînt 
contrare, dar nu contradictorii. Atunci, „c 
nu este A“ şi „c nu este B“ vor fi subcon- 
trare. Vezi și contradictoriu; contrar, sub- 
contrarii. 


pedeapsă. În sensul lui deplin şi central, 
cuvîntul desemnează aplicarea intenționată 
de către o autoritate faţă de un infractor a 
unei sancțiuni ce se doreşte dezagreabilă, 
pentru o încălcare a regulilor instituite de 
acea autoritate. Referirea la intenţie şi refe- 
rirea la autoritate sînt deopotrivă esenţiale. 
Dacă prin desfăşurarea naturală a eveni- 
mentelor fumatul intens și prelungit face să 
apară la individul Smith un cancer pulmo- 
nar, această nenorocire, pe care putem pre- 
supune că n-a dorit-o nimeni, nu poate fi 
calificată în sens strict drept o pedeapsă pe 
care ar fi primit-o pentru că s-a complăcut 
în această deprindere. Tot așa, dacă eu cu 
de la mine putere îl ucid pe ucigașul tatălui 
meu, nu va fi vorba de pedeapsă, ci de răz- 
bunare. 

Obiect de controversă filozofică nu este 
atît definiţia cuvîntului „pedeapsă“, cât jus- 
tificarea instituţiei desemnate de el. Justifi- 
carea pedepsei trebuie dată în termeni de 
descurajare, de retribuţie (răsplată), de re- 
paraţie sau de îndreptare? Primul pas esen- 
țial este să distingem între justificarea pe- 
depsirii unor persoane particulare și justifi- 
carea menţinerii unor sisteme de legi ce 
prevăd pedepse pentru infracțiuni. În pri- 
mul caz, cel al justificării unor pedepse 
particulare în cadrul unui sistem de legi, 
problema decisivă trebuie să fie aceea de a 
şti dacă cel din boxa acuzaților a încălcat 
sau nu legea și care este pedeapsa prevăzu- 
tă: pedeapsa este astfel întotdeuna esențial- 
mente retributivă, fie şi numai în sensul 
foarte diluat că trebuie aplicată unui infrac- 
tor şi pentru o infracțiune. În cel de-al doi- 
lea caz, cel al justificării menținerii unui 
sistem de drept pozitiv prin pedepsirea 
celor care îl încalcă, răspunsul general este, 

fiind dată distincţia fundamentală dintre 
cele două contexte, că obiectivul primor- 
dial al întregului exercițiu nu poate fi decît 
descurajarea infracțiunilor: încurajarea mo- 
durilor de comportament prescrise şi înfrâ- 


narea de la cele interzise. Probleme privi- 


toare la retribuție, reparație sau îndreptare 
încep să se pună atunci cînd, sau în măsura 
în care, sistemul nu izbuteşte să-și atingă 
scopul de descurajare. Vezi drept, filozofia d. 


Peirce, Charles Sanders (1839-1914). Fi- 
zician și filozof american, întemeietorul 
*pragmatismului. A absolvit Universitatea 
Harvard în 1859, s-a angajat apoi la U.S. 
Coast and Geodetic Survey, iar în timpul li- 
ber studia și ocazional preda filozofia. 
Eseurile sale de logică, epistemologie şi 
metafizică au fost publicate postum în opt 
volume: Collected Papers (1931-1958). 

Pragmatismul aşa cum l-a formulat 
Peirce era o metodă filozofică de a stabili 
semnificaţiile conceptelor şi ale credințe- 
lor, metodă conform căreia ideea noastră 
despre orice lucru este ideea privind efecte- 
le sensibile ale acestuia, deosebite în con- 
formitate cu semnificaţia lor practică. Ade- 
vărate sînt acele idei la care şi-ar da asenti- 
mentul cercetătorii serioşi după o temeinică 
examinare (vezi și failibilism). În eseul Fi- 
xarea convingerii, Peirce scoate în eviden- 
ţă deosebirea practică dintre credință (con- 
vingere) și îndoială: prima călăuzeşte acţiu- 
nea, cea de a doua stimulează cercetarea în 
strădania de a ajunge la o credință (convin- 
gere). Dezacordul cu definiţia „adevărului“ 
avansată în scrierile lui William * James l-a 
făcut pe Peirce să-și reboteze propria teorie 
„pragmaticism“. 

Peirce a fost şi un pionier în dezvoltarea 
logicii formale moderne. Inspirat de lucră- 
rile lui De Morgan, a extins metodele alge- 
brice ale lui Boole la logica relaţiilor, intro- 
ducînd distincţia dintre relaţiile monadice, 
diadice și poliadice. A prezentat şi prima 
expunere a calculului propoziţional sub 
formă de calcul al valorilor de adevăr. Prin- 
tre contribuţiile sale la filozofia ştiinţei se 
numără o ameliorare a versiunilor mai tim- 
purii ale teoriei frecvenţiale a probabilității 
și formularea ideii de justificare a *induc- 
ției ca fiind metoda care pe termen lung du- 


percepție j: 


ce în mod necesar la succes dacă în genere 
există vreo metodă care duce la succes. 


pelagianism. Erezie propagată în secolul al 
V-lea de călugărul britanic Pelagius. Ea 
nega păcatul originar şi susținea că omul 
poate, prin propria-i voință liberă şi fără 
intervenţia harului divin, să ducă o viață fă- 
ră de păcat şi să dobîndească viața veşnică. 
Vezi și Augustin din Hippona, Sf. 


percepţie. Într-o interpretare restrînsă la 
percepţia senzorială, o temă mult dezbătută 
de filozofi. Interesul lor s-a centrat asupra 
analizei susţinerilor după care percepem 
obiecte din *lumea exterioară — nu numai 
lucruri materiale, ci și alte perceptibile, 
precum umbrele, flăcările sau curcubeele. 
Principala chestiune controversată este în 
ce măsură avem aici o sursă sau o formă a 
cunoașterii. Răspunsului afirmativ al sim- 
țului comun i se opune argumentul iluziei 
(vezi iluzie, argumentul i.), care sună astfel: 
de vreme ce oricînd riscăm să comitem 
erori perceptuale, iar în fapt le și comitem 
adesea, nu avem suficiente temeiuri de a 
accepta că percepţia e cunoaştere sigură, în 
general sau fie și într-un singur caz. *Teo- 
ria reprezentativă a percepției și, mai gene- 
ral, *teoria cauzală admit deopotrivă că 
obiecte din lumea exterioară sînt stimuli ce 
fac să apară în noi *date senzoriale (priva- 
te). Pe de altă parte, ambele teorii neagă că 
am fi vreodată nemijlocit conştienţi de 
obiectele (publice) înseși (vezi vălul apa- 
renţei). Dacă acest punct de vedere ar fi co- 
rect şi dacă potrivit modului nostru curent 
de a gîndi percepția nu ne confruntăm nici- 
odată nemijlocit cu obiecte publice de 
vreun fel, atunci este cu neputinţă să ştim 
ceva despre asemenea obiecte şi nici măcar 
dacă ele există, încît să putem afirma că ele 
sînt cauza percepțiilor noastre senzoriale, 
dintre care unele pot sau nu să fie reprezen- 
tări fidele ale obiectelor ce le produc. 

La această dificultate radicală, *fenome- 
nalismul vine cu un răspuns de o radicali- 
tate pe măsură: orice discurs despre aseme- 
nea ipotetice obiecte publice este în reali- 
tate reductibil la discursul despre propriile 
noastre date senzoriale private — actuale 
sau posibile. Mulţi alţi filozofi de astăzi 
susțin ceea ce ei consideră a fi o versiune 

sofisticată a unei poziţii pe care adversarii 
ei o numesc cu condescendenţă *realism 
naiv. Sofisticarea constă în a susține că 
atunci cînd un obiect public cauzează în 
percipient un dat senzorial, percipientul 
respectiv percepe acel obiect, așadar este 
nemijlocit conștient de el. De obicei se 
adaugă cîte ceva despre pericolul confun- 
dării explicaţiei fiziologice a mecanismelor 
percepției (unde aparatul senzorial apare ca 
asigurînd verigi în lungi lanţuri cauzale) cu 
analiza filozofică (în care percepția actuală 
se cere a fi explicată ca fiind esențialmente 
nemijlocită şi directă). 


percepție extrasenzorială (sau PES). O 
varietate de presupuse fenomene de dobîn- 
dire a informaţiei fără nici o utilizare a sim- 
ţurilor (vezi parapsihologie). PES se chea- 
mă telepatică dacă informaţia este primită 
de la alți oameni sau de la animale; altmin- 
teri, se cheamă vizionară. Dacă această in- 
formaţie este căpătată înainte de a fi deve- 
nit disponibilă celeilalte persoane, sau în 
obiectele şi evenimentele înseși, PES se 
cheamă precognitivă (vezi precogniţie). 
Date fiind aceste definiţii, este greşit, deşi e 
ispititor şi frecvent, să se accepte sugestia, 
cuprinsă implicit în etichete cu rezonanță 
pozitivă precum „PES“, „telepatie“ și 
„clarviziune“, că aici cercetătorii investi- 
ghează neapărat un mijloc anterior necu- 
noscut de dobîndire şi transfer al informa- 
ției. În practica experimentală, toate con- 
ceptele-cheie apar definite nu în termenii 
unor ipotetice mijloace noi (fie şi foarte 
vag indicate), ci în termenii absenței totale 
a oricăror mijloace cunoscute — senzoriale 
sau de alt fel. 

Un corolar al acestei situații s-ar părea că 
este acela că fenomenele PES sînt esenţial- 
mente statistice, ceea ce, desigur, nu în- 
seamnă că sînt nesemnificative sau ireale. 
Toate mărturiile privind autenticitatea lor 
sînt fie singulare şi anecdotice, fie cantita- 
tive şi experimentale. Cum însă „PES"“ nu 
este numele vreunui mijloc sau mecanism, 
este lipsit de sens să întrebăm, despre orice 
şir de corespondențe dintre conjecturile sau 
alte materiale produse de subiect şi presu- 
pusele lor ţinte, care corespondențe parti- 
culare se datorează PES şi care, dimpotri- 
vă, apar cu necesitate „potrivit cu legea 


mediilor“. Tot ce putem face, în condiții în 
care sperăm că sînt excluse mijloacele sen- 
zoriale şi inferența obișnuită, este să obser- 
văm că există o corespondenţă statistic 
semnificativă între şirul de conjecturi şi 
şirul țintelor. 

Pînă nu demult majoritatea parapsiholo- 
gilor, împărtășind o viziune carteziană de- 
spre om, vedea în telepatie o comunicare 
directă între spirite sau suflete esențialmen- 
te necorporale, iar în clarviziune un înlo- 
cuitor al percepţiei la un asemenea suflet. 


pereche ordonată. Pereche avînd ca pro- 
prietate de bază aceea că două perechi sînt 
identice dacă şi numai dacă primul membru 
al uneia este identic cu primul membru al 
celeilalte, iar cel de-al doilea element al 
primeia, cu cel de-al doilea element al ce- 
leilalte. Perechea ordonată formată din b şi 
c se scrie sub forma <b,c>. Astfel, <b,c> = 
<d,e> dacă şi numai dacă b = d şi c = e. Pe- 
rechea ordonată <b,c> poate fi considerată 
drept mulţimea ((b),(b,c)), proprietatea ei 
de bază decurgînd conform teoriei elemen- 
tare a mulțimilor. Această idee de ordine 
este generalizabilă la un n-uplu (vezi n-uplu 
ordonat). 


perfecțiune. Vezi argumentul gradelor de 
perfecţiune. 


perfecţiune, principiul p. Principiu al fi- 
lozofiei lui Leibniz, potrivit căruia Dumne- 
zeu creează cea mai bună dintre toate lumi- 
le posibile, adică o lume în care se realizea- 
ză maximum de perfecțiune cu un mini- 
mum de neajunsuri. Vezi și Leibniz; teo- 
dicee. 


performativ(ă). Rostire cum ar fi „Pro- 
mit““, care este ea însăși săvîrşire a unui act 
(în exemplul nostru, actul de a promite) şi 
nu descrierea acestuia. J. L.. *Austin, care a 
introdus termenul, pare să nu fi sesizat că 
această idee a fost anticipată de *Hume, în- 
deosebi acolo unde, în Tratat, se ocupă de 
promisiune. 


per genus et differentiam (expresie latină, 
însemnînd „prin gen și diferență“). Metodă 
de definire caracteristică logicii aristoteli- 
ce. Definiţia tradițională a omului ca fiind 
„animalul rațional“ plasează *specia noas- 

tră, om, înăuntrul clasei mai cuprinzătoare 
(= *gen) animal, după care o distinge de 
toate celelalte specii prin capacitatea de a fi 
rațional și, implicit, de a fi irațional. fun- 
damentum divisionis este, aşadar, aici, 
această capacitate, sau lipsa ei. 


peripatetic (sau peripatetician). Discipol 
al lui Aristotel; cuvîntul derivă din obice- 
iul, statornicit în *Liceul său, de a ţine lec- 
ţii plimbîndu-se. 


Peripatos. *Liceul lui Aristotel. 


perlocuţie. Rostire cu efecte perlocuţiona- 
re. Despre efectele pe care diversele rostiri 
le pot cauza (dar nu e obligatoriu să-le cau- 
zeze) se spune că reprezintă „efectele per- 
locuționare“ ale acestora. Vezi J. L. Austin. 


per se notum (în latină, cunoscut prin si- 
ne). Expresie folosită cu predilecție de Sf. 
*Toma d' Aquino pentru ceea ce el conside- 
ra că posedă un fel de evidență intrinsecă. 


persoană. Termen cu variate aplicaţii teh- 
nice şi semitehnice în filozofie. *Boethius 
definea latinescul persona drept naturae 
rationalis individua substantia (substanță 
individuală de un gen rațional), conceptul 
de raționalitate revenind apoi mereu în alte 
explicaţii ale termenului. *Locke făcea dis- 
tincție între „persoană“ şi „om“, spunînd 
despre primul că e „un termen juridic“ care 
se aplică „numai agenţilor inteligenți care 
au capacitatea de a sta în justiție și sînt sus- 
ceptibili de fericire şi nenorocire“. (Eseu 
asupra intelectului omenesc, cartea II, cap. 
27). Termenul are o deosebită importanță 
în filozofia morală a lui *Kant, care-l defi- 
nește într-un mod foarte asemănător lui 
Locke: „Persoană este acel subiect ale cărui 
acțiuni sînt susceptibile de imputare.“ (/n- 
troducere în metafizica moravurilor). Kant 
spune că persoanele sînt demne de respect 
pentru că îşi impun legi lor înşile. 
Problema dacă persoanele sînt entități 
esențialmente mentale sau fizice a făcut 
obiectul unor ample discuţii (vezi identitate 
personală). P. F. Strawson sugerează că 
„persoană“ e un „concept primitiv din 
punct de vedere logic, astfel încît unui unic 
individ de acest unic tip i se aplică deopo- 
trivă predicate ce exprimă stări de conștiin- 


ță și predicate ce exprimă caracteristici cor- 
porale“. 


personalism. Teorie din secolul nostru, în 
bună parte de origine americană, conform 
căreia persoana este ontologic fundamenta- 
lă, iar cercetarea filozofică în totalitatea ei 
trebuie să se desfăşoare cu referire la con- 
ceptul de persoană. Teoria, cu caracter 
idealist, este totodată îndeobşte teistă prin 
aceea că vede în Dumnezeu manifestarea 
primară a personalităţii. Vezi și idealism. 


perspectivism. Punctul de vedere potrivit 
căruia lumea exterioară este interpretată 
întotdeauna prin prisma unor sisteme alter- 
native de concepte și credinţe şi că nu exis- 
tă nici un criteriu independent și cu autori- 
tate în raport cu care să se poată spune că 
unul din aceste sisteme este mai valabil 
decît un altul. Perspectivismul apare în 
multe din scrierile lui *Nietzsche, dar este 
cel mai bine cunoscut din opera lui *Ortega 
y Gasset. Extins la domeniul studiilor ling- 
vistice, el pune probleme ce i-au interesat 
pe *Quine şi pe alţi filozofi, privitoare la 
posibilitatea sau imposibilitatea traducerii 
dintr-o limbă în alta (vezi traducere). 


pesimism. Vezi optimism şi pesimism. 


peștera, imaginea p. Ilustrare dată de Pla- 
ton în Republica (Cartea a VII-a) deosebirii 
dintre cunoaştere şi iluzie, dintre realitate şi 
aparenţă. Nişte oameni legaţi cu lanţuri în- 
tr-o peşteră, cu fața spre un perete neted, în 
spatele cărora arde un foc, nu pot să vadă 
decît umbre, pe care le iau drept obiecte 
reale. Cînd unul din ei, după ce a ieşit din 
peșteră şi a văzut la lumina soarelui lumea 
reală, revine printre ei, îi vine greu să se 


„acomodeze cu lumina palidă dinăuntru; el e 


ridiculizat de foştii lui tovarăşi și nu izbu- 
teşte să-i convingă că ceea ce văd ei nu sînt 
decît reflexe vagi ale realității. Vezi Platon. 


petitio principii. Denumire latină pentru 
eroarea logică de a lua ca dat, într-un enunţ 
sau raționament, tocmai ceea ce e în dis- 
pută. 


Philolaos din Crotona. Discipol al lui *Pi- 
tagora, născut pe la mijlocul secolului al 
V-lea a.Chr. Cele douăzeci de fragmente 


P”* 

adesea substanţiale atribuite lui Philolaos 
par a fi contrafaceri post-aristotelice, dar o 
sursă îi atribuie sugestii embriologice de 
natură să arunce lumină asupra unei faze 
timpurii a dezvoltării cosmologiei pitago- 
rice. Vezi presocratici. 


Philon (c. 20 a.Chr.—c. 50 p.Chr.). Perso- 
nalitate de frunte a comunităţii evreiești din 
Alexandria, care a realizat o amplă sinteză 
între gîndirea greacă şi cea iudaică. Volu- 
minoasele sale scrieri (s-au păstrat peste 
treizeci de tratate filozofice în originalul 
grecesc, împreună cu unele traduceri latine 
sau armene ale altora) sînt pentru noi cel 
mai complet ghid în aria ideilor eleniste 
ebraice şi constituie totodată o importantă 
sursă istorică. Ele constau în principal din 
expuneri alegorice ale Pentateuhului, dar 
cuprind și cîteva lucrări pur filozofice. 
Există şi două documente istorice în care 
sînt povestite răscoale antievreiești din 
Alexandria şi o ambasadă ulterioară la Ro- 
ma, condusă de el. Cea mai importantă in- 
fluență directă a sa s-a exercitat asupra gîn- 
ditorilor greci creştini, începînd cu *Cle- 
ment din Alexandria și cu *Origene, dar 
scopurile și metodele sale au aşezat temelia 
pentru filozofiile islamică, iudaică şi latin- 
creștină. 


piatra filozofală. Substanța ipotetică pe 
care o căutau alchimiștii (vezi alchimie), 
menită să le permită transformarea metale- 
lor nenobile în aur. Apare în scrierile alchi- 
miștilor sub sute de denumiri diferite şi 
fanteziste. 


Pico della Mirandola, Giovanni (1463— 
1494). Filozof italian care a avut strînse 
legături personale și cărturărești cu *Aca- 
demia din Florenţa. Studiul său despre 
*Kabbalah a fost prima scriere serioasă în 
acest domeniu a unui învăţat creştin. Deși 
în materie de religie era un drept-credin- 
cios, disputația propusă de el asupra a 900 
de chestiuni teologice şi filozofice a fost in- 
terzisă de Papă (1486). Discursul său de- 
spre om, compus pentru această ocazie, 
este o expunere elocventă privind respon- 
sabilitatea şi demnitatea umane. 


Pitagora din Samos. Filozof şi mistic grec 
despre care se spune că ar fi fugit din insula 
sa natală pentru a scăpa de tirania lui Poly- 
crates. S-a stabilit în Crotona, o colonie 
greacă din sudul Italiei, unde a murit, după 
cît se pare, către sfîrşitul secolului al VI-lea 
a.Chr. Dar deja pe vremea tinereţii lui 
*Platon, la finele secolului al V-lea, Pita- 
gora era o figură învăluită în mister şi le- 
gendă. Pare să fi fost întemeietorul unei 
secte religioase şi totodată, probabil, stră- 
moșul speculativ cel mai de seamă al ştiin- 
ței moderne a naturii — guru-ul unui 
ashram și deopotrivă întemeietorul unei 
şcoli de cercetare. 

În prima dintre cele două calităţi ale sale 
a propovăduit o doctrină a transmigrației 
sufletelor şi, în consecinţă, a înrudirii dintre 
toate fiinţele vii. Membrii confreriei pita- 
gorice erau obligaţi să respecte o mulțime 
de tabuuri rituale, printre care şi bizara in- 
terdicţie de a mînca bob. 

În partea științifică, nu-i nici un motiv să 
punem la îndoială tradiția potrivit căreia 
Pitagora însuşi a descoperit, poate măsu- 
rînd lungimile potrivite ale corzii la un 
monocord, că principalele intervale muzi- 
cale se pot exprima prin rapoarte numerice 
simple între primele patru numere întregi. 
Această descoperire aparent modestă îi va 
fi sugerat ideea crucială că, într-un fel, se- 
cretul înțelegerii Naturii rezidă în matema- 
tică. Dacă numerele singure sînt suficiente 
pentru explicarea „consonanţelor“, oare nu 
ar putea fi exprimate şi toate celelalte lu- 
cruri prin cîte un număr sau o proporție? Și 
mai apoi, dată fiind importanţa pe care o au 
aici primele patru numere întregi, ca şi fap- 
tul că suma lor poate fi reprezentată prin- 
tr-un remarcabil triunghi echilateral format 
din zece puncte, era de presupus că acest 
număr zece, decada, într-un fel „cuprinde 
întreaga natură a numărului“. Această re- 
prezentare 

* 
* % 
XX % 
XX x 


era numită tetraktys-ul decadei. Nu-i de 
mirare că ea a devenit obiect de venerație 
religioasă şi că legămîntul cel mai straşnic 
al pitagoricilor începe cu cuvintele: „Jur pe 

cel ce a dat generaţiei noastre tetraktys-ul, 
care cuprinde obîrşia şi rădăcina naturii 
veşnice..." 

E foarte posibil ca Pitagora însuși să fi 
descoperit teorema ce-i poartă şi azi nume- 
le, ca și corolarul ei privind incomensura- 
bilitatea laturilor pătratului cu diagonala. E 
ceva mai puţin probabil că el a inventat 
doctrina *muzicii (sau armoniei) sferelor și 
că a descoperit identitatea Luceafărului de 
Dimineaţă cu Luceafărul de Seară. 


pitagorism. Doctrinele filozofice şi modul 
de viaţă asociate cu *Pitagora. Discipolii 
săi s-au scindat după o vreme în două gru- 
puri: „acusmaticii“ sau „pitagoriștii““, care 
au fost depozitarii laturii mistice şi rituale a 
doctrinelor sale, și „matematicii“, care au 
continuat preocupările sale ştiinţifice. 
Aceştia din urmă erau ferm încredințaţi că 
universul e într-un fel esențialmente mate- 
matic, mai precis aritmetic; ba par să fi gîn- 
dit chiar că este alcătuit din numere. O difi- 
cultate majoră de care s-a lovit această idee 
a fost descoperirea, făcută de Pitagora în- 
suși, a incomensurabilității dintre diagona- 
la şi laturile pătratului, la care s-au adăugat 
criticile formulate de *Parmenide şi de 
*Zenon din Eleea. Influenţa duală a lui Pi- 
tagora ca figură uriașă dar mereu învăluită 
în ceață s-a propagat prin veacuri. Ea se 
manifestă, sub ambele aspecte, în Republi- 
ca lui Platon şi tot aşa, deşi la mare distanță 
în timp, în numerologia excentrică a lui 
Nostradamus și concomitent în dialogurile 
ştiinţifice ale lui Galilei: „Cartea naturii 
este scrisă în limbajul matematicii." Vezi și 
neopitagorism. 


PK. Vezi psihokinezie. 


Platon. (c.428—c.348 a.Chr.). Filozof grec 
născut într-o familie aristocratică ateniană. 
Pare să-și fi văzut zădărnicite ambițiile po- 
litice, deşi nu se cunosc detalii cu privire la 
aceasta și nici cu privire la alte elemente 
importante din biografia sa. S-a numărat 
printre apropiații lui Socrate pînă la judeca- 
rea şi moartea acestuia din urmă, cînd Pla- 
ton avea douăzeci și nouă sau treizeci de 
ani. Nu se ştie însă cu certitudine cînd anu- 
me a început Platon să scrie dialoguri în 
care Socrate apare de obicei ca personaj 


central. E posibil ca lucrul să se fi petrecut 
înainte de moartea lui Socrate, după cum e 
posibil să se fi petrecut abia cu doi ani mai 
tîrziu. Tot aşa, nu e sigur cînd anume, îm- 
preună cu matematicianul Theaitetos, a în- 
fiinţat o şcoală cunoscută sub numele de 
Academie; e posibil ca Platon să fi avut 
atunci ceva mai puţin de patruzeci de ani, 
dar e posibil, tot aşa, să fi fost pe la mijlo- 
cul celui de-al şaselea deceniu de viaţă. 

Există peste douăzeci de dialoguri ce i se 
pot atribui cu siguranță. Nu există certitu- 
dine în privinţa ordinii precise în care ele 
au fost redactate, în schimb pot fi reparti- 
zate în chip natural în trei grupuri, conside- 
rate a reprezenta, respectiv, perioada tim- 
purie, cea de mijloc şi cea târzie ale evolu- 
ției sale. Nu pentru toate dialogurile există 
unanimitate în ce priveşte plasarea în unul 
sau altul din aceste grupuri; schimbarea lo- 
cului unui singur dialog, cum este de exem- 
plu Timaios, poate avea vaste implicaţii 
asupra viziunii unui cercetător despre evo- 
luţia lui Platon. 

Majoritatea dialogurilor timpurii se ocu- 
pă de excelența caracterului, adică ce virtu- 
te (areiz) şi de dezvoltarea ei. Socrate ne 
este înfățișat adesea ca fiind preocupat de 
găsirea definiţiilor pentru diferite virtuţi: 
curajul (în Laches), sănătatea psihică sau 
înțelepciunea (în Charmides), pietatea (în 
Eutyphron), sau pentru virtute în general 
(în Menon). Declarîndu-se nedumerit, So- 
crate îndeamnă pe cîte un interlocutor să 
ofere o explicaţie a virtuţii în cauză, dar re- 
fuză să se mulțumească cu exemple, stă- 
ruind să i se formuleze o caracterizare ge- 
nerală care să poată fi folosită pentru a 
decide dacă ceva este sau nu un exemplu al 
respectivei virtuți. O dată oferită o aseme- 
nea explicaţie, Socrate îl asaltează pe inter- 
locutor cu întrebări la care se cere răspuns 
prin „da“ sau „nu“, iar prin inferenţe scoase 
din enunţurile la care partenerul de discuţie 
a aderat, Socrate îl face pe acesta să ajungă 
a se contrazice. După care se poate încerca 
o altă definiţie sau cîteodată i se oferă par- 
tenerului şansa de a-şi modifica răspunsul 
dat la una din întrebările lui Socrate. Ori- 
cum s-ar proceda însă, se ajunge la o altă 
contradicţie, iar cînd dialogul se încheie, 

participanţii se află în aceeași stare de ne- 
dumerire ca şi Socrate. 

Platon îl prezintă pe Socrate nu doar ca 
pe un căutător de definiţii. Metoda socrati- 
că este aplicată şi în legătură cu întrebările 
despre virtute de felul „Poate fi învățată 
virtutea?" sau „Este spiritul de dreptate tot 
una cu pietatea?" Se sugerează însă în mai 
multe rînduri că trebuie mai înfîi stabilit ce 
este o virtute, înainte de a putea spune orice 
altceva despre ea sau înainte de a spune da- 
că un om sau o acțiune manifestă respecti- 
va virtute. 

Deşi dialogurile timpurii nu se soldează 
cu acceptarea vreunei definiţii, ele cuprind 
totuși doctrine etice. Atunci cînd acestea 
sînt formulate explicit (ca în Protagoras şi 
Gorgias), caracterul lor paradoxal nu este 
minimalizat. Punctul de vedere către care 
se simte atras Platon, chiar şi atunci cînd îl 
pune pe Socrate să-l atace, este unul con- 
form căruia brice virtute este cunoaştere. 
Curajul, spre exemplu, ar consta în a şti de 
ce să te temi. Un bărbat se comportă cura- 
jos într-o bătălie nu pentru că şi-ar domina 
repulsia naturală de a fi ucis sau mutilat, ci 
pentru că ştie că e mai rău să se facă de ru- 
şine ori să fie luat prizonier și transformat 
în sclav şi de aceea se teme mai mult de 
această alternativă. 

De această idee se leagă strîns concepția 
timpurie a lui Platon despre convingerea 
rațională. Adesea, pentru a convinge pe ci- 
neva să acționeze într-un anumit fel, noi îi 
arătăm că acționînd în acest fel, va realiza 
(respectiv că neacţionînd aşa nu va izbuti 
să realizeze) ceva ce el doreşte, ceva soco- 
tit de el drept un „bine“. Este evident că 
orice om numește „bune“ anumite lucruri 
(de pildă, propria-i viață sau un folos), ur- 
mărindu-le prin ceea ce face; şi că unii 
oameni pot fi convinşi să-și schimbe opțiu- 
nea atunci cînd li se arată că ea se află în 
conflict cu ceva dorit de ei în mai mare mă- 
sură, cu ceva socotit de ei „mai bun“. Por- 
nind de aici, Platon avansează mai departe 
teza că de fapt toți oamenii urmăresc un 
bine ultim, iar cînd acţionează rău, o fac nu- 
mai pentru că nu ştiu care este acest bine. 

Dacă însă toţi oamenii ce comit fapte 
rele doresc binele și nu ajung la acesta doar 
pentru că nu știu ce este bine, ar însemna că 


nu poate exista faptă rea comisă în mod 
voit. Şi mai departe, dacă orice faptă repro- 
babilă este rezultatul ignoranței, nu poate 
exista om care să ştie ce este bine dar să-i 
lipsească forţa de caracter necesară pentru 
a-l urmări, aşadar nu există akrasia sau 
*slăbiciune a voinţei. O altă teză parado- 
xală este cea potrivit căreia cunoașterea pe 
care o presupune o anumită virtute este 
aceeași cu cea pe care o presupune oricare 
alta. Rezultă de aici ceea ce se cheamă 
„unitatea virtuţii“, care înseamnă pur și 
simplu că virtuțile nu sînt separabile; nu 
poți avea sănătate psihică (înțelepciune, 
cumpătare) fără să ai şi curaj; şi viceversa. 

Procedeul folosit de Socrate în dialoguri- 
le timpurii ale lui Platon este la fel de im- 
portant ca şi oricare din doctrinele la care 
conduce. Acest procedeu se bazează proba- 
bil pe un joc de dezbatere în comun din 
acea vreme, numit eristică: o persoană apă- 
ra o teză împotriva unui oponent care încer- 
ca s-o facă să îmbrăţişeze enunțuri aflate în 
contradicţie cu ea. În miinile unui polemist 
lipsit de scrupule, procedeul putea duce la 
izbîndă prin raționamente sofistice; astfel 
de exemple sînt prezentate în Euthydemos, 
unde Socrate apare încolţit de doi *sofişti 
înarmaţi cu o mulțime de stratageme argu- 
mentative. 

Platon folosea cuvîntul „eristică“ în sens 
peiorativ, prin contrast cu o versiune purifi- 
cată a activităţii argumentative, numită de 
el „dialectică“. Deseori însă argumentele 
puse în gura lui Socrate sînt la fel de fala- 
cioase ca acelea folosite împotriva lui în 
Euthydemos. Lucrul acesta s-ar putea dato- 
ra faptului că Platon nu dispunea de o soli- 
dă bază teoretică pentru deosebirea raţiona- 
mentelor valide de cele falacioase. Abia 
* Aristotel, elev iar mai apoi profesor la 
Academia lui Platon, a pus bazele teoriei 
logice scriind un manual pentru cei ce în- 
vățau dialectica. Reproșul explicit adresat 
de Platon practicanţilor eristicii nu era că 
argumentau defectuos, ci că desfăşurau ar- 
gumentări în jurul unor chestiuni nesemni- 
ficative şi că o făceau pentru gloria lor per- 
sonală. Personajul Socrate din dialoguri 
nu-şi arogă niciodată un merit personal 
pentru întîmpinările sale, iar dacă raţiona- 
mentele sale par uneori şubrede, obiectul şi 

ţinuta căutărilor sale nu sînt niciodată lip- 
site de seriozitate. Totuşi, metoda pe care 
Platon i-o atribuie lui Socrate în dialogurile 
sale este una esențialmente negativă. Ea 
este potrivită pentru a da în vileag inadec- 
varea unei definiţii propuse pentru o virtute 
sau a unei teze privitoare la virtuţi, nu însă 
şi pentru a produce definiția căutată. 
Această nepotrivire dintre metodă și obiec- 
tivul urmărit îl expune pe Platon reproșului 
că dialectica, oricît de serios ar fi practica- 
tă, nu poate servi decît la a submina credin- 
ţa oamenilor că există și pot fi descoperite 
anumite standarde de conduită. Perioada de 
mijloc a lui Platon poate fi privită ca o în- 
cercare de a înlătura această nepotrivire. 

Pe lîngă prezenţa acestei preocupări, pe- 
rioada de mijloc prezintă însă şi alte ele- 
mente noi. Pe Socrate nu-l mai vedem su- 
punînd opiniile altora la proba dialecticii. 
Acum, în lungi pasaje punctate de aprobări 
şi încurajări din partea interlocutorilor, el 
expune un sistem doctrinal. Această modi- 
ficare de stil este ilustrată izbitor de deose- 
birea ce există între Cartea I a Republicii 
(schițată, probabil, în perioada timpurie) şi 
celelalte nouă cărți ale ei. Schimbările de 
viziune ce însoțesc schimbarea de stil s-ar 
putea să fie reflexul unei crize profunde din 
viaţa lui Platon, despre care nu putem face 
decît speculaţii. 

Dialogurile timpurii, în contrast cu cele 
din perioada mijlocie, nu sugerează că pen- 
tru dobîndirea cunoașterii pe care o presu- 
pune virtutea omul ar trebui să se retragă 
din această lume, să devină indiferent față 
de bogăţie sau de reputaţie, ori să înveţe să 
disprețuiască plăcerile trupeșşti şi informa- 
țiile furnizate de simțuri. Preocuparea pen- 
tru un tărîm de dincolo de această lume de- 
vine, în perioada de mijloc, un izvor de vir- 
tute în aceeași măsură ca şi cunoaşterea a 
ceea ce se află acolo. Phaidon respinge ca 
ilogică ideea că virtutea curajului s-ar putea 
naște din teama față de altceva. Curajul se 
naște din indiferența dobîndită față de plă- 
cerile şi durerile trupești. 

Cu toate că şi în dialogurile timpurii apa- 
re o distincţie între cunoaştere şi opinie, 
aici nu se sugerează că obiectul cunoaşterii 
(ceea ce e cunoscut) ar fi de un tip diferit 
de obiectul opiniei. Ba chiar în Menon se 

sugerează, dimpotrivă, că omul îşi poate 
transforma opinia adevărată în cunoaştere 
elaborînd temeiuri prin care poate fi spri- 
jinită aceasta din urmă. În schimb, în Car- 
tea a V-a a Republicii se spune despre cu- 
noaştere și opinie că sînt două capacităţi şi 
că au obiecte distincte. Obiectul] cunoașterii 
este în sensul deplin al lui „este“ (este pe 
deplin real), pe cînd cel al opiniei, dacă 
aceasta e corectă, este şi el, dar nu în sensul 
deplin al lui „este“ (este doar parţial real). 

Pentru a înţelege acest mod particular de 
a vorbi, să-l concretizăm pe exemplul cău- 
tării de către Socrate a unei definiţii a drep- 
tății. Ceea ce caută Socrate este o formulă, 
„ĂYZ“, care să spună ce este dreptatea. 
Formula va fi socotită inadecvată dacă XYZ 
se poate dovedi nedrept în vreo privinţă. 
Dacă se spune, bunăoară, că dreptatea con- 
stă în a restitui oamenilor ceea ce ţi-au îm- 
prumutat și dacă se poate indica un caz în 
care nu ar fi drept să procedezi așa, formula 
este inadecvată. Pentru a fi adecvată, tre- 
buie să nu existe nici un moment, loc, îm- 
prejurare sau altceva în raport cu care să se 
poată spune că XYZ nu este drept. Dacă în- 
tr-o privinţă oarecare se poate spune despre 
XYZ că nu este drept, atunci nu putem spu- 
ne că XYZ este dreptatea în înțelesul deplin 
al cuvântului, că este cu adevărat sau în 
mod real dreptatea. 

Socrate, aşa cum ni-l zugrăveşte Platon, 
caută ceva mai mult decît o formulă ver- 
bală. Un enunţ este adevărat sau fals în vir- 
tutea a ceva numit „realitate“. O presupozi- 
ţie importantă a demersului socratic este că 
formula pe care el o caută nu este corectă 
prin convenţie sau decizie, ci este adevăra- 
tă. Trebuie, ca atare, să existe o realitate în 
virtutea căreia definiţia să fie adevărată, iar 
Socrate urmăreşte cunoaşterea acestei rea- 
lități. Realitatea pe care o descrie o defini- 
ție adevărată a dreptății nu este situată în- 
tr-un loc sau timp particular, nu este schim- 
bătoare şi este dreaptă în orice privință 
(este în deplinul înţeles al cuvîntului). d, 
absenţa oricărei descrieri adecvate a acestei 
realități, Platon îi spune „dreptatea însăși“, 
numind realităţile de acest fel Forme sau 
Idei. 

Insistenţa că obiectele cunoaşterii nu pot 
fi decît aceste Forme rezultă dintr-o exage- 

rare a cerinței ca ceea ce e cunoscut să fie 
cu necesitate adevărat, exagerare alimenta- 
tă şi de o particularitate a limbii grecești, 
care sugerează că proprietăţile sînt substan- 
țe. Dacă ceea ce e cunoscut trebuie să fie 
adevărat fără nici o restricţie (aceasta e 
exagerarea), atunci trebuie să fie posibil să 
spunem că el este fără restricții, dar așa 
ceva putem spune numai despre Forme. 
Despre nici un obiect din experienţa senzo- 
rială nu se poate spune că este drept, fru- 
mos, mare sau greu fără restricție. Aseme- 
nea lucruri vor fi întotdeauna nedrepte, urî- 
te, mici sau ușoare în comparaţie cu vreun 
alt lucru. Aşadar, nu poate exista cunoaș- 
tere a dreptăţii, frumuseţii, mărimii sau 
greutăţii obiectelor senzorial perceptibile, 
ci cel mult opinie adevărată despre ele. 

Aceasta este teoria Formelor. Ea consti- 
tuie încercarea ]ui Platon de a lămuri cum 
trebuie să stea lucrurile pentru ca demersul 
de căutare a definiţiilor să poată fi încu- 
nunat de succes. Încercarea sa nu oferă un 
răspuns; ea caracterizează doar obiectivul 
căutării. La întrebarea cum se poate efectiv 
ajunge la o definiţie, răspunsul îl dă într-o 
privință doctrina *reminiscenței sau re- 
amintirii (anamn&sis). Ea apare pentru pri- 
ma dată într-un dialog timpuriu, Menon, 
unde Platon sugerează că noi posedăm de 
la naștere o cunoaştere de care nu sîntem 
conştienţi dar de care ne vom aminti uşor 
dacă sîntem stimulați în mod potrivit. Lu- 
crul este ilustrat de Socrate în acest dialog 
prin aceea că obține răspunsul la o proble- 
mă de geometrie de la un sclav care n-a 
studiat deloc geometria. 

Scena cuprinde două faze: în prima scla- 
vul e ajutat să conştientizeze problema și 
să-şi dea seama că nu e în stare s-o rezolve; 
în cea de-a doua el e îndrumat, printr-o se- 
rie de întrebări judicios formulate, să des- 
copere singur răspunsul. Prima fază ar tre- 
bui, evident, să corespundă şi să dea o jus- 
tificare practicii socratice de respingere a 
definiţiilor oferite de alții la îndemnul său. 
Aceasta îi face conştienţi de problemă și de 
incapacitatea lor de a o rezolva. Nimeni în- 
să, nici Socrate însuşi, nu deţine încă răs- 
punsul și nu e capabil să ne călăuzească 
prin cea de-a doua fază. E posibil să nime- 
rim peste ceva care să ne stimuleze reamin- 


tirea a ceea ce se presupune că ştim deja, 
dar nu dispunem de o cale sistematică pen- 
tru a descoperi astfel de lucruri. 

În Menon nu se face nici o legătură între 
reamintire și forme; o asemenea legătură 
este făcută însă în Phaidon. Reamintirea nu 
e însă menţionată nicăieri în ampla discuție 
din Republica despre o disciplină numită 
„dialectica“, ce s-ar îndeletnici cu studiul 
formelor. Această disciplină prezintă vizi- 
bile afinități cu practica socratică din dialo- 
gurile timpurii, de vreme ce este interzisă 
celor ce n-au împlinit încă treizeci de ani, 
pe motiv că tinerii sînt prea dispuși să se 
pasioneze de controversă de dragul contro- 
versei şi sînt vulnerabili la deziluzia prici- 
nuită de spectacolul prea multor respingeri. 
Diferenţa pare a fi aceea că Platon crede 
acum a fi găsit un mod sistematic de apli- 
care a practicii dialectice timpurii. Sistemul 
prezintă anumite trăsături comune cu for- 
mularea şi testarea ipotezelor, dar Platon 
schițează mai departe imaginea înaintării 
dialecticii pe o scară de ipoteze succesive, 
în vîrful căreia se află o Formă specială, 
Binele — fără a explica însă limpede cum 
se trece de pe o treaptă a scării la cea urmă- 
toare. 

Un lucru este clar în privința „metodei 
ipotezei“ — că nu putem fi siguri de corec- 
titudinea definirii unei Forme decît din per- 
spectiva pe care ne-o oferă virful scării, 
adică după ce am ajuns la Forma Binelui. 
Cum personajul Socrate nu afirmă că a ter- 
minat urcușul, definiţia dreptăţii oferită în 
Republica are un statut ipotetic. Răspunsul 
la întrebarea cum arată un stat drept este 
dat prin imaginea unui stat-model format 
din trei clase sociale — lucrătorii, militarii 
şi cîrmuitorii. Dreptatea ar consta în aceea 
că fiecare clasă îşi îndeplineşte funcţia ce-i 
este proprie, neamestecîndu-se în treburile 
celorlalte clase. Acelaşi răspuns îl dă Pla- 
ton la întrebarea ce înseamnă un om drept, 
deosebind mai întîi în sufletul omenesc trei 
părți corespunzătoare celor trei clase socia- 
le din statul său ideal: dorinţa (lucrătorii), 
înflăcărarea (militarii) şi rațiunea (cîrmui- 
torii). Omul drept este călăuzit de rațiune şi 
nu de dorinţă, deoarece fiecare parte a su- 
fletului său îşi îndeplineşte rostul ei și nu 
pe cel al unei alte părți. 

Posibilitatea ca un om să fie călăuzit de 
dorință şi nu de rațiune creează totodată 
posibilitatea ca un om să cunoască ce este 
cel mai bine dar să nu fie capabil să-și în- 
frîngă dorinţa sau teama care îl împiedică 
să acționeze cum este cel mai bine. Aceasta 
sugerează, contrar perioadei timpurii, posi- 
bilitatea slăbiciunii voinţei. Totuşi, anumite 
imagini folosite în Phaidros sugerează că 
Platon n-ar fi admis că un om la care dorin- 
ţa nu e călăuzită de rațiune știe cu adevărat 
ce este cel mai bine. 

Cea de-a treia perioadă este marcată de o 
nouă preocupare pentru probleme ţinînd de 
domeniul a ceea ce astăzi se cheamă logică 
filozofică; probleme privitoare la structura 
propoziţiilor, la legătura dintre expresiile 
complexe şi cele simple şi la posibilitatea 
negaţiei şi a falsului (în Crazylos, Theaite- 
tos şi Sofistul). Dialectica este caracterizată 
acum drept studiul modului cum se leagă 
(cum se împletesc) Formele între ele şi este 
asociată (dacă nu identificată) cu un nou 
procedeu de „reunire şi diviziune“, nu prea 
înrudit cu practica din dialogurile timpurii. 
Reunirea comportă o parcurgere sinoptică a 
Formelor printre care figurează și cea care 
urmează a fi definită, pînă cînd este aleasă 
o Formă foarte cuprinzătoare care este apoi 
divizată şi subdivizată prin alegerea de di- 
ferenţe: de exemplu, meșteșugul este divi- 
zat în achizitiv şi productiv; cel achizitiv, 
mai departe, în meșteșugul ce comportă 
schimb şi cel ce comportă luarea în stăpîni- 
re etc., pînă se ajunge la o definiţie satisfă- 
cătoare (Phaidros, Philebos, Sofistul, Omul 
politic). 

Nu este clar dacă Formele din cea de-a 
treia perioadă sînt totuna cu cele din peri- 
oada de mijloc, pentru că întreaga teorie 
este supusă unei examinări adîncite în Par- 
menide. E greu de stabilit care este punctul 
de vedere al lui Platon însuși față de critici- 
le formulate acolo. Cea mai celebră dintre 
ele, cunoscută drept „argumentul celui 
de-al treilea om“, depinde în mod esenţial 
de o motivaţie a Formelor cunoscută drept 
„principiul unului față de pluralitate“, pe 
care Platon îl mai menţionează doar într-un 
singur loc. Potrivit acestui principiu, acolo 
unde pentru o pluralitate de lucruri se folo- 
seşte un același nume, să zicem „om“, exis- 


tă separat de ele un om ideal (Forma om) 
care este om prin excelenţă şi în raport cu 
care fiecare membru al pluralităţii este re- 
cunoscut drept om. Potrivit cu argumentul 
„celui de-al treilea om“, pluralitatea inițială 
plus forma ideală alcătuiesc o nouă plurali- 
tate desemnată prin același cuvînt (toţi sînt 
„oameni“, fiind acum nevoie pentru aceas- 
tă pluralitate de un alt om ideal. Se declan- 
şează astfel o regresie la infinit, dat fiind că 
fiecare ideal face necesar un nou ideal. 
(Parmenide sugerează, de asemenea, seri- 
oase dificultăţi de care se loveşte metoda 
ipotezei, ceea ce poate fi o explicaţie pen- 
tru deplasarea accentului spre reunire şi di- 
viziune.) 

Platon nu încearcă să pareze aceste cri- 
tici și nici nu ne spune dacă socotește că, în 
urma lor, teoria se cere revizuită şi cu ce 
s-ar solda o atare revizuire. Potrivit unei in- 
terpretări, el ar fi abandonat separaţia For- 
melor, adică ar fi încetat să le considere ca 
aparținînd unei lumi diferite de cea sensi- 
bilă. Este clar că Aristotel, pe atunci coleg 
mai tînăr al lui Platon la Academie, obiecta 
cel mai mult teoriei platoniciene tocmai 
această separație. Pentru acreditarea acestei 
interpretări s-ar cere găsirea unor temeiuri 
independente pentru plasarea dialogului Ti- 
maios, care subscrie la teoria integrală a 
Formelor separate, în perioada de mijloc și 
nu în cea tîrzie. Chiar dacă se operează 
această relocare, rămîne posibilitatea de a 
interpreta cea de-a treia perioadă ca fiind o 
elaborare înăuntrul și în favoarea teoriei 
din perioada de mijloc. Între specialişti 
există în această privință divergențe acute. 

Aristotel atribuie ultimilor ani ai lui Pla- 
ton o versiune accentuat matematizată a 
teoriei Formelor. E posibil ca aceasta să fi 
reprezentat reacţia lui Platon la dificultățile 
pe care le sesizase în teoria sa din perioada 
de mijloc. Cu excepţia unor posibile suges- 
tii pentru o atare orientare, detectabile în 
Philebos, Platon nu a lăsat nici o însemnare 
privitor la această ipotetică versiune finală 
a teoriei. 


Platonism. Ca filozofie ce derivă direct 
sau indirect din opera lui Platon, platonis- 
mul poate fi privit ca un comentariu asupra 
complexităților din gîndirea lui Platon în- 
suși (vezi și Platon). 

Filozofia lui Platon ridică tot felul de 
obstacole cu putinţă în calea unei expuneri 
sistematice simple. El a transmis-o posteri- 
tății prin dialoguri scrise de-a lungul unei 
perioade de cincizeci de ani, în decursul că- 
reia gîndirea sa a evoluat considerabil. Spe- 
cialiştii de astăzi deosebesc între 1) dialo- 
gurile neconcludente aporetice din perioa- 
da sa timpurie, numită „socratică“, 2) mari- 
le scrieri din perioda de mijloc, cum sînt 
Phaidon sau Republica, cu doctrinele lor 
pozitive — metafizice, psihologice şi poli- 
tice —, și 3) scrierile târzii precum Parme- 
nide şi Sofistul, în care aceste doctrine sînt 
supuse unei reevaluări şi modificări radica- 
le. Chiar şi în cadrul perioadei de mijloc, 
există nu o dată deosebiri de detaliu şi de 
implicaţii de la un dialog la altul. 

Doctrina centrală din această perioadă, 
centrul însuși al întregii opere de filozof a 
lui Platon este teoria Formelor sau Ideilor. 
Aceste realităţi transcendente eterne, apre- 
hendate nemijlocit de gîndire, se află în 
contrast cu fenomenele contigente și trecă- 
toare din experienţa noastră empirică. For- 
mele îndeplinesc un număr de funcţii greu 
de împăcat, apărînd uneori în rolul de uni- 
versale (vezi universale şi particulare), alte- 
ori ca standarde ideale, alteori, iarăși, ca 
modele sau tipare inteligibile ale lumii sen- 
sibile. Teoria platoniciană a Ideilor sub- 
stanțiale trebuie să dea socoteală de una 
singură de o multitudine de fapte — onto- 
logice, epistemologice și etice. În ea se pot 
recunoaşte o varietate de influenţe filozofi- 
ce — heracliteană, pitagorică, parmenidea- 
nă și socratică; ea e animată, ca şi întreaga 
operă platoniciană, de două motive con- 
trastante: pe de o parte, conștiința poetică, 
religioasă a unei lumi eterne şi invizibile, 
ce se reflectă nedeslușit în fenomenele din 
jurul nostru, iar pe de alta, un imbold mate- 
matic de a analiza realitatea în componen- 
tele ei ultime. Doctrine de o asemenea 
complexitate nu se pretează lesne la o ex- 
punere sistematică, față de care Platon era 
și altminteri mefient. A ales de aceea dia- 
logul, cu elementele lu: dramatice, cu iro- 
niile lui, cu recursurile lui la limbajul mitic 
şi metaforic, drept vehicul pentru învăţătu- 
rile sale, pe care nu le propune în chip de 
sistem definitiv. 


Or, o seamă de filozofi din Antichitatea 
tîrzie, din Evul Mediu şi din Renaştere toc- 
mai asta căutau și găseau în filozofia lui 
Platon — un sistem. Pentru a se putea disti- 
la din dialoguri dorita coerenţă și integrare, 
a fost nevoie ca acestea să fie supuse unei 
ample exegeze creatoare, proces ce a cul- 
minat în interpretarea neoplatoniciană, 
mult timp predominantă, a lui Platon (vezi 
neoplatonism). Cei mai de seamă expo- 
nenți ai acestei interpretări au fost filozofii 
neoplatonicieni *Plotin (205-270 p.Car.) 
și *Proclos (c. 410-485 p.Chr.); elementele 
ei principale apăruseră însă cu un secol 
înaintea lui Plotin, iar originile ei coboară 
pînă în vremea cînd Platon era încă în via- 
ţă. Punctul de plecare l-a constituit contras- 
tul instituit de Platon între Ideile eterne şi 
obiectele trecătoare ale simţurilor, contrast 
ce sugera două linii de investigaţie specula- 
tivă. Prima: care este legătura dintre inteli- 
gibil şi sensibil, dintre lumea Fiinţei şi cea 
a Devenirii, există oare ceva ce mediază în- 
tre ele? A doua: există vreun principiu din- 
colo de Idei, ori sînt ele realitatea ultimă? 

În Timaios, Platon înfățişase, în limbaj 
mitic, cosmosul vizibil ca pe un artefact în- 
tocmit de un agent generos, *Demiurgul, 
după un arhetip ideal. Un intermediar evi- 
dent între lumea vizibilă și arhetipul ei inte- 
ligibil era sufletul, capabil să ia act de 
amîndouă. În sistemul neoplatonician, Su- 
fletul se înfățișează ca o *ipostază sau tă- 
rîm distinct al realităţii, mijlocitor între lu- 
mea sensibilă şi lumea Ideilor — sau, mai 
degrabă, a Nous-ului (Inteligență). Acesta 
din urmă era tărîmul în care (potrivit prin- 
cipiului aristotelic că „cel ce gîndeşte și 
ceea ce e gîndit sînt una“) Ideile sînt conto- 
pite cu Inteligența şi cu Demiurgul, înțeles 
aici ca raționalitate cosmică. 

Cît priveşte cea de-a doua întrebare, Pla- 
ton identificase principiile supreme ca fiind 
„Unul“ şi „Diada indefinită“, surse ale uni- 
tății și, respectiv, pluralităţii din lume. Din 
interacțiunea acestora iau naştere Ideile. El 
spusese, de asemenea, despre „Bine“ că se 
află „ca demnitate și putere dincolo de fiin- 
ţă“, formulare ce, combinată cu o interpre- 
tare a părţii a doua din Parmenide, socotită 
drept sobră ontologie (şi nu doar un simplu 
exercițiu dialectic), a condus la viziunea 

platoniciană despre principiul ultim ca 
fiind un unic şi inefabil „Unu“ sau „Bine“, 
pluralitatea ivindu-se abia pe treapta Inteli- 
genţei. Există, astfel, trei „ipostaze“ sau tă- 
rîmuri ale realităţii necorporale: Sufletul, 
Inteligența şi Unul. Dihotomia iniţială din- 
tre inteligibile şi sensibile se transformă în- 
tr-o ierarhie a Fiinţei, care poate fi descrisă 
ca o mulţime descendentă de cercuri con- 
centrice în jurul Unului: ele cuprind Inte- 
ligenţa, Sufletul și lumea corporală (putem 
spune, cu aproximaţie, „regnul Naturii“), 
care se termină în simpla materie amorfă. 

Timp de 1 500 de ani aceasta avea să fie 
concepția platoniciană standard despre lu- 
me. Înăuntrul acestei ierarhii ființele ome- 
nești sînt active la mai multe niveluri. În- 
dreptîndu-şi atenţia purificată în sus şi în- 
spre înăuntru, ele pot atinge şi trăi viaţa 
intelectuală divină a Inteligenţei (autorii 
platonicieni vorbesc aici de „asimilare în 
Dumnezeu'“). În schimb, şi mai înalta „re- 
întoarcere la Unul“, entitate de dincolo de 
Fiinţa inteligibilă, nu poate fi decît o unire 
mistică, supra-intelectuală, prin iubire, de 
genul celei sugerate pentru prima dată de 
Platon în Banchetul. Idealul de aici al su- 
blimului eros spiritual avea să rămînă una 
dintre cele mai puternice atracţii ale plato- 
nismului. 

Comparativ cu această evoluţie, preocu- 
pările politice care domină cele mai lungi 
două dialoguri ale lui Platon, Republica și 
Legile, n-au beneficiat decît de o atenţie 
neglijabilă din partea filozofilor din tradiția 
platoniciană (cu notabilele excepții pe care 
le-au constituit arabul *al-Farabi din seco- 
lul al X-lea şi bizantinul Gemistus Plethon 
din secolul al XV-lea). Interpretarea neo- 
platoniciană a lui Platon s-a configurat în 
răstimpul unei lungi perioade de speculație 
şi sincretism, în decursul căreia teoriile sale 
au suferit o fuziune cu elemente stoice, 
aristotelice şi, mai cu seamă, pitagorice. 
Unii dintre cei mai de seamă exponenți ai 
tradiţiei platoniciene au fost, de fapt, neo- 
pitagorici precum Moderatus din Gades (c. 
50-100 p.Ch.) care a mers pînă la a susține 
că Platon ar fi furat principalele sale doc- 
trine de la Pitagora. Începînd încă din seco- 
lul I a.Chr., Platon era privit ca situîndu-se, 
împreună cu Pitagora, într-o tradiţie ce 


avea să fie mai apoi extinsă înglobînd 
scrieri precum Corpus Hermeticum (vezi 
ermetism) şi Oracolele chaldeene. În tim- 
pul Renaşterii, dialogurile lui Platon aveau 
să fie studiate alături de operele lui Orfeu, 
Hermes Trismegistul, ale pitagoricilor, aie 
lui Plotin, Proclos, Dionisie pseudo-Areo- 
pagitul și ale altora, ca texte de „filozofie 
pioasă“, reprezentînd aşa-numita philoso- 
phia perennis alternativă față de revelaţia 
biblică. Un asemenea sincretism nu prea era 
prielnic clarităţii istorice, dar a favorizat la 
platonicieni creștini precum *Nicolaus Cu- 
sanus, *Ficino şi Benjamin *Whichcote o 
neobișnuită lărgime de spirit în chestiuni 
religioase. 

Evoluţia istorică a platonismului se îm- 
parte în cinci mari perioade: 1) Academia 
Veche, 2) Academia Elenistică, 3) „Neo- 
platonismul antic“, 4) Evul Mediu şi 5) Re- 
nașterea. 

1) Sub primii doi succesori ai lui Platon, 
Speusip (c. 407-339 a.Chr.) şi Xenocrate 
(m.c. 314 a.Chr.), *Academia din Atena, 
întemeiată de Platon, a continuat studiile de 
logică şi de metafizică din ultima perioadă 
a vieţii acestuia, studii ce căpătaseră o tur- 
nură pregnant matematică. Cel mai de sea- 
mă elev al său a fost însă *Aristotel, care 
şi-a întemeiat o școală proprie (vezi Peri- 
pateticii). Filozofia aristotelică, în pofida 
evidentei sale îndatorări faţă de Platon, a 
fost socotită multă vreme drept principala 
rivală a platonismului (vezi Aristotelism). 

2) Sub *Arcesilaos (c. 316-242 a.Chr.) 
Academia a adoptat un punct de vedere 
sceptic în filozofie, considerînd că acest 
mod de abordare corespundea metodei so- 
cratice din dialogurile aporetice timpurii 
ale lui Platon (vezi Carneade; Scepticism). 
Această perioadă sceptică nu a mai fost 
niciodată uitată cu totul. Graţie scrierii 
Academica a lui Cicero și scrierii Sf. Au- 
gustin Contra Academicos, imaginea „aca- 
demică“ a lui Platon de gînditor eminamen- 
te rezervat, nedogmatic, a fost transmisă 
Occidentului medieval. Această imagine 
beneficiază de o modestă resuscitare în 
timpul Renaşterii, ca o alternativă la inter- 
pretarea neoplatoniciană dominantă. Vesti- 
gii ale ei se mai pot regăsi în accentul pus 

de unii exegeţi moderni pe caracterul tato- 
nant, autocritic al gîndirii lui Platon. 

3) În decursul secolului 1 a.Chr., ca ur- 
mare a revenirii lui Antiochos la filozofia 
dogmatică (vezi Antiochos din Ascalon), 
cîteva din doctrinele lui Platon — mai cu 
seamă cea a substanţei imateriale — au fost 
resuscitate şi contopite cu doctrine stoice, 
aristotelice şi neopitagorice. Rezultatul a 
fost neoplatonismul lui Plotin. Platonismul 
celor trei secole următoare, numit uneori 
„platonismul mediu“, are ca trăsături carac- 
teristice înţelegerea Ideilor drept „gînduri 
din intelectul lui Dumnezeu“, idealul moral 
al „asimilării în Dumnezeu“ şi o elaborată 
doctrină despre demoni ca intermediari în- 
tre sfera divină şi cea umană. Această etapă 
a gîndirii platoniciene şi-a exercitat cea mai 
largă influenţă în mod indirect, prin teolo- 
gia gînditorilor alexandrini, îndeosebi a lui 
*Philon ludeul, Clement şi *Origene. Cu 
Plotin platonismul şi-a aflat pe cel mai ma- 
re filozof al său de după Platon însuși, iar 
sistemul plotinian avea să rămînă baza filo- 
zofiei platoniciene ulterioare. Absorbit de 
Sf. * Augustin, el a pătruns în albia princi- 
pală a gîndirii medievale occidentale. Au 
existat însă și alte sisteme „neoplatonicie- 
ne“, mai însemnate fiind cel al lui Iambli- 
chos şi al succesorilor săi, iar luxuriantele 
speculații metafizice ale lui *Proclos aveau 
să exercite o influență considerabilă asupra 
unor gînditori medievali prin lucrările atri- 
buite lui *Dionisie pseudo-Areopagitul. În- 
chiderea Academiei de către Iustinian în 
529 marchează sfîrşitul speculației filozo- 
fice în lumea antică, deşi studiile exegetice 
pe teme filozofice platoniciene sau de altă 
factură au continuat, mai ales la Alexandria 
(vezi Şcoala Alexandrină). 

4) În Evul Mediu, vechea lume greco-ro- 
mană s-a divizat în trei zone culturale: ara- 
bă, bizantină şi a Occidentului latin. Arabii 
au dispus de traduceri ale unora din dialo- 
gurile platoniciene (Republica, Legile, Ti- 
maios) și ale unor scrieri neoplatoniciene. 
Interesul lor s-a îndreptat însă în mod deo- 
sebit către științe — veritabile sau oculte. 
Pe acest teren platonismul nu putea să riva- 
lizeze serios cu opera lui Aristotel, care 
tocmai în lumea arabă a dobîndit pentru 
prima dată titlul „Filozoful“. În Bizanţ, pla- 


tonismul a supravieţuit închiderii Acade- 
miei, fiind între timp încorporat în scrierile 
Părinților Bisericii. Dialogurile platonicie- 
ne continuau să figureze printre textele fo- 
losite în învățămîntul literar. Speculaţia 
platoniciană activă a fost reluată în școala 
lui *Mihail Psellos (c.1018-1079), autorul 
scrierii Despre lucrările demonilor. O dis- 
pută din secolul al XV-lea privitor la meri- 
tele lui Platon comparativ cu cele ale lui 
Aristotel s-a mutat în Italia, unde s-a pre- 
lungit multă vreme. 

În Occidentul medieval filozofia a avut 
începuturi platoniciene. Aproape toate sur- 
sele ei erau scrieri de factură platoniciană: 
traducerea şi comentariul la Timnaios dato- 
rate lui Chalcidius, comentariul lui Macro- 
bius la Somnium Scipionis de Cicero, Con- 
solatio de Boethius, scrieri de-ale lui Apu- 
leius și, ceea ce e mai important, lucrările 
Sf. Augustin. (Aristotel era cunoscut doar 
prin Vetus Organon, care cuprindea tradu- 
cerile făcute de Boethius la Categoriile şi 
Despre interpretare, alături de Isagoge sau 
Introducere de Porphyrios). În secolul al 
IX-lea, la lista scrierilor platoniciene în cir- 
culație s-au adăugat lucrările lui Dionisie 
pseudo-Areopagitul, traduse din îndemnul 
lui John Scot *Eriugena. Alte traduceri din 
Platon și Proclos au apărut în secolele al 
XII-lea şi al XIII-lea. Influenţa lor era însă 
acum incomparabil mai mică decît cea a 
nou-tradusului Corpus Aristotelicum. Ordi- 
nea şi organizarea sistematice ale lucrărilor 
aristotelice, cu terminologia şi metodele lor 
de raţionament elaborate, se potriveau în 
mod ideal obiectivului scolastic de trans- 
formare a teologiei creştine şi a altor disci- 
pline în sisteme coerente aranjate tematic. 
Impactul lui Aristotel a fost copleșitor, fă- 
cînd să fie uşor trecute cu vederea elemen- 
tele platoniciene prezente în unele filozofii 
scolastice şi, mai mult încă, în augustinis- 
mul teologiei populare și mistice. 

5) Reacţia față de scolastică a umanişti- 
lor începînd cu Petrarca a îmbrăcat forma 
preţuirii lui Platon în dauna lui Aristotel. 
Preocuparea filologică pentru textele anti- 
ce, caracteristică pentru *umanism, este 
ceea ce deosebește cel mai mult Renașterea 
de platonismul anterior. Traduceri din Pla- 
ton, Plotin şi Hermes Trismegistul într-o 

latină fluentă au fost publicate de Marsilio 
Ficino (1433-1499), iar studiul limbii gre- 
ceşti a fost resuscitat în Europa occidenta- 
14. Caracteristicile platonismului renascen- 
tist ies limpede în evidenţă dacă privim fi- 
lozofia lui Ficino în comparație cu cea a 
contemporanului său mai vîrstnic Nicolaus 
Cusanus (1401-1464). În pofida unor re- 
marcabile anticipări ale cosmografiei de 
mai tîrziu, gîndirea lui Cusanus era în chip 
vădit un produs al tradiţiei medievale, in- 
fluențat cu precădere de Dionisie pseudo- 
Areopagitul. Ficino, instalat la Academia 
sa florentină, readuce la lumină în mod 
conştient splendorile Antichității şi conti- 
nvă „filozofia pioasă“ a lui Plotin, a lui Pla- 
ton și a predecesorilor lor. El combină o 
ierarhie vizibil plotiniană a Fiinţei cu un 


„accent nou pus pe nemurirea sufletului și 


cu un nou ideal al iubirii spirituale, în care 
„erosul'“ platonician se amalgama cu „cari- 
tatea“ augustiniană. Mai tînărul său con- 
temporan Giovanni *Pico della Mirandola 
(1463—1494) a fost și mai eclectic. 

În calitate de „filozofie perenă“, cu o as- 
cendență mergînd pînă la Orfeu şi Zoroas- 
tru (elementele oculte, fantastice ale tradi- 
ţiei fiind luate în mod cît se poate de se- 
rios), platonismul renascentist a înflorit în 
tot cursul secolului al XVI-lea, alături de 
filozofiile aristotelică și scolastică. Graţie 
unor umaniști ca John Colet (1466-1519), 
*Erasmus (1469-1535), Sf. John Fisher şi 
Sf. Thomas More (1478-1535), el a pă- 
truns de timpuriu în Anglia, unde a cunos- 
cut şi înflorirea sa finală în opera *platoni- 
cienilor cambridgeeni din secolul al 
XVII-lea. Benjamin Whichcote (1609-— 
1683), Henry More (1614-1687), Ralph 
Cudworth (1617-1688) și alţii au putut 
expune o atrăgătoare combinaţie de vita- 
lism în ştiinţele naturii, interiorizare con- 
templativă și înalte sentimente morale în 
etică, cu o poziţie generos tolerantă și rezo- 
nabilă în materie de religie, opuse deopotri- 
vă filozofiilor lui Hobbes şi Descartes, em- 
pirismului și calvinismului, pe scurt, tutu- 
ror tendințelor dominante din gîndirea se- 
colului al XVII-lea. 

Platonismul de la Cambridge era un ana- 
cronism. Pe la 1688, anul morţii lui Cud- 
worth, platonismul în forma lui renascen- 


tistă devenise de nesusţinut. Afirmarea 
ştiinţei moderne și a metodei acesteia sub- 
minaseră cosmologiile platoniciană şi aris- 
totelică; în acelaşi timp, recunoașterea tot 
mai limpede, stimulată iniţial de către auto- 
rii protestanți, a distanței ce separa perso- 
najul istoric Platon de Plotin şi de celelalte 
figuri ilustre ale „filozofiei perene“, invali- 
da întreaga interpretare neoplatoniciană. 
(Punctul de vedere, astăzi ortodox, după 
care Platon însuşi nu a fost nici neoplatoni- 
cian, nici sceptic, ci a formulat doctrine 
pozitive diferite de cele pe care avea să le 
formuleze mai tîrziu Plotin, s-a impus ferm 
în secolul al XVIII-lea. Primul filozof de 
seamă care a afirmat acest punct de vedere 
a fost *Leibniz.) Dar fără o interpretare 
neoplatoniciană, platonismul nu mai era un 
crez filozofic cu posibilităţi serioase; el 
putea cu greu să se bazeze pe o atitudine 
fundamentalistă față de dialoguri, pe care 
în mod evident Platon nu le gîndise ca pe 
niște scrieri sacrosancte. 

Faptul că filozofia platoniciană încetase 
de a mai fi profesată ca atare nu a însemnat 
însă sfîrşitul influenţei exercitate de Platon, 
aceasta continuînd să reflecte bogăţia de 
idei din opera sa. Abordarea matematică 
promovată de *Kepler și *Galilei în studiul 
naturii a fost de inspiraţie platoniciană şi 
neoplatoniciană. Sentimentul poetic al lui 
Platon privind o lume eternă al cărei reflex 
este lumea noastră a inspirat profund o 
anume literatură imaginativă, ca de exem- 
plu poezia lui Spenser şi cea a lui Shelley. 
Între teologia platoniciană și cea creştină a 
existat o legătură strînsă și de durată, mai 
ales printre teologi ce aveau predilecție 
pentru rațiunea umană naturală, așa cum 
au fost platonicienii de la Cambridge sau 
anglicanii Bisericii Largi din secolul al 
XIX-lea. 

În filozofie, influența lui Platon a fost şi 
mai amplă şi, ca atare, greu de rezumat. 
Aproape orice principiu sau detaliu avînd 
afinități cu ceva din dialoguri poate fi nu- 
mit „platonician“. Logicienii care postulea- 
ză realitatea autonomă a universalelor sau a 
entităților matematice sînt adesea etichetaţi 
drept platonicieni (etichetă pe care ei ade- 
sea o agreează), în planul gîndirii politice, 
Platon a fost, pe drept sau pe nedrept, taxat 

drept patron ba al autoritarismului revolu- 
ționar, ba al celui tradiționalist; și aşa mai 
departe. Influenţa sa a fost mai vizibilă în 
anumite locuri (de exemplu, în cosmologia 
lui Whitehead) decît în altele, dar adevărul 
e că orice filozof din tradiția occidentală a 
fost atins, direct sau indirect, de gîndirea 
lui Platon. Aceasta a fost dintotdeauna și va 
fi neîndoielnic și în viitor o forţă capabilă 
să inspire deopotrivă discursul filozofic, ca 
şi sensibilitatea estetică şi experienţa reli- 
gioasă. 


platonism. Vezi matematică, filozofia m. 


Platonism Mijlociu. Evoluţiile din cadrul 
*Platonismului ce au avut loc între înființa- 
rea așa-numitei Academii Mijlocii (vezi 
Academia din Atena) de către *Arcesilaos 
şi afirmarea lui *Plotin. Vezi și neoplato- 
nism. 


Platonicienii de la Cambridge. Grup de 
filozofi care a activat la Cambridge de la 
mijlocul pînă către sfîrșitul secolului al 
XVII-lea. Principalii membri ai grupului au 
fost Ralph *Cudworth, Nathanael *Culver- 
well, Richard *Cumberland, Joseph *Glan- 
vill, Henry *More, John *Norris şi Ben- 
jamin *Whichcote. Într-o vreme cînd reli- 
gia era supusă atacurilor, platonicienii de la 
Cambridge s-au străduit să dureze un fun- 
dament filozofic rațional pentru teologia 
creștină. Aristotelismul, îndeosebi mecani- 
ca aristotelică, fuseseră discreditate de pro- 
gresele ştiinţifice recente (vezi Galilei; 
Newton) iar vechea ordine ierarhică a so- 
cietăţii nu mai era un model satisfăcător apt 
să contracareze asaltul raționalismului hob- 
besian (vezi Hobbes). Drept urmare, pla- 
tonicienii de la Cambridge priveau tradiții- 
le platoniciană şi neoplatoniciană (între ca- 
re nu făceau nici o distincţie critică) drept 
autoritățile lor (vezi neoplatonism; plato- 
nism). S-au opus la trei tendinţe conside- 
rate de ei nefaste din viața intelectuală en- 
gleză a epocii: hobbesismul, „entuziasmul“ 
(adică doctrinele excentrice ale sectelor re- 
ligioase obscure care activau după anii 
1640) și ritualismul găunos (aşa cum era 
practicat de discipolii arhiepiscopului Laud 
— 1573-1645). Gîndirea lor, ca grup, se ca- 
racterizează prin toleranță religioasă, prin- 


tr-o tendință spre misticism și prin accentul 
pus pe un standard absolut a ceea ce este 
drept și nedrept, socotit a-şi avea rădăcinile 
în rațiune şi a fi independent de apelurile la 
autoritatea divină. Primul şi ultimul dintre 
aceste elemente au exercitat influenţă asu- 
pra gîndirii engleze în cursul următoarelor 
două secole. 


plenitudine, principiul p. Expresie con- 
struită de A. O. *Lovejoy pentru a exprima 
ideea că în lume sînt realizate toate posibi- 
lităţile. Întreg universul creat este gîndit ca 
un continuu în care nu există lacune, dislo- 
cări („Natura nu face salturi“) sau potenţia- 
lităţi nerealizate. Compară lanţul fiinţei. 


plenum. Spaţiul umplut în întregime cu 
materie; opusul vidului. Conceptul apare în 
mai multe cosmologii, de la stoici (vezi 
Stoicism) la *Descartes. 


Plotin (c. 205-270 p.Chr.) — Filozof neo- 
platonician. Născut în Egipt, Plotin a stu- 
diat la Alexandria. Între 245 şi 268 a predat 
filozofia la Roma. Scrierile sale, redactate 
între 253 şi 270, acoperă toate ramurile 
principale ale filozofiei cu excepţa politicii; 
au fost editate postum de discipolul său 
Porphyrios, distribuite în şase „grupuri de 
cîte nouă“, Enneadele. Compuse într-un 
limbaj eliptic şi adesea foarte obscur, cu 
formulări tatonante, ele expun în chip nesis- 
tematic o filozofie extrem de sistematică. 

În centrul acesteia stă doctrina celor trei 
ipostaze sau realităţi. Acestea sînt, în ordi- 
nea ascendentă a unităţii, realității şi valo- 
rii, Sufletul, Nous-ul (sau Inteligența) și 
inefabilul principiu prim pe care Plotin, 
urmâîndu-l pe Platon, îl numeşte „Unu“ sau 
„Binele“. Această doctrină urmăreşte trei 
scopuri: să expună ceea ce Platon a gîndit 
„Cu adevărat“, să descrie anumite entități 
metafizice şi să le pună pe acestea în core- 
laţie cu diferite niveluri de conștiință. Ast- 
fel, Sufletul ar corespunde gîndirii dis- 
cursive, Inteligența gîndirii intuitive, iar 
Unul, supremei experienţe mistice. Reali- 
tatea ne-o putem reprezenta, după Plotin, 
ca pe un șir de reflexe din ce în ce mai frag- 
mentate, trecînd de la Unu la Inteligență şi 
apoi la Suflet, înainte de a se dispersa pînă 
la stingere în materia informă. Tot ceea ce 

există purcede în cele din urmă din Unu şi 
este, în consecinţă, bun; în privința valorii 
însă, nimic nu poate fi comparat cu Unul, 
existenţa separată fiind, din acest punct de 
vedere, o „cutezanță“. Sufletul derivă din 
Inteligență, iar Inteligența din Unu, prin- 
tr-un proces (logic şi nu cronologic) de 
emanaţie şi reflexie, de procesiune și reîn- 
toarcere. Izvorînd spontan şi inform pre- 
cum lumina din Soare, o ipostază îşi dobîn- 
deşte forma doar privind înapoi şi contem- 
plîndu-şi sursa — „a contempla“ însem- 
nînd pentru Plotin, cum a însemnat și pen- 
tru Aristotel, a primi forma obiectului con- 
templat; ea devine astfel o imagine — im- 
perfectă — a ipostazei din care derivă, 
absorbind vitalitate de la aceasta și fiind 
capabilă să genereze reflexe spontane pro- 
prii. Inteligența, ca imagine fragmentată a 
Unu-lui cu totala lui Unitate, este „gîndire 
ce se gîndeşte pe sine“, o „unitate în diver- 
sitate“ a intuiţiei și a tuturor obiectelor ei, 
unde fiecare idee este prezentă în fiecare 
alta. Sufletul însă nu-şi poate contempla 
obiectele decît în succesiune; el trebuie să 
treacă de la unul la altul, iar această mişca- 
re a sa produce timpul, spaţiul şi lumea ma- 
terială, toate proprietăţile fizice, pînă și 
mărimea, nu sînt decît proiecţii ale Sufletu- 
lui pe materia nediferenţiată. Sufletul gene- 
rează o cvasiipostază, Natura, sau princi- 
piul imanent al vieţii și creşterii. Natura 
„contemplă“ şi ea; dar contemplaţia ei este 
„aidoma visului“, absorbind prea puţină vi- 
talitate de sus; iar produsele ei sînt prea de- 
bile pentru a mai putea genera noi reflexe 
asupra totalei negativități a materiei. Sufle- 
tele individuale sînt manifestări ale Sufle- 
tului cosmic, concentrări ale acestuia pe 
fragmente particulare ale lumii fizice. Făp- 
turile omeneşti sînt microcosmosuri, care 
se manifestă activ faţă de nivelurile Natu- 
rii, Sufletului şi Inteligenţei transcenden- 
tale; ce anume devine fiecare om depinde 
de nivelul spre care își îndreaptă conștiința. 
Scopul nostru este de a ne transcende pe 
noi înşine, de a ne întoarce pe cât posibil la 
Unul, pe calea contemplaţiei. 


pluralism. Concepţie conform căreia lu- 
mea cuprinde mai multe genuri de existen- 
ţe, care în unicitatea lor nu pot fi reduse la 
numai una (*monism) sau două (*dualism). 


Poincarâ 


Se obișnuiește să se facă distincţie între un 
pluralism substanţialist (doctrina că există 
mai multe substanţe) şi unul atributiv (doc- 
trina că există mai multe feluri de atribute). 
*Leibniz a fost un pluralist substanțialist, 
dar întrucît monadele sale erau toate de un 
fel (şi anume, suflete), el a fost, sub aspect 
atributiv, un monist. Doctrina *atomismu- 
lui logic dezvoltată de Russell este, pesem- 
ne, cel mai radical pluralism din istoria fi- 
lozofiei. 


pluralitate de forme. Doctrină potrivit că- 
reia corpurile posedă un număr de forme 
— a plantelor, a elementelor etc., forma lu- 
minii fiind cea mai înaltă dintre ele şi răs- 
punzătoare pentru generarea tuturor celor- 
lalte. Doctrina e asociată cu scrierile lui 
*Grosseteste şi apare în cercuri filozofice 
augustiniene, adesea în conjuncţie cu teoria 
*hilomorfismului. 


pneuma (în limba greacă, suflul vieții). În 
filozofia stoică și în cea epicuriană, energie 
ignee creatoare care reprezintă în om forţa 
vitală. În Noul Testament, pneuma înseam- 
nă spiritul omului, în contrast cu sufletul, 
cu *psyche. 


pneumatologie (sau pneumatică). În se- 
colele al XVII-lea şi al XVIII-lea, ramură a 
metafizicii ce se ocupa de teoria și știința 
ființelor spirituale, printre care se numărau 
Dumnezeu, îngerii şi sufletul omenesc. În 
cursul secolului al XVIII-lea termenul e tot 
mai mult folosit pentru a desemna numai 
pe ultima dintre acestea, dar există şi un 
sens curent al pneumatologiei, ce se aplică 
numai ierarhiei fiinţelor spirituale non- 
umane. 


Poincar€, Jules Henri (1854-1912). Mate- 
matician, filozof şi inginer. Deseori este 
etichetat drept convenţionalist pentru că a 
susținut că axiomele fundamentale ale dife- 
ritelor sisteme geometrice nu exprimă nici 
necesităţi apriorice, nici adevăruri contin- 
gente şi, de asemenea, pentru că a detectat 
importante elemente definiţionale în fizică. 
Trebuie însă ţinut seama că Poincar€ nu s-a 
îndoit niciodată de existenţa unei ordini na- 
turale universale, pe care ştiinţa are meni- 
rea să o descopere. În filozofia matematicii 

a fost intuiționist (vezi intuiţionism) şi în 
ultimii ani de viață a atacat *logicismul lui 
*Russell şi Peano. 


poliadic. În logică se cheamă așa un *pre- 
dicat la care se cer adăugaţi doi sau mai 
mulți “termeni singulari spre a alcătui o 
propoziţie bine formată. ,.... l-a lovit pe...“ 
Și „... se află între ... și ...“ sînt exemple 
de predicate poliadice (sau cu n locuri); pri- 
mul e *diadic (cu două locuri), iar al doi- 
lea, triadic. 


pons asinorum (în latină: puntea măgari- 
lor). 1. (în matematică) Denumire umoris- 
tică dată celei de-a cincea propoziţii din 
cartea întîia a lui Euclid, din pricina difi- 
cultății pe care persoanele mai puţin inteli- 
gente o întîmpină în a o „traversa“. 2. (în 
logica tradițională) Metodă prin care pre- 
tinși logicieni mai greoi la minte pot găsi 
cu siguranță drumul de la *termenii major 
şi minor ai unui silogism la termenul mediu 
al acestuia și pot determina relaţiile dintre 
ci. Denumirea ei oficială este „inventio me- 
dii“, iar descoperirea ei este atribuită unui 
rector din secolul al XV-lea al Universităţii 
din Paris, Petrus Tartaretus. 


Popper, Sir Karl Raimund (1902-1994). 
Filozof al ştiinţelor naturii şi al ştiinţelor 
sociale, care şi-a făcut studiile și apoi a pre- 
dat în orașul său natal, Viena, pînă cînd 
amenințarea ocupaţiei naziste l-a determi- 
nat să emigreze. A predat în Noua Zeelan- 
dă, apoi la Londra, devenind în cele din 
urmă profesor de logică și de metodologia 
științei la London School of Economics 
(1949-1969). A fost înnobilat în 1965. 
Principalele scrieri filozofice: Logik der 
Forschung (1935), The Open Sociery and 
its Enemies (1945), The Poverty of Histori- 
cism (1957), Conjectures and Refutations 
(1963), Objective Knowledge (1972). 
Prima contribuție de seamă a lui Popper 
în domeniul filozofiei a fost noua soluţie 
dată de el la problema demarcației ştiinţei. 
Potrivit viziunii demult statornicite, pentru 
ştiinţa propriu-zisă erau considerate drept 
distinctive metoda inductivă (vezi induc- 
ţie), utilizarea pentru stabilirea rezultatelor 
a observaţiei și a experimentului, ca opuse 
analizei pur logice. Marea dificultate de 


care se loveşte această viziune constă în 
aceea că nici o serie de date de observaţie 
favorabile, oricît ar fi de lungă şi de conti- 
nuă, nu e logic suficientă pentru a dovedi 
adevărul unei generalizări nerestrînse. 
Aceasta duce imediat la concluzia nelinişti- 
toare dar aparent inevitabilă că ştiinţa (sau 
cel puţin partea ei importantă care lucrează 
cu asemenea generalizări) trebuie să se 
mulțumească a crede într-un soi de *unifor- 
mitate a naturii, pentru care este greu de 
găsit o definiție satisfăcătoare şi pentru 
care pare cu neputinţă de produs o dovadă 
necirculară. 

Popper a acceptat ideea că generalizările 
nerestrînse nu pot fi verificate. În schimb, 
arată el, acestea pot fi falsificate. (În timp 
ce oricîte ciori negre am observa, aceasta 
nu verifică enunţul „Toate ciorile sînt ne- 
gre“, o singură observaţie — adecvat au- 
tentificată — a unei ciori albe îl falsifică.) 
Încât, pentru Popper, trăsătura distinctivă a 
ştiinţei este falsificabilitatea. Cu alte cuvin- 
te, pentru ştiinţă este caracteristică expune- 
rea la risc, supunerea, cel puţin prin impli- 
caţie, la verdictul negativ pe care-l poate da 
o observaţie actuală sau viitoare, efectuată 
în circumstanțe specifice; teoriile ei sînt, 
aşadar, oricînd susceptibile de a fi abando- 
nate sau modificate dacă observaţiile se vă- 
desc a fi în dezacord cu anticipările deriva- 
te din ele. De unde urmează că nici o teorie 
ştiinţifică nu este vreodată concludent veri- 
ficată, la oricâte teste ar fi rezistat cu suc- 
ces. lar această concluzie, arată Popper, 
concordă cît se poate de bine cu istoria 
ştiinţei: chiar și o construcţie intelectuală 
atât de bine atestată și atît de larg acceptată 
cum este fizica newtoniană, nu s-a dovedit 
pe veci imună la revizuire. 

Știința îşi poate, desigur, ameliora teorii- 
le, transformându-le sau înlocuindu-le prin 
noi teorii care rezistă la toate testele cărora 
le-au făcut faţă cele vechi, şi în plus la alte- 
le. Ea nu poate spune însă niciodată defini- 
tiv „lată în sfîrşit Adevărul despre Natură“ 
(deşi conceptul de adevăr joacă totuşi un 
rol important în stimularea şi orientarea 
eforturilor ei). Cînd vorbim de cunoaşterea 
noastră ştiinţifică, tot ceea ce avem în ve- 
dere sînt acele construcţii teoretice care, în 
istoria de pînă acum, au supravieţuit încer- 

cărilor stăruitoare şi sistematice de a le fal- 
sifica. 

În domeniul filozofiei sociale şi politice 
Popper e cunoscut mai ales în calitate de 
critic al istoricismului, îndeosebi în moda- 
litățiie acestuia reprezentate de Platon, He- 
gel şi Marx. Istoricismul este doctrina po- 
trivit căreia există legi sau principii ale dez- 
voltării istorice, a căror cunoaștere ne-ar 
face capabili să prevedem desfășurarea 
viitoare a istoriei omenirii, aproape în felul 
în care astronomii fac predicții privitoare la 
eclipse. În concepţia lui Popper, predicțiile 
sînt posibile doar pentru sisteme „bine izo- 
late, staționare şi recurente“ (Conjectures 
and Refutations, 1974, p. 339), ceea ce nu e 
şi nu poate fi cazul cu societatea umană, 
unde printre factorii de căpetenie care de- 
termină dezvoltarea se numără propriile 
noastre decizii de a reacționa într-un fel sau 
altul la situaţia în care ne găsim. Astfel, de 
exemplu, tehnologia, care a ajuns să exer- 
cite o influență atît de puternică asupra 
societății contemporane, nu putea fi prezisă 
nici măcar în principiu cu un secol în urmă. 
Popper consideră că opţiunea și responsa- 
bilitatea rămîn inevitabil ale indivizilor; nu 
putem avea niciodată suficiente temeiuri 
pentru a spune: „Societatea nu poate să 
evolueze decît în cutare mod, indiferent da- 
că membrii ei o vor sau nu.“ 

Pentru Popper, în chestiuni practice în- 
tocmai ca și în cele teoretice, nu putem fi 
niciodată siguri că deținem răspunsurile 
corecte. Ceea ce-l face să pledeze pentru o 
cît mai mare libertate de a critica şi experi- 
menta, democraţia fiind în viziunea sa un 
sistem unde conducătorii ale căror soluții la 
problemele societății nu se mai dovedesc a 
fi cele mai promițătoare pot fi înlocuiți pe 
cale neviolentă. Pentru el, problema crucia- 
lă nu este cine trebuie să dețină puterea, ci 
în ce mod poate fi împiedicat abuzul de pu- 
tere practicat în interesul unor dogme so- 
ciale sau politice ori pentru avantaje perso- 
nale. 


Porphyrios (c. 232-305 p.Chr.). Critic al 
creștinismului, filozof, discipol şi editor al 
lui *Plotin. În afară de Viaja lui Plotin și de 
sistematizarea cărților acestuia, a scris 77 
de lucrări printre care lucrarea aforistic- 
metafizică Puncte de plecare spre tărîmul 


Poseidonios din Apamea ] 


spiritului, o îndrumare morală Către Mar- 
cela (soția sa), vegetariana Abţinere de la 
consumul cărnii, cincisprezece cărți Împo- 
triva creștinilor (astăzi pierdute) şi diferite 
lucrări tehnice și filologice, precum şi co- 
mentarii la Platon, Plotin, Aristotel şi 
Theofrast. Cel mai cunoscut dintre aceste 
comentarii a fost extrem de influenta Intro- 
ducere (Isagoge) la Categoriile lui Aristo- 
tel, tradusă ulterior în latină de către 
*Boethius. Mai curînd polimat decit filozof 
original, Porphyrios a exercitat cea mai 
mare influență ca popularizator al gîndirii 
lui Plotin în Occidentul latin. 


Port Royal. Abaţie cisterciană, sediu al co- 
munității janseniste din Franța secolului al 
XVII-lea. Numele a fost dat unui sistem de 
logică elaborat de *Amauld, Nicole și 
*Pascal, în care se pune accentul pe necesi- 
tatea definirii atente a termenilor şi concep- 
telor și se aşază fundamentele analizei lin- 
gvistice modeme. Primii doi au scris in- 
fluenta carte L'Art de penser (1662) numită 
în mod curent Logica de la Port Royal. 


Poseidonios din Apamea (c. 135-51 
a.Chr.). Filozof, istoric şi polimat stoic. 
Din scrierile sale s-au păstrat fragmente. 
Ultima figură creatoare importantă a gîndi- 
rii stoice, Poseidonios a combinat preocu- 
pările filozofice cu cele ştiinţifice mai mult 
ca oricine după Theofrast, elaborînd impor- 
tante lucrări de geometrie, meteorologie, 
geografie şi istorie. Filozofia sa a fost 
*stoicismul cu substanţiale ingrediente din 
doctrinele platoniciană, aristotelică şi alte- 
le, principalul motiv al acestui eclectism 
fiind dorinţa de a ajunge la cauze. Astfel, 
cea mai bine documentată inovaţie a sa a 
fost respingerea, ca fiind o excepție inadec- 
vată faptelor, a tezei lui Chrysippos după 
care pasiunile noastre „iraționale“ sînt în 
esenţă erori de judecată şi explicarea lor, 
printr-o adaptare a psihologiei tripartite a 
lui Platon, ca fiind funcţia naturală a forțe- 
lor neraţionale din suflet. În filozofia Na- 
turii a pus accentul pe unitatea Universului 
şi pe simpatia dintre părţile lui. Influența 
lui Poseidonios asupra filozofiei de mai fîr- 
ziu, deşi e neîndoielnic considerabilă, rămi- 
ne neclară; a fost uneori supraestimată şi 

socotită a constitui punctul de plecare al 
*neoplatonismului. 


posibilitate. Vezi imposibilitate. 


post hoc ergo propter hoc (în latină, „du- 
pă aceasta, deci din cauza aceasta“). Eroa- 
rea logică de a lua simpla succesiune drept 
relație cauzală. Astfel, de exemplu, din fap- 
tul că după intrarea Marii Britanii în Comu- 
nitatea Economică Europeană în ţară pre- 
țurile bunurilor alimentare au crescut, nu 
decurge că intrarea în CEE este cauza sau 
fie şi una din cauzele respectivei creșteri. 


postulat. Vezi axiomă. 


postulate de semnificaţie. Instrumente fo- 
losite de Rudolf *Carnap pentru introduce- 
rea de *propoziţii analitice într-un limbaj 
formal. Numai adevărurile logice (de felul 
„Nici o femeie măritată nu e nemăritată“) 
rămîn adevărate invariant, pentru toate 
interpretările (vezi interpretarea) unui lim- 
baj formal L. Alte propoziţii analitic ade- 
vărate (precum „Toate domnișoarele bătri- 
ne sînt necăsătorite“) nu vor fi adevărate 
pentru toate interpretările, deoarece ade- 
vărul lor depinde de semnificaţiile particu- 
lare ale termenilor non-logici din ele (cum 
sînt „necăsătorit“ şi „domnişoară bătrînă“). 
Semantica formală (analiza limbajelor for- 
male și a interpretărilor lor) admite numai 
două feluri de adevăruri — logice și non- 
logice — trecînd cu vederea distincţia ana- 
litic/sintetic care a părut importantă multor 
filozofi ai limbajului. Camap a propus pos- 
tulatele de semnificaţie ca pe un adaos la 
*definiția adevărului pentru L. Pe lîngă 
specificarea condiţiilor de adevăr pentru 
predicate, trebuie stipulat că între anumite 
predicate există relaţii particulare. De 
exemplu, spre a garanta analicitatea (şi prin 
aceasta invarianța adevărului) lui „Toate 
domnișoarele bătrâne sînt necăsătorite“ (fo- 
losind Dx pentru „x e domnişoară bătrînă“ 
şi Nx pentru „x este necăsătorilă“), va tre- 
bui să acceptăm (x) (Dx —> Nx) ca un postu- 
lat de semnificaţie. 


potenţialitate. Vezi actualitate şi potenţia- 
litate. 


pour soi. Vezi Sartre. 


pozitivism. Denumirea orientării filozofice 
inaugurate de *Saint-Simon și expuse mai 
explicit şi mai influent de către Auguste 
*Comte în Franţa secolului al XIX-lea. As- 
cendența ei însă merge în trecut cel puţin 
pînă la Francis *Bacon şi Şcoala empiristă 
din secolele al XVII-lea şi al XVIII-lea. 
Termenul „pozitiv“ semnifică aici ceea ce e 
dat sau prezentat, ceea ce trebuie acceptat 
aşa cum îl găsim, neavînd nevoie de expli- 
caţie; cuvântul e menit să sune ca un aver- 
tisment împotriva încercărilor teologiei şi 
ale metafizicii de a trece dincolo de lumea 
ce se oferă observaţiei, în căutarea unor 
cauze sau scopuri ultime. Întreaga cunoaș- 
tere umană veritabilă este cuprinsă între 
hotarele științei ca studiu sistematic al fe- 
nomenelor şi ca explicare a legilor după 
care ele se desfăşoară. Filozofia mai poate 
încă îndeplini o funcţie utilă explicînd în- 
tinderea şi metodele științei, scoțînd în evi- 
denţă principiile mai generale ce stau la 
baza diferitelor descoperiri ştiinţifice par- 
ticulare şi explorînd implicaţiile ştiinţei 
pentru viața oamenilor. Dar ea trebuie să 
abandoneze pretenţia de a dispune de mij- 
loace prin care să poată dobîndi cunoștințe 
inaccesibile ştiinţei. Toate întrebările la 
care nu se poate găsi răspuns prin metode 
ştiinţifice trebuie lăsate pentru totdeauna 
fără răspuns. 

Pozitivismul secolului al XIX-lea s-a ca- 
racterizat prin optimism în privinţa foloase- 
lor pe care extinderea metodei ştiinţifice 
putea să le aducă omenirii. Comte însuşi 
şi-a revendicat pionieratul unei sociologii 
pozitive; şi se nutrea speranţa că studiul 
sistematic al naturii umane şi al trebuințe- 
lor omeneşti va oferi, pentru prima dată în 
istorie, o bază cu adevărat ştiinţifică pentru 
reorganizarea societăţii. „Ştiinţa e baza 
predicţiei; predicția e baza acţiunii“ consti- 
tuie rezumatul programului lui Comte. El a 
încercat chiar să transforme pozitivismul 
într-o religie sau într-un substitut de religie, 
drept care în mai multe țări au luat fiinţă 
Societăţi pozitiviste, în care cultul lui Dum- 
nezeu era înlocuit de cultul Umanității. 

În Marea Britanie, Jeremy *Bentham, 
James *MIll şi John Stuart *Mill, deși au 
evitat tezele mai extravagante ale lui 
Comte, au adoptat în esență punctul de 

vedere pozitivist; ei împărtășeau ostilitatea 
față de teologie şi metafizică, respectul 
pentru ştiinţă ca unica sursă a adevăratei 
cunoașteri şi programul de extindere a me- 
todei științifice la studiul, și spre folosul, 
tuturor aspectelor vieții umane. Rămîne 
însă loc şi pentru dezacorduri cu privire la 
natura științei. ]. S. Mill, în particular, res- 
pingea de pe o poziţie mai radical empiristă 
încrederea lui Comte în capacitatea ştiinţei 
de a formula legi bazate pe observaţie care 
să fie absolut certe și imune la riscul infir- 
mării de către noi experimente. Teoria evo- 
luționistă era frecvent pusă în legătură cu 
pozitivismul, mai ales în scrierile lui Her- 
bert *Spencer, de unde decurgea pentru 
filozofie sarcina importantă de a face un 
studiu generalizat al procesului atotcuprin- 
zător al evoluţiei. 

Programul pozitivist exercită în mod ne- 
îndoielnic o atracţie permanentă prin carac- 
terul său practic, sobru și de bun simţ. Nu 
trebuie uitat însă că întrebările privitoare la 
natura esenţială a ştiinţei, la posibilitatea de 
a reduce vreodată, fie și numai în principiu, 
întreaga noastră cunoaștere propriu-zisă la 
ştiinţă, necontaminată de teologie sau me- 
tafizică, rămîn pînă şi azi controversate. 
Vezi şi empirism; drept, filozofia d.; pozi- 
tivism logic; Popper. 


pozitivism logic. Spectrul de idei caracte- 
ristic al *Cercului de la Viena în anii 1920 
şi 1930. Pozitivismul logic a fost puternic 
influențat de tradiția empiristă, îndeosebi 
de opera lui *Hume; trăsătura lui distinc- 
tivă a fost încercarea de a dezvolta şi sis- 
tematiza empirismul cu ajutorul echipa- 
mentului conceptual oferit de cercetările 
moderne din logică și matematică, în par- 
ticular de lucrările timpurii ale lui *Russell 
şi *W ittgenstein. 

Potrivit faimosului *principiu al verifica- 
bilităţii, semnificaţia unei propoziţii constă 
în metoda de a o verifica, adică în totalita- 
tea observaţiilor și experienţelor care arată 
că este adevărată sau falsă. Despre mate- 
matică și logică, întrucît sînt compatibile 
cu toate observaţiile, se admite că au sem- 
nificație cu prețul de a fi tautologice. Ele 
nu fac decît să expliciteze semnificaţiile 
unor termeni, fără a ne spune nimic despre 
stările de lucruri din lume (vezi tautologie). 


În schimb, orice propoziţie netautologică, 
dacă e în principiu neverificabilă prin 
observaţii, este ipso facto lipsită de semni- 
ficaţie. Acest principiu al verificabilității 
stă la baza atacului pozitivist-logic împotri- 
va teologiei şi metafizicii; propoziţiile ca- 
racteristice ale acestora (despre creaţia lu- 
mii, natura realităţii în ansamblu etc.) fiind 
astfel neverificabile, nu sînt nici adevărate, 
nici false, ci pur și simplu lipsite de sens. 
Prin urmare, la fel de fără rost sînt și toate 
argumentele construite pro sau împotriva 
lor. (Pseudo-)propoziţiilor metafizicii, aido- 
ma celor ale eticii sau esteticii, li se poate 
concede în cel mai bun caz funcţia de ex- 
presii ale unor atitudini emoţionale, de slo- 
ganuri sau exclamaţii, nicidecum de enun- 
țuri factuale. De acum, sarcina filozofilor 
este, în esenţă, nu de a elabora doctrine 
filozofice, ci de a elucida semnificaţii sau 
de a atrage atenţia asupra lipsei de semnifi- 
caţie — aceasta din urmă mai cu seamă în 
operele predecesorilor lor. 

Numai că statutul principiului verifica- 
bilității era el însuși suspect. (Este el fie 
tautologic, fie empiric verificabil?) Şi s-au 
pus probleme serioase în legătură cu modul 
în care ar trebui formulat spre a exclude 
metafizica fără a exclude în acelaşi timp 
lucruri cum sînt propoziţiile istorice sau 
generalizările ştiinţifice. (Nici una dintre 
acestea nu poate fi verificată concludent 
prin observaţie.) Astfel de dificultăţi au fă- 
cut ca filozofi cu concepții empiriste în 
sens larg să se îndepărteze de pozitivismul 
logic către forme mai flexibile şi mai puțin 
dogmatice ale analizei lingvistice și con- 
ceptuale. Pozitivismul logic a avut totuși 
cel puţin meritul de a fi îndreptat cu acui- 
tate atenţia asupra problemelor privitoare la 
semnificaţie care se cer soluționate înainte 
de a putea fi puse cu folos întrebări privi- 
toare la adevăr şi falsitate. Vezi și Comte; 
verificare. 


praedicabilia. Termen latin pentru *predi- 
cabile. 


praedicamenta. Termen latin pentru *pre- 
dicamente. Vezi categorii. 


pragmatică. Unul dintre cele trei compar- 
timente tradiționale ale *semioticii. Prag- 

matica studiază scopurile, efectele şi impli- 
caţiile utilizării efective a unei construcții 
lingvistice semnificative de către un vorbi- 
tor. Vezi și act de vorbire. 


pragmaticism. Termen creat de C. S. *Peirce 
în 1905 spre a desemna varianta sa particu- 
lară de *pragmatism, după ce alți filozofi 
își însuşiseră acest din urmă termen și îi 
lărgiseră cuprinsul. 


pragmatism. Denumire a unei teorii de- 
spre semnificaţie, transformată pentru pri- 
ma dată în termen filozofic în 1878 de către 
C. S. *Peirce. „Să se determine ce efecte 
care ar putea avea o relevanță practică ra- 
ţional imaginabilă socotim că are obiectul 
conceptului nostru. Atunci conceptul pe ca- 
re-l avem despre aceste efecte este întregul 
concept pe care-l avem despre obiect.“ Ter- 
menul a fost curînd preluat de William 
*James, F. C. S. *Schiller și John *Dewey, 
care au făcut din pragmatism, fiecare în fe- 
lul său, o teorie a adevărului. Astfel, în car- 
tea sa Pragmatism, James spunea: „Ideile 
devin adevărate exact în măsura în care ne 
ajută să stabilim relaţii satisfăcătoare cu 
alte părţi ale experienţei noastre.“ Peirce a 
reacțiQnat creînd substitutul „pragmati- 
cism'“, cuvînt prea urât pentru a exista riscul 
de a fi preluat de alţii. *Russell a atacat 
noțiunea pragmatistă de adevăr ca fiind 
obscurantistă. Vezi și instrumentalism. 


precogniţie. Termen din *parapsihologie 
care în prezent desemnează îndeosebi acel 
gen de *percepție extrasenzorială (PES) în 
care anumite anticipări, vise, presimțiri etc. 
preced împlinirea lor. Una dintre proble- 
mele filozofice pe care le ridică astfel de 
fenomene constă în aceea că ele sînt privite 
ca fiind, sau ca garantînd, ele însele o pre- 
știință; ceea ce e considerat a face inevita- 
bile evenimentele viitoare sau a arăta că 
acestea trebuie să fi fost dintotdeauna (vezi 
liber arbitru și determinism; inevitabilitate; 
predestinare; bătălia navală). Cealaltă pro- 
blemă filozofică este că PES este deseori 
interpretată ca o mărturie a cauzării retro- 
active: pesemne pentru că e gîndită după 
modelul percepției, „împlinirea“ este con- 
siderată a fi o condiţie cauzal necesară a 
„anticipării“ (vezi teoria cauzală a percep- 


ţiei). C. D. *Broad şi alţii au argumentat că 
potrivit acestei definiții conceptul devine în 
mod inevitabil incoerent: cauzele își pro- 
duc efectele respective, or, ceea ce s-a pe- 
trecut deja nu poate fi ulterior nici produs, 
nici împiedicat să se producă. 


predestinare. Doctrina potrivit căreia tot 
ce se întîmplă, inclusiv toate opțiunile pe 
care le fac oamenii, a fost dinainte stabilit 
de Dumnezeu: „În prima zi a creaţiei s-a 
scris ceea ce în ultima zi a socotelilor va fi 
citit.“ Vezi creaţie; liber arbitru şi determi- 
nism; inevitabilitate; predictibilitate; teism. 


predicabile (sau praedicabilia). O teorie 
confuză şi generatoare de confuzii despre 
felurile de lucruri ce pot fi predicate despre 
subiecte. Îşi are originea la Aristotel și a 
ocupat un loc important în preocupările 
scolasticilor. Aristotel distingea patru pre- 
dicabile: 1) definiția sau esenţa; 2) proprie- 
tăţile care, nefiind esenţiale, aparţin totuşi 
numai subiectului respectiv; 3) genul; și 4) 
accidentele — care pot să aparțină sau să 
nu aparțină subiectului. De exemplu, cercul 
e 1) o curbă plană avînd toate punctele 
echidistante față de un punct dat; 2) astfel 
încît unghiul din segmentul ce subtinde un 
diametru este un unghi drept; 3) o curbă 
plană; și 4) ceva ce poate avea diametrul de 
cinci centimetri. Doctrina tradițională o 
datorăm nu lui Aristotel, ci lui Porphyrios, 
care enumeră cinci predicabile — genul, 
specia, diferenţa, propriul și accidentul, su- 
biectul avut în vedere fiind un individ ca 
individ şi nu ca un individ de un fel parti- 
cular. 


predicamente. Sinonim ieșit din uz pentru 
„categorii“ în sensul aristotelic al cuvîntu- 
lui. Vezi categorii. 


predicat. 1. (în logica scolastică şi aris- 
totelică) *Termenul ce figurează în poziţia 
de predicat într-o propoziție de predicţie; 
de exemplul, „om“ în „Socrate e om“. Este 
ceea ce se afirmă sau se neagă despre su- 
biect. Un acelaşi termen poate fi predicat al 
unei propoziţii şi subiect al alteia; de exem- 
plu, „om“ este subiect în „Omul e un ani- 
mal“. 2. (în calculul sau logica predicate- 
lor) Expresie care, cînd este atașată unui 

termen singular, dă naștere unei propoziţii 
indicative ce exprimă o Propoziţie despre 
obiectul denotat de respectivul termen sin- 
gular. De exemplu, ,.... e înalt“ în „Horia e 
înalt“. Uneori termenul „predicat“ este re- 
strâns la expresii ce, pentru a da naştere 
unei propoziţii, necesită exact un termen 
singular. În acest caz, „predicat“ stă în con- 
trast cu „expresie relațională“. Deseori 
însă utilizarea cuvîntului „predicat“ este 
extinsă, aplicîndu-se oricărei expresii ce se 
poate obține omițînd unul sau mai mulți 
termeni singulari dintr-o propoziţie, în care 
caz se face distincţie între predicate mona- 
dice, sau cu un loc, şi poliadice, sau cu mai 
multe locuri. De exemplu, eliminînd „Cain“ 
și „Abel“ din „Cain l-a ucis pe Abel“ rămî- 
nem cu predicatul diadic „,... l-a ucis 
p€...". Predicatele sînt, aşadar, expresii cu 
lacune prin a căror umplere cu termeni sin- 
gulari se formează propoziţii indicative; de 
exemplu, „Papa e înalt“ şi „Brutus I-a ucis 
pe Cezar“. Din acest motiv, predicatele mai 
sînt uneori numite funcții propoziționale — 
funcţii de la termeni singulari la propoziţii 
(vezi funcţie). În simbolizarea predicatelor, 
lacunele se marchează cu variabile „x“, ,y“ 
+.» punînd cîte o variabilă distinctă pentru 
fiecare lacună creată prin eliminarea unui 
termen distinct; cuvintele „e înalt“, „l-a 
ucis pe“ etc. se reprezintă prin majuscule, 
de exemplu prin „/“, respectiv „U“. Atunci, 
++. este înalt“ se reprezintă simbolic prin 
Ix, iar „... l-a ucis pe... “, prin Uxy. Dacă h 
e o prescurtare pentru „Horia“, propoziţia 
formată umplînd cu „Horia“ lacuna din ,.... 
este înalt“, se va reprezenta prin Ih. 


predicativ. Vezi atributiv. 


predicație. Atribuirea unei *proprietăți 
unui subiect. 


predictibilitate. Capacitatea de a fi prezis. 
Cuvîntul trebuie luat cu acest sens exact, 
deosebit atît de *predestinare, cît şi de de- 
terminism (vezi liber arbitru şi determi- 
nism). Evenimentele viitoare şi în particu- 
lar acțiunile umane viitoare ar putea fi în 
practică predictibile fără ca pentru asta să 
trebuiască să admitem că producerea lor 
este garantată de Creator sau că există sufi- 


ciente cauze fizice antecedente care să le 
facă inevitabile. 


prejudecată. Orice credinţă, indiferent da- 
că e corectă sau nu, împărtășită fără o exa- 
minare adecvată a temeiurilor ei, sau în dis- 
prețul acestora. Trebuie să se facă distincţie 
între această accepţiune a cuvîntului și cea 
peiorativă, prin care sînt desemnate toate 
convingerile împărtăşite ferm eronate sau 
preluate de la alții. Judecătorii, atunci cînd 
le cer juraților să examineze cu atenţie şi 
fără prejudecăţi materialele prezentate in- 
stanţei, nu le cer prin asta să refuze de a da 
verdicte de a căror justeţe sînt ferm con- 
vinşi. 

premisă. În orice raționament, unul dintre 
enunţurile din care este dedus un alt enunț 
(concluzia) sau în raport cu care concluzia 
e prezentată drept o consecinţă. Aceste 
enunțuri, din care se pretinde că decurge 
concluzia, constituie supoziţiile pe care 
concluzia se sprijină. 


premisă majoră. Într-un *silogism catego- 
Tic, premisa care cuprinde *termenul major. 


premisă minoră. Într-un *silogism catego- 
Tic, premisa care cuprinde *termenul minor. 


prescriptivism. Concepţie potrivit căreia 
funcţia primordială a judecății morale con- 
stă în a prescrie linii de acțiune. R. M. 
*Hare, care a construit termenul, consideră 
că dacă un enunț e prescriptiv, atunci 
a) oricine îl acceptă sincer şi are posibili- 
tatea de a acţiona în conformitate cu el, va 
acţiona așa, şi b) el nu poate decurge logic 
dintr-un enunţ pur descriptiv. Compară de- 
scriptivism. 


presocratici. Toţi gînditorii greci dinaintea 
lui *Socrate care au făcut speculaţii despre 
Natură în ansamblu. De la ei nu ni s-a păs- 
trat nici o scriere completă, astfel încît sîn- 
tem nevoiţi să le reconstituim ideile pe ba- 
ză de fragmente reproduse sau de alte refe- 
rinţe din autori de mai târziu. O bună parte 
din materialul rămas de la presocratici nu 
este filozofic într-un sens cât de cât strict al 
cuvîntului. *Parmenide însă a fost în mod 
neîndoielnic un filozof metafizician de sea- 
mă, iar paradoxurile lui *Zenon din Eleea 

(vezi paradoxurile lui Zenon) constituie o 
contribuție perenă și fascinantă a geniului 
filozofic. Vezi și Alcmaeon; Anaximan- 
dros; Democrit; Diogenes din Apollonia; 
Empedocle; Eurytos; Heraclit; Leucip; Me- 
lissos; metafizică; Philolaos; Pitagora; Tha- 
les; Xenofan. 


presupoziție. Asumpţie ce implică fie un 
adevăr necesar, fie unul contingent. Dacă p 
este logic presupus de g, atunci e un adevăr 
necesar că a nega p și concomitent a aserta 
aq ar fi o contradicţie. 


prezent specios. Cel mai mic interval tem- 
poral astfel încît două modificări din expe- 
rienţă separate de acel interval pot totuşi 
să-i pară subiectului co-prezente în con- 
ştiinţa sa. 


prezumția stratoniciană. Teza potrivit că- 
reia oricine vrea să postuleze o divinitate 
(sau vreun alt principiu iniţiator ori susțină- 
tor din afara *Universului și de dincolo de 
el) este dator să indice raţiunea suficientă 
pentru care o face. De ce existenţa și carac- 
teristicile fundamentale ale Universului 
n-ar putea fi ele însele datele ultime ale ex- 
plicaţiei? Cele *Cinci căi ale Sf. *Toma 
d' Aquino au fost expuse ca întîmpinare şi, 
eventual, răstumare a două obiecţii dintre 
care una este, în fapt, o formulare a acestei 
prezumții. Denumirea trimite la Straton din 
Lampsacos. 


Price, Richard (1723-1791). Pastor disi- 
dent galez care în scrierea sa A Review of 
the Principal Questions and Difficulties in 
Morals (1758) poartă o controversă elegan- 
tă și amicală cu scepticul *Hume. Această 
lucrare expune o teorie deontologică, con- 
siderînd conceptele de drept şi obligație ca 
fundamentale pentru etică, obiective şi nu 
proiectate de oameni, ba chiar într-un anu- 
mit sens apriorice (vezi deontologie). Un 
discurs al dr Price i-a furnizat lui Burke 
prilejul să scrie Reflections on the Revolu- 
tion in France (1790), în timp ce din prici- 
na altor lucrări Price a devenit una din 
principalele ținte ale Primului eseu al lui 
*Malthus. 


Price, Henry Habberley (1899-1985). Fi- 
lozof englez a cărui lucrare principală, Per- 


ception (1932) prezintă o teorie a cunoaște- 
rii lumii exterioare. Este de acord cu *Rus- 
sell în ideea că ceea ce cunoaştem nemij- 
locit sînt *datele senzoriale, dar respinge 
atit teoria cauzală a *percepției, cât şi pe 
cea reprezentativă. Deși adesea este taxat 
drept fenomenalist, Price respinge *feno- 
menalismul (concepţia că lucrurile materia- 
le nu sînt decît date senzoriale sau posibili- 
tăi de date senzoriale), susţinînd că lucru- 
rile materiale au puteri cauzale dincolo de 
capacităţile lor de a cauza în noi impresii 
senzoriale. 


Primul Motor (sau Mişcător). Originea, 
ea însăşi nemişcată, a tuturor mişcărilor din 
*Univers. Ideea a fost introdusă de Aristo- 
tel şi dezvoltată de filozofi-teologi din toate 
cele trei mari tradiţii ale teismului mozaic 
— iudaismul, creştinismul şi islamul. Ea îi 
servește Sf. *Toma d'Aquino drept prima 
şi, după cum credea el, cea mai evidentă 
dintre cele *Cinci căi. Premisa de la care se 
pleacă este că în univers există mişcare, 
într-un sens mai larg decît sensul obișnuit 
pe care-l dăm azi acestui cuvînt. Prin urma- 
re, argumentează Sf. Toma, „tot ce se află 
în mişcare este mișcat de altceva. Dar asta 
nu poate merge la nesfârșit, pentru că alt- 
minteri n-ar exista un Prim mișcător și, 
drept urmare, nici un fel de alt mișcător, 
deoarece mișcătorii secunzi nu se mișcă 
decât atunci cînd sînt puşi în mișcare de un 
Prim mișcător, întocmai cum un baston nu 
mișcă nimic decît atunci cînd e mișcat el de 
o mînă. Și aşa ajungem în chip necesar la 
un Prim Motor care nu este mișcat de ni- 
MIC; iar pe acesta toți oamenii îl gîndesc ca 
fiind Dumnezeu“. 

Pentru a înțelege acest raționament, deși 
nu neapărat şi pentru a-l accepta, două ele- 
mente se cer mai ales avute în vedere. Întii, 
că aici, ca și aiurea în cele Cinci Căi, sco- 
pul este de a dovedi nu iniţierea de către un 
Creator, „la început“, ci existența continuă 
a acelui Creator în calitate de cauză susţi- 
nătoare a universului (vezi creaţie). În al 
doilea rînd, că Sf. Toma preia aici ca pe 
ceva de la sine înţeles unul dintre principii- 
le fundamentale ale fizicii aristotelice. 
Aristotel şi discipolii săi cereau explicaţii 
nu numai pentru iniţierea oricărei schim- 
bări, ci şi pentru continuarea ei; pe cînd 

Prima lege newtoniană a mișcării spune că 
un corp, dacă asupra lui nu acţionează forțe 
din afară, îşi va păstra starea de repaus 
sau de mișcare rectilinie uniformă. Toma 
d'Aquino vedea, aşadar, mișcarea nu ca 
fiind intrinsecă universului, ci imprimată 
acestuia și întreţinută de o Forţă exterioară. 
Felul cum şi-a ales exemplul e semnifica- 
tiv: dacă un om îşi agită bastonul, acesta va 
înceta să se miște cînd omul va înceta să-l 
agite, pe cînd o săgeată lansată dintr-un arc 
îşi continuă mişcarea pînă la ţintă după ce 
arcașul și-a terminat actul. (Aristotelicienii 
s-au căznit să explice acest al doilea tip de 
fenomene apelînd la nişte ipotetice presiuni 
exercitate în continuare în și din aerul în- 
conjurător.) 

Din momentul în care, în secolul al 
XV-lea, aceste idei aristotelice au început 
pentru prima dată să fie serios contestate, 
spirite departe văzătoare din ambele tabere 
aflate în dispută și-au dat seama că abando- 
narea lor avea să încurajeze repudierea 
ideii teiste a unui Creator și a unei cauze 
susținătoare, în favoarea ideii deiste că uni- 
versul este montat „la început“ şi lăsat apoi 
să funcționeze singur „asemeni unui cea- 
sornic“. Vezi și deism; Cauză Primă; eroa- 
rea comutării cuantorilor. 


principiul cercului vicios. Explicaţie a 
anumitor paradoxuri logice discutate în 
teoria tipurilor a lui Russell. Ori de câte ori 
se presupune că o „colecţie de obiecte poa- 
te să conțină membri a căror definire nu 
este posibilă decât cu ajutorul colecţiei ca 
întreg“, se naște un cerc vicios. De exem- 
plu, cînd folosim conceptul de clase de 
obiecte, nu putem — fără a ajunge la rezul- 
tate paradoxale — să trecem la conceptul 
de ordin mai înalt al claselor ce sînt for- 
mate ele însele din diferite clase de obiecte 
(vezi tipuri, teoria 1.). 


principiul celui mai mic număr. Princi- 
piul că dacă o proprietate sau condiţie este 
valabilă pentru cel puţin un număr, atunci 
există un cel mai mic număr care satisface 
respectiva condiţie. Acest principiu este 
echivalent celui al inducției complete. Vezi 
inducţie. 


probabilism ] 


principiul fericirii maxime (sau princi- 
piul utilității). Teza de bază a *utilitaris- 
mului, potrivit căreia binele suprem îl con- 
stituie cea mai mare fericire a celui mai 
mare număr de oameni. Fericirea este con- 
cepută drept maximizarea plăcerii și mini- 
mizarea durerii; se susține că numai în lu- 
mina acestui program au sens și aplicaţie 
concepte ca „bine“, „datorie“ şi „drept“. 


principiul de incertitudine. Lege a fizicii, 
enunțată pentru prima dată în 1927 de către 
Werner Heisenberg (1901-1976), şi care a 
afectat profund teoria cuantică (vezi meca- 
nica cuantică) şi teoria *cauzării. Potrivit 
acestei legi, poziţia şi impulsul unei parti- 
cule nu pot fi cunoscute ambele fără incer- 
titudine deoarece procesul de determinare a 
oricăreia din ele o afectează în mod necesar 
pe cealaltă. Dacă Ap este incertitudinea 
poziţiei iar Ag cea a impulsului, atunci 
Ap-Aq = h/4n, unde h este constanta lui 
Planck. 

Valoarea lui h fiind foarte mică, efectul 
se manifestă doar la scara subatomică; la 
nivelul macroobiectelor, formate din mili- 
oane de atomi, statistica numerelor mari 
maschează incertitudinile. În cazul unui 
electron însă, care se deplasează cu o viteză 
cunoscută, poziţia sa la un anumit moment 
poate fi exprimată doar ca o probabilitate. 
Aceasta implică o incertitudine atât în pri- 
vința identităţii sale cît și a viitorului său. 
Cum ar putea fi deosebite două observaţii 
consecutive ale aceleiaşi particule de 
observaţiile a două particule diferite? Dacă 
o particulă nu poate fi identificată fără in- 
certitudine, cum am putea spune ce se va 
petrece cu ea în viitor? Iar dacă identitatea 
și viitorul stau sub semnul îndoielii, cum 
putem ști dacă rămîne valabilă legea cauzei 
şi efectului? 


principiul maximin. Vezi teoria deciziei. 


principium individuationis. Expresie lati- 
nă însemnâînd „principiul *individuaţiei“. 


probabilism. 1. Doctrină, asociată îndeo- 
sebi cu scepticismul, potrivit căreia nu pu- 
tem avea nici un fel de cunoștințe sigure; 
ca atare, opiniile şi acţiunile trebuie să se 
călăuzească după probabilităţi. 2. În etică şi 


problema continuumului 


îndeosebi în *cazuistica romano-catolică, 
practica de a urma sfatul unei anume auto- 
rități respectate, în situații unde nu există o 
linie de acțiune evident corectă iar autorită- 
țile sînt în conflict reciproc. 


problema continuumului. Problema cîte 
submulțimi de *numere naturale există; 
sau, echivalent, cîte numere reale, adică 
puncte pe un continuum, există. *Cantor a 
arătat că se pot deosebi mulțimi infinite de 
mărimi diferite, prin încercări de a pune în 
corespondență elementele lor. Acceptînd 
*axioma alegerii, mărimile (numite de obi- 
cei cardinalități) ale mulțimilor pot fi ordo- 
nate liniar, astfel încît fiecare cardinal să 
aibă un succesor imediat. Cantor a demon- 
strat că mulțimea putere a lui X (adică a 
mulțimii submulțimilor lui X) este de cardi- 
nalitate mai mare decît cea a mulțimii X. 
Or, mulțimea numerelor reale are aceeași 
cardinalitate ca mulțimea putere a numere- 
lor naturale. Așadar, continuumul sau mul- 
țimea numerelor reale este de cardinalitate 
mai mare decît mulțimea numerelor natu- 
rale (cea mai mică mulțime infinită). Ipote- 
za conform căreia cardinalul continuumu- 
lui este succesorul imediat, în ordinea linia- 
ră, al cardinalului numerelor naturale este 
cunoscută drept ipoteza continuumului. 
*Gădel a arătat că ea este consistentă cu 
restul teoriei mulțimilor, iar Paul Cohen, că 
este complet independentă de rest. 


problema spirit-corp. Problema filozofică 
privind relaţia dintre spirit şi corp şi modul 
de a deosebi între proprietățile, funcţiile și 
evenimentele ce trebuie socotite mentale și 
cele ce trebuie socotite fizice. Această pro- 
blemă este de importanță centrală atît pen- 
tru filozofia spiritului, cît şi pentru filozofia 
psihologiei. 

Lui *Descartes i se datoresc atît locul 
proeminent pe care această problemă îl 
ocupă în filozofia modernă, cît şi modurile 
curente în care este pusă. Îndoiala sistema- 
tică l-a făcut să conchidă că singura certitu- 
dine de neclintit este propria lui *conştiință 
nemijlocită a unei *substanțe necorporale. 
Esenţa acestei substanţe este gîndirea, prin 
gîndire înțelegînd totalitatea modurilor 
conştiinţei de sine (și nimic altceva). Ală- 
turi de această substanță gînditoare, Des- 

cartes recunoştea și substanțe materiale. 
Astfel se naște problema relaţiilor sau a 
absenței relaţiilor dintre conştiinţă şi mate- 
rie. Descartes, deși înclina să creadă că cele 
două feluri de substanţă sînt prea diferite 
între ele pentru a putea să afecteze una pe 
cealaltă, a îmbrăţişat totuşi ideea că între 
ele se produc acțiuni cauzale în ambele 
sensuri, şi anume în glanda pineală din 
creier (vezi fantoma din mașină). 

Insatisfacţia faţă de această soluţie a dus 
curînd la teorii alternative. De exemplu, 
*Malebranche a sugerat *ocazionalismul 
(potrivit căruia Dumnezeu e singurul agent 
cauzal al corelaţiilor sistematice dintre spi- 
rit şi corp, în timp ce fiecare element din 
fiecare pereche este doar ocazia, nu cauza 
celuilalt). O altă teorie a fost *epifenome- 
nalismul (potrivit căruia evenimentele 
mentale sînt exclusiv efecte, niciodată cau- 
ze ale schimbărilor fizice din corp). Oca- 
zionalismul în forma lui religioasă poate 
privi corelaţiile necauzale dintre fizic şi 
mental ca implicînd o „armonie prestabili- 
tă“ de divinitate (vezi Leibniz). *Paralelis- 
mul psiho-fizic recunoaște și el asemenea 
corelaţii necauzale și neagă interacțiunea, 
dar evită speculaţia teologică. O foarte su- 
gestivă ilustrare a epifenomenalismului 
este analogia cu fosforescenţa de deasupra 
apei sau cu „haloul din jurul sfinţilor“ 
(C. J. *Ducasse). *Spinoza a susținut că 
mentalul și fizicul nu sînt decît două aspec- 
te ale aceleiaşi realități subiacente, care 
este Dumnezeu sau Natura; pe cînd în zile- 
le noastre P. F. *Strawson susţine că funda- 
mental e conceptul de persoană, căruia i se 
aplică în mod corect atît predicate mentale, 
cît și predicate fizice. 

*Berkeley şi alți idealiști au susținut că 
în realitate nu există acțiune cauzală în nici 
unul din cele două sensuri, pentru simplul 
motiv că nu există materie (vezi idealism). 
Behavioriştii metafizicieni (vezi behavio- 
rism) au ajuns la aceeaşi concluzie venind 
din direcţia opusă; pentru ei conştiinţa e un 
pseudoconcept. În cadrul altor teorii mo- 
niste (dar de fapt întotdeauna idealiste), 
spiritul şi corpul sînt prezentate drept co- 
lecţii complexe, dar diferit construite din 
entități de același fel: aceste entităţi fiind 
idei, percepții sau *date senzoriale (vezi 

monism). În vremea din urmă s-au afirmat 
susținători energici ai unei *teorii a identi- 
tății, potrivit căreia a fi într-o anumită stare 
de conştiinţă şi a fi într-o stare fizică cores- 
punzătoare înseamnă unul şi acelaşi lucru: 
întocmai ca — în exemplul predilect — 
Luceafărul de dimineaţă şi Luceafărul de 
seară. 

Prin prisma criteriului cartezian al men- 
talului, este autocontradictoriu să se vor- 
bească de procese mentale inconştiente. În 
secolul nostru însă, Freud și alți psihologi 
au introdus un criteriu alternativ sau supli- 
mentar, finalitatea. O mai recentă lucrare 
clasică de filozofie cum este The Concept 
of Mind a lui Ryle preferă să conteste ca- 
drul cartezian decât să încerce un răspuns la 
întrebările pe care acesta le ridică (vezi 
Ryle). Dar tentativa lui Ryle în direcția 
unui behaviorism analitic nu izbutește, şi 
nici nu pretinde a izbuti, să reducă întreaga 
conştiinţă la comportament. Încît, deși 
mentalul nu mai este identificat cu con- 
ştientul, vechea problemă a relaţiei dintre 
aceasta și materie rămîne. 


problematic. Termen din logica aristoteli- 
că folosit pentru a indica *modul sau mo- 
dalitatea unei judecăți. O judecată este 
problematică dacă asertează că ceva este 
posibil, de exemplu „E posibil să plouă“. 


procedeul diagonal. Metoda prin care 
*Cantor a demonstrat că există mulțimi 
infinite ce nu pot fi numărate. Numerele 
reale, spre deosebire de cele raţionale, for- 
mează o asemenea mulțime nenumărabilă, 
adică nu pot fi puse într-o corespondenţă 
biunivocă cu numerele naturale (vezi enu- 
merabil; număr). Orice număr real poate fi 
exprimat sub formă de fracţie cu reprezen- 
tare zecimală infinită. Să presupunem că 
mulţimea numerelor reale este numărabilă. 
Atunci putem întocmi o listă a tuturor nu- 
merelor reale, utilizînd o funcţie f care pu- 
ne în corespondență primul număr real, r; 
cu 0, pe cel de-al doilea, r,, cu 1 ș.a.md. 
(În simboluri, AO) = rp AL) = rp- „An =): 
Cantor a arătat că o asemenea listă nu poate 
fi întocmită, deoarece oricînd putem con- 
strui prin procedeul diagonal un număr real 
c care nu figurează în listă. Şi anume: dacă 
ro are cifra 1 pe primul loc zecimal, scriem 


2 pe primul loc zecimal al lui c; în caz con- 
trar, scriem 1. Dacă r, are cifra 1 pe locul al 
doilea, scriem 2 pe locul al doilea din c; 
în caz contrar scriem |. Astfel, dacă (de 
exemplu) 


rp=6,8181... 

r, = 0,1454... 

r = 5,1367... 

r3 = 1,0213... 
atunci 

c = 1,212... 


şi continuînd așa, putem fi siguri că vom 
construi un număr diferit de oricare număr 
din listă — el va fi diferit de primul în pri- 
mul loc zecimal, de al doilea în al doilea 
loc... etc. (Adică, nu există nici un r, astfel 
încît c = r,„ pentru că a n-a zecimală a lui r, 
va fi diferită de a n-a zecimală a lui c.) Așa- 
dar, nu există nici un număr natural n astfel 
încît An) = c. Cu alte cuvinte, nu există o 
corespondenţă biunivocă între numerele 
naturale şi mulțimea numerelor reale; nu- 
merele reale formează o mulțime nenumă- 
rabilă. 


procedeu efectiv. Procedeu (de rezolvare a 
unei probleme, de aflare a răspunsului la o 
întrebare etc.) care constă dintr-un număr 
finit de paşi ce duc la obţinerea răspunsului 
(a problemă, întrebare etc.). Să luăm, de 
exemplu, întrebarea „Este p un număr 
prim?“ Procedeul efectiv constă în a îm- 
părţi pe p cu fiecare număr întreg mai mare 
decît | şi mai mic decît p — 1. Dacă nici una 
dintre aceste împărțiri nu lasă rest, numărul 
nu e prim; altfel, este prim. Vezi algoritm. 


proces stocastic. Proces care se dezvoltă 
probabilistic, adică ale cărui faze sînt deter- 
minate de valorile a una sau mai multe va- 
riabile aleatorii (vezi aleatoriu, caracter). 
Exemplul clasic este variația lungimii unei 
cozi (de aşteptare), unde există o probabili- 
tate de sosiri sau de plecări într-un interval 
de timp dat. 


Proclos (c. 410-485 p.Chr.). Filozof neo- 
platonician păgîn, șeful *Academiei din 
Atena (vezi neoplatonism). A scris Teolo- 
gia platoniciană, mai concisele Elemente 
de teologie, comentarii la dialogurile plato- 
niciene Timaios, Republica, Parmenide, 
Alcibiade 1 şi Cratylos, precum şi felurite 

P propoziţie 


lucrări științifice şi literare. Ultimul mare 
sintetizator al filozofiei antice greceşti, 
Proclos a exercitat, în mare parte prin 
*Dionisie pseudo-Areopagitul, o influenţă 
considerabilă asupra gîndirii medievale și, 
mai mult încă, asupra celei renascentiste. 


Propoziţie. În vocabularul filozofic, se în- 
țelege prin Propoziţie tot ceea ce poate fi 
asertat, negat, contestat, susținut, admis, 
postulat, implicat sau presupus. Cu alte cu- 
vinte, ceea ce se exprimă printr-o propozi- 
ție la indicativ tipică. O aceeaşi Propoziţie 
poate fi exprimată prin propoziţii diferite 
din aceeași limbă sau din limbi diferite; de 
exemplu, „Eu te iubesc“, „Tu eşti iubit de 
mine“ și „| love you“ exprimă o aceeaşi 
Propoziţie. Propoziția că lucrurile stau în 
cutare și cutare fel se simbolizează prin 
„Propoziția p“ sau simplu prin „p“, iar ra- 
ționamentul că dacă atît aceasta cât și 
aceea, atunci cutare alta, se prescurtează în 
mod corespunzător prin „Dacă atât p cât şi 
q, atunci 7“. Termenul „Propoziţie“, cu re- 
zonanța lui mai impersonală şi logică, a 
înlocuit cu totul termenul mai puţin perso- 
nal și mai psihologic de „judecată“. 
Pornind de la accepțiunea explicată, unii 
logicieni exprimă nedumeriri privitoare la 
statutul ontologic al Propoziţiilor şi preferă 
să vorbească numai despre propoziţii, rela- 
tivizînd astfel relaţiile logice la un limbaj 
dat. Conform acestei poziţii, simbolurile 
„DP“, »q“, „7 etc. care figurează în formu- 
lele logice sînt folosite ca abrevieri de pro- 
poziţii, nu de Propoziţii. Alţi autori au emis 
ideea că anumite susțineri avînd aceeași 
*formă gramaticală nu sînt cu adevărat 
Propoziţii din punct de vedere logic. În par- 
ticular, a fost formulată ideea că enunţările 
prin care se spune că ceva este rău și nu tre- 
buie făcut, deși sînt din punct de vedere 
gramatical indicative, din punct de vedere 
logic sînt imperative sau chiar exclamative 
şi deci nu exprimă cu adevărat Propoziţii. 
Vezi şi imperativ. 
propoziţii. Vezi enunţuri şi propoziţii. 
proprietate. 1. Caracteristică. Aplicabilita- 
tea termenului este uneori limitată în două 


moduri: a) cu referire la *indiscernabilita- 
tea identicilor, şi b) cu referire la caracte- 


risticile nerelaţionale. Pentru a înțelege 
punctul (a), să privim prin contrast „apar- 
ținînd familiei piciorul-cocoşului“, care 
este adevărată despre (una şi aceeași floare) 
aquilogia sau căldărușa, cu „desemnată 
aici printr-o denumire folosită și pentru 
unele recipiente metalice“ (care dă o pro- 
poziţie adevărată numai dacă floarea e nu- 
mită „căldăruşă“). Cea de-a doua nu este, 
aşadar, o proprietate în acest sens restrîns. 
Rostul lui (b) este că uneori caracteristicile 
relaționale sînt excluse; de exemplu, „a fi 
mai înalt“ nu e socotită a fi o proprietate, 
pe cînd „a fi verde“ este. Vezi și proprium. 
2. Tot ce poate fi socotit sau revendicat ca 
aparținînd cuiva, inclusiv bunuri imateriale 
cum este dreptul de autor. Proprietatea in- 
clude dreptul de a „înstrăina“ sau dispune 
de bunul în cauză, dar nu neapărat de a-l 
folosi fără nici o restricţie, de exemplu în 
cazul unei arme. Ce este proprietatea și a 
cui este sînt chestiuni de drept şi în cele din 
urmă, pesemne, de morală, nu de fapt na- 
tural brut. 

Părinţii Bisericii, căutînd originea şi jus- 
tificarea proprietăţii, au formulat ideea că 
ea a fost instituită după Cădere drept urma- 
re a păcatului lăcomiei. *Locke a susținut 
că oamenii au un drept natural la proprieta- 
te. *Hume justifica drepturile de proprieta- 
te prin prisma utilității și armoniei sociale. 
În secolul al XIX-lea, socialistul francez 
Pierre Joseph Proudhon (1809-1865) a lan- 
sat faimoasa formulă că proprietatea e un 
furt. *Marx, în parte pe baza combinării 
propriilor sale teorii economice cu tradiţio- 
nala „teorie a valorii-muncă“ (potrivit căre- 
ia se considera că oamenii au dreptul la 
produsul integral al muncii lor), a pledat în 
favoarea proprietăţii publice asupra mijloa- 
celor de producție, repartiție și schimb şi 
pentru repartiţia, în cele din urmă, a tuturor 
bunurilor de consum după nevoi. 


proprium (cuvânt latin însemnînd posesia 
unei caracteristici). 1. (în aristotelismul 
medieval) Caracteristică particularizantă şi 
dependentă de *esența unei specii, dar 
nefăcînd neapărat parte din esenţa ei. Aris- 
totel punea în contrast, într-un mod nu întru 
totul clar, proprium-ul cu *accidentul. De 
exemplu, a da din coadă este un proprium 

psihologie P 


al cîinilor, dar definiţia esenţială a cîinelui 
nu este „animal ce dă din coadă“. 


proprietate ereditară. Termen folosit în 
logica formală. Se numeşte R-ereditară 
(unde R e o relaţie) orice proprietate P ast- 
fel încât, pentru două obiecte oarecare, b şi 
c dacă c are proprietatea P şi b stă în relația 
R cu c, atunci şi c are proprietatea P. De 
exemplu, dacă R reprezintă relaţia „mai 
mare cu trei decît“ proprietatea de a se 
divide fără rest cu trei este R-ereditară în 
mulţimea numerelor, deoarece oricare ar fi 
numerele b şi c, dacă c se divide fără rest 
cu trei, iar b e cu trei mai mare decît c, 
atunci şi b se divide fără rest cu trei. 


Protagoras din Abdera (c. 485-c. 420 
a.Chr.). Unul dintre *sofiştii greci cei mai 
interesanţi din punct de vedere filozofic. 
Dialogul timpuriu al lui Platon Protagoras, 
în care se discută dacă virtutea poate fi în- 
văţată, redă probabil cu acuratețe punctul 
de vedere al acestui sofist în respectiva 
chestiune. În dialog Socrate e înfățișat ca 
exprimându-și admiraţia pentru înţelepciu- 
nea lui Protagoras; Platon, deşi e în dez- 
acord cu scepticismul lui Protagoras, tratea- 
ză totdeauna cu respect argumentele aces- 
tuia. Cea mai celebră maximă a lui Prota- 
pgoras, „Omul e măsura tuturor lucrurilor“ 
(citată de Platon în Theaiteros) era pesemne 
menită să exprime implicaţiile relativiste şi 
sceptice, privitoare atît la fapte cât și la 
norme, implicaţii pe care le exprimă şi une- 
le formulări similare întîlnite la contempo- 
rani de-ai noștri. 


protază. Vezi condiţional. 


pseudo-Dionisie. Vezi Dionisie pseudo- 
Areopagitul. 


psihokinezie sau PK. Mişcare produsă cu 
ajutorul minţii sau sufletului; termen intro- 
dus în *parapsihologie ca desemnare pen- 
tru presupusul fenomen în care o persoană 
mișcă un obiect fără a avea nici un contact 
fizic cu el. Un exemplu ar fi acela cînd prin 
simpla voință a unei persoane un zar cade 
cu o anumită faţă în sus. Mulţi parapsiho- 
logi, probabil majoritatea lor, acceptă ca de 
la sine înţeleasă viziunea carteziană despre 
om şi ca atare gîndesc agentul în acest caz 


nu ca pe o persoană în carne şi oase, ci ca 
pe un suflet sau spirit necorporal. Sufletul 
cartezian ar acţiona, cred ei, asupra corpu- 
lui său prin psihokinezie şi trebuie că în 
acelaşi mod acționează și Dumnezeu asu- 
pra creaţiei materiale. 


psihologie, filozofia p. Studiul implicaţii- 
lor filozofice ale psihologiei şi ale cercetă- 
rii psihologice. 

Deşi ceea ce s-ar putea numi psihologie 
speculativă a fost ea însăşi pînă în secolul 
al XIX-lea o ramură a filozofiei, abia dez- 
voltarea psihologiei experimentale ca ştiin- 
ță de sine stătătoare și impactul ei ulterior 
asupra gândirii din secolul al XX-lea au pri- 
lejuit nașterea unei filozofii critice a psiho- 
logiei. Căci în timp ce psihologul se ocupă 
astăzi în mare parte de investigarea empiri- 
că a activităţii şi comportamentului psihice, 
examinarea conceptelor specifice ale psi- 
hologiei, a presupoziţiilor şi implicațiilor 
lor şi ale ei este considerată drept o îndelet- 
nicire filozofică. Psihologul întreabă „Ce 
se întîmplă şi de ce?“, iar filozoful, „și asta 
ce înseamnă?“ 

Despre psihologie ca studiu empiric, şi 
nu strict filozofic, se poate spune că-şi are 
rădăcinile în teoriile asociaţioniste despre 
psihic iniţiate de Hume (vezi asociaţie de 
idei) şi elaborate mai apoi în opera lui 
James Mill şi a lui John Stuan Mill. Pentru 
că, potrivit teoriei asociaționiste, părea po- 
sibil ca operaţiile mintale să fie definite 
observînd obişnuințele și deprinderile for- 
mate în experienţa practică ce o avem cu 
lumea. Dar reacţia critică a lui Kant faţă de 
Hume în particular și față de ideea generală 
a unei psihologii empirice (pe care Kant o 
considera simplă antropologie) a generat, 
mai ales printre gânditorii germani, un inte- 
res accentuat pentru punerea unor temelii 
ştiinţifice clare şi solide ale cercetării psi- 
hologice. Drept urmare, o nouă abordare, 
experimentală, a psihicului a început să se 
impună, iar în 1879, Wilhelm Wundt crea 
un focar simbolic pentru noua știință în 
curs de constituire, prin înființarea primu- 
lui laborator de psihologie. Cam în aceeaşi 
perioadă, în Anglia vechea psihologie aso- 
ciaţionistă se afla în declin, mai ales ca ur- 
mare a impactului teoriilor evoluționiste 
ale lui Darwin despre funcţionarea psihicu- 


p "= 


284 


lui. În plus, era în curs de dezvoltare o pu- 
ternică tendinţă biologică şi genetică, prin 
lucrările lui Francis Galton privitoare la 
transmiterea ereditară a caracterelor psihice 
şi prin concepția expusă de G. F. Stout în al 
său Manual of Psychology (1898) ce avea 
să servească timp de mulți ani drept textul- 
standard în domeniul psihologiei. 

Pe măsura maturizării noii ştiinţe în de- 
cursul secolului al XX-lea, s-au constituit 
un număr de școli de psihologie rivale, fie- 
care din ele părînd a propune o teorie dis- 
tinctă a psihicului întemeiată pe date expe- 
rimentale. Atenţia filozofică a fost curînd 
îndreptată din nou asupra unui obiect de 
care se îndepărtase abia de puțină vreme, 
pentru că cele trei şcoli dominante din psi- 
hologie nu numai că presupuneau noi teorii 
despre psihic ci, totodată, puneau sub sem- 
nul întrebării unele precepte filozofice de 
profunzime. Gestaltiştii, de pildă, contestau 
atomismul psihologic care, începînd de la 
Hume, constituise temelia filozofiei psihi- 
cului în tradiția empiristă (vezi Gestalt); iar 
opera lui Freud părea să submineze o pre- 
supoziţie standard privind natura conștien- 
tă a activității mentale (vezi conştiinţă; 
Freud). Dar provocarea probabil cea mai 
radicală a apărut sub forma obiecţiilor ridi- 
cate de behaviorişti față de modul conven- 
ţional de abordare a *problemei spirit-corp 
şi față de conceptele de spirit (sau minte) 
cărora el le dăduse naștere (vezi behavio- 


rism). Fiecare dintre aceste teorii psiholo- 
gice avea să exercite o influență conside- 
rabilă asupra dezbaterii filozofice ulterioa- 
re cu privire la psihic. Se poate spune chiar 
că o bună parte din filozofia contemporană 
a psihologiei se ocupă în continuare de pro- 
blemele ridicate de aceste teorii. Vezi și 
spirit, filozofia s. 


purusa (cuvînt sanscrit însemnînd „eu“, 
„Sspirit“). În general, principiul conştiinţei 
din om sau din univers. Funcţiile lui exacte 
nu sînt însă concepute la fel în diferite sis- 
teme ale *Filozofiei indiene. 


Pyrrhon din Elis (c. 365-275 a.Chr.). Fi- 
lozof sceptic, considerat îndeobşte drept 
primul sceptic sistematic, cuvintele „scep- 
ticism“ şi „pyrrhonism“ fiind virtual sino- 
nime. Despre Pyrrhon se spune că a socotit 
că prin „suspendarea judecății“, prin limi- 
tarea preocupărilor noastre la „fenomene“ 
sau „obiecte așa cum ne apar“ şi prin refu- 
zul „de a afirma ceva determinat“ despre 
cum sînt ele în realitate, putem evita per- 
plexitățile în viață şi putem dobîndi „„liniş- 
tea imperturbabilă a sufletului“. În acest 
scop el a adunat argumente menite să arate 
că lucrurile-în-sine „nu pot fi distinse, sînt 
imponderabile și indeterminabile“. Pyrrhon 
n-a scris nimic, dar vederile sale au fost 
expuse în proză şi în versuri de către dis- 
cipolul său Timon din Phlius (c. 320-230 
a.Chr.). Vezi şi Sextus Empiricus. 


quadrivium. Cele patru discipline mate- 
matice (astronomia, geometria, aritmetica 
şi muzica) care în decursul Evului Mediu 
alcătuiau diviziunea superioară a unui ciclu 
universitar de (în total șapte) arte liberale. 
Trivium-ul (gramatica, retorica şi logica) 
alcătuiau diviziunea inferioară. Vezi și sco- 
lastica. 


quaestio (cuvînt latin avînd înţelesul de 
„întrebare'). Una dintre cele două forme 
principale ale scrisului filozofic din Evul 
Mediu, avîndu-şi originea în practica dez- 
baterii orale din universităţi. Vezi scolastica. 


quidditate. Natura reală sau esenţa logică 
a unui lucru. Termenul derivă din substan- 
tivul latin „quidditas“, prin care s-a tradus 
termenul grecesc care înseamnă „ce este 
ceea-ce-este“ ceva. Acest cuvînt era folosit 
în mod curent în disputele scolastice privi- 
toare la deosebirile esenţiale dintre lucru- 
rile particulare. Mai tîrziu, *Berkeley avea 
să scrie despre „Ideea abstractă pozitivă de 
quidditate, entitate sau existenţă“. Astăzi se 
întîlnește frecvent în contexte peiorative, 
sugerînd pedanteria extremă. 


Quine, Willard Van Orman (1908-—). Logi- 
cian american, profesor de filozofie la Har- 
vard. A scris deopotrivă lucrări de logică 
formală şi de filozofie, între care: Mathe- 
matical Logic (1940), Word and Object 
(1960), Set Theory and its Logic (1963), 
Philosophy of Logic (1970), The Roots of 
Reference (1973) şi culegerile de articole 


From a Logical Point of View (1953), The 
Ways of Paradox (1966) şi Ontological 
Relativity and other Essays (1969). 

Quine este continuatorul cel mai de sea- 
mă al lui *Carnap și cel mai influent em- 
pirist din filozofia americană recentă. Pu- 
blicarea, în 1951, a articolului său „Două 
dogme ale empirismului“ a avut un mare 
răsunet în lumea filozofică. În acest articol 
el argumenta că empirismul nu poate să 
legitimeze distincția analitic/sintetic și nici 
să valideze ideea echivalenţei între semni- 
ficaţii, care joacă un rol esenţial în progra- 
me reducţioniste de felul celui al lui Car- 
nap. Propriul său model al teoriei științifice 
este cel al unei reţele de interconexiuni un- 
de nici o parte nu este imună la revizuire în 
lumina experienţei, dar tot așa nici o expe- 
rienţă nu obligă la respingerea uneia anume 
dintre părți. Prin prisma acestei concepții, 
el crede că propoziţiile considerate izolat 
nu au semnificaţie, punct de vedere în 
sprijinul căruia formulează, în Word and 
Object, teza „nedeterminării traducerii ra- 
dicale“, adică ideea că despre o propoziție 
se poate spune oricînd în mod îndreptățit că 
înseamnă mai multe lucruri diferite. Aceas- 
tă ostilitate faţă de semnificaţii, Propoziţii 
şi necesitate reprezintă partea cea mai dis- 
cutată a operei lui Quine, dar el a adus con- 
tribuţii notabile în mai multe probleme, ţi- 
nînd îndeosebi de ontologie și de teoria 
mulțimilor. Vezi şi Duhem; semnificaţie; 
modalităţi; traducere. 


Radicalii filozofici (în engleză, Philoso- 
phical Radicals). Discipoli ai lui *Ben- 
tham, ei înșiși cu precădere teoreticieni, 
care au urmărit şi au izbutit să dobîndească 
o considerabilă influenţă practică. Din gru- 
pul lor făceau parte James * Mill, care a de- 
finit-o în bună parte, economistul şi parla- 
mentarul David Ricardo, istoricul George 
Grote, teoreticianul dreptului John * Austin 
şi, ceva mai târziu, John Stuart *Mill. În pri- 
mele trei pătrimi ale secolului al XIX-lea, 
radicalii filozofici au exercitat influență pe 
căi foarte asemănătoare celor pe care se va 
exercita mai tîrziu influența Societăţii fa- 
bienilor, cu deosebirea că în primul caz 
influenţa a favorizat liberalismul economic 
şi politic. Vederile radicalilor filozofici nu 
trebuie confundate cu *filozofia radicală. 


Ramsey, Frank Plumpton (1903-1930). 
Matematician şi filozof din Cambridge. 
Principalele sale contribuţii la filozofie sînt 
cuprinse în lucrarea publicată postum 
Foundations of Mathematics and other 
Logical Essays (1931). 

Printre ideile interesante lansate de Ram- 
sey în scurta sa carieră academică se numă- 
ră unele propuneri referitoare la înlăturarea 
dificultăţilor de care s-a lovit încercarea de 
reducere a matematicii la logică din Prin- 
cipia Mathematica (vezi Russell, White- 
head), o discuţie privind probabilitatea ca 
măsură a „credinţei parţiale“ și o concepţie 
despre generalizări (de forma „Toţi X sînt 
Y") ca nefiind ele însele Propoziţii genuine 
cu valori de adevăr, ci reguli pentru formu- 
larea de Propoziţii despre X-i specifici. 


rațional. 1. Opus iraționalului. 2. Opus 
non-raţionalului şi araționalului. Cei ce 


vorbesc despre om ca animal raţional folo- 
sesc, fireşte, cuvîntul în sensul al doilea, de 
capabil de a fi fie raţional, fie irațional, ne- 
încercînd să facă adevărat prin *definiție că 
fiecare om realizează în fapt una dintre al- 
ternative în defavoarea celeilalte. Compară 
moral. 


raționalism. 1. În sens restrâns, doctrinele 
unui grup de filozofi din secolele al XVII-lea 
și al XVIII-lea, avînd drept cei mai de 
seamă reprezentanţi pe Descartes, Spinoza 
şi Leibniz. Pentru raționalism în acest sens 
sînt caracteristice: a) credința că se poate 
obține exclusiv prin rațiune o cunoaștere a 
naturii celor existente; b) teza după care cu- 
noașterea formează un sistem, care c) are 
caracter deductiv; şi d) credinţa că totul e 
explicabil, așadar că în principiu totul poa- 
te fi cuprins în acel unic sistem. 2. În sens 
mai larg, termenul este aplicat la concepții- 
le filozofilor care acceptă numai (b) şi (d), 
adică teza că totul e explicabil cu ajutorul 
unui unic sistem. În sensul acesta a fost nu- 
mit raționalist, de exemplu, Sartre. 3. În 
sensul cel mai popular, a) respingerea cre- 
dinței religioase ca fiind lipsită de un temei 
rațional, sau b) mai general, atașamentul 
față de rațiune ca opusă credinței, prejude- 
căților, obişnuinţei sau oricărei alte surse 
de convingeri considerată a fi iraţională. 


rațiune insuficientă, principiul r. i. De- 
numire alternativă pentru principiul indife- 
renţei. Vezi indiferență, principiul i. 


rațiune suficientă, principiul r. s. Princi- 
piul enunțat de *Leibniz, potrivit căruia 
pentru orice fapt există un temei pentru ca- 
re este aşa şi nu altfel. Acest temei îmbracă 


287 


forma unei demonstraţii a priori sprijinită 
pe natura termenilor subiect și predicat uti- 
lizaţi în formularea faptului. Leibniz folo- 
sea acest principiu în mod liber, de pildă 
pentru a dovedi că nu pot exista doi atomi 
identici (căci n-ar exista nici o rațiune ca 
unul dintre ei să se afle într-un loc, iar celă- 
lalt altundeva şi nu viceversa) sau că lumea 
nu are un început în timp (căci n-ar exista 
nici o rațiune ca ea să fi început într-un mo- 
ment, şi nu în altul). 


Rawls, John (1921—). Filozof american 
care şi-a petrecut întreaga viață activă la 
Harvard. Cartea sa A Theory of Justice 
(1971) a prilejuit, după toate probabilităţi- 
le, mai multe discuţii şi comentarii decît 
orice altă lucrare de teorie politică și socia- 
lă publicată după al doilea război mondial. 
Rawls începe prin a resuscita ideea de 
*contract social, după care, dintr-o poziţie 
originală strict ipotetică și non-istorică, de- 
rivă concluzia că întrucît privește dreptatea 
(socială), nimeni, mai precis nici un grup, 
nu poate revendica vreun avantaj față de 
altcineva sau faţă de vreun alt grup, excep- 
tînd eventualitatea în care din respectivul 
avantaj ar avea în mod indirect de cîștigat 
(nu toți cei aflaţi într-o situaţie mai nefavo- 
rabilă, ci numai) grupul cel mai puţin avan- 
tajat. 

Se admite îndeobşte că dintre nenumăra- 
tele critici la adresa cărții lui Rawls, cea 
mai strălucită este cea formulată în State 
and Utopia de către un coleg mai tînăr de 
la Harvard, Robert Nozick. Acesta este un 
„libertarian“ radical care argumentează îm- 
potriva multora din supoziţiiie fundamen- 
tale ale lui Rawls, bunăoară a celei după 
care toate bunurile deja produse sau care 
urmează a fi produse formează proprietatea 
colectivă a contractanţilor sociali, urmînd a 
fi distribuite între ei la absoluta lor discreție 
colectivă. Nozick insistă, întîi, că bunurile 
economice nu sînt „mană căzută din cer“, 
ci că, întrucît ivirea lor stă de obicei sub 
semnul unor pretenții de posesie prealabile, 
toți sîntem îndrituiţi individual să posedăm 
ceea ce cu just titlu am dobîndit sau vom 
dobîndi în viitor. 

Alţii au argumentat împotriva idealului 
egalitar prospectivist împărtăşit de Rawls, 
susținînd că dreptatea € esențialmente re- 


e | 
trospectivă prin faptul că se raportează la 


ceea ce oamenii sînt și la ceea ce au făcut 
sau nu. 


rea-credință. În *existenţialismul lui *Sar- 
tre, o formă a amăgirii de sine şi+a altora; 
încercarea de a raționaliza existența umană 
prin religie, ştiinţă sau orice credinţă în for- 
țe active ce impun semnificaţie și coerenţă. 
Omul îşi modelează propriul destin prin- 
tr-un şir de opțiuni libere pentru care este 
total responsabil. În „reaua-credință“ el 
neagă necesitatea de a se sprijini pe pro- 
priul său discemămînt moral şi pe propria-i 
voinţă failibilă, încercînd să evite povara 
responsabilităţii prin aceea că se privește 
pe sine ca fiind subiectul pasiv al unor in- 
fluențe din afară, iar acţiunile sale ca fiind 
predeterminate de aceste influenţe, şi nu 
liber alese de el. Vezi și Angst. 


realism. 1. (în filozofia scolastică) Con- 
cepţia (opusă *nominalismului) potrivit că- 
reia universalele (vezi universale şi particu- 
lare) au o existență substanţială reală, inde- 
pendent de faptul de a fi sau nu gândite. 
*Duns Scotus a fost susținătorul cel mai vi- 
guros al acestei poziţii. 2. (în filozofia mo- 
demnă) Cel mai adesea, concepția (opusă 
*idealismului) potrivit căreia obiectele 
există independent de faptul de a fi perce- 
pute. Astfel înțeles, realismul reafirmă, evi- 
dent, punctul de vedere al simțului comun 
şi dobîndeşte statutul de filozofie numai 
datorită faptului că s-au construit argumen- 
tări serioase împotriva lui. Mulţi gînditori 
însă, pe diverse temeiuri, şi-au exprimat 
nedumerirea în privința posibilităților ca 
percepțiile (sau experienţele de indiferent 
ce fel) să furnizeze cunoaştere despre o lu- 
me independentă de subiect; unii din ei tră- 
gînd concluzia că o atare lume este incog- 
noscibilă sau inexistentă, că ceea ce numim 
obiecte fizice este de fapt dependent de su- 
biect, că, după cum s-a exprimat *Berke- 
ley, pentru ele a fi înseamnă a fi percepute. 

Realiştii replică, precum G. E. Moore în 
faimoasa-i „Respingere a idealismului“, că 
idealiştii se văd astfel claustraţi în propriile 
lor percepții deoarece confundă, de exem- 
plu, actul vederii unei culori, care este cu 
necesitate dependent de subiect, cu obiec- 
tul lui, culoarea însăși, care nu e astfel de- 


realism critic 

pendentă; că a numi obiectele fizice aranja- 
mente de „idei“ sau „impresii“ nu înseam- 
nă decât a abuza de limbaj; sau că orice for- 
mulare a punctului de vedere idealist, dacă 
e explicitată pînă la capăt, se vădeşte a avea 
la bază presupoziţii realiste. Vezi și realism 
critic; ştiinţă, filozofia ş. 


realism critic. Doctrină acceptată de unii 
filozofi ce simpatizează cu concepția for- 
mulată de R. W. Sellars în Critical Realism 
(1916). Realismul critic reţine credința 
simțului comun în lucruri fizice indepen- 
dente, dar admite că ele nu ni se prezintă în 
mod direct şi omogen în situaţiile percep- 
tuale. Acestea din urmă sînt considerate a fi 
foarte variate, modul cum le înțelegem ne- 
putînd să .nu depindă în parte de starea şi 
rezultatele științelor naturii. Astfel, *imagi- 
nea remanentă și dubla imagine, piciorul 
simţit după ce gamba a fost amputată şi alte 
cazuri de acest fel reclamă explicaţii de un 
fel sau altul. În general, realiștii critici con- 
sideră că putem dobîndi cunoştinţe despre 
lume pentru că există o anumită corespon- 
dență demnă de crezare între „sensa“ sau 
un anumit gen de date intuitive, pe de o 
parte, și obiectivele exterioare, pe de alia. 
Din punct de vedere istoric, realismul critic 
este succesorul *idealismului. El concede 
idealismului că ori de câte ori se percepe 
ceva, acest ceva e un obiect pentru un spi- 
rit, dar insistă că de aici nu decurge că ni- 
mic nu există decât întrucât e perceput. 


realism naiv. Forma cea mai simplă a con- 
cepției după care percepţia senzorială e o 
cale de acces directă a subiectului la lucru- 
rile din lumea exterioară: că percepem cu 
adevărat obiecte din „lumea exterioară“, 
nefiind pentru totdeauna despărțiți de ele 
printr-un *văl al aparenţei. Împotriva rea- 
lismului naiv sînt invocate îndeobşte, pre- 
supunîndu-se că îl infirmă, argumente ale 
iluziei, învederându-se, de pildă, că, privit 
dintr-un anumit unghi, un lucru rotund poa- 
te să apară eliptic, sau că lucrurile par să-și 
schimbe culoarea cînd sînt altfel iluminate. 
Vezi şi iluzie, argumente ale i.; percepție; 
realism. 


reamintire, argumentul r. Vezi reminis- 
cenţă, argumentul r. 


recursiv. Termen din logica formală şi ma- 
tematică, aplicat la definiţii. 1. O definiţie 
recursivă a unei *funcţii sau a unui *predi- 
cat le defineşte 1) explicit în privința pri- 
mului termen al unui şir și 2) pentru orice 
termen-succesor, cu ajutorul predecesorilor 
săi. Astfel „x este descendent al lui y“ se 
poate defini recursiv prin: 1) „x este copil 
al lui y“ sau 2) „a este descendent al unui 
copil al lui y“. 2. 1) Funcţiile definibile cu 
ajutorul funcţiilor succesor, constante şi de 
proiecţie, prin compunere de funcţii și defi- 
niţie recursivă, se numesc recursive primi- 
tive; cele definibile cu ajutorul funcţiilor 
recursive primitive prin schema valorii 
minime se numesc recursive generale. 
2) Mulţimile caracterizate prin funcţii 
recursive se numesc mulțimi recursive; ele 
sînt *decidabile. 


redefinire, înaltă și joasă. Două expresii 
introduse de Paul Edwards în „Îndoielile 
lui Bertrand Russell privind inducția“ 
(1949). O redefinire înaltă sporeşte, iar una 
joasă diminuează calificativele cerute pen- 
tru admiterea în clasa respectivă. Vezi stra- 
tagema adevăratului x. 


reductio ad absurdum. (sintagmă latină 
însemnând „reducere la absurd“). Respin- 
gere (vezi a respinge) prin învederarea unor 
consecințe absurde ce decurg cu *necesi- 
tate (logică). 


reducționism (sau reductivism). 1. Cre- 
dinţa potrivit căreia comportamentul uman 
poate fi redus la cel al animalelor inferioare 
sau interpretat prin prisma acestuia; care, la 
rândul său, poate fi redus în cele din urmă 
la legile fizice ce guvemează comporta- 
mentul materiei inanimate. Pavlov, Skinner 
şi Lorenz, efectuînd experimente cu câini, 
şobolani și respectiv gâște, au folosit fieca- 
re animale inferioare spre a ilustra tipare de 
comportament intuitive ce pot fi corelate, 
prin analogie, cu anumite aspecte ale com- 
portamentului uman. 2. Mai general, orice 
doctrină care pretinde să reducă fenomene 
mai sofisticate şi complexe la unele mai 
simple. 

Reid 


referent. Entitatea la care se referă un cu- 
vînt. Câinii sînt, astfel, referenţii cuvîntului 
„cîini“. 


reflexiv. Vezi relaţie. 


regula de aur. Maxima „Poartă-te cu cei- 
lalţi cum ai vrea ca ei să se poarte cu 
tine“. În majoritatea religiilor şi crezurilor 
se înilnesc, prin veacuri, diverse expresii 
ale acestei reguli morale fundamentale, 
ceea ce atestă aplicabilitatea ei universală. 
Confucius, de pildă, la întrebarea dacă ade- 
vărata cale poate fi rezumată într-un singur 
cuvînt, a răspuns: „Un asemenea cuvînt 
este «eciprocitatea»' (Analecte, XV 23). 


regulă de inferenţă. Regulă privitoare la 
construirea de raționamente, care stipulea- 
ză ce se poate infera din unul sau mai multe 
enunţuri a căror structură logică este speci- 
ficată. O regulă de inferență acceptată de 
practic toată lumea este modus ponens 
(vezi afirmarea antecedentului) care, pentru 
două enunţuri oarecare A și B, spune că din 
A şi „Dacă A, atunci B“ se poate infera B. 
Într-o vreme s-a crezut că nu există nici o 
deosebire între acceptarea unei reguli de 
inferență conform căreia din A şi B se poate 
infera C, şi adoptarea drept *axiomă sau 
lege logică a enunţului „Dacă A şi B, atunci 
C“. Din acest motiv, în prima parte a seco- 
lului nostru teoria logică şi-a concentrat 
atenția aproape exclusiv asupra prezentări- 
lor axiomatice ale logicii, asupra legilor lo- 
gice și a adevărului logic, lăsînd în umbră 
regulile de inferenţă. 

Se cer făcute însă trei observaţii. 1) Da- 
că nu am dispune de cel puţin o regulă de 
inferență, din axiome nu s-ar putea trage 
nici o concluzie. 2) Încercarea de a încor- 
pora foare regulile de inferență în axiome 
ne-ar antrena într-o regresiune la infinit, 
după cum a arătat Lewis Carroll în articolul 
„Ce i-a spus broasca țestoasă lui Ahile“ 
(Mind, 1895). Putem ilustra această idee 
luînd axioma corespunzătoare regulii mo- 
dus ponens, şi anume (A & (A > B))—B. 
Pentru a ști că din această axiomă împreu- 
nă cu A și A — B se poate infera B, este ne- 
voie de o nouă regulă de inferenţă şi, ca atare, 
de o nouă axiomă, care va fi de data aceasta 
(4 &(4A—B8)o>B)&A&(A>B)-B 


şi aşa mai departe ad infinitum. 3) Accepta- 
rea ideii că din faptul că din A şi B se poate 
infera C, putem infera mai departe că „Da- 
că A şi B, atunci C“ echivalează ea însăși 
cu acceptarea unei reguli de inferenţă, deşi 
a uneia de un lip ușor diferit, deoarece per- 
mite tragerea unei concluzii nu din enunțuri 
avînd un statut de premise, ci din faptul că 
o anumită inferenţă poate fi făcută corect. 

Regulile de acest fel, care privesc con- 
struirea de raționamente din raționamente, 
erau numite de stoici themara, fiind deose- 
bite de schemata, care sînt tipare de infera- 
re a enunţurilor din enunţuri. În funcţie de 
sistemul de logică și de modul în care sînt 
tratate în el enunțările *condiţionale și în 
particular cele  cuantificate universal, 
această regulă, de care este nevoie pentru 
convertirea regulilor de  inferență în 
enunțuri cu o forță deductivă echivalentă, 
s-ar putea să nu figureze nici ca regulă ex- 
plicit enunțată (regula demonstraţiei condi- 
ționale) nici ca regulă introdusă pe baza 
unei demonstraţii mulţimiste a teoremei de- 
ducţiei. Această teoremă enunţă că regulile 
sistemului, ori de cîte ori permit inferarea 
lui C din A şi B, permit și demonstrarea lui 
„Dacă A şi B, atunci C“ ca teoremă. Cu alte 
cuvinte, teorema deducţiei nu este valabilă 
pentru toate sistemele de logică, astfel încât 
regulile de inferenţă nu pot fi întotdeauna 
înlocuite cu axiome logice. 


reguli de formare. Reguli ce definesc, 
adesea inductiv, noţiunea de *fbf (formulă 
bine formată) a unui limbaj. 


Reid, Thomas (1710-1796). Filozof sco- 
țian. După ce a oficiat o vreme ca preot 
presbiterian, a fost numit rector la King's 
College, Aberdeen (1751), iar mai apoi 
profesor de filozofie morală la Glasgow 
(1764). Principale lucrări filozofice: En- 
quiry into the Human Mind on the Princi- 
ples of Common Sense (1764) şi Essays on 
the Intellectual Powers of Man (1785). 
Reid este cel mai cunoscut ca iniţiator al 
şcolii scoțiene de filozofie a „simțului co- 
mun“. A văzut în filozofia lui Hume o dare 
în vileag a scepticismului atoatedistrugător 
inerent modului empirist de a înțelege idei- 
le (entităţi dependente de subiect) drept 
obiecte nemijlocite ale percepției, memo- 

riei şi gîndirii noastre. A dezvoltat o episte- 
mologie alternativă destinată să apere con- 
cepția comună după care aceste facultăți 
sînt esențialmente capabile să ne ofere con- 
tactul nemijlocit cu o realitate independen- 
tă de subiectul uman. Vezi și simţ comun; 
empirism; experiență; date senzoriale; vă- 
lul aparenţei. 


reism. Încercarea de a păstra o obiectivi- 
tate tuturor genurilor de entități intenționa- 
le, exemplificată în filozofiile lui *Brenta- 
no și *Meinong (vezi intenționalitate). 
Obiectele dorințelor, credințelor sau spe- 
ranțelor noastre pot să nu existe în chip 
actual. Simplul fapt însă că pot fi în acest 
fel obiecte se consideră că le conferă un 
gen de obiectivitate. Această concepe mai 
este numită și „concretism'. 


reîncarnare. Vezi metempsihoză. 


relativism. Există multe feluri de relati- 
vism şi multe sensuri ale cuvîntului „rela- 
tivism“. Toate vor fi însă cel mai bine înțe- 
lese dacă sînt privite ca reacții — stimulate 
de progresele din antropologie și din *so- 
ciologia cunoaşterii — la fapte de genul 
celor remarcate în Etica nicomabhică a lui 
* Aristotel: „Focul arde la fel în Grecia şi 
Persia; în schimb ideile oamenilor despre 
drept și nedrept variază din loc în loc“ (V 
(VID 2) (vezi herodotaj). Relativismul re- 
cunoaşte: întîi, importanța mediului social 
în determinarea conţinutului credințelor atât 
privitoare la ceea ce este, cît şi la ceea ce ar 
trebui să fie; iar în al doilea rînd, posibila 
diversitate a unor atare medii sociale. A fi 
relativist în chestiunea valorilor înseamnă a 
susține că nu există standarde universale 
pentru bine şi rău, drept şi nedrept. O difi- 
cultate constă atunci în a evita aserțiunea că 
este drept tot ceea ce e efectiv recomandat 
într-un loc sau altul. Căci, orice alte cusu- 
ruri ar avea altminteri, maxima generală 
„Cînd eşti la Roma, poartă-te ca romanii” 
exprimă nu o neînfrînată idiosincrazie indi- 
vidualistă, ci un standard universal specific 
şi categoric. A fi relativist în privinţa fapte- 
lor înseamnă a susține că nu există cunoaș- 
tere obiectivă a unor realități independente 
de subiectul cunoscător. Dificultatea para- 
lelă constă aici în a evita aserțiunea incon- 


sistentă că teza relativistă este ea însăşi o 
mostră de cunoaștere obiectivă. Vezi idea- 
lism; subiectivism. 


relativitate. Principiul ştiinţific, formulat 
în două părți de Albert *Einstein. Prima 
parte (1905), relativitatea specială, se refe- 
ră la sistemele neaccelerate şi are imense 
implicaţii filozofice atît prin bulversarea 
radicală a noțiunilor clasice de timp şi miş- 
care, cît şi, mai specific, prin impactul pe 
care-l are asupra conceptului de simultanei- 
tate (vezi și spaţiu şi timp, filozofia s. şi t.) 
Potrivit mecanicii newtoniene, unui ob- 
servator care se deplasează cu un corp A 
avînd viteza V,, un corp B care se depla- 
sează cu viteza V, îi va apărea ca deplasîn- 
du-se cu viteza V,p = V, — Va. Acest punct 
de vedere despre vitezele relative, simplu şi 
aparent concordant cu simţul comun, a fost 
pus în dificultate de experimentul din 1887 
al lui Michelson şi Morley, care n-a înre- 
gistrat nici o diferenţă între viteza luminii 
măsurată în direcția rotației Pămîntului şi 
cea perpendiculară pe această direcție. 
Soluţia dată de Einstein acestui paradox 
are la bază înțelegerea faptului că viteza lu- 
minii joacă un rol dominant în viziunea 
noastră despre univers. Mai precis, că ea 
este absolută în sensul de a nu fi relativă la 
nimic, în particular la viteza celui ce 
măsoară. Ecuația newtoniană simplă de 
combinare a vitezelor este privită, în teoria 
lui Einstein, ca fiind doar o aproximaţie — 
valabilă pentru viteze ce sînt mici în com- 
paraţie cu viteza luminii. Relaţia relativistă 
este: Vp = (Va = Val — (VA VplcdI1, 
unde c este Vulacai luminii. Această, ecuaţie 
poate fi folosită pentru stabilirea relaţiei 
foarte simple dintre masă (m) şi energie 
(E): E = mc2. Convertirea, care are loc în 
bomba atomică, a masei în energie con- 
form acestei legi a fost prima aplicaţie 
practică a teoriei restrînse a relativității. 
Implicaţiile filozofice ale soluţiei einstei- 
niene ţin de impactul asupra modului nos- 
tru de a înţelege natura spaţiului şi timpu- 
lui. Unui astronom de pe Pămînt, un eveni- 
ment din observatorul lui se poate să-i apa- 
ră a fi simultan cu un eveniment, observat 
de el prin telescop, de pe Jupiter. Două din- 
tre consecinţele relativităţii restrînse sînt 
însă că informaţia nu se poate propaga cu o 

viteză mai mare decît aceea a luminii şi că 
viteza luminii este aceeași pentru toate sis- 
temele de referință. Ca atare, evenimentul 
din observator trebuie să se fi produs cu 35 
de minute după cel de pe Jupiter (acesta 
fiind timpul în care lumina parcurge cei 
630 de milioane de kilometri între Jupiter 
şi Pămînt). În schimb, unui observator de 
pe Jupiter, evenimentul de pe Jupiter i-ar fi 
apărut ca producîndu-se cu 35 de minute 
înaintea celui de pe Pămînt. Implicaţiile 
acestei situații pentru ordinea temporală şi 
pentru cauzalitate i-au preocupat intens, 
de-a lungul deceniilor scurse de la 1905, pe 
fizicieni şi pe filozofi deopotrivă. 

Partea a doua a teoriei lui Einstein 
(1915), relativitatea generală, se ocupă de 
mișcarea relativă între sisteme accelerate. 
Ea produce noi modificări ample ale con- 
ceptelor noastre de spațiu şi timp, tratîn- 
du-le ca pe un continuum ne-euclidian, 
„curbat“ de prezența materiei în așa fel 
încît gravitația apare drept o consecință a 
geometriei Universului. 

Spaţiul și timpul sînt concepte ce fac 
parte din modelele pe care le construim în 
vederea reprezentării lumii reale. Nu toate 
conceptele au însă corespondente în reali- 
tate: atomii probabil că au, flogisticul în 
mod sigur nu. Relativitatea ne-a impus să 
ne modificăm conceptele de spaţiu şi de 
timp, iar o dată cu aceasta, și modelul de 
realitate pe care ni-l construisem; ea ne-a 
impus și reconsiderarea unora dintre con- 
ceptele de bază ale *epistemologiei înseși. 


relație. *Funcţie propozițională de două 
sau mai multe argumente. Un simbol rela- 
țional va fi așadar un *predicat cu două sau 
mai multe locuri. De exemplu, „x este tatăl 
lui y“, „x se află între y şi z“ (predicate cu 
două, respectiv trei locuri) stau pentru re- 
lații. O relaţie dată poate fi exprimată în 
principiu în mai multe moduri. Astfel, „a 
este unul din părinții lui b“ şi „b este copil 
al lui a“ asertează că între a şi b are loc 
relația de la părinte la copil. Într-un limbaj 
mai formal, „Rx,...x,” şi Să EX 
primă o aceeași relație dacă, pentru toți 
X-a RX este adevărată dacă şi 
numai dacă este adevărată „Sx,...x. 
*Extensiunea unei funcţii propoziționale de 
un argument, să zicem Px, este clasa tutu- 

ror obiectelor a pentru care „Pa“ este ade- 
vărată. Prin analogie, extensiunea unei re- 
laţii Rx,...x, este clasa tuturor şirurilor de 
obiecte a,...a, pentru care „Ra,...a,, este 
adevărată. Dacă este adevărată „Ra,...a,”, 
nu decurge că este adevărată, de exemplu, 
Și „Ra,a,...a,* (dacă a e tatăl lui b, fireşte 
că b nu este tatăl lui a). Contează, așadar, 
ordinea în care sînt daţi termenii a,..-4,. 
Din acest motiv, extensiunea lui Rx,.--X, 0 
reprezintă clasa tuturor *n-uplurilor ordo- 
nate <a,....,4,p> pentru care „Ra,...aj* este 
adevărată. 

Cele mai familiare sînt relaţiile cu două 
locuri, sau diadice. Proprietăţile logice ale 
acestor relaţii au fost amplu studiate, dat 
fiind că validitatea multor raționamente, în 
particular a celor din matematică, depinde 
de proprietăţile unor asemenea relații. 
De exemplu, 3/8 > 1/3, 1/3 > 5/16, deci, 
3/8 > 5/16. Dintre aceste proprietăți, cele 
mai importante sînt următoarele (în cele ce 
urmează „R“* simbolizează peste tot o rela- 
ţie diadică). 

Tranzitivitatea: O relaţie R este tranzi- 
tivă dacă şi numai dacă ori de cîte ori Rab 
și Rbc, avem şi Rac. De exemplu „e mai 
înalt decît“ este tranzitivă deoarece dacă a 
e mai înalt decît b şi b mai înalt decît c, 
atunci a e mai înalt decît c. 

Simetria: O relaţie R este simetrică dacă 
ori de cîte ori Rab, avem și Rba. „E de ace- 
eaşi lungime ca“ este simetrică, dat fiind că 
dacă a are aceeaşi lungime ca b, b va avea 
aceeaşi lungime ca a. 

Asimetria: O relaţie R este asimetrică 
dacă și numai dacă ori de cîte ori avem 
Rab, nu avem Rba. Astfel, „este tatăl lui“, e 
o relație asimetrică, de vreme ce dacă a e 
tatăl lui b, b nu e tatăl lui a. 

Antisimetria: O relaţie R este antisime- 
trică dacă şi numai dacă ori de câte ori Rab 
şi Rba, a și b sînt identici. De exemplu, „e 
un număr cel puţin egal cu“ este antisime- 
trică, pentru că dacă a e un număr cel puțin 
egal cu b, iar b un număr cel puţin egal cu 
a, a şi b sînt cu necesitate același număr. 

Reflexivitatea: O relaţie R este reflexivă 
dacă și numai dacă, pentru orice obiect a 
avem Raa. Dat fiind că orice obiect are 
aceeași greutate cu sine, „are aceeaşi greu- 
tate“ este reflexivă. 


relație de echivalență 

Ireflexivitatea: O relaţie R este ireflexivă 
dacă și numai dacă pentru nici un obiect a, 
Raa nu este adevărată. Cum nici un obiect 
nu e mai greu ca el însuşi, „este mai greu 
decît“ e o relaţie ireflexivă. 

Conexitatea: O relaţie R este conexă pes- 
te clasa de obiecte C dacă şi numai dacă ori 
de cîte ori a și b aparțin lui C şi sînt dis- 
tincte între ele, atunci sau Rab sau Rba. De 
exemplu, „este mai mic decît“ e o relaţie 
conexă între numerele naturale, deoarece 
pentru oricare două numere a şi b astfel 
încât a + b, fie a e mai mic decît b, fie be 
mai mic decît a. 

Cu ajutorul acestor caracteristici se pot 
defini două feluri importante de relaţii. R 
este o *relație de echivalență dacă şi numai 
dacă R este reflexivă, tranzitivă și simetri- 
că. R este o relație de ordine parțială dacă 
şi numai dacă R este reflexivă, antisimetri- 
că și tranzitivă. Vezi și relaţie de echivalen- 
ță; relaţie de ordine. 


relație de echivalență. Orice relaţie tranzi- 
tivă, simetrică şi reflexivă (vezi relaţie). Ori 
de cîte ori două lucruri a şi b sînt echiva- 
lente, sau identice într-o anumită privință 
P, relaţia exprimată de „x e la fel ca y în 
privința lui P“ va fi o relaţie de echivalență. 
De exemplu, două bare, din indiferent ce 
material, pot să aibă sau să nu aibă aceeași 
lungime. În raport cu anumite scopuri, toa- 
te barele de aceeași lungime sînt echivalen- 
te, încât relația dată prin „x e la fel cu y în 
privinţa lungimii“ e o relaţie de echivalență 
peste clasa barelor. 

O caracteristică importantă a relaţiilor de 
echivalență constă în aceea că împart, sau 
partiționează, clasa peste care sînt definite, 
în subclase fără elemente comune. Bună- 
oară, „are aceeași lungime cu“ împarte cla- 
sa barelor materiale în subclase după lungi- 
me, astfel încît două bare vor aparţine ace- 
leiași subclase numai dacă sînt de aceeași 
lungime și toate barele de aceeaşi lungime 
se vor afla în aceeași subclasă. Nici o bară 
nu poate aparține la mai mult de una din 
aceste subclase, pențru că nici o bară nu 
poate avea mai mult de o lungime, sau, mai 
precis, nu poate avea aceeași lungime ca 
două bare a și b ce sînt de lungimi inegale. 
Într-o exprimare mai formală, dacă R e o 
relaţie de echivalență peste C, să notăm cu 


[a], clasa tuturor membrilor b ai lui C ast- 
fel încît Rab. [a], se cheamă clasa de R- 
echivalență a lui a. R partiţionează așadar 
clasa C în clase de echivalență disjuncte. 
Cu alte cuvinte, fiecare membru x al lui C 
aparține uneia sau alteia dintre clasele de 
echivalență (cel puţin clasei [x],, dat fiind 
că R e reflexivă) şi nici un membru al iui C 
nu aparţine la mai mult de una din aceste 
clase. 


relație ordonatoare. În teoria mulțimilor, 
orice relaţie R pe o mulţime X, care induce 
o ordine între membrii lui X. 

Ordonare parțială: X este ordonată par- 
țial de relaţia R dacă şi numai dacă pentru 
oricare trei membri b, c, dai lui X, 1) dacă 
Rbc şi Rcd, atunci Rbd, şi 2) nu avem Rbb. 
De exemplu, fie X mulțimea numerelor în- 
tregi pozitive şi R relaţia „este număr par 
mai mare decât“. R ordonează parţial mulţi- 
mea X deoarece 1) dacă b e un număr par 
mai mare decît c, iar c un număr par mai 
mare decât d, atunci b e un număr par mai 
mare decît d, şi 2) b nu e un număr par mai 
mare ca b. Relaţia „e mai mare decât“ ordo- 
nează și ea clasa X. 

Ordonare simplă: X este ordonată sim- 
plu de către R dacă şi numai dacă 1) X este 
ordonată parțial de către R, şi 2) pentru ori- 
care doi membri distincți b, c ai lui X, avem 
sau Rbc, sau Rcb. De exemplu, „e mai mare 
decît“ ordonează simplu mulțimea numere- 
lor întregi pozitive, pe cînd „e un număr 
par mai mare decît“, nu. 

Bine-ordonare: X este bine-ordonată de 
către R dacă şi numai dacă 1) X este ordo- 
nată simplu de către R, și 2) R selectează 
câte un prim membru pentru fiecare sub- 
mulțime nevidă a lui X. 


relaţii, interne și externe. Dacă un individ 
x are o proprietate care este astfel încât, în 
virtutea faptului că o are, el stă cu necesi- 
tate într-o relație R cu un anumit lucru sau 
cu anumite lucruri, se zice că R este o re- 
lație internă a lui x. De exemplu, dacă x 
este soţie, atunci relaţia de a fi măritată cu 
cineva este o relație intemă a lui x. Dacă 
însă x stă într-o relaţie R cu un anumit lucru 
sau cu anumite lucruri, şi nu există nici o 
proprietate a lui x astfel încât, prin faptul că 
are acea proprietate, x să stea cu necesitate 

în respectiva relaţie cu ceva, se spune că R 
este o relaţie externă a lui x. De exemplu, 
dacă x e o soție mai înaltă decît soțul ei, 
relaţia de a fi mai înalt decît va fi în acest 
caz considerată de obicei drept o relaţie 
externă a lui x. Unii hegelieni însă — și în 
particular idealiștii britanici (vezi idealism) 
— au susţinut că toate relațiile sînt interne. 
Luată în conjuncţie cu concepţia lor după 
care ceea ce ar fi socotit în mod normal 
drept un anume individ are relaţii cu abso- 
lut toate lucrurile, această teză are drept 
consecinţă că un adevăr despre, să zicem, 
Socrate este în realitate un adevăr despre 
întregul univers; pentru că în semnificaţia 
termenului „Socrate“ intră toate relațiile in- 
terne ale lui Socrate, adică toate relaţiile lui 
cu indiferent ce. 


relații între idei. Vezi furca lui Hume. 


religie, filozofia r. Nu se poate trage întot- 
deauna o linie de demarcaţie netă între filo- 
zofarea despre religie și simpla expunere 
explicativă a credinței religioase. Putem 
spune însă cel puţin că filozofia religiei nu 
e preocupată cu precădere de promovarea 
sau descurajarea unei anumite credinţe sau 
de îmbogățirea cunoștințelor noastre fac- 
tuale de istorie sau psihologie a religiei sau 
de deosebirile de amănunt dintre secte şi 
tradiții. Ci este preocupată să analizeze ro- 
lurile speciale pe care le joacă şi probleme- 
le specifice pe care le ridică conceptele și 
doctrinele caracteristice ale religiei în 
structura și economia de ansamblu a gîndi- 
rii umane. Un gînditor se poate apuca 
bunăoară să analizeze însuși conceptul de 
religie, să scoată în evidenţă ce anume deo- 
sebește religia propriu-zisă de alte credințe 
şi activităţi, cum ar fi spre exemplu coduri- 
le morale sau obiceiurile, tentativele de 
magie ori începuturile ştiinţei sau ale filo- 
zofiei. Asemenea analize s-au soldat cu 
unele încercări temerare de definire cuprin- 
zătoare a religiei, cu referire, de obicei, la 
credinţa într-o Fiinţă supremă şi absolută, 
credinţă căreia i se asociază adorarea și slu- 
jirea acesteia. Ele s-au soldat de asemenea 
cu unele intuiţii valoroase, deși parțiale, 
precum cele exprimate în dictonul lui 
Schleiermacher „Esenţa religiei constă în 
sentimentul unei dependențe absolute“ sau 


în cel al lui Whitehead, că „Religia e ceea 
ce individul face cu propria-i singurătate“. 
Probabil că în fapt nu există, totuşi, un unic 
element sau ansamblu de elemente care să 
aparțină complexelor pe care în mod obiș- 
nuit le-am numi religii și numai lor, ci că 
ele alcătuiesc mai degrabă ceea ce Wittgen- 
stein numea o „familie“, cu o reţea comple- 
xă de asemănări și interrelaţii, astfel că un 
răspuns satisfăcător la întrebarea „Ce este 
religia?“ s-ar asemăna mai mult cu o enci- 
clopedie decît cu o definiţie formulată ca o 
singură propoziţie. 

Dacă aşa stau lucrurile, putem înţelege 
ușor în ce fel pot varia tematica și proble- 
mele filozofiei religiei în funcţie de tradiţii- 
le religioase cu care sînt cel mai bine fami- 
liarizaţi gînditorii în cauză și pe care ei le 
găsesc cele mai importante. Astfel, în tradi- 
ţia mozaică (iudaism, creştinism, islam), nu 
însă neapărat şi în toate celelalte, primează 
inevitabil preocuparea filozofică pentru 
conceptul de Dumnezeu, văzut ca unicul 
creator și stăpîn omnipotent şi omniscient a 
toate cîte sînt și de asemenea ca fiind esen- 
țialmente personal, purtînd de grijă oame- 
nilor şi comunicînd cu ei. Cea mai evidentă 
temă pentru filozofie este, în această tradi- 
ție, aceea a validității sau nevalidităţii argu- 
mentelor menite să dovedească existența 
unei asemenea Fiinţe; în jurul acestor argu- 
mente s-a acumulat de-a lungul secolelor o 
bogată literatură (vezi Dumnezeu, argu- 
mente în favoarea existenţei lui). Există în- 
să şi întrebări, mai fundamentale din punct 
de vedere logic, privind coerenţa internă a 
acestui concept: dacă vreun echipament 
conceptual și lingvistic din cîte are omul ar 
putea fi adecvat pentru a-l putea descrie pe 
Dumnezeu sau dacă nu cumva pe acest tă- 
rîm trebuie să ne mărginim la a folosi me- 
tafora și analogia spre a sugera ceva doar 
vag întrezărit sau înţeles. 

Forma mozaică de teism a generat și alte 
întrebări venerabile: de pildă, despre cum 
se, poate împăca prezenţa răului în lume cu 
ideea unui creator bun şi atotputernic; sau 
cea a posibilității miracolelor, intervenţii 
divine specifice în ordinea naturii, şi a cir- 
cumstanțelor în care un eveniment sau fe- 
nomen ar putea fi pe drept calificat ca mira- 
culos în acest sens; sau cum se poate împă- 

ca natura absolută și fără de limite a lui 
Dumnezeu cu un anume grad de indepen- 
dență de care dispune creaţia sa, în particu- 
lar cu libertatea și responsabilitatea umane. 

Alte întrebări vizează modul şi măsura în 
care fiinţele omeneşti pot dobîndi cunoaş- 
tere despre Dumnezeu. Astfel, mai cu sea- 
mă printre gînditorii de factură empiristă, 
sceptici în privinţa rezultatelor la care ar 
putea să ducă raționamentul metafizic, se 
constată un interes considerabil față de fe- 
nomenele experienței religioase sau misti- 
ce, ca pretinse întîlniri directe cu divinul. 
Conceptul de revelaţie este şi el de impor- 
tanţă centrală în această ordine de idei, căci 
există temeiuri evidente de a susține că o 
cunoaștere genuină a lui Dumnezeu nu 
poate fi rezultatul căutării omeneşti, ci doar 
hărăzită de Dumnezeu. 

În vremea din urmă, filozofia religiei, 
aidoma altor ramuri ale filozofiei, s-a pre- 
ocupat mult de chestiuni de limbaj şi de 
semnificaţie. *Pozitivismul logic a proce- 
dat expeditiv cu religia: dat fiind că dog- 
mele de bază ale religiei privitoare la Dum- 
nezeu nu sînt verificabile, urmează că sînt 
lipsite de semnificaţie factuală și că în ele 
trebuie să vedem expresii impropriu și de- 
rutant formulate ale unor atitudini emoțio- 
nale. Mai recent însă, în bună parte sub in- 
fluența lucrărilor târzii ale lui *Wittgen- 
stein, discursul religios a ajuns să fie privit 
ca un *joc de limbaj sau utilizare a limba- 
jului distincte, care nu au şi nici nu reclamă 
vreo justificare exterioară lor. Oricum am 
aprecia încercările specifice de caracteri- 
zare a acestui „joc“ — de pildă, ca prezen- 
tînd nu teze cvasi-științifice despre realita- 
te, ci tablouri sau imagini ce călăuzesc 
reacțiile noastre față de ea — această abor- 
dare a avut şi are cel puţin meritul de a fi 
reorientat atenția cugetării filozofice de la 
unele zone oarecum supracultivate (dovezi- 
le privind existenţa lui Dumnezeu etc.) spre 
o examinare proaspătă a modului cum se 
înfăţişează în fapt credința religioasă şi dis- 
cursul asociat ei în viață credincioșilor de 
rînd. 


reminiscență (sau reamintire), argumen- 
tul r. Argumentul lui *Platon că anumite 
genuri de cunoaștere nu puteau fi dobîndite 
în această viaţă, ci presupun reamintirea (în 


greacă: anamn&sis) unei contemplări ante- 
rioare a Formelor sau Ideilor. În dialogul 
Menon, este vorba de cunoștințele geome- 
trice, în particular de concluzia teoremei lui 
*Pitagora. În Phaidon, de cunoaşterea unor 
concepte ideale care nu se găsesc niciodată 
exemplificate adecvat în lumea corporală a 
schimbării; în particular, de egalitatea per- 
fectă. Vezi și idei înnăscute. 


ren (în limba chineză, omenie şi bunăvoin- 
ță). Principiul de bază al filozofiei morale 
şi sociale a lui Confucius. Vezi confucia- 
nism. 


reprezentaționalism (sau reprezentaţio- 
nism). Termen generic care desemnează, în 
sens larg, teoriile despre percepţie în cadrul 
cărora se consideră că spiritul nu are con- 
tact direct cu obiectele sale, ci le aprehen- 
dează prin intermediul unor idei presupuse 
a reprezenta respectivele obiecte. Descartes 
pare să fi crezut în acest proces reprezenta- 
tiv, care altminteri apare în aproape toate 
teoriile ce vorbesc despre *sensa. Este în- 
totdeauna o poziţie problematică, pentru că 
oricare din versiuni reclamă o explicaţie a 
acestei aşa-numite relaţii reprezentative, fie 
că este cauzală sau de corespondenţă ori 
asemănare, şi pentru că pune din capul lo- 
cului un obstacol în calea unei atare expli- 
caţii, prin aceea că presupune de la bun în- 
ceput că spiritele omeneşti nu aprehendea- 
ză obiectele direct. Vezi teoria cauzală a 
percepţiei; percepţie; vălul aparenţei. 


responsabilitate. Ideea că o persoană răs- 
punde de acţiunile sale, putînd pe acest te- 
mei să fie lăudată sau blamată. Lucrurile 
pot sta aşa numai cînd actul se află în pu- 
terea agentului („nu-l depăşeşte“); între 
filozofi există însă dezacorduri în jurul în- 
trebării dacă aceasta implică o libertate 
absolută, internă, „contra-cauzală“, sau 
doar absenţa constrîngerii şi a altor condiții 
de natură să blocheze acțiunea. Responsa- 
bilitatea presupune în mod normal două 
condiţii principale: 1) că agentul ştie ce 
face şi 2) că el doreşte sau intenţionează să 
joace un rol în act (sau în omisiune). Ex- 
cepții stînjenitoare de la această schemă 
sînt cazurile cînd o persoană este blamată 
pentru acte neintenționale (precum negli- 

jența) sau pentru urmările neintenţionale 
ale actelor sale. Vezi și drept, filozofia d. 


reziduuri, metoda r. Vezi metodele lui 
MII. 


rezistențialism. Școală imaginară de filo- 
zofie continentală la modă, inventată de 
Paul Jennings în 1948. Această născocire 
năstruşnică şi populară este inclusă adesea 
în mod greșit printre numeroasele contribu- 
ţii similare ale lui Michael Frayn, rod al în- 
deletnicirilor sale din perioada studenţiei la 
Cambridge. Vezi existenţialism. 


romantism. Mișcare intelectuală largă în 
domeniile filozofiei, artelor, istoriei şi al 
teoriei politice, a cărei fază culminantă se 
situează în Germania, Anglia şi Franţa spre 
sfîrșitul secolului al XVIII-lea și începutul 
celui de-al XIX-lea. Reacţie împotriva *ra- 
ţionalismului și *empirismului din perioa- 
da iluministă (vezi Iluminism), romantis- 
mul se caracterizează mai cu seamă prin 
proslăvirea idealistă a eului, prin respectul 
faţă de transcendental și prin încrederea sa 
în puterea imaginaţiei şi în valoarea supre- 
mă a artei. 

Din punct de vedere filozofic, mişcarea 
îşi are rădăcinile în teoriile lui *Kant pri- 
vind relația eului cu lumea fenomenală şi 
incognoscibilitatea lumii noumenale. Însă 
cea mai directă manifestare a romantismu- 
lui filozofic se află în idealismul transcen- 
dental extrem al lui *Schelling. Prin inter- 
mediul lui *Coleridge, ideile lui Schelling 
au exercitat o influență puternică asupra 
poeţilor romantici englezi Wordsworth și 
Shelley; în istorie şi în teoria politică, ro- 
manticii au nutrit multă admirație față de 
opera socrului lui Shelley, William *God- 
win, fiind de asemenea interesaţi profund de 
ideile Revoluţiei franceze. Probabil că ro- 
manticul prin excelenţă este totuşi *Goethe, 
a cărui dramă Faust rămîne cea mai clară 
expresie a sensibilităţii romantice. 


Rosenzweig, Franz (1886-1929). Elev al 


lui *Cohen și prieten apropiat al lui *Buber 
(cu care a colaborat la o traducere germană 
a Bibliei). Rosenzweig a abandonat idealis- 
mul german în favoarea unei filozofii mai 
existenţialiste ce comportă o regîndire radi- 


cală a modului clasic de înţelegere a iudais- 
mului și a creştinismului. Principala sa lu- 
crare, Der Stern der Erlăsung (1921) este 
ultimul mare moment al filozofiei evreiești 
germane și a exercitat o influenţă profundă 
asupra gîndirii filozofice ebraice de mai 
tîrziu. 


rosacrucianism. Mişcare de reformă poli- 
tică și de regenerare spirituală avîndu-şi 
începuturile în Germania secolului al 
XVII-lea timpuriu. A gravitat în jurul unei 
societăți religioase fictive fondată, după 
cum se pretindea, de un anume Christian 
Rosenkreutz în 1484. Conţinutul filozofic 
al doctrinelor mişcării era puternic pigmen- 
tat de alchimie, misticism şi ocultism. 


Rousseau, Jean-Jacques (1712-1778). Fi- 
lozof politic şi educaţional, născut la Gene- 
va. Începînd din 1741, a trăit mai mult la 
Paris, unde a colaborat la /'Encyclopedie şi 
a devenit unul din principalii purtători de 
cuvînt ai *romantismului. Publicarea roma- 
nului Emile, un tratat despre educaţie, şi a 
scrierii Du contrat social (1762), care avea 
să devină o biblie a iacobinilor, i-au adus 
dizgraţia din partea oficialităţii. A petrecut 
cîţiva ani dincolo de hotarele Franţei, parte 
sub protecţia lui Friedrich cel Mare, parte 
în Anglia, unde la început s-a împrietenit, 
dar curînd s-a certat, cu Hume. 

Ideea politică principală a lui Rousseau a 
fost nu contractul social, ci voința generală. 
Societatea politică presupunea, în viziunea 
sa, supunerea voluntară totală a fiecărui in- 
divid față de voinţa generală colectivă, 
unica sursă a suveranităţii legitime, și care 
nu putea să vizeze decît binele comun. Su- 
punerea faţă de această pare-se nu prea 
lesne de descoperit voinţă generală este cu 
necesitate în interesul individual al fiecă- 
ruia, reprezentînd ceea ce în realitate şi din- 
colo de aparenţe dorim cu toții. (Încât dacă 
sîntem supuşi la constrîngeri în numele ei, 
sîntem prin aceasta, în formularea parado- 
xală a lui Rousseau, „siliți să fim liberi'.) 

Această doctrină exercită, şi nu putea să 
nu fie așa, o enormă atracție față de toți cei 
care se consideră membri ai unui partid de 
avangardă şi ca atare cunoscători ai voinţei 

colective supreme, fiind deciși să o impună 
— firește, spre binele tuturor. 


Royce, Josiah (1855-1916). Filozof ameri- 
can, profesor la Harvard din 1892. Influen- 
țat de *Hegel, a dezvoltat propria sa filo- 
zofie a *idealismului absolut în Religious 
„ Aspecis of Philosophy (1885), unde argu- 
mentează că pentru a avea o concepţie de- 
spre o lume ordonată și continuă trebuie să 
admiți că există o „experiență absolută că- 
reia toate faptele îi sînt cunoscute şi pentru 
care toate faptele sînt supuse legii univer- 
sale“. În The World and the Individual 
(1900-1901) dezvoltă ideea de „semnifica- 
ție lăuntrică“ a unei idei, ca menire pe care 
acea idee o împlineşte și din care derivă 
„semnificaţia (sau referința) ei exterioară“. 


Russell, Bertrand Arthur William (1872- 
1970). Filozof britanic cu studii de mate- 
matică și de filozofie la Trinity College, 
Cambridge. Ulterior a deţinut diferite pos- 
turi universitare la Cambridge și în alte 
locuri, la cariera universitară adăugîndu-se 
alte preocupări — literare, educaţionale şi 
politice. Din lunga listă a publicațiilor sale 
putem reține următoarele ca fiind cele mai 
importante din punct de vedere filozofic: 
The Philosophy of Leibniz (1900), The 
Principles of Mathematics (1903), Princi- 
pia Mathematica (împreună cu A. White- 
head, 3 volume, 1910-1913), The Problems 
of Philosophy (1912), Our Knowledge of 
the External World (1914), The Analysis of 
Mind (1921), The Analysis of Malter 
(1927), An Enquiry into Meaning and 
Truth (1940), Human Knowledge: Is 
Scope and Limits (1948) şi Logic and 
Knowledge (o culegere reunind unele din 
cele mai importante eseuri ale sale) (1956). 
În răstimpul lungii sale cariere, gândirea 
lui Russell a îmbrățișat numeroase teme şi 
a trecut prin numeroase faze. Mulţi sînt de 
acord însă că cele mai originale și mai in- 
fluente contribuţii ale sale în filozofie, cel 
puţin în cea academică, aparţin în principal 
perioadei sale de pînă în 1914. După ce 
scurtă vreme a fost atras de idealism, s-a 
reorientat în chip hotărât, întîi spre un rea- 
lism radical, căruia i-a dat cea mai notabilă 
expresie în Principles of Mathematics; aici, 
pe baza identificării semnificației (mean- 


ing) cu referinţa, se cere ca toţi termenii 
pe care-i putem folosi în mod inteligibil, 
inclusiv cei din vocabularul distinctiv al 
matematicii, ca număr, punct etc., să aibă 
ca referenţi entități reale. De aici rezultă 
însă un tablou al lumii atît de bogat în enti- 
tăţi reale imperceptibile, încît este neliniști- 
tor pentru simţul comun; ceea ce-l face pe 
Russell ca în curînd să adopte, aidoma 
mentorului său *Whitehead, alternativa 
*construcțiilor logice (strategia ca, în loc 
de a introduce entităţi necunoscute, să fie 
preferate oriunde e posibil, construcţii din 
entități cunoscute). 

O materializare a acestei strategii o con- 
stituie prezentarea matematicii pure ca de- 
rivînd din logică. După Russell, „logica 
este tinerețea matematicii, iar matematica, 
vîrsta matură a logicii“, ceea ce vrea să 
spună că, pornind de la un minim ireducti- 
bil de concepte și de axiome logice, putem 
deriva din ele, prin paşi riguros logici, fără 
a apela la nici un fel de instrumente adiţio- 
nale, întregul conținut al logicii şi al mate- 
maticii aşa cum sînt acestea înţelese în mod 
obișnuit. Astfel, spre exemplu, dacă discu- 
tăm proprietăţile aritmetice ale unui număr 
dat, nu-i nevoie să considerăm că discutăm 
despre o entitate dată, adică despre un soi 
de Formă platoniciană; vorbim pur și sim- 
plu despre proprietăţile unei anumite clase 
de clase de lucruri similare (clasele) cu o 
clasă dată, similitudinea fiind definită aici 
cu ajutorul corespondenţei biunivoce între 
membri. Elaborarea efectivă a întregului 
program în Principia Mathematica, între- 
prindere căreia Russell şi Whitehead i-au 
consacrat un întreg deceniu, a dat naştere 
unora din cele mai ingenioase şi mai con- 
troversate idei russelliene, între care *axio- 
ma infinităţii şi teoria tipurilor (vezi tipuri, 
teoria 1.). În ce măsură a izbutit această 
întreprindere e o chestiune controversată 
— împotriva ei au fost ridicate obiecţii gra- 
ve şi s-au formulat teorii alternative —, dar 
ea rămîne o piatră de hotar importantă în 
dezvoltarea logicii și a filozofiei matematicii. 

Construcţionismul logic este pus la lucru 
şi în Our Knowledge of the External World, 
unde Russell tratează obiectele fizice de 
felul scaunelor şi meselor drept mulțimi ex- 
trem de complexe de date de experiență 

senzorială (vezi date senzoriale); acest mod 
de gîndire ajută la rezolvarea unora dintre 
problemele tradiţionale ale empirismului, 
însă dă naștere unor dificultăţi proprii legat 
de modul de identificare a respectivelor 
mulțimi. Tot așa, în The Analysis of Mind, 
spiritul uman este văzut nu ca o „substanță 
gînditoare“* carteziană care primește date 
senzoriale, ci ca fiind tocmai configuraţia 
complexă a acestor date luate în ansamblu. 
Ia naștere astfel o formă de *monism neu- 
tru, în care spiritul şi materia se înfățișează 
în chip de construcții diferite din (în bună 
parte) aceleași componente de bază, com- 
ponente ce nu pot fi clasificate ele însele ca 
fiind mentale sau materiale. 

Asemeni multor altor filozofi din secolul 
al XX-lea, Russell aborda adeseori lumea 
prin prisma unor consideraţii privitoare la 
limbaj. O dată explicitată structura reală a 
enunțurilor noastre, ca deosebită de struc- 
tura lor aparentă, putem descoperi — cre- 
dea el — un izomorfism între această struc- 
tură și structura lumii. În acest sens, el su- 
gerează, în prelegerile sale despre atomis- 
mul logic (1918-1919), că toate enunţurile, 
indiferent de complexitatea lor, sînt funcții 
de adevăr ale unor enunţuri atomice ce re- 
latează fapte minimale despre conţinutul 
experienţei. (Mai tîrziu, Russell avea să 
considere că această teorie se cere cel puțin 
substanţial modificată.) Acestor enunţuri 
atomice le corespund fapte de experiență 
atomice, neanalizabile în componente mai 
simple, şi reciproc independente în sensul 
că nici unul dintre ele nu presupune vreun 
altul. Avem aici o manifestare a pluralis- 
mului radical care, sub o formă sau alta, a 
fost un element persistent în gîndirea lui 
Russell. 

De-a lungul întregii sale cariere, Russell 
a considerat existența lui Dumnezeu și 
nemurirea personală ca nefiind în cel mai 
bun caz decît simple posibilităţi logice, ne- 
putîndu-se găsi nicăieri în experienţă teme- 
iuri suficiente pentru a crede în ele. Ba 
chiar a mers mult mai departe, criticînd 
credinţa religioasă nu doar ca lipsită de 
temeiuri raționale, ci şi ca un obstacol efec- 
tiv în calea progresului și a bunăstării uma- 
ne. Aici, ca şi în multe alte elemente ale 
gîndirii sale, există o vădită asemănare cu 


*Hume, exceptînd faptul că Russell dispu- 
nea de un echipament logic şi matematic 
mult mai redutabil. 


Ryle, Gilbert (1900-1976). Filozof britanic 
care, cu excepția serviciului militar şi a 
unor călătorii în străinătate pentru conferin- 
țe, şi-a petrecut întreaga viață activă la Ox- 
ford. A fost mai înţâi, începînd din 1924, 
student la Christ Church, apoi, din 1945, 
profesor Waynflete de filozofie metafizică. 
Primele sale publicaţii filozofice tratează 
despre fenomenologia lui *Husserl și Sein 
und Zeit a lui *Heidegger, dar curînd după 
revenirea lui * Wittgenstein în Anglia și la 
filozofie, s-a împrietenit cu acesta. Înce- 
pînd de atunci, filozofia lui Ryle este de 
factură lingvistică, convertirea sa fiind 
anunţată într-un articol emblematic, intitu- 
lat „Systematically Misleading Expres- 
sions“ (1932). Teza formulată aici era că 
un rol important al filozofiei trebuie să con- 
stea în „a descoperi în idiomurile lingvis- 
lice sursele construcțiilor defectuoase şi ale 
teoriilor absurde recurente“. 

Prima carte a lui Ryle, The Concept of 
Mind (1949), desfăşoară un susţinut și ne- 
cruțător atac asupra concepției carteziene 
despre om, etichetată caracteristic „dogma 
*fantomei din maşină“. Ryle încerca să 
vadă aici — după cum va mărturisi mai 
fîrziu — cît de departe putea să împingă 
behaviorismul analitic doctrina că noțiunile 
psihologice pot fi analizate în termeni de 
comportament actual sau posibil. Au urmat 
Prelegerile Tarner reunite în volumul Di- 
lemmas (1953), unde se încearcă dezlega- 
rea anumitor noduri care se formează 
atunci cînd între unele „teorii sau, vorbind 
mai general,... linii de gîndire“ apar nepo- 
triviri ireconciliabile. A venit după aceea 
malițiosul dar sugestivul studiu Plaro's 
Progress (1966). Şi, la urmă, două substan- 
țiale volume de Collected Papers (1971), 
din care se vede cît de ample şi de variate 
tematic au fost contribuţiile lui Ryle, atît la 
filozofia creatoare independentă, cît şi la 
istoria constructivă a ideilor, în special cu 
referire la Platon. Ceea ce nu se vede din 
corpul scrierilor este amploarea cu neputin- 
ță de măsurat a influenţei exercitate prin 
viu grai. Vezi și categorii; confuzie catego- 
rială. 


Sa“adya (ben Iosif) (882-942). Gaon (su- 
perior) al academiei rabinice din Sura în 
Mesopotamia (începînd cu 928). 

Primul filozof evreu important al Evului 
Mediu. Sa'adya a fost de asemenea autor 
halakhic (în probleme de drept), poet litur- 
gic, pionier al studierii gramaticii ebraice, 
exeget biblic și traducător al Bibliei în ara- 
bă. Principala sa lucrare filozofică, Kitab 
al-Amănă! wa'l-I'tigădăt (Cartea credinţe- 
lor şi opiniilor), în esenţă o lucrare de *Ka- 
lăm mu'tazilit în care se aduc dovezi raţio- 
nale în sprijinul doctrinelor religioase, a 
exercitat o mare influență asupra filozofiei 
ebraice medievale ulterioare. 


saduchism (sau saducheism). Credinţele 
sectei ebraice a saducheilor, activă în preaj- 
ma şi în timpul vieții lui Cristos, îndeosebi 
întrucît priveau negarea învierii trupului şi 
existența spiritelor. În literatura postrenas- 
centistă, termenul a ajuns să fie aplicat de 
către oponenții necredinței materialiste 
(bunăoară de către *platonicienii de la 
Cambridge) la poziția celor care negau 
existenţa îngerilor, a stafiilor şi a altor fiin- 
ţe spirituale, negare socotită a fi un prim 
pas spre contestarea existenţei lui Dumne- 
zeu. Vezi și Glanvill. 


Saint-Simon Claude-Henri de Rouvroy, 
conte de (1760-1825). Unul din părinții 
fondatori ai socialismului francez și tot- 
odată mondial. S-a alăturat cu entuziasm 
Revoluţiei franceze de la 1789 pentru ca 
mai apoi să se retragă din viaţa politică şi 
să se consacre scrisului. A fost asociat suc- 
cesiv cu istoricul Thierry şi cu pozitivistul 
*Comte. Două dintre ideile sale de căpete- 
nie au fost: a) necesitatea întemeierii viziu- 


nilor politice pe știința istorică şi socială şi 
b) conflictul dintre les industriels, adică 
toți oamenii folositori şi productivi, pe de o 
parte, şi paraziți, birocraţi, pe de alta... 


salva veritate (sintagmă latină, însemnînd: 
adevărul fiind păstrat). O condiţie de sino- 
nimie formulată pentru prima dată de 
*Leibniz. Două expresii sînt sinonime (sau - 
pot fi considerate a avea acelaşi înțeles) 
dacă sînt reciproc substituibile fără a se 
modifica valoarea de adevăr a enunțului în 
care apar. Astfel, „părinte de sex masculin“ 
poate fi pus, salva veritate, în locul lui 
„tată“ în orice propoziţie privitoare la o re- 
laţie particulară dintre doi indivizi. Această 
condiţie se loveşte însă de dificultăţi, exis- 
tînd contexte unde nu pare a fi aplicabilă 
(vezi extensiune și intensiune; identitate; 
opacitate și transparență). 


Sâmkhya. Cel mai arhaic dintre sistemele 
de *filozofie indiană. Idei tipice pentru 
acest sistem pot fi recunoscute încă de la 
mijlocul mileniului I a.Chr. şi ele domină 
speculația din Mahăbhărata (care include 
Bhagavadgită, Purânele şi unele din Upa- 
nişade. Sămkhya a rămas una din principale- 
le școli de gîndire pînă prin secolul al VI-lea 
p.Chr. şi a influenţat cea mai mare parte 
din teologia indiană. Sursele literare ale 
sistemului clasic sînt Sâmkhyakărikă de Î- 
varakrşna (înainte de 500 p.Chr.) şi comen- 
tariul anonim Yukridipikă (c. 600 p.Chr.). 
Spre deosebire de formele mai vechi ale 
sistemului, Sămkhya clasică respingea ori- 
ce formă de monism. O materie primordia- 
lă veșnică (pradhăna, prakyti) avînd trei 
constituenți calitativ diferiţi (zuna) se dife- 
rențiază periodic prin distribuții variabile 

ale acestor guna în lumea diversificată a 
fenomenelor. Prima ei dezvoltare constă în- 
tr-o mulțime de buddhi (cuvînt tradus une- 
ori prin „spirit“, alteori prin „percepție“, 
„conştiinţă“ etc.) dintre care fiecare gene- 
rează un ahankăra („conştiinţă a eului“), 
care la rîndul său produce organele de simţ, 
manas („intelectul“) şi cele cinci elemente. 
Împreună, acestea alcătuiesc eșafodajul 
psihosomatic al omului. Total distincte de 
acesta apar un număr infinit de „sine“ sau 
„suflete' (purușa). Acestea sînt fără putere 
şi pasive, în timp ce prakyti sau evolutele ei 
sînt active; astfel, toate formele percepției 
sau ale conştiinţei sînt privite aici ca avînd 
o condiționare materială. 

Acest sistem de gîndire privit în ansam- 
blu combină o abordare care e tipică pentru 
*Vaifeşika (o reducere cvasiştiinţifică a 
imensei varietăți a fenomenelor la tipuri de 
bază, cu o interpretare a implicării omului 
în ciclul renașterilor și a eliberării sale din 
acesta). Astfel, specificitatea seriei de dife- 
rențieri este motivată prin interpretarea 
procesului ce duce la eliberare (individuală) 
ca fiind o inversare a evoluţiei (cosmice a) 
eternei prakrti. 


sampsăra (cuvînt sanscrit însemnînd „trans- 
migrație““). Doctrina, caracteristică tuturor 
religiilor indiene, a unui ciclu aproape ne- 
sfîrşit de morţi şi renaşteri. Vezi și Karman; 
metempsihoză; mokşa. 


Santayana, George (1863-1952). Poet, ro- 
mancier şi filozof american de origine spa- 
niolă, student al lui William *James şi pro- 
fesor la Harvard. Prelegerile sale de filozo- 
fie a istoriei au alcătuit fundamentul lucră- 
rii The Life of Reason (1905-1906), care 
oferă o interpretare a rolului rațiunii în 
multiplele activități ale spiritului uman. În 
1912 s-a întors în Europa. Ultimii ani şi i-a 
petrecut într-o mînăstire din Roma; s-a de- 
clarat ataşat catolicismului în aspectele lui 
istorice și estetice, deşi „total străin credin- 
ței“. 

Sistemul de filozofie al lui Santayana, 
platonician şi totodată materialist, este ex- 
pus în cele patru volume ale amplei sale 
lucrări The Realms of Being, care cuprinde 
The Realm of Essence (1927), The Realm 
of Matter (1930), The Realm of Truth 


Sartre < 

9 
(1938) și The Realm of Spirit (1940). Intro- 
ducerea la această lucrare, intitulată Scepti- 
cism and Animal Faith (1923), formulează 
scepticismul de bază necesar. Toate proce- 
sele raţionale sînt expresii ale compulsiei 
animalice de a crede în anumite lucruri, de 
pildă în existența materiei. Sesizarea esen- 
țelor explică şi elucidează existența, permi- 
țînd minții omeneşti să rețină caracterul și 
identitatea datelor schimbătoare ale expe- 
rienţei. 


Sartre, Jean-Paul (1905-1980). Filozof şi 
romancier francez. A studiat la Sorbona şi 
Gâttingen (avîndu-l aici profesor pe *Hus- 
serl), devenind apoi, cu *Heidegger, un ex- 
ponent de frunte al *existențialismului 
ateu. La sfîrșitul celui de-al doilea război 
mondial s-a afirmat ca unul din liderii inte- 
lectualilor parizieni de stînga. A fost co- 
fondator (alături de *Merleau-Ponty) şi 
editor al revistei Les Temps Modernes. Se 
declara marxist chiar şi după ce și-a anunțat 
ruptura de Partidul Comunist, susținînd că 
marxismul şi existenţialismul își sînt com- 
plementare în critica societăţii și în obiec- 
tivul lor de a exprima în libertatea politică 
libertatea inerentă naturii umane. 

Romanul semiautobiografic La Nausce 
(1938) şi eseul L'existentialisme est un 
humanisme (1946) exprimă preocuparea 
fundamentală a lui Sartre pentru natura 
existenţei umane și libertatea voinţei. La 
naştere omul nu e nimic, fiind condamnat a 
fi liber în alegerea acţiunii şi sortit să poar- 
te povara responsabilității. Încercînd să 
nege asta şi să atenueze anxietatea ce se 
naște de aici, omul se comportă ca şi cum 
viața și opțiunile sale ar fi predeterminate 
de situaţiile și rolurile sociale în care se gă- 
seşte (vezi și Angst; rea-credință). 

În principala sa lucrare filozofică, L'Etre 
et le neant (1943), Sartre investighează 
existenţa, eul, natura imaginaţiei și a emo- 
țiilor. Fiinţa este transfenomenală, caracte- 
rul ei nefiind revelat complet în totalitatea 
manifestărilor ei. Nu există vreun *noumen 
ascuns, dar tot ceea ce are ființă transcende 
categoriile, descrierile şi desemnările prin 
care este cognoscibil omului. Sînt deosebi- 
te două tipuri de fiinţare: en-soi („în sine“) 
şi pour-soi („pentru sine“). Fiinţarea-în- 
sine corespunde în linii mari modului de a 


S Sarvăstivăda 


fi al unui obiect inert, complet și fix, în 
care nu se exprimă nici o relaţie nici cu 
sine, nici cu ceva din afară. O atare ființă 
este necreată, lipsită de orice rațiune de a fi 
şi absolut contingentă. Fiinţarea-pentru- 
sine — ființa sau conștiința umană — este 
fluidă, caracterizată prin lipsa unei structuri 
determinate, prin deschidere către viitor şi 
prin potenţă. Întuirea neantului de către om 
face posibilă judecata: lucrurile individua- 
le, alternativele alegerii sînt deosebite prin 
„faptul de a nu fi“ altceva. 


Sarvăstivăda. Şcoală a “filozofiei bud- 
dhiste Theravăda. Avîndu-și rădăcinile în 
doctrinele Abhidharma din ultimele secole 
a.Chr., ea a culminat în Abhidharmakâsa 
lui Vasubandhu (400-480 p.Chr.). Ideilor 
credinței buddhiste li s-a dat aici o formula- 
re raţionalistă, riguros consecventă. Orice 
idee de suflet, persoană sau substanţă dura- 
bilă a fost respinsă, întreaga lume a feno- 
menelor fiind redusă la factori atomici 
(dharma). Despre aceştia din urmă se con- 
sidera că au doar o existență momentană, 
fiind apoi înlocuiţi cu alții similari. Feno- 
mene complexe de felul persoanei (empiri- 
ce) nu sînt, astfel, decît secvențe de angre- 
nări momentane de dharme ale formei, ca- 
lității, emoției, mentale etc. (compară ato- 
mism logic). Se postulează un tip particular 
de dharma, numite prăpti (literal „posesiu- 
ne latentă“) menite să explice a) continui- 
tatea amorfă a acestor secvenţe și b) ade- 
rența „viciilor“ (ignoranță, dorinţă) la aces- 
te secvenţe (transmigraţie). Realismul ar- 
haic al școlii postula realitatea zuzuror 
dharmelor, inclusiv a celor din trecut și din 
viitor; sarvăsti înseamnă „totul există“. 
Nirvâna este definită drept un dharma care 
cînd se atașează de o secvenţă particulară 
(de „persoană“), elimină prăptidharma, 
dînd astfel naştere eliberării care înseamnă 
curmarea respectivei secvențe. 

O școală înrudită îndeaproape, Sautrânti- 
ka (întemeiată de Kumăralăta, posibil în se- 
colul al III-lea p.Chr.) mergea şi mai depar- 
te, înlocuind realismul formulei „sarvăsti“ 
printr-o poziție nominalistă. Ea respinge 
ideea de prăpti precum şi conceperea 
nirvănei drept un dharma; eliberarea este 
pur neant, simpla curmare a fluxului de 
dharma. 

satisfacere. Termen tehnic din *semantica 
formală; condiţia în care un obiect sau un 
şir de obiecte „satisface“ un *predicat, în 
sensul că predicatul e adevărat despre acel 
obiect sau şir de obiecte. De exemplu, Bir- 
mingham satisface predicatul „x e un mare 
oraş industrial“ pentru că această expresie 
este adevărată despre Birmingham. Altfel 
spus, un obiect avînd numele „a“ satisface 
predicatul monadic „„Px* dacă şi numai da- 
că „Pa“ e o propoziţie adevărată. Un șir sau 
*n-uplu ordonat de obiecte <a,,....a,> 
satisface predicatul n-adic „Px,,...X* 
dacă şi numai dacă „Pa,,...„a,“ este o 
propoziţie adevărată. De exemplu, tripletul 
<Rusia, Alaska, S.U.A.> satisface predica- 
tul „x a vîndut y lui z“ dacă numele obiecte- 
lor din triplet sînt puse în ordinea dată în 
locurile marcate prin variabile (vezi varia- 
bilă). Tripletul <S.U.A., Rusia, Alaska> nu 
satisface expresia deoarece obiectele din 
triplet nu sînt dispuse în ordinea potrivită, 
adică propoziţia „S.U.A. a vîndut Rusia 
Alaskăi“ nu e adevărată. Relaţia ce are loc 
între un obiect sau şir de obiecte şi un pre- 
dicat dacă şi numai dacă acel obiect sau șir 
de obiecte satisface predicatul se numeşte 
relație de satisfacere. Uneori e convenabil 
ca satisfacerea să fie tratată ca o relaţie în- 
tre şiruri infinit de lungi şi expresii, acestea 
din urmă avînd, firește, doar un număr finit 
de locuri de umplut. În acest caz se stabi- 
lesc convenţii ce prevăd care obiecte din şir 
urmează a fi asociate cu cutare loc din ex- 
presie, restul șirului fiind ignorat. Folosind 
noțiunea de satisfacere, Tarski a izbutit să 
facă progrese importante în teoria seman- 
tică, în particular în *teoria adevărului ca- 
re-i poartă numele. Vezi și interpretare. 


sau. *Conector'avînd două utilizări princi- 
pale distincte din punct de vedere logic: 
una exclusivă, ca în 1) „Toate plantele cu 
flori sînt monocotiledonate sau dicotiledo- 
nate“, şi una inclusivă, ca în 2) „Acest indi- 
vid este sau prost sau leneș (sau amîn- 
două)“. în (1), posibilitatea ca o plantă cu 
flori să fie atît monocotiledonată cât și dico- 
tiledonată este exclusă, pe cînd în (2) se 
admite că insul în cauză poate fi deopotrivă 
prost şi leneş. Logicienii consideră primară 
accepțiunea inclusivă, tratînd-o ca pe un 
conector ce leagă enunţuri. Dacă p şi q re- 

scepticism S 


prezintă enunţuri, accepțiunea inclusivă a 
lui „sau“ este simbolizată prin „p v a“. Sim- 
bolul „v“ este folosit aici spre a forma dis- 
juncția sau suma logică a lui p şi q. Accep- 
țiunea exclusivă a lui „sau“ este tratată drept 
secundară, deoarece poate fi definită cu 
ajutorul celei inclusive prin „p sau q dar nu 
amândouă“ (în simboluri: (pvq)&-(p&aq). 
Despre „sau“ utilizat în sens inclusiv, spre 
a forma o disjuncţie a două enunțuri, se 
spune frecvent că este un conector *veri- 
funcţional sau operator verifuncțional defi- 


nit prin *tabelul de adevăr: 

P v Q 

A A A 

A A F 

F A A 

F F F 
iar despre „pva“ se spune că este un com- 
pus verifuncțional din p și q. 


Sautrântika. Vezi Sarvăstivăda. 


săgeata timpului. Vezi spaţiu și timp, filo- 
zofia s. și t. 


scepticism. Într-un sens general, termenul 
desemnează atitudinea filozofică potrivit 
căreia putem căuta o cunoaștere sigură de- 
spre cum sînt lucrurile în realitate, dar nu o 
putem obține. (Cuvîntul grec skepsis în- 
seamnă „căutare“, atributul „sceptic“ fiind 
gîndit în opoziţie cu cel de „dogmatic“.) 
Cuvîntul „scepticism“ este folosit însă şi ca 
denumire a unei școli particulare din filo- 
zofia antică greacă. 

Argumentele clasice în favoarea scepti- 
cismului — că simţurile pot să ne înșele şi 
că experţii se contrazic între ei — erau des- 
tul de vechi. Atitudini sceptice au fost ex- 
primate de mai mulţi gânditori presocratici, 
în particular de Xenofan, și au fost dezvol- 
tate de sofişti ca Gorgias și Protagoras. 
Scepticismul metodic însă a fost în princi- 
pal un fenomen elenistic; principalele trei 
momente au fost *Pyrrhon din Elis, Acade- 
mia, aproximativ între anii 280 și 80 a.Chr. 
și școala lui * Aenesidemos. 

Pyrrhon pare să fi construit ceva de felul 
unui sistem de filozofie, închegînd din di- 
versele argumente în favoarea „suspendării 
judecății“ temelia unei întregi atitudini faţă 


de viaţă. Fericirea, spunea el, depinde de 
aflarea răspunsurilor corecte la trei între- 
bări. „Cum sînt în realitate lucrurile?“ In- 
cognoscibile; adică nu putem spune nimic 
definit despre ele. „Care trebuie să fie ati- 
tudinea noastră faţă de ele?“ De a nu ne 
atașa lor. „Ce vom cîştiga din această atitu- 
dine?“ Tihna sufletească. 

Academia elenistică a avut alte obiecti- 
ve. Prin refuzul său de a mai preda plato- 
nismul pozitiv şi prin modul său de a argu- 
menta împotriva oricărei poziţii filozofice, 
* Arcesilaos se putea pretinde discipol al lui 
Socrate, al cărui rol filozofic a constat în 
combaterea erorilor și nu în comunicarea 
unei cunoașteri. Principalii săi oponenți 
„dogmatici“ au fost stoicii cu teza lor că 
anumite impresii senzoriale infailibile — 
numite de ei „reprezentări cataleptice“ 
(vezi stoicism) — constituie criteriul ade- 
vărului. În secolul următor *Carneade a ex- 
tins critica academică atacînd dogmele 
stoice şi altele privitoare la criteriul cu- 
noașterii, la destin şi cauzalitate, la natura 
zeilor, la prudență și dreptate și la scopurile 
conduitei umane. Replicînd criticii adresate 
curent scepticismului, în sensul că absenţa 
oricărui criteriu sigur al cunoașterii inhibă 
în mod necesar acţiunea, el susținea, cel 
puţin de dragul argumentării, că o impresie, 
deși nu e certă, poate fi mai clară, mai 
„convingătoare“ (în latină: probabilis) şi 
astfel mai valoroasă decît o alta şi că forța 
ei de convingere sporeşte cînd este corobo- 
rată de impresii asociate şi de o examinare 
mai atentă. 

Scepticismul a rămas doctrina Acade- 
miei pînă în jurul anului 80 a.Chr., cînd 
* Antiochos se întoarce la dogmatism. Cu- 
rînd după aceea, Aenesidemos înființează 
la Alexandria propria sa şcoală, „autentic“, 
radical pyrrhoniană. Sistematizând şi elabo- 
fând în amănunt ideile scepticilor mai 
vechi, el a formulat temeiurile neîncrederii 
sceptice în zece „tropi“ sau moduri. Succe- 
sorul său Agrippa (secolul I p.Chr.) a ela- 
borat un sistem cu cinci asemenea „tropi“. 
Această tradiţie sceptică din filozofie a sta- 
bilit legături cu școala empirică din medi- 
cină, cel mai cunoscut reprezentant al 
alianței dintre ele fiind *Sextus Empiricus. 


Schelling 

Schelling, Friedrich Wilhelm Joseph von 
(1775-1854). Filozof idealist german. 
Idealismul său transcendental se leagă in- 
contestabil de opera lui *Kant, a lui *Fichte 
şi a lui *Hegel, dar el e îndeobşte privit 
drept principalul filozof al *romantismului. 
Prin *Coleridge, a exercitat o influență 
considerabilă asupra romanticilor englezi. 
Lucrarea de căpetenie a lui Schelling, 
Sistemul idealismului transcendental (1800) 
este în principal o tentativă de a dezvolta şi 
modifica vederile lui Kant şi ale lui Fichte 
despre relaţia dintre eu și lumea obiectivă. 
Pentru Schelling, *conştiinţa este singurul 
obiect imediat al cunoaşterii, pe când cu- 
noașterea lumii obiective apare doar sub 
forma unei condiții-limită în procesul prin 
care conştiinţa ia act de sine însăşi. El argu- 
mentează mai departe că numai în artă spi- 
ritul poate deveni pe deplin conştient de 
sine și că în această privință adevărata re- 
flecție filozofică trebuie să aspire la condi- 
ţia artei. 
schemă. Vezi inferență, regulă de i. 


Schiller, Ferdinand Canning Scott (1864— 
1937). Filozof britanic care a predat la Co- 
legiul Corpus Christi, Oxford, şi la Los An- 
geles. Susţinător al teoriei pragmatice de- 
spre adevăr a lui William *James, s-a opus 
absolutismului hegelian rigid cultivat de 
*Bradley. 

În principala sa lucrare, Humanism (1903), 
Schiller se declară urmaş al lui *Protago- 
ras, susținînd că adevărul şi realitatea sînt 
creații ale omului şi negînd că „există o 
lume obiectivă dată independent de noi şi 
care ne-ar constrînge s-o recunoaştem“. 
Deosebeşte *umanismul de *pragmatism, 
susținînd că primul are o cuprindere mai 
largă, fiind aplicabil nu doar logicii, ci şi 
eticii, esteticii, metafizicii şi teologiei. 


Schiller, Johann Christoph Friedrich (1759- 
1805). Filozof, poet şi dramaturg german. 
Deși pînă la urmă a abandonat filozofia, 
contribuțiile sale la *estetică rămîn de un 
interes considerabil. Stimulat de teoriile lui 
*Kant, Schiller a căutat să elaboreze ideea 
că experiența estetică reprezintă un element 
de interes major în reflexia filozofică asu- 
pra naturii umane. Concepţia sa după care 


există un impuls estetic sau „ludic“ a fost 
mai tîrziu preluată de alții ca o temă centra- 
lă a esteticii, dar Schiller a avut în vedere 
un context şi mai larg. În lucrarea sa de că- 
petenie Scrisori despre educaţia estetică a 
omenirii (1794-1795), a argumentat că pen- 
tru dezvoltarea noastră morală și socială 
este imperios necesară o educaţie care să 
recunoască interesele impulsului estetic, 
precum şi cerinţele raţiunii şi ale simțurilor. 


Schlick, Moritz (1882-1936). A predat la 
Viena (1922-1936) filozofia ştiinţelor in- 
ductive, la care ajunsese prin studiul fizicii. 
S-a numărat printre membrii fondatori ai 
*Cercului de la Viena. Bogata sa bibliografie 
cuprinde între altele Allgemeine Erkennr- 
nislehre (1918), Fragen der Ethik (1930) şi 
Gesammelte Aufsătze 1926-1936 (1938). 

Asemeni altor pozitiviști logici, Schlick 
privea filozofia ca fiind preocupată în mod 
esențial de semnificaţii şi a trudit asupra 
problemelor găsirii unei formulări satis- 
făcătoare a teoriei verificaţioniste a semni- 
ficaţiei (vezi pozitivism logic; verificare). 
Doctrinele filozofice tradiționale urmau a fi 
criticate ca nefiind nici adevărate nici false, 
ci lipsite de semnificaţie, dat fiind că nu 
sînt nici analitice (ca matematica pură), 
nici testabile în principiu prin experiență 
(ca ştiinţele naturii). Principalele dificultăți 
de care s-a lovit reflecţia sa au fost: statutul 
doctrinei că acestea sînt singurele condiţii 
pentru ca formulările lingvistice să aibă 
semnificaţie; natura testabilității pe care o 
invoca, în fine, analiza experienţei în așa 
mod încît să i 'se păstreze *intersubiectivi- 
tatea. 


Schopenhauer, Arthur (1788-1860). Filo- 
zof german postkantian. Reputația sa filo- 
zofică nu s-a consolidat niciodată, nici în 
timpul vieţii sale, nici în gîndirea mai re- 
centă, parte din pricina opoziţiei sale vehe- 
mente faţă de *hegelianismul dominant şi, 
după părerea lui, nociv din vremea sa, parte 
din pricina atitudinii sale agresive față de 
filozofia academică în general. Este totuși 
ceva adevărat în credința, împărtășită de el 
însuşi, că dintre toţi postkantienii, el a rea- 
lizat cea mai lucidă şi mai pătrunzătoare 
dezvoltare a filozofiei lui Kant (vezi Kant). 

Cea mai timpurie lucrare a lui Schopen- 
hauer a fost Uber die vierfache Wurzel des 
Satzes vom zureichenden Grunde (Despre 
împătrita rădăcină a principiului rațiunii su- 
ficiente) (1813), o delimitare kantiană a ge- 
nurilor de raţiuni ce pot fi invocate în mod 
legitim atunci cînd se caută să se explice fi- 
lozofic de ce un lucru este aşa cum este. 
Contribuţia sa majoră în filozofie a fost Die 
Welt als Wille und Vorstellung (Lumea ca 
voinţă şi idee (sau reprezentare)), publicată 
în 1818 iar apoi, într-o ediție considerabil 
amplificată, în 1844. Lucrările ulterioare 
reprezintă în mare parte o aplicare a ideilor 
sale în sfera filozofiei morale. 

Esenţa teoriei lui Schopenhauer, care 
preia diviziunea kantiană dintre lumea fe- 
nomenală și cea noumenală, este că există 
două aspecte ale eului: eul aşa cum apare 
fenomenal ca obiect al percepţiei şi eul aşa 
cum e în sine (vezi Ding-an-sich), noume- 
nal, ca manifestare a voinței. Distincția e 
rodnică în mai multe feluri: de exemplu, 
prin concepția ei antidualistă despre om ca 
o unică entitate privită fie sub aspectul cor- 
pului, fie sub cel al voinţei; şi — idee ce 
avea să-l stimuleze pe Freud — prin accen- 
tul pesimist pe care-l pune pe forţele latente 
și deformatoare ale voinței. În această din 
urmă privinţă, un punct principal al atenției 
lui Schopenbauer a fost arta, concepută 
drept singura arenă a strădaniilor omeneşti 
în care omul se poate smulge din robia 
voinţei prin contemplare estetică liberă. 

Schopenhauer are o scriitură elegantă, un 
stil ce refuză jargonul şi obscuritatea; pen- 
tru prima dată a cucerit o audienţă largă ca 
eseist, prin culegerea sa Parerga und Para- 
lipomena (1851). Ulterior, filozofia sa a 
atras personalități ca Tolstoi, Conrad, Proust, 
Mann şi Freud. Rămîne regretabil, dar ade- 
vărat, că încă și astăzi Schopenhauer e citit 
mai mult pentru rafinatele sale scrieri afo- 
ristice decît pentru metafizica sa. 


scientia media (Sintagmă latină, însem- 
nînd „cunoaştere mediată“). Expresie con- 
struită de Luis de Molina (1535-1600) ca 
desemnare pentru tipul aparte de cunoaşte- 
re pe care se presupune că o are Dumnezeu 
despre ipoteticii viitori contingenți (futuri- 
bilia). Aceştia ar putea în anumite circum- 
stanţe să capete existenţă şi sînt gîndiţi ca 


scolastică S 


nefiind nici simplă posibilitate nici produ- 
cere viitoare efectivă. Mulţi teologi roma- 
no-catolici acceptă încă și astăzi această 
tentativă de a pune de acord preșştiința lui 
Dumnezeu cu liberul arbitru omenesc (vezi 
liber-arbitru şi determinism). 


scientism. 1. Credinţa că ştiinţele umane 
nu necesită alte metode decît cele din știin- 
țele naturii. 2. În sens mai general, practici 
ce se pretind a fi ştiinţă dar nu sînt. În am- 
bele cazuri termenul e folosit numai de 
adversari. 


scolastică. Genul de filozofie practicat în 
şcolile universităţilor medievale. Termenul 
îşi are rădăcinile în cuvîntul grecesc care 
desemnează timpul liber, dat fiind că s-a 
admis încă din Antichitate că răgazul e o 
condiţie necesară a contemplării temeiuri- 
lor ultime ale lucrurilor. Adjectivul „sco- 
lastică“ se aplică şi teologiei medievale. 
Deşi în Evul Mediu nu se făcea o distincție 
clară între filozofie şi teologie, Sf. Toma 
d' Aquino a sugerat că una lucra cu premise 
oferite de natură, iar cealaltă pe baza reve- 
laţiei. 

Cu toate că în prezent termenul „scolas- 
tică“ este aplicat îndeobște gîndirii medie- 
vale latine din Occident, nu trebuie ignora- 
te antecedentele greco-romane ale acesteia, 
nici gîndirea arabă şi ebraică contemporană 
ei. Pentru antecedentele eterogene ale sco- 
lasticii este tipică opera romanului *Boethius 
(c. 480-524 p.Chr.), care a scris un influent 
comentariu la o Introducere (Isagoge) la 
Categoriile lui Aristotel datorată neopla- 
tonicianului sirian *Porphyrios. Acest co- 
mentariu, împreună cu comentariile proprii 
ale lui Boethius la lucrările lui Aristotel 
Despre interpretare şi Categoriile, au con- 
stituit principala bază a Vechii logici (Logi- 
ca Vetus) din secolul al XII-lea; în combi- 
nație cu lucrările gramaticienilor latini tîr- 
zii ca Priscianus şi Donatus, ea a dat impul- 
sul unor dezvoltări extrem de importante în 
teoria semnificației. Controversa privitoare 
la universale (vezi Abe€lard; Anselm) n-a 
fost decît un simptom timpuriu al acestor 
dezvoltări. 

Forma pe care a îmbrăcat-o disputa pri- 
vitoare la universale vine de la organizarea 
sistematică dată de Porphyrios vocabularu- 


304 


za 
lui capitolelor 4, 5 şi 8 ale Cărţii | a 7opice- 
lor lui Aristotel. Acest sistem a luat titlurile 
Categoriilor lui Aristotel ca desemnări ale 
„celor mai cuprinzătoare genuri“ (genera 
generalissima);, dedesubtul fiecăruia dintre 
acestea se puteau distinge genuri destul de 
largi (genera) ale căror subclase (species) 
cuprind membrii lor individuali. „Om e o 
specie“ şi „Animal e un gen“ sînt exemple 
de forme propoziționale ale căror comple- 
xități semantice au generat controversa. 
Puțin mai tîrziu, cînd au devenit disponi- 
bile în latină Respingerile sofistice ale lui 
Aristotel, ele au întărit această propensiune 
lingvistică şi cu timpul au dat naștere inge- 
nioasei doctrine medievale despre *suppo- 
sitio, care încerca să caracterizeze varietăţi- 
le raporturilor dintre cuvinte şi lucruri. 

Anterior asimilării, în secolul al XIII-lea, 
a întregului corpus al scrierilor aristotelice, 
studiile se bazau în mare parte pe opera lui 
Boethius. Cînd nu erau cultivate pentru in- 
teresul lor intrinsec (așa cum deja se întîm- 
pla adesea), ele erau folosite în scopuri de 
clarificare teologică după modelul scrierii 
Sf. * Augustin din Hippona (354-430 p.Chr.) 
De doctrina christiana. Sentenţele lui Pe- 
trus Lombardus (c.'1100-1160), o culegere 
sistematică de opinii din autorități, au de- 
venit baza pe care dascălii proaspăt formaţi 
(vezi Toma d' Aquino; Duns Scotus) aveau 
să-şi exerseze timp de secole iscusința de a 
comenta. 

Respectul față de autoritate și nevoia 
născută de aici de a împăca autorităţi aflate 
în dezacord pot fi considerate unul din im- 
pulsurile principale ale filozofiei medie- 
vale. Dar poate că cea mai importantă forță 
motrice a fost conflictul peren dintre cre- 
dință şi rațiune. Credinţa era reprezentată 
de creştinism, de Biblie, de Sfîntul Augus- 
tin; iar rațiunea, de logică şi de Aristotel. 
Scolastica a cunoscut perioada sa de înflo- 
rire maximă în secolele al XII-lea și al 
XIII-lea, cînd pentru prima dată a fost tra- 
dus şi apoi pe încetul asimilat de către Oc- 
cidentul latin grosul scrierilor aristotelice. 
În fapt, istoria filozofiei scolastice poate fi 
privită ca o istorie a confruntării Bisericii cu 
asimilarea lui Aristotel (vezi aristotelism). 

Înainte de secolul al XII-lea învățații din 
Occident nu cunoşteau decît două lucrări 


ale lui Aristotel — Categoriile şi Despre 
interpretare. La începutul secolului al 
XII-lea se afirmă un nou interes pentru lo- 
gică, în principal în lucrările lui Pierre 
Abelard, care prin pasiunea sa pentru logi- 
că şi prin spiritul său critic a devenit unul 
dintre întemeietorii scolasticii. În particu- 
lar, incitanta sa scriere Sic et non, în care 
apar juxtapuse pasaje din Biblie ce se con- 
trazic între ele, a constituit o „provocare“ 
căreia teologii s-au simţit obligați să-i răs- 
pundă. Şi nu o puteau face decît folosind 
aceeaşi logică de care se servise AbElard 
spre a-i pune în faţa acestei dificultăți; ceea 
ce a creat acea relație delicată dintre rațiune 
şi credință, caracteristică scolasticii. Raţiu- 
nea a reprezentat întotdeauna o ameninţare 
actuală sau potenţială pentru credință, dar 
totodată ea trebuia să fie folosită pentru 
explicarea şi apărarea credinței. 

Ideile adesea eterodoxe care au însoțit 
pătrunderea aristotelismului arab în Occi- 
dentul latin au generat tensiuni ce au de- 
venit teme de dezbatere în noile universități 
şi înăuntrul ordinelor monastice, mai ales 
cel franciscan şi cel dominican. Printre 
doctrinele din această categorie se numără 
cea a eternității lumii şi cea a participării 
omului la un intelect cosmic unitar. În 
1277, episcopul de Paris a condamnat un 
număr de 219 astfel de Propoziţii „aver- 
roiste““ (vezi Averroes) şi i-a excomunicat 
pe toți cei ce persistau în susţinearea vre- 
uneia din ele. Condamnarea ne dă o idee 
despre amploarea acestor conflicte, la solu- 
ționarea cărora aveau să lucreze, în moduri 
diferite, Toma d' Aquino şi Scotus. Scotus, 
de pildă, a continuat să se îndepărteze de la 
evaluarea ființelor umane în funcţie de 
realizările lor intelectuale (concepție moş- 
tenită de la Platon și Aristotel) înspre doc- 
trina că aprecierea cuiva drept o ființă uma- 
nă completă atîrnă de corectitudinea inten- 
țiilor şi afectelor sale. După cum înţelesese 
cu mult înainte Augustin şi după cum un 
şuvoi întreg de augustinieni medievali au 
continuat să susțină, numai în felul acesta 
putea fi înţeleasă înalta preţuire acordată de 
tradiţia iudeo-creştină unor personalități şi 
doctrine ne-intelectuale. 

Scolastica a dezvoltat aproape toate ra- 
murile lingvisticii, ale logicii şi ale filozo- 

fiei. Nu doar metafizica, ci și epistemolo- 
gia, filozofia spiritului, etica, gîndirea poli- 
tică şi teoria dreptului, precum şi diversele 
ramuri ale așa-numitei filozofii naturale 
(îndeosebi optica şi mecanica) au înflorit în 
mediul hrănitor al conștiinței lingvistice şi 
logice. În acelaşi timp, şi oricît de îndrăz- 
neţe și de îndepărtate erau speculaţiile, sau 
cît de anemice ilustrările, persistența fun- 
daluiui aristotelic a încurajat un empirism 
funciar. Astfel, toată lumea respecta invo- 
carea credințelor împărtăşite de oamenii de 
totdeauna și de pretutindeni despre un lu- 
cru sau altul. Nu era de conceput ca această 
temelie să fie subminată de speculaţiile 
unor oameni de un fel aparte aflați în locuri 
speciale și folosind instrumente ale căror 
date se pretau la interpretări controversa- 
bile sau ipotetice. Cu toate că această atitu- 
dine este potrivnică științei aşa cum o cu- 
noaștem noi, ea a prezentat avantajul filo- 
zofic de a descuraja ruptura dintre oamenii 
de rînd și filozofi, atît de caracteristică filo- 
zofiei moderne. În acelaşi sens, modul de a 
privi propoziţiile drept inscripții individua- 
le concrete l-a putut conduce pe dominica- 
nul din secolul al XIV-lea Robert Holkot să 
apere teza că Dumnezeu poate cunoaşte 
mai mult (sau mai puțin) decît cunoaște, pe 
temeiul considerentului că n inscripții echi- 
forme ale unui adevăr reprezintă n propozi- 
ţii, aşadar n lucruri în plus de cunoscut de 
către Dumnezeu, sau n în minus dacă sînt 
şterse. 

Acest interes viu pentru filozofie, combi- 
nat cu un sistem de învățămînt bazat inițial 
pe trivium (gramatică, retorică și logică 
(sau dialectică)) a făcut ca natura limbaju- 
lui, semnificația, sofismele şi inferența să 
fie studiate cu o temeinicie rar întîlnită în 
alte epoci. Lingvistica actuală îşi află un 
pandant în amplele cercetări ale așa-numi- 
ților gramaticieni speculativi. Tot așa, ma- 
joritatea teoriilor logice moderne (calculele 
propozițional și funcţional, teoria cuantifi- 
cării și cea a tipurilor, teoria deducţiei, mo- 
dalităţile, paradoxurile etc.) au fost antici- 
pate atunci. Numai că, din pricina lipsei 
unei notații adecvate, ca şi din pricina de- 
pendenţei de copierea manuscriselor de că- 
tre scribi ignoranţi, acest material a devenit 
în cea mai mare parte inutilizabil. Abia sub 

presiunea pedanţilor clasicişti din epoca 
Renașterii, el a fost mai tîrziu simplificat în 
versiuni de felul influentei Logici de la Port 
Royal din secolul al XVII-lea. 

Avînd în vedere insistența aristotelică 
asupra diversității de metode și de standar- 
de de certitudine potrivite pentru diversele 
materii, un discurs scolastic despre metodă 
ar fi fost nelalocul lui. Cu toate acestea, 
contextul filozofic a dat naștere anumitor 
tipare argumentative generale. Cel mai im- 
portant dintre ele este guaestio (întrebarea), 
izvorît din practica disputei orale din uni- 
versități. Aceste dezbateri au devenit cu 
timpul extrem de formalizate și de stilizate. 
Dascălul prezident — un magister artium 
— formula o întrebare de tipul „Uitrum...“ 
(„Oare...*). Un student argumenta în fa- 
voarea unui răspuns, altul în favoarea răs- 
punsului opus, pentru ca la urmă dascălul 
să intervină, răspunzînd el însuşi la între- 
bare și rezolvînd toate argumentele contra- 
dictorii formulate de studenţi. 

Argumentele pro şi contra se bazau, de 
regulă, pe citate potrivite din autorități ca 
Boethius, Aristotel, Sfîntul Augustin sau 
Biblia. Soluţia dată în final de dascăl se ob- 
ținea prin operarea de distincții în semnifi- 
caţiile cuvintelor, în așa fel încât să reiasă 
că o autoritate putea fi pusă întru totul de 
acord cu alta, cu condiţia doar de a se în- 
țelege că termenii-cheie erau folosiţi de ele 
în sensuri diferite. De unde adagiul scolas- 
tic „Cînd întîlneşti o contradicție, operează 
o distincţie“. 

Aceasta e schema în mare a acestui gen 
de dispută (quaestio disputata) ce se purta 
în mod curent numai între dascăli şi stu- 
dențţi şi căreia i se imprima în multe puncte 
o formă logică detaliată. În schimb, dispu- 
tele publice (guaestiones quodlibetales) 
erau întreceri intelectuale de o asemenea 
importanță, încît, pentru ca toată lumea să 
poată asista la ele, activităţile universitare 
erau suspendate în răstimpul celor cîtorva 
zile din an în care respectivele quaestiones 
aveau loc. Aici întrebările puteau fi puse de 
oricine (a quolibet), inclusiv de persoane 
din afară, despre absolut orice subiect (de 
quolibet). Obiecţiile cărora dascălul-apără- 
tor trebuia să le facă faţă erau atât de inco- 
mode şi de imprevizibile încât unii găseau 

că e un supliciu de care preferau să se lip- 
sească. 

Din această practică a dezbaterii orale 
s-a născut forma literară stereotipă a lui 
quaestio, în care autorități divergente sînt 
puse întîi să se confrunte, iar după aceea 
sînt reconciliate; formă ce predomină în 
scrierile academice medievale. Marile sin- 
teze — precum Summa Theologiae şi Sum- 
ma contra Gentiles ale lui Toma d' Aquino 
— sînt în esență un lanț de quaestiones, 
unde rezolvarea uneia duce la o alta, pînă 
cînd întregul cîmp problematic este epui- 
zat, toate întrebările posibile fiind puse şi 
rezolvate. Ansamblul răspunsurilor poate fi 
privit ca un mare sistem unificat. (Așa se 
face că, în mod paradoxal, cele mai multe 
dintre obiecțiile timpurii la doctrinele lui 
Toma d'Aquino sînt cuprinse în propriile 
sale scrieri.) 

Un alt produs literar caracteristic al Evu- 
lui Mediu a fost comentariul la un text din- 
tr-o autoritate. În filozofie, aceasta a ajuns 
să însemne cu precădere lucrările lui Aris- 
totel; ni s-a păstrat un număr realmente 
mare de astfel de comentarii medievale. Se 
poate spune că practic întreaga literatură 
filozofică şi teologică medievală se prezin- 
tă fie sub formă de comentariu, fie sub cea 
de quaestio, dintre care una expune opiniile 
diferitelor autorităţi, iar cealaltă le împacă 
între ele. 

Pentru un învățat latino-occidental din 
secolele al XIII-lea şi al XIV-lea, deci, via- 
ţa intelectuală se putea dovedi destul de so- 
licitantă. La aceasta se adăugau dificultățile 
şi incertitudinile traducerii (unele din lucră- 
rile lui Aristotel fiind traduse din greacă în 
siriacă, din siriacă în arabă și apoi din arabă 
în latină), relativa lentoare și inacuratețe 
ale copiștilor, nesiguranța fizică de care 
erau pîndite transmiterea şi depozitarea do- 
cumentelor, apoi lipsa punctuaţiei, a unui 
mod uniform de citire, trimiterile încrucișa- 
te din coloanele fără sfîrșit ale manuscrise- 
lor greu descifrabile, unde, pe deasupra, 
erau utilizate şi convenţii neconcordante de 
contragere a formelor verbale scrise. Adău- 
gînd la aceste impedimente disconfortul 
spartan al condiţiilor în care se lucra, ali- 
mentaţia precară și faptul că majoritatea 
marilor gînditori au fost, potrivit standarde- 


lor de azi, niște alergători de maraton (re- 
gulamentele ordinelor din care făceau parte 
le impuneau să se deplaseze pe jos), devine 
clar că scolastica nu a fost nici pe departe o 
lesnicioasă îndeletnicire aristocratică, aşa 
cum ar putea părea să rezulte din etimolo- 
gia numelui său. 

Începînd de la Renaștere, scolastica 
ajunge să capete o reputaţie proastă. Uma- 
niştii (vezi umanism), redescoperind litera- 
tura păgînă și cultivînd proza ciceroniană 
de dragul ei înseşi, atacă deopotrivă stilul 
barbar şi ariditatea materiei din scrierile 
„oamenilor școlii“. Printre cusururile im- 
putate scolasticii de gîndirea umanistă se 
numără lipsa de graţie literară, caracterul 
abstract al problematicii tratate, pedanteria 
logică şi sprijinirea excesivă pe autorităţi. 
Pînă și astăzi se spune adesea și multă lume 
crede în mod greşit că întreaga dezbatere 
filozofică scolastică s-a învîntit în jurul ma- 
rii întrebări privind numărul îngerilor care 
pot să încapă pe un vîrf de ac. 

În ultimul timp însă filozofi din afara pe- 
rimetrului romano-catolic încep să înțelea- 
gă din ce în ce mai mult că în scrierile ma- 
rilor scolastici se găseşte nu o dată o inves- 
tigaţie filozofică de foarte bună calitate și 
că această contribuţie poate și trebuie să fie 
tratată în exact același mod ca aceea a altor 
autori clasici; că ea nu trebuie nici ignorată 
în mod aprioric ca şi cum n-ar fi decît o 
propagandă interesată a unor stereotipuri 
ideologice, nici acceptată cu servilitate ne- 
critică aidoma revelaţiei unui Maestru pri- 
vilegiat. Ar fi, de pildă, o atitudine bigotă și 
mioapă să nu fie luate în consideraţie dis- 
cuţiile medievale despre problema *bătăliei 
navale, ridicată de Aristotel în Despre in- 
terpretare. Este însă nevoie de interpreţi 
care să fie deopotrivă buni medievalişti şi 
buni filozofi, capabili să facă mai accesi- 
bilă această contribuţie unei lumi din ce în 
ce mai seculare. 


scotism. Filozofia lui *Duns Scotus şi a 
discipolilor săi. 


Scotus. Vezi Duns Scotus. 


secundum quid (sintagmă latină avînd în- 
țelesul de „într-un sens restrîns“). Prescur- 
tare a formulării a dicto secundum quid ad 

dictum simpliciter, ca şi a formulării a dic- 
to simpliciter ad dictum secundum quid. 
Vezi sofismul convers al accidentului. 


semantică. 1. (în general) Studiul semne- 
lor și al relaţiilor lor cu ceea ce semnifică. 
În acelaşi sens se folosesc cuvintele „se- 
mioză“ şi „semiotică“. 2. (în logica formală 
sau matematică) *Interpretarea limbajelor 
formalizate. 3. (în filozofia limbajului) În- 
cercarea de a găsi definiţii ale adevărului 
pentru limbi naturale (vezi definiţia adevă- 
rului). 


semiotică.1. Teoria semnelor; se mai nu- 
meşte şi „semiologie“. Tradițional, cuprin- 
de trei părți: sintaxa, studiul gramaticii; se- 
mantica, studiul semnificației; şi pragmati- 
ca, studiul scopurilor și efectelor reale ale 
rostirilor cu sens. 2. În accepțiunea mai ge- 
nerală, studiul tuturor sistemelor de comu- 
nicare structurate. 


semn și simbol. Nu există definiţii genera- 
le satisfăcătoare ale acestor termeni, deşi 
s-au făcut unele propuneri în acest sens. 
Astfel, *Peirce a sugerat că „un semn stă 
pentru ceva diferit de el“. Dar, deşi anumite 
pete de pe epidermă sînt semne de varicelă, 
ele nu „stau pentru“ această maladie. Teo- 
riile „ideaţionale“ („un semn evocă o 
idee“) și cele „comportamentale“ („un 
semn ne face să acţionăm ca şi cum ar fi 
prezent lucrul semnificat“) întîmpină şi ele 
dificultăţi. Întrucât definițiile generale se 
dovedesc a fi defectuoase, este mai profita- 
bil să fie înregistrate şi comparate diversele 
utilizări ale termenului „semn“. Iese atunci 
la iveală deosebirea dintre semnele naturale 
(norii ca semn al ploii) și cele ne-naturale 
(numite uneori „convenţionale“, cum sînt 
cuvintele. Un nor e un semn de ploaie nu- 
mai dacă ploaia îi urmează efectiv; pe cînd 
un fanion roșu poate să însemne „pericol“ 
Chiar dacă a fost plantat undeva din greşea- 
lă. Semnele ne-naturale, inclusiv cuvintele, 
sînt numite adesea „simboluri“. Această 
accepțiune a cuvîntului „simbol“ trebuie 
deosebită de alte accepţiuni, ca de pildă 
aceea de marcă fără semnificaţie a unui 
*Jimbaj formal, sau aceea avută în vedere 
atunci cînd despre o creaţie literară, să zi- 
cem despre romanul Moby Dick, se spune 


semnificație S 


că este simbolică, ori atunci cînd relevăm 
contrastul dintre folosirea cuvintelor şi fo- 
josirea unui simbolism. 


semnificație. Filozofia semnificației ex- 
plorează diversele aspecte ale înţelegerii 
cuvintelor şi propoziţiilor, precum şi capa- 
citatea noastră de a le înzestra cu o funcţie 
simbolică. Obiectivul important a fost isto- 
riceşte acela de a delimita cuprinsul inte- 
lectului omenesc, drept care au fost formu- 
late rînd pe rînd diferite principii privind 
legătura semnificației cu experienţa, fieca- 
re din ele fiind o rafinare a ideii că nu pu- 
tem ști ce semnificaţie are o propoziție 
dacă nu știm ce ni s-ar prezenta în expe- 
rienţă în cazul cînd respectiva propoziţie ar 
fi adevărată. Atingerea acestui obiectiv a 
fost pusă în cumpănă de dificultăţile pe 
care le-a întîmpinat *teoria confirmării, di- 
ficultăţi ce i-au făcut chiar pe unii empi- 
rişti, precum *Quine, să pună la îndoială 
ideea că o propoziție izolată dintr-o teorie 
ştiinţifică posedă semnificație. 

Un alt aspect al noţiunii de semnificație 
îl constituie legătura ei cu alte condiţii psi- 
hologice, cum ar fi voliția sau intenţia, pre- 
cum și cu diferite convenții și reguli ome- 
nești. Pe urmele lui H. P. Grice, mulţi 
autori au sperat să analizeze faptul că o 
propoziţie semnifică ceva cu ajutorul ideii 
că ea este utilizată în mod normal de către 
cei ce urmăresc să obțină un anumit efect la 
un auditoriu. Astfel de cercetări sînt de na- 
tură să arunce lumină asupra relaţiei dintre 
sistemele de comunicare uman și animal și 
asupra rolului convenției în utilizarea lim- 
bajului. 

Un al treilea aspect al semnificației îl 
constituie legătura dintre ea şi alte noțiuni 
semantice, acelea de referință şi adevăr. 
Aici filozofii au fost impresionați de suc- 
cesul *teoriei modelelor în interpretarea 
*limbajelor formale; punînd semnul egali- 
tății între semnificaţie şi condiţiile de ade- 
văr, ei speră să arate în ce mod recunoaşte- 
rea semnificației propoziţiilor complexe 
din punct de vedere gramatical poate fi re- 
dusă la reguli. Vezi Davidson; vezi de ase- 
menea empirism; pozitivism logic; seman- 
tică; traducere. 

Seneca, Lucius Annaeus (4 a.Car.-65 
p.Chr.). Om politic, gînditor stoic şi scrii- 
tor roman. Printre operele păstrate ale lui 
Seneca se numără o satiră, nouă tragedii, 
zece eseuri sau dialogi morale (Despre 
miînie, Despre tihna sufletului etc.), scrie- 
rea incomplet păstrată Despre clemență, 
lucrarea cazuistică în șapte cărți Despre 
binefaceri, Quaestiones naturales, iniţial în 
opt cărţi, și 124 Scrisori către Luciliu (cea 
mai de succes scriere a sa). Stoicismul lui 
Seneca a fost eclectic. Lucrările filozofice, 
scrise într-o proză sclipitoare, sînt în mod 
voit netehnice şi nesistematice. Asemeni 
altor stoici romani (vezi Epictet;, Marc 
Aureliu), atribuia filozofiei, înainte de toa- 
te, rostul unei edificări morale, al tămădui- 
rii sufletului, încît scrisul său e mai puţin 
expozitiv şi mai mult persuasiv. 


sens și referință. Traducere devenită stan- 
dard a termenilor fregeeni Sinn și Bedeu- 
tung. Frege deosebea la termenii singulari 
sensul și referinţa, spre a putea explica în 
ce fel enunțurile de identitate pot fi uneori 
informative. Enunţurile de identitate nu pot 
exprima o relație între obiecte dat fiind 
adevărul banal că orice obiect este identic 
cu sine și cu nimic altceva. Termenii singu- 
lari „Luceafărul de dimineaţă” şi „Luceafă- 
rul de seară“ au moduri de prezentare (adi- 
că sensuri) diferite pentru un acelaşi obiect; 
se spune în acest caz că cei doi termeni au 
aceeaşi referință (şi anume, planeta Venus). 
Frege considera că distincţia e aplicabilă 
tuturor termenilor singulari, inclusiv nume- 
lor proprii, şi nu ar fi admis *numele logic 
proprii ale lui Russell, despre care acesta 
din urmă susținea că au doar referinţă, nu și 
sens. Distincția era aplicată de asemenea 
termenilor-predicat, numiţi de Frege „ex- 
presii conceptuale“, și celor relaționali. 
Vezi și a denota. 


sensa. Termen cuprinzător căruia i se sub- 
sumează toate locuţiunile folosite în perena 
încercare de a diferenţia ceea ce există pu- 
blic şi este efectiv perceput de ceea ce este 
doar simţit, faptul ca atare al simțţirii neim- 
plicînd că ceva există sau că are calități 
specificabile de vreun fel. Astfel, sensa sînt 
îndeobşte privite drept niște experienţe pri- 
vate individuale, nu drept obiecte publice. 


Încă de Ia începuturile filozofiei occidenta- 
le la grecii antici, s-a exprimat în repetate 
rînduri bănuiala că lucrurile materiale nu 
sînt în mod nemijlocit obiectele percepţiei 
şi s-au căutat termeni care să permită men- 
ționarea în discurs a ceea ce este un atare 
obiect. *Locke a vorbit despre „idei ale 
simţirii“, împărțindu-le în simple și com- 
plexe. lar *Berkeley a vorbit despre 
„idei... întipărite în simţuri“, ca de altfel și 
despre idei ce nu sînt în mod actual, dar în 
principiu ar putea să fie, întipărite în sim- 
ţuri. Această noţiune de „calitate sensibilă“ 
posibilă-dar-nu-actuală era folosită pentru 
a explica înțelesul aserțiunii că un obiect 
neobservat continuă să existe deşi nu e per- 
ceput. Cele mai multe dintre „impresiile“ 
lui *Hume erau o altă formă de sensa. La 
fel şi „reprezentările“. Mai aproape de noi 
în timp, s-au construit derivate pornind de 
la rădăcina sensa (senzațiile perceptuale și 
*datele senzoriale sînt sensa) şi au intrat în 
uz şi alți termeni (de exemplu, „percepte“ 
şi „qualia“). Alegerea cuvintelor cu aju- 
torul cărora să se teoretizeze despre *per- 
cepție nu este însă arbitrară, rostul neolo- 
gismelor în acest domeniu fiind acela de a-i 
permite autorului să se detașeze de pre- 
supoziţii nedorite (ca de pildă aceea că 
avem sensa datorită acțiunii cauzale a unor 
obiecte materiale) sau de a-i pune la dispo- 
ziţie noi nuanțări (de exemplu, ideea că 
sensa despre care el gîndeşte nu există în 
felul în care există obiectele materiale, ori 
că nu au durată, ori că au identități atomice 
sau întinse). 


sensibilia (sing. sensibile). Termen ce de- 
semnează *date senzoriale considerate a 
exista fără a fi simţite. Într-o vreme, Rus- 
sell a folosit termenul în acest scop; sensi- 
bilia (în sens literal, cele susceptibile de a 
fi simţite) erau caracterizate de el drept 
„...obiecte care au același statut metafizic 
şi fizic ca şi datele senzoriale, fără a fi 
neapărat date ale vreunui eu“. Russell exa- 
mina teoria după care un obiect fizic e o 
familie de date senzoriale şi era de părere 
că ea este greu de susținut dacă nu se admi- 
te că datele senzoriale pot exista fără a fi 
percepute. Alternativa fenomenalistă (vezi 
fenomenalism) la postulatul că sensibilia 
există în mod actual constă în a cere să gîn- 

dim doar, neangajat, care ar fi sau ar putea 
fi datele senzoriale în anumite împrejurări 
specificate. 


sensorium (pl. sensoria). Termen latin fo- 
losit de Newton şi de contemporanii săi 
pentru desemnarea sediului din creier al 
senzaţiei şi percepției. 


senzație. 1. În sensul curent, spunem că 
avem o senzaţie — de frig, apăsare, sete, 
mâîncărime sau durere — cînd simţim că ne 
e frig, că ceva ne apasă etc. 2. În sens teh- 
nic, entități mentale de un tip privat pentru 
cel ce le posedă. Existenţa lor este de ase- 
menea determinată cauzal, spre exemplu, 
de către unde luminoase sau acustice care 
stimulează ochii sau urechile lui, fiind 
afectate de starea acestora şi a întregului 
sistem nervos din care fac parte. Senzaţiile 
pot fi deci nu numai vizuale sau auditive, ci 
şi olfactive, tactile sau kinestezice. Kant a 
folosit noțiunea de senzaţie (în germană, 
Empfindung) cu referire la modificarea ce 
survine într-un subiect conştient datorită 
prezenţei unui obiect. 

Problema întinderii senzaţiei a creat ne- 
dumeriri. Unii au formulat părerea că în- 
tocmai cum materia este alcătuită din atomi 
individuali, tot aşa există senzaţii de bază 
corespunzând fiecare cîte unei celule ner- 
voase. Psihologii * gestaltişti susțin, dimpo- 
trivă, că percepem senzorial ansambluri 
complete și nu elemente cvasiatomice în 
care acestea ar putea fi analizate. În secolul 
nostru filozofi nemulţumiţi de sfera prea 
largă a noțiunii de senzaţie, preferă să folo- 
sească în teoriile lor sintagma „date senzo- 
riale“ (vezi date senzoriale) sau pe cea de 
„conţinut perceptual“, excluzînd astfel sen- 
zaţiile non-senzoriale. 


senzaționalism (sau senzaționism). Teo- 
ria, legată în principal de numele lui 
*Mach, că senzațiile sînt componentele 
reale şi ultime ale lumii, neexistînd nici o 
îndreptățire pentru a le privi drept semne a 
ceva diferit de ele. Tot ce este cognoscibil 
poate fi descoperit prin experienţă senzori- 
ală și analiză, deși pentru știință este îngă- 
duit și necesar ca din similitudini de com- 
portament şi de relatări să infere că persoa- 
nele în cauză au senzații similare. 


L 

Senzaţiile sînt logic anterioare obiecte- 
lor; acestea din urmă sînt analizabile în 
senzaţii sau pot fi „construite“ din ele, pe 
cînd operaţia inversă nu este posibilă. Nu 
există o distincţie reală între obiectele dife- 
ritelor ramuri ale ştiinţei, pentru că așa-nu- 
mitele fapte investigate de ele sînt relaţii 
între senzații observabile. Vezi și Berkeley; 
monism; fenomenalism; solipsism. 


Sextus Empiricus (secolul al II-lea p.Chr.). 
Medic şi filozof sceptic. Operele păstrate 
ale lui Sextus sînt Schițe pyrrhoniene, în 
trei cărți, şi Adversus Mathematicos (Împo- 
triva învățaţilor), o combatere a dogmatis- 
mului, în unsprezece cărți. Dintre acestea 
din urmă, cărțile I-VI se ocupă de artele li- 
berale (gramatica, retorica, geometria, arit- 
metica, astronomia şi muzica), în timp ce 
cărțile VII-XI (numite uneori Împotriva 
dogmaticilor) se ocupă de cele trei ramuri 
ale filozofiei: logica (VII, VIII), fizica (IX, 
X) şi etica (XI). Prolixe şi lipsite de origi- 
nalitate, aceste lucrări sînt totuși cea mai 
completă sursă pentru cunoaşterea *Scepti- 
cismului antic și au exercitat o uriașă in- 
fluenţă în deceniile ce au urmat primei tipă- 
riri, în 1569, a traducerilor latine complete. 


Shaftesbury, Anthony Ashley Cooper, al 
treilea conte de (1671-1713). Eseist şi filo- 
zof moral britanic. Educaţia sa a fost îndru- 
mată de *Locke, a cărui influență este vădi- 
tă în multe din scrierile sale, reunite în cele 
trei volume ale operei Characteristics of 
Men, Manners, Opinions, Times (1711). 
Eseurile sale, foarte cizelate ca stil, abor- 
dează o mare varietate de teme de cultură şi 
de filozofie, dar Shaftesbury este creditat în 
principal cu teza antihobbistă că omul e din 
fire moral, avînd o propensiune inerentă 
către virtute. Ideea unei atare propensiuni, 
interpretate ca simţ moral intern, a fost dez- 
voltată mai tîrziu în filozofia morală a lui 
Francis *Hutcheson. Compară Hobbes. 


Sidgwick, Henry (1838-1900). Filozof en- 
glez, care cea mai mare parte din viață a 
studiat şi predat la Cambridge, fiind Fellow 
of Trinity (1859-1869) şi Profesor Knights- 
bridge de filozofie morală (1883-1900). 
Dintre numeroasele scrieri pe diverse teme, 
cea mai importantă din punct de vedere fi- 

lozofic este The Methods of Ethics (1874). 
Filozofia morală a lui Sidgwick a fost ca- 
racterizată drept *utilitarism cu bază intui- 
ționistă (vezi intuiționism). Obligaţia de a 
promova fericirea generală devine inteligi- 
bilă numai dacă o privim ca pe o intuiție 
morală fundamentală, dar regulile morale 
specifice pot fi atunci justificate, în manie- 
ră utilitară, ca modalităţi de îndeplinire a 
acestei obligaţii — şi, în general, morala 
comună poate fi astfel justificată. Pentru 
împăcarea interesului individual cu morali- 
tatea este necesar un *teism pe care Sidg- 
wick îl considera „natural“ dar imposibil de 
justificat raţional. 


silogism. Potrivit definiţiei date de Aristo- 
tel, întemeietorul *lopicii formale _tradi- 
ționale, silogismul e „un discurs în care, 
anumite lucruri fiind enunțate, altceva decît 
ceea ce s-a enunțat decurge cu necesitate 
din cele enunțate“. Deși această definiţie 
acoperă teoretic orice fel de *deducţie va- 
lidă, Aristotel însuși și aproape toţi succe- 
sorii săi în răstimp de peste două milenii, 
şi-au restrâns atenţia în cea mai mare parte, 
dacă nu chiar exclusiv, asupra silogismelor 
formate din propoziţii ce pot fi exprimate 
sub forma categorică subiect-predicat. În 
mod tradițional se consideră că propoziţiile 
categorice de acest fel pot îmbrăca patru 
forme. Dacă S şi P sînt termeni, propoziţii- 
le categorice avînd pe S ca subiect sînt: 
„Toţi S sînt P“, „Nici un S nu e P“, „Unii $ 
sînt P“ și „Unii S nu sînt P“. Silogismul cel 
mai simplu, atomic, constă din trei propo- 
ziţii dintre care primele două, numite pre- 
mise, se consideră că implică logic pe cea 
de-a treia, concluzia. Dacă raţionamentul 
este realmente valid, el este așa în virtutea 
faptului că n-ar fi posibil să se aserteze pre- 
misele și să se nege concluzia fără ca cel 
care face asta să se contrazică. Cînd cele 
trei propoziţii sînt categorice se spune că 
avem de-a face cu un silogism categoric. În 
propoziţiile care formează un silogism ca- 
tegoric trebuie să figureze în total exact trei 
termeni, fiecare cu cîte două apariţii, ca în 
exemplul „Toţi oamenii sînt muritori şi nici 
un zeu nu e muritor, deci nici un om nu e 
zeu“. Modul de dispunere a termenilor în 
premise determină figura silogismului. Ce- 


le patru posibilități sînt înfăţişate în diagra- 
ma de mai jos: 


1 M-P 2 P-M 
s-M s-M 
s-p s-p 

3 M-P 4. P-M 
M- M- 
s-P sp 


Termenul M, care figurează în ambele 
premise, dar nu și în concluzie, se numeşte 
termenul mediu (sau mijlociu) al silogis- 
mului. 

Restrângerea atenţiei la silogismele cate- 
gorice a avut ca efect, între altele, lipsa 
unei teorii adecvate a raţionamentelor for- 
mate din propoziţii ce enunţă relaţii de un 
fel sau altul între doi sau mai mulţi ter- 
meni: o propoziţie relaţională foarte sim- 
plă, de felul „Bulgaria e la sud de Româ- 
nia“, nu poate fi reprezentată, fără a forța 
peste măsură lucrurile, ca atribuind un pre- 
dicat specific uneia din cele două ţări. 

Inferenţele pot fi împărțite în imediate, 
pe de o parte, și mediate sau silogistice, pe 
de alta. Trecerea de la „Acesta e un soț“ la 
„Acesta e un bărbat“ e o inferenţă imediată, 
deoarece concluzia e trasă dintr-o singură 
premisă. Pentru ca din „Toţi oamenii sînt 
muritori“ să se poată conchide „Nici un om 
nu e zeu“, este nevoie de un termen mediu, 
în cazul de faţă „muritor“. 


simbol incomplet. Vezi ficțiune logică. 
simetric(ă). Vezi relaţie. 


simplă enumerare. Metodă inductivă. 
Dacă acest A şi acel A și celălalt A sînt toți 
B şi ei sînt toți A-ii pe care i-am examinat, 
atunci trăgînd concluzia că toți A sînt B 
am făcut o *inducţie prin simplă enume- 
rare. 


simptom. În opera din perioada a doua a 
lui *Wiittgenstein, tip de probă definit prin 
contrast cu *criteriul. X e un simptom al lui 
Y dacă X și Y sînt identificabili în mod in- 
dependent, dar corelaţia empirică (stabilită 
inductiv) dintre ei este de aşa fel încât pre- 
zența lui X poate fi folosită ca probă a pre- 
zenței lui Y. 

sincategorematic 


simţ comun. 1. În general, genul de opinii 
despre viață în sens larg (de exemplu, că 
lumea există demult sau că sufletele noas- 
tre sînt necorporale) despre care filozofii 
cred că sînt acceptate ca lucruri de la sine 
înțelese de către oamenii fără preocupări 
filozofice. Încercarea de a justifica cu gra- 
vitate aceste idei apare comică, pedantă sau 
ezoterică, exceptînd circumstanţele în care 
ele sînt puse la îndoială sau contestate. 
Atunci cînd li se ia apărarea, aceasta invocă 
cel mai adesea consensul general sau uni- 
versal existent în privinţa lor. Thomas 
*Reid se numără printre cei ce au cultivat 
cu predilecție acest mod particular de justi- 
ficare. El și unii succesori ai săi, precum sir 
William *Hamilton, sînt desemnaţi adesea 
drept filozofii scoțieni ai simțului comun. 
În secolul nostru, apărătorul de frunte al 
simțului comun împotriva scepticismului 
filozofic a fost G. E. *Moore. Unii dintre 
admiratorii săi au susținut — deși el însuși 
n-a fost niciodată pe deplin convins de asta 
— că apărarea formulată de el trebuie inter- 
pretată ca o apărare a limbajului obişnuit. 
Temeiul ultim al acestui mod de a proceda 
nu poate fi decât teza că termenii-cheie a 
căror aplicare este pusă la îndoială de scep- 
tic nu pot fi înţeleşi decât în virtutea unor 
supoziţii ce exclud un atare scepticism filo- 
zofic (vezi și filozofie lingvistică; limbaj 
privat). Cei ce nu simpatizează cu acest stil 
şi ton asociază simţul comun cu refuzul ne- 
critic de a recunoaște complexitatea drept 
ceea ce este. 2. (la Aristotel) Facultatea 
care integrează datele celor cinci simţuri în 
aprehendări unificate ale obiectelor. 


simț moral. Facultate ipotetică de detecta- 
re a proprietăţilor morale. Teoria simțului 
moral, o formă de *intuiționism larg, răs- 
pîndită în secolul al XVIII-lea, susține că 
perceperea anumitor acțiuni (sau eveni- 
mente) stîrneşte în spectator sentimente 
distinctive de plăcere sau durere. Aceste 
sentimente îi permit deopotrivă să distingă 
acţiunile juste de cele injuste și furnizează 
mobiluri comportamentului moral. Vezi 
Hutcheson; Shaftesbury. 


simțire. În sens larg, stare de conștiință 
non-perceptuală sau senzaţie corporală, ce 
uneori intră în componența unei emoții. 


Este vorba adesea de o senzaţie corporală, 
nu neapărat de tipul celor localizate, legate 
de funcționarea unuia sau altuia din cele 
cinci simţuri „externe“, ci, de pildă, una de 
confort sau de disconfort general. Ea poate 
fi asociată, tot aşa, cu o stare de teamă, de 
ușurare, de mînie, de bucurie etc., sau cu 
senzaţii concurente respiratorii, digestive, 
cardiace sau altele. Poate fi o temere, sau o 
bătaie accelerată a inimii, sau cuvîntul poa- 
te fi folosit pentru a le desemna împreună 
pe acestea două. Părerile nu prea concordă 
cînd se pune întrebarea dacă starea prezen- 
tă de simţire a unei persoane este integral 
accesibilă propriei sale *introspecţii. S-a 
argumentat uneori că o anume simţire nu 
este doar însoţită de un comportament ex- 
tem corespunzător, ci că ea este chiar acest 
comportament (vezi behavorism). Criticii 
acestei păreri semnalează însă că, de pildă, 
cineva poate simţi frică fără a şi-o exterio- 
riza în vreun fel. Alţii, în mod similar, au 
identificat simţirile cu stări fiziologice mă- 
surabile ale individului în cauză, deşi apar 
și aici cazuri negative sau neutre. Înainte de 
secolul al XVIII-lea simţirea nu era deose- 
bită de așa-numitele „pasiuni“ sau „afecte“, 
concept general folosit pe atunci în psiho- 
logia motivaţiei. În versiunea hobbesiană a 
acestui mod de a vorbi, unele elemente ale 
simțţirii ar fi fost incluse probabil în catego- 
ria pasiunilor. La Kant, în schimb, simţirea 
era considerată una din facultăţile elemen- 
tare de bază ale spiritului. 


sincategorematic. În logica tradiţională 
este numit sincategorematic un cuvânt ce 
nu poate figura independent, ci trebuie ală- 
turat unui termen *categorematic pentru a 
intra în alcătuirea unei propoziţii categori- 
ce; de exemplu, „toți“, „şi“, „unii“. În logi- 
ca modernă sensul cuvîntului a fost extins, 
aplicîndu-se oricărui simbol ce nu are un 
înțeles de sine stătător. Unele cuvinte ce 
par gramatical categorematice sînt adesea 
clasificate drept sincategorematice, ca de 
pildă *adjectivele atributive de felul lui 
„mare“ sau „bun“. Acestea, spre deosebire 
de „roşu“ sau de „este om“, nu au un înțe- 
les independent. Ceva poate fi roșu pur şi 
simplu, dar nu poate fi mare pur şi simplu, 
ci este întotdeauna (subînţeles a fi) mare- 
pentru-un $ sau mare-relativ-la-altceva. De 

exemplu, ceva poate fi mare pentru un pu- 
rice dar mic pentru o insectă, mare relativ 
la una dar mic relativ la alta. 


sincretism. Amestecare de elemente near- 
monioase. Printre mişcările filozofice cu 
caracteristici sincretice se numără străda- 
niile filozofilor din secolul al XVI-lea de a 
împăca teoriile lui Platon cu cele ale lui 
Aristotel şi încercările neoplatoniciene de a 
sistematiza și unifica toate religiile semni- 
ficative cunoscute ale lumii pe bază de ase- 
mănări identificabile între diferitele lor 


zeități. 


sindereză (sau sintereză). La Sf. *Toma 
d'Aquino și la alți autori scolastici, cali- 
tatea intelectuală care-i permite fiecărui om 
să intuiască principiile generale și funda- 
mentale ale raționamentului moral practic. 
Este identificată cu scinzilla conscientiae 
(scînteia conştiinţei) a Sfîntului Ieronim şi 
derivă dintr-un cuvînt din greaca târzie care 
înseamnă „păstrare cu grijă“ sau „prezer- 


vare . 


sindicalism. Doctrină anticapitalistă năs- 
cută din anumite tendinţe anarhiste și anti- 
parlamentare ale unor lideri sindicali fran- 
cezi de la finele secolului al XIX-lea și dez- 
voltată în scrierile lui *Sorel. Spre deose- 
bire de socialismul tradițional, consideră 
statul drept un sistem birocratic inerent- 
opresiv şi ineficient, preconizînd înlocuirea 
lui prin unități de producție organizate 
(syndicats) legate de un centru general 
(bourse) de evaluare a capacităţilor și nece- 
sităţilor economice şi de coordonare a pro- 
ducției. De la solidaritatea ce se dezvoltă 
din munca în astfel de unităţi, se aştepta 
depășirea divergenţelor de opinii religioase 
sau politice. 


Sinn (Cuvînt german, însemniînd „sens“). 
În logica filozofică a lui *Frege, termenul 
folosit în contrast cu Bedeutung (referință). 
Vezi sens și referinţă. 


sinonim. Oricare din două sau mai multe 
cuvinte cu același înțeles; de exemplu „do- 
nație“ e un sinonim pentru „dar“. Vezi an- 
tonim; omonim. 

sintaxă. 1. (a unei limbi naturale) Sistemul 
regulilor ce guvernează construcţia grama- 
ticală a propozițiilor în limba respectivă. 2. 
(a unui *limbaj formal) Specificarea voca- 
bularului (a listei de simboluri ale) limbaju- 
lui şi a regulilor (numite *reguli de forma- 
re) privitoare la construcția de combinaţii 
permise de simboluri din vocabular. Vezi și 
teoria demonstraţiei; fbf. 


sinteză. Vezi Hegel. 
sintetic. Vezi analitic şi sintetic. 


sistem de deducție naturală. Ansamblu 
de reguli pentru construirea de raționamen- 
te deductive (vezi inferenţă, reguli de) fără 
axiome sau postulate. Ideea construirii sis- 
temelor logice în acest mod, şi nu axioma- 
tic, este datorată lui Gerhard *Gentzen. 


sistem de logică. Orice mulțime de axiome 
şi/sau reguli de inferență referitoare la o 
parte sau la totalitatea operatorilor logici. 
Validitatea formală (vezi validitate și ade- 
văr) a unui raționament în care figurează 
aceşti operatori poate fi verificată cu refe- 
rire la un asemenea sistem. Dacă C poate fi 
derivată din P,,...,P, folosind doar regulile 
de inferență şi/sau axiomele sistemului, 
atunci raționamentul „P, & --: & P,, deci C“ 
este valid din punct de vedere formal (în 
respectivul sistem). Vezi și axiomă; infe- 
renţă, regulă de i.; logică; operator. 


sistem formal (sau teorie formală). Orice 
mulțime de axiome şi/sau reguli de inferen- 
ță scrise într-un *limbaj formal specificat 
L. Axiomele vor fi fbf închise (vezi fbf) ale 
lui , iar regulile de inferență (sau de rrans- 
formare) sînt reguli conform cărora se pot 
construi *demonstraţii de fbf ale lui L. Vezi 
și axiomă,; calcul; inferenţă, reguli de i. 


sistemul ptolemaic. Teoria astronomului 
alexandrin Claudius Ptolemaios (c. 90-168 
p.Chr.), bazată pe scrierile lui *Platon şi 
ale lui *Aristote]. Ea consideră drept cen- 
trul imobil al universului Pământul, încer- 
cuit de învelişuri sferice concentrice, dintre 
care şapte sînt orbite ale corpurilor cereşti 
mobile, iar cel de-al optulea, cel mai exte- 
rior, este lăcașul stelelor fixe. 

Smith, Adam (1723-1790). Economist şi 
filozof scoţian. A studiat filozofia morală 
cu Hutcheson, la Glasgow, unde după 
aceea a predat logica şi etica. Prelegerile 
sale au fost publicate în volumul A Theory 
of the Moral Sentiments (1159). 

Lucrarea The Wealth of Nations (1716) 
formulează un cuprinzător program moral 
și social, bazat pe studiul forțelor pieţei, 
program ce expune filozofia economică a 
„sistemului simplu şi evident al libertății 
naturale“. Bunăstarea generală depinde de 
posibilitatea oferită individului de a-și pro- 
mova în mod liber interesul propriu „atît 
timp cât nu încalcă legile justiției“; în felul 
acesta „el promovează adesea interesul so- 
cietății cu mai multă eficacitate decît atunci 
cînd vrea cu tot dinadinsul s-o facă“. 
toată reflecția sa asupra acestei problema- 
tici, Smith valorifică insistent ideea conse- 
cințelor neintenționate ale acţiunii intențio- 
nate, idee comună tuturor gînditorilor sco- 
țieni care au jucat rolul de pionieri ai ştiin- 
ței sociale. 


slăbiciune a voinţei. Caracteristică a unui 
agent care săvârşeşte o acțiune aflată în dis- 
cordanță cu judecata sa lucidă. Adică a 
unui agent căruia îi stă în putere (sau crede 
el că îi stă în putere) să facă acţiunea x sau 
acţiunea y, şi el face în mod intenţionat y 
deşi crede că era mai bine să facă x. Aceas- 
tă stare sufletească mai este numită nestăpî- 
nire sau acrasia. Ea i-a interesat pe filozofi, 
începînd cu Platon, ca problemă morală: 
ce-l face pe un om rațional să săvîrşească o 
acțiune pe care o consideră reprobabilă? 
Lipsa de stăpînire este privită însă şi drept 
un tulburător paradox pentru analiza inten- 
iei în ansamblu, pentru că în mod obişnuit 
despre un agent care are de ales între două 
acţiuni, x şi y, se consideră că săvîrşeşte in- 
tenționat x numai dacă doreşte mai intens 
să facă x decît y; şi, de asemenea, că dacă 
agentul crede că, una peste alta, ar fi mai 
bine să facă x decît y, atunci el vrea să facă 
x mai mult decît vrea să facă y. Acest mod 
de a vedea lucrurile nu poate explica acţiu- 
nile nestăpînite. 


sociologia cunoașterii. Disciplină cu de- 
numire nepotrivită, care se ocupă în fapt de 
descoperirea cauzelor sociale datorită căro- 


ra oamenii împărtăşesc opinii de indiferent 
ce fel, fără a prejudeca asupra chestiunii, 
total diferite, de a şti dacă ei au, sau dacă în 
genere există, temeiuri satisfăcătoare pen- 
tru a recunoaște respectivelor opinii statu- 
tul de cunoştinţe. E actca. sociologii 
şi-au concentrat atenţia tocmai asupra ace- 
lor sectoare ale credințelor umane unde ei 
înşişi erau cei mai reticenţi să acorde titlul 
omologant de „cunoaştere“ — credința re- 
ligioasă, de pildă, și ideologiile altora (vezi 
ideologie). Parte din acest motiv, unii îm- 
părtăşesc mai mult sau mai puțin fățiș su- 
poziţia că a da o explicaţie sociologică fap- 
tului că o anumită credință este împărtășită 
înseamnă ipso facto a o discredita — supo- 
ziţie ce nu putea să nu stîrnească din partea 
celor neavizaţi o enormă ostilitate față de 
orice sociologie a sociologiei! Vezi episte- 
mică; epistemologie; cunoaştere. 


Socrate (c. 470-399 a.Chr.). Filozof grec 
care s-a născut şi a trăit în Atena. Nu a scris 
tratate de filozofie, dar a exercitat asupra 
dezvoltării filozofiei o influenţă atît de pu- 
ternică încît toată filozofia de pînă la el a 
ajuns să fie desemnată drept „presocrati- 
că”. Această influență s-a exercitat prin 
companionii săi mai tineri, dintre care cel 
mai celebru şi mai sclipitor a fost *Platon. 
E clar că Socrate a avut o personalitate ata- 
şantă, care a atras tineri aristocrați şi a făcut 
din el un oaspete dorit al cercurilor de vază 
ateniene. A preferat să rămînă la periferia 
vieții publice, fapt ce explică, probabil, 
cum a putut supraviețui multor ani de tul- 
burări politice din Atena. Cu toate acestea, 
cînd trecuse cu puţin de şaptezeci de ani, 
Adunarea ateniană l-a găsit vinovat de im- 
pietate şi de coruperea tinerilor, condam- 
nîndu-l la moarte. Dialogul platonician 
Phaidon zugrăvește în mod emoţionant ul- 
timele ore din viaţa lui Socrate, anterioare 
clipei în care avea să ducă la gură cupa de 
cucută. Ca în cazul tuturor relatărilor dra- 
matice despre Socrate — fie că au fost scri- 
se de Platon, de Xenofon sau de Aristotel 
— este cu neputinţă de separat faptul de 
adaosul literar. Felul în care descrie Platon 
efectele cucutei nu concordă cu descrierile 
din alte surse; cît despre teoria Formelor 
expusă în Phaidon, puţini sînt azi specialiș- 
tii care ar considera-o inventată de Socrate. 


sofismul leneș 

În mod obişnuit metoda și doctrinele din 
perioada timpurie a lui Platon sînt atribuite 
lui Socrate. Dar, cu toate că influenţa lui 
Socrate va fi fost de bună seamă cea mai 
puternică în această perioadă, este impro- 
babil ca Platon să se fi mărginit vreodară la 
rolul de simplu stenograf al maestrului său. 


sofismul leneș. Poreclă folosită de *Leib- 
niz și de alţii pentru raționamentul prin care 
din faptul că din „X va fi“ decurge logic că 
X va fi“ se conchide că decurge de aseme- 
nea și „X va fi în mod necesar şi inevita- 
bil“. Vezi fatalism; liber arbitru şi determi- 
nism; inevitabilitate; bătălia navală. 


sofismul omului cu mască. Eroare ce con- 
stă în a argumenta că de vreme ce cineva 
cunoaște (sau nu cunoaște) ceva sub o anu- 
mită descripţie, rezultă cu necesitate că el 
cunoaște (respectiv nu cunoaşte) acel lucru 
cînd se înfățișează sub o altă descripție. De 
exemplu, din faptul că tatăl meu l-a cunos- 
cut pe Lloyd George şi din faptul că tatăl 
meu n-a știut cine este omul cu mască, nu 
decurge că omul cu mască nu era Lloyd 
George. Vezi și legea lui Leibniz. 


sofiștii. Propagatori, de obicei profesionişti 
și itineranțţi, ai luminilor și ai educaţiei su- 
perioare, cu o largă influență în Grecia în 
jurul anului 400 a.Chr. Cuvîntul grec so- 
phistes a însemnat inițial „expert“, putînd fi 
aplicat oricărui om care avea sau era capa- 
bil să ofere competenţă în practic orice pro- 
blemă; iar unii din sofiştii din secolul al 
V-lea, ca bunăoară Hippias din Ellis, aveau 
preocupări extrem de diverse. Competența 
care li se cerea însă în principal viza așa- 
numita artă a comunicării publice prin ora- 
torie și dispută. De aceea învățămîntul so- 
fistic se rezuma cel mai adesea la retorică, 
combinată cu folosirea imprudent de încre- 
zătoare a unei logici primitive și adesea 
falacioase — a tertipurilor argumentative 
ce aveau să le aducă pentru mult timp so- 
fiștilor o proastă faimă. Principalul lor 
aport a constat în încurajarea gîndirii inde- 
pendente în lumea greacă, prin clarificarea 
atitudinilor și asumpţiilor ei morale. 
Familia sofiştilor a fost foarte eterogenă, 
încît nu se pot face aserțiuni generale de- 
spre toți. Cei mai eminenți au fost *Prota- 


goras din Abdera, cu teza sa subiectivistă 
că „omul e măsura tuturor lucrurilor“, şi 
Gorgias din Leontinoi, care a adus impor- 
tante contribuţii în teoria retoricii şi în 
estetică. Cea mai influentă doctrină legată 
de numele sofiştilor a fost antiteza dintre 
natură şi convenţie ca autorităţi morale. Ea 
avea numeroase aplicaţii. Cea mai frecven- 
tă era evidenţierea contrastului dintre varie- 
tatea legislaţiilor omeneşti şi moralitatea 
eternă şi universal valabilă a naturii, identi- 
ficată de către Antiphon, de pildă, cu un 
gen de hedonism sau cu „dreptul celui mai 
puternic“ (cum face, de exemplu, Callicles 
în dialogul platonician Gorgias, sau Thra- 
symachos în Republica). Acest contrast va 
oferi mai apoi o bază pentru critica socie- 
tății făcută de cinici (vezi cinici), pentru ca 
finalmente să-și afle o anumită rezolvare în 
conceptul stoic de „lege naturală“. 


solipsism. Teoria că eu sînt singurul exis- 
tent. Pentru a fi solipsist, trebuie să susțin 
că numai eu exist în mod independent, pe 
cînd ceea ce se cheamă în mod curent lu- 
mea exterioară există numai ca obiect sau 
conţinut al conştiinţei mele. Această doc- 
trină, deşi foarte greu, dacă nu chiar impo- 
sibil, de susţinut din punct de vedere psiho- 
logic, este interesantă filozofic prin aceea 
că mulţi gînditori au socotit necesar să în- 
cerce să o combată, iar alţii chiar să admită 
că, oricît ar fi de bizară, ea este totuși, rigu- 
ros vorbind, irefutabilă. O dată admis (ur- 
mîndu-i pe Descartes, Locke și pe mulţi 
alţii) că obiectele imediate ale experienţei 
senzoriale sînt dependente de subiect (idei, 
impresii, *date senzoriale etc.), este într-a- 
devăr îndoielnic dacă se mai poate argu- 
menta valid în favoarea existenței sau în 
privinţa naturii unei lumi exterioare inde- 
pendente de subiect. Criticii moderni însă 
contestă această premisă iniţială ca fiind 
datorată unei utilizări greșite a termenilor; 
în chip similar, s-au adus obiecții împotriva 
utilizării cuvîntului „eu“ într-un mod ce eli- 
mină contrastele lui normale. Iar argumen- 
tul wittgensteinian privind *limbajul pri- 
vat, dacă este valabil, învederează realmen- 
te incompatibilitatea solipsismului cu fap- 
tul că dispunem de un limbaj capabil să-l 
exprime (vezi Wittgenstein). Vezi alte euri; 
Reid; vălul aparenţei; senzaționalism. 


Ta E e E PR Pe e pei E TE, a a tr OEI O m O O, 


315 


spațiu și timp 


Sorel, Georges (1847-1922). Filozof şi 
teoretician social francez, influențat de 
Nietzsche, Marx şi Bergson; proponent al 
*sindicalismului revoluţionar şi adversar al 
liberalismului. Unele dintre ideile sale au 
devenit baza teoretică a fascismului italian, 
avînd mai tîrziu răsfrîngeri și în tezele 
naţional-socialismului german. 

REflexions sur la violence (1908) formu- 
lează doctrina acțiunii directe, punînd ac- 
centul pe rolul creator al violenţei în isto- 
rie. Medierea şi compromisul erau respinse 
ca fiind caracteristice burgheziei decadente 
(şi liberale). „Mitul social“ (mijloc irațio- 
nal de a-i orienta pe oameni spre exprima- 
rea aspirațiilor lor) serveşte ca motor al ac- 
țiunii colective. Socialismul (adevărat) n-ar 
putea fi înfăptuit decît prin revoluţie vio- 
lentă condusă de un proletariat disciplinat 
și educat. 


sorit. Raţionament cu indiferent cîte pre- 
mise şi termeni ce altminteri întrunesc ca- 
racteristicile definitorii pentru silogisme şi 
care poate fi formulat ca un şir de silogis- 
me unde concluzia fiecărui silogism ante- 
rior serveşte drept premisă în cel următor. 
Vezi silogism. 


spaţiu și timp, filozofia s. și t. Dintre toate 
ramurile filozofiei, reflecţia filozofică de- 
spre spaţiu și timp este cel mai strîns legată 
de natura teoriei fizice. Printre problemele 
mai apăsat filozofice se numără aici urmă- 
toarele: dacă spațiul şi timpul trebuie gîn- 
dite drept nişte lucruri reale (ca fiind, după 
cum spunea *Newton, „locuri atît ale lor 
înșile cît şi ale tuturor celorlalte lucruri“); 
dacă e posibil să existe spaţiu vid şi timp 
fără evenimente; dacă modul nostru de a 
concepe lumea ca avînd întindere spațială 
şi temporală dincolo de noi ţine de o sche- 
mă a priori pe care noi o impunem realită- 
ţii sau această întindere a ei este o realitate 
în sine (Kant); dacă e mai potrivit să gîn- 
dim că timpul curge sau să admitem că 
evenimentele trecute există în prezent; şi 
dacă asimetria dintre trecut şi viitor este in- 
violabilă logic (încît, bunăoară, o călătorie 
în timp este logic imposibilă) sau doar con- 
tingent. Dintre problemele pe care le ridică 
cel mai imperios teoria fizică fac parte ur- 
mătoarele: ce anume ţine de observaţie și 


ce de convenţie atunci cînd măsurăm întin- 
derea spațială și durata temporală; ce sens 
trebuie dat afirmației că spaţiul are o anu- 
mită topologie (formă) sau chiar, aşa cum 
vrea *geometria ne-euclidiană, că are o 
mărime finită; care sînt implicaţiile celor 
două teorii ale relativităţii pentru relaţia 
dintre spaţiu şi timp? 

Principala opoziţie este aceea dintre ex- 
ponenții teoriilor absolute şi cei ai teoriilor 
relaționale. Absolutistul ia în serios meta- 
fora newtoniană a recipientului. El priveşte 
spaţiul şi timpul drept niște lucruri reale, 
drept recipiente de o întindere şi respectiv 
durată infinite în care întreaga succesiune a 
evenimentelor naturale din lume are o pozi- 
ţie determinată (poziţie ce ar fi putut foarte 
bine să fie alta, dacă tot procesul ar fi înce- 
put mai devreme sau în alt loc). Tot așa, lu- 
crurile pot fi realmente în repaus sau în 
mişcare, starea lor nefiind definită doar de 
relaţiile lor cu alte obiecte schimbătoare. 
Prima poziţie radical relaționistă a fost for- 
mulată de *Leibniz: metafizica sa nu admi- 
te spaţiul absolut, în parte pentru că realita- 
tea — fiind formată din entități spirituale 
fără întindere — nu e defel spaţială. În mod 
similar la *Kant, interpretarea experienței 
noastre ca fiind experienţa unei lumi spaţial 
întinse este un act al minţii: lucrurile-în- 
sine nu au proprietăţi spațiale. Relaţioniștii 
mai puțin intransigenţi încearcă să păstreze 
realitatea spațiului (sau a timpului) inter- 
pretînd Propoziţiile despre ele ca nefiind 
decît aserţiuni despre relaţii dintre obişnui- 
tele lucruri materiale: recipientul nu e logic 
distinct de lucrurile pe care se spune că le 
conține. Obstacolul evident este aici acela 
că relaţiile în cauză sînt sui generis — spa- 
ţiale şi temporale — încît nu e clar ce se 
cîştigă gîndind așa. Unul din punctele de 
mare interes în această dispută este proble- 
ma Kantiană a corpurilor omomorfe incon- 
gruente: dacă ne imaginăm un univers care 
cuprinde o mînă şi nimic altceva, aceasta 
va fi în mod necesar fie o mînă stîngă, fie o 
mînă dreaptă (ele neputînd fi suprapuse 
una peste alta), chiar dacă toate relațiile 
dintre lucruri, de exemplu dintre podul pal- 
mei şi arătător, ar fi în ambele cazuri ace- 
leaşi (vezi enantiomorfe). 

Aplicarea geometriei la spaţiu a devenit 
problematică atunci cînd s-a observat că 
spațiul matematic putea fi privit ca fiind nu 
de natura cutiei infinite din geometria 
euclidiană, ci finit şi sferic sau, de pildă, 
toroidal. Sîntem noi cu adevărat capabili să 
înțelegem atare sugestii? Sau acestea sînt 
sortite să rămînă nişte formalisme păstrate 
doar în virtutea deciziei de a lua ceva ce 
este în realitate curb (traiectoria unei raze 
luminoase sau direcția forţei gravitaționale) 
drept standardul nostru pentru linia dreap- 
tă? Demonstrația clasică a faptului că spa- 
ţiul ne-cuclidian poate fi conceput în mod 
inteligibil a dat-o Hans Reichenbach (1891-— 
1953), care insistă totodată asupra elemen- 
tului de convenţie pe care-l implică în ulti- 
mă instanţă alegerea unei geometrii cu aju- 
torul căreia să interpretăm regularitățile din 
observații. Sub acest din urmă aspect, el ur- 
mează tradiția convenţionalistă a lui *Poin- 
cart, care a susținut aceeaşi teză pentru 
timp: „Timpul trebuie definit în așa fel încît 
ecuațiile mecanicii să fie cît mai simple cu 
putință“. Egalitatea dintre două intervale 
temporale nu este intrinsecă, ci relativă la 
ceasomicul ales pentru definirea (nu măsu- 
rarea) duratei regulate. 

Aceste frămîntări legate de măsurarea 


duratei au culminat cu opera lui *Einstein., 


Din punct de vedere filozofic, schimbarea 
fundamentală de perspectivă adusă de teo- 
ria specială a relativității constă în ideea că 
o judecată privind simultaneitatea a două 
evenimente nu corespunde unei realităţi fi- 
zice unice. Lucrurile ar sta așa numai dacă 
ar fi posibilă sincronizarea între ceasornice 
separate spaţiale, ceea ce însă nu se poate 
realiza decît făcînd anumite supoziţii de- 
spre viteza luminii. lar o dată făcute aceste 
supoziții, evenimente simultane relativ la 
un observator nu mai sînt simultane relativ 
la unul aflat în mişcare faţă de primul. 
Această consecinţă este evident consonantă 
cu tradiția idealistă care vede în timp o or- 
donare impusă subiectiv. Implicaţiile exac- 
te ale operei lui Einstein însă sînt şi azi 
controversate, mai ales dat fiind că în teoria 
generală a relativității geometria spaţiu- 
timpului pare a juca rolul unui fapt real, cu 
proprietăți explicative. 

Probabil că dintre problemele pur filozo- 
fice ale timpului, cea mai deconcertantă 
este cea a „trecerii“. Este aproape inevitabil 
să gîndim fie că timpul curge, fie că noi că- 
lătorim în el. Acest mod de a vorbi pare să 
implice că el ar putea să curgă mai repede 
sau mai încet — dar atunci, în raport cu ce? 
Această problemă reclamă o înţelegere de- 
plină a asimetriei dintre trecut și viitor, asi- 
metrie numită uneori săgeata timpului. În 
secolul nostru s-au făcut încercări — de 
pildă, de către Reichenbach și Adolf Griin- 
baum (1923-) — de formulare a unor teorii 
în care asimetria apare funciarmente de- 
pendentă de relaţii cauzale asimetrice din- 
tre evenimente, ceea ce echivalează cu o 
inversare a ideii mai naturale că relaţiile 
cauzale sînt ele însele supuse unei ordini 
temporale independente. Vezi și cauzalitate; 
relativitate. 


spaţiul absolut. Spaţiul privit ca o entitate 
în care se află cuprinse corpurile şi care are 
ea însăşi proprietăți reale, precum forma și 
întinderea. Această concepție a fost susți- 
nută de Newton, dar respinsă de Leibniz şi 
de majoritatea filozofilor de mai tîrziu. Vezi 
și relativitate; spațiu și timp, filozofia s. şi t. 


specie. Vezi gen. 


Spencer, Herbert (1820-1903). Filozof 
britanic. A desfăşurat o activitate variată în 
învățămînt, inginerie şi jurnalism, înainte 
de a se apuca să dezvolte, anterior Originii 
speciilor a lui Darwin, propria sa idee cen- 
trală de evoluţie. Dintr-o serie de volume 
consacrate multor aspecte ale filozofiei 
ştiinţei, cele mai importante din punct de 
vedere filozofic sînt First principles (1862) 
şi Principles of Ethics (în 6 părţi, 1879-— 
1893). 

Pentru Spencer, filozofia se distinge prin 
maxima ei generalitate, spre deosebire de 
alte ştiinţe, ea pretinde că teoriile pe care le 
formulează sînt adevărate despre orice. 
Această pretenţie este însă empiric justifi- 
cabilă numai în cazul teoriei evoluționiste, 
ceea ce explică întreprinderea lui Spencer 
de a arăta în ce fel principiul evoluţiei, 
enunțat de el, al înaintării de la „o omoge- 
nitate indefinită şi incoerentă spre o etero- 
genitate definită şi coerentă“ este exempli- 

Spinoza 


ficat în tot cuprinsul naturii (deşi, lucru 
semnificativ, nu izbutește să spună prea 
multe despre partea ei anorganică), precum 
şi în viața individuală, socială și chiar mo- 
rală a oamenilor. Vezi și darvinism social. 


Spengler, Oswald (1880-1936). Filozof 
german al istoriei. Opera principală: Der 
Untergang des Abendiandes (2 volume, 
1918, 1922). Respingând tradiţionalele pre- 
zentări liniare ale dezvoltării istorice, 
Spengler zugrăvește trecutul omenirii ca 
fiind în esenţă alcătuit din „culturi“ închise 
ce evoluează după schema cvasi-biologică 
a creşterii şi decăderii. A împărtăşit de ase- 
menea un relativism radical: fiind determi- 
nat din punct de vedere cultural, nici un sis- 
tem de gîndire sau de valori nu poate re- 
vendica o valabilitate universală. 


Spinoza, Benedict Baruch (1632-1677). 
Filozof raţionalist cu ascendență evreiască, 
care s-a născut la Amsterdam și şi-a petre- 
cut cea mai mare parte a vieţii active în 
Olanda. Familia sa emigrase din Portugalia 
pentru a scăpa de persecuțiile catolicilor, 
dar chiar şi în relativ toleranta Olandă ve- 
derile sale au stirmit ostilitate. În 1656 a 
fost exclus din comunitatea evreiască pe 
motiv de erezie; mai tîrziu, lucrarea sa 
Tractatus theologico-politicus (1670) a 
fost atacată de unii teologi creştini din pri- 
cina vederilor radicale expuse în ea despre 
Biblie, fiind interzisă în 1674. Din cauza 
atacurilor de acest fel, principala lucrare a 
lui Spinoza, Etica (titlul latin: Erhica ordi- 
ne geometrico demonstrata) n-a apărut de- 
cît după moartea sa, în 1677. 

Filozofia lui Spinoza, formulată într-o 
terminologie complicată şi foarte persona- 
lă, este reputat dificilă. Inţelegerea ei ne 
poate fi însă mult înlesnită dacă o privim 
drept expresia unei anumite concepţii de- 
spre natura şi sfera de cuprindere a explica- 
ției. Asemeni lui Descartes (ale cărui ve- 
deri le-a studiat atent, dar critic), Spinoza 
considera că explicaţia e în esenţă deduc- 
tivă. Această concepție poate fi pusă în 
legătură cu ştiinţa fizicii matematice, care 
în secolul al XVII-lea era o știință nouă. 
Oameni de ştiinţă ca Descartes şi Galilei 
explicau natura şi activitatea corpurilor 
concentrîndu-se asupra aspectelor lor mă- 


surabile. Legile universale erau formulate 
în termeni cantitativi, din care se deducea 
apoi logic comportamentul corpurilor indi- 
viduale sau al claselor de corpuri. Asemeni 
lui Descartes, Spinoza vedea în asta doar 
una din aplicaţiile unei metode ce putea fi 
aplicată la tot ceea ce oamenii erau capabili 
să cunoască. Orice explicaţie veritabilă era 
considerată a fi de natură deductivă; despre 
tot ceea ce înțelegem cu adevărat se poate 
arăta că decurge cu necesitate logică din 
cîteva adevăruri de bază sau axiome de 
foarte mare generalitate. Aceste axiome nu 
sînt nişte conjecturi, ci adevăruri certe în 
sensul că e logic imposibil să fie negate. 
Sarcina filozofului constă în a formula 
aceste axiome şi a extrage consecinţele ce 
decurg din ele în domeniile ce-l preocupă. 
Interesul principal al lui Spinoza se situa în 
domeniul filozofiei morale, ceea ce l-a fă- 
cut să prezinte în Etica vederile sale despre 
natura binelui după modelul geometriei lui 
Euclid, cel mai perfect sistem deductiv pe 
care-l cunoştea. 

Pentru a putea demonstra deductiv Pro- 
poziţii despre ceea ce e bine pentru fiinţele 
omenești, Spinoza trebuia mai înțîi să sta- 
bilească anumite adevăruri despre natura 
acestor fiinţe, adevăruri ce, la rîndul lor, se 
cereau derivate din altele și mai fundamen- 
tale. Așa se face că Etica lui Spinoza înce- 
pe cu o expunere despre ceea ce pentru el 
este ființa cea mai fundamentală — ființă 
absolut infinită, a cărei existenţă nu poate 
fi, logic, negată. Spinoza dă acestei fiinţe 
infinite numele de „Dumnezeu“, dar e vor- 
ba de un Dumnezeu mult diferit de cel al 
teismului. Căci Dumnezeul lui Spinoza nu 
e un agent personal, creator, separat de uni- 
versul pe care-l creează. Concepția lui Spi- 
noza despre natura lui Dumnezeu și despre 
relaţiile dintre Dumnezeu şi lucruri este ex- 
pusă în doctrina sa despre substanță, atri- 
bute şi modurile finite. În Etica, Spinoza 
începe cu substanţa, de unde ajunge la mo- 
durile finite trecînd prin atribute, dar pentru 
a înlesni înţelegerea este convenabil să in- 
versăm această ordine. 

Modurile finite sînt lucrurile particulare, 
cuvîntul „lucru“ fiind luat în sens larg, ast- 
fel încât să acopere nu numai lucrurile fizi- 
ce, ci şi psihicul indivizilor umani. Felul 

cum folosește Spinoza termenul „mod“ cu 
referire la lucrurile particulare este un 
exemplu a ceea ce azi am numi „revizuire 
conceptuală'“. Descartes spusese că suflete- 
le și corpurile sînt substanțe — mentale şi 
respectiv fizice. Spinoza consideră că acest 
fel de a vorbi este derutant prin aceea că 
sugerează că lucrurile particulare au o inde- 
pendenţă pe care în fapt nu o au. Să luăm, 
de pildă, un lucru fizic, cum este corpul lui 
Descartes. Acesta este în realitate o entitate 
complexă (în terminologia lui Spinoza, un 
„individ“) constînd din anumiţi corpusculi 
aflaţi în anumite relații unii cu alții, şi ea 
durează exact atîta timp cît acești corpus- 
culi rămîn în relaţiile respective. Acești 
corpusculi însă nu sînt atomi. Deși Spinoza 
îi admira pe atomiștii greci, el ar fi spus 
despre ei că au greşit postulînd existența 
unui număr mare de substanțe corporale. 
Constituenţii fizici ultimi sînt de fapt mo- 
duri ale materiei, diferențiate doar prin 
mișcare și repaus. A-i numi „moduri“ re- 
vine la a spune că ei nu pot fi în realitate 
separați de materie, întocmai cum, de pildă, 
forma cubică a unui corp nu poate fi sepa- 
rată de acesta. Similar, entităţile ultime de 
care se ocupă filozofia spiritului — Spino- 
za le numeşte „idei“ — sînt şi ele moduri: 
mai precis, moduri ale gîndirii. 

În locul termenului „materie“, Spinoza 
foloseşte în mod normal termenul „întin- 
dere'“, dar e important să înțelegem că pen- 
tru el întinderea nu este ceva abstract. Ea 
este ceea ce e întins, după cum „gîndirea“ 
este ceea ce gîndeşte. Întinderea și gîndi- 
rea, deși au moduri, nu sînt ele însele sub- 
stanțe. Căci dacă ar fi substanţe, ele ar fi 
total independente una de alta şi nu am pu- 
tea explica de ce, dată fiind o anumită stare 
a corpului lui X, există (și anume cu necesi- 
tate) o anumită stare a sufletului lui X. 
Descartes n-a izbutit să explice acest lucru; 
totuși, ar fi adăugat Spinoza, sublinierea de 
către Descartes a distincţiei absolute dintre 
suflet și corp nu a fost total greşită. Sufletul 
nu e corp şi corpul nu e suflet. A plus, cînd 
dăm anumitor evenimente fizice o expli- 
caţie cauzală, trebuie s-o formulăm în ter- 
meni pur fizici; un eveniment fizic nu e 
cauzat niciodată de unul psihic. Tot așa, un 
eveniment psihic nu e cauzat niciodată de 

unul fizic. Se pare deci că spiritul şi mate- 
ria sînt distincte și totuşi legate intim. Spi- 
noza argumentează că soluția constă în a 
privi spiritul și materia nu ca substanţe dis- 
tincte, ci ca „atribute“ diferite ale uneia şi 
aceleiaşi substanţe infinite. Un eveniment 
fizic şi un eveniment psihic corespunzător 
— de pildă o înțepătură în pielea lui X şi 
durerea simțită de X — sînt moduri ale 
uneia şi aceleiași substanțe, exprimate prin 
atributele diferite al întinderii și al gîndirii. 
Substanţa infinită căreia îi aparțin aceste 
atribute este Dumnezeu. Într-un anumit 
sens deci, toate lucrurile sînt „în“ Dumne- 
zeu, motiv pentru care filozofia lui Spinoza 
este adesea calificată drept *panteism. În 
epoca sa Spinoza a fost adesea calificat 
drept „ateu“; și într-adevăr, dacă prin 
„ateism'* se înţelege negarea existenţei unui 
Dumnezeu personal, Spinoza a fost ateu. El 
ar fi putut însă să apere accepțiunea pe care 
o dădea termenului „Dumnezeu“ ca desem- 
nînd o fiinţă impersonală şi să semnaleze 
că acest termen a fost îndeobşte folosit în 
filozofie spre a desemna temeiul ultim sau 
explicația ultimă a tuturor lucrurilor; or, 
Dumnezeul lui (ar fi putut spune Spinoza) 
tocmai asta este. 

S-a discutat mult și în contradictoriu de- 
spre natura relaţiei substanță-atribut la Spi- 
noza. El nu pare a fi vrut să spună că atri- 
butele sînt chipuri în care ne apare nouă o 
substanță care nu e nici întinsă, nici gîndi- 
toare; substanţa e realmente întinsă și real- 
mente gînditoare. Tot așa, „substanţă“ nu e 
doar o denumire colectivă pentru spirit și 
materie. Căci în acest caz legătura necesară 
dintre evenimentele psihice și cele fizice ar 
fi inexplicabilă. Făcînd aceste remarci, 
n-am explicat totuşi în ce constă relaţia 
substanță-—atribut. Rugat de un corespon- 
dent să explice această relație, Spinoza a 
asemuit-o, într-un rînd (Scrisoarea nr. 9, 
martie 1663), cu felul în care uneori un 
același individ este desemnat prin nume di- 
ferite. Orice enunţare adevărată făcută de- 
spre Iacov este, și nu poate să nu fie, ade- 
vărată şi despre Israel; dar nu pentru că ar 
exista vreo corespondenţă inexplicabilă în- 
tre două substanţe individuale, ci pentru că 
„lacov“ şi „Israel“ sînt nume diferite ale 
aceluiaşi individ. Aceasta corespunde, în 

linii mari, unei concepţii contemporane, 
conform căreia nu trebuie să vorbim despre 
„Spirit“ şi „materie“ ca despre entități sepa- 
rate, ci despre un „limbaj mental“ şi un 
„limbaj fizic“ care oferă modalități diferite 
şi independente de descriere a acelorași 
evenimente. 

Am vorbit pînă aici despre vederile lui 
Spinoza cu privire la natura explicaţiei. 
Spre a întregi prezentarea filozofiei sale, e 
necesar să schițăm şi vederile sale despre 
sfera de cuprindere a explicaţiei şi să ve- 
dem, de asemenea, ce consecinţe scoate din 
aceste vederi. Spinoza susţine că totul e ex- 
plicabil; despre tot ce există sau se întîm- 
plă, putem în principiu să spunem de ce 
există sau se întîmplă. Date fiind vederile 
lui Spinoza despre natura explicaţiei, rezul- 
tă că tot ce există sau se întîmplă, există sau 
se întîmplă cu necesitate. În cuvintele sale: 
„Totul e determinat de necesitatea naturii 
divine“ (Etica, partea I, prop. 29). Sau, în 
termeni mai puțin metafizici, „Totul e de- 
terminat de legile universale ale naturii să 
existe şi să acţioneze într-un fel anumit și 
determinat“ (Tractatus theologico-politi- 
cus, cap. 4). Aceasta l-a făcut pe Spinoza să 
nege existența liberului arbitru (vezi liber 
arbitru și determinism). Ori de cîte ori o 
persoană ia o hotărîre, hotărîrea sa e deter- 
minată, adică are caracter necesar. 

Ar putea să pară, pornind de aici, că în 
filozofia lui Spinoza nu rămîne loc pentru 
conceptul de libertate; dar lucrurile nu stau 
aşa. Spinoza spune că un agent e liber nu 
întrucît actele sale sînt nedeterminate — 
căci asemenea acte nu există —, ci întrucît 
sînt autodeterminate (Erica, partea I, defi- 
niţia 7). Acesta e sensul în care Dumnezeu 
este liber. Dumnezeul lui Spinoza nu are 
libertatea care se atribuie Dumnezeului 
teist — cea a unui agent care poate face o 
alegere diferită de cea pe care o face în 
fapt. Tot ceea ce face Dumnezeul lui Spi- 
noza decurge necesar din natura lui Dum- 
nezeu. Pe de altă parte, decurge numai din 
natura lui Dumnezeu, neexistînd nimic în 
afara lui Dumnezeu care ar putea, așa-zi- 
cînd, să-i forțeze mîna; încît Spinoza poate 
să-i atribuie lui Dumnezeu libertatea. Am 
putea să ne gîndim, eventual, că numai 
Dumnezeu poate fi liber, deoarece numai 


fiinţa infinită poate fi autodeterminată. Spi- 
noza însă atribuie libertatea și unor oameni 
(nu tuturor). În fiecare individ, spune el, 
există o năzuință (conatus) de a-și păstra 
atît cît poate propria ființă, adică de a rezis- 
ta forțelor ce-i sînt exterioare şi ostile. În 
cazul ființelor umane, dintre aceste forțe 
fac parte emoțiile, numite de Spinoza „pa- 
siuni““. În măsura în care un om izbutește să 
şi le stăpînească şi să urmeze calea raţiunii, 
el îşi păstrează fiinţa reală și poate fi deci 
numit „liber“. Ideea că libertatea constă în 
stăpînirea pasiunilor printr-o viață călăuzită 
de rațiune este o idee importantă în istoria 
eticii și este numită uneori conceptul de li- 
bertate pozitivă. Un alt filon important al 
gîndirii etice a lui Spinoza constă în ideea 
sa de libertate. Numind liber omul rațional, 
Spinoza nu vrea să dea de înțeles că idealul 
său de om este „intelectualul rece“. Omul 
liber are emoții, dar acestea sînt emoții iz- 
vorîte din omul întreg şi nu (precum pasiu- 
nile) doar dintr-o parte a lui. Idealul de om 
al lui Spinoza nu este deci individul frag- 
mentat sau ciuntit; ci ființa omenească de- 
plină, omul întreg. 


spirit. 1. Cuvînt folosit îndeobște ca tradu- 
cere a termenului hegelian Geist. După 
Hegel, spiritul diferă de natură prin aceea 
că este un „eu“; în terminologia hegeliană, 
spiritul „fiinţează pentru sine“ (Enciclope- 
dia, par. 381, Adaus). Hegel recunoaşte trei 
tipuri de spirit: subiectiv, obiectiv şi abso- 
lut. Filozofia spiritului subiectiv studiază 
individul făcînd abstracție de relaţiile lui 
sociale, discutînd probleme precum con- 
ştiinţa, memoria, gîndirea şi voința — teme 
cuprinse prin ceea ce în filozofia britanică 
este numit în mod curent philosophy of 
mind. Filozofia spiritului obiectiv se ocupă 
de relaţiile omului cu semenii; conceptul 
fundamental este aici acela de „drept“ 
(Rechr), cu valenţe deopotrivă juridice şi 
morale. Această parte a filozofiei hegeliene 
cuprinde etica sa și teoria sa politică. Sta- 
diul cel mai înalt al spiritului este spiritul 
absolut, cele trei părţi ale acestuia fiind ar- 
ta, religia şi filozofia. După Hegel, studiul 
spiritului absolut priveşte spiritul ca „infi- 
nit““, ceea ce la el nu vrea să zică nelimitat, 
ci reîntors la sine din autoînstrăinare. 
Aceasta înseamnă că, la acest stadiu al gîn- 


Ş Stagiritul 


dirii se recunoaște identitatea dintre subiec- 
tiv şi obiectiv, principiu de bază al idealis- 
mului hegelian. Vezi și Hegel. 2. spirit, 
filozofia s. (în engleză pshilosophy of mind 
— nt). Studiul filozofic al psihicului 
uman și al funcţiilor sale. Sarcina princi- 
pală a filozofiei spiritului poate fi conside- 
rată aceea de a explica ce este spiritul 
uman, dar această sarcină este atît de com- 
plexă încât în literatura filozofică nu există 
decît puţine lucrări al căror conţinut să 
poată fi apreciat drept o teorie integrată a 
spiritului ca atare. Probleme aflate în cen- 
trul filozofiei spiritului se întîlnesc în dife- 
rite sectoare ale metafizicii, epistemologiei, 
logicii, esteticii şi, îndeosebi, în contextul 
filozofiei psihologiei şi în cel al așa-numi- 
tei probleme *spirit-corp. În filozofia con- 
temporană, cele mai multe discuţii îmbracă 
forma analizei unor concepte mentale spe- 
cifice, ca, de exemplu, *conștiință, emoție, 
*imaginaţie, intenţie, * gîndire și voinţă. 

Pe filozofii greci i-a preocupat în primul 
rînd nu atât spiritul uman în sens restrâns, 
cât conceptul mai general de *suflet. Atât 
Platon, cît și Aristotel, de pildă, priveau ac- 
tivitatea mentală și intelectuală ca fiind 
doar una dintre funcţiile multiple ale sufle- 
tului. Această preocupare pentru suflet este 
vizibilă, de asemenea, la gînditori medie- 
vali ca Sfîntul Augustin și Sfîntul Toma 
d' Aquino. Aici, ca și la greci, problemele 
spiritului sînt mai mult sau mai puţin inci- 
dentale preocupărilor epistemologice, etice 
și religioase. 

O dată cu dezvoltarea științelor naturii 
însă, filozofii s-au arătat tot mai preocupaţi 
de metoda științifică de studiere a spiritu- 
lui. *Hobbes, de exemplu, a căutat să ofere 
o teorie mecanistă a spiritului întemeiată pe 
principiile galileene ale mişcării, în timp ce 
*Hume avea să încorporeze ideile newto- 
niene în concepţia sa despre asociaţia de 
idei ca mod de funcționare a minţii ome- 
neşti. Hume poate fi considerat, în fapt, im- 
portant pentru dezolvtarea de mai tîrziu a 
psihologiei empirice, deoarece considerînd 
că operaţiile mentale pot fi definite în ter- 
menii obișnuitei asociații a ideilor, el des- 
chidea posibilitatea unei abordări empirice 
a naturii spiritului, ca deosebită de abor- 
darea filozofică. 

În parte ca reacţie faţă de Hume, *Kant 
avea să conteste ideea că psihologia empi- 
rică este de real interes pentru filozofie. În 
viziunea sa, spiritul e cel ce structurează în 
fapt experienţa noastră, astfel încât sarcina 
principală ar trebui să constea în investi- 
garea contribuţiei funcţiilor lui la concepția 
noastră despre lume. Sub acest aspect, se 
poate spune despre Kant, într-o măsură mai 
mare decît despre Hume, că stă în spatele 
practicii contemporane de a analiza funcţii- 
le mentale specifice într-un mod considerat 
a fi independent din punct de vedere filozo- 
fic de cercetarea științifică empirică a psi- 
hicului. 

Începînd de la Descartes s-a încetățenit 
ideea că operaţiile spiritului sînt lăuntrice 
sau private, accesibile doar examinării in- 
trospective. Această concepţie a fost însă 
energic atacată în filozofia contemporană, 
îndeosebi de către *Ryle şi * Wittgenstein 
şi de către discipolii lor. Drept urmare, o 
bună parte din filozofia actuală a spiritului 
se exersează asupra problemelor privitoare 
la accesibilitatea vieţii psihice, punîndu-şi 
nu doar întrebarea dacă şi în ce fel pot eu să 
cunosc ce se petrece în mintea altora, ci şi 
cum pot eu să am acel gen de acces privile- 
giat, pe care se pare că-l am, la ceea ce se 
petrece în propria-mi minte. Această pro- 
blemă a accesibilităţii psihicului a făcut, la 
rîndul său, ca atenţia să se concentreze asu- 
pra ideii de expresie și asupra modului în 
care se manifestă psihicul în limbaj şi ac- 
ţiune, precum și în îndeletniciri specifice 
de felul artei. 


Stagiritul. Aristotel, numit așa după locul 
său de naștere, Stagira. 


statistică. Știința mînuirii informaţiei de- 
spre clase de lucruri sau populaţii, unde fie- 
care membru este asociat cu câte una dintr-o 
mulțime de proprietăţi sau rezultate posibi- 
le. O ipoteză statistică descrie clasa în cau- 
ză atribuind o probabilitate fiecărui rezultat 
(sau, în cazul unei proprietăți continue, 
cum este, de pildă, înălțimea, unui rezultat 
cuprins într-un anumit interval). Un rezul- 
tat poate fi privit drept valoarea unei varia- 
bile aleatoare (vezi aleator, caracter), ipote- 
za dînd variabilei o distribuţie. Unele distri- 
buţii sînt bine cunoscute: distribuţia nor- 

stoicism S 


mală în formă de clopot, care descrie pro- 
babilitatea diverselor proporţii ale uneia 
dintre fețele monedei într-un şir de arun- 
cări, sau distribuţia lui Poisson, care atribu- 
ie o probabilitate prezenţei a O, 1, 2... boa- 
be de mazăre pe un pătrățel dacă împrăș- 
tiem O cantitate de boabe pe tabla de șah. 
Diverse distribuții, precum y2, testează pro- 
babilitatea unor rezultate date relativ la ac- 
ceptarea unei ipoteze statistice particulare. 

Din punct de vedere filozofic prezintă in- 
teres: semnificaţia enunțurilor probabilis- 
tice (vezi teoria probabilității), supoziţiile 
inductive cuprinse în ideea că un proces 
care generează o clasă de evenimente poate 
fi descris în termeni de probabilități fixe 
(vezi inducţie); şi logica acceptării sau res- 
pingerii ipotezelor statistice în baza datelor 
privind frecvența sau rezultatul în eşantioa- 
ne finite date. Aceste date nu infirmă și nu 
dovedesc niciodată în mod strict o ipoteză 
statistică. În centrul controversei stă între- 
barea dacă ele legitimează vreodată respin- 
gerea unei ipoteze statistice considerate 
izolat, după cum susţin discipolii lui R. A. 
Fischer, sau legitimează doar respingerea 
ei în favoarea unei alte ipoteze ce concordă 
mai bine cu frecvențele observate, după 
cum cred discipolii lui Neyman şi Pearson. 
Vezi și distribuţie; verosimilitate; aleator, 
caracter. 


Stoa. Vezi stoicism. 


stoicism. Filozofie ce și-a primit numele 
după Stoa Poikile, portic din Atena unde a 
fost expusă pentru prima dată în jurul anu- 
lui 300 a.Chr. de către *Zenon din Cition. 
Stoicismul, mai ales în formularea defini- 
tivă pe care i-a dat-o *Chrysippos (280- 
207 a.Chr.), era o doctrină riguros sistema- 
tizată. Legătura dintre logica, etica şi fizica 
sa era realizată prin conceptul cuprinzător 
de *logos, derivat în ultimă instanță din 
*Heraclit. Pentru stoici, principiile dis- 
cursului rațional studiate de logică reflectă 
procesele Raţiunii cosmice studiate de filo- 
zofia naturii (termenii de Natură și Raţiune 
— asemeni celor de Soartă, Providenţă şi 
Dumnezeu — se referă în fapt toți la ace- 
eași instanţă), iar scopul existenței ome- 
neşti este o „viaţă în acord cu Natura“ sau 
cu Rațiunea. 


Fizica. Stoicii erau materialişti, negînd 
că ar exista, în sensul deplin al cuvântului, 
ceva necorporal. Credeau, de asemenea, că 
lumea e o Fiinţă vie inteligentă. Principiile 
ultime ale realităţii sînt, în concepţia lor, 
materia pasivă lipsită de calităţi și o cauză 
activă rațională, identificată cu Dumnezeu. 
Acestea însă sînt abstracții. În fapt, materia 
nu e niciodată total lipsită de calităţi, ci se 
prezintă sub formă de pămînt, apă, aer şi 
foc — elemente calificate, respectiv, drept 
uscat, umed, rece și cald şi capabile să trea- 
că unul în altul. (De unde doctrina confla- 
graţiei cosmice, a absorbirii periodice de 
către foc a celorlalte elemente, mai grosie- 
re.) Tot așa, Dumnezeu poate acționa asu- 
pra materiei doar prin vehiculul material al 
„focului artist“ sau al „pneuma-ei inteli- 
gente“, un amestec de aer şi foc. Pneuma e 
răspîndită prin întregul cosmos, un conti- 
nuum finit de materie aflat într-un vid infi- 
nit. Fiind foarte activă, ea „infiltrează total“ 
materia inertă, producînd diferenţierea lu- 
crurilor. Obiectele individuale nu sînt alt- 
ceva decât dispuneri locale ale continuumu- 
lui material; ceea ce le separă şi totodată 
menţine integritatea fiecăruia este o „miş- 
care tensională“ a pneuma-ei înspre şi din- 
spre suprafaţa obiectului. Pneuma, care dă 
coerenţă structurilor anorganice, cînd e 
prezentă în alte doze se cheamă physis, 
pb — puterea de creștere din plante, su- 
fletul din animale. La indivizii umani 
adulţi, ea capătă forma cea mai pură şi 
ignee, înfățişîndu-se ca logos. Rațiunea 
este la oameni ceea ce e sufletul la animale; 
așa-numitele impulsuri iraționale sau pa- 
siuni ale noastre nu sînt lipsite de rațiune, 
ci sînt disfuncţii ale acesteia. Impulsurile se 
formează în fapt la fel ca judecăţile; şi 
unele și celelalte presupun „asentimentul“ 
față de o „impresie“ (phantasia) despre 
ceva ce este sau trebuie să fie. Totodată, 
impresiile pe care obiectele din afară le 
produc în suflet prin simțuri constituie baza 
cunoaşterii, iar criteriul adevărului este 
pentru noi phanzasia cataleptică (o impre- 
sie despre X ce nu poate să derive decît din 
X), pe care, atunci cînd o posedăm, *po- 
sedăm deopotrivă obiectul ei (compară 
Descartes). Din astfel de impresii se con- 
struiesc, direct sau indirect, noțiunile noas- 


Straton din Lampsacos 


322 


tre generale şi deci cunoașterea noastră. 
Rațiunea omenească, cu puterile ei de cu- 
noaştere, gîndire şi decizie este aceeași 
substanță cu Rațiunea cosmică, aceasta 
fiind, sub formă de Soartă, Necesitate sau 
Providenţă, cauza activă a toate cîte au loc; 
ele funcţionează după aceleași reguli. Așa 
se face că efectele urmează cauzelor lor la 
fel de inevitabil cum concluziile decurg din 
premise într-un silogism valid. Libertatea 
noastră este doar una de spontaneitate: pu- 
tem să vrem sau să nu vrem să acţionăm 
așa cum acționăm, dar nu putem să acţio- 
năm altminteri. „Soarta îl conduce cu blîn- 
deţe pe cel ce consimte, iar pe cel recalci- 
trant îl târăşte", şi stoicii afirmă, cu bărbă- 
tesc optimism „stoic“, că, privite din per- 
spectivă cosmică, toate se petrec înspre 
maximul bine. 

Logica. Doctrinele „fizice“ sau „metafi- 
zice“ ale stoicilor îşi pun amprenta pe logi- 
ca lor, care cuprinde deopotrivă gramatica 
şi studiul formal al raţionamentului. (Sto- 
icii sînt în fapt iniţiatorii a variate studii 
lingvistice.) Astfel, credința că numai cor- 
purile sînt pe deplin reale a generat distinc- 
ţia importantă dintre rostirea cu sens (bună- 
oară propoziția „Dion merge“), referentul 
ei material (Dion însuși) şi înţelesul ei, /ek- 
ton-ul necorporal, adică „lucrul rostit“ 
(aserțiunea despre Dion). O propoziţie 
poate fi adevărată în sensul deplin al cuvîn- 
tului numai dacă se referă la indivizi parti- 
culari, silogismul stoic avînd drept rost pri- 
mordial legarea între ele a unor astfel de 
propoziţii; forma lui fundamentală este 
„Dacă p, atunci q. Dar p. Deci q.* 

Etica. Morala stoică este riguros natura- 
listă. Supremul bine pentru om este „de a 
trăi în conformitate cu Natura“, ceea ce 
înseamnă „în conformitate cu Rațiunea“ 
sau „virtuos“. lerarhizarea stoică a valori- 
lor şi acţiunilor are la bază o teorie zoologi- 
că. Orice animal se naște cu o oikeiosis 
(ataşament) instinctivă faţă de el însuși, ca- 
re-l face să caute lucruri — precum hrana, 
adăpostul, un partener de sex opus — „con- 
forme cu natura“ şi care să-i asigure supra- 
viețuirea. Şi pentru ființele omeneşti, care 
sînt în plus înzestrate cu rațiune, asemenea 
activităţi sînt „potrivite“. Sănătatea, avuţia 
şi — dat fiind că sîntem animale sociale — 


binele comunităţii în care trăim, sînt toate 
„conforme cu natura“ şi potrivite ca sco- 
puri de urmărit. Rațiunea ne face însă capa- 
bili să determinăm cu tot mai multă acu- 
rateţe şi consecvență „acţiunile potrivite“, 
pînă cînd, la nivel ideal, ajungem la con- 
ştiinţa a ceva incomparabil mai de preț de- 
cît „lucrurile conforme Naturii“, şi anume 
la înțelegerea concordanţei şi raționalităţii 
ca atare a prescripțiilor Naturii. O dată con- 
ştientizată, această raționalitate precumpă- 
neşte asupra afectelor noastre; acţiunea în 
armonie cu ea, indiferent de reuşita sau 
eşecul a ceea ce întreprindem, este identică 
cu virtutea; iar „virtutea în sine ne este de- 
ajuns ca să fim fericiţi“. Stoicii operau cele 
mai nete şi mai paradoxale distincţii între 
excelența morală, care este singurul bine, și 
lucrurile conforme cu Natura care sînt doar 
preferabile; între acțiunea justă bazată pe 
deplina cunoaștere morală şi acţiunea doar 
potrivită; între omul înţelept, care se întîl- 
neşte rar, dacă în genere există, şi restul 
oamenilor, ignoranţi şi rătăciţi. Aceste pa- 
radoxuri, precum şi condamnarea oricărei 
pasiuni ca fiind în esenţă o judecată greşită 
despre bine şi rău, au fost elementele cele 
mai controversate ale eticii stoice. 

Se face în mod curent distincţie între 
„Vechea Stoa“ a lui Zenon și a succesorilor 
săi pînă la Antipater inclusiv (m. 129 
a.Chr.), Stoa „mijlocie“ a lui *Panaitios şi 
*Poseidonios, şi Stoa tîrzie sau romană, 
care s-a concentrat tot mai mult asupra 
bunăstării *sufletului (vezi Epictet; Marc 
Aureliu; Seneca). 


Straton din Lampsacos (m. 269 a.Chr.). 
Scolarh al *Liceului după succesorul lui 
Aristotel, Theofrast, începînd aproximativ 
din 286 a.Chr. A scris mult, iar revizuirile 
aduse de el fizicii lui Aristotel, prin elimi- 
narea *teleologiei, i-au influențat pe Heron 
şi alți alexandrini. A netezit astfel calea 
pentru ceea ce Bayle şi după el Hume 
aveau să numească „ateism stratonician“. 
Este vorba de concepția conform căreia 
*Universul este o realitate ultimă şi care se 
susţine singură, nefiind necesar să se apele- 
ze la vreun principiu explicativ divin din 
afara lui. Vezi cauză primă; prim motor. 

Strawson, Peter Frederick (1919-). Filo- 
zof britanic, profesor Waynflete de Filozo- 
fie metafizică la Oxford (1968-—). Promotor 
de frunte al „filozofiei limbajului obişnuit“, 
el susține în articolul „On Referring“ 
(Mind, 1950) şi din nou în cartea Introduc- 
tion to Logical Theorv (1952) că unele 
propoziţii, deşi posedă semnificaţie, nu fac 
nici O aserțiune și ca atare nu au o valoare 
de adevăr (compară descripţii, teoria d.); 
analiza nu poate face abstracție de modul 
cum este folosită o propoziţie într-un con- 
text specific. În cartea menționată, Straw- 
son examinează de asemenea relaţia dintre 
limbajul obişnuit și logica formală, apre- 
ciind că aceasta din urmă redă cu totul 
inadecvat complexitatea celui dintii. În do- 
meniul teoriei filozofice a inducției susține 
că întrucît raţionamentele inductive sînt re- 
zonabile prin definiţie, metoda inductivă 
nu reclamă o justificare suplimentară (vezi 
inducție). 

Cartea Individuals (1959) (subintitulată 
Eseu de metafizică descriptivă) examinea- 
ză structura gîndirii despre lume și conferă 
obiectelor materiale statutul de „particulare 
de bază” în raport cu care sînt definibile 
toate obiectele (inclusiv cele nespaţio-tem- 


porale). 


structură, de profunzime și de suprafață. 
Termeni folosiți în analiza chomskiană 
(vezi Chomsky) a gramaticii. Această ana- 
liză presupune că vorbitorii posedă reguli 
de combinare în secvenţe a diverselor ele- 
mente gramaticale de felul verbelor, al 
semnelor de timp gramatica! și al substan- 
tivelor. Aceste concatenări iniţial neidio- 
matice (structura de profunzime, subiacentă) 
sînt apoi convertite, prin *reguli de trans- 
formare, în vorbire efectivă. Ele generează 
astfel structurile de suprafață ale vorbirii 
curente. Structurile de suprafață ambigue, 
ca de exemplu „Cînd au traversat strada, 
i-au văzut și cei doi colegi ai lor“, pot avea 
două structuri subiacente diferite. După 
cum, tot așa, două structuri de suprafață pot 
avea o aceeași structură de profunzime: 
„lon l-a lovit pe Gheorghe“ și „Gheorghe a 
fost lovit de Ion“ sînt în româna curentă 
două variante opționale ale aceleiași struc- 
turi subiacente. Alteori, ca în „lon a fost 
convins de Gheorghe să schieze“, structura 


de suprafață indică drept subiect un cuvînt 
(în exemplul nostru, „lon'”), în timp ce 
structura de profunzime arată că subiectul 
„real“ e altul (aici, „Gheorghe'“). Alţi filo- 
zofi au subliniat că acel element al limbaju- 
lui pe care Chomsky îl numeşte gramatică 
de suprafață poate să fie derutant şi genera- 
tor de erori filozofice; printre ei se numără 
*Russell („On Denoting"), * Wittgenstein 
(passim) şi *Ryle (,„Systematically Mis- 
leading Expressions"). 


Sturm und Drang (expresie germană care 
înseamnă „furtună și avînt“). Mişcare lite- 
rară germană din ultima parte a secolului al 
XVIII-lea care poate fi considerată faza cea 
mai timpurie a *romantismului german. 
Temele ei caracteristice au fost exaltarea 
naturii și opoziția față de raționalismul 
*Iluminismului. Personalităţile de frunte 
ale mişcării au fost tînărul *Goethe şi J. C. 
F. *Schiller, ea fiind influenţată şi de filo- 
zofia artei a lui *Herder. 


Suarez, Francisco (1548-1617). Filozof şi 
teolog spaniol, supranumit Doctor Exi- 
mius, care și-a petrecut întreaga viaţă ca 
iezuit în Peninsula iberică. Este considerat 
adesea cel mai mare dintre scolastici, după 
*Toma d' Aquino. Metafizica sa a dominat 
în universităţile romano-catolice şi în mul- 
te universități protestante în secolele al 
XVII-lea și al XVIII-lea. Leibniz îl citea cu 
aviditate, iar despre Descartes se spune că 
în călătoriile sale lua cu el un exemplar din 
Disputationes Metaphisicae de Suarez;, a 
influențat de asemenea Ontologia lui 
Christian * Wolff (atît direct, cît şi prin in- 
termediul lui Leibniz). 


Disputationes a fost primul tratat siste-" 


matic de metafizică scolastică, înțeleasă ca 
ştiinţă a ființei. Aceasta este considerată a 
avea trei și numai trei atribute — unitatea, 
adevărul și bunătatea. Investigația lui 
Suarez nu este pur conceptuală, ci vizează 
deopotrivă realitatea materială şi pe cea 
imaterială. Încercînd să dovedească exis- 
tenţa lui Dumnezeu ca substanță imaterială 
şi necreată, Suarez lasă deoparte principiul 
fizic al lui Aristotel că tot ce se mişcă este 
mişcat de ceva, în favoarea pretins-eviden- 
tului principiu metafizic că tot ce se întîm- 
plă este cauzat de altceva. 


C 

Pe lîngă Disputationes, Suarez a mai 
scris despre filozofia dreptului în De legi- 
bus ac Deo legislatore, teoretizînd un anu- 
me drept de împotrivire faţă de suveran. În 
filozofia morală a respins teza, atribuită lui 
William Ockham, că legile prescriptive ale 
naturii sînt valabile doar pentru că sînt po- 
runci ale lui Dumnezeu. 


subaltern. Un enunţ gq este subaitern al 
enunțului p dacă și numai dacă q e adevărat 
ori de câte ori este adevărat p, iar p fals ori 
de cîte ori este fals q. De exemplu, „Unele 
lebede sînt negre" este subaltern lui „Toate 
lebedele sînt negre“. Termenul subalterna- 
re desemnează în logica scolastică relația 
care astăzi este numită mai frecvent impli- 
caţie logică (vezi implicaţie materială şi im- 
plicaţie logică). Vezi și pătratul opoziţiei. 


subconștient. Stare mintală sau proces 
mintal care se petrece imediat dedesubtul 
nivelului conștienţei. În termeni psihanali- 
tici, subconştientul se află între *incon- 
ştient și conştient. Vezi Freud. 


subcontrare. Se numesc subcontrare două 
enunţuri care pot fi simultan adevărate, dar 
nu pot fi simultan false. De exemplu, „Unii 
şobolani au blana cafenie“ şi „Unii șobo- 
lani nu au blana cafenie“ sînt subcontrare. 
Vezi și pătratul opoziţiei. 


subiect. Vezi predicat; termen. 


subiect logic. Subiectul unei propoziţii ex- 
primate într-un *limbaj perfect din punct 
de vedere logic, sau obiectul desemnat de 
acest subiect. Deseori, cînd analizăm *for- 
ma logică a unei propoziţii dintr-o limbă 
naturală, se vădeşte că subiectul ei logic 
este diferit de subiectul ei aparent. De 
exemplu, forma logică a propoziției „Toţi 
oamenii sînt muritori“ este „Dacă ceva e 
om, atunci e muritor“, unde rolul de subiect 
logic îl joacă cuvîntul „ceva“. 


subiectivism și obiectivism. Două concep- 
ii metaetice (vezi etică) care pot fi discuta- 
te împreună, dat fiind că orice argument în 
favoarea uneia este de obicei un argument 
împotriva celeilalte și viceversa. 
Subiectivismul. În forma lui cea mai sim- 
plă, poziția susținută de cineva care crede 


că toate atitudinile morale sînt doar o ches- 
tiune de gust personal. De exemplu, propo- 
ziţia „Canibalismul e un lucru rău“ și con- 
tradictoria ei nu ar fi adevărate sau false, ci 
doar expresii ale preferințelor alimentare 
ale vorbitorului. Din fericire, dat fiind că 
oamenii crescuţi în aceeaşi societate capătă 
o educaţie morală asemănătoare, de regulă 
gusturile lor vor coincide. Aceasta însă nu 
trebuie să ne facă să uităm că dacă întîlnim 
pe cineva care nu împărtășeşte gusturile 
noastre, nu există nici o formă de demon- 
straie prin care să putem dovedi că greşeşte. 

Subiectivismul simplu este atît de naiv 
încât e puţin probabil să fie susținut de ci- 
neva în forma lui pură. Mai probabil e ca 
subiectivistul să-şi expună poziţia în unul 
din următoarele două moduri. 1) Să spună 
că morala depinde nu de preferinţele indi- 
viduale, ci de dorinţele fireşti ale omenirii 
luate în ansamblu. Este un fapt contingent 
şi nu necesar că oamenii au dorințele pe 
care le au, încît în urma schimbării prefe- 
rinţelor umane se poate schimba şi morala. 
Fapt este totuși că oamenii preţuiesc mai 
mult unele lucruri decât altele, iar moralita- 
tea este o expresie a acestor gusturi colecti- 
ve. Astfel, „X este bun“ ar echivala cu 
„Toţi oamenii sau cei mai mulți (sau toți 
membrii unei categorii sociale sau cei mai 


_mulţi) doresc X“. Punctul slab al acestei 


analize este că exclude ca fiind literalmente 
lipsită de sens orice încercare de a modifica 
opinia majorităţii prin argumentare morală. 
2) Alternativ, subiectivistul poate, păstrând 
ca reper decisiv individul, în sensul de a 
considera dorinţa umană ca fiind în ultimă 
instanță sursa valorii morale, să acorde un 
spațiu mai mare argumentării raționale sus- 
ţinînd că în sprijinul judecăților morale se 
pot aduce probe, ele fiind susceptibile de 
apreciere logică aidoma tuturor celorlalte 
judecăţi. Aceasta ar însemna, de pildă, că 
judecata morală „„X este bun“ are înțelesul 
„X posedă anumite calități, a, b, c şi eu 
aprob tot ceea ce posedă aceste calităţi“. 
Spre deosebire de (1), aceasta se pretează 
la argumentare. Cel ce susţine că „X este 
bun“ poate fi combătut arătînd că X nu po- 
sedă una sau alta din calităţile a, b, c sau că 
el nu acceptă întotdeauna principiul că tot 
ce posedă calităţile a, b, c este cu necesitate 

substanță 


bun, căci iată, de pildă, un Y care are toate 
aceste calități dar insul în cauză îl dezapro- 
bă totuşi sau nu-l agreează. 

Obiectivismul. Credinţa că există anumi- 
te adevăruri morale care ar rămîne adevăra- 
te indiferent de ce gîndeşte sau doreşte 
unul sau altul ori chiar toată lumea. Un 
exemplu plauzibil în acest sens ar putea fi 
socotit principiul „Nimeni nu trebuie să 
pricinuiască în mod deliberat durere altuia 
doar pentru plăcerea de a-l vedea suferind“. 
Chiar şi într-o lume de sadici care toţi l-ar 
respinge, principiul ar rămîne adevărat, în- 
tocmai cum „5 + 7 = 12“ rămîne adevărat 
chiar dacă n-ar exista nimeni care să efec- 
tueze numărătoarea. Pentru obiectivist pro- 
blema este de a determina statutul adevăru- 
rilor morale și metoda prin care pot fi sta- 
bilite. Dacă acceptăm că judecăţile morale 
nu sînt relatări despre realitate, ci vizează 
doar ceea ce trebuie să fie (vezi eroarea na- 
turalistă), înseamnă că ele nu pot fi dovedi- 
te prin fapte privitoare la natura lumii. Nu 
pot fi însă nici analitice, căci în acest caz 
n-ar avea un conţinut de natură să ghideze 
acţiunea; „Trebuie făcut întotdeauna ceea 
ce e just“ este o judecată evident adevărată 
în virtutea înțelesului cuvintelor ce o com- 
pun, dar nu-i de nici un folos ca ghid prac- 
tic pentru acțiune (vezi analitic și sintetic). 
În acest punct obiectivistul ar putea vorbi 
de „adevăruri evidente“, dar poate oare să 
conteste teza subiectivistă că evidenţa e ce- 
va ce ține de spiritul privitorului? Dacă nu, 
ce mai rămîne din ideea că unele judecăţi 
morale sînt adevărate? Subiectivistul ar pu- 
tea avea foarte bine sentimentul că rămîne 
doar faptul că există unele judecăți morale 
la care el însuși ar vrea să subscrie. A îm- 
părtăși o opinie morală, sugerează el, nu în- 
seamnă a ști că ceva e adevărat, ci a avea o 
anume preferinţă în sfera activităţii umane. 
Vezi şi relativism. 


sublimul. 1. Ceea ce e mare dincolo de ori- 
ce comparaţie (adică absolut), fie în sensul 
matematic, de mărime nelimitată, fie în 
sensul dinamic de putere nelimitată. Aceas- 
ta e semnificaţia standard, derivată din 
*Kant. 2. Termenul e folosit ca desemnare 
pentru obiecte naturale care prin simpla lor 
imensitate inspiră un fel de teamă ameste- 
cată cu venerație. 


În secolul al XVIII-lea, experienţa esteti- 
că era îndeobşte analizată cu ajutorul pere- 
chii de noțiuni „frumos“ și „sublim“. Unii, 
ca Edmund *Burke, au fost de părere că 
sublimul e gustat datorită naturii agreabile 
a fricii pe care o stârneşte, iar alţii, precum 
*Kant, au emis ideea că aceasta se datoreş- 
te faptului că el ne face să presimţim o ca- 
pacitate a minţii de a aprehenda nelimitatul 
sau indeterminabilul. 


substantiv de masă. Termen care desem- 
nează ceva ce nu poate fi numărat. Paharele 
cu apă pot fi numărate, apa însă nu. Așadar, 
„apă“ e un substantiv de masă. Compară 
substantiv numărabil. 


substantiv numărabil. Termen ce desem- 
nează un element dintr-o clasă numărabilă. 
Astfel, dat fiind că fetele sînt numărabile, 
„fată“ e un substantiv numărabil. Compară 
substantiv de masă. 


substanță. Termen cu cîteva înţelesuri în- 
rudite. 1. Una din definițiile substanţei fo- 
losește noțiunile logice de subiect și *pre- 
dicat, în această accepţiune, $ e o substanță 
dacă este subiect de predicate fără a putea 
fi, la rîndul său, predicat despre vreun alt 
subiect. Această noțiune de substanță se în- 
tîlneşte pentru prima dată la Aristotel (Ca- 
tegoriile 2 a 12) şi joacă un rol important în 
filozofia lui Leibniz. 2. Despre o substanță 
în sensul precizat adineauri se mai spune 
(de exemplu în Aristotel, Categoriile 2 a 
13) că este ceea ce nu e într-un subiect, ex- 
presia „a fi într-un subiect“ însemnînd im- 
posibilitatea de a exista separat de el (Aris- 
totel, Categoriile 1 a 24-25). În acest sens 
deci se poate spune că este substanţă ceea 
ce are o existenţă de sine stătătoare. Opinii- 
le filozofilor diverg cînd e vorba să deter- 
mine ce anume există în acest fel; de exem- 
plu, Aristotel spunea că un om anumit este 
o substanță, pe cînd Spinoza avea să spună 
că numai Dumnezeu are o existență cu ade- 
vărat de sine stătătoare. Vezi și suflet. 3. Una 
şi aceeaşi substanță (în sensurile 1 și 2) 
poate avea predicate contrare, cu condiţia 
ca ele să nu fie simultane (compară Aristo- 
tel, Categoriile 4 a 10); adică, o substanță 
care într-un anumit moment are predicatul 
P poate avea într-un alt moment predicatul 

Ş substrat 


non-P. Din acest punct de vedere este con- 
siderat substanţă ceea ce rămîne identic pe 
parcursul schimbării. Acest concept de 
substanță, care comportă o referire la timp, 
este apărat de Kant în Critica rațiunii pure. 
4. Cuvîntul grec ousia, tradus prin „sub- 
stanță“, poate fi redat şi prin „esență“, iar 
unii filozofi privesc substanţa unui lucru 
drept ceea ce acesta este în mod real, prin 
opoziție cu felul cum apare. Acest sens al 
„substanţei“ este înrudit cu sensul 3 prin 
aceea că esenţa e privită drept ceea ce rămi- 
ne identic. Locke (care foloseşte termenul 
„Substanţă“ şi în sensul 2) este unul dintre 
filozofii care înţeleg prin substanţa unui lu- 
cru ceea ce acesta este în mod real. 


substrat. Suportul proprietăţilor. Substrat 
este, astfel, subiectul oricărei schimbări în- 
tre o pereche de contrarii, ca de pildă mate- 
rialul fără de care caldul nu poate trece în 
rece. 


subzistență. Mod de a fiinţa pe care *Mei- 
nong şi alții îl deosebesc de existenţa tridi- 
mensională și policromă a obiectelor afiate 
în spaţiu şi timp. Subzistenţa este gîndită ca 
fiind analogul monocrom şi nesubstanţial 
propriu universalelor, numerelor şi diferen- 
ței dintre roşu şi verde. Alţii atribuie sub- 
zistenţă şi obiectelor fictive sau imaginare. 


suflet. În unul din sensuri, principiul vieţii, 
definit drept ceea ce face ca vieţuitoarele să 
trăiască. Cuvîntul grec care înseamnă 
„viu“, întocmai ca și latinescul animatus 
sau derivatul „animat“ din limbile moder- 
ne, este etimologic același lucru cu „însu- 
fieţit““; iese aici la iveală străvechea legă- 
tură dintre ideea de suflet și aceea de viață. 
*Platon, urmîndu-l pesemne pe Socrate, 
identifica sufletul cu persoana care rațio- 
nează, decide și acționează, afirmînd că 
această persoană sau suflet nu este familia- 
ra făptură din carne și oase, ci locatarul ne- 
corporal şi cîrmaciul sau chiar prizonierul 
închis în respectiva făptură trupească. Cu- 
vîntul grec separat tradus prin „suflet“ sau 
„spirit“ devine mai tîrziu în limbile moder- 
ne „psihic“, din care derivă de asemenea 
cuvintele „psihologie“, „psihosomatic“, 
„psihofizic“ etc. 


După ce operează această mutație se- 
mantică, pentru care existau anticipări atât 
în religia populară, cît şi în filozofia mai 
veche (vezi orfism; pitagorism), Platon, fă- 
ră a băga de seamă, pare-se, falia dintre 
cele două interpretări diferite ale cuvîntului 
„suflet“, susține mai departe: întîi, că sufle- 
tele, asemeni persoanelor obișnuite, sînt 
substanţe (vezi substanţă), iar în al doilea 
rînd, din variate motive — între care faptul 
de a fi principiul vieţii — că sufletul e cu 
necesitate nemuritor. Termenul tehnic de 
mai tîrziu „substanță“ este definit aici drept 
ceva despre care se poate spune cu sens că 
are existență separată, în felul unui cîine 
sau al unui chip care zimbeşte, şi spre deo- 
sebire de furia unui cîine furios sau de zîm- 
betul chipului care zîmbeşte. Dacă sufletele 
nu sînt substanţe în acest sens, atunci e lip- 
sit de sens să se sugereze că ele ar putea su- 
pravieţui destrămării corpurilor lor. Bună- 
oară, dată fiind caracterizarea dată de Aris- 
totel sufletului (în De anima) — ca nefiind 
decît forma de organizare a unui corp viu 
— ar fi cu siguranţă lipsit de sens să se su- 
gereze că el ar putea supraviețui destrămă- 
rii corpului respectiv. 

În termenii aceleiași distincții trebuie să 
înţelegem şi un alt contrast de importanță 
crucială. Cînd se spune că sufletul e ceea ce 
face viețuitoarele să trăiască, afirmaţia poa- 
te fi interpretată în două moduri diferite, 
care sînt deseori confundate. Potrivit uneia 
din interpretări, cuvîntul-cheie „face“ indi- 
că criteriul conform căruia fiinţele vii sînt 
deosebite de lucrurile fără viaţă. Potrivit 
celeilalte, el are sens cauzal, sugerînd că 
prezenţa şi activitatea unui suflet substan- 
țial este răspunzătoare de producerea între- 
gii game de fenomene vitale. Nici sufletul, 
nici spiritul nu pot figura ca termeni în ex- 
plicarea cauzală a ceva dacă cuvîntul care 
le desemnează nu are sensul de substanţă. 
Dacă definim expresia „a avea suflet“ ca 
fiind echivalentă cu „a fi viu“, sau dacă 
prin „a avea un spirit eminent“ înțelegem 
capacitatea de a realiza performanţe inte- 
lectuale superioare, atunci despre suflet sau 
spirit nu se poate spune că produc fenome- 
nele corespunzătoare, iar spunînd despre 
ceva (cineva) că are suflet sau că are un 
spirit eminent, nu facem decît să exprimăm 

într-un mod mai plastic (așadar, nu să ex- 
plicăm) faptul că acel ceva (cineva) este 
viu, respectiv capabil de performanţe inte- 
lectuale superioare. (Nu poți explica de ce 
p, repetînd pur și simplu că p!) În schimb, 
dacă expresiile „a avea suflet“ sau „a avea 
un spirit eminent“ sînt înțelese ca făcînd 
referire la posesia şi prezenţa unor entităţi 
care, deşi considerate necorporale, sînt to- 
tuși în cazul de față substanțiale, atunci are 
sens să spunem (avînd sau nu dreptate) că 
aceste entități ar putea supravieţui destră- 
mării corpurilor cu care sînt vremelnic uni- 
te şi să sugerăm că diferite fenomene im- 
portante trebuie puse pe seama activității 
lor. Vezi și supravieţuire și nemurire. 


suflet animal. Analogul la animale al su- 
fletului sau spiritului uman. În opoziţie cu 
concepţia carteziană că numai omul posedă 
suflet, doctrina sufletului animal a susţinut 
că nici comportamentul animalelor nu este 
explicabil în maniera fizicalistă, ci implică 
funcţii mentale şi existenţa sufletului. 


suflet cosmic. Analogul, pe planul lumii în 
ansamblu, al sufletului sau spiritului uman. 
De inspirație anti-materialistă (compară 
materialism), ideea se sprijină pe concepția 
că lumea generează viaţă şi însufleţire, pu- 
tînd fi de aceea considerată ea însăși însu- 
fleţită. Vezi și suflet animal; panpsihism. 


sui generis. Se spune despre un lucru de- 
spre care se crede că e unic şi nu membru 
al unei clase avînd şi alți membri de acelaşi 
fel. Despre Dumnezeu se spune adesea că 
este sui generis. 


sumă logică. Vezi sau. 


summum bonum (sintagmă latină însem- 
nînd „binele suprem'). Noţiune introdusă 
în discursul etic de către *Aristotel și care 
desemnează binele suprem dorit de toți 
oamenii. Sintagma latină a fost pusă în cir- 
culaţie printre filozofi de scrierile lui *Ci- 
cero. Au existat, fireşte, ample dezacorduri 
legat de întrebarea dacă există ceva căruia 
să i se potrivească această caracterizare şi 
care este acest ceva. 


suppositio. În logica medievală, lucrul sau 
lucrurile pentru care stă un substantiv. Pen- 


supraviețuire și nemurire 


tru alte categorii de cuvinte, de pildă pentru 
adjective sau verbe, exista corespondentul 
copulatio. Erau deosebite mai multe tipuri 
de suppositio. Bunăoară, suppositio sim- 
plex însemna conceptul generic la care se 
referă un substantiv comun, ca de pildă 
„om în propoziţia „Omul e un animal“. 


supraviețuire și nemurire. Toate doctri- 
nele privitoare la supraviețuire și la nemu- 
rire trebuie privite drept reacţii alternative 
la niște realități familiare, incontestabile și 
necontestate: întîi, că, în accepțiunea în ca- 
re după o calamitate facem deosebire între 
morţi și supraviețuitori, este logic imposi- 
bil să supravieţuieşti morţii; iar în al doilea 
rînd, că, în aceeași accepțiune și lăsînd 
deoparte anumite excepții miraculoase 
(vezi miracol), toți oamenii sînt muritori. 
Printre susţinerile că, totuşi, unii oameni, 
sau toți, supraviețuiesc morţii, probabil 
pentru totdeauna, trebuie să deosebim două 
categorii fundamentale. Una, considerată 
de cei mai mulţi singura genuină, se distin- 
ge printr-o implicaţie de însemnătate cru- 
cială: dacă aserțiunea de care vorbim este 
adevărată despre o persoană, atunci persoa- 
na respectivă trebuie să se aștepte să aibă 
*experiență și după moarte. Cealaltă cate- 
gorie foloseşte cuvîntul „nemurire“ și, mai 
rar, pe cel de „supravieţuire“ refuzînd în 
acelaşi timp orice implicaţie personală de 
acest fel. Un exemplu clasic este doctrina 
reputat dificilă a lui Aristotel privind ne- 
murirea intelectului; credinţa în supravie- 
țuirea personală și cu atît mai mult în ne- 
murirea personală era pentru el o pură 
absurditate. 

Primul obstacol pe care susținătorul supra- 
vieţuirii personale trebuie să-l depășească 
sau să-l ocolească — iar în cazul nemuririi 
personale tot primul pas contează — este 
faptul morţii şi al descompunerii. Se pot 
încerca trei căi, cu posibilități de a combina 
elemente din două sau din toate trei. 

Prima cale, pe care nici unul din filozofii 
cu reputație n-a îmbrăţişat-o, susţine că 
oamenii sînt realmente corpurile lor astrale, 
corpuri reale deși în prezent nedetectabile 
prin mijloace obişnuite, care în ceasul mor- 
ţii se desprind de obişnuitul corp muritor. 
Din motive evidente, acesta e modul în 
care cineaştii înfăţişează de obicei supra- 

vieţuirea. Dificultatea rezidă în a specifica 
conținutul pozitiv al adjectivului „astral“ 
fără a face prin asta demonstrabil falsă în- 
treaga ipoteză. 

Cea de-a doua cale, care invocă mai mult 
revelaţia religioasă decît raționamentul fi- 
lozofic, acceptă deopotrivă caracterul esen- 
țial al corporalității noastre şi ideea că 
moartea implică destrămarea noastră, dar 
susține că după o vreme morţii vor fi reîn- 
tocmiţi printr-un act de pură omnipotență. 
Astfel, Coranul le vorbeşte cu convingere 
necredincioșilor, avertizîndu-i: „Nu văd ei 
oare că Allah, care a creat cerurile și pă- 
mîntul, are puterea de a crea făpturi ase- 
meni lor? Soarta lor e dinainte hotărâtă fără 
nici o îndoială“ (Călătoria nocturnă). Aici 
se poate ridica obiecția că noile făpturi ar fi 
într-adevăr doar „asemeni lor“, adică re- 
plici ale necredincioşilor, şi nu ei înșiși. 
Amalgamînd elemente ale celor două căi și 
apărînd doctrina creştină similară, *Toma 
d'Aquino a putut să replice că menținerea 
continuității între viața de acum și cea de 
după, așadar *identitatea personală, se da- 
torează supravieţuirii sufletului dezîncar- 
nat. Căci în viziunea sintetizantă a Sf. 
Toma, sufletul e îndeajuns de platonician 
pentru a fi o substanță, şi îndeajuns de aris- 
totelic pentru ca, în lipsa corpului, să nu 
mai fie o persoană. 

Cea de-a treia cale, cea mai agreată de 
filozofi, este cea platonician-carteziană. 
Aici se argumentează că persoana, sau cel 
puţin persoana esenţială, este o substanță 
necorporală. Ea trebuie să fie o *substanță, 


în înţelesul de ceva căruia i se poate atribui 
cu sens o existență separată, căci ar fi lipsit 
de sens să se sugereze despre ceva de felul 
*sufletului aristotelic, ca formă de organi- 
zare a unui corp viu, că ar putea supravieţui 
destrămării acestui corp. Şi trebuie, tot aşa, 
să fie necorporală, pentru că altminteri cum 
ar putea trece neobservată și inobservabilă? 
„Cum să te îngropăm?“ întreabă Criton în 
dialogul platonician Phaidon (115 c), iar 
Socrate răspunde, zîmbind blajin: „Întoc- 
mai cum doriţi. Fireşte, însă, numai dacă 
izbutiţi să mă prindeţi, dacă nu vă scap.“ 

Şi aici se cer înlăturate dificultăți enorme 
înainte de a avea în fața noastră, spre a o 
pune la probă, o ipoteză evident coerentă. 
Presupusele substanțe necorporale pot fi 
oare identificate şi individualizate? Altfel 
spus, putem da oare o caracterizare poziti- 
vă a unei asemenea substanțe, explicînd 
cum poate fi în principiu deosebită una din 
ele de alta care există în acelaşi timp, sau 
cum poate fi identificată cu ea însăşi în mo- 
mente diferite? Cît sînt de incomode astfel 
de întrebări o arată îndeajuns dificultăţile 
întâmpinate în problema identității persona- 
le de către Locke, Hume și alții care-i con- 
sideră pe oameni necorporali sau esenţial- 
mente necorporali. Iar ideea ca atare a ne- 
corporalității oamenilor este atacată de 
Wittgenstein, care argumentează că aproa- 
pe tot ce poate fi spus despre oameni pre- 
supune într-un fel sau în altul corporalitatea 
lor: „Corpul omenesc este cea mai bună 
imagine a sufletului omenesc“ (Philosophi- 
cal Investigations, Il (V)). 

Școala alexandrină. Centru al *neoplato- 
nismului din Alexandria secolelor al V-lea 
și al VI-lea. Spre deosebire de rivala ei din 
Atena (vezi Academia din Atena), Școala 
alexandrină a devenit creștină, concentrîn- 
du-se asupra comentariului erudit, şi nu 
asupra teurgiei și a speculației metafizice. 
A supravieţuit cuceririi Alexandriei de că- 
tre arabi (641 p.Chr.) şi a transmis Evului 
Mediu o bună parte din învățătura neopla- 
toniciană. 


Școala de la Frankfurt. Mişcare asociată 
cu Institutul de Cercetări Sociale creat în 
cadrul Universității din Frankfurt în 1923. 
Au făcut parte din ea Max Horkheimer, 
Theodor Adorno și Herbert Marcuse. Ideea 
unificatoare este nevoia unui marxism cri- 
tic, interpretat ca implicînd respingerea 
*pozitivismului, a *neutralității axiologice 
şi a *materialismului (primitiv), o dată cu 
accentuarea componentei hegeliene reale și 
a (pretinsei) componente idealiste din gîn- 
direa lui *Marx însuși. Vezi și idealism. 


Școala ioniană. Vezi Școala milesiană. 


Școala de la Marburg. Unul dintre cele 
mai importante curente ale *neokantianis- 
mului. Întemeiată de Hermann *Cohen 
(1842-1918) şi Paul Natorp (1854-1924), 
Şcoala de la Marburg a fost preocupată în 
principal de filozofia ştiinţei. Folosind 
metodele „logicii transcendentale“ a lui 
Kant, a investigat îndeosebi presupoziţiile 
ştiinţifice. Printre membrii de frunte ai șco- 
lii s-au numărat Ernst Cassirer (1874-— 
1945) şi Rudolf Stammler (1856-1938). 


Şcoala megarică. Școală filozofică din 
Megara, lîngă Atena, activă între finele se- 


colului al V-lea şi începutul secolului al 
III-lea a.Chr. Nu ni s-a păstrat nici una din- 
tre lucrările megaricilor, iar ceea ce ştim 
despre doctrinele și preocupările lor se ba- 
zează pe referinţe din lucrări de-ale con- 
temporanilor lor. Au fost influenţaţi de 
Socrate şi de eleaţi şi au formulat critici la 
adresa lui Platon și a lui Aristotel. Unele 
din contribuţiile lor la logică sînt de interes 
durabil; de pildă, rafinarea de către Eubu- 
lide a *paradoxului mincinosului. 


Școala milesiană (sau ioniană). Grupul de 
*presocratici proveniţi din oraşele grecești 
de pe coasta egeeană a Turciei de astăzi. 
Figurile cunoscute sînt *Thales, *Anaxi- 
mandros şi *Anaximene (toți din Milet) și 
* Anaxagora din Clazomene (care şi-a pe- 
trecut întreaga viață activă la Atena, înainte 
de a fi alungat, sub motivul sau pretextul de 
a-i fi hulit pe zei). Nu-i o întîmplare că filo- 
zofia occidentală își are obîrşia în orașul 
comercial Milet, aflat în strînse legături 
deopotrivă cu Babilonul şi cu Egiptul. Mi- 
lesienii aveau în comun un proaspăt și radi- 
cal naturalism imanent, iar diversele lor 
idei-cheie au fost toate secularizări ale unor 
elemente din religii supranaturaliste anteri- 
oare. Remarca lui Thales că „Pămîntul e 
plin de zei“ exprimă convingerea sa că toa- 
te forțele sînt forţe ale *Universului însuși. 


şi. *Conector care în limbile naturale are 
mai multe utilizări distincte. De exemplu, 
1) E a ţintit şi a tras; 2) Ea n-a venit şi el a 
rămas să aștepte; 3) Ploua și bătea vîntul; 
4) Ion şi Ioana sînt amîndoi blonzi; 5) lon 
şi Ioana sînt gemeni. În (1) „şi“ are accep- 
țiunea „și după aceea“, pe cînd în (2) în- 
seamnă „astfel încît“. În nici unul dintre 

aceste două cazuri ordinea componentelor 
conectate nu poate fi inversată fără a 
schimba sensul propoziției; „EI a tras și a 
țintit“ și „El a rămas să aștepte şi ea n-a 
venit“ nu înseamnă același lucru ca (1) şi 
respectiv (2). În (3) „Şi“ este folosit pentru 
legarea a două enunțuri simple, „Ploua“ şi 
„Bătea vîntul“, enunţul compus avînd forța 
asertării conjuncte a celor două enunţuri 
componente. În acest caz, inversarea ordi- 
nii componentelor nu schimbă sensul enun- 
ţului compus; „Bătea vîntul şi ploua“ spune 
același lucru cu (3). Asupra acestei din ur- 
mă utilizări s-au concentrat logicienii, pre- 
zentînd-o după cum urmează: dacă p şi q 
reprezintă enunţuri, atunci „p şi q“ se scrie 
sub forma „pa“, „p:-q“,„p&q' sau„pAa. 
În acest sens, „p şi q“ este asertarea con- 
junctă (sau conjuncția sau produsul logic) 
a lui p şi q. (4) poate fi tratată ca un exem- 
plu al acestei întrebuințări, dezvoltînd-o în 
„Ion e blond şi Ioana e blondă“, dar (5) nu, 
deoarece „lon e geamăn și Ioana e geamă- 
nă“ poate fi spusă cînd fratele geamăn al 
lui Ion este Gheorghe, iar sora geamănă a 
Ioanei este Maria, în care caz afirmaţia că 
Ion şi Ioana sînt gemeni ar induce în eroare 
pe cel ce o aude. Cînd „și“ este folosit spre 
a forma conjuncţia a două enunţuri, se spu- 
ne adesea despre el că este un *conector 
verifuncțional sau operator verifuncțional, 


a cărui definiţie se dă prin tabelul 
p 4 a 
A A A 
A F F 
F F A 
F F F 


iar despre „p & q“ se spune că este un com- 
pus verifuncțional din p și a. 


știință, filozofia ș. Știința empirică organi- 
zată ni se înfăţişează drept cel mai impre- 
sionant rezultat al raționalității umane și 
este unul din cei mai bine creditaţi candi- 
daţi la titlul de *cunoaștere. Filozofia știin- 
ței caută să arate în ce rezidă această raţio- 
nalitate; prin ce se disting explicaţiile şi 
construcțiile teoretice ale științei; ce anume 
o deosebeşte de ghicit şi de pseudoștiință, 
dînd credibilitate predicţiilor şi tehnologii- 
lor sale; şi, mai presus de toate, dacă se 


poate considera că teoriile ei dezvăluie ade- 
vărul despre o realitate obiectivă ascunsă. 

Ştiinţa nu constă în a face doar generali- 
zări timide din mase mari de date, deoarece 
la omul de ştiinţă culegerea datelor este 
călăuzită de un interes teoretic sau altul, iar 
rezultatele pe care el le obţine nu sînt sim- 
ple extrapolări inductive, ci reprezintă ex- 
plicaţii, modele şi teorii. *Inducţia e doar o 
parte a acestui proces, deşi una a cărei jus- 
tificare este necesară pentru a legitima în- 
crederea ce se acordă predicţiei științifice. 
O altă componentă, pe care pune accentul 
*Popper, o reprezintă crearea de teorii în- 
drăznețe, cu putere predictivă, ce pot fi 
apoi supuse unei riguroase testări obiecti- 
ve: potrivit acestei viziuni, raționalitatea 
omului de ştiinţă (în opoziţie cu cea a 
pseudo-savantului) rezidă în via lui dorință 
de a căuta astfel de teste şi de a accepta cu 
franchețe un rezultat negativ. Popper se 
folosește de acest criteriu al falsificabilităţii 
spre a taxa diferite concepţii despre lume 
(marxismul, psihanaliza) drept neştiinţifi- 
ce, dar unii critici au învederat că standar- 
dele popperiene nu pot fi satisfăcute nici de 
științe mai respectabile. În orice caz, rămi- 
ne nelămurit de ce raționalitatea astfel in- 
terpretată ar avea ca rezultat predicții dem- 
ne de crezare sau progrese în descoperirea 
adevărului. 

*Pozitivismul logic este nevoit mai cu 
seamă să arate cum se împacă teoria sa ve- 
rificaţionistă despre semnificaţie cu inteli- 
gibilitatea conceptelor teoretice ale ştiinţei. 
*Carnap, *Hempel şi alții au căutat să rea- 
lizeze acest lucru prin cerința ca pentru fie- 
care propoziţie a unei teorii să fie specifi- 
cate condiţiile experimentale ce s-ar solda 
cu confirmarea sau respingerea ei: aceste 
condiţii ar constitui semnificaţia operaţio- 
nală sau reală a conceptelor (vezi și feno- 
menalism). Acestui program i s-a adus, în- 
tre altele (de către *Quine), obiecţia că ig- 
noră caracterul holist al teoriei, în virtutea 
căruia aserţiunile individuale sînt confrun- 
tate cu experiența doar prin intermediul le- 
găturilor lor cu alte aspecte ale teoriei, ceea 
ce face imposibilă corelarea biunivocă a 
fiecărui enunţ cu un set de observaţii expe- 
rimentale. În optica formalismului extrem 
al lui *Duhem, potrivit căreia o teorie este 

privită ca un mecanism neinterpretat pentru 
obţinerea de noi predicții din vechi obser- 
vaţii, lucrul acesta nu ar conta, în schimb 
pentru oricine priveşte teoriile drept gene- 
ratoare de explicaţii şi cunoștințe, el ridică 
într-o formă acută problema semnificației. 
În cazul ştiinţelor ce au obținut mari suc- 
cese teoriile au un caracter cumulativ, în 
sensul că noile teorii nu doar preiau bagajul 
de observaţii care au condus la cea veche, 
ci caută să păstreze cît mai mult cu putință 
din vechea teorie. Acest caracter cumulativ 
sugerează o viziune realistă asupra teorii- 
lor: viziune potrivit căreia acestea descriu 
stări şi structuri reale ale naturii și își ur- 
mează una alteia ca nişte aproximări succe- 
sive ale adevărului integral. EI ridică tot- 
odată un obstacol în calea interpretărilor 
mai rezervate, potrivit cărora o schimbare 
teoretică nu reprezintă decît o înlocuire a 
unui ansamblu integrat de concepte cu un 
altul — proces supus doar în chip marginal 
controlului empiric şi în cadrul căruia nu 
există nimic căruia să i se potrivească de- 
numirile de progres sau de spor în cunoaș- 
tere (Kuhn, Feyerabend). Realismul poate 
pretinde, tot așa, că acest caracter cumula- 
tiv constituie un argument în favoarea sa și 
împotriva instrumentalismului care consi- 
deră, asemeni formalismului, că valoarea 
teoriilor rezidă exclusiv în virtuțile lor 
pragmatice. Realismul vede adesea un con- 
flict între două teorii (de exemplu, între 
teoria corpusculară și teoria ondulatorie a 
luminii) acolo unde instrumentalismul se 
mulţumeşte să vadă doar două rețete com- 
plementare pentru obținerea anumitor re- 
zultate. Concluzii anti-realiste sînt sugerate 
și de „teza subdeterminării“ a lui Duhem, 
potrivit căreia este oricînd cu putință ca 
mai multe teorii diferite să dea socoteală la 


fel de bine de orice ansamblu posibil de da- 
te empirice. Faptul acesta, după cum am vă- 
zut, ar fi în concordanţă cu punctul de ve- 
dere instrumentalist, în timp ce realistului îi 
repugnă evidentele lui implicaţii sceptice. 

Realismul este, probabil, cel mai inco- 
modat atunci cînd teoria ştiinţifică face cu 
neputinţă „înțelegerea a ceea ce se petre- 
ce“, adică interpretarea structurilor nou- 
descoperite prin prisma modelelor şi meca- 
nismelor anterior inteligibile. * Acţiunea la 
distanţă, radiaţia electromagnetică, particu- 
lele subatomice şi multe alte constructe 
teoretice au pus, toate, în dificultate viziu- 
nea realistă; cea mai bună ripostă a acestuia 
constă în a spune, urmîndu-l pe *Hume, că 
în fond nu înţelegem mai bine nici familia- 
ra interacțiune macroscopică. Cu aceasta 
însă importanta problemă a semnificației 
unor asemenea constructe rămîne, totuşi, 
într-o stare nesatisfăcătoare. Poate că ea 
ţine de dificultatea generală pe care o ridică 
pentru filozofie problema semnificației. 
Căci de la *Kant încoace, epistemologii au 
identificat probleme similare în ce priveşte 
înțelegerea de către noi a unor proprietăți 
„empirice“ cu totul familiare, precum con- 
figuraţia spaţială și soliditatea. În Iumina 
unor astfel de dificultăți devine suspectă în- 
săși distincţia între proprietăți observaţio- 
nale și proprietăţi teoretice. 

Pe lîngă astfel de probleme largi, filozo- 
fii ştiinţei abordează şi probleme generate 
de anumite concepte particulare ce intervin 
în statistică, măsurare, teleologie (explica- 
rea evenimentelor prin scopurile cărora le 
servesc), apoi probleme privind explicaţia 
cauzală, relaţiile dintre diferite ştiinţe, con- 
diţiile în care o ştiinţă se reduce la o alta, 
precum şi conceptele specifice ale diferite- 
lor ştiinţe particulare. 


sf 


tabel de adevăr. Tabel, cunoscut şi sub 
numele de matrice, unde sînt prezentate 
condiţiile în care un *compus verifuncţio- 
nal este adevărat şi respectiv fals. Un tabel 
de adevăr poate fi, astfel, folosit pentru de- 
finirea unui conector sau operator verifunc- 
țional prin prezentarea funcţiei de adevăr 
căreia îi corespunde, dar poate fi folosit şi 
pentru testarea validității raționamentelor 
(vezi validitate şi adevăr). Ideea tabelului 
de adevăr este că fiecare rînd (linie) repre- 
zintă o combinaţie posibilă de valori de 
adevăr pentru Propoziţiile din care e format 
compusul și că numărul rândurilor trebuie 
să fie suficient pentru a acoperi toate com- 
binaţiile posibile. Astfel, admiţînd că fieca- 
re enunț este ori adevărat ori fals (vezi și bi- 
valență), pentru un compus format prin 
aplicarea unui operator monar cum este ne- 
gația se cer luate în considerație doar două 
posibilități: 
ici P 
F A 
A F 
Ceea ce înseamnă: p poate fi adevărată 
sau falsă; dacă e adevărată, atunci -p e fal- 
să, iar dacă e falsă, —p e adevărată. Cînd 
compusul cuprinde două propoziţii compo- 
nente, vor exista patru posibilităţi şi deci 
tabelul va avea patru rânduri. În general, 
componente distincte generează 2" combi- 
nații posibile de valori de adevăr pentru 
aceste componente, astfel încît tabelul va 
avea 2" rânduri. 
ntru a se asigura parcurgerea tuturor 
posibilităților, trebuie adoptat un procedeu 
sistematic de scriere a rândurilor tabelului. 


Apoi se indică în fiecare rînd valoarea de 
adevăr pe care o ia compusul, valoare ce se 
scrie sub operator, dacă există numai unul, 
sau sub *conectorul principal dacă în com- 
pus apar mai mulți operatori. Tabelul de 
adevăr pentru „p *sau q“ este 


P vV q 
A A A 
A A F 
F A A 
F F F 


Tabelul arată că „p sau gq“ este falsă nu- 
mai cînd sînt false atât p cât şi q. Cînd com- 
pusul cuprinde mai mult de un operator ve- 
rifuncţional, tabelul se construieşte în eta- 
pe. Să luăm, de pildă, -pva)v(p&a). 
Să considerăm situaţia în care p e adevăra- 
tă, iar q falsă. Punînd în compus „A“ în lo- 
cul lui „p“ și „F“ în locul lui „aq“, obținem 
-(A vE)v(A &F). În acest caz, definițiile 
matriciale ale lui „&“ și „v“ arată că „p va“ 
va avea valoarea A, iar „p & q“ valoarea F, 
astfel încît -(A v F) v (A & F) se reduce la 
-A v F. Cum negația unei propoziţii ade- 
vărate este falsă, —A v F se reduce mai de- 
parte la F'v F, care, avînd în vedere tabelul 
de adevăr pentru „v“, ia valoarea F. Acest 
calcul poate fi prezentat în formă tabulară 
astfel: 

p aq - pyv av p&oaq) 
AF PFAAF PFA FF 
unde valoarea de adevăr a întregului com- 
pus, cînd p este adevărată iar q falsă, apare 
sub conectorul principal, „v“. Acest proces 
se repetă apoi pentru fiecare combinaţie 

posibilă de valori de adevăr ale propoziţii- 
lor ce alcătuiesc compusul. 

Este evident că, dată fiind definiția tabu- 
lară (matricială) a fiecărui conector logic, 
se pot construi pe cale pur mecanică (even- 
tual, programînd un computer pentru a le 
face) tabele de adevăr pentru compuşi de 
orice grad de complexitate. Vezi și valoare 
de adevăr. 


tabula rasa (sintagmă latină care înseamnă 
„tablă nescrisă“). Expresie folosită de *Locke 
pentru a descrie cum se prezintă intelectul 
omenesc la naștere. Cunoașterea a priori, 
susținea Locke, e o ficțiune şi numai expe- 
rienţa poate furniza intelectului idei. Vezi și 
empirism; experienţă; idei înnăscute. 


Tarski, Alfred (1902-1983). Matematician 
şi logician polonez-american, cu lucrări ex- 
trem de influente în domeniul matematicii 
pure (îndeosebi în “teoria mulțimilor și în 
*algebră) și în cel al logicii matematice (în- 
deosebi în *metamatematică). De cea mai 
mare însemnătate pentru filozofie au fost 
cercetările sale de pionierat în domeniul 
*semanticii, metoda sa de formalizare sis- 
tematică a relaţiilor dintre expresii şi obiec- 
tele pe care ele le denotează, precum și 
definiția dată de el adevărului pentru lim- 
bajele logice formalizate. Aceasta din urmă 
a fost prezentată în Der Wahrheirsbegriff in 
den Formalisierten Sprachen (1935) (tra- 
dusă în engleză sub titlul The Concept of 
Truth in Formalized Languages, în volu- 
mul Logic, Semantics, Metamathematics 
(1956)). Tarski însuşi nu s-a pronunțat 
ferm asupra posibilității de a aplica defini- 
ţia adevărului dată de el la limbile naturale, 
dar mulți filozofi ai limbajului au socotit 
profitabil să utilizeze teoria tarskiană a ade- 
vărului ca bază pentru o teorie a *semnifi- 
caţiei. Vezi teoria adevărului-coresponden- 
ță; interpretare; definiţia adevărului, teoria 
adevărului. 


tautologie. Termen care a căpătat o accep- 
țiune specializată în domeniul logicii, de- 
semnând aici un *compus verifuncțional 
care e adevărat pentru toate atribuirile posi- 


Teilhard de Chardin î 


bile de valori de adevăr propoziţiilor com- 
ponente (vezi valoare de adevăr). *Tabelul 
de adevăr pentru o tautologie cuprinde, 
aşadar, numai A-uri în coloana finală. De 
exemplu 


p va v -p 
AAAA FA 
AA FA FA 
FAAAARFE 
FEFFAARF 


(0) (1) (0) (2) (1) (0) 

e o tautologie, deoarece este adevărată ori- 
care ar fi în fapt valorile de adevăr ale lui p 
şi aq, după cum se vede din ultima coloană 
în ordinea scrierii (cea marcată cu (2), de 
sub conectorul principal, v). Din acest mo- 
tiv se poate spune că o tautologie este o 
propoziţie goală de conţinut, care nu spune 
nimic despre cum stau lucrurile în lume, 
dat fiind că valoarea ei de adevăr este inde- 
pendentă de asta. Ea este un adevăr logic și 
nu factual; este adevărată datorită naturii 
operatorilor utilizaţi în construcția ei și nu 
pentru că lucrurile din lume sînt aşa cum 
enunţul spune că sînt. Vezi și validitate şi 
adevăr. 


Teilhard de Chardin, Pierre (1881-1955). 
lezuit francez, geolog, paleontolog și filo- 
zof. A ţinut prelegeri de știință pură la Co- 
legiul iezuit din Cairo, iar din 1918 a fost 
profesor de geologie la Institutul catolic din 
Paris. Graţie cercetărilor de paleontologie 
făcute în China și în Asia Centrală, a do- 
bîndit prestigiu ştiinţific. Deoarece însă 
ideile filozofice la care a ajuns veneau în 
conflict cu doctrinele religioase, i s-a inter- 
zis să predea, iar lucrările sale au fost pu- 
blicate postum. 

Le phenomene humain (scrisă între 1938 
şi 1940) şi Le milieu divin (1957) formu- 
lează două principii de bază ale evoluţiei 
materiei organice: non-finalitatea și com- 
plexificarea. Ele explică de ce homo sa- 
piens este singura specie care rezistă divi- 
zării în noi specii. Ambele lucrări cuprind 
speculaţii transcendentale menite să dove- 
dească existenţa lui Dumnezeu. 


d iau 

teism. Credinţă în Dumnezeu înţeles drept 
unicul creator, atotputernic şi atotştiutor, a 
tot ce există în afara sa. Dumnezeu e privit 
drept o Fiinţă distinctă de creaţia sa, deşi se 
manifestă prin ea, şi totodată esenţial per- 
sonală, care poartă de grijă oamenilor și 
comunică cu ei, iar aceştia îi datorează o 
ascultare totală şi o venerație nemărginită. 
Teismul e, după cum se vede, un element 
central al întregii tradiţii religioase iudeo- 
creştine. 

Problemele filozofice pe care le ridică 
teismul sînt în primul rînd cele ale menţi- 
netii diverselor elemente ale acestei con- 
cepții despre divinitate într-o unitate coe- 
rentă. De pildă, în ce mod se poate afirma 
natura nelimitată a lui Dumnezeu evitînd 
totuşi panteismul sau negarea libertăţii 
umane sau credinţa că toate noțiunile îm- 
prumutate din lumea finită sînt iremediabil 
inadecvate și derutante dacă sînt aplicate la 
Dumnezeu. Pe de altă parte, în ce mod poa- 
te fi susținută independenţa creaţiei fără a-l 
gîndi pe Dumnezeu doar ca pe o Cauză pri- 
mă care după actul creator inițial lasă total 
mersul lumii în seama legilor naturii. Mai 
departe, se mai pune problema de a împăca 
bunătatea și atotputernicia Creatorului cu 
prezența răului în creație. În fine, chiar da- 
că concepția se dovedeşte lăuntric coeren- 
tă, se pune întrebarea ce temeiuri avem de a 
susţine că îi corespunde în fapt ceva. Com- 
pară deism; panteism. 


teleologie. 1. Doctrina că totul în lume a 
fost conceput de Dumnezeu în așa fel încît 
să-i slujească omului. Vezi și argumentul 
teleologic. 2. Teoria sau studiul finalităţii 
din natură. Neîndoielnic, anumite fenome- 
ne par a putea fi explicate mai bine prin 
scopuri sau intenţii decît prin cauze antece- 
dente. Explicaţia teleologică pare a fi tipică 
pentru lumea vie sau organică — pentru 
plante, animale, oameni. Astfel, comporta- 
mentului animal i se potriveşte uneori cel 
mai bine o descriere prin prisma scopului 
urmărit (de pildă, căutarea hranei), activi- 
tatea unui jucător de șah poate fi înțeleasă 
în funcţie de scopul urmărit de el — câşti- 


garea partidei. 


*Kant, în Krizik der Urteilskraft (Criti- 
ca facultăţii de judecare) s-a ocupat pe larg 
de judecăţile teleologice. Tema este dezbă- 
tută intens în filozofia contemporană a 
ştiinţei, îndeosebi în legătură cu biologia şi 
cu psihologia, existînd multe încercări de a 
arăta că explicaţiile teleologice nu explică 
de fapt, aşa cum pare la prima vedere, eve- 
nimente prezente prin evenimente viitoare. 


telepatie. Vezi percepţie extrasenzorială; 
precogniţie. 


temă. Vezi inferenţă, regulă de. 


teodicee. Încercare de a „îndreptăţi purta- 
rea lui Dumnezeu față de oameni“, rezol- 
vînd problema pe care răul o ridică pentru 
teist. Cuvîntul derivă din titlul Teodiceei 
lui *Leibniz. Dat fiind că o Fiinţă perfectă 
şi atotputernică trebuie să fi creat „cea mai 
bună dintre lumile posibile“, cum se poate 
împăca aceasta cu faptele vizibile ale aces- 
tei lumi și cu credinţele tradiționale despre 
lumea de dincolo? „Opera cea mai demnă 
de înţelepciunea lui... Dumnezeu cuprinde 
în ea... osînda veșnică a majorității oame- 
nilor.“* 


teologie naturală și teologie revelată. În- 
cercarea de a dovedi existenţa lui Dumne- 
zeu, iar uneori şi nemurirea oamenilor, din 
premise furnizate de observarea mersului 
obișnuit al naturii. Unul din cele mai cele- 
bre specimene în acest sens îl constituie 
cele *cinci căi ale Sf. *Toma d' Aquino, iar 
un altul se află cuprins în Natural Theology 
(1802) a lui William Paley. Uneori se con- 
sideră însă că obiectul postulat al acestor 
studii se dezvăluie în mod voit altfel, mult 
mai deplin; examinarea conţinutului şi a 
implicaţiilor acestei dezvăluiri se cheamă 
teologie revelată. Lucrarea lui Paley Evi- 
dences of Christianity (1794) analizează în 
ce chip pot fi identificate fără greş fenome- 
nele revelatorii de acest fel. Cel puţin unele 
din aceste mărturii sînt considerate miracu- 
loase și deci supranaturale. Dintre ele, une- 
le pot fi elemente constitutive ale mesajului 
însuşi, pe cînd altele reprezintă adeveriri 


335 


teorema lui Godel 7 


exterioare ale autenticităţii lui (vezi mira- 
col). 


teoremă. 1. (a unei teorii axiomatice) 
Enunţ ce poate fi demonstrat pornind de la 
axiome; adică enunţ ce apare drept con- 
cluzie a unei deducţii valide ce nu are ca 
premise decît axiome ale respectivei teorii. 
Vezi axiomă. 2. (despre un *sistem de de- 
ducţie naturală) Enunţ care poate fi demon- 
strat; adică, enunţ care apare drept conclu- 
zie a unui raţionament construit în confor- 
mitate cu regulile sistemului şi pentru care 
nu există premise. 


teorema lui Bayes. Teorema publicată 
postum, în 1763, a lui Thomas Bayes 
(1702-1761), care dă o expresie pentru 
probabilitatea unei ipoteze, h, dacă o anu- 
mită informaţie, e, se adaugă cunoştinţelor 
antecedente, a. Teorema spune că probabi- 
litatea lui h relativ la e & a este egală cu 
probabilitatea lui h relativ la a înmulțită cu 
probabilitatea lui e relativ la h & a și îm- 
părțită la probabilitatea lui e relativă la a. 
Aceasta înseamnă că date antecedent im- 
probabile, dar a căror apariţie este verosi- 
milă în caz că ipoteza e adevărată, sporesc 
cel mai mult probabilitatea unei ipoteze. 
Aplicarea teoremei poate fi controversată, 
dat fiind că de multe ori nu e clar în ce mod 
se justifică atribuirile de probabilități ante- 
cedente. 


teorema lui Church. Teorema formulată 
în 1936 de Alonzo Church, conform căreia 
nu există *algoritm pentru calculul funcțio- 
nal de ordinul întîi, nici pentru teoriile mai 
tari decît el, cum este aritmetica. O teorie 
formală poate să constea dintr-un număr de 
postulate (axiome) şi de reguli pentru obţi- 
nerea (demonstrarea) din postulate a noi 
propoziţii. Se pune întrebarea dacă există 
un algoritm sau procedeu mecanic care, du- 
pă un număr finit de pași, să ne spună dacă 
o propoziţie oarecare a limbajului este sau 
nu teoremă. În timp ce pentru calculul pro- 
poziţional există un atare algoritm, teorema 
lui Church neagă existenţa unei asemenea 
soluții pentru sisteme mai complexe. 


teorema lui Godel. Demonstrația, publi- 
cată de Kurt Gâdel în 1931, că în orice 
*sistem formal de aritmetică există propo- 
ziţii formal nedecidabile. Mai precis, prima 
teoremă de incompletitudine a lui Gădel 
(ea este cea vizată de obicei prin expresia 
„teorema lui Gădel') spune că în orice sis- 
tem formal de aritmetică, S, va exista o 
propoziţie P a limbajului lui S astfel încît, 
dacă S e consistent, nici P nici non-P nu 
pot fi demonstrate în $. Tehnica folosită în 
demonstrarea acestui rezultat constă în a 
traduce *sintaxa limbajului lui $ în aritme- 
tică, S devenind astfel capabil să reprezinte 
propria-i sintaxă. Aceasta permite să se 
arate că există cu necesitate o propoziţie P 
a lui $ interpretabilă (foarte aproximativ) 
ca spunînd „Eu nu sînt demonstrabilă“. Se 
demonstrează, acum, că dacă S e consis- 
tent, această propoziţie nu este demonstra- 
bilă şi deci, după cum se argumentează 
uneori, P e cu necesitate adevărată. Acest 
din urmă pas i-a făcut pe unii să afirme că 
teorema lui Gâdel demonstrează superiori- 
tatea oamenilor asupra maşinilor — oame- 
nii pot să demonstreze propoziţii pe care nu 
le poate demonstra nici o mașină (progra- 
mată cu axiomele şi regulile unui sistem 
formal). 

Această afirmaţie nu ţine seamă însă de 
faptul că demonstraţia teoremei îngăduie 
doar concluzia că dacă S este consistent, în 
el nu sînt demonstrabile nici P, nici non-P. 
De unde nu se poate conchide mai departe 
că P nu e demonstrabilă în S şi că deci este 
cu necesitate adevărată, fără să se fi de- 
monstrat consistenţa lui S. Mai mult chiar, 
dat fiind că demonstraţia lui Gâdel este for- 
malizabilă în S, se poate spune că o maşină 
T poate demonstra despre o altă mașină, T', 
că dacă T' e consistentă, atunci există o 
propoziţie pe care 7” nu o poate demonstra. 
Dar 7” ar putea să demonstreze exact ace- 
laşi lucru despre 7. Teorema nu dovedește 
deci că oamenii sînt superiori maşinilor 
(vezi și complet). 

Faptul că prima demonstraţie de incom- 
pletitudine poate fi formalizată în S permite 
derivarea drept corolar a celei de a doua 


teorema lui Liwenheim-Skolem 

teoreme de incompletitudine. Aceasta spu- 
ne că nu se poate demonstra consistenţa 
unui sistem formal de aritmetică folosind 
mijloace formalizabile în cadrul său. Acest 
rezultat a compromis perspectivele de rea- 
lizare a programului hilbertian de funda- 
mentare a matematicii (vezi formalism), 
deoarece Hilbert sperase să justifice utiliza- 
rea, în analiza matematică de exemplu, a 
noțiunii de infinit arătînd că consistenţa 
unui sistem formal care reglementează uti- 
lizarea ei ar putea fi demonstrată folosind 
doar metode finitiste (vezi finitism). Prin 
asta s-ar fi demonstrat.că noțiunea de in- 
finit ar putea fi considerată doar un artificiu 
de calcul a cărui utilizare este legitimă prin 
faptul că nu e generatoare de erori, și justi- 
ficată prin faptul că face calculul mai eco- 
nomic. Însă metodele finitiste preconizate 
de Hilbert sînt formalizabile în cadrul unui 
sistem formal de aritmetică, ceea ce arată 
inadecvarea lor la obiectivul lui Hilbert. 


teorema lui Liwenheim-Skolem. Demon- 
strația, oferită în 1915 de Liwenheim, că 
orice mulțime finită T de propoziţii care are 
un *modei are un *model numărabil, rezul- 
tat generalizat în 1920 de Skolem la cazul 
cînd I e o mulțime de propoziţii numărabil 
infinită. 

Acesta dă naştere așa-numitului paradox 
al lui Skolem, pentru că teoria numerelor 
reale poate fi formalizată într-un sistem 
avînd o infinitate numărabilă de axiome. În 
acest sistem se poate demonstra că mulţi- 
mea numerelor reale este ne-numărabil in- 
finită. Dar aplicarea rezultatului lui Skolem 
la sistem înseamnă că dacă sistemul e con- 
sistent (are un model), el are un model nu- 
mărabil (un model în care există doar o in- 
finitate numărabilă de „numere reale“). 


teoria adevărului-coerență. Teorie despre 
natura *adevărului, asociată *idealismului 
obiectiv. Ea spune că adevărul e esenţial- 
mente un sistem, înțelegînd prin asta că 
progresul cunoașterii este progres spre un 
sistem de gîndire unic şi complet și că ade- 
vărul e predicabil numai despre acest sis- 
tem. Aceasta conduce logic la concepția că 


ceea ce în mod normal numim Propoziţii 
„ade vărate“' sau „false“ ar trebui de fapt nu- 
mit Propoziţii parțial adevărate sau parţial 
false. Susţinătorii acestei teorii țin să pre- 
cizeze că coerenţa despre care ei vorbesc 
este o proprietate despre care trebuie vorbit 
doar în cazul unui sistem concret, din care 
fac parte experiențe umane; nu şi în cazul 
sistemelor abstracte ale matematicii sau lo- 
gicii, unde sînt posibile mai multe sisteme 
reciproc incompatibile. Teoria coerenţei 
trebuie de asemenea deosebită de conside- 
rarea coerenţei drept criteriu al adevărului. 
Potrivit acestui din urmă punct de vedere, o 
Propoziţie poate fi acceptată ca adevărată 
dacă se armonizează cu alte Propoziţii, de- 
spre care se știe că sînt adevărate; dar nu se 
sugerează că adevărul acestor propoziţii re- 
zidă în coerenţa lor. 


teoria adevărului-corespondenţă. Luată 
în sensul cel mai larg, teza că *adevărul 
este concordanța cu realitatea — că el con- 
stă în corespondența dintre (de exemplu) 
un enunț și „starea de fapt a lucrurilor“. În 
sens mai restrâns, teza că adevărul e o pro- 
prietate relaţională, că tot ce e adevărat — 
propoziţie, Propoziţie, enunţ, opinie — este 
aşa în virtutea relaţiei sale cu altceva, de 
obicei cu un fapt. Corespondenţa poate fi 
caracterizată mai îndeaproape ca fiind de 
felul relaţiei dintre un nume şi lucrul numit 
sau dintre un tablou şi ceea ce el înfăţişează 
sau ca o combinaţie de relații eterogene (de 
pildă, cea de a denumi şi cea de a exprima). 
Una din dificultăți o constituie distingerea 
cu claritate a celor două relaze — conţinu- 
tul enunțat sau crezut și faptul respectiv. 
Căci dacă faptele au constituenți şi sînt în 
privinţa structurii aidoma Propoziţiilor, în- 
cât există, bunăoară, fapte negative sau fap- 
te generale, nu sînt oare faptele tocmai Pro- 
poziţii (adevărate)? Dar nu e deloc clar în 
ce fel — sau dacă — structura discernabilă 
într-o Propoziţie sau enunţ oglindește sau 
corespunde structurii unui fapt sau a unei 
stări de lucruri. Am putea încerca, așa cum 
a făcut *Tarski, să formulăm condiţiile de 
adevăr pentru propoziţiile complexe cu re- 
ferire la cele ale propoziţiilor celor mai 

simple, care sînt, la rîndul lor, adevărate 
dacă sînt alcătuite din elemente despre care 
se poate arăta că se combină în mod sis- 
tematic spre a spune ce se întîmplă sau cum 
stau lucrurile. Potrivit unui alt punct de ve- 
dere, formulat de F. P. Ramsey şi A. N. 
Prior, am putea renunța la termenul „cores- 
pondență“ fără să abandonăm spiritul teo- 
riei, echivalînd formularea „X crede adevă- 
rat că p“ cu formularea mai simplă „X 
crede că p, şip“. 


teoria clasică a probabilității. Vezi proba- 
bilitate. 


teoria cuantificării. Calculul predicatelor. 
Vezi calcul. 


teoria deciziei. Teorie ce studiază situaţiile 
în care se ivește o problemă de decizie — 
situaţie în care, de regulă, sîntem confrun- 
taţi cu o mulțime de acțiuni alternative și 
nu știm cu certitudine consecinţele nici 
uneia sau ale unora din ele. Problema e de a 
decide ce acţiune să întreprindem, adică de 
a şti care acţiune este mai rațională relativ 
la informaţia disponibilă. 

Un mod obişnuit de a proceda constă în a 
atribui probabilități producerii consecințe- 
lor fiecărei acţiuni, a estima utilităţile (bu- 
năstare, fericire etc.) asociate fiecărei con- 
secințe şi apoi a alege ca fiind cea mai 


"rațională acțiunea cu cea mai mare utilitate 


anticipată. În multe situaţii însă informaţia 
inadecvată poate face cu neputinţă atribui- 
rea de probabilități sau estimarea utilităţilor 
cu certitudine sau cvasicertitudine. Abor- 
darea descrisă nu iaân considerație nici evi- 
tarea riscurilor. 

Ca reacţie față de aceste carenţe, s-au 
adoptat principii mai slabe, ca, de pildă, 
principiul minimax (maximin), care reco- 
mandă alegerea acțiunii care are în cazul 
cel mai rău o consecință mai bună decît cea 
mai rea consecință a oricărei acţiuni alter- 
native. Acest principiu este adesea criticat 
ca fiind prea conservator, exceptînd o clasă 
mică de situații (jocurile cu sumă zero în 
care oponenții celui ce aplică strategia sînt 
raționali). 


teoria identităţii spirit-corp ] 


Una din problemele principale pe care le 
întâmpină teoria deciziei este inexistența 
unei idei general acceptate privitoare la ce 
anume comportă o decizie rațională. S-a în- 
cercat elaborarea de axiome (postulate) pe 
care trebuie să le satisfacă orice concept in- 
tuitiv de raționalitate. Se pare că criteriile 
sugerate nu satisfac toate axiomele de acest 
fel. Vezi și teoria jocurilor. 


teoria demonstraţiei. Studiul sintactic al 
sistemelor formale, constând în examinarea 
structurii demonstrațiilor ce pot fi construi- 
te în ele. O *demonstrație într-un *sistem 
formal este o structură simbolică ce poate fi 
caracterizată și numai cu referire la *sin- 
taxa sistemului. Natura acestei structuri 
este determinată de axiomele și/sau regulile 
de inferenţă ale sistemului (vezi axiomă; in- 
ferenţă, regulă de i.). Fiind astfel de struc- 
turi, demonstrațiile însele devin obiecte ce 
pot fi studiate folosind tehnici matematice. 
În particular, dat fiind că demonstrațiile din 
sistemele formale sînt structuri finite, ele 
pot fi studiate folosind metode relativ sla- 
be, adică de teoria numerelor, finitiste, sau 
constructive. Prin contrast cu această situa- 
ție, *teoria modelelor (studiul semantic al 
sistemelor formale prin intermediul inter- 
pretărilor lor) reclamă metode tari, adică 
infinitiste și non-constructive. 


teoria heliocentrică. Teoria, formulată 
pentru prima dată de Aristarh din Samos 
(310-230 a.Chr.), că Pământul și planetele 
se rotesc în jurul Soarelui, care este fix, și 
că Pămîntul, în timpul mișcării sale pe or- 
bită, se roteşte și în jurul propriei sale axe. 
Resuscitată de *Copernic în respingerea 
*sistemului ptolemeic și susținută de *Ga- 
lilei, ideea că Pămîntul nu se află în centrul 
Universului a întîmpinat rezistență atât pe 
vremea lui Aristarh, cât şi în Europa seco- 
lelor al XVI-lea și al XVII-lea, pe motiv că 
depreciază locul omului în Univers. 


teoria identităţii spirit-corp. Teorie mate- 
rialistă a conştiinţei (vezi materialism), care 
identifică prezenţa diferitelor stări de con- 
ştiinţă cu prezenţa stării neurofiziologice 


d [i teoria jocurilor 


338 


corespunzătoare. Susține că modalitățile 
conștiinței, cum sînt ivirea anumitor gîn- 
duri, sentimente sau dorinţe nu pot fi con- 
siderate a forma o clasă aparte de entităţi 
sau fenomene și că între evenimentele psi- 
hice și cele fizice nu există doar o corelație 
particulară de un fel sau altul (compară 
epifenomenalism; paralelism psihofizic); în 
realitate, termenii mentalişti şi cei fizica- 
lişti descriu unul şi același eveniment. 
Identitatea afirmată nu este logică, ci em- 
pirică sau contingentă: enunțurile privitoa- 
re la evenimente psihice nu sînt sinonime 
cu cele privitoare la stări neurofiziologice, 
nici nu sînt analizabile cu ajutorul acestora 
(compară behaviorism). 


teoria jocurilor. Teorie matematică avînd 
ca obiect situaţii de tipul celor de joc în 
care participanții urmăresc să maximizeze 
o anumită proprietate (cum e, de pildă, uti- 
litatea) în situații de incertitudine, ținînd 
cont nu doar de starea de fapt, ci și de ac- 
ţiunile altor jucători ale căror interese pot fi 
opuse sau paralele celor ale participantului 
considerat. În mod tipic, cînd decidem ce 
vom face trebuie să prezicem acţiunile alto- 
ra știind că ei înșiși, cînd decid ce acţiune 
să întreprindă, vor prezice acțiunile altora, 
inclusiv pe ale noastre. Complexitatea poa- 
te creşte prin admiterea de coaliții între 
jucători. Teoria jocurilor a fost folosită la 
analiza și calcularea strategiilor optime în 
situaţii de joc, cum sînt afacerile, războiul, 
politica şi activitățile sociale. În secolul al 
XX-lea a fost dezvoltată amplu de John 
von Neumann (1903-1957) şi Oskar Mor- 
genstern (1902). Vezi și teoria deciziei. 


teoria modelelor. Ramură a logicii mate- 
matice care studiază relaţiile şi proprietăţile 
logice ale sistemelor formale prin interme- 
diul modelelor lor, adică al interpretănlor 
mulțimiste (vezi model al unui sistem for- 
mal). Noţiunile de validitate, consecință şi 
independenţă capătă definiţii model-teore- 
tice. Astfel, dacă S e un sistem formal, iar A 
şi B sînt propoziţii ale limbajului lui S, 
atunci B e o consecinţă a lui A în S dacă şi 
numai dacă B este adevărată în toate mode- 


lele lui $ în care este adevărată A; A este 
validă în S dacă și numai dacă este adevă- 
rată în toate modelele lui S; B este indepen- 
dentă de axiomele lui $ dacă şi numai dacă 
există un model al lui $ în care B este ade- 
vărată și un model în care B este falsă. 


teoria mulțimilor. Domeniu iniţiat şi dez- 
voltat de *Cantor, între 1874 şi 1897, iar 
apoi de *Russell și Zermelo. Motivul iniţial 
al formulării teoriei mulțimilor l-au con- 
stituit problemele ridicate de investigarea 
anumitor tipuri de mulţimi infinite de 
numere reale şi recunoaşterea necesității 
unei teorii a infinitului. Russell a arătat mai 
apoi că cea mai mare parte a matematicii 
curente poate fi dedusă în cadrul teoriei 
mulțimilor. Descoperirea *paradoxului lui 
Burali-Forti şi a *paradoxului lui Cantor a 
pus sub semnul întrebării „mărimea“ şi 
existența anumitor mulțimi, iar *paradoxul 
lui Russell a arătat inconsistenţa concepţiei 
nerestrînse despre mulțimi ca fiind deter- 
minate de toate predicatele (condiţiile). Ca 
reacţie la aceste paradoxuri, Russell a dez- 
voltat o teorie axiomatizată (a mulțimilor) 
în care se consideră că mulțimile formează 
o ierarhie de tipuri. Oricărei mulțimi i se 
atribuie un tip în așa fel încît fiecare dintre 
elementele sale este de un tip inferior. 
Axiomatizarea teoriei mulțimilor datorată 
lui Zermelo restrînge existența mulțimilor . 
determinate de un predicat la mulțimile ale 
căror elemente sînt elementele unei mul- 
țimi date şi satisfac respectivul predicat. 
Pentru a se asigura deducerea matematicii, 
se cer atunci adăugate noi axiome privitoa- 
re la existența mulțimilor. 

Una dintre acestea, *axioma alegerii, a 
prilejuit controverse. În formulare nerigu- 
roasă, ea spune că pentru orice mulțime X 
ale cărei elemente sînt toate mulțimi nevide 
fără elemente comune, există un mod de a 
selecta (o funcţie de alegere) exact cîte un 
element din fiecare membru al lui X. O altă 
problemă, formulată pentru prima dată de 
Cantor, este dacă numărul cardinal asociat 
mulțimii numerelor reale este sau nu cel 
mai mic cardinal mai mare decît numărul 
cardinal asociat mulțimii numerelor natura- 

le (vezi număr). Paul Cohen a publicat re- 
cent o contribuţie în aceste domenii. 


teoria probabilităților. Teoria matematică 
a probabilităților ne oferă mijloacele de a 
calcula probabilitatea anumitor evenimente 
cînd cunoaştem probabilitățile altora. De 
pildă, putem calcula probabilitatea de a 
cădea de două ori „şase“ în două aruncări 
ale unui zar dacă fiecare din feţele lui poate 
cădea cu o probabilitate de unu la șase; sau 
probabilitatea formării unui careu de valeţi 
cînd fiecare carte are şanse egale de a fi 
trasă din pachet. Din aritmetica unor ase- 
menea combinaţii, investigată în secolul al 
XVII-lea de către *Pascal şi Fermat, s-a 
dezvoltat ulterior o teorie generală a măsu- 
rilor pe mulțimi, care corespund valorilor 
posibile ale unei variabile aleatoare (vezi 


aleatoriu, caracter). Cea mai cunoscută . 


axiomatizare a ei se datorește matematicia- 
nului rus Kolmogorov (1903—). 

Probleme filozofice apar în legătură cu 
aplicarea calculului matematic. Ce se înțe- 
lege prin afirmaţia că un eveniment, o pro- 
poziţie sau o teorie sînt probabile? Ce fel 
de fapt corespunde judecății că ceva este 
probabil și ce fel de probe îndreptățesc o 
atare judecată? Dificultatea vine în parte 
din faptul că uneori o atare judecată este 
formulată pe temeiul unei informaţii obți- 
nute în urma repetării unui număr mare de 
încercări, ca de pildă atunci cînd prin arun- 
cări încercăm să vedem dacă un zar nu este 
cumva neregulat, iar alteori judecata e de- 
rivată prin calcul pe baza unor probabilități 
considerate cunoscute a priori. Ar fi totuși 
pripit să se afirme de-a dreptul că ideea e 
ambiguă, deşi unii filozofi au înclinat să 
afirme asta. 

Teoria clasică a probabilităților susţinea 
că judecăţile de probabilitate descriu mul- 
țimi de așa-numite alternative echiposibile. 
Judecata iniţială de echiposibilitate, în vi- 
ziunea unor autori ca Jacques Bernoulli și 
*Laplace, se formula folosind principiul 
*indiferenţei. Aceasta nu e o explicaţie sa- 
tisfăcătoare a semnificației cuvîntului „pro- 
babil“, deoarece în ideea de „echiposibili- 
tate““ este prezentă disimulat o judecată de 


egalitate între posibilităţi. În plus, ea nu 
sugerează un mod suficient de cuprinzător 
de cunoaștere a judecăților de probabilitate; 
căci deşi în unele cercetări se pot atribui 
diverselor elemente probabilități egale, nu 
în toate cercetările se poate proceda așa. De 
exemplu, probabilitatea ca un englez de sex 
bărbătesc să aibă înălțimea între 1,65 şi 
1,80 m se judecă pornind pur şi simplu de 
la distribuția empiric dată a înălțimilor în 
cadrul populaţiei. 

Impresionaţi de astfel de exemple, mulţi 
filozofi adoptă teoria probabilității ca frec- 
venţă în serii lungi de încercări, teorie po- 
trivit căreia probabilitatea ca un lucru G să 
aibă o proprietate F nu este altceva decît 
frecvenţa de F-uri printre G-uri în serii 
lungi, adică limita spre care tinde proporţia 
de F-uri. După von Mises, aceasta limitea- 
ză judecăţile de probabilitate la clase pen- 
tru care o asemenea limită există şi care sa- 
tisfac şi alte constrângeri ce le transformă în 
colective (vezi colectiv). Şi împiedică 
enunțarea unei asemenea judecăți despre 
un eveniment individual (cum ar fi un anu- 
mit accident de circulaţie particular), deoa- 
rece orice individ face parte din multe clase 
diferite, unde proprietatea are frecvențe-li- 
mită diferite. Este însă oarecum extrava- 
gant să se facă din probabilitate o idee atât 
de rafinat teoretică, anevoie de cunoscut şi 
totodată lipsită de relevanță imediată pen- 
tru încrederea pe termen scurt în produce- 
rea diferitelor evenimente. Teorii frecven- 
țiale mai subtile, precum aceea a lui Braith- 
waite, privesc legătura dintre frecvenţă şi 
probabilitate ca fiind nu de natură defini- 
țională, ci ca ținînd de existenţa unor reguli 
din care aflăm cînd anume un ansamblu de 
date ne îndreptățește să acceptăm sau să 
respingem o anume judecată de probabili- 
tate. 

O abordare contemporană influentă, 
avînd drept pionieri pe F. P. *Ramsey şi 
Bruno de Finetti, se mulţumeşte să asigure 
legăturile dintre frecvenţă şi probabilitate 
prin *teorema lui Bernoulli şi priveşte ju- 
decăţile de probabilitate ca nefiind decît 
expresii subiective ale încrederii, supuse nu 

unor constrângeri empirice, ci doar cerinţei 
de coerență. Prin aceasta sînt excluse atri- 
buiri de probabilități care ar face ca, pari- 
ind pe ele, să pierzi în orice eventualitate. 
Această abordare înlătură ideea că proba- 
bilitățile sînt ceva dat care rămîne doar de 
descoperit şi asigură o strânsă legătură între 
probabilități și practică. Principala proble- 
mă cu care ea se confruntă constă în aceea 
că constrîngerea de coerență se aplică unei 
persoane particulare la un moment particu- 
lar şi ca atare permite oricui să-și schimbe 
părerea şi să emită judecăți oricît de bizare, 
indiferent de informaţia existentă. Conform 
acestei abordări, n-ar fi irațional, de pildă, 
să se susțină că probabilitatea ca în anul 
următor să plouă la New York într-o bună 
zi este de numai unu la șase. | 

Probabilitatea teoriilor a fost analizată ca 
o relaţie logică între teorie şi o clasă de date 
empirice. ]. M. *Keynes şi C. D. *Broad, 
urmaţi de *Carnap, Kneale şi alții, au în- 
cercat să definească această relație logică 
esențială, dar demersul lor s-a lovit de difi- 
cultăţile teoriei *confirmării; el nu poate 
evita nici problema care a dat atîta bătaie 
de cap teoriei clasice: aceea că fără un 
input a priori de judecăţi de probabilitate 
nu se poate obține o evaluare finală. Mai 
trebuie observat, în încheiere, că, într-un 
sens foarte curent, a spune „probabil că p“ 
nu înseamnă, desigur, a spune ceva nici de- 
spre datele disponibile, nici despre frecven- 
ţa relativă, ci doar a aserta p cu precauţie. 
Vezi şi ştiinţă, filozofia ş. 


teoria reprezentativă a percepției. Con- 
cepția cunoscută şi sub numele de *repre- 
zentaţionalism sau reprezentaţionism. 


termen. 1. (în logica aristotelică) Aristotel, 
care a introdus practica simbolizării rațio- 
namentelor în vederea degajării formelor 
lor, numeşte termen „acela în care propozi- 
ţia se descompune, adică atît predicatul cît 
și acela despre care el se enunță, prin adău- 
garea lui «este» sau a lui «nu este»“. În 
această formulare se presupune că propozi- 
ţia e simplă şi nu face decit să aserteze (sau 
să nege) că ceva (predicatul) se aplică la 


altceva (subiectul), ca în „Socrate e om“, 
unde „Socrate“ şi „om“ sînt termenii (fer- 
mini) propoziției ce predică „om“ despre 
„Socrate“. Se introduc apoi literele A, B, C 
ca simboluri pentru termeni, o propoziţie 
de felul „Omul e un animal“ fiind reprezen- 
tată sub forma „„A este B“. Din această de- 
finiţie, care vorbeşte doar despre termeni ai 
unei propoziţii date, se derivă o noțiune de 
termen nerelativă, fiind numită termen ori- 
ce expresie care poate să figureze ca su- 
biect sau ca predicat într-o propoziţie aser- 
torică (dar poate, tot aşa, să figureze într-o 
componentă subordonată a unei propoziţii 
complexe). Definiţi în acest fel, termenii 
pot fi singulari sau generali. Un termen sin- 
gular, precum „Socrate“ sau „această car- 
te“, poate figura numai ca subiect al unei 
propoziţii, niciodată ca predicat, pe cînd un 


“ termen general, de pildă „om“, fiind apli- 


cabil mai multor indivizi, poate figura fie 
ca subiect, precum în „Omul e rațional“, fie 
ca predicat, precum în „Socrate e om“. 
2. (în logica sau calculul predicatelor) Cînd 
se operează o distincţie de gen între subiec- 
te şi predicate în aşa fel încît despre nici o 
expresie să nu se poată spune că funcțio- 
nează logic ca subiect într-o propoziție și 
ca predicat într-o alta, prin „termen“ se în- 
țelege întotdeauna un termen singular, 
adică o expresie ce denotează un anume 
lucru sau o anume persoană. Din această 
categorie fac parte nu numai *numele pro- 
prii ca „Muntele Everest“ sau „Platon“, ci 
şi *descripţiile definite de felul „capitala 
Poloniei“ sau „rădăcina pătrată pozitivă din 
patru“. 


termen major. Termenul *predicat al con- 
cluziei unui *silogism categoric. 


termen mediu. Vezi silogism. 


termen minor. Termenul subiect al con- 
cluziei unui *silogism categoric. 


Thales din Milet. Primul cercetător grec al 
naturii lucrurilor luate în ansamblu. Singu- 
ra dată fermă pe care o avem despre viața 
lui Thales este 585 a.Chr., anul eclipsei pe 
care el a prevăzut-o, probabil sprijinindu-se 

tipuri ? 


pe cunoştinţele astronomilor babilonieni. 
Unele relatări anecdotice vorbesc despre 
lipsa sa de spirit practic, dar și despre o afa- 

" cere izbutită pe care a pus-o la cale închi- 
riind cu anticipație prese de ulei într-un an 
cu o recoltă bogată de măsline. Încercarea 
sa de a formula o viziune raționalistă de- 
spre lumea fenomenală, în opoziţie cu vi- 
ziunile mitologice, pare să fi fost bazată pe 
credința că apa e un fel de principiu prim al 
naturii, idee derivată probabil din mituri 
cosmogonice egiptene sau babiloniene 
(vezi cosmogonie). 


Theaitetos (c. 414-c. 369 a.Chr.). Mate- 
matician grec care a întemeiat împreună cu 
“Platon *Academia din Atena și ale cărui 
lucrări au fost mai tîrziu folosite de 
*Euclid. Dialogul platonician Theaitetos 
este consacrat problemei definirii „cunoaş- 
terii“. 

Theofrast (c. 370-c. 288 a.Chr.). Polimat 
şi filozof peripatetic; elev, colaborator şi 
succesor al lui Aristotel la conducerea *Li- 
ceului. Dintre lucrările lui Theofrast ajunse 
pînă la noi fac parte scrierea taxonomică 
Cercetări despre plante, Cauzele plantelor 
(despre fiziologia plantelor), scrierea doxo- 
grafică Despre percepție (făcînd parte din 
lucrarea pierdută Opiniile filozofilor natu- 
rii), zece scurte eseuri pe teme științifice, 
Caracterele constînd din 30 de schițe ce 
zugrăvesc, mai mult în scopuri literare de- 
cît etice, diferite tipuri de vicii, cusururi şi 
anomalii caracteriale. Minte empirică, cer- 
cetător mai mult decît filozof, Theofrast a 
continuat opera lui Aristotel, modificîndu-i 
unele din aspectele mai speculative. 


thomism (sau tomism). Filozofia sfîntului 
“Toma d'Aquino şi a discipolilor săi inte- 
lectuali. Vezi și neothomism. 


Thoreau, Henry David (1817-1862). Scrii- 
tor, poet și filozof transcendentalist ameri- 
can, prieten şi colaborator al lui *Emerson. 
Scrierile sale discută în principal despre 
posibilitățile culturii umane înăuntrul unui 
mediu natural. Walden (1854) îşi afirmă 
credinţa în „indiscutabila capacitate a omu- 


lui de a-și înnobila viața prin strădanie con- 
ştientă“. 


Tillich, Paul (1886-1965). Pastor luteran 
născut în Germania, care, după ce în 1933 
fuge din Frankfurt stabilindu-se în SUA, 
predă teologia la Union Theological Semi- 
nary, iar apoi la Harvard. Influenta sa gîn- 
dire — amalgam de *existenţialism, psiho- 
logie abisală și ontologie neoscolastică — 
este expusă cel mai complet în cele trei 
volume ale scrierii Systematic Theology 
(1951-1963). Critici atei ai operei târzii a 
lui Tillich descoperă uneori în el un cripto- 
ateu care și-a disimulat față de alții și chiar 
față de sine însuși ateismul travestindu-l 
într-un involt vocabular religios. 


timp. Vezi spaţiu și timp, filozofia s. şi t. 


Timon din Phlius (c. 330-230 a.Chr.). So- 
fist și elev al lui Pyrrhon din Elis, faţă de 
care a nutrit o mare admiraţie. În ale sale 
Silloi (Pamflete satirice), din care nu ni 
s-au păstrat decît fragmente, îi ridiculizea- 
ză pe filozofi, inclusiv pe Platon, Aristotel 
şi Arcesilaos. 


tip. Vezi exemplar. 


tip de ordine. Mulțimea tuturor mulțimilor 
ordinal asemenea unei mulţimi date. Vezi 
număr. 


tipuri, teoria t. Încercare a lui Russell de 
soluționare a problemei autoreferinţei. El a 
dezvoltat două variante ale teoriei tipurilor 
— teoria simplă şi teoria ramificată. Cea 
mai cunoscută ilustrare a problemei însăși 
o constituie aserțiunea lui Epimenide cre- 
tanul „Toţi cretanii mint în tot ceea ce 
spun“ (vezi paradoxul mincinosului). 

Pe Russell problema a început să-l pre- 
ocupe atunci cînd a încercat să definească 
numerele în termeni de clase. El a desco- 
perit cu acest prilej paradoxuri generate de 
noțiunea de clasă a claselor care se includ 
pe sine ca elemente. Nu toate clasele sînt 
elemente ale lor însele. Dar “clasa tuturor 
claselor care nu sînt elemente ale lor însele 
este oare element al ei însăşi? Oricum am 

răspunde la această întrebare, ajungem să 
ne contrazicem (vezi paradoxul lui Russell). 

Soluţia dată de Russell paradoxului con- 
stă în a spune că enunţurile ce cuprind refe- 
riri la ele însele sînt lipsite de sens şi că, în 
particular, aceasta e situația enunțurilor ca- 
re vorbesc despre „toate enunțurile“. Tre- 
buie de aceea să ne limităm a vorbi numai 
despre mulțimi de enunţuri ce formează o 
totalitate genuină. Un enunț care face refe- 
rire la alte enunţuri trebuie, spune Russell, 
să fie de un tip diferit, de un grad superior 
celui al enunţurilor respective. Astfel, de- 
spre clasa tuturor claselor de ordinul întîi 
care nu sînt elemente ale lor însele trebuie 
să spunem că e o clasă de ordinul al doilea, 
de unde urmează că e „evident lipsit de 
sens“ să spunem despre o clasă fie că este, 
fie că nu este unul din elementele sale. În 
felul acesta, paradoxul dispare. 


Toma d'Agquino, Sf. (c. 1225-1274). Filo- 
zof scolastic, născut în Italia la Roccasecca, 
lîngă Aquino. A fost şcolit de călugării be- 


nedictini de la Monte Cassino, apoi a stu- 
diat artele liberale la Neapole. Înfruntînd 


apriga ostilitate a familiei sale, s-a alăturat 
în 1244 Ordinului dominican al călugărilor 
cerşetori şi a studiat filozofia şi teologia la 
Paris și Colonia, cu *Albertus Magnus. În- 
tre 1254 şi 1259 predă la Paris, unde în 
1256 devine profesor plin. Deceniul 1259- 
1269 şi-l petrece în Italia, ocupînd diferite 
funcţii în cadrul ordinului său şi în servi- 
ciul papilor, la Oriveto, Roma și Viterbo. 
Între 1269 şi 1272, pentru a doua oară, pre- 
dă la Paris, într-o perioadă cînd în Univer- 
sitate au loc animate controverse teologice 
şi filozofice. Cariera sa didactică ia sfîrșit 
în 1273 din cauza înrăutăţirii sănătăţii, du- 
pă un an de activitate la Universitatea din 
Neapole, acolo unde îşi începuse şi studen- 
ţia. A murit la Fossanova, la 7 martie 1274, 
pe cînd se afla în drum spre Lyon unde 
urma să ia parte la Conciliul bisericesc con- 
vocat acolo. La trei ani după moartea sa, un 
număr de propoziţii ce expuneau vederi 
de-ale sale au fost condamnate de autorităţi- 
le ecleziastice din Paris şi Oxford; în 1323 
însă, a fost canonizat la Avignon de Papa 


Ioan al XXII-lea, iar în 1879 Papa Leon al 
XIII-lea a emis o enciclică în care scrierile 
sale erau recomandate cărturarilor catolici. 

Lucrările lui Toma d'Aquino, deşi au 
fost scrise toate într-un răstimp de douăzeci 
de ani, sînt extrem de voluminoase. Cele 
mai reputate sînt cele două sinteze masive 
ale sale asupra filozofiei şi a teologiei, 
Summa contra Gentiles (Împotriva erorilor 
necredincioşilor), care ea singură depăşeşte 
cu şaizeci de mii de cuvinte totalul operei 
filozofice a lui Berkeley, şi Summa Theolo- 
giae care expune şi mai pe larg gîndirea sa 
matură. Aceste lucrări enciclopedice, deși 
teologice ca intenţie şi în cea mai mare par- 
te şi prin problematica abordată, cuprind şi 
mult material filozofic sub raportul meto- 
dei şi al conţinutului. Cea mai puţin intere- 
santă din punct de vedere filozofic este sin- 
teza teologică cea mai timpurie a lui 
d” Aquino, comentariul său la Sentenţele lui 
Petrus Lombardus, care aveau pe atunci o 
vechime de un secol. Cea mai explicit filo- 
zofică este seria de comentarii la Aristotel 
(la Analitice, De Anima, De Caelo, Etica 
nicomahică, De Interpretatione, Metafizi- 
ca, Fizica şi părţi din Politica) şi un număr 
de pamflete scrise în scopuri polemice sau 
didactice, în cursul şederilor sale la Paris. 
Printre acestea din urmă se numără De 
Ente et Essentia, lucrare de tinereţe privi- 
toare la fiinţă și esență, De Principiis Natu- 
rae, privitoare la cauzele schimbării din na- 
tură, De Unitate Intellectus, în care este 
atacată concepția averroistă după care în- 
treaga omenire ar avea un unic intelect, şi 
De Aeternitate Mundi, în care se susține in- 
capacitatea filozofiei de a dovedi că univer- 
sul are un început în timp. Printre scrierile 
de cel mai viu interes rămase de la d'Aqui- 
no se numără Quaestiones Disputatae, un- 
de sînt consemnate animate dezbateri aca- 
demice pe o multitudine de teme teologice 
și filozofice, precum adevărul (în De Ani- 
ma) şi libera opțiune (în De Malo). Mate- 
rial de interes filozofic se găseşte chiar şi în 
comentariile lui d' Aquino la unele cărți din 
Biblie, bunăoară în expunerea ce o face a 
Cărţii lui Iov. A scris într-o latină densă, 

limpede şi rece care, calificată, ce-i drept, 
de gustul Renaşterii ca indigestă şi barbară, 
poate servi drept model a! discursului filo- 
zofic. 

Primul serviciu adus de d' Aquino filozo- 
fiei a constat în a face cunoscute şi accepta- 
bile Occidentului creștin lucrările lui Aris- 
totel, în pofida opoziției pe care a întîmpi- 
nat-o de-a lungul întregii vieţi din partea 
unor teologi conservatori ce se arătau sus- 
picioşi faţă de un filozof păgîn filtrat prin 
comentarii musulmane (vezi aristotelism). 
Comentariile lui d' Aquino la traducerile fă- 
cute de prietenul său William de Moerbeke 
i-au familiarizat pe studenții din universită- 
ţile occidentale cu ideile lui Aristotel în- 
suşi. În scrierile sale teologice, d' Aquino a 
arătat cît de departe se putea merge în com- 
binarea poziţiilor filozofice aristotelice cu 
doctrinele teologice creștine. Deşi princi- 
palele sale teme şi tehnici filozofice erau 
aristotelice, d'Aquino n-a fost un simplu 
ecou al lui Aristotel, aşa cum Aristotel n-a 
fost un simplu ecou al lui Platon. Dincolo 
de edificarea relaţiei dintre aristotelism și 
creştinism, d' Aquino dezvoltă și modifică 
ideile lui Aristotel în domeniul filozofiei 
înseși. Astfel, de pildă, în partea din Sum- 
ma Theologiae consacrată unor chestiuni 
etice generale (intitulată Prima Secundae), 
el expune şi ameliorează analiza aristoteli- 
că a fericirii, virtuții, acțiunii umane, emo- 
ţiei înainte de a trece la examinarea relaţiei 
dintre aceste teorii şi problemele specific 
teologice ale legii divine şi harului divin. 

În mod firesc, filozofia fizicii a lui 
d'Aguino a devenit perimată o dată cu pro- 
gresul ştiinţelor naturii, iar filozofia logică 
dezvoltată de el a ajuns arhaică în urma 
dezvoltării logicii matematice și a reflecţiei 
filozofilor şi a matematicienilor în secolul 
care s-a scurs de la Frege încoace. Dar con- 
tribuțiile sale pe tărîmul metafizicii, al filo- 
zofiei religiei, al psihologiei filozofice şi al 
filozofiei morale îi dau dreptul la un loc 
durabil în rîndul filozofilor de primă mă- 
rime. 

În metafizică, d' Aquino aplică distincția 
aristotelică dintre actualitate şi potenţiali- 

tate la o mare varietate de teme şi probie- 
me. Dacă luăm o substanță oarecare, cum 
ar fi o bucată de lemn, găsim o seamă de 
lucruri ce sînt adevărate despre acea sub- 
stanță la un moment dat, și o seamă de alte 
lucruri care, deşi nu sînt adevărate despre 
ea în acel moment, pot deveni adevărate 
despre ea în alt moment. Astfel, lemnul, 
deși este rece, poate fi încălzit şi prefăcut în 
cenușă. Lucrurile adevărate acum despre o 
substanță erau numite de aristotelici actua- 
lităţile ei, iar cele ce puteau deveni adevă- 
rate despre ea — potențţialităţile ei: astfel, 
lemnul e în mod actual rece, dar potenţial 
fierbinte; este în mod actual lemn, dar po- 
tenţial cenuşă. Schimbarea din rece în cald 
este o schimbare accidentală pe care sub- 
stanța o poate suferi rămînînd substanța 
care este; schimbarea din lemn în cenușă e 
o schimbare substanţială, adică dintr-un 
gen de substanță într-un altul. Actualităţile 
implicate în schimbare sînt numite „for- 
me'*: forme accidentale dacă e vorba de o 
schimbare accidentală, și forme substanţia- 
le dacă e vorba de o schimbare substanţia- 
lă. „Materie“ este folosit ca termen tehnic 
pentru ceea ce are capacitatea de schimbare 
substanțială. 

Toate obiectele pământești, credea d! Aqui- 
no, constau din materie și formă. Dar pe 
lîngă aceste entități compuse, există și for- 
me pure: fiinţe angelice în alcătuirea cărora 
nu intră nici o părticică de materie. Pentru 
făpturile pămîntești, principiul *individua- 
ţiei — ceea ce face ca două lucruri să fie 
două şi nu unul — este materia: oricît s-ar 
asemăna două boabe de mazăre dintr-o păs- 
taie, ele sînt două boabe și nu unul, pentru 
că sînt două bucăţi de materie diferite. În 
schimb îngerii, neavînd deloc materie, nu 
pot fi niciodată doi de un fel: un înger dife- 
ră de un altul așa cum omul diferă de cîine; 
fiecare înger este prin el însuşi o specie. 

Uneori, mai cu seamă în scrieri din tine- 
reţe, d” Aquino vorbeşte ca şi cum şi atunci 
cînd apare un nou existent am avea de-a 
face cu actualizarea unei potenţialități, în 
felul transformării unei măsuri de lapte în 
unt: o esenţă inexistentă dobîndeşte actuali- 

tate sau existenţă. Atunci cînd în gîndirea 
sa matură reia această temă, el insistă asu- 
pra ideii că creaţia ființelor nu poate fi pri- 
vită ca o astfel de actualizare a unor esențe 
fantomatice. Continuă însă și acum să fo- 
losească terminologia esenței şi existenţei 
pentru a marca distincţia dintre Dumnezeu 
și creaturi: în toate creaturile esenţa și exis- 
tenţa sînt distincte (pentru că creatura ar fi 
putut să nu existe niciodată), pe cînd în 
Dumnezeu esența şi existenţa sînt una 
(pentru că existența lui Dumnezeu este ne- 
cesară într-un sens aparte). Cele scrise de 
d' Aquino despre esse sau existenţă sînt un 
straniu amestec de intuiţii profunde și de 
confuzie; confuzie ce n-a împiedicat teoria 
sa despre Fiinţă să devină obiect de mare 
admiraţie la discipolii săi. 

Doctrina materiei și formei trece pe mai 


multe căi din metafizica lui d'Aquino în - 


reflecția sa filozofică despre spirit. Formele 
pot să existe în două feluri: cu esse natu- 
rale (adică în calitate de formă care face ca 
o bucată de materie să fie genul de lucru 
care este) sau cu esse intelligibile (adică în 
chip de idee în mintea cuiva). Ba mai mult, 
sufletul omenesc este forma corpului ome- 
nesc: faptul că posedă viaţă umană și puteri 
umane face ca o anumită bucată de materie 
să fie corpul care este. Împotriva opoziției 
teologice, d' Aquino insistă că sufletul ra- 
țional e singura formă substanțială a corpu- 
lui omenesc: pentru această susținere a sa a 
fost condamnat, după moarte, de către cei 
ce credeau într-o ierarhie de suflete — su- 
flet intelectual, animal și vegetal, plus o 
formă a corporalității. Această dispută ar- 
haică își află azi pandantul în dezbaterea ce 
se poartă în jurul întrebării dacă memoria 
sau continuitatea corporală constituie cri- 
teriul *identității personale. 

Cele două puteri principale ale sufletului 
omenesc sînt, pentru d'Aquino, intelectul 
și voința. Intelectul este capacitatea de a 
gîndi: de a forma concepte şi de a poseda 
credințe (opinii). Conceptele şi credințele 
sînt numite de d' Aquino „species“, termen 
ambiguu avînd multiplele sensuri ale en- 
glezescului „idea“. Intelectul este puterea 


de a dobîndi, poseda şi exercita species: 
puterea de a le dobîndi, acţionînd asupra 
experienţei senzoriale, se numește intelect 
activ (intellectus agens), iar puterea de a le 
păstra și folosi se cheamă intelect pasiv 
(intellectus possibilis). Împotriva comenta- 
torilor musulmani ai lui Aristotel, d'Aqui- 
no susține că fiecare ființă umană indivi- 
duală este înzestrată cu ambele feluri de in- 
telect; iar împotriva teologilor platonizanți, 
că pentru dobîndirea și folosirea ideilor in- 
telectuale este necesar concursul imagina- 
ției. El considera imaginaţia un tip de fa- 
cultate sensibilă internă, care furnizează 
intelectului obiecte spre contemplare şi 
modificare. 

'Teoria voinţei pe care o expune d'Aqui- 
no se sprijină pe teoria aristotelică a voinței 
raționale, a opțiunii și a acţiunii umane din 
Etica nicomahică. El dezvoltă în plus un 
concept de intenţie (intermediar între con- 
ceptele aristotelice de voinţă raţională și de 
alegere) și construieşte o teorie elaborată a 
conştiinţei. Modul detaliat şi subtil în care 
analizează elementele alegerii şi ale acţiu- 
nii umane libere constituie unul dintre ele- 
mentele cele mai lesne de înţeles și de cea 
mai durabilă valoare ale filozofiei sale. 

Cea mai vestită contribuţie a lui d'Aqui- 
no la filozofia religiei o constituie cele 
*Cinci căi ale sale de dovedire a existenţei 
lui Dumnezeu. Mişcarea din lume, argu- 
mentează el, nu poate fi explicată decît prin 
existenţa unui Mişcător nemișcat; şirul cau- 
zelor eficiente din lume duce în mod nece- 
sar la o Cauză necauzată; ființele contin- 
gente și coruptibile nu pot să nu depindă de 
o Fiinţă necesară, independentă și incorup- 
tibilă; gradele variabile de realitate și de bine 
ce se întîlnesc în lume sînt cu necesitate 
aproximări ale unui maxim subzistent de 
realitate și de bine; ordinea teleologică a 
agenţilor neînzestraţi cu conştiinţă din Uni- 
vers implică existența unui Ordonator uni- 
versal inteligent. Dintre aceste Cinci căi, 
mai multe par să depindă de o fizică peri- 
mată și nici una din ele n-a fost pînă în 
prezent reformulată într-un mod care să în- 
lăture orice bănuială de raționament fala- 

cios. Partea cea mai valoroasă a teologiei 
naturale a lui d:Aquino constă în modul în 
care examinează atributele tradiţionale ale 
lui Dumnezeu, cum sînt eternitatea, omni- 
potenţa, bunăvoința, precum și modul cum 
expune și soluţionează numeroase proble- 
me filozofice pe care aceste atribute le ridi- 
că. În aria mai largă a filozofiei religiei, cea 
mai influentă contribuţie a lui d'Aquino o 
constituie explicația pe care o dă relaţiei 
dintre credință și rațiune şi independenței 
filozofiei față de teologie. Credinţa e o con- 
vingere la fel de neclintită ca şi cunoaşte- 
rea, dar, spre deosebire de aceasta, nu se 
bazează pe viziunea rațională: concluziile 
credinţei nu pot să le contrazică pe cele ale 
filozofiei, dar ele nici nu se obțin prin specu- 
lație filozofică, nici nu constituie baza nece- 
sară a raționamentului filozofic. Credinţa 
este însă o stare de spirit rezonabilă şi virtu- 
oasă, pentru că rațiunea poate să învedereze 
îndreptățirea acceptării revelaţiei divine. 
Nici chiar după canonizarea sa, d'Aqui- 
no nu s-a bucurat în decursul Evului Mediu 
de acel statut oficial în cadrul Bisericii Ca- 
tolice care i-a fost acordat în epoca moder- 
nă. Majoritatea thomiştilor medievali au 
fost dominicani, şi numai în perioada dintre 
Primul şi cel de-al Doilea Conciliu al Vati- 
canului studiul doctrinelor thomiste a fost 
prescris ca o parte regulată a pregătirii în- 
tregului cler catolic. Sancţiunea oficială 
acordată operei lui d' Aquino de către auto- 
ritățile catolice a fost în realitate un obsta- 
col în calea unui studiu critic aprofundat al 
filozofiei sale: mulți catolici înclinau mai 
degrabă să studieze lucrări didactice „con- 
forme cu spiritul Doctorului Angelic“ decît 
să citească propriile lui scrieri, în timp ce 
ne-catolicii se fereau de el ca de exponentul 
unor gînduri partizane. Thomismul de cate- 
dră a formulat teorii precum analogia Fiin- 
ței, doctrina dreptului natural, distincția 
reală dintre esenţă și existență, ce reprezen- 
tau rigidizări ale poziţiei fluide şi nuanțate 
a lui d' Aquino însuși. În deceniile din urmă 
însă, strădaniile unor medievaliști devotați, 
deopotrivă laici ori creştini, şi declinul tho- 
mismului catolic oficial au început să 

creeze premisele pentru o apreciere justă a 
geniului lui d' Aquino, bazată pe criterii pur 
filozofice. 


traducere. Concept ce ridică pentru filo- 
zofi două tipuri de probleme. Unul din ti- 
puri se iveşte atunci cînd reflectăm asupra 
modurilor în care limbajul este intim impli- 
cat în întreaga schemă conceptuală prin ca- 
re privim lumea. Această reflecţie poate 
genera puncte de vedere diferite despre di- 
recția acestei implicări, cea mai cunoscută 
fiind ipoteza „Sapir-Whorf“, botezată așa 
după numele lingviştilor Benjamin Lee 
Whorf și Edward Sapir. Potrivit acestei 
ipoteze, modul de conceptualizare a lumii 
este integral determinat de limbajul unei 
comunități. Se poate întîmpla atunci ca 
pentru două limbi să nu existe nici o posi- 
bilitate de traducere din una în cealaltă. 
Concluzii similare pot fi susținute pornind 
de la sublinierea de către Wittgenstein a le- 
găturii dintre o activitate lingvistică şi un 
„mod de viață“. 

Problema mai abstractă este cea a pro- 
belor ce s-ar putea invoca în sprijinul unei 
scheme de traducere: *Quine susţine că nu 
poate exista niciodată o unică traducere a 
unei propoziţii dintr-o limbă într-o alta, nu 
din pricina modului de gîndire diferit al 
vorbitorilor, ci pentru că probele empirice 
în favoarea unei scheme de traducere ar pu- 
tea fi întotdeauna reinterpretate în favoarea 
unei alte scheme. El foloseşte această teză 
a „nedeterminării traducerii radicale“ pen- 
tru a pune la îndoială că întrebările privi- 
toare la ce înțeles are o anume propoziție 
sau la identitatea între înțelesurile a două 
propoziţii nu sînt întrebări de natură fac- 
tuală. 


transcendent. Care depășește experiența. 
Cuvîntul e deseori folosit de teiști (vezi 
teism) pentru a descrie modul de a exista, 
postulat de ei, al lui Dumnezeu dincolo şi 
independent de lumea creată. Compară 
imanent. 


transcendentale. Termen folosit de filo- 
zofii medievali pentru desemnarea predi- 

catelor care transcend categoriile lui Aris- 
totel. Mai tîrziu, aplicat de *Kant la ceea ce 
transcende, sau trece dincolo de aplicarea 
corectă a listei sale de categorii şi, ca atare, 
nu poate fi un aspect al vreunei experienţe 
posibile. Vezi și categorii. 


transcendentalism. 1. Filozofia Kantiană a 
transcendentalului şi, prin extindere, orice 
teorie care asertează dependenţa lumii ex- 
perienţei de activităţile raţiunii. 2. Mod de 
gîndire care pune accentul pe intuitiv şi 
suprasensibil. 3. Formă de misticism reli- 
gios. 4. Doctrina particulară adoptată de o 
mişcare din Noua Anglie, avînd în frunte 


pe *Emerson şi asociaţii săi, influenţată de 
platonism şi de idealismul german și adver- 
sară a raționalismului dogmatic. 


transmigrație. Vezi metempsihoză. 


transparență. Vezi opacitate şi transpa- 
renţă. 


tranzitiv(ă). Vezi relaţie. 
triadă. Vezi Hegel. 
triplu (sau triplet). Vezi n-uplu ordonat. 


trivium. Vezi quadrivium. 


umanism. Termen căruia i s-au dat semni- 
ficaţii extrem de variate şi adesea foarte 
vagi, dintre care cele mai importante sînt 
două. 1. Mişcarea intelectuală care a carac- 
terizat cultura Europei renascentiste. Inte- 
lectualii din epoca Renașterii preocupaţi de 
studiul literaturii clasice din Grecia şi Ro- 
ma — în special din Grecia — au fost nu- 
miţi umaniști. Ei aveau vederi optimiste 
despre posibilitățile omului, erau entuzias- 
maţi de înfăptuirile omeneşti și reticenți 
față de cercetările rafinate privitoare la sub- 
tilități teologice. Totuși, în acest sens al cu- 
vîntului, umanismul era perfect compatibil 
cu credința în Dumnezeu, cu o devoțiune 
creştină particulară, chiar cu cea romano- 
catolică, aşa cum o arată cazul lui *Eras- 
mus. 2. În secolul nostru, eticheta a fost 
confiscată de cei ce resping orice credință 
religioasă şi susțin că nu trebuie să ne pre- 
ocupe decît bunăstarea oamenilor în lumea 
de aici, considerată singura reală. 


uniformitatea naturii. Principiu folosit 
(de pildă, de către J. S. *Mill) în încercarea 
de a justifica *inducţia în particular și ştiin- 
ţa în general. Este exprimat, de obicei, prin 
formula „viitorul va semăna cu trecutul“, 
căreia i se dă înțelesul că ceea ce s-a întîm- 
plat o dată se va întîmpla din nou dacă îm- 
prejurările vor fi suficient de asemănătoare. 
Numai că, pentru a putea fi un principiu pe 
care să se poată întemeia inducția, unifor- 
mitatea naturii nu trebuie să se sprijine ea 
însăşi pe justificarea inductivă. Mill susţi- 
nea că acest principiu este confirmat de 
toată experiența noastră. Ceea ce pare a fi 
sau fals (viitorul ne aduce nu o dată surpri- 
ze) sau cu neputinţă de susținut decît dacă 
a) completăm expresia „împrejurări asemă- 


nătoare“ în aşa fel încît principiul să fie în 
concordanță cel puţin cu trecutul, şi b) ac- 
ceptăm o inferenţă inductivă de la „viito- 
rul“ din trecut la „viitorul“ viitor — adică 
alegaţia că uniformitatea naturii se va men- 
ţine. 


Univers și univers. Prezenţa sau absența 
majusculei la începutul cuvîntului servește 
la distingerea a două sensuri ale acestui cu- 
vînt. 1. „Universul“ se definește ca inclu- 
zînd tot ceea ce există, cu excepția Dumne- 
zeului creator, dacă acesta este admis. Vezi 
și argumentul cosmologic; argumentul te- 
leologic; creație; Cauză Primă. 2. Un uni- 
vers nu poate fi decît o parte a acestui Uni- 
vers: despre nebuloasa Andromeda, bună- 
oară, s-a spus uneori că este „un univers 
insular“. În acest al doilea sens, filozofii 
vorbesc uneori de universuri de discurs di- 
ferite, ca, de pildă, cel al fizicii ca opus 
celui al criticii de artă. 


univers al discursului. Sistem de concepte 
şi entităţi legate de o anumită problematică 
sau domeniu de preocupări, unde anumiți 
termeni şi anumite expresii dobîndesc un 
înţeles sau semnificaţie proprii. De exem- 
plu, „Bellerophon călărea pe Pegas“ poate 
conta ca un enunţ adevărat în universul de 
discurs al persoanelor care studiază mitolo- 
gia, dar nu-şi are locul în comunicarea din- 
tre istorici sau dintre zoologi. Vezi și inter- 
pretare. 


universale și particulare. Lucrurile sînt 
particulare, iar calitățile lor sînt universale. 
Un universal este deci proprietatea predi- 
cată despre toți indivizii de un anumit fel 
sau dintr-o anumită clasă. Roșul e un uni- 

versal, predicat despre toate obiectele roşii. 
Unii filozofi au susţinut că universalele au 
o existenţă distinctă de lucrurile particulare 
care exemplifică respectiva proprietate. 
Pentru *Platon şi platonicieni, lumea ob- 
servată nu este decît un reflex al lumii 
reale, alcătuită, după Platon, din Forme, 
care sînt ceva de genul universalelor. 

Alţi filozofi au susținut că universalele 
au „existență mentală“. Compararea unui 
obiect cu universalul potrivit ne permite să 
atribuim obiectului proprietatea potrivită. 
Sîntem în măsură, de pildă, să spunem că o 
mașină este roșie comparînd culoarea ei cu 
conceptul nostru mentai de roşu. Pentru 
idealişti, numai universalele au existență 
„reală“, obiectele particulare fiind simple 
colecţii de universale. 

D. F. Pears, într-un influent articol 
(„Universals“ din Logic and Language, se- 
ria a doua, editată de A. G. N. Flew) sus- 
ține că teoriile despre universale sînt toate 
defectuoase pentru că pornesc de la premi- 
sa că există un răspuns general la întrebarea 
„De ce sîntem capabili să numim lucrurile 
în felul în care o facem?" Răspunsul că 
„Unui lucru i se dă o anumită denumire 
pentru că exemplifică un anumit universal“ 
pare impunător, dar se dovedeşte a fi fra- 
pant circular. Pears trage concluzia că orice 
încercare de a da o explicaţie atotcuprinză- 
toare acordării de denumiri este inevitabil 
circulară. Vezi și idealism, nominalism; 
realism. 


universalizabilitate. Principiul că judecă- 
ţile morale individuale, deși pot fi particu- 
lare, implică întotdeauna o judecată univer- 
sală. Termenul a fost făurit de filozoful 
moral englez R. M. Hare (1919-—), dar de- 
semnează o concepție despre morală răs- 
pîndită cel puţin de pe vremea lui *Kant 
(vezi și imperativ categoric). Propoziția 
„slon trebuie să-şi ţină promisiunea“ se refe- 
ră la o persoană particulară într-o ocazie 
specifică, dar implică totuşi, după opinia 
universalistului, Propoziția universală 
„Orice persoană aflată în împrejurări ase- 
mănătoare celor în care se află Ion trebuie 
să-şi țină promisiunea“. Situaţia poate fi 
privită prin contrast cu, de pildă, o predic- 
ţie despre conduita lui Ion: „Ion îşi va ţine 
promisiunea“ nu implică nicidecum că 

„Orice persoană aflată în împrejurări ase- 
mănătoare celor în care se află Ion își va 
ţine promisiunea “. Deşi e posibil ca uni- 
versalizabilitatea să nu se întîlnească doar 
în cazul rostirilor morale, ea este privită 
drept una din trăsăturile lor distinctive. Im- 
portanţa acestei trăsături logice a moralei 
rezidă în faptul că este folosită în argu- 
mentarea morală, deoarece dacă admitem 
că judecăţile morale particulare sînt legate 
de reguli universale, aceasta ne va împiedi- 
ca să luăm decizii arbitrare faţă de indivizi 
dați. 


univoc. Care are un unic înțeles. Compară 
echivoc. 


utilitarism. Doctrina etică (vezi etică) pro- 
babil cea mai celebră în tradiţia filozofiei 
morale anglofone, menită să explice de ce 
unele acţiuni sînt juste, iar altele nejuste. 
Cu toate că a avut precursori în decursul 
întregii istorii a filozofiei şi cu toate că este 
acceptat şi astăzi de numeroşi eticieni, epo- 
ca de glorie a utilitarismului a fost de la 
sfîrşitul secolului al XVIII-lea pînă la ulti- 
mul sfert al secolului al XIX-lea. Cei trei 
exponenți clasici ai săi au fost Jeremy 
*Bentham, John Stuart *Mill și Henry 
*Sidgwick. 

În formularea sa inițială, utilitarismul se 
înfățișa foarte simplu, poate chiar dezolant 
de simplu. J. S. Mill scria: „Crezul care ac- 
ceptă drept temei al moralei Utilitatea sau 
Principiul Maximei Fericiri susține că acţi- 
unile sînt juste exact în măsura în care tind 
să promoveze fericirea, nejuste în măsura 
în care tind să producă opusul fericirii. Prin 
fericire se înţelege aici plăcerea și absența 
durerii; iar prin nefericire, durerea și lipsa 
plăcerii.“ Acţiunile sînt judecate deci după 
consecinţele lor, iar cantitatea plăcerii deri- 
vă finalmente din aceste consecinţe; scopul 
urmărit este o cît mai mare fericire pentru 
cît mai mulți. 

În anii din urmă teoria s-a subdivizat în 
două variante. Viilitarismul actelor (în ori- 
ginal, act utilitarianism — n.t.) este varian- 
ta mai simplă, potrivit căreia fiecare acţiu- 
ne individuală trebuie evaluată după rezul- 
tatele pe care ea singură le produce, încît, 
de pildă, dacă e vorba de plata unei datorii 
sau de o donaţie caritabilă, se cer estimate 

câştigurile în termeni de fericire aduse de 
fiecare act în acea ocazie particulară. Uzili- 
tarismul regulilor (în original rule utilitari- 
anism — n.t.) nu e preocupat de evaluarea 
actelor individuale, ci de utilitatea unei re- 
guli privitoare la tipuri de acţiuni, ca de 
exemplu „Orice persoană trebuie să-și 
achite datoriile'“. Ideea este de a face orice 
ar pescrie mulțimea optimă de reguli, chiar 
dacă într-o anume ocazie ar rezulta o mai 
mică fericire totală. Astfel, acolo unde uti- 
litaristul actelor întreabă „Care ar fi rezul- 
tatul dacă aș face cutare lucru“, utilitaristul 
regulilor ar întreba „Ce s-ar întîmpla dacă 
toată lumea ar face aşa?“ 

Trei sînt criticile cele mai evidente la 
adresa utilitarismului: 1) dificultatea prac- 
tică de a-l aplica — căci în ce fel am putea 
determina cu acuratețe fericirea pe care e 
probabil s-o producă o acţiune individuală 
sau o regulă generală? 2) caracterul lui in- 
echitabil: se poate întîmpla ca fericirea ma- 
jorității să poată fi obținută cel mai eficace 
prin sacrificarea unei minorități inocente 
sau printr-o instituţie evident nedreaptă, 
cum este sclavia; şi 3) unilateralitatea sa, 
constînd în faptul că moralitatea este anali- 
zată exclusiv prin prisma acțiunilor şi a 
consecinţelor lor, niciodată prin cea a moti- 
velor sau a intențiilor. 


utilitate, principiul u. Principiul *fericirii 
maxime. Vezi și utilitarism. 


utopism. Credinţele celor preocupați să 
statornicească nu doar o societate mai bu- 
nă, ci una perfectă. Termenul, folosit de 
obicei de către oponenți care consideră ne- 
realiste astfel de aspirații, derivă din nume- 
le statului ideal zugrăvit în Uopia (1516) 
lui Thomas Morus. Printre scrierile de ace- 
laşi gen se numără Republica lui Platon, La 
Cită del Sole (1602) a lui Tommaso Cam- 
panella, New Atlantis (1624) a lui Francis 
Bacon şi News from Nowhere (1890) a lui 
William Morris. În secolul nostru utopiile 
par să fi cedat locul coşmarelor de felul 
celor zugrăvite de Aldous Huxley în A 
Brave New World (1931) şi de George 
Orwell în 1984 (1948). Lui *Marx îi plăcea 
să compare propriul său socialism, consi- 
derat de el ştiinţific, cu socialismul utopic 
anterior. Sir Karl *Popper insistă asupra 
contrastului dintre ingineria socială globa- 
1ă, care e utopică, şi ingineria socială gra- 
duală, reformistă, considerînd marxism-le- 
ninismul drept cazul paradigmatic al celei 
dintii. 


Uttara Mimâmsă. Sistem din filozofia in- 
diană cunoscut îndeobşte sub numele *Ve- 
dânta. 


vaguitate. Prezenţa nedeterminării în sem- 
nificația unui cuvînt, a unei expresii sau a 
unui enunț, în măsura în care implicaţiile 
sale sînt considerate imprecise în anumite 
privinţe relevante. Unul din exemplele des 
folosite drept ilustrare este termenul 
„chel“. Despre cineva se poate spune că e 
chel deşi mai are fire de păr pe cap; nu 
există, în procesul de pierdere a podoabei 
capilare, un punct precis, bine determinat 
în care cel în cauză să trebuiască să fie cali- 
ficat drept chel. În formularea gnomică a 
lui Wittgenstein: „A îndepărta vaguitatea 
înseamnă a trasa conturul penumbrei unei 
umbre. Linia există după ce am trasat-o, nu 
şi înainte de asta.“ Compară ambiguitate. 


VaiSeşika. Unul dintre sistemele *filozo- 
fiei indiene şi cel mai important precipitat 
al străvechilor filozofii ale naturii, ale cărui 
prime straturi urcă în timp departe în mile- 
niul | a.Chr. Sistemul ca atare a fost schițat 
de Kanăda în Vaiseșikasiătra (data necu- 
noscută) și dezvoltat de Prasastapăda în 
Padărthadharmasangraha (c. 575 p.Chr.) 
la sfîrșitul perioadei creatoare. În forma lui 
cea mai veche, sistemul postula patru ele- 
mente eterne (pămînt, apă, foc, aer) şi o in- 
finitate de suflete eterne (jiva) cărora li se 
datorește percepția, creșterea organică, 
voinţa etc. din corpurile materiale. O a 
doua fază de dezvoltare (comună cu *Nyâ- 
ya, filozofia *jainistă şi *Mimăâmsă) a fost 
marcată de o teorie atomistă. Cele patru 
elemente sînt definite acum ca fiind alcă- 
tuite dintr-o infinitate de atomi eterni şi 
imuabili. Totalitatea proceselor cosmice 
este explicată prin aplicarea de legi meca- 
nice la interacțiunile dintre atomii elemen- 
tari și sufletele eterne (jiva), sugerînd o 


concepție pur mecanistă. Este introdus 
acum un nou element, teoria celor șase ca- 
tegorii: substanţă (dravya), calitate (guna), 
acţiune (karman), generalitate (sămânya), 
diferenţă sau particularitate (viseșa) şi ine- 
rență (samavăya, de pildă a calităţit într-o 
substanță). Teoria mecanistă despre atomi 
şi jiva este reformulată acum în termenii 
categoriilor (de exemplu, procesele psihice 
sînt descrise drept calități prezente în jiva). 
Pînă la urmă sistemul a fost antrenat în dis- 
cuția privitoare la transmigraţie și elibera- 
re, fără ca însă cineva să fi izbutit să spună 
despre starea de eliberare mai mult decât că 
în ea jiva își află odihna desăvârşită, aido- 
ma unui foc căruia i se termină combus- 
tibilul. 


valid și nevalid. Termeni aplicabili raţio- 
namentelor și schemelor sau formelor de 
raționament. Raţionamentele pot fi taxate 
drept valide sau nevalide, pe cînd enunţuri- 
le, din care se alcătuiesc raţionamentele, 
sînt taxate drept adevărate sau false. Pe lo- 
gicieni îi preocupă în primul rînd validita- 
tea sau nevaliditatea raționamentelor, şi nu 
adevărul sau falsitatea în fapt ale premise- 
lor şi concluziilor acestora. Un raţionament 
este valid cînd nu e posibil ca premisele 
sale să fie adevărate, iar concluzia falsă; 
altminteri este nevalid. În consecință, un 
raţionament poate fi valid chiar dacă are o 
premisă falsă, după cum, pe de altă parte, 
este posibil ca toate premisele şi chiar și 
concluzia unui raționament nevalid să fie 
adevărate. Astfel, raţionamentul „Dacă 
porcii ar avea aripi, ei ar putea să zboare. 
Porcii au aripi. Deci pot să zboare“, deşi 
este impecabil din punct de vedere logic, 
nu ne va convinge că porcii pot să zboare. 

validitate și adevăr N 


Dar tot așa, raționamentul „Dacă această 
substanţă este sare, ea se dizolvă în apă. Ea 
s-a dizolvat în apă, deci este sare“ nu e con- 
vingător, deși s-ar putea ca această con- 
cluzie să fie adevărată; în acest din urmă 
caz, premisele nu oferă temeiuri suficiente 
pentru acceptarea concluziei; dacă substan- 
ţa respectivă ar fi fost zahăr, ea s-ar fi di- 
zolvat, de asemenea, în apă. 

O dată definită validitatea în felul de mai 
sus, trebuie căutat totuși răspunsul la între- 
barea „În ce mod putem determina dacă un 
raționament este sau nu valid?“ Sau, în altă 
formulare, „Cum putem decide că e impo- 
sibil să fie falsă concluzia cînd toate 
premisele sînt adevărate?“ Întrebarea nu e 
banală şi nu întotdeauna i se poate da un 
răspuns. Nu există vreo garanţie că pentru 
orice raţionament dat vom putea decide în- 
tr-un număr finit de pași dacă e valid sau 
nu. Cu toate acestea, unul din scopurile sis- 
temelor logice este acela de a oferi criterii 
pentru astfel de decizii, scop ce se atinge 
stabilind scheme de raţionament sau reguli 
de *inferență a căror aplicare duce întot- 
deauna la construirea de raționamente va- 
lide. Drept care se poate spune că aceste 
sisteme au ca obiect validitatea formală — 
caracteristică ce ţine de modul sau forma 
de raționament folosite, fiind independentă 
de conţinutul enunţurilor componente. 

Despre un raționament se spune că este 
valid din punct de vedere formal dacă şi 
numai dacă exemplifică o formă de raţiona- 
re validă, o formă de raționare validă fiind 
una ale cărei exemplificări („instanţe“) sînt 
toate valide. Astfel, un prim pas în deter- 
minarea validității formale a unui raționa- 
ment constă în a-l privi ca pe un caz parti- 
cular al unei forme sau scheme de raţiona- 
ment generale (vezi și constante logice; for- 
mă logică). Un același raționament poate fi 
privit ca o exemplificare a două sau mai 
multe forme, în funcţie de felul cum este 
analizat și de cîte detalii din el sînt incluse 
în reprezentarea lui simbolică. Spre exem- 
plu, raționamentul de mai înainte referitor 
la porcii zburători ar putea fi considerat ca 
fiind de forma „Dacă p, atunci g. Dar p. 

“Deci q“, dar ar putea la fel de bine să fie 
privit ca o exemplificare a formei mai com- 
plexe „Dacă toţi P sînt A, atunci toți P sînt 


Z. Toţi P sînt A. Deci toţi P sînt Z“. În acest 
exemplu, schema mai simplă este suficien- 
tă pentru relevarea validității formale a ra- 
ționamentului, pe cînd dacă din raționa- 
mentul „Toţi oamenii sînt muritori. Socrate 
e om. Deci Socrate e muritor“ am degaja 
doar forma „p. Dar q. Deci r“, validitatea 
lui formală nu ar fi pusă în evidenţă; ea este 
dată în vileag numai dacă reprezentăm și 
complexitatea lui adițională, ca în schema 
„Toţi O sînt M. s este O. Deci, s este M“. 


validitate și adevăr. Validitatea în logica 
simbolică, termen aplicabil la raționamen- 
te, se defineşte cu referire la valorile de 
adevăr posibile ale propoziţiilor ce alcătu- 
iesc raționamentul. Dacă raţionamentul 
„P....P,„ deci C“ este valid, este imposibil 
ca C să fie falsă cînd P,...P, sînt toate ade- 
vărate. Iar aceasta se întîmplă dacă și 
numai dacă enunţul *condiţional material 
„P, & -:: & P, 2 C“ e totdeauna adevărat. 
Dacă P,...P,, C sînt toate *compuşi veri- 
funcționali, a spune că „P, & --- & P,2C“ 
e totdeauna adevărat revine la a spune că el 
este o *tautologie. Construcţia unui *tabel 
de adevăr pentru „P, & --: & P, 2 C“ con- 
stituie un procedeu mecanic pentru a deter- 
mina dacă acest condiţional este sau nu o 
tautologie și deci un *procedeu efectiv de a 
decide dacă un raţionament de această for- 
mă logică, alcătuit din compuşi verifunc- 
ționali, este într-adevăr valid. Dacă tabelul 
de adevăr pentru „P, & --- & P, > C“ arată 
că aceasta este o *contradicție, atunci nu 
poate fi valid nici un raţionament de forma 
„P---P,„ deci C“. Dacă tabelul arată că ea 
nu este nici tautologie, nici contradicţie, 
forma „P,...P,, deci C“ nu e validă, dar 
unele raționamente ce exemplifică această 
formă, dar exemplifică totodată o formă de 
raţionament mai complexă, pot fi formal 
valide. 

Prin urmare, în timp ce învederarea fap- 
tului că „P, & --- & P.C“ nue o tautolo- 
gie dovedește că „PP deci C“ nueo 
formă de raţionament validă, ea nu dove- 
dește neapărat nevaliditatea oricărui raţio- 
nament de această formă. Pentru raționa- 
mentele în ale căror propoziţii componente 
figurează *constante logice ce nu sînt ope- 
ratori verifuncționali nu există un aseme- 
nea procedeu automat de determinare a 

validității lor formale. În acest caz, despre 
o formă de raţionament „P,...P,, deci C“ 
se spune că este logic validă dacă și numai 
dacă nu există nici o *interpretare a limba- 
jului formal căruia îi aparţin P,,...,P, şi C, 
pentru care C să fie falsă, iar P.....„P, să fie 
toate adevărate. Scopul *semanticii este de 
a caracteriza interpretările posibile ale unui 
limbaj, așa încât validitatea unor forme să 
poată fi decisă prin raportare la teoria se- 
mantică, fără să fie neapărat posibilă o de- 
cizie într-un număr finit de paşi. (Demon- 
strația că lucrul acesta nu e neapărat posibil 
pentru logica predicatelor de ordinul întâi 
cu simboluri relaționale a dat-o A. Church 
(1903-1995), ea fiind cunoscută sub nume- 
le de *Teorema lui Church). Nevaliditatea 
unei forme de raționament poate fi învede- 
rată producînd o interpretare a limbajului 
forma! pentru care (interpretare) premisele 
ei sînt toate adevărate, iar concluzia e falsă. 
O astfei de interpretare furnizează un 
*contraexemplu la alegaţia că respectiva 
formă e validă. 


Valla, Lorenzo (1405-1457). Umanist ita- 
lian din epoca Renașterii care a demascat 
ficțiunea istorică a Donaţiei lui Constantin, 
folosită de papalitate în sprijinul pretenţii- 
lor sale la suveranitate temporală. În filozo- 
fie, Valla a scris o expunere foarte favora- 
bilă a eticii lui *Epicur și un Dialog despre 
liberul arbitru, în care argumentează că în 
timp ce preștiința divină (personificată prin 
Apollo) nu primejduiește autonomia uma- 
nă, puterea lui Dumnezeu (Zeus) poate s-o 
primejduiască. Probabil că din prudenţă, 
Valla s-a abținut să examineze pînă la capăt 
această problemă. 


valoare. O teorie a valorii își propune să 
arate care dintre lucrurile din lume sînt 
bune, dezirabile și importante. Teoriile de 
acest fel caută să răspundă la o întrebare 
practică, și nu la una pur teoretică, dat fiind 
că a conchide că o stare de lucruri este bu- 
nă înseamnă a avea un temei de a acţiona în 
așa fel încît ea să fie înfăptuită sau, dacă 
există deja, să fie menţinută. 

În contextul filozofiei morale, problema 
centrală o constituie relaţia dintre justețea 
morală a anumitor acţiuni, cum e de pildă 
cea de a spune adevărul, şi valoarea non- 


morală a anumitor stări, cum este de pildă 
fericirea. Pentru teleologist, o acţiune este 
justă dacă şi numai dacă reprezintă un mij- 
loc în vederea unui bine non-moral admis, 
în timp ce pentru deontologist există ac- 
țiuni care sînt valoroase prin ele însele (vezi 
deontologie; teleologie). termeni mai 
generali, problema e de a stabili dacă mora- 
litatea reclamă sau nu o justificare externă. 

Cealaltă problemă tradițională a valorii 
privește relaţia dintre lucrurile presupuse a 
avea o valoare extrinsecă și cele ce sînt in- 
trinsec valoroase. X are valoare extrinsecă 
dacă este un mijloc pentru Y ori contribuie 
într-un fel sau altul la realizarea lui Y. Y are 
valoare intrinsecă dacă este bun, demn de 
urmărit prin el însuşi, fără referire la vreo 
altă entitate. Astfel, exerciţiul fizic e un 
mijloc în slujba sănătăţii (are valoare ex- 
trinsecă), pe cînd sănătatea e bună în sine 
(intrinsec). Este, evident, mai uşor de arătat 
că un lucru are valoare extrinsecă, pentru 
că se poate verifica empiric dacă el e un 
mijloc pentru un scop dat. În schimb, X nu 
poate fi bun, nici măcar în chip extrinsec, 
decât dacă Y la care el duce este bun într-un 
sens absolut. De aceea, orice teorie a valo- 
rii este obligată să propună anumite lucruri 
ca fiind bune prin ele însele sau cel puţin să 
indice o metodă de evaluare a pretențiilor 
oricărui candidat la acest statul. 


valuare. Vezi interpretare. 


variabilă. Iniţial, simbol introdus pentru a 
marca locul în care poate să figureze o 
expresie dintr-o anumită categorie. Varia- 
bilele au fost la început larg utilizate în 
ecuaţii din algebră și din geometria analiti- 
că, în chip de mijloace de definire a funcţii- 
lor. Astfel, în ecuaţia y = x2, y este dat ca o 
funcţie de x; înlocuind pe „x“ printr-o de- 
semnare a unui număr, se poate determina o 
valoare numerică corespunzătoare pentru >. 

Variabilele au dobîndit ulterior o amplă 
utilizare în logică. De exemplu, variabilele 
propoziționale, de obicei „p“, „a“, „r“, sînt 
folosite pentru reprezentarea formelor po- 
sibile ale propoziţiilor complexe, precum 
„po(ayn. 

Variabilele de indivizi, de obicei „x“, 
„Y“, „2“, sînt folosite pentru a indica locu- 
rile numelor de obiecte în expresiile pentru 

funcţii, fie propoziționale sau matematice, 
ca în „x este fratele lui y“. Acestea sînt 
exemple de apariții libere ale variabilelor, 
adică de apariţii în care variabilele pot fi 
înlocuite prin expresii particulare dintr-o 
categorie potrivită. De exemplu, în „x arde 
iar y se ţine de fleacuri“, atît „x“ cît şi „y“ 
sînt variabile libere. Dacă le înlocuim pe 
amândouă prin nume, obținem o propoziţie 
de felul „Roma arde iar Nero se ţine de 
fleacuri“. Atunci însă cînd la un *predicat 
se aplică un *cuantor, rezultând, spre exem- 
plu, (x) (x arde iar > se ţine de fleacuri), va- 
riabila „x“, care apare o dată în cuantor și o 
dată în predicat, devine o variabilă legată, 
care nu mai poate fi înlocuită printr-un nu- 
me, deși „y' rămîne o variabilă liberă şi 
poate fi înlocuită prin numele „Nero“, dînd 
(x) (x arde iar Nero se ţine de fleacuri) sau 
„Totul arde iar Nero se ţine de fleacuri“. 
Dacă se adaugă un nou cuantor, dînd, să 
zicem, (y) (x) (x arde iar y se ține de flea- 
curi), în expresie nu mai rămîne nici o va- 
riabilă liberă, expresia fiind acum o pro- 
poziţie și nu un predicat. 

Cuantorii sînt cei mai familiari operatori 
folosiţi pentru a lega variabile, dar nu sînt 
nicidecum singurii. Un alt exemplu este 
operatorul-descripție (numit și operator 
iota), ('x), care poate fi aplicat unui predi- 
cat monadic, Px, generînd un termen singu- 
lar; de exemplu ('x) (x e regina Angliei), 
care se citeşte „acel x astfel încât x este re- 
gina Angliei“, este un termen care denotea- 
ză pe Elisabeth Windsor și în care „x“ nu 
poate fi înlocuit printr-un nume. 


vălul aparenţei. *Datele senzoriale socoti- 
te a se interpune între subiectul experienţei 
şi lumea exterioară. Începînd de la resus- 
citarea, spre sfîrşitul veacului al XVI-lea, a 
scepticismului clasic grec, cei mai mulți 
dintre oamenii ce aveau parte, cum ar fi zis 
*Hume, de „un pospai de filozofie“, au îm- 
brăţișat ideea că nu putem avea acces direct 
decât la propria-ne experienţă privată. 
Drept care, elementele senzoriale ale aces- 
tei experienţe sînt privite ca situîndu-se pe 
veci între noi și *lumea exterioară (dacă se 
admite, în genere, existența acesteia). Opo- 
ziţia care s-a dezvoltat față de acest punct 
de vedere odinioară dominant descrie drept 


Vedânta “N 


vălul aparenţei datele senzoriale astfel con- 
cepute. 


Vedânta. Conform tradiţiei, unul din cele 
şase sisteme ale *filozofiei indiene, dar de 
fapt un termen-umbrelă ce desemnează o 
mare varietate de şcoli. Doctrinele Upani- 
şadelior oferă un teren comun de autoritate 
spirituală. Această tradiţie de gîndire pos- 
tulează un unic principiu ultim (numit 
brahman) subiacent lumii fenomenelor și 
la care se poate accede în starea de transă 
creată prin meditaţie. Brahmasătra lui Bă- 
darâyana (datînd poate din secolele IV-V 
p.Chr.) reprezintă cea mai recentă încer- 
care păstrată de sistematizare a învățături- 
lor din Upanişade şi ele au devenit baza 
textuală pentru toate dezvoltările ulterioare 
din Vedânta. În timp ce cosmosul este vă- 
zut aici ca o transformare (parinăma) reală 
a lui brahman, eliberarea sufletului indivi- 
dual este privită ca o contopire monistă cu 
brahman. Gaudapăda (în ale sale kârika 
la Mândăkya Upanişad, aprox. sec. VII 
p.Chr.) a folosit concepții tipice ale bud- 
dhismului Mahăyâna (vezi Mădhyamaka; 
Vijnânavâda) şi a interpretat lumea feno- 
menelor ca o suprapunere pur iluzorie (vi- 
varta) peste conştiinţa universală (= brah- 
man). Această interpretare şi-a aflat expre- 
sia clasică în comentariul lui Sankara la 
Brahmasătra (între 650 și 750 p.Chr.). 
Acesta postula două niveluri de realitate, 
unul empiric și unul ultim. Lumea fenome- 
nelor este explicată ca fiind efectul „igno- 
ranței“ (avidyă) universale asupra conștiin- 
ței pure (brahman), iar individualitatea ca 
fiind efectul ignoranței (individuale) asupra 
Sinelui (âtman), care este în esenţă identic 
cu brahman. Distincția operată între o ig- 
noranță universală și una individuală evită 
un *solipsism idealist total (explicînd acor- 
dul social în privința faptelor) şi permite să 
fie delimitate, ca un al treilea nivel de reali- 
tate, eroarea personală (confundarea unei 
frânghii cu un şarpe) şi visele, ca fiind deo- 
sebite de nivelul al doilea, constituit de 
experiențele publice. Conform punctului de 
vedere ultim, brahman este unicul.existent, 
avidyă neputînd să aibă o existenţă sepa- 
rată; relaţia ei cu brahman este aceea denu- 
mită advaita, adică non-duală. Discuţiile 
privitoare la natura exactă a relației dintre 


verificabilitate 


brahman şi ignoranță (sau, tot mai des 
apoi, cu măyă, „iluzia“”) au dat naştere în 
advaita Vedânta la mai multe școli diferite. 
Padmapâda (aprox. sec. al VIII-lea), auto- 
rul scrierii Paâcapădikă, şi Văcaspati Mis- 
ra (aprox. 850 p.Chr.), autorul scrierii Bhă- 
mati, pot fi socotiți fondatorii a două ase- 
menea şcoli. 

Tradiția Vedânta cuprinde şi un al doilea 
curent, feist. Bhagavadgită (aprox. sec. al 
III-lea a.Chr.) sugerase deja o combinare a 
ideilor upanișadice cu conceptul unui abso- 
lut personal. Stimulat de sistemul lui San- 
kara, Rămânuja (sec. al XII-lea p.Chr.), în 
comentariile sale la Brahmasătra și la Bha- 
gavadită, a sugerat o interpretare funciar- 
mente realistă, susținînd totodată unitatea 
ființei prin sugestia că materia şi spiritul 
constituie oarecum corpul absolutului per- 
sonal, brahman, care este identificat cu 
zeul Vişnu din religia populară. Între seco- 
lele al XIII-lea şi al XVI-lea p.Chr. au fost 
formulate de teologi ca Madhva, Nimbăr- 
ka, Vallabha, discipolii lui Citanya, Mey- 
kantar, Umăpati şi Arulnanti noi sisteme în 
care brahman este privit drept Vişnu (în 
altele și drept Siva), într-o manieră simi- 
lară, deși tot mai pronunţat religioasă şi 
mitologică. 


verificabilitate. Condiţia de a se preta la 
vezificare. Prin verificare se înțelege orice 
procedeu efectuat cu scopul de a determina 
dacă un enunț este adevărat sau fals. Un 
enunț despre care se poate arăta că e ade- 
vărat se zice că este în principiu verificabil. 
Despre unele enunțuri care sînt astfel în 
principiu verificabile nu se poate arăta că 
sînt false; despre ele se zice că nu sînt falsi- 
ficabile. Am putea fi înclinați să credem că 
enunţul „Există sau au existat odată ino- 
rogi“ este fals, dar de fapt nu putem arăta 
că este așa. Pentru că s-ar putea ca în vreun 
cotlon neexplorat al lumii să existe totuşi 
vreun inorog sau inconfundabile resturi fo- 
sile de inorog. În timp ce aserţiunile de 
existență pot fi verificate dar niciodată con- 
cludent falsificate, aserțiunile de formă 
universală, precum „Toate ciorile sînt ne- 
gre“, nu pot fi verificate dar pot fi falsifi- 
cate (prin eventuala descoperire a unei ciori 
de altă culoare). Dat fiind că ştiinţa urmă- 
reşte formularea de astfei de enunţuri cuan- 

tificate universal, *Popper a susținut că 
ideea interesantă nu este cea de verificabili- 
tate, cum considerau pozitiviştii logici (vezi 
pozitivism logic), ci cea de falsificabilitate. 
El a respins şi utilizarea pozitivistă a verifi- 
cabilității drept criteriu al semnificației, 
propunînd falsificabilitatea drept criteriu 
pentru distingerea ştiinţei de non-ştiință — 
nu drept criteriu rival al semnificației în 
general. 


verificare (sau verificabilitate), princi- 
piul v. Criteriul semnificației aplicat de po- 
zitiviştii logici oricărei Propoziţii. Vezi 
pozitivism logic. 


verosimilitate. Legat de o ipoteză statistică 
asupra unui corp de date, şansa ca aceste 
date să apară dacă ipoteza e adevărată. 
Această verosimilitate nu exprimă direct 
probabilitatea ipotezei, deoarece suma ve- 
rosimilităților unor ipoteze rivale poate fi 
mult mai mare de 1. Deseori însă cea mai 
bună estimare a unei *distribuţii poate fi 
aceea care posedă verosimilitatea maximă 
relativ la datele disponibile, iar metoda ve- 
rosimilității maxime preconizată de R. A. 
Fisher recomandă această estimare. Vezi și 
probabilitate. 


Vico, Giambattista (1668-1744). Filozof al 
istoriei italian. A fost profesor de retorică 
la Universitatea din Neapole (1699-1741). 
Principala lucrare: Scienza nuova (ed. a 
3-a, 1744). 

Deşi este cunoscut mai cu seamă ca 
autor al unei teorii ciclice despre istorie, 
principalul merit teoretic al lui Vico rezidă 
în concepția sa originală despre presupozi- 
țiile şi metodele cercetării istorice. Dat 
fiind că „lumea naţiunilor“ a fost clădită de 
oameni, consideră Vico, ea reclamă moduri 
de înțelegere mult diferite de cele folosite 
în investigarea universului fizic, ceea ce 
creează o falie adîncă între studiile istorice 
şi ştiinţele naturii. Vico a atacat de aseme- 
nea ideea că natura umană ar rămîne inva- 
riantă de la o epocă la alta. În diferite stadii 
ale dezvoltării umane s-au manifestat 
adînci divergențe de viziune, care nu pot fi 
sesizate decît valorificînd resursele imagi- 
naţiei şi interpretînd critic fenomene cum 
sînt limbajul, dreptul, miturile şi ritualurile. 

vid. În cosmogonia pitagoreică, acel factor 
din Univers prin care unitățile puteau fi se- 
parate şi distinse între ele. Această idee a 
fost negată de *Parmenide, care considera 
că ea se sprijină pe postulatul „nefiinţei“. 
Atomiştii, încercînd o sinteză a acestor 
două puncte de vedere, au admis că despre 
„neființă“ nu se poate spune că există, sus- 
ţinînd însă că deși „ceea ce există“ este un 
*plenum absolut, el nu este indivizibil, ci 
este un conglomerat de particule, infinite la 
număr, care se mișcă în vid. 

În filozofiile ulterioare, problema se re- 
zolvă în distincția dintre materie și spațiu. 
Aristotel a sugerat o definire a vidului 
drept „loc lipsit de corp“. Descartes, făcînd 
un raționament similar celor ale filozofilor 
greci timpurii, a considerat absurdă ideea 
de spaţiu vid. Tema *spaţiului absolut a 
prilejuit o controversă celebră între Leibniz 
și Newton. 


Vijiiânavăda. Școală a *filozofiei budd- 
histe Mahăyâna. Pe baza ideilor exprimate 
în lucrările religioase aparținînd tendinței 
Mahăyăna (mai cu seamă în Larikăvatăra- 
sâtra) şi de către Săramati (c. 250 p.Chr.) 
autor al scrierii Ramagotravibhăga), a fost 
dezvoltat un sistem idealist de către Maitre- 
ya (c. 300 p.Chr.), autor al lucrărilor Abhi- 
samayălankara şi Mahâyâănasitrălankăra), 
Asaiga (c. sec. al IV-lea p.Chr., autorul lu- 
crării Mahăyânasangraha) şi Vasubandhu 
(c. sec. al IV-lea p.Chr., autorul a două Vij- 
Aaptimătrasiddhi), precum şi în culegerea 
anonimă Yogăcărabhămisăstra. Contem- 
plarea intensă a unui obiect arătase că este 
posibilă evocarea unei imagini mentale a 
lui care să apară la fel de „reală“ ca origi- 
nalul; combinînd această constatare cu doc- 
trina „vacuității“ tuturor fenomenelor (vezi 
Mâădhyamaka), școala Vijiânavăda postu- 
lează că atît obiectele lumii exterioare cît şi 
subiectele care percep sînt doar proiecții 
iluzorii ale Conștiinţei universale (vijiăna, 
ori tathată: „faptul-de-a-fi-astfel'). Deşi 
pură în esență, aceasta funcţionează şi ca 
depozit (dlaya) de „impresii“ latente (vâsană) 
care sînt rezultatul și, la rîndul lor, produ- 
cătorul iluziei unui subiect individual şi a 
unei realități obiective. Eliberarea constă în 
a realiza, prin meditaţie (yogăcăra, un nu- 
me alternativ al școlii), pura tathată a fiin- 


ţei sau a Conștiinţei universale, ceea ce im- 
plică eliminarea oricărei distincții subiect/ 
obiect. 


vitalism. O doctrină adesea evazivă, inspi- 
rată în cele din urmă de *Aristotel, potrivit 
căreia fenomenul vieţii nu poate fi explicat 
pe deplin în termeni pur materiali, în orga- 
nismele vii existînd ceva ne-material care 
le diferenţiază de corpurile neînsuflețite. 
Unii vitalişti, nu însă și Aristotel, consideră 
aceste elemente vitale drept entități despre 
care se poate afirma cu sens că supraviețu- 
iesc disoluției organismelor respective 
(vezi suflet; supravieţuire şi nemurire). În 
urma progreselor considerabile realizate de 
ştiinţa biologică în secolul al XIX-lea, unii 
vitalişti (numiţi uneori și neovitalişti) ca 
biologul-filozof Hans Driesch (1867— 
1941) s-au opus doctrinei mecaniste (vezi 
mecanism) care pretindea că activități ca- 
racteristice tuturor fiinţelor vii (de pildă 
creşterea şi reproducerea) pot fi explicate 
în termeni de procese fizico-chimice. După 
Driesch, astfel de activităţi s-ar datora ente- 
lehiilor (vezi entelehie), definite drept enti- 
tăţi ne-spațiale autonome, de natură imate- 
rială, ce exercită controlul asupra desfășu- 
rării proceselor organice. Vezi și Bergson. 


voliție. Act de voință care precede o mişca- 
re fizică. În ce constă deosebirea dintre fap- 
tul că mîna mea se mișcă în sus şi faptul că 
eu ridic mîna? Răspunsul tradițional este că 
în cel de-al doilea caz mișcarea fizică este 
precedată de un act volițional. Gilbert Ryle, 
în The Concept of Mind, atacă această teo- 
rie; el formulează, între altele, obiecţia că 
dacă o voliție este un act mental voluntar, 
şi dacă actele voluntare își au cu necesitate 
originea în voliție, atunci fiecare voliție ar 
trebui să rezulte dintr-o voliție anterioară, 
aceasta iarăși din alta și așa mai departe ad 
infinitum. 


Voltaire (pseudonim literar al lui Francois 
Marie Arouet) (1694-1778). Eseist, dra- 
maturg, istoric și filozof francez, devenit 
una din figurile de prim-plan ale *Iluminis- 
mului. A fost ales în Academia franceză în 
1764, dar din pricina scrierilor sale a fost 
urmărit în justiţie, întemnițat şi silit o vre- 
me să se exileze. Principalele lucrări filo- 

zofice: Lettres philosophiques (1734), 
Candide (1759), Dictionnaire philoso- 
phique (1764). 

Între 1726 şi 1729 a vizitat Anglia și a 
fost putemic influențat atît de empirismul 
filozofic al lui *Locke, cât și de instituțiile 
politice liberale engleze. Această influență 
este vădită în Scrisorile despre națiunea 
engleză (1733), a cărei versiune franceză 
lărgită au fost Lettres philosophiques. 
Scrierea a contribuit la afirmarea gîndirii 
liberale pe continent. Cea mai amplă scrie- 
re filozofică a lui Voltaire, Dictionnaire 
philosophique, expune vederile sale despre 
metafizică, religie, politică şi etică. Deşi nu 
era ateu, ci deist, Voltaire a fost anti-creştin 
și critic vehement al clerului. A dezaprobat 
despotismul monarhic şi privilegiile nobili- 
mii, recomandînd ridicarea clasei negusto- 
rești, o fiscalitate echitabilă şi sprijinirea cu 


generozitate a artelor și ştiinţelor. În roma- 
nul satiric Candide a atacat optimismul fi- 
lozofic al lui *Leibniz (exprimat în ideea că 
Dumnezeu a creat cu necesitate „cea mai 
bună dintre lumile posibile“), relevînd că 
această lume este plină de rele nerăscumpă- 
rate. Adînc preocupate de ameliorarea con- 
diției umane, scrierile lui Voltaire sînt o 
chemare la acţiune pozitivă. 


voluntarism. 1. Gen de metafizică (avînd 
ca ilustrare tipică sistemul lui *Schopen- 
hauer) care susține că adevărata natură a 
realităţii este voinţa. 2. În controversele 
privitoare la natura istoriei, o teorie ce 
acordă prea multă pondere voinței umane 
ca factor în istorie şi prea puţină factorilor 
„obiectivi“, adică economici. De multe ori 
unii marxiști îi acuză pe alți marxiști de un 
astfel de „voluntarism“. 


Waismann, Friedrich (1896-1959). Filo- 
zof născut la Viena. Membru proeminent al 
*Cercului de la Viena, ulterior profesor la 
Cambridge şi Oxford. Principalele lucrări 
filozofice: An Introduction to Mathematic- 
al Thinking (publicată inițial în germană, 
în 1936; traducerea engleză datează din 
1951), The Principles of Linguistic Philo- 
sophy (1965) şi How 1 See Philosophy 
(1968), o culegere a celor mai importante 
articole. 

Waismann a susţinut *convenționalismul 
în matematică, punînd la baza acesteia nu 
anumite adevăruri independent necesare, ci 
convenții alese de oameni. A argumentat 
de asemenea că viziunea noastră despre 
realitate este influențată de convențiile 
noastre lingvistice; şi că *porozitatea con- 
ceptelor noastre exclude *verificabilitatea 
strictă prin observație chiar și a enunțurilor 
empirice. 


Weber, Max (1864-1920). Influent socio- 
log german, care a argumentat că explicația 
în ştiinţele sociale și în istorie nu poate fi 
de același tip cu explicaţiile schematice din 
fizică sau astronomie. În lucrarea Die Pro- 
testantische Ethik und der Geist des Kapi- 
talismus (1904-1905) a susținut că o anali- 
ză pur economică sau tehnologică nu poate 
explica dezvoltarea capitalismului, pentru 
care au fost de importanță crucială ideile 
religioase și etice, îndeosebi morala riguros 
ascetică a calvinismului și accentul pus pe 
predestinarea omului în viaţa de apoi. În 
lucrările sale sociologice, precum Gesam- 
melte Aufsătze zur Wissenschaftslehre 
(1922), a susținut că studiul fenomenelor 


sociale diferă de ştiinţa pură prin faptul că 
în ele e vorba de agenţi umani conștienți 
care conferă sensuri și semnificaţii acţiuni- 
lor lor, ceea ce face ca în descriere şi expli- 
caţie să fie nevoie de conceptul de verste- 
hen (şi de practica corespunzătoare aces- 
tuia), adică de înţelegere, empatie sau in- 
tuiţie. 


Weltanschauung (Cuvînt german însem- 
nînd „viziune a lumii“). Orice concepţie 
generală despre Univers şi relația omului 
cu el. Termenul e aplicat de obicei filozo- 
fiilor ce afectează nu doar ideile pur teore- 
tice, ci şi atitudinile şi credinţele practice 
ale aderenţilor lor. 


Wertfreiheit. Cuvînt german semnificînd 
* neutralitatea axiologică. 


Whewell, William (1794-1866). Filozof şi 
istoric al ştiinţei, care și-a desfășurat activi- 
tatea la Trinity College, Cambridge. Princi- 
palele sale cărţi au fost A Flistor» of Induct- 
ive Sciences (1837) și Philosophy of the 
Inductive Sciences (1840); a mai publicat 
lucrări pe teme de filozofie morală şi altele. 
Cea de a doua din cărţile citate anticipează 
într-o anumită măsură pe Sir Karl *Popper: 
Whewell argumentează că nu poate exista 
o logică a inducției paralelă cu logica de- 
ducţiei şi subliniază că activitatea emina- 
mente creatoare de edificare a teoriilor tre- 
buie supusă cu necesitate la proba falsi- 
ficării. 


Whichcote, Benjamin (1609-1683). Filo- 
zof şi teolog englez care, deşi n-a publicat 
nimic în timpul vieţii, a fost liderul spiri- 

tual al *platonicienilor de la Cambridge. 
Predicile sale (din care s-a publicat o selec- 
ţie în 1698) şi Aforismele (1703) exprimă 
preocuparea pentru religia practică şi etică, 
bazată pe caracterul firesc și rezonabil al 
aspirațiilor omului de a iubi și imita divi- 
nul. Între rațiune şi credință nu există con- 
flict, deoarece Dumnezeu e cel care l-a în- 
zestrat pe om cu aptitudinea de a raţiona. 
De aici marele atașament al lui Whichcote 
față de cuvîntul biblic că „Duhul omului e 
candela Domnului“ și viziunea sa domi- 
nant optimistă despre capacitățile omului. 


Wbhitehead, Alfred North (1861-1947). 
Matematician și filozof britanic care, după 
ce şi-a încheiat cariera universitară ca ma- 
tematician, întîi la Cambridge (Fellow la 
Trinity College între 1884 și 1910), iar apoi 
la Londra (profesor de matematici aplicate, 
1914-1924), a plecat la Harvard, unde a 
ocupat o catedră de filozofie (1924-1937). 
Principalele lucrări de interes filozofic: 
Principia Mathematica (în colaborare cu 
Bertrand *Russell, 3 volume, 1910-1913), 
Principles of Natural Knowledge (1919), 
The Concept of Nature (1920), Science and 
the Modem World (1925), Process and 
Reality (1929), Adventures of Ideas (1933). 

Pentru a înţelege filozofia lui Whitehead, 
este indicat să se pornească de la rădăcinile 
ei în tradiția empiristă britanică. În lucrările 
de filozofie a naturii (considerate adesea ca 
fiind cele mai bune), precum Principles of 
Natural Knowledge şi The Concept of Na- 
ture, el a dezvoltat în mod riguros ideea că 
natura nu e altceva decît ceea ce observăm 
în percepția prin simţuri. Whitehead atacă 
„bifurcarea naturii“ în natură aparentă (lu- 
mea experienţei imediate caracterizată prin 
culoare, sunet etc.) şi natură cauzală (lumea 
așa cum se consideră că ne-o înfăţişează 
ştiinţa, adică o lume de particule în mișca- 
TE, care ea însăși nu posedă culori sau sune- 
te, ci doar dă naştere, cumva, în noi percep- 
ţiei acestora). El consideră că ştiinţele na- 
turii ar trebui să se rezume la a explica 
«conţinutul percepției, neîndeletnicindu-se 
cu speculații asupra cauzelor. Influențat de 
teoria relativităţii, el analiza acest conţinut 
ca pe o structură cvadridimensională de 


evenimente ce se suprapun; a desfășurat 
multă străduință şi inventivitate spre a arăta 
în ce fel concepte folosite în matematică și 
fizică, precum punct, linie, moment etc., 
care nu sînt date direct în experienţă, pot fi 
definite în termeni de lucruri date în expe- 
riență, ca nefiind decât anumite mulțimi de 
evenimente cuprinse în alte asemenea mul- 
țimi, „precum nişte serii de cutii chine- 
zeşti“ şi convergînd spre un anumit ideal 
de simplitate. 

Lucrările ulterioare prezintă o viziune 
atotcuprinzătoare a realității, în care, expri- 
mîndu-ne în linii foarte generale, fiecare 
dintre elementele ei de bază, fiecare „enti- 
tate actuală“, este în esenţă un proces de 
autodezvoltare sau de auto-creare, prin se- 
lecţia şi rearanjarea materialului furnizat de 
stratul subiacent, după care el însuşi ser- 
veşte, la rîndul său, drept material pentru 
autocreaţii generației următoare de entităţi 
actuale. Se observă numaidecît analogia cu 
ciclul de viaţă al plantelor și al altor orga- 
nisme, de unde denumirea de „filozofie a 
organismului“. Cu un efort caracteristic de 
generalizare, Whitehead caută aici să apli- 
ce noţiuni izvorâte din studiul organismelor 
la interpretarea tuturor formelor de existen- 
ță, de la fizică la psihologia umană. În ce 
măsură a izbutit rămîne, desigur, o întreba- 
re deschisă, dar rezultatul global este una 
din cele mai impresionante încercări din se- 
colul nostru de a caracteriza realitatea con- 
cretă a lumii, prin contrast cu abstracţiile 
comode din discursul cotidian. 


William Ockham (sau Occam) (c. 1285- 
1349). Franciscan englez. Principalele lu- 
crări: Comentariu la Sentenţe, comentarii la 
scrierile logice ale lui Aristotel şi la Fizica 
acestuia, Summa logicae, Quodlibeta sep- 
tem (toate anterioare anului 1327), scrieri 
politice (1333-1347), mici tratate logice 
(1342-1348). A studiat şi predat la Oxford 
înainte de a fi fost chemat la Avignon sub 
acuzaţia de erezie (1324). În 1327 s-a refu- 
giat la Miinchen în serviciul împăratului. 
Este cunoscut mai cu seamă prin cele două 
teorii antirealiste ale sale asupra univer- 
salelor (vezi universale şi particulare). Una 
din ele este axată pe faca, concept preluat 

de la Aureolus, desemnînd entități cu fiin- 
țare doar intensională. Ulterior avea să 
abandoneze această teorie în favoarea iden- 
tificării, preconizate de Walter Chatton, a 
universalelor cu înseși actele de înţelegere. 
A explicat modurile lui *suppositio prin 
procedeul coboririi la propoziţii singulare, 
ceea ce a stimulat logica extensională din 
secolul al XIV-lea. Vezi și briciul lui Ock- 
ham. 


Wittgenstein, Ludwig (1889-1951). Filo- 
zof născut la Viena, care a făcut studii de 
inginerie înainte de a se duce la Cambridge 
(1912-1913) să lucreze sub îndrumarea lui 
Russell. După ce și-a făcut serviciul militar 
în armata austriacă în timpul Primului răz- 
boi mondial, a părăsit timp de un deceniu 
filozofia, înainte de a se lăsa convins să re- 
vină la Cambridge în 1929, înțîi ca cercetă- 
tor la Trinity College, iar apoi ca profesor 
de filozofie (1939-1947). Din masa scrieri- 
lor sale filozofice, singura publicată în tim- 
pul vieţii sale a fost Zractatus logico-philo- 
sophicus (1921, tradusă în engleză în 
1922). Dintre publicaţiile postume, cele 
mai importante sînt Philosophical Investi- 
gations (1953), Remarks on the Founda- 
tions of Mathematics (1956), The Blue and 
Brown Books (1958), Philosophische Be- 
merkungen (1964), Zettel (1967), Philo- 
sophische Grammatik (1969) şi On Cer- 
tainty (1969). 

De-a lungul întregii sale cariere filo- 
zofice, în pofida deosebirilor dintre faza ei 
timpurie și fazele de mai tîrziu, Wittgen- 
stein s-a preocupat în mod statornic de în- 
tinderea și limitele limbajului, în particular 
de consecinţele pe care le are pentru filozof 
faptul că, vrînd-nevrînd, trebuie să se ser- 
vească de limbajul comun şi că este în- 
grădit de limitele acestuia. În Tractatus dis- 
cută în principal despre limbaj ca mediu de 
reprezentare, ca mijloc de a exprima cum 
stau lucrurile în lume, încearcă să for- 
muleze cu maximă generalitate ce anume 
trebuie să fie adevărat în privința lumii şi a 
limbajului pentru ca o astfel de reprezenta- 
re să fie posibilă. Lumea sau realitatea în- 
seamnă aici, pur şi simplu, ceea ce e re- 
prezentat; a o identifica, aşa cum s-a făcut 


uneori, cu suma datelor noastre senzoriale 
înseamnă a suprapune formulărilor cu totul 
generale ale lui Wittgenstein o valoare par- 
ticulară. Nu par să existe temeiuri pentru 
ca, bunăoară, un materialist să considere 
Tractatus-ul inacceptabil. Lumea este ca- 
racterizată drept totalitatea faptelor, drept 
existenţa anumitor situaţii sau stări de lu- 
cruri. Faptele pot fi mai mult sau mai puţin 
complexe, dar limita teoretică a analizei — 
de neatins, după cît se pare, în practică — 
ar constitui-o faptele atomice, care nu pot fi 
analizate în fapte mai simple și care sînt in- 
dependente unele de altele (altfel spus, 
niciodată existenţa unuia din ele nu recla- 
mă şi nu exclude logic existenţa altora). 

Corespondentele lingvistice ale acestor 
fapte sînt propoziţiile atomice, care se ra- 
portează la faptele atomice ca niște „ima- 
gini“ (intenţionate) ale lor. Pentru ca o pro- 
poziţie să fie o imagine în acest sens, tre- 
buie satisfăcute două condiţii: o corespon- 
dență biunivocă între elementele imaginii 
şi cele ale lucrului reprezentat și o structură 
sau „formă logică“ comună. (De comparat 
cu modul în care, într-o pictură naturalistă 
a unui peisaj pot să existe pete de culoare 
corespunzătoare elementelor pe care le dis- 
tingem în peisaj și dispuse într-un mod ce 
reflectă dispunerea acestor elemente). Du- 
pă Wittgenstein, toate propozițiile noastre 
constau din astfel de imagini. De bună 
seamă că, din pricina telescopărilor și 
scurt-circuitelor prezente în discursul obiş- 
nuit, cele mai multe dintre propozițiile 
acestuia nu par să satisfacă condițiile men- 
ționate. Wittgenstein consideră însă că da- 
că ar fi analizate pînă la capăt, ele ni s-ar 
înfățișa ca mulțimi de propoziții atomice 
care satisfac aceste condiții; toate propozi- 
țiile sînt funcţii de adevăr ale propoziţiilor 
atomice, în sensul că valorile lor de adevăr 
sînt pe deplin determinate de valorile de 
adevăr al propoziţiilor atomice din care se 
compun. 

Unul din elementele care i-au sugerat lui 
Wittgenstein teoria picturală a limbajului a 
fost faptul că ea părea să dea socoteală de 
versatilitatea limbajului; o dată stabilite 
convențiile iniţiale ale acestuia, avem posi- 

bilitatea de a construi şi înţelege o gamă in- 
definit de mare de propoziţii (vezi Tracta- 
tus, 4 026 şi urm.), fără a fi nevoiţi să intro- 
ducem vreo nouă convenţie. Se povesteşte 
că pe Wittgenstein l-ar fi impresionat o re- 
latare jurnalistică privind modul în care, la 
un tribunal, s-au folosit mașinuţe-model 
pentru reprezentarea vehiculelor angajate 
într-un accident; o dată stabilit, să zicem, că 
mașinuţa roşie reprezintă mașina pîrîtului, 
iar cea neagră pe a reclamantului etc., se 
puteau alcătui nenumărate juxtapuneri fără 
adăugarea vreunui nou element. Wittgen- 
stein a îmbrățișat ideea că așa funcționează 
şi propoziţiile. S-ar părea, desigur, că pen- 
tru a explica această versatilitate a limbaju- 
lui, trebuie să admitem pe undeva o relaţie 
neconvenţională între limbaj şi lume. Mult 
mai îndoielnic este însă dacă relația care se 
cere admisă este „forma logică“ a lui Wit- 
tgenstein, care se vădeşte a fi comună pro- 
poziției şi stării de lucruri corespunză- 
toare ei. 

O bună parte din 7ractatus zăboveşte 
asupra aparentelor excepţii la această teorie 
picturală. Este vorba de lucruri pe care în 
mod obișnuit le-am numi propoziții dar 
care nu sînt, sau nu par să fie, reductibile la 
imagini în sensul indicat. Astfel, tautologii- 
le logicii și ecuaţiile matematicii nu ne 
spun nimic despre stările de lucruri din lu- 
me, dar dau în vileag cîte ceva din echipa- 
mentul utilizat de noi pentru a o reprezenta. 
Apoi mai sînt chiar propoziţiile din care 
constă Zractatus-ul. Aici Wittgenstein 
adoptă linia eroică de a admite că el însuși 
încearcă să spună ceea ce nu poate fi decît 
arătat, să se plaseze în afara limbajului și a 
lumii spre a descrie relaţia dintre ele, în loc 
de a se folosi în felul obișnuit de limbajul 
său spre a vorbi despre stări de lucruri din 
lume. De aceea, spusele sale din Tractatus 
sînt, strict vorbind, „lipsite de sens“. 
Această lipsă de sens poate fi totuși una 
lămuritoare, în sensul că analogiile pe care 
le face Wittgenstein cu imaginile picturale 
şi cu partiturile muzicale, comentariile sale 
privitoare la logică etc. îl pot ajuta pe citi- 
tor să înainteze pe calea înțelegerii modului 
real de funcționare a limbajului, punîndu-l 


totodată în gardă împotriva ispitei de a 
folosi limbajul în mod inadecvat. 

O vreme, Wittgenstein a crezut că dădu- 
se în Tractatus tot ceea ce putea da ca filo- 
zof, drept care a abandonat filozofia în fa- 
voarea altor îndeletniciri. În urma unor in- 
fluenţe multiple, însă, a ajuns la concluzia 
că viziunea despre limbaj oferită în Tracta- 
tus este, în cel mai bun caz, excesiv de sim- 
plificatoare în raport cu „... multitudinea 
de instrumente prezente în limbaj şi de mo- 
duri în care acestea sînt folosite... “ (Philo- 
sophical Investigations, |, 23). Drept care, 
abordarea propusă în lucrările de mai tîrziu 
nu mai stă sub semnul ideii că „În pofida 
oricăror aparenţe, lucrurile nu pot sta decît 
în felul următor“, ci al invitaţiei „de a privi 
și vedea cum stau în fapt lucrurile, ce anu- 
me fac în fapt cu limbajul utilizatorii lui“. 
Limbajul e văzut acum drept un instrument 
sau set de instrumente eminamente social 
pe care societatea îl dezvoltă neîntrerupt 
spre a putea servi unei multitudini de sco- 
puri şi care interacționează cu toate cele- 
lalte aspecte ale vieţii acelei societăți. 

Analogia imaginii picturale cedează lo- 
cul celei a „instrumentului“ şi a „jocului'“; 
limbajul e comparat acum cu trusa de unel- 
te a tîmplarului, unde fiecare unealtă are o 
funcţie şi o tehnică de folosire particulare, 
sau cu o serie de jocuri (tenis, cricket, golf 
etc.), fiecare avîndu-şi echipamentul pro- 
priu, reguli specifice, criterii proprii de reu- 
Șită şi eşec. Şi, de bună seamă, la nevoie şi 
cu un dram de inventivitate, la acestea se 
pot adăuga indefinit noi instrumente şi noi 
jocuri. Pentru a înţelege şi aprecia în mod 
adecvat orice utilizare dată a limbajului, 
trebuie să știm ce joc se joacă şi care-i sînt 
regulile şi obiectivele. O mutare lingvis- 
tică, aidoma unei mişcări de pe terenul de 
joc sau de la masa de jucat cărţi trebuie 
privită ca o mutare în cadrul unui joc par- 
ticular, numai așa putînd fi judecată drept 
permisă sau nepermisă, drept un succes sau 
un eşec. Nu există criterii atotcuprinzătoare 
la care să putem apela. 

În mod tradiţional filozofii au vădit încli- 
nația de a căuta simplitate şi uniformitate 
acolo unde acestea nu există şi astfel de a 

ignora deosebirile importante de funcţie ce 
există între propoziții superficial asemănă- 
toare precum „El are o minte bună“ şi „El 
are un cap mare“, sau „Am 0 durere“ şi 
„Am o liră“, sau „Dumnezeu a făcut lu- 
mea“ şi „Ion a făcut această masă“. Încer- 
carea de a asimila o funcţie a limbajului al- 
teia sau de a trata pe una din ele ca pe o p- 
aradigmă căreia ar trebui să i se confor- 
meze altele constituie, după Wittgenstein, 
sursa multora din venerabilele noastre pro- 
bleme filozofice. Filozofia (mai exact, filo- 
zofia de proastă calitate) este ceea ce se 
întîmplă atunci cînd „limbajul pleacă în va- 
canță“, cînd este deturnat de la funcţiile lui 
cotidiene. Pe cînd filozofia bună (adică 
wittgensteiniană) este, ca să folosim o altă 
metaforă, o „terapie“, un proces ce constă 
nu în a oferi o nouă soluție la, să zicem, 
problema „raporturilor spirit-corp“ sau la 
cea a „altor euri“, așa cum ni le-a transmis 
tradiția filozofică, ci în a aduna răbdător 
însemnări despre modul cum funcţionează 
efectiv un termen precum „spirit“ în jocul 
de limbaj în cadrul căruia s-a ivit inițial. 
Ceea ce se urmăreşte astfel este identifica- 
rea confuziilor din care s-au iscat iniţial 
respectivele probleme. 

După cum am văzut, limbajul e pentru 
Wittgenstein esențialmente social. În fai- 
mosul său atac împotriva ideii de „limbaj 
privat“, el a încercat să arate că nimeni n-ar 
putea să dezvolte un asemenea limbaj, adi- 
că un limbaj pe care ar fi în principiu im- 
posibil să-l facem accesibil altora. Dacă, de 
pildă, cineva ar încerca să inventeze nume 
pentru diversele sale senzaţii, astfel încât să 
ţină în jurnalul său personal o evidenţă a 
producerii lor, n-ar exista nici un criteriu 
pentru a deosebi între cazul cînd acel cine- 
va ar respecta regulile sale privind utiliza- 
rea acestor nume și cazul în care doar ar 
părea că le respectă — în timp ce astfel de 
criterii însoțesc în principiu întotdeauna 
orice utilizare a limbajului nostru public 
obişnuit. lar unde un atare criteriu este im- 
posibil, nu există, consideră Wittgenstein, 
nici un fel de reguli veritabile şi ca atare 
nici limbaj veritabil. Dacă această mult 
dezbătută teză wittgensteiniană stă în pi- 


cioare, din ea se degajă importante conse- 
cințe filozofice. Bunăoară, formele mai 
extreme de scepticism, care pun sub sem- 
nul întrebării orice existență independentă 
de subiectul gînditor sînt eliminate în virtu- 
tea simplului fapt că există un limbaj în 
care ele pot fi formulate; iar dacă dezvol- 
tăm implicaţiile existenţei unei societăți în- 
tregi de utilizatori ai limbajului, ne vedem 
readuși foarte aproape de o viziune a lumii 
împărtăşită de simțul comun. 

În lucrările sale tîrzii Wittgenstein a 
acordat multă atenție examinării modului 
în care funcționează limbajul „public“ în 
discursul despre vieţile noastre „mentale“, 
despre gîndurile, sentimentele noastre etc. 
Amploarea şi subtilitatea analizelor sale fac 
în principiu imposibilă rezumarea lor, dar 
în linii mari putem spune că el dezvoltă o 
concepţie distinctă atît de dualismul spirit- 
corp, cît şi de behaviorism. Astfel, de 
exemplu, senzațiile de durere nu învăţăm 
să le identificăm în mod independent de 
anumite scheme de reacţii fizice (adică de 
comportamentul caracteristic pentru dure- 
re), descoperind apoi pe cale inductivă co- 
relaţia dintre cele două. Senzaţia de durere 
nu poate fi însă nici identificată cu compor- 
tamentul caracteristic durerii. Ea este iden- 
tificată prin intermediul acestuia, astfel în- 
cît comportamentul oferă temeiuri suficien- 
te pentru a spune că cineva are o durere. 
Prin urmare, ideea că durerile (dorinţele, 
gîndurile etc.) altora sînt doar inferenţe 
făcute, pornind de la comportamentul lor 
manifest, prin analogie cu cazul nostru, și 
neliniștile filozofice ocazionate de şubreze- 
nia acestui gen de inferențe izvorăsc pur şi 
simplu dintr-o greșită înțelegere a modului 
particular în care funcţionează limbajul 
mental și a criteriilor utilizării lui corecte. 

Succesul diverselor aplicaţii date de 
Wittgenstein concepției sale terapeutice de- 
spre filozofie este, fireşte, controversabil şi 
n-ar fi înțelept ca ea să fie transformată în- 
tr-o dogmă. Dar ca simplă strategie, ca 
mod de abordare ce se cere explorat în le- 
gătură cu probleme filozofice specifice, ea 
s-a dovedit, incontestabil, extrem de rodni- 
că în numeroase contexte şi reprezintă una 


W Wolff 
din cele mai influente contribuţii la filozo- 


fie din secolul nostru, cel puţin în lumea 
anglofonă. 


Wolff, Christian (1679-1754). Filozof ra- 
ționalist german, discipol al lui *Leibniz. 
Dintre numeroasele lucrări ale lui Wolff, 
cea mai importantă este Philosophia Prima 
Sive Ontologia (1729), o expunere a onto- 
logiei lui Leibniz. Wolff şi-a cîştigat repu- 
taţie nu pentru vreo mare originalitate în 
gîndire, ci pentru modul său foarte siste- 

matic de a trata filozofia. Tezele sale de că- 
petenie au fost că filozofia e, în sens strict, 
studiul esenței și nu al existenţei și că toate 
maximele și asumpţiile sînt derivabile din 
principiile leibniziene al rațiunii suficiente 
şi al identității. 

În jurul filozofiei lui Wolff s-a dezvoltat 
în Germania o şcoală influentă care, ce-i 
drept, nu a supravieţuit morții lui, însă cel 
mai de seamă discipol al său, A. G. 
*Baumgarten, a exercitat o anumită înrîuri- 
re filozofică asupra lui Kant. 


Xenofan din Colofon (c. 570-475 a.Chr.). 
Filozof ionian care pare să fi trăit ca refu- 
giat itinerant după cucerirea cetăţii sale na- 
tale de către perși. Poemele sale atacau 
imoralitatea și antropomorfismul religiei 
homerice statornicite: „Dacă boii şi caii... 
ar avea miini,... caii și-ar desena chipuri de 
zei asemenea cailor, boii asemenea boi- 
lor...*“ Această critică negativă de orientare 
antropologică era legată de un monoteism 
foarte vag şi conceput în manieră negativă. 
Observațiile făcute asupra fosilelor l-au 


condus la conjectura că întregul pămînt a 
trecut prin diluvii succesive. Unele frag- 
mente metodologice din Xenofan au câști- 
gat admiraţia unor succesori ca sir Karl 
*Popper; de pildă, enunţul că „Nu dintru 
început le-au dezvăluit zeii muritorilor toa- 
te, ci, cu vremea, căutînd, oamenii izbutesc 
să găsească ce-i mai bun“ și că în cuprinsul 
cunoaşterii noastre certă e doar demascarea 
erorii, restul fiind în cel mai bun caz proba- 
bil, „socotit asemenea adevărului“. Vezi și 
presocratici. 


yin și yang. Concepte de care e impregnată 
gîndirea chineză începînd din perioada Re- 
gatelor combatante (403-221 a.Chr.), cînd 
au fost încorporate în cosmologia aşa-nu- 
mitei Școli „yin yang“. Este însă aproape 
cert că ele își au obîrşia în cultura populară 
a epocilor mai îndepărtate. Cele două con- 
cepte dețin un loc de seamă în scrierile 
daoiste, precum și în *neoconfucianism, 
deşi nu sînt menționate de Confucius şi nici 
de Mencius. Ele sînt gândite drept cele 
două mari forțe opuse dar complementare 
care acționează în cosmos și sînt elemente- 
le de bază ce alcătuiesc gi (materia-ener- 
gie) din care sînt alcătuiți omul și toate fe- 
nomenele. Yin este puterea feminină supre- 
mă, caracterizată prin întuneric, răceală și 
pasivitate, iar yang, pandantul ei masculin, 
reprezintă lumina, căldura şi activitatea. In- 
fluenţa lor cosmică este codificată în hexa- 
gramele din Yi Jing (Cartea schimbărilor), 
iar în om, de echilibrul lor depinde sănă- 
tatea morală și fizică. 


Yoga. 1. Unul din sistemele *filozofiei in- 
diene. Vechea şcoală era strîns înrudită cu 
* Sămkhya dar specializată în cultivarea şi 
interpretarea exerciţiilor de meditaţie yoga. 
Doctrina ei a fost sistematizată pentru pri- 
ma dată în textul Yogasărra, atribuit lui 
Patafijali (posibil secolul al IV-lea sau al 
V-lea p.Chr.), iar implicaţiile filozofice ale 
sătrelor au fost discutate, în comentariul 
său, de către Vyăsa (posibil pe la 500 
p.Chr.). A trata yoga ca un sistem indepen- 
dent are ceva artificial; ea diferă de Sâm- 
khya numai în măsura în care, înăuntrul 
unui cadru metafizic comun, pune accentul 
pe înțelegerea dobîndită prin meditaţie (şi 
nu pe cale raţională) și postulează un puru- 
sa (suflet individual) ce n-a fost antrenat 
niciodată în ciclul renașterilor dar care alt- 
minteri nu are alt rost decît de a fi subiect 
de meditaţie pentru puruşa cei neeliberaţi. 
2. Vezi hatha-yoga. 


Yogăcâra. Vezi Vijiănavăda. 


Zenon din Citium (c. 334-262 a.Chr.). În- 
temeietorul *stoicismului. Scrierile sale 
s-au pierdut. Născut în Cipru, a studiat la 
Atena, unde ulterior a creat propria sa şcoa- 
lă în jurul anului 300 a.Chr. Sistemul filo- 
zofiei stoice, deşi elaborat în mare parte de 
*Chrysippos, a fost în esenţă creaţia lui Ze- 
non, dar contribuţiile celor doi nu sînt lesne 
de deosebit între ele. 


Zenon din Eleea (născut pe la 490 a.Chr.). 
Elev al lui *Parmenide. Geniul lui Zenon 
se etalează în celebrele paradoxuri, propuse 
ca modalităţi de reducere la absurd a „ipo- 


tezelor“ pluralităţii şi mișcării. Principalii 
săi adversari, pitagoricii (vezi pitagorism), 
susținuseră că totul se compune din unități 
avînd întindere spaţială şi înclinaseră de 
asemenea să le asimileze pe acestea punc- 
telor geometrice. Cele patru argumente îm- 
potriva mișcării — Ahile şi broasca țestoa- 
să, stadionul, săgeata în zbor şi şirurile în 
mișcare — sînt de o neîntrecută eleganță 
logică, punînd în dificultate deopotrivă teza 
divizibilităţii la infinit a spaţiului și timpu- 
lui, ca şi teza opusă acesteia. Vezi și preso- 
cratici; paradoxurile lui Zenon. 

